
(De  med  *  mærkede  Artikler  ere  illustrerede.) 


Absalonsbuen  ved  Roskilde 
Domkirke.  Side  461*. 
AkademietsDekorati  onsskole. 
126. 

Amberg.  441.  447. 

Ambt.  184. 

Amerika,  Kolosseum.  56. 
Amsterdam,  Rijksmuseet.  56. 
Andersen,  H.  C.  260. 
Annoncerende ,  Fortegnelse 
over.  507. 

Ansgars  Kirke  i  Odense.  245*. 
Antinonnin.  250. 
Arbejderboliger,  Laan.  218. 
Arbejderboligerne  i  Essen. 
201*. 

Arbejdsanvisningskontor, Kjø¬ 
benhavns  kommunale.  418. 
Architektkongressen  i  Madrid. 
33R 

Architekt-  og  Ingeniørforenin¬ 
ger,  tyske.  128. 
Architektuddannelse,  Nogle 
Bemærkninger  om.  3. 
Architektuddannelse,  Om. 

177.  192.  195. 
Arne-Petersen,  K.  476. 
Asfalt-Brolægning.  63. 

Bahnke.  184. 

Beboelseshus  i  Hellerup.  278*. 
Beboelseshus  ved  Rahbeks 
Allé.  317*. 

Beckett,  Francis.  273. 327.337. 
Bergmann,  Rich.  254-255. 
Bering- Liisberg.  281.  289.  300. 
Berlin,  Bygninger.  200. 

—  Folkebadeanstalt.  308. 

—  Herkulesbrønd.  128. 

—  Hotel.  448. 

—  Monument.  468. 

Bern,  Theater.  96. 
Betonledninger,  underjor¬ 
diske.  468. 


Billing,  Hermann.  Side  72. 
Bindingsværkshuse,  Gamle 
danske.  306. 

Bismarck-Monumenter.  56. 
Bismarcks-Taarn.  140. 
Bispebjærg  Begravelsesplads. 
109 *. 

Blytmann,  E.  C.  316. 

Bolig-  og  Bygningsudstilling. 
11. 

Borch,  Martin.  10.  177.  209- 
21 1.  213.  295.  466. 
Bosteder  i  Danmark.  139. 
Brahetrolleborgs  Avlsgaard. 
297*. 

Brand-  og  sundhedsfarlige 
Ejendomme.  187. 
Brasilianske  Træsorter.  217. 
Bretten,Melanchton-Huset.95. 
Bundgaard,  A.  1x3-115. 
Bygningsinspektoratet  i  Nabo¬ 
kommunerne.  24. 
Bygningskunst,  Dansk.  219. 
Boch,  Franz.  356. 

Bøger  og  Tidsskrifter.  67.  169. 
206.  251.  272.  315.  324.  347. 
356.  379.  399. 

Bøttger,  F.  C.  57*. 

Carl-Nielsen,  Fru.  89. 
Carlsberg  Aftapningsanstalt. 
161*. 

Christiansborg.  167.  176.  203. 

208.  216.  365.  496. 
Christiansborg  og  den  inter¬ 
nationale  Konkurrence.  397. 
Christiansborg  og  Pressen. 
316. 

Christiansborgs  Genopførelse. 

130*.  159.  191.  423*- 

Christiansborg,  Skitsekonkur¬ 
rence.  303. 

Christiansborg  Slot.  37*.  52. 
55.  64.  1 5 1.  184. 


Christiansborg  Slot,  Forslag 
til  Lov  om  Genopførelse 
af.  Side  20.  44. 

Clausen,  Ludvig.  220.  229*. 

3I7-3I9- 
Cocolith.  365. 

Dahlerup,  V.  331. 

Dahl,  Viggo.  297-298. 

Dalou.  152. 

Danske  Iderreborge.  273*. 
Darmstadter  Kunstner-Kolo¬ 
nien.  398. 

Deutsch-Altenburg,  Museum. 
400. 

Dickie,  A.  C.,  &  W.  Curtis 
Green.  51-52. 

Differdinger  Specialprofiler. 
147. 

Dobel,  PI.  J.  483. 

Dorph,  N.  V.  68.. 

Dresden,  Augustusbro.  252. 

—  Byudstilling.  87. 

—  »Heimatschutz«.  380. 

—  Mozart-Brønd.  400. 

—  Skuespilhus,  280. 

—  Udstilling.  448. 
Diisseldorf,  Raadhus.  400. 

—  »Semper-Bund«.  260. 

Efteraarsudstilling,  Kunstner¬ 
nes.  496. 

E.  J.  32.  55. 

Engelske  Hus,  Det.  106*. 
Engelsk  Sommerbolig.  320*. 
Erik  S.  313. 

Etageadskillelsen«  Germania«. 

95- 

- Familistéren.  13*.  28.  52. 
Fenger,  L.  13-17.  54.  236. 
Finanslov,  Forslag  til.  21. 
Fischer,  Villi.  55. 
Foreningsbygning,  En.  1*. 


Foreningsbygning,  en  ameri¬ 
kansk.  Side  69*. 
Foreningsmeddelelser.  48.  68. 
76.  88.  107.  152.  160.  192. 
280.  288.  295.  316.  324. 
Forretningsbygning ,  kj  øben- 
havnsk.  199. 

Forsøgsmønsterbygning  paa 
Frederiksberg.  257*. 
Frankfurt,  Enhedsmonument. 
96. 

Frederiksberg  Hospital.  97*. 
1 16. 

Fremmede  Byers  Raadhuse. 
497*. 

Freskomaleri.  218. 
Frimenighedskirken  i  Sunde¬ 
ved.  173*. 

Frimenighedskirken  ved  Aa¬ 
benraa.  325*. 

Gaaser  Kirke.  221*. 

Gad,  Emma.  474. 

Gammelt  og  Nyt.  77*. 
Garnisons  Kirkes  Omgivelser. 
352*. 

Garnisonssygehuset  i  Næst¬ 
ved.  223*. 

»Gefion«,  i  Anledning  af.  476. 
Glas-Bygningssten.  332. 
Giæsel,  Edv.  110.  41 1. 
Gnudtzmaim,  J.  E.  393-396. 
460. 

Gobeliner,  franske.  95. 

Gram,  P.  143. 
Gravmonumenter.  113*. 
Gumlosa  Kirke.  279. 
Gundestrup.  256. 

»Gyldne«  Port  i  Freiberg. 
185*. 

Haase,  J.  V.  130. 

Hagerup.  49-50.  129. 
Hamborg,  Banegaard.  448. 

—  Tunnel.  400. 

—  Udstilling  af  Skolebygnin¬ 
ger.  316. 

Hanck.  447. 

Handels-Højskole  i  Koln.  91*. 
Hansen,  Christof.  433-434. 
Hansen,  F.  C.  C.  449-450. 
Hansen,  Heinrich.  125.  183. 
349-350. 

Hansen,  J.  478. 

Hansen,  Theophilus.  380. 


Haslev  Sanatorium.  Side  127. 
141*. 

Helligaandshuset  i  Walken- 
dorffsgade.  348. 

Hodsager  Kirke.  127. 
Hofapotheket  i  Carlsruhe.  73*. 
Holm,  Hans  J.  110.  271.273. 
403.  461-464. 

Hygiejnisk  Møde  i  Aarhus. 
49S- 

Hængesko  til  Bjælker.  183*. 
Hængselsmekanisme.  10*. 

Industriforeningens  Forevis- 
visning.  64. 

Industri-  og  Landbrugsudstil¬ 
lingen  i  Sorø.  449*. 
Ingemann,  V.  355. 
Ingemann,  V.  &  B.  141. 
Italien,  af  J.  L.  Heiberg.  327. 
337- 

Jacobsen,  N.  245-248,  325-327. 
Jelling  By-  og  Seminarieskole. 
433* 

Johansen,  Peter,  271. 
Jørgensen,  Emil.  1 1 3-1 15. 421- 
422. 

Jørgensen,  Eugen.  271. 
Jørgensen,  Thorvald.  4-7.  348. 

Kalifornien,  Universitetet.  48. 
Kalkmørtel,  Tilvirkningstnaa- 
de.  293*. 

Kassel,  Thealer.  440. 
Kataloger.  152.  252.  324.  367. 
Kirke  for  døvstumme.  368. 
Klein,  Vilh.  39.  42.  161-167. 
424. 

Klitby  Kirke,  Altertavle.  217. 
Klint,  P.  V.  J.  436.  476. 
Klubhus,  et  engelsk.  51*. 
Koch,  F.  1-3. 

Konformitet  i  Architekturen. 
398.  417. 

Kongres,  teknisk-hygiejniske. 
56. 

Konkurrencer,  angaaende.  1 40. 
Konkurrence,  E11.  92.  105. 
Konkurrence,  Frederiksberg. 
207. 

Konkurrence ,  international : 
Barcelona.  244. 

—  Christiansborg.  380. 

—  »Grand  Hotel«  i  Paris.  36. 


Konkurrence,  international 
Parlamentsbygning  i  Monte- 
video.  Side  47. 

—  Tempel  i  Triest.  106. 

—  Verdenspost -Mindesmær¬ 
ket.  56. 

Konkurrence :  Piano.  208.  279. 

—  Tempel  i  Triest.  107. 
Konsistoriebygningen  i  Uni- 

versitetsgaarden.  281  *.289*. 
295.  300*. 

Kornerup,  J.  485.  490. 
Krarup.  184. 

Kristiania,  Tegninger  etc.  208. 
Krog,  Arnold.  315. 
Kunstakademiet.  184.  260. 

261*.  316.  332. 
Kunstakademiet  og  Perspek¬ 
tiven.  321. 

Kunstmuseet,  Kommissions¬ 
betænkning  angaaende.  50.5. 
Koln,  Pragtbygning.  219. 

Laas,  En  ny.  294*. 
Labyrinther,  Om.  196*.  204*. 
Lallerstedt,  E.  40-43. 
Langballe,  O.  R.  112. 

Larsen,  Christen.  118-119. 
Laurberg,  Frk.  507. 

L.  B.  80.  196. 

Legater.  68. 

Legat,  H.  C.  Ørsteds.  420. 
Legater  i  Industriforeningen. 
55- 

Lehrnann  &  Wolff.  193 -194. 
Leipzig,  Monument.  468. 
Lemche,  Søren.  333.  341. 357. 
369.  401.  409. 

Liége,  Verdensudstilling.  24. 
Liverpool,  Folkekvarter.  140. 
Lorenzen,  Vilh.  477.  485. 
Liibeck,  Brandstation.  332. 

—  Festhal.  48. 

Løffler,  J.  B.  483. 

Madrid,  Architektkongres.  116. 
Mainz,  Justitspalads.  380. 
Malcolm  &  Berg.  69-71. 
Malmø,  Bade-  og  Vaskean¬ 
stalten.  12. 

Mannheim,  »Kaufhaus«.  332. 
Materialprøvningskongres,  in¬ 
ternational.  192.  279. 
Matheuskapellet  i  Stockholm. 
42*. 


Matthiasen,  Christian.  Side 
316. 

Matthiesen.  487.  488. 
Meldahl,  F.  271.  287. 
Menighedshus  i  Halle.  193*. 
Mexiko,  Pyramideby.  220. 
Meyer,  Henry.  97-104.  332. 
Milano,  Verdi-Monument.  400. 

—  Udstilling.  288. 

—  Udstilling  1905.  219. 
Mollerup,  Dr.  405.  425. 
Muremaskinen.  143*. 
Miinchen,  Ministerialbygning. 

96. 

Møller-Jensen.  127. 


Pinol.  Side  378. 

Piesner,  U.  258-259. 

Polyteknisk  Læreanstalt.  393*. 

Prag,  Universitet.  400. 

Preisler,  A.  277-278. 

Prentice,  A.  N.  320-321. 

Prikken  over  I’et  eller  Vand 
i  Muslingeskallen.  313.  346. 

Prisopgave.  439. 

Privatbygning,  En.  349*. 

Præmiering  af  Byggeforeta¬ 
gender.  307. 

Præmieuddeling,  Kommu¬ 
nens.  228. 

P.  V.  J.  K.  204.  377. 


Skitse-Konkurrence  (om  Be¬ 
byggelsesplan  -ved  GI.  Kon¬ 
gevej).  Side  76.  207. 
Skolebygninger,  Udstilling  af. 
316. 

Skylleapparat  til  W.  C.  66*. 
Skønhedssansen  paa  Landet. 
472. 

Smidth,  Philip.  25-27. 
Snedkerlavet.  427*.  435*. 
Snubbe-Korset.  21 1*.  228. 
Sommerbolig  ved  Kolding. 
49*. 

Sorø,  Udstilling.  408. 
Sporvognsventesal,  En.  2*. 

S.  R.  182.  200. 
Stadsarchitektembedet.  377. 
420. 

Stadslægens  Aarsberetning.  80. 
Statsprøveanstalten.  279. 
Statsprøveanstaltens  Lerlabo¬ 
ratorium.  391. 

Steenberg,  J.  437. 

Stentrapper,  Udbedring  af.  87. 
St.  Louis,  Kæmpetaarn.  11. 
St.  Louis-Udstillingen.  153*. 
Storck,  H.  390.  416.  454.  467. 
482. 

St.  Peders  Kirke  i  Randers. 
59*. 

Strassburg,  Kongres.  448, 
Strelitz,  Technicum.  244.  496. 
Studierejser  af  Kunstakade¬ 
miets  Elever.  276. 

Stuehus  i  Hammelev.  129*. 
Stuttgart,  Interims-Hofthea- 
tret.  17 1. 

—  Slagtetorv.  400. 
Svendeprøverne.  348.  368. 
System  Priisz.  206. 

System  Visintini.  32*. 

Tabeller  over  Staalbjælker. 

474- 

Tegne-  ogKunstindustriskolen 
for  Kvinder.  11. 

Tegner,  Hans.  438. 
Teglværksindustrien  1903.  94. 
TekniskPro  vinsskoleforening. 
368. 

Teknisk  Selskab.  340. 

Thejll.  24. 

Thomsen,  Alfred.  200. 

Thors  Fiskeri.  89*. 

Thuren,  Chr.  L.  97-104.  191. 


Nantes,  Udstilling.  295. 
Nazarethkirken.  324.  381*. 
Neerskov,  P.  469-471.  507. 
New-York,  Bro.  228. 

—  Fondsbørsen.  12. 

—  Manhattan-Broen.  220. 
Nibelung-Monument.  252. 
Nielsen,  Chr.  V.  196.  204. 

321.  398.  417. 

Nielsen,  Viggo.  316. 

Nimes,  Monument.  332. 
Novi,  Cajus.  316. 

Nyebølle,  V.  332.  381-386. 
Nyere  Forskninger  over  Byg¬ 
ningskunst  i  Lilleasien.  237*. 
Nyrop,  M.  169.  173-175.  217. 
347- 

Nurnberg,  Kunstnerhus.  252. 

—  »Schonen  Brunnen«.  96. 

Olbrich-Udstilling.  87. 

Paludan,  Hother,  316. 

Paris,  Coquelin-Theatret.  220. 

—  Digter-Monument.  244. 

—  Gesandtskabsbygninger. 
252. 

—  Grand  hotel.  220. 

—  Hopital  de  pitié.  287. 

—  Jeanne  d’Arc-Statue.  308. 

—  Louvre.  172. 

—  Monumenter.  432. 

—  Museum.  219.  380. 

—  Palads.  95. 

—  Panthéon.  56. 

—  Rodins  Statue.  420. 

—  Société.  219. 

—  Tribuner.  400. 

—  Zolas  Grav.  356. 


Raadhuset  i  Frankfurt  a.  M. 
350*. 

Raadhus,  Kjøbenhavns.  106. 
Regnskab,  Kjøbenhavns,  for 
1902.  62.  74.  82. 
Rejselegat,  Theoph.  Hansens. 
408. 

Rejsestipendier.  332. 
Rejsestipendium,  Kaufmanns 
Legat.  55. 

Replik  til  Prof.  Storck.  425. 
Restaureringerne  i  Skibby 
Kirke.  405. 

Restaurering,  Om.  454. 

Ribe  Domkirke.  307.  441*. 
460. 

Ribe  Stiftstidende.  447. 
Rodin.  172. 

Rosen,  A.  469-471. 
Rosenberg,  P.  A.  244. 
Rothe,  Eigil.  491. 

Rudkøbing,  Udstilling.  496. 

Saltvandsbadeanstalt,  En.  484. 
Schilling  &  Gråbner.  185-186. 
Schmidth,  Olaf.  68. 

Schmoll.  201-203. 

Schrøder,  Rolf.  253.  292.  408. 
Selskabet  for  dekorativ  Kunst. 
170. 

Semper,  Gottfried.  225*. 
Siemens,  Friedrich.  380. 
Siena,  San  Giovanni.  380. 
Skibby  Kirke,  Om.  465. 
Skibby  Kirke,  Apsisbilledet  i. 
491. 

Skiferbrud,  Et  norsk.  248. 
Skitsekonkurrence,  En.  253*. 
292. 


Tilbygning  til  Rigsdagsbyg¬ 
ningen.  Side  209*. 
Tilsynet  med  de  architekto- 
niske  Monumenter  fra  For¬ 
tiden.  386.  415. 
Timelønstabel.  379. 

Toledo,  Kathedralen.  252. 

To  nye  Arbejder  af  H.  Wenck. 
309*. 

Toskibede  Kirker  i  Danmark. 
477*.  485*. 

Træsorter,  Australske.  46. 
Tul  lin.  479-481. 

Tvede,  G.  1-3. 

Typografernes  Stiftelse.  117*. 
Tætningsmekanisme  til  Døre. 
467*. 

Tømrerlav,  Kjøbenhavns.  260. 
Tørring  Kirke,  Kalkmalerier. 
150. 

Udstillinger,  internation.  200. 
Ulfeldts  Plads.  377. 

Unmack,  Johan  Vilhelm.  73*. 


Vallø  Slot.  Side  333*.  341*. 

357*.  369*.  401*.  409*. 
Vallø  Slots  Klokke.  503*. 
Van  Burnt  &  Houe.  157. 
Varming,  K.  221-224. 
Vasebillede,  Om  et  græsk. 
451*.  507*. 

Venedig,  Campanilen.  47. 170. 
—  Forbindelse  med  Fast¬ 
landet.  96. 

Verdenspostforenings  -  Monu¬ 
mentet.  24. 

Vetterlein,  C.  91. 
Vibensgaard.  469*.  507. 

Villa,  Rungsted.  27*. 

Villa,  Snekkersten.  421*. 
Villa,  Vedbæk.  25*. 

Vinduer.  287*. 
Vægbeklædning,  Den  krimi¬ 
nelle.  12 1.  182. 


Washington,  »House  of  Sta¬ 
tes«.  Side  184. 

Weirnar,  Theater.  260. 
Wenck,  H.  106.  309-312. 
Wien,  Bevillinger.  219. 

—  Canisiuskirken.  95. 

—  Industripalads.  468. 

—  Sangerhal.  400. 

—  Skolebygning.  468. 

—  Theater.  96. 

—  Theophilus  Hansen.  380. 

—  Udstilling.  332. 

Wiinholt.  60-62. 

Woldbye,  Viggo.  19 1. 
Wright,  H.  420. 

Zeltner,  J.  T-  214-216*. 
Zeltner,  O.  F.  T.  271. 
Zenith-Gulvbeklædning.  331. 


Wachwitzmetal.  353.  Fr.  Schiøtt:  Christiansborg 

Walker  &  Kimball.  153.  156.  Slot  og  Arbejderne  for  dets 

Wanscher,  Vilhelm.  228.  454.  Genrejsning.  I  —  CXIV*. 

KJØBENHAVN 

DEN  3.  OKTOBER  1903 

6.  A ARGANG  N°  I 


EN  FORENINGSBYGNING. 


I  Nørrevoldgade  Nr.  30,  hvor  tidligere  Frue  Arbejdshus  laa,  har  »Foreningen 
af  Fabrikanter  i  Jernindustrien «  ladet  opføre  en  Foreningsbygning  efter  1  eg- 
ning  af  Architekterne  Frits  Koch  og  Gotfred  Tvede. 

Bygningen  indeholder  i  Stuen  en  stor  Butik.  Det  øvrige  Hus  bruges  af 
Foreningen,  dels  til  daglige  Lokaler,  dels  til  Kontorlokaler,  i  Kælderen  er  Plads 

1-ORENINGSBYGNING.  ARCHITEKTER 

F.  KOCH  OG  G.  TYEDE. 


til  Varmeværk  samt  Lagerrum. 
Husets  Facade  er  opført  af  røde, 
haandstrøgne  Sten.  Sokkelen,  Por¬ 
talen,  Pillerne,  Buer  og  Baand  i 
Stueetagen  er  Granit.  Baandet  over 
Stuen,  Vinduesindfatninger,  Pilastre, 
Baser  og  Kapitæler  samt  Gesimser 
er  cementstøbte.  Relieffet  i  Fron- 
tonen  er,  efter  Tegning  af  Figur¬ 
maler  Harald  Slott-Møller,  udført 
i  Stuk  af  Hans  Chr.  Berg. 

Murmester  Lytthans-Petersen 
har  haft  samtlige  Arbejder  i  Entre¬ 
prise.  De  forskellige  Arbejder  er 
udførte  af:  Murerarbejdet  af  Hoved¬ 
entreprenøren,  Tømrerarbejdet  af 
Chr.  Rasmussen,  Snedkerarbejdet  af 
»Silvan«,  Stenhuggerarbejdet  af  E. 
Nielsen,  Smedearbejdet  af  Borch  & 
Henriksen  (Trappegelænderet  dog  af 
Weitemeyer),  Blikkenslagerarbejdet 
af  Dreyer  &  Holm,  Glarmester- 
arbejdet  af  Ohland,  Malerarbejdet 
af  Schrøder,  Nielsen  &  Hansen, 
W.  C.,  Vaskeborde  etc.  af  Lud vig- 
sf.n  &  Hermann  og  endelig  Cement- 
støber-  og  Stukkatørarbejdet  af  Hans 
Chr.  Berg. 

Varmeværket  og  øvrige  Inge¬ 
niørarbejder  er  forestaaede  af  Inge¬ 
niør  Ramsing,  Varmeværket  er  udført 
af  Riedel  &  Lindegaard. 


EN  SPORVOGNSVENTESAL. 


Paa  Raadhuspladsen  er  for  kort  Tid  siden  fuldført  en  lille  Bygning ,  der  ved 
sit  Udseende  og  Arbejdets  smukke  Udførelse  har  vakt  en  Del  Opmærksom¬ 
hed.  Det  er  en  Ventesal  for  Passagererne  til  de  elektriske  Sporvogne,  der 
krydser  dette  Byens  nye  Centrum.  Bygningen,  som  er  tegnet  af  Architekt 
Thorvald  Jørgensen,  hviler  paa  en  Sokkel  af  Beton  og  er  udført  af  Whitewood 
og  udsøgt  svensk  Fyrretræ;  den  indeholder  to  aabne  Ventehaller  samt  Trafik¬ 
kontor  og  Dametoilet. 

De  udvendige  Sider  og  Tagfremspringet  er  rigt  udstyret  med  Billedskærer¬ 
arbejde,  der  er  udført  af  Billedhugger  Niels  Hansen  efter  Architektens  Tegninger. 

Træarbejdet  er  overstrøget  med  en  lys,  brunlig  Lasurfarve,  der  fremhæver  Træets 
Karakter  og  samtidigt  bevarer  dette.  Tømrermester  Kornerup-Koch  har  været 
Bygningens  H  ovedentreprenør. 

Taget  er  dækket  med  Skifer  fra  Voss  Skiferbrud  i  Norge  (Repræsentant 
K.  G.  Fleischer).  Det  er  saavidt  vides  første  Gang  dette  Materiale  anvendes 
herhjemme,  men  det  vil  sikkert  efter  Udseendet  at  dømme  hurtigt  formaa  at 
vinde  Indpas  i  vor  Byggepraksis,  saameget  mere,  som  det  ikke  er  kostbart. 


NOGLE  BEMÆRKNINGER  OM  ARCHITEKTUDDANNELSE. 

Det  er  jo  en  bekendt  Sag,  at  der  blandt  en  Del  af  de  unge  Mennesker,  der 
søger  Uddannelse  som  Architekter,  hersker  en  betydelig  Misfornøjelse  med 
den  nuværende  Ordning  af  Undervisningen  ved  Teknisk  Skole  og  Kunstakademiet. 
Denne  Misfornøjelse  har  bl.  a.  givet  sig  Udslag  dels  i  Forsøg  paa  at  faa  oprettet 
en  Privatskole  i  Lighed  med  Krøyer-Zahrtmann-Tuxens  Malerskole,  dels  i  den 
Kendsgerning,  at  en  Del  af  de  vordende  Architekter  har  undladt  at  søge  Akade¬ 
miets  Skoler,  medens  andre  vel  gaar  Skolen  igennem,  men  kun  tager  Under¬ 
visningen  som  et  nødvendigt  Onde. 

Den  Omstændighed,  at  en  hel  Del  vordende  Architekter  føler  sig  saa  util- 

fredsstillede  ved  Akademiets  Undervisning,  at  de  helst  vil  undgaa  Skolerne,  for¬ 
tjener  Opmærksomhed.  Man  giver  ikke  uden  vægtige  Grunde  Afkald  paa  de 
Fordele,  som  Akademiet  byder  i  Retning  af  billig  Undervisning,  Stipendier,  Er¬ 
hvervelse  af  Afgangsbevis  o.  s.  v.  Vi  ældre  Architekter  bør  ikke  forholde  os 
ligegyldige  over  for  denne  Bevægelse,  der  jo  —  man  mene  for  øvrigt  om  den, 
hvad  man  vil  —  hos  de  paagældende  udspringer  af  Ønsket  om  en  fyldigere 
Undervisning  i  vort  Fag,  end  de  finder,  at  Akademiet  for  Tiden  giver  dem. 

Jeg  betvivler  ikke,  at  den  nuværende  Ordning  af  Skolerne,  som  skriver  sig 
fra  Aarene  mellem  1860 — 70,  har  været  et  stort  Fremskridt,  da  den  indførtes; 
men  ligesom  man  dengang  forlod  en  Ordning,  der  var  udmærket  i  1814,  saa- 
ledes  kan  der  nu,  med  al  Respekt  for  Faderen  eller  Fædrene  til  den  nuværende 

Undervisningsplan,  være  Grund  til  at  undersøge,  om  denne  maaske  er  forældet 
og  har  saadanne  Mangler,  at  Elevernes  Utilfredshed  kan  siges  at  være  begrundet. 

Jeg  tror,  det  for  Spørgsmaalets  tilfredsstillende  Løsning  vil  være  af  Betyd¬ 
ning,  at  Sagen  bringes  under  Diskussion,  og  beder  derfor  »Architekten«  om  at 
ville  give  Plads  for  en  Udtalelse  derom. 

Det  skal  straks  bemærkes,  at  jeg  anser  Elevernes  Utilfredshed  for  fuldt  be¬ 
grundet,  og  i  det  følgende  skal  nævnes  de  Mangler,  der  formentligt  klæber  ved 
Programmet  for  Architekters  Uddannelse.  Paa  disse  Mangler  kan  der  efter  min 
Mening  —  med  lidt  god  Villie  fra  Akademiets  Side  —  raades  Bod,  uden  at 
Undervisningen  forlænges  eller  Udgifterne  forøges. 

Det  vilde  være  naivt  at  indbilde  sig,  at  Udtalelser  her  i  Bladet  straks  skulde 
faa  Akademiet  til  at  vende  op  og  ned  paa  sine  Skoler.  Det  er  jo  en  gammel 
Institution,  som  er  dygtigt  stiv  i  Ryggen;  men  saafremt  der  mellem  Architekter 
kan  vækkes  Interesse  for  Sagen  og  Erkendelse  af,  at  en  Reform  er  nødvendig, 
da  er  der  Grund  til  at  haabe,  at  Akademiet  ikke  vil  stille  sig  afvisende. 

Der  er  i  Aarenes  Løb  indført  forskellige  Ændringer  i  Læreplanen  —  nogle 
til  det  værre,  andre  til  det  bedre  —  men  uvæsentlige  i  Forhold  til  den  egent¬ 
lige  architektoniske  Uddannelse,  der  i  Hovedsagen  nu  er  den  samme  som  for 
40  Aar  siden,  og  som  vil  være  de  fleste  af  Bladets  Læsere  bekendt. 

Skal  der  gøres  noget  alvorligt  for  at  bringe  nyt  Liv  i  Skolerne,  maa  det 
da,  efter  mit  Skøn,  gaa  i  Retning  af  den  størst  mulige  Indskrænkning  af  alt  det  i 
Undervisningen,  som  Erfaringen  lærer  os  at  være  uvæsentligt,  til  Fordel  for  det  væ¬ 
sentlige,  der  for  en  Architekt  er  og  bliver:  Architektur. 

Hvad  er  da  uvæsentligt?  Jeg  regner  dertil:  1)  Bogholderi,  2)  Kemi, 
3)  Landmaaling,  4)  vidtløftig,  videnskabelig  Perspektiv,  5)  Sortkridtstegning 
efter  Gibs. 

De  2  første  Fag  fra  Teknisk  Skole  kunde  uden  nævneværdig  Skade  ind- 

« 


SPORVOGNSVENTESAL.  ARCHITEKT 

THORVALD  JØRGENSEN. 


skrænkes  til  nogle  faa  Timer.  Da  jeg  trøstigt  tør  paastaa,  at  ikke  en  eneste 

Architekt  fører  dobbelt  Bogholderi  i  sin  Praksis,  bør  Faget  helst  bortfalde.  I 

Stedet  derfor  kan  man  lade  Eleven  afskrive  et  større  Bygningsregnskab  som 
Forbillede.  Enten  der  læres  den  Smule  Kemi,  som  nu  forlanges,  eller  slet 

ingen,  er  ganske  ligegyldigt;  der  kan  i  »Materiallæren«  gives  Oplysning  om 

de  vigtigste  Bygningsemners  kemiske  Sammensætning,  hvilket  er  alt,  hvad  vi 
behøver  at  vide. 

Architekten  maa  selvfølgeligt  kunne  nivellere,  men  det  er  urimeligt  i  den 
Anledning  at  stille  en  ret  vidtløftig  Eksamen  paa  Benene.  Man  kan  ved  et  Par 
Dages  praktisk  Øvelse  lære  det  fornødne  i  saa  Henseende.  Ligeledes  er  det  for 
en  Architekt  aldeles  nødvendigt  at  være  sikker  i  Perspektiv;  men  da  der  allerede 
paa  Teknisk  Skole  gives  Eleverne  et  godt  Grundlag,  vil  det  være  tilstrækkeligt 
paa  Akademiet  at  gennemgaa  Perspektivklassens  iste  Afdeling.  Anvendelsen  af 
delt  Distance  er  i  det  praktiske  Liv  ganske  forsvindende,  og  det  er  unødvendigt 
for  den  Sags  Skyld  at  gennemgaa  2den  Afdeling.  Det  er  rimeligt,  at  Akade- 

miets  dygtige  Perspektivlærere  ser  ensidigt  paa  dette  Fag  og  har  søgt  at  gøre 
Undervisningen  deri  saa  udtømmende  som  muligt,  men  det  er  galt  at  lade  Per¬ 
spektiven  brede  sig  til  Skade  for  den  egentlige  Undervisning  i  Architektur,  og 
den  bør  derfor  indskrænkes  til  det  nødvendige.  Kan  en  Elev  tegne  en  Bygning 
i  Perspektiv,  kan  han  ogsaa  tegne  de  til  Bygningen  hørende  Skygger,  hvorfor 
det  er  unødvendigt  at  give  særlig  Undervisning  i  Skyggeperspektiv. 

Og  nu  Sortkridtstegningen.  Er  det  ikke  en  Jammer,  at  fuldvoksne  Men¬ 
nesker  skal  spilde  et  Par  Vintre  af  deres  bedste  Tid  paa  dette  Pindehuggeri? 
Der  sidder  de  i  »Almindelighedens«  Baase  med  nogle  Gibsgnallinger,  som  de 

møjsommeligt  aftegner  og  udskygger.  En  sidder  med  et  Æg,  en  anden  med  et 
Blad  fra  et  korinthisk  Kapitæl,  en  tredie  med  en  Løveklo  eller  Palmette.  Det 
unge  Menneske  kommer  paa  Akademiet  i  det  glade  Haab,  at  al  Architekturens 
Herlighed  nu  skal  aabenbare  sig  for  ham,  og  saa  bliver  han  sat  til  dette  unyt¬ 
tige  og  aandsfortærende  Arbejde. 

At  Eleven  ikke  lærer  noget  om  Architektur  ved  i  Maaneder  at  stirre  paa 
disse,  fra  deres  Sammenhæng  løsrevne  Stumper  og  Brokker,  turde  være  uimod¬ 
sigeligt,  og  da  han  gennem  Teknisk  Skoles  Undervisning  i  Sortkridtstegning  og 
Tuschering  er  gjort  bekendt  med  Skyggelæren,  behøver  han  ikke  paa  Akademiet 
at  gennemgaa,  hvad  han  allerede  har  lært. 

Det  maa  da  være  den  manuelle  Færdighed  i  Frihaandstegning,  som  skulde 
være  Udbyttet  af  det  lange  Ophold  i  denne  Klasse  —  omtrent  x/3  af  hele 

Akademitiden.  Mon  nogen  Architekt  vil  paastaa,  at  han  blot  tilnærmelsesvis 
har  haft  et  til  den  anvendte  Tid  svarende  Udbytte  af  almindelig  Forberedelses¬ 
klasse? 

Og  er  det  dog  ikke  i  det  hele  taget  underligt,  at  vi  sættes  til  at  tegne 
med  Sortkridt?  Er  der  en  eneste  Architekt,  som,  naar  han  har  forladt  Skolen, 
tager  Sortkridt  i  sin  Haand?  Selvfølgeligt  ikke!  Thi  det  er  et  Materiale,  som 
slet  ikke  egner  sig  for  ham  ved  senere  Studier.  Tegner  man  i  Skitsebog  med 
Kridt?  Tegner  man  store  Detailler  op  i  Kridt?  Er  det  ikke,  ligesom  man  i 
Skolerne  vilde  lade  Børnene  skrive  med  Fjerpen?  Jeg  tror,  at  Sortkridt  ganske 
simpelt  er  en  Levning  fra  forrige  Aarhundredes  Begyndelse  eller  endnu  tidligere, 
da  man  kun  brugte  Kridt  til  sine  Studier  i  Italien.  Senere  fik  man  Blyanten, 
og  Kridtet  blev  da  kun  —  ifølge  Traditionen  —  hængende  ved  Skolerne,  — 

akkurat  ligesom  de  to  Knapper  bag  paa  vore  Frakker  bliver  siddende,  skønt  de 
ingen  Nytte  er  til  for  os,  der  ikke  dagligt  rider  og  derfor  ikke  behøver  at  fæste 
Skøderne  op. 

Hvis  det  erkendes,  at  den  Tid,  som  »Almindeligheden«  nu  kræver,  kunde 
anvendes  bedre,  bør  Klassen  ikke  opretholdes  i  sin  nuværende  Form,  og  jeg 
mener  ogsaa,  at  den  ved  en  Reform  af  Skolerne  helt  bør  forsvinde  som  selv¬ 
stændigt  Led  i  Undervisningen. 

Al  den  Tid,  der  vindes  ved  foranstaaende  Indskrænkning  og  Bortkastelse, 
bør  da  komme  Architekturskolerne  til  gode,  og  især  Architek  tur  skolen  s  Forberedelses¬ 
klasse,  der  synes  mig  at  være  den  vigtigste.  Det  er  i  denne  Klasse,  at  den 
vordende  Architekt  skal  erhverve  Grundlaget  for  hele  sin  senere  Virksomhed, 
og  det  er  af  største  Vigtighed  for  ham,  at  dette  bliver  saa  bredt  og  solidt  som 
muligt. 

Efter  den  nuværende  Ordning  er  den  modtagne  »Forberedelse«  højst  ufuld- 

kommen;  som  Elev  og  Lærer  paa  Akademiet  ved  jeg  af  Erfaring,  hvor  ufor¬ 
beredt  man  forlader  Klassen.  Eleven  tegner  sine  3  Søjleordner  samt  nogle 
Skitser  fra  Afstøbningssamlingen,  mere  er  der  ikke  Tid  til,  og  med  denne  lette 
Bagage  træder  han  ind  i  øverste  Klasse,  hvor  han  snart  vil  mærke,  hvor  blottet 
han  i  Virkeligheden  er  for  Begreb  om  Architektur. 

Beholdt  man  altsaa  de  to  Architekturklasser  i  udvidet  Form,  maatte  For¬ 
beredelsesklassen,  der  nu  staar  i  et  alt  for  løst  Forhold  til  Afstøbningssamlingen, 
knyttes  saa  inderligt  til  denne  som  muligt,  enten  —  hvad  der  vilde  være  Idealet 
—  ved  at  Undervisningen  foregik  i  selve  Samlingen,  eller  paa  den  Maade,  at 
der  i  Klassen  samledes  et  Udvalg  af  de  bedste  Ting,  ordnede  saaledes,  at  Eleven 
fik  Begreb  om  Udviklingen  gennem  Tiderne.  Paa  Grund  af  det  forøgede  Elev¬ 
antal  maatte  Klassen  have  mindst  2  Assistenter  til  at  lede  Undervisningen,  hvil¬ 
ken  jeg  kunde  tænke  mig  ordnet  som  følger : 

Naar  Eleven  over  »Almindelighedens«  Ruiner  træder  ind  i  Akademiet,  skal 
han  straks  føle ,  at  han  er  i  en  Architekturskole ,  og  han  skal  saa  snart  som 
muligt  have  noget  at  vide  om  Architektur.  Læreren  giver  ham  derfor  en  kort, 
ganske  uvidenskabelig  Oversigt  over  Udviklingen  gennem  Tiderne,  ledsaget  af 
Forevisning  af  Afstøbninger  og  Billeder.  Til  disse  forberedende  Øvelser  anven¬ 
des  det  halve  af  den  Tid,  som  Eleven  nu  bruger  for  at  skygge  sit  første  Æg, 
og,  som  jeg  tror,  med  adskilligt  mere  Udbytte.  Derefter  burde  han  sættes  til 
at  skitsere  i  Blyant  forskellige  Architekturdele  efter  de  i  Klassen  opstillede  For¬ 
mer,  og  det  er  indlysende,  at  Eleven  har  langt  større  Udbytte  af  at  tegne  et 
Æg,  der  sidder  paa  sin  Plads  i  Gesimsen,  end  om  han,  som  nu,  faar  det  ser¬ 
veret  alene,  løsrevet  fra  sit  naturlige  Sammenhæng.  Paa  samme  Maade  vil  det 
gaa  med  Bladet,  Palmetten  og  hvad  andet  han  kommer  i  Lag  med. 

Jeg  bruger  udtrykkeligt  Ordet  »skitsere«,  fordi  jeg  mener,  at  det  vilde  være 
galt  at  lade  Eleven  lave  fine  Tegninger  paa  dette  Stadium  af  Undervisningen; 
at  hænge  i  lang  Tid  over  en  enkelt  Ting  svækker  Interessen,  medens  denne 
holdes  levende,  naar  der  jævnligt  skiftes  Motiv.  Eleven  faar  derved  ogsaa  fyl¬ 
digere  Kendskab  til  de  forskellige  Former,  og  Haanden  faar  mere  Øvelse.  Naar 
denne  Øvelse  —  efter  Lærerens  Skøn  —  er  drevet  tilstrækkeligt,  sættes  Eleven 
til  efter  Værkerne  at  gennemtegne  Stilarterne  saaledes ,  at  Helheden  tages  efter 
Værkerne,  medens  der  efter  Gibsafstøbningerne  i  saa  stor  Udstrækning  som 
muligt  opmaales  og  tegnes  Enkeltheder.  Ogsaa  her  er  den  mer  eller  mindre 
fuldkomne  Udførelse  af  Tegningen  uvæsentlig,  naar  kun  Forholdene  og  Formerne 
er  nøjagtigt  gengivne.  Det  maa,  naar  Eleven  kommer  paa  Akademiet,  forud¬ 
sættes,  at  han  kan  tegne  fint  og  finde  Skygger,  saa  at  han  ikke  atter  behøver 
at  præstere  Bevis  derfor,  og  det  vil  i  ethvert  Tilfælde  være  tilstrækkeligt  at  lade 
ham  udskygge  en  enkelt  Tegning.  Jo  mere  han  faar  tegnet,  jo  bedre,  thi  det 
er  derigennem,  han  lærer.  Fine  eller  mindre  fine  1  egninger  bevise  aldeles  intet 
m.  H.  t.  Elevens  Dygtighed;  ja,  man  kan  jo  gerne  lade  de  daarlige  Elever  lave 
smukke  Tegninger  til  Skoleudstillingen,  thi  det  kan  de  sagtens  læres  til,  men 
det  er  Synd  mod  de  gode  Elever  at  plage  dem  med  dette  uvæsentlige.  Om 
Undervisningen  i  denne  Klasse  kunde  forøvrigt  være  meget  at  sige,  men  jeg 
skal  nøjes  med  endnu  at  nævne  Tavlen  som  et  Led  i  Undervisningen.  Læreren 
kunde  ved  Tavlens  Hjælp  bibringe  Eleverne  adskillig  Kendskab  til  saadanne 

Former,  som  de  ikke  gennem  Afstøbninger  kunne  studere,  og  forinden  Opryk¬ 
ningen  i  næste  Klasse,  burde  Eleven  ligeledes  paa  Tavlen  godtgøre,  at  han 
virkeligt  har  tilegnet  sig  Kendskab  til  Stilarternes  Enkeltformer.  Naar  Eleverne 
umiddelbart  efter  Indtrædelsen  paa  Akademiets  Skoler  fik  nogen  Vejledning  i 
Architektur,  vilde  de  ogsaa  faa  mere  Udbytte  af  Forelæsningerne  end  de  nu¬ 
værende  Elever  af  »Almindeligheden«,  for  hvem  de  fleste  Foredrag  ligger  for  højt. 

I  øverste  Architekturklasse  burde  Undervisningen  sikkert  ogsaa  ændres  be¬ 
tydeligt.  Efter  den  nuværende  Ordning  begynder  Eleven  straks  paa  et  af  de  3 
større  Projekter,  som  Skolen  forlanger  løste;  men  hvor  hjælpeløs  staar  han  ikke 
i  Regelen  overfor  Opgaven!  Det  kan  hænde,  at  han  skal  komponere  i  en 
Stilart,  som  han  ikke  har  mindste  Begreb  om.  I  den  foregaaende  Klasse  faar 
han  kun  det  flygtigste  Kendskab  til  Middelalderen  og  Renaissancen ,  og  sættes 
han  nu  til  en  Opgave  i  en  af  disse  Stilarter,  gaar  han  let  i  Staa;  det  er  jo 
som  at  skulle  læse  en  Bog  uden  at  kende  Bogstaverne.  Det  gaar  da  let  saa- 
ledes,  at  det  bliver  Læreren,  meget  mere  end  Eleven,  som  laver  Projektet;  og 
naar  han  endelig  har  slidt  sig  gennem  de  3  Projekter,  véd  han  i  Regelen  slet 
ikke,  hvad  han  har  lavet,  thi  den  lille  Maalestok  for  Tegningerne  tillader  ham 
ikke  at  gøre  Rede  for  Detaillerne,  og  først  senere  i  Livet  faar  han  at  føle,  hvor 
blottet  han  er  for  Viden  paa  dette  Punkt. 

Jeg  tror  derfor,  man  helst  maatte  lade  Eleverne  i  Architekturskolen  begynde 
med  en  fortsat  Række  Skitseprøver,  saaledes  at  han  i  et  Kvartal  eller  mere  fik 
Smaaopgaver,  hvis  Løsning  begrænsedes  til  8 — 10  Aftener,  let  udførte  som  de 
nuværende  Skitseprøver.  Derigennem  vilde  han  faa  Øvelse  i  at  behandle  Stil¬ 
arterne,  inden  han  gik  til  de  større  Opgaver.  Den  hurtige  Vekslen  af  Opgaver 
vilde  bevare  hans  Interesse  levende,  medens  han  nu  altfor  ofte  kører  fast  i  den 
store  Opgave,  saa  at  han  taber  Modet.  Ogsaa  Tavlen  burde  mere  end  hidtil 
bruges  ved  Undervisningen.  Men  især  burde  i  denne  Klasse  utvivlsomt  forlanges, 
at  Eleven  leverede  et  Fag  af  Facaden  i  større  Maal  samt  Enkeltheder  af  denne 
i  stort  Maal,  helst  naturlig  Størrelse.  Naar  alt  Pedanteri  med  Tegningernes  Ud¬ 
førelse  frafaldes,  vil  det  blive  overkommeligt  for  Eleven  at  præstere  saadanne 
Enkeltheder,  og  den  hertil  benyttede  Tid  er  udmærket  anvendt. 

Jeg  tror  ogsaa,  man  burde  se  at  komme  bort  fra  den  i  senere  Tid  trufne, 
uheldige  Bestemmelse,  at  Eleverne  skulle  gøre  sig  færdige  i  saa  og  saa  mange 
Kvartaler.  Den  fremmer  Overfladiskheden  og  forhindrer  let  Eleverne  i  at 
erhverve  sig  grundige  Kundskaber.  Det  burde  lige  modsat  være  Skolens  Opgave 
at  faa  Eleverne  til  at  besøge  den  saa  længe  som  muligt.  Om  den  nuværende 
Begrænsning,  der  ikke  tillader  Studiet  af  den  nyere  og  nyeste  Tids  Architektur, 
om  den  Vægt,  som  burde  lægges  paa  vor  hjemlige  Architektur  — -  ved  Under¬ 
visningen.  o.  m.  a.  kunde  der  være  adskilligt  at  bemærke,  men  her  skal  kun 
antydes  det  heldige  i,  at  Eleven,  inden  han  stededes  til  Afgangskonkurrence, 
ved  en  kontrolleret  Skitseprøve  godtgjorde,  at  han  virkeligt  besad  Modenhed  nok 
til  at  forlade  Akademiet.  Han  maa  hellere  dvæle  endnu  en  Stund  paa  Skolen 
under  kyndig  Vejledning,  end  paa  egen  Haand  levere  3 — 4  daarlige  Projekter  til 
Afgang. 

I  det  foregaaende  er  gjort  gældende,  at  det  for  Tilegnelsen  af  de  architek- 
toniske  Former  er  af  Vigtighed  for  Eleven  at  se  disse  i  deres  Sammenhæng 

med  Helheden,  og  ud  fra  samme  Betragtning  maatte  den  nuværende  Plan  for 
Undervisningen  i  Dekorationsskolen  ligeledes  ændres.  Denne  Klasse  kan  selv- 
følgeligt  kun  give  Eleven  et  ganske  overfladisk  Kendskab  til  et  Fag,  der  er  af 
saa  uhyre  et  Omfang;  men  hellere  end  at  lade  ham  kopiere  en  2  a  3  Blade 
efter  Værker  eller  Haandtegninger ,  maatte  man  henvise  ham  til  Studier  efter 
udførte  Dekorationer  i  vore  offentlige  Bygninger.  Læreren  kunde  f.  Eks.  føre 
Eleverne  til  Thorvaldsens  Museum,  Universitetet  el.  lign.,  og  efter  at  have  givet 
fornøden  Vejledning  om  Arten  af  de  derværende  Dekorationer,  opgive  hver 
enkelt  Elev  et  Fragment  til  Kopiering ,  hvilket  han  da  paa  egen  Haand  maatte 
udføre  og  fremlægge  til  Antagelse.  Ved  Siden  heraf  kunde  der  paa  Akademiet 
gives  Undervisning  i  de  tekniske  Fremgangsmaader  ved  Farvepaasætningen,  samt 
Farveblanding,  og  muligvis  paa  Tavlen  foretages  Øvelser  i  at  fordele  Ornamenter 
over  en  Flade. 

Med  alt  dette  skal  ikke  være  sagt,  at  man  intet  lærer  paa  Akademiet.  Vi 
er  alle  de  Mænd  Tak  skyldige,  som  har  formaaet,  trods  Læreplanens  Mangler, 
at  puste  Liv  i  Undervisningen.  Men  3  Faktorer  ere  nu  engang  nødvendige  for 
af  en  Skole  at  opnaa  et  godt  Resultat:  dygtige  Lærere,  flinke  Elever  og  en  god 
Læreplan.  Medens  en  god  Læreplan  kan  tvinge  selv  sløje  Lærere  og  Elever  til 
at  anstrænge  sig,  virker  omvendt  en  daarlig  Plan  for  Undervisningen  sløvende 
baade  paa  Elev  og  Lærer,  og  man  maa  derfor  haabe,  baade  for  Akademiets  og 
Elevernes  Skyld,  at  der  inden  alt  for  længe  maa  blive  foretaget  tidssvarende 
Reformer  i  Architekturskolerne,  og  jeg  tror,  at  Forandringerne  i  Hovedsagen 
unægteligt  burde  gaa  i  den  ovenfor  antydede  Retning. 


Martin  Borch. 


TEKNISKE  MEDDELELSER. 


Ny  Hængselsmekanisme.  Ved  Hængselsmekanismer  forekommer  som  bekendt 
den  Ulæmpe,  at  man  ved  Paasætning  af  den  aftagelige  Del,  Dør  eller  Vindue, 


skal  rette  sin  Opmærksomhed  saavel  paa  det  øvre  som  paa 
det  nedre  Hængselpar.  Dette  Forhold  er  en  Følge  af,  at 
Hængselbolten  paa  begge  Steder  samtidigt  skal  trænge  ind  i 
Hængselhylsteret,  og  det  sker  derved  hyppigt,  at  Bolten,  naar 
den  f.  Eks.  for  oven  er  skudt  rigtigt  ind  i  Hylsteret,  for 
neden  smutter  ved  Siden  af,  eller  omvendt.  Hvor  let  end 
Afhjælpningen  af  denne  Ulæmpe  skulde  synes  at  være,  er 
dog  hidtil  ingen  Forbedringer  i  de  gamle  Hængselskonstruk¬ 
tioner  fremkomne.  Nu  har  imidlertid  Tapetserer  og  Dekora¬ 
tør  J.  H.  Guldberg  løst  Spørgsmaalet  paa  en  lige  saa  natur¬ 
lig  som  simpel  Maade;  han  gør  kun  de  to  Hængseltappers 
Længde  forskellig  og  opnaar  derved,  at  den  ene  Tap  allerede 
har  Styr,  førend  den  anden  begynder  at  trænge  ind  i  Hyl¬ 


steret.  Opfindelsen  er  bleven  patenteret  (Pat.  Nr.  5604),  og  H.  Larsen,  Prin¬ 
sessegade  7,  2den  Sal,  meddeler  nærmere  Oplysninger. 

FORSKELLIGT. 


Tegne-  og  Kunstindustriskolen  for  Kvinder  har  nu  afsluttet  sit  28de  Skoleaar 
og  har  i  dette,  ifølge  den  udkomne  Beretning,  været  besøgt  af  129  Elever  i 
Dagklasserne,  25  i  Eftermiddagsklasserne  og  17  i  Aftenklasserne.  Af  de  udgaaede 
Elever  har  31  faaet  Pladser:  1  som  Ciselør,  13  som  Tegnere,  3  som  Lærer¬ 
inder  og  14  ved  Porcellænsfabrikker. 

En  Skole  som  denne,  der  skal  løse  den  Opgave,  at  være  baade  en  teknisk 
og  en  kunstindustriel  Undervisningsanstalt,  oprettet  med  det  Formaal,  at  skaffe 
Kvinden  Erhverv,  kan  naa  sit  Maal  ved  enten  selv  at  producere  og  afsætte 
kunstindustrielle  Arbejder  eller  den  kan  uddanne  Hjælp  til  de  Værksteder  og 
Etablissementer,  der  arbejder  i  kunstindustriel  Retning. 

Skolen  har  valgt  den  sidste  af  disse  Veje,  idet  den  virker  for  Uddannelsen 
af  Elever,  der  senere  kan  skaffe  sig  Erhverv  ved  deres  Dygtighed  i  de  Fag,  som 
de  specielt  har  Anlæg  for.  Paa  vore  to  bekendte  Porcellænsfabrikker  arbejder 
for  Tiden  50  af  Skolens  Elever,  deraf  de  40  paa  Modelafdelingerne  eller  paa  de 
kunstneriske  Underglasurafdelinger. 

¥ 

Et  Kcempetaarn  paa  Verdensudstillingen  i  St.  Louis  vil  blive  opført  af  Staal. 
Taarnet  skal  være  350  Meter  højt  og  have  en  Diameter  af  150  Meter.  Det 

skal  øverst  oppe  indeholde  en  stor  Sal,  der  kan  rumme  flere  Tusinde  Menne¬ 
sker.  I  Taarnet  skal  indrettes  forskellige  elektriske  Installationer  og  Lysvirk¬ 
ninger,  der  skal  blive  fremragende  Seværdigheder  paa  Udstillingen. 

Et  Taarn  af  lignende  Dimensioner  var  projekteret  til  Verdensudstillingen  i 
Chikago  1893,  men  dengang  kom  man  ikke  videre  end  til  Tegningerne. 

Nu  er  imidlertid  Arbejderne  paa  St.  Louis-Taarnet  paabegyndte,  saa  det  kan 

jo  være,  at  det  naar  at  blive  til  Virkelighed,  at  Amerika  kommer  i  Besiddelse 

af  Verdens  største  —  men  næppe  skønneste  Taarn. 

? 

En  Bolig-  og  Bygningsudstilling  afholdes  for  Tiden  i  »Grand  Palais«  paa 

Champs-Élysées  i  Paris.  Udstillingen,  der  er  meget  righoldig  og  interessant, 
omfatter  6  Hovedgrupper.  Første  Gruppe  behandler  Arbejderboliger  og  Smaa- 
huse.  Af  disse  findes  der  i  Hallen  opført  et  meget  stort  Antal,  som  skal  op¬ 
fattes  som  moderne  Mønsterbygninger,  og  som  vel  ogsaa  i  hele  deres  Indretning 
staar  betydeligt  over  største  Delen  af  de  Lejligheder,  der  huser  Verdensbyens 
Smaafamilier.  Anden  Afdeling  indeholder  Boligens  Historie  indtil  vore  Dage; 
herunder  vises  Architekturen,  Bygningernes  ydre  og  indre  Udstyrelse  og  Dekora¬ 
tion  samt  Boligens  kunstneriske  Udsmykning.  Tredie  Afdeling  omfatter  Hygiejne, 
herunder  kunstig  og  naturlig  Belysning,  Opvarmning  og  Ventilation.  I  fjerde 
Gruppe  vises  Byggeindustri  og  Byggem aterialier.  Man  bliver  gjort  bekendt  med 
de  forskellige  Funderingsmaader  og  Spildevandsanlæg;  der  findes  store  Udstil¬ 
linger  af  Sten-  og  Træsorter,  Bygningskeramik,  Smede-  og  Snedkerarbejder  o.  s.  v., 
Elevatoranlæg  for  Personer,  Varer  og  Breve,  Tagdækninger,  Farver  og  meget 
mere.  I  femte  Gruppe  fremstilles  Vejanlæg,  Baner  og  andre  lignende  Ingeniør¬ 
arbejder.  Endelig  sjette  Gruppe  omfatter  Boligens  Møblering  og  Udstyrelse, 
hvilket  er  fremstillet  i  en  uendelig  Rigdom  af  Møbler  og  Dekorationsgenstande, 


Tapeter,  Broderier  og  Broncer.  Den  moderne  Retning  i  Kunstindustrien,  den 
saakaldte  »Art  Nouveau«,  er  her  den  absolut  dominerende,  og  der  er  saa  meget 
deraf,  at  man  føler  sig  baade  træt  og  mæt,  naar  man  har  gennemgaaet  denne 
Udstilling. 

Komiteen,  der  har  forestaaet  Udstillingen,  bestaar  af  de  forskellige  franske 
Ministre,  Generalkommissæren  for  den  sidste  Verdensudstilling,  Direktøren  for  de 
skønne  Kunster,  Seinepræfekten  m.  fl.  Udstillingen  har  hidtil  været  stærkt  be- 
søgt,  og  det  er  en  almindelig  Mening,  at  den  i  enhver  Henseende  maa  betragtes 
som  meget  vellykket. 

¥ 

Fondsbørsen  i  New -York  er  en  ny  Bygning,  der  er  opført  efter  Tegninger 
af  Architekten  George  B.  Post;  paa  de  to  Sider  ligger  den  indeklemt  mellem 
store  Forretningshuse,  medens  de  to  andre  Sider  vender  ud  mod  Hovedgader. 
Forsiden,  der  vender  mod  Broad-street,  har  nærmest  Lighed  med  et  mægtigt 
romersk  Tempel;  den  er  beklædt  med  hvidt  Marmor  og  dannes  af  seks  korin- 
thiske  Søjler  og  to  Pilastre,  der  bærer  en  stor  Fronton,  i  hvilken  er  givet  en 
figurlig  Fremstilling  af  Amerikas  Handel.  Søjlerne  og  Pilastrene  er  60  Fod 
høje;  hele  Facaden  har  en  Højde  af  156  Fod.  Væggen  bag  Søjlerne  er  helt  af 
Glas,  for  at  der  kan  komme  rigeligt  Lys  til  Børssalen.  Bygningens  Rumind¬ 
hold  er  4.300.000  Kub.-Fod.  Selve  Børssalen  er  144  Fod  lang  og  109  Fod 
bred,  den  ligger  i  Beletagen  og  har  en  Højde  fra  Gulv  til  Loft  af  74  Fod. 
Under  denne  Sal  ligger  forskellige  Kontorer,  Damp-  og  elektriske  Anlæg  m.  m. 
Det  laveste  Kældergulv  ligger  42  Fod  under  Gadens  Niveau. 

Af  andre  større  Lokaler  indeholder  Bygningen  en  Spisesal  i  syvende  Etage; 
dette  Rum  er  76  Fod  langt  og  40  Fod  bredt  med  en  Højde  af  18  Fod;  Væg¬ 
gene  har  høje  Mahogni-Paneler  og  er  i  øvrigt  holdt  i  en  lys  Tone;  Loftet  er 
inddelt  i  Kassetter  og  er  hvidt  med  Dekoration  i  Guld. 

I  sjette  Etage  findes  en  Forsamlings-  og  Raadssal,  der  er  meget  rigt  deko¬ 
reret.  I  fjerde  Etage  er  et  stort  Lokale  indrettet  som  Lazareth  for  Ulykkestilfælde 
o.  lign.;  her  er  altid  en  vagthavende  Læge  til  Stede,  og  i  Nærheden  findes 
flere  Baderum. 

Det  er  en  Selvfølge,  at  Bygningen  indeholder  alle  moderne  Hjælpemidler, 
som  Telefoner  —  hvorved  enhver  Børsgrosserer  i  selve  Salen  bliver  gjort  bekendt 
med,  at  hans  Kontor  eller  Forretningsforbindelser  i  Byen  ønsker  at  tale  med 
ham  — ,  pneumatiske  Rørpostledninger  samt  en  Uendelighed  af  snilde  Indret¬ 
ninger  til  Publikums  Bekvemmelighed. 

Om  Sommeren  kan  Børssalen  afkøles. 

¥ 

Bade-  og  Vaskeanstalten  i  Malmo.  I  Tilføjelse  af  vor  Meddelelse  i  5.  Aar- 
gangs  Nr.  32  om  »Malmo  sodra  Bad-  och  Ångtvåttinråtning«  skal  vi  oplyse,  at 
hele  Vaskerian  læget  med  Maskiner  o.  s.  v.  er  overdraget  Peter  Alminds  Maskin¬ 
fabrik  i  Kjøbenhavn,  medens  Badeanlæget  som  anført  udføres  af  Gebriider  Korting. 


Udgiver;  AKADEMISK  ARCHITEKTFORENING.  —  Redaktør:  Architekt  K.  ARNE-PETERSEN. 
Redaktionsudvalg:  Architekterne  EUGEN  JØRGENSEN  og  ALFR.  THOMSEN. 

Kontor:  Helgolandsgade  5.  Telf.  4525. 

Trvkt  hos  Nielsen  &  Lvdiche. 

KJ  0  B  EN  HAVN 

DEN  10.  OKTOBER  I  90  3 

6.  Aargang  Nfl  2 


ARCHITEKTEN 

MEDDELELSER  FRA 
AKADEMISK  ARCHI 
TEKTFORENING  *  ¥ 


» FAMILISTÉREN « 

(SET  FRA  EN  ANDEN  SIDE). 


De  Tidsskrifter,  som  udgives  af  danske  og  svenske  Architekter,  har  i  deres 
sidste  Numre  vrimlet  af  Øjebliksfotografier  her  fra  Byen  og  fra  den  vel¬ 
lykkede  Udflugt,  som  efter  Indbydelse  fra  vor  Architektforening  foretoges  til 
sjællandske  og  fyenske  Kirker  og  Herregaarde  efter  Afslutningen  af  den  teknisk¬ 
hygiejniske  Kongres.  Enhver,  der  sætter  Pris  paa  et  godt  kollegialt  Forhold 
mellem  vore  egne  Architekter  indbyrdes  og  mellem  os  og  vore  skandinaviske 
Kunstbrødre,  kan  kun  sympatisere  med  den  Glæde  og  de  venskabelige  Følelser, 
som  ved  denne  Lejlighed  lagdes  for  Dagen. 

Dog  »die  schonen  Tage  in  Aranjuez  sind  nun  zu  Ende«  !  Vi  ere  vendte 
tilbage  til  Hverdagslivets  Prosa,  og  i  Borgerrepræsentationens  Møder  den  7.  og 
14.  September  fremkom  et  af  et  Fællesudvalg  ved  Stadsarchitektens  Hjælp  ud¬ 
arbejdet  Forslag  til  et  Familiehjem  3 :  en  Bygning,  indrettet  til  et  større  Antal 
Smaafamilier,  navnlig  Enker  og  Enkemænd  med  Børn,  med  Fællesværelse  til 
Ophold  for  Børnene  og  til  Spisning  m.  m.  samt  Økonomilejlighed,  beregnet 
paa  at  kunne  levere  Beboerne  deres  Maaltider  og  at  kunne  besørge  deres  Vask 
m.  m.,  og  med  Centralvarme. 


FAMILISTÉREN. 

FORFAQADE. 

ARCHITEKT 
PROF.  L.  FENGER. 


FAMILISTÉREN .  ARCHITEKT 

ETAGE-  OG  STUEPLAN.  PROF.  L.  FENGER. 


At  dette  Forslag  vilde  møde  Modstand  i  Borgerrepræsentationen  paa  Grund 
af  Byens  nuværende  uheldige  finansielle  Situation,  paa  Grund  af  principielle  Be¬ 
tænkeligheder,  paa  Grund  af  sin  i  økonomisk  og  social  Henseende  progressistiske 
Tendens  og  paa  Grund  af  de  Mænds  politiske  Stilling,  fra  hvem  Tanken  om 
kommunale  Arbejderboliger  oprindeligt  er  udgaaet,  var,  hvad  man  kunde  vente, 
og  Indvendingerne,  navnlig  af  de  første  Grunde,  have  utvivlsomt  deres  Be¬ 
rettigelse. 

Derimod  har  det  unægteligt  undret  mig  at  se,  at  den  velvillige,  faglige  og 
kollegiale  Kritik  er  sluppet  Op  saa  ganske  og  saa  snart  efter  den  teknisk-hygiej- 
niske  Kongres,  som  det  fremgaar  af  en  Artikel  af  E.  J.  i  dette  Blad,  V.  Nr.  51. 

Jeg  kunde  næsten  formode,  at  Anmelderen  i  sin  æsthetiske  Betagethed  af 
den  nye  danske  Architekturskoles  store  og  gode  Gerninger,  den,  han  deler  med 

FAMILISTÉREN.  ARCHITEKT 

TAGETAGE-  OG  KÆLDERPLAN.  PROF.  L.  FENGER. 

Andre,  ikke  rigtigt  har  forstaaet  det,  hvorom  det  i  dette  Tilfælde  drejer  sig,  og 
ikke  rigtigt  er  med  i  Arbejderboligspørgsmaalet,  som  det  har  udviklet  sig  ikke 
blot  herhjemme,  men  ogsaa  i  Udlandet. 

Enhver  veed,  at  de  Arbejderboliger,  som  hidtil  have  set  Lyset  her  i  Kjø- 
benhavn,  for  den  langt  overvejende  Dels  Vedkommende  ikke  bebos  af  egentlige 

FAMILISTÉREN.  ARCHITEKT 

SIDEFAØADE  OG  TVÆRSNIT.  PROF.  L.  FENGER. 

Arbejdere  (Arbejdsmænd) ,  knapt  af  Svende,  men  derimod  af  Formænd,  smaa 
Levebrødsmænd,  Pensionister  o.  1.  For  Svendene  bygge  vel  nærmest  Bygge¬ 
spekulanterne  ;  Arbejderne  maa  tage  til  Takke  med,  hvad  Svendene  vrage,  og 
de,  der  ere  endnu  uheldigere  stillede,  de,  som  ikke  have  deres  3  Kr.  om  Dagen, 
ja!  de  maa,  som  fattige  Folk,  ofte  slide  andres  aflagte  Klæder,  saaledes  slide  af¬ 
lagte  Fluse,  med  alle  disses  Brøstfældigheder  og  hygiejniske  Mangler. 

Opgaven,  som  stilledes  mig  af  Fællesudvalget,  var  da  heller  ikke  den,  at 
finde  en  i  æsthetisk  Henseende  mere  tiltalende  Form  paa  de  smaa  Huse,  som 
vi  kende  saa  godt  fra  Østerfarimagsgade  og  Landskronagade,  men  derimod  at 
vise,  hvorledes  man  kunde  bygge  2  Værelsers  Lejligheder,  der  kunde  lejes  af 
Folk,  som  tjente  omtrent  3  Kr.  om  Dagen,  om  muligt  bygge  billigere  end  Spe¬ 
kulanterne,  men  i  ethvert  Fald  ikke  slaa  af  paa  de  hygiejniske  og  architekto- 
niske  Fordringer. 

Hvorledes  skulde  dette  kunne  lade  sig 
gøre?  Spekulanterne,  mellem  hvilke  der 
upaatvivleligt  findes  udmærket  dygtige  og 
driftige  Mænd,  pleje  dog  ellers  nok  at 
kunne  regne  den  ud,  som  man  siger.  Hekse 
kan  man  ikke. 

Ja!  jeg  gjorde,  hvad  vel  andre  for¬ 
nuftige  Mænd  vilde  have  gjort  i  mit  Sted. 

Jeg  undersøgte,  hvordan  man  andetsteds 
og  da  navnlig  i  England,  hvor  man  gerne 
i  hygiejniske  og  filantropiske  Sager  er  et 
Hestehoved  foran  os  Fastlandsboere,  havde 
baaret  sig  ad  for  at  løse  Opgaven :  billige 
Arbejderboliger,  og  kom,  pudsigt  nok,  til 
det  Resultat,  at  man  i  Englands  og  Skot¬ 
lands  store  Byer,  der  ikke  ejer  den  Juvel 
i  deres  Bygningslovgivning,  som  vor  §  43 
efter  Hr.  E.  J.’s  Mening  er,  i  de  udvendige 
Gallerier  havde  set  fuld  Betryggelse  mod 

Brandfare  og  netop  derfor  havde  valgt  at  bygge,  hvad  man  derovre  kalder 
»  Balconyblocks  « . 

Det  er  altsaa  ikke  en  vild  Idé,  opstaaet  i  Stadsarchitektens  Hjerne,  ved 
hvilken  han  paa  underfundig  Maade  vil  skaffe  Familiehjemmet  Lettelser,  som 
ikke  indrømmes  Private,  men  det  er  en  Byggemaade,  som  er  grundigt  prøvet 
og  kommet  til  Anvendelse  i  stor  Udstrækning  i  London,  i  Vestenglands  og 
Skotlands  store  industrielle  Byer  og  i  Belgien.  (Jfr.  den  tekniske  Forenings 
lidsskrift  1900 — 1901  Hefte  XII  og  Borgerrepræsentationens  Forhandlinger  for 
i  Aar  Side  782).  For  at  berolige  Hr.  E.  J.  med  Hensyn  til  den  tilstræbte 
»haarrejsende«  Begunstigelse  skal  oplyses,  at  Borgmester  Jacobi  paa  Opfordring 
har  forespurgt  hos  Bygningskommissionen,  hvorledes  den  vilde  stille  sig  overfor 

Planen  og  faaet  et  skriftligt  Svar,  hvori  der  siges:  »Bygningskommissionen  er  i 
Princippet  tilbøjelig  til  at  tillade  den  angivne  Adgang  fra  Lejlighederne  til  Trap¬ 
perne  ad  en  omløbende  Balkon«,  ligesom  ogsaa  Branddirektøren  privat  har  udtalt 
til  Borgmesteren,  at  han  fra  et  udelukkende  Brandslukningsstandpunkt  var  til¬ 
bøjelig  til  at  foretrække  denne  Plan  for  Byggespekulanternes  sædvanlige. 

Dog  medens  denne  Byggemaade  i  England  navnlig  sigtede  paa  at  tilveje¬ 
bringe  den  fornødne  Brandsikkerhed,  tilstræbes  unægteligt  her  tillige  at  opnaa  en 
betydelig  Besparelse  overfor  vor  tilvante  Byggemaade  med  de  mange  Trapper. 
Hvor  stor  denne  Besparelse  i  det  enkelte  Tilfælde  kan  blive,  beror  selvfølgeligt 
paa  Grundens  Størrelse,  Form  og  Beliggenhed.  Ved  den  foreslaaede  Grund  har 
jeg  fundet,  at  der  med  2  Trapper  og  Gallerier  kunde  rummes  58  Toværelsers¬ 
lejligheder  i  Hjemmet,  naar  2  forbeholdes  Administrationen,  med  de  alminde¬ 
lige  kjøbenhavnske  Trapper  kun  38,  naar  2  ligeledes  forbeholdes  Administra¬ 
tionen.  Hvad  dette  vil  sige  med  Hensyn  til  Størrelsen  af  Lejeindtægten,  be¬ 
høver  ikke  nærmere  at  udvikles.  Denne  min  Antagelse  er  ikke  blevet  rokket 
ved  den  i  Borgerrepræsentationen  fremkomne  Kritik. 

Det  har  været  Meningen,  og  det  vil  vedblive  at  være  Meningen,  at  Fa¬ 
miliehjemmet,  hvad  enten  det  bygges  af  Kommunen  eller  ved  privat  Initiativ, 
skal  forrente  sig  selv,  og  der  har  aldrig  værer  tænkt  paa,  som  Hr.  E.  J.  synes 
at  forudsætte,  at  det  skulde  have  fri  Grund  eller  fri  Architekt. 

»Men,  indvender  Hr.  E.  J.  fremdeles,  det  er  ret  mærkeligt,  at  se  et  Udvalg, 
nedsat  af  Kommunalbestyrelsen,  ville  gaa  i  Spidsen  med  at  foranledige  en  saa 
tæt  Sammenslutning  af  Mennesker  under  samme  Tag,  og  man  har  det  Særsyn, 
at  Kommunen,  en  offentlig  Institution,  naar  den  vil  opføre  en  Bygning,  der  vel 
fremfor  alle  maa  karakteriseres  som  en  Privatbygning,  et  »Familiehjem«,  uden 
videre  vil  kuldkaste  det,  som  ellers  fordres«. 

Kunde  denne  hygiejniske  Indignation  ikke  have  været  sparet?  Det,  som 
Familiehjemmet  maa  sammenlignes  med,  er  jo  Spekulationskasernen  med  dens  5 
Etager  (Hjemmet  har  hovedsageligt  kun  4  til  Natteophold  bestemte),  med  dens 
ofte  lukkede  Gaard  mellem  snavsede  og  hæslige  Mure,  med  Vaskerummene  i 
Kælderen  og  Fedtebutikkerne  i  Kælderen  eller  Stuen.  Hjemmet  begrænses  af 
3  tredive  Alen  brede  Gader  og  vender  sin  4de  aabne  Langside  mod  Sydøst  ud 
imod  Hellig-Korskirkes  Skoles  mellem  to  Gader  liggende  aabne  Legepladser,  der 
har  en  ubegrænset  Tilgang  af  frisk  Luft  fra  Assistenskirkegaarden  og  den  sig 
hertil  sluttende  Park.  Indignationen  er  vist  ikke  ægte. 

»Og  vilde  mon  nogen  privat  Husejer  kunne  faa  Beboere  ind  i  Lejligheder, 
hvis  Vinduer  vende  ud  til  et  fælles  Galleri,  selv  om  Indblik  og  saavidt  muligt 
Indtrængen  gennem  dem  hindres,  saasom  ved  svært,  uigennemsigtigt  Glas  i  de 
nederste  Rammer  eller  andre  formaalstjenlige  Foranstaltninger?  I  alt  Fald  Fami¬ 
liens  kvindelige  Medlemmer  vilde  sikkert  leve  i  stadig  Skræk  for  Tyve  og  Rø¬ 
vere  og  unge  Mennesker,  der  gerne  ville  give  Gæsteroller  som  de  2  Gamle, 
der  belurer  Susanne  i  Badet«. 

Hertil  kan  kun  siges:  Hvordan  gaar  det  da  med  Indblik  i  de  lave  Stue¬ 
lejligheder  paa  Østerfælled  eller  langs  Farimagsgade?  Er  Faren  for  at  se  en  Su¬ 
sanne,  om  ikke  i  Badet,  saa  halvpaaklædt,  mon  ikke  lige  saa  stor  der,  hvis  hun 
ikke  garderer  sig  med  Trække-  eller  Rullegardiner,  mat  Glas,  Vinduesskodder 

eller  hvad  andet  den  menneskelige  Opfindsomhed  frembyder?  Men  det  maa 
dertil  vel  huskes,  at  Hjemmet  ikke  skulde  bygges  for  nervøse,  fine  Frøkener, 
der  sidder  hjemme  det  meste  af  Dagen,  men  for  Arbejdere,  der  ere  ude  hele 
Dagen  og  saa  længe  kunne  aflukke  deres  Lejligheder  hermetisk.  Ere  de  meget 
bange  for,  at  Folk  skulle  se,  hvad  der  kommer  paa  Bordet,  kunne  de  til  Daglig- 
og  Spisestue  vælge  det  Værelse,  til  hvilket  absolut  intet  Indblik  kan  haves,  og  de 
finde  sikkert  ogsaa  nok  paa  at  komme  under  Tæppet  eller  Dynen  i  Værelset  til 
Gaarden,  uden  at  vække  deres  Husfællers  Sanselighed.  Thi  Hjemmet  indrettes  jo 
ikke  for  Bøller  eller  Libertinere,  men  for  jævne  Arbejdere  af  rene  Sæder.  Om 
det  til  at  begynde  med  kan  være  vanskeligt  at  faa  danske  Folk  til  at  leje  i  Huse 
med  Svalegange,  det  kan  ikke  paa  Forhaand  siges;  i  England  var  der  til  en  Be¬ 
gyndelse  nogle  Fordomme  at  overvinde;  men  i  Manchester,  hvis  fortrinlige, 
kommunale  Arbejderboliger  næsten  udelukkende  ere  byggede  som  Balconyblocks, 
sagde  man  mig,  at  Udlejningen  ikke  havde  den  mindste  Vanskelighed. 

Dog  det  maa  ikke  glemmes,  at  Familiehjemmet  skulde  yde  noget  mere 
end  de  engelske  »Balconyblocks«.  Meningen  har  jo  været  og  er,  at  Lejeren 
efter  Morgendrikken  skulde  kunne  overgive  sine  smaa  Børn  til  Bestyrerindens 

Omsorg,  og  ved  sin  Hjemkomst  efter  endt  Dagværk  finde  Stuen  varm  og 
Maden  lavet,  saa  at  Lampen  kun  behøvedes  at  tændes  og  Bordet  at  dækkes, 
for  at  disse  Samfundets  Stifbørn  dog  i  et  Par  Timer  kunde  smage  Hvilens  og 
Velværets  Sødme. 

Kunde  denne  Hensigt  opnaas,  hvad  der  ikke  er  afhængigt  af  Bygningen 
alene,  vilde  Familiehjemmet  ikke  savne  Lejere. 

Rent  i  Forbigaaende  nævner  Hr.  E.  J.,  at  Opholdsrummene  for  Børnene 
under  Forældrenes  Fraværelse  skulde  være  i  Kælderen,  og  mener  dermed  vistnok 
at  have  sagt  noget  meget  dræbende.  Nu  ja!  man  kan,  naar  man  skal  bygge 
for  Ubemidlede,  og  det  skal  forrente  sig,  ikke  undlade  at  tage  økonomiske 

Hensyn.  Hr.  E.  J.  maa  iøvrigt  som  Tekniker  vide,  at  kan  man  blot  skaffe 

Kælderen  tør,  vil  et  Dagophold  paa  nogle  Timer  i  luftige  og  lyse  Kælderlokaler 

næppe  skade  Børnenes  Sundhed.  Af  stor  Betydning  for  Kælderens  Tørhed  vil 
det  uden  Tvivl  blive,  at  de  meget  rummelige  Vaske-  og  Tørrerum  ere  henlagte 
til  Tagetagen,  hvad  Byggeloven  af  1857  vel  næppe  tænkte  sig  muligt. 

Jeg  kunde  slutte,  men  min  strænge  Cato  har  endnu  sit  velkendte:  »Præterea 
censeo«  !  »Fra  Stadens  architektoniske  Bureau  udgaar  som  bekendt  Tegninger 
til  alt  det  kommunale,  offentlige  Arbejde;  hvorvidt  dette  imidlertid  er  rigtigt  i 
alle  Henseende,  skal  her  ikke  nærmere  udvikles.  Men,  naar  Talen  er  om  »offent¬ 
lige  Privatbygninger«,  synes  Ret  og  Billighed  at  tale  for,  at  det  strænge  Af¬ 
spærringssystem  (vide  Raadhuset,  Slagtehusene,  Boserup  Sanatorium,  Alderdoms¬ 
hjemmet,  Langeliniepavillonen  m.  m.)  brydes,  og  at  ogsaa  private  Kræfter  tages 
i  Kommunens  Tjeneste,  saaledes  som  det  i  tidligere  Tid  har  været  Tilfældet. 
Vilde  det  ikke  være  rimeligt,  om  Kommunen  engagerede  private  Architekter 
til  at  tegne  disse  Bygninger,  der  har  en  rent  privat  Karakter?« 

Man  forstaar  ikke  rigtigt,  om  Anmelderen  her  sigter  til,  hvad  der  er  gjort, 
eller  til,  hvad  der  skal  gøres.  Hvis  han  mener,  at  det  var  bedst,  om  Familie¬ 
hjemmets  Opførelse  kunde  overlades  til  det  private  Initiativ,  er  jeg  ganske  enig 
med  ham.  Hvis  han  mener,  at  Familiehjemmet  kunde  blive  et  sundt  Fore- 

tagende,  uden  stoi  Risiko,  og  at  Kommunen  i  bedre  Tider  her  kunde  vise  Vejen, 
hvad  er  der  da  sket,  og  hvad  skal  der  ske?  Fællesudvalget  har  for  at  kunne 
formulere  sit  Program  henvendt  sig  til  Kommunalbestyrelsens  Konsulent  i  Byg¬ 
ningssager  og,  med  en  bestemt  Grund  for  Øje,  der  vist  bliver  billigere  og  for 
sin  Bestemmelse  lige  saa  vel  beliggende,  som  en  hvilkensomhelst  Grund  i  Vogn- 
magerkvarteret,  faaet  en  Skitse,  baseret  paa,  hvordan  man  erfaringsmæssigt  har 
løst  Opgaven:  »Arbejderboliger  for  de  Fattigste«  i  andre  Lande,  navnlig  i  Eng¬ 
land,  men  om  Hjemmet  skulde  opføres  under  Stadsarchitektens  Ledelse,  derom 
har  der  hidtil  lige  saa  lidt  været  Tale,  som  om  Arbejdstegninger  og  detaillerede 
Overslag. 

Det  vil  staa  de  privatiserende  Architekter  frit  for,  paa  Basis  af  det  Fore¬ 
liggende,  med  ringe  Ulejlighed  at  vise,  hvordan  Opgaven  kan  løses  paa  en  i 
alle  Henseender  bedre  Maade.  »Architekten«  vil  vistnok  overfor  ethvert  heldigt 
Forsøg  i  denne  Retning  stille  sig  overordentligt  gæstfri,  og  den  private  Architekt 
vil  sikket t  have  henledet  Opmærksomheden  paa  sig,  naar  Familiehjemmet  en 
Gang  ved  privat  eller  kommunal  Initiativ  nærmer  sig  sin  Realisation;  det  skal 
heller  ikke  være  ham  forment,  at  hæve  Bygningen  op  i  en  højere  kunstnerisk 
Sfære  ved  Anvendelse  af  »haandstrøgne  Sten«  eller  »Palaispuds«. 

Fællesudvalgets  Tanker  ses  af  de  medfølgende  Rids;  Stadsarchitektens  Motivet- 
findes  i  Borgerrepræsentationens  Forhandlinger  for  iaar  S.  770. 

_ L.  Fenger. 


FORSLAG  TIL  LOV 

OM  GENOPFØRELSE  AF  CHRISTIANSBORG  SLOT. 

§  1.  Christiansborg  Slot  bliver  at  genopføre  saaledes,  at  der  enten  samlet 
eller  adskilt  tilvejebringes  de  fornødne  Bygninger  dels  til  Brug  for  Kongen  til 
Repræsentation  og  lignende  Øjemed,  dels  til  Brug  for  Rigsdagen. 

§  2.  Omkostningerne,  med  Undtagelse  af,  hvad  der  medgaar  til  den  kunst¬ 
neriske  Udsmykning  af  den  Del  af  Bygningerne,  der  er  bestemt  til  Brug  for 
Kongen,  bliver  at  holde  indenfor  en  Sum  af  6  Millioner  Kroner. 

§  3.  Tegninger  og  Overslag  tilvejebringes  ved  en  offentlig  Skitsekonkurrence. 
Naar  denne  er  endt,  kan  Ministeren  for  offentlige  Arbejder  enten  overdrage  en 
eller  flere  af  de  konkurrerende  nærmere  at  bearbejde  de  af  dem  indgivne  Pro¬ 
jekter,  eller  lade  afholde  en  ny  Konkurrence  imellem  de  præmierede  Deltagere 
i  Skitsekonkurrencen,  ved  hvilken  der  da  vil  være  at  levere  fuldstændige  Planer 
og  Overslag. 

§  4.  Til  at  affatte  et  Program,  forberede  Konkurrencen  samt  bedømme  de 
indkomne  Arbejder  nedsætter  Ministeren  for  offentlige  Arbejder  en  Kommission, 

1  hvilken  Rigsdagens  Formænd  indtræder  som  Medlemmer.  Kommissionens  For¬ 
mand  udnævnes  af  Kongen. 

§  5.  Til  Bestridelse  af  de  ved  Konkurrencens  Afholdelse  foranledigede  Ud¬ 
gifter  bevilges  33,000  Kr. 

De  til  Bygningernes  Opførelse  medgaaende  Beløb  bevilges  ved  de  aarlige 
Finanslove. 

FORSLAG  TIL  FINANSLOV 

FOR  FINANSAARET  FRA  i.  APRIL  1904  TIL  31.  MARTS  1905. 


Af  dette  Lovforslag,  som  fremlagdes  i  Folketinget  den  6.  Oktober  1903  af 
Finansminister  C.  Hage,  anføres  her  følgende  Poster: 

Indenrigsministeriet. 

Det  tekniske  Selskabs  Skole  i  Kjøbenhavn .  60,000  Kr. 

De  tekniske  Provinsskoler .  175,000  _ 

1  il  uformuende  Elevers  videre  Uddannelse .  10,000  — 

fil  Understøttelse  til  Rejser  i  Udlandet  for  ubemidlede  Haandværkere 

og  ligestillede .  8,000  — 

I  il  Studierejser  1  Indland  og  Udland  for  Haandværksmestre,  In¬ 
dustridrivende  og  andre  dermed  ligestillede .  10,000  — 

Fællesrepræsentationen  for  dansk  Industri  og  Haandværk  til  Til¬ 
vejebringelse  og  Offentliggørelse  af  Oplysninger  om  industrielle 

Forhold  i  Udlandet .  3,000  — 

Samme  til  Vandreudstillinger  og  stedlige  Udstillinger  af  Haandværks- 

og  Industrigenstande  m.  m . #•••  16,000  — 

Samme  til  dens  Virksomhed  i  Almindelighed .  5,000  — 

Til  Husflidens  Fremme .  30,000  — 

Til  Tegne-  og  Kunstindustriskolen  for  Kvinder  i  Kjøbenhavn  ....  10,000  — 

Ekstraordinært:  Bidrag  til  en  ny  Bygning  for  den  tekniske  Skole 

i  Esbjerg .  17,000  — 

Arbejdsraadet: 

a.  Vederlag  til  Raadets  Medlemmer .  6,300  — 

b.  Medhjælp,  Husleje  m.  m .  6,000  — 

Til  Arbejderforsikringsraadet : 

Vederlag,  Medhjælp,  Husleje  etc.  ialt .  29,300  — 

Ministeriet  for  offentlige  Arbejder. 

De  kongelige  Bygninger: 

1.  Til  Bygningstilsyn,  Lønninger  og  Kontorholdsudgifter  samt 

Konduktørhold .  23,000  — 

Dagpenge  og  Befordringsudgifter .  7,900  — 

2.  Vedligeholdelse .  60,000  — 

3.  Hovedistandsættelses-  og  ekstraordinære  Arbejder .  93,516  — 

4.  Uforudsete  Bygningsarbejder .  10,000  — 

9.  Belysning .  7,34°  — 

10.  Opvarmning . 21,246  — 

De  kongelige  Haver  ialt .  62,366  — 

Udgifter  vedrørende  Rigsdagsbygningen .  29,050  — 

Justitsministeriet. 

Sindssygeanstalterne.  Bygningsvæsen .  108,867  - — - 

1 5 ,000  Kr. 


Ministeriet  for  Kirke-  og  Undervisningsvæsenet. 
Tilskud  til  Opførelse  af  en  ny  Kirke  i  Vejle,  iste  Del  af  et  2aarigt 

Bidrag  paa  ialt  30,000  Kr . 

Tilskud  til  Opførelse  af  en  ny  Kirke  i  Vejgaard  i  Nørre  Tranders 

Sogn . 

Tilskud  til  Opførelse  af  en  ny  Kirke  i  Hjerm  Sogn . 

Tilskud  til  Flytning  af  Rubjerg  Kirke . . . 

Tilskud  til  Opførelse  af  et  Kapel  i  Nysted  Landsogn . 

Tilskud  til  Opførelse  af  et  Kapel  paa  Torup  Kirkegaard . 

Det  kongelige  Akademi  for  de  skønne  Kunster: 

Præmier  og  Medailler . 

Kunstsager  og  Bøger . 

Stipendiefonden . 

Rejseunderstøttelser  til  Videnskabsmænd  og  Kunstnere . 

Universitetet:  Bygningsudgifter,  Vedligeholdelsesudgifter  og  Hoved¬ 
istandsættelser  . 

Dekorationsarbejde . 

Til  Udgifter  ved  Opførelsen  af  Bygninger  for  et  Rigshospital 

m.  m.  ifølge  Lov  af  13.  Marts  1903,  2det  Bidrag . 

Sorø  Akademi:  Bygningsudgifter,  Vedligeholdelsesarbejder  og  Ho¬ 
vedistandsættelser  . 

Til  Videnskab  og  Kunst  i  Almindelighed . 

Til  Ombygning  af  Kathedralskolen  i  Aarhus,  2den  og  sidste  Del  . 

Krigsministeriet. 

Udgifter  til  Fæstnings-  og  Bygningsvæsen.  Vedligeholdelse . 

Marinemimsteriet. 

Vedligeholdelse  af  Værftet  med  Bygninger  og  Inventarium . 

Nyboders  Bygningers  Vedligeholdelse,  Istandsættelse  m.  m . 

Fyrvæsenet : 

Bygningsudgifter  m.  m.,  ordinære . 

do  m.  m.,  ekstraordinære  . 

Finansministeriet. 

Udgifter  ved  Paaligning  af  Ejendomsskyld: 

a.  Overskyldraadet . 

b.  Vurderingsformændene . 

c.  Vurderingsmændene  m.  v . 

Toldvæsenet:  Bygningsudgifter . 

Andre  og  overordentlige  Statsudgifter. 

Til  Dansk  Ingeniørforening: 

a.  Som  Bidrag  til  Udgifterne  ved  Driften  af  Prøveanstalten  for 
mekanisk  Undersøgelse  af  Bygningsmaterialier . 


18,500  — 
17,000  — 
13,000  — 
13,000  — 
3,000  — 

3,000  — 
7,300  — 
16,000  — 
18,000  — 

65,127  — 
1,200  — 

400,000  — 

67,024  — 
158,400  — 
54,950  — 


450,270  — 


137,987  — 
69,415  — 

221,954  — 
216,364  — 


20,000  — 
64,000  — 
18,000  — 
137,000  — 


6,500  — 

b.  Ekstraordinært:  Til  Foretagelse  af  en  større  Forsøgsrække, 
gaaende  ud  paa  at  konstatere  forskellige  Konserveringsmidlers 
Evne  til  at  bevare  Træ.  2den  Del  af  en  2-aarig  Bevilling 

paa  2500  Kr.  aarlig .  2,500 

Tilskud  til  et  af  det  internationale  Forbund  for  Materialprøvning 
oprettet  Faboratorium  for  Jærnundersøgelser  i  Zurich  som  3  die 

Del  af  en  5-aarig  Bevilling  paa  2500  Francs,  500  Fr .  365 

Bestyrelsen  for  den  jydske  Handelshøjskole  til  Opførelse  af  en 
Handelshøjskole  i  Aarhus,  iste  Del  af  en  2-aarig  Bevilling  paa 

indtil  50,000  Kr.,  indtil .  25,000 

Til  Undersøgelse  af  Kalkmalerier,  der  komme  til  Syne  i  Kirkerne, 
samt  deres  Restaurering  eller  Afbildning  og  til  Udgivelse  af  Af¬ 
bildninger  af  Kalkmalerier .  4,500 

Til  Istandsættelse  af  kirkelige  Inventariegenstande  og  Prydelser  og 
Mindesmærker  i  Kirker  og  paa  Kirkegaarde  samt  til  Bevarelse 
og  Istandsættelse  af  særligt  mærkelige  Gravstene  og  Gravmonu¬ 
menter,  2den  Del  af  en  3-aarig  Bevilling .  8,515 

Til  Selskabet  for  Danmarks  Kirkehistorie  til  Afholdelse  af  kirke-  og 

kunsthistoriske  Møder  rundt  om  i  Fandet,  ekstraordinært .  1,500 

Til  en  Restaurering  af  St.  Mariæ  Kirke  og  Kloster  i  Helsingør  og 
Ringsted  St.  Bendts  Kirke,  5te  Del  af  en  7-aarig  Bevilling  paa 

indtil  770,000  Kr .  120,000 

Til  Viborg  Domkirkes  Dekoration  ved  Figurmaler  Joachim  Skovgaard, 

4de  Del  af  en  5-aarig  Bevilling  paa  ialt  indtil  122,000  Kr....  20,000 

Heraf  ekstraordinært  2000  Kr. 

Til  Restaurering  af  Kallundborg  Kirkes  Taarne .  6,450 

Til  Indretning  af  Pokaler  for  Viborg  Stiftsbibliothek  i  Bispegaarden  20,900 
Til  Undersøgelse  af  samtlige  Mindesmærker  fra  Fortiden  og  til 

disses  Fredning .  12,000 

Ekstraordinært  som  iste  Del  af  en  5-aarig  Bevilling  paa  8000 

Kr.  aarlig .  8,000 

Ekstraordinært  til  Undersøgelse  og  Opmaaling  af  Voldsteder  og 

Borgpladser,  3 die  Del  af  en  4-aarig  Bevilling  paa  4000  Kr..  ,  .  1,000 

Til  Udgifter  ved  Hammershus  Ruiner .  1,200 

Til  Udgifter  ved  Vordingborg  Slots  Ruiner .  1,000 

Til  Udgifter  ved  Koldinghus  Slots  Ruiner .  950 

Til  Udgifter  ved  Mariager  Kloster .  822 

Til  Dansk  Folkemuseum .  22,000 

Tilskud  til  Opførelse  af  en  ny  Bygning  for  det  store  kongelige 

Bibliothek,  8de  Del  af  en  Bevilling  paa  ialt  1,820,000  Kr.  ...  200,000 

Til  Architekt  F.  Uldall  til  Udgivelsen  af  et  Værk  om  Kirkeklokkerne 
fra  Middelalderen  i  Danmark,  4de  Del  af  en  5-aarig  Bevilling 

paa  1500  Kr.  aarlig .  1,500 

Tilskud  til  Opførelse  af  en  Tilbygning  til  Ny  Carlsberg  Glyptothek, 

4de  Del  af  en  5-aarig  Bevilling  paa  ialt  500,000  Kr .  100,000 

Til  Årchitekt,  Professor  Storck  til  fortsat  Udgivelse  af  »Tegninger 
efter  ældre  nordisk  Architektur«,  3 die  Del  af  en  5-aarig  Bevilling 

par  1500  Kr.  aarlig .  1,500X0 

Kammerherre  F.  Meldahl  til  Udgivelse  af  et  Værk  i  Anledning  af 

Det  kgl.  Kunstakademis  150-aarige  Bestaaen .  2,000  — 

Forelingen  af  3.  December  1892  til  fortsat  Udgivelse  af  et  Blad 
med  Opmaalinger  af  gammel  nordisk  Architektur,  iste  Del  af 
ny  3-aarig  Bevilling  paa  400  Kr.  aarlig .  400  — 


FORSKELLIGT. 


Bygningsinspektoratet  i  Nabokommunerne.  I  den  hidtil  gældende  Ordning,  ved 
hvilken  de  tre  Landkommuner  Søllerød,  Lyngby-Taarbæk  og  Gentofte,  har 
haft  fælles  Bygningsinspektør,  nemlig  Årchitekt  Thejli.,  vil  der  med  Sanktion  af 
Sjælhnds  Stiftamt  fra  iste  Januar  ske  en  væsentlig  Forandring.  Nævnte  Byg¬ 
ningsinspektør  har  nemlig  opsagt  de  ovennævnte  Stillinger,  men  samtidigt  ci¬ 
der  mellem  ham  og  Gentofte  Sogneraad  truffet  en  Ordning,  hvorved  han  an¬ 
sættes  som  fremtidig  Bygningsinspektør  for  Gentofte  Kommune  alene. 

Sogneraadet  har  herom  til  Sjællands  Stiftamt  fremsendt  en  Indstilling,  hvori 
det  foreslaas,  at  Bygningsgebyrerne,  som  hidtil  har  tilflydt  Bygningsinspektøren, 
fremidigt  tilfalder  Kommunens  Kasse,  hvorimod  Bygningsinspektøren,  hvis  An¬ 
sættelse  foreslaas  regnet  fra  iste  Juli  1903,  fremtidigt  oppebærer  en  aarlig,  fast 
Gage  af  4500  Kr.  samt  800  Kr.  som  Kontorholdsvederlag,  samt  endvidere,  at 
der  tan  tilflyde  ham  en  Pension  af  2500  Kr.  ved  eventuel  Afskedigelse  inden 
istc  Juli  1909  og  3000  Kr.  ved  Afskedigelse  efter  dette  Tidspunkt. 

Denne  Ordning,  som  dog  ikke  kan  gøres  gældende  overfor  fremtidige 
Bygningsinspektører,  er  nu  ved  en  officiel  Skrivelse  til  Gentofte  Sogneraad 
bleven  bifaldet  af  Sjællands  Stiftamt. 

¥ 

En  Verdensudstilling  i  Liege  vil  blive  aabnet  i  Slutningen  af  April  1904.  Den 
skal  omfatte  Industri,  Kunst,  Videnskab  og  Landbrug.  Endvidere  skal  der  være 
militervidenskabelig  Udstilling  og  en  Koloniudstilling. 

? 

Verdenspostf or enings- Monumentet.  Til  den  Konkurrence,  som  blev  afholdt  0111 
dette  Monument  (se  5.  Aarg.  Pag.  119)  indkom  ialt  122  Projekter,  af  hvilke  8 
blev  præmierede.  En  snevrere  Konkurrence  mellem  disse  8  skal  senere  finde  Sted. 


Udgiver:  AKADEMISK  ARCHITEKTFORENING.  —  Redaktør:  Årchitekt  K.  ARNE-PETERSEN 
Redaktionsudvalg:  Architekterne  EUGEN  JØRGENSEN  og  ALFR. THOMSEN. 

Kontor:  Helgolandsgade  5.  Telf.  4525. 

Trykt  hos  Nielsen  &  Lydiche. 


—  24  - 


ARCHITEKTEN 

MEDDELELSER  FRA 
AKADEMISK  ARCHI 
TEKTFORENING  *  * 


KJØBENHAVN 

DEN  17.  OKTOBER  1903 

6.  Aargang  N2  3 


VILLA  VED  VEDBÆK. 


I  \en  angivne  Villa  er  opført  ved  Irørødvejen  i  Vedbæk,  ganske  nær  ved 
Strandvejen,  for  Enkefru  E.  Hvidt.  Bygningen  er  beliggende  paa  et  stærkt 
skraanende  Terræn,  saaledes  at  Kælderetagen  paa  de  to  Sider  ligger  helt  over 
Jorden.  Denne  Etage  i  Forbindelse  med  Stueetagen  er  indrettet  til  Bolig  for 
een  Familie,  og  Hovedindgangen  er  gennem  den  saakaldte  Havestue.  Tagetagen 
er  beregnet  til  at  kunne  anvendes  som  Gæstelejlighed  til  en  nærliggende  Villa; 
derfor  er  1  rapperne  og  de  to  Hovedindgange  anbragte  saaledes,  at  de  helt  kan 
adskilles. 


VILLA  VED  VEDBÆK. 

ARCHITEKT 
PHILIP  SMIDTH. 


En  bred  Stentrappe  fører  udvendig  langs  Bygningen  fra  det  lavere  til  det 
højere  liggende  Terræn. 

Udvendig  er  anvendt  røde,  haandstrøgne  Sten  med  noget  Cementarbejde 
samt  lidt  Træbindingsværk.  Taget  er  dækket  med  brune,  glaserede  Falstagsten. 
Villaen  er  opført  efter  Tegning  af  Architekt  Philip  Smidth,  og  Arbejdet  er 


VILLA  VED  VEDBÆK. 


ARCHITEKT 
PHILIP  SMIDTH. 


udført  af  Tømmermester  Milner  fra  Hillerød  som  Entreprenør,  Tømmer-  og 
Snedkermester  samt  Murmester  Svendsen  fra  Hillerød  og  Malermester  Jørgensen 
fra  Vedbæk.  Vandværk  og  Badeindretning  er  leverede  af  Aktieselskabet  »Vølund«. 

VILLA  VED  RUNGSTED. 


Paa  et  højtliggende  Terræn  ved  Strandvejen,  ca.  x/2  Mil  Nord  for  Rungsted, 
har  Hr.  Dr.  med.  Bentzen  ladet  bygge  den  her  fremstillede  Villa  til  Som¬ 
merbolig.  Bygningen,  der  er  opført  efter  Tegning  af  Architekt  Philip  Smidth, 

VILLA  VED  RUNGSTED.  ARCHITEKT 

PHILIP  SMIDTH. 

er  indrettet  efter  engelsk  Mønster  med  en  Hal,  der  naar  gennem  to  Etager,  og 
hvorfra  haves  Adgang  til  de  forskellige  Rum.  Udvendig  er  anvendt  røde,  haand- 
strøgne  Mursten  med  Sokler,  Kvadere  og  Baand,  dels  af  Granit,  dels  af  Glans¬ 
sten.  Imod  Syd  er  Havestuen  forsynet  med  en  stor  Skydedør,  som,  naar  den 
aabnes,  omdanner  Rummet  til  en  Loggia. 

Arbejdet  er  udført  af  Murmester  O.  Køhler  som  Entreprenør  samt  Sten- 

huggerm ester  Scheller,  Tømmermester  Adam  Matthissen,  Snedkermestrene  Jacob 
og  Chr.  Jensen  og  Smedemester  Seifert  samt  Malermester  Jensen  af  Rungsted. 
Vandværk  samt  Badeindretninger,  W.  C.  m.  m.  er  udførte  af  Aktieselskabet 
»Vøi.und«. 


»FAMILISTÉREN « 

(SET  FRA  RETSIDEN). 


rofessor  Fenger  har  i  »Architekten«  VI.  Nr.  2  gjort  mig  den  Ære  at  skrive 


JL.  et  Indlæg  i  Anledning  af  mine  Bemærkninger  i  samme  Blad  V.  Nr.  5 1  om 
Projektet  til  Familistéren  (Familiehjemmet). 

Professoren  indleder  sin  Artikel  med  en  Sammenligning  mellem  de  skønne 
Dage  i  Aranjuez,  det  er:  de  nordiske  Architekters  Sammenkomst  paa  Sjælland 
og  Fyen  i  Sommeren  1903,  og  Hverdagslivets  Prosa,  hvortil  man  nu  er  vendt 
tilbage  sammen  med  den  Kritik,  der  formentlig  altid  hefter  sig  til  denne.  Nu, 
dertil  er  jo  intet  at  sige.  Glæden  skal  have  sin  Plads  —  og  Kritiken  sin.  Der 
behøver  i  og  for  sig  ikke  at  være  noget  grelt  Modsætningsforhold  til  Stede  her; 
begge  Dele  har  deres  Ret.  Uheldigvis  er  der  i  denne  Sammenhæng  løbet  Pro¬ 
fessor  Fenger  en  lille  Vending  i  Pennen,  som  han  vist  tillige  har  forsømt  at 
rette  ved  Korrekturens  Gennemlæsning.  Den  er  sikkert  ikke  saa  slemt  ment  som 
den  lyder,  men  lader  dog  gennem  Linierne  i  Teksten  skimte  en  Mening,  som 
Professoren  maaske  ikke  ganske  vil  vedkende  sig,  naar  det  kommer  til  Stykket. 

Det  er  det  farlige  Ord:  kollegial.  Der  tales  om,  at  den  velvillige,  .faglige  og 

kollegiale  Kritik  er  sluppet  ganske  op.  Man  kunde  da  let  faa  det  Indtryk,  at 

Professoren  mener,  at  hvis  en  Kritik  ikke  er  velvillig,  er  den  ukollegial.  Der 

behøves  sikkert  ikke  nogen  længere  Udvikling,  for  at  gøre  det  forstaaeligt  saavel 
for  Professoren  som  for  alle  andre  Læsere,  hvor  fejlagtig  denne  Opfattelse  er, 
og  hvilket  Snæversyn  den  kunde  være  baseret  paa.  Eller  mon  Nogen  for  Alvor 
kunde  mene,  at  Standsfæller  altid  blot  skulle  rose  hinandens  Arbejder  og  være 
velvillige  paa  den  Maade?  Det  klinger  næsten  for  besynderligt.  Skal  Architekter 
fremfor  andre  være  saa  blødsødne,  at  de  ikke  kan  taale  at  høre  en  fra  deres 
egen  Mening  afvigende  Opfattelse  fremsat  af  en  Kollega,  som  jo  dog  maa  for¬ 
modes  at  have  noget  mere  Begreb  om  det,  Talen  drejer  sig  om,  end  enhver 
Udenforstaaende?  Kan  man  overhovedet,  hvis  Ens  Tale  eller  Skrift  ikke  skal 
være  det  rene  Ingenting,  undgaa  at  kritisere?  Naar  Professor  Fenger  i  sit  Indlæg 
Side  16  siger:  Opgaven,  som  stilledes  mig,  var  ikke  den  at  finde  en  i  æsthetisk 
Henseende  mere  tiltalende  Form  paa  de  smaa  Huse,  som  vi  kender  saa  godt  fra 
Østerfarimagsgade  og  Landskronagade,  —  er  dette  saa  ikke  straks  en  (ganske 
vist  indirekte)  nedsættende  Kritik  af  den  paagældende  Architckts  Værker?  Utvivl¬ 
somt.  Men  vilde  Nogen  alligevel  kunne  kalde  dette  for  en  ikke  kollegial  Kritik, 
der  endda  kommer  med  den  forøgede  Vægt,  som  Professor  Fengers  Autoritet 
giver,  selv  om  den  ikke  just  viser  Velvillie? 

Dette  Fængstof  med  den  »kollegiale«  Kritik  tror  jeg  derfor  vi  helst  skal 
lade  ligge ;  thi  det  er  altid  farligt  at  lege  med  brændbare  Sager.  Men  der  kan 
endnu  opstaa  de  Spørgsmaal:  er  Kritiken  i  min  Artikel  personlig?  og  er  den 

paa  sin  Plads?  Det  første  er  ikke  Tilfældet.  Det  er  ikke  Professor  Penger  per¬ 
sonlig,  der  kritiseres;  det  er  knap  nok  det  fra  hans  Embedsvirksomhed  som  saa- 
dan  udgaaede  Arbejde.  Eller  rettere,  det  er  snarere  hans  og  det  kommunale 
Udvalgs  Arbejde  i  Forening,  som  maa  holde  for;  det  er  ikke  redet  ud  fra  hin¬ 
anden,  hvad  der  skyldes  Stadsarchitektens  egne  Ideer  og  hvad  der  skyldes  det 
Udvalg,  han  har  arbejdet  sammen  med.  Det  har  derfor  ogsaa  været  mig  kært 
at  se,  at  Professor  Fenger  selv  i  sit  Indlæg  meget  ofte  omtaler  »Stadsarchitekten«, 
som  om  det  var  en  Institution,  og  ikke  som  om  det  var  Professoren  selv;  tyde¬ 
ligere  kan  det  jo  ikke  understreges,  at  der  ikke  kan  være  noget  personligt  i 
min  Kritik.  Og  at  den  er  paa  sin  Plads,  er  uomstødeligt.  Det  er  nemlig  ikke 
»Familistéren«  alene  i  og  for  sig,  der  kritiseres.  Det  er  en  Del  af  de  Princip- 
spørgsmaal,  der  knytter  sig  til  den,  som  trænger  til  at  debatteres.  Architekternes 
vigtigste  Virksomhed  er  og  bliver  ganske  naturligt  Byggeri;  Intet,  som  vedrører 
dette,  af  hvad  Art  nævnes  kan,  bør  være  dem  fremmed.  Her  har  enhver  Archi- 
tekt  Ret  til  at  tale  med;  —  ja,  jeg  gaar  endogsaa  videre  og  paastaar,  at  de  har 
den  Pligt  at  give  deres  Mening  tilkende,  især  naar  noget  ganske  nyt  med  vidt¬ 
rækkende  Konsekvenser  kommer  frem.  Hvis  ikke  alle  Architekter  følte  dette 
som  noget  ganske  selvfølgeligt,  vilde  det  være  et  Tegn  paa  en  Slappelse  og 
Indolens,  som  maattc  føre  til  den  rene  Ødelæggelse  for  Standen  og  for  Archi- 
tekturen. 

Og  for  Fuldstændigheds  Skyld  skal  jeg  endelig  angaaende  Kritikens  Beret¬ 
tigelse  i  dette  Tilfælde  anføre,  at  medens  det  ikke  i  Almindelighed  vilde  være 
passende  at  omtale,  hverken  rosende  eller  dadlende,  et  Projekt,  som  forelagdes 
en  privat  Bygherre  af  en  privat  Architekt,  er  det  noget  helt  andet,  naar  Pro- 
jektet  angaar  Offentligheden.  Familistéren  er  fremlagt  for  Borgerrepræsentationen, 
saavel  Stadsarchitektens  Bemærkninger  af  6.  April  1901  til  Udkastet  som  Fælles¬ 
udvalgets  Betænkning  af  23.  Maj  1903  foreligger  i  trykt  Form,  tilgængelige  for 
hvem,  der  vil  have  fat  i  dem,  og  har  været  omtalte  og  diskuterede  i  hele  Pres¬ 
sen.  Et  Fagblad  som  » Architekten «  eller  en  Indsender  til  dette  —  saaledes  som 
f.  Eks.  undertegnede  —  er  da  i  sin  gode  Ret  til  at  drøfte  Sagen,  naar  den  om¬ 
fatter  saa  mange  Principspørgsmaal,  som  denne  gør,  selve  Byggeriet  vedrørende. 

Der  vil  nu  ikke  længere  være  nogen  som  helst  Anledning  til  at  skænke 
Familistéren  nogen  lang  Omtale,  skøndt  jeg  i  det  følgende  ikke  helt  kan  undgaa 
den,  saa  meget  mere  som  den  jo  blev  skrinlagt  i  Borgerrepræsentationens  Møde 
den  14.  September  d.  A.  •  Hvem  der  vil  sætte  sig  nærmere  ind  i  den  udtøm¬ 
mende  Omtale  og  Kritik,  der  mødte  Forslaget,  henviser  jeg  til  Referaterne  i 
»Borgerrepræsentationens  Forhandlinger«  af  Møderne  den  7.  og  14.  Sept.  1903. 
Men  de  to  Principspørgsmaal  bliver  stedse  staaende  med  fuld  Gyldighed:  skal  det 
være  Kommunen  tilladt  at  faa  Lempelser  fra  Bygningsloven  i  et  videre  Omfang 
end  andre  Bygherrer  og  deres  Architekter?  Og:  skal  Kommunen  bygge  mindre 
hygiejnisk,  end  vi  andre  er  nødte  til  at  gøre  efter  dens  egne  Fordringer? 

Den  nuværende  Bygningslov  fordrer  2  Trapper  i  en  Bygning,  i  hvilken  der 
indrettes  Beboelsesrum  i  mere  end  to  Etagers  Højde,  og  siger  endvidere  i  §  43: 
der  skal  være  fri  og  uhindret  Adgang  til  begge  Trapper  fra  hver  Beboelses¬ 
lejlighed,  uden  at  det  er  nødvendigt  at  passere  en  anden  Beboelseslejlighed  eller 
en  fælles  Gang  for  at  komme  til  en  af  Trapperne.  Denne  Bestemmelse  maa 

virkeligt  være  en  »Juvel«,  som  Professor  Fenger  udtrykker  sig.  Thi  i  det  For¬ 
slag  til  en  Byggelov,  som  er  udarbejdet  i  Aarene  1898  — 1902  af  en  Kommis¬ 
sion  af  Fagmænd,  i  hvilken  Professor  Fenger  selv  havde  den  betydningsfulde 
Stilling  som  Næstformand,  gaar  den  igen  i  §  98,  2det  Stykke,  ganske  uden 
Forandring.  Professor  Fenger  har  ved  Kommissionens  Forarbejder  sikkert  ikke 
tænkt  paa  den  kommende  Familistére,  da  der  ellers  utvivlsomt  vilde  være  sørget 
for  at  nævne  Gallerier  fælles  for  flere  Lejligheder.  Nu  meddeler  Professoren 
i  sin  Artikel,  at  »Bygningskommissionen  i  Princippet  er  tilbøjelig  til  at  tillade 
den  angivne  Adgang  fra  Lejlighederne  til  Trapperne  ad  en  omløbende  Balkon«, 
ligesom  at  ogsaa  Branddirektøren  intet  vil  have  imod  den  —  en  farlig  Med¬ 
delelse  !  Thi  hvis  ikke  Bygningskommissionen  vil  forbeholde  for  Jovi  alene  det, 
som  den  ellers  vil  nægte  enhver  almindelig  bovi,  kan  man  jo  i  Fremtiden  vente 
sig  en  hel  Række  Dispensationer,  som  jeg  vedblivende  vil  tillade  mig  at  karak¬ 
terisere  som  »haarrejsende«,  da  det  ikke  er  mig  muligt  under  Gennemlæsningen 
af  en  hel  dansk  Ordbog  fra  Ende  til  anden  at  finde  noget  mildere  Udtryk.  I 
Englands  og  Skotlands  store  Byer  er  der  jo  pudsigt  nok  ikke  nogen  Fordring 
om  mere  end  1  Trappe.  Naar  Professoren  da  fremfører  Bygninger  i  disse  Lande 
som  Forbilleder,  er  Forudsætningerne  haltende.  For  de  nævnte  Lande  er  det 
Ret,  for  os  vilde  det  blot  være  en  Tilbagegang. 

Men  endnu  mere  stedmoderligt  er  dog  maaske  Hygiejnen  behandlet  i  For¬ 
slaget  til  Familistéren.  At  sammenstuve  58  Familier  paa  samme  Plads,  hvor 
en  privat  Bygherre  kun  kunde  have  38  indkvarterede,  at  gøre  Luften  i  slige 
Smaalejligheder  endnu  siettere,  end  Beboerne  ellers  selv  ynde  at  have  den,  ved 
at  lave  faste  Vinduer  i  den  ene  Facade,  at  anlægge  Bygningen  med  tre  Fløje  i 
Stedet  for  med  en  alene,  saa  at  der  ikke  engang  kan  blive  nogen  virkelig  frisk 
Luftfornyelse  i  Gaarden,  at  lægge  Opholdsrum  for  Børnene  3  Alen  under  Jorden 
o.  s.  v.,  —  det  synes  virkeligt  ikke  Kommunen  værdigt,  naar  den  selv  optræder 
som  Bygherre  og  samtidigt  stiller  ganske  anderledes  Fordringer  til  andre  Byg¬ 
herrer.  Man  maa  sandeligt  give  Professoren  Ret,  naar  han  om  den  nævnte 
Sammenstuvning  siger:  »Hvad  dette  vil  sige  med  Hensyn  til  Størrelsen  af  Leje¬ 
indtægten,  behøver  ikke  nærmere  at  udvikles«.  Der  er  vist  mangen  en  Bygge¬ 
spekulant,  som  allerede  slikker  sig  om  Munden  ved  Tanken  om,  hvad  han  vil 
kunne  opnaa  i  Rente  ved  at  gaa  hen  og  gøre  ligesaa.  Men  skulde  det  ske  i 
Fremtiden,  at  en  Familistére  efter  Ba  leo  nybio  ck  -Systemet  kom  til  at  rejse  sig  ved 
privat  Initiativ,  maa  man  da  haabe,  at  der  af  Magistraten  vil  blive  forlangt  langt, 
langt  mere  ubebygget  Areal,  end  nu  er  nødvendigt,  som  Erstatning  for  Beboerne 
for  den  manglende  friske  Luft  inde  i  Værelserne;  thi  dette  vil  dog  batte  bedre 

o  7  o 

end  at  gøre  Bygningen  lavere.  Og  skulde  en  Familistére  rejse  sig  engang  i 
Fremtiden  ved  offentlig  Foranstaltning,  maatte  man  nødigt  slutte  sig  til  den  Passus 
i  Skrivelse  fra  Stadsarchitekten  til  Magistratens  3 die  Afdeling  af  6.  April  1901: 
»Der  vil  være  al  mulig  Grund  til  efter  Stadskonduktørens  Raad  at  indskrænke 
Lejlighedernes  Størrelse  til  64  Q  Alen,  for  at  Arealskatten  kan  spares.«  Saa  er 
Frederiksberg  Bygningslov  fornuftigere.  Ifølge  §  22  b,  2det  Stykke,  skal  det 
ubebyggede  Areal  forøges  ret  betydeligt,  hvis  der  i  en  Beboelsesbygning  med 
mere  end  2  Etager  er  blot  2  Beboelseslejligheder,  hvis  Gulvflade  er  under 
120  □  Alen. 


—  30  — 


Til  Slut  et  Par  spredte  Bemærkninger. 

Jeg  har  i  min  Artikel  i  » Architekten«  V.  Nr.  51  virkeligt  aldrig  sagt  eller 
tænkt  paa  eller  forudsat,  at  Familiehjemmet  skulde  have  fri  Architekt.  Det  vilde 
ikke  kunne  falde  mig  ind.  Enhver  Arclrtekt-Virksomhed  koster  jo  Penge,  selv¬ 
følgeligt  ogsaa  Stadsarchitektens.  Ja,  jeg  skulde  endogsaa  være  tilbøjelig  til  at 
mene,  at  denne,  som  indbefatter  et  helt  stort  Bureau,  ingenlunde  koster  Kom¬ 
munen  mindre,  end  hvad  private  Architekters  Arbejde  ved  samtlige  Bygninger 
vilde  løbe  op  til. 

Om  Fljemmet  virkelig  skulde  komme  til  at  huse  »jævne  Arbejdere  af  rene 
Sæder«  og  ikke  »Bøller  eller  Libertinere«,  skal  jeg  lade  være  usagt.  Lad  os 
haabe  det  bedste  —  det  kan  man  jo  altid  gøre.  Men  for  mit  eget  Vedkom¬ 
mende  er  jeg  tilbøjelig  til  at  tro,  at  der  vilde  blive  et  farligt  Hallo  paa  Bal¬ 
konerne  af  Læredrenge  og  Løjsere  og  hvad  man  med  et  mildt  Udtryk  kunde 
kalde  for  »Ligesindede«.  Om  end  »Faren  for  at  se  en  Susanne,  om  ikke  i 
Badet,  saa  halvpaaklædt«  vel  ikke  vilde  være  større,  end  at  man  jo  nok  kunde 
komme  ud  over  den,  vilde  der  maaske  snarere  omvendt  for  Susanne  være  en 
Fare,  som  hun  havde  ondt  ved  at  værge  sig  imod,  selv  om  det  lykkedes  hende 
at  komme  under  Dynerne  eller  Tæpperne  i  en  Fart. 

Professor  Fenger  anfører  nogle  Eksempler  paa  Bygninger  (Raadhuset,  Slagte¬ 
husene,  Boserup  Sanatorium,  Alderdomshjemmet,  Langeliniepavillonen  m.  m.), 
hvorved  Stadsarchitekt-Bureauets  strenge  Afspærringssystem  virkeligt  er  brudt. 
Jeg  vil  nødigt  nærmere  ind  paa  hele  dette  vidtrækkende  Spørgsmaal,  i  alt  Fald 
ved  denne  Lejlighed,  men  kan  dog  ikke  undlade  her  at  bemærke,  at  naar  Stads- 
architektembedet  har  bestaaet  i  en  Række  af  ca.  18  Aar,  kan  man  vel  nok  sige, 
at  de  nævnte  faa  Undtagelser,  der  med  et  rundt  Tal  udgør  knap  en  for  hvert 
tredie  Aar,  bekræfter  Reglen,  især  hvis  man  vilde  drøfte  hvert  Eksempel  for  sig 
og  samtidigt  huske  paa,  at  det  lille  m.  m.  i  Virkeligheden  er  meget  lille,  skønt 
det  lige  saa  godt  kunde  være  meget  stort.  Paa  et  direkte  Spørgsmaal,  om  jeg 
mener,  at  det  var  bedst,  at  Familiehjemmets  Opførelse  overlodes  til  det  private 
Initiativ  —  hvori  Professor  Fenger  paa  Forhaand  erklærer  sig  enig  med  mig  — - 
vil  jeg  uforbeholdent  svare:  I  alt  Fald  til  private  Architekter.  Men  jeg  vil  til¬ 
føje  :  det  er  ikke  som  en  Konklusion  af  de  forudgaaende  Præmisser,  at  jeg  ønsker 
det,  —  thi  det  er  jo  endelig  ikke  givet,  at  en  privat  Architekt  vil  kunne  løse 
Opgaven  bedre  end  Stadsarchitekten  — ,  men  fordi  jeg  (og  mange  Andre  med 
mig)  i  det  hele  stadigt  haaber  paa,  at  Kommunen  i  en  ganske  anden  Maalestok, 
end  den  nu  gør,  vil  benytte  private  Architekter  til  sine  talrige  Byggearbejder. 

Familistérens  Saga  er  nu  vist  udtømt  fra  et  rent  Bygnings-Standpunkt.  Jeg 
har  rejst  den  i  »Architekten«,  fordi  de  berørte  principielle  Spørgsmaal  har  deres 
rette  Forum  her  og  netop  her,  og  ikke  fordi  jeg  er  saa  »æsthetisk  betaget  af  den 
nye,  danske  Architekturskoles  store  og  gode  Gerninger«,  at  jeg  er  bleven  blind 
for  alt  andet.  Har  ikke  Professoren  selv  været  en  Smule  bjergtagen  af  Opgaven 
og  er  i  Ønsket  om  »at  tegne  en  fornuftig  og  smuk  Plan  til  et  Hus  med  To¬ 
værelsers-Lejligheder«  (Skrivelse  af  6.  April  1901)  rent  ud  strandet  paa  det  Skær 
at  lave  —  et  akademisk  Projekt !  Strengt  og  korrekt  i  Planens  Linier,  maaske  [?] 
passende  for  London,  Manchester  og  Bruxelles,  —  men  i  alt  Fald  ikke  for 
Kjøbenhavn. 

Til  syvende  og  sidst  udbeder  jeg  mig  Lov  til  at  sende  et  lille  fornøjet  Nik 
til  den  Skælm,  der  nok  saa  lunt  sidder  gemt  i  Professor  Fengers  Øjne  og  smiler 
ved  Tanken  om  de  Bygninger,  der  hæves  op  i  en  højere  kunstnerisk  Sfære  ved 
Anvendelsen  af  »haandstrøgne  Sten«  eller  »Palaispuds«.  Enhver  vil  kunne  for- 
staa  denne  lille,  godmodige  Spøg  over  de  fattige  Beskrivelser,  hvormed  Archi- 
tekterne  i  Reglen  ledsager  Fremstillingen  af  deres  Værker  i  nærværende  Tids¬ 
skrift.  Det  er  dog  ikke  Redaktionen,  der  her  føler  sig  truffet,  heller  ikke  under¬ 
tegnede,  der  har  Plads  i  Redaktionsudvalget,  —  men  lad  enhver  især  gaa  til 
Bekendelse  for  sig  selv,  gribe  i  sin  egen  Barm  og  sige:  De  te  fabula  narratur. 
Retfærdigheden  byder  dog  at  sige,  at  der  virkeligt  af  og  til  findes  En  og  Anden, 
som  ogsaa  nævner,  at  der  baade  er  W.  C.  og  elektrisk  Lys  i  hans  Bygning. 
Det  kan  jo  være,  at  den  praktiske  Sans,  han  derved  viser,  tillige  er  et  glædeligt 
Tegn  paa,  at  han  ikke  helt  og  holdent  er  fortabt  i  lutter  æsthetisk  Betagethed 
af  den  nye,  danske  Architekturskoles  store  og  gode  Gerninger. 

E.  ]. 


TEKNISKE  MEDDELELSER. 


System  Visintini,  en  ny  Konstruktion  af  Etageadskillelser  af  armeret  Beton.  Der 
foreligger  som  bekendt  et  Utal  af  patenterede  brandsikre  Etageadskillelser,  og 
endda  dukker  der  stadigt  nye  Systemer  op.  At  Forholdet  er  saaledes,  tyder  paa, 
at  det  maa  være  en  meget  vanskelig  og  i  alt  Fald  endnu  ikke  løst  Opgave  at 
konstruere  en  Etageadskillelse,  der  virkeligt  opfylder  alle  de  Fordringer,  man  kan 
stille  i  Retning  af  Brandsikkerhed,  Renlighed  (Fugefrihed),  Uigennemtrængelighed 
for  Varme  og  Lyd,  ringe  Konstruktionshøjde,  Stivhed,  Bæreevne  o.  s.  v.  og  ikke 
mindst  Billighed.  Tænker  man  blot  paa  de  mere  bekendte  af  de  eksisterende 
Konstruktioner,  viser  det  sig  ogsaa  let  nok  at  paapege  forskellige  Mangler  ved 
dem.  Anvendelse  af  Jærnbjælker  i  de  sædvanlige  smaa  Afstande,  op  til  c.  i  m., 
med  Beton-  eller  Mur-Hvælvinger  eller  Plader  imellem  (hertil  kan  ogsaa  regnes 
de  Koenen’ske  Ribbelofter  o.  fl.)  giver  for  tung  (og  derfor  dyr)  en  Konstruktion, 
hvortil  endnu  kommer,  at  Jærnbjælkernes  Fod  maa  særligt  beskyttes  for  at  opnaa 
Brandsikkerhed.  Naar  man,  ved  større  Afstande  mellem  Jærnbjælkerne,  anvender 
Monierplader  (Koenen’ske  Vouteplader  o.  1.),  bliver  Konstruktionen  for  tynd  og 
derfor  ikke  tilstrækkeligt  lyddæmpende,  og  Bjælkerne  springer  stærkt  frem  paa 
Undersiden.  Ved  Anvendelse  af  Monierhvælvinger  med  større  Spændvidde  giver 
Betonudligningen  atter  en  betydelig  Vægtforøgelse,  ved  Toppen  af  Buerne  er  der 
dog  kun  en  ringe  Tykkelse  og  altsaa  daarlig  Isolation  for  Lyd,  man  faar  det 
ofte  ubehagelige  Sidetryk  med  i  Købet,  og  den  hvælvede  Underside  passer  ikke 
altid.  Noget  mere  økonomisk  end  de  hidtil  nævnte  stiller  Hennebiquekonstruk- 
tionerne  med  alle  de  beslægtede  Afarter  sig;  dette  er  paa  Forhaand  indlysende, 
da  det  dyrere  Materiale,  Jærnet,  her  kun  anvendes  paa  de  Punkter,  hvor  det  er 
absolut  nødvendigt,  nemlig  for  at  optage  Trækspændingerne,  medens  de  trykkede 
Dele  af  Konstruktionen  fremstilles  af  den  langt  billigere  Beton.  Men  heller  ikke 
ved  dem  opnaar  man  tilstrækkelig  Lyddæmpning,  undtagen  naar  der  tilføjes  en 
Forskalling  langs  Undersiden  af  Bjælkerne,  saa  der  fremkommer  Hulrum  mellem 


disse,  og  til  den  samme  Foranstaltning  tvinges  man  ofte  af  Fordringen  om  et 
paa  Undersiden  plant  Loft;  men  derved  fordyres  Konstruktionen  i  høj  Grad. 
Og  endelig  medfører  alle  den  Slags  paa  Stedet  støbte  Lofter  den  Ulempe,  at 
man  i  alt  Fald  tildels  bliver  nødt  til  at  afbryde  Murarbejdet,  saa  længe  Støb¬ 
ningen  staar  paa.  Endnu  skal  her  kun  erindres  om,  at  alle  disse  nyere  Etage¬ 
adskillelser  egentlig  kun  har  kunnet  trænge  igennem  ved  offentlige  Bygninger, 
Forretningsbygninger  o.  1.,  derimod  aldeles  ikke  i  de  almindelige  Beboelseshuse, 
skøndt  man  ogsaa  her  nok  kunde  nære  Ønske  om  en  forøget  Brandsikkerhed, 
Fugefrihed  o.  s.  v.  Sagen  er  nemlig,  at  ikke  et  eneste  af  de  hidtil  fremkomne 
Systemer,  hvad  Prisen  angaar,  blot  tilnærmelsesvis  kan  konkurrere  med  de  al¬ 
mindelige  Trækonstruktioner,  saa  længe  der  er  Tale  om  de  i  Beboelseshuse  sæd¬ 
vanligt  forekommende  smaa  Belastninger. 

Imidlertid  synes  det,  som  om 
det  i  dette  Foraar  fremkomne  Sy¬ 
stem  Visintini  virkelig  giver  en  i 
alt  Fald  i  de  fleste  Henseender 
tilfredsstillende  Løsning  af  Opgaven. 

Systemet  kan  kort  karakteriseres 
som  gaaende  ud  paa  at  anvende 
færdige  i  Handelen  kommende  Gitterbjælker  af  armeret  Beton.  Man  har  ogsaa  tid¬ 
ligere  forsøgt  at  fremstille  Etageadskillelser  af  saadanne  Armeret-Beton-Bjælker, 
der  kunde  støbes  færdige  paa  en  Fabrik  i  Forvejen  og  derefter  transporteres  til 
Byggepladsen,  og  det  er  naturligt  nok,  at  man  først  -har  tænkt  paa  at  give  Bjæl¬ 
kerne  Rørform,  da  denne  fordrer  et  Minimum  af  Materiale;  imidlertid  bliver 
Fabrikationen  derved  baade  besværlig  og  dyr,  saa  Maalet  kan  næppe  siges  at 
være  naaet  ad  den  Vej.  En  lige  saa  vidt  dreven  Materialbesparelse  og  samtidigt 
en  langt  billigere  Fabrikation,  til  hvilken  de  aller  sinrpleste  Hjælpemidler  er  til¬ 
strækkelige,  opnaar  Visintini  ved 
blot  at  gennemhulle  Bjælken  paa 
tværs  i  Stedet  for  paa  langs,  hvor¬ 
ved  der  fremkommer  en  Gitterbjælke 
af  f.  Eks.  det  i  Fig.  i  viste  Ud¬ 
seende.  I  Foden  og  de  strakte  Dia¬ 
gonaler  indlægges  det  til  Optagelse 
af  Trækspændingerne  fornødne  Jærn,  i  Hovedet  kun  et  Par  spinkle  Jærnstænger, 
hvorom  Diagonalernes  Jærn  bøjes.  Bjælkerne  fremstilles  sædvanligvis  med  en 
Bredde  af  20  cm.;  de  lægges  for  at  danne  et  Gulv  tæt  ved  Siden  af  hinanden, 
og  den  trapezformede  Not,  som  derved  fremkommer  foroven  paa  Grund  af  den 
i  Fig.  1  viste  underskaarne  Udsparing,  udstøbes,  efter  at  der  ogsaa  her  er  indlagt 
lidt  Jærn  paa  tværs.  Der  opnaas  herved  en  saa  god  Forbindelse,  at  hele  Gulvet 
faktisk  kommer  til  at  forholde  sig  som  een  sammenhængende  Plade.  For  at 
give  et  Begreb  om  Dimensionerne  anføres  her  følgende  Tabel,  der  indeholder 
de  væsentligste  Oplysninger  for  saadanne  Bjælker,  som  kan  anvendes  i  alminde¬ 
lige  Beboelseshuse;  Tabellen  forudsætter  en  Nyttebelastning  (ekskl.  Egenvægten) 
af  250  kg.  pr.  □-nr.  (50  Pd.  pr.  □-Fod).  Som  man  ser,  behøves  der  her  ikke 
større  Højde  af  Bjælkerne  end  fra  15  til  21  cm. 


fig.  2. 

Ved  første  Øjekast  er  der  enkelte  Indvendinger,  det  ligger  nær  at  gøre. 
Man  kunde  saaledes  nære  Tvivl  om  Knudepunktforbindelsernes  Styrke;  det  frem- 

gaar  imidlertid  af  de 
talrige  anstillede  For¬ 
søg  ,  at  Beton-Om- 
hyllingen  er  fuldkom¬ 
ment  tilstrækkelig  til 
at  hindre  en  Glidning 
af  T  ræk-Diagonalernes 
Jærnindlæg  paa  Jær- 
nene  i  Flangerne. 
Ligeledes  kunde  man 
maaske  befrygte ,  at 
de  ikke  armerede 

Trykdiagonaler  kunde  knække  ved  Knudepunkterne  paa  Grund  af  de  uundgåe¬ 
lige  sekundære  Bøjninger,  men  heller  ikke  noget  saadant  viser  der  sig  mindste 
Tegn  til  ved  Forsøgene.  Endelig  kunde 
man  maaske  være  betænkelig  ved  de 
meget  smaa  Betontykkelser;  men  dels 
beroliges  man  ogsaa  i  saa  Flenseende 
fuldstændigt  ved  Forsøgsresultaterne,  dels 
maa  det  erindres,  at  Bjælkerne  paa 
Grund  af  Fremstillingen  uden  for  Bygge¬ 
pladsen  aldeles  ikke  bliver  udsatte  for 
nogen  Paavirkning  eller  for  tilfældige 
Stød  o.  1.,  før  Hærdningen  er  tilstrække¬ 
lig  fremskreden.  Paa  den  anden  Side  medfører  de  smaa  Tykkelser  den  væsent¬ 
lige  Fordel,  at  Jærnindlæggets  Plads  umuligt  kan  afvige  synderligt  fra  den  ved 
Beregningen  forudsatte,  et  Punkt,  hvor  der  ellers  ved  Konstruktionen  af  armeret 

Beton  ikke  sjældent  syndes  i  høj  Grad.  Ved  Anvendelsen  til  Etageadskillelser 
vil  der  sædvanligvis  være  Tale  om  at  anbringe  et  Slidedæk  ovenpaa  Bjælkerne. 
I  Fig.  2  ses,  hvorledes  et  almindeligt  Bræddegulv  simplest  befæstes:  i  den  trapez- 
formede  Not  indstøbes  med  passende  Mellemrum  Træpropper,  hvori  enkelte  Lister 
sømmes,  og  paa  dem  hviler  igen  Gulvbrædderne.  Stenfliser  kan  let  faststøbes 
i  et  Lag  Mørtel  (Fig.  2,  Snittet,  til  højre). 

At  Bjælkerne  foruden  til  Etageadskillelser  ogsaa  kan  benyttes  til  mange 
andre  Konstruktioner  er  i  og  for  sig  en  Selvfølge.  Man  kan  saaledes  ved  at 
stille  Bjælkerne  lodret  ved  Siden  af  hinanden  eller  vandret  ovenpaa  hinanden 
danne  lette  eller  selvbærende  Skillerum  eller  endog  Ydermure,  hvorved  det  faar 
særlig  Betydning,  at  en  saadan  Væg  paa  Grund  af  Hulhederne  giver  en  god 
Isolation.  Fig.  3  viser  Overdækning  af  en  Veranda  e.  1.,  Fig.  4  en  Trappe¬ 
konstruktion,  hvor  Trin-  og  Stødbrædt  er  støbte  i  eet;  der  er  i  Figuren  særligt 
tænkt  paa  en  fritbærende  Trappe,  indmuret  langs  den  ene  Side.  Ogsaa  Søjler 
og  Dragere,  hvor  Bjælkelængden  ellers  vilde  blive  for  stor,  kan  let  og  billigt 
fremstilles  i  Visintini-Konstruktion,  men  her  vil  man  for  øvrigt  ofte  paa  Grund 
af  de  synlige  Gennemhulninger,  hvori  der  kan  samle  sig  Snavs,  foretrække  en 
massiv  Konstruktion  af  armeret  Beton.  Overhovedet  vil  disse  to  Konstruktions¬ 
former  ofte  kunne  supplere  hinanden  paa  en  heldig  Maade.  • 

Systemet  besidder  naturligvis  alle  de  samme  Fortrin  som  de  tidligere  kendte 
Konstruktioner  af  armeret  Beton,  altsaa  navnlig  Brandsikkerhed  og  Stivhed  samt 
Fugefrihed,  til  Trods  for,  at  det  hele  ikke  oprindeligt  er  støbt  i  eet.  De  for 
Systemet  særlige  Fortrin  kan  i  øvrigt  sammenfattes  saaledes : 

1.  Der  kræves  et  Minimum  af  Materiale,  og  Fabrikationen  er  simpel;  Kon¬ 
struktionen  bliver  derved  saa  billig,  at  den  endog  i  Pris  kan  konkurrere  med 
de  sædvanlige  Træ- Etageadskillelser. 

2.  Fremstillingen  foregaar  i  en  særlig  Fabrik  og  derfor  under  langt  mere  be- 
tryggende  Former  end  paa  en  Byggeplads  (øvede  Folk,  godt  kendte  Sand- 
og  Cementsorter,  omhyggeligere  Blanding,  Mulighed  for  at  holde  en  pas¬ 
sende  Fugtighedsgrad  under  Hærdningen  o.  s.  v.). 

3.  De  færdige  Bjælker  kan  prøves  inden  Brugen,  hvorved  man  faar  en  lignende 
Sikkerhed  som  f.  Eks.  ved  Anvendelse  af  Jærn  i  en  Konstruktion. 

4.  Etageadskillelsen  kan  anbringes  hurtigt,  uden  Afbrydelse  af  Murarbejdet,  og 
tages  i  Brug  straks  efter. 

5.  Der  behøves  ikke  større,  snarere  mindre  Konstruktionshøjde  end  ved  en 
almindelig  Træ-Etageadskillelse. 

6.  Man  risikerer  ikke,  at  Loftsdekorationer  ødelægges  af  Svind-Revner,  saaledes 
som  det  ellers  kan  hænde  ved  paa  Stedet  støbte  Lofter. 

7.  Luftlaget  i  de  rørformede  Hulrum,  der  fremkommer  i  Bjælkernes  Tvær¬ 
retning,  giver  en  udmærket  Isolation  for  Varme  og  Lyd.  Hulrummene  kan 
udnyttes  til  Varmekanaler,  der  i  det  væsentlige  kun  afgiver  Varme  opad 
(naar  man  kun  benytter  de  til  Bjælkens  Overdel  stødende  Trekanter  i  Git¬ 
teret),  til  Anbringelse  af  Ledninger  o.  s.  v. 

Til  Slut  skal  endnu  anføres  Hovedresultaterne  af  de  officielle  Belastnings¬ 
forsøg,  der  er  udførte  for  Byggepolitiet  i  Ziirich  (d.  12.  Maj)  og  Wien  (25 — 26. 
Maj)  og  af  Prøveanstalten  i  Charlottenburg  (15  — 19.  Juni). 

Ziirich.  Bjælkelængde  6,20  m.,  theoretisk  Længde  6,00  m.,  Højde  21  cm., 
Bredde  6 o  cm.  (3  Bjælker  å  20  cm.),  Tykkelse  af  Hoved  og  Fod  3  cm.,  Jærn 
i  Foden  2  Stkr.  1 5  mm.  pr.  Bjælke ;  Alder  9  Uger.  Der  anvendtes  en  ensformig 
fordelt  Belastning;  Brud  indtraadte  ved  Belastning  med  9706  kg.  (=  2700  kg. 
pr.  D-m.)  -f-  Egenvægten  (108  kg.  pr.  løb.  m.),  hvortil  svarer  en  beregnet 
Spænding  i  Fodens  Jærn  paa  4083  kg./cm.2  Træk  og  i  Betonen  i  Hovedet  paa 
240  kg./cm.2  Tryk;  dette  maa  betegnes  som  et  udmærket  Resultat.  Nedbøjningen 
paa  Midten  var  umiddelbart  før  Bruddet  36,5  mm. 

Wien.  Samme  Bjælkelængde  som  i  Ziirich,  men  Højden  var  her  24  cm., 
Bredden  1,0  m.  (5  Bjælker  å  20  cm.),  Tykkelsen  af  Hovedet  3,5  cm.,  af  Foden 
3  cm.  med  to  Stkr.  16  mm.  Rundjærn  pr.  Bjælke,  Tykkelsen  af  Diagonalerne 
2,5  cm.;  Alder  éx/2  Uger.  Der  anvendtes  en  ensformig  Belastning,  jævnt  sti¬ 
gende  til  15.000  kg.  (2500  kg.  pr.  □-m.),  hvorved  Nedbøjningen  fandtes  at 
være  22  mm.  Ved  Fortsættelsen  af  Forsøget  —  som  dog  ikke  gennemførtes  til 
Brud  —  viste  det  sig,  at  den  nævnte  Belastning  paa  15.000  kg.  ved  at  virke 
uforandret  et  Døgn  igennem  frembragte  en  temmelig  stor  blivende  Nedbøjning 
(33  mm.),  hvilket  i  og  for  sig  ikke  er  saa  mærkeligt,  naar  man  erindrer  Be¬ 
tonens  Alder,  samt  at  Belastningen  var  helt  oppe  ved  sandsynligvis  3/4  og  4/6 
af  Brudbelastningen. 

Berlin.  Samme  Dimensioner  som  i  Wien  (Diagonalerne  dog  kun  2  cm. 
tykke)  ;  Alder  9  Uger.  Ved  3  Forsøg  fandtes  Brudbelastningen  (foruden  Egen¬ 
vægten):  19.350  kg.,  19.080  kg.  og  18.720  kg.,  Middeltal  19.050  kg.  Beregnet 
Brudspænding:  i  Jærnet  3680  kg.  pr.  cm.2,  i  Betonen  210  kg./cm.2;  Nedbøjning 
ved  Bruddet  40  mm.  Ved  det  ene  af  Forsøgene  aflastedes,  efter  at  Belastningen 
var  naaet  op  til  10.870  kg.  (Nedbøjning  20  mm.),  og  der  fandtes  kun  en  bli¬ 
vende  Nedbøjning  paa  1,5  mm. 

Eneudførelsen  af  dette  System  er  for  Danmark  overdraget  Firmaet  Jacobsen 
&  Larsen,  Nytorv  19. 


FORSKELLIGT. 


En  international  Konkurrence  angaaende  Forandring  af  den  store  Gaard  i 
» Grand  HoteU  i  Paris  til  Vinterhave  er  udstedt  af  Hotellets  Direktion.  Hotellet 
ligger  ved  Boulevard  des  Capucines,  og  fra  dette  befærdede  Sted  har  tidligere 
Hovedindkørselen  til  Hotellet  og  til  nævnte  Gaard  fundet  Sted.  Direktionen 
mener  nu  af  praktiske  Grunde  at  burde  lægge  Indkørselen  i  Rue  Scribe,  hvorved 
det  lader  sig  gøre  at  omdanne  den  tidligere  Gaard  til  en  pragtfuld  Vinterhave, 
der  kan  blive  et  tiltrækkende  Opholdssted  for  Hotellets  og  Restaurantens  Gæster. 
Der  er  udsat  3  Præmier  til  et  samlet  Beløb  af  6000  Frcs.  Udkastene  skal  være 
indsendte  inden  10.  December  d.  A.  Alle  nærmere  Oplysninger  faas  ved  Hen¬ 
vendelse  til  Hotellets  Direktion  i  Paris. 

KJ  0  B  EN  HA  VN 


DEN  24.  OKTOBER  I  90  3 


6.  Aargang  4 


CHRISTIANSBORG  SLOT. 


er  er  næppe  Tvivl  om,  at  det  i  Rigsdagen  fremlagte  Forslag  om  Slottets 


-i — '  Genopbyggelse  vil  give  Anledning  til  Udtalelser  i  »Architekten«  fra  for¬ 
skellige  Synspunkter. 

Maa  jeg  tillade  mig  at  gøre  Begyndelsen  med  et  Par  Bemærkninger,  der 
er  støttede  til  de  Erfaringer,  jeg  gjorde,  da  jeg  for  16  Aar  siden  beskæftigede 
mig  med  denne  Opgave.  Disse  Bemærkninger  er  maaske  endnu  ikke  nødven¬ 
dige,  da  de  mere  hører  hjemme  paa  et  senere  Stadium,  naar  den  foreliggende 
Lov  er  vedtagen,  men  man  kan  aldrig  være  sikker  paa,  at  ikke  en  tilfældig 
Ytring  kan  give  Anledning  til  en  uheldig  Ændring  i  Lovforslaget,  og  under  alle 
Omstændigheder  kan  det  da  aldrig  skade,  at  Sagen  allerede  nu  bliver  omtalt. 
Maa  jeg  ved  samme  Lejlighed  tilføje,  at  Sagen  ikke  berører  mig  personlig,  da 
jeg  ikke  agter  at  deltage  i  nogen  Konkurrence. 

Der  faldt  allerede  ved  Lovens  Lremlæggelse  en  farlig  Ytring,  idet  Ministeren 
udtalte,  at  den  naturlige  Løsning  vil  være,  at  Kongeslottet  beholder  Pladsen  med 
Facade  ud  til  den  nuværende  Slotsplads,  medens  Rigsdagsbygningen  faar  Facade 
ud  til  Ridebanen.  Dette  er  efter  min  Opfattelse  ikke  det  naturlige:  del  naturlige 
er  tværtimod,  at  man  Icegger  den  ene  af  de  to  Bygninger  mod  Bibliotheksgaarden,  den 
anden  mod  Thorvaldsens  Musaum ,  saaledes  at  den  ubebyggede  Plads  (Gade,  Boule¬ 
vard,  Avenue,  Have  eller  hvad  man  vil  kalde  den)  kommer  til  at  strække  sig 
fra  Øst  til  Vest,  ikke,  som  af  Ministeren  antydet,  fra  Nord  til  Syd.  En  saadan 
Plads  vil  vel  engang  blive  kaldt  Rigsdagspladsen  eller  den  nye  Slotsplads,  men 
for  ikke  at  give  Anledning  til  Misforstaaelse,  vil  jeg  paa  dette  Sted  kalde  den 
den  nye  Boulevard. 

Fordelen  ved  den  af  mig  foreslaaede  Ordning  synes  indlysende.  Pladsen 
vil  faa  en  anseelig  Bredde,  bredere  end  nogen  anden  af  Byens  Boulevarder,  hvad 
enten  man  lægger  den  paa  den  ene  eller  den  anden  Led,  og  naar  man  har  en 
saadan  Plads,  skal  den  ikke  spildes,  men  anvendes  baade  til  Gavn  og  til  Pryd. 
Men  en  Boulevard,  der  forbinder  de  to  øde  Pladser  Nord  og  Syd  for  Slottet, 
er  hverken  til  Nytte  eller  Pryd;  den  vil  selv  blive  en  øde  Baggaard,  medens 
den,  naar  den  lægges  fra  Øst  til  Vest,  baade  vil  blive  en  brugbar  og  livlig  For¬ 
bindelseslinie  mellem  Byens  Centrum  og  dens  vestlige  Del,  og  —  hvad  der 
navnlig  er  af  Vigtighed  —  den  vil,  naar  man  ikke  gør  de  to  Bygninger  alt  for 

grimme,  komme  til  at  danne  et  meget  smukt  Prospekt  baade  set  fra  Slotspladsen 
og  fra  Ny  Vestergade.  Jeg  forudser  den  Indvending,  at  der  vil  blive  Støj  i 
Rigsdagsbygningen,  naar  Boulevarden  aabnes  for  offentlig  Færdsel ;  jeg  tror  det 
nu  ikke,  men  er  man  bange,  har  man  jo  altid  den  Udvej  at  forbyde  Kørsel  paa 
den,  ligesom  man  har  gjort  'foran  Universitetet  og  til  Dels  paa  Amalienborg 
Plads. 

Der  er  endnu  en  Fordel  ved  denne  Ordning,  det  er,  at  man  faar  Luft  paa 
Slotspladsen.  Da  jeg  i  1887  saa  de  mange  Forslag  til  Slottets  Genopbyggelse, 
undrede  jeg  mig  over,  at  Ingen  havde  set,  at  Hovedopgaven  laa  paa  dette  Sted. 
Saaledes  som  Slotspladsen  nu  er,  er  den  meget  for  lille  til  en  saa  stor  Bygning; 
af  den  Grund  var  Christiansborg  et  stort  Skrummel,  og  det  samme  vil  blive 
Tilfældet  med  enhver  stor  Bygning,  som  opføres  med  Hovedfa^ade  mod  denne 
Plads.  Den  nuværende  indvendige  Slotsgaard  er  ogsaa  indeklemt,  trods  det,  at 
man  i  sin  Tid  nedbrød  den  vestre  Fløj,  og  enhver  Boulevard  fra  Nord  til  Syd 
vil  ikke  blive  meget  bedre.  Hvis  man  derimod,  foruden  Slottets  alt  nedbrudte 
vestre  Fløj,  tillige  nedbryder  den  østre,  vil  det  hele,  ved  Forbindelsen  mellem 
Slotsplads  og  Ridebane,  blive  et  meget  luftigt  og  lyst  Parti,  hvor  der  maaske 
endog  kan  blive  Tale  om  at  gøre  Haveanlæg.  Det  vil  endog,  efter  min  Op¬ 
fattelse,  kunne  blive  en  ualmindelig  smuk  Bydel,  medens  det  nu  er  meningsløst, 
at  det  pragtfulde  Anlæg  omkring  Ridebanen  ligger  afsides,  og  at  Slotspladsen  i 
Forhold  til  Bygningen  ikke  er  andet  end  en  beskeden  lille  Grønplet,  som  ingen 
nogenlunde  velhavende  Herregaard  vilde  nøjes  med. 

For  at  tydeliggøre  min  Opfattelse  vedlægger  jeg  et  Billede  af  det  Forslag 
til  en  saadan  Ordning,  som  jeg  gjorde  i  1887,  idet  jeg  dog  næppe  behøver  at 
tilføje,  at  det  kun  skal  angive  Hovedanlæget.  Selve  Bygningerne  kan  man  gøre, 
som  man  vil,  man  kan  udelade  Taarnet  og  Forbindelsesbygningen  eller  give  den 
andre  Former.  For  at  man  kan  danne  sig  en  Forestilling  om  Forskellen  mellem 
de  to  Muligheder,  har  jeg  paa  Facaden  anbragt  to  Bogstaver,  A  og  B.  Tænker 
man  sig  dem  forbundne  med  en  Linie,  vil  man  have  Størrelsen  af  det  nuværende 
Christiansborg,  og  man  vil  indse,  at  den  af  mig  foreslaaede  Gennembrydning 
vil  være  en  betydelig  Lettelse.  De  to  Bygninger  bør  selvfølgeligt  helst  være 
ens  i  det  Ydre,  og  dette  kan  meget  vel  gøres,  uden  at  der  gribes  forstyrrende 
ind  i  det  indre  Anlæg. 

Til  Slutning  skal  jeg  kun  gøre  et  Par  Bemærkninger,  som  det  vil  blive 

for  vidtløftigt  at  motivere  nærmere.  Det  vil  sandsynligvis  være  mest  praktisk 

at  lægge  Rigsdagsbygningen  mod  Syd,  Kongebygningen  mod  Nord,  og  det  vil 
være  heldigt  at  give  de  Konkurrerende  Frihed  til  om  fornødent  at  disponere 
over  en  Del  af  Lokalerne  paa  iste  Sal  i  de  Bygninger,  der  omgiver  Ridebanen. 

Et  andet  Spørgsmaal  af  ret  indgribende  Betydning  er  det,  om  man  skal 
benytte  de  gamle  Mure.  Ogsaa  i  denne  Henseende  har  jeg  en  ganske  bestemt 
Mening:  Man  skal  rive  dem  helt  ned,  i  det  mindste  til  Stuegulvet-,  derimod  er  det 
ønskeligt,  at  man  bevarer  Fundamenterne,  og  Kældermurene  kan  bruges.  Det 
er  en  stor  Misforstaaelse,  naar  man  tror,  at  der  kan  spares  noget  ved  at  benytte 
gamle  Mure,  naar  de  —  saaledes  som  her  —  skal  forandres;  det  vil  tværtimod 

blive  dyrere  end  at  rive  dem  ned.  Da  Etatsraad  Herholdt  i  sin  Tid  byggede 

Studenterforeningen,  beholdt  han  de  gamle  Mure;  men  det  svier  vist  endnu  til 

Studenternes  Kasse.  Det  er  givet,  at  alle  Skillerum  maa  rives  ned,  de  vil  aldrig 
komme  til  at  passe;  med  Hensyn  til  Ydermurene  kan  der  derimod  rejses  Ind¬ 
vendinger,  som  nærmere  maa  undersøges. 

Først  maa  man  spørge,  om  de  har  nogen  historisk  Betydning;  thi  hvis 
dette  er  Tilfældet,  burde  man  maaske  —  ligesom  paa  Frederiksborg  - — -  finde 


MATHEUSKAPELLET  I  STOCKHOLM.  ARCHITEKT 

KORETS  DEKORATION.  E.  LALLERSTEDT. 

sig  i  deres  Skævheder  og  bringe  Ofre  for  at  bevare  dem,  men  om  noget  saa- 
dant  kan  her  ikke  være  Tale.  Det  er  altsaa  kun  et  økonomisk  Spørgsmaal,  og 
med  Hensyn  dertil  skal  jeg  fremsætte  et  Regnestykke,  jeg  gjorde  i  1887. 

Der  kan  maaske  være  Tale  om  at  benytte  20,000  □  Al.  med  5500  O  Al. 
Vindueshuller.  Disse  Mure  er  i  Gennemsnit  3  Alen  tykke  og  indeholder  Ækvi¬ 
valent  for  ca.  6  Millioner  2  X  9“  Mursten.  Ved  Nedbrydningen  antages  2  —  3 
Millioner  at  blive  Skærver,  Resten  antages  at  kunne  benyttes  til  nyt  Murværk. 

Bekostningen  ved  Nedbrydning  og  Bortkørsel  af  Grus  anslaas  til  .  .  60,000  Kr. 

Arbejdsløn  for  Genopførelse  med  Tillæg  af  Kalk  og  Sand  .  . .  50,000  — 

Tilsammen.  .  .  110,000  Kr. 
-r-  Værdien  af  2 — 3  Millioner  Mursten  brugbar  til  Skærver  .  .  .  .  .  .  10,000  — 

Rest...  100,000  Kr. 


er  det  Beløb,  man  vil  have  at  udrede  for  at  nedbryde  og  genopføre  den  med 
en  Tykkelse  af  i]/2 — 2  Alen.  De  3 — 4  Millioner  Mursten,  som  behøves,  kan, 
som  ovennævnt,  antages  at  være  til  Stede. 


MATHEUSKAPELLET  ARCHITEKT 

I  STOCKHOLM.  E.  LALLERSTEDT. 

Men  paa  den  anden  Side  maa  man,  hvis  de  gamle  Mure  skal  bibeholdes, 
betale  for  Afretning  og  Udbedring;  man  vil,  saaledes  som  det  allerede  var  Til¬ 
fældet  efter  den  forrige  Brand,  paa  sine  Steder  nødes  til  at  anbringe  en  4 — 6 
Tom.  tyk  Paaføring,  og  man  vil  komme  til  at  udrede  betydelige  Summer  til 
Arbejdsløn  og  Spild  af  Materialier,  hver  Gang  man  blot  vil  flytte  et  Vindue 
nogle  Tommer  eller  forandre  lidt  paa  en  Etagehøjde.  Alene  disse  Udgifter  vil 
sluge  de  100.000  Kroner  og  sandsynligvis  mere.  Men  man  faar  desuden  en 


—  4i 


endnu  større  Udgift,  thi  beholder  man  de  uformeligt  tykke  Mure,  tabes  der  Plads 
i  Lokalerne ,  og  for  at  indvinde  denne,  kan  man  let  blive  nødt  til  at  forøge 
Bygningens  Udstrækning;  dette  vil  efter  en  anstillet  Beregning  løbe  op  til  flere 
Hundrede  Tusinde  Kroner. 

Endelig  er  der  endnu  et  Hensyn,  som  ikke  er  uvigtigt:  Ved  de  tykke 
Mure  bliver  Lokalerne  mørke;  i  saa  Henseende  bar  de  ældre  Rigsdagsmænd 
sikkert  gjort  ubehagelige  Erfaringer,  naar  de  har  arbejdet  i  Udvalgsværelserne. 
For  Kælderens  Vedkommende  spiller  disse  Hensyn  en  ringere  Rolle,  da  der  for¬ 
mentlig  vil  blive  baade  Plads  og  Lys  nok  i  denne  Etage. 

V.  Klein. 


MATHEUSKAPELLET  I  STOCKHOLM. 


En  Kirkebygning,  der  i  Form 
og  Udseende  afviger  en 
Del  fra  de  sædvanligt  kendte, 
fuldføres  i  disse  Dage  i  Stock¬ 
holm.  Det  er  Architekten  Erik 
Lallerstedt,  som  har  Æren  af 
det  gennemførte,  smukke  Ar¬ 
bejde,  af  hvilket  vi  her  ser  os 
i  Stand  til  at  bringe  nogle  Gen¬ 
givelser. 

Kapellet  har  to  Etager  for¬ 
uden  en  Kælder,  hvori  findes 
Varmeværk  samt  Brændsels-  og 
Forraadsrum  for  de  Boliger  og 
Køkkener,  som  er  indrettede  i 
Bygningen. 

I  Stueetagen  ligger  en 
større  Sal,  som  rummer  ca.  250 
Personer;  denne  Sal  skal  ikke 
blot  bruges  til  Gudstjeneste  og 
Forsamlinger,  men  skal  ogsaa 
kunne  anvendes  ved  Bespisning 
af  Fattige,  hvorfor  der  i  For¬ 
bindelse  med  Salen  og  i  samme 
Gulvhøjde  som  denne  er  an¬ 
bragt  Garderober  og  Toiletter 
samt  Køkken  og  Serveringsrum. 
1  denne  Etage  findes  endvidere 
to  Bibliothekslokaler,  Boliger  for 
Diakonisser  og  en  Opsynsmand 
samt  —  i  en  særskilt,  lavere 

Del  af  Bygningen  —  to  større  Sløjdlokaler.  Det  egentlige  Kirkerum  ligger  paa 
iste  Sal,  og  hertil  fører  en  bred,  udvendig  Trappe  samt  en  stor  Trappe  i 
Taarnet.  Kirkerummet,  der  er  rektangulært,  har  Plads  til  ca.  900  Personer, 
hvoraf  ca.  en  Fjerdedel  rummes 
paa  Galleriet,  der  strækker  sig 
over  Salens  to  Sider. 

Bygningens  Ydre  er  pudset, 
kun  Solbænke,  Baand  og  nogle 
faa  Ornamenter  er  udførte  i  na¬ 
turlig  Sten.  Tagene  er  dækkede 
med  Skifer  og  Kobber. 

Den  indvendige  Udstyrelse 
er  holdt  meget  tarvelig;  Lokalerne 
i  Stueetagen,  med  Undtagelse  af 
Boligerne,  er  i  1,6  Meters  Højde 
oliemalede,  medens  Væggene  her¬ 
over  er  limfarvede.  Trapperum¬ 
met  er  behandlet  paa  lignende 
Maade. 

Selve  Kirkerummet  er  noget 
rigere  udstyret;  her  er  Træ¬ 
arbejdet  behandlet  i  blaa  Lasur¬ 
farve,  og  Udskæringerne  i  Tag¬ 
værket  er  malet  i  flere ,  smukt 
sammenstillede  Farver. 

Koret  skal  rigt  dekoreres  med  Kalkfarve  i  stiliseret  Blomstermotiv:  røde 
og  hvide  Roser. 

Bekostningen  ved  Bygningens  Opførelse,  indbefattet  Inventar,  vil  være  ca. 
260,000  Kroner. 


FORSLAG  TIL  LOV 

OM  GENOPFØRELSE  AF  CHRISTIANSBORG  SLOT. 


Til  det  i  Folketinget  den  6.  Oktober  1903  fremsatte  Lovforslag  knyttedes 
følgende  Bemærkninger : 

Siden  den  Christiansborg  Slot  den  3.  Oktober  1884  overgaaede  Ildsvaade 
har  der  for  Rigsdagen  været  forelagt  en  Række  Forslag  sigtende  til  Slottets  Gen¬ 
opførelse,  af  hvilke  dog  intet  har  ført  til  et  endeligt  Resultat. 

Allerede  i  Rigsdagssamlingen  1884 — 85  fremsatte  den  daværende  Regering 
et  Lovforslag,  der  —  i  Overensstemmelse  med  Planer,  der  var  udarbejdede  af 
senere  afdøde  Friherre  Theophilos  Hansen  —  gik  ud  paa  at  gennemføre  Slottet 
med  fire  Fløje,  bestemt  til  at  afgive  dels  Bolig  for  Kongen,  dels  Lokaler  for 
Fløjesteret  og  enkelte  andre  af  de  Statsinstitutioner,  der  havde  haft  Plads  i  det 
nedbrændte  Slot,  medens  der  for  Rigsdagen  skulde  opføres  en  selvstændig  Bygning 
paa  den  Grund,  der  nu  delvis  indtages  af  det  nye  kgl.  Bibliothek  (Rigsdagstid. 
1884 — 85,  Till.  A,  Sp.  1699  ff.). 

Denne  Plan  vandt  ikke  Rigsdagens  Tilslutning.  Det  af  Landstinget  nedsatte 
Udvalg  udtalte  som  sin  Formening,  at  der  i  Slottet  maatte  kunne  blive  tilstrække¬ 
lig  Plads  baade  til  en  Kongebolig  og  til  Rigsdagen,  hvorfor  det  indstillede  at 
indskrænke  Lovforslaget  til  at  gaa  ud  paa  en  Bevilling  til  Forarbejder  og  Tilveje¬ 
bringelse  af  Planer  i  Overensstemmelse  hermed  (jfr.  Rigsdagstid.  1884 — 85, 
Till.  B,  Sp.  1517  ff.).  Denne  Indstilling  tiltraadtes  af  Landstinget.  Forslaget 
oversendtes  til  Folketinget  og  blev  efter  iste  Behandling  henvist  til  Udvalg,  der 
ikke  afgav  Betænkning. 

Friherre  Flansen,  der  blev  anmodet  om  at  udarbejde  nye  Planer  i  den  af 
Landstinget  angivne  Retning,  ansaa  det  imidlertid  for  umuligt  at  tilvejebringe  en 
tilfredsstillende  Løsning  paa  dette  Grundlag.  Han  udarbejdede  nye  Planer,  der 
væsentlig  holdt  sig  paa  samme  Grundlag  som  hans  første  Udkast,  og  i  Rigsdags¬ 
samlingen  1886  —  87  fremsatte  derefter  Regeringen  for  Landstinget  et  Lovforslag 
om  Genopførelse  af  Slottet  og  om  Opførelse  af  en  Rigsdagsbygning  overens¬ 
stemmende  med  disse  hans  ændrede  Planer  (se  Rigsdagstid.  1886  —  87,  Till.  A, 
Sp.  1721  ff.). 

Heller  ikke  denne  Gang  fandt  Forslaget  Tilslutning  i  Landstinget,  hvis  Ud¬ 
valg  tilraadede  gennem  en  offentlig  Konkurrence  at  søge  at  fremskaffe  en  tilfreds¬ 
stillende  Plan  for  Slottets  Genopførelse,  saaledes  at  det  skulde  afgive  Plads  saavel 
for  Kongebolig  som  for  Rigsdag,  Højesteret  og  om  muligt  ogsaa  for  ministerielle 
Kontorer  (Rigsdagstid.  1886 — 87,  Till.  B,  Sp.  167  ff.).  Til  denne  Tanke  slut¬ 
tede  begge  Rigsdagens  Ting  sig  (jfr.  Folketingsudvalgets  Betænkning,  Rigsdagstid. 
i886i—  87,  Till.  B,  Sp.  1847  ff-),  og  i  den  derefter  vedtagne  Lov  Nr.  56  af 

i.  April  1887  blev  Opgaven  nærmere  fastsat  saaledes:  »Tegninger  og  Overslag 
til  Genopførelsen  af  Christiansborg  Slot  bliver  at  tilvejebringe  paa  Grundlag  af, 
at  der  ved  Tilbygning  af  en  ny  Fløj  mod  Ridebanen  erholdes  Lokaler  til  Bolig 
og  Repræsentation  for  Kongen,  for  Højesteret  og  for  Rigsdagen,  til  hvis  Lokaler 
den  mod  Slotspladsen  vendende  Fløj  med  de  fornødne  Dele  af  de  to  Sidefløje 
bliver  at  anvende.« 

I  Henhold  til  nævnte  Lov  blev  der  afholdt  først  en  Skitsekonkurrence,  ved 
hvilken  der  indkom  32  Projekter,  hvoraf  7  præmieredes,  derefter  en  endelig 
Konkurrence,  hvorved  der  indkom  5  Projekter,  hvoraf  3  præmieredes,  dog  intet 
med  første  Præmie.  Flertallet  i  den  til  Bedømmelsen  nedsatte  Komite  kunde 
ikke  tilraade,  at  Slottet  genopførtes  efter  nogen  af  de  indkomne  Planer,  og  Ud¬ 
byttet  af  Konkurrencen  gik  nærmest  i  Retning  af  at  godtgøre,  at  en  tilfreds¬ 
stillende  Løsning  af  den  i  Loven  stillede  Opgave  ikke  vilde  kunne  naas. 

Efter  dette  Udfald  mente  Regeringen  at  burde  vende  tilbage  til  Tanken  om, 
at  Kongebolig  og  Rigsdagsbygning  skulde  opføres  som  særskilte  Bygninger.  I 
Rigsdagssamlingen  1889 — 90  saavel  som  i  de  to  følgende  Samlinger  søgtes  der 
derfor  paa  Finanslovforslaget  bevilget  et  Beløb  til  Afholdelse  af  en  Konkurrence 
for  at  tilvejebringe  hertil  sigtende  Planer  og  Overslag  (jfr.  Rigsdagstid.  1889—90, 
Till.  A,  Sp.  1303);  men  Forslaget  fandt  ikke  Tilslutning  i  Folketinget. 

Et  nyt  Forsøg  paa  at  hidføre  en  Løsning  blev  gjort  i  Rigsdagssamlingen 
1898  —  99,  idet  den  daværende  Regering  fremsatte  et  Lovforslag  gaaende  ud 
paa,  at  der  skulde  nedsættes  en  Kommission,  som  havde  til  Opgave  at  foranstalte 
en  ny  Konkurrence  for  at  tilvejebringe  Tegninger  og  Overslag  til  Slottets  Gen¬ 
opførelse  »paa  Grundlag  af,  at  der  i  Slottet  indrettes  Lokaler  til  Bolig  og  Re¬ 
præsentation  for  Kongen,  for  Rigsdagen  og  om  muligt  for  Højesteret.«  Omkost¬ 
ningerne  ved  Slottets  Genopførelse,  herunder  ikke  medregnet  Udgifterne  til  den 
kunstneriske  Udsmykning  af  de  til  Brug  for  Kongen  bestemte  Lokaler,  skulde 
holdes  indenfor  et  Beløb  af  6  Miil.  Kr.  (se  Rigsdagstidende  1898  —  99,  Till.  A, 
Sp.  3343).  Landstinget  ændrede  Forslaget  saaledes,  at  det  kom  til  at  gaa  ud 
paa,  »at  der  i  Slottet  indrettes  Lokaler  til  Bolig  og  Repræsentation  for  Kongen 
og  om  muligt  for  Højesteret,  medens  Rigsdagens  Lokaler  kunne  foreslaas  opførte 
enten  som  en  Del  af  den  hidtilværende  Slotsbygning  eller  i  en  særskilt  Rigsdags¬ 
bygning.«  Forslaget  naaede  ikke  til  Behandling  i  Folketinget. 

Idet  den  nuværende  Regering  formener,  at  Tiden  turde  være  inde  til  at 
søge  Spørgsmaalet  om  Genopførelsen  af  Christiansborg  Slot  bragt  til  Afgørelse, 
maa  den  tage  sit  Udgangspunkt  fra  den  ved  de  hidtidige  Forsøg  vundne  Er¬ 
kendelse.  Saavel  de  førte  Forhandlinger  som  de  Planer,  der  er  fremkomne  i 
Henhold  til  de  afholdte  Konkurrencer  og  ad  anden  Vej,  har  maattet  lede  til  den 
Overbevisning,  at  den  tidligere  stillede  Opgave,  hvorefter  der  paa  det  gamle 
Slots  Grund  skulde  rejses  en  samlet  Bygning,  der  skulde  indeholde  saavel  Bolig 
og  Repræsentationslokaler  for  Kongen  som  ogsaa  Lokaler  for  Rigsdagen  og  for 
Højesteret,  ikke  kan  løses  paa  fyldestgørende  Maade.  Derimod  vil,  til  Trods  fol¬ 
det  forholdsvis  begrænsede  Areal,  en  efter  Omstændighederne  tilfredsstillende 
Ordning  formentlig  kunne  opnaas,  naar  Opgaven  indskrænkes  saaledes,  at  det 
genopførte  Slot  er  bestemt  dels  til  Brug  for  Kongen  til  Repræsentation  og  Mod¬ 
tagelse  af  fyrstelige  Gæster,  eventuelt  ogsaa  til  at  afgive  Plads  for  forskellige  til 

Kongehuset  knyttede  Institutioner,  som  var  anbragte  i  det  nedbrændte  Slot,  dels 
til  at  indeholde  de  fornødne  Lokaler  til  Brug  for  Rigsdagen. 

Omkostningerne  herved  vil,  i  Overensstemmelse  med,  hvad  der  var  forud¬ 
sat  i  Regeringsforslaget  af  1898- — 99,  formentlig  kunne  holdes  inden  for  en  Sum 
af  6  Millioner  Kr.,  heri  ikke  indbefattet  Udgifterne  ved  den  kunstneriske  Ud¬ 
smykning  af  den  til  Kongens  Brug  bestemte  Del  af  Slottet,  hvilke  i  det  nævnte 
Forslag  forudsattes  afholdte  af  den  i  dette  Øjemed  ved  frivillige  Bidrag  ind¬ 
samlede  Sum. 

Medens  den  efter  Regeringens  Opfattelse  heldigste  Ordning  formentlig  vil 
opnaas  ved  at  tilvejebringe  to  selvstændige  Bygninger,  saaledes  at  et  Kongeslot 
opføres  med  Facade  mod  Slotspladsen,  medens  en  Rigsdagsbygning  indrettes  i 
Partiet  mod  Ridebanen,  har  man  dog  fundet  det  rettest,  at  Muligheden  af  andre 
Løsninger  ikke  paa  Forhaand  udelukkes,  og  Grundlaget  for  den  nærmere  Ud¬ 
formning  af  Planerne  er  derfor,  ligesom  i  tidligere  Forslag,  tænkt  tilvejebragt 
ved  en  offentlig  Konkurrence.  Det  vil  i  dette  Øjemed  være  hensigtsmæssigt 
først  at  lade  afholde  en  Skitsekonkurrence  og,  naar  denne  er  endt,  at  tilveje¬ 
bringe  fuldt  udarbejdede  Planer  og  Overslag  enten  ved  at  overdrage  en  eller 
flere  af  de  konkurrerende  nærmere  at  bearbejde  de  af  dem  indgivne  Projekter 
eller  ved  at  lade  afholde  en  ny  Konkurrence  mellem  de  præmierede  Deltagere 
i  Skitsekonkurrencen. 

Til  at  affatte  Programmet  for  Konkurrencen  og  bedømme  de  indkomne  Ar¬ 
bejder  foreslaas  det,  at  Ministeren  for  offentlige  Arbejder  nedsætter  en  Kommis¬ 
sion,  hvis  Formand  udnævnes  af  Kongen,  og  i  hvilken  Rigsdagens  Formænd 
indtræder  som  Medlemmer.  Til  Bestridelse  af  Kommissionens  Udgifter,  herunder 
de  fornødne  Præmier,  foreslaas  bevilget  33,000  Kr.  Med  Hensyn  til  Præmiernes 
Størrelse  har  man  nærmest  tænkt  sig,  at  der  ved  Skitsekonkurrencen  kunde  ud¬ 
sættes  en  Præmie  paa  4000  Kr.,  en  Præmie  paa  3000  Kr.  og  3  Præmier  paa 
2000  Kr.  hver,  medens  der  ved  den  endelige  Konkurrence  kunde  uddeles  en 
iste  Præmie  paa  10,000  Kr.  og  2  mindre  paa  3000  Kr.  hver.  Den  nærmere 
Bestemmelse  saavel  af  disse  som  af  andre  Enkeltheder  turde  det  imidlertid  være 
rettest  at  udskyde  til  Drøftelse  i  Kommissionen. 


TEKNISKE  MEDDELELSER. 


Australske  Træsorter.  Australien  er  bekendt  for  at  besidde  en  stor  Rigdom 
af  Træsorter,  som  ved  sin  Haardhed  og  Styrke  egner  sig  til  Bygningsbrug.  For¬ 
holdsvis  ringere  er  derimod  Kendskabet  til  den  utallige  Mængde  af  forskellige 
Slags  Træ,  som  særligt  passer  for  Tilvirkning  af  Møbler  og  lignende.  Saadanne 
Træsorter  findes  navnlig  i  Ny-Syd-Wales,  hvor  der  ved  Kysterne  ligger  udstrakte 
Skove.  Flere  af  disse  Træsorter  er  smukt  aarede  og  særligt  egnede  for  Polering, 
andre  er  særdeles  vellugtende.  Blandt  de  smukkeste  Arter  findes  en  rød  Ceder, 
der  er  meget  brugbar  til  finere  Møbler.  Disse  Cedertræer  vokser  til  en  meget 
betydelig  Størrelse,  og  man  har  Eksempler  paa,  at  man  af  et  enkelt  Træ  har 

faaet  indtil  2500  Kubikfod  brugbart  Materiale.  Endvidere  kan  nævnes  Tulipan¬ 
træ,  Hvidbirk,  Marmortræ,  »Yellow-wood«,  »Mock-orange«,  »Myall«  m.  fl. 

En  Fyrretræssort,  som  gaar  under  Navnet  »Moreton  Bay  wbite  pine«,  er 
meget  let  at  bearbejde  og  egner  sig  til  alt  Snedkerarbejde.  En  anden  Art,  som 
hedder  »Black-pine«,  har  smukke  Aarer,  kan  poleres  overordentligt  fint  og  har 
tillige  en  behagelig  Lugt.  »Australian  deal«  kan  faas  i  meget  store  Længder; 
det  er  temmelig  tæt  i  Massen,  brugbart  for  Drejere  og  i  mærkelig  Grad  frit 
for  Knaster. 

En  Bøgetræsart,  som  vokser  indtil  en  Højde  af  150  Fod  og  i  Reglen  hal¬ 
en  Tykkelse  i  Stammen  af  3  til  5  Fod,  har  et  smukt,  hvidt,  tætaaret  Ved,  som 
er  let  at  bearbejde;  »Rose-wood«  er  stærkt  aaret  og  meget  haardt,  med  en 
Farve,  som  ligner  spansk  Mahogni.  Silke-Egen  har  en  let  graalig  Farve,  meget 
smukt  krydset  af  et  sølvlignende  Væv,  som  giver  den  polerede  Flade  et  over¬ 
ordentligt  tiltalende  Udseende.  »Satin-wood«  er  en  anden  Træsort,  som  har  en 
gul  Farve,  tætaaret  og  silkelignende.  Sidstnævnte  Sorter  har  allerede  i  nogen 
Tid  været  kendte  i  Europa  og  har  navnlig  fundet  Anvendelse  i  Møbelindustrien. 

(The  American  Architect.) 


FORSKELLIGT. 


Campanilen  i  Venedig.  Det  vakte  som  bekendt  almindelig  Beklagelse,  da 
den  Efterretning  fremkom,  at  Architekten  Luca  Bei.trami,  hvem  Opførelsen  af 
Campanilen  var  overdraget,  trak  sig  tilbage  fra  sit  Hverv,  fordi  han  tvivlede  0111 
Muligheden  af  at  kunne  genopføre  Taarnet  paa  de  gamle  Fundamenter,  uden 
Fare  for  de  omliggende  Bygninger. 

Gazetta  di  Venezia  bringer  nu  den  Meddelelse,  at  den  Kommission,  som  var 
nedsat  til  Ledelsen  af  Arbejderne  ved  Taarnets  Genopførelse,  har  afsluttet  de 
Undersøgelser,  som  i  denne  Anledning  blev  iværksatte  ved  Fundamenterne,  og  er 
kommen  til  det  Resultat,  at  Fundamenterne  med  fornødne  Forstærkninger,  som 
vil  blive  udførte,  vil  være  tilstrækkeligt  forsvarlige.  Arbejdet  vil  derfor  nu  blive 
genoptaget,  og  den  af  Beltrami  udarbejdede  Plan  i  Hovedsagen  fulgt.  Kommis¬ 
sionens  Medlemmer  bestaar  af  følgende  Herrer:  Gaetano  Moretti,  Filippo 
Lavezzari,  E.  Fumiani,  Antonio  Orio  og  Manfredo  Manfredi. 

4 

En  international  Konkurrence  angaaende  Tegninger  til  en  Parlamentsbygning 
i  Montevideo  er  udstedt  af  en  i  denne  Anledning  nedsat  Kommission  i  Uruguay. 
Tegningerne  skal  være  indsendte  inden  15.  April  1904. 

Bygningen  skal  have  Plads  til  begge  Republikkens  Kamre,  til  Senatskamret 
og  Deputeretkamret.  Der  forlanges  derfor  som  Midtpunkt  i  Anlæget  to  Sale: 
en  med  Plads  til  200  Senatorer  og  Deputerede  og  en  for  150  Deputerede  samt 
fornøden  Tilhørerplads.  Byggesummen  er  ansat  til  700,000  Pesos  (1  Peso  = 
1  Dollar).  Der  forlanges  Tegninger  i  en  Maalestok  1  :  100,  foruden  Details  af 
de  væsentligste  Architekturdele  i  1:10.  Med  Hensyn  til  Bygningens  Stil  an¬ 
føres  ikke  særlige  Fordringer. 

Juryen  er  sammensat  af  en  særlig  nedsat  Kommission,  hvis  Medlemmers 
Navne  for  øvrigt  ikke  kendes,  samt  af  en  Del  Teknikere,  som  senere  skal 
udvælges.  Der  er  udsat  3  Præmier  paa  6000,  3000  og  1500  Pesos,  men 
Juryen  er  dog  ikke  forpligtet  til  at  uddele  disse  Beløb.  Endvidere  forbeholder 
Juryen  sig  Ret  til  at  foretage  alle  de  Ændringer,  som  den  maatte  finde  fornødne 
ved  det  eller  de  af  de  præmierede  Udkast,  som  bliver  lagte  til  Grund  for 
Udførelsen. 

De  forskellige  europæiske  Tidsskrifter,  som  omtaler  denne  Konkurrence, 
tager  paa  temmelig  tydelig  Maade  Afstand  fra  den,  idet  dens  Program  i  meget 
væsentlig  Grad  afviger  fra  de  for  internationale  Konkurrencer  fastsatte  Regler; 
disse  Regler  er  anerkendte  af  Frankrig,  Tyskland  og  Østrig-Ungarn. 

Programmet,  der  i  øvrigt  kun  er  affattet  paa  Spansk,  skal  kunne  faas  gen¬ 
nem  Uruguays  Gesandtskaber  eller  Konsulater. 

¥ 

En  stor  Festhal  med  Sommertheater  skal  opføres  i  Liibeck,  og  der  er  til 
dette  Formaal  sikret  et  Beløb  paa  800,000  Mark.  Af  denne  Sum  er  syv 
Ottendedele  private  og  en  Ottendedel  kommunale  Midler. 

¥ 

Ved  Universitetet  i  Kalifornien  skal  oprettes  en  særlig  Skole  for  Uddannelse 
af  Architekter,  og  til  Ledelsen  af  denne  Skole  er  bleven  ansat  en  almindeligt 
anerkendt  og  dygtig  Architekt,  Mr.  John  Galen  Howard.  Universitetet  gav 
tidligere  nogen  Undervisning  i  Architektur,  men  først  nu  dannes  en  regelret 
Skole.  Eleverne  vil  komme  til  at  gennemgaa  et  fireaarigt  Kursus,  som  de,  efter 
Universitetets  Program,  vil  forlade  som  fuldt  uddannede  Architekter. 

Universitetet  ligger  i  San  Franciskos  umiddelbare  Nærhed,  og  i  denne  By 
vil  der  blive  givet  Eleverne  Lejlighed  til  praktisk  Studium  i  de  under  Opførelse 
værende  offentlige  Bygninger,  ligesom  ogsaa  Prof.  Howard  om  Sommeren  vil 
foretage  Studie-  og  Opmaalingsrejser  med  dem  omkring  i  Landet. 


FORENINGSMEDDELELSER. 

Fredag  den  30.  Oktober  Kl.  8  afholdes  Foreningsmøde 
i  Industriforeningens  Lokale. 

Dagsorden : 

1.  Meddelelser  fra  Formanden. 

2.  Udvalget  til  Revision  af  Regler  for  Honorarberegning 
fremlægger  Forslag. 

Den  ordinære  Generalforsamling  afholdes  Lørdag  den 
28.  November.  Forslag,  der  ønskes  behandlede  paa  denne,  skal  være  indsendte 
til  Bestyrelsen  inden  Lørdag  den  14.  November. 

Udgiver:  AKADEMISK  ARCH1TEKTFORENING.  -  Redaktør:  Architekt  K.  ARNE-PETERSEN 
Redaktionsudvalg:  Architekterne  EUGEN  JØRGENSEN  og  ALFR.  THOMSEN. 

Kontor:  Helgolandsgade  s.  Telf.  4525. 

Trykt  hos  Nielsen  &  Lydiche. 

KJ  0  B  EN  HA  VN 

DEN  31.  OKTOBER  1903 

6.  Aargang  N2  5 


ARCHITEKTEN 

MEDDELELSER  FRA 
AKADEMISK  ARCHI 
TEKTFORENING  *  * 


EN  SOMMERBOLIG. 


Paa  en  lille  Pynt  i  Strandhuse  ved  Kolding  Fjords  Nordside  er  i  1902—03 
opført  en  Sommerbolig  efter  Tegning  af  Architekt  Hagerup  i  Kolding. 
Bygningen  ligger  ovenfor  en  15  Alen  høj  Skrænt,  kun  40  Alen  fra  Fjorden. 
Haven  anlagdes  i  1898,  saa  at  Huset  ved  Indflytningen  laa  i  hyggelige  Om¬ 
givelser  med  smuk  Udsigt  over  Fjorden  til  Kolding  og  Fyen. 

Fra  Landsiden  kommer  man  gennem  en  Forstue  med  Plads  til  Cykler  ind 
i  Hallen,  hvorfra  der  er  Adgang  til  Stueetagens  Værelser,  og  hvorfra  Hoved¬ 
trappen  fører  op  til  Soveværelserne  paa  iste  Sal,  hvis  Korridor  danner  en 
Arkade  ud  imod  Hallen.  Paa  Loftet  er  der  4  Domestikværelser  og  Tørreloft. 
For  at  undgaa  Gaard  og  Udhus  er  der  i  Sidehuset,  foruden  Køkken  og  Vadske- 
rum  m.  m.,  tillige  Rum  til  Haveredskaber  og  - —  med  umiddelbar  Adgang  fra 
Bagtrappen  til  iste  Sal  —  et  Skyllerum  med  Post  og  Afløb.  Herover  er  et 
Dueslag. 

Højderne  mellem  Gulv  og  Loft  er  i  Sidehuset  4x/4  Alen,  i  Stueetagen 
5  Alen  16  Tommer,  paa  iste  Sal  5  Alen.  Spærene  er  tappede  direkte  i  Bjæl- 


SOMMERBOLIG  ARCHITEKT 

VED  KOLDING.  HAGERUP. 

kerne.  For  ikke  at  fryse  for  meget  i  de  nu  saa  sædvanlige  kolde  Sommere,  er 
der  en  aaben  Kamin  i  Spisestuen  og  en  Kakkelovn  i  Dagligstuen. 


PLAN  AF  STUEN. 


SOMMERBOLIG  ARCHITEKT 

VED  KOLDING.  HAGERUP. 

Facaderne  er  groft  pudsede  og  hvidtede,  Gesimser,  Indfatninger  m.  m.  lyst 
gulgraa  kalkfarvede.  Fagene  er  dækkede  med  sortglaserede  Tagsten. 

ET  ENGELSK  KLUBHUS. 


South  Herts  Golf-Club,  som  tæller  325  Medlemmer,  har  for  nylig  ladet  sig 
opføre  en  lille  Klubbygning  efter  Tegning  af  Architekterne  A.  C.  Dickie 
og  W.  Curtis  Green. 

Bygningens  midterste  Rum  er  en  stor  Rygesalon,  foran  hvilken  strækker 
sig  den  brede,  aabne  Veranda.  Fra  denne  Salon  kommer  man  til  den  ene  Side 


—  5i 


ENGELSK  GOLF-KLUBHUS, 


ARCHITEKTERNE 
A.  C.  DICKIE  &  W.  CURTIS  GREEN. 


ind  i  en  rummelig  Spisesal,  der  for  den  ene  Ende  ligeledes  har  en  Veranda. 


I  Spisesalens  umiddelbare  Nærhed  befinder  sig  meget  gode  Køkkenlokaliteter  og 


et  Vinoplag  med  direkte  Indleverings¬ 
lem  til  Spisesalen. 


Paa  Rygesalonens  anden  Side 
ligger  en  meget  stor  Sal,  hvori 
Medlemmerne  kan  omklæde  sig  i 
Sportsdragten  eller  iføre  sig  Middags- 
dress  efter  endt  Golfparti ;  at  der 
ved  Siden  af  dette  Lokale  findes 
rummelige  og  elegante  Toiletforhold, 
Støvlebørstningsrum  m.  m.,  er  en 


ENGELSK  GOLF-KLUBHUS. 


Selvfølge  og  behøver  næppe  særlig  Omtale.  Bygningen  er  opført  af  Mursten, 
delvis  dækkede  med  groft  Puds;  Taget  er  af  rød  Tegl.  Verandaerne  er  af  1  ræ 
og  hvidmalede. 


CHRISTIANSBORG  SLOT. 


ed  den  paatænkte  Konkurrence  om  Genopførelsen  af  Christiansborg  Slot 


V  ser  jeg,  at  den  Fremgangsmaade,  der  har  været  benyttet  tidligere,  ogsaa 
agtes  anvendt  her,  den  nemlig,  at  Navnekonvolutterne  aabnes  efter  Skitsekon- 
kurrencens  Bedømmelse. 

Ved  denne  Fremgangsmaade  ophører  Anonymiteten,  der  absolut  bør  bi¬ 
beholdes  til  Bedømmelsen  af  Konkurrencens  2den  Del  foreligger. 

Det  henstilles  derfor  til  det  Udvalg,  som  vil  blive  nedsat,  at  drage  Omsorg 
for,  at  Konvolutterne  ikke  aabnes  før  efter  fuldendt  Konkurrence. 

At  Udbetalingen  af  Præmier  for  Skitsekonkurrencen  i  saa  1  ilfælde  ikke  kan 
ske  før  efter  hele  Konkurrencens  Fuldendelse,  mener  jeg  maa  blive  en  Biting. 

Skulde  Udvalget  tillige  kunne  gøre  noget  til,  at  der  ved  2den  Konkurrence 
tilkom  en  2den  og  en  3 die  Præmie  —  Springet  fra  10,000  Kr.  til  3000  Kr. 
er  temmelig  dybt  — ,  tror  jeg,  at  det  vilde  glæde  flere  end 


Et  Medlem. 


ENDNU  ENGANG  »FAMILISTÉREN « . 


eg  skulde  ikke  trætte  »Architektens«  Læsere  med  at  komme  tilbage  til  dette 


J  snart  fortærskede  Emne,  hvis  jeg  ikke  rnaatte  protestere  mod  en  Tanke, 
som  Hr.  E.  J.  i  sit  sidste  Indlæg  vil  tillægge  mig :  at  jeg  ved  min  Omtale  af 
Arbejderboligerne  ved  Østerfarimagsgade  og  i  Landskronagade  skulde  have  villet 
sige  noget  Nedsættende  om  disse.  Intet  har  ligget  mig  fjernere.  Huse  af  denne 
Type  betegner  utvivlsomt  et  stort  Fremskridt  fremfor  Spekulationskasernen  for 
dem,  der  kan  betale  den  Leje,  som  denne  Byggemaade  medfører,  og  skulde  jeg 
med  den  Autoritet,  som  Hr.  E.  J.  vil  tillægge  mig,  sige  Noget  om  disse  Huse, 
da  rnaatte  det  blive,  at  jeg  ved  et  tilfældigt  Besøg  i  Landskronagadekomplekset 

blev  slaaet  af  det  overordentligt  omhyggelige  og  nydelige  Haandværksarbejde, 
Fagmænds  Glæde,  som  her  er  præsteret,  og  for  hvilket  jeg  gerne  benytter  Lej¬ 
ligheden  til  at  gøre  min  gamle  Ven  F.  C.  Bøttger  og  de  Haandværkere,  der  har 
arbejdet  under  ham,  min  Kompliment. 

Men  naar  Hr.  E.  J.  fremdeles  vil  have  Kærnepunktet  i  vor  Uenighed  be¬ 
stemt  som  dette:  »Skal  det  være  Kommunen  tilladt  at  faa  Lempelser  fra  Byg¬ 
ningsloven  i  et  videre  Omfang  end  andre  Bygherrer  og  deres  Architekter  ?«  og 
»Skal  Kommunen  bygge  mindre  hygiejnisk,  end  vi  andre  er  nødte  til  efter  dens 
egne  Fordringer?«,  maa  jeg  atter  protestere,  thi  disse  Spørgsmaal  kan  kun  be¬ 
svares  med  et  ubetinget  Nej!  og  man  vil  ikke  kunne  anføre  noget  Eksempel 
paa,  at  jeg  i  min  Virksomhed  har  søgt  eller  faaet  en  saadan  Undtagelsesstilling 
som  den,  man  frygter.  Jeg  har  heller  ikke  som  Næstformand  i  den  om  Byg¬ 
ningslovens  Revision  nedsatte  Kommission,  skøndt  Familisteren  allerede  den  Gang 
jævnligt  var  i  mine  Tanker,  og  jeg  hver  Gang,  jeg  skal  bygge  en  Skole,  maa 
søge  om  Dispensation  fra  §  43,  forsøgt  at  faa  denne  forandret,  fordi  den  tager 
Sigte  paa  den  her  i  Byen  almindelige  Byggemaade,  fordi  det  ikke  i  Kommis¬ 
sionen  lykkedes  os  at  finde  en  bedre  Form  paa  Brandvæsenets  berettigede  Krav, 
og  fordi  jeg  var  og  fremdeles  er  af  den  Mening,  at  Familistérens  Plan  er  fuld¬ 
stændigt  lovlig  og  ikke  behøver  nogen  Dispensation  fra  §  43,  hvilket  jo  ogsaa, 
efter  det  af  mig  anførte,  saavel  Bygningskommissionen  som  Branddirektøren  synes 
tilbøjelige  til  at  mene.  Man  vil  sikkert  med  stor  Sindsro  kunne  lade  Bygge¬ 
spekulanterne,  om  de  faar  Lyst  dertil,  forsøge  paa  at  anvende  Balconyblock- 
Systemet,  —  Brandsikkerheden  vil  ikke  lide  derved. 

Jeg  forstaar  ikke,  at  Fagmænd  saa  varmt  vil  tage  de  kjøbenhavnske  Køkken¬ 
trapper,  disse  snavsede,  halsbrækkende  Forbindelser,  med  deres  jævnligt  aabent- 
staaende  Køkkendøre,  med  deres  op-  og  nedvalsende  Kul-  og  Askespande,  under 
deres  Beskyttelse,  naar  der  kan  paavises  en  anden  Maade,  paa  hvilken  Hensynet 
til  Brandsikkerheden,  deres  eneste  raison  d’étre,  kan  tilfredsstilles.  Er  det  ikke 
for  megen  Lokalpatriotismus? 

Lige  saa  lidt  begriber  jeg  Hr.  E.  J.s  hygiejniske  Betænkeligheder.  Det 
har  aldrig  været  Meningen  at  gøre  Vinduerne  ud  imod  Gallerierne  faste;  man 
har  tværtimod  tillagt  Muligheden  for  Gennemtræk  den  største  Betydning.  Hvor¬ 
dan  Indblik  eller  Indbrud  fra  Gallerierne  bedst  forhindres,  er  et  Detailspørgsmaal, 
for  hvilket  der  vil  kunne  findes  mange  forskellige  Løsninger. 

Om  Kældergulvet  skal  lægges  lidt  højere  eller  lidt  lavere,  er  uden  Betyd¬ 
ning  for  Hovedtanken  og  beror  vel  nærmest  paa,  i  hvilken  Dybde  der  kan 
skaffes  Afløb. 

Men  naar  Hr.  E.  J.  for  Balconyblocks  af  Lovgivningsmagterne  — .  thi  Magi¬ 
straten  kan  ikke  gøre  det  —  vil  have  indført  en  strengere  Beregning  af  det 
ubebyggede  Areal  end  den,  der  gælder  for  andre  Huse,  skyder  han  dog  vist 
over  Maalet,  thi  tilsvarende  Bestemmelser  findes,  saa  vidt  mig  bekendt,  ikke  i 
nogen  eksisterende  Byggelov.  Vi  Architekter  maa  jo  regne  med  de  bestaaende 
Love,  og  naar  disse  f.  Eks.  siger,  at  kjøbenhavnske  Lejligheder  paa  indtil  64 
□  Alen  er  fritagne  for  Arealskat,  har  vi  Lov  til  at  tage  dette  med  i  Betragt¬ 
ning,  navnlig  der,  hvor  de  økonomiske  Vanskeligheder  er  de  altovervejende. 

Jeg  er  enig  med  Hr.  E.  J.  i,  at  Kritik  ikke  kan  undværes,  og  naar  jeg 

ønsker,  at  den  særlig  i  % Architekten«  maa  være  kollegial,  saa  førstaar  jeg  nær¬ 
mest  derved,  at  den  maa  bestræbe  sig  for  at  sætte  sig  ind  i  den  ledende  Tanke¬ 
gang  og  søge  at  vurdere  de  Sandhedsmomenter  af  økonomisk  og  social  saavel 
som  af  æsthetisk  Natur,  der  maatte  findes  i  ethvert  Forslag,  efter  Fortjeneste. 
Det  er  dette,  som  jeg  synes  Hr.  E.  J.  har  taget  sig  lidt  for  let,  men  jeg  skilles 
nu  fra  ham,  ogsaa  »med  et  lille  fornøjet  Nik«,  fordi  hans  Kritik  har  givet  mig 
Lejlighed  til  i  Tegning  at  indanke  Spørgsmaalet  for  »Architekten« s  Læsere;  det 
kan  maaske  bidrage  til,  at  den  »skrinlagte«  Familistere  finder  det  private  Initiativ, 
som  den  kun  venter  paa,  for  at  blive  til  Virkelighed. 


Den  her  i  »Architekten«  førte  og  nu  sagtens  afsluttede  Diskussion  om  Fa- 
milistéren  har  ikke  formaaet  at  bringe  Prof.  Fengers  og  mit  forskellige  Syn  paa 
Sagen  i  nøjere  Overensstemmelse.  Endnu  staar  jeg  paa  det  Standpunkt,  jeg  fra 
først  af  har  indtaget,  og  Uenigheden  paa  alle  Punkter  vedvarer.  Desto  større 
Glæde  er  det  mig  da  uforbeholdent  at  kunne  give  min  Tilslutning  til  den  De¬ 
finition  af  en  kollegial  Kritik,  som  Professor  Fenger  opstiller;  og  jeg  føler  det 
som  en  personlig  Tilfredsstillelse,  at  Professoren  netop  derved  karakteriserer,  hvad 
jeg  har  lagt  til  Grund  for  mine  Bemærkninger. 

Sandhedsmomentet  af  økonomisk  Natur  er  dette,  at  Kommunen  for  en 
Gangs  Skyld  i  Modsætning  til  ellers  gældende  Principer  har  stræbt  paa  en  Maade, 
som  ikke  engang  Hensynet  til  den  foreliggende  Opgaves  Tarv  berettiger,  at  gaa 
endogsaa  under  de  Minimalfordringer,  der  stilles  af  Byggeloven.  Den  har 
under  Forsøget  paa  at  løse  en  Opgave,  som  adskillige  henviser  til  det  private 
Initiativ,  strakt  sig  saa  langt,  at  den  ligefrem  konkurrerer  med  Byggespekulanter, 
hvem  den  under  de  ulige  Forudsætninger  let  vil  kunne  distancere  i  en  Vædde- 
kamp.  Jeg  bruger  den  anførte  Betegnelse  om  private  Bygherrer,  fordi  den  atter 
og  atter  vender  tilbage  i  Indlægene,  saa  at  man  næsten  faar  det  Indtryk,  at  der 
for  Professoren  kun  eksisterer  de  to  Kategorier:  offentlige  Byggearbejder  og  »Spe¬ 
kulanternes«.  Og  paa  en  Maade  har  Professoren  Ret.  Enhver  privat  Bygning- 
skal  bl.  a.  forrente  sig  o :  være  Genstand  for  Spekulation;  det  er  ikke  udeluk¬ 
kende  for  sin  Fornøjelses  Skyld  eller  for  Architekturens  in  abstracto,  at  en  al¬ 
mindelig  Bygherre  bygger.  Men  ved  Udtrykket  Spekulanter  klæber  der  efter 
almindelig  Talebrug  noget  odiøst;  —  og  jeg  for  mit  Vedkommende  føler  lige 
saa  lidt  »Lokalpatriotismus«  for  den  Slags  Bygherrer  som  for  deres  Køkkentrapper, 
især  naar  de  er  snavsede. 

Sandhedsmomentet  af  social  Natur  er  vidtomfattende.  Det  indbefatter  f.  Eks. 
de  sociale  Partiers  Stilling  til  Spørgsmaalet;  en  Diskussion  herom  vilde  falde 
udenfor  »Architektens«  Rammer,  og  jeg  har  ingen  særlig  Foranledning  til  at 
yde  min  Skærv  til  den.  Men  Hygiejnen*)  er  ogsaa  et  Moment  af  social  Natur; 


*)  Naar  Prof.  Fenger  mener,  at  Brandsikkerheden  er  den  eneste  raison  d’étre  for  Køk¬ 
kentrapper,  overser  han  fuldstændigt  deres  hygiejniske  Betydning.  Netop  i  Bygninger 
med  Smaalejligheder  er  det  godt  at  have  mange  af  dem;  thi  baade  de  og  Hovedtrapperne 
gør  udmærket  Nytte  ved  at  modvirke  en  for  tæt  sammenpakket  Bebyggelse.  —  Naar 
Prof.  Fenger  tillægger  Muligheden  for  Gennemtræk  gennem  Vinduerne  ud  til  Gallerierne 

og  Architekternes  sociale  Forhold  hører  ligeledes  herhen.  Den  første  har  jeg 
udtalt  mig  vidtløftigt  nok  om;  og  det  andet  har  jeg  ikke  kunnet  lade  uberørt, 
da  det  diskuterede  Hovedspørgsmaal  ganske  naturligt  ledede  Tanken  i  den 
Retning. 

Sandhedsmomentet  af  æsthetisk  Natur  —  har  jeg  ikke  villet  ind  paa.  Prof. 
Fenger  har  selv  fra  først  af  strejfet  det  (Side  1 6),  og  jeg  har  derefter  citeret 
hans  Bemærkning  (Side  28),  ikke  for  at  drøfte  den,  men  for  at  paavise,  at  det 
er  umuligt  at  undgaa  Kritik,  hvis  Ens  I  ale  ikke  skal  være  det  rene  Ingenting. 
Prof.  Fenger  behøver  derfor  ganske  sikkert  ikke  at  protestere  mod  mig  og  lige 
overfor  Architekt  Bøttger  gøre  en  Uret  god  igen,  som  aldrig  har  eksisteret. 
Dog,  de  venlige  Ord  om  de  smaa  Huses  store  Fremskridt  fremfor  Spekulations¬ 
kasernen  og  Komplimenten  for  det  nydelige  Haandværksarbejde  vil  nok  virke 
æsthetisk  beroligende  og  fjerne  enhver  muligvis  eksisterende  Misstemning.  — 
Denne  Side  af  Sagen  lader  jeg  nu  fremdeles  ligge.  Men  idet  jeg  skilles  fra 
Prof.  Fenger  med  forbindtlig  Tak  for  den  velvilligt  førte  Diskussion,  takker  jeg 
tillige  »med  et  lille,  fornøjet  Nik«  for,  at  der  nu  er  givet  »Architektens«  Læsere 
Lejlighed  til  at  danne  sig  deres  egen  Mening  om  Familistérens  æsthetiskc  Sand¬ 
hedsmoment,  og  overlader  dem  gerne  at  fortsætte  Tankegangen  videre. 

E.  }. 


FORSKELLIGT. 


Christiansborg  Slot.  Til  Udvalget  for  Lovforslaget  om  Slottets  Genopførelse 
valgte  Folketinget  i  Mødet  den  26.  Oktober  følgende  Medlemmer:  Krabbe, 
Bluhme,  L.  Rasmussen,  Guldbrandsen,  Alfr.  Christensen,  Høgsbro,  Markvord- 
sen,  H.  P.  Pedersen,  P.  Knudsen,  Ellinger  og  Neergaard. 

* 

Rejsestipendium.  Landskabsmaler  A.  Kaufmann  og  Hustru  L.  Kaufmanns 
Legat  er  for  iaar  bortgivet  til  Architekt  Vilh.  Fischer. 

¥ 

Ledige  Legater  i  Industriforeningen.  Af  Kaptajn  og  Malermester  C.  A.  Bruuns 
og  Hustrus  Rejselegat  vil  inden  1.  Maj  1904  blive  uddelt  1  Portion  paa  800  Kr. 
Legatet  kan  søges  af  Haandværkere  og  Industridrivende,  der  bor  paa  Kjøben¬ 
havns  Grund. 

Af  praktiserende  Læge  Jacob  Pinquez’s  Legat,  hvis  Renter  skal  uddeles  til 
honnette  og  flittige  Haandværksmestre  i  Kjøbenhavn  til  Hjælp  til  at  komme  i 
Vej  eller  til  Fremme  af  deres  Bedrift,  vil,  ligeledes  inden  1.  Maj  1904,  2  Por¬ 
tioner  paa  500  Kr.  blive  uddelte. 


den  største  Betydning,  er  det  vel  nok  ret  rimeligt  at  antage,  at  Gennemtrækken  i  de 
almindelige  Toværelsers-Lejligheder  med  et  Værelse  direkte  til  Gaden  og  et  direkte  til 
Gaarden  er  adskillige  Gange  mere  hygiejnisk.  -  Naar  Prof.  Fenger  lader  det  bero  paa, 
i  hvilken  Dybde  der  kan  skaffes  Afløb  fra  Kældergulvet,  og  anfører  det  som  uden  Betyd¬ 
ning  for  Hovedtanken,  om  det  lægges  lidt  højere  eller  lidt  lavere  [er  der  da  slet  ingen 
Grænse?],  maa  Forældrene  i  Familistéren  vist  hellere  om  Dagen  sende  deres  Børn  til  et 
Asyl,  hvor  de  kan  faa  lidt  mere  Solskin. 

Ansøgninger  om  disse  Legater  skal  skrives  paa  dertil  indrettede  Ansøgnings¬ 
blanketter,  som  kan  afhentes  i  Industriforeningen.  Ansøgningerne  skal  tilbage¬ 
leveres  inden  15.  Januar  1904. 

4 

Den  tekniske  og  hygiejniske  Kongres.  Af  Deltagerne  i  denne  Kongres  vil  der 
hos  Fotograf  Lønborg  blive  udført  et  stort  Gruppebillede,  til  hvilket  man  anmodes 
om  at  indsende  sit  Portræt  og  Underskrift,  selv  om  man  ikke  ønsker  at  tegne 
sig  for  et  Eksemplar  af  Billedet. 

Bismarckmonumenter.  Som  et  interessant  Eksempel  paa  Bismarckdyrkelsen  i 
Tyskland  kan  anføres,  at  der  nu  i  Leipzig  er  udkommet  iste  Bind  af  et  stort 
Værk,  der  kun  omhandler  Bismarckmonumenter.  Det  foreliggende  Bind  inde¬ 
holder  149  Blade  og  omfatter  1 66  Monumenter. 

4 

Den  internationale  Konkurrence  om  et  Verdenspostmindesmærke  1  Bern  har  fore¬ 
løbig  fundet  sin  Afslutning.  Der  var  indleveret  122  Udkast.  Fire  Prisbelønninger 
paa  hver  3000  Frcs.  er  tildelte  Hans  Hundrieser  i  Charlottenburg,  Georg  Morin 
i  Berlin,  Ernst  Dubois  og  René  Patouillard  i  Paris  og  René  de  Saint-Marceaux 
i  Paris.  To  Prisbelønninger  paa  hver  1500  Frcs.  er  tildelte  Guiseppe  Chiattone 
i  Lugano  samt  Ignaz  Taschner  i  Breslau  og  Aug.  Herr  i  Miinchen.  Der  skal 
nu  konkurreres  mellem  de  Præmierede  om  Udførelsen  af  Monumentet. 

4 

Paa  den  nederlandske  Finanslov  er  iaar  ansat  et  Beløb  af  30.000  Fl.  til  Op¬ 
førelsen  af  en  Tilbygning  til  Rijksmuseet  i  Amsterdam,  alene  beregnet  paa  at 
rumme  Rembrandts  berømte  Billede  af  »Nattevagten«.  Dermed  synes  en  lang¬ 
varig  Strid  om  en  passende  Anbringelse  af  dette  Mesterværk  at  have  faaet  en 
for  alle  Parter  tilfredsstillende  Afslutning. 

4 

Nye  Statuer  i  Panthéon.  Monsieur  Nénot,  som  er  Architekt  baade  for  Pan- 
théon  og  den  ny  Sorbonne  i  Paris,  er  for  Tiden  beskæftiget  med  Anbringelsen 
af  en  Del  Statuer  af  berømte  Mænd  fra  Revolutionstiden.  Statuerne  skal  have 
Plads  i  Panthéon.  I  Koret  bliver  Rodins  Monument  over  \Tictor  Hugo  opstillet. 
Sammesteds  er  Maleren  Detaille  i  Færd  med  at  udføre  et  symbolsk  Billede, 
forestillende  »Chant  du  départ«. 

4 

Et  Kolosseum  i  Amerika.  I  Nærheden  af  Charles  River,  paa  Haward  Kol¬ 
legiets  Sportsplads,  skal  opføres  efter  Architekten  Mc.  Kims  Tegninger  et  Stadium 
efter  antikt  Forbillede.  Bygningen,  der  vil  komme  til  at  indeholde  en  Arena 
paa  430  Fods  Længde,  konstrueres  af  Jærn  og  Beton  og  vil  faa  Plads  til  24.000 
Tilskuere,  hvilket  Antal  dog  ved  særlige  Lejligheder  kan  forøges  til  40.000. 
Tilskuerpladsen  hæver  sig  amfitheatralsk  til  en  Højde  af  100  Fod  og  er  dækket 
med  et  Tag,  der  bæres  af  lette  Søjler.  Bag  hele  Tilskuerpladsen  strækker  sig 
et  overdækket  Galleri. 

F.  C.  BØTTGER. 


~\T Overgangen  fra  indeværende  Aar  til  det  kommende  fratræder  Architekt 
▼  F.  C.  Bøttger  sin  Stilling  som  Architekt  for  »Arbejdernes  Byggeforening«. 

Det  var  den  25.  Oktober  1865,  at  Kommunelæge  F.  F.  Ulrich  i  Arbejder- 
foieningen  holdt  et  boredrag  om  de  Fordele,  der  er  forbundne  med,  at  Foreninger 
opfører  mindre  Huse  til  Beboelse  for  kun  to  Familier.  Den  fremsatte  Tanke 
førte  meget  hurtigt  til,  at  Arbejderne  hos  Burmeister  &  Wain  stiftede  »Arbej¬ 
dernes  Byggeforening«,  —  den  første  i  sit  Slags  herhjemme,  senere  efterfulgt  af 


mange  andre*).  Og  straks  fra  første  Færd  knyttedes  Bøttger  til  Foretagendet 
sotn  dets  Architekt. 

Det  er  saaledes  en  omfattende  Virksomhed  i  denne  Sags  Tjeneste,  Archi¬ 
tekt  Bøttger  kan  se  tilbage  paa;  over  30  Aar  af  hans  Liv  har  den  optaget. 
Den  Opgave,  der  har  været  stillet  ham,  har  han  med  Samvittighedsfuldhed  sta¬ 
digt  søgt  at  løse  paa  bedste  Maade,  og  troligt  har  han  arbejdet  med  det  Maal 
for  Øje,  at  udføre  det  betroede  Hverv  saaledes,  at  de  mange  smaa  Familier 
virkeligt  kunde  n)Me  godt  af  de  Huse,  som  de  kom  i  Besiddelse  af,  —  de  over 
1000  Hjem.  Alle  Kjøbenhavnere  kender  disse  Bygninger,  der  er  bievne  til 
under  Architekt  Bøttgers  Førerskab:  mellem'Østerfarimagsgade  og  Sortedamssøen 
ligger  460  enkelte  Huse,  ved  Vesterfælledvej  235,  ved  Olufsvej  49  og  ved 
Strandvejen  393  —  i  alt  1137  Huse. 


ARBEJDERNES  BYGGEFORENING.  ARCHITEKT 

F.  C.  BØTTGER. 

»Architekten«  bringer  i  nærværende  Nummer  dels  en  Situationsplan  af 
Bygningskomplekset  ved  Strandvejen,  hvis  sidste  Huse  overleveredes  til  deres 
nye  Ejere  den  27.  September  d.  A.,  dels  et  Par  Prospekter,  som  viser  dets 
hyggelige  og  landlige  Karakter.  Midt  i  den  store  By,  der  med  sine  Fangearme 
strækker  sig  længere  og  længere  ud  i  Periferien,  ligger  de  lange  Rækker  af 
lave,  sammenbyggede  bluse  —  de  økonomiske  Forhold  har  ikke  tilladt  nogen 
anden  Slags  mere  spredt  Bebyggelse  —  med  et  Præg,  som  er  vidt  forskelligt 
fra  Gadernes  med  de  høje,  femetages  Beboelseshuse.  En  Del  af  Gadebredden 
er  inddraget  som  smalle  Forhaver  paa  begge  Sider  foran  Husene;  og  derved  er 
der  paa  en  velgørende  Maade  sørget  for  ved  en  frodig  Vegetation  at  live  op  i 
den  Ensformighed,  der  ellers  let  vilde  kunne  klæbe  ved  de  lange,  temmeligt 


*)  Se  »Architekten«,  4de  Aarg.,  Afd.  B:  »Danske  Arbejderboliger«,  af  Cordt  Trap  og 
Olaf  Schmidth. 

ensartede  Husrækker,  hvis  Silhuet  kun  nu  og  da  med  regelmæssige  Mellemrum 
brydes  ved  forhøjede  Partier.  Man  faar  et  umiddelbart  Indtryk  af,  at  der  for  de 
jævne  Beboere  af  Lejlighederne,  der  for  den  langt  overvejende  Del  bestaar  af 
2  Værelser  og  Køkken,  medens  kun  ganske  enkelte  er  paa  3  eller  4  Værelser, 
maa  være  sundt  og  godt  at  leve.  Og  dette  bekræfter  Statistiken.  Saaledes 
udgjorde  i  Aaret  1900  Dødeligheds-Promilletallet  for  Arbejdernes  Byggeforenings 
Huse  11,4  mod  17,5  for  hele  Kjøbenhavn. 


ARBEJDERNES  BYGGEFORENING.  ARCHITEKT 

F.  C.  BØTTGER. 

Ved  Pariserudstillingen  Aar  1900  hædredes  Architekt  Bøttger  for  sin  Virk¬ 
somhed  med  den  store  Guldmedaille. 


ST.  PEDERS  KIRKE  1  RANDERS. 


Kirken  har  en  høj  og  fri  Beliggenhed  paa  en  Bakke,  hvorfra  der  er  Udsigt 
over  Byen  og  det  smukke  jydske  Landskab,  gennem  hvilket  Gudenaaen 
snor  sig. 

Grundstenen  til  Bygningen  blev  lagt  den  1 6.  Juni  1901  i  Overværelse  af 
en  talrig  Forsamling.  Den  7.  December  1902  blev  Kirken  indviet. 

Den  er  opført  efter  Tegning  af  Architekt  Wiinholt  og  er  dannet  som  en 
Korskirke  efter  romanske  Motiver. 

ST.  PEDERS  KIRKE 
I  RANDERS. 


ARCHITEKT 

WIINHOLT. 


Det  Indre  er  holdt  i  lyse  og  lette  Farver  paa  hvid  Grund;  Piller,  Ind¬ 
fatninger  o.  lign.  er  røde  Mursten.  Prædikestolen  er  stærkt  dekoreret  i  Guld 
og  Farver  og  bærer  udskaarne  Billeder  af  de  fire  Evangelister.  I  Kirkens  Kuppel¬ 
hvælving  er  ligeledes  Evangelisternes  Tegn  anvendte  i  Dekorationen. 

Opførelsen  har  været  taget  i  Entreprise  af  Murmester  T.  Olivarius,  og  de 
fleste  Arbejder  er  udførte  af  stedlige  Haandværkere.  En  stor  Del  af  Kirkens 
Inventar,  Stolestaderne,  Lysekronen,  Døbefont  o.  s.  v.,  er  skænket  af  forskellige 
af  Kirkens  Venner.  Saaledes  ogsaa  de  to  store  Glasmosaikvinduer  i  Koret,  som 
forestiller  »den  gode  Hyrde«  og  »Christoforus«;  disse  Vinduer  er  udførte  af 
Glarmester  Feigh  i  Roskilde. 

Alterkalken  og  Disken  er  skænkede  Kirken  af  Kultusministeriet;  de  har  op¬ 
rindeligt  tilhørt  et  gammelt  Orlogsskib  og  er  vistnok  udførte  i  Midten  af  det 
1 8.  Aarhundrede. 

Bekostningen  ved  Opførelsen  har  beløbet  sig  til  omtrent  90.000  Kroner 
foruden  den  af  Randers  Byraad  skænkede  Byggeplads. 


lu  ■  ...  i  ....  r  ....  i  ....  i  ....  i~  ....  i 

ST.  PEDERS  KIRKE  ARCHITEKT 

I  RANDERS.  WIINHOLT. 


Af  disse  Penge  er  de  30.000  Kr.  Statens  Tilskud,  medens  Resten  er  ind¬ 
samlet  blandt  Kirkesagens  Venner  i  Byen  og  paa  Egnen. 


STADEN  KJØBENHAVNS  REGNSKAB  OG  BERETNING  OM 
KOMMUNENS  ANLIGGENDER  FOR  1902. 


Af  dette  voluminøse  Værk  anføres  følgende,  som  formentlig  vil  have  Interesse 
-  for  »Architektens«  Læsere: 

Kjøbenhavnsk  Statistik  i  1)02. 

Kjøbenhavns  Areal  er  blevet  stærkt  forøget  ved  Indlemmelserne  af  1901  og 
1902.  Medens  Optagelsen  af  Valby-  og  Brønshøjdistrikterne  fra  Begyndelsen  af 
1901  allerede  havde  forøget  Hovedstadens  Areal  med  5,781  Tdr.  Land,  skete 
den  iste  Januar  1902  Indlemmelsen  af  Sundbyernes  Kommune,  omfattende  et 
Areal  af  2,538  Tdr.  Land,  saaledes  at  Byen  nu  bedækker  en  Plade  paa  12,569 

Tdr.  Land  eller  i1/5  □  Mil.  Heraf  falder  paa  de  indenbys  Kvarterer  (indenfor 
den  ældre  Voldlinie)  440,  paa  Kristianshavn  760,  paa  Voldkvartererne  (ind¬ 
befattet  Søerne)  610,  paa  Forstæderne  2,370,  paa  Frihavnskvarteret  70,  paa  Valby- 
o g  Brønshøjdistrikterne  henholdsvis  2,093  (herunder  Damhussøen)  og  3,688,  og 
paa  Sundbyerne,  som  nævnt,  2,538  Tdr.  Land. 

Paa  Grundlag  af  Mandtalslisterne  m.  m.  er  Middelfolketallet  for  1902  be¬ 
regnet  til  367,250  for  det  gamle  Kjøbenhavn,  som  vi  kalde  Byen  uden  Ind¬ 
lemmelserne,  til  8,450  for  Valby,  11,100  for  Brønshøj  og  25,000  for  Sund¬ 
byerne,  altsaa  411,800  for  hele  Staden. 

Et  Forhold,  som  paa  mange  Maader  sætter  sit  Spor  i  Byens  økonomiske 
Liv,  er  Byggevirksomheden.  Om  denne  meddeles  følgende  Tal  for  1902,  først 
om  fuldførte  Bygninger,  hvorom  Oplysninger  gives  i  nedenstaaende  Tabel,  der 
skelner  mellem  det  gamle  Kjøbenhavn  og  de  indlemmede  Distrikter: 


Bygninger  med  Beboelseslejligheder . 

— -  udelukkende  bestemte  til  Forret¬ 
ningsbrug  . 

Hoteller,  private  Skoler,  Stiftelser . 

Offentlige  Bygninger  . 


Det  gamle 
Kjøbenhavn. 

De  indlemmede 
Distrikter. 

Hele 

Kjøbenhavn. 

228 

272 

500 

89 

I  I 

100 

» 

» 

13 

» 

13 

330 

283 

613 

Af  de  500  nyopførte  Bygninger  til  Beboelse  fandtes  altsaa  272  eller  over 
Halvdelen  i  de  indlemmede  Distrikter,  deraf  atter  81  i  Valby,  22  i  Brønshøj  og 
169  i  Sundbyerne. 

De  nyopførte  Beboelseslejligheder  fordelte  sig  efter  Antallet  af  deri  inde- 


holdte  Lejligheder 

saaledes,  ligeledes 

med  Adskillelse  for 

det  gamle  Kjøbenhavn 

og  de  indlemmede 

Distrikter. 

Bygninger  med 

Det 

gamle 

Kjøben¬ 

havn. 

De  indlem¬ 
mede  Di¬ 
strikter. 

Deraf  Bygninger 
udelukkende  med 
FiL  1 — 4  Værelsers 

Lejligheder 

sammen.  (Pigekammer  regnet 

som  Værelse). 

1 — -2  Lejligheder 

40 

140 

1 80 

153 

3—9 

43 

70 

11  3 

81 

10 — 19 

74 

41 

1 1 5 

7i 

O 

1 

O 

<N 

69 

20 

89 

7i 

50 

og  derover  .... 

.  .  .  2 

I 

3 

2 

228 

272 

500 

oc 

De  smaa  Bygninger  søge  naturligvis  deres  hovedsagelige  Virkefelt  i  de  nye 
Bydele,  medens  det  omvendte  gælder  de  store  Beboelseskaserner  med  mange 
Lejligheder,  men  selv  for  disses  Vedkommende  spille  de  indlemmede  Distrikter 
en  ikke  helt  ubetydelig  Rolle,  idet  der  af  92  Bygninger  med  20  Lejligheder  og 
derover  kommer  2 1  paa  de  nævnte  Distrikter. 

(Fortsættes.) 


CHRISTIANSBORG  SLOT. 


et  af  Folketinget  nedsatte  Udvalg  angaaende  Regeringsforslaget  om  Gen¬ 


opførelse  af  Christiansborg  Slot  har  afgivet  sin  Betænkning,  hvori  det 


hedder: 


»Udvalget,  som  efter  de  stedfundne  Forhandlinger  i  Tinget  ikke  er  i 
Tvivl  om,  at  Tinget  ønsker  det  foreliggende  Lovforslag  fremmet,  indstiller  dette 
til  Vedtagelse. 

Udvalgets  Flertal  billiger  derhos,  at  der  ved  Genopførelsen  af  Christiansborg 
Slot  i  alt  Fald  tilvejebringes  Bygninger  dels  til  Brug  for  Kongen  til  Repræsenta¬ 
tion,  dels  til  Brug  for  Rigsdagen. 

Ved  Siden  heraf  har  den  Mening  gjort  sig  gældende,  at  Muligheden  af  paa 
Slotspladsen  at  tilvejebringe  Lokaler  for  noget  mere  end  hine  to  Formaal  dog  ikke 
ganske  burde  udelukkes. 

I  Udvalget  er  der  Enighed  om,  at  en  Lov  som  den  foreslaaede,  rettelig 
affattet,  vel  vil  være  en  definitiv  Villiestilkendegivelse  af  Lovgivningsmagten  om,  at 
Christiansborg  Slot  skal  genopføres,  men  kun  vil  give  Udgiftshjemmel  for  33.000 
Kr.  til  Udgifter  ved  Konkurrencens  Afholdelse,  og  at  intet  Beløb  af  de  6  Mili. 
Kr.,  der  er  satte  som  Maksimum  for  Udgiften  til  et  Kongeslot  og  et  Rigsdags¬ 
hus,  vil  kunne  afholdes  uden  ny  Lovhjemmel,  nemlig  i  den  aarlige  Finanslov. 

Udvalget  gaar  ud  fra,  at  Byggeplanen  ved  sine  Bestemmelser  om  Byg¬ 
ningernes  Anbringelse  nødvendigvis  tillige  maa  planlægge  Færdselen  over  Slotsholmen. 

Udvalget  forudsætter  ligeledes,  at  der  ved  Arbejdets  Udførelse  i  videst  muligt 
Omfang  anvendes  dansk  Arbejdskraft  og  danske  Materialier. 

Spørgsmaalene  om,  hvorledes  Pladsen  bedst  udnyttes  til  Bygningernes  An¬ 
bringelse,  hvorledes  disse  skal  lægges  for  hinanden,  hvilke  Bygninger  der  bør 
restaureres,  og  hvilke  der  bør  nyopføres,  og  alt  herhen  hørende  har  Udvalget 
derfor  holdt  udenfor  sine  Forhandlinger.« 


INDUSTRIFORENINGENS  FOREVISNING. 


en  første  af  Industriforeningens  Forevisninger  iaar  omfatter  Haandværks-  og 


Industrifrembringelser  saavel  af  dansk  som  af  udenlandsk  Tilvirkning.  Som 
Følge  heraf  bestaar  Udstillingen  af  en  meget  broget  og  forskelligartet  Samling 
af  Genstande,  blandt  hvilke  nogle,  der  har  særlig  Interesse  for  Bygningsvæsenet, 
her  skal  nærmere  omtales. 

Fra  Thomas  B.  Thriges  Filial  ved  G.  Christensen  er  saaledes  udstillet  en 
tilsyneladende  praktisk  og  billig  Brændselselevator,  bestemt  til  Anbringelse  paa 
Køkkentrapper,  hvorved  den  besværlige  og  for  Trappens  Vedkommende  mindre 
heldige  Brændselsopbæring  undgaas.  Elevatoren  drives  ved  Elektricitet  og  kan 
sættes  i  Gang  ved  Trykkontakter,  idet  den  da  standser  automatisk  ved  den 
Etage,  hvortil  den  er  indstillet. 

Aug.  Duvier  udstiller  Prøver  paa  de  fortrinlige  Prismelys  fra  Mombel 
Bossart  &  Fils  i  Bryssel,  som  vi  tidligere  har  omtalt  her  i  Bladet.  Endvidere 


forefindes  fra  samme  Udstiller  nogle  nye  Modeller  af  Glas  til  Etageadskillelser, 
der  har  et  meget  fordelagtigt  Udseende. 

Fra  Axel  Prior  forefindes  et  Udvalg  af  Tagsten,  særligt  de  saakaldte  »Munke 
og  Nonner«,  saavel  med  som  uden  Glasur.  Nogle  grønt-glaserede  Sten  udmærker 
sig  ved  en  meget  god  Farve. 

Det  norske  Skiferbrud  Vos,  ved  sin  Repræsentant  Fleischer,  møder  med  en 
Flade  af  skældannede  Skifer.  Stenen  har  en  smuk  Farve  og  en  ejendommelig, 
mat  Glans,  som  giver  Fladen  et  meget  tiltalende  Udseende,  der,  saafremt  Stenen 
virkeligt  er  saa  holdbar,  som  den  ser  ud  til,  vil  gøre  den  til  en  farlig  Konkurrent 
for  de  tidligere  kendte  Sorter. 

Fra  Ingeniør  Ch.  Flint  findes  udstillet  et  nyt  Skylleapparat  for  Vandklosetter, 
som  vi  nærmere  omtaler  andet  Sted  her  i  Bladet. 

Brun  &  Demant  har  et  lille  Prøveudvalg  af  de  saakaldte  »Zonca«  Farver, 
der  ved  Paastrygning  paa  Træ  eller  Metal  faar  en  meget  smuk,  blank  Overflade, 
som  tillige  besidder  den  Egenskab,  at  den  taaler  Stød  og  Knæk  uden  at  sprække 
feller  brydes. 

Kunstsmed  Doberck  har  en  meget  rig  Udstilling  af  Lysekroner,  Lamper 
og  lign.,  baade  i  Jærn,  Messing  og  Kobber.  Det  gode  Arbejde,  som  dette  Firma 
er  kendt  for,  gøres  yderligere  tiltrækkende  ved  de  Bestræbelser,  der  synligt  spores 
her,  for  ved  originale  Tegninger  fra  yngre  Kunstnere  at  følge  med  i  Tidens 
Fordringer  til  moderne,  kunstneriske  Belysningslegemer. 

Af  Møbler  har  Snedkermester  Otto  Ottzen  et  meget  rigt  Udvalg,  hvoraf 
særligt  er  stort  Skrivebord  med  Rulleklap  fortjener  Opmærksomhed  for  sit  smukke 
Arbejde. 

E.  O.  Lissner  udstiller  nogle  af  de  saakaldte  »elastiske«  Bogskabe,  der  er 
af  amerikansk  Oprindelse  og  unægteligt  meget  praktiske. 

Endelig  har  Fabriken  » Automatic «  ved  M.  B.  Hansen  nogle  smaa  Borde, 
der  ved  en  særlig  og  let  haandterlig  Konstruktion  kan  anbringes  i  forskellige 
Højder  og  Stillinger,  hvorved  de  gøres  anvendelige  til  mange  forskellige  Formaal. 


TEKNISKE  MEDDELELSER. 


Asfalt- Brolægning.  En  egen  Form  for  Asfalt-Brolægning  er  for  et  Par  Aar 
siden  bleven  forsøgt  i  en  Gade  i  Magdeborg  og  synes  at  have  givet  et  tilfreds¬ 
stillende  Resultat.  Det  underste  Lag  bestaar  af  Betonblokke,  omtrent  io"  i  Fir¬ 
kant  og  6“  tykke;  Fugerne  mellem  disse  fyldes  med  Sand.  Paa  Overfladen  af 
dette  Fundament  lægges  et  tyndt  Lag  Sand,  hvorpaa  atter  spredes  et  3/4"  tykt 
Lag  Mørtel,  som  skal  danne  Underlag  for  Asfaltbelægningen.  Denne  dannes  af 
Blokke,  ca.  io"  i  Firkant  og  2J/2"  tykke,  hvis  underste  Del  bestaar  af  3/4"  tyk 
Cementmørtel  og  den  øverste  af  en  Asfalt-Komposition.  Efter  at  disse  Blokke 
er  trykkede  ned  i  Mørtellaget,  bliver  de  støbte  sammen  med  Cement.  En  Fordel 
ved  denne  Gadebelægning  skal  være,  at  den  let  lader  sig  bryde  op  igen,  naar 
det  gælder  om  at  nedlægge  Rør  eller  reparere  Ledninger.  De  fleste  af  Blokkene 


kan  da  bruges  igen,  og  efter  endt  Reparation  er  det  meget  lidt  synligt,  at 
Gaden  har  været  opbrudt. 

¥ 

Nyt  Skylleapparat  til  Vandklosetter.  Nu,  da  Vandklosetter  faar  mere  og  mere 
Udbredelse,  vil  det  maaske  være  af  Interesse  at  stifte  Bekendtskab  med  et  nyt 

Skylleapparat,  som  er  opfundet  af  en  dansk  Ingeniør, 
Ch.  Flint,  der  har  taget  Patent  paa  dette  i  omtrent 
alle  Lande  i  Europa  samt  flere  Steder  i  de  andre 
Verdensdele.  Apparatet  har  følgende  Fordele  fremfor 
de  almindeligt  benyttede  Skyllecisterner  med  Svørnme- 
hane: 

1)  Vandspild  ved  dette  Apparat  er  saa  godt  som  ude¬ 
lukket,  da  der  ikke  findes  nogen  Svømmehane, 
men  i  dens  Sted  en  almindelig  Sædeventil,  som 
er  saaledes  konstrueret,  at  Ventilsædet  bliver  skyllet 
rent,  hver  Gang  det  benyttes. 

2)  Vandforbruget  ved  dette  Apparat  kan  være  min¬ 
dre,  da  det  skyller  meget  kraftigere  end  en  al¬ 
mindelig  Cisterne. 

3)  Apparatet  er  frostfrit,  da  der  aldrig  staar  Vand  i  det. 

4)  Apparatet  virker  lydløst. 

5)  Apparatet  kan  opstilles  i  enhver  Højde  over  Klo¬ 
settet,  altsaa  ogsaa  i  Rum,  hvor  der  er  meget  lavt 
til  Loftet. 

Hosstaaende  Tegninger  og 
Beskrivelse  vil  give  et  Begreb 
om  Apparatets  Indretning  og 
Funktion. 

Skylleappa ratet  bestaar  af  føl¬ 
gende  Dele : 

1)  En  Vindkedel,  som  fyldes 
til  en  vis  Højde  med  Vand;  denne 
Højde  kan  indstilles  ved  Hjælp 
af  Kontravægten  paa  Ventilen. 

2)  Et  Ventilhus,  som  er  i  Forbindelse  med  Vindkedlen 
ved  et  kort  Rør,  og  hvori  er  anbragt  en  stor  Ventil,  som 
kan  lukke  for  Forbindelsen  mellem  Vindkedlen  og  Klosettet, 
og  en  lille  Ventil,  som  kan  lukke  for  Tilgang  af  Vand  til 
Vindkedlen ;  disse  Ventiler  er  anbragte  paa  en  fælles  Spindel 
paa  en  saadan  Maade,  at  den  ene  Ventil  er  aaben,  naar 
den  anden  er  lukket. 

3)  En  Vægtstangsmekanisme,  som  er  i  Forbindelse  med  Ventilspindelen  og 
bevirker,  at  Apparatet  skyller  automatisk,  samt  bestemmer  Vandmængden  og 
Trykket,  hvormed  Vandet  skal  skylle. 

Skylleapparatet  virker  paa  følgende  Maade: 

Naar  Klosettet  er  benyttet,  trækker  man  i  Haandtaget;  herved  bliver  Kontra- 

vægten  (Kuglen)  flyttet  over  paa  den  anden  Side  af  sin  Ligevægtsstilling,  og 
samtidigt  bliver  Ventilspindelen  med  begge  Ventilklapperne  forrykket  saaledes,  at 
den  lille  Ventil  aabner  for  Vandet  til  Vindkedlen,  medens  den  store  Ventil 
lukker  for  Forbindelsen  mellem  denne  og  Klosettet.  Vindkedlen  vil  nu  fyldes 
med  Vand,  som  sammenpresser  den  i  Vindkedlen  værende  Luft  til  et  Tryk,  der 
er  bestemt  ved  Kontravægtens  Størrelse.  Naar  dette  Tryk  er  naaet,  hvilket  i 
Almindelighed  varer  15  å  20  Sekunder,  aabner  den  store  Ventil  automatisk  for 
Tilgangen  til  Klosettet,  medens  samtidigt  den  lille  Ventil  lukker  for  Vandet  fra 
Vandledningen,  og  Kontravægten  indtager  sin  tidligere  Stilling. 


BØGER  OG  TIDSSKRIFTER. 


Fra  Ludvig  Schiiths  Boghandel  for  Haandværk  og  Bygningsvæsen  har  vi 
modtaget: 

Examples  from  the  recent  zuork  of  Barnett ,  Haynes  &  Barnett,  Architects. 
Saint  Louis,  Missouri. 

Det  er  et  amerikansk  Architektfirma,  hvis  Værker  man  gennem  denne  Bog 
gør  Bekendtskab  med.  Den  gamle  Barnett,  hans  to  Sønner  og  en  ung  Archi- 
tekt  Mr.  Haynes  har  gennem  en  Aarrække  skabt  den  store  Mængde  af  Byg¬ 
ninger,  Forretningshuse,  Kirker,  Villaer  o.  s.  v.,  som  her  bringes  fotografiske 
Gengivelser  af. 

Det  gaar  med  denne  Bog  som  med  saa  mange  andre  amerikanske  og  en¬ 
gelske  Architekturværker ;  straks  naar  man  blader  den  igennem,  synes  man,  at 
der  er  meget,  som  fængsler  Øjet,  men  ved  nærmere  Eftersyn  opdager  man,  at 
alt  det,  som  glimrede,  ikke  var  rent  Guld. 

Imidlertid  er  Bogen,  uden  at  være  noget  Mønsterværk,  dog  meget  lærerig 
at  gøre  Bekendtskab  med,  og  med  særlig  Fornøjelse  ser  man  en  Del  gode 
Bygninger  i  den  saakaldte  Colonial  Style. 

¥ 

Arckitektonische  Rundschau.  J.  Engelhorn,  Stuttgart. 

Det  er  den  tyvende  Aargang,  som  dette  Tidsskrift  ny  paabegynder.  Det 
har  altid  lagt  Hovedvægten  paa  Billedstoffet  og  har  ved  sine  smukt  udførte  Gen¬ 
givelser  af  moderne  Bygninger  stadig  formaaet  at  holde  Interessen  vedlige. 

Det  foreliggende  iste  Hefte  af  Aargang  1904  indledes  med  et  fint  kar¬ 
tonneret,  farvetrykt  Perspektiv  af  et  projekteret  tysk  Kejserslot,  udført  af  Architekt 
Emil  Hogg  i  Charlottenburg.  I  dettes  Architektur  finder  man  den  samme  jærn- 
haarde  Fasthed,  som  vi  saa  godt  kender  fra  de  mange  nye  Bismarcksmonumenter, 
noget  truende  og  barsk,  der  maaske  imponerer,  men  ikke  virker  tiltalende. 

Af  Heftets  øvrige  Billeder  skal  vi  særligt  fremhæve  en  lille  katholsk  Kirke¬ 
bygning  af  Architekt  Richard  Berndl  i  Miinchen  samt  en  ejendommelig  Som¬ 
mervilla  af  Architekterne  O.  &  E.  Felgel  i  Wien. 

FORSKELLIGT. 


Jubilæum.  Architekt  Olaf  Schmidth  har  den  i.  November  d.  A.  været 
ansat  25  Aar  i  Søværnets  Tjeneste,  idet  han  den  1.  November  1878  fik  Plads 
som  Tegner  ved  Søminekorpset.  Derfra  gik  han  over  til  at  være  Bygnings¬ 
konduktør  ved  Søværnets  Bygningsvæsen  og  blev  senere  Bygningsinspektør  i 
Nyboder. 

1  denne  Anledning  er  Jubilaren  bleven  udnævnt  til  Ridder  af  Dannebrog. 

* 

Legater.  Af  Justitsraad,  Raadmand  Joachim  Jacob  Driefers  og  Hustru  Mariane 
født  Kurtz’s  Legat  vil  der  for  indeværende  Aar  kunne  uddeles  et  Beløb  af  800  Kr. 
i  Lodder  paa  indtil  400  Kr.  Legatet  er  bestemt  for  ubemidlede,  dygtige  Haand- 
værkere,  der  som  Mestre  ønsker  at  danne  sig  en  selvstændig  Virksomhed. 

Ansøgninger  indgives  til  Magistratens  2den  Afdelings  Legatkontor  inden 
16.  November  d.  A. 

—  Af  de  Garvermester  C.  W.  Gerickes  Legat  tilhørende  Midler  vil  der  ved 
Udgangen  af  December  Termin  d.  A.  være  at  udlaane  et  Beløb  paa  4000  Kr., 
i  Portioner  fra  200  til  600  Kr.,  til  unge  Haandværkere  i  Kjøbenhavn  til  Hjælp 
ved  Etablering  eller  Udvidelse  af  Virksomhed.  Laanet  er  rentefrit  og  tilbage¬ 
betales  med  2  pCt.  maanedlig  af  det  oprindelige  Beløb.  Blanketter  til  Ansøg¬ 
ninger  faas  hos  Overretssagfører  V.  Rievers,  Nørregade  7. 

¥ 

Udstillingen  af  dekorativ  Kunst.  I  det  tyske  Tidsskrift  »Dekorative  Kunst« 
har  Kunstmaler  og  Kunstkritiker  N.  V.  Dorph  skrevet  en  af  ni  store  og  smukke 
Billeder  ledsaget  Artikel  om  den  Udstilling,  som  »Selskabet  for  dekorativ  Kunst« 
foranstaltede  i  Kjøbenhavn  i  Begyndelsen  af  dette  Aar. 


FORENINGSMEDDELELSER. 

Lørdag  den  31.  Oktober,  Kl.  8  Aften,  afholdt  For¬ 
eningen  Møde. 

Efter  at  Formanden,  Axel  Berg,  havde  givet  forskellige 
Meddelelser,  fremlagde  Udvalget  til  Revision  af  » Regler  for 
Honorarberegning «  et  Forslag,  som  var  udarbejdet  paa  Grund¬ 
lag  af  de  tidligere  Regler  af  1887. 

Udvalget,  der  bestod  af  d’Hrr.  Ludvig  Clausen  og 
Anton  Rosen,  havde  ladet  Forslaget  trykke  og  forinden  Mødet  omsende  til 
alle  Medlemmerne. 

Forslaget  fremkaldte  en  ret  livlig  Diskussion,  i  hvilken  særlig  Clemmensen, 
Levy  og  Leuning-Borch  deltoge.  Man  enedes  derfor  om  at  lade  Forslaget  gaa 
tilbage  til  yderligere  Behandling  i  Udvalget,  idet  man  til  Supplering  af  dette 
valgte  Clemmensen,  Leuning-Borch  og  Philip  Smidth. 

Udgiver:  AKADEMISK  ARCH1TEKTFORENING.  —  Redaktør:  Architekt  K.  ARNE- PETERSEN 
Redaktionsudvalg:  Architekterne  EUGEN  JØRGENSEN  og  ALFR.  THOMSEN. 

Kontor:  Helgolandsgade  5.  Telf.  4525. 

Trykt  lios  Nielsen  &  Lydiche. 

KJØBENHAVN 

D.  14.  NOVEMBER  I  903 

6.  Aargang  Np  7 


ARCHITEKTEN 

MEDDELELSER  FRA 
AKADEMISK  ARCHI 
TEKTFORENING  *  * 


EN  AMERIKANSK  FORENINGSBYGNING. 


I  New- York  har  Sportsklubben  »  The  crescent  Athletic-Club «  paatænkt  Opførelsen 
af  en  moderne  Bygning,  som  skal  indeholde  al  den  Komfort,  Nutiden  kan 
byde  en  stor  og  velhavende  Forening.  I  den  Anledning  blev  amerikanske  Archi- 
tekter  i  Foraaret  indbudte  til  en  Konkurrence,  og  blandt  de  indkomne  Projekter 
vandt  det,  hvoraf  vi  hosstaaende  bringer  nogle  Afbildninger,  saa  meget  Bifald, 
at  det  blev  lagt  til  Grund  for  Byg¬ 
ningens  Opførelse.  Det  er  Archi- 
tekterne  Malcolm  og  Berg,  som 
paa  den  forholdsvis  lille  Hjørne¬ 
grund  har  forstaaet  at  skabe  en 
Bygning,  der  rummer  alle  de  for¬ 
skelligartede  Lokaliteter,  som  denne 
Forening  har  nødig.  Vi  har  kun 
gengivet  de  vigtigste  af  Planerne; 
men  som  det  af  Facaden  og  Snittet 
vil  ses,  er  det  en  Bygning  med  6 
Etager  og  2  Kældere,  og  endda  er 
nogle  af  Etagerne  atter  delte  ved 
Gallerier  eller  Bjælkelag. 

Gaardsrum  findes  der  ikke  me¬ 
get  af,  kun  et  Par  Strimler  ved  de 
to  Nabogrunde;  og  hvordan  der 
kommer  Lys  og  Luft  ind  til  de 
inderste  og  nederste  Rum,  er  ikke 
godt  at  sige  efter  de  foreliggende 
Tegninger;  men  det  er  jo  som  be¬ 
kendt  en  Kunst,  Amerikanerne  for- 
staar  som  ingen  andre. 

Igennem  den  søjleprydede  Ho¬ 
vedindgang  kommer  man  ad  en 
bred  Trappe  i  Stueetagen  ind  til 
Forhallen  og  Receptions-Hallen,  paa 
hvis  ene  Side  ligger  den  store 

ARCHITEKTER 
MALCOLM  &  BERG. 


Konversationssal  og  paa  den 
anden  Side  »Grill-room«  med 
tilhørende  Serveringsværelser 
m.  m. 

Ved  Forhallen  ligger  et 
lille  Kontor  for  Inspektøren 
samt  et  Fremmedværelse,  hvor 
besøgende  kan  tale  med  Med¬ 
lemmerne,  da  Klubben,  lige¬ 
som  de  engelske  Klubber,  er 
meget  eksklusiv  og  ikke  til¬ 
lader  Fremmede  at  bevæge  sig 
i  Foreningslokalerne,  undtagen 
i  ganske  særlige  Tilfælde. 

I  denne  Etage  findes  des¬ 
uden  et  lille  Dameværelse, 
der  har  sin  egen  Indgang  fra 
Gaden. 

Fra  Receptionshallen  fører 
Hovedtrappen  og  Elevatoren 
op  til  de  øvrige  Etager. 

Paa  første  Sal  er  en  Foyer 
og  en  stor  Billardsal,  hvor  der 
findes  1 3  Billarder  samt  Sidde¬ 
pladser  for  Tilskuere.  End¬ 
videre  har  denne  Etage  Biblio- 
thek  og  Læseværelse,  3  Spille¬ 
værelser,  et  Bestyrelsesværelse 
m.  m. 

Paa  anden  Sal  er  der, 
umiddelbart  over  Billardsalen, 
en  stor  Spisesalon  med  til¬ 
stødende  Serverings-  og  Køk¬ 
kenrum.  I  Nærheden  heraf 
ligger  Damernes  Spiseværelse, 
som  ved  særlig  Elevator  staar 
i  Forbindelse  med  Damesalonen 
i  Stueetagen;  desuden  findes 
her  et  lille  Spiseværelse,  hvor 
de  Medlemmer,  som  vil  se 
private,  fremmede  Gæster  hos 
sig,  kan  indtage,  deres  Diner. 

Tredie  og  fjerde  Etage 
indeholder  et  stort  Antal  Sove- 
og  Baderum  for  Medlemmerne ; 
fjerde  Etage  har  tillige  et  meget 


PLAN  AF  FØRSTE  SAL. 


PLAN  AF  STUEN. 

ATHLETIC  CLUB.  ARCHITEKTER 

NEW-YORK.  MALCOLM  &  BERG. 

A  Foyer.  B  Receptions-Hal.  C  Konversationssal.  D  Grill-room. 
E  Serveringsrum.  F  Fremmedværelse.  G  Kontor.  H  Dameværelse. 
J  Foyer.  K  Billardsal.  L  Bibliothek.  M  Læseværelse.  N  Spille¬ 
værelser.  O  Bestyrelse.  P  Svømmebassin.  R  Paaklædningsrum. 
S  Soveværelser. 

stort  Svømmebassin  med  Adgang  fra  Hovedtrappen;  dette  Bassin  har  paa  det 
laveste  Sted  lidt  over  i  Meters  Dybde,  der  jævnt  tiltager  indtil  2  Meter  paa 
det  dybeste. 

Den  øverste  Etage  er  næsten  helt  indrettet  til  Gymnastiksal,  der  gaar  op  i 
Taget  og  har  baade  Side-  og  Ovenlys.  Rundt  om  denne  Sal  gaar  et  bredt 
Galleri,  hvor  de,  som  dyrke  Løbesport,  kan  trænere  i  Tørvejr.  Et  mindre  Rum 
ved  Siden  af  Gymnastiksalen  er  bestemt  til  Øvelser  i  Boksning  og  Brydning 
uden  Tilskuere. 

Den  øverste  af  de  under  Bygningen  værende  Kældere  er  indrettet  til  Skyde- 
og  Keglebaner  for  Medlemmer.  Der  er  her  tilvejebragt  et  meget  stort  Rum, 
hvor  forholdsvis  faa  Søjler  danner  hele  Understøttelsen  for  de  ovenover  værende 
Skillerum  og  Bjælkelag.  Ikke  mindre  end  8  Keglebaner  og  2  Skydebaner  har 
da  faaet  Plads  i  Kælderen,  Side  om  Side.  Her  findes  endvidere  en  stor  Bicykle- 
stald,  Vinlager,  Barberstue,  Toiletter,  ja  endogsaa  et  Skræderværksted,  hvor  Med¬ 
lemmerne  kan  faa  deres  Tøj  efterset  og  presset. 

Den  underste  Kælder  rummer  Varmeværk,  Vaskeri  o.  lgn. 

Det  turde  være  næsten  overflødigt  at  nævne,  at  Bygningen  i  alle  Etager 
er  stærkt  forsynet  med  Toiletter  og  W.  C. -Rum,  Elevatorer  til  Personer  og  Varer 
o.  s.  v.,  alt  snildt  anbragt  uden  Spild  af  Plads,  da  det  har  været  af  største  Be¬ 
tydning  at  udnytte  hver  Kvadrattomme  af  den  meget  kostbare  Byggegrund. 


HOFAPOTHEKET  I  KARLSRUHE. 


Bygningen  er  opført  i  1901  efter  Tegning  af  Architekt  Hermann  Billing  og 
ligger  paa  et  spidst  Hjørne  mellem  Kaiserstrasse  og  Waldstrasse.  Selve 
Apotheket  indtager  kun  Hjørnebutikken  i  Stueetagen  samt  Kælderen  og  en  Del 
af  Mezzaninen  mod  Waldstrasse.  Den  øvrige  Del  af  Stueetagen  er  optaget  af  6 
andre  Butikker. 

De  tre  Etager  indeholder  hver  to  Beboelseslejligheder. 

I  øverste  Etage  er  en  Del  af  det  spidsvinklede  Hjørne  indrettet  til  Have, 
paa  hvis  ene  Side,  mod  Kaiserstrasse,  et  overdækket  Galleri  sætter  Boligen  i 
Forbindelse  med  Taarnet. 

Til  Facaderne  er  anvendt  rød  Wertheimer  Sandsten,  og  nogle  af  de  dekora¬ 
tive  Enkeltheder  er  forgyldte.  Taget  er  dækket  med  Skifer,  Taarnet  paa  Hjørnet 
med  Kobber. 

Omkostningerne  ved  Opførelsen  har  været  omtrent  350.000  Mark. 


JOHAN  VILHELM  UNMACK. 


Den  4.  November  døde  Tømmermester  J.  V.  Unmack  i  en  Alder  af  74  Aar. 

Født  i  Helsingør,  hvor  Faderen  og  Bedstefaderen  havde  virket  som  Tøm¬ 
mermestre,  bestemte  han  sig  tidligt  for  denne  Profession  og  rejste,  efter  at  han 

var  bleven  Svend,  til  Kjøbenhavn,  hvor  han  fik  Beskæftigelse  hos  daværende 
Tømmermester  Meyer.  Det  var  i  Krigsaaret  1849;  der  var  Brug  for  unge  og 
raske  Kræfter  ved  de  paa  Krigsskuepladsen  forefaldende  Byggearbejder,  og  da 

der  ved  Fredericia  skulde  udføres  en  Del  Tømmer¬ 
arbejder:  Udfaldsport  o.  lign.,  sendte  Mester  Meyer 
blandt  andre  den  paalidelige,  unge  Svend  ned  for  at 
tage  fat  der. 

I  1856  gjorde  Unmack  Mesterstykke  og  nedsatte 
sig  derpaa  i  Kjøbenhavn,  hvor  han  virkede  til  sin 
Død.  Han  var  en  dygtig  og  anset  Konstruktør,  han 
havde  et  praktisk  Blik  og  var  meget  omhyggelig  med 
Udførelsen  af  sine  Arbejder.  Derfor  blev  han  meget 
gerne  taget  paa  Raad,  hvor  det  gjaldt  Anlæg  af  van¬ 
skelige  Tømmerkonstruktioner,  thi  man  vidste,  at  han 
aldrig  tilraadede  nogen  Konstruktion,  uden  at  han  selv 
var  fast  overbevist  om  dens  Stabilitet. 

Mange  og  betydelige  Arbejder  skyldes  ham ; 
blandt  disse  skal  vi  blot  nævne  Tøndehvælvingen  i  Kjøbenhavns  Hovedbanegaard, 
Kuppelen  paa  Frederikskirken,  Frederiksborg  Slot,  Kommunehospitalet,  flere  af 
Hovedstadens  større  Kirker,  Vridsløselille  Fængsel  m.  m. 

Unmacks  smukke  Personlighed,  hans  værdige  og  rolige  Fremtræden  og  hans 
ubestridelige  Dygtighed  skaffede  ham  snart  Autoritet  saavel  indenfor  Haandværker- 
standen  som  blandt  de  mange,  han  i  sin  udstrakte  Virksomhed  kom  i  Berøring 
med;  og  særlig  de,  som  stod  ham  nær,  det  være  sig  ved  Forretningsforbindelse 
eller  paa  anden  Maade,  vil  i  ham  bevare  Mindet  om  en  god  Arbejdsfælle  og 
en  trofast  Ven. 


STADEN  KJØBENHAVNS  REGNSKAB  OG  BERETNING  OM 
KOMMUNENS  ANLIGGENDER  FOR  1902. 


(Forts.) 


Et  væsentligt  Moment  til  Belysning  af  Byggeforholdene  er  Antallet  af  ny- 


heder,  der 

for  1902 

findes  meddelt  i 

i  nedenstaaende  Tabel: 

Det 

gamle 

Kjøben¬ 

havn. 

Valby-  Brøndshøj  - 

distriktet.  distriktet. 

Sund¬ 

byerne. 

Hele 

Kjøben¬ 

havn. 

141 

» 

» 

3 

144 

U774 

35 

14 

522 

2,345 

1,081 

241 

1 4  6 

5  38 

2,006 

1  60 

8 

5 

34 

207 

204 

2 

4 

O 

225 

3,360 

286 

169 

1,112 

4,927 

Antal  Lejligheder 
paa 

1  Værelse .  .  . . 

2  Værelser  .  .  . 

3  — 

4  — 

r  4  — 


De  nytilkomne  Beboelseslejligheder  udgjorde  altsaa  i  det  gamle  Kjøbenhavn 
3,360,  i  de  indlemmede  Distrikter  1,567,  tilsammen  4,927.  Sammenstiller  vi 

hermed  Resultaterne  for  de  foregaaende  Aar,  omfattende  foruden  det  gamle  Kjø- 
benhavn  tillige  Valby-  og  Brøndshøjdistrikterne  samt  Sundbyerne,  kommer  vi  til 
følgende  Tal  for  nytilkomne  Lejligheder,  delte  efter  Værelseantal: 


Antal  Lejligheder  paa  1902  1901  1900  1899  /S9S 

1  Værelse .  144  82  59  39  31 

2  Værelser .  2,345  1,517  1,505  1,045  634 

3  —  2^006  1,291  2,560  1,189  697 

4  —  207  192  446  184  159 

over  4  —  225  148  195  1 1 3  162 


4,927  3,230  4,765  2,570  1,683 

Aaret  1902  udmærkede  sig  derefter  ved  en  overordenlig  stærk  Stigning  i 
Antallet  af  nytilkomne  Lejligheder  efter  det  midlertidige  Tilbageslag  i  1901.*) 
Til  Oplysning  om,  hvorledes  Byggevirksomheden  stillede  sig  ved  Indgangen 
til  Aaret  1903,  skal  anføres  Tallene  for  Beboelseslejligheder  under  Opførelse  ved 
Udgangen  af  de  tre  sidste  Aar.  Oplysningerne  omfatter  det  gamle  Kjøbenhavn, 
Brøndshøj  og  Sundbyerne,  derimod  ikke  Valby,  da  Forholdet  her  ikke  er  oplyst 
for  alle  Aarene. 


Beboelseslejligheder  med 

iste  Januar 
1903 

iste  Januar 
1902 

iste  Januar 
1901 

i 

Værelse . 

94 

32 

2 

2 

Værelser  .... 

2,660 

U552 

1,231 

3 

—  _ 

1,684 

1,710 

961 

4 

—  .... 

427 

205 

1  27 

over  4 

—  .... 

242 

171 

169 

5>107 

3,670 

2,490 

Hvis  man  som  Sammenligningsmaalestok  for  Byggevirksomheden  ved  Ind¬ 
gangen  til  de  tre  sidste  Aar  anvender  Lejlighedernes  Værelseantal**),  kommer 
man  til  følgende  Resultat: 

iste  Januar  1909  iste  Januar  1902  iste  Januar  1901 

14,800  Værelser  11,102  Værelser  7,822  Værelser 

Ogsaa  med  Hensyn  til  Byggevirksomheden  under  Forberedelse  ved  Ind¬ 
gangen  til  Aaret  1903  var  der  altsaa  en  stærk  Opgang. 

Det  kan  nu  være  af  Interesse  at  se,  hvad  Indflydelse  Byggevirksomheden 
i  Løbet  af  1902  og  ved  Aarets  Udgang  har  øvet  paa  Udbudet  af  ledige  Lejlig¬ 
heder.  Af  disse  fandtes  der  i  hele  Kjøbenhavn  den  iste  April  1903  5,749, 
deraf  i  Valby  140,  i  Brøndshøj  135  og  i  Sundbyerne  381.  For  det  gamle 
Kjøbenhavns  Vedkommende  stillede  Forholdet  sig  saaledes,  at  Antallet  af  ledige 
Lejligheder,  der  fra  April  1899 — 1902  er  forøget  fra  478  til  2,839,  yderligere 
er  steget  til  5,039  i  April  1903.  Det  samlede  Antal  ledige  Beboelseslejligheder 


*)  Ogsaa  paa  Frederiksberg  er  Antallet  af  nytilkomne  Beboelseslejligheder  steget  fra 
1901 — 02,  nemlig  fra  783  til  908,  der  fordelte  sig  med  98  paa  2,  631  paa  3,  127  paa  4  og 
52  paa  over  4  Værelser. 

**)  Pigekammer  er  regnet  som  Værelse. 

i  Kjøbenhavn  fordelte  sig  med  henholdsvis  3,429,  1,936,  317  og  67  paa  Lej¬ 
ligheder  med  1  å  2,  3  å  4,  5  a  6  og  over  6  Værelser. 

Antallet  af  Forretningslokaler,  fuldførte  i  1902,  udgør  for  hele  Kjøbenhavn 
452,  deraf  357  Butiker,  hvoraf  henholdsvis  298  og  227  falder  paa  det  gamle 
Kjøbenhavn.  Ved  April  Flyttedag  1903  fandtes  der  af  ledige  Butiker  636  og  af 
ledige  Lager-,  Kontor-  og  Værkstedslokaler  316,  deraf  i  det  gamle  Kjøbenhavn 
586  og  300  mod  henholdsvis  464  og  283  i  1902.  Ogsaa  for  Butikernes  Ved¬ 
kommende  er  der  altsaa  en  betydelig  Stigning. 

(Fortsættes.) 


FORSKELLIGT. 


Skitse- Konkurrence.  Som  nærmere  angivet  i  omstaaende  Avertissement  ind¬ 
bydes  Architekter  til  en  Konkurrence  om  en  Plan  for  Bebyggelsen  af  nogle 
Grunde  ved  GI.  Kongevej,  Bianco  Lunos  Allé  samt  Grundtvigsvej.  Der  forlanges 
ingen  Udstykningsplan,  idet  Grunden  projekteres  bebygget  som  een  Ejendom, 
men  der  ønskes  en  Inddeling  af  Lejlighederne,  vist  ved  enkelte  Linier  paa  en 
Plan  i  Maalestok  1  : 400.  Den  til  Bedømmelsen  nedsatte  Komite  bestaar  af 
Ingeniør  Fr.  Johannsen  og  Tømmermester  A.  Matthissen,  valgte  af  Frederiks¬ 
berg  Kommunalbestyrelse,  Architekterne  Valdemar  Schmidt  og  Carl  I  honning, 
valgte  af  Akademisk  Architektforening,  samt  Overretssagfører  Axel  Bang  og  Sag¬ 
fører  Peschardt  for  Ejerne  af  de  nævnte  Grunde. 

Projekterne  skal  under  Mærke  indleveres  senest  den  23.  December  d.  A. 
paa  Sagfører  Peschardts  Kontor,  Nytorv  17,  hvor  nærmere  Oplysninger  m.  m. 
kan  erholdes. 


FORENINGSMEDDELELSER. 

Fra  Direktøren  for  Forsørgelses-  og  Hospitalsvæsenet 
paa  Frederiksberg  har  Foreningen  modtaget  Indbydelse  til 
at  bese  Frederiksberg  nye  Hospital  og  Forsørgelsesanstalter 
Tirsdag  den  24.  November,  Kl.  11  —  1.  De  Medlemmer, 
som  rnaatte  ønske  Adgang  ved  denne  Lejlighed,  maa  ind¬ 
sende  Begæring  derom  til  Architekt  Emil  Jørgensen,  Læssøes- 
gade  4,  N,  inden  Tirsdag  den  17.  ds. 

¥ 

Fra  Stadsingeniøren  i  Kjøbenhavn  har  Foreningen  modtaget  et  Eksemplar 
af  det  ved  Kommunens  Foranstaltning  udarbejdede  smukke  Kort  over  Kjøben¬ 
havn  med  nærmeste  Omegn.  Kortet,  der  er  udført  i  Maalestok  1  :  10,000, 
fremtræder  i  meget  stort  Format,  ca.  2  Alen  paa  hver  Led,  og  indeholder  tyde¬ 
lige  Angivelser  af  alle  anerkendte  Gader  og  Veje  i  og  udenfor  Kjøbenhavn  samt 
Kurver  og  Højdeangivelser. 

Udgiver :  AKADEMISK  ARCHITEKTFORENING.  —  Redaktør:  Architekt  K.  ARNE-PETERSEN 
Redaktionsudvalg:  Architekterne  EUGEN  JØRGENSEN  og  ALFR.  THOMSEN. 

Kontor:  Helgolandsgade  5.  Telf.  4525. 

Trykt  hos  Nielsen  &  Lydiche. 

GAMMELT  OG  NYT. 

PAUL  SCHULTZE-NAUMBURG:  KULTUR ARBEITEN.  BAND  III. 


LANDSBYER  OG  KOLONIER. 

Med  samme  Grundighed  og  Ærlighed  som  tidligere  forfølger  Forfatteren  i 
dette  3 die  Bind  sit  Maal:  at  vise  den  Mangel  paa  Forstaaelse  af  de  givne 
Opgaver,  der  gør  sig  gældende  i  det  store  Flertal  af  Bygningsarbejder  i  den 
nyere  Tid  i  Tyskland.  Og  vi  kan  jo  sige:  »Ligesaa  hos  os«. 

I  Indledningen  omtaler  han  de  stærkt  forbedrede  Livsvilkaar  og  deraf  føl¬ 
gende  Fremtidsdrømme  om  Fred  og  Lykke  for  Menneskeheden.  Den  Mulighed, 
at  Agerbrug  og  Kvægavl  fortrinsvis  henlægges  til  de  store,  tropiske  Landomraader, 
medens  de  nordlige,  tempererede  Zoner  bliver  saa  tæt  bebyggede,  at  Landenes 
Karakter  fuldstændigt  forandres.  Landsbyerne  —  Gaarde  og  Huse  med  tilliggende 
Marker  —  forsvinder,  og  kun  Huse  med  Haver  bliver  tilbage.  Og  Forfatteren 
drømmer  selv  om  denne  Fremtidsudsigt  og  dvæler  med  Glæde  ved  den,  men 
for  det  første  —  siger  han  —  ligger  Realisationen  langt  ude  i  Fremtiden,  og 
dernæst  vil  der  altid,  saa  længe  Jorden 
bestaar,  være  Brug  for  Huse,  Menneske¬ 
boliger  med  Omgivelser,  og  at  gøre  disse 
Boliger  saa  skønne  som  muligt  og  bringe 
Harmoni  mellem  dem  og  Omgivelserne, 
vil  altid  være  en  Opgave,  der  foreligger. 

Forfatteren  mener,  og  det  med 
Rette,  at  Opgaven  løses  bedst  ved  at  tage 
den  saa  naturligt  som  muligt,  og  han 
viser  gennem  sin  bekendte  Methode,  ved 
Eksempler  og  Modeksempler,  hvorledes 
det  kummerlige  Resultat  i  vore  Dage 
som  oftest  fremkommer  ved  Unatur,  for¬ 
lorent  Praleri,  Ukendskab  til  Benyttelsen 
af  Materialet,  Hastværk,  en  ganske  fejl 
Opfattelse  af  Begreber  som  »Praktisk«, 

»Hygiejne«,  »Teknik«  o.  s.  v.,  hvorledes 

der  i  de  gamle,  skønne  Bygninger,  selv  gammelt  og  nyt. 


—  77  — 


om  de  ikke  altid  i  et  og  alt  tilfredsstiller  moderne  Krav,  ligger  saa  fortrædelige 
Muligheder,  at  en  virkelig  »praktisk«  Bygmester,  der  ser  naturligt  paa  Sagen  og 
har  Kærlighed  til  sit  Hjemlands  Jord  og  dets  Beboere,  uden  store  Vanskeligheder 
kan  bygge  videre  i  det  givne  Spor.  Der  kan  tages  alle  mulige  Hensyn  til  de 


EKSEMPEL.  MODEKSEMPEL. 

virkelige  Fremskridt,  ogsaa  til  Bekostningen,  og  han  illustrerer  slaaende,  hvor¬ 
ledes  der  ofte  nu  om  Dage  ødsles  med  Penge  til  smagløst  Gøgl,  som  giver 
Bygningerne  det  modbydelige  Parvenupræg. 

Ved  andre  Eksempler  og  Modeksempler  viser  han  Forskellen  mellem  det 


EKSEMPEL.  MODEKSEMPEL. 

livfulde,  maleriske,  solide  ved  de  gamle  Bygninger  og  det  idéforladte,  trøstesløse, 
tugthusagtige  ved  nyere  Løsninger  af  de  samme  Opgaver. 

En  Række  Billeder  fortæller  om  den  utrolige  Mangel  paa  Smag,  der  ud¬ 
foldes  af  selve  Ejerne  af  gode,  gamle  Huse  ved  Paaklistring  af  Tilbygninger,  der 
falder  ud  af  Rammen,  moderne  Jærnporte  med  de  dejligste  Forsiringer,  bag 
hvilke  Perler  af  gamle  Ejendomme  skimtes,  o.  s.  v. 

Man  ved  ikke,  om  man  skal  le  eller  græde,  naar  man  blader  Bogen  igen¬ 
nem,  man  maa  jo  huske,  at  det  her  ikke  drejer  sig  om  Fantasifostre,  men  om 
Realiteter,  Kendsgerninger. 

Forfatteren  tager  hyppigt  en  enkelt  Ting  frem  til  Undersøgelse,  peger  paa 
et  modbydeligt,  langt  og  smalt  Værkstedsvindue  i  en  moderne,  lille  Tilbygning 


til  et  gammelt  Hus  og  viser  slaaende,  at  det  smagløse  —  iøjnefaldende  smag¬ 
løse  —  har  sin  dybere  Grund  i  en  Misforstaaelse  af  Opgaven,  rent  praktisk  set, 


MODEKSEMPEL. 


EKSEMPEL. 


EKSEMPEL.  MODEKSEMPEL. 

hvorledes  Vinduet,  dersom  det  havde  været  bredere  og  lavere  og  siddet  lidt 
højere  oppe,  havde  opfyldt  sin  Bestemmelse  langt  bedre  —  og  saa  ganske  natur¬ 
ligt  havde  føjet  sig  ind  i  Helheden. 

Enkelte  Steder  kan  han  udtale  sig  lidt  for  overfladisk,  som  naar  han  ved 
Omtalen  af  en  iøvrigt  god  Bygning  tilføjer,  at  »Skotrenden  naturligvis  er  en 
moderne  Tilsætning«.  Det  er  ganske  rigtigt,  at  Skotrender  ikke  altid  virker 


—  79  — 


heldigt  paa  et  Tag  —  af  Tegl  f.  Eks.  — ,  men  de  er  nødvendige  og  maa  ogsaa 
have  en  vis  Bredde,  og  ingen  samvittighedsfuld  Bygmester  kaster  dem  bort  eller 
gør  dem  for  smalle  paa  Bekostning  af  Soliditeten. 

Et  særligt  Afsnit  er  helliget  Arbejderkolonierne.  Det  kunde  synes  at  væie 
et  kildent  Punkt  i  vore  Dage,  men  Forfatteren  gør  rigtigt  gældende,  at  en  Bolig, 
hvis  Etagehøjde  nødvendigvis  kun  kan  være  ringe,  ikke  bliver  mere  anselig  ved 
at  man  benytter  Paladsmotiver  —  Lyset  maa  selvfølgelig  gaa  i  Bredden  og  ikke 
i  Højden,  hvis  man  vil  skabe  Hygge  i  saadanne  Hjem,  og  at  man  heller 
ikke  af  Bekostningshensyn  er  nødt  til  at  lave  smaa  Tugthuse.  Naar  man  blot 
kommer  bort  fra  Fordringen  om  forloren  Pynt,  kan  man  bygge  baade  smukt 
og  billigt. 

Interessante  er  hans  Udtalelser  om  Veje,  Indkørsler,  Landsbygader,  Byg¬ 
ningernes  indbyrdes  Gruppering  og  Anbringelse  i  Forhold  til  Vejene,  disses 
Kurver,  Terrænbenyttelse  o.  s.  v.  Overalt  viser  han,  hvorledes  det  for  O  jet 
tiltalende  eller  frastødende  staar  i  et  inderligt  og  uopløseligt  Forhold  til  det 
praktiske  Livs  Krav. 

Forfatteren  værger  sig  mod  den  Antagelse,  at  han  vil  lave  Program,  lave 
en  Haandbog  i  Landsbyarchitektur  og  mindst  af  alt  en  Haandbog,  der  skulde 
være  gyldig  for  alle  Lande. 

Hans  Bøger  er  et  Led  i  den  Bestræbelse,  der  gaar  over  hele  Europa:  at 
skabe  det  nye  ud  af  Hjemmets  Tradition;  Bevægelsen  er  som  bekendt  begyndt 
i  England,  og  det  er  derfor  uundgaaeligt,  at  Impulser  hentes  derfra,  og  han  ser 
ingen  Fare  i  at  benytte,  hvad  der  kan  benyttes,  men  det  maa  optages  og  be¬ 
arbejdes  med  skyldigt  Hensyn  til  de  hjemlige  Forhold. 

Tredie  Bind  staar  ganske  paa  Højde  med  de  foregaaende. 

L.  B. 


STADSLÆGENS  AARSBERETNING. 

Stadslægens  Aarsberetning  for  1902  har  adskilligt  større  Interesse  for  Bygnings¬ 
teknikere,  end  man  kan  se  af  Dagbladenes  flygtige  Referater;  thi  foruden 
de  lange  Tabeller  over  Fødsler,  Dødsfald  og  Sygdomstilfælde  indeholder  den  et 
Tilbageblik  over  de  sanitære  Forandringer,  som  er  skete  i  det  forløbne  Aar,  samt 
et  Vue  over  Sundhedskommissionens  Ønskeseddel  for  det  indeværende  eller 
kommende  Aar,  og  adskillige  af  disse  Forandringer  eller  Ønsker  angaar  Indret¬ 
ningen  af  Boliger. 

Beretningen  er  saa  velskreven  og  saa  klar  i  sin  Form,  at  enhver  maa  glæde 
sig  derover,  selv  om  han  kun  paa  enkelte  Punkter  tør  »snakke  med«.  Angaaende 
Formen  kunde  man  blot  ønske  et  Register. 

Af  de  faktiske  Oplysninger  skal  her  fremhæves,  at  Sundhedskommissionen 
i  1902  har  givet  Tilladelse  til  Indretning  af  2852  Vandklosetter,  hvilket  betyder 
lige  saa  mange  Dispensationer  fra  Regulativet,  og  at  den  »i  Retning  af  at  tillade 
indirekte  Belysning  i  Klosetrum  har  strakt  sig  betydeligt  længere  end  oprindelig 
paatænkt«,  hvilket  maa  glæde  dette  Blads  Læsere. 

Ved  Udgangen  af  1902  fandtes  i  Kjøbenhavn  i  alt  7746  Vandklosetter 

(deraf  487  Sæder  i  Trugklosetter).  Regnes  7000  Etageklosetter  å  4  Personer 
og  746  Gaardklosetter  å  20  Personer,  vil  det  ses,  at  Vandklosetterne  endnu 
kun  er  naaet  ud  til  44,000  af  den  halve  Million,  som  kaldes  Kjøbenhavn. 

Paa  Ønskeseddelen  findes  intet  om  obligatorisk  indretning  af  Vandklosetter 
i  Nybygninger,  hvor  Kloakforholdene  tillader  dette.  Forklaringen  kan  muligvis 
søges  deri,  at  Bygningsvæsenet  først  ved  en  ministeriel  Resolution  af  22.  Juli 
1902  fik  Bemyndigelse  til  at  give  Attester  for  Vandklosetter  i  Gaardretirader,  og 
at  vor  Sundhedsvedtægt  endnu  savner  formelt  Kendskab  til  disse,  saa  at  alle 
fritbeliggende  Gaard-Vandklosetter  ifølge  Beretningens  Ord  er  »i  Strid«  med 
Sundhedsvedtægten.  Denne  Strid  er  dog  kun  tilsyneladende,  og  der  søges  nu 
gennemført  en  Redaktionsændring  af  Vedtægtens  §  17.  Lovgivningen  er  her, 
som  andre  Steder,  ikke  saa  lidt  langsommere  end  Livet. 

Man  har  dernæst,  og  med  god  Grund,  rettet  Opmærksomheden  mod  Pis¬ 
soirer,  særligt  inde  i  Beboelsesbygninger  og  i  Forbindelse  med  offentlige  Lokaler, 
hvor  disse  ofte  indrettes  med  megen  Uforstand,  medens  de  burde  soigneres  i 
langt  højere  Grad  end  Klosetrum,  fordi  de  giver  mere  Anledning  til  Stank. 

Ønskeseddelens  Bestemmelser  herom  er  dog  saa  elastiske,  at  der,  hvis 
Formen  ikke  ændres,  kan  stilles  en  hvilken  som  helst  Fordring  af  Sundheds¬ 
kommissionen. 

»De  nærmere  Forskrifter,  Sundhedskommissionen  i  hvert  enkelt  Tilfælde 
giver«,  bliver  i  ingen  Henseende  vejledende  for  en  Bygningstekniker  og  er 
langtfra  betryggende  for  en  Husejer,  saa  længe  som  Sundhedspolitiet,  der  er 
Kommissionens  arbejdende  Redskab,  mangler  en  Architekt  og  en  Ingeniør. 

Paa  Ønskeseddelen  findes  intet  om  en  saadan  Supplering  af  Sundheds¬ 
politiet. 

Der  er  i  de  senere  Aar  adskillige  Steder  indrettet  Faldrør  for  Fejeskarn, 
ofte  med  Indhældningstragte  i  Køkkenet.  Dette  kan  give  Anledning  til  Støv  og 
ilde  Lugt  og  eventuelt  sprede  Sygdom  fra  een  Etage  til  hele  det  øvrige  Hus, 
idet  Fejeskarn  paa  Grund  af  sin  tørre  Tilstand  er  en  farligere  Smittebærer  end 
f.  Eks.  Latrin.  Sundhedskommissionen  har  hidtil  været  magtesløs  overfor  saa- 
danne  Indretninger,  og  den  ønsker  nu  en  Bestemmelse  om,  at  Indhældnings¬ 
tragte  kun  maa  anbringes  enten  paa  Bankealtaner  eller  paa  Køkkentrapper.  Dette 
sidste  synes  mig  for  velvilligt  og  inkonsekvent,  naar  det  sammenholdes  med,  at 
Kommissionen  paa  Grund  af  bestaaende  Forhold  ønsker  Ret  til  at  kontrollere 
Køkkentrappernes  Vedligeholdelse  og  Renholdelse,  og  at  den  hidtil  jævnligt  har 
benyttet  Vandklosetsager  til  at  fremtvinge  en  særlig  Ventilation  af  Køkken¬ 
trapperne. 

Disse  danske,  ufremkommelige,  ildelugtende  og  arealoptagende  Køkken¬ 
trapper,  som  ved  deres  Fremspring  tager  Lys  og  Luft  fra  Gaarden,  og  ad  hvilke 
alle  grove  og  tunge  Varer  og  vaadt  Vasketøj  med  usigelig  Møje  bringes  op  i 
Huset,  er  et  saa  tvivlsomt  Gode,  at  den  fremtidige  Udvikling  næppe  burde 
henvises  til  dem.  Hensynet  til  Brandfare  maa  kunne  tages  paa  anden  Maade. 

Angaaende  større  Gasovne,  som  nu  ofte  indrettes  uforstandigt,  ønskes  en 
Vedtægtsbestemmelse,  som  kræver  Aftræk  til  Skorsten.  Skorstenene  er  vor  Lov¬ 
givnings  svage  Punkt. 

Der  burde  efter  Magasinovnenes  nuværende  Udvikling  indrettes  særlige  Ven- 

tilationsrør  for  Værelserne,  og  der  burde  kræves  rationel  Ventilation  ved  An¬ 
bringelsen  af  Centralvarmeapparater. 

Angaaende  generende  Skorstensrøg  har  Kommissionen  overvejet  Forslag  til 
nye  Bestemmelser,  men  Resultatet  er  blevet,  at  man  i  de  gamle  Bestemmelser 
har  »tilstrækkelig  Beføjelse  til  at  skride  ind  i  alle  Tilfælde,  i  hvilke  gennem¬ 
førlige  Foranstaltninger  til  Ulempens  Afhjælpning  eller  Formindskelse  kan  an¬ 
vises«.  Kommissionen  betræder  her  et  farligt  Skraaplan,  idet  den  lover  gratis 
Assistance  som  raadgivende  Ingeniør  og  nedsætter  sine  Fordringer  til  en  lavere 
Grænse  end  Vedtægtens  §  26. 

Man  kunde  snarere  have  ventet,  at  Kommissionen  i  Stilhed  saa  igennem 
Fingre  med  Fortiden,  medens  den  rettede  sin  Opmærksomhed  paa  alle  nye, 
store  Ildsteder  og  for  disse  krævede  Plan  og  Angivelse  af  Brændselets  Art  og 
Mængde  samt  Bevis  for,  at  de  ved  Igangsætningen  var  røgfri. 

Dersom  saadanne  Ildsteder  senere  voldte  Ulemper,  maatte  dette  hidrøre 
enten  fra  slet  Pasning  eller  fra  Forandring  i  Brændselets  Art  eller  Mængde,  og 
man  kunde  da  tage  fat  med  den  haarde  Haand,  sotn  overfor  de  mange  gamle 
Ildsteder  maa  forblive  i  Lommen.  Idet  Kommissionen  begrænser  sine  Krav  til 
de  Anvisninger,  som  den  selv  kan  give,  lam  mer  den  sikkert  saavel  Ejernes  som 
deres  Teknikeres  Interesse  paa  dette  Punkt,  og  dersom  Sundhedskommissionen 
gaar  videre  ad  denne  Vej,  maa  den  ansætte  alle  private  Ingeniører  og  Archi- 
tekter  i  sin  Tjeneste. 

Med  berettiget  Stolthed  anfører  Stadslægen,  at  et  Udvandrerskib,  som  med 
et  Koppetilfælde  om  Bord  anløb  Kjøbenhavn  paa  Rejsen  mellem  Hangø  og  Huli, 
blev  desinficeret  og  fik  678  Passagerer  og  54  Mand  Besætning  vakcineret  samme 
Dag,  saa  at  Skibet  kunde  afgaa  fra  Havnen  uden  nogen  som  helst  Forsinkelse. 
Denne  udmærkede  Ekspedition  har  indbragt  Karantænevæsenet  en  varm  Tak  fra 
Rhederiet  og  en  uskrømtet  Kompliment  fra  det  engelske  Karantænevæsen. 

Af  den  Maade,  hvorpaa  Tilfældet  refereres,  tør  man  slutte,  at  Stadslægeri 
forstaar  at  vurdere  den  hurtige  Ekspeditions  Betydning,  og  man  maa  ønske  ham 
Held  til  at  stille  Kjøbenhavns  Borgere  lige  saa  gunstigt  som  de  finske  Udvan¬ 
drere,  ved  at  gennemføre  en  hurtig  og  dygtig  Ekspedition  af  de  Sundhedsvæsenet 
underlagte  Sager.  p.  A.  Fenger. 


STADEN  KJØBENHAVNS  REGNSKAB  OG  BERETNING  OM 
KOMMUNENS  ANLIGGENDER  FOR  1902. 

(Forts.) 

Med  Tallene  for  nyindrettede  Lejligheder  har  det  Interesse  at  sammenligne 
Tilvæksten  i  Assurancesummerne.  Man  holder  sig  her  til  de  to  store  Selskaber 
»Kjøbenhavns  Brandforsikring«  og  »Den  almindelige  Brandforsikring  for  Land- 
bygninger«,  da  Tallene  for  disse  jo  i  Hovedsagen  karakterisere  Bevægelsen  i  de 
samlede  Assurancesummer*).  Tallene  omfatte  kun  Byen  indenfor  dens  tidligere 
Grænser: 


*)  Da  Driftsaarene  for  de  to  Selskaber  ikke  falde  sammen  med  Kalenderaarene  (for 
Kjøbenhavns  Brandforsikring  gaar  det  fra  iste  Oktober  til  30te  September,  for  Landbyg- 

Ved  Udgangen 

Assurancesum. 

af  Aaret 

Kr. 

1896 . 

...  569,513,069 

1897 . 

...  584,624,636 

1898 . 

!§99 . 

1900 . 

...  657,879,063 

1901 . .  . 

695,391,974 

1902 . 

Vi  ville  ikke  forlade  de  faste  Ejendomme  uden  at  strejfe  den  Beboelses¬ 
statistik,  som  er  udarbejdet  af  Kjøbenhavns  statistiske  Kontor  efter  Folketællingen 
1901.  Efter  denne  udgjorde  Tallet  af  Beboelseslejligheder  i  det  gamle  Kjøben- 
havn  92,265,  i  Valby-  og  Brøndshøjdistrikterne  3,996  og  i  Sundbyerne  5,320. 
Her  er  ikke  medregnet  de  ledige  Lejligheder,  hvis  Tal,  svarende  til  de  oven¬ 
nævnte,  var  henholdsvis  2,302,  355  og  289,  og  med  disse  stiger  Antallet  af 
Beboelseslejligheder  i  Kjøbenhavn  den  iste  Februar  1901  til  104,527.  Tager 
man  yderligere  Hensyn  til  den  i  1901  og  1902  tilendebragte  Bebyggelse,  hvorom 
Oplysninger  alt  er  givet,  kommer  man  til  omtrent  112,000  som  det  samlede 
Antal  Beboelseslejligheder  i  Kjøbenhavn  ved  Slutningen  af  1902. 

Om  Omsætningen  af  faste  Ejendomme  faas  Oplysninger  af  nedenstaaende 
Tal,  der  angive  Salgssummerne  for  Ejendomme  solgte  ad  frivillig  Vej  i  de  sidste 
5  Aar.  I  Tallene  er  ikke  indbefattet  de  indlemmede  Distrikter: 


Ved  Salg 

underhaanden* *)- 

Ved  frivillige 
Auktioner. 

Tilsammen. 

Værdi  Kr. 

Værdi  Kr. 

Værdi  Kr. 

1898 . 

925,480 

62,490,884 

1899 . 

.  47,847.848 

5  5  5, 5  °0 

48,403,348 

1900 . 

.  39,082,692 

934,5  5  5 

40,017,247 

1901 . 

.  33,999,752 

1,220,400 

35,220,1 52 

1902 . 

.  39,234,648 

832,950 

40,067,598 

Fra  1898,  der  dannede  Kulminationspunktet  for  en  stærkere  Opgangsperiode 
med  Hensyn  til  Omsætning  af  faste  Ejendomme,  og  indtil  1901  var  der  en 
uafbrudt  Nedgang,  men  Aaret  1902  viser  atter  nogen  Opgang  i  Værdien  af 
de  solgte  Ejendomme. 

Hvorledes  de  ved  Salg  underhaanden  afhændede  Grundværdier  fordelte  sig 
indenfor  større  Bydele  fremgaar  af  nedenstaaende  Tal: 


ningernes  Brandforsikring  tra  iste  April  til  31te  Marts),  har  man  for  hvert  Selskab  regnet 
Driftsaaret  lig  med  det  Kalenderaar,  med  hvilket  det  nærmest  falder  sammen.  De  i  tid¬ 
ligere  Beretninger  for  1899  og  1901  meddelte  Tal,  der  beroede  paa  en  foreløbig  Op¬ 
gørelse,  ere  rettede  efter  den  endelige  Opgørelse. 

*)  Tallene  ere  udregnede  paa  Grundlag  af  den  erlagte  ’/r  pCt.  Afgift  af  Køb  og 
Salg  underhaanden.  Da  der  ikke  svares  Afgift  af  Mageskifter,  er  Værdien  af  saadanne 
ikke  indbefattet  i  Tallene. 

l<)02.  19OT.  1900. 

Kr.  Kr.  Kr. 

Indenbys  Kvarterer .  10,379,328  9,819,460  16,235,584 

Kristianshavn .  397.°)  6  450,004  1  »5 2  9  >  ^  7 2 

Voldkvartererne .  5,504,084  6,730,916  4,952,580 

Udenbys  Kvarterer*) .  22,954,180  16,999,372  16,364,656 

39,234,648  33,999.732  39,082,692 

Valby .  5,145,652  763,160 

Brøndshøj .  2,213,884  844,128 

Sundbyerne .  2,531,876 

49,126,060 


Man  bemærker  her  Tilvæksten  i  Omsætningsværdierne  for  faste  Ejendomme 
i  de  udenbys  Kvarterer,  Brøndshøj  og  Valby.  Til  den  meget  stærke  Stigning  i 
Valbydistriktet  har  imidlertid  Overdragelsen  af  Ny  Carlsberg  bidraget  med  en 
meget  væsenlig  Del,  men  selv  uden  denne  bliver  der  Opgang. 


Udvidelsen  af  Byens  Territorium. 

Den  1.  Januar  1902  indgik  Sundbyerne  og  Nathanaels  Sogne  i  Kjøbenhavn, 
og  hermed  afsluttedes  den  ved  Loven  af  3.  April  1900  vedtagne  Indlemmelse 
af  forskellige  Nabodistrikter.  Efter  at  Hovedstadens  Areal  ved  Indlemmelsen  af 
Brøndshøj  Sogn  og  Valby  Distrikt  den  1.  Januar  1901  allerede  var  blevet  for¬ 
øget  med  tilsammen  5,781  Tdr.  Land,  er  dette  Areal  ved  Indlemmelsen  af 
Sundbyerne  og  Nathanaels  Sogne  yderligere  blevet  udvidet  med  2,538  Tdr. 
Land,  og  Indbvggerantallet  med  23,400,  saaledes  at  Byens  samlede  Areal  den 

1.  Januar  1902  udgjorde  12,569  Tdr.  Land  eller  over  M/5  Q  Mil  med  et  Ind¬ 
byggertal  af  ca.  406,000. 


Virksomheden  under  Stadsarchitektembedet. 

Foruden  Architektarbejde  ved  de  almindelige,  aarlige  Vedligeholdelser  er  der 
udført  Projekteringer  og  Tegninger  til  følgende  Arbejder: 

1.  Udvidelse  af  Kommunehospitalet. 

2.  —  -  Øresundshospitalet. 

3.  Nyt  Hospital  paa  Bispebjerg. 

4.  Ny  Brandstation  paa  Amager. 

5.  Udvidelse  af  Elektrisk  Centralstation. 

6.  Ny  Tvangs-  og  Arbejdsanstalt  paa  Amager. 

7.  Ny  Administrationsbygning  for  Belysningsvæsenet. 

8.  Ny  Skole  ved  Frederikssundsvej. 

9.  Udvidelse  af  Skole  ved  Øresundsvej. 

10.  —  -  Skole  i  Valby. 


*)  Herunder  Amagerbro. 

Bygningskommissionen. 


I  Aaret  1902  er  der  ialt  fuldført  613  Bygninger,  deraf  henholdsvis  83,  27 
og  173  i  de  indlemmede  Valby-  og  Brøndshøjdistrikter  og  Sundbyerne.  Disse 
Bygninger  fordeler  sig  efter  deres  Art  saaledes: 


Hele 

Kjøbenhavn 

Deraf  i  de 
indlemmede 
Distrikter 

Offentlige  Bygninger . 

13 

» 

Hoteller,  private  Skoler,  Stiftelser . 

» 

» 

Bygninger  udelukkende  bestemte  til  Forretningsbrug 

100 

i  1 

Bygninger  med  Beboelseslejligheder . 

500 

272 

613 

283 

Antallet  af  nye  Bygninger  med  Beboelseslejligheder  var  altsaa  ialt  300, 
hvoraf  81  i  Valby,  22  i  Brøndshøj  og  169  i  Sundbyerne.  Efter  Antallet  af 
Lejligheder  fordelte  de  sig  saaledes: 


Antal  Bygninger  ialt 

Deraf  Bygninger  udeluk¬ 
kende  med  1 — 4  Værelsers 
Lejligheder  (Pigekammer 
regnet  som  Værelse). 

Hele 

Kjøbenhavn 

Deraf  i  de 
indlemmede 
Distrikter 

Hele 

Kjøbenhavn 

Deraf  i  de 
indlemmede 
Distrikter 

Med  1  Lejlighed . 

17 

1  0 

9 

8 

—  2  Lejligheder . 

1  63 

l  30 

144 

1  2  1 

—  3—4  —  . 

57 

54 

50 

48 

—  5—9  “  . 

56 

1 6 

3i 

8 

—  10  — 19  —  . 

1 1 5 

41 

7i 

15 

1 

0 

t/N 

1 

O 

<N 

1 

1 

89 

20 

7i 

6 

—  50  Lejligheder  og  derover 

3 

1 

2 

» 

500 

272 

UJ 

CO 

206 

Oplysninger  om  Antallet  af  Beboelseslejligheder,  fuldførte  i  Aarets  Løb, 
faas  af  den  første  Tabel  Side  86. 

Det  samlede  Antal  nye  Beboelseslejligheder  i  1902  er  for  Kjøbenhavn  uden 
Indlemmelserne  3,360,  for  Valby  286,  for  Brøndshøj  169  og  for  Sundbyerne 
1,112  mod  for  Aaret  1901  henholdsvis  2,781,  7,  84  og  358.  Desuden  ind¬ 
rettedes  i  Aarets  Løb  95  Forretningslokaler  og  357  Butiker,  deraf  i  Valby, 
Brøndshøj  og  Sundbyerne  henholdsvis  7,  7  og  10  Forretningslokaler  og  24,  11 
og  93  Butiker.  I  Aaret  1901  indrettedes  af  Forretningslokaler  og  Butiker  hen¬ 
holdsvis  i  Kjøbenhavn  uden  Indlemmelserne  118  og  225,  i  Valby  1  og  o,  i 
Brøndshøj  4  og  8  og  i  Sundby  6  og  23. 

Til  Belysning  af  Byggevirksomheden  ved  Aarets  Udgang  skal  anføres,  at 

Beboelseslejligheder  med 

Antal  Lejligheder  fuldførte  i  Aarets  Løb 

I  nye  Bygninger 

Ved  Omdannelse  af 
gamle  Bygninger 

Hele 

Kjøbenhavn 

Deraf  i  de 
indlemmede 
Distrikter 

Hele 

Kjøbenhavn 

Deraf  i  de 
indlemmede 
Distrikter 

1 

Værelse  med  Køkken . 

144 

3 

» 

» 

1 

—  uden  —  . 

» 

» 

» 

2 

—  med  Pigekammer  . 

152 

123 

» 

» 

2 

—  uden  — 

2,192 

445 

i 

I 

3 

—  med  — 

721 

323 

» 

» 

3 

—  uden  — 

1,270 

387 

1 5 

15 

4 

—  med  — 

185 

34 

3 

» 

4 

—  uden  — 

19 

*3 

» 

» 

5 

—  foruden  Tyendev. . 

64 

1 6 

» 

» 

6 

—  —  — 

90 

3 

» 

» 

7 

—  —  — 

40 

1 

1 

» 

8 

—  og  derover  foruden 

Tvendeværelser . 

30 

1 

» 

» 

4,907 

U55i 

20 

I  6 

Antallet  af  anmeldte  Bygninger  med  Beboelseslejligheder  den  3 1 .  December  var 
433,  deraf  paabegyndte  374.  Heraf  faldt  paa  Valby  henholdsvis  49  og  42,  paa 
Brøndshøj  41  og  39  og  paa  Sundbyerne  43  og  23.  Antallet  af  Lejligheder,  der 
vilde  blive  indrettede  i  de  ved  Aarets  Udgang  under  Opførelse  værende  Byg¬ 
ninger,  var  følgende : 


Beboelseslejligheder  med 

Hele 

Kjøbenhavn 

Deraf  i  de 
indlemmede 
Distrikter 

1 

Værelse  med  Køkken . 

94 

3 

1 

—  uden  —  . 

» 

» 

2 

—  med  Pigekammer . 

53 

l8 

2 

—  uden  —  . 

2,688 

241 

3 

—  med  —  . 

793 

280 

3 

—  uden  —  . 

1,1 52 

292 

4 

—  med  —  . 

294 

39 

4 

—  uden  —  . 

152 

1 1 

5 

—  foruden  Tyendeværelser . 

158 

9 

6 

—  —  . 

49 

1 

7 

—  —  —  . 

21 

1 

8 

—  og  derover  foruden  Tyendeværelser  .  .  . 

18 

1 

5,472 

896 

Desuden  47  Forretningslokaler  og  288  Butiker,  hvoraf  i  de  3  indlemmede 
Distrikter  henholdsvis  12  og  90.  Ved  Aarets  Begyndelse  var  de  tilsvarende  Tal 
for  hele  Kjøbenhavn  3,789  Beboelseslejligheder,  3 6  Forretningslokaler  og  240 
Butiker,  hvoraf  i  de  3  indlemmede  Distrikter  henholdsvis  1,154,  8  og  54. 

For  Overtrædelse  af  Bygningslovens  Bestemmelser  er  der  i  1902  til  Krimi- 
nal-  og  Politiretten  henvist  73  Sager,  af  hvilke  46  Stkr.  er  afgjorte  med  Bøder 
til  Kommunens  Kasse,  10  Sager  er  afgjorte  uden  Bøde  og  1  Sag  hævet.  Ved 
Aarets  Udgang  henstod  endnu  som  uafgjort  16  Sager. 


Med  Beretningen  følger  et  anseeligt  og  med  mange  Plancher  og  Tegninger 
udstyret  Tillæg,  indeholdende  Beskrivelse  af  Kjøbenhavns  nyere  Kloakanlæg,  ud¬ 
arbejdet  af  konst.  Afdelingsingeniør  O.  K.  Nobel,  og  Beskrivelse  af  Ingeniør¬ 
arbejderne  ved  Kjøbenhavns  Raadhus,  udarbejdet  af  Afdelingsingeniør  A.  C. 
Karsten. 


TEKNISKE  MEDDELELSER. 


Udbedring  af  slidte  Stentrapper.  I  »Deutsche  Bauzeitung«  meddeles  følgende: 
For  flere  Aar  siden  begyndte  man  at  reparere  Trapper  og  Reposer  paa  Ring¬ 
banen  i  Berlin  ved  at  overtrække  dem  med  kunstig  Granit,  hvilket  baade  med 
Hensyn  til  Udseende  og  Holdbarhed  viste  sig  at  være  meget  vellykket.  Den 
kunstige  Granit  paastryges  som  en  grødagtig  Masse,  i  Tykkelser  fra  7  til  20  mm. 
og  hærdner  i  24 — 48  Timer,  hvorefter  den  straks  kan  tages  i  Brug.  Ved  Schle- 
sischen  Bahnhof,  Alexanderplatz,  Børsen,  Zoologisk  Have  i  Berlin  og  flere  andre 
stærkt  befærdede  Steder  har  denne  Fremgangsmaade  staaet  sin  Prøve  i  omtrent 
4  Aar.  Et  enkelt  Sted  gyngede  Trappen  stærkt  under  Færdselen,  men  dette 
har  ikke  haft  nogen  Indflydelse  paa  Materialet,  idet  ingen  Revner  eller  Ridser 
har  vist  sig  i  det  paagældende  Tidsrum. 

Foruden  Granit  kan  ogsaa  andre  Stenarter  udbedres  efter  denne  Fremgangs¬ 
maade,  der  udføres  af  Firmaet  Paul  Arendt  i  Eberswalde. 


FORSKELLIGT. 

Et  Mindeskrift  om  den  tyske  Byudstilling  i  Dresden  1903  er  under  Udarbejdelse 
og  vil  formentlig  udkomme  i  Begyndelsen  af  1904.  Værket  vil  omfatte  to 
Bind,  af  hvilke  det  første  indeholder  Teksten  og  det  andet  en  Mængde  store 
Tavler  med  Afbildninger,  Tabeller,  statistiske  Fremstillinger,  Planer  m.  m.  Kapitlet, 
som  omfatter  Stådtebau,  skrives  af  Professor,  Dr.  Cornelius  Gurlitt,  og  Kapitlet 
om  Architektonische  Aufgaben  der  Stadtverw altungen  behandles  af  Professor  Fritz 
Schumacher. 

* 

En  Olbrich-Udstilling.  I  Ernst-Ludwig-Huset  i  Kunstnerkolonien  i  Darmstadt 
er  der  den  9.  Oktober  bleven  aabnet  en  Udstilling,  bestaaende  af  architektoniske 

og  dekorative  Arbejder,  udførte  af  den  produktive  og  mangesidige  Kunstner, 
Professor  J.  M.  Olbrich.  Udstillingen  aabnedes  i  Overværelse  af  Kejseren  og 
Kejserinden  af  Rusland,  Dronningen  af  England  og  flere  fyrstelige  Personer.  De 
udstillede  Arbejder  er  alle  udførte  i  Tidsrummet  1901 — 03. 


FORENINGSMEDDELELSER. 

DEN  AARLIGE  GENERALFORSAMLING 

afholdes  i  Industriforeningens  Foredragssal  Lørdag  den  28. 
November  1903. 

Smørrebrødsiord  Kl.  8  præcis. 

Dagsorden : 

1.  Beretning  om  det  forløbne  Aars  Virksomhed,  ved  Formanden. 

2.  Beretning  om  Bladets  Virksomhed,  ved  Redaktøren. 

3.  Fremlæggelse  af  Regnskabet  fra  1.  Oktober  1902  til  30.  September  1903, 

ved  Kassereren. 

4.  Bestyrelsen  fremsætter  Forslag  til  Ændringer  og  Tilføjelser  i  de  under  18. 

Oktober  1902  vedtagne  Statuter  for  Foreningens  Understøttelsesfond: 

a)  I  §  3,  2det  Stykke,  udgaar:  »Effekterne  gives  Prohibitivpaategning  af  For¬ 
eningens  Revisorer«,  og  der  indsættes:  »Effekterne  skulle  forsynes  med 
behørig  Paategning  om  at  tilhøre  Understøttelsesfonden  og  med  Pro¬ 
hibitivpaategning  af  Ministeriet  for  Kirke-  og  Undervisningsvæsenet«. 

b)  I  §  7  udgaar  sidste  Linie  og  der  indsættes:  »Det  aarlige  Regnskab  bliver 
at  revidere  af  en  af  Ministeriet  for  Kirke-  og  Undervisnings  væsenet  ud¬ 
nævnt  Revisor  mod  et  af  Ministeriet  nærmere  fastsat  Honorar.  Regn¬ 
skabet  aflægges  hvert  Aar  inden  Januar  Maaneds  Udgang.« 

Vedtagelsen  af  disse  Ændringer  er  af  Ministeriet  stillet  som  Betingelse 
for  at  opnaa  kongelig  Konfirmation  paa  Statuterne. 

5.  Bestyrelsen  fremsætter  Forslag  til  det  Mærke,  hvormed  Foreningens  Med¬ 
lemmer,  i  Henhold  til  Vedtægternes  §  XI,  skulle  betegne  sig  som  saadanne. 

6.  Valg  af  nye  Embedsmænd: 

a)  Valg  af  3  Bestyrelsesmedlemmer.  Efter  Tur  afgaar  Glahn,  Emil  Jørgen¬ 
sen,  Kyhnell  og  Alf.  Thomsen  samt  efter  Lodtrækning  Eugen  Jørgensen. 

b)  Valg  af  2  Suppleanter  (C.  Thonning  og  S.  Lemche). 

c)  Valg  af  2  Revisorer  (Ph.  Smidth  og  C.  L.  Thuren). 

d)  Valg  af  2  Medlemmer  til  staaende  Udvalg  for  Udstillinger  (J.  Dich  og 

A.  Lauritzen). 

e)  Valg  af  2  Medlemmer  til  staaende  Udvalg  for  Honorarsager  (A.  Rosen 
og  V.  Schmidt). 


Udgiver:  AKADEMISK  ARCH1TEKTFORENING.  —  Redaktør:  Architekt  K.  ARNE-PETERSEN 
Redaktionsudvalg:  Architekterne  EUGEN  JØRGENSEN  og  ALFR.  THOMSEN. 

Kontor:  Helgolandsgade  5.  Telf.  4525. 

Trykt  hos  Nielsen  &  Lydiche. 

THORS  FISKERI. 


I  Stockholm  er  for  nogen  Tid 
siden  bleven  opstillet  en  Spring¬ 
vandsgruppe  paa  Adolf  Frederiks 
Torv.  Den  skyldes  den  unge, 
svenske  Billedhugger  Wissler  og 
fremstiller  midt  i  Fontænen  Thors 
Fiskeri.  Den  stærke  As  har  dra¬ 
get  Midgaardsormen  et  godt  Stykke 
op  afVandet;  det  grimmige  Uhyre 
søger  af  al  Kraft  at  slippe  fri  ved 
at  stemme  Forpoterne  haardt  imod 
det  Klippestykke,  hvorpaa  Thor 
staar  i  sin  Vælde.  Guden  samler 
hele  sin  Styrke  til  et  dræbende 
Slag  mod  Udyret;  og  medens 
dette  af  sit  vældige  Gab  spyer  en 
Styrteregn  over  sin  Modstander, 
hæver  han  Mjølnir  med  sin  sene¬ 
stærke,  højre  Arm  for  i  næste 
Øjeblik  med  hele  sin  Guddoms¬ 
kraft  at  ramme  den  fast  ind  i  Pan- 
thors  fiskeri.  fru  carl-nielsen.  den  Paa  sin  Arvefjende. 

Dette  er  et  udmærket  dekora¬ 
tivt  Springvandsmotiv  og  tillige  ægte  nordisk.  Det  er  af  den  Slags  Fund,  der 
saa  at  sige  af  sig  selv  frembyder  sig.  Men  jo  simplere  en  Tanke  er,  jo  mere 
den  ligger  lige  for,  desto  større  Kunst  er  det  for  det  meste  at  komme  paa  den 
og  dermed  finde  den  rette  Løsning  af  en  Opgave. 

Imidlertid,  netop  det  selvsamme  Motiv  er  for  adskillige  Aar  siden  blevet 
benyttet  af  en  dansk  Kunstnerinde,  Billedhuggerinden  Fru  Anna  Marie  Carl- 
Nielsen,  f.  Brodersen;  og  den  Maade,  hvorpaa  den  svenske  Kunstner  har  frem- 


stillet  de  to  Hovedfigurer  i  Gruppen  og  deres  Samvirken,  har  saa  meget  tilfælles 
med  det  langt  ældre  danske  Stykke  Skulptur,  at  det  har  vakt  en  Del  Opmærk¬ 
somhed.  Foruden  i  hele  Hovedbevægelsen  i  Figurerne  er  der  den  særegne  Ejen¬ 
dommelighed,  at  Fru  Carl-Nielsen  bryder  med  Traditionen  og  lader  Thor  staa 
paa  en  Klippe  i  Stedet  for  efter  Mythen  i  Baad,  hvilket  Wissler  ogsaa  gør. 
Tillige  bruger  Fru  Carl-Nielsen  det  »korte«  Slag  og  ikke  et  »Amboltslag«,  saa- 
ledes  som  f.  Eks.  Freunds  Thor  gør  det  i  Ragnaroksfrisen,  hvilket  er  vel  værd 
at  lægge  Mærke  til;  denne  Bevægelse  er  nemlig  ganske  usædvanlig  i  hele  Billed¬ 
huggerkunsten  til  alle  Tider.  Hr.  Wisslers  Thor  gør  en  lignende  Bevægelse. 
Der  har  da  ogsaa,  først  i  en  Del  af  den  svenske  Presse  og  derefter  i  en  Del  af 
den  danske,  været  rejst  Beskyldning  for  Plagiat  fra  den  svenske  Kunstners  Side. 
I  denne  Sammenhæng  fortjener  det  dog  at  bemærkes,  at  denne  fornylig  under 
Sagens  videre  Udvikling  har  afgivet  den  Erklæring  paa  Ære  og  Samvittighed, 
at  han  hverken  før  eller  under  Udarbejdelsen  af  sin  Skitse  har  set  eller  blot 
hørt  Tale  om  Fru  Carl-Nielsens  Arbejde,  hverken  i  Original  eller  Afbildning. 
Og  denne  Erklæring  bilægges  med  en  Attest  fra  saa  gode  Mænd  som  Direktør 
ved  den  kgl.  Akademiskole  i  Stockholm  Gustaf  Cederstrøm,  Professor,  Grev 
G.  von  Rosen,  Professor  John  Borjeson,  f.  v.  Professor  Julius  Kronberg  og 
Akademisekretær  Ludv.  Loostrom  om,  at  Kunstneren  »er  en  ærlig,  samvittigheds¬ 
fuld  og  pligttro  ung  Mand,  paa  hvis  Æresord  Ingen  har  Ret  til  at  kaste  den 
ringeste  Skygge.«  —  Rimeligvis  er  da  her  et  af  de  stundom  forefaldende  Til¬ 
fælde,  hvor  den  samme  Tanke  kan  opstaa  spontant  paa  forskellige  Steder. 

Hvorom  Alting  er,  er  der  Anledning  til  nu  atter  at  mindes  Fru  Carl-Niel¬ 
sens  smukke  Springvandsgruppe,  af  hvilken  »Architekten«  hermed  bringer  en 
Afbildning.  Den  blev  modelleret  i  1887  og  vandt  paa  samme  Aars  Forårsud¬ 
stilling  den  Neuhausenske  Præmie  for  Opgaven :  en  Springvandsgruppe  til  Høj¬ 
broplads.  Siden  har  den  været  udstillet  paa  den  nordiske  Udstilling  1888,  i 
Kunstforeningen  og  paa  Raadhusudstillingen  i  1900. 

Man  kan  ikke  frigøre  sig  for  den  Tanke:  hvorfor  har  vi  dog  ikke  paa  vore 
offentlige  Steder,  ude  i  det  Frie,  nogen  Fremstilling  af  slige  nordiske,  mytho- 
logiske  Emner?  Vi  venter  ad  Aare  at  se  Gefion  køre  frem  med  sine  Øksne  ude 
i  Nærheden  af  Øresund.  Men  dermed  er  ogsaa  alt  sagt.  Der  er  dog  ganske 
sikkert  ingen  Tvivl  om,  at  saadanne  Skikkelser  som  Thor  og  Midgaardsormen, 
Odin,  Loke  osv.  staar  det  store  Folk  ganske  anderledes  nær  end  de  græske  og 
romerske  Skikkelser,  hvoraf  saa  mange  pryder  vore  Parker,  hvor  skønne  og 
uforligneligt  dejlige  de  end  er.  Den  dannede  og  kunstforstandige  Tilskuer  glæ¬ 
der  sig  ved  dem,  ogsaa  mange  af  den  store  Hob,  der  har  en  umiddelbar  Skøn¬ 
hedsglæde  ved  at  betragte  deres  rene  Skønhed  —  men  for  de  Allerfleste  har  de 
nordiske  Aser  og  Asynjer  nok  saa  meget  Liv  som  de  antike  Guder  og  Gudinder. 
En  Gruppe  som  Thor  og  Midgaardsormen  vilde  sikkert  lige  saa  vel  være  paa 
sin  Plads  i  Kjøbenhavn  som  i  Stockholm.  Maaske  der  da  engang  kan  være  Ud¬ 
sigt  for  Fru  Carl-Nielsen  til,  at  ogsaa  hendes  første  Idé  til  en  saadan  Gruppe 
kan  komme  til  Udførelse  i  større  Maalestok  end  den,  hvori  den  er  modelleret, 
og  i  et  varigere  og  mere  levende  Materiale  end  Gibs. 

B. 

EN  HANDELS-HØJSKOLE  I  KØLN. 


For  henved  fire  Aar  siden  stiftede  en  velhavende  Borger  og  Æresborger  i 
Køln  en  Handels-Højskole,  som  blev  ledet  efter  et  udmærket  Program  og 
snart  tiltrak  sig  almindelig  Opmærksomhed.  Ved  det  andet  Semesters  Udløb 
var  man  allerede  klar  over,  at  Tilgangen  af  Elever,  der  stadigt  var  i  stærk  Stig¬ 
ning,  tvang  Skolen  til  snart  at  skaffe  sig  et  større  og  bedre  Hjem  end  det,  man 
havde  haft  til  at  begynde  med,  og  efter  nogen  Søgen  var  man  saa  heldig  at  faa 
en  udmærket  Byggegrund,  beliggende  i  Nærheden  af  Rhinen  og  stødende  op  til 
den  smukke,  lille  Rømerpark. 

En  Konkurrence  blandt  tyske  Architekter  blev  udskreven,  og  i  Programmet 
ønskedes  bl.  a.  følgende:  En  Aula  med  500  Siddepladser,  to  Auditorier  med 
henholdsvis  250  og  150  Pladser,  to  andre  med  hver  100  Pladser  og  tre  med 
Plads  for  40 — 50  Personer  hver.  Der  skulde  endvidere  være  et  Seminarium 


HANDELS-HØJSKOLE  ARCHITEKT 

I  KOLN.  E.  VETTERLEIN,  DARMSTADT. 


for  romanske  Sprog  og  for  Engelsk,  et  nationaløkonomisk-juridisk  og  et  geo¬ 
grafisk  Seminarium,  hvert  af  disse  forsynede  med  et  Auditorium;  tillige  skulde 
der  skaffes  Rum  til  et  Institut  for  Kemi  og  Fysik,  med  Laboratorier  og  Sam¬ 
linger,  Bibliothek  og  Læseværelser  for  Studerende  og  Lærere;  et  Handelsmuseum 
og  stor  Gymnastiksal  samt  Lokaler  og  Boliger  for  Inspektører  og  Betjente.  Der 
blev  udsat  tre  Præmier  til  en  samlet  Sum  af  19,000  Mærk,  og  i  Bedømmelses¬ 
udvalget  sad  flere  af  Tysklands  fremragende  Architekter  og  Professorer. 

Dette  Udvalg  fik  et  meget  stort  og  vanskeligt  Arbejde;  thi  ikke  mindre 
end  67  Architekter  deltog  i  Konkurrencen  med  et  samlet  Antal  Tegninger  af 
574  Blade.  En  Femtedel  af  de  indsendte  Arbejder  viste  saa  aabenbare  Fejl  og 
Mangler,  at  de  straks  kunde  henlægges,  men  Resten  var  alle  saa  dygtigt  og 
kunstnerisk  udførte,  at  hvert  enkelt  Projekt  nøje  maatte  gennemgaas  og  vurderes, 
inden  et  endeligt  Resultat  kunde  fremkomme. 

Udfaldet  blev,  at  iste  Præmie  enstemmigt  blev  tilkendt  Architekt  E.  Vetter- 
lein,  Privatdocent,  Doktor  og  Ingeniør  i  Darmstadt.  De  to  andre  Præmier  til- 

faldt  Architekterne  Jurgensen  &  Bachmann  i  Charlottenburg  og  Professor  Friedr. 
Ratzel  i  Karlsruhe. 

Hvad  der  gør  Arcbitekt  Vetterleins  Projekt  saa  tiltalende  i  det  Ydre  er,  at 
han  har  forstaaet  paa  en  meget  smuk  Maade  at  bringe  det  store  Bygningskom¬ 
pleks  i  Harmoni  med  Parken,  idet  han  af  en  Del  af  denne  foran  Bygningen  har 
dannet  en  Art  Forum,  omgivet  af  Kolonnader  og  med  et  stort  Kaskadeanlæg  i 
Midten.  Selve  Skolebygningen  findes  i  den  høje  Midtebygning  og  to  lavere 
Sidefløje;  fra  den  store  Vestibule  i  Midten  er  Adgang  til  de  vigtigste  Lokaliteter, 
idet  Hovedtrappen  udmunder  i  denne.  Til  højre  og  venstre  strækker  sig  brede 

Gange,  i  hvilke  Garde¬ 
rober  og  Toiletter  er 
anbragte. 

Midtebygningen,  der, 
naar  den  projekterede 
Udvidelse  gennemføres, 
kommer  til  at  omfatte 
to  Gaarde,  indeholder  i 
Stueetagen  Auditorier, 
Seminarier  og  Kontor; 
bag  Hovedtrappen  ligger 
Gymnastiksalen,  og  mod 
Floden  strækker  sig  en 
76  Meter  lang  Hal,  be¬ 
stemt  til  at  optage  Han- 
3  Meter  høj  Kuppel  med 

italiener. 

Etagehøjden  er  5  —  5 1j2  Meter.  Den  indre  Udstyrelse  skal  holdes  tarvelig; 
Vestibulen,  Trapperum,  Aula  og  det  store  Auditorium  skal  dog  udstyres  rigere, 
og  navnlig  skal  der  her  lægges  Vægt  paa  en  alvorlig,  architektonisk  Helhed. 

I  Architektens  Overslag  er  Byggesummen  anslaaet  til  ialt  halvanden  Mil¬ 
lion  Mark. 


delsmuseet.  Skolens  Festsal  er  overhvælvet  med  en  \ 


EN  KONKURRENCE. 


Som  bekendt  indbydes  for  Tiden  Architekter  til  at  deltage  i  en  Skitsekonkur¬ 
rence  om  en  Bebyggelsesplan  for  Ejendommene  GI.  Kongevej  Nr.  144,  146, 
148  og  150,  Bianco  Lunos  Allé  Nr.  5  samt  Grundtvigsvej  Nr.  11  og  13. 

Da  det  kan  formodes,  at  der  i  disse  Tider,  hvor  man  ikke  kan  sige,  at 
Architekterne  just  er  overbebyrdede  med  Arbejde,  vil  være  Tilbøjelighed  hos 
ikke  saa  faa  af  dem  til  at  give  Møde  for  muligvis  at  faa  Løn  for  deres  Arbejde 
og  i  alt  Fald  for,  saa  længe  dette  staar  paa,  at  leve  sig  ind  i  den  Indbildning, 
at  de  gør  nogen  Nytte,  tror  jeg,  det  vil  være  af  almindelig  Interesse  at  faa 
nogle  uklare  Punkter  i  Programmet  bedre  belyste. 

Der  staar  i  Programmet,  »at  der  vil  blive  taget  særligt  Hensyn  til,  at 
Planen  frembyder  fortrinlige  hygiejniske  og  architektoniske  Forhold,  selv  om 

Optiaaelsen  heraf  maatte  nødvendiggøre  Afvigelser  fra  Byggeloven,  ogsaa  for 
saa  vidt  angaar  større  Etagehøjde  og  dermed  større  Bygningshøjde,  samt  Frem¬ 
spring,  Udvidelser,  enkelte  Indsnævringer  eller  Overbygninger  af  Vejforbindelser«. 
Da  Planen  kun  skal  være  udarbejdet  i  den  ringe  Maalestok  i  :  400,  og  Ind¬ 
delingen  af  Lejlighederne  kun  skal  vises  med  enkelte  Streger,  og  da  der  slet 
ikke  forlanges  andet  end  denne  ene  Plan  og  f.  Eks.  ikke  noget  Snit,  kan  jeg 
ikke  fatte,  hvorledes  den  »større  Etagehøjde«  og  den  »større  Bygningshøjde«  vil 
komme  til  at  spille  nogen  som  helst  Rolle  i  Projektet  paa  dette  Stadium,  ej 
heller  ved  Bedømmelsen  af  det.  Det  er  vist  en  Overflødighed,  der  er  kommet 
med  i  Programmet,  som  langt  hellere  burde  være  udeladt.  Som  den  nu  staar 
anført,  kan  den  muligvis  have  den  Følge  at  forlede  en  og  anden  til  at  spekulere 
herover  og  til  at  give  sig  til  at  tegne  Snit,  maaske  endogsaa  Facader,  hvad  der 
jo  ikke  er  Meningen. 

Men  hvad  der  er  af  langt  større  Vigtighed  er  følgende.  Der  findes  i  Pro¬ 
grammet  ikke  Spor  af  Tilkendegivelse  af,  at  den  lykkelige  Sejrherre,  der  vinder 
iste  Præmie,  tillige  skal  være  den  ledende  Architekt,  naar  Byggeforetagendet 
kommer  i  Gang.  Formodentlig  er  dette  Tanken;  men  dette  bør  da,  inden  alt 
for  lang  Tid  er  gaaet  hen  med  Tvivl  i  saa  Henseende,  tydeligt  og  klart  udtales 
fra  de  rette  Vedkommendes  Side.  Thi  det  vil  sikkert  mægtigt  bidrage  til  at 
skærpe  Architekternes  Appetit,  og  de  vil  føle  sig  meget  mere  trygge  ved  hele 
Arbejdet,  naar  de  har  Garanti  herfor.  Paa  Forhaand  vil  man  jo  være  ganske 
utilbøjelig  til  at  tro,  at  Indbyderne  blot  vil  erhverve  en  Masse  mere  eller  mindre 
brugbare  Ideer  for  den  ligeoverfor  et  »Millionprojekt«  ganske  forsvindende  Sum 
af  500  -j-  300  -J-  100  -j-  100=  1000  Kr.  (Eet  Tusinde  Kroner),  for  saa  derefter 
at  sige:  »Ja,  nu  skal  I  have  Tak!  Nu  lader  vi  Hr.  B  eller  Hr.  D  lave  det;  for 
nu  kan  han  nok  selv,  naar  saa  mange  kloge  Hoveder  har  lagt  det  hele  til  Rette 
for  ham!«  Der  er  Ingen,  som  har  Grund  eller  Ret  til  at  nære  den  Mistanke, 
at  en  saadan  upassende  Slutning  er  paatænkt,  eller  at  de  akademiske  Architekter 
blot  skal  bruges  til  at  rage  Kastanier  ud  af  liden.  Men  derfor  vil  denne  lille 
Tilføjelse  til  Programmet:  »Den,  der  faar  iste  Præmie,  faar  tillige  Arbejdet  som 
Architekt  ved  Opførelsen  af  Bygningerne  overdraget«  ogsaa  være  af  stor  Betyd¬ 
ning.  Og  ingen  Architekt  vil  saa  undse  sig  ved  at  gaa  med,  uanset  at  Præ¬ 
mierne  er  overordentligt  smaa  og  i  Grunden  langt  under,  hvad  der  er  passende 
at  byde.  Tilsammen  naar  de  langt  fra  op  mod  den  Sum,  en  enkelt  Architekt 
maatte  være  berettiget  til  at  forlange,  hvis  det  uden  Konkurrence  overdroges 
ham  at  udarbejde  en  Plan  som  den  forlangte,  baade  i  Henhold  til  den  nugældende 
Tarif  for  Honorarberegninger,  og  sikkert  endnu  mere  i  Forhold  til  den  nye,  som 
er  under  Udarbejdelse.  Og  da  to  Øjne  vitterligt  ikke  ser  saa  meget  som  de 
fire  Præmietageres  otte,  for  ikke  at  tale  om  de  utalte  Øjenpar  hos  de  uheldige 
Konkurrerende,  er  der  for  Indbyderne  alle  Chancer  til  Stede  for  ved  en  Kon¬ 
kurrence  at  se  Themaet  varieret  paa  alle  de  mulige  Maader,  det  kan  ske. 

Vil  man  overfor  dette  her  anførte  indvende,  at  Arbejdet  i  den  lille  Maale¬ 
stok  og  med  Inddelingen  af  Lejlighederne  »viste  med  enkelte  Linier«,  er  lille  og 
ikke  meget  værd,  tager  man  storligt  fejl.  Det  er  i  Virkeligheden  ikke  lille. 
Bagved  de  »enkelte  Linier«  ligger  meget  Tankearbejde  og  mange  Overvejelser. 
Her  har  man  hele  Byggeriet  i  Svøbet,  og  den  Spire,  som  lægges  her,  er  skæbne- 

svanger  for  hele  dets  Velfærd.  Derfor  kan  ingen  Architekt,  som  vil  tage  Op¬ 
gaven  alvorligt  og  samvittighedsfuldt,  ved  sit  Tegnebrædt  nøjes  med  det,  der  til¬ 
syneladende  fordres,  men  er  nødsaget  til  at  give  Linjerne  Saft  og  Kraft,  ikke  for 
at  fremlægge  dem  saaledes  ved  Konkurrencen,  men  for  at  klare  sin  egen  Tanke 
for  sig  selv.  Skizzerne  til  et  architektonisk  Arbejde  kræver  lige  saa  megen  Om¬ 
sigt  og  Fordybelse  i  Opgaven,  som  den  videre  Udarbejdelse  - — -  ja  ofte  endog 
mere. 

Jeg  tillader  mig  derfor  at  slutte  disse  Bemærkninger  med  en  direkte  Opfor¬ 
dring  til  d’Hrr.,  som  har  med  den  paagældende  Sag  at  gøre,  om  at  tilkendegive 
det  som  noget,  hvorom  der  ingen  Tvivl  kan  være:  at  iste  Præmie  medfører 
Ret  til  at  blive  ledende  Architekt  ved  Byggeforetagendet. 

En  Lysthavende. 


TEGLVÆRKSINDUSTRIEN  I  1903. 


I  »Nordisk  Tidsskrift  for  Lervare-  og  Stenindustri«  findes  en  kortfattet  Over¬ 
sigt  over  Teglværksindustrien  i  1903,  hvoraf  følgende  er  Uddrag: 

Det  vaade  Efteraar  har  formindsket  Produktionen  noget,  men  dog  ikke  saa 
meget,  som  de  fleste  antager.  Der  er  naturligvis  regnet  nogle  Banesten  itu,  og 
Lergravene  har  overalt  været  vanskelige  at  arbejde  i,  men  flere  større  Tegl¬ 
værker  har  i  Aar  arbejdet  med  særlig  Kraft,  og  der  meddeles  fra  adskillige,  at 
man  har  faaet  Produktionen  meget  højt  op  til  Trods  for  det  ugunstige  Vejr  i 
August  og  September.  Den  Indskrænkning  af  Produktionen,  som  i  de  fore- 
gaaende  Aar  fandt  Sted  paa  mange  Værker,  er  nu  ophørt,  vistnok  for  alles 
Vedkommende.  Det  er  de  smaa  Murstensbeholdninger  i  Foraaret  og  de  ret 
gode  Priser,  som  er  Skyld  heri,  og  Landets  hele  Produktion  er  vistnok  ikke  saa 
lidt  større  i  Aar  end  i  1902. 

Priserne  i  Kjøbenhavn  har  været  omtrent  som  i  Fjor,  21 — 22  Kr.  for 
Flamsten.  Efterspørgselen  efter  gule  og  røde,  haandstrøgne  Facadesten  har  været 
stigende  i  de  senere  Aar. 

De  disponible  Murstensbeholdninger  er  for  Tiden  ikke  saa  lidt  større  end 
de  var  i  Fjor  paa  samme  Tid.  Der  er  altsaa  produceret  mere,  end  der  har 
været  Anvendelse  for.  Saa  snart  der  laves  blot  nogle  faa  Millioner  flere,  end 
der  er  Brug  for,  kan  Priserne  gaa  stærkt  ned,  særligt  fordi  mange  af  Tegl¬ 
værkerne  mangler  tilstrækkelig  Driftskapital  og  ofte  er  nødte  til  at  sælge  til  de 
Priser,  der  bydes,  blot  for  at  skaffe  Penge  til  Driften. 

Efter  at  de  fleste  Teglværker  i  en  Menneskealder  ikke  har  lavet  haand¬ 
strøgne  Sten,  har  man  atter  maattet  tage  denne  dyre  Fremstillingsmaade  op. 
I  Udlandet  og  enkelte  Steder  i  Danmark  anvender  man  nu  Maskiner,  som 
stryger  Sten  i  Forme  som  haandstrøgne.  At  sætte  sig  i  større  Bekostninger 
for  at  kunne  lave  haandstrøgne  Sten,  vil  være  ret  betænkeligt,  thi  man  ved 
ikke,  hvor  længe  den  Mode  at  anvende  dem  vil  holde  sig. 

TEKNISKE  MEDDELELSER. 


Etageadskillelsen  » Germania «,  System  Poetsch,  er  et  tysk  Patent,  der  bestaar 
af  trekantede  Jærndragere,  mellem  hvilke  der  anbringes  porøse,  gennemhullede 
Sten  af  en  bestemt,  til  Dragerne  passende  Form.  Der  forekommer  to  Arter  af 
Dragere,  nemlig  de  massive  Dragere  af  A-Tværsnit  og  de  hule  Dragere,  der 
har  samme  Tværsnit,  men  er  valsede  af  Jærnblik  og  har  en  Aabning  i  den 
underste  Side  af  Profilet.  Disse  hule  Dragere  bliver,  for  at  forhindre  Sidernes 
Sammentrykning  og  tillige  for  at  forøge  Bæreevnen,  fyldte  med  Cementmørtel. 
Stenene,  som  mures  i  Cementmørtel  mellem  Dragerne,  er  plane  baade  paa 
Over-  og  Undersiden,  og  saavel  Betongulv  som  Loftspuds  kan  straks  anbringes 
paa  disse. 

Konstruktionen  skal  være  absolut  brandsikker,  idet  Jærndelene  paa  alle  Sider 
er  omgivet  med  isolerende  Materiale ;  den  er  prøvet  med  temmeligt  store  Spænd¬ 
vidder  og  har  vist  sig  i  Besiddelse  af  en  meget  tilfredsstillende  Bæreevne.  De 
gennemhullede  Sten,  som  danner  en  Del  af  Etageadskillelsen,  bevirker  en  hurtig 
Udtørring  og  en  god  Lyddæmpning. 

»Germania«- Konstruktionen  er  billigere  eller  i  hvert  Fåid  ikke  dyrere,  end 
almindelige  Jærnbjælkelag,  men  skal  have  flere  Fordele  fremfor  disse.  Den  kan 
tillige  benyttes  som  Tag,  og  den  pudsede  Overflade  kan  da  dækkes  med  Tagpap 
eller  andet  Dækningsmateriale.  (D.  Bauhiitte.) 


FORSKELLIGT. 

Canisiuskirken  i  Wien,  som  er  nyopført,  blev  indviet  den  18.  Oktober.  Den 
er  opført  i  romansk-gothisk  Overgangsstil  og  rummer  c.  3000  Personer.  Under 
Koret  og  Tværskibet  strækker  sig  en  Krypt.  Architekt  Gustav  Ritter  von 
Neumann  har  udført  Tegningerne  og  ledet  Opførelsen. 

¥ 

Et  nyt  Palads  i  Paris.  Den  franske  Regering  har  i  Sinde  at  opføre  et  nyt 
Palads,  som  skal  indrettes  til  Modtagelse  af  fremmede  Fyrster,  der  besøger 
Frankrig.  Bygningen  vil  faa  Plads  paa  Hjørnet  af  Avenue  du  Trocadéro  og 
Avenue  de  l’Alma,  hvor  der  for  Tiden  ligger  en  Bygning,  som  benyttes  af 
Fyrvæsenet. 

¥ 

Franske  Gobeliner.  Det  franske  Udenrigsministerium  har  overdraget  til  M. 
Hannotin  at  tegne  en  Serie  Gobelins-Kartoner  til  Dekorering  af  det  nye  franske 
Legationshotel  i  Wien.  Gobelinerne  vil  blive  vævede  paa  Statsfabrikkerne  og 
vil  komme  til  at  forestille  Scener  fra  Paris  og  Omegn :  Champs  Elysées,  Place 
de  la  Concorde,  Louvre,  Versailles,  St.  Cloud  etc. 

¥ 

Melanchton-Huset  i  Bretten  er  bleven  indviet  den  20.  Oktober.  Bygningen, 
ved  hvilken  Architekterne  Vollmer  &  Jassoy  i  Berlin  samt  H.  Billing  i  Karls- 
ruhe  og  Jung  i  Berlin  har  været  medvirkende  efter  hverandre,  er  et  ejendomme¬ 
ligt  Mindesmærke  for  den  store  Reformator.  Den  er  opført  i  gothisk  Stil  af 

rød  Sandsten  og  indeholder  i  Stueetagen  en  Hal  med  Statuer  af  Melanchton, 
Luther,  Bugenhagen,  Jonas,  Brenz,  Calvin  og  Buzer.  I  Etagen  ovenover  findes 
fire  Værelser,  der  bærer  følgende  Navne:  Byværelset,  Fyrsteværelset,  Theolog- 
værelset  og  Humanistværelset. 

En  Minister  ialbygn  in  g  i  Miinchen.  Finansudvalget  i  det  bayerske  Kammer 
har  vedtaget  Opførelsen  af  en  Bygning  for  det  nye  Trafikministerium.  Byg¬ 
ningen  skal  tillige  indeholde  Lokaler  for  et  Central-Posthus.  Byggesummen  er 
anslaaet  til  omtrent  io  Mili.  Mark. 

¥ 

Et  nyt  Theater  i  Bern  blev  aabnet  den  3.  Oktober.  Det  er  opført  efter 
Tegning  af  Architeklen  R.  v.  Wustemberger  og  indeholder  940  Sidde-  og  160 
Staapladser.  Tilskuerpladsen  bestaar  af  Parket  og  3  Etager,  som  er  byggede  ind 
i  Rummet  uden  synlige,  bærende  Søjler. 

¥ 

Enhedsmonumentet  i  Frankfurt  blev  afsløret  den  18.  Oktober;  det  er  et  Værk 
af  Architekten  Hessemer  og  Billedhuggeren  Kaufmann,  hvis  Udkast  i  sin  Tid 
blev  belønnet  med  iste  Præmie.  Monumentet  hæver  sig  som  en  Obelisk  foran 
Paulskirken,  og  ved  dets  Fod  er  anbragt  tre  Broncegrupper,  forestillende:  det 
frisindede  Borgerskab,  de  tyske  Højskoler  samt  Skjalden,  som  besynger  Enhed 
og  Frihed.  Monumentets  Opførelse  har  kostet  120,000  Mark. 

¥ 

» Schonen  Brunnen «  i  Nurnberg  staar  nu  færdig  efter  den  gennemgribende 
Restaurering,  den  har  været  underkastet.  Architekt  YVallraff,  der  har  forestaaet 
Arbejderne,  har  ladet  Monumentet  male  i  stærke  Farver  og  Forgyldning.  Om¬ 
kostningerne  ved  Restaureringen  beløb  sig  til  160,000  Mark. 

* 

Venedigs  Forbindelse  med  Fastlandet  bestaar  som  bekendt  af  en  Jærnbanebro. 
Det  er  nu  paatænkt  at  udvide  denne  Bro  saa  meget,  at  der  tillige  kan  tilveje¬ 
bringes  en  Forbindelsesvej  for  Fodgængere.  Al  Færdsel  med  Vogne  eller  andre 
Transportmidler,  som  er  forspændte  med  Dyr,  skal  forbydes  paa  denne  Linie. 

¥ 

Ft  nyt  Theater  i  Wien  skal  opføres  efter  Tegninger  af  Architekterne  Fellner 
&  Helmer.  Det  skal  have  Plads  i  den  saakaldte  »Englischen  Garten«  og  vil 
kunne  rumme  3 — 4000  Personer.  Det  er  Hensigten  at  opføre  og  indrette  Byg¬ 
ningen  saaledes,  at  den  kan  anvendes  saavel  til  Theaterforestillinger  som  til 
Koncerter  og  Baller. 


Med  nærværende  Nr.  af  »Architekten«  paabegyndes  en  Afhandling  om  Chri¬ 
stiansborg  Slot  og  de  Arbejder,  der  siden  dets  Brand  i  1884  har  været  foretagne 
i  Anledning  af  en  paatænkt  Genopførelse.  Afhandlingen,  der  vil  komme  til  at 
gaa  igennem  flere  Numre,  pagineres  særligt  med  Romertal. 


Udgiver;  AKADEMISK  ARCHITEKTFORENING.  —  Redaktør:  Architekt  K.  ARNE-PETERSEN 
Redaktionsudvalg:  Architekterne  EUGEN  JØRGENSEN  og  ALFR.  THOMSEN. 

Kontor:  Helgolandsgade  5.  Telf.  4525. 

Trykt  hos  Nielsen  &  Lydiche. 

KJ  0  BENHAVN 

D.  5.  DECEMBER  1903 

6.  Aargang  N°  10 


FREDERIKSBERG  HOSPITALS  OG  FORSØRGELSES¬ 
VÆSENS  NYE  BYGNINGER. 


I  Løbet  af  de  sidste  tre  Aar  har  Frederiksberg  Kommune  ladet  rejse  ved  Nordre 
Fasanvej  et  stort  Bygningskompleks,  der  foruden  rummelige  og  tidssvarende 
Lokaler  for  Fattig-  og  Forsørgelsesvæsenet  tillige  omfatter  et  stort,  moderne 
Hospital,  i  hvilket  hver  Afdeling  bestaar  af  en  fritbeliggende  Pavillon,  der  kun 
indeholder  de  for  den  paagældende  Afdeling  nødvendige  Sygestuer  og  Anneksrum. 

1  det  ydre  er  der,  navnlig  af  økonomiske  Grunde,  kun  lagt  ringe  Vægt  paa 
de  architektoniske  Enkeltheder,  hvorimod  man  med  Hensyn  til  Hospitalets  indre 
Udstyr  og  Indretning  har  bragt  betydelige  Ofre,  for  at  alle  de  Krav,  som  Hy¬ 
giejnen  stiller  til  Bygninger  af  denne  Art,  kan  blive  fuldt  ud  tilfredsstillede. 


SITUATIONSPLAN. 

A.  Administrationsbygning.  B.  Kirurgisk  Pavillon.  C.  Medicinsk  Pavillon.  D.  Sindssygeafdeling.  E.  Afdeling  for 
Hud-  og  Kønssygdomme.  F.  Isolationsbygning.  G.  Lighus.  H.  Portnerbolig.  ].  Funktionærbygninger.  K.  Køkken¬ 
bygning.  L.  Vaskeribygninger.  M.  Sygebarakker.  N.  Fattiggaard.  P.  Husvildeafdeling.  R.  Alderdomshjem. 

S.  Børnehjem.  T.  Direktørbolig. 

Fra  Nordre  Fasanvej,  hvor  Indgangen  til  Hospitalet  findes,  kommer  man, 
efter  at  have  passeret  Portnerboligen  og  Administrationsbygningen,  til  den  kir¬ 
urgiske  Pavillon ,  der  er  en  lang,  toetages  Bygning,  bestaaende  af  to  Fløje  med 
et  Midteparti.  Fløjene  indtages  af  de  store  Sygesale  med  tilhørende  aabne  Ve- 


SINDSSYGE  AFDELING.  ARCHITEKTER 

HENRY  MEYER  &  CHR.  L.  THUREN. 

randaer,  nogle  mindre  Sygeværelser,  Thekøkkener  m.  m.  samt  i  nogle  smaa  Ud¬ 
bygninger  Badeværelser,  Vandklosetter  og  Udskylningsrum. 

De  store  Sygestuer,  der  hver  er  indrettede  til  20  Patienter,  faar  rigeligt  og 
smukt  Lys  gennem  Vinduer  i  begge  Langvægge  samt  gennem  en  i  Endevæggen 
anbragt  Glasdør,  der  fører  ud  til  den  aabne  Veranda. 


SINDSSYGEAFDELING.  PLAN  AF  STUEN  OG  FØRSTE  SAL. 

1.  W.  C.  og  Udskylning.  2.  Badeværelse.  Permanent  Bad.  3.  Celle. 

4.  Sygeplejerske.  5.  Thekøkken.  6.  4-Sengs-Stue.  7.  2-Sengs-Stue. 

8.  Dagligstue.  9.  Overlæge. 

Om  Aftenen  oplyses  Stuerne  af  elektriske  Lamper,  der  er  anbragte  saavel 
i  Loftet  som  langs  Væggene.  Hver  Sygestue  bar  sit  særlige  Thekøkken  og 
Baderum  og  danner  et  afsluttet  Hele,  der  kan  holdes  fuldstændigt  isoleret  fra 
det  øvrige. 

Ved  en  Udvidelse  af  Korridorerne  er  der  i  Nærheden  af  Sygestuerne  tilveje¬ 
bragt  udmærkede  Dagligrum  for  oppegaaende  Rekonvalescenter. 


Saavel  i  Thekøkkenerne  som  i 
Forbindstuerne  findes  elektriske  Koge- 
og  Sterilisationsapparater;  Udskylnings¬ 
rummene  har  ventilerede  Skabe  for 
Stikbækkener  m.  m.  samt  Aabninger 
for  Nedkastningsbrønde  til  Kælderen  af 
snavset  Linned. 

I  Thekøkkenerne  findes  desuden 
Varmeskabe  for  Maden,  varmede  ved 
Dampslanger,  svingbare  Dampgryder, 
Fajancevask  med  Koldt-  og  Varmtvands- 
tilførsel  og  Asketræsdrænere  samt  Gas- 
kogeapparater  med  Aftræk. 

Bygningens  Midteparti  optages  af 
Operationsafdelingen,  der  indeholder  syv 
Rum,  som  er  ordnede  i  en  Halvkreds 
omkring  et  ottekantet  Forværelse  med 
Ovenlys.  Der  findes  to  Operationsstuer, 
en  aseptisk  og  en  antiseptisk,  som  kan 
benyttes  baade  med  Sidelys,  Ovenlys 
og  kunstigt  Lys.  De  øvrige  Rum  be¬ 
nyttes  til  Forbindstue,  Sterilisation, 
Laboratorium  o.  lgn. 

Operationsbordene  kan  opvarmes 
ved  varmt  Vand.  Instrument-  og  Re¬ 
kvisit-Konsoller  er  af  polerede  Lava¬ 
plader  eller  af  forniklet  Messing.  Gulv 
og  Vægge  er  flisebeklædte,  og  alle 
Væghjørner  er  afrundede  saavel  her 
som  i  alle  andre  Rum  i  Kompleksets 
Bygninger.  Gulvene  i  Sygestuer  og 
lignende  Steder  er  Linoleum  paa  Beton - 
underlag. 

I  nogen  Afstand  fra  den  kirurgiske 
Pavillon  ligger  den  medicinske  Pavillon, 
der  saavel  i  det  ydre  som  i  det  indre 
ligner  den  første,  dog  med  den  Und¬ 
tagelse,  at  der  i  Stedet  for  Operations¬ 
afdelingen  findes  en  Badeafdeling.  I 
dennes  Afklædningsrum,  der  har  fire 
særskilte  Celler,  findes  Massagebænk 
og  Lavoir.  Douche-  og  Bassinbadet 
indeholder  foruden  Bassinet,  hvori 
Vandstanden  kan  varieres,  Skeletbad 
og  Sædebad  samt  forskellige  Straale- 
og  Brusebade. 

I  en  stor  Blandingskasse  med  Koldt-  og  Varmtvandstilførsel  blandes  Vandet 
til  en  Temperatur  af  ca.  40  0  C.  og  ledes  derefter  til  Reservoiret,  hvorfra  Til¬ 
ledningsrørene  til  de  enkelte  Badeapparater  udgaar. 

I  Reservoiret  kan  man  ved  et  Ventilsystem  med  tilhørende  Blandingskamre, 
i  Forbindelse  med  Koldtvandstilførsel,  yderligere  formindske  Temperaturen,  saa- 
ledes  at  man  for  ethvert  Badeapparat  kan  reducere  Temperaturen  lige  til  Koldt- 
vandsledningens  Temperatur.  Bassin  og  Skotsk-Douche  har  særlige  Blandingskasser. 

Alle  Badeapparater  er  udførte  i  forniklet  Metal,  alle  Rørledninger  ligeledes. 

Dampbadet  har  Hvilebænk  i  tre  Etager  og  Indsæbningsbænk  af  Skifer,  mon¬ 
terede  paa  en  Underbygning  af  galvaniseret  Jærn. 

I  Rummet  for  Kulsyre-  og  elektriske  Bade  findes  desuden  et  Lokaldampbad ; 
Badekarret  er  her  af  Fajance  og  har  Elektroder  til  Elektrisering  af  hele  Legemet; 
det  kan  tillige  anvendes  til  Kulsyrebade,  i  hvilket  Tilfælde  Badekarret  modtager 
Tilløb  fra  det  ved  Væggen  anbragte  Kulsyreapparat. 

Disse  to  Bygninger,  der  er  de  største  i  Anlæget,  ligger  begge  paa  højre 

Side  af  den  Hovedvej,  som  fra  Øst  til 
Vest  skærer  Arealet  over  i  to  Halvdele, 
paa  venstre  Side  af  Vejen  ligger  før¬ 
nævnte  Administrationsbygning  og  en 
Funktionærbygning. 

Den  første  af  disse  indeholder  i 
Stueetagen  Kontorerne  for  Hospitalsvæsen, 
Fattigvæsen  og  Forsørgelsesvæsen  med 
dertil  hørende  Venteværelser;  Kælderen 
rummer  de  forskellige  Afdelingers  Ar¬ 
kiver,  Portørværelser,  Toiletrum  samt 
Stald  for  Forsøgsdyr.  Paa  iste  Sal  findes  Lejlighed  for  Hospitalsforvalteren  samt 
Værelser  for  Reservelæger  og  Kandidater.  Endvidere  Spisestue  med  Køkken  for 
Kandidaterne.  Tagetagen  indeholder  ligeledes  et  Par  mindre  Boliger  og  en  Del 
Pigeværelser. 

I  Funktionærbygningen  findes  i  Stueetagen  Funktionærernes  Spise-  og  Daglig¬ 
stue  med  tilhørende  Thekøkken  og  Anretningsværelse,  endvidere  Medicinstue 
samt  Værelser  for  Oversygeplejerske  og  Plejemoder.  De  øvrige  Rum  i  Stue¬ 
etagen  samt  hele  iste  og  2den  Sal  indtages  af  Værelser  for  Sygeplejersker.  I 
Tagetagen  findes  Pigeværelser.  Saavel  Kælder  som  alle  Etager  har  Badeværelser 
og  de  i  Bygningen  opstillede  Lavoirer  og  Vaske  er  af  Fajance  og  har  Koldt-  og 
Varmtvandstilførsel. 

I  Terrænets  Baggrund  ligger  en  Gruppe  af  Bygninger,  som  bl.  a.  omfatter 
en  Pavillon  for  Sindssygdomme  og  en  for  Hud-  og  Kønssygdomme,  en  Køkken- 
bygning  og  en  Vaskeribygning  samt,  adskilt  fra  de  øvrige  Bygninger  ved  et 
Hegn,  en  Fattiggaard  og  en  Husvildeafdeling.  De  to  Sygepavilloner  er  betyde¬ 
ligt  mindre  end  den  medicinske  og  kirurgiske  Pavillon,  men  har  ligesom  disse 
to  Etager  hver  samt  egne  Thekøkkener,  Udskylningsrum  og  Badeværelser. 

Køkkenbygningen  har  i  Kælderen  forskellige  Oplagsrum  for  01,  Vin,  Vik¬ 
tualier,  Mælk  og  Kød.  I  Kødkælderen  findes  alle  moderne  Tilberedningsmaskiner, 
der  drives  af  en  Elektromotor. 


KØKKENBYGNING.  PLAN  AF  STUEETAGEN. 
1.  Dampkøkken.  2-  Stegekøkken.  3.  Opvask.  4.  Til¬ 
beredning  af  Fisk  og  Grøntsager.  3.  Oplag. 

I  Stueetagen  findes  Dampkøkken,  Stegekøkken,  Rum  for  Tilberedning  af 
Fisk  og  Grøntsager,  Opvaske-  og  Oplagsrum.  Dampkøkkenet  har  to  fritstaaende 
Dampgryder,  i  Fiskekoger,  2  Kartoffelkogere,  4  Svinggryder  samt  Varmeskabe, 
Varmebord,  Skylle-  og  Udslagningsvaske. 

Gulvet  og  Væggene  er  fliseklædte;  Gulvet  har  Fald  mod  en  Forsænkning 
i  Midten,  omsluttende  Dampgryderne,  samt  8  Gulvafløb,  ordnede  regelmæssigt 
mellem  Gryderne. 

I  Stegekøkkenet  findes  et  fritstaaende  Gaskomfur  med  Støbejærns-Plade. 
Aftrækskanalen  er  beliggende  under  Gulvet.  Under  Pladen  findes  et  stort  Varme¬ 
skab  med  direkte  Gasopvarmning.  Ved  Væggen  er  anbragt  en  Etageovn  med 
6  Stegeovne. 

Foruden  de  nødvendige  Køkkenborde  findes  her  en  Fajancevask  med  varmt 
og  koldt  Vand,  et  Arbejdsbord  med  fortinnet  Smedejærns-Bordplade  samt  et 
mindre  Gasapparat. 

I  Opvaskerummet  er  et  4-dobbelt  Skylleapparat  med  Afløb  og  Overløb. 
De  4  Vaske  er  hver  1000  mm.  X  800  mm.  og  350  mm.  dybe.  Desuden  er 


VASKERIBY GNIN G.  PLAN  AF  STUEETAGEN. 

1.  Kontor,  2.  Dampvaskeri.  5.  Tørrestue.  4.  Rulle-  og  Strygestue.  5.  Indlevering  og  Sortering. 


her  et  dobbelt  Skylleapparat  med  Vaske  af  samme  Størrelse  som  førnævnte. 
Vaskekummerne  er  udførte  i  poleret  Messing  og  er  fritstaaende  paa  Støbejærns- 
Underbygninger.  I  Rummene  for  Tilberedning  af  Fisk  og  Grøntsager  er  for¬ 
uden  Køkkenbord  og  Arbejdsbord  3  store  Fajancevaske  paa  murede  Ben. 

En  Elevator  forbinder  Dampkøkkenet  med  Oplagene  i  Kælderen. 

Vaskeribygningens  Stueetage  indtages  af  Dampvaskeriet  med  tilhørende  Tørre¬ 
stue,  Rulle-  og  Strygestue  samt  Indleveringsrum  og  Kontor.  Det  snavsede  Tøj 
bringes  i  lukkede  Jærnbeholdere  fra  Sygeafdelingerne  til  Indleveringsrummet,  hvor 
det  sorteres  og  tælles;  herefter  nedlægges  det  i  de  langs  Væggene  anbragte 
Sorteringsrum  med  Skillerum  af  Skifer.  I  Dampvaskeriet  findes  5  store  Bløde- 
kar  af  galvaniserede  Staalplader;  endvidere  er  her  anbragt  et  svingbart  Damp¬ 
kogekar  til  Kogning  af  særlig  snavset  Linned.  Der  findes  2  Dampvaskemaskiner, 
en  Skyllemaskine  samt  2  Centrifuger  til  Vridning  af  Tøjet.  Langs  Ydervæggen 
er  opstillet  4  Haandvaskekar  af  Fajance.  Endelig  er  her  opstillet  en  Vaske¬ 
maskine  for  Sengetæpper,  hvoraf  flere  Stykker  under  Vaskningen  er  sammen¬ 
syede,  saa  at  de  danner  et  lukket  Baand,  der  passerer  mellem  Vasketromlerne. 

I  Tørrestuen  er  en  Kædetørremaskine,  10  m.  lang,  3  m.  bred  og  3  m.  høj. 
Maskinen  er  isoleret  mod  Varmetab,  ved  at  Mellemrummene  i  de  hule  Vægge 
og  Loft  er  udfyldt  med  Korkskaller.  Væggene  bestaar  indvendig  af  galvani- 

serede  Jærnplader,  medens  den  udvendige  Beklædning  er  af  ferniserede  Pitch- 
Pine-Brædder.  De  med  Damp  ophedede  Varmelegemer  (Ribberør)  er  anbragte 
ved  Gulvet.  Tøjet  føres  paa  løse  Træstænger  langsomt  gennem  Maskinen  ved 
endeløse  Kæder,  hvoraf  der  findes  to  Par  over  hinanden.  Maskinen  Indre  op¬ 
lyses  ved  Vinduer  i  Forsiden. 

1  Rulle-  og  Strygestuen  findes  foruden  en  Del  Strygeborde  en  Damprulle, 
en  Kasserulle  med  Tangstangsdrev  samt  en  Gasstrygeovn  til  io  Jærn. 

Paa  iste  Sal  er  Linnedrum  samt  Sy-  og  Tilskærerstue,  der  har  Elevatorfor¬ 
bindelse  med  Rulle-  og  Tilskærerummet  i  Stuen;  endvidere  er  her  Oplag,  Ud- 
leveringsrum  og  Værelser  for  Oldfrue  og  Vaskepiger. 

Tagetagen  er  indrettet  til  Tørrerum.  Vaskeriet  er  beregnet  til  med  io  Ti¬ 
mers  dagligt  Arbejde  at  kunne  besørge  1800  kg.  tør  Vask. 

Gulvet  i  Vaskerilokalerne  samt  Væggene  indtil  Brysthøjde  er  flisebeklædte. 

Til  selve  Hospitalsanlæget  knytter  sig  endnu  en  Epidemiafdeling,  hvis  Byg¬ 
ninger  er  beliggende  i  Hjørnet  mellem  Nyelandsvej  og  Stockflethsvej.  Denne  Af- 

deling  bestaar  af  2  Sygebarakker  med  tilhørende  Lighus  og  Funktionærbygning; 
Afdelingen  har  endvidere  særskilt  Dampvaskeri  og  Desinfektionsrum.  Barakker 
og  Funktionærbygning  er  opførte  af  Træ  og  indvendigt  beklædte  med  Compo 
board.  Hver  Barak  har  34  Senge  i  2  store  og  2  mindre  Sygeværelser,  endvidere 
Badeværelse  med  fast  og  transportabelt  Badekar  samt  Thekøkken  og  Udslagnings- 
rum.  De  transportable  Badekar  er  af  emailleret  Kobber,  alle  øvrige  sanitære 
Apparater  er  Fajance. 

Funktion  arbygningen  har  i  Stueetagens  nordre  Ende,  adskilt  fra  den  øvrige 
Funktionærbygning,  2  Isolationsværelser,  hver  med  2  Senge  samt  tilhørende 
Sygeplejeværelse.  Endvidere  findes  i  denne  Bygning  Afgangsbadet,  Funktionær¬ 
badet  samt  Værelser  for  Overlæge,  Oversygeplejerske  og  øvrige  Funktionærer. 

Lighuset  indeholder  en  Sektionsstue  med  tilhørende  Ligrum  samt  en  Vogn¬ 
remise. 

Vaskeribygningen  indeholder  Dampvaskeri  med  Desinfektionsrum,  Tørrestue 
samt  Oplag,  Linnedrum  m.  m. 

Endelig  omfatter  Hospitalet  endnu  et  Par  mindre  Bygninger,  nemlig  en 
Isolationsbygning,  et  Lighus  og  en  Desinfektionsanstalt. 

Desinfektionsanstalten  ligger  Vest  for  Nyelandsvej ;  den  har  to  Fløje,  indrettede 

til  Vognremiser.  Den  øvrige  Del  af  Bygningen  indtages  af  de  to  Desinfektions¬ 
rum,  Badeværelse  med  tilhørende  to  Afklædningsrum,  hvori  findes  W.  C.,  samt 
Opholdsrum  og  Materialrum. 

Forsørgelsesvæsenets  Bygninger  bestaar  af  Alderdomshjem  og  Børnehjem,  der 
begge  ere  beliggende  ud  mod  Stockflethsvej,  samt  den  førnævnte  Fattiggaard  og 
Husvildeafdeling. 

Alderdomshjemmets  Bygning  har  to  Etager.  I  den  nordre  Endefløj  findes 
Operationsstue  med  tilhørende  Rekvisitrum.  1  Midtefløjen  er  Thekøkkén,  der  er 
udstyret  i  Lighed  med  Patientbygningernes.  Stueetagen  indeholder  iøvrigt  34 
Senge  og  iste  Sal  51  Senge.  I  Tagetagen  er  Pigeværelser,  Linnedrum  samt 
10  Værelser,  hver  med  2  Senge. 

Børnehjemmets  Bygning  er  ved  Skillemur  delt  i  to  Dele,  den  nordre  Halvdel 
for  Piger,  den  sydlige  for  Drenge.  Begge  Afdelinger  er  ens  indrettede.  I  Stue¬ 
etagen  er  Opholdsrum,  Spisestue,  Vuggestue,  Læsestue,  Modtagelsesværelse,  Væ¬ 
relse  for  Plejemoder  samt  Thekøkken  med  Nedgang  til  Viktualierum  i  Kælderen. 
Køkkenet  har  ligesom  Alderdomshjemmet  Fajancevask  med  Asketræsdræner, 


1.  Plejemoderen.  2.  Modtagelsesværelse.  3.  Vnggestue.  4.  Opholdsrum.  5.  Spisestue.  6.  Thekøkken.  7.  Skolestue. 

Koldt-  og  Varmtvandstilførsel  samt  svingbare  Dampgryder,  Varmeskab  og  Gas¬ 
apparat  med  Aftræk. 

Første  Sal  indtages  af  Sovestuerne  med  28  Senge  i  hver  Afdeling,  Vugge¬ 
stuer,  Soveværelse  for  Plejemoder,  W.  C.  samt  Badeværelse  med  tempereret  Bruse¬ 
bad  og  Haandvaske  med  Koldt-  og  Varmtvandstilførsel.  I  Tagetagen  findes  Pige¬ 
værelser  og  Linnedrum  samt  Badeværelse  for  Funktionærer. 

Husvildeaf delingen  har  i  begge  Etager  12  Værelser  for  Husvilde  samt  Køk¬ 
ken  og  Vandkloset. 

Fattiggaarden  har  i  Kælderen  indrettet  Arbejdsstuer,  særskilte  Spisestuer  for 
Mænd  og  Kvinder  med  tilhørende  Anretnings-  og  Opvaskerum,  endvidere  sær¬ 
skilte  Bade  for  Mænd  og  Kvinder  samt  4  Arrcstlokaler.  1  Stueetagen  er  Fattig¬ 
bestyrerens  Lejlighed  og  Kontor,  i  Tagetagen  en  Andagtssal,  ellers  er  Etagerne 
optaget  af  Soverum. 

Paa  Terrænet  Vest  for  Bygningen  findes  en  makadamiseret  Arbejdsplads  med 
tilhørende  Stenplads,  Arbejdsskure,  Materialrum  samt  Klosetbygning  m.  m. 

Der  findes  selvfølgeligt  ved  hele  dette  Anlæg  en  Mængde  Enkeltheder,  som 
Pladsen  her  ikke  tillader  os  at  komme  nærmere  ind  paa,  dog  bør  den  Maade, 
paa  hvilken  Anstalten  faar  Varme  og  Lys,  endnu  korteligt  omtales. 

Samtlige  Bygninger,  med  Undtagelse  af  Direktørboligen,  faar  nemlig  Damp 
til  Opvarmning  og  Ventilation  fra  Frederiksberg  Forbrændingsanstalt,  som  ligger 
i  Nærheden,  og  hvor  al  Dagrenovationen  fra  Frederiksberg  forbrændes. 

Dampen  ledes  gennem  to  lige  store  Dampledninger  med  aftagende  Diameter 
gennem  en  underjordisk  Tunnel  og  forgrenes  til  alle  Bygningerne.  Tunnelen 
er  en  Monierkonstruktion,  Højden  er  overalt  2  m.  og  Bredden  1,5  — 1,75  m.,  for 
Hovedtunnelens  Vedkommende,  i  Sidetunnelerne  ind  til  Bygningerne  er  Bredden 
kun  1  m.  Tunnelen,  der  gennemsnitligt  er  dækket  med  0,75  m. 
Jord,  følger  saa  vidt  muligt  Terrænet;  den  faar  sit  Lys  dels 
gennem  Lysbrønde  til  Overfladen,  dels  ved  Elektricitet. 

Patientbygningerne  opvarmes  ved  et  kombineret  Varmt- 
vands-  og  Dampopvarmningssystem,  saaledes  at  Sygeværelser 
og  Opholdsrum  har  Varmtvandsopvarmning,  medens  Operations¬ 
afdelingen,  Badeafdelingen  samt  Thekøkkener,  Korridorer  osv. 
opvarmes  ved  Damp. 


ALDERDOMSHJEM.  PLAN  AF  STUEN. 

1.  Operationsstue.  2.  Lægeværelse.  3.  Badeværelse.  4.  Skyllerum.  5.  W.  C.  6.  Skab.  7.  Sygestue.  8.  Sygeplejerske. 
9.  Thekøkkeu.  10.  Opholdsrum,  n.  Sygestue.  12.  Badeværelse.  13.  Opholdskorridor. 


Ovnene  bestaar  for  Sygesalenes  Vedkommende  af  glatte  Smedejærns-Rør 
langs  Ydervæggene  under  Vinduerne,  ellers  anvendes  overalt  i  Patientbygningerne 
ophængte,  glatte  Radiatorer. 

Belysningen  er  for  hele  Kompleksets  Vedkommende  elektrisk,  hvortil  den 
fornødne  Elektricitet  og  Kraftforbrug,  som  ovenfor  nævnt,  faaes  fra  Forbrændings¬ 
anstalten.  Kablerne  føres  gennem  samme  Tunnel,  hvori  Varmeledningerne  ligger, 
og  bestaar  af  let  isolerede  Rundkobberstænger.  Sygestuerne  oplyses  ved  særligt 
konstruerede  Dobbeltlamper,  indrettede  til  saavei  direkte  som  indirekte  Lys,  hvoraf 
det  sidste  anvendes  om  Natten.  Operationsstuer  og  Sektionsstuer  har  store  Re¬ 
flektorer,  der  er  bevægelige  paa  blanke  Kobberskinner. 

Over  hele  Anlæget  strækker  sig  et  vidtforgrenet  Telefonnæt,  der  staar  i 
Forbindelse  med  det  offentlige  Telefonnæt.  Kablerne  mellem  Bygningerne  føres 
gennem  Damptunnellen ;  Omstillingsbordene  er  anbragte  i  Portnerboligen. 

Som  Architekter  har  for  Hospitalsbygningernes  Vedkommende  virket  Justits- 
raad  Henry  Meyer  og  Chr.  L.  Thuren  med  Architekt  Laage  som  Tilsynshavende, 

medens  Architekterne  for  Forsørgelsesvæsenets  Bygninger  har  været  Em.  Oland 
og  Chr.  L.  Thuren  med  Architekt  Hagen  som  Tilsynshavende. 

Ingeniørarbejderne  er  projekterede  af  Stadsingeniør  Jochimsen  og  Afdelings¬ 
ingeniør  C.  J.  Brodersen,  af  hvilke  sidstnævnte  under  Stadsingeniørens  Sygdom 
tillige  har  haft  Ledelsen  af  alle  disse  Arbejder  under  sig. 

Blandt  de  mange  Haandværkere  og  Leverandører,  som  har  været  medvirkende 
ved  Hospitalets  Opførelse,  skal  følgende  nævnes: 

Murmestrene  E.  Rothe  (Administrationsb)^gningen),  Olrich  (Lighus,  Fattig- 
gaard  og  Husvildeafdeling),  B.  Kramer  (Isolationsbygningen)  samt  Mursvendenes 
Aktieselskab  (Vaskeribygningen).  Tømmermestrene  V.  Mertins  (Administrations¬ 
bygning,  Patientbygninger  og  Portnerbolig),  N.  S.  Fjeldsøe  (Afd.  for  Hud-  og 
Kønssygdomme  og  Desinfektionsanstalt),  P.  Topp  (Sindssygeafdeling),  Oskar  Køh- 
ler  (Isolationsbygning  og  Plankeværker),  S.  A.  Haarlev  (Funktionærbygning), 
Chr.  Hansen  (Lighus)  og  Tømmersvendenes  Aktieselskab  (Køkkenbygning  og 
Vaskeribygning). 

Snedkermester  Chr.  M.  Rasmussen  har  leveret  Snedkerarbejdet  i  Patient¬ 
bygningerne. 

Skiferdækning  og  Blikkenslagerarbejde  er  udført  af  C.  Jensen,  Chr.  Bruun, 
A.  G.  Gynther  og  Dahl  &  Søn.  Malerarbejdet  af  Kruse  &  Kjær  og  C.  C.  Jo¬ 
hansen. 

Varmeapparater  er  leverede  fra  Riedel  &  Lindegaard,  Bruun  &  Sørensen, 
Recks  Opvarmningskompagni,  Aktieselskabet  Vølund. 

De  elektriske  Motorer  er  fra  Titan,  og  de  vidtstrakte  Gulvbeklædninger  af 
Linoleum  er  leverede  af  Em.  Meyer. 

Det  hele  Anlæg,  som  er  til  stor  Ære  for  Frederiksberg  Kommune,  har 
kostet  omtrent  3  Millioner  Kroner. 

Ovenstaaende  er  i  det  væsentlige  et  Uddrag  af:  Beskrivelse  af  Frederiksbergs  Kom¬ 
munes  nye  Hospitals  og  Forsørgelsesvæsens  Bygninger  ved  Nordre  Fasanvej,  udarbejdet 
af  knst.  Statsingeniør  C.  J.  Brodersen  i  Anledning  af  Nordisk  teknisk  og  hygiejnisk  Kon¬ 
gres  i  Kjøbenhavn  1903. 


EN  KONKURRENCE. 

1  Anledning  af  en  Artikel  i  »Architekten«  for  28.  November  1903  er  Red¬ 
aktionen  opfordret  til  at  meddele: 

1.  Konkurrencen  er  offentlig. 

2.  Programmets  Bemærkninger  om  Dispensationer  er  anførte  som  formaalstjen- 
lige  Oplysninger  for  de  konkurrerende  med  særligt  Henblik  paa  større  Lej¬ 
ligheder  og  deraf  følgende  større  Etage-  og  Bygningshøjder. 

3.  Ved  almindelig  offentlig  Konkurrencer,  hvortil  alle  har  Adgang,  drejer  Kon¬ 
kurrencen  sig  kun  om  de  udsatte  Præmier,  se  §  9  i  »Vejledende  Regler 
ved  Konkurrencer«. 

FORSKELLIGT. 


Udnævnelse.  Architekt  ved  de  danske  Statsbaner  H.  Wenck  er  bleven  ud¬ 
nævnt  til  Professor. 

¥ 

Kjøbenhavns  Raadhus  i  fremmede  Tidsskrifter.  Det  udbredte  engelske  Tids¬ 
skrift  » The  Builder «  har  i  sit  Hefte  for  21.  November  en  kortfattet,  men  sær¬ 
deles  velvillig  Artikel  om  vort  nye  Raadhus,  ledsaget  af  en  Plan  og  en  Del 
større  Afbildninger,  hvoraf  en  viser  Facaden  mod  Raadhuspladsen  og  er  i  meget 
stort  Format.  Desværre  er  Gengivelserne  skæmmede  noget  ved  det  uklare  og 
taagede,  som  næsten  altid  findes  ved  det  ellers  fortræffelige  Tidsskrifts  Billeder. 

I  November-Heftet  af  det  franske  Tidsskrift  » l’Art  décoratif «  er  under  Navnet 
Jean  Lahor  ligeledes  skrevet  en  meget  smigrende  Artikel  om  Raadhuset,  hvortil 
knytter  sig  6  udmærkede  Gengivelser  af  nogle  Portaler  og  Enkeltheder.  For- 
tatteren  omtaler  her  det  danske  Raadhus  som  en  af  de  bedste  Nybygninger  i 
det  svundne  Aarhundrede. 

Svenske  og  norske  Tidsskrifter  har  allerede  tidligere  bragt  deres  Læsere 
illustrerede  Beskrivelser  om  denne  Bygning ;  nu  for  nylig  har  Architekt  F.  A.  G. 
Holland  i  Kristiania  skrevet  en  meget  smuk  og  indgaaende  Kritik  i  det  norske 
Tidsskrift  »Samtiden«;  han  føler  det  Nyropske  Værk  virkende  »som  et  for¬ 
friskende  pust  i  lummer  luft  for  en  gangs  skyld  at  faa  slippe  fri  for  den  obli¬ 
gate  gotik,  renaissance,  rococo  o.  s.  v.  og  ikke  mindst  for  de  klassiske  stil¬ 
plagiater,  der  er  saa  fyldig  repræsenteret  netop  i  Kjøbenhavn«. 

¥ 

En  international  Konkurrence  angaaende  Udkast  til  et  israelitisk  Tempel  i 
Triest  er  udskreven  af  den  derværende  Menighed.  For  Tegningerne,  som  skal 
være  indsendte  den  1.  Marts  1904,  er  udsat  Præmier  paa  8000,  5000  og  2000 
østrigske  Kroner.  Bedømmelsesudvalget  bestaar  af  Overingeniør  Guido  Levi  i 
Triest,  Ingeniør,  Dr.  Ettore  Lorenzutti,  Formand  for  Stadsbygningsvæsenet  i 
Triest,  Ingeniør  Marco  de  Parente  og  Architekt  Allessandro  Hummel  som 
Delegerede  for  Architekt-  og  Ingeniørforeningen  i  Triest;  Professor  K.  Hesky, 
Direktør  for  den  k.  k.  Statsindustriskole  i  Triest,  samt  Architekt,  Professor 
Manfredo  Emanuele  Manfredi,  Direktør  for  det  kgl.  Kunstakademi  i  Venedig. 

Forespørgsler  stiles  til  den  israelitiske  Menigheds  Kontor,  Piazza  Sa.  Cate- 
rina  3,  Triest. 

I  udenlandske  Architektkredse  hersker  der  nogen  Utilfredshed  med  Juryens 
Sammensætning,  idet  man  gør  gældende,  at  der  burde  være  indvalgt  nogle  flere 
Architekter  som  Dommere  fra  andre  Nationer. 

¥ 

Det  engelske  Hus.  I  Architektforeningen  i  Berlin  holdt  Landbygningsinspektør, 
Dr.  Muhesius  i  forrige  Maaned  et  Foredrag  om  Anlæget  af  det  engelske  Hus. 
Taleren  havde  ved  en  7-aarig  Virksomhed  i  London  haft  Lejlighed  til  at  sætte 
sig  nøje  ind  i  dette  Emne  og  fremhævede,  at  det,  trods  de  mange  Afbildninger, 
der  stadigt  fremkom  heraf  i  Tidsskrifter  og  Værker,  dog  langtfra  var  tilstrække¬ 
ligt  kendt  paa  Fastlandet. 

Englænderne  planlagde  altid  deres  Huse  saaledes,  at  alle  Beboelsesrum,  men 

fremfor  alt  Sove-  og  Børneværelser,  fik  saa  megen  Sol  som  muligt.  De  ude¬ 
lukkede  sig  fra  Gadens  Tummel  ved  Mure  eller  tætte  Buskadser,  og  Husets 
egentlige  Front  vendte  de  mod  Haven. 

Taleren  forklarede  dernæst  Bygningens  Indretning  og  anførte  saaledes,  at 
det  engelske  »drawing-room«  egentlig  omfatter  baade  Dagligstue,  Salon  og  Fruens 
Værelse  eller  Kabinet,  hvilket  jo  —  efter  hvad  man  skulde  tro  —  maatte  sim¬ 
plificere  Planen  betydeligt.  Økonomirummene  roste  han  for  deres  ualmindelig 
praktiske  Sammenstilling  og  Indretning;  de  indtog  sædvanligt  omtrent  en  Tredie- 
del  af  Lejlighedens  Areal,  medens  de  f.  Eks.  i  Tyskland  kun  optager  fra  en 
Sjettedel  til  en  Tiendedel. 

De  moderne  engelske  Haveanlæg  bliver  nu  altid  anlagte  regelmæssige;  de  land¬ 
skabelige  Anlæg,  som  vi  kalder  engelske  Haver,  eksisterer  for  Tiden  kun  udenfor 
England.  I  de  engelske  Haver  findes  hverken  bugtede  Gange  eller  kunstige 
Klipper  og  Ruiner,  ikke  heller  træffer  man  der  Søer  eller  Damme  med  uregel¬ 
mæssige  Konturer;  man  er  atter  vendt  tilbage  til  de  geometriske  Anlæg.  Foran 
Huset  strækker  sig  en  Terrasse,  til  hvilken  den  regelmæssigt  anlagte  Blomsterhave 
støder  op,  og  foran  denne  igen  ligger  den  store  Græsplæne.  Ved  Siden  findes 
Køkken-  og  Frugthaven  og  den  aldrig  manglende  Sports-  eller  Tennisplads.  Alt 
er  regelmæssigt  inddelt  og  hver  Part  for  sig  vandret  planeret,  saa  at  Haven 
næsten  bliver  et  Terrasseanlæg. 

Bygningens  Ydre  er  simpelt  og  beskedent;  man  undgaar  saa  meget  som 
muligt  Karnapper,  Baand  og  Spir  og  lægger  synligt  an  paa  at  tilvejebringe  store 
Helhedsindtryk. 


FORENINGSMEDDELELSER. 

Den  aarlige  Generalforsamling  afholdtes  Lørdag  den 
28.  November  Kl.  8  i  Industriforeningens  Repræsentantsal 
med  Dagsorden  som  angivet  i  » Architekten«  for  21.  Novem¬ 
ber  d.  A.  Side  88. 

Formanden,  Axel  Berg,  aflagde  Beretningen.  For¬ 
eningen  omfatter  nu  125  indenbyes,  23  udenbyes  og  7 
udenlandske  Medlemmer  (imod  foregaaende  Aar  henholdsvis 
120,  19  og  7). 

Siden  sidste  Generalforsamling  var  der  afholdt  4  almindelige  Forenings¬ 
møder.  Formanden  omtalte  den  i  Sommerens  Løb  afholdte  tekniske  og  hygiej¬ 
niske  Kongres  samt  den  Udstilling  af  Tegninger,  som  havde  været  arrangeret  i 
Forbindelse  med  denne ;  ligeledes  dvælede  han  ved  det  vellykkede  nordiske 
Architektmøde  og  den  dermed  forbundne  Udflugt,  som,  takket  være  det  ener¬ 
giske  Udvalg,  var  forløbet  til  almindelig  Tilfredshed. 

Ved  2  af  Foreningsmøderne  var  der  arrangeret  Udstillinger,  dels  Sylvius 
Knutzen’s  Tegninger  fra  en  Studierejse  i  Tyskland  og  Italien,  og  dels  Herholdts 
efterladte  Tegninger  i  Forbindelse  med  Akvareller  udstillede  af  Harrild,  Kamp- 
mann,  Vald.  Schmidt  og  Wenck. 

Af  Architekt  Wåhlin  fra  Malmø  var  holdt  Foredrag  om  Restaurering  af 
Herregaarden  Vegeholm  i  Skaaiie. 

Sammen  med  Ingeniørforeningen  var  afholdt  en  Udstilling  i  Forbindelse 
med  den  tekniske  og  hygiejniske  Kongres  24. — -27.  Juni.  Udvalget  for  denne 
Udstilling  bestod  af  S.  Knutzen,  Varming  og  Wenck. 

Der  var  i  Aarets  Løb  blevet  behandlet  1  Honorarsag.  Foreningen  var  til¬ 
kaldt  ved  følgende  Konkurrencer:  Bebyggelsesplan  over  et  Areal  i  Aarhus  (Clem- 
mensen  og  Kampmann),  Plakatsøjler  i  Kjøbenhavn  (A.  Berg  og  Emil  Jørgensen), 
og  Bebvggelsesplan  over  et  Areal  paa  Frederiksberg  (Vald.  Schmidt  og  Thon¬ 
ning).  De  to  sidstnævnte  Konkurrencer  ere  endnu  uafgjorte. 

Til  at  medvirke  som  Dommere  ved  »Præmiering  af  Byggeforetagender  paa 
Frederiksberg«  var  valgt  M.  Borch  og  Viggo  Dahl. 

Foreningen  har  modtaget  1  Portion,  Kr.  150,  af  Brødrene  Sørensens  Legat. 

Der  var  sendt  Lykønskning  til  Professor  Fengers  og  Docent  C.  V.  Nielsens 
70-aarige  Fødselsdage. 

Formanden  meddelte,  at  Understøttelsesfondens  Formue  for  Tiden  er  Kr. 
1  5  3  3 9, 1  3  °S  at  der  iaar  var  uddelt  to  toaarige  Understøttelser  til  Enker  paa 
henholdsvis  Kr.  300,00  og  Kr.  100,00.  G.  Steenberg,  der  ved  Lodtrækning  var 
afgaaet  som  Medlem  af  Bestyrelsen  for  Understøttelsesfonden,  genvalgtes. 

Foreningen  havde  søgt  Regeringen  om  et  Bidrag  for  at  kunne  sende  en 
Delegeret  til  Architektkongressen  i  Madrid,  men  dens  Ansøgning  var  ikke  bleven 
bevilget. 

Redaktøren,  Arne-Petersen,  gav  dernæst  nogle  Meddelelser  om  Bladet  og 
dets  Virksomhed.  Den  Form,  som  Tidsskriftet  nu  havde  faaet,  mente  man  fore¬ 
løbigt  at  kunne  blive  staaende  ved,  og  Aarets  Resultat  i  pekuniær  Henseende  var 
omtrent  det  samme  som  ifjor,  nærmest  noget  bedre.  Man  haabede  stadig  at 
kunne  regne  med  Bidragene  fra  Staten  og  den  Raben-Levetzauske  Fond,  da  man 
i  dem  havde  en  væsentligt  Støtte  til  at  komme  over  de  stadig  stigende  For¬ 
dringer  til  Billedstof  og  Forfatterhonorar. 

Kassereren ,  V.  Fischer  ,  fremlagde  det  reviderede  Regnskab,  som  blev 
godkendt. 

De  af  Bestyrelsen  fremsatte  Forslag  til  Ændringer  og  Tilføjelser  i  Statuterne 
for  Foreningens  Understøttelsesfond  blev  vedtagne  efter  en  kort  Diskussion. 

Det  vedtoges  dernæst  efter  en  meget  livlig  Diskussion,  at  Foreningens  Med¬ 
lemmer  fremtidig  paa  Forretningsskrivelser  og  offentlige  Meddelelser  skulde 
betegne  sig  som  Medlemmer  af  »Akademisk  Architektforening«  ved  Bogstaverne 
M.  af  A.  A. 

Samtidigt  vedtoges  den  Bestemmelse,  at  intet  Medlem  maatte  benytte  For¬ 
eningens  Mærke  paa  sit  private  Forretningspapir. 

Den  afgaaede  Bestyrelse  med  Undtagelse  af  Eugen  Jørgensen,  som  ikke 
ønskede  Genvalg,  blev  enstemmigt  genvalgt;  i  Stedet  for  Sidstnævnte  valgtes. 
A.  Lauritzen.  Til  Suppleanter  valgtes  C.  Thonning  og  S.  Lemche;  til  Revisorer 
Ph.  Smidth  og  C.  L.  Thuren;  til  Udstillingsudvalg  J.  Dich  og  Sylvius  Knutzen 
og  til  Udvalget  for  Honorarsager  A.  Rosen  og  V.  Schmidt. 


Udgiver:  AKADEMISK  ARCHITEKTFORENING.  —  Redaktør:  Architekt  K.  ARNE-PETERSEN 
Redaktionsudvalg:  Architekterne  EUGEN  JØRGENSEN  og  ALFR.  THOMSEN. 

6.  Aargang  N?  i  i 


BISPEBJERG  BEGRAVELSESPLADS. 


redag  den  27.  November  1903  indviedes  Kjøbenhavns  store,  nye  Begravelses- 


r  plads  ved  Bispebjerg,  hvorved  Kommunen  har  indvundet  tilstrækkeligt  Areal 
til  over  85,000  Grave.  Det  vil  sige,  at  der  med  en  Rotation  af  20  Aar  er 
Plads  nok  til  ca.  3500  Lig  aarlig  i  50  Aar,  eller  mere  end  dobbelt  saa  mange 
som  den  nuværende  Dødelighedsprocent,  20  pro  mille,  kræver. 

Hele  Begravelsespladsen  er  56  Tdr.  Land,  hvoraf  de  21  Idr.  nu  er  saa 
godt  som  færdigt  anlagte  med  Veje  og  Plantninger.  Resten  vil  blive  inddraget, 
efterhaanden  som  der  er  Trang  dertil.  Hele  Arealet  er  drænet  og  forsynet  med 
Kloakledninger,  og  alle  større  Jordarbejder  er  tilendebragte.  Omtrent  Halvdelen 
af  Arealet  er  drænet  til  Begravelse  i  dobbelt  Dybde. 

Opførelsen  af  de  3  Kapeller  og  Bygningerne  for  borgerlig  Begravelse  og 
Ligbrænding,  som  er  viste  paa  Planen,  er  udsat  indtil  videre,  hvorimod  Gråver- 
bolig,  Opsynsmandsbolig  og  Staldbygning  paa  begge  Sider  af  Hovedindgangs¬ 
porten  samt  et  foreløbigt  Kapel  er  færdigbyggede  efter  Tegninger  af  Architekt 
A.  Clemmensen. 

Arealet  er  højtbeliggende,  ca.  94  Fod  o.  d.  V.,  og  har  en  Højdeforskel  af 
36  Fod.  Arealet  købtes  i  Aaret  1894  af  Begravelsesvæsenet  for  130,000  Kr., 
og  den  1.  Februar  1901  vedtog  Borgerrepræsentationen  at  anvende  det  til  Be¬ 
gravelsesplads  med  et  Budget  af  350,000  Kr. 

Planen  til  Bispebjerg  Begravelsesplads  er  udarbejdet  af  Landskabsgartner 
Edv.  Glæsel  under  Samarbejde  med  Professor  Hans  J.  Holm,  der  ligesom  Giæsel 
var  tilkaldt  af  Magistraten  i  Efteraaret  1899  for  sammen  med  Begravelsesvæsenets 
Direktør  og  Ingeniør  at  bistaa  ved  Tilvejebringelsen  af  en  egnet  Grundplan. 

De  omfattende  Forarbejder,  Jordundersøgelser,  Udarbejdelse  af  Afdræninger, 
Kloak-  og  Nivellementsplaner,  er  udførte  af  Begravelsesvæsenets  Direktør,  Justits- 
raad  Abrahams  og  Professor  A.  Lutken. 

I  Hovedtrækkene  skraaner  Arealet  fra  Nord  til  Syd  med  en  stærkt  udpræget 
Sænkning  i  samme  Retning  midt  i  Terrænet.  I  det  sydvestlige  Hjørne  hæver 
Terrænet  sig  stærkest  og  danner  en  Høj,  og  mod  Nordvest  er  det  stærkt 
afl'aldende. 

I  Planen  har  man  søgt  at  udnytte  Terrænets  karakteristiske  Form  saa  meget 
som  muligt;  hvor  det  kunde  lade  sig  gøre,  har  man  yderligere  fremhævet  denne 
ved  Jordarbejder.  Destoværre  har  det  af  Hensyn  til  de  omliggende  Ejendomme 


—  109  — 


Frederiksborgvej. 


ikke  kunnet  lade  sig  gøre  at  lægge  Hovedindgangen  mod  Syd,  saa  at  man 
straks  havde  Jordformen  vertikalt  for  Øje.  Hovedindgangen  er  derfor  lagt  i  Øst 
ud  mod  Frederiksborgvejen,  hvorfra  man  gennem  et  højt  Portparti,  som  delvis 
dannes  af  Graver-  og  Opsynsmandsbolig,  kommer  ind  i  Anlægets  Hovedakse. 

I  Modsætning  til  de  mere  landskabelige  Kirkegaarde,  som  i  de  senere  Aar 
er  tilvejebragte  i  Berlin,  Hamburg,  Koln,  Diisseldorf  o.  a.  Steder,  er  Inddelingen 
af  Arealet  her  regelmæssig,  næsten  retlinet,  hvilket  man  har  anset  for  den  mest 
formaalstjenlige  Form  for  et  Kirkegaardsanlæg. 

Indenfor  Indgangsporten  deler  Hovedvejen  sig.  En  bred  Dobbeltallé  fører 
direkte  op  til  det  store  Kapel,  og  to  mindre  Alleer  fører  henholdsvis  til  det 
nordvestlige  og  det  sydvestlige  Kapel.  Hovedkapellet  skal  indeholde  en  stor  og 
to  mindre  Kapelsale,  som  af  praktiske  Hensyn  faar  Udgange  henholdsvis  mod 
Vest,  Nord  og  Syd.  Foruden  Kapelsalene  skal  Hovedkapellet  indeholde  Præste- 
værelser,  Venteværelse  og  de  nødvendige  Ligrum.  Kapelbygningerne  mod  Nord¬ 
vest  og  Sydvest  skal  derimod  kun  have  en  Kapelsal  hver  samt  Ligrum.  Bag 
Hovedkapellet  er  tænkt  et  Anlæg  til  Pynt,  omgivet  af  høje  Takshække,  med 
Bænkepladser  for  Ventende.  Fra  Hovedkapellet  fører  en  Midtegang  gennem 
Kirkegaardens  Længdeakse  tværs  over  det  lavtliggende  Parti,  som  strækker  sig 
vinkelret  paa  Hovedaksen  i  den  ovenomtalte  Sænkning.  I  Kvartererne  langs 
Midtegangen  og  i  en  enkelt  Række  langs  alle  Hovedgangene  tænkes  Fatnilie- 
begravelserne  anbragte  med  Baggrund  af  høje  Hække,  længere  ude  Familie¬ 
begravelserne  og  i  Yderkanterne  Frijordsbegravelserne,  som  i  Lighed  med,  hvad 
der  finder  Sted  paa  Vestre  Kirkegaard,  tænkes  beplantede  med  stærkt  voksende 
Træer  til  Læ  for  hele  Anlæget.  Hovedalleen,  som  fører  til  det  nordvestlige 
Kapel,  er  for  Øjet  horisontal;  derimod  sænker  den  sydlige  Hovedallé  sig  paa 
Midten  ned  til  den  Højde,  som  det  lavtliggende  Parti  har.  Dette  Midteparti 
danner  et  temmeligt  selvstændigt  Hele,  indrammet  af  slanke  Pyramidetræer,  mod 
Nord  og  Syd  ender  det  i  Alleer,  beplantede  med  samme  Slags  Træer. 

I  hosstaaende  perspektiviske  Fremstilling  af  Bispebjerg  Kirkegaard,  der  giver 
et  godt  Billede  af  Helheden,  er  der  blot  den  Ændring,  som  maa  tænkes  gjort, 
at  Kapellet  for  borgerlige  Begravelser  skal  ligge  i  det  sydøstlige  Hjørne,  ikke 
som  vist  i  det  sydvestlige. 

Paa  Planen  er  med  punkterede  Linier  angivet  det  foreløbige  Begravelses¬ 
kapel*),  der  er  opført  af  Træ  efter  Architekt  Clemmensens  Tegninger.  Pladsen 
for  dette  er  valgt  saaledes,  at  det  ikke  kommer  til  at  ligge  i  Vejen  for  Op¬ 
førelsen  af  det  fremtidige  Kapel,  og  saaledes,  at  al  Beplantning  vil  kunne  udføres, 
som  Planen  viser. 

Det  foreløbige  Begravelseskapel  indeholder  Forrum  til  Ophold  for  Ventende, 
et  større  og  to  mindre  Kapeller,  Ligrum  med  rigelig  Plads  til  20  Kister,  to 
Værelser  for  Præsterne,  Varmeværk,  Brændsels-  og  Materialrum. 

Foruden  denne  Bygning  er  opført  tilhøjre  for  Porten  en  Graverbolig  med 
Kontor  og  tilvenstre  en  Bygning  med  Bolig  for  Opsynsbetjenten,  Vagtstue,  Sned¬ 
kerværksted  og  Spisestuer  for  de  paa  Kirkegaarden  beskæftigede  mandlige  og 
kvindelige  Arbejdere.  I  et  Udhus  findes  Stald,  Vognport,  Vaskerum  etc. 


')  Se  »Architekten«,  5.  Aargang,  Nr.  1. 

Kontor  og  Vagtstue  vil  foreløbigt  blive  tagne  i  Brug,  medens  iøvrigt  Boligerne 
paa  Grund  af  det  fugtige  Efteraar  først  vil  blive  gjort  færdige  til  Foraaret  1904. 

Ved  det  alt  udførte  Arbejde  paa  Begravelsespladsen  er  Ingeniørarbejdet  ledet 
af  Professor  A.  Lutken.  Dræning,  Kloak-  og  Jordflytningsarbejde  er  udført  af 
Entreprenørerne  Hans  &  Jørgen  Larsen,  Berntsen  &  Larsen  og  Bjerregaard, 
og  de  store  Rør  til  Ledningerne  er  leverede  af  Schøller  &  Rothe.  Vejarbejdet 
er  udført  af  Entreprenør  Person  Klein,  Vandindlæget  af  Vandmestrene  v.  Norde 
og  Thomsen.  Plantningsarbejdet  er  forestaaet  af  Landskabsgartner  Edv.  Glæsel. 

Ved  Opførelsen  af  Bygningerne  har  følgende  Haandværkere  medvirket: 
Murmestrene  Em.  Jensen  &  Schumacher  og  H.  O.  Rasmussen,  Tømmermestrene 
F.  C.  Jacobsen  og  Jul.  Nielsen  &  Abel.  Snedkerarbejdet  er  leveret  dels  af 
Oscar  Køhler,  dels  fra  Oxelbergs  Snedkeri,  Malerarbejdet  udført  af  Møllmann 
&  Co.  og  Varmeværket  af  Hein  &  Møli.er-Holst.  Architekt  Joh.  Nielsen  har 
ført  Tilsyn  med  Bygningsarbejdet. 


GRAVMONUMENTER. 


At  der  i  vor  Tid  —  i  alt 
-ZjL  Fald  her  i  Landet  — 
er  langt  mindre  Sans  for  at 
smykke  de  Afdødes  Grav¬ 
steder  paa  en  værdig  Maade, 
end  der  var  f.  Eks.  i  Slut¬ 
ningen  af  det  1 8de  Aar- 
hundrede  og  Begyndelsen 
af  det  19de,  er  en  saa  ofte 
gentagen  Sandhed,  at  det 
næsten  er  trivielt  atter  at 
bringe  den  frem.  Og  dog 
har  »Architekten«  Aarsag 
til  at  blive  ved  med  slige 
Gentagelser;  thi  efterhaan- 
den  kan  det  maaske  gaa 
ind  i  Bevidstheden,  i  alt 
Fald  hos  en  Del  af  dem, 
der  har  Skønhedssans,  at 
vil  blot  Enhver  efter  Evne 
og  ved  Lejlighed  yde  sin 
Skærv  til  en  Forbedring  af 
Forholdene,  maa  det  dog 
tilsidst  hjælpe.  Naar  man 
gennemvandrer  vore  Kirke- 
gaarde  og  ser  den  store 
Forskel  mellem  de  ældre 

OG  billedhugger  a.  bundgaard. 


-  '1.13  - 


Gravmonumenter,  som  hvert  især  indeholder  en  architektonisk  eller  plastisk  Idé, 
selv  om  Udstyrelsen  er  tarvelig,  ja  endogsaa  fattig,  og  de  Fabrikationsgenstande, 
som  en  gros  præsteres  i  vor  Tid  af  diverse  Stenhuggerier  og  Jærnstøberier,  da 
maa  man  virkeligt  korse  sig  og  tvivle  om,  at  det  er  sandt,  at  »Verden  gaar  fremad«. 

I  nærværende  Nummer  af  »Architekten«  gives  en  Fremstilling  af  den  nye 
Bispebjerg  Begravelsesplads.  Det  er  let  at  se,  at  den  Plan,  som  er  vedtaget,  er 
et  Arbejde  af  virkelig  architektonisk  Værdi,  og  enhver  Sagkyndig  kan  tænke  sig, 

at  der  har  været  mange  Hindringer,  der  skulde  besejres,  for  at  naa  saa  vidt  — 
Hindringer  og  Overvejelser,  som  maaske  kun  den  er  i  Stand  til  rigtigt  at  forstaa 
og  værdsætte,  som  selv  har  til  Livsgerning  at  beskæftige  sig  med  Architektur 
—  hvorunder  Havevæsen  og  -Anlæg  har  sin  Særstilling  —  og  Plastik.  Men 
saafremt  der  paa  den  nye  Kirkegaard  ikke  skulde  blive  anbragt  Gravmonumenter 
af  større  kunstnerisk  Værdi,  end  sædvanligt  er  Tilfældet,  vil  Anlægets  Skønhed 
og  Planens  Simpelhed  kun  med  Vanskelighed  kunne  komme  til  sin  Ret.  Det 
hele  vil  ligefrem  drukne  i  lutter  Banalitet,  uagtet  der  til  at  begynde  med  fore¬ 
ligger  en  saa  smuk  Plan. 


De  Gravmonumenter,  hvoraf  her  gengives  Afbildninger,  staar  langt  over 
det  meste  af,  hvad  der  ydes  paa  dette  Omraade.  Den  Simpelhed,  der  præger 
dem,  og  den  Forstaaelse  af  Materialet,  som  de  har  tilfælles,  danner  en  velgørende 
Modsætning  til  den  Formløshed  i  Granit  og  Marmor,  man  ellers  er  vant  til  at 
se,  og  til  alle  de  brudte  Søjler,  Duer,  trofaste  Hunde  o.  s.  v.,  som  vore  Kirke- 
gaarde  vrimler  af. 


m 

m 

GRAVMONUMENT  PAA  THISTED  KIRKEGAARD. 

Monumentet  er  rejst  i  Sommeren  1903  efter  Tegning  af  Architekt  O.  R. 
Langballe.  Det  har  sin  Plads  paa  et  skraat  Terræn;  Materialet  er  sort,  poleret, 
svensk  Granit.  Der  er  anvendt  en  Del  Bronce-Dekorationer,  ligesom  Laagen, 
Kæderne  i  Indhegningen,  Toprosetterne  paa  Pillerne  m.  m.  er  af  Bronce.  Det 
staar  paa  et  Plateau  med  sorte  og  røde  polerede  Granitfliser  med  sort  Indramning. 
Under  dette  er  der  et  muret  Gravkammer. 

Firmaet  Hans  &  Jørgen  Larsen  har  udført  Stenarbejdet,  Metalstøber  O. 
Schieltved  Broncearbejdet.  Dette  er  modelleret  af  Billedhugger  S.  Mørck. 


GRAVMONUMENT  MED  FIGURER. 

Tegningerne  til  dette  saavelsom  til  de  to  nedenfor  nævnte  Gravsteder  er 
udførte  af  Architekt  Emil  Jørgensen.  Gravmonumentet  er  udført  af  Stenhugger¬ 
mester  Carl  Scheller  og  er  foreløbigt  opstillet  paa  dennes  Plads.  Figurerne  er 
modellerede  af  Billedhugger  A.  Bundgaard.  Sokkelen  er  udført  i  blaa,  born¬ 
holmsk  Granit,  Mellemstykket  med  Figurerne  i  rødgraa  Granit  og  Frontonen  i 
grønlig,  svensk  Granit.  Tavlen  er  af  sort,  poleret  Marmor  og  Indfatningen  om 
den  samt  Fyldingen  i  Frontonen  er  af  hvidt,  carrarisk  Marmor. 

SEIFERTS  FAMILIEGRAVSTED. 

Familiegravstedet  er  rejst  i  Aaret  1900  paa  Vestre  Kirkegaard  efter  Bestil¬ 
ling  af  Smedemester  Carl  Seifert,  der  selv  har  smedet  Gitteret.  Stenarbejdet 
er  udført  i  blaagraa,  bornholmsk  Granit  af  Firmaet  FIans  &  Jørgen  Larsen. 

GOLDSTE1NS  FAMILIEGRAVSTED. 

Familiegravstedet  er  rejst  i  Aaret  1902  paa  Vestre  mosaiske  Kirkegaard  efter 
Bestilling  af  Grosserer  E.  Goldstein.  Stenarbejdet  er  udført  i  graa,  bornholmsk 
Granit  af  A.  Sodes  Stenhuggeri;  Smedearbojdet  er  udført  af  Smedemester  Ferd. 
SCHÆBEL. 


FORSKELLIGT. 


Architektkongressen  i  Madrid  1904.  I  Anledning  af  denne  Kongres,  der  som 
bekendt  afholdes  i  April  Maaned  n.  A.,  er  der  fra  det  franske  Rejsebureau 
» Voyages  Pratiques «  udsendt  Meddelelse  med  følgende  Oplysninger:  1)  at  det 
gratis  meddeler,  ved  direkte  eller  skriftlig  Henvendelse,  Oplysninger  til  alle  Kon¬ 
gresmedlemmer  om  Billetter  til  nedsat  Pris,  Rejseruter  og  Fartplaner  nr.  nr., 
2)  at  det  besørger  enkelte  Billetter  til  nedsat  Pris,  Rundrejsebilletter  eller  I  ur 
og  Retur,  3)  at  det  arrangerer  en  eller  flere  samlede  Udflugter  gennem  hele 
Spanien  for  Architekterne  og  deres  Familie. 

Yderligere  Oplysninger  erholdes  ved  Henvendelse  til  Bureauets  Kontor,  Rue 
de  Ronre  9,  Paris. 

¥ 

Frederiksberg  Hospital.  I  Tilslutning  til  vor  Artikel  i  Nr.  10  skal  endnu 
anføres  nogle  danske  Firmaer,  som  har  været  Leverandører  til  dette  Anlæg: 
Spildevandsanlæg,  Vandledninger  o.  lign.  er  leverede  af  Ludvigsen  &  Hermann, 
Riedels  Eft.  og  Hassel  &  Teudt.  De  elektriske  Installationer  er  fra  Ludvig 
Lund,  Laur.  Knudsen,  Prof.  Jurgensens  Etabi.  og  »Titan«.  Ringeapparater  og 
Telefonanlæg  er  udførte  af  Levring  &  Larsen,  Riisgaard  samt  Ferd.  E.  Sørensen 
&  Co.,  og  endelig  har  Murmestrene  Holbøll  &  Poulsen  opført  Funktionær- 
bygningen,  Sindssygeafdelingen,  Afdelingen  for  Hud-  og  Kønssygdomme,  Køkken¬ 
bygningen,  Desinfektionsanstalten  og  Portnerboligen. 

TYPOGRAFERNES  STIFTELSE  I  BOYESGADE. 


I  Midten  af  forrige  Aarhundrede  fremstod  der  en  Bevægelse  blandt  Kjøbenhavns 
Haandværksfag  for  Tilvejebringelsen  af  Alderdomshjem  for  gamle  Haandværks- 
svende  og  deres  Enker,  og  denne  Bevægelse  naaede  ogsaa  snart  Typograferne. 
Ved  et  Møde  af  Kjøbenhavns  Typografer  i  1857  vedtoges  det  at  indsamle  til 
en  Fond  til  Oprettelse  af  en  Fribolig  for  gamle  Typografer  og  deres  Enker,  og 
Indsamlingen  begyndte  i  Oktober  s.  A.  Endskønt  Bidraget  kun  var  4  Skilling 
om  Ugen  (senere  sattes  det  til  4  Kr.  aarlig  og  er  nu  10  Øre  ugentlig),  var 
Foreningen  efter  13  Aars  Forløb  naaet  saa  vidt,  at  den  den  1.  Oktober  1870 
kunde  hejse  Kransen  paa  sin  første  Bygning  i  Fille  Istedgade  4.  Den  indeholder 
20  Toværelsers-Dejligheder,  hvoraf  2  straks  bortgaves  til  Friboliger.  Bygningen, 
som  var  opført  af  Murmester  Dabelsten  og  Tømmermester  Scheidel  under  Tilsyn 
af  en  bygningskyndig  Mand,  var  vurderet  til  21,000  Rdl.  Dette  praktiske  Udslag 
af  Foreningens  Virksomhed  bragte  Medlemsantallet  til  for  en  Tid  at  stige  til  ca. 
200,  og  en  Gave  fra  Kammerherreinde  Berling  paa  20,000  Kr.  (navnlig  til  Køb 
af  Friboliger)  gav  Foreningen  yderligere  Vind  i  Sejlene,  saa  at  den  den  1.  Januar 
1884  for  41,000  Kr.  kunde  købe  Genboejendommen  til  Viktoriagade  23,  som 
var  opført  af  de  samme  Bygmestre  og  efter  de  samme  Tegninger  som  Bygningen 
i  Istedgade,  kun  at  der  var  tilføjet  2  Kvistlejligheder.  Antallet  af  Friboliger  var 
ved  dette  Tidspunkt  17.  Foreningen  havde  imidlertid  i  Aarenes  Løb  modtaget 
overordentlige  Bidrag  fra  flere  Bogtrykkere  og  andre  Velyndere,  og  desuden 
større  Gaver,  dels  til  Indkøb  af  Friboliger,  dels  til  Legater,  hvoraf  Renterne 
skulde  uddeles  til  Fribeboerne,  saaledes  at  Foreningen  for  Tiden  ejer  en  Legat¬ 
formue  af  14,100  Kr.,  medens  Bygningerne  i  Istedgade  og  Viktoriagade  er  bog¬ 
førte  med  henholdsvis  58,000  Kr.  og  60,000  Kr.  I  det  forløbne  Aar  har  24 
af  Lejlighederne  været  Friboliger. 

Efter  1884  kom  der  en  jævn  Stigning  i  Medlemsantallet  og  dermed  i  Ind¬ 
tægterne,  saa  at  Bestyrelsen  for  et  Par  Aar  siden  besluttede  sig  til  at  se  sig  om 
efter  en  Grund  til  en  ny  Bygning,  og  i  September  1902  købtes  Grunden  i 
Boyesgade  af  Tømmermester  Fussing  for  en  Sum  af  80,000  Kr.;  og  her  er  nu 
bleven  opført  den  Bygning,  som  man,  som  Bestyrelsen  siger  i  et  udsendt  Opraab, 
betragter  »med  den  Glæde,  som  Vandreren  føler  ved  efter  en  lang  og  besvær- 

lig  Vej  at  faa  Øje  paa  sit  Maal«.  Thi,  siger  den  videre,  »Arbejdet  for  at  skaffe 
Typografernes  Fremtidsbygning  en  god  Beliggenhed  og  Kampen  for  at  overvinde 
de  af  forældede  Servituter  og  ublu  Pengefordringer  opstaaede  Hindringer  har 
nemlig  været  baade  omfattende  og  besværlig,  uden  —  indtil  Tilbudet  om  Grunden 
i  Boyesgade  forelaa  —  at  resultere  i  mere  end  den  Tristhed  i  Sind,  som  spildte 
Kræfter  m edfører« . 

»Typografernes  Stiftelse«,  der  indviedes  den  n.  Oktober  d.  A.,  er  beliggende 
i  Boyesgade  Nr.  3  — 11.  Det  store  Bygningskompleks,  der  er  opført  efter  Teg¬ 
ninger  af  Architekt  Christen  Larsen,  præsenterer  sig  udvendigt  smukt,  paa  een 
Gang  hyggeligt  og  anseligt.  Hovedanlæget  er  tre  Fløje,  der  omfatter  en  kva¬ 
dratisk  Gaard,  foran  adskilt  fra  Gaden  ved  et  højt  Jærngitter  mellem  murede 
Piller.  Et  lille,  beplantet  Anlæg  med  en  Vandkumme  i  Midten  indtager  her  den 
væsentligste  Plads  ;  langs  dets  Sider  gaar  Passager  ind  til  Bygningens  Indgange. 
Facaderne  er  opførte  af  røde,  haandstrøgne  Sten,  og  Taget,  der  er  bygget  som 
Mansardtag  med  Afbrydelse  af  enkelte  forhøjede  Partier,  er  dækket  med  sorte, 
glaserede  Falstagsten.  Midt  paa  Hovedfløjen  er  i  en  Niche  anbragt  en  Statue  af 
Johan  Gutenberg.  Til  begge  Sider  fra  denne  udgaar  en  Frise  med  Indskriften 
»Typografernes  Stiftelse«,  omgivet  af  Kløverblade,  og  omkring  de  midterste  Vin¬ 
duer  grupperer  sig  et  hvidt,  ornamenteret  Felt  helt  op  til  den  øverste  Fronton ; 
Motivet  er  voksende  Træer,  der  foroven  breder  sig  til  en  stor  Bladkrone.  Orna- 
mentiken  i  Frisen  og  Midtepartiet  skyldes  Billedhugger  Lamberg-Petersen. 

Bygningen  indeholder  24  Treværelsers-Lejligheder  med  Pigekammer  og  65 
Toværelsers-Lejligheder.  Af  disse  er  ti  for  Øjeblikket  bortgivne  som  Friboliger, 
medens  de  andre  er  til  Udlejning.  Overalt  er  taget  alle  mulige  praktiske  Hen¬ 
syn  overensstemmende  med  Nutidens  Fordringer,  saasom  Indlægning  af  Vand¬ 
klosetter,  Fejeskarnstragte  ved  Køkkentrapperne,  Central -Varmeværk,  elektrisk 
Belysning  paa  Hovedtrapperne,  i  Gaardene  samt  i  alle  W.  C.,  Badstue  til  Be¬ 
boernes  Afbenyttelse,  Gas-Automater  ved  Vaskekedlerne,  Opvarmning  af  Tørre¬ 
rummene  i  Kælderen  ved  Ribbeovne,  Indretning  af  Rullestuer  til  Beboernes  fri 
Afbenyttelse  o.  s.  v.  Alle  Skillerum,  som  ikke  er  af  Grundmur,  er  af  sømbare 
Cementplader,  og  Bjælkelaget  over  hele  Kælderen  er  konstrueret  som  Steril- 
Etageadskillelse. 

Af  Mestre  og  Entreprenører,  som  har  medvirket  ved  Bygningens  Opførelse, 
skal  her  nævnes  følgende:  Murmestrene  Holbøll  &  Poulsen,  Aktieselskabet 
Oscar  Køhler  (Tømmerarbejdet),  Df.  forenede  Bygningssnedkerier,  Wienbergs 
Stenhuggeri,  Blikkenslagermestrene  Brødrene  Timm  (W.  C.,  Gas  og  Vand  samt 
Badeinstallation),  Aktieselskabet  Auroras  Maskinfabrik  (Smedearbejdet),  Em.  Jensen 
&  Schumacher  (Cementstøbearbejde,  sømbare  Cementskillerum  og  Steril-Etage- 
adskillere),  Malermester  Charles  Hansen,  Aktieselskabet  »Titan«  (Gaskomfurer), 
Lund  &  Lawerentz  (Gasvaskekedler).  Elektrisk  Belysning  er  installeret  af  Cor¬ 
nelius  Knudsen  og  Central- Varmeværket  anlagt  af  A.  B.  Recks  Opvarmnings¬ 
kompagni. 

Architekt  Leffland-Larsen  har  ført  Tilsyn  med  Arbejdet. 

fter  at  den  for  Højesteret  indankede  Sag  om  »Vægbeklædning  i  et  Kød- 


-L/  udsalg«  er  bleven  paadømt  den  i.  December,  kan  det  formentlig  have  sin 
Interesse  at  kende  Momenterne  i  denne  Sag  fra  et  nærmere  detailleret  Stand¬ 
punkt,  tilmed  da  Referaterne  i  Dagbladene  ikke  har  givet  noget  særligt  Fyldest¬ 
gørende  i  saa  Henseende. 

Sagen  begynder  med,  at  jeg  under  8.  Januar  1900  erholder  Tilladelse  til 
at  indrette  et  Kødudsalg  i  den  under  Opførelse  værende  Ejendom,  Dronningens- 
gade  48,  paa  de  sædvanlige  Betingelser  for  Kødudsalg  af  11.  Februar  1887. 

I  Løbet  af  Forsommeren  indrettes  saa  det  paagældende  Rum  ved  Opmuring 
af  Væggene,  og  paa  dette  Tidspunkt  bliver  der  fra  en  Leverandør  anbefalet  en 
Emaille-Metal-Vægbeklædning  til  Opsætning  uden  paa  de  cementpudsede  Vægge. 
Forinden  jeg  dog  tog  endelig  Bestemmelse,  forespurgte  jeg  Leverandøren,  om 
det  var  tilladt  at  opsætte  saadan  Vægbeklædning  i  Kødudsalg,  hvorpaa  jeg  fik 
det  Svar,  at  den  var  anvendt  i  et  Kødudsalg  —  Nørrefarimagsgade  40  —  og 
i  Kølehuset  paa  Kjøbenhavns  Kvægtorv,  hvorfra  der  ved  Stadsarchitekten,  Pro¬ 
fessor  L.  Fenger,  forelaa  en  Anbefaling  af  25.  Oktober  1899,  i  hvilken  udtales, 
at  denne  Beklædning  har  holdt  sig  godt,  og  at  den  var  et  godt  Surrogat  for 
glaserede  Fliser. 

Jeg  undersøgte  derefter  paa  begge  Steder  de  opsatte  Plader  og  fandt,  at  de 
sad  upaaklageligt,  til  Trods  for,  at  der  paa  Trappen  til  Kølehuset  (hvor  Væggene 
altsaa  var  beklædte  med  disse  Metalplader)  dagligt  færdedes  2  å  3  Hundrede 
Mennesker,  som  bar  Kød  til  og  fra  Kølehuset,  hvorfor  disse  Vægge  var  meget 
stærkt  udsatte  for  Stød  og  Slid. 

Efter  disse  Undersøgelser  nærede  jeg  ingen  Betænkeligheder  ved  at  benytte 
denne  Vægbeklædning. 

Midt  i  Juni  samme  Aar  er  Kødudsalget  færdigt,  og  efter  forudgaaet  Anmel¬ 
delse  bliver  dette  synet  af  en  Sundhedsbetjent,  som  ved  denne  Lejlighed  roste 
disse  med  Plader  beklædte  Vægge  og  ved  Bortgangen  blot  udbad  sig  Afløbs- 
attesten  tilsendt. 

Da  Ejendommens  Afløbsforhold  ikke  var  og  næppe  kunde  blive  færdige  før 
henad  Efteraaret,  meddelte  jeg  ham  med  det  samme,  at  denne  Attest  næppe 
vilde  blive  tilsendt  før  henimod  Oktober  Flyttedag,  til  hvilken  Tid  Kødudsalget 
ogsaa  først  skulde  tages  i  Brug. 

I  Midten  af  September  faar  jeg  Attesten  og  sender  derefter  denne  op  til 
Sundhedskommissionen  med  Anmodning  om  nu  at  maatte  tage  Kødudsalget  i  Brug, 
hvorpaa  der  efter  et  Par  Dages  Forløb  gennem  Telefonen  gives  mig  den  Besked, 
at  jeg  ikke  maa  tage  det  i  Brug,  før  de  paa  Væggene  opsatte  Metalplader  var 
fjernede. 

Efter  denne  Meddelelse  henvendte  jeg  mig  i  Sundhedskommissionen  og  fore¬ 
holdt  det  urigtige  i  først  at  give  mig  denne  Meddelelse  3  Maaneder  efter,  at 
Betjenten  havde  synet  Arbejdet;  og  ved  de  derpaa  følgende  Konferencer  blev 
der  ogsaa  lovet  mig  en  mindelig  Løsning  af  Spørgsmaalet,  tilmed  da  Situationen 
dog  maatte  siges  at  være  meget  uheldig,  eftersom  det  nu  oplystes,  at  Sundheds- 

kommissionen  efter  flere  skriftlige  Forhandlinger  allerede  i  Februar  1900  (altsaa 
4  Maaneder  før  jeg  fik  synet)  havde  vedtaget,  at  disse  Plader  ikke  maatte 
anvendes  til  Vægbeklædning  i  Kødudsalg. 

Efter  Samraad  med  Stadslægen,  Etatsraad  Hoff,  fremsendte  jeg  derpaa  An¬ 
søgning  om  Bibeholdelse  af  Vægbeklædningen  som  et  Førsøg,  med  Forpligtelse 
til  at  fjerne  denne,  saafremt  den  maatte  vise  sig  utjenlig,  og  i  alle  Tilfælde  naar 
som  helst  Sundhedskommissionen  senere  maatte  forlange  det. 

Paa  denne  Ansøgning  fik  jeg  Afslag,  hvorpaa  Sagen  henvistes  til  den  offent¬ 
lige  Ret  og  derfra  til  Kriminalretten. 

Nu  begynder  en  Række  Forhør  og  Vidneforklaringer,  hvor  iblandt  andet 
Sundhedskommissionen  i  Skrivelse  af  7.  Februar  1901  siger,  at  disse  Metalplader 
ikke  er  tilladte  i  noget  Kødudsalg.  Derimod  udtaler  Professor  Stein  i  Retten, 
at  de  paagældende  Bestemmelser  i  Sundhedsvedtægten  efter  hans  Mening  nær¬ 
mest  har  Hensyn  til  Faren  ved  Bakterier,  idet  Væggene  maa  være  saaledes  be¬ 
klædte,  at  de  ved  Afvaskning  eller  Desinfektion  ikke  mister  den  glatte  Overflade, 
og  endvidere,  at  han  ikke  tror,  at  denne  Beklædning  skulde  frembyde  Fare. 

Ligeledes  udtales,  at  kemisk  Paavirkning  ved  Blod  paa  Zinken  i  Pladen 
nappe  vil  være  af  Betydning,  selv  om  Emaillen  skulde  vise  sig  at  gaa  af. 

Derefter  undersøges  Pladerne  paa  Sundhedskommissionens  Laboratorium,  hvor 
det  viser  sig,  at  de  taaler  Afvaskninger  med  stærk  Sæbe  og  Sodavand,  og  først 
ved  stærke  Opløsninger  i  Vand,  som  nærmer  sig  Kogepunktet,  viser  Farven  sig 
paavirket  ved  flere  Ganges  Behandling  under  Gnidning. 

Murmester  Broe  udtaler,  at  Pladerne  er  et  fortrinligt  Materiale,  og  at  Pro¬ 
fessor  Steins  Undersøgelser  er  særdeles  gunstige  for  disse. 

Malermester  Juulmann  undersøger  derpaa  de  opsatte  Plader  og  siger,  at 
Paasætningen  af  de  omhandlede  Metalplader  er  fuldstændigt  paalidelig,  ligesom 
Bindemidlet  er  aldeles  uopløseligt  i  Vand. 

Derefter  faldt  Kriminalretsdommen,  der  lød  paa  20  Kr.  i  Mulkt  og  Fjer¬ 
nelse  af  Pladerne. 

Jeg  nægtede  at  modtage  Dommen  og  fik  saa  Sagen  henvist  til  Højesteret. 
For  at  naa  saa  langt  var  der  gaaet  en  længere  Tid,  og  nu  bliver  min  Lejer  ked 
af  de  idelige  Undersøgelser  i  hans  Butik  og  gør  til  Slutning  bestemt  Fordring 
paa  at  faa  opsat  Marmorbeklædning,  et  Krav,  som  jeg  maatte  efterkomme,  da 
jeg  ikke  turde  risikere  at  lade  Lejeren  flytte. 

Dette  skete  saa;  i  3  Alens  Højde  blev  Væggene  beklædte,  medens  Metal¬ 
beklædningen  fremdeles  blev  siddende  paa  den  øverste  Del  af  Væggene.  Da 
dette  Arbejde  var  afsluttet,  fik  jeg  ved  min  Defensors  Hjælp  Sagen  sendt  tilbage 
til  Kriminalretten  til  Optagelse  af  nye  Forhør. 

I  Parenthes  være  det  sagt,  at  den  Misbilligelse  af  Sagens  Forhalelse,  som 
i  Dommen  udtales  over  Højesteretsadvokat  Hindenburg,  ikke  er  fortjent;  thi  For¬ 
sinkelsen  er  min  Skyld,  og  det  lange  Tidsrum  lod  jeg  hengaa,  blot  for  derved  at 
faa  Lejlighed  til  at  prøve,  hvorledes  Pladerne  vilde  holde  sig,  og  i  alle  Tilfælde 
er  jeg  Advokaten  taknemmelig  for,  at  jeg  fik  Sagen  fremlagt  til  nye  Forhør. 
Thi  derved  fremkommer  det  mærkværdige  Standpunkt,  som  Sundhedskommissionen 
indtog  i  det  følgende ;  et  Standpunkt,  som  Højesteret  lod  ligge  med  den  Be¬ 
mærkning,  at  det  senere  oplyste  i  Sagen  var  uden  Betydning  for  Paadømmelsen. 

Forhørene  begynder  nu  med,  at  der  fremlægges  en  Mængde  Attester  for 
Pladernes  Godhed  og  deriblandt,  at  saadanne  er  anvendte  i  en  Slagterbutik  i 
Kallundborg.  Endvidere  udtaler  Stadsarchitekten,  Professor  L.  Fenger,  sin  Til¬ 
fredshed  med  de  i  Kølehuset  opsatte  Plader,  og  at  disse  ikke  bekræfter  Sundheds¬ 
kommissionens  Udtalelser  i  en  tidligere  Skrivelse,  hvori  der  siges,  at  Pladerne 
viser  Tilbøjelighed  til  at  løsne  sig. 

Herefter  fremlægges  der  Attester  fra  3  Marmorslibere  og  Grosserer  J.  Svane 
af  Firmaet  Hagen  &  Comp.s  EftfL,  hvori  der  udtales,  at  Metalpladerne  kun  lod 
sig  aftage  ved  Hjælp  af  Værktøj,  og  at  Massen,  hvormed  de  var  opsatte,  var 
saa  haard,  at  den  kun  lod  sig  afhugge  med  Mejsel  og  Hammer. 

Derpaa  tilskriver  Kriminalretten  Sundhedskommissionen  og  forlanger  oplyst: 

1)  om  denne  har  approberet  Kødudsalget  i  Nørrefarimagsgade  og  i  bekræftende 
Fald,  af  hvilke  Grunde  Sundhedskommissionen  - —  uanset  Bestemmelserne  i 
Sundhedsvedtægtens  §  37  —  mener  at  kunne  give  en  saadan  Approbation? 

2)  om  det  er  rigtigt,  at  Sundhedskommissionen  allerede  i  Februar  1900  havde 
vedtaget  ikke  at  tillade  Anvendelsen  af  disse  Plader,  og  i  bekræftende  Fald, 
om  den  Betjent,  som  synede  heromhandlede  Kødudsalg  i  Juni  1900,  var 
bekendt  med  denne  Bestemmelse?  og 

3)  om  det  var  tilladt  at  oliemale  paa  cementpudsede  Vægge  i  Kødudsalg? 

Paa  disse  bestemt  stillede  Spørgsmaal  svarer  Sundhedskommissionen,  at 
Kødudsalgets  Vægge  i  Nørrefarimagsgade  var  beklædte  med  Marmor  i  3  Alens 
Højde,  og  derover  med  Metalplader,  og  iøvrigt,  at  jeg  maatte  selv  lægge  mig  til 
Last,  at  jeg,  skønt  Butikken  blev  synet  i  Juni,  først  henvendte  mig  til  Sundheds¬ 
kommissionen  i  September  for  at  faa  Lov  til  at  tage  Kødudsalget  i  Brug. 

At  dette  Svar  bevæger  sig  i  en  stor  Radius  uden  om  den  varme  Grød,  vil 
vel  næppe  nogen  benægte. 

I  det  derefter  afholdte  Forhør  stillede  jeg  derfor  atter  de  foran  anførte 
Spørgsmaal,  hvorpaa  saa  Sundhedskommissionen  endelig  under  25.  Maj  f.  A.  ser 
sig  nødsaget  til  at  besvare  de  fremsatte  Spørgsmaal,  og  der  siges  nu: 
ad  1)  at  det  var  undgaaet  Betjentens  Opmærksomhed,  at  Væggene  var  beklædte 
med  Metalplader,  idet  han  antog,  det  var  selve  Faggen,  som  var  emaille- 
malet. 

For  enhver,  der  nu  har  lidt  Begreb  om  Haandværksarbejde  (hvad  den  1  il¬ 
synshavende  vel  bør  være  i  Besiddelse  af),  maa  det  vel  straks  være  klart,  at 
man  ikke  kan  emaillemale  Vægge,  saaledes  at  Mønsteret  viser  sig  i  Relief;  dette 
gør  nemlig  Metalpladerne,  naar  de  er  opsatte;  —  men  enfin! 

Videre  siges  i  Svaret,  at  da  Sundhedskommissionen  blev  gjort  op¬ 
mærksom  paa  de  virkelige  Forhold,  mente  den  ikke  at  burde  kræve 
nogen  Forandring  deri,  fordi  det  var  den  øverste  Del  af  Væggen,  som 
var  beklædt  med  Metalplader. 

Man  maa  sige,  at  denne  Udtalelse  staar  i  mærkelig  Samklang  med  den  af 
7.  Februar  1901,  hvor  det  hævdes,  at  Pladerne  ikke  er  tilladte  i  noget  Kød¬ 
udsalg. 

Man  bedes  ogsaa  erindre,  at  Bestemmelserne  af  11.  Februar  1887  under 
Punkt  3  udtrykkeligt  siger:  Væggene  skal  i  deres  hele  Højde  være  beklædte  med 
Fliser  eller  være  cementpudsede. 

ad  2)  at  det  er  rigtigt,  som  af  mig  paastaaet,  at  Sundhedskommissionen  allerede 
i  Februar  1900  har  vedtaget,  at  denne  Metalvægbeklædning  ikke  maatte 
anvendes  i  Kødudsalg,  og 

ad  3)  at  man  tillader  Oliemaling  paa  cementpudsede  Vægge. 

Samtidigt  med  denne  Svarskrivelse  vedlægges  en  Erklæring  fra  Betjenten, 
som  synede  Kødudsalget  i  Juni  Maaned,  hvori  denne  siger,  at  han  ved  sin  Til¬ 
stedeværelse  i  Lokalet  var  fuldstændigt  paa  det  rene  med,  at  de  metalbeklædte 
Vægge  ikke  var  overensstemmende  med  det  for  Kødudsalg  gældende  Reglement, 
og  at  han  formente,  at  en  saadan  Beklædning  heller  ikke  vilde  blive  godkendt 
af  Sundhedskommissionen. 

At  denne  skriftlige  Udtalelse  forbavsede  mig,  da  den  blev  oplæst  i  Retten, 
siger  sig  selv;  thi  Betjenten  vidste  det  ikke  engang  i  September  Maaned,  da  jeg 
var  oppe  paa  Kontoret  efter  den  telefoniske  Meddelelse.  Først  den  Dag  erholdt 
han  —  i  min  Nærværelse  —  Oplysning  derom  af  en  af  sine  Kolleger. 

Jeg  stemplede  derfor  i  Retten  ogsaa  denne  skriftlige  Erklæring  med  det 
milde  Udtryk,  at  den  var  urigtig ,  hvorpaa  samme  Betjent  i  et  senere  Forhør 
ogsaa  indrømmer,  at  han  ikke  tør  paastaa,  at  han  har  kendt  den  i  Februar  ved¬ 
tagne  Bestemmelse,  dengang  han  synede  Kødudsalget. 

Dette  er  i  Korthed  Sagens  Gang,  og  jeg  tror,  at  de  fleste  vil  synes,  at  de 
Sundhedskommissionen  tilkendte  Palmer  er  lidt  vel  visne  i  Spidserne.  Flere 
Advokaters  Mening  var  ogsaa  den,  at  Sundhedskommissionen  havde  udvist  en 
kolossal  Uklogskab  ved  ikke  i  Tide  at  ordne  denne  Sag  i  Mindelighed,  og  at 
jeg  havde  været  Genstand  for  en  fuldstændig  Mishandling;  men  Loven  bar  givet 
Sundhedskommissionen  Bestemmelsesretten,  og  skøndt  baade  Aktor  og  Defensor 
var  enige  om,  at  Væggenes  Beklædning  var  lige  saa  god  som  Cementpuds  alene, 
saa  dømtes  jeg  paa  det  juridiske  Grundlag. 

Derimod  er  det  moralske  tilbage,  og  der  kan  man  vel  nok  med  Billighed 
forlange,  at  naar  der  vedtages  Bestemmelser,  som  skal  gælde  for  Byens  Borgere, 
og  som  disse  skal  efterkomme,  da  bør  saadanne  Vedtægter  komme  til  offentlig 
Kundskab  eller  i  det  mindste  til  Architekternes,  som  nu  til  Dags  er  Mellem- 
mændene  mellem  Autoritet  og  Bygherre.  Men  i  alle  Tilfælde  maa  man  vel 
dog  kræve,  at  i  det  mindste  de  Folk,  som  foretager  Eftersyn,  ved  Besked  og 
ikke  som  her  gaar  ganske  roligt  hjem,  lægger  Sagen  til  Side  og  ikke  indstiller 
denne,  før  Afløbsattesten  —  der  kun  er  et  Bilag  —  fremsendes. 

Jeg  har  udtrykkeligt  forespurgt,  om  det  var  Forretningsgangen,  og  jeg  har 
ogsaa  i  sin  Tid  spurgt,  om  der  var  begaaet  nogen  Forsømmelse  fra  en  eller 
anden  Side,  da  jeg  i  saa  Tilfælde  straks  vilde  rette  det  paatalte,  idet  jeg  ikke 
vilde  føre  noget  personligt  Angreb.  Men  da  jeg  fik  den  Besked,  at  alt  var  gaaet 
til  efter  den  sædvanlige  Forretningsgang,  lod  jeg  Sagen  rejse,  og  har  denne  gode 
Forretningsgang  forvoldt  mig  et  Tab  paa  ca.  500  Kr.  foruden  Tidsspilde. 

Var  det  nu  saaledes,  at  Sundhedskommissionen  forøvrigt  var  ensartet  i  sine 
Afgørelser  eller  klar  i  sine  Bestemmelser,  saa  maatte  jeg  finde  mig  deri  og  be¬ 
tragte  det  som  et  mig  overgaaet  Uheld.  Men  desværre  —  Synderegisteret  er 
langt  og  Afgørelserne  langtfra  ensartede,  hvilket  forvolder  meget  unyttigt  Arbejde ; 
thi  for  os  Ansøgere  danner  enhver  Tilladelse  —  under  lige  Forhold  —  Basis  for 
den  næste  Ansøgning. 

Saaledes  er  ogsaa  Reglen  hos  de  andre  tilsynshavende  Autoriteter. 

I  » Architekten«  har  der  i  flere  Artikler  været  gjort  Rede  for,  hvor  uens¬ 
artet  Sundhedskommissionen  f.  Eks.  afgjorde  Vandklosetsager;  man  tilstod  et 
Sted  Fritagelse  for  Aftræksrør  i  Klosetrum  med  almindeligt  Gulvareal  og  2  Kv.- 
Fod  Vindue,  men  nægtede  dette  i  Rum,  som  var  60  Kv.-Fod  store,  og  hvor 
Vinduets  Størrelse  var  18  Kv.-Fod.  Man  tillod  Vandklosetrum,  som  kun  var 
adskilte  fra  en  Dansesal  med  høvlede  og  pløjede  Brædder,  og  man  tillader  nu 
Gaardvandklosetter  i  Kælderrum  med  almindelig  Forskalling  under  Bjælkerne. 
Hidtil  har  der  i  det  mindste  været  forlangt  Monierkappe  paa  saadanne  Steder, 
og  efter  Bestemmelserne  kan  det  vel  som  Minimum  kun  tillades  med  en  Bly¬ 
plade  paa  Foftet. 

En  anden  udmærket  Forretningsgang  er  ogsaa  den,  naar  man  i  samme 
Ejendom  skal  indrette:  Kødudsalg,  Bageri,  Viktualiebutik,  Vandklosetter,  større 
Gødningsgrube  og  Tørrestue  eller  anden  Virksomhed  —  Listen  kan  godt  for¬ 
længes  — ,  saa  skulde  man  mene,  at  man  ligesom  hos  de  andre  Autoriteter  blot 
fremsendte  2  Sæt  Tegninger  og  2  Andragender  (det  hele  kan  nemlig  staa  paa 
et  Folioark);  men  nej,  det  vilde  være  for  let  at  gaa  til,  det  skal  fremsendes  i 
6  —  siger  og  skriver  seks  —  Sæt  =  12  Eksemplarer  af  Tegningerne  og  12 
Andragender.  Ikke  sandt,  lige  ud  ad  Landevejen ,  ingen  Hekseri ,  kun  Be¬ 
hændighed  ! 

Et  andet  Eksempel:  Man  giver  en  Husejer  skarpt  Paalæg  om,  inden  saa 
og  saa  mange  Ugers  Forløb  at  lade  nærmere  angivne  Lejligheder  i  en  Ejendom 
istandsætte  for  Fugtighed. 

Ejeren  tilkalder  Haandværkere,  men  disse  kan  ingen  Fugtighed  finde.  Han 
henvender  sig  derefter  i  Sundhedskommissionen  og  beder  den  paavise,  hvor 
Fugtigheden  er.  En  Kredslæge  indfinder  sig  paa  Stedet,  men  kan  heller 
intet  finde;  han  fremkommer  dog  med  Argumenter,  som  tilfulde  viser,  at 
han  er  fuldstændigt  ukendt  med  en  Bygnings  Konstruktion  og  med,  hvorledes 
Fugtighed  viser  sig.  Da  Ejeren  saa  spørger,  hvad  han  nu  skal  gøre,  ja  saa  faar 
han  det  Svar,  at  han  kan  søge  om  at  maatte  lade  det  være,  som  det  nu  er; 
og  virkeligt  faar  Ejeren  skriftligt  Svar  tilbage  fra  Sundhedskommissionen,  at 
Sagen  kan  afsluttes  med  de  Arbejder,  der  nu  er  foretagne !  —  Manden  havde 
intet  gjort. 

Ja,  der  kan  vist  fremsættes  mange  Eksempler.  Dette  Tilfælde  er  nu  imid¬ 
lertid  ikke  fremsat  som  en  Anke  imod  Kredslægerne  i  Almindelighed;  thi  hvor¬ 
ledes  skal  en  Læge  kunne  bedømme  Fugtighed  i  et  Hus?  Det  er  et  Spørgs- 
maal,  som  vi  Bygningskyndige  ofte  har  svært  ved  at  afgøre;  men  det  beviser, 
hvor  nødvendigt  det  er,  at  der  kommer  en  Architekt  ind  i  Sundhedskommis¬ 
sionen.  Men  det  maa  være  en  Mand  med  praktisk  Erfaring,  og  som  har  Lyst 
og  Tid  til  at  kaste  sig  ind  i  alvorligt  Arbejde  i  Sundhedskommissionens  Tje¬ 
neste.  Det  er  paa  høje  Tid. 

Heinrich  Hansen. 

AKADEMIETS  DEKORATIONSSKOLE. 


I»Architekten«,  iste  Hefte,  2.  Oktober  1903,  har  Hr.  Architekt  Martin  Borch 
i  en  Artikel  om  Architektuddannelse  skrevet  nogle  Bemærkninger  om  Aka¬ 
demiets  Dekorationsskole.  Hr.  Borch  mener,  at  den  nuværende  Plan  for  Dekora¬ 
tionsskolen  burde  ændres.  Ja,  det  er  sikkert!  Hr.  Borchs  Antydninger  af  en  Plan 
for  Undervisningen  i  denne  Skole  peger  akkurat  i  den  rigtige  Retning.  Jeg  vil 
her  prøve  paa  at  fremsætte  mine  Tanker  om,  hvorledes  Dekorationsskolen  burde 
være,  idet  jeg  dog  paa  Forhaand  erkender  det  vanskelige  i  at  bygge  en  saadan 
Skole  op  paa  bar  Bund. 

Dekorationsskolen  burde  have  en  Forskole,  hvor  Eleverne  lærte  at  tegne 
—  ikke  efter  Gibs  —  efter  Planter,  Blade,  Blomster  og  levende  Fugle  samt  efter 
gode  dekorative  Genstande,  helst  af  gammel  dansk  Frembringelse,  f.  Eks.  Smede¬ 
arbejde,  Træudskæringer,  syede  Sager  o.  s.  v.  De  sidstnævnte  Ting  skulde  gen¬ 
gives  —  ogsaa  med  Farver  —  i  deres  virkelige  Størrelse  og  være  solide  og 
grundige  Studier. 

I  Dekorationsskolen,  som  kunde  inddeles  i  to  Klasser,  skulde  Eleverne  i 
første  Klasse  have  Kursus  i  Benyttelsen  af  alle  brugelige  Farvematerialier  og  i 
Maleteknik  paa  det  dertil  egnede  Bundmateriale.  De  skulde  opøves  i  Farve- 
sammenstillinger  og  tillige  have  Kursus  i  Modellering  og  Ti'æudskæring.  End¬ 
videre  skulde  de  have  et  Kursus  i  Architekturskolen  for  at  faa  en  god  For- 
staaelse  af  Stilarter  med  Dekoration  i  Forbindelse  med  Architektur. 

De  skulde  ogsaa  gaa  paa  Modelskolen,  hvortil  de  burde  have  direkte  Ad¬ 
gang  for  at  studere  Anatomi  og  tegne  efter  levende  Model. 

I  Dekorationsskolens  sidste  Klasse  skulde  Eleverne  have  Opgaver:  udføre 
Tegninger  i  virkelig  Størrelse  til  dekorative  Genstande  —  Brugsgenstande  —  og 
udføre  Dekorationer  paa  Mur  eller  paa  Træ.  De  skulde,  som  Hr.  Borch  skriver, 
studere  og  kopiere  udførte  gamle  Dekorationer  i  vore  offentlige  Bygninger,  og 
inden  Afgang  skulde  kunne  erhverves,  maatte  Eleverne  have  gennemgaaet  iste 
Perspektivafdeling  samt  malet  efter  levende  Model  som  Studie  til  Figurkomposi¬ 
tioner,  der  skulde  udføres  i  Fresko. 

Dette  er  jo  kun  i  Hovedtræk  mine  Tanker  om,  hvorledes  en  saadan  Skole 
burde  være. 

Naar  jeg  ikke  har  søgt  at  skildre  Dekorationsskolens  nuværende  Beskaffen¬ 
hed,  er  det  fordi  jeg  tidligere  har  udtalt  mig  om  denne*),  og  jeg  forudsætter  des¬ 
uden,  at  »Architekten«s  Læsere  —  i  hvert  Fald  de,  som  interesserer  sig  for 
denne  Sag  —  ved  at  Dekorationsskolen,  som  den  er,  ikke  svarer  til  de  For¬ 
dringer,  der  bør  stilles  til  en  saadan  Skole.  Alle  ved,  at  Skolen  ikke  er  tids¬ 
svarende,  men  dog  bliver  der  ikke  gjort  et  eneste  Forsøg  paa  at  faa  den  gjort  bedre. 

Skolen  har  tre  Lærere  og,  saa  vidt  jeg  ved,  4  Elever  —  jeg  regner  ikke 
her  Architekturskolens  og  Modelskolens  Elever,  der  for  at  faa  Afgangsbevis  er 
tvungne  til  at  spilde  en  kortere  Tid  i  Dekorationsskolen. 

Dekorationsskolens  faa  Elever  er  et  talende  Vidnesbyrd  om  Skolens  Mangler, 
især  naar  man  husker  paa,  at  denne  Skole  giver  store  økonomiske  Fordele  ved 


*)  I  Dagbladet  »Samfundet«,  14.  August  1900. 

Fripladser,  Understøttelser,  Udsigt  til  let  Erhvervelse  af  Guldmedailler  og  Sti¬ 
pendier.  Dekorationsskolens  Dekadence  er  desværre  af  saa  slem  en  Art,  at  den 
smitter  nedefter.  Teknisk  Malerskole,  som  er  under  samme  Ledelse,  er  jo  ogsaa 
en  ren  Misforstaaelse. 

Teknisk  Malerskole  burde  svare  til  sit  Navn  og  være  en  Skole  for  det 
praktiske  Malerhaandværk.  En  solid  og  praktisk  Uddannelse  i  Malerhaandværkets 
Teknik  vilde  jo  være  et  udmærket  Grundlag  for  Forskolen  til  Akademiets  De¬ 
korationsskole,  og  der  er  ingen  Tvivl  om,  at  vi  i  høj  Grad  trænger  til  en 
virkelig,  praktisk  Malerskole. 

Ingen  ved  sikkert  bedre  end  Architekterne,  hvor  vanskeligt  det  i  vor  Tid 
er  at  faa  smukt  og  godt  Malerarbejde,  og  hvor  trist  den  Kendsgerning  er,  at 
der  for  Tiden  findes  saa  faa  Malermestre,  som  virkeligt  forstaar  at  stemme  Far¬ 
ver  sammen. 

Ønskeligt  var  det,  om  der  i  dette  Fag,  hvor  der  nu  —  naturligvis  med 
hæderlige  Undtagelser  - —  kun  findes  daarlige  Traditioner,  kunde  bygges  gode 
Traditioner  op.  Ogsaa  for  Dekorationskunstens  Vedkommende  maa  vi  længes 
efter  bedre  Forhold,  og  dem  kan  vi  bedst  naa  til  ved  at  opsøge  og  bygge 
videre  paa  de  gode  Traditioner,  der  har  været  herskende  her  i  Landet. 

J.  Møller-Jensen. 


FRA  PROVINSERNE. 

Nedreven  gammel  Kirke.  Nedbrydningen  af  Hodsager  gamle  Kirke  ved 
Holstebro  er  nu  fuldført,  og  dermed  er  forsvunden  en  af  de  tarveligste  og  fat¬ 
tigste  af  Landets  Kirkebygninger.  Murene  var  af  raa  Kampesten,  og  det  indre 
af  Kirken  gik  i  ét,  saa  der  ikke  var  noget  særligt  Kor.  Ligeledes  var  den  lille 
Kirke  kullet;  Alterbilledet  og  det  meste  af  Kirkens  øvrige  Træværk  var  meget 
gammelt  og  primitivt;  en  Del  af  det  bar  Aarstal  fra  Begyndelsen  af  det  17de 
Hundredaar.  Det  er  delvis  restaureret  og  benyttet  i  den  nyopførte  Kirke,  som 
blev  indviet  den  6.  December.  Kirkeklokken  er  fra  ca.  Aar  1500,  og  selve 
Kirken  menes  at  være  bleven  opført  i  det  1 5 .  Hundredaar. 

Den  gamle  Egetræs  Kirkedør,  der  var  forsynet  med  en  overmaade  stor 
Laas  og  store  Jærnhængsler,  er  sikret  for  Musæet  i  Viborg. 

¥ 

Haslev  Sanatorium.  Det  tredie  Sanatorium,  oprettet  af  Nationalforeningen 
til  Tuberkulosens  Bekæmpelse,  indviedes  den  5.  December.  Det  er  smukt  be¬ 
liggende  et  Kvarters  Gang  fra  Haslev  i  Udkanten  af  Bregentved  Nordskov. 
Sanatoriet  er  en  smuk,  hvid,  2- Etages  Bygning  i  Palæstil.  Opførelsen  er  ledet 
af  Architekterne  V.  og  B.  Ingemann,  Kjøbenhavn.  Bygningens  Opførelse  har 
kostet  36,000  Kr.,  Ingeniørarbejdet  30,000  Kr.  Sanatoriet  kan  modtage  24 
Patienter  og  er  indrettet  efter  alle  Nutidens  hygiejniske  Fordringer. 

Ved  Indvielsen  udtalte  Overpræsident  Oldenburg,  at  naar  nu  National¬ 
foreningen  fik  det  fjerde  Folkesanatorium  bygget  i  Nordjylland,  havde  den  skaffet 
Plads  til  ialt  250  Patienter. 

forskelligt. 


hn  Herkulesbrønd  i  Berlin.  Til  de  mange  monumentale  Udsmykninger,  som 
Kejserstaden  ved  Spree  bliver  beriget  med,  er  fornylig  kommet  et  stort  Spring¬ 
vandsanlæg  paa  Lutzows  Plads.  Architekten  Ludvig  Hoffmann  og  Billedhuggeren 
Professor  Otto  Lessing  har  tegnet  og  modelleret  Monumentet.  Den  underste 
Kumme,  der  er  20  Meter  i  Diameter,  er  ganske  lav  og  hæver  sig  fire  Trin  over 
Gadens  Niveau.  Op  af  denne  stiger  fire  store  Grupper,  hver  bestaaende  af  tre 
eller  fire  menneskelige  Figurer;  disse  Grupper,  i  hvilke  en  stor,  kraftig  Oldinge¬ 
skikkelse  med  lange  Lokker  og  Skæg  danner  det  centrale  Parti,  har  følgende 
Betydning:  1)  Vandets  utæmmede  Udspring,  2)  Inddæmningen  eller  Fastholdelsen 
af  det  flydende  Element,  3)  Vandet  som  forfriskende  Element,  og  4)  Vandet  i 
dets  Betydning  for  Skibsfart  og  Handel.  ' 

I  Kummens  Midte  er  anbragt  en  høj  Opbygning  med  Skaale,  Genier  og 
vandspyende  Løvehoveder,  og  denne  Opbygning  ender  i  en  stor,  skaalformet 
Opsats,  fra  hvis  Midte  en  ungdommelig  Herkules  skuer  sejrsikkert  ud  over 
Pladsen.  Hele  Monumentets  Højde  er  omtrent  1 5  m. 

Fundamentet  til  Brønden  bestaar  af  en  0,75  m.  tyk  Betonplade,  som  paa 
flere  Steder  er  forstærket  med  Jærnindlæg.  Herpaa  er  opmuret  i  Klinker  og 
Cementmørtel  et  hvælvet  Kælderrum,  hvortil  der  findes  Nedgang  i  Gaden.  Dette 
Kælderrum  indeholder  den  egentlige  Springvandsinstallation,  og  herfra  kan  Straa- 
lernes  Styrke  og  Mængde  reguleres.  Over  Kælderen  ligger  endnu  et  0,42  m. 
tykt  Betonlag  med  dobbelt  Asfaltisolering,  og  herpaa  er  endelig  selve  den  deko¬ 
rative  Fontæne  opstillet. 

De  fire  Trin,  som  fra  Gaden  fører  op  til  Kummen,  er  af  schlesisk  Granit, 
medens  selve  Kummen  er  af  Cudowa  Sandsten ;  de  øvrige  Stenarbejder  er  ud¬ 
førte  af  Rackwitz  Sandsten. 

Til  hele  Springvandet  er  der  anvendt  280  cbm.  Sandsten. 

Med  særlig  Omhu  er  Kummens  Bund  udført.  Den  bestaar  af  et  7  cm. 
tykt  Terrazzo-Lag  med  dobbelt  Jærnindlæg,  der  er  dannet  af  radiale  Tværstykker 
af  5  mm.  tykke  Rundjærn  med  12  cm.  Afstand,  paa  hvilket  der  hviler  kon¬ 
centriske  Rundjærnsstænger,  7,5  mm.  tykke  med  15  cm.  indbyrdes  Afstand. 

Anlæget  har  kostet  ialt  192,000  Mark,  en  forholdsvis  beskeden  Sum,  naar 
man  sammenligner  den  med  Reinhold  Begas  Springvand  paa  Slotspladsen  i 
i  Berlin,  som  kostede  550,500  Mark. 

¥ 

De  tyske  Architekt -  og  Ingeniørforeninger,  der  danner  et  samlet  Forbund,  om¬ 
fatter  i  alt  37  Foreninger  med  tilsammen  8126  Medlemmer.  Desuden  tæller 
forbundet  7365  Medlemmer,  der  staar  udenfor  Foreningerne. 


Udgiver:  AKADEMISK  ARCHITEKTFORENING.  —  Redaktør:  Architekt  K.  ARNE-PETERSEN 

KJØBENHAVN 

D.  26.  DECEMBER  1903 

6.  Aargang  Np  i  3 


ARCHITEKTEN 

MEDDELELSER  FRA 
AKADEMISK  ARCHI 
TEKTFORENJNG  ** 


I  Sommeren  1902  blev  det  gamle  Stuehus  til  Proprietær  Mathias  Petersens 
Gaard  i  Hammelev  i  Sønderjylland  nedrevet  og  et  nyt  Stuehus  opført  efter 


Tegning  af  Architekt  Hagerup  i  Koldin 
Hovedindgangen  med  foranlig¬ 
gende  Veranda  vender  imod  Haven, 
imod  Nord;  men  den  daglige  Færdsel 
foregaar  ad  Indgangen  i  Østgavlen. 

1  Kælderen  findes  Folkestue,  Forraads- 
rum  m.  m.  I  Stuen  er  de  daglige 
Værelser  og  Køkkenet,  hvorfra  der, 
under  Hovedtrappen,  er  Nedgang  til 
Kælderen.  En  Elevator  gaar  igennem 
alle  3  Etager.  Forstuen  gaar  igennem 

2  Etager  og  har  paa  iste  Sal  et  om 
løbende  Galleri ,  hvorfra  der  er  Ad- 

gang  til  de  forskellige  Rum:  et  stort  Soveværelse,  der  faar  Varme  fra  en 
indmuret  Ovn  i  Stueetagen,  samt  Børneværelser,  Gæsteværelser,  Pigekammer 
og  Badeværelse. 

Huset  er  groft  pudset  og  hvidtet,  og  Taget  er  dækket  med  sortglaserede 
Tagsten. 


CHRISTIANSBORG  SLOTS  GENOPFØRELSE. 


EN  LÆGMANDS  BETRAGTNINGER. 
Af  Artillerikaptajn  J.  V.  Haase. 


oranlediget  ved  det  af  Regeringen  i  Oktober  Maaned  d.  A.  fremsatte  og  af 


-L  begge  Rigsdagens  Thing  vedtagne  Lovforslag  til  Christiansborg  Slots  Gen¬ 
opførelse  fremsættes  nedenstaaende  Bemærkninger  til  almindelig  Overvejelse,  for¬ 
inden  en  endelig  Afgørelse  træffes. 

Det  skulde  ved  Ordningen  af  hele  denne  for  Kongehus  og  Folk  som  for 
Land  og  By  lige  betydningsfulde  Sag  synes  naturligst,  om  man  havde  valgt  en 
af  følgende  to  Fremgangsmaader,  af  hvilke  den  første  er  rent  ideel,  den  anden 
fuldt  ud  praktisk,  nemlig: 

Enten  at  genopføre  Christiansborg  som  Residensslot  med  Boliger  og  tilhørende 
Repræsentationslokaler  for  Kongefamilien  i  størst  mulig  Udstrækning,  medens  der 
for  Rigsdagen  blev  opført  en  ny,  særlig  Bygning  paa  et  andet  dertil  egnet  Sted 
af  Slotsholmen  ; 

eller  at  fastslaa  Amalienborg  som  fremtidigt  Residensslot  og  Bolig  for  den 
samlede  Kongefamilie  og  indrette  det  paa  tilfredsstillende  Maade  til  disse  Formaal, 
ved  en  passende  Udvidelse  af  de  nuværende  utilfredsstillende  Repræsentationslo¬ 
kaler  samt  ved  en  Overflytning  af  den  samlede  Hof-  og  Staldetat,  Stalde,  Vogn¬ 
remiser  og  Ridehus  til  Amalienborg  fra  Christiansborg,  medens  dette  Slot  i  sin 
nye  Skikkelse  blev  forbeholdt  til  Brug  for  andre  Statsfaktorer  og  da  i  første 
Række  for  Lovgivningsmagten. 

De  væsentligste  Fordele  ved  førstnævnte  Ordning  vilde  være, 
at  »Kjøbenhavns  Slot«,  som  —  omend  under  forskellige  Navne  og  i  veks¬ 
lende  Skikkelser  —  Aarhundreder  igennem  har  tjent  som  Residensslot  for  Landets 
Konger,  fremtidig  blev  bibeholdt  som  saadant; 

at  Kongefamilien  vilde  faa  fuldstændigt  tidssvarende  og  virkelig  standsmæssigt 
indrettede  Boliger,  med  ikke  blot  Repræsentationslokaler,  men  ogsaa  Slotskirke, 
Hof-  og  Staldetat  samt  iøvrigt  alt,  Hoffet  vedrørende,  samlet  i  og  umiddelbart 
omkring  Slottet; 

at  ligeledes  Rigsdagen  vilde  faa  sit  eget  Hus  med  nye,  hensigtsmæssigt  ind¬ 
rettede  Lokaler  og  saa  passende  og  bekvemt  beliggende,  som  vel  muligt  —  samt 
at  Amalienborg-Komplekset,  helt  eller  delvis,  vilde  blive  disponibelt  til  andre 
Statsøjemed  eller  eventuelt,  engang  ad  Aare,  kunde  afhændes,  saaledes  at  derved 
en  Del  af  Udgifterne  ved  Christiansborgs  og  den  nye  Rigsdagsbygnings  Opførelse 
blev  dækkede. 

Hvis  dette  sidste  fandt  Sted,  vilde  en  saadan  Ordning  overhovedet  næppe 
komme  til  at  koste  Staten  stort  mere  end  de  alt  kalkulerede  6  Millioner 
Kroner. 

Mange  vil  muligvis  studse,  ja  maaske  endog  forarges  ved  Tanken  om 
et  Salg  af  Amalienborg-Palæerne,  selv  om  man  —  hvad  vel  maatte  anses  for  en 
Selvfølge  —  ved  de  fornødne  Servituter  sikrede  sig,  at  de  fremtidigt  blev  be¬ 
varede  i  deres  nuværende  ydre  Form  og  anvendtes  paa  passende  Maade,  f.  Eks. 
som  Privatpalæer  for  yngre  Sidelinier  af  Kongehuset  eller  for  fremmede  Ambas¬ 
sader  og  lign. 

Der  skal  derfor  blot  korteligt  mindes  om,  at  disse  Palæer  oprindeligt,  i  den 
første  Halvdel  af  det  18de  Aarhundrede,  blev  byggede  som  Privatboliger  af  fire 
danske  Adelsfamilier.  Først  efter  Cbristiansborgs  Brand  i  1794  blev  de  to  vest¬ 
lige  Palæer  købte  af  Staten  for  at  tjene  som  midlertidig  Bolig  for  Kongefamilien, 
indtil  Residensslottet  atter  var  rejst,  hvorefter  det  ene  af  dem  i  en  længere  Aar- 
række  blev  benyttet  af  Udenrigsministeriet ;  af  de  to  østlige  Palæer  blev  det  ene 
ligeledes  forholdsvis  tidligt  erhvervet  af  Staten  og  bl.  a.  anvendt  først  som  Land-, 
senere  som  Søkadetakademi,  medens  det  andet  blev  købt  af  Arveprins  Frederik, 
gik  i  Arv  til  Christian  VIII  og  Enkedronning  Caroline  Amalie  og  derefter  senere 
overgik  til  Staten. 

Historisk  set  har  saaledes  Amalienborg  langt  fra  den  samme  Adkomst  som 
Christiansborg  til  at  komme  i  Betragtning  som  fremtidigt  Residensslot  i  Hoved¬ 
staden;  men  muligt  har  det  en  ganske  særlig  Affektionsværdi  for  Landets  nu¬ 
værende  Kongeslægt,  der  som  bekendt  har  henlevet  sin  meste  Tid  paa  dette  Slot 
og  i  et  af  Nabopalæerne;  og  derfor  burde  formentlig  ogsaa  Kongemagten  have 
en  afgørende  Stemme  nu,  da  der  just  kunde  være  Tale  om  et  Valg  imellem  de 
to  Slotte. 

Hvad  sidstnævnte  af  de  to  Fremgangsmaader  angaar,  da  vilde  det  forment¬ 
lig  være  muligt  at  tilvejebringe  de  antydede  Udvidelser  af  Amalienborg  paa  en 
tilfredsstillende  Maade  ved  i  Haven  bag  Christian  VII.s  Palæ  at  opføre  en  Til¬ 
bygning  med  de  manglende  Fest-  og  Repræsentationslokaler,  medens  der  ved 
Tilkøb  af  en  af  Naboejendommene  samt  ved  Ombygning  og  passende  Udvidelse 
af  Slottets  Anneksbygninger  blev  skaffet  Plads  til  Ridehus,  Stalde  og  Funktionær¬ 
boliger  m.  m. 

Man  vilde  saaledes  ogsaa  her  eventuelt  være  i  Stand  til  at  samle  saa  godt 
som  alt,  hvad  der  hørte  Hoffet  til,  umiddelbart  omkring  det  fremtidige  Residens¬ 
slot  og  Kongefamiliens  Boliger,  og  samtidigt  vilde  man,  som  alt  berørt,  opnaa, 
at  Christiansborg  med  samtlige  tilhørende  Bygninger  og  Arealer  blev  disponibelt 
for  Staten  til  andet  Brug;  for  saa  vidt  det  maatte  anses  for  ønskeligt  eller  nød¬ 
vendigt,  vilde  dette  atter  —  forudsat  en  praktisk  Disposition  —  være  ensbe¬ 
tydende  med  betydelige  pekuniære  Fordele  for  Statskassen,  saaledes  som  det  se¬ 
nere  skal  blive  paavist. 

Den  førstnævnte  Ordning  tør  imidlertid  vel  nok  betegnes  som  den  smukke¬ 
ste  og  værdigste  for  Land  og  Folk  og  den  i  Længden  mest  tilfredsstillende  for 
alle  interesserede  Parter. 

Endelig  vilde  den  for  mange,  ja  muligt  for  de  fleste  af  de  nulevende  tre 
Generationer,  der  har  kendt  det  gamle  Slot  —  for  saa  vidt  de  da  overhovedet 


har  dannet  sig  nogen  Opfattelse  i  denne  Sag  —  staa  som  den  mest  umiddel¬ 
bart  tiltalende  Løsning;  thi  foruden  at  medføre  de  alt  nævnte  Fordele,  vilde  den 
tillige  muliggøre  en  virkelig  Genopførelse  af  Christiansborg  i  hele  dets  tidligere 
imponerende  Størrelse  og  massive  Skønhed,  med  Bevarelse,  i  hvert  Fald  i  Hoved¬ 
trækkene,  af  dets  monumentale  og  storladne  Hovedfacade,  den  ypperlige  Grund¬ 
form  og  det  sjældent  vellykkede  Kolonnadeparti  med  det  deraf  betingede  ligeledes 
ualmindeligt  smukke  Slotspanorama  fra  Marmorbroen. 

Samtidigt  vilde  den  hele  Sag  paa  denne  Maade  blive  i  høj  Grad  simplificeret, 
idet  det  ved  en  eventuel  Konkurrence  kun  vilde  dreje  sig  om  at  finde  den  Ar- 
chitekt,  som  indenfor  det  gamle  Christiansborgs  Mure,  passende  restaurerede  og 
udsmykkede,  forstod  at  indrette  Slottet  paa  den  smukkeste  og  hensigtsmæssigste 
Maade  til  dets  oprindelige,  selvskrevne  og  naturlige  Brug. 

Regeringsforslaget  gaar  imidlertid  ud  paa  en  tredie  Løsning,  der  hverken 
er  ideel  eller  virkeligt  praktisk;  men  det  tenderer  dog  i  Retning  af  det  sidste, 
idet  dets  første  Paragraf  som  bekendt  bestemmer,  at  der  ved  Christiansborgs  Gen¬ 
opførelse  navnlig  vil  være  at  tilvejebringe  de  fornødne  Bygninger  til  Brug  dels 
for  Kongen,  men  udelukkende  til  Repræsentation  og  lignende  Øjemed,  dels  for 
Rigsdagen. 

Det  forudsætter  saaledes,  at  Amalienborg  fremtidigt  skal  vedblive  at  tjene 
som  Residensslot  og  Bolig  for  Kongefamilien,  ligesom  ogsaa,  at  den  nuværende 
uheldige,  upraktiske  og  uøkonomiske  Fordeling  af  Hof-  og  Staldetat  m.  m.  i  begge 
Slottene  skal  bibeholdes. 

Af  alle  de  omhandlede  tre  Løsninger  turde  den  sidste,  i  hvert  Tilfælde  saa¬ 
ledes  som  den  i  Øjeblikket  er  planlagt  udført,  være  den  mindst  heldige  i  saa  at 
sige  enhver  Henseende  og  dertil  saavel  i  sig  selv  som  i  sine  Konsekvenser  den 
dyreste  for  Statskassen.  Men  Lovforslaget  indeholder  i  det  lille  Ord  »navnlig« 
i  den  citerede  §  i  dog  Muligheden  for  ogsaa  ad  denne  Vej  at  naa  til  et  forholds¬ 
vis  praktisk  og  tilfredsstillende  Resultat. 

Under  Forudsætning  af,  at  Regeringsforslaget  fastholdes  som  Grundlag  for 
Kommissionens  Behandling  af  Sagen,  og  dette  vil  vel  desværre  næppe  kunne 
undgaas,  vil  det  sandsynligvis  føre  til  en  af  følgende  tre  Eventualiteter: 

Enten  maa  den  nuværende  Slotsruin  fuldstændigt  nedbrydes  og  paa  Grunden 
opføres  en  eller  flere  helt  nye  Bygninger,  hvilket  dog,  i  Parenthes  bemærket, 
ikke  egentlig  kan  kaldes  en  Genopførelse  at  Christiansborg  Slot; 

eller  Ruinen  maa  delvis  raseres  og  kun  de  absolut  nødvendige  Partier  be¬ 
vares  til  fremtidigt  Brug  efter  fornøden  Restaurering  og  større  eller  mindre  Om¬ 
bygning  —  i  begge  Tilfælde  med  lige  den  nødvendige  Plads  for  de  under  Lov¬ 
forslagets  Behandling  nævnte  tre  Statsmyndigheder,  nemlig  foruden  de  alt  omtalte 
tillige  Højesteret; 

eller  endelig  maa  de  tre  nuværende  Fløje  bevares  i  størst  mulig  Udstræk¬ 
ning,  den  oprindelige  Ridebanefløj  eventuelt  tilføjes,  og  det  nye  Christiansborg 
opføres  i  en  saadan  Størrelse,  at  der  indenfor  dets  Mure  kan  skaffes  Plads  til 
saa  meget  som  overhovedet  muligt. 

Alt  vil  afhænge  af  den  Betydning,  man  i  Kommissionen  vil  tillægge  det 
lille  Ord  »navnlig«. 

Det  er  imidlertid  den  sidst  nævnte  Eventualitet,  der,  under  den  givne  For¬ 
udsætning,  formentlig  vilde  kunne  føre  til  det  bedste  Resultat. 

Kortsynet,  upraktisk  og  lidet  stemmende  med  Statskassens  Tarv  vide  det 
under  alle  Omstændigheder  være,  om  man  nu  traf  en  endelig  Afgørelse  an^aaende 
Christiansborgs  Genopførelse,  Indretning  og  Brug  uden  samtidigt  at  tage  fornødent 
Hensyn  til  den  hele  fremtidige  Anvendelse  af  Statens  Arealer  paa  Slotsholmen 
og  til  den  smukkeste  og  bedst  mulige  Ordning  af  disses  Bebyggelse. 

I  Løbet  af  nogle  faa  Aar  vil  saaledes  den  alt  paabegyndte  Flytning  af  Tøj¬ 
husets  Kontorer  og  Værksteder  m.  m.  til  deres  fremtidige  Plads  paa  Amager 
kunne  fuldføres.  Under  Forudsætning  af,  at  de  to,  i  historisk  som  i  architektonisk 
Henseende  lige  interessante,  300-aarige  Bygningsværker,  Lange  Tøjhus  )g  Pro- 
viantgaarden,  bevares  for  Eftertiden,  vil  der  i  saa  Fald  bl.  a.  imellem  lisse  to 
Bygninger  samt  det  gamle  og  det  nye  kgl.  Bibliothek  blive  frigjort  et  Areal  af 
omtrent  40000  Q  Al.  Størrelse.  Denne  ypperligt  beliggende  Grund  vilde  f.  Eks. 
være  særdeles  vel  egnet  som  Plads  for  et  nyt  Nationalmuseum,  særligt  for  de  i 
Prinsens  Palæs  brandfarlige  Rum  opbevarede  Samlinger,  hvis  man  da  ikke  skulde 
foretrække  at  anvende  den  til  en  ny,  selvstændig  Rigsdagsbygning.  Men  hvilken 
Brug  der  nu  end  engang  agtes  gjort  af  dette  Areal,  saa  vil  en  passerde  Ud¬ 
nyttelse  af  det  nødvendiggøre,  at  den  gamle  Bibliotheksbygning  raseres,  ;aaledes 
at  det  vilde  være  yderst  daarlig  Økonomi  eventuelt  nu  at  anvende  Perge  paa 
dennes  Omdannelse  til  andet  Brug,  muligt  i  Forbindelse  med  Anvendelser,  af  det 
nye  Christiansborg. 

Endvidere  findes  der  i  de  til  det  gamle  Christiansborg  hørende  Biegangs- 
bygninger  og  i  den  saakaldte  Staldmestergaard  betydelige  dels  bebyggece,  dels 
ubebyggede  Arealer,  som  henligge  enten  ganske  ubenyttede  eller  alt  andet  end 
tidssvarende  udnyttede  —  bl.  a.  Hoftheatret  og  Fa^adestrækningen  langs  Frede- 
riksholms  Kanal  imellem  Staldmesterbygningen  og  det  saakaldte  Christim  IV. s 
Bryghus. 

Skal  den  Vest  for  Lange  Tøjhus  liggende  Del  af  Tøjhusets  Grund  til  sin 
Tid  kunne  gøres  anvendelig  paa  en  eller  anden  Maade,  vil  det  tillige  være  nød¬ 
vendigt  at  disponere  over  i  hvert  Fald  en  Del  af  Staldmestergaardens  Arealer. 
Men  vilde  det  saa  ikke  være  naturligt  allerede  nu  at  tage  saavel  dette  Spørgsmaal 
som  Buegangsbygningernes  bedst  mulige  Anvendelse  i  Fremtiden  under  Over¬ 
vejelse,  saa  meget  mere  som  i  hvert  Fald  dette  sidste  maa  siges  at  være  r\øje 
knyttet  til  selve  Christiansborgs  fremtidige  Benyttelse  og  til  Ordningen  af  Ferdsels- 
forholdene  paa  Slotsholmen? 

Endelig  er  det  almindelig  bekendt,  at  Forholdene  i  de  nuværende  Miristerial- 
bygninger  er  alt  andet  end  tilfredsstillende  eller  tidssvarende  og  dertil  saa  brand¬ 
farligt  indrettede,  at  man  til  enhver  Tid  maa  være  forberedt  paa  at  se  dem  gaa 
op  i  Flammer,  tillige  med  alt,  hvad  de  og  det  med  dem  sammenbyggede  Rigs¬ 
arkiv  i  Proviantgaarden  indeholder  af  til  dels  uerstattelige  Statsarkiver  og  Værdier 
af  anden  Art. 

Ret  mange  Aar  vil  det  derfor  næppe  vare,  før  Kravet  om  en  moderne  og 
fremfor  alt  brandsikker  Bygning  for  Statsadministrationen  bliver  rejst,  og  saa  vil 
det  atter  dreje  sig  om  saa  og  saa  mange  Millioners  Udgift  for  den  arme  Statskasse. 

Det  turde  derfor  ligge  nær  ved  denne  Lejlighed  at  undersøge,  om  kke  de 

her  paapegede  mindre  heldigt  ordnede  Forhold  paa  Slotsholmen  muligt  lod  sig 
ændre  paa  fyldestgørende  Maade  i  Forbindelse  med  Genopførelsen  af  Christians¬ 
borg,  ikke  som  en  Komplikation  ved  denne,  men  tværtimod  som  en  Grund  mere 
til  dens  snarlige  Iværksættelse. 

Sikkert  nok  vil  dette  under  alle  Omstændigheder  være  muligt,  hvis  blot 
Villien  dertil  er  til  Stede ;  men  muligt  uden  nogen  nævneværdig  Udgift  for  Stats¬ 
kassen  udover  de  paaregnede  6  Millioner  vil  det  formentligt  kun  være,  hvis 
det  nedenfor  fremsatte  Projekt  maatte  vise  sig  praktisk  udførligt,  og  det  tidligere 
citerede  »navnlig«  i  Regeringsforslagets  §  i  er  tilstrækkelig  elastisk  til  at  tillade 
dets  Realisation. 


CHRISTIANSBORG  SLOT  OG  DET  SYDVESTLIGE  PARTI  AF  SLOTSHOLMEN, 


SOM  DET  NU  ER  OG  SOM  DET  FORESLAAS  ÆNDRET. 


A.  Christiansborg  Slot.  B.  Thorvaldsens  Museum.  C.  Det  a.  Kongefløj.  b.  Rigsdagsfløj.  c.  Statsadministration, 

gamle  kgl.  Bibliothek.  D.  Lange  Tøjhus.  E.  Proviant-  d.  Absalons  Brønd.  e.  Centralvarmestation,  f  Nyt  Mu- 

gaarden  (Rigsarkiv).  F.  Proviantgaarden  (Generalstab).  seum  (Rigsdagsbygning),  g.  Ny  Bygning  for  Generalstab, 
G.  Staldmestergaarden,  H.  Tøjhusets  Grund.  I.  Mini-  Artillerikommando  m.  m.  h.  Rigsarkiv,  i.  Det  nye  kgl. 
sterialbygningens  Grund.  K.  Børsen.  L  Christian  IV.s  Bibliothek.  k.  Park-  og  Haveanlæg.  l-l.  Frigjorte  Arealer 
Bryghus.  til  Nybebyggelse. 

Projektet  gaar  i  Hovedtrækkene  ud  paa  følgende  —  se  hosstaaende  Skitse: 

1)  Hele  Christiansborgs  Hovedfløj  ud  imod  Slotspladsen,  suppleret  med  For¬ 
bindelsesbygningerne  til  Slotskirken  og  til  Kancellibygningen,  indrettes  til  Brug 
for  Kongen  til  Repræsentation  og  lignende  Øjemed,  dog  saaledes  at  der  saavidt 
muligt  tillige  her  forbeholdes  Plads  til  Kontorer  for  Ordenskapitul,  Overhofmar¬ 
skallat,  Kabinetssekretariat  og  Civilliste  m.  fl.  under  Kongemagten  og  Hofforvalt- 
ningen  henhørende  Virksomheder.  De  gamle  Ydermure  vil  kunne  benyttes  i  saa 
stor  Udstrækning,  som  Omstændighederne  tillader  det,  og  Slottets  oprindelige 
Højde  bibeholdes. 

2)  Paa  Kolonnadens  Plads  opføres  en  ny  Forbindelsesbygning,  hovedsageligt 
med  tre  over  hinanden  liggende  store  Sale  for  Folkething,  Landsthing  og  Rigs¬ 
dagens  Bibliothek,  og  den  hele  samlede  Ridebanefløj  indrettes  til  Brug  for  Lov¬ 
givningsmagten.  Ydermurene  i  de  nuværende  Fløjbygninger  vil  eventuelt  helt 

eller  delvis  kunne  benyttes.  Hvis  det  imidlertid  af  Plads-  eller  andre  praktiske 
Hensyn  skulde  vise  sig  mere  hensigtsmæssigt  at  nedbryde  disse  Mure  og  bygge 
fuldstændigt  fra  nyt  af  paa  dette  Sted,  vil  Kolonnadefløjene  og  det  nye  Midte¬ 
parti  dog  kunne  rykkes  et  passende  Stykke  udad,  saaledes  at  samtidigt  Slottets 
Sidefløje  og  Gaard  forlænges  et  tilsvarende  Stykke. 

Paa  Skitsen  er  Midtepartiet  i  Ridebanefløjen  flyttet  c.  15  Al.  mod  Vest. 

Rigsdagen,  som  i  sin  nuværende  Bygning  efter  en  løselig  Beregning  raader 
over  ca.  19000  Q  Alen  samlet  Etageareal  foruden  Kælderen  i  Hovedbygningen, 
vilde  i  den  nye  Bygning  kunne  erholde  ca.  25000  □  Alen  foruden  Kælderen, 
fordelte  i  3  Etager  i  Midtepartiet  og  4  Etager  i  den  øvrige  Del  af  Bygningen, 
eller,  hvis  denne  i  hele  sin  Udstrækning  kun  blev  forsynet  med  3  Etager,  ca. 
19800  □  Alen. 

3)  Den  nordlige  og  den  sydlige  Sidefløj  nedrives  indtil  Sokkelmuren  og 
erstattes  med  2  nye  Fløjbygninger  af  samme  Længde  og  Bredde  som  de  gamle, 
men  eventuelt  noget  lavere,  indrettede  til  Brug  for  Statsadministrationen.  Der 
vil  dog  ikke  her  kunne  skaffes  Plads  til  samtlige  i  Øjeblikket  paa  Slotsholmen 
og  andet  Steds  installerede  Ministerialkontorer ;  men  den  manglende  Plads  vil 
kunne  tilvejebringes  i  de  hidtil  som  Hoftheater  og  Ridehus  benyttede  Byg¬ 
ninger,  naar  disse  ved  passende  indre  Ombygning  indrettes  til  Brug  hver  for  sit 
Ministerium. 

Statsadministrationen  disponerer  i  de  nuværende  Ministerialbygninger  efter 
et  løseligt  Overslag  over  ca.  34000  □  Al.  samlet  Etageareal,  foruden  Kælderen, 
og  vilde  i  de  projekterede  nye  Bygninger  komme  til  at  raade  over  ca.  46000 
□  Al.,  foruden  Kælderetagen,  fordelte  med  ca.  34000  □  Al.  i  4  Etager  i  Hoved¬ 
bygningen  og  ca.  12000  □  Al.  i  2  Etager  i  de  to  Buegangsbygninger. 

Forudsat  at  Udenrigsministeriet  forbliver  i  sin  nys  erhvervede  særlige  Byg¬ 
ning  paa  Kongens  Nytorv,  vil  der  saaledes  kunne  skaftes  Plads  til  de  Kon¬ 
torer  —  Generaldirektoratet  for  Postvæsenet,  Statistisk  Bureau  m.  fl.  —  for 
hvilke  der  i  Øjeblikket  er  lejet  Lokaler  i  Byen,  ligesom  ogsaa  enhver  ønskelig 
Udvidelse  af  de  forskellige  Ministerier  vil  kunne  finde  Sted.  Endelig  vil  der 
yderligere  kunne  indvindes  Plads  ved,  at  der  ved  det  her  paatænkte  Arrange¬ 
ment  kun  vil  behøves  Lokaler  for  Ministrene  et  Sted,  enten  i  Rigsdagsbygningen 
eller  i  Ministerialfløjene,  ligesom  ogsaa  derved,  at  man  vilde  kunne  nøjes  med 
et  for  Lovgivningsmagten  og  for  Administrationen  fælles  Statstrykkeri,  installeret 
f.  Eks.  i  en  af  sidstnævnte  Fløjes  fuldstændigt  ledige  Tagetage. 

4)  De  resterende  Dele  af  Buegangsbygningerne  indrettes  dels  til  Kontorer 
for  Hoftorvaltningen,  for  saa  vidt  disse  ikke  har  kunnet  finde  Plads  i  Kongefløjen, 
dels  til  Funktionærboliger. 

5)  Paa  Staldmestergaardens  Areal  anlægges  en  Centralvarmestation,  indrettet 
paa  senere  at  kunne  udvides  til  tillige  at  levere  Varme  til  et  eventuelt  nyt 
Museum  eller  anden  offentlig  Bygning  paa  Tøjhusets  Grund. 

6)  De  lange,  smalle  Ydergaarde,  Nord  og  Syd  for  Slottet,  ligesom  ogsaa 
den  nuværende  Ridebane  anlægges  som  Haver  og  Park,  sidstnævnte  dog  med 
Kørebane  fra  Marmorbroen  ind  til  Rigsdagsfløjens  Porte. 

7)  De  kongelige  Stalde  og  Vognremiser,  Ridehuset  samt  de  i  Buegangs¬ 
bygningerne  og  Staldmestergaarden  værende  Boliger  for  Embedsmænd  og  Funk- 


tionærer  af  Hof-  og  Staldetat,  hvilket  alt  rettelig  hører  hjemme  ved  Kongens 
Bolig,  mere  end  ved  de  kongelige  Repræsentationslokaler,  flyttes  til  Amalienborg. 

For  at  muliggøre  dette  vil  det  være  nødvendigt  at  ombygge  og  passende 
udvide  —  se  Skitsen: 

a)  det  nuværende  kongelige  Ridehus  i  Frederiksgade  ved  Inddragning  af 
det  dertil  fornødne  Areal  af  Gaarden  bag  Christian  VII. s  Palæ; 

b)  de  nuværende  gamle  Staldlænger  bag  Christian  VIII. s  Palæ  ved  Tilkøb 
af  Naboejendommen  i  Fredericiagade,  samt 

c)  en  Del  af  de  til  Amalienborg  hørende  Anneksbygninger. 


AMALIENBORG, 


SOM  DET  NU  ER  OG  SOM  DET  FORESLAAS  ÆNDRET. 

A.  Christian  VII.s  Palæ.  B.  Gammelt  Ridehus.  a.  Nyt  Ridehus,  b.  Ny  Bygning  for  Staldetat  m.  m 

C.  Staldbygning  og  Vognremiser  m.  m. 

8)  De  ved  Ministeriernes  Flytning  og  Staldmestergaardens  Nedlæggelse  fri¬ 
gjorte  Arealer  paa  Slotsholmen  vil,  for  saa  vidt  Staten  ikke  selv  har  Brug  for 
dem,  og  det  maatte  anses  for  nødvendigt,  helt  eller  delvis  kunne  udlægges  og 
sælges  til  almindelig,  dog  passende  kontrolleret,  Bebyggelse. 

Da  disse  Arealer  er  henholdsvis  ca.  27000  og  ca.  24000  □  Alen  store, 
vil  der,  naar  de  blot  beregnes  til  ca.  50  Kr.  pr.  Kvadratalen,  idet  Hensyn  tages  til 
Udgifterne  ved  nye  Gadeanlæg  m.  m.,  her  eventuelt  kunne  indvindes  godt  og 
vel  2 J/2  Million  Kroner  til  Dækning  af  Udgifterne  ved  de  foreslaaede  Bygnings¬ 
foranstaltninger  paa  Amalienborg  og  til  Hjælp  ved  Genopførelsen  af  Christians¬ 
borg  som  fremtidigt  Regeringspalads  i  den  antydede  Udstrækning.  — 

Tilbage  bliver  Højesteret,  som  der  ikke  ved  den  her  antydede  Ordning  vilde 
kunne  skaffes  Plads  til  paa  det  nye  Christiansborg,  og  som  derfor  indtil  videre 
maatte  forblive  i  sine  nuværende  Lokaler. 

Ved  en  eventuel  Opførelse  af  en  ny  Museumsbygning  paa  den  gamle  1  øj- 
husgrund  vilde  imidlertid  ikke  blot  Højesteret,  men  om  fornødent  den  hele  sam- 

lede  Domsmagt  kunne  finde  Plads  i  Prinsens  Palæ,  omdannet  i  fornøden  Udstræk¬ 
ning  til  Justitspalads,  idet  denne  Bygning  formentligt  ligger  saa  bekvemt  som 
muligt  til  dette  Brug,  omtrent  midt  imellem  det  projekterede  Regeringspalads, 
det  gamle  og  det  nye  Raadhus.  — 

Hvad  endelig  Færdselsforholdene  paa  Slotsholmen  angaar,  vilde  det  være 
naturligt  at  ordne  dem  som  følger  - —  se  Skitsen  : 

1)  Forbindelsesbygningen  imellem  Slottet  og  Slotskirken  gennembrydes 
umiddelbart  ved  Kirken,  saaledes  at  der  aabnes  en  Passage,  ogsaa  for  Køretøjer, 
fra  Stormbro  til  Højbro  imellem  Slottet  og  Thorvaldsens  Museum. 

2)  Marmorbroen  forbeholdes  udelukkende  for  Kørslen  til  selve  Slottet  samt 
selvfølgeligt  for  Fodgængere. 

3)  Forbindelsesbygningen  imellem  Slottet  og  Kancellibygningen  gennem¬ 
brydes  i  Tøjhusgadens  Forlængelse,  og  Portbygningen  imellem  søndre  Buegangs¬ 
bygning  og  det  gamle  Bibliothek  nedbrydes,  saaledes  at  der  skabes  en  bekvem 
Passage  imellem  Tøjhusbroen  og  Holment  Bro.  Ved  en  eventuel  Nybebyggelse 
af  Staldmestergaardens  Areal  og  Bibliotheksbygningens  Rasering  udvides  denne 
Passage  til  25  å  30  Alens  Bredde  i  sin  hele  Længde,  undtagen  ud  for  Lange 
Tøjhus,  hvor  selve  Kørebanen  dog  vil  kunne  gøres  17  å  18  Alen  bred,  for  saa 
vidt  det  sydlige  Fortov  føres  igennem  det  yderste  Hvælvingsfag  i  nævnte  Byg¬ 
nings  Underrum.  Brodækket  paa  Tøjhusbroen  gives  en  passende  Udvidelse  i 
Bredden*). 

4)  Ved  en  eventuel  Nybebyggelse  af  Ministerialbygningernes  Grund  reguleres 
Slotsholmsgade  som  vist  paa  Skitsen  ved  at  føre  Husrækken  frem  til  den  nu¬ 
værende  indre  Trærække  paa  det  vestlige  Fortov  samt  ved  Bortskæring  af  Kan¬ 
cellibygningens  nordøstlige,  fremspringende  Hjørne.  For  saa  vidt  man  samtidigt 
eksproprierer  Hjørneejendommen  imellem  Slotsholmsgade  og  Christiansgade  samt 
den  gamle  Fiskehalle  og  inddrager  disse  Ejendommes  Arealer  under  Nybebyg¬ 
gelsen,  bør  sidstnævnte  Gade  paa  sin  smalle  Strækning  ligeledes  udvides  til  23 
å  30  Alens  Bredde  af  Hensyn  til  Havnebanen  og  den  stadigt  voksende  Færdsel 
langs  med  Havnen. 

Der  vil  muligt  fra  bygningskyndig  Side  kunne  rejses  den  Anke  imod  oven- 
staaende  Projekt,  at  det  vil  være  forbundet  med  visse  Vanskeligheder  at  skabe 
et  harmonisk  og  smukt  Hele  ud  af  det  nye  Christiansborg,  naar  Hovedfløjen, 
væsentligt  i  sin  oprindelige  ydre  Form  og  Stil,  skal  bevares  som  Slot  og  sam¬ 
tidigt  de  nye  Sidefløje  og  Ridebanefløjen  indrettes  paa  fyldestgørende  Maade  til 
deres  fremtidige  Anvendelse  som  foreslaaet,  ligesom  muligt  ogsaa  imod  Omdan¬ 
nelsen  af  et  Theater  og  et  Ridehus  til  Kontorbrug. 


*)  Jeg  er  i  Punkterne  1,  2  og  3  i  det  væsentlige  i  Overensstemmelse  med  det  af 
d’Hrr.  Architekt  Nyrop  og  Professor  Krohn  i  1898  fremsatte  Forslag,  som  dog  først  er 
kommet  mig  for  Øje  efter  Udarbejdelsen  af  ovenstaaende  Projekt.  Jeg  kan  ligeledes 
ganske  slutte  mig  til  d’Hrr.s  Forslag  angaaende  Sporvejsliniernes  Forlæggelse  til  Tøjhus¬ 
gade  og  Indretningen  af  Parkanlæg  langs  Kanalen  Nord  for  Thorvaldsens  Museum  som 
i  høj  Grad  tiltalende  og  praktisk,  bl.  a.  af  Hensyn  til  Tilkørselsforholdene  til  Slottets 
Kongefløj. 

Og  det  skal  villigt  indrømmes,  at  Vanskelighederne  sikkert  vil  blive  baade 
mange  og  store  ved  Løsningen  af  denne  Kæmpeopgave;  men  uovervindelige  vil 
de  dog  formentlig  ikke  være,  hvis  blot  Sagen  kommer  i  den  rette  Mands  Hæn¬ 
der.  Der  skal  med  Hensyn  til  den  sidst  berørte  Vanskelighed  dog  mindes  om, 
at  vi  tidligere  her  i  Byen  har  set  et  Theater  blive  omdannet,  først  til  en  god 
Militæ-kaserne  og  derefter  til  en  efterhaanden  ganske  tilfredsstillende  Rigsdags¬ 
bygning. 

lovrigt  vil  der  næppe  kunne  rejses  Anker  af  Betydning  imod  Projektet,  naar 
Forudsætningen  som  her  er  en  praktisk  og  hensigtsmæssig  Benyttelse  af  Chri¬ 
stiansborg  og  den  omliggende  Del  af  Slotsholmen ;  og  Fordelene  ved  det  turde 
være  iøjnefaldende. 

Som  de  væsentligste  af  disse  skal  slutteligt  blot  fremhæves: 

Kongefamilien  vil  faa  sine  Beboelsesvilkaar  paa  Amalienborg  ordnede  paa 
en  sat  tilfredsstillende  Maade,  som  det,  under  den  givne  Forudsætning,  over¬ 
hovedet  er  muligt; 

foruden  de  først  og  fremmest  forlangte  Lokaler  for  Kongemagt  og  Rigsdag, 
vil  der  tillige  blive  tilvejebragt  de  haardt  tiltrængte  nye  Lokaler  for  Stats¬ 
administrationen,  og  det  hele  vil  blive  samlet  i  et  stort  og  fuldt  ud  tidssvarende 
Regerhgspalads ; 

det  samlede  gamle  Slotsareal  vil  blive  udnyttet  paa  bedst  mulig  Maade; 

endelig  vil  der  samtidigt  blive  skabt  de  nødvendige  Betingelser  for  en 
fremtidig  Anvendelse  og  Bebyggelse  af  den  øvrige  Del  af  Slotsholmen,  som 
utvivlsomt  vil  gøre  denne  til  et  af  de  smukkeste,  ejendommeligste  og  mest 
storstalsmæssige  Partier  i  Hovedstaden,  ligesom  ogsaa  for  en  Ordning  af  Færd- 
selsfonoldene  paa  en  for  en  uoverskuelig  Fremtid  tilfredsstillende  Maade. 

Og  alt  dette  vil,  som  alt  bemærket,  for  saa  vidt  det  anses  for  ønskeligt 
eller  nødvendigt,  kunne  opnaas  uden  nogen  væsentlig,  maaske  endogsaa  uden 
nogen  som  helst  Ekstraudgift  for  Statskassen. 

Men  —  nogen  ideel  Løsning  af  Spørgsmaalet  er  det  ganske  vist  ikke;  en 
saadan  vil  formentligt  kun  kunne  naas  ad  een  Vej,  nemlig  den  i  Indledningen 
antydede. 

Man  vil  ved  en  Kombination  af  de  to  paa  Skitsen  fremstillede  Situations¬ 
planer  let  kunne  konstruere  sig  Billedet  af  Slotsholmen  med  Christiansborg  ude¬ 
lukkende  som  Kongeslot  og  med  en  ny  Rigsdagsbygning  paa  den  angivne  Plads, 
adskilte  ved  en  Slotshave  langs  førstnævntes  søndre  Sidefløj  som  Pendant  til  en 
lignenle  Have  langs  nordre  Fløj,  hvor  dog  i  saa  Fald  den  oftentlige  Passage 
imellem  Slot  og  Slotskirke  burde  bortfalde. 

Selve  Staldmesterbygningen  maatte  bevares,  men  Terrænet  bag  denne  re¬ 
guleres  og  ordnes  saaledes,  at  der  blev  skaffet  Plads  til  Centralvarmestationen 
samtidigt  med,  at  det  Syd  for  denne  liggende  Areal  blev  frigjort  til  andet  Brug 
for  Stiten  —  f.  Eks.  til  en  ny  Kaserne  for  Livgaarden,  naar  Rosenborg  engang 
skal  drages  frem  fra  sit  Skjul. 

La  Rigsarkivet  allerede  nu  mangler  Plads,  vilde  det  være  naturligt  at  over¬ 
lade  dette  den  hele  Proviantgaardsbygning  og  vise  Generalstaben  andet  Steds  hen. 
En  formentligt  passende  Plads  til  en  ny  Generalstabsbygning  er  antydet  paa 
Skitsen,  og  i  denne  vilde  der  endvidere  kunne  skaftes  Plads  for  de  i  Øjeblikket 

paa  Tøjhusets  Grund  værende  Artillerikommando-Kontorer  samt  eventuelt  tillige 
for  Generalkommandoen  og  Ingeniørkommandoen,  naar  engang  Kastellet  ned¬ 
lægges  og  Kasernen  ved  Frederiksholms  Kanal  med  omliggende  Statsarealer 
ønskes  anvendt  paa  anden  Maade. 

Under  alle  Omstændigheder  maatte  det  sydvestlige  Hjørne  af  Slotsholmen 
forblive  under  Militæretaten  af  Hensyn  til  de  i  Christian  IV. s  Bryghus  og  i 
Lange  Tøjhus  værende  Magasiner  for  Vaaben  og  andet  Materiel. 

Endelig  vilde  man  være  nødt  til  foreløbig  at  lade  Statsadministrationen 
blive  i  de  gamle  Ministerialbygninger,  som  dernæst,  saa  snart  Forholdene  tillod 
det,  maatte  fornyes  ved  Ombygning  paa  selve  deres  nuværende  Plads,  muligt 
dog  efter  en  forudgaaende  Regulering  af  denne  i  den  paa  Skitsen  antydede 
Retning. 

Hvorledes  nu  imidlertid  end  Christiansborgs  Fremtidsskæbne  maatte  forme 
sig,  er  der  dog  endnu  een  Ting,  som  nødigt  skulde  glemmes,  og  det  er  Kjø¬ 
benhavns  ældste,  historiske  Fortidslevning,  Absalons  Brønd,  som  —  saa  vidt  det 
paa  nogen  Maade  er  muligt  —  ved  denne  Lejlighed  burde  drages  frem  for 
Dagens  Lys.  Og  dette  ældgamle  Kildevæld,  hvis  Vand  den  Dag  i  Dag  er  lige 
saa  friskt  og  klart  og  rigeligt  som  for  700  Aar  siden,  fortjente  vel,  i  en  pas¬ 
sende  monumental  Indfatning,  at  blive  stillet  frem  til  offentlig  Beskuelse  for 
Efterverdenen  som  det  naturligste  og  smukkeste  Mindesmærke  for  Grundlæggeren 
af  den  første  faste  Borg  paa  dette  Sted  og  dertil  ogsaa  som  et  Symbol  paa  selve 
vor  gode,  gamle  Bys  sunde  Livskraft  og  uforstyrrelige  Trivsel  og  Vækst. 


FORSKELLIGT. 


Bosteder  1  Danmark.  Efter  Statistisk  Bureaus  Beretning  om  Folketællingen 
den  1.  Februar  1901  meddeles  her:  I  Forbindelse  med  Folketællingen  foretoges 
en  Optælling  af  samtlige  Bosteder  (beboede  Gaarde,  Huse  o.  s.  v.)  i  Landet.  Op¬ 
tællingen  gav  til  Resultat,  at  det  samlede  Antal  Bosteder  var  351,835.  Antallet 
af  Indbyggere  for  hver  100  Bosteder  var  gennemsnitligt  for  hele  Landet  696, 
Antallet  af  Husstande  for  hver  100  Bosteder  158. 

Selvfølgelig  giver  disse  Tal  ikke  nogen  korrekt  Forestilling  om  Bostedernes 
og  Befolkningens  Forholdstal,  idet  der  paa  dette  Omraade  er  store  Forskelligheder 
mellem  By  og  Land.  I  Kjøbenhavn  var  saaledes  Antallet  af  Indbyggerne  for 
hver  100  Bosteder  3059,  i  de  øvrige  Købstæder  1018  og  i  Landdistrikterne 
517.  Antallet  af  Husstande  for  hver  100  Bosteder  var  i  Kjøbenhavn  773,  i  Køb¬ 
stæderne  242,  paa  Landet  112. 

Medens  Kjøbenhavn  har  over  30  Beboere  for  hvert  Bosted,  har  Land¬ 
distrikterne  gennemsnitligt  kun  5,  og  medens  der  i  Hovedstaden  gennemsnitligt 
lever  henimod  8  Familier  i  hver  beboet  Ejendom,  er  det  nær  ved,  at  hver  Fa¬ 
milie  paa  Landet  har  sit  eget  Hus.  Gennemsnitstallene  for  Provinsbyerne  ligge 
langt  lavere  end  i  Kjøbenhavn.  I  øvrigt  er  der  en  stor  Forskel  mellem  Beboelses- 
tætheden  i  de  enkelte  Provinsbyer;  medens  de  større  blandt  disse  have  15 — 20 
Indbyggere  for  hvert  Bosted  (Aalborg  20,  Aarhus  15,  Odense  12  o.  s.  v.),  er  For- 

holdene  for  Smaabyerne  som  Regel  endog  lavere  end  for  Landdistrikterne  (Hasle 
4,27,  Aakirkeby  4,31  o.  s.  v.).  I  Almindelighed  kan  det  siges,  at  Antallet  af 
Indbyggere  pr.  Bosted  aftager  med  Byernes  Størrelse,  men  denne  Regel  har  dog 
mange  Undtagelser,  som  tyde  paa  store  Forskelligheder  i  Bebyggelsesforholdene 
selv  indenfor  Købstæder  af  nogenlunde  samme  Størrelse.  Eksempelvis  kan  det 
nævnes,  at  medens  Rønne  har  over  2000  Bosteder  til  en  Befolkning  af  c.  9300 
Mennesker  eller  kun  4,5  Indbyggere  pr.  Bosted,  har  Slagelse  med  et  Folketal  af 
c.  9000  kun  700  Bosteder,  d.  v.  s.  12,6  Indbyggere  pr.  Bosted. 

Paa  Landet  finder  man  det  største  Antal  Indbyggere  pr.  Bosted  i  det  syd¬ 
vestlige  Jylland.  I  det  hele  taget  bor  der,  naar  bortses  fra  Hovedstaden  og  den¬ 
nes  Omegn,  gennemgaaende  flere  Mennesker  paa  hver  Ejendom  Vest  end  Øst 
for  Lillebælt.  Beboelsestætheden  staar  i  omvendt  Forhold  til  Befolkningstæt- 
heden. 

¥ 

Angaaende  Konkurrencer.  Forbundet  af  tyske  Architekt-  og  Ingeniørforeninger 
har  et  særligt  Konkurrence-Udvalg,  hvis  Opgave  det  er  at  vaage  over,  at  de  af 
Forbundet  fastsatte  Konkurrence-Regler  overholdes.  Naar  et  Program  for  en 
Konkurrence  derfor  indeholder  Punkter,  som  er  stærkt  stridende  mod  de  even¬ 
tuelle  Konkurrerendes  Interesser,  søger  Udvalget  at  faa  disse  ændrede  i  Overens¬ 
stemmelse  med  de  gældende  Regler,  og  naar  dette  ikke  lykkes,  udsender  Ud¬ 
valget  en  Meddelelse  til  de  forskellige  Fagskrifter,  i  hvilken  det  advarer  Kolleger 
mod  at  deltage  i  den  paagældende  Konkurrence. 

Blandt  de  Konkurrencer,  som  saaledes  for  Tiden  fraraades,  er  Parlaments - 
bygningen  for  Republiken  Uruguay  i  Montevideo ,  og  som  Grunde  herfor  anføres,  at 
Bedømmelsesudvalgets  Sammensætning  ikke  er  angivet,  at  der  ikke  findes  nogen 
Sikkerhed  for,  at  der  i  dette  sidder  Fagfolk,  hvis  Stemmer  har  afgørende  Vægt, 
og  at  man  ej  heller  ved  noget  om,  hvorvidt  udenlandske  Dommere  vil  blive 
tilkaldte.  Præmierne  staar  ikke  i  noget  rimeligt  Forhold  til  de  Fordringer,  der 
er  stillet  til  Tegninger  m.  m.,  og  det  er  desuden  overladt  denne  Jury  at  afgøre, 
om  der  overhovedet  skal  uddeles  nogen  Præmie. 

Til  et  stort  Folkelivarter  i  Liverpool  er  der  i  forrige  Maaned  bleven  nedlagt 
Grundsten.  Anlæget,  der  vil  koste  henimod  3  Millioner  Kroner,  vil  komme  til 
at  omfatte  23  Bygningskarréer,  hver  paa  3  Etager  og  med  ialt  445  Boliger,  i 
hvilke  man  antager,  at  der  kan  være  Plads  til  omtrent  2500  Mennesker.  Af 
Boligerne  er  48  paa  4  Værelser,  270  paa  3  Værelser,  90  paa  2  Værelser  og 
36  paa  1  Værelse.  I  Anlæget  findes  desuden  en  Administrationsbygning,  7  Bu¬ 
tikker  samt  en  større  Lege-  og  Tennisplads. 

¥ 

Et  Bismarcks-Taarn  paa  32  Meters  Højde  skal  opføres  paa  Bornaer-Højen  i 
Nærheden  af  Chemnitz.  Architekt  Mockel  i  Chemnitz  udfører  Tegningerne. 

SANATORIET  VED  HASLEV. 


Ti  Minutters  Vej  fra  Haslev  Jærnbanestation  i  Udkanten  af  de  store,  til  Bre- 
gentved  hørende  Skove  er  Sanatoriet  opført,  saaledes  beliggende,  at  det  fra 
Sydsiden  har  fri  og  livlig  Udsigt  og  ellers  er  lunt  dækket  ved  Gran-  og  Løvskov. 
Grunden  er  skænket  Nationalforeningen  af  Grev  Moltke.  Sanatoriet  er  for 
Kvinder  og  beregnet  til  20  Patienter.  Det  er  det  andet  i  Rækken  af  smaa 
Sanatorier  —  det  først  opførte  ved  Ry  i  Jylland,  paa  24  Senge,  er  alt  taget  i 
Brug  — ,  som  Nationalforeningen  forsøgsvis  har  ladet  opføre.  Rimeligvis  vil  der 
ikke  blive  bygget  flere,  da  det  har  vist  sig,  at  et  lille  Sanatorium  ikke  lader 
sig  udføre  billigere  i  Anlægssum  pr.  Seng  end  de  store  Sanatorier  paa  100  å 
125  Patienter,  og  disse  sidste  har  den  store  Fordel  at  have  faste  Læger,  medens 
de  smaa  Sanatorier  skal  tilses  og  passes  af  den  stedlige  praktiserende  Læge,  som 
for  dette  Tilfælde  er  Dr.  Helms  i  Haslev. 

Bygningen  med  Forvalterbolig  og  Liggehalle  er  udført  for  ca.  32,000  Kr. 
af  Entreprenørerne,  Murermester  Olsen  fra  Tølløse  og  Tømrermester  Rasmussen 
fra  Dianalund.  Ingeniørarbejderne  er  i  Forhold  til  denne  Sum  ganske  uforholds¬ 
mæssigt  dyre,  idet  de  er  paa  ca.  30,000  Kr.  og  omfatter  et  VarmtvandscentraF 
varmeværk,  Dampkøkken,  Dampvaskeri,  Desinfektionsanstalt,  Bade,  W.  C.  m.  m. 
Ingeniør  Jess  Jensen  har  ledet  disse  Arbejder,  som  er  udførte  ved  Firmaet  Hein 
&  Møller-Holst.  Om  Bygningen  er  iøvrigt  ikke  stort  at  sige.  Bjælkelaget 
mellem  Kælder  og  Stue  er  udført  »sterilt«,  d.  v.  s.  almindelige  Jærnbjælker  med 
Patentmørtel,  udført  ved  Firmaet  Schumacher  &  Em.  Jensen.  Facaderne  er  opførte 
i  gule,  haandstrøgne  Sten  og  pudsede,  Sokkel,  Baand  og  Dørparti  er  udførte  i 
støbt  Cementarbejde.  Guirlanden  er  skaaren  i  Kalk  af  Billedhugger  Lamberg- 
Petersen.  Taget  er  dækket  med  sortglaserede  Falstagsten  i  hollandsk  Form. 
Udvendige  Trapper  er  af  Granit. 

Sanatoriet  indviedes,  som  tidligere  meddelt,  ved  en  lille  Festlighed  den 
5.  December  1903. 

V.  &  B.  Ingemann. 

MURMATERIAL1ERNES  TILBRINGNING  OG  BENYTTELSEN 
AF  MUREMASKINEN. 


Om  dette  Emne  har  Murermester  P.  Gram  i  afvigte  Eftersommer  holdt  Foredrag, 
først  i  Kjøbenhavns  Murerlav  (her  dog  i  noget  forkortet  Skikkelse),  senere  i  Industri¬ 
foreningen  og  i  forskellige  andre  Foreninger.  Foredragsholderen  har  derefter  velvilligst 
overladt  »Architekten«  sit  Manuskript  til  Afbenyttelse;  af  dette  hidsættes  følgende: 


m  Murmaterialiernes  Tilbringning  til  Stilladserne  er  det  bekendt  for  alle, 


V — '  hvorledes  man  her  i  Landet  og  navnlig  i  Kjøbenhavn,  hvor  vi  har  de 
højeste  Bygninger,  i  Almindelighed  bærer  Kalk  og  Sten  paa  Skuldrene,  et 
Arbejde,  som  er  i  højeste  Grad  anstrengende  og  sundhedsnedbrydende.  Det 
kræver  ualmindeligt  kraftige  Mennesker  og  meget  stærke  Stilladser  og,  hvad  der 
er  endnu  værre,  det  foranlediger  ofte  Ulykkestilfælde,  idet  det  haarde  Slag,  som 
fremkommer  ved  Kastning  af  Dragten,  tidt  er  Aarsag  til  Stilladsets  Nedstyrtning 
og  deraf  følgende  Ulykker. 

I  de  forskellige  Lande  har  man  som  bekendt  forskellige  Maader  til  Mur- 
materialiers  Opbringning,  og  jeg  har  haft  særlig  Anledning  til  at  beskæftige  mig 
med  dette  Spørgsmaal,  idet  jeg  i  1891  af  det  Larsenske  Legat  modtog  en  Rejse¬ 
understøttelse  med  dette  Formaal  for  Øje.  Jeg  besøgte  den  Gang  Tyskland, 
Italien,  Østrig,  Frankrig,  Holland  og  Belgien.  Jeg  skal  ikke  fordybe  mig  i 
Enkeltheder,  som  let  kan  blive  trættende,  men  kun  fremhæve  som  særligt  karak¬ 
teristisk,  at  man  mange  Steder,  f.  Eks.  i  Østrig,  til  Materialiernes  Opbæring  benytter 
bøhmiske  Piger,  som  om  Sommeren  indvandrer  fra  Landet,  og  som  paa  deres 
bare  Ben  ad  Løbebroer,  der  er  byggede  i  Zig-zag,  løber  med  Materialier  paa 
Ryggen;  dog  anvendte  man  den  Gang  i  selve  Hovedstaden  Elevatorer  til  Ophejs- 
ning  og  gør  det  sikkert  ogsaa  endnu. 

I  saa  godt  som  alle  Udlandets  Byer  er  man  i  Modsætning  til  os  herhjemme 
forlængst  kommen  bort  fra  den  gammeldags  Opbæringsmethode  og  benytter  sig 
af  Maskinkraft,  idet  man  der  fornuftigvis  har  indset,  at  overalt,  hvor  man  kan 
undgaa  at  belaste  Ryggen  og  plage  sine  Medmennesker  med  ualmindeligt  strengt 
Arbejde,  der  bør  man  gøre  det;  og  det  kan  anføres,  at  man  jo  aldrig  vilde  finde 
paa  at  anvende  f.  Eks.  30  Mand  eller  mere  til  Opbringning  af  en  Granitblok 
eller  en  Jærndrager.  Eller,  hvad  der  ligger  endnu  nærmere:  Tømrerne  lader 
ikke  deres  Arbejdere  opbære  Tømmeret  paa  Bygningen ;  nej,  man  slaar  en  Tallie 
om  det,  og  der  spares  baade  Tid  og  Kræfter.  Det  synes  saaledes,  som  det  kun 
er  Murerne,  der  ikke  kan  slippe  bort  fra  det  nedarvede  og  forældede  Princip, 
eller  at  det  i  hvert  Fald  er  Murerne,  som  har  vanskeligst  ved  at  indrette  sig 
efter  det  nye. 

Jeg  skal  endnu  tilføje,  at  medens  man  i  næsten  alle  Lande  anvender  runde 
Bomme  og  Reb  til  Forfærdigelse  af  Stilladser,  saa  maa  vi  herhjemme  anvende 
firkantede  Bomme,  hvorpaa  vi  fastspigrer  de  saakaldte  Rideplanker,  thi  uden  dette 
kunde  Stilladset  umuligt  taale  det  haarde  Slag. 

løvrigt  har  man  overalt  i  Udlandet  været  stærkt  beskæftiget  med  nye  Pro¬ 
jekter  til  Materialiers  Tilbringning,  naturligvis  særligt  i  de  store  Byer,  hvor  der 
findes  de  højeste  Bygninger,  og  hvor  naturlige  Sten  anvendes  i  størst  Udstræk¬ 
ning.  Men  for  dem  alle  har  det  skortet  stærkt  paa  Fordelingen  af  de  alminde- 


lige  Mursten  og  Mørtel.  Ophejsning  har  for  dem  alle  været  en  let  Sag.  For¬ 
delingen  rundt  paa  de  forskellige  Pladser  og  paa  Stilladserne  har  ingen  af  dem 
løst  til  Fuldkommenhed,  end  ikke  den  Dag  i  Dag. 

Dgsaa  Kjøbenhavns  Murerlav  har  haft  et  vaagent  Øje  for  Spørgsmaalets 
Løsning,  og  i  1897  indbød  Lavet  til  en  Konkurrence  om  Ophejsning  og  For¬ 
deling  af  Murmaterialier.  Med  en  Understøttelse  fra  den  Raben-Levetzauske 
Fond  paa  500  Kr.  uddelte  det  forskellige  Præmier  paa  800  Kr.,  500  Kr.  og 
200  Kr.  Bedømmelsesudvalget  bestod  af  Architekter,  Tømmermestre  og  Mur- 
mestie.  Der  indkom  ialt  14  Besvarelser,  hvoraf  en  fra  Ingeniør  Skouboe  og 
mig  erholdt  iste  Præmie.  En  Fremstilling  af  denne  og  forskellige  andre  Me- 
thodtr  har  været  givet  i  tekniske  Tidsskrifter. 

Mor  Besvarelse  gik  ud  paa,  at  der  paa  de  Rejsebomme,  Murerne  sædvanligt 
benyiter,  anbringes  Jærnknægte,  hvorpaa  fastgøres  en  Jærnskinne.  Foroven  og 
forneden  paa  denne  Jærnskinne  skulde  en  Vogn  eller  to  Hjul  bevæge  sig,  og 
herpra  var  ophængt  Kassen  med  Kalk  eller  Sten.  Til  og  fra  Ophejsningselevatoren 
skulde  al  Forbindelse  ske  ad  mekanisk  Vej,  en  Fremgangsmaade,  som  senere  ved 
praktske  Forsøg  viste  sig  meget  god,  idet  naturligvis  Jærnskinnen  maatte  have 
Fald  til  og  fra  Elevatoren.  Som  alt  sagt  viste  den  mekaniske  Udløsning  sig 
meget  godt  at  kunne  anvendes;  men  man  er  dog  ved  fortsat  Arbejde  med  Appa- 
ratet  gaaet  bort  fra  denne,  bl.  a.  af  Sikkerhedshensyn  overfor  de  paa  Bygningen 
og  pia  Gaden  beskæftigede  Mennesker,  og  foretrækker  nu  at  anbringe  en  Mand 
saavd  foroven  som  forneden  ved  Elevatoren. 

Apparatet  er  blevet  benyttet  ved  forskellige  Byggeforetagender,  men  dog 
langtra  i  saa  stor  Udstrækning,  som  det  fortjener.  Thi  det  er  meget  vanskeligt 
at  fai  forandret,  hvad  der  har  saa  mange  Aars  Hævd;  og  navnlig  den  Omstæn¬ 
dighed,  at  Arbejderne  efter  den  gamle  Methode  har  Akkord,  en  vis  Betaling  pr. 
1000  Sten,  og  at  en  Mester  saaledes  i  sit  Overslag  bestemt  kan  beregne  sine 
Udgifter,  gør  det  ikke  mindre  vanskeligt;  thi  ved  mekanisk  Drift  skal  man  jo 
først  indhente  Erfaringer.  Een  Ting  har  dog  glædet  mig,  nemlig  at  intetsteds 
i  Udåndet  er  Fordelingen  klaret  saa  godt  som  herhjemme.  Det  er  ogsaa  Murer¬ 
lavet;  Haab,  at  den  Energi,  der  fra  Lavets  Side  er  sat  ind  paa  Sagen,  tidligt 
eller  sent  maa  bære  Frugt,  og  at  en  Forandring  i  det  bestaaende,  ikke  mindst 
for  Arbejdernes  Skyld,  snart  maa  indtræde. 

Jeg  skal  nu  gaa  over  til  at  fortælle  lidt  om  en  opfunden  Muremaskine. 
Munmaskinen  hører  jo  ikke  til  det,  som  er  hverdags,  og  man  kan  med  Rette 
spørpe,  hvorledes  det  vel  kan  være,  at  medens  man  i  vore  Dage  har  Maskin¬ 
kraft  og  teknisk  og  mekanisk  Hjælp  til  alt,  f.  Eks.  lige  fra  de  fineste  Diamant- 
slibnnger  til  de  sværeste  Damphammere,  saa  har  man  endnu  ikke  bragt  det 
videie,  end  at  man  stadigt  maa  mure  med  Haandkraft.  Hvorvidt  dette  kan 
siges  at  være  til  Held  eller  Uheld  for  Haandværket,  kan  der  være  delte  Menin¬ 
ger  om  og  skal  ikke  drøftes  her.  Jeg  skal  kun  holde  mig  til,  at  Muremaskinen 
ovenovedet  eksisterer.  Den  Muremaskine,  jeg  har  haft  Lejlighed  til  at  se,  er 
opfuidet  af  en  engelsk  Ingeniør,  John  Henry  Knight. 

Det  har  sikkert  ikke  skortet  paa  opfindsomme  Mennesker,  som  baade  har 
haft  Lyst  og  Evne  til  at  eksperimentere.  Men  det  har  været  en  overordentligt 
vansielig  Opgave,  som  her  har  været  at  løse.  Thi  medens  man  i  næsten  alle 

Brancher,  hvor  Maskinkraft  anvendes,  kan  lade  Maskinen  staa  roligt  paa  dens 
een  Gang  bestemte  Plads  og  tilføre  den,  hvad  der  skal  forarbejdes,  saa  er  For¬ 
holdet  ved  en  Muremaskine  ganske  det  modsatte:  her  skal  Maskinen  være  be^ 
vægelig.  Den  skal  ikke  alene  bevæge  sig  fremad  paa  den  forarbejdede  Mur, 
men  ogsaa  bevæge  sig  opad,  efterhaanden  som  Murværket  vokser  under  den. 
Heraf  følger,  at  t.  Eks.  en  Rem  fra  en  Dampmaskine  næsten  er  en  Umulighed 
at  faa  anbragt,  og  Hjørners  og  Buers  Fremstilling  ved  Hjælp  af  en  Maskine  har 
sine  store  Vanskeligheder. 

Med  Hensyn  til  Murerlavets  Forbindelse  med  Muremaskinen  maa  jeg  maa- 
ske  oplyse,  at  en  herværende  Grosserer  engang  i  April  Maaned  i  Aaret  1903 
henvendte  sig  til  Lavet  med  Forespørgsel  om,  hvorvidt  Lavet  vilde  være  til¬ 
bøjelig  til  at  købe  Patentet  paa  en  Muremaskine,  som  for  Tiden  kunde  ses  i 
Virksomhed  i  London.  Han  tilføjede,  at  Patentet  for  Danmark  kostede  £  2000 
og  for  Skandinavien  £  5000. 

Murerlavet  svarede,  at  det 
ikke  ønskede  at  købe  Patentet, 
men  at  Sagen  var  af  saa  stor 
Vigtighed  for  Lavet  og  havde 
saa  stor  Interesse,  at  en  Besig¬ 
tigelse  af  Maskinen  maatte  si¬ 
ges  at  være  i  høj  Grad  ønske- 
■  lig.  Lavet  bestemte  sig  til  at 
sende  2  Medlemmer  af  dets 
Bestyrelse,  deriblandt  min  Ring¬ 
hed,  til  London;  men  da  det 
maatte  anses  for  form aalstj en¬ 
ligt,  at  en  maskinkyndig  In¬ 
geniør  deltog  i  Ekspeditionen, 
blev  der  indledet  en  Underhandling  med  Firmaet  Burmeister  &  Wain.  Denne 
endte  med,  at  Firmaet  stillede  en  Ingeniør  til  Lavets  Disposition. 

Vi  tre  begav  os  da  paa  Vej  til  London.  Vi  lagde  Vejen  over  Tyskland, 
Holland,  Belgien  og  Frankrig,  og  i  alle  Byer,  hvor  vi  gjorde  Ophold,  studerede 
vi  de  forskellige  Methoder  for  Materialtilbringning.  Vi  modtoges  i  London  af 
en  dansk  Mand,  Grosserer  Berg,  som  bragte  os  i  Forbindelse  med  Ingeniør 
Knight.  Hr.  Berg  havde  faaet  i  Kommission  at  foranledige  Muremaskinen  ind¬ 
ført  i  Skandinavien. 

Muremaskinens  Udseende  og  Indretning  fremgaar  foimentligt  tydeligt  nok  af 
hosstaaende  Billeder;  den  kan  maaske  bedst  karakteriseres  som  en  Slags  Vogn,  der 
ruller  henover  den  Mur,  den  selv  lige  har  bygget  op,  og  under  sin  Fremkørsel 
bygger  videre.  Den  drives  frem  derved,  at  en  Mand  drejer  paa  et  Haandsving. 
Til  at  holde  den  i  den  rigtige  Stilling  tjener  en  Planke,  der  er  anbragt  vandret 
mellem  et  Par  Rejsebomme;  ganske  paa  samme  Maade  som  en  Jærnbanevogns 
eller  en  Sporvogns  Hjul  løbe  paa  en  Jærnskinne.  Paa  Planken  ligger  en  Cykle- 
kæde  og  herover  bevæger  sig  et  almindeligt  Tandhjul.  Hvis  der  er  for  stor  Af¬ 
stand  mellem  Rejsebommene,  kan  det  være  nødvendigt  at  afstive  den  for  et  eller 
flere  Punkter  af  det  mellemliggende  Stykke.  Denne  vandrette  Planke  gør  altsaa 

den  samme  Nytte  som  Flugtsnoren  ved  den  sædvanlige  Muring  ved  Haandkraft, 
nemig  at  kontrollere,  at  Skifterne  blive  vandrette.  Vil  man  i  Stedet  for  at  an- 
brine  Planken  mellem  to  Rejsebomme,  opstille  et  Par  fuldstændigt  lodrette  Styk¬ 
ker  Tømmer  med  Huller  i  med  regelmæssig  Afstand  fra  hinanden  —  ligesom 
ved  in  Springmaskine  til  gymnastisk  Brug  —  og  efterhaanden  flytte  den  vand¬ 
rette  Planke  et  Hul  op  ad  Gangen,  har  man  tillige  Skiftegangen  afpasset.  Saa- 
lede  faar  man  altsaa  Murværket  nøjagtigt  vandret.  Til  at  regulere  Siderne  af 
Murn,  gøre  den  »bindig«,  er  der  anbragt  et  Par  Hjul  paa  hver  Side,  hvis  Akse 
kan  gøres  længere  eller  kortere,  eftersom  Murtykkelsen  fordrer  det.  Medens 
en  land  kører  Maskinen  frem,  lægger  en  anden  efterhaanden  Murstenene  foran 


MUREMASKINEN. 

den,  og  ved  Hjælp  af  en  særligt  formet  »Griber«  føres  Stenene  ind  under  et 
omdejende  Hjul,  formet  som  en  massiv  Tromle.  Derved  presses  den  ene  Sten 
fast  )p  imod  den  anden,  og  hele  Maskinens  Vægt  trykker  tillige  de  nyligt  lågte 
Sten  fast  ned  imod  det  øverste  færdige  Skifte.  Endelig  er  der  Tilførselen  af 
Mønl;  hertil  behøves  en  tredie  Mand,  og  den  sker  ved  Haandkraft.  Mørtelen 
lægps  under  Stenene,  efterhaanden  som  de  anbringes;  ved  disses  egen  samt  Hju¬ 
lene  Bevægelse  drives  den  godt  og  fast  ind  i  alle  Mellemrum.  —  Det  følger  af 
sig  elv,  at  Maskinen  maa  løftes  tilvejrs  og  begynde  ved  den  samme  Ende  af 
Murærket,  for  hver  Gang  et  Skifte  er  henmuret,  for  at  kunne  tage  fat  paa  det 
næst. 

Til  at  betjene  Maskinen  udkræves  der  altsaa  tre  Mands  Arbejde  eller  f.  Eks. 
en  .Vend,  en  Arbejdsmand  og  en  Lærling.  Efter  Opfinderens  Mening  vil  den 

kunne  henmure  400  å  600  Sten  i  Timen,  naar  det  drejer  sig  om  glat  Murværk 
—  en  Angivelse,  om  hvis  Rigtighed  der  dog  sikkert  kan  næres  nogen  Tvivl  — 
og  det  Arbejde,  der  ydes  af  de  tre,  som  passer  den,  skulde  altsaa  kunne  svare  til 
seks  å  syv  Mands  Arbejde  ved  almindeligt  Mureri.  Det  er  klart,  at  den  kun  kan 
anvendes  for  Murværk,  der  er  »lige  ud  ad  Landevejen«,  saasom  Facader,  Gavle, 
Hegnsmure  o.  1.  Ved  Dør-  og  Vinduesåabninger  anbringes  sindrigt  konstruerede 
Plankestykker,  nøjagtigt  saa  tykke,  at  Maskinen  uden  Hindring  kan  bevæge  sig 
henover  dem. 

Opfinderen  stiller  følgende  Regnestykke  op  for  at  vise  Økonomien  ved 
Muremaskinen ;  det  bør  dog  erindres,  at  dette  kun  kan  gælde  for  Englands  V  ed¬ 
kommende  og  ikke  for  andre  Lande,  hvor  Forrentningen  af  Betalingssummen 
for  Patentet  kommer  til  at  spille  en  Rolle;  og  Regnestykket  maa  i  sin  Helhed 
staa  for  Opfinderens  Regning. 

Arbejdslønnen  for  6  Mursvende  ved  almindeligt  Mureri,  regnet  til  6  s  8  d 
pr.  Dag  for  hver,  andrager  £  2  pr.  Dag. 

Med  Maskinen  vil  Betalingen  for  ef  tilsvarende  Arbejde  blive: 


1  Mursvend .  b  s  od 

1  Arbejdsmand  *) .  3*4* 

Tiden,  der  anvendes  til  at  gøre  alt  i  Orden .  5  »  o  » 

Rente  af  £  100  (som  Maskinen  koster  at  anskaffe)  til  5  °/0 .  o  »  4  » 

Slittage  (20  °/0) .  1  »  4  » 


pr.  Dag  1 6  s  8  d 

Det  vil  altsaa  sige  en  Besparelse  af  £  1 .  3  s  4  d  pr.  Dag.  Bruges  Maskinen 
blot  200  Dage  om  Aaret,  er  Besparelsen  pr.  Aar  altsaa  £  233.  En  Murema- 
skine,  der  har  kostet  £  100  at  anskaffe,  og  som  bruges  hver  Dag,  vil  altsaa 
have  betalt  sig  selv  paa  mindre  end  4  Maaneder. 

Hr.  Knight  har  anvendt  6  Aars  Arbejde  paa  at  bringe  Muremaskinen  frem 
til  dens  nuværende  Skikkelse.  Han  paastaar,  at  hans  Maskine  er  den  eneste, 
som  findes  i  Verden,  og  at  den  Maskine,  som  vi  havde  hørt  omtale  fra  Amerika, 
var  hans,  idet  han  havde  udtaget  Patent  paa  den  i  Kanada. 

Opfinderen  havde  begaaet  den  Fejl,  ikke  at  søge  praktisk  Assistance.  Dette 
raadede  vi  ham  til,  og  jeg  kan  tilføje,  at  jeg  i  de  seneste  Dage  fra  London 
har  modtaget  Underretning  om,  at  Maskinen  er  forbedret  en  Del,  har  været 
omtalt  i  engelske  Blade,  og  at  der  er  Sandsynlighed  for,  at  denne  ad  anden 
Vej  i  den  nærmeste  Tid  vil  blive  indført  her  i  Landet. 


BREDFLANGEDE  DIFFERDINGER  SPECIALPROEILER. 

Enhver,  der  i  Aarenes  Løb  har  haft  med  Staalbjælker  at  gøre,  vil  huske  den 
Usikkerhed,  der  herskede  i  denne  Branche,  idet  der  imellem  hverandre  an¬ 
vendtes  Profiler  med  ganske  smalle  Flanger,  med  normale  og  med  brede  Flanger. 


*)  Opfinderen  har  vist  glemt  Trediemand  (Lærlingen). 

Hertil  kom,  at  de  enkelte  Værker  som  oftest  af  Konkurrencehensyn  udvalsede 
disse  Profiler  med  faa  Millimeters  Forskel  i  Højde,  Bredde  og  Tykkelse,  hvilket 
foraarsagede  endog  meget  betydelige  Vægtdifferencer,  endskøndt  Profilerne  ved  en 
flygtig  Maaling  kunde  synes  at  være  ens.  Det  var  derfor  »et  længe  følt  Savn«, 
der  blev  afhjulpet,  da  Tysklands  to  største  tekniske  Foreninger  af  Architekter  og 
Ingeniører  i  Overensstemmelse  med  Valseværkerne  udarbejdede  en  Serie  Profiler, 
som  foruden  at  følge  Princippet:  størst  mulig  Bæreevne  til  mindst  mulig  Vægt, 
tillige  opfyldte  en  Mængde  andre  Krav,  som  havde  Indflydelse  paa  Dimensionerne. 
Denne  Serie  kaldtes  »Tyske  Normalprofiler«,  og  at  dgr  virkelig  var  fremstillet 
noget  godt,  fremgik  bedst  deraf,  at  det  kun  varede  faa  Aar,  inden  de  vare 
trængte  igennem  overalt. 

Hvor  mange  fortrinlige  Egenskaber  Normalprofilerne  end  havde,  saa  viste 
det  sig  dog  forholdsvis  hurtigt,  at  der  ikke  i  Praksis  kunde  undværes  Profiler 
med  brede  Flanger  og  enkelte  af  disse  gamle  Profiler  blev  derfor  i  alle  Lande 
bibeholdte  for  at  komplettere  Normalprofilerne;  men  endskøndt  de  havde  bredere 
Flanger  end  disse,  saa  var  det  dog  kun  delvis,  at  man  kunde  kalde  dem  for 
bredflangede,  og  tillige  heftede  de  gamle  Tiders  Ulempe  ved  disse  Profiler,  idet 
hvert  Værk  valsede  dem  i  sine  specielle  Dimensioner. 

Der  har  ofte  været  gjort  Forsøg  paa  at  regulere  dem,  men  hidtil  uden  Re¬ 
sultat,  og  først  nu  er  det  endelig  blevet  til  Virkelighed,  da  det  efter  langvarige 
og  kostbare  Forsøg  er  lykkedes  Ingeniør  Henry  Grey,  forhenværende  Over¬ 
ingeniør  ved  Carnegies  Valseværker  i  Homestead,  at  opfinde  en  ny  Valsemetode 
for  bredflangede  Bjælker,  der  gør  det  muligt  at  valse  meget  brede  Bjælker 
og  tillige  betydeligt  højere  og  sværere  Profiler  end  tidligere.  Der  er  herved 
blevet  konstrueret  en  ny  Serie  Bjælker,  som  efter  Stedet,  hvor  de  valses,  har 
faaet  Navnet  »Bredflangede  Differdingen  Specialprofiler«. 

Valseværket,  der  hedder  »Deutsch-Luxemburgische  Bergwerks-  &  Hiitten-Ac- 
tiengesellschaft«  og  ligger  i  Differdingen  i  Luxemburg,  har  først  i  Aaret  1903 
begyndt  Udvalsningen. 

Det  gunstigste  Forhold  mellem  disse  Profilers  enkelte  Dimensioner  blev  ikke 
fastsat  theoretisk,  men  gennem  en  Mængde  Forsøg.  Det  bestemmende  Princip 
var,  med  den  størst  mulige  Besparelse  af  Materiale  at  anbringe  saa  meget  Jærn 
som  muligt  i  Flangerne  for  at  forhøje  Modstandsevnen.  Tillige  søgte  man  at 
undgaa  ulige  Spændinger  og  at  fremstille  en  Form,  der  let  kunde  indgaa  som 
Forbindelsesled  i  Jærnkonstruktioner. 

At  Differdingens  Staalbjælker  i  den  endeligt  fastsatte  Form  fuldkomment 
naaede  at  tilfredsstille  de  Fordringer,  som  blev  stillede  til  dem,  blev  til  Slut  fast- 
slaaet  ved  Forsøg,  der  foretoges  ved  den  kgl.  mekaniske  &  tekniske  Forsøgsan¬ 
stalt  Charlottenburg  i  Berlin. 

Fordelene  ved  disse  Bjælker  vil  sandsynligvis  foraarsage  en  hel  lille  Revo¬ 
lution  paa  Jærnkonstruktionernes  Omraade.  Som  bekendt  har  Anvendelsen  af 
Jærnmateriale  til  Bro-  og  Bygningsbrug  længe  været  umaadelig  stort,  og  efter- 
haanden  som  Spændvidden  steg,  blev  Fordringerne  til  Bæreevnen  større;  det  har 
derfor  i  mange  Aar  været  i  højeste  Grad  ønskeligt  i  Stedet  for  de  mange  smaa 
Tværsnit,  af  hvilket  de  Jærndragere  bestod,  der  var  nittede  sammen  af  T-Plader 
etc.,  at  finde  et  enkelt  Tværsnit  af  tilstrækkelig  Størrelse  for  derved  at  opnaa  Be- 

sparelse  af  Tid,  Penge  og  Materiale.  Dette  menes  nu  at  være  lykkedes  med  de 
bredflangede  Bjælker,  der  tillige  yder  en  meget  stor  Besparelse  ved  Monteringer 
fremfor  de  store  og  omfangsrige  J jernkonstruktioner. 

En  anden  Fordel  ved  de  nye  Profiler  ei  den,  at  de  i  Konstruktioner  kan 
anvendes  sammen  med  Normalprofilerne,  som  de  følger  i  Højden  og  kun  ad¬ 
skiller  sig  fra  i  Bredden.  Det  mindste  Profil  er  220  mm.  højt  og  220  mm.  bredt, 
og  Højde  og  Bredde  vedbliver  at  være  ens  til  300  X  300  mm.;  derefter  stiger 
Højden  i  Lighed  med  Normalprofilerne,  medens  Bredden  uforandret  er  300111111.; 
men  naar  Normalprofilernes  største  Højde,  550111111.,  er  naaet,  fortsætter  de  bred¬ 
flangede  Bjælker  op  til  750111111.  Højde,  stadigt  med  en  Flangebredde  af  300111111. 
Flangetykkelsen  gaar  fra  20,85  ^  37,5  mm.,  og  Stammetykkelsen  fra  9  til  21,1  mm. 
Den  indre  Flangeflades  Skraaning  er  9  °/0,  hvilket  er  mindre  end  Normalprofilernes, 
der  er  14%,  og  herved  opnaas,  at  saavel  Nitter  som  Bolte  faar  en  betydeligt 
bedre  Anlægsflade;  endvidere  ere  Flangekanterne  ikke  afrundede,  som  paa  Nor¬ 
malprofilerne,  da  Valsemetoden  ikke  nødvendiggør  dette,  hvoraf  atter  følger,  at 
Flangen  bliver  modstandsdygtig  ogsaa  i  den  yderste  Ende,  ligesom  Flangerne  ere 
ganske  glatte  uden  Fliser,  Grader  eller  lign. 

I  Praksis  vil  Bjælkerne  sikkert  hurtigt  finde  en  Mængde  Anvendelser,  hvoraf 
følgende  kan  nævnes: 

Paa  Grund  af  de  betydeligere  Modstandsmomenter  kan  de  anvendes  i  Stedet 
for  et  større  Antal  Normalprofiler,  f.  Eks.  kan: 

1  Stk.  Nr.  24  B.  bruges  i  Stedet  for  2  Stk.  Nr.  25. 

1  —  2 6  B.  —  —  3  —  24. 

1  —  32  B.  —  —  2  —  34. 

Herved  opnaas  en  Besparelse  af  Jærnmateriale  og  tillige,  at  Bolte  og  For¬ 
bindelsesstykker  bortfalder,  endvidere  bliver  Trykket  mere  ligeligt  fordelt  paa  Mu¬ 
ren  ved  den  ene  brede  Bjælke. 

Til  Fabriks-  og  Lagerbygninger,  hvor  Søjler  saavidt  muligt  ønskes  undgaaede, 
kan  de  med  Fordel  anvendes,  idet  de  kan  bære  paa  meget  store  Spændvidder 
uden  derfor  at  blive  uforholdsmæssigt  høje,  og  til  Bjælkelag  eller  bærende  Dra¬ 
gere,  f.  Eks.  over  Maskinhaller,  Forsamlingssale  o.  lign.  med  op  til  40 — 50  Fods 
Spændvidde  kan  disse  Bjælker  ogsaa  med  Held  anvendes,  idet  man  her  ellers 
vilde  være  henvist  til  at  bruge  sammennittede  Dragere,  der  koster  over  dobbelt 
saa  meget  pr.  Pund  som  Specialprofilerne. 

Til  Hoved-  og  Tværdragere  i  Broer  er  de  meget  anvendelige,  idet  de  ogsaa 
her  kan  erstatte  sammennittede  Dragere,  hvorved  50%  Besparelse  eller  mere 
opnaas,  rent  bortset  fra,  at  Monteringen  og  Henlægningen  reduceres  til  et  Mi¬ 
nimum. 

Endelig  kan  de  anvendes  som  Søjler,  og  begrundet  paa  deres  firkantede 
Form  har  de  her  en  meget  stor  Bæreevne;  saaledes  kan  f.  Eks.  1  Nr.  24  B.  paa 
6  Meter,  anvendt  som  Søjle,  bære  lige  saa  meget  som  en  armeret  Nr.  45  af 
samme  Længde.  Her  bør  tillige  nævnes,  at  da  Flangerne  er  lige  brede  paa  alle 
Profiler  over  300  mm.’s  Højde,  vil  alle  fremstaaende  Kanter  undgaas,  idet  de 
vandret-  og  lodretstaaende  Bjælker  har  samme  Bredde. 

Af  de  her  nævnte  specielle  Tilfælde  vil  det  ses,  at  de  bredflangede  Profiler 
paa  mange  Punkter  har  praktiske  Fordele  fremfor  Normalprofilerne,  uden  at  det 

dog  dermed  skal  være  sagt,  at  de  helt  kan  erstatte  disse.  Meningen  med  denne 
Serie  er  nærmest  Komplettering  af  Normalprofilerne  paa  de  Punkter,  hvor  disse 
i  Aarenes  Løb  har  vist  Mangler. 

For  dem,  som  maatte  ønske  at  gøre  nærmere  Bekendtskab  med  den  nye 
Serie,  kan  oplyses,  at  Architekt  Hirth  for  Firmaet  Sophus  Berendsf.n  Akts.  har 
udarbejdet  en  fuldstændig  Beregning  over  Profilerne,  anvendte  som  Dragere  og 
som  Søjler.  Beregningerne,  der  er  udførte  med  Hensyntagen  til  de  danske  For¬ 
hold,  er  godkendte  af  Kjøbenhavns  Bygningskommission. 

Til  Vejledning  for  d’Hrr.,  som  maatte  ønske  at  beregne  Profilernes  Bære¬ 
evne  set  fra  andre  Synspunkter  end  dem,  som  staa  i  Bogen,  findes  en  fuldstæn¬ 
dig  Fortegnelse  over  alle  Tværsnitsarealer,  Modstandsmomenter  og  Inertimomenter, 
saavel  for  XX-  som  YY-Axen. 

Der  er  næppe  nogen  Tvivl  om,  at  disse  Profiler  har  en  Fremtid  for  sig; 
de  var  for  første  Gang  fremme  paa  Udstillingen  i  Diisseldorf  i  Aaret  1903  og 
vakte  allerede  der  en  betydelig  Opmærksomhed,  ligesom  de  alt  gentagne  Gange 
er  omtalte  i  udenlandske  Fagskrifter. 

v — v. 


FRA  PROVINSERNE. 

Kalkmalerier  i  Tørring  Kirke.  Foruden  de  ved  Nationalmusæets  Undersøgelser 
i  Tørring  Kirke  fremdragne  Kalkdekorationer,  er  der  ved  den  nu  gennemførte 
Restauration  af  Kirkens  Indre  yderligere  fremkommet  en  Del  Figurbilleder. 

Tydelige  Spor  viser,  at  alle  Kirkens  Vægge  have  været  dækkede  af  Figur- 
og  Ornamentfremstillinger,  der  imidlertid  tildels  ere  bievne  ødelagte  ved  Ind¬ 
sættelsen  af  større  Vinduer. 

I  Koret  er  iflg.  Vejle  Amts  Avis  intet  levnet  og  paa  Skibets  Sydside  er  af 
4  Vægges  Dekorationer  kun  tilbage  2  enkelte  Figurer,  Evangelister,  hvoraf  den 
ene  synes  at  fremstille  Johannes;  disse  Figurer  er  i  omtrent  Legemsstørrelse  og 
ret  godt  udførte. 

Paa  Kormurens  Forside,  over  Korbuen,  er  en  mærkelig  Dobbeltfremstilling  af 
Kristus.  Til  højre  staar  en  noget  defekt  Kristusfigur.  I  venstre  Arm  holder  han 
en  Søjle  med  romansk  Kapitæl,  paa  hvilken  der  sidder  en  Hane.  Med  højre 
Haand  fremviser  han  Saaret  i  Siden,  medens  hele  Legemet  er  bedækket  med 
blodige  Mærker  efter  Svøbeslagene.  Til  venstre  for  denne  Figur  er  en  anden 
Kristusfigur,  en  Halvfigur,  anbragt  i  en  stor  Blomst  med  gule  og  grønne  Blade, 
holdende  i  den  ene  Haand  en  Svøbe  (den  straffende  Retfærdighed)  og  i  den  an¬ 
den  Haand  en  Palmegren  (den  forbarmende  Mildhed).  Ogsaa  denne  Figur  er 
bedækket  af  Mærker  efter  Svøbeslag.  Længst  til  Venstre  paa  Muren  er  frem¬ 
stillet  en  paa  en  rød  Trone  siddende  Madonna  (Maria),  mod  hvis  Hjerte  er  rettet 
7  Sværd.  Alle  Figurer  er  omgivne  af  Blomsterornamenter  og  tarveligt  udførte. 

Paa  Skibets  nordre  Side  er  et  Billede  paa  den  Kormuren  nærmest  værende 
Væg  gaaet  tabt  ved  en  allerede  i  tidligere  Tid  foretagen  Gennembrydning  af  Mu¬ 
ren.  Paa  den  næste  Væg,  over  en  gammel  nu  tilmuret  Dør,  var  malet  4  Bispe¬ 
ligurer  i  fuldt  Ornat,  hvoraf  dog  den  ene  var  saa  ødelagt,  at  den  ikke  kunde 
bevares.  De  var  alle  forsynede  med  Skriftbaand,  hvoraf  de  to  kunde  læses.  Paa 


disse  staar  »løthe«  (Bisp  Lothar)  og  »dionizi«  (Bisp  Dionysios).  Denne  sidste 
bærer  sin  Bispehue  i  højre  Haand,  hvorved  man  ser,  at  lians  Isse  er  borthugget. 
Den  tredje  Figur  paa  denne  Væg  har  ikke  kunnet  identificeres. 

Disse  Figurer  ere  fremstillede  med  en  vis  monumental  Holdning. 

Paa  den  tredje  Væg  over  den  nuværende  Indgangsdør  er  malet  en  Frem¬ 
stilling  af  Kristus,  lærende  sine  12  Apostle.  Medens  Kristus  staar  med  et  Kors 
i  den  ene  Haand,  Jacob  bærende  et  Sværd  og  Peter  en  Nøgle,  saa  er  de  andre 
Figurer  uden  noget  Symbol.  Disse  Figurer  er  tarveligt  udførte. 

Paa  den  fjerde  og  sidste  Væg,  fyldende  dennes  øverste  Halvdel,  er  et  slyn¬ 
get  Planteornament,  i  hvilket  i  fem  store  Blomster  sidder  fem  Halvfigurer,  muligt 
Portrætter  af  dalevende  i  Egnen  betydelige  Mænd,  men  ingen  Inskription  giver 
Oplysning  om,  hvem  det  kan  have  forestillet.  Dette  Billede  er  ganske  flot  og 
stort  i  Komposition,  men  saa  temmelig  uden  Dygtighed  i  Udførelsen. 

Under  dette,  som  ogsaa  under  de  foregaaende  Billeder,  løber  en  Dekoration, 
bestaaende  af  tre-  og  firkantede  Fliser  samt  af  rødt  og  graat  Drapperi. 

Samtlige  Vægbilleder  er  malede  paa  et  paa  den  raa  Kampestensmur  siddende 
Hvidtekalklag  og  temmeligt  skrøbelige. 

Vægbillederne  stammer  sandsynligvis  fra  sidste  Halvdel  af  det  16de  Aarhun- 
drede,  medens  Hvælvingsdekorationerne  menes  at  være  fra  c.  1540.  En  i  Vaaben- 
huset  over  Nischen  til  Vievandskarret  siddende  Inskription  fra  samme  Tid  som 
Vægbillederne,  kunde  muligt  have  givet  nogen  Oplysning  om  Tiden  for  Billedernes 
Udførelse  og  om,  hvem  der  har  ladet  disse  udføre,  men  var  desværre  saa  fuld¬ 
stændigt  ødelagt  af  foretagne  Udspækninger  og  Reparationer,  at  kun  ganske  en¬ 
kelte  og  usammenhængende  Bogstaver  var  levnede. 

Hvælvingsdekorationerne  er  de  almindelige,  senere  gothiske.  I  Korets  Hvæl¬ 
vingskapper  er  malet  en  ornamental  Figur,  forestillende  en  Trekant,  udfyldt  og 
omgivet  af  Planteornamenter.  Paa  Ribberne  er  Zigzagstriber,  paa  Gjordbuer,  Spids¬ 
buer  og  langs  Ribberne  Friser  af  Bueslag  eller  stiliserede  Blomster.  I  Skibets 
øverste  Hvælvinger  er  paa  de  to  nede  fra  Skibet  synlige  Kappeflader  malet 
større  geometriske  Figurer.  I  de  to  nederste  Hvælvinger  er  alle  Kappeflader  be¬ 
dækkede  med  saadanne.  Paa  Underfladen  af  Gjordbuen  mellem  iste  og  2den 
Hvælving  er  malet  et  Skaktavlemønster. 

Gennem  alle  Kirkens  Hvælvinger  er  de  samme  graa  og  rødgule  Farver 
benyttede. 


FORSKELLIGT. 

Christiansborg  Slot.  I  Anledning  af  de  Ligheds-  og  Berøringspunkter  med 
Hensyn  til  Statsadministrationens  Overflytning  til  Christiansborg  og  Opførelsen 
af  en  særlig  Rigsdagsbygning  paa  Tøjhusets  Grund  m.  m.,  der  findes  imellem 
den  af  Kommissionen  af  10.  Juli  1879  afgivne  Betænkning  —  se  12.  Hefte 
Pag  XXVIII  og  flg.  —  og  de  af  Kaptajn  Haase  i  13.  Hefte  fremsatte  Forslag, 
har  sidstnævnte  anmodet  Red.  om  at  oplyse,  at  han  intet  har  kendt  til  bemeldte 
Kommissions  Arbejder  eller  overhovedet  til  noget  tidligere  Forslag  og  Projekt, 
Christiansborg  og  Slotsholmen  vedrørende,  før  han  fremkom  med  sin  Artikel. 

* 

Kataloger.  Chris  tianshavns  Jernstøberi  &  Maskinværksteder,  Ludvig  Brønnum,  har 
udsendt  et  illustreret  Katalog  over  Bygningsstøbegods  og  Husholdningsstøbegods. 
Der  gives  i  dette  et  praktisk  Overblik  over  de  vigtigste  mindre  Støbegodsartikler, 
som  hører  til  en  almindelig  Privatbygning,  saasom  Tagvinduer,  Vaske,  Rense¬ 
døre,  Riste  m.  m.,  men  ikke  Kakkelovne.  —  Maal,  Priser  og  øvrige  Oplys¬ 
ninger  er  vedføjede  hver  enkelt  Artikel. 

—  Edv.  Vermehrens  Eftflgr.,  Katalog  Nr.  i.  Ved  den  Udstilling  af  nye 
Bygningsmaterialier,  som  Industriforeningen  sammen  med  Akademisk  Architekt- 
forening  afholdt  i  Marts  Maaned  1902,  vakte  en  Udstilling  af  Bygningsbeslag 
fra  Edv.  Vermehrens  Eftflgr.  berettiget  Opmærksomhed.  Vi  har  ved  tidligere 
Lejlighed  nærmere  omtalt  denne  (1902  Afd.  B.  Nr.  28)  og  skal  kun  her  tilføje, 
at  der  siden  den  Tid  er  fremkommet  endnu  flere  gode  Nyheder  paa  dette  O111- 
raade.  Firmaet  har  nu  i  et  illustreret  Katalog  yderligere  søgt  at  henlede  de 
Byggendes  og  Byggekyndiges  Opmærksomhed  paa  de  mange  Variationer,  der  fin¬ 
des  paa  moderne  Vindues-  og  Dørbeslag,  og  nægtes  kan  det  ikke,  at  man  med 
Fornøjelse  maa  betragte  de  tydelige  og  let  forstaaelige  Gengivelser  af  det  Udvalg 
sindrige  og  dog  simple  Konstruktioner,  som  Heftet  indeholder.  Med  Kataloget 
følger  en  Prisliste. 

* 

Billedhuggeren  Dalou  efterlod  sig  ved  sin  Død  to  store  monumentale  Ar¬ 
bejder,  som  det  var  blevet  ham  overdraget  at  udføre.  Det  ene  af  disse  var  De¬ 
korationen  af  Facaden  paa  det  Krematorium,  som  Architekt  Formige  byggede  paa 
Pére  Lachaise.  Endnu  har  ingen  fransk  Billedhugger  overtaget  dette  Arbejde 
efter  Dalou,  men  det  fremhæves  som  ønskeligt,  at  Billedhuggeren  Bartholomé, 
der  ved  »Monument  aux  morts«  har  faaet  sit  Navn  kendt  over  hele  Verden, 
maa  blive  den,  der  kommer  til  at  løse  Opgaven. 

Det  andet  af  Dalous  Arbejder,  som  stod  ufuldført  ved  hans  Død,  var  hans 
berømte  »Triomphe  de  la  republique«,  som  skulde  smykke  »Place  de  la  nation«, 
og  som  ved  omgivende  Grupper  af  Dyr  skulde  danne  Midtpartiet  i  en  stor 
Fontæne. 

Det  vil  rimeligvis  blive  Billedhuggeren  Gardet  som  kommer  til  at  danne 
disse  Fontænegrupper,  men  i  Kunstnerkredse  haaber  man  dog,  at  Fontæneplanen 
ikke  bliver  realiseret,  da  Monumentet  utvivlsomt  er  bedst  tjent  med  at  blive  fri¬ 
taget  for  disse  Omgivelser. 


FORENINGSMEDDELELSER. 

Mandag  den  4.  Januar  1904,  Kl.  8,  afholdes  Møde  i 
Lokalet  i  Industriforeningen  med  Dagsorden : 

1.  Valg  af  en  Architekt  til  Kommissionen  for  Christians¬ 
borg  Slojs  Genopførelse. 

2.  Udstilling  af  Fotografier  fra  Architektmødet  den  28.  og 
29.  Juni  1903. 

Udgiver:  AKADEMISK  ARCHITEKTFORENING.  —  Redaktør:  Architekt  K.  ARNE-PETERSEN 
Redaktionsudvalg:  Architekterne  EUGEN  JØRGENSEN  og  ALFR.  THOMSEN. 

Kontor:  Helgolandsgade  5.  Telf.  4525. 

Trykt  hos  Nielsen  &  Lydiche. 

KJ  0  B  EN  HAVN 

DEN  9.  JANUAR  1904 
6.  A ARGANG  N?  15 


ARCHITEKTEN 

MEDDELELSER  FRA 
AKADEMISK  ARCHI 
TEKTFORENING  *  * 


ST.  LOUIS-UDSTILLINGEN. 


Det  bliver  iaar  atter  Amerikanernes  Tur  til  at  arrangere  det  architektoniske 
Udstyrsstykke,  som  kaldes  en  Verdensudstilling,  og  som  skal  imponere 
hele  den  gamle  Verden.  I  1893  formaaede  nemlig  Chicago,  trods  alle  skeptiske 
Europæeres  Forudsigelser,  at  fejre  en  Succes  paa  sin  glimrende  Udstilling,  der 
baade  i  storslaaede  Anlæg  og  kunstnerisk  Udførelse  hidtil  har  staaet  uden  Side¬ 
stykke;  end  ikke  de  udstillingskyndige  og  rutinerede  Franskmænd  formaaede  i 
1900  at  vriste  Palmen  fra  Amerikanerne. 

Men  nu  kommer  St.  Fouis-Udstillingen,  eller,  som  dens  officielle  Navn  lyder 
» The  Louisiana  Purchase  Exposition  1904«;  denne  afholdes  som  en  Hundredaars- 
fest  til  Minde  om  den  i  Amerikas  Historie  betydningsfulde  Begivenhed,  da  Præ¬ 
sidenten  Jefferson  for  15  Million  Dollars  købte  Fouisiana  af  Napoleon,  som  den¬ 
gang  var  Førstekonsul  i  Frankrig.  Napoleon  havde  stærk  Brug  for  Pengene,  som 
han  skulde  anvende  til  Ekviperingen  af  nye  Regimenter,  og  Jefferson  blev  siden 
hin  Handling  bevaret  i  taknemlig  Erindring  af  enhver  god  amerikansk  Borger. 
Det  Stykke  Fand,  som  i  1803  saaledes  overdroges  til  den  amerikanske  Stat,  var 
omtrent  875,000  eng.  Kvadratmile  stort  og  det  omfatter  nu  12  Stater  og  2  Ter¬ 
ritorier.  For  hundrede  Aar  siden  bestod  Befolkningen  af  henved  80,000  Sjæle; 
nu  er  den  steget  til  1 5  Millioner  eller  omtrent  en  Femtedel  af  Unionens  samlede 
Indbyggerantal. 


LIBERAL  ARTS  BYGNINGEN. 


ARCHITEKTER  WALKER  &  KIMBALL. 


Selve  Byen  St.  Louis  ligger  ved  Mississipifloden  og  har  godt  og  vel  en 
halv  Million  Indbyggere;  den  ligger  lidt  over  1000  engelske  Mil  sydvest  for 
New  York,  en  Afstand,  der  med  almindelig  amerikansk  Iltogsfart  tilbagelægges  i 
29  Timer. 

St.  Louis  har  til  Hensigt  ved  sin  Verdensudstilling  at  overtræde  Chicagos  i 
1893  paa  ethvert  Punkt.  Om  dette  virkelig  vil  lykkes,  tør  man  endnu  ikke  ud¬ 
tale  nogen  Dom  over,  men  at  det  er  alvorligt  ment  faar  man  hurtigt  Indtrykket 
af,  naar  man  kaster  et  Blik  paa  Planen  og  sætter  sig  ind  i  Størrelsesforholdene. 

Udstillingen  har  faaet  Plads  i  et  stort  Parkanlæg  ude  paa  Byens  Vestside, 


A.  Guvernementsbygningen.  B.  Staternes  Fiskeribygning.  C.  Liberal  Arts.  D.  Mine-  &  Metallurgi.  E.  Manu- 
factures.  F.  Undervisning  og  Socialøkonomi.  G.  Elektricitetshal.  H.  Varied  Industries.  ].  Maskinhal.  K.  Trans¬ 
port-  og  Samfærdselsmidler.  L.  Skovbrug  og  Jagt.  Af.  Landbrugshal.  N.  Havebrug.  P.  Kunstafdeling.  K.  Vand¬ 
bassin  med  Kaskader,  I-esthal  m.  m.  S.  Administration.  T.  Administrationen  for  Kvindernes  Udstilling,  U.  Stadium. 
V.  Planteindustri.  X.  Jærnbanestation.  Y.  Kedelhus.  1.  Hovedindgang.  2.  Staternes  Pavilloner.  5.  Tysklands 
Bygning.  4.  Staternes  Flaadeudstilling.  {.  Lasaret  6.  Louisiana  Purchase  Monument.  7.  Frankrigs  Bygning. 

8.  Englands  Bygning.  9.  Japans  Bygning.  10.  Jerusalem. 


den  omfatter  1240  Acres,  omtrent  930  Tdr.  Land,  hvilket  er  næsten  dobbelt 
saa  meget  som  Chicagoudstillingen  og  fire  Gange  saa  meget  som  Verdensudstil¬ 
lingen  i  Paris  1900.  Terrænet,  hvorpaa  Udstillingen  ligger,  er  meget  smukt  og 
tillige  stærkt  kuperet,  hvilke  Forhold  man  har  søgt  at  udnytte  saa  meget  som 
muligt  til  Fordel  for  hele  Anlæget. 

Udstillingen  omfatter  en  Mængde  Bygninger,  der  næsten  alle  er  af  meget 
betydelige  Dimensioner;  dens  Midtpunkt  er  et  stort  vifteformet  Anlæg,  i  hvilket 
den  højtliggende  Festhal  danner  Centrum.  Paa  Plateauet  bag  denne  ligger  Kunst¬ 
udstillingskomplekset,  og  foran  den  breder  sig  et  mægtigt  Kaskadeparti,  der  rime¬ 
ligvis  vil  blive  hele  Udstillingens  Clou. 

Kaskaderne,  der  amfitheatralsk  falder  fra  en  Højde  af  95  Fod,  udmunder  i 
et  mægtigt  Bassin,  som  atter  forgrener  sig  i  flere  brede  Kanaler,  over  hvilke  en 

Mængde  dekorative  Broer  føre.  Dette  med  uhyre  Bekostninger  indrettede  Parti 
viser,  hvor  stor  Betydning  Amerikanerne  lægger  i  den  Rolle,  som  Vandet  og 
Vandfladen  spiller  i  en  Udstillingspark,  og  at  de  har  Ret  i  deres  Opfattelse  viste 
bedst  Chicagoudstillingens  prægtige  Kanaler  med  deres  storartede  Perspektiver  og 
Spejlbilleder. 

Festhallen  er  en  stor,  cirkelrund  Bygning  200  Fod  høj,  prydet  med  Søjler 
og  afsluttet  med  en  Kuppel,  der  knejser  over  hele  Udstillingen.  Paa  begge  Sider 
af  denne  Kuppelbygning  strækker  sig  i  en  Halvkreds  Kolonnader  paa  lignende 
Maade,  som  ved  Trocaderopaladset  i  Paris,  hver  af  disse  indeholdende  7  store 
Nischer,  i  hvilke  anbringes  Statuer,  der  symboliserer  Louisianas  14  Stater  og 
Territorier.  For  Enden  af  Kolonnaderne  er  cirkelrunde  Pavilloner,  der  hver 
har  en  Diameter  af  130  Fod;  selve  Festhallen  omslutter  et  Areal  af  U/2  Td. 
Land.  Fra  Hallen  og  Terasserne,  hvorpaa  den  ligger,  danner  Udsigten  et  impo¬ 
nerende  Panorama  af  de  omliggende  Bygninger  og  Vandanlæg;  over  Broer  og 
Veje  vil  Folkestrømmen  færdes  ud  og  ind  ad  Udstillingspaladserne,  og  i  Ka¬ 
nalerne  vil  blive  et  livligt  Røre  af  flagsmykkede,  hurtigtløbende  Motorbaade  og 
gravitetiske  Gondoler. 


ELEKTRICITETSHALLEN.  ARCHITEKTER  WALKER  &  KIMBALL. 

Udstillingens  Bygninger  er  næsten  alle  opførte  i  en  Stil,  der  nærmest  kan 
betegnes  som  moderne-romersk-antik.  Hvide  Flader,  Søjler  i  uendelige  Rader, 
Kupler  og  Obelisker  møder  Øjet,  hvorhen  man  saa  vender  sig.  De  fleste  Byg¬ 
ninger  er  selvfølgeligt  opførte  for  kun  at  blive  staaende  under  Udstillingen  ;  Ma¬ 
terialet,  som  hertil  er  anvendt,  er  noget  lignende,  som  siden  Chicagoudstillingen 
er  bleven  benyttet  ved  alle  større  Udstillinger,  nemlig  Træ,  Jern  og  Glas,  med 
en  udvendig  architektonisk  Udsmykning  af  Gibspuds.  De  Bygninger,  som  skal 
overleve  Udstillingen,  er  Kunstpaladset  og  Administrationsafdelingen,  hvilken  sidste 
bestaar  af  et  Kompleks  paa  7  store  Bygninger,  der  til  næste  Aar  skal  overgaa 
til  sin  egentlige  Bestemmelse:  Universitet. 

En  stor  Del  af  de  forenede  Staters  fremragende  Architekter  er  medvirkende 
ved  Udstillingsbygningernes  Opførelse,  men  alle  er  de  samlede  i  en  Komite,  for 
at  der  kan  arbejdes  efter  en  fælles  Plan,  baade  hvad  Anlæg,  Former  og  Farver 
angaar.  Formanden  i  denne  Komite  er  Isaac  S.  Taylor.  Bygningerne  har  kun 
én  Etage,  saaledes  at  de  baade  af  Udstillere  og  Besøgende  lige  frygtede  Gallerier 
helt  er  undgaaede;  herved  forklares  tildels  de  vældige  Arealer,  som  Bygningerne 
overdækker. 

Længst  fremskudt  i  Terrænet  og  nærmest  Hovedindgangen  ligger  to  store 

Paladser,  de  egentlige  Industrihaller;  disse,  der  hver  har  en  Størrelse  af  over  io 
Tdr.  Land,  har  imellem  sig  den  brede  Avenue,  som  danner  en  Fortsættelse  af 
det  store  Bassin,  hvori  Kaskaderne  foran  Festhallen  udmunder.  Imellem  Indu¬ 
strihallerne  og  Kaskaderne  ligger  to  mindre  Bygninger,  nemlig  Elektricitetshallen 
og  Bygningen  for  Undervisning  og  Socialøkonomi.  Vest  for  dette  Anlæg  ligger  de 
to  vældige  Haller,  som  rummer  Maskiner  og  Samfærdselsmidler ;  den  sidste  af 
disse  er  den  største,  den  dækker  over  ca.  9  Tdr.  Land.  Mod  Øst  ligger  Mine- 
og  Metallur  gibygningen  og  ligeoverfor  denne  Kunstindustrihallen-,  her  afsluttes  Vuet 
af  den  højtliggende  Bygning  for  de  Forenede  Staters  Guvernement  og  den  i  Foi- 
bindelse  med  samme  staaende  Fiskeribygning. 

Den  største  af  alle  St.  Louis-Udstillingens  Bygninger  er  Landbrugsbygningen , 
hvis  1600  Fod  lange  Facade  dominerer  den  vestlige  Del  af  Terrænet.  Paa  det 
Areal,  som  denne  architektoniske  Kolos  indtager,  kan  8  kjøbenhavnske  Raadhuse 
med  Lethed  faa  Plads. 

Ude  bag  Guvernementsbygningen  ligger  i  parklignende  Omgivelser  en  hel 
By,  bestaaende  af  omtrent  30  større  og  mindre  Pavilloner,  hver  opført  af  en 
eller  anden  amerikansk  Stat;  mange  af  disse  Bygninger  er  ret  betydelige  i  Om- 

fang,  —  enkelte  af  dem  har  endog  Facader  paa  over  100  Alens  Længde,  —  og 
paa  det  monumentale  Anlæg  i  flere  af  Pavillonerne  ser  man,  at  der  blandt  Sta¬ 
ternes  Architekter  har  været  udfoldet  en  ivrig  Kappestrid  for  at  skaffe  sin  Stat 
den  mest  imponerende  og  repræsentative  Bygning. 

Havebrug,  Skovbrug,  Jagt,  Fiskeri  o.  1.  har  selvfølgeligt  deres  særlige  Byg¬ 
ninger,  opførte  i  antagelige  Dimensioner  og  i  Udstyrelse  og  Dekoration  særlig 
svarende  til  deres  specielle  Formaal.  For  Idræt  og  Legemsudvikling  indrettes 
ogsaa  en  Udstilling  i  en  af  de  til  Universitetsbrug  opførte  Bygninger;  i  For¬ 
bindelse  med  denne  konstrueres  et  stort  Stadium,  i  hvilket  der  er  Siddepladser 
for  35,000  Personer.  1  dette  Stadium  skal  afholdes  de  olympiske  Lege,  som 
egentlig  efter  Bestemmelsen  skulde  have  fundet  Sted  i  Chicago  1904-  Som  be¬ 
kendt  aabnedes  disse  i  Athen  1896  og  gentoges  i  Paris  1900  for  derefter  hvert 
fjerde  Aar  at  afholdes  i  en  eller  anden  Verdensby. 

Denne  Udstilling  vil,  dersom  Programmet  kan  gennemføres,  adskille  sig  i 
en  ret  væsentlig  Grad  fra  andre  Udstillinger,  idet  man  ved  denne  vil  vise  ikke 
alene  de  færdige  Industri-  og  Haandværksprodukter,  men  tillige  Maaden,  hvorpaa 
de  bliver  til;  altsaa  først  det  raa  Materiale  og  dernæst  Skridt  for  Skridt  de  for¬ 
skellige  Processer  og  Behandlingsmaader,  som  dette  maa  undergaa,  indtil  det 

luldt  færdige  Produkt  foreligger.  Flere  af  Udstillingsbygningerne  vil  paa  denne 
Maade  være  en  Art  Værksteds-  og  Fabrikslokaler,  i  hvilke  de  mest  forskellig¬ 
artede  Maskiner  af  nyeste  Oprindelse  vil  blive  installerede. 

Den  Indbydelse,  som  Komiteen  for  St.  Louis-Udstillingen  i  sin  Tid  udsendte 
til  de  evropæiske  Lande  om  Deltagelse  i  » Worlds  Fair  1904«,  blev  ikke  imøde¬ 
kommet  med  samme  Beredvillighed,  som  Tilfældet  var  ved  Chicagoudstillingen, 
og  de  Bevillinger,  som  Stormagterne  mødte  med,  var  gennemgaaende  meget 
ringere  end  dengang.  Tyskland  gaar  i  Spidsen  med  en  meget  stor  og  repræsen¬ 
tativ  Udstilling,  ligesom  ogsaa  denne  Nation  opfører  en  egen  Bygning,  der  efter 
Sigende  skal  blive  større  end  den,  som  fandtes  paa  Pariserudstillingen  1900. 
Frankrig  møder  ligeledes  med  en  særlig  Bygning,  der  vil  blive  en  Kopi  af  Store 
Trianon  i  Versailles,  medens  Englands  Bygning  opføres  som  en  Reproduktion  af 
Orangenerne  ved  Kensington  Paladset.  Ogsaa  andre  Lande  som  Rusland,  Østrig, 
Sverige  o.  fl.  opføre  selvstændige  Bygninger  foruden  de  Udstillinger,  som  de  eta¬ 
blere  af  Industri,  Haandværk,  Kunst  og  Landbrug  i  de  for  disse  Grupper  særligt 
opførte  Udstillingshaller. 

Danmark  opnaaede  ikke  nogen  Bevilling  fra  Staten  og  kan  derfor  ikke 
møde  frem  med  nogen  Udstilling  paa  Nationens  Vegne;  imidlertid  har  nogle 
enkelte  af  vore  største  kunstindustrielle  Firmaer  slaaet  sig  sammen  om  privat  at 
arrangere  en  samlet  Udstilling  og  har  til  at  varetage  deres  Interesser  paa  Stedet 
sikret  sig  en  udstillingskyndig  Forretningsmand,  Hr.  Arup,  der  i  den  Anledning 
af  Regeringen  har  faaet  Udnævnelse  som  Kommissær  for  Danmark.  Den  lille, 
men  utvivlsomt  udsøgte  Udstilling,  som  paa  denne  Maade  bliver  Danmarks  Re¬ 
præsentation  ved  dette  store  Verdensmøde,  har  faaet  en  overordentligt  fordelagtig 
Plads  i  Bygningen  for  Vaned  Industries,  og  om  man  end  kunde  have  ønsket, 
at  vort  Land  her,  ved  Siden  af  de  andre  Nationer,  kom  til  at  vise  en  noget  fyl¬ 
digere  Udstilling,  vil  dog  Dannebrog  nu  ikke  helt  savnes  derovre. 

I  Sæsonens  Løb  vil  der  i  Forbindelse  med  Udstillingen  blive  afholdt  en 
Række  Kongresser,  hvortil  Indbydelser  er  sendte  til  alle  Lande  og  Verdensdele. 
Møderne  vil  foregaa  i  en  særlig  Bygning,  som  hører  til  den  tidligere  omtalte 
Universitetsgruppe. 

Som  alle  andre  store  Udstillinger  har  Worlds  Fair  1904  ogsaa  sit  Fornøjelses¬ 
departement.  Alt  hvad  der  henhører  herunder  —  og  det  er  ikke  saa  lidt  —  er 
henlagt  til  Terrænets  nordlige  Del  og  danner  en  lang  Gade,  som  hedder  » The 
Pike« ;  denne,  som  bliver  over  en  engelsk  Mil  lang,  kommer  til  at  indeholde  po¬ 
pulære  Fremstillinger  og  Underholdninger  fra  hele  Verden;  saaledes  faar  man 
her  at  se  en  fuldstændig  Tyroler  Landsby  og  en  gammel  irsk  By.  En  Gade  fra 
Sevilla  ligger  Side  om  Side  med  en  Gengivelse  af  en  japansk  Have ;  Stambuls 
Basarer  og  den  sibiriske  Jernbane,  et  Ispanorama  fra  Lapland  og  en  Tur  til  Nord¬ 
polen,  kort  sagt,  et  fuldstændigt  Verdens-Kalejdoskop  med  livlige  og  underhol¬ 
dende  Billeder  in  natura  fra  alle  Zoner  og  Breddegrader,  end  ikke  Jerusalem  med 
selve  Getsemana  Have  og  Oliebjærget  har  været  de  driftige  Amerikanere  helligt, 
ogsaa  dette  er  eftergjort  og  vil  være  tilgængelig  mod  en  ringe  Entré.  At  der 
desuden  vil  være  at  se  en  Rekonstruktion  af  St.  Louis,  som  den  saa  ud  for  100 
Aar  siden,  er  det  vel  næsten  overflødigt  at  anføre. 

Udstillingens  store  Parkanlæg  gennemskæres  af  en  Labyrint  af  asfalterede 

Veje  og  grusbelagte  Gange,  som  tilsammenlagte  danner  en  Vejlængde  af  3  5 
engelske  Mil.  Rundt  om  hele  Terrænet  løber  en  dobbeltsporet  Ringbane  med 
Stationer  ved  Hovedindgangen  og  Holdepladser  ved  alle  de  vigtigste  Punkter 
eller  Bygninger  paa  Udstillingen. 

St.  Louis  ligger  jo  under  et  meget  varmt  Himmelstrøg,  hvilket  altsaa  gør 
det  muligt  at  holde  Udstillingen  aaben  lige  til  iste  December.  I  selve  Sommer¬ 
tiden  vil  Opholdet  paa  Udstillingen  imidlertid  vel  næppe  blive  særligt  behageligt, 
og  der  er  da  derfor  ogsaa  alvorlige  Projekter  oppe  om  Afkøling  af  en  Del  af 
de  store  Bygninger  ved  Indblæsning  af  kold  Luft. 

Udstillingens  Præsident  er  David  R.  Francis;  han  har  under  sig  8  Vice¬ 
præsidenter  og  en  Mængde  forskellige  Udvalg,  som  tilsammen  tæller  Medlemmer 
i  Hundredvis.  I  Bygningsudvalget  alene  sidder  20  Architekter,  3  Ingeniører  og 
en  Landskabsgartner. 

Hvor  meget  Udstillingen  har  kostet,  naar  den  staar  færdig  den  30.  April, 
er  det  umuligt  at  angive,  men  meget  langt  fra  50  Millioner  Dollars  kan  det 
næppe  være.  Det  er  altsaa  et  betydeligt  Antal  Besøgende  der  skal  til,  for  at 
de  enorme  Udgifter  atter  skal  kunne  dækkes;  men  Byen  forbereder  sig  ogsaa 
det  bedste  den  kan  paa  at  modtage  og  huse  den  ventede  Mængde  Rejsende. 
St.  Louis  indeholder  133  Hoteller,  1100  Huse,  i  hvilke  Værelser  udlejes,  og 
550  boarding  houses ;  under  Opførelse  er  endvidere  flere  store  Hoteller  i  Udstil¬ 
lingens  Nærhed,  deriblandt  et,  som  skal  være  permanent  og  som  rummer  5500 
Gæster,  og  et  andet,  der  kun  skal  blive  staaende  i  Udstillingstiden,  og  som  skal 
have  Plads  til  ikke  mindre  end  50,000  Gæster. 

Qui  vivra,  verra! 


CHRISTIANSBORG  SLOTS  GENOPFØRELSE. 


en  angaaende  Genopførelsen  af  Christiansborg  Slot  nedsatte  Kommission  har 


afholdt  sit  indledende  Møde  den  2.  Januar.  Kommissionens  Formand  er 
Ministeren  for  offentlige  Arbejder  C.  Hage,  dens  Næstformand  Overpræsident 
Oldenburg.  løvrigt  bestaar  den  af  følgende  Medlemmer:  Architekt  Axel  Berg, 
Direktør  Harald  Bing,  Murermester  Axel  Broe,  Etatsraad,  Bankdirektør  I.  Gluck- 
stadt,  Raadmand,  Direktør  H.  Hage,  Landstingets  Formand,  Konferensraad  H.  N. 
Hansen,  Konferensraad,  Bankdirektør  A.  Heide,  Professor  Hans  J.  Holm,  Gehejme- 
etatsraad  H.  Hørring,  Direktør,  Dr.  phil.  C.  Jacobsen,  Borgmester  J.  Jensen, 
Justitiarius  P.  F.  Koch,  Herredsfoged  C.  Krabbe,  Professor,  Direktør  Pietro 
Krohn,  Tømrermester  Oscar  Køhler,  Museumsinspektør  Karl  Madsen,  Stats¬ 
revisor  N.  P.  Madsen-Mygdal,  Kammerherre,  Professor  F.  Meldahl,  Hofchef, 
Kammerherre  Greve  J.  Moltke,  Hofmarskal,  Kammerherre  Oxholm,  Architekt 
U.  A.  Plesner,  Lensgreve,  Kammerherre,  Hofjægermester  F.  Raben-Levetzau, 
Professor  H.  B.  Storck,  Folketingets  Formand,  cand.  phil.  H.  Trier,  Konferens¬ 
raad  Øllgaard.  Som  Sekretærer  fungerer  Afdelingsingeniør  A.  C.  Karsten  og 
Fuldmægtig  i  Ministeriet  C.  Lerche. 

Mandag  den  4.  Januar  afholdtes  Foreningsmøde.  For¬ 
manden  meddelte,  at  Ministeren  for  offentlige  Arbejder  havde 
tilsendt  Bestyrelsen  en  Skrivelse  med  Anmodning  til  Aka¬ 
demisk  Architektforening  om  at  foreslaa  en  Architekt  til  at 
indtræde  i  den  Kommission,  der  bliver  at  nedsætte  i  Anled¬ 
ning  af  Christiansborg  Slots  Genopførelse.  I  Henhold  hertil 
foreslog  Bestyrelsen  at  vælge  Architekt  Ulrik  Plesner;  af 
forskellige  Medlemmer  udtaltes  Ønsket  om,  at  Foreningens  Formand,  Architekt 
Axel  Berg,  vilde  overtage  Hvervet.  Efter  Forslag  af  Architekt  Clemmensen 
vedtoges  det  enstemmigt,  at  det  skulde  henstilles  til  Ministeren,  om  der  ikke,  i 
Betragtning  af  det  foreliggende  Spørgsmaals  Betydning  baade  med  Hensyn  til 
selve  Slottets  Genopførelse  og  for  Architektstanden,  kunde  være  Grund  til,  at  to 
af  Architektforeningen  valgte  Medlemmer  indtraadte  i  Kommissionen.  I  saa  Til¬ 
fælde  vilde  da  Valget  allerede  være  truffet  med  de  to  nævnte  Medlemmer,  me¬ 
dens  Foreningen,  for  saa  vidt  Ministeren  kun  vilde  akceptere  een  Architekt, 
ønskede  at  blive  repræsenteret  ved  sin  Formand. 

Formanden  havde  modtaget  en  Nytaarshilsen  til  Architektforeningen  fra  den 
svenske  Architektforening  ved  dens  Formand,  Prof.  Clason,  og  Prof.  Storck 
bragte  en  Hilsen  fra  den  finske  Architekt,  Prof.  Nystrom. 

En  Samling  Fotografier  fra  det  nordiske  Architektmøde  1903  var  udstillet. 
Formanden  meddelte,  at  der  fra  svenske  Architekter  var  fremkommet  Anmod¬ 
ninger  om  at  faa  et  Udvalg  af  disse  udgivet  i  et  særligt  Hefte,  saaledes  som 
det  tidligere  havde  været  paa  Tale  under  selve  Mødet.  For  saa  vidt  dette  skal 
kunne  lade  sig  gøre,  opfordres  nordiske  Architekter  til  snarest  muligt  at  sende 
Anmeldelse  om  Deltagelse  til  Architekt  Arne-Petersen,  Vester  Boulevard  39. 

*  * 

❖ 

1  Tilslutning  til  ovenstaaende  Foreningsmcddelelse  om  Architektforeningens 
Delagtighed  i  Kommissionen  for  Christiansborg  Slots  Genopførelse  ved  to  Dele¬ 
gerede  er  Redaktionen  af  Bestyrelsen  bemyndiget  til  at  meddele,  at  Formanden 
allerede  den  5.  Januar,  Dagen  efter  Foreningsmødet,  har  henvendt  sig  til  Mini¬ 
ster  for  offentlige  Arbejder  C.  Hage,  og  at  denne  velvilligt  har  imødekommet 
Architektstandens  Ønske  0111  at  blive  repræsenteret  ved  de  to  foreslaaede  Med¬ 
lemmer,  Architekterne  Berg  og  Plesner.  1  Kommissionen  er  efter  Regeringens 
Opfordring  alt  indtraadte  Kammerherre  F.  Meldahl,  Professor  Hans  J.  Holm  og 
Professor  Storck,  saa  at  der  nu  er  fem  Architekter  mellem  Kommissionens  27 
Medlemmer. 

Architektforeningen  undlader  da  ikke  ved  denne  Lejlighed  at  bringe  Mini¬ 
steren  sin  Tak,  fordi  dens  ret  naturlige  Ønske  om  en  fyldigere  Repræsentation 
i  denne  for  Architekturen  og  Architektstanden  vigtige  og  alvorlige  Sag  saa  hur¬ 
tigt  og  beredvilligt  er  blevet  fremmet. 

CARLSBERG  AFTAPNINGSANSTALT. 


Da  Carlsberg  Bryggeri  besluttede  selv  at  aftappe  alt  sit  01,  blev  det  nød¬ 
vendigt  at  opføre  en  ny  Aftapningsanstalt.  Paa  den  ældre  (Alliance)  kunde 
der  kun  tappes  højst  75,000  Flasker,  men  det  maatte  paaregnes,  at  der  vilde 
bruges  mindst  250,000  Flasker  daglig.  Den  nye  Bygning  er  indrettet  paa  dette 
Kvantum,  men  er  anlagt  saaledes,  at  den  ved  en  Udvidelse  kan  komme  til  at 
præstere  det  dobbelte. 

Anstalten,  der  ligger  paa  Vester  Fælled  vej,  og  hvis  Bagside  støder  op  til 
Carlsberg-Bryggerierne,  bestaar  af  en  Hovedbygning,  et  Maskinhus,  hvor  der 
tillige  kan  fabrikeres  80,000  Pund  Is  om  Dagen,  to  store  Skure  til  tomme  Fla- 


CARLSBERG  AFTAPNINGSANSTALT. 
FIG.  I.  HOVEDBYGNINGEN. 

sker  og  Kasser  (tilsammen  2600  □  Alen)  og  en  Portnerbolig  med  Kontrolkontor. 
Byggegranden  er  45,300  O  Alen.  Hovedbygningen  (Fig.  1),  der  er  over  1  Td. 
Land  stor,  bestaar  af  et  Forhus,  90  X  18  AL,  to  Sidefløje,  130  X  16  AL,  og  en 
Midtesal,  138  X  58  Alen. 

Forhuset  (Fig.  2  A)  har  to  Etager  og  Kælder.  1  denne  er  Flaskelager.  I 
Stueetagen  er  til  Forsiden  Ekspeditionskontorer,  Værelser  for  Inspektørerne  og 
Reparationsværksted  for  mindre  Maskiner.  Paa  første  Sal  er  Bogholderkontorer 

og  Direktionsværelser.  1  begge 
Etager  er  paa  Bagsiden  en  6  Alen 
bred  Korridor  (Fig.  3)  med  en 
Trappe  i  hver  Ende.  Disse  Korri¬ 
dorer  tjener  ikke  blot  som  For¬ 
stuer  for  Kontorerne,  men  er  til¬ 
lige  bestemte  for  de  mange,  der 
ønsker  at  se  Etablissementet.  Det 
træffer  nemlig  hyppigt,  at  der 
kommer  Selskaber  paa  flere  Hun¬ 
drede  Personer  med  dette  For- 
maal,  og  da  det  vilde  forstyrre 
Arbejderne,  hvis  de  fik  Lov  til 
at  gaa  omkring  i  selve  Arbejds¬ 
lokalet,  har  man  bygget  de  to 
»Gallerier«,  hvorfra  Besøgende 
•kan  overse  det  hele. 

Det  høje  Loftsrum  er  helt 
fyldt  med  Propper.  De  mange 
Kviste  med  Udliggere  er  derfor 
ikke  blot  til  Lyst.  1  nederste 
Loftsetage  er  et  Rum,  hvori  Prop¬ 
perne  stemples  og  imprægneres 
med  Paraffin. 

Bag  Forhuset  ligger  to  min¬ 
dre  Trapper  for  Arbejdere,  som 
har  deres  Indgange  ved  F.  Bag 
disse  er  afdelt  nogle  mindre  Rum, 
som  benyttes- til  Forvalterkontorer; 
derover  Toiletværelser  for  Kontor¬ 
personalet  og  øverst  Badeværelser  ligeledes  for  Kontoristerne.  De  mandlige 
Funktionærer  har  deres  Værelser  mod  Nord,  de  kvindelige  mod  Syd. 

Det  søndre  Sidehus  er  i  to  Etager.  Den  øverste  indeholder  2  Borgestuer 
(C  og  C)  for  de  300  kvindelige  Arbejdere,  et  Badeværelse  (£),  hvori  12  Per¬ 
soner  kan  bade  samtidigt,  og  ved  D  et  W.  C.  for  16  Personer. 

Øverste  Etage  af  det  nordre  Sidehqs  indeholder  lignende  Lokaler  for  de 
mandlige  Arbejdere.  Bag  hver  af  de  4  Borgestuer  er  afdelt  5  Paaklædnings- 
værelser,  hvert  beregnet  til  30  Arbejdere,  og  i  hvert  af  dem  er  3  Vaskeborde 
og  6  Klædeskabe,  saaledes  at  hver  5  Arbejdere  har  deres  særskilte  Klædeskab. 

Disse  er  forsynede  med  Varmerør  og  stærk  Ventilation,  saaledes  at  det  vaade 
Tøj  tørres,  medens  det  hænger  der.  Borgestuerne  har  Adgang  fra  et  Gallen, 
der  løber  langs  Midtehallens  Væg  (se  Fig.  4).  Til  disse  Gallerier  fører  4  Jærn- 
trapper  fra  selve  Salen  foruden  de  omtalte  to  Stentrapper. 

Nederste  Etage  af  det  søndre  Sidehus  bestaar  af  4  Dele,  idet  der  her  ikke 
findes  de  stnaa  Afdelinger  til  Toiletværelse.  Hele  Rummet  er  bestemt  til  Mod¬ 
tagelse  af  tomme  Flasker  og  Kasser,  som  aflæsses  gennem  12  udvendige  Porte. 

I  Rummene  D  og  E  vaskes  Kasserne;  i  C  C  sorteres  Flaskerne,  saa  at  alt,  hvad 

der  er  skaaret  eller  har  været  anvendt  til  Olie  o.  desl.,  bliver  slaaet  i  Stykker. 

Efter  dette  første  Eftersyn  bringes  Flaskerne  ind  i  den  store  Midtesal,  hvor  de 
paany  skylles,  fyldes  o.  s.  v. 

Nederste  Etage  af  nordre  Sidehus  er  et  Pakrum  til  det  færdigt  afproppede 
og  indpakkede  01,  der  udføres  gennem  12  udvendige  Døre  og  læsses  paa  Vog¬ 
nene  (se  Fig.  1).  Dette  Rum  er  forsynet  med  Isrør,  saaledes  at  Temperaturen 

om  Sommeren  kan  holdes  paa  4  Grader.  De  udvendige  Døre  er  dobbelte  og 
forede  med  Korkplader. 

Midtesalen  B  (Fig.  2)  er  det  egentlige  Arbejdsrum.  Det  er  1 3  Alen  højt 
paa  det  laveste  Punkt  og  dækket  med  et  Tag,  hvori  3  Glasvægge,  hver  130 
Alen  lang,  6  Alen  høj.  Taget  er  i  3  Dele  og  bæres  af  24  Jærnsøjler.  Mod 
Syd  findes  12  Porte,  gennem  hvilke  de  tomme  Flasker  indføres,  mod  Nord  12 
andre,  gennem  hvilke  det  aftappede  01  føres  til  Pakhuset.  Over  dem  er  de 
omhandlede  Gallerier  med  Adgang  til  Borgestuerne.  I  den  østlige  Ende  ligger 
de  to  hvælvede  Korridorer  (Fig.  3),  hvorfra  det  hele  kan  overses.  Billedet 
Fig.  4  er  set  fra  den  øverste  af  disse  Korridorer. 

Flaskerne  føres  fra  det  søndre  til  det  nordre  Pakhus  dels  paa  Baand  uden 
Ende,  dels  paa  Luftjærnbane,  dels  paa  smaa  Vogne,  idet  de  sukcessivt  bliver 
udblødte,  skruppede,  skyllede,  tørrede,  fyldte,  proppede,  tilbundne,  pasteuriserede 
og  forsynede  med  Etiketter;  paa  deres  Vej  bliver  de  to  Gange  undersøgte,  baade 
før  de  fyldes,  og  naar  de  er  færdige  (for  at  se,  om  Øllet  mulig  skulde  være 
bleven  uklart).  Arbejdet  foregaar  i  10  Kolonner,  hver  bestaaende  af  3  Vaske¬ 
maskiner,  2  Tappe-  og  Proppemaskiner  og  3  Pasteuriseringskar.  Øllet  tilføres 
ved  Bygningens  østre  Ende,  hvor  de  store  Lagerfade  løftes  af  en  elektrisk  Rulle¬ 
kran  og  føres  paa  en  Luftjærnbane  ,(se  Fig.  4)  ind  i  Salen  og  forbindes  ved 
Hjælp  af  fortinnede  Kobberrør  med  Aftapningsmaskinerne. 

Alle  Bygninger  er  forsynede  med  Jærnbjælker  og  murede  Kapper  samt 
Asfaltgulve.  Kun  i  Kontorerne  er  Bræddegulve  med  Linoleum,  og  i  de  hvæl¬ 
vede  Gallerier  er  gullandske  Fliser.  Taget  over  den  store  Sal  er  af  Jærn.  Mel¬ 
lem  Aasene,  der  ligger  i  en  Afstand  af  30  Tom.,  er  lagt  Monierplader.  Oven- 
paa  disse  er  lagt  4  Tom.  Tørvemel  og  derover  et  Tag  af  Bølgezink.  Fodrenderne 
mellem  Tagene  er  Ø/2  Al.  bred  og  forsynet  med  et  løst  Bræddegulv,  saaledes 
at  man,  om  fornødent,  kan  bortskaffe  Sneen  med  Trillebøre.  Hensigten  med 
Tørvemelet  er  at  holde  Monierpladerne  lune,  saaledes  at  Vanddampene  ikke  for¬ 
tætter  sig.  Det  har  vist  sig  at  være  fuldstændigt  tilfredsstillende. 

Overhovedet  har  det  været  nødvendigt  at  være  særligt  opmærksom  paa  den 
Ulykke,  Vanddampene  kunde  foraarsage.  Det  er  betydelige  Kvanta,  der  for¬ 
damper  paa  en  saadan  Anstalt,  dels  gennem  det  varme  Vand,  som  anvendes  til 

Skylning  og  Kassevask,  men  navnlig  ved  Pasteuriseringen,  hvor  store  Bakker 
staar  fulde  af  Vand  paa  indtil  70  Grader.  Der  er  derfor  anbragt  meget  kraftige 
Ventilationsapparater  i  den  store  Sal.  Fra  et  Varmekammer  i  Maskinbygningen 
indblæses  der  en  kontinuerlig  Strøm  af  tør,  varm  Luft.  Varmegiverens  Hede¬ 
flade  er  1700  □  Fod.  Der  indføres  i1^  Million  Kubikfod  Luft  i  Timen,  og 
man  kan  gøre  sig  et  Begreb  om  denne  Mængde,  naar  man  ved,  at  Hoved¬ 
ledningen  er  30  0  Fod  i  Diameter.  Den  forgrener  sig  i  to  mindre  Ledninger 
og  12  Skorstene  med  30  Tom.  i  Diameter  (de  kan  ses  paa  Fig.  4).  Ft  til- 

svarende  Kvantum  fugtig  Luft  udsuges  gennem  Ventiler  i  Taget.  Luften  er  ca. 
30  Grader  varm,  naar  den  strømmer  ind.  Det  er  altsaa  en  temmeligt  kostbar 
Foranstaltning,  men  den  har  vist  sig  probat.  En  Dag,  da  man  var  nødt  til  at 
standse  Indblæsningen,  blev  hele  Rummet  fyldt  med  Taage  og  alle  Vægge  dæk¬ 
kede  med  Skimmel,  men  da  den  paany  blev  sat  i  Gang,  forsvandt  det.  Luft- 
kanalerne  ligger  under  Gulvet;  de  er  støbte  af  Cement  som  Vægge  paa  6 — 12 
Tommers  Tykkelse  og  dækkede  med  Jærnbjælker,  udstøbte  med  Cement.  Paa 
Siderne  er  de  pakkede  med  Pandegrus. 

Hovedbygningen  har  kostet  ca.  524,000  Kr.  foruden  Maskiner.  Men  des¬ 
uden  er  der  medgaaet  ca.  60,000  Kr.  til  Kloaker  og  Vejanlæg.  Det  hele  Anlæg 
med  Maskiner,  Maskinhus  etc.  har  kostet  over  1  x/2  Million  Kroner  foruden 
Byggegrunden. 


—  164  — 


Bygningens  Ydre  er  af  røde,  haandstrøgne  Mursten,  Sokkelen  af  kløvet 
Granit  og  de  lyse  Baand  af  støbt  Cement.  Ved  dens  Karakter  har  jeg  nærmest 
tænkt  paa  de  gamle  Købmandshuse.  Da  der  forlangtes  et  stort  Pakloft  med 
mange  Opholdskviste,  opstod  denne  Tanke  paa  en  naturlig  Maade. 

Et  Par  Tal  kan  illustrere  Bedriftens  Størrelse.  Der  kan  som  omtalt  tappes 
260,000  Flasker  daglig  eller  ca.  80  Millioner  om  Aaret,  nedlagte  i  i1/2  Million 
Kasser.  Man  regner,  at  der  bliver  slaaet  cirka  en  Million  Flasker  itu  om  Aaret. 
Alene  de  Flasker,  der  kasseres  paa  Grund  af  Fejl,  beløber  sig  til  350,000  Stkr. 
aarlig  til  en  Værdi  af  17,000  Kr.  Udgiften  til  Øllets  Pasteurisering  er  circa 
200,000  Kr.  aarlig;  Udgiften  ved  at  undersøge,  om  det  er  klart,  koster  i  Arbejds¬ 
løn  23,000  Kr.  aarlig,  og  Værdien  af  det  01,  der  udsorteres,  er  ca.  33,000  Kr. 

Med  andre  Ord:  Carlsberg-Bryggerierne  vilde  spare  henved  300,000  Kr.  aarlig 
ved  at  lade  Øllet  aftappe  paa  den  gammeldags  Maade.  Men  man  mener,  at 
dette  Beløb  vil  indkomme  paany,  idet  Varernes  Godhed  forbedres  betydeligt. 

Byggearbejdet  begyndte  i  Marts  1902,  og  i  Sommeren  1903  foretoges  de 
første  Aftapninger.  Architekt  Vilhelm  Gall  har  været  mig  en  udmærket  Med¬ 
hjælper  som  Konduktør.  Afdøde  Brandfuldmægtig  Tersling  var  ledende  Ingeniør. 
Ingeniør  Ewald  Fenger  har  været  Tilsynshavende  ved  Ventilations-  og  Opvarm- 
ningsanlæget,  Belysningsmester  Christiansen  ved  de  elektriske  Anlæg. 

Arbejdet  er  udført  af  følgende  Firmaer:  Murerarbejdet  af  C.  T.  Beckmann, 
Tømrerarbejdet:  Oscar  Køhler,  Snedkerarbejdet:  De  foren.  Bygningssnedkerier 
og  Oscar  Køhler,  Malerarbejdet:  C.  Møllmann  &  Co.  og  Thurah,  Smede¬ 
arbejdet:  C.  Weitemeyer,  Oluf  Schæbel,  Carl  Seifert,  F.  W.  Doberck  &  Søn, 

V.  Fiedler  og  Kjøbenhavns  Dørgrebsfabrik,  Blikkenslager-  og  Tagdækkerarbejdet: 
L.  Hannibal,  Jærnstøberarbejdet:  Christianshavns  Jærnstøberier,  Titan  og  Smith, 
Mygind  &  Huttemeier,  Tagkonstruktionen  i  Aftapningshallen:  Smith,  Mygind  & 
Huttemeier,  Stenhuggerarbejdet :  Hans  &  Jørgen  Larsen  &  P.  Chr.  Rasmussen, 
Cementstøberarbejdet:  Hans  Chr.  Berg,  Beton-  og  Monierarbejdet  samt  Vej-  og 
Kloakarbejdet:  P.  Chr.  Rasmussen,  Bitumentag:  Schøller  &  Rothe  og  P.  Chr. 
Rasmussen,  Asfaltarbejdet:  Hans  Guldmann,  Glarmesterarbejdet:  Oluf  C.  Madsen 
og  Aug.  Duvier,  Dampskorstenen:  E.  Lytthans-Petersen,  Kedlernes  Indmuring: 
Axel  Broe. 

Anstaltens  Montering  er  udført  af  følgende  Firmaer:  Dampkedlerne:  Bur¬ 
meister  &  Wain,  Underfeed-Stokers  og  Kultransportanlæg:  Nyeboe  &  Nissen, 
Damp-  og  Ismaskinerne  samt  Kuldeanlæg:  Atlas,  elektriske  Dynamoer  og  Elektro¬ 
motorer,  elektriske  Elevatorer  og  Luftbroen  med  elektrisk  Løbekran:  Titan, 
Vandbeholdere:  Christianshavns  Jærnstøberier,  Vaske-  og  Skyllemaskiner :  Hor- 
num  &  Co.  og  A.  Pindstofte,  Aftapnings-  og  Proppemaskiner:  A.  Pindstofte, 
Pasteuriseringsapparater:  Nyeboe  &  Nissen  og  A.  Pindstofte,  Transportører: 
A.  Pindstofte  og  Smith,  Mygind  &  Huttemeier,  Damp-,  Vand-  og  Gasledninger: 
Vølund  og  F.  J.  Bentsen,  Kobbersmedearbejdet:  W.  E.  Jensen  &  Søn,  Isolations¬ 
arbejdet:  H.  V.  Hammer,  W.  C.  og  Badeanlæg:  Ludvigsen  &  Hermann,  Kontor¬ 
inventar:  H.  C.  Meyer. 

Desuden  har  forskellige  andre  danske  Haandværkere  og  Industridrivende 
medvirket  ved  Opførelsen. 


CARLSBERG  PORTNERBOLIG. 


Bygningen  (Fig.  5  og  6)  er  beliggende  paa  Vesterfælledvej  ved  Indkørselen 
til  den  nye  Aftapningsanstalt.  Den  indeholder  ( A )  et  Værelse  med  en  Karnap, 
hvorfra  Portneren  kan  se  Enhver,  der  passerer  ind  eller  ud  af  Anstalten;  enhver 
Kusk  maa  her  aflevere  sin  Passerseddel.  B  er  et  Kontor,  hvor  2  eller  3  Kon¬ 
torister  kontrollerer  Arbejderne,  naar  de  kommer  og  gaar.  Her  skal  de  om 
Morgenen  aflevere  deres  Adgangstegn,  en  firkantet  Nummerplade  af  Messing. 
Til  Gengæld  faar  de  udleveret  en  rund  Plade  med  samme  Nummer.  Da  der 


FIG.  5  OG  6.  CARLSBERG  PORTNERBOLIG. 

ved  Arbejdstidens  Begyndelse  og  Ende  er  stærk  Trængsel,  har  man  indrettet  tre 
Billetvinduer,  hvorfra  de  ekspederes,  idet  de  staar  udenfor  i  Verandaen  C.  D  og 
E  er  Portnerens  Dagligværelser,  F  hans  Køkken.  Desuden  er  der  i  Gavlene  tre 
Loftsværelser.  Trappen  faar  Lys  fra  Taget.  Under  Bygningen  er  en  Brænde- 
og  en  Vaskekælder  ;  i  Loftsetagen  W.  C. 

Bygningen  er  opført  af  de  ovennævnte  Firmaer,  og  den  har  kostet  circa 
19,000  Kroner. 


V.  Klein. 


CHRISTIANSBORG.  *) 


f  to  Kunstnere,  som  ikke  staar  i  Forbindelse  med  hinanden,  en  Maler  og  en 


ii  Architekt,  har  jeg  hørt  den  Mening  fremsat:  lad  os  nøjes  med  at  restau¬ 
rere  det  sidste  Christiansborg,  —  og  det  kan  jo  være,  at  flere  mener  det  samme: 
Det  var  alt  i  alt  en  storladen  Bygning,  som  man  burde  respektere.  Nutiden 
med  al  sin  Uro  og  Forsøgen  vilde  ikke  kunne  frembringe  en  Bygning,  der  besad 
en  saa  rolig  Værdighed  som  denne.  Man  burde  omhyggeligt  bygge  Slottet  op 
igen,  helt  som  det  gamle,  lægge  Tag  paa  og  indrette  sig  deri  saa  godt  som 
muligt;  man  vilde  maaske  ikke  kunne  faa  tidssvarende  Lokaler  for  Rigsdagen 
deri,  men  denne  burde  ogsaa  hellere  have  sin  egen  Bygning  udenfor  Slots¬ 


firkanten. 


Skøndt  jeg  helt  kan  slutte  mig  til  de  anerkendende  Ord  om  det  sidste  Chri¬ 
stiansborg  og  nærer  stor  Ærbødighed  for  Bygmesteren,  er  denne  Tankegang  mig 
inderligt  imod.  Saa  kunde  rigtignok  den  bebudede  Konkurrence  falde  bort,  — 
der  blev  jo  intet  væsentligt  at  konkurrere  om,  og  mange  Architekter  sparedes 
for  adskilligt  Slid  og  sure  Timer,  men  idet  jeg  gør  mig  Umage  for  at  se  bort 
fra  snævrere  personlige  og  Standsinteresser,  saa  anser  jeg  det  for  uheldigt  for 
Landet  og  fordærveligt  for  Kunsten,  om  man  nøjedes  med  det  gamle  Christians¬ 
borg  i  ny  Gengivelse.  Man  vilde  jo  til  en  vis  Grad  nødes  til  at  lade  Bygnin¬ 
gens  Indre  følge  det  Ydre.  Fra  Facaden  kommer  man  til  Vestibuler,  Trapper, 
Forrum,  Sale  og  Værelser,  og  hvor  kan  Rækkefølgen  brydes  med  en  Overgang 


i  Stil? 


En  saadan  Genopførelse  i  sin  gamle  Skikkelse  med  indre  Tilsætning  af 
Empire  fra  1900 — 1910  er  uheldig.  Man  bryder  med  den  gamle  Grundsætning 
om  de  tre  uadskillelige  Fremstillinger  af  Bygningen:  Plan,  Facade  og  Snit,  der 
maa  udarbejdes  i  Samling,  naar  man  saaledes  ganske  roligt  slaar  det  Ydre  fast, 
som  om  Nutidens  Fordringer  til  Bygningens  Brug  var  en  Dejg,  som  man  ved 
Æltning  kunde  forme  som  man  vilde. 

Der  er  sagt:  Ingen  hælder  ny  Vin  paa  gamle  Læderflasker,  men  her  er  der 
altsaa  dog  nogle  tilsyneladende  forstandige  Mennesker,  som  vil  gøre  det.  Men 
det  vil  ogsaa  vise  sig,  baade,  at  noget  af  det  vigtigste,  nemlig  Rigsdagen,  ikke 
vil  kunne  æltes  efter  Bygningens  Form  og  derfor  maa  et  andet  Sted  hen,  og 


*)  Er  det  ikke  rettest  at  kaste  Ordet  »Slot«  væk?  det  føjes  for  det  meste,  men  ganske 
unyttigt,  til  Christiansborg.  .  .  .  borg  Slot  lyder  ilde  og  maa  vel  kaldes  meningsløst, 

tillige,  at  man  vil  faa  en  Masse  overflødige  Rum,  særligt  i  hele  øverste  Ktage, 
som  man  enten  maa  lade  staa  tomme  eller  fylde  med  alle  Slags  ministerielle 
Kontorer  omkring  og  over  Kongeboligen.  Et  Arbejde  for  Slotsholmens  Helhed 
bliver  tillige  i  høj  Grad  vanskeliggjort,  om  man  holder  sig  til  at  genfremstille 
det  gamle  Slot. 

Det  er  heller  ikke  Tilfredshed  med  det  genopførte  Slots  eventuelle  Plan 
og  indre  Indretning,  men,  saa  vidt  jeg  har  forstaaet,  Respekten  for  Slottets  Ydre, 
hvorpaa  de  nævnte  Kunstnere  grunder  deres  Mening,  en  Respekt,  som  man  med 
Rette  maa  bære  for  Christiansborg,  som  vi  saa  det  før  Branden  og  delvis  kan 
forestille  os  det  endnu  —  med  den  smukke  Grundform  og  den  udmærkede  Kolon¬ 
nade.  Holder  man  sig  til  det  gamle,  er  man  saa  rart  sikker  paa,  hvad  man 
faar  at  se  paa ;  man  har  vænnet  sig  til  disse  Former,  saaledes  at  man  synes,  de 
passer  til  Omgivelserne,  og  der  er  noget  tiltalende  ved  overfor  ældre  Bygninger 
at  genoprette  Skaden  og  sætte  alt  i  den  gamle  Stand.  Saa  kan  man  nok  slaa 
af  paa  andre  Punkter. 

Desuden  er  man  usikker  ellei  bange  for  en  Omformning  efter  vor  Tids 
Krav.  Resultatet  er  tvivlsomt,  og  man  ser  med  Mistillid  til  de  gærende  Kræfter 
i  Nutiden  med  al  deres  Uro  og  Paafund;  derfor  siges  der:  lad  os  blive  ved  det 
gamle,  det  ved  vi  dog  hvad  er,  —  ikke  fejlfrit,  men  det  bliver  det  ny  saamænd 
heller  ikke.  Alt  det  lyder  jo  saa  rimeligt,  forenet,  som  det  er,  med  Respekt 
for  det  overleverede  og  Kærlighed  til  Kunsten,  men  mig  forekommer  det  saa 
ubegribelig  galt  alligevel,  saa  galt  som  at  vælge  Døden  i  Stedet  for  Livet,  eller 
om  dette  er  for  stærkt,  da  at  bruge  Krykker  i  Stedet  for  sine  egne  Ben. 

Jeg  maa  forvare  mig  mod,  at  mine  Ord  tages  som  Foragt  for  Empiretidens 
eller  nogen  anden  Tids  Kunst,  men  ligesom  vi  i  Danmark  ikke  skal  bygge  paa 
tysk,  russisk,  fransk  o.  s.  v.,  saaledes  kan  man  fordre,  at  en  Nutidsopgave  ikke 
skal  løses  ved  Kopiering  i  en  hundred  Aar  gammel,  henfaren  Stil  (som  passede 
til  sin  Tid  og  dengang  kom  fra  Hjertet)  og  altsaa  heller  ikke  i  Rococo,  Gothik 
o.  s.  v.  Naturligvis,  vi  er  kun  Mennesker  og  kan  ikke  skabe  af  intet;  vi  kender, 
ærer  og  bygger  paa  Fædrenes  Arbejde,  men  vi  skal  ikke  bygge  tilbage,  vi  vil 
videre.  Og  det  nøder  Tiden  os  desuden  til.  Tænk,  hvor  den  paa  alle  Om- 
raader  har  skiftet,  siden  det  sidste  Slot  byggedes,  —  store  Omvæltninger  i  det 
borgerlige  og  politiske  Liv,  Opfindelser  paa  alle  mulige  Omraader  og  en  Brug  af 
Materialier,  som  man  ikke  drømte  om  i  Empiretiden. 

I  vor  Kunst,  som  skal  tjene  alle  disse  Forhold,  er  der  stærkt  Liv  og  Røre, 
mange  Spørgsmaal  er  oppe.  Akademiet  har  uddannet  en  hel  Armé  til  Archi- 
tekturens  Dyrkere,  og  desuden  findes  en  talrig  Friskare  uden  Stjerne  med  mindre 
og  større  Dygtighed. 

Og  nu  staar  Landet  med  en  Opgave  som  aldrig  før,  en  Opgave,  der  sent 
vil  komme  Magen  til.  Nu  stilles  Fordringerne,  nu  spændes  Kræfterne,  nu  kan 
vi  gennem  alvorligt  Arbejde  skille  os  ved  nogle  af  de  Fejl,  som  hænger  ved  os, 
—  nu  lyder  netop  Kravet  paa,  hvad  vi  har  Vanskelighed  ved,  —  Ro,  Værdighed, 
væk  med  jeres  Paafund  og  Vittigheder,  —  se  at  naa  den  store  Kunst. 

Er  det  saa  Svaret,  at  tvinge  sig  et  Aarhundrede  tilbage  og  nøjes  med  at 
efterligne  den  daværende  Stil  og  søge  at  tvinge  sine  Tanker  ind  i  den  Tids 
Dragt?  Hvordan  vilde  det  passe  —  vilde  det  ikke  være  forgæves  at  vente  Op- 


gaven  løst  paa  saadan  andenhaands  Maade?  Selv  om  der  ved  et  Hof  er  og  maa 
være  noget  konventionelt,  der  kan  opfordre  til  en  vis  vedtagen  Stilfuldhed,  — 
vort  Folketing  og  Landsting  har  intet  med  Empire  at  gøre.  Skulde  den.  samlede 
Kunstnerkreds  her  i  Danmark  virkeligt  ikke  have  andet  paa  Hjerte,  naar  der  lyder 
Krav  til  den  om  at  vise,  hvorledes  den  danske  Konge,  Rigsdag  og  Højesteret 
skal  bo,  end  at  trække  i  de  gamle,  aflagte  Klæder  fra  1820? 

M.  Nyrop. 


BØGER  OG  TIDSSKRIFTER. 


Fra  H.  Hagerups  Forlag  er  sendt  os: 

Tegninger  af  aldre  nordisk  Architektur,  udgivne  af  H.  Storch.  Fjerde  Samling. 
Anden  Række. 

Det  af  Professor  Storch  med  saa  stor  Dygtighed  og  Kærlighed  ledede 
Værk  foreligger  nu  afsluttet  for  4.  Samling,  2.  Rækkes  Vedkommende.  Af  de 
18  Blade  omfatter  de  6  første  St.  Hans  Kirke  i  Stege ,  tegnede  af  Prof.  Storci-i 
efter  Opmaalinger  af  Holger  Hagemann  og  P.  Holsøe.  Den  gamle  Kirke,  som 
oprindeligt  har  været  romansk,  har  i  Tidernes  Løb  undergaaet  meget  store  For¬ 
andringer  og  fremtræder  nu  som  gotisk  med  et  stateligt  Taarn,  i  hvis  Murværk 
der  er  indlagt  en  stor  Del  Skifter  af  Kridtsten.  Skibet  har  tidligere  haft  fladt 
Loft,  men  er  senere  blevet  overhvælvet. 

Af  St.  Olai  Kirke  i  Helsingør  findes  7  Blade,  tegnede  og  opmaalte  af  Archi- 
tekt  Christen  Larsen. 

Denne  Kirke,  som  formentlig  oprindeligt  har  været  en  ret  uanselig  Murstens- 
Bygning,  opført  ca.  Aar  1200,  er  to  å  trehundrede  Aar  senere  bleven  ombygget 
og  forstørret.  Nøje  historiske  Oplysninger  foreligger  der  imidlertid  kun  meget 
lidt  af.  Den  lille,  smukke  Tagrytter  blev  ombygget  i  1580,  da  den  truede  med 
at  styrte  ned,  og  selve  Taarnet  har  ogsaa  paa  den  Tid  været  underkastet  for¬ 
skellige  Arbejder.  I  1613  — 14  rejstes  et  Spir,  som  blæste  ned  1737.  Det  høje, 
slanke  Spir,  som  nu  pryder  Taarnet,  er  opført  1897 — 98  af  Prof.  Storch. 

Af  en  ung  Mand,  Holger  Hagemann,  indeholder  Heftet  et  Par  Blade  med 
meget  smukt  og  tydeligt  tegnede  Gengivelser  af  Smedejærnsgitrene  paa  Broerne 
ved  Frederiksborg  Slot. 

Endelig  findes  fra  Prof.  Storchs  egen  Haand  nogle  Afbildninger  af  Lerfliser 
fra  Ringsted  Kirke,  Fliser,  der  formentlig  skrive  sig  fra  det  13.  Aarhundrede; 
den  ene  af  disse,  der  er  prydet  med  et  Par  fortræffelige,  livfulde  Dyrefigurer, 
eksisterer  ikke  i  noget  fuldstændigt  Eksemplar  og  er  derfor  samlet  og  tegnet  efter 
forskellige  Brudstykker. 

Til  Heftets  Billeder  slutter  sig  en  kortfattet,  oplysende  Tekst  af  Dr.  M.  Ma- 
CKEPRANG. 

Værket,  der  udgives  med  Støtte  fra  Kultusministeriet,  har  Krav  paa  den 
varmeste  Tilslutning  fra  alle,  som  har  Interesse  for  gammel  dansk  Bygningskunst 
og  Historie. 

0  ni. 

¥ 

Lommebog  for  By gningshaandv ærkere  1904.  Redigeret  af  Architekt  Alfred  Møller. 
N.  C.  Roms  Forlag. 

Den  lille,  praktiske  Haandbog  har  nu  naaet  sin  6te  Aargang  og  har  i  den 
forløbne  Tid  bevaret  saavel  sit  Ydre  som  sit  Indre  i  nogenlunde  uforandret  Skik¬ 
kelse,  idet  der  dog  selvfølgeligt  er  taget  alle  Hensyn  til  de  Fordringer,  som 
Fremskridtet  i  Byggeindustrien  stiller.  Foruden  det  sædvanlige  Kalenderindhold 
samt  Oplysninger  om  Post-  og  Telegrafvæsen,  Jærnbaner  o.  s.  v.,  findes  Tabeller 
med  tilnærmelsesvis  Beregning  over  Udgifterne  ved  Opførelsen  af  en  almindelig, 
borgerlig  Bygning  og  af  Landbrugsbygninger  samt  de  vigtigste  Material-  og 
Arbejdspriser  for  Provinsernes  Vedkommende. 

Bogen,  der  vel  særligt  er  beregnet  for  disse,  indeholder  ogsaa  Bygnings¬ 
loven  for  Købstæderne  samt  et  Uddrag  af  Kjøbenhavns  Bygningslov. 

Endvidere  finder  man  nogle  af  de  fra  Sophus  Berendsens  Album  kendte 
Tabeller  over  Staalbjælker  og  de  nye  bredflangede  Differdinger  Specialprofiler, 
hvortil  endnu  kan  nævnes  forskellige  Tabeller  over  Vægt,  Flade-  og  Rumindhold, 
og  nogle  praktiske  Oplysninger  angaaende  enkelte  specielle  Bygningsmaterialier 
og  Konstruktioner. 

Alt  i  alt  et  broget,  men  dog  vel  sammensat  Stof,  som  utvivlsomt  kan 
komme  mange  til  Nytte  paa  Tegnestue  og  Byggeplads. 

m. 


FORSKELLIGT. 


»Selskabet  for  dekorativ  Kunst «  agter  i  en  nær  Fremtid  at  indbyde  til  et 
Møde  med  Architekter,  for  indtrængende  at  opfordre  til  umiddelbart  Samarbejde 
mellem  de  to  Kunstarter  og  deres  Udøvere.  En  Diskussion  vil  blive  indledet 
af  Architekt  Carl  Brummer.  Man  haaber,  at  alle,  hvem  denne  Sag  interesserer, 
vil  give  Møde. 

¥ 

Campanilen  i  Venedig.  Om  Genopførelsen  af  denne  hersker  der  stadigt  Strid. 
Som  det  vil  erindres  havde  man  først  overdraget  Arbejdet  til  Architekten  Boni, 
der  har  gjort  sit  Navn  bekendt  ved  sine  Undersøgelser  af  Forum  Romanum;  men 
han  opgav  dog  snart  sin  Virksomhed.  Derefter  henvendte  man  sig  til  den  be¬ 
rømte  mailandske  Architekt  Luca  Beltrami,  som  bl.  A.  har  restaureret  Slottet 
Sforza.  Han  overtog  ogsaa  Byggearbejdet,  men  frasagde  sig  sin  Stilling  allerede 
efter  faa  Maaneders  Forløb  og  udgav  en  Brochure,  der  indeholdt  heftige  Udfald 
mod  Byen  Venedig,  hvor  han  sagde,  at  han  ingen  Støtte  havde  fundet,  men 
kun  Intriger,  Misundelse  og  Had.  Magistraten  i  Venedig  svarede  herpaa  ved 
ligeledes  at  udgive  en  Brochure,  hvor  alle  Beltramis  Paastande  bleve  gendrevne. 
Saa  skrev  Venedigs  Borgmester,  Grev  Grimani,  i  Begyndelsen  af  Februar  1903 
til  Beltrami  og  forsikrede  ham,  at  han  alene  var  Manden,  der  kunde  hjælpe,  og 
anraabte  ham  om  »at  gengive  Venedig  dets  Rolighed«,  hvilket  Beltrami  halvt 
om  halvt  gik  ind  paa.  Men  faa  Dage  derefter  meldte  han  sig  atter  fra  Tjeneste 
under  Henvisning  til,  at  man  naturligvis  ikke  vilde  kunne  undgaa  Indblanding 
fra  Undervisningsministeriet,  der  »som  sædvanligt«  vilde  være  ufornuftigt.  Da 


Municipiet  derefter  havde  udvirket  Tilladelse  fra  Regeringen  for  Beltrami  til  at 
blive  fri  for  enhver  Kontrol  fra  Rom  og  have  fuldstændigt  frie  Hænder,  overtog 
han  atter  Arbejdet  med  absolut  Fuldmagt,  og  for  at  gøre  ham  tilpas  stillede  Re¬ 
geringen  endda  ved  hans  Side  hans  intime  Ven,  den  mailandske  Architekt,  Pro¬ 
fessor  Moretti,  hvem  Stillingen  som  Direktør  ved  det  venetianske  Kunstdeparte¬ 
ment  overdroges.  Derover  blev  selvfølgeligt  de  venetianske  Architekter  for¬ 
nærmede  og  udfærdigede  en  Protest  mod  den  »fremmede«  Bygmester,  hvilket 
Borgerskabet  dog  misbilligede.  Beltrami  gik  nu  altsaa  frejdigt  løs  paa  sin  Op¬ 
gave  og  var  sikker  i  den  Overbevisning,  at  han  vilde  kunne  føre  Værket  lykke¬ 
ligt  til  Ende.  Men  den  Glæde  varede  kun  kort;  thi  allerede  den  12.  Juni  ind¬ 
gav  han  atter  sin  Afskedsbegæring  og  denne  Gang  med  en  ret  mærkelig  Moti¬ 
vering.  Hans  Ven  og  Medarbejder  Moretti  var  nok  bleven  udnævnt  til  Direktør 
i  Venedig,  men  havde  med  det  samme  mistet  sin  Stilling  som  Professor  ved 
Mailands  Akademi;  og  herover  beklagede  Beltrami  sig  i  høje  Toner.  Regeringen 
var  da  saa  føjelig  paa  Byen  Venedigs  Ansøgning  at  give  Moretti  sit  mistede  Pro¬ 
fessorat  tilbage  og  udnævne  ham  til  Direktør  for  Mindesmærkerne  i  Mailand,  »i 
Mission  til  Venedig«.  Men  Beltrami  var  og  blev  vred  og  stod  haardnakket  ved 
sit  Forsæt  at  ville  trække  sig  tilbage;  og  til  alt,  hvad  Byen  gjorde  for  at  for¬ 
milde  ham,  svarede  han  atter  og  atter  kun  »Nej«.  Vel  et  Dusin  Gange  hen¬ 
vendte  Borgmester,  Borgerrepræsentation  og  venetianske  Delegerede  sig  til  ham, 
ja,  man  sendte  Deputation  efter  Deputation  til  ham  i  Mailand  og  Montecatini  — 
alt  forgæves.  Beltrami  svarede  kort  og  godt,  at  han  til  sin  Skræk  følte,  at  han 
ikke  var  Opgaven  voksen,  og  vilde  endog  præstere  Lægeattest  for,  at  han  havde 
en  begyndende  Sindssygdom  —  hvad  man  efter  alt  det  foregaaende  jo  skulde 
synes  var  det  fornuftigste,  Manden  endnu  havde  sagt.  Og  dermed  maatte  alle 
disse  endeløse  Forhandlinger  holde  op.  —  Beltramis  Nervøsitet  vil  dog  ikke  for¬ 
hindre  Campanilens  Genopførelse.  Hans  Ven  og  Fortrolige  Moretti  leder  nu  for 
Tiden  Arbejderne. 

¥ 

Interim s-Hoftheatr et  i  Stuttgart.  Da  Hoftheatret  i  Stuttgart  var  nedbrændt  i 
Begyndelsen  af  Aaret  1902,  gjaldt  det  om  i  Hast  at  faa  opført  en  interimistisk 
Theaterbygning,  hvor  de  afbrudte  Forestillinger  kunde  optages  og  fortsættes,  ind¬ 
til  en  virkelig  Theaterbygning,  der  rummede  alle  moderne  Indretninger  og  For¬ 
bedringer,  kunde  blive  færdig.  I  den  Anledning  forespurgte  Ministeriet  det  sted¬ 
lige  Architektfirma  Eisenlohr  &  Weighle,  om  det  kunde  paatage  sig  i  Løbet  af 
een  Uge  at  udføre  Tegninger  til  et  Interims-Theater  af  Jærn  og  Sten.  Arehi- 
tekterne  paatog  sig  uden  Tøven  Arbejdet  og  afleverede  den  18.  April,  Dagen 
for  Fristens  Udløb,  det  fuldfærdige  og  gennemarbejdede  Projekt,  som  samme  Dag 
blev  vedtaget  af  Ministeriet.  Den  19.  April  afsluttedes  Kontrakt  med  en  En¬ 
treprenør  om  Opførelsen  af  Bygningen,  og  den  24.  April  paabegyndtes  Fun¬ 
deringsarbejderne.  Trods  ret  betydelige  Vanskeligheder,  som  maatte  overvindes 
ved  det  forcerede  Arbejde,  og  trods  en  Murerstrejke,  som  varede  i  fem  Uger, 
lykkedes  det  dog  at  skaffe  Bygningen  færdig  i  Løbet  af  et  halvt  Aar,  saaledes 
at  den  kunde  indvies  i  Kongens  Overværelse  den  12.  Oktober  eller  3  Dage 
førend  den  fastsatte  Termins  Udløb. 

Bygningen  er  opført  af  Jærn  og  Mursten,  og  Facaderne  er  pudsede.  Til 


architektoniske  Udsmykninger  var  der  ikke  Tid,  hverken  for  det  Ydres  eller  det 
indres  Vedkommende.  Nogen  egentlig  Stil  kan  der  heller  ikke  være  Tale  om, 
men  Planen  er  vel  gennemtænkt,  regelmæssig  og  praktisk  i  sit  Anlæg,  og  ligner 
mest  de  velkendte  tyske  Theatre  af  Middelstørrelse. 

Der  findes  ialt  1 1  to  Siddepladser  fortiden  en  kongelig  Prosceniumsloge.  Der 
er  to  Etager  og  et  Amfitheater.  Scenen  har  en  Bredde  af  20  og  en  Dybde  af 
14  M.;  Prosceniumsaabningen  er  8,5  M.  bred  og  6,2  M.  høj. 

Tilskuerpladsen  er  rektangulær  og  omgivet  paa  de  tre  Sider  af  en  bred 
Korridor,  i  hvilken  der  er  Garderober  og  Toiletter;  endvidere  findes  der  en  stor 
Forhal  og  en  Foyer  samt  rummelige  Trapper,  idet  der  selvfølgelig  efter  den 
ovenstaaende  Katastrofe  er  lagt  stor  Vægt  paa  Publikums  Sikkerhed. 

¥ 

Fra  Paris.  Fn  meget  interessant  arkæologisk  Opdagelse  er  fornylig  bleven 
gjort  af  Architekten  ved  Louvre  M.  Redon.  Det  havde  været  ham  paafaldende, 
at  Vinduespartierne,  som  sidder  i  den  berømte  Bygnings  Stueetage,  ikke  havde 
tilstrækkelig  Karakter  af  Vinduer,  som  hører  til  en  bærende  Etage,  hvorfor  han 
mente,  at  Architekten  Lemercier,  som  under  Fudvig  XIII  og  Ludvig  XIV  havde 
opført  Slottet,  maatte  have  haft  sin  egen  Tanke  hermed.  Efter  nøje  Overvejelse 
og  Granskning  skred  Architekt  Redon  da  til  at  foretage  nogle  Udgravninger,  som 
blottede  Dele  af  Louvres  Fundament  paa  det  Sted,  hvor  Finansministeriet  resi¬ 
derer,  og  det  viste  sig  nu  her,  at  Louvre  under  sine  velkendte  Facader  skjuler 
en  24  Pod  høj  Sokkel  af  hugne  Sten  med  Ornamenter.  Det  har  efter  dette 
øjensynligt  været  Lemercier’s  Hensigt  at  omgive  Slottet  med  en  dyb  Grav,  saa- 
ledes  som  f.  Eks.  Saint  Germain,  og  dette  Arbejde  er  blevet  fortsat  af  Claude 
Perrault,  da  han  byggede  de  tre  Facader  og  den  smukke  Kolonnade.  Man 
vilde  da  have  kunnet  træde  ind  i  Slottet  ad  tre  Broer,  som  gik  over  denne  Grav. 
Imidlertid  ser  det  ud,  som  om  dette  Arbejde  aldrig  er  blevet  helt  fuldført;  de 
paabegyndte  Udgravninger  er  atter  kastede  til,  og  det  Hele  er  gaaet  i  Forglemmelse, 
indtil  det  nu  er  blevet  draget  frem  for  Dagens  Lys.  Kuriøst  er  det  at  tænke 
sig,  at  den  berømte  Kolonnade,  som  altid  har  staaet  højt  for  sine  skønne  archi¬ 
tektoniske  Forhold,  nu  pludseligt  viser  sig  i  Besiddelse  af  en  24  Fod  høj  Sokkel. 

Opdagelsen  har  vakt  megen  Interesse  i  Paris,  men  der  er  dog  næppe  Ud¬ 
sigt  til,  at  Louvre  i  den  nærmeste  Fremtid  vil  blive  bragt  tilbage  til  sin  oprinde¬ 
lige,  hidtil  ukendte  Skikkelse. 

,  * 

Den  franske  Billedhugger  Rodin,  hvis  »Borgere  fra  Calais«  staar  udenfor  Carls- 
berg  Glyptothek,  arbejder  paa  en  Gruppe,  der  uden  Tvivl  ikke  vil  vække  min¬ 
dre  Opsigt  end  den  mærkelige  Kunstners  tidligere  Værker.  Dette  Arbejde,  som 
er  inspireret  af  Hugo’s  » Legende  des  Siecles «,  kalder  Kunstneren  » Main  de  Dieu «, 
og  det  forestiller  en  gigantisk  Haand,  som  rager  frem  fra  en  Klippeblok  og  hol¬ 
der  to  Figurer,  som  skal  fremstille  Adam  og  Eva. 

FRIMENIGHEDSKIRKEN  I  SUNDEVED. 


Med  Hensyn  til  hosstaaende  Afbildninger  af  Tegningerne 
til  Frimenighedskirken  i  Sundeved  skal  bemærkes, 
at  medens  Planen  er  rigtig,  er  Snit  og  Facade  omtrent 
72  Meter  for  korte,  idet  Varmekammeret  udvidedes  saa 
meget.  Samtidigt  anbragtes  den  i  Planen  viste  Rist  i  Midte- 

o  00 

gangen. 

Kirken  er  opført  af  Egnens  hvidgule  Mursten,  saaledes 
at  den  med  hvidtede  Taglister,  Vinduesfalse  og  Blændinger 
samt  et  Tag  af  galvaniserede  Jærnplader  skinner  lyst  mellem 
de  mange  levende  Hegn. 

Pladerne  i  Taget  er  falsede,  borede  og  tilpassede  før 


ARCHITEKT 
M.  NYROP. 


FRIMENIGHEDSKIRKEN 
I  SUNDEVED. 


—  173  — 


Galvaniseringen,  saaledes  at  der  er  Haab  om  at  undgaa  Rust.  Da  Falsenes 
indbyrdes  Afstand  er  omtrent  som  ved  Blyplader,  kan  man,  med  lidt  god  Villie, 
i  passende  Afstand  tro,  at  det  er  Blytag. 

Stedlige  Forhold  fordrede  en  Indgang  fra  Nordsiden,  og  det  faldt  da  rime¬ 
ligt  at  føje  Sideskibet  til.  Det  var  et  forholdsvis  billigt  overbygget  Areal,  der 
forøgede  Kirkerummets  Anseelse  og  Siddepladsernes  Antal.  Et  Rum  uden  Side¬ 
skib  og  Pulpiturpiller,  men  af  samme  Areal,  vil  vistnok  se  tommere  ud,  naar 
Forsamlingen  tilfældigvis  er  lille.  Der  er  nu  ca.  210  Siddepladser,  og  der 
faas,  naar  alle  paatænkte  Bænke  opstilles,  ca.  100  Siddepladser  til,  Pulpituret 
medregnet. 

Indvendigt  er  almindeligt  brunt  Bjælkeloft  uden  Indskud,  men  med  et  3" 
tykt  Lergulv  over,  undtagen  i  Sideskibet,  som  dækkes  af  en  forskallet  og  pudset 
halv  Tøndehvælving,  isoleret  med  Tang.  Væggene  er  hvidkalkede  og  mangler 
endnu  den  paatænkte  sparsomme  Udsmykning  i  Kalkfarver. 

Gulvet  er  af  haardtbrændte  Mursten  paa  Fladen,  lagte  i  Fletværksmønster  paa 

Beton.  Under  Stolestaderne, 
der  er  af  brunt  Fyrretræ, 
er  der  Bræddegulv  med 
Lufttræk  mellem  dette  og 
Betongulvet. 

Prædikestol  og  Alter¬ 
bord  er  udførte  af  samme 
Materiale  med  udskaarne 
Fyldinger  og  Rammer. 
Billedskærerarbejdet  er  gjort 
og  delvis  skænket  af  en 
Sundevedbo,  der  nu  bor  i 
Sverrig. 

Døbefontens  Kumme 
er  gammelt  romansk  Granitarbejde;  den  er  givet  af  en  Mand  i  Menigheden, 
gjort  i  Stand  og  forsynet  med  en  ny  Fod  og  nu  altsaa  genindsat  i  sin  oprinde¬ 
lige  Værdighed  efter  i  mangfoldige  Aar  at  have  døjet  ublid  Behandling. 

Som  sædvanligt  er  der  givet  adskilligt  andet  til  Kirken,  som  Døbefad,  Alter¬ 
kar,  Dug,  Gulvtæppe,  Fattigblok  og  en  Malmklokke.  Desuden  har  Menighedens 
Medlemmer  ydet  Kørseler  m.  m. 

Kirken  har  kostet  omtrent  15,000  Rigsmark,  hvilket  maa  kaldes  forbavsende 
billigt. 

Der  er  i  Nærheden  af  Kirken  bygget  en  Rejsestald  —  Menigheden,  der  er 
spredt  over  flere  Sogne,  kommer  kørende  ofte  langvejs  fra  — ,  og  der  maa,  om 
alt  gaar  vel,  bygges  en  Præstegaard.  Naar  dertil  kommer  Præstens  Underhold, 
Kirkens  Opvarmning  o.  s.  v.,  vil  man  se,  at  det  bliver  en  ikke  ringe  Skat,  som 
Menigheden  paalægger  sig. 

Skøndt  der  efter  preussisk  Grundlov  er  fri  Religionsøvelse  i  Landet,  havde 
Sønderjyderne,  som  bekendt,  ved  de  første  Frimenighedskirker  en  fleraarig,  haard 
Kamp,  —  og  imens  stod  de  færdige  Kirker  lukkede  og  ubrugte  — ,  inden  de 
ved  betydelige  Anstrengelser  fik  deres  soleklare  Ret  gennem  de  forskellige 

FRIMENIGHEDSKIRKEN  I  SUNDEVED. 


Instanser  lige  til  Kammerretten  i  Berlin.  Dette  kommer  de  senere  Kirker  til 
gode.  Ved  Sundevedskirken  har  den  stedlige  Øvrighed  kun  forlangt  gunstigere 
Udgangsforhold,  vistnok  i  Henhold  til  en  Lov  om  Forsamlingshuse  o.  lign.,  hvor¬ 
fra  Kirker  udtrykkeligt  er  undtagne.  For  ikke  at  trække  Kirkens  Indvielse  ud, 
enedes  man  om  at  bryde  en  lille  Udgang  til  i  Sideskibets  østre  Ende,  og  det 
bliver  nu  Genstand  for  Menighedens  Bestræbelser  at  vise  den  lokale  Øvrigheds 
formentlige  Overgreb  tilbage  og  faa  denne  Dør  fjernet  igen.  *t 


CHRISTIANSBORG. 


I  Anledning  af  nogle  Udtalelser  fra  et  Par  »tilsyneladende  forstandige«  Kunst¬ 
nere  har  Architekt  M.  Nyrop  i  sidste  Nr.  af  »Architekten«  taget  til  Gen¬ 
mæle  mod  den  af  disse  fremsatte  Mening;  »Lad  os  nøjes  med  at  restaurere  det 
sidste  Christiansborg«. 

Trods  al  Anerkendelse  af  det  gode  i  Slottets  Architektur,  hævder  Nyrop 
dog,  at  det  vil  være  aldeles  forkasteligt  at  tænke  paa  en  Restaurering  af  Slottet. 
»Nu  foreligger  der  en  Opgave  som  aldrig  før  til  Løsning  for  Architekterne,  og 
man  bør  ikke  berøve  dem  Lejligheden  til  at  vise,  om  de  magter  den  store 
Kunst. « 

Ja,  hvis  det  virkelig  forholdt  sig  saaledes,  at  Architekterne  her  blev  stillede 
frit  overfor  Opgaven,  vilde  jeg  ubetinget  give  Nyrop  Ret  i  denne  Betragtning, 
men  saaledes  forholder  det  sig  jo  desværre  ikke. 

Man  kan  ikke  komme  uden  om  den  Kendsgerning,  at  Slotskirken,  Ride¬ 
banens  Bygninger  og  Forbindelsesbygningerne  nu  engang  findes  og  maa  blive 
liggende.  Mon  Architekten  kan  undlade  at  tage  Hensyn  til  disse  Bygninger,  der 
staar  i  den  nøjeste  Forbindelse  med  Nybygningen?  Dertil  kommer,  at  han  yder¬ 
ligere  bindes  ved  Kravet  om,  at  Ruinen  skal  benyttes  i  størst  mulig  Udstræk¬ 
ning.  Under  disse  Omstændigheder  kan  Opgaven  ikke  alene  bestaa  i  at  skabe 
et  selvstændigt  Kunstværk  i  Nybygningen,  men  lige  saa  meget  i  at  faa  en  til¬ 
fredsstillende  Helhedsvirkning  ud  af  det  nye  og  det  gamle.  Da  det  sidste  ikke 
lader  sig  forandre,  tvinges  Architekten  til  i  sin  Stilbehandling  at  nærme  sig 
Karakteren  i  de  forhaandenværende  Bygninger,  og  en  fri,  kunstnerisk  Løsning  er 
da  formentlig  udelukket. 

Derfor  hælder  jeg  ogsaa  til  den  Mening,  som  jeg  har  hørt  virkelig  for¬ 
standige  Architekter  udtale,  at  Sammenkoblingen  af  Slot  og  Rigsdag  for  saa  vidt 
var  til  liden  Baade  for  vor  Kunst,  som  den  berøvede  os  Lejlighed  til  at  faa  en 
virkelig  fri  Opgave,  og  at  man  derfor  maatte  foretrække  Rigsdagsbygningen 
udskilt  fra  Slottet  og  opført  som  en  selvstændig  Bygning,  medens  Slottets  Hoved¬ 
fløj  med  saa  meget  af  Sidefløjene,  som  maatte  være  nødvendigt,  istandsattes  og 
indrettedes  for  Kongen  og  Højesteret.  Konkurrencen  i  1887  gav  til  Resultat, 
at  Sammenkobling  af  Slot  og  Rigsdag  ikke  gav  nogen  kunstnerisk  tilfredsstillende 
Løsning.  Forsøget  synes  nu  at  skulle  gentages,  men  faar  næppe  bedre  Udfald, 
thi  Karakteren  af  de  to  Bygninger  er  saa  grundforskellig,  at  det  vil  være  en 
næsten  uløselig  Opgave  at  bringe  dem  under  en  Hat. 

Skal  Rigsdag  og  Konge  bo  i  Slottet,  vil  dettes  Hovedfløj  efter  al  Sandsyn¬ 
lighed  være  dødsdømt,  thi  man  kan  dog  ikke  ret  vel  tænke  sig  andet,  end  at 
Kongeboligen  maa  lægges  imod  Ridebanen,  der  jo  danner  Forgaard  for  Slottet, 
og  hvis  Bygninger  indeholder  de  kgl.  Stalde,  Ridehus  og  Funktionærboliger. 
Heraf  følger,  at  Rigsdagen  maa  lægges  mod  Kanalen,  hvorved  en  hel  Ombyg¬ 
ning  eller  Nedrivning  af  Hovedfløjen  bliver  nødvendig. 

Men  Hovedfacaden  af  Christiansborg  er,  trods  alle  sine  Mangler,  et  stor- 
slaaet  Stykke  Architektur,  ja  vi  har  i  Virkeligheden  slet  ikke  noget  her  i  Landet, 
der  i  imponerende  Helhedsvirkning  kan  stilles  ved  Siden  deraf,  og  vi  bør  derfor 
betænke  os  vel,  inden  vi  rydder  den  af  Vejen  for  en  moderne  Bygning,  som 

—  hvor  fortræffelig  den  end  bliver  —  dog,  i  Sammenligning  med  det  nuværende, 

sikkert  vil  komme  til  at  se  lilleputagtig  ud.  En  meget  vigtig  Grund  til  at  be¬ 
vare  Slotsfacaden  finder  jeg  ogsaa  deri,  at  den  kan  tage  det  op  med  Slotskirken. 
Fra  den  forrige  Konkurrence  husker  jeg,  hvor  generende  det  var  at  have  denne 
Kolos  ind  paa  Livet.  Ved  at  gøre  Slotsfløjen  lavere,  kommer  der  noget  hal¬ 
tende  ind  i  Frontpartiet  af  Slotsholmens  Bebyggelse,  medens  de  to  Bygninger 
nu  danner  en  udmærket  Helhed.  Jeg  kan  ejheller  indrømme,  at  det  skulde 
være  en  utaknemmelig  Opgave  for  en  Kunstner,  med  Bevarelsen  af  Slottets 

Ydre  mod  Kanalen,  at  indrette  det  til  Kongebolig  og  Repræsentationslokaler. 

Der  var  jo  intet  i  Vejen  for,  at  han  paa  fri,  kunstnerisk  Maade  udstyrede 

Lokalerne  efter  Nutidens  Syn  paa  de  klassiske  Stilarter,  og  selv  om  han  gik 
helt  bort  fra  Stil,  var  der  næppe  Grund  til  at  forarges  herover. 

Architekt  Nyrop  skriver:  »Ingen  hælder  ny  Vin  paa  gamle  Læderflasker« 

—  men  det  er  dog  gjort  med  Held  i  den  allernyeste  Tid,  nemlig  ved  Vallø 

Slots  Istandsættelse ,  og  er  Læderflasken  stærk  og  god,  har  man  vist  til  alle 

Tider  anset  det  for  forsvarligt  atter  at  anvende  den. 

Jeg  er  i  Tidens  Løb  kommet  til,  mere  og  mere  at  holde  af  den  gamle 
Slotsfacade  og  vilde  ønske,  at  vi  kunde  beholde  den.  Endnu  er  der  Mulighed 
derfor,  og  just  derfor  har  jeg  følt  Trang  til  nu  at  lægge  et  godt  Ord  ind  fol¬ 
den,  thi  —  som  Ordsproget  siger:  Det  er  for  silde  at  raabe  Kat!,  naar  Flæsket 

er  æc^t-  Martin  Borch. 


OM  ARCHITEKTUDDANNELSE. 


Iførste  Nummer  af  »Architekten«s  indeværende  Aargang  fandtes  en  Artikel  af 
Architekt  Martin  Borch  om  Architektuddannelse.  Han  rettede  heri  ret  skarpe 
Angreb  paa  den  bestaaende  Ordning  af  Architektuddannelse  paa  vort  Kunstaka¬ 
demi,  og  ledsagede  disse  med  positive  Forslag  til  en  Ændring  af  Forholdene. 

Der  er  siden  den  Tid  gaaet  tre  og  en  halv  Maaned,  og  ikke  een  Archi¬ 
tekt  har  med  et  Ord  her  i  Bladet  taget  denne  Sag  op  til  Drøftelse.  Det  er 
uforstaaeligt,  at  Architektstanden  ikke  har  vist  større  Interesse  for  denne  Sag,  thi 
Tilstanden  er  ikke  tidssvarende  —  den  gode  Architektur,  der  er  fremkommen  her¬ 
hjemme  i  den  sidste  Menneskealder,  staar  ganske  uafhængig  af  Akademiet  —  og 
intet  er  umuligt  for  den,  der  vil  noget  godt  og  rigtigt  og  vil  det  alvorligt. 

Det  er  mærkværdigt  at  se,  saa  alle  Landets  Architekter,  Professorerne  ved 

Akademiet  og  Eleverne  stadigt  kredser  om  dette  Spørgsmaal.  Det  kunde  jo 
synes,  som  om  den  Tavshed,  der  er  fulgt  efter  Martin  Borchs  Artikel,  var  et 
Tegn  paa,  at  Spørgsmaalet  slet  ikke  interesserede  i  Øjeblikket;  hvis  nogen 
overfor  Akademiets  Professorer  vilde  gøre  et  Ansvar  for  den  nuværende  Ordning 
gældende,  kunde  disse  jo  blot  henvise  til,  at  Martin  Borchs  Udtalelser  stod  al¬ 
deles  isolerede,  alt  var  virkeligt  i  sin  skønneste  Orden.  Imidlertid  tror  jeg  ikke, 
at  denne  officielle  Tavshed  betyder  noget.  Thi  udover  al  den  Misfornøjelse,  der 
i  en  Aarrække  lønligt  har  hersket,  har  vi  ikke  alene  set,  at  der  virkeligti  1902 
blev  stiftet  en  »fri  Skole«  for  Architekter,  men  netop  nu  sidst  i  Oktober,  efter 
Architekt  Borchs  Artikel,  var  Diskussionen  om  denne  Sag  meget  livlig  rundt 
paa  Architektkontorerne  her  i  Byen,  og  ikke  mindst  var  baade  Professorer  og 
Lærere  ved  Akademiet  interesserede  i  at  faa  at  vide,  hvad  det  egentligt  var,  vi 
Unge  vilde  —  hvilket  jo  maatte  anses  for  et  meget  glædeligt  Tegn. 

Det  mangler  ikke  paa  Tegn  i.  Luften  og  Forberedelser  til  den  Revolution 
(sic),  der  engang  maa  komme.  Dette  er  Humlen.  Der  maa  nemlig  en  fuld¬ 
stændig  Omordning  til.  Men  hvorfor  ikke  gaa  i  Gang  dermed  straks  —  ved 
første  givne  Lejlighed?  —  hvorfor  vil  Akademiet  ikke  gøre  det  første  Skridt 
ved  f.  Eks.  i  Anledning  af  Akademiets  200-Aars  Jubilæum,  som  nu  staar  for 
Døren,  at  opfordre  »Akademisk  Architektforening«  til  at  sammenkalde  en  Kom¬ 
mission  af  Landets  dygtigste  Architekter,  der  i  Forbindelse  med  Professorerne  i 
Architektur  ved  Akademiet  skulde  tage  Bestemmelse  om  en  Omordning  af  Archi- 
tekturstudiet  ved  vort  Kunstakademi? 

Sagen  er,  at  i  de  40  Aar,  der  er  hengaaede,  efter  at  den  nuværende  Ord¬ 
ning  blev  bragt  i  Stand  —  i  det  væsentlige  (der  er  hyppigt  sket  Forandringer 
af  meget  tvivlsom  Værdi)  — ,  er  baade  den  store  Udvikling  skredet  mægtigt 
fremad,  Studiet  af  Architektur  i  de  store  Lande  fremmet  meget,  og  samtidigt 
er  Udviklingsmulighederne  for  dansk  Architektur  i  høj  Grad  forbedrede.  Siden 
da  er  store  Mænd  rundt  i  Europa  traadte  frem.  Tanker,  der  i  Aarhundreder 
havde  beskæftiget  de  store  Aander,  er  afgærede,  og  de  nye  Ideer  har  kastet  et 
Forklarelsens  Skær  over  de  Ting,  der  tidligere  laa  hen  i  Mørke.  De  nyeste 
Tider  har  for  Samfundets  Vedkommende  lært  os,  at  Væksten  sker  frodigst,  naar 
den  hæmmes  saa  lidt  som  muligt  ved  kunstige  Indgreb.  Al  Udvikling  foregaar 
ved  en  indre  Vækst,  der  ikke  kan  skabes  ved  Forskrifter  og  Love,  men  tager 
sin  Tid.  Paa  samme  Vis  gaar  det  med  Kultursamfundet,  hvor  det  gælder  Op¬ 
dragelse  og  Uddannelse.  Al  Uniformitet,  Støben  i  samme  Form  er  kulturfjendsk. 
Disse  Ideer  udtryktes  først  af  den  engelske  Tænker  Herb.  Spencer  i  hans  Bog 
»Om  Opdragelse«;  han  siger  heri:  »Det  gælder  ikke  blot  om  at  stille  Kravene 
til  de  Unge,  men  at  skabe  Motiverne  til  at  efterkomme  dem;  det  gælder  ikke 
om  at  binde  den  Unge  til  det  Samfund,  han  skal  leve  i,  ved  at  slaa  ned  paa 
alt  det  i  ham,  som  synes  os  at  fjerne  ham  fra  de  kendte  Veje.  Nej,  det  gælder 
at  vide,  at  vil  Du  binde  et  Menneske  til  Dig,  saa  forstaa  hans  Længsler  og 
skærm  hans  naturlige  Stræben.  Hans  Dygtighed  forøges,  fordi  den  Kraft,  han 
besidder,  ikke  spildes  i  Retninger,  der  er  den  fremmede,  og  hans  Karakter  bliver 
ædlere,  fordi  Kærligheden  fylder  ham  stærkere  og  paa  en  inderligere  Maade.«*) 


*)  Efter  Oversættelse  af  Dr.  C.  N.  Starcke. 

-  178  - 


Hermed  mener  jeg,  med  Architektuddannelsen  paa  Akademiet  for  Øje,  at 
man,  saa  hurtigt  som  muligt,  skal  se  at  komme  væk  fra  det  doktrinære,  som 
man  deroppe  saa  ynkeligt  bliver  stikkende  i,  —  selv  om  man  møder  udrustet 
med  den  største  Lyst  og  Energi  —  og  aabne  Dørene  for  Friheden.  Man  skal 

ikke  knappe  af  paa  Fordringerne  til  de  Unge,  jeg  tror  tværtimod,  at  man  skal 

forlange  noget  mere,  end  der  forlanges  nu,  —  men  man  skal  give  Stil¬ 

studiet  frit. 

Det  er  doktrinært  at  sætte  Antiken,  skøndt  den  er  Moderen  til  de  andre 
Stilarter,  som  den  eneste  Stilart,  der  studeres  igennem.  De  andre  Stilarter  har 
deres  tilsvarende  Berettigelse,  og  saa  ligger  de  vort  Naturel  og  vor  Tid  nær¬ 
mere.  Det  bør  være  saadan,  at  enhver  efter  sin  Lyst  og  sit  Kald  vælger  at 

ville  studere  den  Stilart,  han  særligt  føler  sig  tiltrukket  af:  antik,  middelalderlig 
(romansk,  gothisk),  Renæssancen  eller  Rococo’en.  Dernæst  bør  Undervisningen 
gaa  ud  paa  at  faa  lært  saa  meget  som  muligt  i  den  kortest  mulige  Tid,  der¬ 
imod  ikke  paa  at  faa  et  vist  Antal  Tegninger  færdige.  Til  Tegningernes  Ud¬ 
førelse  bør  der  ikke  stilles  nogen  pedantisk  Fordring,  ingen  anden  end  den, 
at  de  skal  være  rigtige  og  let  forstaaelige.  De  Opmaalinger  og  Studier,  der 
foretages  udenfor  Akademiet,  f.  Eks.  paa  Studierejser  eller  Samlinger  (se  Chr. 

Hansens,  Harpøths,  Thorv.  Jørgensens,  Lemches  o.  s.  v.),  forekommer  mig  at 
være  Udtryk  for,  hvordan  det  er  mest  praktisk  at  udføre  sine  Tegninger:  Teg¬ 
ninger  i  smaa  Maal,  kun  for  at  fastholde  og  klargøre  Helheden  (uden  at  gen- 
nemtegne  alle  finere  Enkeltheder),  Tegninger  af  Enkeltheder  i  stort  Maal,  helst 
naturlig  Størrelse. 

For  at  undgaa  Misforstaaelse  vilde  jeg  gerne  fremsætte  mit  Program,  som 
jeg,  nærmere  præciseret,  har  tænkt  hele  Undervisningen  gennem  Akademiet,  — 
i  det  væsentlige  efter  det  Program,  der  blev  udarbejdet  for  den  i  Fjor  paa¬ 
tænkte  fri  Skole  for  Architekter  —  at  sammenholde  med  Martin  Borchs  Artikel. 

For  Optagelse  bør  væsentligt  fordres  det  samme  som  nu  af  uddannende  og 
praktiske  Discipliuer,  med  Udeladelse  af  de  enkelte,  der  intet  har  med  det 

virkelige  Liv  at  gøre,  som  Sortkridtstegningen,  vidtløftig  Perspektiv  og  Bog¬ 
holderi.  (Det  er  som  bekendt  et  almindeligt  Ønske,  at  denne  forberedende 

Undervisning  gaves  af  en  Skole,  uafhængig  af  teknisk  Selskabs  Skole .)  For 
Fordringen  om  at  oplægge  selvstændige  Studier  og  Skitser,  som  for  nylig  er 
indført,  er  alle  Prof.  Holm  megen  Tak  skyldige. 

Naar  en  Elev  træder  ind  paa  Kunstakademiet,  vil  der  i  Reglen  være  et 
stort  Fond  af  Energi,  stor  Lyst  til  at  tage  fat,  til  Stede.  Det  gælder  i  højeste 
Grad  at  værne  om  denne  Lyst,  saa  at  den  ikke,  som  det  i  Reglen  gaar  nu, 
langsomt  hentæres,  medens  man  i  »almindelig  Forberedelse«,  udelukket  som  smaa 
Skoledrenge  fra  de  ældre,  sidder  og  filer  et  Par  Maaneder  paa  en  Blyantstegning 
efter  en  defekt  dekorativ  Enkelthed,  løsrevet  fra  den  Helhed,  hvortil  den  ude¬ 
lukkende  hører,  blot  fordi  man  er  saa  ulyksalig  at  have  vænnet  sig  til  en 
Tegnemaade,  der  ikke  falder  sammen  med  den  herskende  Lærers.  Selv  om 
der  nok  kan  indvendes,  at  den  Frihaandstegning,  som  der  nødvendigvis  maa 
begyndes  med,  er  elementær  og  forskelligartet  fra  den  øvrige  Undervisning,  og 
Undervisningen  heri  derfor  burde  henlægges  til  en  afsondret  første  Klasse,  tror 
jeg  dog,  at  dette  er  urigtigt  og  til  Skade  for  Eleven.  Han  mister  derved  det 

første  Aar.  Jeg  tror,  det  gælder  om,  at  Eleven  straks  kommer  med  ind,  ind- 
korporeres  i  den  hele  samlede  Undervisning,  saaledes  at  han  har  Adgang  til 
Værkerne,  til  de  ophængte  Tegninger  og  Afstøbninger  og  kan  gaa  rundt  og  tale 
med  Kammeraterne  og  se  deres  Tegninger.  Den  indbyrdes  Undervisning  er  af 
uvurderlig  Værdi.  Hvis  man  vil  paastaa,  at  der  helst  maa  holdes  en  særlig 
Lærer,  Maler  eller  Billedhugger,  til  denne  Frihaandstegning  for  den  unge  Archi- 
tekt,  mener  jeg,  at  dette  netop  er  galt.  Læreren  bør  være  en  Architekt,  der 
kan  gøre  Eleven  forstaaeligt,  hvad  han  tegner,  ved  at  paavise  Sammenhængen 
mellem  Form,  Brug  og  Materiale  og  fortælle,  hvor  vedkommende  Gibsafstøbning, 
saafremt  det  er  en  løsreven  Enkelthed,  hører  hjemme.  Eleven  bør  derfor  straks 
begynde  i  Architekturskolens  Forberedelsesklasse. 

Undervisningen  indledes  med  en  kort  Gennemgang  af  Architekturens  Historie, 
ledsaget  af  Forevisning  af  Afstøbninger  og  Billeder.  Eleven  tager  da  fat  paa 
Frihaandstegningen.  Der  gives  Øvelse  i  at  behandle  Kul  og  Bivant  efter  Af¬ 
støbninger  af  architektoniske  Enkeltheder  i  de  forskellige  Stilarter;  tillige  tegnes 
efter  Figur  i  Modelskolen,  og  der  gives  Undervisning  i  Modellering.  Herefter 
foretages  ligefremme  »Opmaalinger«  i  de  forskellige  Stilarter  i  Afstøbnings¬ 
samlingen  (som  bør  udvides  for  de  Stilarters  Vedkommende,  der  kommer  efter 
Antiken).  Nu  vælger  Eleven  sit  Hovedstilstudium  af  de  fire,  fem  Stilarter,  der 
nævnedes  før.  Hertil  udføres  Tegninger  i  lille  Maal  af  Helheder  og  i  stort 
Maal  af  Enkeltheder.  løvrigt  henvises  til  Architekt  Martin  Borchs  Artikel,  f.  Eks. 
med  Hensyn  til  en  stor  Tavle,  hvor  Eleven  paa  staaende  Fod  skal  gøre  Rede 
for,  hvad  han  har  lært,  og  hvor  Læreren  kan  klargøre  saadanne  Ting,  som  ikke 
kan  tegnes,  saasom  sammenlignende  Forhold  mellem  Interkolumnerne  i  de  græske 
T  empier,  Højdeforhold  til  Diametrene  af  Søjlerne,  udvikle  Bygningsplaner  e.  lign. 
Studiet  af  Kunsthistorie  kunde  muligvis  fremmes  ved  skriftlige  Opgaver.  Der 
studeres  Dekorationer  i  Sammenhæng  med  den  Architektur,  hvortil  de  hører. 
Mellem  Opgaverne  bør  Studiet  af  dansk  Architektur  indgaa. 

Udover  sit  Hovedstudium  maa  man ,  inden  man  forlader  denne  Klasse, 
have  leveret  en  Opgave  i  hver  af  de  andre  Stilarter.  Der  udsættes  omtrentlig 
hver  Maaned  en  Skitseopgave,  hvortil  man  kan  have  nogle  Aftener,  enten  Op¬ 
gaver  over  mindre  Helheder,  Enkeltheder  med  opgivet  Materiale  og  Benyttelse 
eller  dekorative  Opgaver.  Ved  Oprykningen  skal  der  tages  meget  Hensyn  til 
Løsningen  af  Skitseprøverne ;  selvfølgeligt  bør  det  ikke  være  tilstrækkeligt,  at  man 
blot  har  tegnet  de  stillede  Opgaver,  som  det  nu  er,  uden  Hensyn  til,  om  de  er 
gode  eller  daarlige. 

I  øverste  Architekturklasse  bør  sikkert  begyndes  med  en  fortsat  Række 
Skitseprøver,  strækkende  sig  over  f.  Eks.  et  Kvartal,  Smaaopgaver  paa  8  —  io 
Aftener,  let  udførte,  der,  medens  Opgaverne  i  forrige  Klasse  mere  indøvede 
Enkeltheder,  skulde  dreje  sig  om  Helheder.  Der  skal  gives  rig  Lejlighed  til  at 
udvikle  Øvelse  i  at  indrette  Planer.  Derefter  udarbejdes  3  Projekter  i  Stilarterne: 
1)  antik,  2)  middelalderlig  (romansk,  gothisk),  3)  Renæssance  eller  Rococo 
efter  Valg  mellem  forud  aftattede  Opgaver.  Foruden  de  nu  forlangte  Tegninger 
udføres  et  Fag  af  Facaden  i  større  Maal,  og  Enkeltheder  i  forskellige  Materialier 
tegnes  ud  i  naturlig  Størrelse. 

Selvfølgeligt  bør  Studietiden  gives  fri.  Naar  Akademiet  nu  har  sat  en 

Tidsfrist  paa  saa  og  saa  mange  Semestre  for  de  respektive  Klasser  og  dog  giver 
de  dygtige  Respit  i  to  Semestre,  kan  dette  kun  betragtes  som  et  Skridt  mod  de 
Uduelige,  for  at  komme  dem  til  Livs  paa  en  nem  Maade.  Hvorfor  ikke  hellere 
tilbagevise  de  Uduelige  paa  et  tidligt  Standpunkt?  —  derved  stod  sikkert  alle 
Parter  sig  bedst. 

Saa  kommer  Afslutningsopgaven.  Denne  bør  fritages  for  sin  Fordring  om 
at  skulle  udføres  i  en  bestemt  Stil.  Er  det  ikke  meningsløst  at  forlange,  at  et 
Projekt,  der  skal  tilfredsstille  alle  moderne  Fordringer,  skal  fremstilles  i  en  be¬ 
stemt  gammel  Stil?  Idetmindste  synes  jeg,  at  det  tydeligere  Aar  for  Aar  frem- 
gaar  af  de  Tegninger,  der  hænges  op  til  Afgang,  at  den  nuværende  Ordning  af 
Studierne  ikke  modner  Eleverne  til  at  præstere  det  fordrede ;  intet  Under,  thi 
det  er  en  Opgave,  som  selv  de  allerdygtigste  ældre  Architekter  har  deres  Van¬ 
skelighed  med. 

Stil  er  ikke  noget,  der  saadan  lader  sig  voldtage.  Hvor  der  ikke  er  en 
fuldstændig  Forstaaelse,  Leven  med  en  Stilarts  hele  bærende  Tanke,  dens  Stem¬ 
ninger  og  Følelser,  saaledes  at  den  ligesom  er  individuel  hos,  udgør  eet  med 
den  udøvende  Kunstner  (og  dette  er  meget  sjældent),  er  det  umuligt  at  skabe 
i  denne  Stil.  Ved  at  trænge  ind  i  tidligere  Tiders  Kultur  og  Frembringelser 
har  vi  ganske  uvurderlige  Fonds  at  øse  af  og  bygge  videre  paa,  men  hvor  det 
gælder  at  tilfredsstille  Nutidens  Fordringer  i  alle  Retninger  og  høste  Nytte  af 
de  Fremskridt,  der  er  gjorte,  maa  vi  have  Frihed  og  gaa  ud  fra  vort  eget; 
saadan  maa  jo  ogsaa  de  Tider  have  baaret  sig  ad,  hvorunder  nye  Stilarter  ud¬ 
vikledes,  idet  disse  blot  er  Udtryk  for  de  Fordringer  og  Ideer,  som  til  de  for¬ 
skellige  Tider  er  stillede. 

Afgangsprøven  bør  stilles  uden  Fordring  om  bestemt  Stilart  og  Opgaven 
være  en  Bygning  eller  Bebyggelse  til  givet  Brug,  under  danske  Forhold,  her¬ 
under  indbefattet  en  moderne  4 — 5 -Etagers  Beboelsesbygning;  og  meget  mere 
end  nu  bør  der  tages  Hensyn  til,  om  den  kan  bygges.  For  at  komme  Virke¬ 
ligheden  saa  nær  som  muligt,  bør  Opgaven  sikkert  bindes  noget  mere,  end 
Tilfældet  nu  er,  f.  Eks.  med  Hensyn  til  Beliggenhed  (kunde  man  ikke  ligefrem 
paavise  en  Beliggenhed  paa  kjøbenhavnsk  Grund?). 

Her  er  nu  i  Hovedtrækkene  fremsat,  hvilken  Undervisning  en  Kreds  af  de 
Unge  af  Hjertet  ønsker  sig  at  maatte  faa.  At  dette  ikke  er  Enkeltmands  Tale, 
men  en  udbredt  Mening,  vil  Architektstanden  faa  Vished  om,  efter  at  alle  Aka¬ 
demiets  Architektelever,  under  »Foreningen  af  3.  Decbr.«s  Banner,  i  nærmeste 
Fremtid  vil  have  afholdt  et  Møde  om  denne  Sag.  Og  vor  Mening  bør  ikke 
helt  underkendes.  Vi  hører  den  kommende  Tid  til  og  kæmper  med  Ungdom¬ 
mens  Ret.  Lad  ikke  Luen  slukkes  i  vort  Bryst!  Vi,  der  er  komne  over  Halv¬ 
vejen  eller  videre,  og  derfor  har  Betingelserne  for  at  kunne  mærke,  hvor  Skoen 
trykker,  forsikrer,  at  de  doktrinære  Forhold,  vi  er  anbragte  i,  staar  i  skærende 
Modstrid  med  de  Følelser  og  Tanker,  der  er  udviklede  i  os  under  vor  Opvækst 
og  Læreaar,  da  vi  dannede  os  vore  egne  Begreber  om  Architektur  og  Akademi 
og  begyndte  at  uddanne  os  selv.  Det  er,  som  vi  skulde  rykkes  op  af  frodig 
lord  og  omplantes  i  det  løse  Sand. 

Det  ligger  ikke  for  os  Danske  at  gøre  Mytteri,  som  de  unge  Studenter  nu 
om  Stunder  har  for  Skik  i  de  Lande,  der  ikke  følger  med  Udviklingen ;  men  ad 


—  181  — 


fredelig  Vej  vil  vi.  gøre,  hvad  vi  kan,  tor  at  opttaa  en  Undervisning  paa  Akade¬ 
miet,  der  tilfredsstiller  vor  1  ids  Krav  i  den  Retning.  Herhjemme  har  de  nyeste 
Tider  allerede  skabt  Initiativet  til  at  reformere  vor  lærde  Skole,  ja,  man  er  i  fuld 
Gang  paa  hele  Skolevæsenets  Omraade.  Paa  vore  Højskoler,  der  ogsaa  er  be¬ 
rømte  hele  Verden  over,  er  man  kommen  saa  vidt,  at  Løsenet  er:  »Skolens 
Opgaver  ligger  der,  hvor  Elevernes  Trang  mødes  med  Lærernes  Evner.«  Men 
Akademiets  Undervisning  er  forsumpet  i  de  gamle  Former. 

5.  R., 

Elev  paa  Akademiets  Architekturskole. 


DEN  KRIMINELLE  VÆGBEKLÆDNING. 


C^iden  min  Artikel  om  »den  kriminelle  Vægbeklædning«  stod  i  »Architekten«  d.  A. 

Ni.  12,  har  jeg  ladet  hengaa  nogen  Tid  for  at  give  Sundhedskommissionen 
Lejlighed  til  at  udtale  sig.  Da  den  imidlertid  ikke  har  følt  sig  forpligtet  dertil, 
mener  jeg  at  kunne  gaa  ud  fra  det  gamle  Ordsprog,  der  siger,  at  »den,  der  tier, 
samtykker« . 

Som  bekendt  blev  Sundhedskommissionens  Standpunkt  stærkt  kritiseret  foran 
Højesterets  Skranken,  fordi  den  det  ene  Sted  ikke  fandt  Grund  til  at  forlange 
Vægbeklædningen  fjernet  (fordi  den,  der  synede,  havde  taget  fejl),  hvorimod 
denne  skulde  fjernes  i  dette  Tilfælde  (uagtet  den,  der  synede,  dog  ogsaa  havde 
taget  fejl). 

Noget  mere  ulogisk  skal  man  vel  lede  længe  efter,  og  endnu  er  det  hele 
saa  uklart,  at  hverken  Aktor  eller  Defensor  vidste,  om  mit  Kødudsalg  nu  var  i 
lovlig  Orden.  Jeg  imødeser  derfor  med  stor  Forventning,  hvorledes  Sundheds¬ 
kommissionen  vil  løse  denne  Knude. 

Alle  de  Udtalelser,  der  i  denne  Tid  er  tilflydte  mig  som  Anerkendelse, 
fordi  jeg  har  ført  denne  Sag  til  det  yderste,  beviser  vel  bedst,  hvor  lidt  Sund¬ 
hedskommissionen  har  forstaaet  at  samarbejde  med  Byens  Borgere  og  deres 
Interesser.  Særligt  med  Hensyn  til  Klosetspørgsmaalet  viser  Utilfredsheden  sig 
stærkest,  ikke  fordi  Sundhedskommissionen  forlanger  Dit  eller  Dat  —  det  maa 
man  sætte  sig  udover  — ,  men  fordi  Afgørelserne  er  saa  uensartede,  at  hvad  der 
tillades  i  Dag,  nægtes  i  Morgen,  eller,  hvad  der  nægtes  en  Architekt,  tillades  en 
Entreprenør  —  o.  s.  v.  i  det  uendelige. 

Ail  man  nu  sammenligne  Sundhedskommissionen  med  en  anden  Autoritet, 
nemlig  \  ej-  og  Kloakvæsenet,  maa  man  straks  anerkende  den  Hurtighed,  hvor¬ 
med  denne  fik  klaret  Klosetspørgsmaalet  til  almindelig  Tilfredshed,  saaledes  at 
der  kun  meget  sjældent  opstaar  Tvivlsspørgsmaal.  Men  sker  saadant,  maa  den 
Beredvillighed,  der  udvises,  og  særlig  Ekspeditheden  fremhæves.  En  Dag  eller 
to  efter  har  man  i  mange  Tilfælde  Svar  paa  et  Spørgsmaal. 

Ganske  modsat  med  Sundhedskommissionen.  Der  kan  man  spørge,  —  men 
saa  ligger  Sagen  hos  Stadslægen  —  hos  Kredslægen  —  eller  en  Betjent  har  Sagen 
til  Efteisyn  eller  man  faar  en  Besked  i  det  nye  Raadhus  og  en  anden  paa 
Gammeltorv ;  man  faar  Løfte  paa  en  Sags  Approbation,  faar  den  selvfølgeligt  nægtet, 

og  spørges:  hvorfor?  saa  er  det  altid  en  anden,  der  har  sat  sig  derimod.  Den 
anden  er  imidlertid  aldrig  den,  man  taler  med. 

Derfor  bliver  man  ikke  lidt  forbavset  første  Gang,  man  kommer  til  Frede¬ 
riksberg  Sundhedskommission;  man  belaver  sig  paa,  som  sædvanligt,  at  lege 
Kispus,  men  det  gaar  ganske  anderledes  til  der.  Tydeligt  og  klart  faar  man 
Besked  af  den,  man  taler  med,  om  han  stemmer  for  eller  imod.  Efter  saadan 
en  Samtale  føler  man  fast  Grund  under  sig  og  kan  enten  arbejde  videre  eller 
lægge  Sagen  hen. 

Spørger  man  derimod  Sundhedskommissionen  i  Kjøbenhavn,  kan  man  gøre 
sikker  Regning  paa  at  faa  det  Svar:  »Det  maa  der  søges  om.«  Og  at  søge, 
det  vil  sige:  Svar  om  ca.  3  Uger. 

Hvad  der  i  Retssagen  særligt  synes  at  have  vakt  Forbavselse  blandt  Publi¬ 
kum,  er,  at  en  Autoritet  for  at  dække  sig  først  nægter  og  derefter  senere  ind¬ 
rømmer  Fakta,  og  endvidere,  at  en  Betjent  kan  afgive  en  skriftlig  Erklæring  til 
Skade  for  en  Borger,  naar  han  senere  igen  ikke  kan  fastholde  den. 

Ligeledes  spørges  der  fra  mange  Sider,  om  de  af  Byens  Borgere  valgte 
Tillidsmænd  i  Sundhedskommissionen  har  kendt  de  i  denne  Retssag  afgivne  Er¬ 
klæringer  og  hele  den  Maade,  hvorpaa  denne,  til  Skade  for  Undertegnede,  har 
ført  denne  Sag. 

Jeg  lader  paa  Opfordring  Spørgsmaalet  gaa  videre. 

Som  det  vil  ses  af  Bestemmelserne  for  Kødudsalg,  siges  der  under  Punkt  3  : 
»I  Kødudsalg  maa  ikke  findes  Fod-  eller  Vinduespaneler  af  Træ  eller  Væglister 
af  dette  Materiale.«  Det  vakte  derfor  min  største  Forbavselse,  da  jeg  forleden 
fra  Gaden  ser,  at  der  i  et  nyt  indrettet  Kødudsalg  fandtes  anbragt  en  profileret 
\Tæglist  af  Træ  midt  paa  Væggen. 

Forstaa  det,  hvem  der  kan,  tilmed  da  jeg  har  bragt  i  Erfaring,  at  saadanne 
Væglister  findes  mange  Steder.  Formodentlig  har  den,  der  har  synet  Udsalget, 
troet,  at  disse  Trævæglister  —  ligesom  Relieffet  i  Zinkpladerne  —  var  frembragt 
ved  Hjælp  af  Maling! 

Jeg  vil  anbefale  Sundhedskommissionen  ved  Lejlighed  at  efterse  det  Sla¬ 
raffenliv,  som  Bacillerne  fører  bag  disse  Trælister,  hvor  de  er  fritagne  for  Nærings¬ 
sorg  og  derfor  ene  og  alene  kan  hengive  sig  til  Familielivets  stille  Glæder. 

Det  vil  sikkert  fremgaa  af  mine  Artikler,  at  jeg  ikke  vil  nogen  som  helst 
personligt  til  Livs,  men  ene  og  alene  selve  Institutionen  og  dens  fortvivlede  For¬ 
retningsgang.  Sundhedskommissionen  kan  vel  ikke  være  højere  til  Vejrs,  end 
at  den  kan  være  lydhør  for  sund  og  fornuftig  Kritik. 

Heinrich  Hansen. 


TEKNISKE  MEDDELELSER. 

Hængesko  til  Bjælker.  I  amerikanske  Bygninger,  hvor  der  anvendes  Træ¬ 
bjælker,  benyttes  ofte  saakaldte  Hængere  eller  Hængesko,  som  i  flere  Tilfælde 
er  af  ret  praktisk  Betydning.  \red  Mure  f.  Eks.,  hvori  man  af  en  eller  anden 
Grund  ikke  kan  eller  vil  stikke  Bjælkeenderne  ind,  anbringes  en  Sko  af  Form 
som  Fig.  1.  I  denne  hviler  saa  Bjælkehovedet,  kun  fastholdt  ved  en  enkelt, 

solid  Bolt.  Skoen  har  ved  sin  Form  fast  Støtte  mod  Muren  og  holdes  yder¬ 
ligere  paa  sin  Plads  af  selve  Murværket. 

Som  Erstatning  for  Tømmerforbindelser  kan  Flængeskoen  ogsaa  gøre  Nytte, 
naar  den  f.  Eks.  bruges  ved  Veksler  og  Stikbjælker;  den  kan  da  have  Udseende 


FIG.  I. 


FIG.  2. 


som  Fig.  2  og  fastholdes  til  Bjælken  ved  Hjælp  af  Bolte  eller  stærke  Skruer. 
Man  ser  let  af  Afbildningen,  at  Benyttelsen  af  en  saadan  Sko  i  de  anførte  Til¬ 
fælde  fritager  for  Anvendelsen  af  Taphuller,  Bryst,  Tap  o.  s.  v.,  hvorved  Bjæl¬ 
kernes  Bæreevne  som  bekendt  svækkes  i  følelig  Grad.  Det  er  navnlig  sidst¬ 
nævnte  Fordel,  der  har  bevirket  den  tiltagende  Brug  af  denne  Artikel  i  Amerika. 


(Arch.  and  Build.  Mag.) 


FORSKELLIGT. 


Kunstakademiet.  Følgende  Elever  har  bestaaet  Afgangsprøven  ved  Kunst¬ 
akademiets  Architekturskole:  Ambt,  Bahnke  og  Krarup. 


Christiansborg  Slot.  Ministeriet  for  offentlige  Arbejder  har  udsendt  følgende 
Anmodning:  Da  det  ved  Udarbejdelsen  af  Planerne  til  Genopførelsen  af  Christians¬ 
borg  er  af  Betydning  at  have  Vished  med  Hensyn  til  Omfanget  af  de  ad  privat 
Vej  indsamlede  Beløb,  der  kan  paaregnes  saavel  til  Kongeborgens  Genopførelse 
som  til  dens  kunstneriske  Udsmykning,  anmoder  Ministeriet  dem,  der  maatte 
sidde  inde  med  saadanne  Midler,  til  snarest  at  tilstille  Ministeriet  for  offentlige 
Arbejder  Oplysning  om  Størrelsen  af  de  paagældende  Beløb  samt  Meddelelse  om, 
hvornaar  de  kan  stilles  til  Ministeriets  Raadighed. 


I  Washington  skal  opføres  et  saakaldet  » House  of  States «,  til  hvilket  der  er 
bevilget  14,5  Millioner  Kroner.  Bygningen  skal  forsynes  med  et  784  Fod  højt 
Taarn,  og  enhver  af  de  amerikanske  Stater  skal  heri  have  sin  egen  Sal. 

KJØBENHAVN 

DEN  30.  JANUAR  1904 
6.  A ARGANG  N°  l8 


DEN  »GYLDNE  PORT«  I  FREIBERG. 


Paa  Domkirken  i  Freiberg  (Sachsen)  findes  en  gylden  Port,  som  antages  at 
være  en  Rest  fra  den  oprindelige  romanske  Domkirke,  der  blev  ødelagt  ved 
en  Ildebrand  i  Aaret  1471.  Den  nuværende  Kirke  er  opført  i  gothisk  Stil,  og 
den  gyldne  Port  staar  derfor  ikke  i  nogen  organisk  Forbindelse  med  det  Ydre; 
men,  som  man  vel  kan  forstaa,  værner  Byens  Borgere  med  stor  Pietet  om  det 
smukke  Fortidsminde  og  iagttog  derfor  med  Sorg,  at  Stene  og  Ornamenter  i 

dette  begyndte  at  forvitre  i  en  paafaldende  Grad.  Efter  lange  og  indgaaende 
Undersøgelser  kom  man  til  det  Resultat,  at  det  var  de  svovlholdige  Dampe  fra 
de  mange  omkringliggende  Fabrikker,  der  virkede  ødelæggende  paa  Stenene  i 
den  gamle  Portal.  For  at  redde  denne,  var  der  da  ikke  andet  at  gøre,  end  at 
dække  den  med  en  beskyttende  Overbygning.  Men  her  opstod  nu  en  uventet 
Vanskelighed:  I  hvilken  Stil  skulde  denne  Bygning  opføres?  Skulde  den  være 
gothisk  for  at  svare  til  Kirken  eller  skulde  den  være  romansk  som  Portalen? 
Der  blev  talt,  skrevet  og  tegnet,  og  alle  tilstedeværende  Fagmænd  og  Kunst¬ 
dommere  gav  deres  Ord  med  i  Laget,  indtil  man  endelig  kom  til  den  Slutning, 

at  der  ikke  skulde  benyttes  nogen  af  de  to  forbaandenværende  Stilarter,  men 
laves  en  hel  ny.  Udbygningen  maatte  ikke  danne  noget  organisk  Led  af  den 
gamle  Kirke,  men  skulde  staa  som  et  Værk  af  det  20de  Aarhundrede. 

Det  blev  overdraget  Architekterne  Schilling  &  Gråbner  i  Dresden  at  gen¬ 
nemføre  denne  Opgave,  og  det  var  ingenlunde  noget  let  Hverv,  som  disse 
paatog  sig. 

Pladsen,  hvorpaa  Udbygningen  skulde  opføres,  var  snever  og  indhegnet  af 
en  malerisk  gammel  Mur  med  Port  og  Brønd,  som  ikke  maatte  fjernes;  Byg¬ 
ningen  maatte  være  stor  for  ikke  at  trykke  eller  hæmme  Beskuelsen  af  den 
gyldne  Port,  men  den  maatte  dog  ikke  virke  for  dominerende  paa  Kirkens  Lang¬ 
side,  og  der  maatte  skaffes  rigeligt  og  stærkt  Dagslys  tilveje,  for  at  Enkelthederne 


i  den  gamle  Port  kunde  komme  til  deres  Ret.  Vi  henviser  til  omstaaende  Illu¬ 
stration  fra  »Deutsche  Bauzeitung«. 

Den  nye  Skærm-Bygning  staar  nu  fuldført  og  er  efter  lokale  Kunstdommeres 
Udtalelser  et  Værk,  som  Architekterne  har  Ære  af.  De  anvendte  architektoniske 
Former  staar  i  god  Harmoni  til  Kirkens  og  Portens  Architektur,  men  er  dog 
fuldstændigt  moderne  og  selvstændige.  Overbygningen  er  monumental,  uden  dog 
at  skade  Kirken,  og  ved  at  træde  ind  ad  den  lille,  beskedne  Indgangsdør,  som 
Architekterne  med  udmærket  Forstaaelse  af  Opgaven  har  anbragt  i  Forbygningen, 
faar  man  det  rette,  storslaaede  Indtryk  af  den  gamle  Portal,  der  gennem  de  i 
Forbygningen  værende  store  Vinduesaabninger  faar  et  kraftigt  og  virkningsfuldt 
Lys  over  sig. 

Bekostningen  ved  Opførelsen  har  været  omtrent  55,000  Mark. 


BRAND-  OG  SUNDHEDSFARLIGE  EJENDOMME  1  KJØBENHAVN. 

I  Anledning  af  Kjøbenhavns  Borgerrepræsentations  Forhandling  d.  9.  Novbr. 

1903  om  det  af  mig  i  Forening  med  de  Herrer  Kommunelæge  J.  C.  Carlsen, 
Sognepræst  Lutzhøft  og  Professor,  Architekt  Erik  Schiødte  til  Justitsministeriet 
indbragte  Andragende  om  Nedsættelsen  af  en  Kommission  til  Undersøgelse  af 
brand-  og  sundhedsfarlige  Ejendomme  i  Kjøbenhavn  tillader  jeg  mig,  forinden 
de  kommunale  Autoriteter,  som  det  synes,  skrinlægge  denne  Sag,  at  give  Offent¬ 
ligheden  en  Redegørelse  for  de  Forhold,  som  have  fremkaldt  Andragendet  og 
her  kun  berøres  i  korte  Træk. 

Tager  man  Kjøbenhavns  Kort,  vil  man  let  forstaa,  hvilken  Del  af  Byen  der 
kaldes  for  den  gamle  Bydel,  nemlig  Kvartererne  indenfor  de  gamle  Volde,  som 
nu  for  Størstedelen  ere  sløjfede  og  omdannede  til  Boulevarder  og  Parkanlæg  — 
med  andre  Ord:  Kvartererne  begrændsede  af  Østervold,  Nørrevold,  Vestervold- 
gade  og  Christianshavn  s  Vold  samt  Havnen.  1  denne  gamle  Del  af  Kjøbenhavn 
findes  store,  af  de  forskellige  Tiders  Ombygningsperioder  uberørte  Kvarterer  med 
Bygninger,  der  er  100,  ja  200  Aar  gamle;  opførte  for  Størstedelen  af  daarligt 
Materiale  paa  daarligt  Fundament,  hygiejnisk  slet  indrettede  og  af  brandfarlig  Be¬ 
skaffenhed.  Af  særligt  usle  Kvarterer  maa  nævnes  Kvarteret  om  det  gamle  Raad- 
hus  og  Frue  Kirke,  —  Vognmagergade — Brøndstræde-Kvarteret,  —  Adelgade — 
Borgergade-Kvarteret,  Christianshavns-Kvarteret,  særligt  omkring  Frelserens  Kirke, 
m.  ff.  —  Man  fristes  til  at  antage  —  efter  den  Behandling,  Sagen  gjordes  til 
Genstand  for  i  Borgerrepræsentationens  ovenomtalte  Møde  —  at  ikke  ret  mange 
af  de  ærede  Borgerrepræsentanter  kender  ret  meget  til  den  Sag,  der  omtales. 

Justitsminister  Alberti  maa,  da  Andragerne  henvendte  sig  til  ham,  paa  For¬ 
anledning  af  Branden  i  Set.  Pederstræde,  have  fattet  Interesse  for  Sagen,  idet 
der  straks  skete  Henvendelse  til  Kjøbenhavns  Kommunalbestyrelse  om  at  udtale 
sig  om,  hvorvidt  den  vilde  anbefale  den  af  Andragerne  nævnte  Kommission  og 
eventuelt  bekoste  Udgifterne  ved  samme. 

Kjøbenhavns  Magistrat  har  sendt  Sagen  til  de  forskellige  kommunale  Autori¬ 
teter,  som  sorterer  under  den,  —  det  er  en  meget  lang  Vej:  der  er  Bygnings- 

kommissionen,  Brandvæsenet,  Sundhedskommissionen  — -  og  har  faaet  det  Svar 
(ifølge  Dagbladet  »Politiken«):  »Kommissionen  vil  være  overflødig,  da  Kom¬ 
munens  egne  Institutioner  sidde  inde  med  den  fornødne  Detailkundskab  paa  de 
Omraader,  hvorom  Talen  er.  Kommunen  vil  derfor  under  ingen  Omstændig¬ 
heder  kunne  paatage  sig  at  afholde  Udgifter  ved  en  saadan  Kommission«  —  (nu 
lortsætter  »Politiken«):  .  .  .  »men  ønskeligt  vilde  det  unægteligt  være,  om  de 
kommunale  Institutioner,  der  sidde  inde  med  den  megen  Detailkundskab,  maatte 
blive  beordrede  til  at  praktisere  den,  saaledes  at  der  endelig  bliver  foretaget  noget 
til  Værn  for  de  Mennesker,  som  maa  bo  i  de  gamle  brand-  og  sundhedsfarlige 
Rønner  i  den  indre  By«. 

Borgerrepræsentationen  vedtog  i  sit  Møde  den  9.  Novbr.  at  slutte  sig  til 
Magistratens  Indstilling. 

Naar  man  kender,  hvor  meget  Arbejde  og  Ansvar,  der  er  paalagt  de  enkelte 
Embedsmænd  under  Kjøbenhavns  heromtalte  Institutioner,  hvorfor  de  kun  oppe¬ 
bærer  meget  beskedne,  ja  for  Bygningsvæsenets  Vedkommende  endog  latterligt 
smaa  Gager,  vil  man  ogsaa  kunne  forstaa,  at  disse  Embedsmænds  Svar  til  Magi¬ 
straten  og  denne  sidstes  Indstilling  til  Borgerrepræsentationen  kom  til  at  lyde, 
som  den  lød. 

I  Angest  for  at  faa  deres  Embedsarbejde  forøget  ved  en  beordret  kom¬ 
munal  Undersøgelse  af  Forholdene  svares  der:  vi  sidde  inde  med  tilstrækkelig 
Detailkundskab.  —  Dette  sidste  betvivler  flere  end  jeg. 

Det  vilde  unægteligt,  hvis  en  Kommission  skulde  have  nogen  Betydning, 
være  meningsløst  at  lade  Kommunens  Embedsmænd  bebyi'des  med  Arbejdet  i 
denne.  Disse  kan,  saafremt  deres  Embedspligter  skal  passes  i  Borgernes  Interesse, 
og  deres  private  Arbejde  ogsaa  skal  passes,  ikke  overkomme  mere  paa  Embeds- 
vegne. 

Borgerrepræsentationen  burde  derimod  have  anbefalet  Staten  at  tage  Affære 
i  denne  Sag  og  samtidigt  stillet  Detailkundskaben  hos  sin  Kommunes  Institutioner 
til  Disposition  for  en  Statskommission. 

S  aa  godt  som  alle  Bygningerne  i  de  føromtalte  Kvarterer  er  opførte,  før 
der  endnu  fandtes  nogen  Byggelov  for  Kjøbenhavn,  og  alle  er  opførte  saaledes, 
at  Bygningsmaaden  er  fuldstændigt  i  Strid  med  de  gældende  Bygningslove  og 
rimeligvis  ogsaa  med  dem,  der  vil  komme.  Mange  eller  vel  de  fleste  af  disse 
Ejendomme  bestaa  af  baade  Forhus,  Mellemhus  og  Bag-  eller  Sidehus ;  mange 
er  høje,  skumle  Kasser  med  smaa  Gaarde,  smaa  Lejligheder  og  smaa  Rum  med 
snævre  Trapper,  i  Reglen  kun  én  Trappe  til  hvert  Hus  og  undertiden  fælles 
Trappe  til  hele  Komplekset  og  med  daarlig  Adgang  til  Gaderne;  der  er  Mangel 
paa  Lys  og  Luft  i  en  Grad,  som  vanskeligt  kan  beskrives.  I  disse  Ejendomme, 
navnlig  i  Mellem-  og  Baghuse,  bor  der  i  Tusindevis  af  fattige  Folk,  ofte  ældre, 
svagelige  Personer,  og  mange  Familier  med  en  stor  Børneflok,  foruden  en  Hob 
løse,  lyssky  Eksistenser;  i  1901  levede  i  de  4  ældste  Kvarterer  af  den  gamle 
By  indenfor  Voldene  c.  16,000  Personer  i  Mellem-  og  Baghuse.  Saa  godt  som 
overalt  er  Fattigdom  og  Elendighed  til  Huse,  men  Beboerne  er  i  den  Grad 
indgroede  med  Forholdene,  at  de  foretrække  disse  vante  Forhold  trods  Uhyggen 
for  nye,  sunde  og  friske  Kvarterer  i  Byens  Periferi.  Nedrives  et  af  disse  gamle 
Huse,  jager  man  ikke  Beboerne  ud  til  nye  Omgivelser.  Nej!  Beboerne  søger 


Plads  i  den  nærmeste  kendte  og  for  dem  hyggelige  Omegn.  Det  nytter  derfor 
ikke  at  anbefale  dem  at  flytte  bort  fra  Kvarteret. 

Af  disse  gamle  Ejendomme  findes  saa  godi  som  ingen  'regninger ,  hverken  hos 
Bygningsvaisenet,  Sundhedskommissionen  eller  Brandvæsenet. 

Hos  Stadskonduktøren  findes  Skatteopmaalinger ,  men  disse  bestaa  kun  af 
Situationsplaner  med  Angivelse  af  Bygningernes  Plads  paa  Grunden,  Paategning 
af  de  skattepligtige  Rum  samt  Angivelse  af  Etagernes  Antal. 

De  kommunale  Autoriteter  ligge  altsaa  ikke  inde  med  tilstrækkeligt  Materiale  til 
Bedømmelse  af  Forholdene,  lige  saa  lidt  som  de  besidde  Myndighed  til  at  reformere  dem. 

I  Tidernes  Løb  er  i  disse  Ejendomme  Forholdene  indenfor  fire  Vægge  mer 
eller  mindre  undergaaet  Forandringer,  der  næppe  har  gjort  dem  mindre  brand¬ 
farlige,  men  mere  lukrative  for  Ejerne.  Byggeloven  forlanger,  at  enhver  Ejer, 
der  agter  at  foretage  Forandringer  i  sin  Ejendom,  først  skal  indhente  Bygnings¬ 
væsenets  Tilladelse  dertil  og  straks  efter  endt  Arbejde  underrette  denne  Myn¬ 
dighed  derom. 

Reglen  er  den,  at  Ejerne  af  de  her  nævnte  Ejendomme  ikke  spørge  om 
Tilladelse  ;  det  er  for  omstændeligt  dette  med  Architekt  eller  Haandværksmester, 
Skrivelser,  Tegninger,  etc. ;  man  lader  derfor  Forandringer  foretage  af  en  gammel 
Haandværker  eller  Ikke-Haandværker  (»Bikser«),  der  kender  Byggeloven  lige  saa 
godt  som  Græsk  eller  Latin  og  lader  staa  til. 

Skulde  det  gaa  galt,  hvad  det  meget  sjældent  gør,  da  Kontrol  paa  Grund 
af  de  manglende  Tegninger  af  Bygningen  saa  at  sige  er  udelukket,  og  Sagen 
blive  paatalt,  faar  Ejeren  i  værste  Fald  en  mindre  Mulkt,  som  ikke  forhindrer 
ham  i  at  prøve  igen  paa  andre  Forandringer  af  lignende  Natur. 

Hvorvidt  noget  lignende  af  og  til  ogsaa  sker  i  de  efter  Byggelovens  Ikraft¬ 
træden  opførte  Bygninger,  skal  jeg  lade  være  usagt;  men  her  er  Brandfaren  ikke 
saa  stor,  idet  Adgangsforholdene  (Trapper,  Lys  etc.)  er  bedre.  Naar  en  ulykkelig 
Brand,  som  den  paa  Falkonéralleen  i  1890,  forefalder  i  Ejendomme,  hvis  Byg¬ 
ninger  er  opførte  efter  den  da  gældende  Byggelov,  saa  maa  man  beklage,  at  de 
uheldige  Trappeforhold,  som  foraarsagede  Katastrofen,  er  undgaaede  de  Autoriteters 
(Bygningsvæsenet  og  Brandvæsenet)  Opmærksomhed,  der  har  givet  Approbation 
paa  Tegningerne,  forinden  Bygningen  opførtes,  og  Beboelsesattest  efter  endt  Op¬ 
førelse. 

Jeg  skal  nu  meddele,  hvad  Andragernes  Tanke  var  med  Henvendelse  til 
Ministeriet:  saa  hurtigt  som  muligt  at  faa  afhjulpne  eller  forbedrede  de  frygtelige 
Forhold  i  brand-  og  sundhedsfarlig  Henseende ,  hvorunder  saa  mange  Tusinde 
Mennesker  lever,  —  Mennesker,  som  i  mange  Tilfælde  vel  kun  er  til  Byrde  for 
Kommunen  og  i  mange  Tilfælde  Bærmen  af  Kjøbenhavns  Befolkning,  men  som 
alle  leve  og  aande  som  vore  Medmennesker,  og  som  tælles  med,  naar  der  stolt 
erklæres  i  Aviserne  i  Anledning  af  Regcringsjubilæet,  at  nu  er  Danmarks  Folke¬ 
mængde  lige  saa  stor,  som  før  det  mistede  Hertugdømmerne  —  Mennesker,  der 
daglig  formerer  sig,  men  lever  under  ulykkelige  og  tillige  brand-  og  sundheds¬ 
farlige  Forhold.  —  Den  af  Andragerne  tilraadede  Kommissions  Sammensætning 
skulde  være  følgende:  En  Læge,  en  Brandofficer,  en  Architekt  og  en  Haand¬ 
værksmester. 

Kommissionen  skulde  forsynes  med  Myndighed  til  at  undersøge  alle  de  i 

foranførte  nævnte  Kvarterer  med  flere  ældre  Bygninger.  Omkostningerne  ved 
Kommissionens  Arbejde  skulde  betales  af  Staten. 

Kommissionens  Opgave  skulde  være: 

1)  .at  gennemgaa  alle  heromhandlede  ældre  Ejendomme  fra  øverst  til  nederst, 
fra  For-  til  Baghus. 

2)  flade  Bygningerne  skitsemæssigt  optegne  i  Planer  og  Profiler  (kun  med 
enkelte  Linier)  med  tydelig  Angivelse  af,  hvad  der  benyttes  til  Beboelsesrum, 
Værksted  eller  andet  Ophold  for  Mennesker,  med  Angivelse  af  Ildstedernes  Plads, 
deres  Karakter  og  mulige  brandfarlige  Anbringelse;  endvidere  Vinduernes  An¬ 
bringelse  i  disse  Rum,  løselig  Opmaaling  af  Kubikindhold ,  og  ganske  særlig 
Undersøgelse  af  Trappeforhold  og  Udgangsforhold  samt  Naboforhold. 

3)  sammenholde  de  nuværende  Forhold  i  Ejendommen  med  de  i  Kjøbenhavns 
Brandforsikrings  Arkiv  beroende  Beskrivelser  til  Vurdering  af  nævnte  Ejendomme,  Be¬ 
skrivelser,  som  i  mange  Tilfælde  vil  bringe  Oplysninger  frem  om  Ulovligheder 
paa  dette  Omraade,  der  siden  Bygningernes  Opførelse  er  begaaede  i  Ejendom¬ 
mene.  Næsten  alle  de  heromtalte  Ejendomme  er  brandassurerede  i  Kjøbenhavns 
Brandforsikring. 

4)  sammenholde  de  omændrede  Forhold  med  Sundhedsvedtægtens  Bestem¬ 
melser  angaaende ,  hvad  der  er  tilladt  og  hvad  ikke  at  benytte  til  Beboelse  for 
Mennesker. 

5)  oplyse  de  paagældende  Autoriteter  om  de  Ulovligheder  i  brand-  og  sund¬ 
hedsfarlig  Henseende,  der  iflg.  3 — 4  formenes  at  befindes  ved  de  nævnte  Ejen¬ 
domme,  for  at  saadant  kan  bringes  i  lovlig  Orden. 

6)  give  Anvisning  paa  let  overkommelige  Foranstaltninger  med  Hensyn  til 
Brand-  og  Sundhedsfaren;  og  anføres  herunder  følgende  Eksempler: 

a)  alle  Ejere  af  brandfarlige  Ejendomme  paabydes  det  straks  at  lade  udfær¬ 
dige  en  Plan  over  Ejendommens  Bebyggelse  med  tydelig  Angivelse  af  Bygnin¬ 
gernes  Adgangsforhold  til  Gaard  og  Gade,  eventuelt  med  Reservedøre  eller  anden 
Udgang  til  Naboejendommen.  Disse  Planer  skulle  opslaas  i  hver  Ejendoms 
Forstue,  og  Lejekontrakterne  skulle  tillige  indeholde  en  Forklaring  om,  hvorledes 
Beboerne  have  at  forholde  sig  under  Brandfare.  —  Hvis  Ildebrand  opstaar,  vil 
saadanne  Planer  tillige  give  Udenforstaaende  Oplysning  0111  Adgangsforhold,  Lej¬ 
lighedsforhold  samt  om  Reservedøre  eller  andre  Sikkerhedsforanstaltningers  Til¬ 
stedeværelse,  hvorved  Hjælp  i  mange  Tilfælde  kan  bringes  hurtigere. 

b)  Anvisning  paa,  hvor  der  bør  anbringes  Vinduer  eller  Reservedøre  ind  til 
fri  Nabogrund,  uden  at  Naboens  Tilladelse  forlanges,  men  dog  paa  de  Vilkaar, 
at  der  aldrig  kan  vindes  Hævd  paa  saadanne  Aabninger,  hvis  Naboejeren  agter 
at  ombygge  sine  Huse. 

Disse  Vinduer  vil  i  mange  Tilfælde  foruden  at  være  en  stor  Hjælp  i  Til¬ 
fælde  af  Brand  tillige  være  en  Vinding  i  hygiejnisk  Henseende,  idet  de  vil  bringe 
Lys  og  maaske  Sol  til  mangen  trang  og  daarlig  Bolig. 

c)  give  saadanne  Anvisninger  som  Sikkerhedstove  ved  Vinduerne,  mindre 
Jærnbroer  fra  Baghus  til  Forhus,  Sikkerhedsdøre  mellem  tvende  Ejendomme,  end¬ 
videre  Stiger  paa  Taget  til  Passage  over  Gavlkammene  og  Forbindelse  med  Nabo¬ 
ejendommen,  samt  Forbud  mod  Benyttelse  af  Rummet  under  Trapperne  til  Op¬ 
hobning  af  alle  mulige  brandfarlige  Sager. 

d)  give  Forslag  til  den  Undtagelseslov  fra  Bygningsloven,  der  er  nødvendig 
til  Forandringernes  Iværksættelse,  hvilken  Lov  ikke  i  nogen  Henseende  vil  hæmme 
den  for  flere  Aar  siden  paabegyndte  Udarbejdelse  af  en  ny  Bygningslov  for 
Staden  Kjøbenhavn. 

Endvidere  var  vor  Tanke  den,  her  hvor  mange  Menneskeliv  stadig  trues, 
at  der  burde  handles  raskt  og  med  smaa  Midler  og  et  lille  Apparat,  ved  Statens 
Hjælp  og  ved  Velvillighed  fra  Kjøbenhavns  Kommune  samt  Kjøbenhavns  Brand¬ 
forsikring,  hvilken  sidste  muligvis  kunde  have  pekuniær  Interesse  af  denne  Sags 
Fremme. 

Til  Slut  kun  nogle  Ord  om  Bekostningen  ved  en  saadan  Kommission  og 
Bekostningerne  ved  Udførelsen  af  de  af  den  forlangte  Sikkerhedsforanstaltninger. 

Udgifterne  ved  Kommissionen,  der  var  tænkt  afholdte  af  Staten,  antages 
ikke  at  ville  overstige  c.  50,000  Kr.  Bekostningen  ved  Udførelsen  af  de  for¬ 
langte  Sikkerhedsforanstaltninger  skulde  paalægges  Husejerne,  saaledes  at  Staten 
og  Kommunen  skulde  give  rentefrit  Laan  for  c.  to  Trediedele  af  Bekostningen, 
hvilket  Laan  skulde  tilbagebetales  inden  en  nærmere  fastsat  Tid. 

Husejernes  Udgifter  vil  i  de  fleste  Tilfælde  ikke  blive  uoverkommelige,  og 
Forlangender  om  Anbringelse  af  Vinduer  mod  fri  Nabogrund  og  lign.  vil  give 
ham  Erstatning  herfor. 

Stat  og  Kommune  kunde  ogsaa  ved  Hjælp  af  Nedsættelse  af  Ejendomsskylden 
paa  saadanne  brand-  og  sundhedsfarlige  Ejendomme  hjælpe  Ejerne  af  samme  til 
Udførelse  af  de  forlangte  Foranstaltninger. 

Tænke  sig  disse  Kvarterer  totalt  ombyggede  i  den  nærmeste  Fremtid  kan 
man  ikke.  Kjøbenhavns  Historie  viser,  at  der  kun  tages  enkelte  samlede  Karréer, 
som  f.  Eks.  i  1870  Peder  Madsens  Gang,  nuværende  Ny  Østergade  med  om¬ 
liggende  Gader,  og  senest  i  1900  City-Kvarteret.  Men  ingen  af  disse  Ombyg¬ 
ningsforetagender  har  tilsyneladende  vist  sig  saa  lukrative,  at  det  private  Initiativ 
tager  det  til  Efterfølgelse.  Stat  og  Kommune  har  vist  heller  næppe  Raad  til  at 
benytte  sig  af  deres  Ret  til  Ekspropriation  af  de  heromtalte  Ejendomme ,  men 
kunde  ved  at  bøde  paa  Manglerne,  som  heromtalt,  delvis  opfylde  deres  Pligt 
overfor  en  stor  og  uheldigt  stillet  Del  af  deres  Stats-  og  Medborgere,  inden  An¬ 
svaret  for  intet  at  foretage  sig  kommer  til  at  hvile  for  tungt  paa  deres  Skuldre. 

Kjøbenhavn  i  Januar  1904. 

Viggo  Woldbye. 


FORSKELLIGT. 

Udnævnelse.  Architekt,  Bygningsinspektør  C.  L.  Thuren  er  bleven  udnævnt 
til  Professor. 

¥ 

Christiansborg  Slots  Genopførelse.  Kommissionen  for  Opførelsen  af  Christians¬ 
borg  Slot  har  i  disse  Dage  nedsat  et  Udvalg,  bestaaende  af  Kommissionens  Archi- 
tekter:  Axel  Berg,  Prof.  Hans  J.  Holm,  Kammerherre  F.  Meldahl,  Architekt 
Plesner  og  Prof.  H.  Storck,  som  under  Forsæde  af  Kommissionens  Næstformand, 
Overpræsident  Oldenburg,  skal  udarbejde  Forslag  til  Programmet  til  Konkurren- 


een,  undersøge  det  gamle  Slots  Mure  m.  m.  Udvalget  har  allerede  begyndt 
sit  Arbejde. 

Om  Architektuddannelse.  Desværre  har  Sætternissen  været  paa  Spil  i  den 
Artikel  med  foranstaaende  Overskrift,  som  fandtes  i  »x\rchitektens«  Nr.  17. 
Det  er  ikke  200  Aars  Jubilæum,  der  i  1904  kan  fejres  af  Kunstakademiet,  men 
150  Aars  —  og  det  har  sikkert  ikke  været  Forfatterens  Mening,  at  de  af  ham 
ønskede  Reformer  skulde  lade  vente  paa  sig  endnu  50  Aar. 

¥ 

International  Materialprøvningskongres  i  St.  Petersborg.  I  Dagene  fra  den  18. 
til  den  24.  August  1904  afholdes  det  internationale  Materialprøvningsforbunds 
4de  Kongres,  og  Stedet  vil  denne  Gang  blive  St.  Petersborg,  hvor  Storfyrst- 
Tronfølger  Michael  Alexandrowitsch  har  overtaget  Protektoratet.  Der  vil  ved 
Kongressen  blive  givet  Adgang  til  de  vigtigste  industrielle  Anlæg  og  Seværdig¬ 
heder  i  St.  Petersborg  og  Omegn.  Kongressen  afsluttes  med  en  Banket  i 
Moskau. 

For  at  kunne  deltage  maa  man  være  Medlem  af  Forbundet  og  tillige  be¬ 
tale  Adgangskort  til  Kongressen,  hvilket  for  Herrer  koster  10  Rbl.  og  for  led¬ 
sagende  Damer  7  Rbl. 

Statsprøveanstalten,  Hejbergsgade  6,  modtager  Indmeldelser  og  giver  alle 
Oplysninger,  Kongressen  vedrørende. 

De  tidligere  Materialprøvningskongresser  har  været  afholdte  i  Zurich  1895, 
i  Stockholm  1897  og  i  Budapest  1901. 


FORENINGSMEDDELELSER. 

Akademisk  Architektforenings  Bestyrelse  henvendte  sig 
i  Skrivelse  af  16.  Novbr.  f.  A.  til  det  kommunale  Fælles¬ 
udvalg  til  kunstneriske  Formaals  Fremme  med  Forslag  om 
en  Ændring  i  Bestemmelserne  for  Deltagelse  i  den  aarlige 
Præmieæskning  for  kunstneriske  Løsninger  af  Byggefore¬ 
tagender  i  Kjøbenbavn.  Borgmesteren  for  Magistratens  iste 
Afdeling  har  paa  Udvalgets  Vegne  under  20.  Januar  svaret, 
at  man  har  brevvekslet  om  Sagen  med  de  fire  Architekter,  der  er  Medlemmer 
af  samme  Udvalg,  og  at  Forslaget,  efter  at  disses  Erklæring  under  4.  Januar  er 
indkommet,  skal  blive  taget  under  nøje  Overvejelse,  men  at  der,  da  Konkurren¬ 
cen  til  Præmieuddelingen  i  Aar  ifølge  de  af  Kommunalbestyrelsen  vedtagne  Be¬ 
stemmelser  skal  ske  allerede  i  indeværende  Maaned,  endnu  med  Hensyn  til  denne 
Konkurrence  ikke  vil  kunne  ske  nogen  Ændring. 

Forøvrigt  henledes  Opmærksomheden  paa,  at  Tegninger  (Grundplan,  geo¬ 
metrisk  Oprids  og  perspektivisk  Tegning  i  mindst  1/96)  skal  indsendes  til  Magi¬ 
stratens  iste  Afdeling  inden  den  31.  Januar,  og  at  man  ved  ikke  at  indsende 
alle  de  her  angivne  Tegninger  udelukker  sig  fra  Konkurrencen. 

Udgiver:  AKADEMISK  ARCHITEKTFORENING.  —  Redaktør:  Architekt  K.  ARNE-PETERSEK 
Redaktionsudvalg:  Architekterne  EUGEN  JØRGENSEN  og  ALFR.  THOMSEN. 

Kontor:  Helgolandsgade  Telf.  4525. 

Trvkt  lios  Nielsen  &  Lydiclie. 

KJØBENHAVN 

DEN  6.  FEBRUAR  1904 

6.  A ARGANG  N°  19 


ARCHITEKTEN 

MEDDELELSER  FRA 
AKADEMISK  ARCHI 
TEKTFORENING  *  * 


MENIGHEDSHUS  I  HALLE. 


I  Byen  Halle  a.  S.  er  der  i  de  senere  Aar  bleven  opført  en  Del  Bygninger,  i 
hvis  Facader  man  kan  spore  en  alvorlig  Stræben  hen  imod  en  god  og  sund 
Byarchitektur,  fri  for  kunstige  og  unaturlige  Paaheftninger  af  Prydelser  og  Deko¬ 
rationer,  men  med  det  Formaal  at  tilvejebringe  livlige  og  vekslende  Gade¬ 
perspektiver. 

Som  et  Eksempel  paa  disse  Bygninger  hidsætter  vi  efter  Tidsskriftet  »Der 
Baumeister«  nogle  Afbildninger  af  et  Menighedshus,  opført  efter  Tegninger  af 
Architekterne  Lehmann  &  Wolff. 


Bygningen  er  holdt  jævn  og  tarvelig  i  sin  Architektur,  men  er  ved  hele 
sin  Form  og  sit  lille  Trappetaarn  af  udmærket  Virkning  i  selve  Gadens  Fysio¬ 
gnomi. 


Sokkelpartiet  er  af  røde  Mursten,  me¬ 
dens  selve  Facaden  er  pudset,  hvilket  ogsaa 
gælder  for  Vinduesindfatninger  og  Karnap. 
Portalen  og  Søjlerne  i  Vinduerne  er  af  graa 
Kalksten.  Taget  er  rød  Tegl,  de  saakaldte 
»Biberschwanze«. 

De  mange  Rum,  som  findes  i  det  for¬ 
holdsvis  lille  Hus,  har  meget  forskellig  An¬ 
vendelse.  1  Sokkeletagen  er  saaledes  ind¬ 
rettet  en  Bolig  for  Husfaderen;  her  ligger  tillige  et  let  tilgængeligt  Rum  for 
Sygevogne  samt  et  "1  hekøkken ;  desuden  har  denne  Etage  en  Del  Økonomirum. 

1  Stueetagen  findes  en  Forhal,  som  fører  ind  til  den  store  Sal,  der  ved 
Skydevægge  kan  deles  i  tre  Dele,  hvorved  den  kan  benyttes  til  Undervisnings¬ 
lokale  for  Konfirmander. 


MENIGHEDSHUS 
I  HALLE. 


ARCHITEKTER 
LEHMANN  &  WOLFF. 


I  øverste  Etage  er  Læse-  og  Bibliotheksværelser  samt  Bolig  for  nogle  af 
Søstrene.  Tagetagen  indeholder  nogle  Rum,  der  tjener  som  Boliger  for  enligt¬ 
stillede,  ældre  Kvinder. 

Trapperne  er  næsten  helt  udførte  af  Granit. 

Bekostningen  ved  Opførelsen  har  ialt  været  58,000  Mark,  eller  12  Mark 
pr.  Kub. -Meter,  hvilket,  naar  Hensyn  tages  til  Bygningens  solide  Konstruktion  og 
øvrige  Udstyrelse,  maa  regnes  for  at  være  en  meget  lav  Sum. 

OM  ARCHITEKTUDDANNELSE. 


P  ndelig  —  efter  at  vi  har  ventet  et  Fjerdingaar  paa  en  Debat  som  Følge  af 
-L/  Martin  Borchs  varme  og  vægtige  Udtalelser  om  Architektuddannelsen  ved 
voit  Akademi  Udtalelser,  der,  netop  fordi  de  kom  fra  en  fremragende  Archi- 
tekt,  som  i  en  Aarrække  har  været  knyttet  til  Undervisningen,  skulde  synes  ikke 
at  kunne  blive  upaaagtede  af  de  Mænd,  der  nu  leder  denne  Undervisning  — 
endelig  bliver  Spørgsmaalet  taget  op  af  en  af  de  unge,  dem,  der  lider  under 
Manglerne. 

Det  kan  næppe  være  muligt,  at  Akademiets  Lærere,  der  med  saa  stor 
Interesse  har  ledet  den  Slægt,  der  er  fløjet  fra  Reden,  ikke  skulde  forstaa,  at 
det  for  en  stor  Del  netop  er  deres  Vejledning,  der  har  været  medvirkende  i  den 
Udvikling,  der  følgerigtigt  har  ført  til  det  Standpunkt,  hvorpaa  de  unge  Archi- 
tekter  nu  befinder  sig,  og  som  gør  Kravet  om  en  Reform  indlysende. 

Søger  man  at  samle  Indtrykkene  af  den  Architektur,  der,  paa  Basis  af 
Herholdts,  Storcks  og  Holms  Kunst  og  under  deres  direkte  og  indirekte  Paa- 
virkning,  er  skabt  herhjemme  i  de  sidste  Aartier,  og  som  har  gjort  den  aandløse 
Dyrken  af  de  for  os  fremmede  Stilarter  næsten  til  en  Umulighed,  saa  danner 
der  sig  et  Billede,  der  i  al  sin  Vaghed  og  Svaghed,  med  alle  sine  Mangler,  dog 
vidner  om  en  ærlig,  kunstnerisk  Stræben  efter  at  finde  Udtryk  for  de  Tanker, 
Tiden  ejer. 

Det  er  Skolens  Opgave  at  vejlede,  ikke  at  modarbejde  en  saadan  Stræben, 
men  det  gør  man  ved  i  1904  at  undervise  efter  de  samme  Principer  som  i 
i87°>  °g  jeg  drister  mig  til  at  sige,  at,  dersom  der  paa  Slotsholmen  rejser  sig 
et  Bygningskompleks,  der  taler  et  Sprog,  Folket  forstaar,  saa  er  det  fordi  Strøm¬ 
ninger  uden  for  Akademiet  har  været  stærke  nok  til  at  vælte  de  nævnte  Prin¬ 
ciper  over  Ende. 

Slotte,  Rigsdagsbygninger  og  Raadhuse  er  imidlertid  ikke  Hverdagskost  for 
danske  Architekter,  og  har  man  engang  troet  —  og  det  maa  man  jo  bekende, 
at  man  har  —  at  saadanne  Opgaver  var  de  eneste  passende  for  Elever  i  Archi- 
tekturskolen,  saa  turde  dette  Standpunkt  forlængst  være  forladt  af  alle  normalt- 
begavede  danske  Architekter. 

Og  har  man  ment  —  og  det  har  man  ogsaa  —  at  Brugen  af  Blyant, 
Ridsefjeder  og  Farver  kunde  gøre  Sagen  klar,  saa  har  Udviklingen  lært  os,  at 
Modellering  er  et  lige  saa  vigtigt  Undervisningsfag  i  Architektens  Uddannelse. 

Disse  Tanker  er  jo  imidlertid  aldeles  ikke  fremmede  for  Akademiets  Pro¬ 
fessorer  og  Lærere.  De  kender  dem  lige  saa  godt  som  vi,  der  staar  udenfor, 
og  deler  dem  ogsaa.  Men  naar  Initiativet  til  en  Reform  ikke  tages  indenfor 
Akademiet,  saa  maa  det  tages  udenfor,  og  ingen  er  da  nærmere  dertil  end 
»Akademisk  Architektforening«.  Spørgsmaalet  er  rejst,  og  det  maa  ikke  dø  hen. 

Akademiet  vil  ikke  kunne  forbigaa  en  velovervejet  Henstilling  fra  en  Re¬ 
præsentation  af  danske  Architekter,  naar  denne  bliver  sammensat  af  de  frem¬ 
ragende  blandt  disse.  De  valgte  Repræsentanter  bør  forhandle  dels  med  Akade¬ 
miets  Lærere,  der  formentlig  ifølge  deres  Stilling  er  afskaarne  fra  at  vælges,  og 
dels  med  Repræsentanter  fra  »Foreningen  af  3.  December«. 


Og  man  maa  mødes  med  ærlig  Villie  fra  alle  Sider.  Det  er  jo  ikke  Per¬ 
soner,  men  Systemet,  der  skal  rammes. 

At  Dekorationsskolen,  som  jo  bør  staa  i  nøje  Forbindelse  med  Architektur- 
skolen,  maa  reformeres  samtidigt  med  denne,  har  Hr.  Møller-Jensen,  i  Tilslut¬ 
ning  til  Martin  Borchs  Artikel,  paavist.  Indenfor  Dyrkerne  af  den  dekorative 
Kunst  er  der  Bestræbelser  fremme  i  Retning  af  et  nøjere  »Samarbejde  mellem 
de  tvende  Kunstarter  og  deres  Udøvere«.  Et  saadant  Samarbejde  bør  begynde 
paa  Skolen,  det  kan  være  grundlæggende  for  Livet.  De  maa  opøves  i  at  tale 
det  samme  Sprog.  De  dygtigste  Malere  og  Billedhuggere  ved  og  forstaar,  at 
Architekturen  er  Moderkunsten,  og  de  dygtigste  Architekter  forstaar  den  uvurder- 
derlige  Betydning,  de  to  Søsterkunster  har  for  Architekturen,  men  alt  for  mange 
i  begge  Lejre  staar  ganske  blottede  for  Forstaaelse  af  Sagens  Kærne. 

Det  vil  være  paatrængende  nødvendigt  for  at  føre  Akademireformen  trem 
i  den  rette  Skikkelse,  at  i  det  mindste  een  dygtig  Maler  og  een  dygtig  Billed¬ 
hugger,  med  Blik  for  Skolearbejdets  Betydning,  faar  Sæde  i  det  Udvalg,  der 
skal  drøfte  Sagen. 

Og  Sagen  bør  drøftes  snarest  muligt. 

To  store  Opgaver  foreligger  i  den  nærmeste  Tid :  Kjøbenhavns  Banegaard 
og  Slotsholmens  Bebyggelse.  Særligt  for  Løsningen  af  den  sidste  vil  det  have 
Værdi,  at  en  Del  af  de  unge,  der  endnu  ikke  er  færdige  paa  Akademiet,  og 
som  jo  vil  være  selvskrevne  til  at  medvirke  ved  Opførelsen  som  Tegnere  og 
Konduktører,  kunne  komme  til  at  nyde  godt  af  den  nye  Undervisning. 

»Akademisk  Architektforening«  kan  simpelt  hen  ikke  være  bekendt  at  lade 
Sagen  ligge.  Martin  Borchs  og  S.  R.’s  Indledninger  er  fortræffelige  Grundlag  at 
bygge  paa. 

L.  B. 


OM  DE  SAAKALDTE  LABYRINTHER. 

Af  Chr.  V.  Nielsen. 

Som  bekendt  stod  den  franske  Havekunst  i  sin  højeste  Blomstring  paa  Ludvig 
den  Fjortendes  Tid,  og  denne  Kunst,  hvis  ypperste  Mester  Le  Notre  var, 
gik  ud  paa  at  lade  Slottenes  Architektur  ligesom  brede  sig  ud  over  Haverne; 
Alleerne  maatte  være  snorlige,  Hækkene  klippede  i  architektoniske  Former, 
Blomsterpartierne  anlagte  i  Mosaikmønstre;  hertil  kom  endnu  Pavilloner,  Fon¬ 
tæner,  Obelisker,  Vaser  og  Statuer,  og  alt  dette  passede  udmærket  til  Rokoko¬ 
tidens  stive  Kostumer  med  Parykker  og  Fiskebensskørter.  Til  disse  Haveanlæg 
hørte  ogsaa  de  saakaldte  Labyrinther;  de  anlagdes  med  et  Virvar  af  Gange  med 
indviklede  Slyngninger,  der  bevægede  sig  imellem  høje  Hække,  saaledes  at  de 
Spadserende  ofte  havde  stor  Nød  med  at  finde  sigtil  Rette;  Labyrintherne  i  Ver- 
sailles  og  i  Choisy-le-Roi  var  især  berømte  og  blev  Mønstre  for  en  stor  Mængde 
lignende  Anlæg.  Men  da  Begejstringen  for  Oldtidens  Kunst  paany  vaktes  ved 
Opdagelsen  af  Pompejis  og  Herkulanums  Ruiner  i  Aaret  1748,  var  det  forbi 
med  Rokokoens  Regimente  og  med  den  dertil  hørende  Havekunst;  den  nye 
Mode  fordrede  en  naturlig  Stil,  og  selv  i  Frankrig  lod  man  sin  Have  omdanne 

som  »Jardin  anglais«  ;  Sværmeriet  for  det  naturlige  havde  allerede  længe  været 
forberedt  ved  Digtere  og  Filosofer,  som  Milton,  Voltaire  og  Rousseau. 

I  Oldtiden  betegnede  man  med  Navnet  Labyrinth  visse  Bygninger  eller 
kunstigt  udhuggede  Huler  med  en  Mængde  sammenhængende  Gange  og  Kamre, 
hvori  man  let  kunde  forvilde  sig;  som  de  berømteste  Labyrinther  omtales  den 
kretiske  og  den  ægyptiske;  men  at  man  ogsaa  i  den  Tids  Havekunst  har  kendt 
saadanne  indviklede  Anlæg,  fremgaar  af  Plinius  s  Beretning  i  Natui historiens  36te 
Bog,  19de  Kap.  Denne  Lærde  skriver  saaledes:  »Jeg  vil  ogsaa  beskrive  Laby- 
rintberne,  som  er  de  eventyrligste  og  kostbareste  Værker,  opførte  af  Mennesket, 
og  som  man  nu  vil  se,  ikke  er  en  Opdigtelse.  Endnu  findes  nemlig  i  Ægypten, 
i  Herkules’s  Nomos,  den  ældste  Labyrinth,  som,  efter  hvad  man  fortæller,  skal 

være  anlagt  af  en  Konge  Peresukkos  eller  Tithoes  4600  Aar  før  vor  Tid,  end- 
skøndt  Herodotos  siger,  at  den  er  et  Værk  af  alle  Kongerne,  især  af  den  sidste 
af  Psammeticherne.  .  .  .« 

»Denne  Bygnings  Bestemmelse  angives  paa  forskellig  Maade;  Demoteles  om¬ 
taler  den  som  Metherudes’s  Residens;  Lykeos  kalder  den  Møris  Gravmæle;  men 
de  fleste  siger,  at  den  er  opført  som  Solens  Helligdom,  og  denne  Mening  finder 
mest  Tiltro.  Denne  Labyrinth  har  Dædalos  ubestrideligt  taget  til  Mønster,  da 
han  anlagde  en  lignende  paa  Kreta;  men  han  har  dog  kun  efterlignet  en  Del  af 
den  ægyptiske,  der  indeholder  en  uendelig  Mængde  uregelmæssige  og  indviklede 
Gange.  Dædalos’s  Labyrinth  var  ikke  som  dem,  man  nu  danner  i  Havernes 
Blomsteranlæg,  eller  som  dem,  man  ude  paa  Landet  indretter  til  Brug  for  Bør¬ 
nene,  med  vildledende  Gange  omgivne  af  lave  Indfatninger,  og  som  kun  har  en 
Længde  af  nogle  tusinde  Skridt,  nej  her  fandtes  en  Mængde  Døre  for  at  skufle 

den  Vandrende  og  atter  føre  ham  tilbage,  hvor  han  kom  fra.  Dette  var  den 
anden  Labyrinth  efter  den  ægyptiske,  en  tredie  fandtes  paa  Lemnos,  en  fjerde  i 
Italien.  De  er  alle  opførte  af  polerede  Sten  og  har  Stenlofter;  men  jeg  be¬ 
undrer  især  den  ægyptiske,  hvis  Indgang  er  af  parisk  Sten,  og  hvis  Søjler  er 
af  Syenit.  .  .  . 

Den  lemniske  Labyrinth  lignede  den  ægyptiske,  men  blev  endnu  mere  be¬ 
undret  formedelst  de  150  Søjler,  som  var  udførte  i  Værkstedet  paa  en  Drejer¬ 
bænk  og  var  saaledes  bragte  i  Ligevægt,  at  en  Dreng  alene  kunde  dreje  dem. 
Denne  Labyrinth  var  anlagt  af  Smilis,  Røkos  og  Theodoros,  og  der  findes  endnu 
Rester  af  Bygningen;  men  af  den  kretiske  og  den  italiske  findes  ikke  mind¬ 
ste  Spor.« 

Den  ægyptiske  Labyrinth,  som  baade  Herodot  og  Strabo  beskriver,  rigtig¬ 
nok  noget  afvigende,  laa  i  den  østlige  Del  af  Fayum  og  regnes  undertiden  med 
til  Oldtidens  syv  Underværker;  Beskrivelserne  stemmer  overens  deri,  at  den 
havde  sin  Afslutning  i  en  Pyramide.  Efter  Strabo  laa  Labyrinthen  i  Nærheden 
af  Søen  Møris;  den  havde  27  Gaarde,  svarende  til  Ægyptens  27  Landinddelinger, 
hvori  Forstanderne  samledes  til  Offerfester,  og  han  siger,  at  det  er  umuligt  uden 
Fører  at  finde  ud  af  de  indviklede  Gange.  Man  antog,  at  den  var  opført  som 
Gravmæle  for  en  Konge;  Diodorus  nævner  Kong  Mendes,  Strabo  og  Manetho 
nævner  Imandes  og  Lachares. 

Nu  mener  man  at  have  fundet  Ruinerne  af  dette  Kæmpeværk  ved  Lands¬ 
byen  Hauåra ;  lidt  nordligere  ligger  en  Pyramide,  som  var  opført  af  ubrændte 
Teglsten.  Jomard  og  Carestie  forlægger  ligesom  Strabo  Labyrinthen  til  den  øst¬ 
lige  Del  af  det  nuværende  Fayum,  Syd  for  ovennævnte  Pyramide,  og  hertil 
slutter  Lepsius  sig;  denne  Forsker  har  her  fundet  kantede  monolite  Granitsøjler 
med  Kong  Amenemha  den  Tredies  Navn  og  antager,  at  denne  Hersker  af  det 
tolvte  Dynasti  har  ladet  Labyrinthen  bygge.  Den  uhyre  Platform,  hvorpaa  man 
mener,  at  Labyrinthen  har  været  opført,  er  omtrent  950  Fod  lang,  790  Fod 
bred,  og  af  fortrinligt  Arbejde;  men  ellers  er  de  fundne  Bygningsrester  meget 
ubetydelige. 

Herodots  Beskrivelse  synes  nærmest  at  tyde  paa  et  vældigt  Kompleks  af 
tolv  sammenbyggede  Templer,  et  Anlæg  i  Lighed  med  det  østlige  Thebens, 
altsaa  et  Arbejde  af  flere  Generationer,  og  da  denne  Beskrivelse  er  den  inter- 
essanteste,  vil  jeg  anføre  den  i  sin  Helhed.  Efter  at  han,  i  sin  Histories  anden 
Bog,  har  fortalt,  hvorledes  Ægypterne  inddelte  Landet  i  tolv  Provinser  samt  ind¬ 
satte  tolv  Konger  til  at  styre  disse,  omtaler  han  den  gode  Forstaaelse  imellem 
disse  Regenter  og  fortsætter  saaledes:  »De  besluttede  endog  at  efterlade  et 
Mindesmærke,  udført  paa  fælles  Bekostning,  og  lod  efter  denne  Beslutning  op¬ 
føre  en  Labyrinth,  der  ligger  lidt  oven  for  Søen  Møris,  omtrent  ved  den  saa- 
kaldte  Krokodillestad;  jeg  har  selv  set  denne  Bygning  og  tør  sige,  at  den  over- 
gaar  al  Beskrivelse;  thi  dersom  man  vil  opregne  alle  de  anselige  Værker,  som 
Grækerne  har  udført,  vil  disse  dog  ikke  veje  op  imod  denne  Labyrinth,  baade 
med  Hensyn  til  det  besværlige  Arbejde  og  til  Bekostningen,  uagtet  Templerne 
i  Efesos  og  paa  Samos  ogsaa  fortjener  stor  Beundring.  Ja  selv  Pyramiderne, 
der  ligeledes  overgaar  al  Beskrivelse  og  kan  sættes  ved  Siden  af  de  største 
græske  Værker,  staar  ikke  desto  mindre  tilbage  for  Labyrinthen.  Denne  har 

—  198  — 


tolv  lukkede  Gaarde  med  Porte  lige  for  hverandre ;  heraf  vender  seks  imod 
Nord,  seks  imod  Syd,  indesluttede  af  en  og  samme  Mur  paa  den  udvendige 
Side.  Værelserne  er  dels  under,  dels  over  Jorden,  i  alt  3000,  1500  paa  hvert 
Sted.  De  øverste  Værelser  har  jeg  selv  gennemvandret  og  kan  altsaa  fortælle, 
hvad  jeg  har  set;  men  angaaende  de  underjordiske  Rum  har  jeg  forskaffet  mig 
Underretning  ved  Samtale,  idet  Forstanderne  paa  ingen  Maade  vilde  vise  mig 
disse,  da  de  Konger,  som  havde  bygget  Labyrinthen,  tilligemed  de  hellige  Kroko¬ 
diller  var  begravede  der.  Om  de  øverste  Værelser  tør  jeg  sige,  at  de  ikke  har 
deres  Lige  blandt  menneskelige  Arbejder;  thi  Udgangene  fra  Hovedbygningerne 
og  de  mangfoldige  Krogveje  i  Gaardene  giver  tusinde  Gange  Anledning  til  For¬ 
undring;  man  gaar  fra  Gaardene  til  Værelser,  fra  Værelserne  til  Gallerier  og  fra 
disse  igen  til  andre  Bygninger  og  andre  Gaarde.  Loft  og  Vægge  er  overalt  af 
Sten,  og  enhver  Gaard  er  rundtom  prydet  med  smukke  Stensøjler.  Til  Laby¬ 
rinthen  støder  en  Pyramide  paa  40  Orgyer  (Favne),  hvori  store  Billeder  af  Dyr 
er  indhuggede,  og  til  denne  er  anlagt  en  underjordisk  Gang.« 

Der  kan  vel  saaledes  ikke  være  Tvivl  om  Labyrinthens  Beliggenhed,  men 
derimod  er  der  stor  Meningsforskel  om  Tiden  for  dens  Opførelse;  thi  hvis 
Lepsius  og  andre  nyere  Forskere  har  Ret,  skal  denne  jo  være  foregaaet  i  den 
Blomstringsperiode,  som  det  ægyptiske  Rige  havde  under  det  tolvte  Dynasti, 
altsaa  omtrent  2000  Aar  f.  Kr.,  medens  Herodot  sætter  Opførelsen  til  de  tolv 
Kongers  lid,  lige  efter  Ætiopiernes  Fordrivelse.  Det  var  i  Aaret  670  f.  K.,  at 
Psammetichos  blev  Enehersker  i  Ægypten,  og  han  forlagde  Residensen  til  Sais, 
som  jo  ikke  var  saa  langt  fra  Labyrinthen.  Teglstenspyramiden  ved  Hauåra  har 
maalt  300  bod  i  Siderne  og  er  opført  i  en  sluttet  Masse,  uden  de  sædvanlige 
kappeagtige  Lag;  det  er  øjensynligt,  at  den  har  staaet  i  Forbindelse  med  et  om¬ 
fattende  Bygningsanlæg,  som  dog  godt  kan  have  tilhørt  en  senere  Tid. 

Efter  H.  Brugschs  Værk  »Geschichte  Aegyptens  unter  den  Pharaonen«  skal 
Kong  Amenemha  den  Tredie  have  regeret  i  42  Aar;  han  kunde  altsaa  nok  have 
haft  I  id  til  at  udføre  store  Arbejder,  og  ham  tilskrives  jo  ogsaa  det  kunstige 
Anlæg  af  Søen  Møris,  der  var  et  kolossalt  Reservoir  for  Nilvandet,  med  om¬ 
fattende  Kanal-  og  Slusebygninger,  hvorved  Landskabet  Fayum  vandt  en  særlig 
Betydning  i  statsøkonomisk  Henseende ;  det  maa  ogsaa  her  bemærkes,  at  Guden 
Sebek  og  hans  hellige  Dyr  Krokodillen  stod  i  særdeles  Anseelse  i  dette  Land¬ 
skab.  Den  til  Søen  hørende  Kanalsluse  kaldte  Ægypterne  »Ra-hunt«  eller 
»La-hunt«,  hvilket  Navn  Brugsch  mener  skjuler  sig  i  det  ved  de  græske  Over¬ 
leveringer  dannede  »Labyrinth«;  Bygningen  skulde  da  paa  Ægyptisk  hedde 
»Lape-ro-hunt«,  det  vil  sige  »Helligdommen  ved  Slusen«.  Efter  Indskrifterne 
skal  en  vis  Usurtasen  have  ledet  det  hele  Foretagende,  hvortil  Stenene  maatte 
hentes  langt  borte,  nemlig  i  Dalen  Hammamat  i  Øvreægypten. 

(Fortsættes.) 


FORSKELLIGT. 


En  københavnsk  Forretningsbygning  efter  moderne  Mønster  er  fornylig  bleven 
fuldført.  Det  er  den  gamle,  saakaldte  Seidelinske  Ejendom  paa  Amagertorv,  som 
i  det  sidste  Aar  er  undergaaet  en  saa  gennemgribende  Ombygning,  at  kun  den 

smukke  Facade,  der  er  et  Værk  af  Harsdorff  eller  en  af  hans  Elever,  endnu 
staar  tilbage  som  et  Minde  om  den  svundne  Tid. 

En  ny  anlagt  Hovedtrappe,  i  hvis  Midte  en  smuk,  lille  Elevator  bevæger 
sig,  fører  til  Bygningens  forskellige  Etager,  der  alle  er  indrettede  til  Forretnings¬ 
lokaler,  hvori  Ejeren,  Hr.  Rasmus  Nielsen,  har  arrangeret  en  righoldig  Udstilling 
af  fuldstændige  Møbeludstyr.  I  Kælderen  findes  saaledes  Tæppeafdeling  og  Senge¬ 
udstyr,  Stueetagen  er  Butikker  med  Adgang  direkte  fra  Gaden;  paa  iste  og  2den 
Sal  er  Møblerne  udstillede  saaledes,  at  hvert  Møblement  er  samlet  som  et  Væ¬ 
relse  for  sig  med  tilsvarende  Udstyrelse  i  Tapeter,  Lamper,  Tæpper  o.  s.  v. ; 

3 die  Etage  er  Lagerlokale  og  Værksteder  for  Tapetserere  og  Syersker.  Øverste 
Etage,  der  er  forsynet  med  Ovenlys,  er  indrettet  som  Kunstudstillingslokaler,  i 
hvilke  vekslende  Udstillinger  vil  faa  Plads. 

Under  Gaarden,  som  delvis  er  dækket  med  et  Glastag,  findes  Forretningens 
Pakkælder.  Det  er  en  Selvfølge,  at  Ejendommen  er  udstyret  med  alle  moderne 
Indretninger,  bl.  a.  et  kompliceret  elektrisk  Lysanlæg,  samt  Centralvarme,  hvortil 
Kedlerne  er  opstillede  i  Kælderen  mod  Læderstræde. 

Ombygningen  af  Ejendommen,  der  er  tegnet  og  ledet  af  Architekt  Alfred 
Thomsen,  har  været  taget  i  Entreprise  af  Murermester  Carl  Køhler  og  Tømrer¬ 
mester  Otto  Wissmann.  Af  andre  Haandværkere  og  Firmaer,  som  har  været 
medvirkende  ved  Arbejdet,  skal  anføres:  Oscar  Køhler,  Albrectsen  &  Madsen, 
Aug.  Duvier,  Hans  &  Jørgen  Larsen,  »Titan«,  Flassel  &  I  eudt,  H.  C.  Berg, 
Hannibal,  Laur.  Rasmussen  m.  fl. 

4 

En  Berigtigelse.  Red.  har  modtaget  følgende:  I  S.  AV  s  Artikel  i  »Architekten« 
for  23.  Januar  d.  A.  er  benyttet  »Foreningen  af  3  Decbr.«’s  Navn.  Jeg  beder 
Redaktionen  oplyse,  at  noget  Forslag  om  at  afholde  et  Møde,  som  omtalt,  inden¬ 
for  Foreningen  aldrig  har  været  til  Beslutning  i  dens  Bestyrelse ;  at  mange 
af  mine  Kammerater  har  udtalt,  at  de  gerne  vilde  have  et  saadant  Møde,  har 
jeg  ret  undskyldeligt  forvekslet.  Æ. 

Internationale  Udstillinger.  I  St.  Petersburg  afholdes  fra  10.  til  23.  Februar 
d.  A.  en  international  Kunst-  og  Industriudstilling  for  Arbejder  i  Sten  og  Metal. 

I  Liittich  skal  afholdes  en  Udstilling  i  1905.  Protektoratet  er  overtaget  af 
Kongen  af  Belgien;  Greven  af  Flandern  er  Æresformand.  Ved  denne  Udstilling 
skal  fremstilles  en  Gengivelse  af  Byen  fra  gamle  Dage. 

London  agter  i  Aarct  1906  at  afholde  en  stor  Verdensudstilling  i  Krystal¬ 
paladset  ved  Sydenham. 

Berlin.  I  Aaret  1902  er  der  i  Byen.  opført  606  Bygninger  med  en  samlet 
Grundflade  af  ca.  300,000  Kv.-M.  og  repræsenterende  en  Forsikringsværdi  af 
ca.  107  Miil.  Mark.  Sammen  med  204  Ombygninger  er  der  herved  fremkommen 
11,044  nye  Boliger,  omfattende  23,000  Værelser,  10,738  Køkkener,  2575  Bade¬ 
værelser,  1062  Butikker  og  235  Restaurationslokaler. 

Udgiver:  AKADEMISK  ARCHITEKTFORENING.  —  Redaktør:  Architekt  K.  ARNE-PETERSEN 
Redaktionsudvalg:  Architekterne  EUGEN  JØRGENSEN  og  ALFR.  1  HOMSEN. 

Kontor:  Helgolandsgade  5.  Telf.  4525. 

Trvkt  hos  Nielsen  &  Lvdiche. 

DEN  13.  FEBRUAR  1904 

6.  A ARGANG  N°  20 


ARBEJDERBOLIGERNE  I  ESSEN. 


Den  Kruppske  Støbestaalsfabrik  blev  grundlagt  i  Aaret  18 ro,  men  holdt 
sig  i  over  en  Menneskealder  indenfor  ret  beskedne  Grænser,  saaledes  at 
den  endnu  i  1838  kun  havde  en  Arbejdsstyrke  paa  72  Mand.  Først  da  Fa¬ 
briken  var  50  Aar  gammel,  begyndte  den  at  tage  rigtig  Fart  i  sin  Produktion, 
og  siden  den  Tid  er  Udviklingen  foregaaet  jævnt  og  sikkert.  I  1843  fandtes 
der  i  Essen  872  Smaahuse,  i  1864  var  Husenes  Antal  steget  til  2045,  og  Krupps 
Fabriker  havde  da  6693  Arbejdere;  i  Aaret  1900  bestod  Fabrikens  Arbejder¬ 
styrke  af  ikke  mindre  end  24,767  Personer.  I  en  lang  Aarrække  var  Forhol¬ 
dene  i  den  opvoksende  Arbejderby  alt  andet  end  gunstige  for  Beboerne.  Bolig¬ 
mangelen  var  meget  følelig,  Huslejerne  alt  for  høje,  Sundhedstilstanden  i  de 

DOBBELTHUS  ARCHITEKT 

FOR  2. FAMILIER.  SCHMOLL,  ESSEN. 


tætpakkede  Huse  alt  andet  end  god;  hertil  kom  endnu  Prisstigning  paa  Levneds¬ 
midler  o.  lign. 

Firmaet  Krupp,  som  interesserede  sig  meget  for  sine  Arbejderes  Ve  og  Vel, 
indsaa,  at  der  her  maatte  gribes  kraftigt  ind,  og  at  det  først  og  fremmest  galdt 
om  at  skaffe  bedre  Boliger  tilveje.  I  Aaret  1863  paabegyndtes  da  Opførelsen 
af  gode  Arbejderboliger,  og  i  Begyndelsen  af  70’erne  byggedes  et  meget  stort 
Antal,  saaledes  at  der  i  1874  stod  2358  Familiehuse  færdige.  Man  arbejdede 

med  forskellige  Systemer,  baade  lave  Huse  i 
lange  Rækker  og  de  saakaldte  Kottager,  hvilke 
sidste  selvfølgeligt  maatte  anses  som  de  bedste, 
men  ogsaa  kostbareste  Arbejderboliger. 

Med  Hensyn  til  Boligernes  Beliggenhed, 
Indretning,  Rumforhold  o.  lign.  har  der  været 
anstillet  utallige  Forsøg,  lige  indtil  de  sidste 
Dage,  og  da  Arbejdernes  Forhold  i  de  senere 
Aar  jo  er  blevet  betydeligt  forbedrede,  stiger 
som  Følge  heraf  ogsaa  Trangen  til  bedre  og  smukkere  Boliger;  de  Huse,  som  i 
den  seneste  Tid  er  blevet  opførte,  er  derfor  i  architektonisk  Henseende  smaa 
Mønsterboliger. 

Ved  Beregningen  af  Rummenes  Størrelse  ansætter  man  gerne  mindst  20 
Kubm.  pr.  Hoved  til  Beboelsesværelse  og  15  Kubm.  til  Soveværelse.  For  at 
forhindre,  at  Køkkenet  benyttes  til  Soverum,  indrettes  dette  saa  vidt  muligt  saa¬ 
ledes  i  sin  Form,  at  en  Seng  ikke  let  lader  sig  opstille  deri. 

Krupps  Arbejderboliger  er  delte  i  Kolonier,  der  bærer  forskellige  Navne. 
Blandt  de  først  byggede  af  disse  er  » Alt-Westend «  (1863),  som  bestaar  af  Huse 
i  Rækker,  med  Boliger  fra  2  —  5  Rum,  ialt  136  Boliger.  Det  er  Bindingsværks- 

Bygninger,  dækkede  med  Tagpap;  af  denne  Art  opførtes  endnu  i  1872  96 
Boliger. 

Kolonien  » Nordhof «  blev  bygget  i  1871  og  bestaar  af  2-Etages  Barakker; 
hver  Bolig  har  direkte  Adgang  fra  Gaden.  Aaret  efter  opførtes  » Schederhof «  med 
492  Boliger  i  3  Etager  og  med  et  meget  tarveligt  Ydre.  I  Aarene  1872 — 74 
fremstod  den  omfangsrige  Koloni  » Cronenberg «,  som  i  1901  yderligere  blev  for¬ 
øget  med  1372  Boliger  paa  2  —  5  Rum  med  Kælder  og  Tagrum;  disse  Huse 
var  forsynede  med  Haver  og  med  fælles  Blegeplads. 

Paa  denne  Maade  voksede  Aar  for  Aar  flere  nye 
Huse  og  Kolonier  frem,  og  stadigt  havde  man  for 
Øje  at  imødekomme  Tidens  Krav  paa  rimelig 
Maade.  De  fritliggende  Huse  til  een  Familie  bestaar 
i  Reglen  af  3  Rum,  3  i  Stuen  og  2  i  Tagetagen; 

Dobbelthuse,  der  bestaar  af  2  sammenbyggede  Enkelthuse,  og  Husene  til  4 
Familier,  som  i  Planen  er  inddelte  efter  et  Kors  i  4  lige  store  Lejligheder, 
indeholder  Boliger  med  3  og  4  Rum. 

Ved  alle  disse  moderne  Bygninger  er  der  anvendt  stor  Omhu  for  at  skabe 
et  smukt  og  karakteristisk  Ydre,  ligesom  man  ogsaa  har  søgt  at  undgaa  for 
megen  Ensartethed.  En  Konkurrence,  som  i  den  Anledning  ifjor  blev  afholdt 
mellem  tyske  Architekter,  havde  et  meget  heldigt  Udfald.  Vi  bringer  hos- 
staaende  nogle  Afbildninger  herfra. 


CHRISTIANSBORG. 

Der  gaar  et  Frigørelsens  Pust  gennem  Kunsten,  de  gamle  Formers  Baand 
sprænges,  ny  er  i  sin  Vorden.  Menneskene  finder  atter  sin  naturlige 
Glæde  i  Frihed,  i  Kraftudfoldelse. 

For  første  Gang  i  lange  Tider  foreligger  en  stor  og  betydningsfuld  Opgave, 
Opgave,  som  kan  udvikle  vor  Fantasi,  vor  Skaberevne,  som  kan  blive  epokegørende. 

Og  saa  skulde  vi  lade  os  snøre  i  de  gamle  Baand,  bindes  paa  Hænderne, 
blindes  paå  Øjnene.  Nej  Stop!  saa  galt  gaar  det  da  ikke  til,  vi  skal  blot  tage 
gammel  Mands  Briller  paa  og  kalkere. 

For  en  Skam  og  Skændsel! 

Om  Christiansborg  ligger  en  Kæde  af  godt  og  gammelt,  Ridehusene,  Bue¬ 
gangene,  Slotskirken  og  mere.  Denne  Kæde  skal  bolde  Vildskaben  i  Tømme, 
og  det  ny,  der  kommer,  skal  blive  baade  stærkt  og  ungt,  dog  runden  af  den 
gamle  Art,  som  endnu  holder  Vagt  paa  Slotsholmen. 

Forøvrigt  holder  jeg  for: 


»De  gamle  Slotsmure  bør  jævnes  med  jorden.« 


P.  V.  J.  K. 


OM  DE  SAAKALDTE  LABYRINTHER. 

Af  Chr.  V.  Nielsen. 


(Forts.) 


en  Kreta  betegnes  jo  som  et  af  de  tidligste  Sæder  for  den  gryende  græske 


VIV  Kultur,  hvilken  sandsynligvis  skyldtes  Fønikierne;  thi  denne  søfarende  Nation 
fandt  her  en  udmærket  Landingsplads,  og  Øens  Frugtbarhed  var  meget  berømt 
i  Oldtiden;  Homer  kaldte  den  »Hekatompolis«  (Øen  med  de  hundrede  Stæder), 
men  fra  den  historiske  Tid  kendes  dog  kun  tre  betydelige  Byer,  nemlig  Kydo- 
nia,  Gortyna  og  Knossos.  Beliggenheden  af  den  berømte  Labyrinth,  som  skal 
være  anlagt  af  Dædalos,  og  hvortil  Theseus’s  Kamp  med  Minotauros  knyttes,  er 
ukendt;  af  nogle  henlægges  den  til  Knossos,  men  kun  ved  Gortyna  har  man 
fundet  dybe  i  Klippen  udhulede  Gallerier,  der  af  Befolkningen  udpeges  som  det 
meget  omtalte  Anlæg;  den  romerske  Digter  Claudianus  henviser  ogsaa  til  Gortyna. 
Dædalos  virkede  baade  som  Billedhugger  og  som  Bygmester  og  skal  først  have 
haft  en  stor  Virksomhed  i  Athen,  men  maatte  flygte  derfra,  da  han  af  Mis¬ 
undelse  dræbte  sin  talentfulde  Elev  Talus ;  han  søgte  sin  Tilflugt  paa  Kreta,  og 
Kong  Minos  havde  nok  Brug  for  en  saa  opfindsom  Kunstner. 

Ved  Foden  af  Bjærget  Ida  og  i  Nærheden  af  den  antike  Stad  Gortyna 
findes  dybe,  underjordiske  Gallerier,  som  menes  at  svare  til  det  Begreb,  man 
kan  gøre  sig  om  den  Labyrinth,  som  Dædalos  indrettede  til  Fængsel  for  Uhyret 
Minotauros.  Den  franske  Botaniker  Tournefort  er  vistnok  den  første  moderne 
Rejsende,  der  har  undersøgt  dette  Anlæg,  som  han  1702  beskriver  i  sit  Værk 
»Relation  d’un  vo)^age  du  Levant«.  Senere  har  Englænderen  Cockerell  ogsaa 

undersøgt  og  beskrevet  samme  Labyrinth  og  udført  en  Tegning  af  Gangenes 
indviklede  Slyngninger;  han  skriver  saaledes:  »Efter  at  vi  havde  besøgt  Ruinerne 

af  det  gamle  Gortyna  ved  d’Agio-Deka,  blev  vi  førte  til  Labyrinthens  Indgang, 

fordybet  i  Skraaningen  af  en  Klippehøj ;  denne  Indgang  viser  dog  intet  mærke¬ 
ligt,  og  vi  opdagede  der  omkring  heller  ikke  Rester  af  andre  Konstruktioner, 
hvorfor  man  ikke  kan  antage,  at  en  betydeligere  Bygning  nogen  Sinde  har 
hævet  sig  derover.  Den  lave  Aabning  fører  med  en  Skraaning  ned  til  en 
Vestibule,  som  er  45  Fod  lang  og  25  Fod  bred;  i  denne  findes  fire  Døre, 

hvoraf  dog  kun  den  ene  fører  til  det  Indre,  og  Gangen  hertil  er  i  Begyndelsen 
saa  lav  og  opfyldt  af  Sten,  at  den  kun  kan  passeres  krybende.« 

Cockerell  vandrede  i  over  fire  Timer  rundt  i  de  underjordiske  Gange, 
ledet  ligesom  Theseus  ved  et  oprullet  Tov;  han  fandt  ingen  Hjulspor,  som 
kunde  lade  formode,  at  der  havde  været  Stenbrud,  heller  ikke  tydede  noget  paa 
Begravelser;  paa  flere  Steder  udmundede  Gangene  i  Værelser,  som  var  noget 
højere,  og  hvis  Lofter  blev  baarne  af  Stenpiller;  i  et  af  disse  rislede  en  lille 
Kilde  ned  af  Klippen.  Paa  mange  Steder  var  i  Væggene  udhugget  falske  Døre, 
som  kun  synes  at  have  til  Hensigt  at  vildlede  Vandreren,  og  Cockerell  mener, 
at  Anlæget  maa  skrive  sig  fra  den  tidligste  Oldtid,  saa  at  Skuepladsen  for  The¬ 
seus’  Eventyr  nok  kan  tænkes  at  have  været  her;  dersom  her  nogen  Sinde  har 
været  Stenbrud,  maa  der  have  været  en  anden  Nedgang,  som  endnu  er  skjult. 
Maaske  har  Dædalos’s  Labyrinth  kun  tilhørt  Sagnet,  men  man  finder  dog  Af¬ 
bildninger  deraf  paa  antike  Mønter  fra  Knossos  og  paa  en  Grafitto  i  Pompeji, 
som  bærer  Indskriften  »Labyrinthus«. 

Pausanias  og  Strabo  paastaar,  at  Beliggenheden  af  den  berømte  Labyrinth 
var  ved  Knossos,  medens  Catull,  Cedrenus  og  Eustatius  henlægger  den  til  Gor- 
tyna;  men  hvad  der  især  gør  Fortæl¬ 
lingen  om  Labyrinthen  mistænkelig,  er 
fornemmelig  det,  at  hverken  Homer  eller 
Hesiod  omtaler  et  saadant  Anlæg,  og 
de  senere  Skribenter  har  sikkert  dannet 
deres  Beskrivelser  efter  gamle  Beret¬ 
ninger.  Diodorus  fortæller  saaledes  efter 
ægyptiske  Kilder,  at  Dædalos  har  be¬ 
søgt  Ægypten,  hvor  han  meget  beun¬ 
drede  Bygningerne  og  efter  disse  Møn¬ 
stre  indrettede  den  kretiske  Labyrinth. 

I  1878  paabegyndtes  Udgravningerne  af 
Knossos’s  Ruiner;  de  er  senere  fortsatte, 
og  i  en  stor  Høj  mener  man  at  have 
opdaget  Rester  af  det  gamle  Herskersæde.  Disse  Opdagelser  gav  først  Anled¬ 
ning  til  den  Formodning,  at  man  her  havde  fundet  Labyrinthen;  men  nu  er 
man  paa  det  Rene  med,  at  Ruinerne  har  tilhørt  et  stort  Palads  fra  samme  Tid 
som  de  i  Mykene  og  Tiryns,  og  at  dette  maa  være  ødelagt  ved  en  Brand  i 
samme  Tidsalder;  de  fundne  Malerier  og  Forsiringer  af  brændt  Ler  tilhører  den 
mykeniske  Stil  (Jahrbuch  des  k.  d.  Archåologischen  Instituts.  XV.  Berlin). 

Det  er  sandsynligt,  at  Labyrinthen  paa  Lemnos  og  den,  som  Kunstneren 
Theodoros  skal  have  bygget  for  Tyrannen  Polykrates  paa  Samos,  er  identiske; 
Theodoros  omtales  som  en  meget  berømt  Kunstner,  hvem  man  nok  kunde  til¬ 
tænke  et  saadant  Anlæg;  han  havde  Del  i  Opførelsen  af  Heratemplet  paa  Samos 
og  lagde  Grunden  til  det  store  Artemistempel  i  Efesos,  ligesom  der  tillægges 
ham  Udførelsen  af  mange  kunstige  Metalarbejder. 

I  en  Høj,  som  kaldes  Poggio  Giajella  ved  Chiusi  i  Toskana,  mener  man 
at  have  fundet  Rester  af  Gravmælet  over  Etruskerkongen  Porsenna,  hvilket  i 
Begyndelsen  af  det  femte  Aarhundrede  f.  Kr.  opførtes  ved  den  gamle  Stad 
Clusium,  og  heri  skal  der  ogsaa  have  været  en  Labyrinth.  Af  dette  kolossale 
Monument  giver  Plinius  en  Beskrivelse,  som  han  har  taget  fra  Varro,  og  som 


COCKERELLS  PLAN  OVER  LABYRINTHEN 
VED  GORTYNA. 

ved  sin  Eventyrlighed  og  Usikkerhed  lader  formode,  at  der  allerede  paa  den 
Tid  kun  har  været  faa  Rester  tilbage  deraf.  Plinius  skriver  saaledes:  »Porsenna 
skal  være  begravet  i  Nærheden  af  Staden  Clusium,  og  paa  dette  Sted  findes 
hans  Gravmæle  af  Kvadersten,  det  er  300  Fod  paa  hver  Side  og  50  Fod  i 
Højden ;  i  denne  firkantede  Underbygning  var  der  en  Labyrinth  med  saa  ind¬ 
viklede  Gange,  at  den,  der  vovede  sig  derind  uden  et  Garnnøgle,  ikke  var  i 
Stand  til  at  finde  Udgangen.  Paa  Underbygningen  stod  fem  Pyramider,  fire 
paa  Hjørnerne  og  en  i  Midten;  de  var  75  Fod  ved  Grunden  og  150  Fod  høje, 
og  derover  var  lagt  en  Krans  af  Bronce,  fra  hvilken  der  nedhængte  Klokker  og 
Kæder,  som  kunde  høres  langt  borte  ligesom  fordum  i  Dodona.  Over  Kransen 
var  fire  100  Fod  høje  Pyramider,  og  paa  et  Gulv  derover  endnu  fem  andre, 
hvis  Højde  Varro  dog  ikke  tør  nævne ;  thi  Etruskerne  angiver,  at  de  har  været 
lige  saa  høje  som  hele  det  øvrige  Værk.  Med  utrolig  Afsindighed  har  Byg¬ 
herren  søgt  Berømmelse  ved  en  Ødselhed,  som  ikke  var  til  mindste  Nytte; 
han  spildte  kun  derved  Rigets  Midler,  og  det  var  Bygmesteren,  der  vandt  den 
største  Ære.« 

Man  ser  heraf,  at  der  hviler  noget  dunkelt  over  Beretningerne  om  alle  Old¬ 
tidens  Labyrinther,  og  at  hverken  deres  Beliggenhed  eller  Anordning  er  tilstræk¬ 
keligt  opklaret;  men  det  fremgaar  dog  heraf,  at  Traditionen  har  bevaret  Fore¬ 
stillingen  om  Værker  af  en  Kolossalitet  og  Kunstfærdighed,  som  de  senere  Tider 
kun  har  formaaet  at  efterligne  i  ubetydelige  Haveanlæg. 


TEKNISKE  MEDDELELSER. 

System  Priisz.  Blandt  de  mange  nye  Bygningskonstruktioner,  der  er  komne 
frem  i  de  senere  Aar,  synes  System  Priisz,  som  vi  tidligere  har  givet  en  ud¬ 
førligere  Omtale  (IV  Bind,  Afd.  B,  Pag.  314),  at  have  vundet  stor  Udbredelse 
i  Udlandet.  Systemet  er  en  Art  armeret  Murværk  og  anvendes  til  fritbærende 
Skillerum,  Ydermure  og  Hegnsmure.  Navnlig  til  Hegnsmure  har  Systemet  be¬ 
tydelige  Fordele,  idet  Prisen  paa  Grund  af  den  ringe  Murtykkelse  bliver  langt 
billigere  end  for  en  almindelig  Hegnsmur  og  ikke  meget  dyrere  end  for  et 
høvlet  og  malet  Plankeværk,  medens  man  slipper  for  de  stadige  Reparationer, 
som  er  uundgaaelige  ved  Træ- Plankeværker.  Som  Murmateriale  kan  benyttes 
gule  eller  røde  Klinker  eller  Cementplader,  der  i  givet  Fald  kan  udføres  som 
Granit,  Sandsten  el.  lign. 

Systemet  er  patenteret  i  Danmark,  og  Patentretten  er  overdraget  Aktie¬ 
selskabet  Emanuel  Jensen  &  H.  Schumacher. 


BØGER  OG  TIDSSKRIFTER. 


Fra  Ludvig  Schiith’s  Boghandel  for  Haandværk  og  Bygningsvæsen  er  sendt  os 
til  Anmeldelse: 

Die  Baustillehre.  Fur  den  Schulgebrauch  und  die  Baupraxis  bearbeitet  von 
Hans  Issel,  Architect.  (Bernb.  Friedr.  Voigt,  Verlag,  Leipzig.) 

Bogen,  som  danner  12te  Bind  af  det  samlede  Værk  »Das  Haridbuch  des 
Bautechnikers«,  er,  som  Titlen  angiver,  et  kortfattet  Udtog  af  Kunsthistorien, 
særligt  lagt  tilrette  for  unge  Studerende.  Den  indeholder  saaledes  nærmest  kun 
et  Omrids  af  de  forskellige  Stilperioder,  yderligere  anskueliggjort  ved  en  Mængde 
i  Teksten  indsatte  Afbildninger,  der  forøvrigt  for  de  flestes  Vedkommende  er 
gamle  Bekendte  fra  andre  lignende  Værker. 

Danmark,  som  omtales  under  Afsnittet  om  den  nederlandske  Renaissance, 
omfatter  ialt  7  Linier. 

¥ 

Die  Architectur  der  alten  und  neuen  Zeit.  Zwanglose  Hefte  fur  die  Baupraxis 
und  fur  das  Studium  der  Baukunst,  von  Hermann  Schiitte,  Architect.  (Otto 
Baumgartels  Verlag,  Berlin.) 

Det  foreliggende  iste  Hefte  forklarer  ret  tydeligt  Værkets  Program,  som 
nemlig  er,  gennem  Billeder,  uden  anden  Tekst  end  den  under  hver  Afbildning 
værende  Linie,  at  give  et  Overblik  over  ældre  og  nyere  Arcbitektur.  Hvert 
Hefte  vil  komme  til  at  indeholde  3  firesidede  Ark,  hvoraf  det  ene  bringer  for¬ 
skellige  Gengivelser  af  en  eller  anden  historisk,  monumental  Bygning,  —  i  dette 
Hefte  Set.  Michaelis  Kirken  i  Hildesheim,  — -  medens  de  andre  Blade  indeholder 
geometriske  Tegninger  af  moderne  Bygninger;  de  foreliggende  Prøver  herpaa, 
en  Villa  og  en  Forretningsbygning,  er  dog  af  saa  udpræget  tysk  Smag,  at  de 
næppe  vil  finde  Bifald  hos  os.  Udgiveren  er  Overlærer  ved  den  kgl.  Bau- 
gewerbeschule  i  Hildesheim,  og  det  udkomne  Hefte  tyder  paa,  at  Værket  mulig 
skal  danne  en  Art  Studieblade  for  Eleverne  i  tyske  Skoler  af  denne  Art. 

? 

lnnen  Dekoration.  Illustrirte  kunstgewerbliche  Zeitschrift  fur  den  gesammten 
inneren  Ausbau.  Alexander  Koch,  Darmstadt. 

Det  fjortende  Bind  af  dette  anerkendte  Tidsskrift  er  nu  afsluttet,  og  med 
Fornøjelse  gennemblader  man  den  rigt  illustrerede  og  smukt  udstyrede  Bog. 
Det  er  ikke  alene  den  moderne  Møbelkunst,  som  man  her  faar  Lejlighed  til  at 
stifte  nøje  Bekendtskab  med,  men  ogsaa  den  kunstneriske  Udformning  af  Husenes 
Indre.  Med  særlig  Interesse  dvæler  man  ved  nogle  Blade,  som  gengiver  moderne 
finsk  Architektur  og  Dekoration,  —  fantasifulde  og  djærve  Enkeltheder  fra  nogle 
Bygninger  i  Helsingfors,  udførte  af  Kunstnerne  Gesellius,  Lindgren  og  Saarinen. 


FORSKELLIGT. 


Skitsekonkurrence.  Ved  den  den  10.  Febr.  foretagne  Bedømmelse  af  Skitse¬ 
konkurrence  vedrørende  Ejendommene  GI.  Kongevej  144— 150,  Bianco  Lunos 
Allé  5  og  Grundtvigsvej  11  — 13  tilkendtes  iste  Præmie  300  Kr.  Architekt  Roli- 
Schrøder,  2den  Præmie  300  Kr.  og  en  Tillægspræmie  200  Kr.  Architekt  Richard 
Bergmann,  to  3 die  Præmier  å  100  Kr.  Architekt  Th.  Gundestrup  samt  Archi- 
tekterne  V.  Bindseil  &  H.  L.  Petersen. 

Konkurrencer.  Frederiksberg  Kommunalbestyrelse  indbyder  i  Anledning  af, 
at  den  har  vedtaget  aarligt  at  præmiere  de  i  architektonisk  og  hygiejnisk  Hen- 

seende  heldigst  gennemførte  Byggeforetagender  i  Kommunen,  til  en  Konkurrence 
om  Udførelsen  af:  i)  En  Tegning  til  et  Diplom,  iste  Præmie  200  Kr.,  2den 
Præmie  100  Kr.;  2)  en  Tegning  eller  modelleret  Skitse  til  en  Broncetavle  (eller 
Metalplade),  iste  Præmie  150  Kr.,  2den  Præmie  75  Kr.;  3)  Tegning  eller  mo¬ 
delleret  Skitse  til  en  hugget  Sten  (eller  Stentavle)  til  Indmuring,  iste  Præmie 
150  Kr.,  2den  Præmie  75  Kr.  Tegninger,  forsynede  med  Kendingsmærker  og 
lukket  Navneseddel,  indsendes  senest  den  26.  Marts  1904  til  Frederiksberg 
Kommunalbestyrelse. 

—  Selskabet  for  dekorativ  Kunst  indbyder  til  offentlig  Konkurrence  om 
Tegning  til  et  opretstaaende  Piano  for  Pianofabrikant  Søren  Jensen,  der  udsætter 
tre  Præmier  paa  henholdsvis  300,  200  og  100  Kr.  Nærmere  Oplysninger  faas 
ved  Henvendelse  i  Vilh.  Trydes  Kunsthandel,  Østergade  3. 

* 

Christiansborg.  Fra  Gyldendalske  Boghandel  Nordisk  Forlag  er  der  sendt 
Meddelelse  om,  at  der  af  C.  F.  Hansens  Værk:  Tegninger  til  Christiansborg  Slot 
(20  Tavler  i  stort  Royal  Folio)  endnu  findes  et  lille  Restoplag  paa  ca.  30  Ekspl. 
Prisen  er  7  Kr.  50  Øre. 

¥ 

Fra  Kristiania.  Efter  Forhandlinger  mellem  Kristiania  Formandskab  og 
Norsk  Ingeniør-  og  Architektforening  er  der  nedsat  en  fast  Komite  med  det 
Formaal  at  opmaale  og  tilvejebringe  Tegninger  og  Fotografier  af  gamle,  archi- 
tektonisk  mærkelige  Kristianiagaarde  og  Villaer  samt  Kort  og  andre  Genstande, 
der  belyser  Hovedstadens  ældre  Architektur,  Topografi  og  Historie. 

Komiteen  bestaar  af  fire  Medlemmer,  Architekterne  Henrik  Bull  og  Johan 
Meyer  som  valgte  af  Ingeniør-  og  Architektforeningen ,  Ekspeditionschef  A. 
Collett,  valgt  af  Magistrat  og  Formandskab,  samt  Stadsarchitekten,  B.  Lange, 
som  fast  Medlem. 

Til  Tegner  og  Sekretær  har  Komiteen  antaget  Architekt  Holland,  der 
længe  har  beskæftiget  sig  med  at  opmaale  og  tegne  gamle  Kristianiabygninger. 

Den  første  Gaard,  som  Komiteen  har  gjort  til  Genstand  for  sine  Under¬ 
søgelser,  er  Byens  forrige  Raadhus  paa  Hjørnet  af  Dronningensgade  og  Raadhus- 
gaden,  en  af  de  i  architektonisk  Henseende  mærkeligste  Bygninger,  der  er  be¬ 
varede  fra  det  gamle  Kristiania,  og  i  det  første  Aarhundrede  af  Byens  Tilværelse 
dennes  største  Privatgaard.  Under  Frederik  IV  kom  den  ved  Konfiskation  af  en 
utro  Forvalters  Gods  til  Kronen,  og  Christian  VI  forærede  den  til  Byens  Borger¬ 
skab,  for  at  det  der  kunde  faa  sig  et  nyt,  rummeligere  Raadhus  med  Fængsler 
i  de  dybe,  skumle  Kældere. 

De  næste  større  Opgaver,  Komiteen  har  sat  sig,  er  Opmaaling  og  Tegning 
af  Frogner  Hovedgaard  og  Oslo  Ladegaard. 

Alle  Tegninger,  Kort,  Fotografier  og  andre  Genstande,  som  Komiteen  ud¬ 
fører  eller  erhverver  fra  andre,  danner  en  Samling,  som  er  Kommunens  Ejen¬ 
dom  og  vil  kunne  udgøre  en  Hovedbestanddel  i  det  vordende  Bymuseum.  Der 
er  allerede  samlet  adskillige,  ganske  mærkelige  Sager. 

Udgiver:  AKADEMISK  ARCHITEKTFORENING.  —  Redaktør:  Architekt  K.  ARNE-PETERSEN 
Redaktionsudvalg:  Architekterne  EUGEN  JØRGENSEN  og  ALFR.  THOMSEN. 

Kontor:  Helgolandsgade  5.  Telf.  4525. 

Trykt  hos  Nielsen  &  Lydiche. 

ARCHITEKTEN  kj  ø  b  en  h  avn 


MEDDELELSER  FRA 
AKADEMISK  ARCHI 
TEKTFORENING  *  * 


DEN  20.  FEBRUAR  I  904 
6.  A ARGANG  NP  21 


TILBYGNING  TIL  RIGSDAGSBYGNINGEN. 


Da  Pladsforholdene  i  den  Bygning,  der  efter  Christiansborgs  Brand  i  1884 
har  maattet  huse  Rigsdagen,  efterhaanden  viste  sig  at  være  for  knebne  og 
for  lidet  svarende  til  deres  Bestemmelse,  blev  der  i  Aaret  1902  opført  en  Til¬ 
bygning  til  den  gamle,  smukke  Bygning,  der  i  Aarenes  Løb  har  maattet  tjene 
til  Brug  for  saa  forskellige  Øjemed  som  Operahus,  Lazareth,  Kaserne  og  endelig 
Rigsdagsbygning.  Den  nye  Bygning,  der  opførtes  i  samme  Stil  som  den  alt 
eksisterende,  med  Pilaster-Inddeling,  mønstret  Murværk  etc.  som  denne,  er  an¬ 
bragt  som  en  vinkelret  Fløj;  og  den  Opgave,  at  knytte  noget  nyt  til  noget 
gammelt,  uden  at  det  skulde  virke  frastødende,  maa  siges  at  være  løst  med 
Held  af  Architekten,  Martin  Borch.  Bygningen  sorterede  dengang  under  Krigs¬ 
ministeriet;  og  det  var  derfor  overdraget  Ingeniørkaptain  Gottschalck  som  Chef 
for  iste  Ingeniørdirektions  iste  Bygningsdistrikt  at  lede  Opførelsen. 

I  Kælderen  er  indrettet  Restauration,  Køkken  m.  m.,  i  Stueetagen  og  paa 
iste  Sal  Udvalgsværelser,  Forsamlingsværelser,  Bureau  o.  1.  samt  Toiletværelser, 
Badeværelser  og  W.  C. 

Følgende  Haandværkere  og  Firmaer  har  været  beskæftigede  ved  Bygge- 


TILBYGNING  TIL 
RIGSDAGSBYGNINGEN. 


ARCHITEKT 
MARTIN  BORCH. 


PLAN  AF  FØRSTE  SAL. 


PLAN  AF  STUEN. 


*  “  r  r* 

TILBYGNING  TIL 

RIGSDAGSBYGNINGEN. 

ARCHITEKT 

MARTIN  BORCH. 

arbejdet:  Tømrermester  Fr.  Hinrichsen,  Murermester  Jensen,  Aktieselskabet  Silvan 
og  Malermester  Schubeler.  Varmeværket  udførtes  af  Recks  Opvarmningskom¬ 
pagni.  Architekt  Helge  Møller  førte  Tilsyn  som  Konduktør. 

Bygningen  opførtes  i  Løbet  af  5  Maaneder  og  kostede  ca.  150,000  Kr. 

SNUBBE-KORSET. 


Eskild  Hemmingsen  Snubbe  var  en  anset  Mand,  som  levede  i  Kong  Valdemar 
Sejrs  Dage.  Han  hørte  til  Slægten  Snubbe,  som  var  i  nært  Slægtskab  med 
Hvide-Ætten  ;■  hans  Tipoldefader  var  Skjalm  Hvide,  og  Bisp  Absalon  og  Esbern 
Snare  var  hans  Bedstemoders  Fættere.  Han  var  tillige  en  from  Mand.  F.fter 
den  gængse  Tradition  rejste  ban  det  efter  ham  opkaldte  Snubbekors  (eller 
Snibbe-Korset,  som  Egnens  Beboere  kaldte  det)  paa  en  lille  Høj  paa  Vridsløse- 
magle  Mark  i  Sengeløse  Sogn  som  en  Tak  til  Forsynet  for  hans  Hustrus  lykke¬ 
lige  Forløsning  paa  dette  Sted.  Og  da  han  tillige  var  en  praktisk  Mand,  hen¬ 
lagde  ban  Afgiften  af  to  Bøndergaarde,  i  Reglen  udpegede  som  Snubbekorsgaard 
og  Stenagergaard,  til  Vedligeholdelse  af  Korset  i  Eftertiden. 


TILBYGNING  TIL  ARCHITEKT 

RIGSDAGSBYGNINGEN.  MARTIN  BORCH. 

Den  ældste  Beskrivelse  af  dette  stammer  fra  1654*)  og  lyder  saaledes  : 

»Naar  mand  reyser  fra  Kiøbenhaffn  oc  til  Roeskild,  da  seer  mand  paa  en 
Høy,  som  ligger  en  Spadtzere  Vey  fra  Kroen  paa  den  høyre  Haand,  et  stort 
Crucifix,  hvor  paa  Gvds  Søns  Billede  oc  Efterlignelse  med  udracte  Arme  er  til¬ 
naglet,  som  vender  imod  Roeskild.  Dette  Kaars  kalder  mand  Snuble  Kaars, 
som  menes  at  haffve  sit  Naffn  aff  een,  som  heed  Eskild  Hemmingsen  Snuble; 
band  vaar  Oluff  Glugs  Søn**),  som  førde  udi  sit  Vaaben  tvende  hvide  Orme, 
som  gaar  i  Bucter;  band  var  aff  en  meget  skiøn  gammel  Stamme  oc  aff  Hr. 
Skialm  Huides  Aff  kom.« 

Af  dette  Monument,  som  har  været  ualmindeligt  stort  og  anseeligt,  er  der 
nu  paa  Højen  ikke  en  eneste  Sten  tilbage.  Af  de  faa  Efterretninger  om  Korset, 
som  er  bevarede  i  Omegnen,  fremgaar  bl.  a.,  at  den  nordlige  Granitsokkel, 


*)  [  Jens  Lauridsen  Volfs  Encomion  Regni  Daniæ. 

**)  Trykfejl  for  »Sønnesøn«. 


hvorpaa  Snubbekorsgaardens  nuværende,  ca.  33  Alen  lange  Stuehus  hviler,  helt 
og  holdent  skyldes  Materiale,  hentet  fra  Snubbe-Korset.  Og  om  Eskild  Snubbe 
end  havde  ment  det  nok  saa  godt  med  de  Foranstaltninger,  han  havde  truffet 
for  Mindesmærkets  Bevaring  —  og  hans  Anordninger  i  saa  Henseende  maa  for- 
staaes  saaledes,  at  det  ikke  just  skulde  være  Bønderne  paa  de  to  dertil  givne 
Gaaide,  hvem  \  edligeholdelsespligten  burde  paahvile,  men  derimod  den,  som 
nød  Indtægten  af  Gaardene,  idet  han  havde  lagt  sine  Gaarde  under  Roskilde 
Domskapitel,  som  forlenede  Gaardene  bort  som  andet  Kapitelsgods  — ,  saa  har 
de  efterlevende  Slægter  i  de  næsten  700  Aar,  der  er  henrundne  siden  Korsets 
Oprejsning,  ikke  alle  taget  med  samme  nænsomme  Haand  paa  dette  Mindes¬ 
mærke,  som  der  til  at  begynde  med  var  sørget  saa  godt  for,  og  som,  hvis  det 
stod  endnu,  vilde  have  haft  betydelig  kulturhistorisk  Interesse.  Man  ved,  at  det 
gentagne  Gange  er  blevet  restaureret  eller  fornyet.  Saaledes  havde  Mester 
Daniel  Knof  (Sognepræst,  efter  1605  tillige  Lector  theologiæ  ved  Domkirken 
i  Roskilde)  ladet  det  genopsætte  i  Aaret  1619,  °g  1645  var  dette  Kors  blevet 
helt  fornyet;  men  man  fristes  til  at  antage,  at  det  nye  Kors  kun  har  været  af 
Træ,  thi  alt  en  Menneskealder  efter  var  det  saa  faldefærdigt  og  ødelagt  af  Vejr 
og  Vind,  at  den  lærde  Ole  Borch  fandt  sig  foranlediget  til  for  egen  Regning 
at  lade  et  nyt,  vel  simpelt  men  kunstnerisk  udarbejdet  Kors  forfærdige  og  der¬ 
efter  en  Nat  i  al  Hemmelighed  opsætte  i  det  gamles  Sted.  Dette  nye  Kors 
blev  saa  allerede  1715  » fornyet  og  forbedret«;  men  saa  henstod  det  ogsaa  i 
nøjagtigt  100  Aar,  til  det  1815  faldt  ned  for,  som  det  syntes,  aldrig  at  skulle 
rejses  mere.  Der  kunde  nu  ikke  opnaas  Enighed  om,  hvem  Vedligeholdelses¬ 
pligten  paahvilede.  En  Indberetning  fra  Universitetets  Arvefæster  om,  at  det 
paa  hans  Gaards  Mark  staaende  murede  Mindesmærke,  »Sneppekors«  kaldet,  af 
Mangel  paa  Reparation  dels  var  nedfaldet,  dels  faldefærdigt,  foranledigede  mange 
og  lange  Forhandlinger  mellem  alle  rette  Vedkommende  —  men  til  det  Resul¬ 
tat:  at  genopbygge  Monumentet,  naaede  man  ikke. 

I  »Aarbøger  for  nordisk  Oldkyndighed  og  Historie«,  1895,  Il  Række,  10de 
Bind,  har  Arkivsekretær  Thiset  skrevet  en  interessant  Artikel:  »Snubbe-Slægtens 
Mindesmærker  i  Sengeløse  Sogn«,  hvoraf  ovenstaaende  Oplysninger  er  tagne, 
og  hvortil  de  Læsere  henvises,  som  vil  gøre  sig  end  mere  bekendt  med  Sagen. 
Med  Rette  skriver  Forfatteren:  ».  .  .  det  var  jo  netop  det  ejendommelige  ved 
Snubbe-Korset,  at  det  ikke  som  andre  lignende  Mindesmærker,  Hellig  Anders 
Korset  ved  Slagelse  maaske  ene  undtaget,  var  en  halvforglemt  Fortidslevning, 
som  ene  skyldte  sin  afsides  Beliggenhed  eller  et  blot  og  bart  Tilfælde,  at  den 
var  bleven  overgemt  til  vor  Tid,  men  tværtimod,  saa  længe  det  stod  ved  den 
alfareste  Vej  i  hele  Landet,  blev  fornyet  og  bevaret  endog  længe  efter,  at  det 
ved  Tidernes  Ugunst  var  bleven  berøvet  sin  lovlige  Ejendom.  Dette  Mindes¬ 
mærke  havde  derfor  visselig  netop  af  vort  Aarhundrede  fortjent  en  bedre  Skæbne 
end  den,  der  blev  det  til  Del.« 

Nu  er  der  i  Aaret  1903  opsat  et  nyt  »Snubbe-Kors«.  Ved  frivillige  Bidrag 
fra  en  Del  Mænd,  som  har  Interesse  for  historiske  Mindesmærker  og  den  Tra¬ 
dition,  som  knytter  sig  til  de  Steder,  hvor  de  har  haft  deres  Plads,  er  det  lyk¬ 
kedes  at  faa  Midlerne  skaffede  tilveje,  og  man  henvendte  sig  til  Architekt 
Martin  Borch  om  at  give  Tegningen. 

Der  var  jo  ikke  meget  positivt  at  holde  sig  til  med  Hensyn  til  denne. 
Saavidt  vides  —  som  Arkivsekretær  Thiset  anfører  i  sin  ovennævnte  Afhand¬ 
ling  —  haves  der  ikke  en  eneste,  end  ikke  den  tarveligste  Afbildning  af  Snubbe- 
Korset;  men  af  de  forskellige  Beskrivelser  synes  det  at  fremgaa,  at  det  ved 
gentagne  Fornyelser  delvis  har  skiftet  Skikkelse.  I  1654  vender  Krucifixet  mod 
Roskilde,  altsaa  mod  Vest,  og  Figuren  er  tilnaglet  til  Korset,  altsaa  maaske 
begge  Dele  af  Træ,  hvorimod  det  i  1745  vender  mod  Vejen,  følgelig  mod  Syd, 


SNUBBE-KORSET.  ARCHITEKT 

MARTIN  BORCH. 

og  helt  er  udhugget  i  selve  Stenen.  1730  omtales  en  over  Krucifixet  bygget 
Mur,  der  ikke  berøres  i  de  andre  Beskrivelser,  men  hvorfra  rimeligvis  nogle  (af 
Professor  Thorlacius)  forefundne  røde  Mursten  hidrørte. 

Under  saadanne  Omstændigheder  har  Architekt  Martin  Borch  —  med  Rette, 
som  det  synes  —  valgt  at  give  Monumentet  romansk  Karakter,  da  den  Tid, 
hvorfra  det  oprindeligt  stammer,  hører  ind  under  denne  Stilperiode.  Det  er 
udhugget  af  Granit  og  5^2  Alen  højt,  Bænken  forneden  iberegnet.  Foroven 
findes  paa  Forsiden  i  fladt  Relief  en  Christus  paa  Korset.  Dets  langstrakte  Form 
er  tildels  motiveret  ved  den  (af  Thiset  angivne)  Indskrift,  der  findes  paa  Forside 
og  Bagside.  Denne  lyder  som  følger: 

»Da  Valdemar  Sejr  var  Danmarks  Konge,  rejste  Eskild  Snubbe,  Hemmings 
Søn,  her  et  Christi  Kors  til  en  ydmyg  Tak  for  sin  Hustrus  lykkelige  Forløsning 
paa  dette  Sted. 

Til  at  holde  Korset  ved  Magt  skænkede  Eskild  Snubbe  Gods  til  Roskilde 
Domkirke,  hvis  Kapitel  ogsaa  i  sin  Tid  lod  Korset  forny.  Siden  —  senest 
1 7 1 5  —  har  andre  fromme  Hænder  genrejst  det;  men  1817  blev  det  ganske 
borttaget.  Aar  1903  er  atter  et  Kors  rejst  her  i  Tillid  til,  at  kommende  Slægter 
vil  værne  og  frede  dette  Vidne  om  henfarne  Tiders  Taknemlighed  for  Forsynets 
Miskundhed,  som  varer  evindelig.« 

Saaledes  har  den  seneste  Tid  dog  gjort,  hvad  den  kunde,  for  at  bøde  paa 
foregaaende  Tiders  Uforstand  og  Skødesløshed.  Det  gamle,  oprindelige  Kors  og 
de  derefter  følgende  nyere  Former  er  redningsløst  fortabte  —  men  der  staar  jo 
nu  i  alt  Fald  et  nyt  Kors,  genopbygget  saa  samvittighedsfuldt  og  pietetsfuldt, 
som  det  efter  indtrængende  Forskninger  har  kunnet  lade  sig  gøre,  og  Stedets 
Tradition  er  der  værnet  om. 

Hosstaaende  Afbildning  er  gengivet  efter  Modellen  til  Mindesmærket. 


J.  T.  ZELTNER. 


Den  9de  Februar  afgik  Architekt,  Kammerraad 
Zeltner  ved  Døden  i  en  Alder  af  82  Aar.  De 
senere  Aar  af  sit  Liv  havde  han  næsten  udelukkende 
helliget  sin  Embedsvirksomhed  som  Slotsforvalter  ved 
Christiansborg,  medens  han  i  sine  yngre  Aar  tegnede 
og  opførte  et  betydeligt  Antal  Bygninger,  af  hvilke  en 
Del  var  ret  monumentale.  Han  blev  tidligt  sat  i 
Tømrerlære  og  gjorde  Svendestykke  i  dette  Haandværk; 
samtidig  besøgte  han  Kunstakademiets  Skoler,  gennem¬ 
gik  der  de  forskellige  Klasser  og  fik  i  1846  den  lille 
og  i  1848  den  store  Sølvmedaille  som  Architekt. 

Imedens  han  som  Elev  tegnede  paa  Akademiet, 
blev  han  antaget  som  Bygningskonduktør  hos  Akademiets  daværende  Direktør, 
Hofbygmesteren,  Konferensraad  J.  H.  Koch,  og  var  under  denne  medvirkende 
ved  Restaureringsarbejderne  paa  Frederiksborg  Slot  og  Badstuen  1846 — 50.  I 
1854  blev  Zeltner  ansat  som  Slotsforvalter  ved  Christiansborg  og  var  tillige 
under  Frederik  \  II  Civillistens  Bygmester.  I  1860  blev  han  Bygmester  og 
Inspektør  ved  Vallø,  Vemmetofte  og  Bregentved,  og  foretog  i  de  følgende  Aar 
en  stor  Mængde  Ombygninger  og  Restaureringer  af  Kirker  og  Herregaarde;  bl. 
a.  byggede  han  de  to  Spir  paa  det  i  1892  nedbrændte  og  atter  opførte  Vallø 
Kloster,  en  Kirke  ved  Fakse  Ladeplads,  Vemmetofte  Kloster,  Frederik  VIL  Stif¬ 
telse  i  Gyldenløvesgade;  Tilbygningen  med  den  store  Malerisal  til  Moltkes  Palæ 
i  Bredgade,  Ombygningen  af  Herregaarden  Lystrup  og  af  Kjøbenhavns  Post- 
gaard  m.  m. 

Over  Zeltners  kraftige,  tætbyggede  Person  hvilede  et  velvilligt,  man  kan 
næsten  sige  jovialt  Præg;  hans  Blik.  kunde  være  venligt  og  elskværdigt  som  han 


selv,  men  ofte  læste  man  deri  dog  Bestemthed  og  Villiekraft.  Han  var  en  meget 
alvorlig  og  pligttro  Embedsmand,  der  med  Nidkærhed  røgtede  sit  Kald  som  For- 


RESTAURERET  AF 
J.  T.  ZELTNER. 


FREDERIK  VII. S  STIFTELSE.  ARCHITEKT 

J.  T.  ZELTNER. 

valter  for  det  gamle  Slot,  —  det  han  saa  styrte  sammen  i  Flammer,  men  hvis 
Gjenopførelse  han  ikke  skulde  opleve.. 

CHRISTIANSBORG. 


1 6de  Hefte  af  »Architekten«  gav  jeg  nogle  Grunde  for,  at  det  efter  min 
J-  Mening  vilde  være  galt  »at  nøjes  med  at  restaurere  det  sidste  Christiansborg«, 
og  i  17de  Hefte  har  Architekt  Martin  Borch  taget  de  af  mig  nævnte  »tilsyne¬ 
ladende  forstandige«  Kunstneres  modsatte  Mening  op  og  taler  for  Bevaringen. 

Jeg  tror,  efter  at  have  læst  M.  B.’s  Stykke,  vedblivende,  at  det  vilde  være 
uheldigt  for  Landet  og  fordærveligt  for  Kunsten  at  nøjes  med  det  sidste  Chri¬ 
stiansborg  i  ny  Gengivelse,  saaledes  at  det  største  Bygningsværk  her  i  Landet  i 
lange  Tider  med  dertil  knyttet  dekorativ  Kunst  og  Haandværk  blev  en  Gen¬ 
fremstilling  af  en  svunden  Tids  kunstneriske  Stræben,  —  i  Stedet  for  at  sætte 
Sejl  til,  bruge  den  gode  Vind  og  med  Dannebrog  i  Toppen  slaa  et  Slag  paa 
egen  Navigation. 


VEMMETOFTE.  ARCHITEKT 

J.  T.  ZELTNER. 


Skøndt  jeg  i  mit  forrige  Stykke  udtalte  som  min  Mening,  at  vi  skal  kende, 
æie  og  bygge  videre  paa  Fædrenes  Arbejde,  da  man  ikke  kan  skabe  af  intet, 
hai  flere  dog  troet,  at  jeg  tænker  mig  en  Omvæltning  i  vor  Kunst  uden  Til¬ 
knytning  til  Fortiden,  og  at  jeg  i.  Eks.  mener,  at  der  ved  Christiansborgs  Op- 
føielse  ikke  skulde  tages  noget  Hensyn  til  Bygningerne  omkring  Ridebanen  m.  m. 
Dette  er  naturligvis  en  stor  Misforstaaelse.  Det  kunde  for  den  Sags  Skyld  lige 
saa  godt  være  af  Hensyn  til  disse  Rester  fra  det  forrige  Slot,  at  jeg  ønsker  det 
sidste  Slot  eller  dets  Former  bort.  Ganske  vist  passer  Slottets  Krop  godt  nok 
ind  i  Forholdene,  men  ellers  er  da  Formgivningen  og  Aanden  deri  saa  vidt  for¬ 
skellig  fra  de  ældre  Bygninger,  at  jeg  tror,  at  Nutids-Architekter  kunde  komme 
Aanden  nærmere  uden  at  miste  deres  kunstneriske  Frihed.  Jeg  forstaar  ikke, 
hvorfor  man  skulde  føle  sig  trælbunden,  fordi  Omgivelserne  fordrer  passende 
Hensyntagen. 

De  kræver  jo  i  alle  Tilfælde  ikke  Optagelsen  af  en  bestemt  Tids  Stil,  hvilket 
betydeligt  vilde  begrænse  Udsigterne  til  en  heldig  Løsning  af  det  vidtløftige  og 
delvis  moderne  Program,  men  de  udøver  en  uundgaaelig  Indflydelse  paa  Anlæget 

og  Slottets  Udstrækning  i  Højde,  Bredde  og  Længde.  Tillige  maa  vel  Størrelsen 
af  Slottets  Enkeltheder  og  maaske  delvis  Materialet  tage  et  vist  Hensyn  til 
Omgivelserne. 

Men  en  saadan  Afhængighed  ser  jeg  slet  ikke  som  et  Onde  eller  som  et 
Baand  alene;  lige  saa  meget  som  en  Vejledning  og  Opfordring. 

Jeg  finder  heller  ikke  nogen  Ulykke  i,  at  Slot  og  Rigsdag  skal  gaa  op  i 
en  højere,  forhaabentlig  imponerende  Enhed.  Med  passende  Nuancer  kan  begge 
Faktorer  vistnok  komme  til  deres  Ret,  uden  at  Harmonien  brydes  og  uden  at 
der  behøves  et  Modsætningsforhold. 

Et  nyt  Slot  behøver  ikke  at  komme  til  at  se  lilleputagtigt  ud  i  Sammen¬ 
ligning  med  det  sidste  Christiansborg. 

Naar  det  rummer  Konge,  Rigsdag  og  Højesteret,  kan  vi  i  alle  Tilfælde  ud 
fra  Indholdet  faa  det  saa  stort,  som  det  paa  nogen  Maade  med  Sandhed  kan 
blive  i  vort  Land. 

Det  gamle  vilde,  genopbygget,  blive  fuldt  af  overflødige  Rum  uden  dog  at 
kunne  rumme  Rigsdagen  paa  passende  Maade,  og  det  vilde  siden  blive  meget 
vanskeligt  at  udføre  Tanken  om  Slotsholmens  Helhed,  som  jeg  tillægger  stor 
Betydning. 

Kjøbenhavn,  den  y.  Februar  1904. 

M.  Nyrop. 


FRA  PROVINSERNE. 


En  gammel  Altertavle.  I  den  lille  Klitby  Lønne  ved  Nymindegab  i  Nær¬ 
heden  af  Varde  er  man  for  Tiden  i  Færd  med  at  opføre  en  ny  Kirke.  I  den 
gamle  fandtes  en  meget  interessant  gammel  Altertavle,  sammensat  af  Træskærer¬ 
arbejde,  forestillende  forskellige  Scener  af  Bibelen,  Nadveren  m.  m.,  sandsynligvis 
af  udenlandsk  Arbejde  og  bestemt  til  et  helt  andet  Sted  end  den  lille  uanselige 
Kirke  i  det  afsides  liggende  Kirkesogn,  hvor  den  er  havnet  som  Strandingsgods. 
Den  interessante  gamle  Altertavle  vil  nu  blive  undersøgt  og  derpaa  restaureret, 
for  saa  at  blive  opsat  i  den  nye  Kirke. 


TEKNISKE  MEDDELELSER. 


Brasilianske  Træsorter.  Brasilien  regnes  som  bekendt,  og  med  Rette,  for  det 
skovrigeste  Land  i  Verden.  Den  største  Part  af  det  umaadelige  Territorium  er 
bedækket  med  tætte  Urskove,  i  hvilket  der  er  fundet  over  et  Tusind  forskellige 
Plantevækster.  Og  dog  bliver  der,  saa  mærkeligt  det  end  lyder,  næsten  kun 
benyttet  indført  Fyr  og  Gran  til  alle  de  Bygninger,  der  opføres  i  Kystbyerne. 
Grunden  hertil  ligger  i,  at  Transporten  gjennem  Skovene,  der  næsten  altid  maa 
ske  med  store  Okseforspand,  er,  i  Forbindelse  med  Jernbanefragten,  kostbarere 
end  Fragtning  af  Sejlskibe  fra  Sverige  eller  fra  de  Forenede  Stater. 

En  af  de  hyppigst  i  Brasilien  anvendte  hjemlige  Træsorter  er  Canellatræ, 
som  har  en  graalig  Tone  og  giver  en  meget  smuk  Politurflade.  Det  bruges 

saaledes  meget  til  Gulve,  i  hvilke  det  som  oftest  lægges  som  Frise  langs  Væg¬ 
gene,  medens  selve  Gulvfladen  lægges  af  en  anden  Træsort.  Ogsaa  i  Møbel¬ 
fabrikationen  brugtes  Cånellatræ  meget.  En  anden  Træsort  er  Peroba ,  der  lige¬ 
ledes  anvendes  til  Gulve,  særlig  Parketgulve,  og  da  ofte  sammen  med  førstnævnte 
Træsort.  Perobatræet  har  en  fin,  blegrød  Farve  og  er  overordentligt  stærkt  og 
uforgængeligt,  hvorfor  det  ogsaa  benyttes  en  bel  Del  til  Skibsbygning,  til  Trapper 
o.  lign.  Det  er  stærkere  end  Egetræ  og  i  poleret  Tilstand  langt  smukkere 
end  dette. 

Cedertræet  er  meget  let,  men  tillige  holdbart;  det  ligner  en  hel  Del  det  fra 
Cigarkasser  kendte  vestindiske  Cedertræ.  I  Vand  er  det  næsten  uforgængeligt 
og  finder  derfor  stor  Anvendelse  i  Skibsbygningsindustrien. 

Palissandertræet,  Jakarandå ,  er  velkendt,  det  blev  tidligere  meget  anvendt 
som  Bjælker  i  Rio  de  Janeiro,  men  bruges  nu  mere  til  Møbler  eller  finere 
Snedkerarbejder. 

Til  Jernbanesveller  o.  lign.  findes  der  en  utallig  Mængde  Træsorter,  der  alle 
udmærker  sig  ved  stor  Haardhed  og  Styrke;  blandt  Navnene  paa  disse  Arter,  der 
lyder  ret  fremmede  for  vore  Øren,  skal  kun  nævnes:  Sapucaia,  Tapinhoan ,  Sacu- 
pira ,  Oleo  pardo ,  Arariba  o.  s.  v. 

Af  Naaletræ  findes  i  Brasilien  Araukaria ,  hvis  Form  noget  ligner  den  syd- 
evropæiske  Pinie.  Af  denne  Art  findes  der  i  Parana,  Santa  Katarina  og  Rio 
Grande  du  Sul  udstrakte  Skove,  der  udnyttes  i  industrielt  Øjemed.  Træet  hal¬ 
en  rødlig  Farve  og  er  noget  haardere  end  det  af  os  kendte  Fyrretræ. 

Men  skøndt  store  Skovstrækninger  i  dette  Eand  hugges  ned  for  Fode,  for 
at  give  Plads  for  Kolonisationen,  og  skøndt  der  i  disse  Skove  findes  de  herligste 
og  det  rigeste  Udvalg  af  Træsorter,  der  paa  Stedet  er  ganske  værdiløse,  kan 
dog  en  Eksport  i  virkelig  stor  Maalestok  ikke  lade  sig  iværksætte,  paa  Grund  af 
den  omtalte  kostbare  Landtransport. 

At  fiaade  Træerne  ad  Floderne  er  nemlig  heller  ikke  gjørligt,  da  de  fleste 
Sorter  ikke  kan  svømme  paa  Vandet. 


FORSKELLIGT. 


Laan  til  Opførelse  af  Arbejderboliger.  Folketingets  Udvalg  angaaende  For¬ 
slaget  om  Laan  til  Opførelse  af  Arbejderboliger  indstiller  Forslaget  til  Vedtagelse, 
dog  saaledes,  at  der  kun  kan  udlaanes  indtil  200,000  Kr.  i  hvert  Finansaar  og 
Lovens  Gyldighed  begrænses  til  5  Aar. 

Freskomaleri.  Kunstmaler  Oscar  Matthiesen  og  Dr.  phil. ,  Docent  ved 
Universitetet  Julius  Petersen,  der  har  haft  treaarig  Understøttelse  af  Regeringen 
for  at  studere  Freskomaleri,  har  i  Juli  1903  til  Ministeriet  for  Kirke-  og  Under¬ 
visningsvæsenet  afgivet  en  Beretning  om  deres  Undersøgelser  angaaende  Fresko¬ 
maleri  og  Materiale  dertil.  Denne  Beretning  foreligger  nu  som  Særtryk  af 
Rigsdagstidende  for  Rigsdagssamlingen  1903- — 04,  Till.  B.  Den  er  —  fremfor 
andre  lignende  Beretninger  —  særligt  fornøjelig  og  oplysende  at  læse,  da  den 

begynder  med  et  helt  lille  Kursus  i  Kunsthistorie.  I  forskellige  Afdelinger  be¬ 
handler  den  de  antike  Fresker,  Middelalderens,  Renaissancens  samt  moderne 
Freskokunst,  for  derefter  at  give  en  Beskrivelse  af  Fremgangsmaaden  ved  Oscar 
Matthiesens  egen,  nu  saa  velbekendte  Fresko-Methode,  og  endeligt  at  afslutte 
det  hele  med  en  Række  kemiske  Undersøgelser.  Det  anbefales  alle  Kunst¬ 
interesserede  og  Bygningsteknikere  at  gøre  sig  bekendt  med  det  lille  Skrift,  som 
vil  være  en  god  Vejledning  navnlig  nu,  da  der  jo  synes  at  kunne  være  Tale 
om,  at  Freskotekniken  vil  have  en  Fremtid  for  sig,  hvor  det  drejer  sig  om  at 
dekorere  Interiører. 

¥ 

Dansk  Bygningskunst.  »Deutsche  Bauzeitung«  bringer  i  sit  Nummer  for 
5.  Januar  d.  A.  den  første  af  en  Række  Artikler,  der  skildrer  de  nyeste  Frem¬ 
bringelser  af  dansk  Architektur  paa  en  meget  sympathetisk  Maade.  Forfatteren, 
Peter  Jessen  (en  dansk  Mand?),  der  synes  at  være  rigtigt  godt  inde  i  sit  Emne, 
yder  den  moderne  Architektur  i  Danmark  al  mulig  Anerkendelse  og  tillægger 
den  megen  Betydning.  Artiklen  ledsages  af  flere  store  og  gode  Illustrationer  af 
den  nye  Landmandsbank,  Brorsonskirken,  Raadhuset,  Godsbanegaarden,  alle  i 
Kjøbenhavn,  samt  af  Statsbibliotheket  i  Aarhus. 

¥ 

Wien.  Blandt  Bevillinger  til  en  Mængde  kommunale  Arbejder,  som  skal 
foretages  i  indeværende  Aar,  skal  anføres  følgende:  2  Miil.  Kroner  til  Skole¬ 
bygninger,  200,000  Kr.  til  Badeanstalter,  280,000  Kr.  til  etVaisenhus,  200,000 
Kr.  til  et  Museum,  5 1/2  Mili.  Kr.  til  Udvidelse  af  Elektricitets-  og  Gasværker, 
100,000  Kr.  til  et  Fisketorv,  260,000  Kr.  til  et  Hesteslagtehus,  90,000  Kr.  til 
Sanitetsstationer,  ca.  1 1/2  Miil.  Kr.  til  Bygninger  paa  Kirkegaarde  o.  s.  v. 

¥ 

Koln.  Det  bekendte  Firma  Stollwerk  lader  nedrive  en  hel  Bygningskarré 
ved  Wallrossplatz  for  paa  Grunden  at  opføre  en  moderne  Pragtbygning,  der  faar 
Facader  mod  fire  Gader. 

¥ 

International  Udstilling  i  Milano  iyoy.  I  Anledning  af  Simplon-Tunnelens 
Gennembrydning  vil  der  i  Aaret  1905  i  Milano  blive  afholdt  en  international 
Udstilling,  der  bl.  a.  vil  omfatte  Transportmidler  af  enhver  Art,  samt  Beskyttelses¬ 
midler  mod  Ulykkestilfælde.  I  en  særlig  Afdeling,  Gallerie  du  travail,  vil  alle 
Slags  Maskiner  vises  i  Gang.  Endelig  vil  Udstillingen  komme  til  at  omfatte 
moderne  Kunstindustri. 

Industriforeningen  i  Kjøbenhavn  meddeler  nærmere  Oplysninger  angaaende 
Betingelserne  for  Deltagelse  i  Udstillingen. 

¥ 

»Sociélé  du  nouveau  Paris «  er  Navnet  paa  en  Forening,  som  for  kort  Tid 
siden  er  bleven  dannet  i  nævnte  By.  Foreningens  Formaal  er  at  virke  for,  at 
der  gives  de  nye  Bydele  et  malerisk  Præg  i  Forbindelse  med  moderne  Krav 
til  Hygiejne. 

¥ 

Et  Museum  for  Folke- Hygiejne  skal  oprettes  i  Paris  og  vil  komme  til  at 
ligge  bagved  Hotel  de  ville.  I  Museet  vil  bl.  a.  blive  anbragt  alle  de  Opfindelser 

og  Foranstaltninger,  som  til  forskellige  Tider  er  fremkomne  i  den  Hensigt,  at 
beskytte  Arbejdere  og  Haandværkere  under  Udøvelsen  af  deres  Gerning. 


Grand  Hotel  i  Paris ,  som  for  nogen  Tid  siden  indbød  til  en  international 
Konkurrence  angaaende  Omdannelsen  af  den  nuværende  Gaard  til  en  Vinterhave 
med  Indgang  fra  Rue  Scribe,  har  nu  bekendtgjort  Udfaldet  af  Bedømmelsen, 
børste  Præmie  tilkendtes  en  ung  parisisk  Architekt  Lucien  Bechmann ;  de  to  andre 
Præmier  tilfaldt  ligeledes  Architekter  i  Paris. 


Coquelin  Thealret  i  Paris  vil  blive  opført  udelukkende  i  armerede  Betonkon¬ 
struktioner.  Planerne  er  udførte  efter  den  berømte  Skuespillers  egne  Udkast  af 
Architekten  M.  Binet;  begge  har  i  Forening  henstillet  til  Chicagos  Kommunal¬ 
bestyrelse  at  lade  det  nedbrændte  Iroquois-Theater  opføre  efter  dette  System. 


New  York.  Til  Bygningen  af  Manhattan  -  Broen,  som  vil  blive  Verdens 
største  Hængebro,  har  de  amerikanske  Ingeniører  besluttet  kun  at  anvende  Kæder 
og  helt  udelukke  Benyttelsen  af  Staaltraadstove.  Som  Indgangsparti  for  Broen 
er  planlagt  et  storartet  Bygningskompleks,  der  vil  komme  til  at  koste  over  150 
Mili.  Kroner;  i  dette  Anlæg  findes  tillige  en  Kampanile  paa  45  Etager. 


Mexiko.  I  Staten  Pueblo  er  der  i  Slutningen  af  forrige  Aar  bleven  opdaget 
en  forhistorisk  Pyramideby,  beliggende  inde  i  en  Skov.  Man  mener,  at  disse 
Mindesmærker  er  de  ældste,  man  endnu  har  fundet  i  Mexiko.  Regeringen  har 
sendt  Museumsdirektør  Pedro  Rodriguez  med  en  Kommission  til  Stedet  for  at 
foretage  nærmere  Undersøgelser. 


LUDVIG  CLAUSEN. 


Architekt  Ludvig  Clausen  er  afgaaet  ved  Døden  den  18.  Februar. 

Det  sørgelige  Budskab,  som  vi  modtog  ved  Redaktionens  Slutning,  vil 
vække  dyb  Beklagelse  overalt.  Langt  ud  over  Kammeraternes  og  Kollegernes 
Kreds  var  Ludvig  Clausen  ualmindeligt  afholdt  —  livsglad  og  frejdig  af  Væsen, 
elskværdig  og  jævn  mod  alle,  som  han  kom  i  Berøring  med,  dygtig  og  frem¬ 
ragende  som  Architekt,  som  han  var,  vandt  han  alles  Venskab,  og  Ingen  kunde 
være  uberørt  af  den  Hjertelighed,  som  var  hans  Karakters  Særpræg. 

Ludvig  Clausen  døde  efter  kun  faa  Dages  Sygeleje  i  en  Alder  af  henved 
53  Aar. 

Udgiver;  AKADEMISK  ARCH1TEKTFORENING.  —  Redaktør;  Architekt  K.  ARNE-PETERSEN 
Redaktionsudvalg:  Architekterne  EUGEN  JØRGENSEN  og  ALFR.  THOMSEN. 

Kontor:  Helgolandsgade  5.  Telf.  4525. 

Trvkt  lios  Nielsen  &  Lydiche. 

GAASER  KIRKE 


ARCH1TEKT  K.  VARMING. 


22  I 


I  Landsbyen  Gaaser,  Øster  Hassing  Sogn,  Aalborg  Stift,  er  der  i  1903  med 
Tilskud  af  Staten  opført  en  Annekskirke  med  180  Siddepladser.  Den  er 
beliggende  i  Nærheden  af  Limfjorden,  og  Taarnet  ønskedes  derfor  benyttet  som 
Sømærke,  hvad  der  har  haft  nogen  Indflydelse  paa  dettes  Form.  Kirken  er 

opført  af  røde  Mursten  med  Dørindfatning  og  Vinduesoverliggere  af  Granit; 
Spiret  er  dækket  med  Kobber,  Taget  med  almindelige  røde  Tagsten.  Indvendig 


GAASER  KIRKE.  ARCHITEKT 

K.  VARMIXG. 

er  Koret  hvælvet,  Skibet  har  fladt  Bjælkeloft,  der  er  bejtset  brunt;  Væggene  er 
kalkede  hvide,  Stoleværket  blaamalet. 

Alterbilledet  — -  Kristus  og  Nikodemus  —  er  udført  af  Axel  Hou. 
Murermester  Cortes,  Aalborg,  har  haft  Arbejdet  i  Entreprise,  og  alt  er  ud¬ 
ført  af  Haandværkere  fra  Aalborg.  »De  Smithske  Støberier«  har  leveret  Klokke 
og  Varmeovn. 

Kirken  har  med  Inventar  o.  s.  v.  kostet  ca.  20,000  Kr. 

GARNISONSSYGEHUSET  I  NÆSTVED. 


Paa  en  stærkt  skraanende  Bakke  uden  for  Næstved  er  der  i  1903  opført  et 
Sygehus  for  Dragonregimentet  samt  et  lille  Epidemihus  (med  10  Senge). 
Sygehuset  indeholder,  foruden  Boliger  til  Økonomen  og  en  Sergeant,  7 
Sygestuer  med  20  Senge,  Operationsstue  med  Forrum,  Kontor  og  Lægeværelse; 
Køkken  og  øvrige  Økonomirum  findes  i  Kælderen. 


GARNISONSSYGEHUSET  ARCHITEKT 

I  NÆSTVED.  K.  VARMING. 

Sygehuset  er  opført  af  Næstved  Kommune,  og  Krigsministeriet  er  et  Slags 
Lejer,  idet  det  forrenter  Anlægssummen  med  6  pCt.  p.  a. 

Bygningen  er  opført  efter  Tegninger  af  Architekt  K.  Varming. 
Oberstlieutenant  A.  Thortsen  har  været  beskikket  som  Ministeriets  Kom¬ 
mitterede  ved  Byggeriet.  Ingeniørarbejderne  er  projekterede  af  Ingeniør  Friis  i 
Næstved  og.  efter  dennes  Død,  ledede  af  Ingeniør  Theji.mann-Kristensen  i  Køge. 
Architekt  Wilsbech,  Næstved,  har  været  Konduktør,  og  alt  Arbejde  er  udført  af 
Haandværkere  fra  Næstved. 


GOTTFRIED  SEMPER. 


Gottfried  Semper  er  Tyskernes  Viollet-le-Duc.  Han  er 
deres  eneste  originale  Architekturforfatter,  den  eneste, 
der  har  haft  et  Synspunkt  for  sin  Opfattelse,  om  end  det 
ikke  fuldstændigt  er  hans  eget,  thi  man  faar  jo  ikke  sine 
Ideer  af  sig  selv;  der  er  jo  altid  en  Sammenhæng  ogsaa  heri. 
Han  er  umaadeligt  livfuld  og  modtagelig.  Han  duellerede  som 
ganske  ung  og  deltog  senere  i  Revolutionen  i  48  og  flygtede 
to  Gange  ud  af  Landet,  sidste  Gang  for  aldrig  mere  at  vende 
tilbage;  og  fra  alle  Sider  fik  han  Impulser  ved  Berøringen 
med  Datidens  gode  Hoveder  i  Kunsten  og  Æsthetiken,  og  ved  de  mange  for¬ 
skelligartede  praktiske  og  videnskabelige  Opgaver,  der  blev  stillede  ham,  saaledes 
at  hans  theoretiske  Skrifter  vidner  om  et  kosmopolitisk  Temperament,  der  er 
usædvanligt  for  en  Tysker. 

Han  var  født  i  Hamburg  1803  og  var  altsaa  lidt  yngre  end  M.  G.  Bindes- 
bøll,  med  hvem  han  paa  mange  Maader  var  beslægtet.  Efter  et  bevæget  Stu¬ 
denterliv  i  Gottingen,  Miinchen  og  Regensburg  flygtede  han  1826  til  Paris,  hvor 
han  opholdt  sig  med  nogle  Afbrydelser  til  1830,  idet  han  væsentligt  studerede 
og  arbejdede  sammen  med  Architekten  og  Arkæologen  Gau,  der  sammen  med 
Mazois  havde  udgivet  »Les  ruines  de  Pompéi«  og  selv  havde  udgivet  et  Værk 
om  ægyptiske  Templer  i  Nubien.  Hos  denne  Mand  havde  ogsaa  Bindesbøll 
været  under  sit  Ophold  i  Paris  1823  sammen  med  H.  C.  Ørsted.  Han  skal  have 
været  en  meget  betydelig  Videnskabsmand  og  Theoretiker,  som  elskede  den  an- 
tike  og  renaissancemæssige  Architektur,  der  efter  hans  Mening  var  de  eneste, 
der  var  bievne  til  ved  en  naturlig  Udvikling  af  selve  de  architektoniske  Opgaver 
- —  det  var  ogsaa  Goethes  Theori.  De  var  bievne  til  uden  Hastværksdannelse, 
uden  overfladisk  Stilisering  og  uden  romantisk  Efteraben  af  gamle  Former,  hvis 
Oprindelse  man  ikke  forstod,  saaledes  som  de  »moderne«  Architekturprodukter, 
i  Sammenligning  med  hvilke  selv  Barokkens  »Svulst«  var  langt  at  foretrække. 
»De  unge  Architekter  løber  Verden  rundt  og  stopper  deres  Herbarium  fuldt  af 
velopklæbede  Kalkeringer  af  alle  Slags  —  skriver  Semper  i  1834,  efter  Sigende 
ganske  i  Gaus  Aand  — ,  og  saa  gaar  de  tilfredse  hjem  i  det  glade  Haab,  at  der 
skal  indløbe  Bestillinger  paa  et  Valhalla  å  la  Parthenon,  en  Basilika  å  la  Monreale, 
et  Boudoir  å  la  Pompei,  et  Palads  å  la  Pitti,  en  byzantinsk  Kirke  eller  saagar 
en  Bazar  i  tyrkisk  Smag.  Det  er  dette  Kalkerpapir,  vi  kan  takke  for,  at  vore 
moderne  Hovedstæder  (han  tænker  vel  især  paa  det  daværende  Miinchen)  ligner 
sande  Extraits  de  millefleurs  af  alle  Lande  og  Aarhundreder,  saa  at  vi  til  sidst 
glemmer,  hvad  for  et  Aarhundrede  vi  selv  tilhører.«  Nej,  skal  man  lære  af 
nogen,  skal  det  være  af  Englænderne,  »i  hvis  Architektur  der  raader  en  god 
Tarvelighedens  Aand;  thi  den  engelske  Industri  har  altid  været  utrættelig  til  at 
indrette  deres  Huse  efter  selv  de  mindste  Hensyn  til  Hyggelighed.«  Men  det 
bedste  maa  man  lære  af  Grækerne.  »Hvor  organisk  vokser  ikke  deres  Byer  op  af 
sig  selv  med  deres  Markedspladser,  Stoer  og  Tempelgaarde,  Gymnasier,  Basilikaer, 
Theatre  og  Bade,  ligesom  ene  og  alene  anlagte  paa  at  befordre  Samfølelsen  og 

det  offentlige  Vel.  Deres  Monumenter  er  ikke  blevet  lavede  efter  vilkaarlige 
symmetriske  Regler  (jfr.  Durand,  Précis  des  lecons  d’architecture,  Ak.  Bibi.  C.  448, 
—  en  Bog,  som  han  haaner  af  bedste  Evne),  men  fremstaar  der,  hvor  der  var 
en  bestemt  Mening  med,  at  de  skulde  ligge;  tilsyneladende  uden  Plan,  men  i 
Virkeligheden  bestemte  ved  højere  aandelige  Love.  Alle  deres  Bygninger  var 
gjorte  efter  Folkets  Forhold,  snævert  koncentrerede  ligesom  Folket,  og  derfor 
saa  imponerende  kraftige  i  deres  Virkning.« 

I  et  andet  Skrift  fra  1844  siger  han,  formodentlig  ligeledes  efter  sin  ældre 
Vens  Eksempel,  at  der  er  en  Kontinuitet  ogsaa  i  den  moderne  Architekturs  Ud¬ 
vikling,  som  man  maa  respektere,  og  at  intet  Aarhundrede  kan  stryges  af  Verdens¬ 
historien,  fordi  hvert  især  af  dem  har  haft  uudslettelig  Indflydelse  paa  vore  mo¬ 
derne  Tilstande.  Det  drejer  sig  altsaa  hele  Tiden  om  at  forstaa  den  naturlige 
Fremvækst  og  Udvikling  i  Architekturen  og  ikke  vilkaarligt  at  kopiere  Alver¬ 
dens  forskellige  Former  og  blande  dem  sammen  i  en  ny  Kage.  Af  saadanne 
Tanker  har  den  unge  Architekt  været  opfyldt.  De  var  betegnende  for  det  bedste 
i  det  foregaaende  18de  Aarhundrede  med  dets  Tro  paa  »Naturen«  og  paa  det  simple 
og  uforfalskede,  og  selv  om  de  i  og  for  sig  var  ret  fantastiske  —  thi  det  er  jo 
den  Slags  Theorier  altid  —  saa  gav  de  ham  dog  et  Blik  paa  de  forvirrede  eller 
hendøende  Bevægelser  i  det  Aarhundrede,  han  selv  tilhørte,  som  forekom  baade 
ham  og  hans  Samtidige  slaaende  og  uomtvisteligt.  Det  er  jo  ogsaa  paa  dette 
Punkt,  han  ligner  Viollet-le-Duc. 

1830 — 33  var  han  paa  Studierejse  i  Grækenland,  uden  altsaa  at  have  gen- 
nemgaaet  nogen  akademisk  Skole,  og  som  Resultat  af  sine  Studier  vilde  han  ud¬ 
give  et  Værk  om  græsk  Polychromi,  om  hvilken  han  forøvrigt  havde  temmeligt 
overdrevne  Forestillinger,  idet  han  tænkte  sig,  at  Templerne  helt  og  holdent  var 
bemalede  med  blaat  og  rødt,  omtrent  som  Bindesbølls  »Projekt  til  et  Museum 
for  Thorvaldsens  Arbejder«,  som  hænger  i  Akademiets  Bibliothek  (der  vistnok 
er  inspireret  af  Sempers  Ideer,  efter  Prof.  Fengers  Mening  —  jfr.  Dorische  Poly¬ 
chromi).  Hans  Interesse  var  bleven  vakt  af  en  dansk  Arkæolog,  nemlig  Brønd¬ 
sted.  Dette  Værk  blev  imidlertid  ikke  til  noget.  Han  udgav  kun  et  lille  Skrift: 
»Vorlaufige  Bemerkungen  fiber  bemalte  Architektur  und  Plastik  bei  den  Alten« 
1834,  hvori  han  fremsætter  den  ovenanførte  Kritik  af  de  »moderne«  Architektur- 
begreber,  og  hævder  den  mærkelige  Theori,  at  Polychromien  vil  være  den  bedste 
Vej  for  os  moderne  til  igen  at  blive  naturlige  —  hvilket  synes  at  stride  med  en 
anden  Udtalelse  som  denne,  der  i  sig  selv  er  interessant  og  betegnende  for  de 
unge  »radikale«  Architekters  Anskuelser  dengang  (og  nu):  »Es  spreche  das  Ma- 
terial  fur  sicb,  und  trete  auf,  unverhiillt,  in  der  Gestalt,  in  den  Verhåltnissen, 
die  als  die  zweckmåssigste  fur  dasselbe,  durch  Erfahrungen  und  Wissenschaften 
erprobt.«  Det  er  kort  sagt  »Palæpudsen«,  han  vil  til  Livs.  Men  om  den 
egentlig  gør  noget  fra  eller  til,  er  jo  tvivlsomt. 

Samme  Aar  bliver  han  Professor  i  Architektur  i  Dresden  og  bygger  en 
Mængde  offentlige  og  private  Bygninger  (Museet,  det  afbrændte  Hoftheater, 
Synagogen  o.  s.  v.),  og  nu  skulde  man  tro,  at  disse  Bygninger  var  excellente  i 
enhver  Retning,  men  ærligt  talt,  de  er  kedelige  og  smaapillede  og  mangler  den 
priselige  Holdning,  der  er  i  lignende  Bygninger  herhjemme,  som  Kommune¬ 
hospitalet  og  det  kgl.  Theater,  for  ikke  at  tale  om  Thorvaldsens  Museum  eller 

Blindeinstitutet.  De  minder  om  Schinkels  Bygninger  paa  det  nær,  at  hine  er 
græske  og  disse  italiensk  Renaissance.  De  er  tegnede,  men  ikke  byggede.  Mo¬ 
tiverne  er  hobede  op,  som  naar  en  af  os  vilde  sætte  to  Triumfbuer  oven  paa 
hinanden  og  paastaa,  at  det  var  bedre  end  Christian  Hansens  simple  og  klare 
byzantinske  Motiv  i  Kommunehospitalets  Midtparti.  Der  er  gjort  noget  lignende 
i  det  17de  Aarh.  paa  en  af  Facaderne  af  Slottet  i  Berlin  —  den,  der  vender 
ud  til  det  slette  Kaiser  Wilhelm  Denkmal,  men  dér  er  rigtignok  Virkningen  en 
helt  anden. 

Ikke  desto  mindre  er  disse  Semper’ske  Bygninger  i  Dresden,  navnlig  det 
Oppenheim’ske  Palæ  med  sin  mærkelige  Grundplan,  umaadeligt  omhyggelige  og 
behageligt  fri  for  Opstadsning,  hvad  hans  senere  Bygninger  lider  i  høj  Grad  af, 
til  Trods  for  alle  hans  gode  Forsætter,  navnlig  Hofmuseet  i  Wien,  fuldført  1880, 
der  er  et  Forsøg  paa  at  lave  Barok  uden  Barokfølelse.  (Tænk,  om  Marmor¬ 
kirken  var  bleven  lavet  paa  denne  Maade,  som  om  den  skammede  sig  ved  sin 
Kuppel  med  den  dejlige  bløde  Silhouet.)  Af  Sempers  Bygninger  fra  denne  senere 
Tid  er  der  alene  Grund  til  at  omtale  Polytechnicum  i  Zurich,  der  er  en  ganske 
kraftig  Bygning,  lidt  i  Smag  med  Stockholms  Slot. 

Jeg  har  omtalt,  at  Sempers  Liv  var  bevæget  og  maaske  ulykkeligt.  1848 
blev  han  indviklet  i  Revolutionen  og  maatte  flygte  ud  af  Landet.  En  Tid  op¬ 
holdt  han  sig  i  London,  hvor  han  blev  Professor  i  Metalloteknik  ved  »Museum 
and  school  for  practical  art«  i  Marlborough-house ;  1855  blev  han  Professor  i  Archi- 
tektur  i  Zurich,  hvor  han  virkede  til  sin  Død  1879.  (Alle  disse  Oplysninger 
har  man  fra  Constantin  Lipsius,  »G.  Semper  in  seiner  Bedeutung  als  Architekt« 
1880,  Ak.  Bibi.  D.  2144,  —  en  god  og  interessant  Fremstilling  af  hans  Liv  og 
hans  Ideer.)  I  disse  Aar  var  det,  han  udarbejdede  sit  litterære  Hovedværk  »Der 
Stil«  1863,  hvori  han  søger  at  give  en  Kunstens  »Naturhistorie«  navnlig  for  de 
»tektoniske  Kunsters«  Vedkommende,  som  han  mente  burde  være  Indledningen 
til  Studiet  af  den  monumentale  Kunst;  og  skøndt  man  næsten  paa  hver  en  Side 
i  dette  Værk  maa  være  uenig  med  ham  i  hans  Forklaringer,  saa  er  det  dog  i 
den  Grad  tankevækkende  og  det  eneste  virkelig  erfaringsmæssigt  videnskabelige 
Stykke  Kunstæsthetik,  der  er  skrevet.  Man  behøver  blot  at  tænke  paa  hans 
Forklaringer  af  de  græske  Vaseformer,  navnlig  paa  Forskellen  mellem  de  tve- 
hankede  Forraadskar,,  Amforaerne,  der  skal  staa  fast  og  derfor  er  ensartet  runde 
i  Bugen,  og  Hydrierne  til  at  hente  Vand  i,  hvis  Bug  er  bredest  foroven,  for  at 
Tyngdepunktet  kan  ligge  højt,  naar  man  bærer  dem  paa  Hovedet,  —  da  forstaar 
man  hans  klare,  praktiske  Syn  paa  Kunstfænomenerne.  De  græske  Vasers 
Æsthetik  er  naturligvis  ikke  udtømt  med  en  saadan  Forklaring,  men  det  er  dog 
et  uhyre  Fremskridt  fra  den  blotte  Optegning  af  deres  Navne  og  tilfældige  ydre 
Forskelligheder. 

Semper  var  Darwinist  paa  sin  egen  Maade  og  ligesom  Darwin  ikke  fri  for 
at  ville  bevise  mere  end  han  virkeligt  kunde,  og  man  kan  disputere,  om  Darwi¬ 
nismen  og  Semperianismen  er  rigtige  i  og  for  sig,  men  den  befrugtende  Virk¬ 
ning,  de  har  haft  paa  Kunstnernes  og  Videnskabsmændenes  Syn  paa  Kunsten  og 
paa  Naturen,  kan  man  ikke  bestride.  Og  saadanne  klare  Ord  som  disse  (Der 
Stil  II,  91):  »Die  Kunst  erfindet  nicht  alles,  woriiber  sie  schaltet,  war  thatsåchlich 
schon  vorher  da,  ihr  gehort  nur  das  Verwerthen«,  hvorved  vi  f.  Eks.  kan  tænke 

paa  Grækernes  Fuldkommengørelse  af  den  Søjlearchitektur,  de  helt  eller  delvis 
har  faaet  fra  deres  fjerne  Forgængere  eller  fra  Fremmede,  men  som  blev  deres 
egen  netop  gennem  das  Verwerthen,  — ■  bliver  staaende  i  Erindringen.  Eller 
naar  han  siger  (II,  225):  »Endogsaa  af  Kineserne  har  vi  noget  at  lære.  Der 
gives  ikke  det  halvciviliserede  eller  vilde  Folk  i  den  gamle  eller  nye  Verden, 

som  ikke  aabenbarer  en  rigtig  Takt,  Stilfølelse,  ja  ligefrem  Smag  i  sit  simple 

Husgeraad«.  Og  naar  han  i  det  hele  mener,  at  Stil  er  noget,  som  man  ikke 
kan  give  sig  selv,  men  som  maa  udvikles  af  Opgaven  (Bediirfnis),  og  som 

maaske  netop  den  skolemæssige  Tvang  ofte  forhindrer  os  i  at  udvikle,  —  saa 
stemmer  det  med  saa  meget  i  vore  moderne  Følelser,  at  vi  aldrig  glemmer  saa- 
danne  Udtalelser. 

Jeg  tror  ikke,  man  kan  gaa  videre  ad  den  Vej,  som  Semper  har  villet  an¬ 
give.  Han  er  Romantiker  i  Bunden.  Hans  gode  Hjærte  løber  af  med  hans  For¬ 
stand,  og  han  indvikler  sig,  ligesom  Viollet-le-Duc,  i  mange  Theorier,  som  det 
har  været  en  let  Sag  for  kolde  Hjerner  at  gøre  det  af  med.  Men  han  har  været 
en  Banebryder  alligevel.  Og  man  maa  ønske,  at  der  atter  maa  komme  en  Mand 
som  han,  der  kan  skrive  om  Kunst  med  umiddelbart  kunstnerisk  Kritik,  og 

virkelig  vise  os,  hvad  det  er  for  Love,  der  hersker  i  Kunsten  —  og  ikke  blot 
hvornaar  de  360,000  enkelte  Kunstværker  hver  for  sig  er  bievne  til. 

Vilhelm  Wanschf.r. 


FORSKELLIGT. 

Snubbe-Korset.  Artiklen  herom  i  sidste  Nummer  af  »Architekten«  kan  Red. 
supplere  med,  at  det  er  den  unge  Billedhugger  Niels  Hansen,  der  med  stor 
Dygtighed  har  baade  modelleret  Mindesmærket  og  udhugget  det  af  Granit  efter 
Architekt  Martin  Borchs  Tegning. 

¥ 

Kommunens  Præmieuddeling  for  Byggeforetagender.  Ved  Bedømmelsen  den  24. 
Februar  er  følgende  bievne  præmierede: 

For  Beboelsesejendomme  med  større  Lejligheder:  Architekterne  Rosen  og 
Neerskov  for  Bygningen  Vibensgaard,  Hjørnet  af  Strandvejen  og  Strandboulevarden. 

For  Beboelsesejendomme  med  højst  3  Værelses  Lejligheder:  Architekt  Chri¬ 
sten  Larsen  for  Typografernes  Stiftelse  i  Bovesgade. 

¥ 

Neiu-York.  I  Slutningen  af  forrige  Aar  blev  en  ny  Bro  over  East-River 
festligt  indviet.  Arbejdet  ved  Broens  Opførelse  har  staaet  paa  i  6  Aar,  men 
endnu  kan  den  kun  passeres  af  Fodgængere  og  almindelige  Vogne;  Jærnbane- 
færdselen  kan  først  blive  iværksat  i  dette  Foraar.  Broen  er  en  Hængebro  af 
2736  m.s  Længde  med  en  Spændvidde  tor  den  midterste  Bues  Vedkommende 
af  544  m. ;  den  har  en  Bredde  af  36  m.  og  ligger  41  m.  over  Floden. 

Udgiver  :  AKADEMISK  ARCHITEKT FORENING.  —  Redaktør:  Architekt  K.  ARNE-PETERSF.N 
Redaktionsudvalg:  Architekterne  EUGEN  JØRGENSEN  og  ALFR.  THOMSEN. 

Kontor:  Helgolandsgade  5.  Telf.  4525. 

Trykt  hos  Nielsen  &  Lvdiche. 


—  228  — 


KJ  0  BENHAVN 

DEN  5.  MARTS  1904 
6.  A ARGANG  N?  23 


ARCHITEKTEN 

MEDDELELSER  FRA 
AKADEMISK  ARCHI 
TEKTFORENING  *  ¥ 


MARTIN  LUDVIG  PHILIP  CLAUSEN. 


FØDT  18.  JUNI  1851,  DØD  1 8.  FEBRUAR  1 904. 


Naar  jeg  af  »Architektens«  Redaktion  er  bleven  opfordret  til  at  skrive  nogle 
Mindeord  om  Ludvig  Clausen,  fordi  jeg  paa  Grund  af  mange  Aars  Sam¬ 
arbejde  »bedre  end  nogen  anden  maatte  kunne  give  en  Karakteristik  af  ham  som 
Kunstner  og  som  Menneske«,  kunde  jeg  jo  dertil  have  svaret,  at  vor  Produktion 
har  været  knyttet  saa  nøje  sammen,  han  har,  som  Erik  Schiødte  skrev  i  »Danne¬ 
brog«,  i  den  Grad  været  min  højre  Haand,  at  en  Udenforstaaende  maaske  bedre 
end  jeg  vilde  kunne  vurdere,  hvad  han  har  ydet  i  det  fælles  Arbejde. 

Og  dog  ligger  det  mig  saare  nær,  nu  ved  hans  uventet  tidlige  Bortgang 
baade  at  udtale  min  Taknemmelighed  for  den  store  Hjælp,  jeg  i  ham  har  halt, 
og  at  prise  hans  sjældne  Evner  som  Kunstner  og  som  Menneske. 

Hvordan  kom  dette  Samarbejde  i  Stand?  Den  nærmeste  Anledning  var  vist, 
at  vi  begge  var  Slaglosianere,  han  født  og  opdragen  i  Slagelse,  hvor  hans  Fader 
var  Tømrermester,  jeg  gammel  Elev  fra  Slagelse  lærde  Skole.  Bysbørn  finder 
let  hinanden.  Da  han  efter  bestaaet  Præliminæreksamen  kom  her  til  Byen  og 
begyndte  paa  det  tekniske  Institut  for  i  1870  at  fortsætte  paa  Akademiets  Byg¬ 
ningsskole,  da  fandt  han  mig  som  Lærer  paa  den  sidste  og  fandt  samtidigt  Be¬ 
skæftigelse  paa  min  private  Tegnestue.  Hvad  han  kan  have  lært  af  mig,  derom 
maa  andre  dømme.  Kun  maa  jeg  have  Lov  til  at  sige,  at  i  den  Skole,  i  hvil¬ 
ken  jeg  havde  gaaet,  blev  det  anset  som  tilladeligt  med  Konstruktionen  ogsaa  at 
laane  Form  og  Dekoration  fra  svundne  Tiders  Kunst.  Er  det  ikke  vor  fælles 
Arv,  som  det  kun  kommer  an  paa  at  bruge  med  Forstand  og  Følelse  efter  de 
Midler,  som  Tiden  giver  os,  men  saaledes,  at  vi  ikke  skal  have  Skam  deraf, 

om  end  Forbilledet  ofte  maa  forekomme  os  uopnaaeligt?  Vi  blev  saaledes,  i 
Tegnestuen  som  paa  Skolen,  2  Studenter,  en  ældre  og  en  yngre,  men  med 
samme  Kærlighed  til  og  Beundring  for  den  gamle  Kunst.  Der  er  næppe  betroet 
os  nogen  Opgave,  stor  eller  lille,  uden  at  den  er  benyttet  til  Forsøg  paa  at 
trænge  dybere  ind  i  dennes  Forstaaelse.  Men  er  nu  denne  Arv  fra  Fortiden  og 
Studiet  af  den  ikke  en  Byrde,  som  man  burde  kaste  af,  somme  mener,  for  at 
blive  mere  sig  selv,  mere  original?  Jeg  er  vis  paa,  at  Clausen  aldrig  har  følt 
den  som  saadan.  Hans  sunde  Sans  og  levende  Skønhedsfølelse  forhindrede  ham 
i  at  kedes  ved  de  gamle  Kunstformer,  selv  der,  hvor  der  ikke  var  Midler  til  at 
gengive  dem  i  al  deres  Rigdom  og  Storhed.  Alt  som  Aarene  gik  lærte  lian, 
som  vi  andre,  at  Studiet  ikke  er  en  Byrde,  men  en  Lettelse,  at  de  historiske 
Stilarter  er  lige  saa  mange  Sprog,  i  hvilke  den  bedst  kan  udtrykke  sit  aandelige 
Indhold,  der  kender  dem  grundigst,  forudsat  at  han  har  noget  at  sige  og  formaar 
at  give  det  Udtryk. 


—  230  — 


STATENS  MUSEUM  FOR  KUNST.  PROJEKT  FRA  1 885 . 


Dog  ved  Siden  af  Fortiden  glemte  Clausen  ikke  Nutiden.  Enhver,  der  har 
kendt  ham,  vil  vide,  med  hvilken  Interesse  han  fulgte  enhver  Bestræbelse  for 
at  bruge  og  forædle  de  Bygningsmaterialier,  som  vort  Land  og  vore  Handels¬ 
forbindelser  stiller  til  vor  Raadighed,  med  hvilken  Respekt  han  vurderede  ethvert 
dygtigt  og  ærligt  Haandværksarbejde,  og  med  hvilken  Glæde  han  hilste  det,  naar 
det  bar  Præg  af  Kunstens  forædlende  Indflydelse. 

Clausen  begyndte,  som  sagt,  i  1870  paa  Akademiets  Skoler  og  fik  sit  Af¬ 
gangsbevis  som  Architekt  i  1876.  1876 — 78  var  han  min  Konduktør  ved  Op- 

førelsen  af  Jakobskirken,  1879 — 80  ved  Opførelsen  af  det  tekniske  Selskabs  Skole. 
I  1881  havde  han  giftet  sig  med  den  livlige  og  dygtige  Aase  Cock  fra  Frede- 
riksværn,  hvis  Bekendtskab  han  havde  gjort  i  det  Pensionat  (Frk.  Lønborgs), 
i  hvilket  han  boede. 

De  unge  Folk  gjorde  deres  Bryllupsrejse,  som  tillige  blev  Clausens  første 
Studierejse,  til  Italien.  Den  strakte  sig  til  Pompeji  og  Pæstum,  endte  i  Toscana 
og  Verona.  Efter  Hjemkomsten  konkurrerede  Clausen  til  Akademiets  Guld- 
medaille,  som  han  vandt  for  Opgaven :  Et  Theater.  Han  rejste  saa  et  Aar  alene 
til  England  og  over  Frankrig  til  Italien  og  Sicilien,  men  næste  Aar  hentede  han 
sin  Hustru  og  lille  Datter,  tilbragte  en  længere  Tid  med  kunstindustrielle  Studier 

i  Berlin  og  drog  herfra  sammen  med  H.  Kampmann  og  F.  Koch  til  Venedig, 
senere  til  Florenz.  En  Øjensygdom,  som  havde  angrebet  Fru  Clausen,  truede  med 
at  forspilde  Rejsens  Glæde,  men  en  Operation  bragte  dog  Helbredelse,  saa  at 
Rejsen  endte  lykkeligt. 

Ikke  længe  efter  Hjemkomsten  var  jeg  af  Kjøbenhavns  Kommune  kaldet  til 
at  beklæde  det  nyoprettede  Stadsarchitektembede,  og  det  betroedes  mig  ogsaa  at 
vælge  mine  første  Hjælpere.  At  jeg  da  henvendte  mig  til  min  gamle  Ven  og 
Arbejdsfælle,  vil  næppe  undre  nogen.  Snarere  vil  det  maaske  have  undret  En 
og  Anden,  at  Clausen  med  hans  Forudsætninger  kunde  og  vilde  modtage  den 
underordnede  Stilling,  som  bødes  ham.  Dog,  han  var  altid  et  saare  nøjsomt  og 

beskedent  Menneske,  hvem  det  mindst  af  alt  kom  an  paa  at  gøre  sig  bemærket 
og  at  komme  til  at  spille  en  Rolle,  han  tog  den  Lejlighed,  der  tilbød  sig  til  en 
stadig  og  nyttig  Virksomhed  under  økonomisk  betryggende,  om  end  beskedne 
Kaar:  Hjemmets  stille  Lykke,  Omgangen  med  faa,  men  trofaste  Venner,  en  lille 
forfriskende  Dukkert  engang  imellem  i  Natur  eller  Kunst  —  det  var,  hvad  han 
satte  mest  Pris  paa. 

Med  Hæder  deltog  han  i  Konkurserne  for  Kunstmuseet,  for  Christiansborgs 
Genopførelse,  for  Kjøbenhavns  Raadhus  og  Privatbankens  Bygning.  Der  tilkendtes 
ham  flere  Præmier,  men  intet  af  disse  Byggeforetagender  førte  hans  Vej  bort 
fra  det  vante,  stadige  Arbejde  i  Kommunens  Tjeneste. 

Af  de  Arbejder,  som  ban  bar  kunnet  paatage  sig  ved  Siden  af  sin  kom¬ 
munale  Virsomhed,  er  sikkert  Bygningskomplekset  »Ny  Rosenborg «  et  af  de  be- 

tydeligste.  Den  forstandige  Økonomi,  med  hvilken  han  har  vidst  at  benytte 
den  valgte,  for  os  saa  hjemlige  Stilart,  den  Smag  og  Omhu,  med  hvilken  han 
har  gennemført  Bygningen  i  alle  dens  Detailler,  gør  den  efter  hans  Kaldsfællers 
enstemmige  Udtalelser  til  et  af  de  bedste  Eksempler  paa,  hvordan  et  moderne, 
kjøbenhavnsk  Beboelseshus  kan  bygges. 

Af  de  kommunale  Byggeforetagender,  ved  hvis  Projektering  han  navnlig 
har  været  virksom,  maa  foruden  Skolerne  i  Raadmandsgade  og  Vestervoldgade 

særligt  nævnes  de  elektriske  Sta¬ 
tioner,  Brandstationerne  m.  fl.  Ar¬ 
bejder  for  Magistratens  4de  Af¬ 
deling.  Dog,  foruden  disse  skyl¬ 
des  en  Række  mindre  Arbejder 
af  dekorativ  Natur  den  Lethed, 
med  hvilken  han  vidste  at  forme 
og  smykke  de  Genstande,  som 
i  en  ikke  ringe  Grad  bidrager 
til  at  give  en  By  sit  Præg  — 
de  nydelige  Brandalarmer  langs 
Farimagsgade  ere  udelukkende, 
de  store  elektriske  Kandelabrer 
for  største  Delen  Clausens  Værk. 
Kjøbenhavns  Kommune  havde 
ikke  nødig  uden  for  sin  egen 
Administration  at  søge  den  Bi¬ 
stand,  som  en  dannet  og  smag¬ 
fuld  Architekt  kan  yde. 

Saaledes  stod  han  som  en 
moden ,  fuldtudviklet ,  erfaren 
Kunstner.  Der  var  al  Udsigt  til, 
at  han  i  en  nær  Fremtid  vilde 
komme  til  at  indtage  en  ledende 
Stilling  ved  Kommunens  Bygge¬ 
arbejder.  Da  kaldtes  han  plud¬ 
seligt  bort:  en  Underlivssygdom 
tilintetgjorde  i  Løbet  af  faa  Dage 
berettigede  Forventninger.  At 
Kjøbenhavns  Kommune  i  den 
Kreds  af  begavede  og  dygtige  Architekter,  som  er  fremstaaet  i  det  sidste  Slægtled, 
vil  finde  ham  en  værdig  Efterfølger,  tør  man  haabe  og  vente;  men  hans  Familie 
og  hans  Venner  vil  med  Savn  og  Vemod  mindes  et  begavet  og  ædelt  Menneske, 
der  er  kaldet  bort,  som  det  kunde  synes  os,  kun  alt  for  tidligt. 

Kjøbenhavn,  den  25.  Februar  1904. 

L.  Fenger. 

NYERE  FORSKNINGER  OVER  BYGNINGSKUNST 
I  LILLEASIEN. 


KJ  0  B  EN  H  AVN 

DEN  12.  MARTS  1 904 

6.  Aargang  N2  24 


Ogsaa  Aandslivet  har  sine  Epidemier,  siger  Hermann  Usener  i  sin  be¬ 
rømte  Bog  »Gotternamen«.  Denne  Sandhed  gør  de  »stringente  Videnskabs- 
mænd«,  der  anser  Dagens  Evangelium  for  det  ene  saliggørende,  vel  i  at  ind¬ 
prente  sig.  Hvad  der  idag  er  »Videnskabens«  sidste  Ord,  er  imorgen  en  for¬ 
ældet  Taabelighed.  Intetsteds  skifter  Trosbekendelsen  hurtigere  end  her,  hvorfor 
Beskedenhed,  som  altid  er  en  skøn  Dyd,  navnlig  sømmer  sig  den  »stringente 
Videnskabs«  Dyrkere.  Længe  har  man  moret  sig  med  at  udlede  alle  Kristen¬ 
dommens  Tanker  fra  den  græske  Filosofi,  det  hele  kristelige  Kulturindhold  fra 
Antiken,  uden  at  indlade  sig  med  saadanne  Smaating  som  at  forklare,  hvorledes 
en  uddød  Aandsverden  bærer  sig  ad  med'  at  frembringe  en  ny  og  levende  — 
thi  at  Kristendommen  lever  endnu,  kan  vel  Ingen  nægte.  Nu  kommer  her  en 
yngre,  udmærket  Videnskabsmand,  Joseph  Strzygowski,  og  dokumenterer  viden¬ 
skabeligt  ( Joseph  Strzygowski:  Klein  asien ,  ein  Neuland  der  Kunstgeschichte ,  Leipzig 

1903),  at  Kristendommens  Kunst ,  som  man  hidtil  enstemmigt  har  afledt  fra  An- 
tiken,  er  opstaaet  og  udviklet  i  Lilleasien  og  Syrien,  at  den  altsaa  gror  frem  af 

samme  ford  som  de  kristne  Ideer. 

Da  Strzygowski  paa  Kongressen  i  Rom 
1903  fremlagde  sine  Resultater,  var  jeg  tilstede, 
og  jeg  vil  vanskelig  glemme  den  Forbløffelse, 
der  malede  sig  i  de  gamle  Forskeres  Ansigter  i 
stedse  stigende  Grad,  medens  den  unge  Mand, 
der  allerede  har  et  berømt  Navn,  Punkt  for 
Punkt  fremsatte  sine  overraskende  Paastande. 
Hans  Bog,  som  dengang  ikke  var  udkommet, 
vil  sikkert  vække  den  største  Opmærksomhed 
og  rimeligvis  megen  Modsigelse  rundt  omkring 
i  den  lærde  Verden. 

Strzygowski  har,  foruden  et  Par  mindre 
Studier  over  Renaissancens  Begyndelse  i  Italien, 
udgivet  en  Række  epokegørende  Værker  over 
Forholdet  mellem  Europas  og  Orientens  Kunst 
i  Oldtid  og  Middelalder.  Hans  Hovedarbejder 
er  »Orient  oder  Rom«,  »Hellas  in  des  Orients 
Umarmung«,  samt  den  storartede  Samling  »By- 
zantinische  Denkmåler«,  som  han  redigerer. 
Igennem  disse  Værker  har  han  forberedt  og  ud¬ 
viklet  den  Anskuelse,  han  i  sin  nyeste  Bog  frem¬ 
stiller  fuldt  færdig. 

Her  skal  navnlig  tages  Hensyn  til  hans  Behandling  af  Architekturen,  der 
forresten  ogsaa  udgør  Bogens  Hovedparti. 


FIG.  3.  HOVEDKIRKEN  I  BINBIRKILISSE. 

Strzygowskis  Udgangspunkt  er  de  mærkelige  Kirkeruiner  i  Binbirkilisse 
(o:  »de  tusind  og  een  Kirker«),  som  Léon  de  Laborde  første  Gang  tegnede  og 
opmaalte  1826.  De  er  siden  ikke  bleven  undersøgte  før  i  1895  af  Smirnow 
og  i  1900  af  J.  W.  Crowfoot.  Disse  to  Forskere  har  overladt  Strzygowski 
deres  Materiale,  som  er  langt  righoldigere  end  La¬ 
bordes  ;  og  paa  Grundlag  af  dette,  samt  sine  egne 
Iagttagelser  i  Lilleasien,  opbygger  han  nu  sit  Resultat. 

Binbirkilisse  ligger  i  det  sydøstlige  Lilleasien, 
nær  ved  Konia  (Oldtidens  Iconium),  ind  under 
Bjærget  Kara  Dagh;  de  nuværende  Beboere  er  Turko- 
manner,  Egnen  en  vandløs  Ørken.  Hine  talrige 
Kirkeruiner  i  Forening  med  Egnens  Øde  ledede 
Laborde  paa  den  Tanke,  at  Anlæget  oprindeligt 
havde  været  et  mægtigt  Kloster;  men  de  senere 
Forskere  mener  alle,  at  det  har  været  en  Provinsby, 
typisk  for  den  ældre  byzantinske  Tid,  med  en  no¬ 
genlunde  talrig  Befolkning  (ca.  30,000)  og  Sæde  fol¬ 
en  Biskop.  Vi  befinder  os  jo  her  i  Nærheden  af 
den  Egn,  hvor  Kristendommen  udfoldede  sit  rigeste 
Liv  i  det  4de  Aarhundrede ;  Nordøst  for  Binbirkilisse 

FIG.  4- 

ligger  Nasianz,  Nyssa  og  Cæsarea,  som  minder  om  kirke  nr.  3 1  binbirkilisse. 
Kappadokiens  Trestjerne:  de  to  Gregorer  og  den 

store  Basilius.  Binbirkilisses  Kirk ttype  er  gennemgaaende  fra  Tiden  før  Konstan¬ 
tin  (Presbyteriet  er  lille  og  tarveligt),  men  de  fleste  Bygninger  synes  opførte  i 
Tiden  mellem  Konstantin  og  Justinian.  I  det  7de  Aarh.  eller  senere  er  Byen 
saa  bleven  ødelagt  af  Araberne  eller  forladt. 

Naar  man  sammenligner  Binbirkilisses  Basilikaer  med  de  fire  karakteristiske 


fig.  5.  klippegrotte  i  gørf.medalfn  ved  yrgyb,  circa  aar  400. 


Grupper  i)  Roms,  2)  de  syriske,  3)  de  nordafrikanske,  4)  de  byzantinske  i 
Konstantinopel,  Saloniki  og  Ravenna,  saa  kommer  man  til  følgende  Resultater: 
a)  efter  Materialets  Art  (Kvader)  hører  disse  Basilikaer  til  den  syrisk-nordafrikanske 
Kreds;  b)  de  fjerner  sig  fra  den  nordafrikanske  og  nærmer  sig  den  syriske  ved 
at  have  en  aaben  Forhalle,  taarnagtige  Flankebygninger  paa  Facaden,  Indgange 
i  Længdevæggen  og  Vinduer  i  Apsis;  c)  hvad  der  er  selvstændigt  for  Binbirki- 
lisses  Basilikaer  er,  1)  at  Apsis  stedse  er  uden  de  firkantede  Siderum,  som  alle¬ 
rede  i  det  4de  Aarh.  forefindes  i  de  syriske  Kirker,  2)  at  baade  Korets  Grund¬ 
plan  og  dets  Hvælving  er  i  Hesteskoform *),  3)  at  Hvælvingen  bæres  af  Piller 
med  Halvsøjler,  og  4)  at  Vinduerne  er  rundbuede,  undertiden  sammenkoblede  to 
og  to  med  en  Pille  imellem. 

Den  sandsynligste  Hypothese  er,  at  den  syriske  og  lilleasiatiske  Kunst  har 
sin  fælles  Rod  i  de  indfødte  Folks  oprindelige  Bygningsformer.  Fra  Hetiterne 
har  Assyrerne  overtaget  den  aabne  Forhalle  med  de  to  Trappetaarne;  allerede 

Puchstein  paaviste  Sandsynligheden 
af,  at  denne  karakteristiske  Facade- 
Type  er  arvet  fra  gammelsyrisk  eller 
fønikisk  Tempelfacade. 

Man  har  hidtil  ment  (bl.  a. 
Mommsen),  at  Lilleasien  helt  igen¬ 
nem  blev  helleniseret  i  Tiden  efter 
Alexander,  men  Architekturen  viser, 
at  det  kun  var  Kystlandene,  Stor¬ 
byerne  (Efesos,  Antiochia),  de  Dan¬ 
nedes  Klasser,  som  modtog  den  klas¬ 
siske  Kultur.  Længere  inde  i  Landet 
holdt  den  oprindelige  orientalske  Aand 
sig,  indtil  Kristendommen  optog  og 
omdannede  den**).  Efter  Konstantin 
begynder  saa  en  Reaktion  fra  Orienten  paa  Hellenismen-,  denne  Tilbagevirkning 
bliver  af  den  største  Betydning  for  den  senere  byzantinske  og  —  europæiske 
Kunst.  Herom  senere!  Om  den  kristne  Basilika-Type  er  af  orientalsk  Oprindelse, 
kan  endnu  ikke  afgøres;  alle  Forsøg  paa  at  aflede  den  af  antike  (græske  eller 
romerske)  Former  er  som  bekendt  mislykkede***).  Men  hvad  der  lader  sig 
godtgøre  er,  at  den  græske  Architekturs  Hovedelement,  Søjlen,  absolut  mangler 
i  Binbirkilisse,  medens  Pillen  med  den  til-  eller  indmurede  Halvsøjle  til  Gengæld 


*)  Hesteskobuen  findes  i  persiske  Monumenter  fra  Sassanidernes  Tid.  Om  dens  Op¬ 
rindelse  er  iranisk,  mesopotamisk  eller  hetitisk,  kan  næppe  afgøres;  den  findes  ogsaa  i 
Indiens  Hulebygninger.  Men  at  den  er  orientalsk,  er  sikkert  nok.  Hverken  Rom  eller 
Byzans  har  anvendt  den.  Fra  de  romerske  og  hellenistiske  Basilikaer  afviger  Binbirkilisses 
(og  andre  lilleasiatiske  Typer)  endvidere  ved  at  være  hvælvede,  medens  den  vestlige  Basi¬ 
lika  har  et  fladt  Trætag,  hvilende  paa  Søjler  (ikke  Piller). 

**)  Den  berømte  Theolog  Ad.  Harnack  er  fra  et  rent  kirkehistorisk  Synspunkt  kom¬ 
met  til  ganske  samme  Resultat  som  Strzygowski. 

***)  En  af  de  betydeligste  moderne  Forskere,  Witting:  »Anfånge  christlicher  Archi- 
tektur«,  mener,  at  Basilikaen  er  en  primitiv  kristelig  Frembringelse. 

ikke  har  nogen  som  helst  Parallel  i  græsk  Architektur.  Hesteskobuen,  Trappe- 
taarnene,  Hvælvingen*)  o.  s.  v.,  intet  af  alt  dette  kan  stamme  fra  hellenistisk 
Paavirkning,  end  ikke  ved  Degeneration.  Vi  staar  her  ganske  afgjort  overfor  en 
oprindelig  national  Kunst. 

Dette  gen ui nt-orientalske  gjorde  Landet  særligt  modtageligt  for  Klostertanken, 
da  den  kom  fra  Syrien  og  Ægypten.  Rimeligvis  er  denne  Tanke  jo  oprindelig 
indisk.  Kristendommen  kom  i  alt  Fald  til  Kappadokien  som  en  Befrier  fra 
Hellenismens  Tyranni.  Det  var  ikke  Kristendommen,  der  blev  helleniseret,  det 
var  den  kristne  Anskuelse ,  der  orientaliserede  Hellenismen.  Den  store  Formidler  er 
Konstantin.  Kristendommens  Kultus  fordrede  et  virksomt  Inderrum ;  derfor  blom¬ 
strer  Centralbygningen  i  Lilleasien 
ved  Siden  af  Basilikaen ;  derfor 
udsmykkes  Rummet  med  Orna¬ 
menter  og  Farver;  men  —  dette 
var  garn  mel- orientalsk  Skik. 

Men  nu  Centralbygningen .?  Bin- 
birkilisse  har  allerede  en  raffineret 
konstrueret  Oktogon.  Lilleasien 
har  overhovedet  en  Mængde  Okto- 
goner,  tildels  storartede  (Nazianz, 

Wiranschehr  o.  s.  v.).  Roms  Eks¬ 
empler  er  forsvindende  ved  Siden 
af  disse.  Strømmen  er  ogsaa  for 
denne  Forms  Vedkommende  gaaet 
fra  Lilleasien  over  Byzanz  (Kon¬ 
stantin)  til  Ravenna  og  Aachen. 

I  331  begyndte  Konstantin  i  An- 
tiochia  den  store  Oktogon,  som 
Eusebius  beskriver,  og  hans  Apo¬ 
stelkirke  i  Konstantinopel,  hvor 
han  blev  begravet,  var  sikkert 
ogsaa  en  Centralbygning  (Kors¬ 
kuppelkirke).  I  et  Brev  fra  Gre¬ 
gor  af  Nyssa  fra  ca.  380  omtales 
en  Oktogon,  han  vil  bygge  over  en  Martyrgrav ;  af  hans  Beskrivelse  fremgaar 
det,  at  Tamburen  allerede  forefindes;  den  stammer  altsaa  ikke  fra  den  senere 
byzantinske  Tid. 

Korskuppelkirken  stammer .  vistnok  fra  de  orientalske  Klippegrave  (Sidon, 
Pal  myra  o.  s.  v.).  Konstantins  Apostelkirke  var  vel  Oldtidens  mest  storartede 
Eksempel.  Der  behøves  ingen  Indflydelse  fra  de  romerske  Thermer  til  For¬ 
klaring.  I  Alexandrias  og  Antiochias  Thermer  var  Kuplen  sikkert  i  Brug  tidligere 


FIG.  7.  AF  KUPPELBASILIKAEN  KODSCHA  KALESSI. 
170  EFTER  KRISTUS. 


*)  Erechteions  Halvsøjler  er  af  en  hel  anden  Art.  —  Hvælvingen  stammer  rimeligvis 
fra  Orienten  og  er  af  Etruskerne  bragt  derfra  til  Italien.  I  Lilleasien  findes  Hvælvings¬ 
konstruktioner  saa  udviklede,  at  Europa  ikke  har  noget  lignende  før  i  den  romanske 
Middelalder. 

end  i  Rom.  Korsformen  har  oprindelig  symbolsk  Betydning;  denne  Kirketype 
benyttedes  oprindelig  som  Gravkirke  over  Martyrgravene  eller  som  Triumfkirke 
paa  et  tidligere  hedensk  Tempels  Grund.  Ambrosius’  Indskrift  i  Milanos  Apostel¬ 
kirke  382  lyder  paa,  at  »Korsformen  er  Tegnet  paa  Kristi  Sejr,  hans  Triumfs 
hellige  Billede.« 

Den  mærkeligste  Konsekvens  af  de  foregaaende  Udviklinger  er  imidlertid 
den  Paastand,  at  den  romanske  Kirketype  stammer  fra  Lilleasien.  Man  mærke  sig 
følgende  Punkter:  1)  den  hellenistiske  Basilika  har  fladt  Træloft,  den  lilleasiatiske 
er  hvælvet;  2)  den  hellenistiske  Basilika  har  Atrium,  som  overflødiggør  eller 
hæmmer  Facadens  frie  Udvikling,  den  lilleasiatiske  Basilika  har  Forhallen  mellem 
de  to  Trappetaarne  og  intet  Atrium;  3)  den  hellenistiske  Basilika  har  Søjlen  som 
Element,  den  lilleasiatiske  har  den  for  Romanismen  karakteristiske  Pille  med 
Halvsøjler;  4)  Kirkerne  i  Binbirkilisse  viser  os  Vinduer  i  Rundbue- 


FIG.  9. 

FIG.  8.  KRISTUS  SOM  LÆRER  OG  SOM  DEN  GODE  HYRDE.  TAARNBYGNING. 

BASRELIEFS  FRA  MUSEO  CIVICO  I  BRESCIA,  4.  AARH. 


koblede.  Alt  dette  peger,  som  man  ser,  i  Retning  af  den  romanske  Type.  Vi 
forefinder  som  bekendt  syrisk  Indflydelse  i  Diokletians  Palads  i  Spalato,  i  Theo- 
doriks  Grav  i  Ravenna,  i  Arenaen  i  Arles  samt  i  Nimes’  »Bains  de  Diane«; 
hvad  er  rimeligere,  end  at  ogsaa  Kirker  i  lilleasiatisk  Stil  har  afgivet  Forbilledet 
for  europæiske  Kirker?  Strømmen  er  gaaet  over  Marseille — Milano — Ravenna. 
Først  (oversøisk)  Marseille !  De  tre  Byer  har  man  tidligere  opfattet  som  en 
fremskudt  Forpostlinie  for  de  romerske  architektoniske  Ideer.  De  har  tværtimod 
dannet  en  Vold,  der  hindrede  Roms  Indflydelse  i  at  trænge  mod  Nord.  S.  Lorenzo 
i  Milano,  denne  Architekturhistoriens  store  Gaade,  er  rimeligvis  et  Eksempel  paa, 
hvorledes  en  orientalsk  Basilika  saa  ud;  romersk  er  den  i  alt  Fald  ikke*). 
Netop  i  Tiden  mellem  Konstantin  og  Justinian  strutter  det  orientalske  Aandsliv 
af  Sundhed  og  skabende  Kraft,  medens  det  romerske  er  ganske  dødt.  Kun 
»stringente  Filologer«  kan  plukke  modne  Frugter  af  et  udgaaet  Træ. 

*)  Lige  fra  Ambrosius’  Dage  har  Milano  dannet  en  Opposition  til  Rom.  Bvens  Menig¬ 
hed  har  den  Dag  idag  sin  særegne  Ritus  og  sin  orientalsk-græske  Liturgi.  Paven  har  ofte 
stræbt  at  faa  den  afskaffet,  men  Biskop  og  Folk  har  hidtil  ihærdigt  modsat  sig  det.  Det 
er  et  interessant  Træk. 


—  242 


Men  vi  har  andre  Fingerpeg.  Det  berømte  Elfenbens- »Lipsanothek«  i 
Brescia  fra  det  4de  Aarh.  (Fig.  8  og  9)  viser  os  en  Kirkefacade  med  to  Taarne, 
ved  Siden  deraf  en  rundbuet  Hvælving,  og  andetsteds  et  fritstaaende  Taarn. 

Ganske  lignende  Former  ser  vi  i  Werdenerskrinet  (Victoria- Albert  Museet 
i  London)  samt  paa  S.  Sabinas  Trædør  i  Rom  (fra  det  5te  Aarh.),  hvor  Kirken 
tydeligt  angives  ved  et  Kors  (Fig.  10).  Ingen,  der  ser  paa  disse  Billeder,  kan 
tvivle  om,  at  den  romanske  Facades  Ide  gaar  tilbage  til  det  4de — 5 te  Aarh.,  og 
hvor  findes  der  saa  Spor  af  den  andetsteds  end  i  Lilleasien?  —  Jo,  et  Sted! 

Fra  Tidsrummet  mellem  det  4de  og  6te  Aarh.  (Formodningerne  svinger 
mellem  disse  Tal)  findes  Syd  for  Rossano  i  Kalabrien  en  Kirke,  kaldet  Roccella 
di  Squillace*),  som  viser  os  den  romanske  Kirketype  ganske  tydeligt  udviklet. 


FIG.  IO.  BASRELIEF  FRA  S.  SABINA  I  ROM,  5.  AARH.  FIG.  II.  BAS1LICA  I  ROCCELLA  DI 

SQUILLACE  (MELL.  4.  OG  6.  AARH.). 

Over  en  Krypt  hæver  sig  Koret  med  Transept  og  tredelt  Apsis.  Hovedapsis  er 
i  Hesteskoform!  Kirken  har  været  overhvælvet.  Denne  Form  kan  ikke  være 
kommet  andetstedsfra  end  fra  Lilleasien. 

Dehio**)  har  udviklet,  at  den  romanske  Form  er  ældre  end  Ottonernes 
Tid ;  han  vil  føre  den  tilbage  til  Karolingernes  Tid  og  mener,  at  f.  Eks.  Dobbelt¬ 
koret  er  en  genial  karolingisk  Ide.  Denne  Ide  budes  imidlertid  udført  i  Øvre- 
ægypten  (Hermantbis)  og  i  Baalbek;  den  stammer  fra  Orienterings-Ombytningen. 
Men  Østningen  trængte  netop  frem  fra  Lilleasien.  I  Antiochia  holdt  man  paa 
Véstningen,  og  i  Rom  var  man  som  bekendt  lige  glad,  idet  her  bndes  Kirker 
med  Alteret  i  alle  mulige  Verdenshjørner.  Dobbeltkoret  trænger  frem  med 


*)  Opmaaft  i  den  nyeste  Tid  af  Major  Caviglia. 

**)  Se  Jahrbuch  d.  k.  preuss.  Kunstsamml.  X  (1889). 

Klosterbevægelsen,  som  er  en  orientalsk  Bevægelse.  Ogsaa  Kapelkransen  kommer 
med  den;  derfor  naar  den  til  Sydfrankrig  med  Martin  af  Tours,  Munketankens 
Missionær  blandt  Frankerne.  Apsis  i  Kløverbladsform  er  ganske  afgjort  først 
konstrueret  i  Ægypten. 

Den  romanske  Kunsts  fundamentale  Tanker  er  altsaa  alle  af  orientalsk  Oprindelse. 
Dette  formindsker  naturligvis  ikke  de  Mesteres  Betydning,  der  udviklede  Tan¬ 
kerne  til  hin  Skønhed  og  Højhed,  hvorved  de  —  navnlig  efter  at  Gothiken 
havde  draget  Konsekvenserne  —  staar  som  den  græske  Tempel-Idés  Jævnbyrdige 
i  Kunstens  Historie.  Kristendommens  nye  Liv  i  de  germanske  Racer  optog  og 
fortsatte  de  Tanker,  der  var  født  til  Verden  med  Kristendommen  selv  i  dens 
Fødeland.  Kun  af  Liv  kommer  Liv.  Bestræbelserne  for  at  udlede  Liv  af  Død 
hører  ind  under  Kategorien:  »Aandslivets  Epidemier«. 

P.  A.  Rosenbf.rg. 


FORSKELLIGT. 

Digler-Monumenter  i  Paris.  For  Digteren  André  Chenier,  som  blev  guillo¬ 
tineret  under  Revolutionen,  er  det  foreslaaet  at  rejse  et  Monument.  Pladsen  for 
dette  er  endnu  ikke  bestemt,  men  Komiteen  har  anmodet  Billedhuggeren  Denys 
Puech  om  at  udføre  en  Model,  i  hvilken  en  Portrætmedaillon  af  Digteren  vil 
blive  sammenstillet  med  den  af  Puech  udførte  Figur  »Jeune  Captive«,  som  findes 
i  Luxembourg-Museet. 

For  Alexandre  Dumas  fils’  Monument  har  Billedhuggeren  de  Saint-Marcaux 
nylig  fuldendt  en  Model  i  fuld  Størrelse.  Monumentet  skal  have  Plads  lige 
overfor  det,  som  er  rejst  for  den  ældre  Dumas  paa  Place  Malesherbes ;  det  skal 
udføres  i  Sten  og  fremstiller  Dumas  siddende,  iført  en  folderig  Kappe  og  med 
en  Pen  i  Haanden.  Paa  den  ene  Side  af  den  runde  Piedestal  findes  en  Gruppe 
Figurer,  der  hentyder  til  Digterens  Hovedværker,  særlig  »Kameliadamen«.  Bag 
ved  Piedestalen  findes  endnu  en  Figur,  som  skal  symbolisere  Ungdommen. 
Monumentet  regnes  for  at  være  et  af  de  bedste  Arbejder,  de  Saint-Marcaux 
endnu  har  udført. 

¥ 

Technicum  i  Strelitz  i  Mecklenbnrg  begynder  sit  Sommersemester  den  7.  April 
med  Undervisning  i  forskellige  Bygningsfag,  saavelsom  Maskinvæsen  og  Elektro¬ 
teknik.  Program  erholdes  gratis  tilsendt  ved  Henvendelse  til  Anstaltens  Eor- 
valtning. 

En  international  Konkurrence  angaaende  Tilvejebringelsen  af  Udkast  for  Byen 
Barcelonas  Sammenbygning  med  sine  Forstæder  er  udskrevet,  og  Fristen  for 
Indleveringen  af  Tegninger  udløber  den  3,  December  1904.  Præmierne  er  paa 
35,000,  10,000  og  5000  Francs.  Program  og  Bilag  kan  erholdes,  naar  man 
herom  indsender  Begæring  til  Staden  Barcelona  samt  vedlægger  10  Fr. 

Udgiver:  AKADEMISK  ARCH1TEKTFORENING.  —  Redaktør:  Architekt  K.  ARNE-PETERSEN 
Redaktionsudvalg:  Architekterne  EUGEN  JØRGENSEN  og  ALFR.  THOMSEN. 

Kontor:  Helgolandsgade  5.  Telf.  4535. 

Trykt  lios  Nielsen  &  Lydiche. 

ANSGARS  KIRKE 
I  ODENSE. 


ARCHITEKT 
N.  JACOBSEN. 


Efter  at  St.  Knuds  Sogn  i  Odense 
ved  Byens  stærke  Vækst  havde 
naaet  et  Folketal  af  henved  25,000 
Mennesker,  besluttedes  det  som 
Forberedelse  til  en  Deling  af  Sog¬ 
net  at  skride  til  Iværksættelsen 
af  Opførelsen  af  en  ny  Kirke, 
der  kunde  blive  Sognekirke  for 
Byens  vestlige  Kvarter. 

Da  en  i  den  Anledning  dan¬ 
net  Komite  ved  frivillig  Indsam¬ 
ling  havde  faaet  tegnet  et  Beløb 
af  ca.  50,000  Kr.,  indgik  den  til 
Regering  og  Rigsdag  med  Andra¬ 
gende  om  et  Statstilskud  til  Kir¬ 
kens  Opførelse,  hvilket  bevilgedes 
paa  Finansloven  1901 — 02  med 
30,000  Kr. 

Odense  Byraad  skænkede 
Byggegrund  til  Kirken  i  Anlæget 
ved  Kirkegaardsalleen. 

Den  23.  Oktober  1901  ned- 
lagdes  Grundstenen,  og  den  30. 
November  1902  fandt  den  høj¬ 
tidelige  Indvielse  Sted. 

Kirken  er  udvendig  opført 
af  røde,  haandstrøgne  Sten  med 
Sokkel,  Dørindfatning  og  Gavl¬ 
afdækninger  af  Granit.  Tagene  er 
dækkede  med  sortglaserede  Tag¬ 
sten. 

Det  indvendige  Rum  er  hvæl¬ 
vet  med  murede  Hvælvinger.  Væg¬ 
ge  og  Hvælvinger  er  skurede  og 
hvidtede,  og  den  foreløbige,  spar¬ 
somme  Dekoration  er  udført  i 
Kalkfarve. 

Kirken  er  opført  efter  Teg¬ 
ninger  af  Architekt  N.  Jacobsen 
i  Odense. 

Naar  fraregnes  Modelleringen 
af  Relieffet  over  Hoveddøren  (ud¬ 
ført  af  Th.  Bærentzen)  og  største 
Delen  af  Stenhuggerarbejdet ,  er 
alt  Arbejde  udført  af  Byens  Haand- 
værkere. 

ANSGARS  KIRKE  I  ODENSE.  ARCHITEKT  N.  JACOBSEN, 


ANSGARS  KIRKE  ARCHITEKT 

I  ODENSE.  N.  JACOBSEN. 


I  Efteraaret  1903  har  Kirken  faaet  et  Orgel  udført  af  A.  H.  Busen  & 
Sønner  i  Kjøbenhavn. 


ET  NORSK  SKIFERBRUD. 


Den  Dag,  da  de  fornøjelige  og  dristige  »Hopløb«,  havde  fundet  Sted  paa 
Hohnenkollen,  var  jeg  paa  Turisthotellet  saa  heldig  at  blive  forestillet  for 
Hr.  T.  Piesner,  som  er  Direktør  for  det  skandinaviske  Skifer-Aktieselskab  Slidre, 
der  har  sit  Sæde  i  Kristiania,  men  er  startet  i  Kjøbenhavn.  Det  lykkedes  mig 
at  formaa  Skiferselskabets  Bestyrelse,  der  var  samlet  paa  Hotellet,  til  den  næste 
Morgen  at  tage  mig  med  til  Selskabets  Brud  i  Østre  Slidre  i  Valdresdalens 
nordlige  Hjørne,  ca.  3000  Fod  over  Havet  og  kun  faa  Mil  fra  Jotunhejms  med 
evig  Sne  klædte  Fjældtoppe. 

Rejsen  til  Slidre  —  og  samtidigt  dermed  Transporten  af  Skifer  til  Om¬ 
verdenen  —  er  bleven  lettet  betydeligt  ved  Anlæget  af  Banen  til  »Tonsaasen«, 
det  bekendte,  ca.  2000  Fod  over  Havet  beliggende  Kursted  for  Brystsvage. 

Tidligere  maatte  Skiferen  pr.  Vogn  eller  Slæde  transporteres  ca.  95  Kilo- 

meter  før  den  naaede  Randsfjorden,  hvorfra  den  atter  skulde  omlastes  paa  Dam¬ 
per  og  Bane  for  at  naa  Kristiania.  Nu  er  Afstanden  fra  Bruddene  til  Stationen 
ca.  48  Kilometer  og  vil  snart  ved  Banens  Forlængelse  blive  yderligere  reduceret 
til  ca.  1 5  Kilometer,  saa  at  Skiferen  kun  skal  transporteres  pr.  Hest  denne  korte 
Strækning,  før  den  naar  Jærnbanen,  der  fører  den  direkte  til  Station  i  Danmark, 
Norge,  Sverrig  eller  Tyskland. 

Det  vil  forstaas,  hvilken  Betydning  dette  har  for  Prisen  paa  denne  over¬ 
ordentligt  smukke  Skifer. 

Disse  Brud,  der  findes  i  det  stejle  Affald  af  den  øverste  Aas  af  Fjældene 
ved  Slidre,  har  været  drevne  i  over  hundrede  Aar,  men  hidtil  paa  yderst  pri¬ 
mitiv  Maade  som  rent  Bondebrug  med  »Skantøkse«,  uden  Plan,  væsentlig  med 
den  lokale  Afsætning  for  Øje,  idet  Transporten  var  for  dyr  og  Produktet  for 
tarveligt  til  Forarbejdelse  for  Eksport. 

Driften  er  nu  fuldstændigt  rationel  og  Produktet  i  Aktieselskabet  Slidres 
Gruber,  som  bestaar  af  saavel  blaa  og  violet  som  den  fineste  grønne  Skifer,  er 
i  flere  af  Bruddene  af  aldeles  fortrinlig  Beskaffenhed  og  viser  sig  at  blive  smuk¬ 
kere,  jo  dybere  Lagene  ligger,  saa  at  den  maa  regnes  for  finere  end  selv  den 
fine  Wales-Skifer.  Skiferblokkene  sprænges  med  Krudt  og  groftkløves  nede 
i  Gruberne,  bringes  derefter  ved  Hejseværk  op  og  videre  ved  Skinneveje  frem 
til  »Klippehusene«,  hvor  Finspaltningen  og  Tifldipningen  med  Skifersaksen  efter 
de  forskellige  Modeller  foregaar,  hvorefter  den  færdige  og  sorterede  Skifer 
læsses  paa  Vogn  eller  Slæde  for  at  bringes  videre,  medens  Affaldet,  der  sikkert 
senere  vil  blive  Genstand  for  Udnyttelse,  kastes  til  Side. 

Siden  Aktieselskabet  Slidre  blev  dannet  og  har  faaet  en  Del  af  sin  mægtige 
Brudrække  i  rationel  Drift,  leverer  Selskabet  Skiferen  i  aldeles  nøjagtige  Former 
og  i  Tykkelser  fra  ca.  4  til  6  mm.  —  ja  den  kan  uden  Vanskelighed  spaltes 
lige  ned  til  en  Tykkelse  som  almindeligt  Vinduesglas,  saa  at  den  uden  1  vivl 
vil  kunne  optage  Konkurrencen  med  Wales-Skiferen,  og  Selskabet  har  da  ogsaa 
gennem  sin  tidligere  Repræsentation  i  Danmark,  der  har  ladet  Skiferen  under¬ 
søge  af  Statsprøveanstalten  med  et  meget  gunstigt  Resultat,  udført  en  Del  Leve: 
rancer  til  den  danske  Stat. 

Skiferen  fremkommer  ret  forskellig  baade  i  Henseende  til  Farve,  Finhed  og 
Styrke.  I  enkelte  Gruber,  »Skreobruddene«,  udmærker  den  sig  ved  sin  sjældne, 
lysegrønne  Farve  og  samtidigt  ved  sin  Finhed  og  Elasticitet.  Denne  egner  sig 
da  særlig  til  Eksport  og  er  meget  efterspurgt  fra  England;  men  ogsaa  i  de  øv¬ 
rige  dette  Aktieselskab  tilhørende  Gruber  produceres  der  smuk  og  stærk  Skifer, 
der  godt  kan  stilles  ved  Siden  af  »Port  Madoc«-Skiferen,  der  ikke  har  den 
smukke  grønne  Farve,  som  i  Slidreselskabets  fineste  Brud,  ej  heller  dennes 
Elasticitet.  Hvad  der  navnlig  udmærker  dette  Selskabs  Skifer  er,  at  den  ikke 
springer  efter  Længden,  hvad  der  er  Tilfældet  saavel  med  en  Del  andre  Skifer¬ 
sorter  fra  Slidre  som  ogsaa  med  adskillig  engelsk  Skifer. 

Da  Selskabet  dannedes  i  Kjøbenhavn  i  Juli  Maaned  f.  A.,  var  Produktionen 
beregnet  til  aarligt  2  Millioner  Stkr.  Skifer,  men  paaregnes  meget  snart  at  kunne 
bringes  op  til  4  å  5  Millioner  Stkr.  aarligt,  og  paa  Grund  af  denne  Skifers  For¬ 
trin  og  de  betydelig  forbedrede  Transportforhold,  vil  den  kunne  optage  Konkur¬ 
rencen  med  al  anden  europæisk  Skifer.  Selskabet  beskæftiger  allerede  nu  ca.  60 

øvede  Mænd  ved  Bedriften,  foruden  en  Mængde  Heste  ved  Transporten.  En 
enkelt  Mand  kan  tilhugge  op  imod  800  Stkr.  Skifer  om  Dagen. 

Det  er  højst  interessant  at  besøge  Bruddene  og  overvære  saavel  Spræng¬ 
ningerne  paa  Bunden  af  Gruberne  som  Arbejdet  i  Klippehusene;  navnlig  ved 
her  at  følge  Spaltningen  og  Klipningen  af  Skiferpladerne  beundrer  man  den 
Færdighed,  hvormed  de  øvede  »Spaltere«  finder  netop  det  Sted,  hvor  Spalte- 
jærnet  skal  anbringes  for  at  opnaa  den  rette  Tykkelse  af  Pladerne,  der  kan  være 
2 — 3  Meter  lange  og  1 — 2  Meter  brede,  og  dog  spaltes  i  hele  sin  Størrelse 
ned  til  den  passende  Skifertykkelse. 

Man  har  heroppe  et  pragtfuldt  Udsyn  imod  de  sneklædte  Jotunfjælde,  der  i 
klart,  glitrende,  stille  Solskinsvejr  med  ca.  20  Graders  Kulde  taarnede  sig  i  Nord 
i  kold,  ensom  Majestæt.  Ogsaa  af  denne  Grund  vil  en  almindelig  Turist  ikke 
fortryde  at  tage  Skiferbruddene  med  paa  sin  Tur  til  Jotunhejm. 

Selve  Rejsen  fra  Kristiania  langs  Randsfjorden,  over  Tonsaasen,  gennem 
Valdres  med  den  dejlige  Voldbofjord  i  Vest  og  Jotunfjældene  i  Nord  er  saa 
betagende  og  rig  paa  Afveksling,  at  denne  alene  rigeligt  lønner  en  Udflugt  til 
disse  interessante  Skiferbrud. 

Selskabets  Dannelse  er  ret  karakteristisk. 

Hr.  T.  Piesner,  Selskabets  nuværende  Direktør,  der  i  nogle  Aar  havde 
drevet  Bruddene  paa  Forpagtningskontrakter  og  solgte  Produktionen  fra  sin  For¬ 
retning  i  Kristiania,  blev  klar  paa,  at  Bruddene  indeholdt  saa  megen  og  fin 
Skifer,  at  den  efter  Anlæget  af  den  nye  Valdresbane  maatte  kunne  udnyttes  paa 
ganske  anden  Maade,  naar  der  kunde  skaffes  større  Kapital  tilveje.  Han  rejste 
derfor  til  Kjøbenhavn,  hvor  det  i  Løbet  af  8  Dage  lykkedes  ham  gennem  Sag¬ 
førerfirmaet  Overretssagførerne  Emil  Beyer  og  G.  Hemmingsen  at  tilvejebringe 
det  første  Aktiebeløb,  hvormed  Selskabet  startedes.  Da  Begyndelsen  var  gjort, 
kom  der  yderligere  tysk  og  engelsk  Kapital  til. 

I  Bestyrelsen  sidder  d’Hrr.  T.  Piesner  som  administrerende  Direktør,  General¬ 
direktør  C.  Delgobe,  forhen  Leder  af  et  stort  fransk  Grubeselskab  i  Norge,  som 
teknisk  Leder,  og  Overretssagfører  Klinkenberg  i  Kristiania  som  juridisk  Medlem. 

Selskabets  Repræsentanter  og  Eneforhandlere  er  for  Kjøbenhavn  og  Skaane 
C.  Wienbergs  Stenhuggerier,  for  Hamburg  det  bekendte  Firma  Krogmann,  Becker, 
Elkan  &  Co.  og  for  England  de  store  Skiferfirmaer  Ellis  Partridge  &  Co.  og 
Dawber  Townsley  &  Co.  limitid. 

0.  B. 


TEKNISKE  MEDDELELSER. 

Antinonnin  er  et  Middel  til  Beskyttelse  af  Træ  og  Bygningstømmer  mod 
Svamp,  Raaddenskab,  Orm  m.  m.  Til  Imprægnering  af  Bjælker,  Vægbeklædninger 
o.  lign.  er  en  to  Gange  gentagen  Paastrygning  tilstrækkelig;  hertil  maa  da  helst 
anvendes  en  varm  2  pCt.  stærk  Opløsning.  Lofter  og  Vægge,  som  skal  hvidtes 
med  Kalk,  kan  med  Fordel  forinden  denne  Hvidtning  bestryges  een  Gang  med 
Antinonnin.  Hvor  der  allerede  har  dannet  sig  Skimmel  o.  lign.,  maa  dette  først 

fjernes  forinden  Paastrygningen  finder  Sted;  stærkt  angrebne  Dele  af  Træ  eller 
Bjælker  maa  helt  borttages.  Antinonnin  er  lugtfrit,  let  opløseligt  i  Vand  og 
billigt  at  anvende. 

BØGER  OG  TIDSSKRIFTER. 

Fra  Ludvig  Schiith’s  Boghandel  for  Haandvark  og  Bygningsvasen  er  sendt  os 
til  Anmeldelse: 

Moderne  Bauformen.  Monatsbefte  flir  Architektur.  Herausgegeben  von  M.  J. 
Gradl.  Julius  Hoffmanns  Verlag,  Stuttgart. 

Af  Værkets  3 die  Aargang  foreligger  iste  Hefte  i  meget  smukt  og  tiltalende 
Udstyr.  De  fire  Tekstblade  indeholder  en  stor  Del  fortræffelige  Billeder  af  nyere 
tysk  Architektur,  og  af  de  medfølgende  8  Tavler  er  de  6  elegant  udførte  Akva¬ 
reltryk,  anbragte  paa  mørke  Kartoner.  Der  kan  af  disse  Farveskitser  læres  ikke 
saa  lidt  for  hvem,  der  lægger  Vægt  paa  at  fremstille  maleriske  Perspektiver; 
navnlig  findes  et  Par  Blade  fra  Prof.  Hermann  Billings  Haand,  der  udviser  en 
imponerende  Sikkerhed  i  Behandling  af  Vandfarve  og  Pensel. 

¥ 

Billige  Boliger  for  en  og  to  Familier.  Opførte  efter  Tegninger  af  danske  Archi- 
tekter.  Samlede  og  optegnede  af  Architekt  Alfred  Møller.  Ludvig  Schiiths 
Forlag,  Kjøbenhavn. 

Den  lille,  net  udstyrede  Mappe  indeholder  24  Blade  med  Planer  og  Facader 
af  lige  saa  mange  Smaabygninger,  mest  Villaer  og  Sommerboliger,  ved  hvilke 
Architekterne  har  haft  den  ret  vanskelige  og  ikke  altid  taknemmelige  Opgave, 
at  skabe  den  bedst  mulige  Bolig  for  den  mindst  mulige  Bekostning,  som  over¬ 
hovedet  kan  anvendes  paa  en  saadan. 

Det  Udvalg  af  Tegninger,  som  er  samlet  her,  stiller  vel  ikke  store  For¬ 
dringer  i  architektonisk  Henseende,  og  dog  maa  man  som  Helhed  indrømme, 
at  det  er  lykkedes  for  ikke  saa  faa  af  de  10  Architekter,  hvis  Navne  findes  paa 

Tegningerne,  at  skabe  noget  baade  praktisk  og  tiltalende  med  ringe  Midler. 

Den  største  af  disse  Bygninger  er  Villa  »Urskovhus«  ved  Vejle,  tegnet  af 
Christof  Hansen,  den  har  kostet  16,000  Kr.  at  opføre;  den  mindste  er  en 

Sommerbolig  ved  Horsens,  tegnet  af  samme  Architekt;  den  har  kun  kostet 

4000  Kr.  Af  de  andre  Villaer  skal  særligt  nævnes  nogle,  som  er  tegnede  af 
V.  Nyebølle,  Ludvig  Andersen,  A.  T.  Hagerup,  Frimodt  Clausen  og  R.  Jensen. 
Typer  paa  Byggeforeningshuse  findes  fra  A.  Gundestrup  og  A.  Haunstrup;  Prof. 
Erik  Schiødte  er  repræsenteret  ved  nogle  Funktionærboliger  i  Nærheden  af 
Gedser,  og  fra  Prof.  Alb.  Jensen  finder  man  en  lille,  tiltalende  Skovriderbolig 
ved  Holte. 

Paa  hvert  Blad  findes  korteligt  anført,  hvad  den  paagældende  Bygning  er 
opført  af  og  hvad  den  har  kostet,  idet  det  dog  meget  viseligt  paa  det  første 
Blad  er  meddelt,  at  Prisernes  Størrelse  selvfølgelig  er  afhængig  af  de  lokale 
Forhold,  og  at  man  derfor  f.  Eks.  ved  Sammenligninger  maa  tage  skyldigt  Hen¬ 
syn  til  bl.  a.  den  Egns  Beliggenhed,  hvor  Bygningen  er  opført. 

FORSKELLIGT. 


Kataloger.  Ingeniørfirmaet  Hein  &  Møller-Holst  har  udsendt  et  særdeles 
net  udstyret  Hefte  om  Elevatorer  og  med  forskellige  Oplysninger  angaaende 
Udførelsen  af  Elevatoranlæg.  I  Heftet,  der  bringer  en  Del  Afbildninger  af  Per¬ 
son-  og  Vareelevatorer,  som  Firmaet  har  udført  i  de  senere  Aar,  findes  tillige 
aftrykt  Elevator-Loven  for  Danmark. 

— -  Brødr.  Thøfners  Katalog  for  1904  indeholder  et  meget  rigt  Udvalg  af 
Vandklosetter  med  alt  Tilbehør,  Udslagningskummer,  Badekar,  Badeovne,  Vaske¬ 
kummer  og  øvrige  sanitære  Anlæg.  Illustrationerne  er  alle  overordentligt  gode 
og  Oplysningerne  kortfattede  og  tydelige. 

¥ 

Dresden.  Augustusbroen,  som  er  en  af  lysklands  ældste  Stenbroer,  skal  nu 
nedrives;  den  stammer  fra  det  14de  Aarhundrede,  og  det  beklages  derfor  meget, 
at  man  er  nødsaget  til  at  lade  den  blive  erstattet  af  en  ny  Bro.  Allerede  i  flere 
Aar  har  den  været  usikker,  og  idelige  Reparationer  og  Afstivninger  har  været 
fornødne;  hertil  kommer  endvidere,  at  Buernes  ringe  Spændvidde  har  virket 
hæmmende  for  Trafikken  paa  Elben.  I  borbindelse  med  Broens  Omlægning 
forestaar  betydelige  Forandringer  af  "1  heaterpladsen,  som  ligger  i  dens  umiddel¬ 
bare  Nærhed. 

¥ 

Et  Nibelun g- Monument-  skal  rejses  ved  Donaus  Bredder  og  udføres  af  Billed¬ 
huggeren  Seip,  der  fremstiller  Rudiger  med  Sværd  i  Haanden,  som  et  Symbol 
paa  Troskab  og  Mod.  Figuren  vil  blive  af  Sten,  men  Sværdet  og  Hjelmen 
støbes  af  grønt  Glas. 

* 

Et  Kunstnerhus  i  Niirnberg  er  under  Opførelse  efter  Tegninger  af  Architekten 
O.  Seegy,  og  det  ventes  at  være  fuldendt  til  Udstillingen,  som  skal  afholdes  i 
Niirnberg  1906.  Byggesummen,  som  vil  andrage  600,000  Mark,  er  tilvejebragt 
ved  private  Bidrag  og  ved  Tilskud  fra  selve  Byen.  Bygningen  skal  indeholde 
Administrationslokaler,  Udstillingssale  for  Byens  Malerisamling  samt  for  Albrecht 
Durer-Foreningens  Samling,  og  endelig  skal  den  ogsaa  omfatte  en  Restaurant. 

¥ 

Paris.  Byen  Paris  har  overdraget  Wien  og  Washington  betydelige  Grund¬ 
stykker,  for  at  de  paagældende  Byer  paa  disse  kan  opføre  deres  respektive  Ge¬ 
sandtskabsbygninger.  M.  Bernier,  Opera  Comique  s  Architekt,  skal  opføre  den 
amerikanske  Bygning, '  medens  M.  Chedanne,  som  er  Architekt  ved  det  franske 
Udenrigsministerium,  har  faaet  overdraget  at  tegne  og  bygge  den  østrigske. 

¥ 

Kathedralen  i  Toledo ,  der  tidligere  har  været  en  maurisk  Moské,  befinder 
sig,  trods  sine  rigelige  Indkomster,  i  en  saa  faldefærdig  Tilstand,  at  man  har 
Grund  til  at  frygte  en  alvorlig  Katastrofe. 

ARCHITEKTEN 

MEDDELELSER  FRA 
AKADEMISK  ARCHI 
TEKTFORENING  ¥  * 


KJØBENHAVN 

DEN  2 6.  MARTS  1904 

6.  Aargang  N?  26 


EN  SKITSEKONKURRENCE. 


I  November  Maaned  f.  A.  blev  der'  af  et  privat  Konsortium  udstedt  en  Kon¬ 
kurrence  med  det  Formaal  for  Øje  at  tilvejebringe  Planer  for  den  bedste 
Udnyttelse  af  nogle  Arealer  ved  GI.  Kongevej,  Blanco  Lunos  Allé  og  Grundt¬ 


vigs  Vej. 

Der  vilde  ved  Bedømmelsen  af  Projekterne  blive  taget  særligt  Hensyn  til 
det  ønskelige  i  at  faa  tilvejebragt  en  Forbindelse  mellem  GI.  Kongevej  og 
Grundtvigs  Vej,  eventuelt  Bianco  Lunos  Allé. 

Ingen  af  de  projekterede  Lejligheder  maatte  være  paa  mindre  end  3  Værelser 
og  have  under  185  Kv.  Alen  Gulvflade. 

Der  stilledes  som  bestemt  Forlangende,  at  Planerne  skulde  Irembyde  fortrin¬ 
lige  hygiejniske  og  architektoniske  Forhold,  selv  om  Opnaaelsen  heraf  maatte 
nødvendiggøre  Afvigelser  fra  Byggeloven. 

Der  var  udsat  4  Præmier,  fra  500  til  100  Kr.  Bedømmelsesudvalget  be¬ 
stod  af  Ingeniør  Fr.  Johannsen  og  Tømrermester  Adam  Matthissen,  valgte  af 
Frederiksberg  Kommunalbestyrelse,  Architekterne  Valdemar  Schmidt  og  Carl 
Tiionning,  valgte  af  Akademisk  Architektforening,  samt  Overretssagfører  Axel 
Bang  og  Sagfører  Peschardt  for  Ejerne  af  nævnte  Grunde. 

Af  de  mange  Projekter,  som  indkom  ved  Fristens  Udløb,  blev  fire  præ¬ 
mierede  (se  Pag.  207);  —  vi  gengiver  nedenfor  nogle  af  disse  Planer  tillige 
med  en  forklarende  Tekst  fra  de  paagældende  Architekter  selv. 


ARCHITEKT  ROLF  SCHRØDERS  PROJEKT. 

1  nærværende  Forslag  til  Bebyggelsen  af  de  angivne  Grunde  er  tilstræbt 
en  lys  og  luftig  Plan  og  lagt  Vægt  paa  at  undgaa  skæve  Gader  og  lukkede, 
isolerede  Pladser,  for  ikke  at  bortskære  Hovedgadens  Liv  og  Sollyset  fra  Be¬ 
boerne,  men  give  Gaden  en  smuk  Udvidelse  og  bryde  Husrækken  med  Grønt. 

Da  Pladsen  mod  GI.  Kongevej  har  den  bedste  Beliggenhed,  er  Planen  her 
forsynet  med  Udbygninger  og  har  alle  Trapperne  i  Bagsiden  samt  fortrinsvis 
4  og  5  Værelsers  Lejligheder. 

Bygningerne  ved  Pladsen  mod  Grundtvigs  Vej  har  efter  dennes  Beliggenhed 
flest  3  Værelsers  Lejligheder,  er  uden  Udbygninger,  og  har  Hovedtrapperne 
mod  Forsiden,  men  uden  at  skade  denne,  da  de  ere  anbragte  i  de  indadgaaende 
Hjørner  og  kan  danne  en  naturlig  Adskillelse  mellem  de  enkelte  Facader. 

Den  lille  Gennemgangsgaard  mellem  Pladserne  er  tænkt  afsluttet  med  Huse 

og  Gitterporte  og  saaledes  beplantet,  at  Synet  tages  fra  Bygningernes  høje 
Bagsider. 

Ved  Lygternes  Placering  og  Beplantningen  er  der  taget  Hensyn  til  Gennem¬ 
gangenes  Midtlinier. 

I  en  af  de  Bygninger,  som  skal  nedbrydes,  boede  Præsten  og  Digteren 
N.  F.  S.  Grundtvig  i  Aarene  1859  til  1867,  som  hørte  til  de  betydnings- 
fuldeste  i  hans  Liv.  Omtrent  paa  dette  Sted,  længst  tilbage  paa  den  projekterede 
Plads  mod  GI.  Kongevej,  set  mellem  Træernes  Række,  er  tænkt  rejst  et  Mindes¬ 
mærke  for  Grundtvig,  som  sammen  med  de  2  aabne  Pladser  (Grundtvigs  Plads 
og  Pasteurs  Plads)  skulle  forskønne  Frederiksberg. 


ARCHITEKT  RICH.  BERGMANN. 


ARCHITEKT  RICH.  BERGMANNS  PROJEKT. 

Ved  Udarbejdelsen  af  foreliggende  Projekt  var  Hovedtanken  den  at  tilveje¬ 
bringe  et  Anlæg,  hvor  Bygningen  mod  GI.  Kongevej  kunde  blive  saa  rentabel 
som  muligt,  men  tillige  ved  sin  Plan  og  sit  Ydre  blive  saaledes,  at  den  Forbi- 
passerendes  Øje  uvilkaarligt  maatte  tiltrækkes  af  samme. 

Det  indre  Anlæg  skulde  være  lyst  og  luftigt,  og  Forbindelserne  mellem  de 
to  Veje  saa  brede  og  bekvemme  som  muligt. 

Det  første  søgtes  tilvejebragt  ved  den  projekterede,  tilbagetrukne,  buede 
Planform,  hvorved  opnaaedes  større  Fa^adeudstrækning  og  derved  atter  store 
herskabelige  Lejligheder  i  Etagerne  samt  Plads  til  flere  Butikker  i  Stueetagen, 
ligesom  den  valgte  Form  frembragte  en  Plads  foran  Bygningen,  hvor  maaske  et 
Springvand  med  Siddepladser  kunde  gøre  sit  til,  at  Øjet  maatte  hendrages  paa 
Komplekset. 

Ved  derefter  at  gøre  den  indre  Plads  mod  GI.  Kongevej  saa  stor  som 
muligt  (her  ioo  Al.  X  45  Al.)  og  med  Beplantning  af  Træer,  samt  ved  Anlæg 
af  en  større  beplantet  Plads  mod  Grundtvigsvej ,  formentes  alle  Krav  opfyldte 
med  Hensyn  til  Lys  og  Luft,  og  til  at  gøre  det  samlede  Anlæg  architektonisk 
tiltalende. 

Paa  den  smallere  Grund  mod  Bianco  Lunos  Allé  kunde  kun  en  Gade  an¬ 
lægges,  som  destoværre  blev  mindre  anselig  end  ønskeligt,  naar  Hensyn  skulde 
tages  til  Dækning  af  Nabogavle  og  lignende. 

For  ikke  at  være  tvungen  til  at  lade  hele  Komplekset  opføre  i  en  og 

ARCHITEKT  TH.  GUNDESTRUP. 

samme  Stilretning,  og  tillige  for  at  frembringe  en  hyggelig  og  noget  fra  det 
Almindelige  afvigende  Karakter,  ere  Forbindelsesbygningerne  mellem  de  3  Hoved¬ 
inddelinger  udførte. 

Disse  Forbindelsesbygninger  er  selvfølgeligt  i  underste  Etager  tænkt  anvendte 
som  hvælvede  Passager,  der  hver  —  delt  i  3  Dele  —  har  en  Bredde  af  over  20  Al. 

løvrigt  er  Planen  lagt  til  Rette  for  saa  rene  Linier  og  god  architektonisk 

Løsning  som  muligt,  idet  alle  indadgaaende  Hjørner  og  Fremspring  i  Gaardene 
er  undgaaede,  ligesom  alle  Trapper  og  Køkkenafdelinger  er  lagte  mod  disse. 

ARCHITEKT  TH.  GUNDESTRUPS  PROJEKT. 

\  ed  Projektet  er  tænkt  en  30  Al.  bred  Gade  fra  GI.  Kongevej  til  Grundt¬ 
vigs  Vej.  Denne  Gade  er  endvidere  ført  til  Bianco  Lunos  Allé. 

Der  vil  da  kunne  bebygges  ca.  13,484  □  Al.,  og  de  projekterede  Ejen¬ 
domme  kan  alle  matrikuleres  ud  til  30  Al.  bred  Gade.  Endvidere  kan  Matr. 
Nr.  50  u  og  50  q  faa  Facade  til  den  ny  Gade  imod  passende  Vederlag  og  op¬ 
føre  Bygninger  paa  det  skraverede  Areal. 

Projektet  er  tillige  anlagt  med  det  for  Øje,  at  Vejen  imellem  A.  og  B. 
GI.  Kongevej  kan  føres  igennem  til  den  ny  Vej,  hvorved  der  mod  denne  kan 
opføres  Hjørnebygninger  i  Lighed  med  A.  og  B. 

Endelig  kan  Arealet  mod  Bianco  Lunos  Allé  skilles  fra  det  andet  og  be¬ 
bygges  som  Mellemgrund. 

I  det  bebyggede  Areal  kan  der  blive  143  Lejligheder,  fordelte  i  flere  Ejen¬ 
domme,  nemlig:  5  Stk.  6  Værelsers  Lejligheder,  30  Stk.  3  Værelsers,  65  Stk. 
4  Værelsers  og  45  Stk.  3  Værelsers  Lejligheder,  alle  med  Badeværelse  og  \V.  C. 


EN  FORSØGS-MØNSTERBYGNING 
PAA  FREDERIKSBERG. 

I  Frederiksberg  Kommunalrepræsentations  Møde  den  9.  November  1903  ned¬ 
sattes  et  Udvalg,  bestaaende  af  J.  P.  Jensen,  Adam  Matthissen  og  Fr.  Johann- 
sf.n  (Formand),  til  at  afgive  Betænkning  over  et  af  sidstnævnte  stillet  Forslag  om 
Henvendelse  til  Bygningskommissionen,  Sundhedskommissionen  og  Brandkommis¬ 
sionen  om  Dispensationer  fra  Byggeloven  med  den  Hensigt  at  fremstille  en 
-Mønsterbygning,  indeholdende  Smaalejligheder  til  omtrent  samme  Pris,  som  nu 
er  gængs  for  saadanne,  men  med  forskellige  Forbedringer  i  hygiejnisk  og  folke- 
opdragende  Henseende. 

Udvalget  var  enigt  i  at  søge  Forslagsstillerens  Tanke  realiseret  ved  at  for- 
maa  en  Mand,  der,  som  Forretning,  gav  sig  af  med  at  bygge  Beboelseshuse,  til 
at  gaa  ind  paa  at  bygge  et  Forsøgshus  efter  nærmere  Aftale  med  Udvalget.  I 
denne  Anledning  fremsattes  et  offentligt  Opraab  i  »Berlingske  Tidende«  og  i 
»Frederiksberg  Avis«.  Som  Følge  heraf  modtoges  Henvendelser  fra  forskellige 
Sider,  men  noget  Resultat  opnaaedes  kun  med  Murermester  Ernst  Rothe. 

Udvalget  engagerede  til  sin  Assistance  Architekt  U.  Plesner,  der  i  Forening 
dels  med  Udvalget  og  dels  med  Hr.  Rothe  har  udarbejdet  Planer,  i  Henhold  til 
hvilke  Murermester  Rothe  har  erklæret  sig  villig  til  at  bebygge  en  Grund,  som 
han  har  paa  Haanden,  beliggende  paa  Hjørnet  af  Mariendalsvejs  Forlængelse  og 
Duevej. 

Grunden  tænkes  bebygget  med  2  Bygninger  af  noget  forskellig  Karakter, 
den  ene  Bygning  indeholdende  udelukkende  3  Værelsers  Lejligheder,  den  anden 
Bygning  3  Værelsers  og  2  Værelsers  Lejligheder. 

Hovedejendommeligheden  ved  de  nævnte  Bygninger,  der  hver  indeholder 
5  Etager  med  4  Lejligheder  i  hver  Etage,  altsaa  ialt  20  Lejligheder,  er  følgende: 

1)  I  Stedet  for  som  i  en  sædvanlig  kjøbenhavnsk  Bygning  af  denne  Type 
at  indrette  fire  Trapper,  nemlig  to  Hovedtrapper  og  to  Køkkentrapper,  foreslaas 
her  kun  indrettet  een  Trappe,  der  saa  til  Gengæld  gives  betydeligt  større  Dimen- 

sioner,  omtrent  som  i  herskabelige  Ejendomme,  hvorhos  Trappen  bygges  af 
brandfrit  Materiale,  Monier- Vanger  og  -Trin  samt  Jærn-Rækværk. 

2)  For  det  Tilfældes  Skyld,  at  Trappen  i  lidebrandstilfælde  kunde  blive 
spærret  af  Røg,  anbringes  der  for  hver  Lejlighed  en  let  tilgængelig  Altan,  fra 
hvilken  Redning  i  saa  Fald  vil  kunne  ske.  I  Udlandet  anses  brandfri  Trapper  i 
Forbindelse  med  Altaner  for  at  være  en  bedre  Betryggelse  i  Ildebrandstilfælde 
end  den  kjøbenhavnske  Ordning  med  to  brandfarlige  Trapper,  der  begge  kan 
fyldes  med  Røg  fra  Brand  i  en  af  Lejlighederne. 

Altanen  har  desuden  en  meget  væsentlig  hygiejnisk  Betydning,  idet  den 
giver  Familien  bekvem  Lejlighed  til  Udluftning  og  Soling  af  Sengklæder, 
Børnetøj  m.  m. 


ARCHITEKT  U.  PLESNER. 


3)  Grunden  til,  at  man  mener  at  kunne  undvære  Køkkentrappen  i  Husene 
er,  at  der  i  hver  Lejlighed  installeres  et  Vandkloset,  hvorved  Beboerne  fritages 
for  som  i  ældre  Huse  til  alle  Tider  af  Døgnet  at  maatte  søge  ned  i  Gaarden. 

4)  Lejlighedens  Køkken  bliver  slaaet  sammen  med  et  af  Værelserne,  saa- 
ledes  at  der  fremkommer  et  rummeligt  Spiseværelse,  i  hvilket  Komfuret  er  op¬ 
stillet.  Derved  opnaas,  at  det  samme  Brændsel  kan  benyttes  til  Opvarmning  af 
Stuen  og  til  Madlavning,  hvilket  hidtil  iøvrigt  ogsaa  er  Tilfældet,  men  rigtignok 
paa  den  overordentlig  utiltalende  Maade,  at  der  i  Soveværelset  findes  en  Koge¬ 
kakkelovn.  Ved  den  her  foreslaaede  Ordning  gives  der  Husmoderen  Lejlighed 
til  i  et  passende  rummeligt  Lokale  paa  en  Gang  at  have  sine  Børn  om  sig  og 
varetage  sine  huslige  Pligter,  Madlavning,.  Vask  o.  s.  v.  Ved  en  hensigtsmæssig 
Indretning  af  Komfuret  vil  Familien  i  den  kolde  Aarstid  altid  have  varmt  Vand 
til  Raadighed,  hvilket  i  høj  Grad  vil  fremme  Renligheden.  Den  Omstændighed, 
at  Køkken  og  Spiseværelse  er  det  samme  Rum,  udøver  erfaringsmæssigt  en  be- 

tydelig  opdragende  Indflydelse,  idet  Husmoderen  lærer  at  sætte  en  Ære  i  at  holde 
Køkkenet  saa  smukt  som  muligt,  hvilket  hun  i  de  nu  almindelige  Lejligheder 
dels  har  større  Vanskelighed  ved  og  dels  ikke  har  tilstrækkelig  Glæde  af. 

5)  Den  ovenfor  beskrevne  Indretning  af  Lejlighederne  skyldes  væsentligst, 
hvad  de  af  Repræsentationen  udsendte  Medlemmer  har  set  i  Retning  af  saadanne 
Boliger  i  Dresden,  navnlig  de  af  Architekt  Schilling  opførte  Bygninger  i  Lobtau 
ved  Dresden.  Man  har  imidlertid  ment  at  kunne  tilvejebringe  en  yderligere 
Forbedring  ved  at  tilføje  et  særligt  lille  Rum  til  det  grovere  Arbejde,  hvilket  er 
almindeligt  i  England,  hvor  det  benævnes  »scullery«.  Et  saadant  Skyllerum  er 
derfor  anbragt  i  Forbindelse  med  Spise-  og  Køkkenværelset.  Til  dette  Rum  er 
Køkkenvasken  henlagt.  Rummet  vil  tillige  naturligt  kunne  indrettes  til  Baderum, 
idet  Gulvet  gøres  af  Cement  med  et  Afløb  i  Midten  og  en  Styrtebadsbruser  i 
Loftet.  Ved  en  meget  billig  Indretning  kan  en  til  et  Bad  passende  Mængde 
Vand  skaffes  opvarmet.  Umiddelbart  i  Forbindelse  med  Skyllerummet  anbringes 
Vandklosettet.  Efter  Erfaringer  andetsteds  fra  er  der  formentlig  intet  i  Vejen  for, 
at  Skyllerum,  Badeværelse  og  Vandkloset  kan  danne  et  eneste  Rum,  men  man 
har  ment  det  hensigtsmæssigt  ved  en  første  Forsøgsbygning  at  indrette  sig  paa 


at  anbringe  en  Dør  imellem  Klosettet  og  det  øvrige  Rum,  i  alt  Fald  i  de  fleste 
af  Lejlighederne.  De  tre  Afløb  fra  hver  Lejlighed  tænkes  samlede  i  een  Stamme. 

6)  For  at  lette  Beboerne  den  smukke  Udstyrelse  af  det  vigtigste  Rum,  Køk¬ 
kenet,  anbringes  der  i  dette  forskellige  Skabe  og  muligvis  enkelte  faste  Møbler. 

Af  Planerne  vil  det  fremgaa,  at  foruden  de  ovenfor  angivne  Ejendommelig¬ 
heder  er  Lejlighedernes  Indretning  gennemgaaende  den,  at  der  findes  en  Entré 
med  indirekte  Lys  fra  Trappegangen  og  fra  et  tilstødende  Værelse,  der  efter  Be¬ 
boernes  Behag  kan  bruges  til  Stadsestue  (Dagligstue)  eller  til  Udlejning.  Fra 
Entreen  er  der  ligeledes  Adgang  til  Spise-  og  Køkkenværelset  og  gennem  dette 
til  Soveværelset,  hvormed  Lejlighedens  Altan  er  forbunden. 

Fra  et  af  Udvalgets  Medlemmer  har  der  været  rejst  den  Indvending,  at 
Hensigten  med  at  opføre  saadanne  Bygninger  ikke  skulde  være,  at  Ejeren  paa 
Grund  af  Lejlighedernes  bedre  Indretning  skulde  kunne  faa  højere  Priser,  altsaa 
større  Fortjeneste  end  ved  sædvanlige  Byggeforhold.  Murermester  Rothe  har  i 
denne  Anledning  erklæret  sig  villig  til,  naar  Bygningstegningerne  forelaa  fuld¬ 
stændigt  udarbejdede,  at  gaa  ind  paa  den  Ordning,  at  han  forpligtede  sig  til  i 
et  Tidsrum  af  5  Aar  ikke  at  overskride  visse  nærmere  aftalte  Maximaltakster 
for  de  enkelte  Lejligheder.  Naar  Kommunen  ønskede  paa  denne  Maade  at  gribe 
ind  i  hans  fri  Dispositionsret,  maatte  Kommunen  til  Gengæld  paatage  sig  en 
Rentegaranti  for  hans  2den  Prioritetslaan.  Udvalget  anser  en  saadan  Forhandlings¬ 
basis  for  naturlig. 

Udvalget  har  nu  i  Skrivelse  af  17.  Marts  indstillet,  at  Kommunalbestyrelsen 
henvender  sig  til  Bygningskommissionen,  Sundhedskommissionen  og  Brandkom¬ 
missionen  med  Anmodning  om  at  underkaste  den  fremsendte  Plan  en  nærmere 
Undersøgelse.  Saafremt  Kommissionerne  maatte  finde  det  forsvarligt,  ønsker 
Udvalget  en  Udtalelse  om,  hvorvidt  et  Andragende  om  Approbation  paa  en  saa- 
dan  Bygning,  der  efter  det  ovenstaaende  forventes  fremsendt,  vilde  kunne  vente 
Kommissionernes  Billigelse  og  Anbefaling  til  Dispensation  hos  Ministeriet,  even¬ 
tuelt  med  Angivelse  af  de  Betingelser,  som  Kommissionerne  maatte  anse  det  for 
nødvendigt  at  stille. 

Det  bemærkes  udtrykkeligt  i  Udvalgets  Skrivelse,  at  det  her  kun  drejer  sig 
om  Tilladelse  til  Opførelse  af  en  Forsøgsbygning.  Først  naar  denne  er  opført 
og  der  ved  Bygningens  praktiske  Brug  haves  fornøden  Erfaring  til  at  danne  sig 
et  fuldt  begrundet  Skøn  om  Indretningens  Hensigtsmæssighed,  vil  Spørgsmaalet 
om  Indførelse  af  en  saadan  Bygningstype  blive  rejst. 


FORSKELLIGT. 


Kunstakademiet.  Architekt  H.  C.  Andersen  har  faaet  Akademiets  lille  Guld- 
medaille  for  Opgaven:  »En  Stiftskirke«. 

¥ 

Kjøbenhavns  Tømrerlav  lader  den  30.  Marts  foranstalte  en  mindre  Udstilling 
af  gamle  Arkivsager,  Modeller,  Insignier  m.  m.  Fra  Oldermanden  for  Tømrer¬ 
lavet,  Tømrermester  C.  A.  Tesch,  er  kommet  Indbydelse  til  d’Hrr.  Architekter 
til  at  bese  Udstillingen,  der  afholdes  i  Haandværkerforeningens  Festsal  i  Kron- 
prinsensgnde  den  nævnte  Dato  Kl.  12 — 3. 

¥ 

Diisseldorf.  Under  Navnet  »Semper-Bund,  Verein  fur  Handwerkskunst«,  har 
der  i  Diisseldorf  dannet  sig  en  Forening  af  Kunsthaandværkere,  som  haaber 
igennem  denne  at  kunne  opnaa  gensidig  Opmuntring  og  Kappelyst. 

¥ 

Weimar.  Der  foreligger  Planer  til  at  opføre  et  Mønstertheater,  i  hvilket 
der  i  Maanederne  Juli  til  August  skal  opføres  Værker  af  Sophokles,  Æschylus, 
Shakespeare,  Kleist,  Goethe,  Hauptmann  m.  fl.  Professor  Henry  van  de  Velde 
har  udført  tre  forskellige  Udkast  til  denne  Bygning.  Theatersalen  skal  efter  disse 
have  en  Form,  som  afviger  fra  tidligere  kendte,  og  skal  navnlig  bestaa  af  et 
eneste  Amfitheater  med  to  Fyrsteloger  og  en  Række  andre  Loger  i  Baggrunden. 
Til  alle  Pladser  i  hele  Theatret  skal  betales  samme  Pris,  saaledes  som  Tilfældet 
er  i  Bayreuth  og  i  Prinsregenttheatret  i  Miinchen.  Ogsaa  Scenens  Anlæg  og 
Arrangement  skal  være  en  Del  forskelligt  fra  andre  moderne  Theatre. 

Planen  har  været  meget  ivrigt  diskuteret  i  Weimar,  og  man  er  endnu 
meget  spændt  paa  at  erfare,  hvorvidt  den  virkeligt  lader  sig  gennemføre  efter 
det  opstillede  Program. 

KJØBENHAVN 

DEN  2.  APRIL  I  904 

6.  Aargang  N?  27 


KUNSTAKADEMIET. 

31.  MARTS  1754  —  31.  MARTS  1904. 

Det  kgl.  Akademi  for  de  skiønne  Kunster  fejrede  sin  halvandethundredaarige 
Fødselsdag  den  31.  Marts  1904. 

Allerede  i  Begyndelsen  af  det  18de  Aarhundrede  havde  en  Kreds  af  Kunst¬ 
nere  sluttet  sig  sammen  her  i  Danmark  paa  lignende  Maade,  som  det  var  Skik 
i  Udlandet,  dels  for  at  dyrke  Selskabelighed,  dels  for  at  dyrke  Kunstens  Ud 
førelse  i  Fællesskab.  Da  Frederik  IV  kom  paa  Thronen  Aar  1699,  levede  der 
her  i  Danmark  et  lille  Antal  duelige  Kunstnere  i  forskellige  Fag,  nemlig  femten 


FREDERICUS  V.  EFTER  EN  MED AILLON  PAA  ROSENBORG. 

Malere,  af  hvilke  de  syv  var  indfødte,  fire  franske  og  fire  nederlandske  eller 
tyske,  to  å  tre  Billedhuggere  og  vistnok  tre  Medaillører  og  to  Kobberstikkere. 
Af  Architekter,  som  i  de  Tider  næsten  alle  tilhørte  Officersstanden,  fandtes  her 
ligeledes  kun  et  Par,  Johan  Conrad  Ernst,  der  har  opført  Kancellibygningen 
1719,  Wilhelm  Frederik  v.  Platen,  Bygmester  for  Frederiksberg  Slot,  Stald- 
mestergaarden  og  Landkadetakademiet  (?),  og  Hans  Steenwinkel,  der  i  Aaret 
1671  opførte  den  nu  nedbrudte  Nørreport.  Disse  Kunstnere  begyndte  da  Dan¬ 
nelsen  af  »eine  regulierte  Societet«,  og  i  allerunderdanigst  Ansøgning  af  6.  Au¬ 
gust  1701  anraabte  de  om  Kongens  Naade  og  Bistand  til  at  fremme  denne  Sag. 
En  særlig  Velynder  havde  Societetet  i  Kammerherre  og  Overstaldmester  Grev 
Carl  af  Ahlefeld,  »den  gode  Smags  ivrige  Tilbedere«.  I  dennes  Hus  —  som 
senere  gik  over  til  Familien  Gram  og  mod  Slutningen  af  det  18de  Aarhundrede 
blev  forvandlet  til  et  Herberg  og  Traktørsted,  der  fortsattes  som  »Hotel  d’Angle- 

terre«  —  holdtes_Kunstnersamfundets  Ind¬ 
vielsesfest  i  Slutningen  af  det  nævnte 
Aar  med  al  den  kunstneriske  Pragt,  som 
man  dengang  *var  i  Stand  til  at  udfolde. 
Under  Frederik  IV’s  næsten  trediveaarige 
Regering  er  der  efter  Oprettelsen  af 
det  »regulierte  Societet«  næppe  sket  no¬ 
get  af  Betydning  for  Oprettelsen  af  et 
Akademi  eller  blot  en  offentlig  Tegneskole. 
Men  det  var  at  vente,  at  den  næste 
Konge,  Christian  VI,  som  var  ivrigt  in¬ 
teresseret  i  Opførelsen  af  det  nye  Chri¬ 
stiansborg  Slot,  hurtigt  vilde  komme  til 
at  indse  det  ønskelige  i  at  uddanne 
hjemlige  Kræfter,  der  efterhaanden  kunde 
afløse  de  kostbare,  fordringsfulde  og 
ikke  altid  medgørlige  udenlandske  Kunst¬ 
nere.  I  Postamts-Bygningen  grundlagdes 
da  i  Aaret  1738  en  Statsskole,  hvis  ledende  Mænd  var  Ivrock  og  Le  Clerc. 
Under  vekslende  Forhold  var  der  dog  ingen  rigtig  Trivsel  i  dette  lille  tarvelige 
Akademi,  og  da  dets  Beskytter  Christian  VI  var  død  i  Aaret  1746,  fandt  hans 
Efterfølger,  at  en  Reorganisation  var  nødvendig,  hvorfor  han  ved  Resolution  af 
12.  Februar  bestemte  saalunde:  »Wir  wollen,  dass  die  in  unserer  Gage  stehenden 
Schildierer  Tuscher,  Gerhard  und  Pilow  [o:  Pilo]  ...  le  Clerc  als  Professoren 
bey  dieser  Zeichen  und  Mahler  Academie  seyen.«  Rimeligvis  er  der  nu  tillige 
blevet  aabnet  en  Skole  for  Architektur  ved  Akademiet.  Denne  Antagelse  finder 
sin  Støtte  i  den  Kendsgerning,  at  Kongen  stiler  sin  Resolution  til  Bygmesteren 
Eigtwedt,  der  saaledes  bliver  Institutets  Forstander.  Formodentlig  har  dog  alle¬ 
rede  det  oprindelige  Akademi  i  Postamt-Bygningen  gjort  det  til  en  af  sine  Op¬ 
gaver  ogsaa  at  vejlede  i  den  civile  Bygningskunst,  der  i  de  Tider,  foruden  at 
være  Lærefag  for  Kadetter,  væsentligt  kun  indøvedes  ved  det  i  1747  af  Holbergs 
Midler  oprettede  Sorø  Akademi,  i  Overensstemmelse  med  dets  Fundats’  §  II,  1 2 : 
»Blandt  de  Adelige  Exercitier  maa  især  læggesVind  paa  Ridse-  og  Tegne-Konsten, 

at  de,  som  dertil  have  Genie,  kand  lære  paa  egen  Haand  og  ved  Hielp  af  Per- 
spectivet  at  gjøre  en  Tegning,  saasom  Prospecter  af  Byer,  Fæstninger,  Bygninger 
og  saa  fremdeeles.« 

Det  nye  Akademi  flyttede  nu  i  Eftersommeren  1748  til  Etagen  over  »Kron¬ 
prinsens  Stald«  ved  det  ældste  Christiansborg  Slot,  ud  mod  Kanalen,  hvor 
Eigtved  havde  Embedslokale,  og  fik  der  foreløbig  anvist  en  enkelt  Sal  i  Byg¬ 
ningens  vestlige  Ende  ned  mod  Stormbroen;  senere  kom  hertil  to  Tegnestuer 
ud  mod  Gammelstrand. 

Klarere  Former  antager  Institutionen  først  tre  Aar  efter;  thi  til  Trods  for 
Tuschers  og  Pilos  Bestræbelser  i  den  forløbne  Tid  ansaa  Regeringen  det  for 
nødvendigt  i  Aaret  1751  atter  at  give  sin  Kunstskole  en  ny  Skikkelse.  Og 
dette  Akademi  var  det  første,  der  optræder  med  Stempel  som  selvstændig  Stats¬ 
institution,  hvad  man  kan  overbevise  sig  om  ved  at  se  det  opført  i  Hof-  og 
Statskalenderen  for  1752  (Status  1751),  der 
kalder  det  »Die  Konigl.  Mahler  und  Zeich- 
nungs-Academie«.  Det  stod  under  Præsidium 
og  Ober-Direction  af  Hans  Høygrævelige 
Excellence,  Herr  GeheimeRaad  og  Ober- 
Hof-Marechal  Moltke,  Ridder  og  Græve  til 
Grævskabet  Bregentwed;  Academiets  Direc- 
teur  var  Høyædle  og  Velbaarne  Herr  Nicolay 
Eigtwedt,  Kongelige  Majestets  Obrist  af  In¬ 
fanteriet,  Hof-Bygmester  og  Kirke-Inspecteur; 
og  de  øvrige  Academiets  Membra  vare  de 
Velædle  Herrer  Professorer  le  Clerc,  Kon¬ 
gelig  Hof-Billedhugger,  Carl  Gustav  Pilo, 

Kongelig  Hof-Mahler,  Johan  Martin  Preisler, 

Kongelig  Hof-Kaaberstikker,  Simon  Carl  Stan¬ 
ley  og  Johan  Christoph  Petzold,  begge 
Kongelige  Hof-Billedhuggere. 

I  Skolerne  sad  der  dengang  60  Elever, 
men.  otte  Maaneder  senere  var  Antallet  af  disse  »Discentes«  steget  til  100. 

Med  alt  dette  havde  dog  sagtens  Lokalerne  i  Staldbygningen,  der  optog  saa 
mange  lærvillige,  men  meget  forskelligartede  Elementer,  forekommet  disse  skøn¬ 
somme  Mænd  at  svare  alt  for  lidt  til  et  »Kunsternes  Akademi«,  saaledes  som 
det  her  var  blevet  forbedret  under  Moltkes  Auspicier.  Der  gaar  i  hvert  Fald 
kun  meget  kort  Tid,  inden  vi  hører,  at  Institutionen  atter  skal  omorganiseres  og 
henlægges  til  et  andet  Sted.  Thi  gennem  Berlingske  Tidende  haves  allerede  i 
Marts  1753  Efterretning  om,  at  man  har  noget  Nyt  for.  Der  fortælles,  at 
Kongen  har  ladet  fire  antike  Marmorstatuer  forskrive  fra  Italien,  ligesom  ogsaa 
Moltke  har  været  saa  opmærksom  at  forære  Anstalten  et  Maleri,  og  der  føjes 
til,  at  Sagerne  er  overgivne  til  Prof.  Pilos  Varetægt,  imedens  Akademiets  Forflyt¬ 
ning  sker  til  Charlottenborg  Slot,  Kongens  private  Ejendom. 

Efter  alt  at  dømme  maa  de  ydre  Former  for  Akademiets  Dannelse  nærmest 
henføres  til  Moltke  og  Reformværket  til  Eigtved  og  Pilo,  der  begge  kendte 
flere  af  Europas  Kunstakademier.  Det  var  dog  nærmest  Eigtved,  der  satte  Prin- 


billedhuggeren  vilh.  bissen, 
kunstakademiets  nuvær.  direktør. 

ciperne  for  »Akademiets  indre  Ordning«  i  behørig  Stil;  og  disse  blev  trykte. 

I  Begyndelsen  af  1754  havde  han  bragt  det  saa  vidt,  at  de  Statuter  for  et 
Maler-,  Billedhugger-  og  Bygnings-Akademi,  som  han  havde  udarbejdet,  var  blevet 
underskrevne  af  samtlige  Professorer;  og  den  30.  Marts  1754  blev  der  paa  Char- 
lottenborg  afholdt  en  Forsamling,  i  hvilken  disse  Statuter  blev  kommunicerede. 

Det  varede  noget  længe,  inden  Hans  Majestæt  fandt  Ledighed  til  personlig 
at  hilse  paa  Akademiet.  Efter  at  han  de  tre  Lørdage  i  Marts  1754  havde  di¬ 
neret  hos  Geheimeraaderne  Bernstorff,  Desmerciéres  og  Holstein,  var  han  nu  den 
sidste  Lørdag  (den  30te)  til  Diner  hos  Hr.  Geheimeraad  Moltke,  i  Anledning  af 
at  denne  tog  sit  ved  Eigtved  nyopførte  Palais  paa  Amalienborg-Pladsen  i  Brug. 
Da  Kongen  efter  Taflet  kjørte  bort  herfra,  tog  han  en  Del  af  sin  Suite  med,  og 

»Klokken  henimod  7  Slet«  gjordes  der  Holdt  i  Charlottenborgs  Slotsgaard.  Hel¬ 
steg  man  ud,  og  sammesteds,  »nedenfor  Trappen,  blev  Kongen  af  Excellence 
A.  G.  Moltke  som  det  Allernaadigst  oprettede  Maler  og  Sculptur-Academies  Præ¬ 
ses  og  Ober-Directeur,  samt  Directeuren,  Højædle  og  Velbaarne  Hr.  Obrist  og 
Hof  Bygmester  Nicolay  Eigtved,  og  samtlige  Professorer«,  Herr.  le  Clerc, 
Pilo,  J.  M.  Preisler,  Petzold,  I.  C.  Stanley  og  J.  F.  Saly,  samt  Academiets 
Secretair  Christian  Emilius  Biehl  »imodtaget  og  med  sin  høye  Suite  Grev 
Moltke,  Baron  v.  Bernstorff,  Geh.  Raad  v.  d.  Osten,  Baron  v.  Gersdorff  o.  s.  v. 
førte  igiennem  de  Gemakker,  som  til  Lotteriets  Trækning,  Allernaadigst  ere  ud- 
deelte,  ind  udi  Academiets  Forsamlings- Stue,  og  efter  at  have  taget  samme  med 
de  dertil  henhørende  Ting  udi  Allernaadigst  Øyesyn,  begav  Hans  Konge!.  Majest. 
sig,  udi  de  2de  Værelser ,  hvor  Informatorerne  Ernst  Henrich  Løfler  og  Hans 
Clio,  udi  Haand-Tegninger  informerer  Ungdommen,  derfra  passerede  Allerhøyst- 

samme  Hans  Kongel.  Mayest.  med  videre,  udi  andre  2de  Værelser,  hvor  Hr. 
Georg  David  Anthon,  saavel  udi  Architecturen,  som  Perspectiven  underviiser, 
hvornæst  Deres  Kongel.  Majest.  indtraadde  udi  det  Værelse,  hvor  der  efter  den 
Professors  Stilling,  hvis  Maaned  det  er,  tegnes  og  pousseres  efter  det  levende 
Model,  og  derpaa  udi  det  Værelse,  hvor  der  ligeledes  tegnes  og  pousseres  efter 
Gibs-Figurerne.  Og  som  Hans  Majest.  ikke  alene  fandt  alle  ovenmeldte  Værelser 
opfyldte  med  Lærende  og  Tegnende,  men  endog  paa  hvert  Sted,  Allernaadigst 
behagede  at  tage  deres  deels  heele  og  deels  halve  forfærdigede  Ting  og  Teg¬ 
ninger  udi  Allerhøyeste  Øyesyn,  saa  beviiste  Allerhøystsamme  Deres  Kongel. 
Majest.  ikke  allene  sin  Allerhøyeste  Contentement  derover,  samt  Academiets  for- 
deelagtige  Indretning,  men  formanede  endog  enhver  saaledes  at  continuere,  samt 
med  særdeles  naaderige  Talemaader,  dennem  opmuntrede,  paa  det  de  i  Tiden 

kunde  være  og  tiene  Kongen  til  Glæde  og  Fornøyelse,  Landet  og  Rigerne  til 
Nytte  og  Gavn,  og  Forældre  saavel  som  sig  selv  til  Ære  og  Bedste.  Dernæst 
behagede  det  Hans  Kongel.  Majest.  Allernaadigst  at  passere  de  Værelser,  hvilke 
Hr.  Professor  Pilo  Allernaadigst  til  sine  Maleriers  Forfærdigelse  ere  forundte,  og 
som  Hans  Kongel.  Majest.  udi  disse  Værelser  tillige  forefandt  hvad  der  kand  for- 
nøye  Øyet  og  opvække  Admiration  udi  Maler-Kunsten,  saa  beviiste  Allerhøyst- 
bemeldte  Hans  Kongel.  Majest.  sig  her  ikke  mindre  contenteret,  men  ved  Ley- 
ligheder  tilkiendegav  sin  uskatteerlige  Kongel.  Naade  og  Mildhed.  Til  Slutning 
nøed  Ridder-Salen,  hvor  Akademiets  Statuer  og  Bilthugger  Arbeyde  ere  placerede, 
og  den  Naade  af  Hans  Kongel.  Majest.  at  vorde  taget  i  allerhøyeste  Øyesyn, 
hvor  da  Hr.  Professor  Pilo  i  Anledning  af  den  store  Kongel.  Naade,  Hans 
Kongel.  Majest.  haver  ladet  see  og  daglig  udøver  imod  dette  Academie,  samt 
den  derpaa  følgende  Dag  [31te  Marts],  som  Hans  Kongel.  Majestets  Allerhøyeste  og 
Allerglædeligste  Fødsels-Dag,  traadde  frem,  og  til  een  saa  ufuldkommen  som  aller¬ 
underdanigst  Taksigelse,  holdte  følgende  Tale: 

Store  Konge! 

I  Morgen  den  Dag,  bliver  det  31  Aar,  da  Deres  Majestæt  først  glædede  disse 
Nordiske  Lande. 

Den  Dag  i  Morgen,  skal  til  Deres  Majestæts  stedsevarende  Ihukommelse,  blandt  os  og 
Efterkommende  være  dette  Academies  Fødselsdag,  og  kand  ikke  andet  end 
forvisse  os  om  een  bestandig  og  lykkelig  Fremgang,  da  det  just  er  en 
Dag,  som  er  saa  stor,,  lykkelig,  og  som  saa  uendelig  glæder  alle  Deres 
Majestæts  Undersaatter; 

Vi  ønske !  og  alle  med  os,  at  Deres  Kongelige  Majestæt  endnu,  efter  tvende 
Gange  3 1  Aars  Forløb,  maatte  benaade  dette  Sit  Foster  med  sin  aller- 
dyrebareste  Nærværelse,  og  see  det  samme  udi  saa  stor  Flor  og  Fuld¬ 
kommenhed,  som  vi  for  nærværende  Tiid  ere  ufuldkomne,  værdeligen  at 
frembringe  vor  allerunderdanigste  Taksigelse,  for  denne  Deres  Kongelige 
Majestæts  stoere,  naadelige  og  høypriiselige  Indretning.  — 

Hans  Kongelige  Majestæts  Allernaadigste  Øyesyn,  som  straaler  af  idel  Konge¬ 
lig  Giands,  Naade  og  Mildhed,  saavel  som  de  særdeeles  Kongelig  indtagende 
naadefulde  Expressioner,  med  hvilke  Allerhøystsamme  sig  Allernaadigst  herover 
udlod,  tilkiendegav  den  derover  bestaaende  Fornøyelse ;  hvorpaa  det  Allernaadigst 
behagede  Deres  Kongelige  Majestæt  med  sin  Allerhøyeste  Nærværelse,  at  beære 
Hr.  Professor  Malet’s  Collegium,  .  .  .  .,  hvorpaa  Hans  Kongelige  Majestæt  fuld 
af  Mildhed  og  Naade,  samt  særdeeles  Bevaagenheds  Tilkendegivelse,  saavel  imod 
hannem  som  forrige,  sig  med  sin  Høye  Svite  til  Christiansborg  Slot  begav.«  - 

Fra  denne  Dag,  31te  Marts  1734,  daterer  man  Kunstakademiets  Stiftelse  i 
den  Form,  det  senere  kun  har  udviklet  og  forbedret  paa  det  givne  Grundlag. 
Akademiet  havde  faaet  sikkert  Fodfæste  paa  det  Sted,  som  det  aldrig  senere  har 
forladt,  og  Fundatsen  var  slaaet  fast.  Moltke  var  Akademiets  Protector,  og  det 
fundatsmæssig  vedtagne  Program,  der  ved  Bestemmelsen  om  Medlemmer  gav 
Akademiet  en  helt  ny  Skikkelse,  er,  som  man  har  Grund  til  at  tro,  fremstaaet  ved 
Eigtved  og  Pilos  Bestræbelser.  Pilo  blev  dets  Haandhæver  indenfor  Akademiet. 
Uagtet  Eigtved  var  til  Stede  som  Direktør,  havde  Pilo  Dagen  før  dets  Ud¬ 
stedelse  faaet  det  Hverv  at  komplimentere  Kongen,  maaske  fordi  personlige  Egen¬ 
skaber  anbefalede  ham  dertil,  men  muligvis  ogsaa,  fordi  Eigtved  ikke  har  været 
tilstrækkeligt  ved  Kræfter.  Denne  sidste  Formodning  er  næppe  mindre  sandsyn¬ 
ligt  end  dem,  man  almindeligt  har  opstillet:  at  Eigtved  ved  sit  Livs  Aften  har 
lidt  under  Tilsidesættelse  og  en  ydmygende  Behandling.  Vist  er  det,  at  han 
døde  allerede  to  Maaneder  efter,  den  7.  Juni  1754.  Men  det  var  ikke  Pilo, 
der  blev  hans  Efterfølger  som  Direktør,  men  en  fremmed  Kunstner,  den  34aarige 
franske  Billedhugger  Jaques  Joseph  Francois  Saly,  der  var  indkaldt  til  Danmark 
for  at  udføre  den  Rytterstatue  af  Frederik  V,  som  man  havde  ønsket  at  faa  op¬ 
stillet  midt  paa  den  nye  Amalienborg-Plads  —  et  Ønske,  der  rimeligvis  var  op¬ 
kommet  samtidigt  med,  at  man  lagde  Grundstenen  til  »Marmorkirken«  i  Oktober 
1749,  da  den  Oldenborgske  Stammes  300-aarige  Regerings  Jubilæum  blev  høj: 
tideligholdt  med  stor  Pomp  i  Kjøbenhavn. 

1  Anledning  af  Halvandet-Hundredaars  Jubilæet  er  udkommet  et  stort  og  om¬ 
fangsrigt  Værk:  Det  kongelige  Akademi  for  de  skønne  Kunster  iyoo — 1904.  Ved 
F.  Meldahl  og  P.  Johansen.  Udgivet  med  Understøttelse  af  Ministeriet  for  Kirke- 
og  Undervisningsvæsenet  og  det  Raben-Levetzauske  Fond. 

Dette  Værk  giver  en  historisk  Fremstilling  af  Akademiets  Tilbliven  og  dets 


FRA  GAMLE  BOTANISK  HAVE  MED  CHARLOTTENBORG  I  BAGGRUNDEN. 

EFTER  TEGNING  AF  C.  V.  ECKERSBERG. 

(Tegningen  har  følgende  Paaskrift:  Genstandene  i  deres  naturlige  Størrelse,  fastholdt  paa  en  Plan,  stillet 
15  Tommer  fra  Øjet.  Juli  1851.) 


gradvise  Udvikling  baade  som  Kunstskole,  Kunstnersamfund  og  Kunstnerraad. 
Forfatterne,  —  hvem  Biblioteksassistent  Røder  har  bistaaet  ved  Gennemgaaelsen 
af  det  vidtløftige  Materialie  og  Historikeren,  Cand.  polit.  Fr.  Schiøtt,  har  for¬ 
synet  med  Oplysninger  vedrørende  Brugen  af  Charlottenborg  —  har  lagt  et  stort 
og  overordentligt  paaskønnelsesværdigt  Arbejde  i  denne  Bog,  der  er  752  Sider  stor. 
Den  fremtræder  nu  som  et  Hovedværk  i  den  danske  Kunsthistorie,  der  rummer 
saa  mange  Data  og  Oplysninger,  at  senere  Forskere  ikke  vil  kunne  gaa  udenom 
det,  og  med  største  Udbytte  vil  en  interesseret  Læser  kunne  tordybe  sig  i  det 

og  blive  belært  om  adskillige  Fakta,  der  sprede  Lys  ud  over  hidtil  uop¬ 
klarede  Felter.  Fn  oprigtig  Tak  skyldes  Forfatterne,  som  ikke  har  veget  tilbage 
for  det  enorme  Arbejde  med  i  Kunstakademiets  Arkiver  og  paa  andre  Steder  at 
søge  selve  Kilderne;  ingen  Læser  vil  kunne  undgaa  at  føle  sig  overbevist  om 
Betydningen  heraf.  Da  Bogen  tilmed  er  skrevet  paa  en  fængslende  og  under¬ 
holdende  Maade,  vil  den  være  sikker  paa  et  stort  Publikum,  hvorfor  det  maa 
beklages,  at  der  kun  vil  komme  150  Eksemplarer  i  Handelen.  Som  et  Biblio- 
theksværk  vil  den  sikkert  blive  søgt  atter  og  atter. 

De  ovenstaaende  korte  Bemærkninger  om  Akademiets  Forhistorie  og  første 
Stiftelse  er  uddragne  af  Værket. 


FRA  KUNSTAKADEMIETS  GA ARD.  EFTER  TEGNING  AF  C.  V.  ECKERSBERG, 


Der  er  paa  selve  Fødselsdagen,  den  31te  Marts  1903,  ved  den  sædvanlige, 
aarligt  tilbagevendende  Stiftelsesfest  bragt  det  jubilerende  Kunstakademi  Hyldest 
paa  mange  Maader  og  fra  mange  Sider.  Den  akademiske  Architektstand  føjer  sin 
Lykønskning  til  de  andre.  Den  akademiske  Architektstand  har  meget  at  takke 
Kunstakademiet  for.  Det  er  der,  den  har  faaet  fast  Fodfæste  for  sine  første 
Skridt  paa  Kunstens  Bane,  og  det  er  der,  deres  første  Udvikling  er  blevet  ledet 
paa  en  ordnet  og  rationel  Maade.  Som  Kunstforholdene  har  udviklet  sig  i  de 
sidste  Par  Aarhundreder,  maa  og  bør  Architekturen  som  Lærefag  være  uopløse¬ 
ligt  knyttet  til  et  Kunstakademi.  Thi  der  hører  til  den  rette  Forstaaelse  af  Ar¬ 
chitekturen  som  Kunst  og  til  Fremgang  i  Udøvelsen  af  den  saa  megen  positiv 

Viden,  at  alt  dette  samlet  under  Et  kun  opnaas  i  en  Skole,  der  særligt  er  an¬ 
lagt  herpaa.  Akademierne  har  for  Bygningskunstens  Vedkommende  afløst  de 
paa  andre  Maader  organiserede  Lærerforhold,  der  var  de  fremherskende  i  Re- 
naissancens  Skoler  og  indenfor  Middelalderens  Munkeordner.  Det  er  nu  helt 
andre  Forhold,  hvorunder  Bygningskunsten  trives  og  vokser. 

I  Middelalderen  byggede  den  ene  Generation  efter  den  anden  paa  en  1  ra- 
dition  ;  vi  ser  derfor  den  romanske  og  den  gothiske  Stil  udvikle  sig  efterhaanden 
og  følgerigtigt  fra  den  ene  Slægt  til  den  anden.  Kun  een  Stil  var  den  herskende, 
og  ved  Tusinders  samlede  og  taalmodige  Arbejde  i  en  og  samme  Idés  Tjeneste 
naaede  denne  tilsidst  en  Fuldkommengørelse,  udover  hvilken  det  er  uopnaaeligt 
for  Menneske-Aand  og  Menneske-Flaand  at  komme,  indtil  Ideen  sprængtes  ved 
at  ville  udover  sin  egen  Begrænsning.  I  Renaissancen  jublede  Livslysten,  og 


FRA  KUNSTAKADEMIETS  TRAPPE  TIL  FORBEREDELSES-  OG  ARCH1TEKTURKLASSERNE. 
EFTER  TEGNING  AF  C.  V.  ECKERSBERG. 


som  en  rivende  Flod  sprængte  den  alle  Dæmninger  og  gik  over  sine  Bredder; 
mangfoldige  er  Variationerne  over  Themaet,  saa  at  man  stundom  næsten  ikke 
kan  faa  fat  paa  dette;  og  dog  har  alle  de  herlige  Kunstværker,  der  stammer  fra 
denne  lysende  Kunstperiode,  den  samme  fælles  Rod  i  en  Livsglæde,  som  var 
ukendt  siden  Grækenlands  Dage.  Vor  Tid  er  en  moderne  I  id  med  al  dens 
urolige  Higen  og  Stræben,  med  al  dens  Gæring  paa  alle  Omraader,  baade  de 
kunstneriske  og  de  sociale,  som  er  disses  Forudsætning.  Vi  har  ikke  nogen 
udpræget  Stil,  eller  maaske  rettere:  vi  er  os  det  ikke  helt  bevidste  selv,  kan 
ikke  selv  se  det.  Muligvis  Eftertiden  vil  dømme  anderledes  og  ogsaa  tilskrive 

os  og  vore  Frembringelser  én  særegen  Karakter.  Under  saadanne  Forhold,  i 
Eklekticismens  Tider,  hvor  det  gælder  om  at  kende  til  alt  —  en  Forudsætning, 
der  alt  vel  overvejet  maaske  snarere  er  en  Fare  end  en  Styrke  —  har  Kunst¬ 
akademiet  den  Opgave  at  lægge  alt  til  Rette  for  sine  Elever,  sørge  for,  at  hver 
især  faar  det  Grundlag,  hvorpaa  han  senere  efter  egen  Drift  og  egne  Evner  kan 
bygge  videre.  Kunstakademiet  maa  være  det  faste  Støttepunkt,  hvor  Eleven 
opdrages  i  at  lære  det  at  kende,  som  har  været  tidligere,  mere  Enheds-bestemte 
Tiders  lykkelige  Naadegåve  at  kunne  fremelske.  Derfor  er  Bygningskunsten 
ganske  anderledes  fast  knyttet  til  et  Kunstakademi  end  Malerkunsten  og  Billed¬ 
huggerkunsten ;  den  er  ikke  »fri«  i  samme  Forstand.  Og  der  begaas  derfor  en 
Synd  ikke  alene  mod  Kunsten,  men  ogsaa  imod  Samfundet  i  det  hele  taget,  i 
hvis  Tjeneste  Kunsten  skal  træde  og  til  Glæde  for  hvem  den  skal  være,  af  alle 
de  mange,  der  i  deres  Liv  vil  udøve  Architekturens  vanskelige  »Kunst«,  naar 
de  unddrager  sig  den  rationelle  Undervisning  paa  vort  Kunstakademi  og  lader 

deres  Talentløshed  boltre  sig  under  den  aldeles  falske  Forudsætning,  at  de  ikke 
behøver  at  lære  noget. 

Indenfor  den  akademiske  Architektstand  gør  forskellige  Strømninger  sig  gæl¬ 
dende  —  som  det  skal  og  bør  være,  naar  der  er  Liv  og  Trivsel  i  et  Samfund. 
Men  der  er  vist  Ingen,  som  ikke  med  gode  Minder  og  Pietet  ser  tilbage  paa 
Undervisningstiden  paa  Kunstakademiet,  om  man  end  nu  ønsker  Et  og  Andet 
rettet.  I  Akademiets  Klasser  er  opstaaet  det  Kammeratskab,  der  senere  har 
knyttet  Architekterne  sammen  som  modne  Mænd  i  Samfølelsen  af,  at  de  er  en 
Stand,  som  vil  noget  og  som  kan  noget.  Og  med  lysende  Glans  staar  for 
deres  Erindring  Tanken  om  den  glade,  forhaabningsfulde  Ungdomstid,  som  de 
tilbragte  i  Klasserne,  paa  Skitseturene,  i  kammeratligt  Lag  paa  de  ældre  Archi- 
techters  Tegnestuer  eller  —  hvad  mange  har  oplevet  —  i  den  hyggelige  gamle 
botaniske  Have  bag  Charlottenborg,  hvor  der  tegnedes  »Perspektiv  under  frie 
Forhold«,  inden  den  i  Aarene  1871  — 1874  henlagdes  til  sin  nuværende  Plads. 

Til  Lykønskningen  til  Kunstakademiet  har  Architektstanden  nu  kun  at  føje 
Ønsket  om  det,  som  den  mener  netop  vil  være  allermest  til  Gavn  baade  for 

det  selv  og  for  Kunsten.  Og  det  er  dette:  at  Akademiet  ikke  bliver  for  »aka¬ 
demisk«.  Thi  ved  dette  Ord  klæber  der  sig  en  Antydning  af  noget  stift,  noget 
stivnet,  noget,  som  er  krystalliseret  i  givne  Former  og  savner  det  friske  Livs 
Berettigelse.  Er  et  Akadami  først  blevet  alt  for  akademisk,  og  begynder  man 
at  føle  dette  som  et  Tryk,  der  lægger  sig  over  de  Frembringelser,  som  Livet 
uden  om  det  kræver  som  sin  Ret,  da  er  der  gaaet  Sygdom  i  det,  og  da  er 
det  paa  højeste  Tid  at  gyde  nyt  Blod  i  dets  Aarer.  Vi  ser  netop  for  Tiden  i 
dansk  Bygningskunst  et  Gennembrud  hos  det  Slægtled,  som  staar  i  sin  kraftigste 
Manddomsalder,  og  i  det,  som  vil  følge  derefter.  Men  man  har  ikke  Følelsen 
af,  at  dette  Gennembrud  skyldes  Akademiet,  men  Livet  selv.  Dertil  er  nu  ikke 
noget  at  sige;  Livet  selv  har  den  første  Berettigelse  til  at  leve,  og  det  er  natur¬ 
ligt,  at  det  gaar  forud  for  Akademiet.  Held  os,  at  der  da  virkeligt  er  Liv  i  os, 
at  vi,  som  vi  mener,  kan  se  hen  til  dette  med  en  vis  Stolthed.  Men  Akade¬ 
miet  bør  være  fintmærkende  overfor  dette  Fænomen;  det  bør  lægge  sin  Kurs 
an  herefter  og  støtte  de  fremspirende  Kræfter.  Kan  det  ikke  selv  gaa  i  Spidsen 
- —  og  det  vil  et  Kunstakademi  aldrig  kunne  gøre  og  bør  heller  ikke  gøre,  thi 
dette  er  slet  ikke  dets  Opgave,  snarere  lige  modsat  den  — ,  saa  maa  et  Kunst¬ 
akademi  ikke  føle  det  som  noget,  der  nedsætter  dets  Værd,  at  gaa  i  anden 
Række.  Der  har  det  netop  en  stor  og  en  betydningsfuld  Opgave  at  vogte  over. 
Det  skal  slaa  sine  Porte  op  paa  vid  Gab  for  de  nye  Luftninger,  saa  at  de  rigtigt 
kan  gennemstrømme  de  højtidelige  Sale  og  blæse  alt  det  »akademiske«  Støv  ud 
—  og  Kunstakademiet  skal  under  de  nye  Forhold,  som  arbejder  sig  frem,  være 
Ballasten,  der  giver  den  frembrusende  Snekke  Støthed  og  Fasthed  under  Farten. 
En  skøn  og  værdig  Opgave  for  et  Kunstakademi  og  netop  den  rette,  især  naar 
Vinden  blæser  frisk  i  Sejlene.  Men  Ballasten  maa  aldrig  blive  saa  stor  og  saa 
tung,  at  den  kun  bliver  som  en  død  Last,  der  tynger  Skibet  og  hæmmer  Farten. 
Thi  saa  snart  dette  bliver  Tilfældet,  har  et  Kunstakademi  forfejlet  sin  Opgave, 
og  saa  bør  det  have  udspillet  sin  Rolle. 

Intet  bedre  kan  Architektstanden  ønske  den  ærværdige,  halvandethundred- 
aarige  Jubilar  end:  sin  anden  Ungdom!  Frisk  og  blomstrende  og  paany  til 
Rede  for  Kunstens  rette  Tarv,  saaledes  som  det  har  været  dets  Opgave  lige 
siden  det  saa  Dagens  Lys. 


FORSKELLIGT. 

Udnævnelser.  I  Anledning  af  Kunstakademiets  150  Aars  Jubilæum  er  bl.  a. 
følgende  Ordensdekorationer  blevet  uddelte:  Kammerherre,  Professor  F.  Meldahl 
Storkors  af  Dannebrog,  Professor  Hans  J.  Holm  Kommandør  af  2den  Grad, 
Akademisekretær  Peter  Johansen  Ridder  af  Dannebrog. 

—  Architekt  O.  F.  T.  Zeltner  er  bleven  udnævnt  til  Forvalter  ved  Chri- 
stiansborg  Slot  og  Ministerialbygningerne. 

—  Ved  Afstemningen  den  29.  Marts  er  Architekt  Eugkn  Jørgensen  bleven 
valgt  til  Medlem  af  Borgerrepræsentationen  i  Kjøbenhavn. 

BØGER  OG  TIDSSKRIFTER. 


De  haniburgske  Guldsmede  Jacob  Mores  d.  ældres  og  d.  yngres  Arbejder  for  de 
danske  Konger  Frederik  II  og  Christian  IV  uf  Bernhard  Olsen.  Hamburg  190}. 
1  Kommission  hos  Lehmann  &  Stage,  Kjøbenhavn. 

Direktøren  for  Dansk  Folkemuseum,  Bernhard  Olsen,  har  ved  mange  Lej¬ 
ligheder,  gennem  Undersøgelser  og  Afhandlinger  af  forskellig  Art  vist  sit  ind- 
gaaende  Kendskab  til  ældre  dansk  og  fremmed  Kunsthaandværk,  og  med  sin 
Kærlighed  til  dette  Emne  har  han  gennem  energiske  Efterforskninger  ofte  for- 
maaet  at  fremdrage  fra  hidtil  upaaagtede  Steder  Oplysninger  og  Arbejder,  der 
har  været  af  stor  Nytte  og  Interesse. 

For  en  Aarrække  siden  undersøgte  han  saaledes  Stemplerne  paa  de  hellige 
Kar  i  Frederiksborg  Slotskirke  og  blev  ved  den  Lejlighed  gjort  opmærksom  paa 
nogle  Mærker,  som  fandtes  paa  en  Del  af  Sølvpladerne  paa  Alterskabet;  disse 
Mærker  var  hidtil  ikke  kendte  af  nogen  herhjemme,  men  ved  grundige  Efter¬ 
forskninger  kom  man  til  det  overraskende  Resultat,  at  de  stammede  fra  den 
haniburgske  Gudsmed  Jacob  Mores  ,d.  ældre.  Denne  Mand,  som  levede  i  Slut¬ 
ningen  af  1 6de  Aarhundrede,  og  hans  Søn  Jacob  Mores  d.  yngre  erhvervede  sig- 
i  Tyskland  som  Guldsmede  et  Navn,  om  hvilket  der  viden  om  gik  stort  Ry: 
men  mærkeligt  nok  mente  man  i  vore  Dage,  at  deres  Arbejder  var  helt  for¬ 
svundne.  Først  i  den  senere  Tid  er  der  altsaa  nu  bleven  paavist,  at  Danmark 
har  ejet  fremragende  Arbejder  fra  disse  Mestres  Hænder,  og  endnu  bevares  de 
ypperste  blandt  disse  paa  Frederiksborg. 

I  »Tidsskrift  for  Kunstindustri «  skrev  Bernh.  Olsen  i  1896  en  omfattende 
og  meget  interessant  Afhandling  om  det  rige  Resultat  af  ovennævnte  Under¬ 
søgelser;  denne  Afhandling  foreligger  nu,  ved  Understøttelse  fra  Carlsbergfonden, 

}  særlig  Udgave,  elegant  og  smagfuldt  udstyret  og  rigt  forsynet  med  fortrinligt 
udførte  Illustrationer,  hvoraf  nogle  stammer  fra  Artiklen  i  »Tidsskrift  for  Kunst¬ 
industri«,  Resten  —  og  vel  Størsteparten  —  fra  den  i  Hamburg  udkomne 
Udgave. 

Af  de  i  Afhandlingen  omtalte  mange  Tegninger  og  Arbejder  fæster  In¬ 
teressen  sig  særligt  paa  Kirkens  prægtige,  søjleprydede  Alter  med  de  mange  Fi¬ 
gurer  og  Relieffer;  dette  blev  erhvervet  for  9,227  Rdlr.  i  1606,  hvilket  var 
omtrent  ved  den  Tid,  da  Frederiksborg  fuldentes.  Om  Prædikestolen  haves  ikke 
saa  sikre  Oplysninger  som  om  Alteret,  men  ved  Sammenligning  mellem  Friser,. 
Gesimser,  Søjler  og  især  Figurer,  mener  Forf.  at  det  maa  betragtes  som  utvivl¬ 
somt,  at  den  er  udført  af  samme  Mester. 

Slottet  brændte  den  17de  December  1859  og  dets  mange  Skatte  fortæredes: 
af  Luerne;  Kirketaarnet  styrtede  ned  over  den  nordre  Fløj,  hvori  Dansesalen  var,, 
men  den  vestre  Fløj  forblev  uskadt,  og  her  stod  Jacob  Mores  Alter  og  Prædike¬ 
stol,  medens  Dansesalen  med  sin  Kamin  og  Trompeterstol,  der  forøvrigt  forlængst 
var  bleven  berøvet  sine  Sølvprydelser,  blev  fuldstændigt  ødelagt. 

ARCHITEKTEN 

KJ  0  BENHAVN 

DEN  9.  APRIL  I  904 

6.  Aargang  N£  28 


DANSKE  HERREBORGE. 

Ved  Hans  J.  Holm.  Med  Tekst  af  Francis  Beckett. 


Det  er  sikkert  med  den  største  Tilfredsstillelse  og  Glæde,  at  Alle,  der  in¬ 
teresserer  sig  for  vore  gamle  Mindesmærker,  hilser  Udgivelsen  af  denne 
første  Samling  af  » Kunstakademiets  Opmaalings arbejder « .  Det  er  et  stort  og  be¬ 

tydningsfuldt  Arbejde,  som  Kunstakademiet  med  Hjælp  fra  forskellige  offentlige 
Institutioner  har  holdt  i  Gang,  lige  siden  Begyndelsen  i  1876  gjordes  med 
Kronborg. 

EFTER  GOUACHE-BILLEDE  I  ANTIKVARISK-TOPO  GR  AFISK  ARKIV. 


Et  særligt  heldigt  Valg  blev  truffet,  da  man  overdrog  Ledelsen  af  samtlige 
Optnaalinger  til  Prof.  Hans  J.  Holm,  hvis  varme  Interesse  for  og  store  Kærlig¬ 
hed  til  vore  gamle  Bygninger  har  givet  sig  Udslag  paa  forskellige  Maader. 


SANDSTENSPOKTAL  PAA  NAKKEBØLLE. 


Udgivelsen  af  denne  iste  Samling  falder  sammen  med  Kunstakademiets 
150  Aars  Jubilæum ;  den  kan  da  staa  som  et  værdigt  Vidnesbyrd  om,  hvad  dan¬ 
ske  Architekter,  uddannede  paa  dets  Skoler,  ævner  at  præstere  indenfor  deres 
egentlige  Virkefelt,  naar  det  'gælder  at  vise  Pietet  og  Interesse  for  nationale 

Miodesmærker.  Det  er  ikke  for  Intet,  at  der  i  Fortalen  rettes  en  Tak  bl.  a. 
ogsaa  til  de  unge  Architekter,  som  har  arbejdet  med  den  største  Agtelse  og  Re¬ 
spekt  for  de  stillede.  Opgaver.  Mange  af  disse  Unge  er  nu  blandt  de  mest 
kendte  af  os.  Navne  som  Martin  Nyrop,  Axel  Berg,  Arnold  Krog,  V.  Koch, 
Hack  Kampmann,  Martin  Borch,  Mørk-Hansen  osv.  er  nu  kendte  langt  udover 
Architekternes  Kreds.  Og  at  det  indtrængende  Studium  af  disse  prægtige,  ægte 
danske  Bygninger  med  deres  fordringsløse  og  simple  Planer,  med  deres  æilige 
Konstruktioner  og  kloge  Anvendelse  af  Materiale,  har  bidraget  overordentligt 
meget  til  hos  Architekterne  at  udvide  og  fæstne  de  naturlige  og  sunde  Principer, 
Herholdt  først  slog  til  Lyd  for  herhjemme,  er  givet;  har  de  unge  Architektei 
kælet  for  Opgaverne,  saa  har  disse  vist  sig  taknemlige.  Enhver  af  dem,  som 


,  tMrV.  lnovSr. 

KRAGBJÆLKE  PAA  EGESKOV.  SKITSEBOGSBLAD. 

have  medvirket  ved  en  af  disse  Opmaalinger,  maa  være  rejst  hjem,  udviklet  og 
beriget,  med  Følelsen  af  at  have  været  i  godt  Selskab. 

Den  nu  udgivne  første  Samling  omfatter  de  6  gamle  Borge,  som  i  historisk 
og  kunsthistorisk  Henseende  danner  en  Gruppe  for  sig  inden  for  dansk  Bygnings¬ 
kunst,  nemlig;  Rygaard,  Hesselagergaard,  Egeskov,  Borreby,  Nakkebølle  og  Ør- 
bæklunde.  Samlingen  indeholder  Planer,  Snit  og  Facader  af  alle  Borgene,  gen- 
nemtegnede  med  den  største  Omhyggelighed.  Der  lindes  intet  Forsøg  paa  at 
restaurere;  alt  er  maalt  og  gengivet,  netop  som  det  forelaa. 

Man  har  formaaet  Dr.  phil.  Francis  Beckett  til  at  skrive  en  Tekst  til  denne 
Samling.  Dr.  Beckett,  som  gennem  Forarbejderne  til  sin  Doktordisputats  »Kun¬ 
stens  og  Renaissancens  Historie  i  Danmark«  har  erhvervet  sig  et  indgaaende 
Kendskab  til  vore  monumentale  Herreborge,  giver  i  en  instruktiv  Indledning  en 
fortræffelig  Oversigt  over  de  gengivne  Borges  indbyrdes  Slægtskab  og  den  grad¬ 
vise  Udvikling,  som  de  var  underkastede.  Dernæst  er  hver  enkelt  af  Borgene 
behandlet  for  sig,  og  mange  interessante  Oplysninger  er  bievne  let  tilgængelige  for 

Alle.  En  særligt  heldig  Foranstaltning  er  det,  at  man  til  hver  Tekst  har  ladet 
medfølge  et  gammelt  Matrikelkort  fra  Begyndelsen  af  forrige  Aarhundrede.  Da 
det  maa  formodes,  at  der  ikke  i  Tiden,  indtil  disse  optoges,  er  foregaaet  større 
Ændringer  i  Bygningernes  Omgivelser,  giver  disse  Kort  værdifulde  Oplysninger 
med  Hensyn  til,  hvilke  Forudsætninger  der  maatte  være  tilstede  for  det  heldigste 
Anlæg  af  Bygningen  i  hvert  enkelt  Tilfælde.  1  Teksten  er  desuden  gengivet 
forskellige  Billeder  af  Enkeltheder,  der  har  Interesse  i  Sammenhæng  med  den 
paagældende  Borg.  Man  maa  vel  give  Forfatteren  Ret,  naar  han  fastslaar,  at 
Bygningernes  Kunstværdi  —  i  Sammenligning  med  Udlandets  Storbedrifter  — 
er  relativ.  Men  saadan  som  de  er,  elsker  vi  dem;  vi  kan  ikke  glemme,  at 
disse  Borge  er  danske,  fremvoksede  af  vort  Fædrelands  Jordbund;  og  de  bærer 
med  deres  sluttede,  kraftige  Karakter  Vidnesbyrd  om  en  mandig  og  handledygtig 
Slægt,  som  i  lange  Tider  forstod  at  værne  for  sig. 

»Danske  Herreborge«  hehøver  ingen  nærmere  Anbefaling;  det  er  et  Værk, 
som  taler  for  sig  selv. 

V. 


STUDIEREJSER  AF  KUNSTAKADEMIETS  ELEVER. 


Samtidigt  med  at  iste  Samling  af  »Danske  Herreborge«  forelægges  Offentlig¬ 
heden,  udkommer  IV  Hefte  af  »Studierejser  af  Kunstakademiets  Elever.« 

I  en  Tid  som  vor,  da  Trangen  til  at  søge  nye  Veje  for  kunstnerisk  Stræben, 
nye  Udtryk  for  kunstneriske  Ideer  er  i  stadig  Vækst,  er  det  ret  mærkeligt  at 
konstatere  en  stedse  voksende  Iver  efter  at  opspore  og  gennem  Tegninger  at 
belyse  og  bevare  for  Eftertiden  baade  stort  og  smaat  af  ældre  Bygningskunst. 
Om  nu  denne  Interesse  er  af  ren  historisk  Art,  eller  om  den  er  udsprungen  af 
en  Erkendelse  af,  at  her  er  noget  at  lære,  —  i  ethvert  Tilfælde  er  det  dog 
saare  glædeligt  som  Resultat  af  denne  Interesse  at  vide  mangt  og  meget  af 
gammel  Kunst,  som  enten  allerede  er  tilintetgjort  eller  er  paa  Vej  til  at  blive 
det,  bevaret  fra  Forglemmelse. 

Oprindelsen  til  det  fra  alle  Sider  anerkendte  og  skattede  Værk  »Tegninger 
af  ældre  nordisk  Architektur«,  som  begyndte  at  udkomme  1872,  og  som  i  fuldeste 
Forstand  kan  siges  at  være  Architekternes  Tilskud  til  Udforskningen  og  Belys¬ 
ningen  af  vor  gamle  Kultur,  maa  vistnok  søges  gennem  de  af  Kunstakademiet 
arrangerede  Studierejser  for  dets  Elever.  Disse  Rejser  paabegyndtes  allerede  i 
Aaret  1869  og  foregik  under  Ledelse  af  Skolens  daværende  Assistent,  senere 
Professor,  Hans  J.  Holm.  Efter  at  Martin  Nyrop  1879  var  bleven  Assistent  i 
Architekturskolen,  deltog  begge  disse  afholdte  og  fortræffelige  Lærere  stadigt  i 
Rejserne,  og  de  gode  Resultater  skyldtes  væsentligt  deres  taalmodige  Udholdenhed 
og  varme  Interesse  for  Sagen.  Hensigten  med  disse  Studierejser  var  at  bibringe 
Eleverne  Klarhed  over,  hvad  der  behøves  af  Maalinger,  for  at  kunne  fremstille 
en  Bygning  fuldt  belyst;  og  for  tillige  at  vække  Kærligheden  til  vor  gamle  Byg¬ 
ningskunst  og  Forstaaelsen  af  dens  kunsthistoriske  Værdi,  valgtes  altid  saadanne 
Bygninger,  som  gennem  Stil  og  Konstruktion  kunde  fortælle  noget  Godt  om 

Kunst  og  Haandværk  Aarhundreder  tilbage  i  Tiden.  Efter  Hjemkomsten  blev 
Tegningerne  reproducerede,  udgivne  som  Manuskript  og  uddelte  til  Deltagerne  i 
hver  enkelt  Tur,  som  Erindringsblade  om  denne.  Dette  er  Grunden  til  Teg¬ 
ningernes  fordringsløse  Fremkomst  uden  Tekst.  Da  Eleverne  altid,  ved  Siden  af 
Hovedopgaven,  som  valgtes  af  Turens  Ledere,  har  maalt  og  tegnet  en  Del  Enkelt¬ 
heder,  som  de  fik  Lyst  til  at  give  sig  af  med,  og  disse  Enkeltheder  ere  med¬ 
tagne  i  de  udgivne  Tegninger,  har  hvert  Bind  faaet  Præget  af  at  være  en  lidt 
tilfældig  Samling.  Det  er  dog  langt  fra  til  Skade  for  Helheden  ;  det  er  tvært¬ 
imod  netop  Grunden  til,  at  man  gennemblader  Samlingen  med  desto  større  For¬ 
nøjelse.  Tilmed  gengive  Tegningerne  næsten  udelukkende  Ting,  som  ikke  tid- 


BEBOELSESHUS  ARCHITEKT 

I  HELLERUP.  A.  PREISLER. 

ligere  have  været  belyste  ved  Tegning,  og  danner  saaledes  et  værdifuldt  Sup¬ 
plement  til  »Ældre  nordisk  Architektur«. 

Med  det  udkomne  IV  Hefte  kan  et  Bind  paa  80  Blade  betragtes  som  af¬ 
sluttet.  Og  da  dets  Udgivelse  falder  sammen  med  Kunstakademiets  150  Aars 
Jubilæum,  kan  det  jo  tillige  betragtes  som  en  Tak  til  dette  fra  de  over  100 
unge  Architekter,  der  i  Tidens  Løb  har  deltaget  i  disse  herlige  Ture,  som  ved 
Kunstakademiets  Forsorg  har  været  satte  i  Gang,  og  som,  foruden  den  Udvik¬ 
ling  og  Belæring,  som  de  gav  Anledning  til,  skabte  Deltagerne  en  Række  lyse, 
fornøjelige  Ungdomsminder. 

BEBOELSESHUS  I  HELLERUP. 


Paa  Hjørnet  af  Ahlmanns  Allé  og  Søbøtkers  Allé  i  Hellerup  er  det  Beboelses¬ 
hus,  hvoraf  her  gengives  Billeder,  opført  i  Aaret  1903.  Architekt  A.  Preis¬ 
ler  har  givet  Tegninger.  Bygherren  er  Murermester  V.  Boi.l,  der  tillige  har  ud¬ 
ført  Murarbejdet  selv.  Bygningen  har  Stueetage,  iste  Sal  og  Mansardetage;  i 


ETAGEPLAN. 

BEBOELSESHUS  I  HELLERUP.  ARCHITEKT  A.  PREISLER. 

hver  Etage  er  der  to  Lejligheder,  paa  fem  og  paa  fire  Værelser,  med  Bade¬ 
værelser,  W.  C.  og  hver  med  en  hyggelig  lille  Loggia  mod  Gaden.  I  Gaarden 
er  anlagt  Septic  tank.  I  det  ydre  fremtræder  Bygningen  med  grov  Puds  i  gul¬ 
lig  Tone  paa  de  store  Murflader;  Gesimsen,  Baand,  Cirkelbuer  over  Vinduerne 
o.  1.  er  hvidtede;  Dekorationer  er  cementstøbte.  Taget  er  dækket  med  sortglaserede 
Munketagsten. 

FORSKELLIGT 


Konkurrence.  Ved  den  af  Selskabet  for  dekorativ  Kunst  for  Hr.  Fabrikant 
Søren  Jensen  udskrevne  Konkurrence  om  et  opretstaaende  Piano  blev  i.  Præmie 
tilkendt  Architekt  Henning  Hansen,  2.  Præmie  Hr.  Snedkerm.,  Billedhugger 
A.  E.  Mørck,  3 die  Præmie  Hr.  Hans  Henriksen.  Som  Dommere  valgte  af  Sel¬ 
skabet  fungerede  Architekt  Martin  Nyrop  og  Professor  Hans  Tegner. 

¥ 

Den  internationale  Materialprøvekongres .  Efter  Bestemmelsen  skulde  der  i  Au¬ 
gust  Maanéd  i  St.  Petersborg  af  det  internationale  Materialprøvningsforbund  have 
været  afholdt  en  international  Materialprøvningskongres  under  Storfyrsttronfølgerens 
Protektorat,  og  der  var  allerede  lagt  store  Planer  for  Kongressen  og  for  en  der- 
paa  følgende  Udflugt  til  Kaukasus  og  Krim  i  Luksustog,  som  Regeringen  vilde 
stille  til  Raadighed.  I  Følge  Meddelelse  fra  Statsprøveanstalten  har  imidlertid 
nu  den  russiske  Organisationskomite  underrettet  Forbundet  om,  at  Kongressen  af 
Hensyn  til  Krigen  med  Japan  udsættes  til  næste  Aar. 

¥ 

Statsprøveanstalten  har  udsendt  sin  Beretning  for  1903;  den  indeholder  en 
kortfattet  Redegørelse  over  Aarets  omfattende  Virksomhed  og  omtaler  det  be¬ 
tydelige  Antal  af  Undersøgelser,  som  i  nævnte  Tidsrum  er  bleven  paabegyndt 
eller  afsluttet. 

Et  Udvalg  til  Undersøgelse  og  Bedømmelse  af  forskellige  Midlers  kon¬ 
serverende  Egenskaber  mod  Raaddenskab  i  Træ  har  begyndt  sin  Virksomhed. 

En  Række  Slidprøver  med  Klinker  er  foretaget.  Der  er  ved  disse  under¬ 
søgt  62  Sorter  Klinker  fra  nordiske  Teglværker,  og  en  Tabel  er  opstillet,  som 
viser,  hvorledes  nævnte  Klinker  staar  sig  mod  Slid  i  Sammenligning  med  andre 
Brolægningsmaterialier. 

Af  nyere  Undersøgelser  er  bl.  a.  udført:  sømfast  Mørtels  Modstand  mod 
Søms  Indtrængen  og  Søms  Holdkraft  deri;  Kalkmørtels  Modstandsevne  overfor 
Svamp;  hvorledes  man  kan  tilvejebringe  holdbar  Oliemaling  paa  frisk  Cement¬ 
puds;  en  Bygnings  Rystelse  ved  forbikørende  Vogne,  samt  mange  andre. 

Ligesom  tidligere  Aar  har  Anstalten  ogsaa  beskæftiget  sig  meget  med  Ce¬ 
mentundersøgelser,  og  Lerlaboratoriet  har  bl.  a.  foretaget  en  Række  Under¬ 
søgelser  vedrørende  Blandinger,  Styrkeforhold,  Glasurer  o.  lign. 

¥ 

Berigtigelse.  Red.  er  bleven  gjort  opmærksom  paa,  at  det  Pag.  268  gen¬ 
givne  Billede  »Fra  Kunstakademiets  Gaard«  er  en  Tegning  af  Julie  Eckersberg, 
kopieret  efter  en  Original  af  hendes  Fader. 

¥ 

Gumlosa  Kirke  i  Sverige  blev  i  Slutningen  af  forrige  Maaned  tildels  ødelagt 
ved  en  Ildsvaade.  Den  over  700  Aar  gamle  Kirke  har  særlig  Interesse  for  os 
Danske,  idet  den  ifølge  en  i  »Skånska  Aftonbl.«  under  Mrk.  T.  W-n.  indsendt 
Meddelelse  er  indviet  af  selve  Biskop  Absalon.  Et  eksisterende  Dokument  op¬ 
lyser  nemlig  herom,  at  den  2 6.  Oktober  Aar  1191  »efter  Herrens  Manddoms- 
anam melse«  indviedes  nævnte  Kirke  af  Hr.  Absalon,  den  ærværdige  Erkebiskop 

i  Lund,  den  apostoliske  Stols  Legat,  Sveriges  Primas  i  hans  Erkebiskopdømtnes 
’i  6.  Aar  under  Medvirkning  af  Hr.  Erik,  Erkebiskop  i  Nidaros  og  Hr.  Stenar 
Biskop  i  Vexio  .  .  . 

Gumlosa  Kirke  stod  som  et  smukt  architektonisk  Minde  om  sin  Tid,  og 
det  tør  derfor  haabes,  at  man  i  de  tilbagestaaende  Mure  endnu  har  beholdt  saa- 
meget  af  dens  mange  interessante  Enkeltheder,  at  der  heri  findes  et  godt  Grund¬ 
lag  for  en  eventuel  Restaurering. 

Kirken  er  udførligere  beskrevet  i  Prof.  C.  C.  Brunius,  »Skånes  Konsthistoria 
for  medeltiden«,  Lund  1850;  Prof.  I.  Kornerup  »Aarbøger  for  Nordisk  Oldkyn- 
dighed«  Kjøbenhavn  1866  og  Rektor  C.  O.  Arcadius,  »Gumlosa  kyrka,  et  sju- 
hundraårsminne«,  Lund  1891. 

4 

Dresden.  Opførelsen  af  det  nye  kgl.  Skuespilhus  er  nu  stadfæstet  af  Kong 
Georg;  Bygningen  skal  indvies  i  1906  og  vil  faa  sin  Plads  i  Ostra-Alleen,  i 
Nærheden  af  Zwingeranl'æget  og  Orangeriet. 


FORENINGSMEDDELELSER. 

Torsdag  den  24.  Marts  afholdt  Foreningen  Møde  i 
Lokalet  i  Industriforeningen.  Mødet  var  i  Henhold  til  Lo¬ 
venes  §  3  sammenkaldt  efter  Opfordring  fra  3  Medlemmer, 
som  agtede  at  stille  Forslag  om  at  indgaa  til  det  af  Lands- 
thinget  nedsatte  Udvalg  til  Ordning  af  Kjøbenhavns  Bane- 
gaardsforhold  med  Anmodning  om  at  søge  udvirket,  at  Teg¬ 
ningerne  til  Kjøbenhavns  nye  Personbanegaard  blive  tilveje¬ 
bragte  ved  offentlig  Konkurrence. 

Trods  den  korte  Frist,  hvormed  Mødet  var  sammenkaldt,  var  der  dog  kommet 
et  betydeligt  Antal  Medlemmer  tilstede.  D’Hrr.  M.  Borch,  Clemmensen,  Fussing, 
Plesner  og  Varming  forelagde  det  af  dem  stillede  Forslag,  men  blev  i  den  derpaa 
følgende  Diskussion  imødegaaet  af  flere  andre  Medlemmer,  som  særligt  hævdede, 
at  Sagen  nu  var  saa  vidt  fremskreden,  at  det  ikke  vilde  være  heldigt  at  fordre 
en  Konkurrence  afholdt  nu.  Da  det  omtalte  Forslag  derpaa  blev  stillet  til  Af¬ 
stemning,  faldt  det  for  en  temmelig  stor  Majoritet. 

4 

Foreningsmode.  Lørdag  den  9.  April  1904  Kl.  8  afholdes  i  Lokalet  i  Indu¬ 
striforeningen  Foreningsmøde  med  følgende  Dagsorden : 

1)  Brødrene  Sørensens  Legat. 

2)  Forhandling  om  en  Sammenkomst  med  »Selskabet  for  dekorativ  Kunst <•. 

3)  Meddelelser  fra  Formanden. 

4)  Forhandling  om,  hvorvidt  der  efter  det  senere  oplyste  skal  virkes  for 
Konkurrence  om  Tegningerne  til  Personbanegaarden  i  Kjøbenhavn. 

KON  SIST  ORIEBY  GN  IN  GEN  I  UNIVERSITÉTS- 
GAARDEN. 

Af  Bering  Liisberg. 


Kjøbenhavn  er  en  paa  middelalderlige  Mindesmærker  saare  fattig  By.  Det 
ligger  ikke  blot  i  de  ulykkelige  Ildebrande,  der  til  forskellige  Tider  har 
hærget  Byen,  eller  i  den  Grumhed,  hvormed  vor  velvise  Magistrat  en  Tid  gik 
frem  mod  alt,  hvad  der  var  gammelt  —  mod  Hanetaarnet,  Byportene,  uskyldige 
Gadenavne,  for  blot  at  nævne  noget  —  men  det  ligger  vel  fornemmeligt  i,  at 
man  først  sent  har  begyndt  at  bygge  med  Sten.  I  Slutningen  af  det  14de 
Aarhundrede  havde  Kjøbenhavn  kun  fire  borgerlige  Huse  af  Sten.  Af  offentlige 
Bygninger  har  vist  kun  Slottet,  de  fem  Kirker,  Klosteret,  Raadhuset  og  Taarnene, 
der  var  rejste  til  Byens  Værn,  været  opførte  af  Sten. 

Under  saa  fattige  Forhold  glæder  man  sig  dobbelt  over  det  Par  middel¬ 
alderlige  Bygninger,  der  er  i  Behold.  Hvem  gaar  ned  ad  Strøget  eller  om  ad 
Walkendorffsgade  uden  at  frydes  over  Helligaandshuset,  dets  gothiske  Gavle 
og  den  Stemning,  det  frembringer,  en  Stemning,  der  er  for  fin  og  for  enkel 

til  at  burde  brydes  af  et  saa  moderne  Stykke  Skulptur,  som  Hr.  Hansen-Jakob- 
sens  »Døden«.  Og  hvem  kommer  ind  i  Universitetets  nu  saa  nøgterne  og 
kedsommelige  Gaard  uden  at  glæde  sig  over  den  gamle,  beskedne,  røde  Konsi- 
storiebygning,  som  trods  alle  Mishandlinger  i  Tidens  Løb  dog  har  bevaret  sit 
middelalderlig-fromme  Præg. 

Konsistoriebygningen  siges  at  være  en  Rest  af  den  gamle  katholske  Bispe- 
gaard,  og  der  er  meget,  der  tyder  paa,  at  denne  Tradition  er  rigtig.  Indtil 
1416,  da  Erik  af  Pommern  egenmægtigt  lagde  Kjøbenhavn  ind  under  Kronen, 
var  Roskildebispen  Stadens  Herre  og  havde  som  saadan  sit  Sæde  paa  Kjøben¬ 
havns  Borg.  Men  efter  at  denne  under  Kristoffer  II  var  kommet  i  Hænderne 
paa  de  holstenske  Grever  og  derefter  paa  forskellige  tyske  Herrer  som  Pant¬ 
havere,  og  i  alt  Fald  efter  at  Bor¬ 
gen  1369  var  bleven  nedrevet  og 
fuldstændigt  jævnet  med  Jorden  af 
Hansestæderne,  har  Biskopperne  ikke 
kunnet  have  deres  Bolig  der.  Da 
de  straks  efter  Valdemar  Atterdags 
Død  (1375)  igen  fik  deres  kære 
Kjøbenhavn  tilbagegivet  af  Dronning 
Margrete,  har  de  maattet  være  be¬ 
tænkt  paa  at  by^gge  sig  en  nyr  Bolig 
i  Byen,  da  det  jo  sikkert  vilde  tage 
adskillige  Aar,  inden  en  ny  Borg 
blev  rejst,  —  om  der  i  det  hele  er 
blevet  begyndt  paa  en  saadan  i  den 
korte  Tid ,  der  stod  tilbage  for 
Bisperne  som  Stadens  Herrer  —  og 
det  altid  kunde  være  praktisk  at 
have  en  Residens  i  selve  Byen.  I 
1416  maa  i  hvert  Fald  Spørgs- 
maalet  være  blevet  brændende,  nu 
var  Kjøbenhavns  Slot  for  bestandigt 
lukket  for  Roskildebisperne,  der 
imidlertid  ikke  agtede  godvilligt  at  opgive  deres  Ret,  og  fra  dette  Tidspunkt 
kan  vi  vist  med  Sikkerhed  datere  Opførelsen  af  Bispernes  nye  Gaard.  Dens 
endnu  staaende  Rester  henviser  da  ogsaa  ved  Stil  og  Murværk  nærmest  til  denne 
Tid,  Begyndelsen  af  det  15  de  Aarhundrede. 

Uagtet  denne  Bispegaard  kun  var  til  som  saadan  i  det  forholdsvis  korte 
Tidsrum  af  godt  og  vel  et  Hundrede  Aar,  spiller  den  dog  en  væsentlig  Rolle  i 
Byens  og  Landets  Historie,  særligt  før  og  under  Reformationen.  Den  tjente  paa 
den  Tid  som  Sæde  for  den  sidste  katholske  Biskop  paa  Sjælland,  den  urolige  og 
voldsomme  Joakim  Rønnov.  Det  var  til  Bispegaardens  Port,  at  Hans  Tausen 
maatte  ledsage  ham  fra  det  stormende  Møde  14.  Juli  1333  paa  Kjøbenhavns 
Raadhus,  efter  hvis  Slutning  de  vrede  Borgere  paa  Gammeltorv  truede  med  at 
tage  sig  selv  til  Rette  over  for  den  lidet  afholdte  Biskop.  Netop  Aaret  efter  maatte 
han  flygte  fra  sin  Bispegaard,  sikkert  under  ret  dramatiske  Forhold.  Thi  Borgerne 

i  Byen  var  i  den  Grad  ude  efter  ham,  at  de  brød  en  Kiste  op,  der  blev  bragt 
ud  af  Bispegaarden,  i  den  Tro,  at  Biskoppen  havde  gemt  sig  i  den. 

Under  Grevefejden  blev  Bispegaarden  overladt  Hertug  Albrecht  af  Mecklen- 
borg  til  Bolig.  Han  kom  hertil  i  April  1535  til  Undsætning  for  den  belejrede 
By,  men  havde  til  almindelig  Forbitrelse  glemt  Undsætningshæren  hjemme  og 
mødte  kun  med  sin  Gemalinde,  sit  Hof  »og  sine  100  Rakker«,  dvs.  Jagthunde. 
Medens  Nøden  i  Byen  blev  saa  stor,  at  den  stakkels  Hertug  maatte  punge  ud 
med  20  Lod  Sølv  for  en  Skæppe  Mel  til  at  bage  Brød  af,  laa  hans  Hustru  i 
Barselseng  paa  Bispegaarden  og  fødte  ham  en  Søn,  kort  før  Byen  blev  overgivet 
til  Christian  III. 

Straks  efter  denne  Begivenhed  kom 
Joakim  Rønnov  tilbage  til  sin  Bispe- 
gaard  og  begyndte  snart  paa  sin  gamle 
Voldsomhed.  Den  11.  August  havde 
han  haft  Erkebiskoppen  af  Lund  til 
Gæst  hos  sig.  Om  de  to  højærværdige 
Herrer  har  haft  nogen  Anelse  om,  at 
der  samme  Aften  holdtes  Raad  hos 
Kongen  paa  Slottet  om  at  fængsle  alle 
Biskopperne,  er  ikke  godt  at  vide, 
men  man  skulde  næsten  tro  det.  Thi 
da  Joakim  Rønnov  den  næste  Morgen 
tidligt  ved  Solopgang  vaagnede  ved, 
at  der  blev  dundret  paa  Porten  af 
mange  Mennesker,  synes  han  øjeblik¬ 
keligt  at  have  været  klar  over,  hvad 
det  gjaldt.  Han  sprang  i  stor  Skynd¬ 
somhed  ud  af  Sengen  og  søgte  at 
skjule  sig  oppe  paa  sit  Loft.  Her  blev 
han  efter  nogen  Tids  Søgen  fundet 
af  Kongens  Folk,  sammenkrøben  oppe 
paa  en  Hanebjælke.  Og  kort  efter 
var  den  sidste  katholske  Roskildebisp 
indsat  som  Fange  i  Blaataarn,  Fange- 
taarnet  paa  Kjøbenhavns  Slot,  for  faa  Aar  tilbage  Bispernes  egen  Borg  og 
dyreste  Eje. 

Om  den  gamle  Bispegaard  faar  vi  nogen  Underretning  gennem  Universitets¬ 
fundatsen  af  1539,  ved  hvilken  Christian  III  skænker  Gaarden  til  Studiegaarden, 
hvis  Indrettelse  paa  Stedet  imidlertid  var  begyndt  allerede  nogle  Aar  forinden. 
Der  omtales  i  dette  Dokument  forskellige  Huse,  Kapel,  Bryggers  Bagers,  Borg¬ 
stue  og  Stalde.  Alle  disse  Huse  synes  at  have  dannet  den  Firkant,  der  endnu 
udgør  den  vestlige  Universitetsgaard ;  en  Bygning,  muligvis  selve  Hovedbyg¬ 
ningen,  laa,  hvor  nu  Solennitetssalsfløjen  ligger,  men  noget  mere  østligt;  en 
anden  laa  langs  selve  Kirkegaarden  (nu  Frueplads),  en  tredje  langs  Nørregade 
med  Gavlen  ud  til  Kirkegaarden.  En  fjerde  endelig  beskrives  i  Fundatsen  som 
»det  med  Kældere,  Køkkener  og  Ovnværelser  forsynede  Hus,  der  ligger  omtrent 


KONSISTORIUM. 
SNIT  C-1). 


—  283  — 


i  Midten*)  mod  Norden,  næst  ved  Haven,  hvilket  den  af  Læsemestrene,  der 
skal  være  Universitetets  Økonomus  eller  Thesaurarius,  skal  have  sin  Bolig  i. 

Det  lader  sig  næppe  gøre  at  bringe  nogen  Overensstemmelse  til  Veje 
mellem  denne  gamle  Beskrivelse  af  Universitetets  Bygninger  og  Forholdene, 
saaledes  som  de  foreligge  nu  efter  saa  mange  Omskiftelser  og  Forandringer. 
Men  det  synes,  som  om  dette  Hus  »i  Midten  mod  Norden,  næst  ved  Haven«, 
er  den  endnu  staaende  Konsistoriebygning.  Den  forekommer  første  Gang  som 
saadan  i  Regnskaberne  for  1565- — 1568,  hvor  det  hedder,  at  det  Kammer,  »som 
Rentemesteren  tilforn  havde«,  skulde  overlades  Professorerne  til  et  domurn  Consi- 

storii.  Thi  Thesaurarius  kan  vel  i  administrative  Forhold  bedst  gengives  ved 

o  o 

Rentemester. 


_  *)  Nemlig  midt  paa  Pladsen.  Den  gamle  Bispegaards  Grund  strakte  sig  fra  Kirke- 
gaarden  Nord  paa  til  »Renden,  der  løber  af  Nørregade  bart  bag  Bispens  Gaard  af  Sjæl¬ 
land«,  dog  blev  Hjørnegaarden  mod  Nordvest,  som  vi  nu  vilde  betegne  som  Hjørnet 
mellem  Nørregade  og  Krystalgade  først  langt  senere  erhvervet  af  Universitetet.  Renden, 
der  gik  tværs  over  Nørregade,  dannede  Afløb  for  nogle  Vandhuller  paa  den  anden 
Side  St.  Peders  Kirke,  langs  Krystalgade  og  førte  ud  til  en  stor  Sump  omkring  nuværende 
Pustervig,  var  i  Kjøbenhavns  ældste  Tid  en  Bygrav;  den  blev  senere  fyldt  op  med  Skarn 
og  Affald  og  gik  senere  over  til  at  blive  Færdselsvej.  Paa  Grund  af  sit  Dynd  og  sit 
Mudder  fik  den  Navnet  Skiddenstræde,  som  først  langt  ned  i  vore  Dage  blev  forvandlet 
til  Krystalgade. 

Konsistoriebygningen  er  et  Hus  i  eet  Stokværk,  opført  af  røde  Sten  i 
middelalderligt  Skifte  med  Gesims  af  kantstillede  Sten,  hvorunder  drueformede 
Forsiringer;  det  har  en  Længde  af  42  Fod  og  en  Bredde  af  25  Fod  udvendigt 
Maal.  Paa  den  vestre  Gavl  er  der  en  Dør  til  Kælderen.  Profilerne  i  Karmen 
og  Stenenes  Overflade  synes  at  tyde  paa,  at  den  endnu  staaende  Gavl,  der  nu 
skiller  Konsistoriet  fra  den  umiddelbart  derop  til  stødende  Professorbolig,  i  sin 
Tid  har  været  en  Ydergavl.  I  Modsætning  til  denne  Vestgavl  viser  Østgavlen 
Aftrapninger  og  Blændinger.  Paa  Midten  af  den  ses  en  ejendommelig  Udbyg- 
ning,  gennem  hvilken  Indgangen  nu  er  til  Konsistoriesalen.  Men  medens  denne 
for  længe  siden  har  faaet  fladt  Loft,  er  det  lille  Rum  i  Udbygningen  hvælvet 
med  en  Spidsbue,  ligesom  selve  Indgangen  dannes  af  en  Spidsbue.  Denne  Ud- 
bygning  synes  kun  at  kunne  forklares  som  en  sidste  Levning  af  en  hvælvet 
Gang,  der  i  sin  Tid  har  ført  fra  den  nuværende  Konsistoriebygning  over  til 
Bispegaardens  Hovedbygning  paa  Solennitetssalsfløjens  Plads. 

Kælderen,  der  nu  er  halvt  fyldt  med  Jord  og  delvis  brolagt,  viser  forskellige 
ejendommelige  Forhold.  Den  har  to  Rækker  Spidsbuehvælvinger,  tre  i  hver, 
der  uden  I  vivl  er  senere  indbyggede.  Hvælvingerne  hviler  ude  i  Rummet  paa 
to  Granitsøjler  med  romanske  Kapitæler  (fra  en  Portal  paa  den  ældste  Frue 
Kirke?).  Søjlerne,  der  nu  er  dækkede  med  Jord  til  o.  midt  paa  Skafterne,  staar 
paa  en  Stenplade,  der  ligger  33/4  Fod  under  det  nuværende  Kældergulv.  Men  der 
viser  sig  nu  den  Ejendommelighed ,  at  det  oprindelige  Kældergulv  maa  have 
ligget  omtrent  i  samme  Højde  som  det  nuværende.  Det  fremgaar  med  Sikker¬ 
hed  af  den  Kamin,  som  er  muret  i  Vestgavlen,  samtidigt  med  selve  Bygningen, 
og  som  fordrer  en  Gulvhøjde  omtrent  som  den  nuværende.  Et  Rulskifte,  af 
hvilket  der  er  fundet  Spor  33/4  Fod  under  Kaminens  Underkant,  synes  at  pege  i 
samme  Retning,  ligesom  begge  Kælderdørene,  af  hvilke  i  alt  Fald  den  i  den 
vestlige  Gavl  er  oprindelig.  Døren  i  den  østlige  Gavl  har  ført  ind  til  en  lille 
Kælder  under  den  omtalte  Udbygning,  der  senere  er  blevet  benyttet  som  »Carcer« 
eller  Studenterfængsel,  og  som  blev  tilkastet,  da  den  nuværende  Solennitetssals¬ 
fløj  blev  opført  efter  Branden  1807. 

Disse  Forhold  synes  kun  at  kunne  forklares  paa  den  Maade,  at  Kælderen 
oprindeligt  har  haft  fladt  Loft  og  en  Gulvhøjde,  der  svarede  til  den  middel¬ 
alderlige  Kamin,  Rulskiftet  og  begge  Kælderdørene,  altsaa  omtrent  i  Højde  med 
det  nuværende  ved  Udfyldning  fremkaldte  Kældergulv.  Senere,  maaske  da  Byg¬ 
ningen  blev  indrettet  efter  Universitetets  Behov,  er  Hvælvingerne  byggede  ind, 
Kælderen  gravet  ud  til  o.  3  Fods  større  Dybde  og  Murværket  ført  dybere  ned, 
saa  det  nye  Kældergulv  kom  til  at  ligge  10  Fod  under  den  nuværende  Ter¬ 
rænhøjde  i  Gaarden.  Omkring  den  ene  Søjle  er  der  ved  Udgravning  fundet 
tyndslidte  Mursten,  der  har  dannet  dette  senere  Kældergulv.  Længere  ned  i 
liden,  maaske  i  1626,  da  Studenterfængslet  under  Udbygningen  blev  indrettet*), 
Døren  i  V  estgavlen  mulig  anbragt  og  Kælderen  taget  i  Brug  som  Konsistoriets 

*)  Studenterfængslet  beskrives  af  Werlauff  som  et  lidet  hvælvet  Rum  med  een  Ind¬ 
gang  (nemlig  fra  Kælderen)  og  et  lidet  Vindue  ud  til  Baggaarden.  Foruden  »Studenter¬ 
kælderen«  havde  Studiegaarden  ogsaa  en  Kælder  »Bondekælderen«  for  oprørske  eller 
ulydige  Bønder  paa  sine  Jordegodser.  Stedet  for  de  ældre  Fængsler,  som  omtales  1604, 
men  vist  nok  har  været  til  lige  fra  Studiegaardens  ældste  Tid,  kan  imidlertid  ikke  paavises. 

Arkiv,  har  denne  større  Dybde  vist  sig  upraktisk  (meget  fugtig?),  og  Kælderen 
er  atter  blevet  fyldt  op  til  den  nuværende  Gulvhøjde. 

Kælderen  faar  sit  Lys  gennem  seks  smaa,  spidsbuede  Vinduer,  tre  paa  hver 
Side,  hvis  Lysevne  dog  forringes  meget  ved  et  Spejl  med  flad  Bue  i  hvert 
Vindue.  De  tre  i  den  nordre  Væg  er  nu  murede  til,  og  i  Gaardene  paa  begge 
Sider  er  Terrænet  hævet  saa  meget,  at  det  mod  Syd  ligger  over  Underkant  at 
Vinduerne,  mod  Nord  op  til  Vinduesbuens  Top. 

Stuen  over  Kælderen  optages  af  et  stort  Rum,  Konsistoriesalen,  der  har  fire 
Vinduer  paa  hver  Side.  Ved  den  af  Architekt  Martin  Borch  foretagne  Under¬ 
søgelse,  er  der  fremdraget  Rester  af  Profiler  af  de  oprindelige,  spidsbuede  Vin¬ 
duer,  der  vistnok  under  Christian  V  har  maattet  vige  Pladsen  for  de  nuværende, 
som  sikkert  har  givet  mere  Lys  ind  i  Salen,  men  grundigt  ødelagt  Bygningens 
Architektur.  Paa  hver  Sidevæg  —  paa  den  nordre  mellem  det  vestlige  Vindue 
og  Vestgavlen,  paa  den  søndre,  ud  mod  Universitetsgaarden,  mellem  det  østre 
Vindue  og  Østgavlen  —  findes  en  tilmuret  Dør  med  flad  Bue.  Dørens  Under¬ 
kant  ligger  61/2  Fod  over  den  oprindelige  Brolægning  i  Gaarden,  og  der  har  i 
sin  Tid  ført  en  Stentrappe  op  til  den.  Man  finder  i  Stuediegaardens  Regnskaber 
for  1584 — -85  og  senere  omtalt  Konsistorii  Svale  og  munde  '  Trappe.  Der  synes 
altsaa  dengang  at  have  løbet  en  Svalegang  langs  Bygningen,  eller  har  man  brugt 
Udtrykket  »Svale«  alene  om  Reposen  uden  for  Døren? 

Det  er  uden  Tvivl  Rester  af  denne  Trappe,  der  omtales  i  Acta- Cons isto rii, 
1667,  27.  Juli,  da  »de  gamle,  graa  Sten,  som  ligger  uden  for  Konsistoriedøren«, 
blev  bevilgede  Rektoren  Mathias  Foss.  Trappen  vai  nemlig  dengang  afbrudt  og 
Indgangen  til  Konsistoriesalen  forandret.  Det  blev  den  ifølge  Konsistoriets  Be¬ 
slutning  af  15.  Juli  1626,  hvorefter  »Konsistorii  Bygning  skal  forfærdiges,  at 
der  bliver  et  Galleri  derover  (nemlig  over  til  Bygningen  fra  det  saakaldte  ny 
Auditorium,  der  laa,  hvor  den  nuværende  Solennitetssalsfløj  ligger)  og  to  Fængsler 
(nemlig  den  oven  omtalte  Studenterkælder  og  Bondekælder)  og  Døren  til  Kon¬ 
sistorium  midt  imellem«.  Det  er  denne  Forbindelsesbygning,  —  den  blev 
opført  af  Bindingsværk,  og  paa  Frontespicen  over  Døren  smykket  med  Christian 
IV’s  og  senere  tillige  med  Frederik  lll’s  Navnetræk,  —  som  ses  paa  et  Stik  i 
Hafnia  hodierna  over  for  Side  346. 

Ved  Indrettelsen  af  dette  Galleri,  der  saaledes  kom  til  at  ligge  paa  det 
samme  Sted,  hvor  Bisperne  antageligt  havde  haft  den  foran  omtalte  hvælvede 
Gang  fra  Hovedbygningen  over  til  det  senere  af  Konsistorium  benyttede  Hus, 
blev  altsaa  Indgangen  til  Konsistoriesalen  forandret  og  fra  Døren  paa  Siden  flyttet 
hen  til  den  nuværende  Indgang  gennem  Spidsbuen  i  den  foran  omtalte  Udbyg¬ 
ning  eller  Rest  af  denne  hvælvede  Gang. 

Konsistoriesalen  indtager  som  sagt  hele  Husets  Længde  og  Bredde.  Den 
har  tidligere  haft  en  Sandstens-Kamin,  men  1672  blev  »de  hugne  Sten,  som 
var  Skorsten  paa  Konsistorium«  tagne  ned,  og  en  Kakkelovn  med  Potter  sat  op. 
Vi  har  muligvis  her  en  Tidsbestemmelse  af  nogen  Værdi  for  Kakkelovnenes 
Historie.  Omtrent  20  Aar  senere  (1691)  var  imidlertid  Potteovnen  ikke  til¬ 
fredsstillende  mere,  og  en  Ovn  blev  indrettet  »med  ny  Plade,  Tud  og  Rør«. 
Aaret  i  Forvejen  var  vistnok  de  oprindelige,  spidsbuede  Vinduer  tagne  bort  og 
erstattede  med  de  nuværende.  Det  er  sandsynligvis  i  Anledning  af  denne  For- 

andring,  at  Christian  V’s  Navnetræk  samt  Aarstallet  1671  findes  anbragt  paa 
Facaden,  som  det  synes  i  særlig  Forbindelse  med  de  nye  Vinduer. 

Salens  Møblement  har  næppe  nogen  Sinde  i  den  Tid,  den  har  været  be¬ 
nyttet  af  Studiegaardens  Senat,  bestaaet  af  andet  end  det  fornødne  store  Bord  og 
de  nødvendige  Stole  samt  bag  Rektors  Plads  for  Bordenden  ved  Kaminen  nogle 
Dokumentskabe.  Af  Udsmykning  har  der  sikkert  ikke  været  noget  ud  over 
Kongeportrætterne  af  Studiegaardens  Stifter  og  Formerere,  Kongerne  Christian  I, 
III  og  IV  samt  af  enkelte  andre  af  dens  Velgørere. 

(Fortsættes.) 


TEKNISKE  MEDDELELSER. 


]fh£øsfioit 


Ny  Konstruktion  af  Vinduer.  Det  er  jo  en  bekendt  Sag, 
at  Vinduerne  i  almindelige  Beboelseslejligheder  ofte  er  saa 
utætte,  at  Blæst  og  Slagregn  trænger  ind  i  Værelserne,  og 
navnlig  er  det  ved  indadgaaende  Rammer  meget  vanskeligt 
at  værne  sig  mod  Regnvandet.  Til  forskellige  Tider  er  For¬ 
bedringer  og  nye  Konstruktioner  fremkomne,  men  at  der 

_ c  dog  stadigt  maa  have  været  Mangler  ved  disse,  kan  man  se 

deraf,  at  der  stedse  dukker  Nyheder  frem  paa  dette  Omraade; 
blandt  de  sidst  fremkomne  er  det  af  Oberamtsbaumeister 
Baier  i  Wiirtemberg  opfundne  System,  hvoraf  vi  hosstaaende 
giver  en  Afbildning. 

Forneden  vises  et  Snit  af  Underkarmen  og  Vinduesrammen 
samt  Løsholtet  med  tilstødende  Rammer;  det  vandtætte  Lukke 

-  -cc 

opnaaes  her  ved  at  lade  Ramme  og  Karm  gribe 
ind  i  hinanden  som  vist  ved  a  og  b.  Skal  nu 
Vinduet  aabnes,  saa  hæver  man  først  Vinduesram¬ 
men  ved  at  trykke  Fjederen  paa  Paskvillen  ned; 
for  at  Rammen  kan  blive  løftet  dette  Stykke,  er  der  imellem  dens  øverste  Del 
og  Løsholtet  en  aaben  Plads  C.  Foroven  er  Rammen  over  Løsholtet  vist  i 
hævet  Stilling,  klar  til  at  aabnes. 

Vandet,  som  samler  sig  paa  den  indvendige  Side  af  Ruden,  løber  ned  i 
Renden  d  og  ledes  derfra  gennem  smaa  borede  Kanaler  ud  i  det  Frie.  Op¬ 
finderen  har  taget  Patent  paa  sit  System. 


FORSKELLIGT. 

Udnavneiser.  Kammerherre,  Professor  F.  Meldahi.  er  bleven  udnævnt  til 
Storkors  af  den  engelske  Victoria-Orden. 

* 

Paris.  Flere  af  de  gamle  Hospitaler  har  allerede  gennem  lange  Tider  været 
alt  andet  end  gode,  og  man  har  derfor  nu  gjort  Skridt  for  at  bedre  disse  For¬ 
hold.  Det  gamle  Hopi/al  de  la  pitie,  som  er  bygget  under  Ludvig  den  1 3de, 

skal  saaledes  om  kort  Tid  vige  Pladsen  for  en  ny  Bygning,  der  i  enhver  Hen¬ 
seende  kan  opfylde  alle  Nutidens  hygiejniske  Krav.  Hopital  St. -Louis,  som  er 
opført  under  Henrik  den  4de,  og  Hopital  Cochin,  der  stammer  fra  1779,  skal 
ogsaa  begge  fuldstændigt  ombygges  og  moderniseres. 

¥ 

Udstillingen  i  Milano.  Det  synes,  som  om  denne  Udstilling  skal  have  be¬ 
tydelige  Vanskeligheder  at  kæmpe  imod,  inden  den  kan  blive  til  Virkelighed. 
Nu  —  efter  at  Programmet  osv.  er  uddelt  til  alle  Lande  —  er  der  atter  tagen 
Bestemmelse  om,  at  den  skal  opsættes  et  Aar,  og  som  Grund  herfor  angives, 
at  Forarbejderne  endnu  var  saa  langt  tilbage,  at  man  ikke  kunde  faa  alt  færdigt 
til  rette  Tid.  Der  er  nu  nedsat  en  ny  Komite,  som  skal  drage  Omsorg  for,  at 
Udstillingen  kan  blive  aabnet  i  1906. 


FORENINGSMEDDELELSER. 

Lørdag  den  9.  April  1904  afholdt  Foreningen  et  talrigt 
besøgt  Møde  i  Lokalet  i  Industriforeningen. 

1)  Formanden  gav  Meddelelser  om  Brødrene  Sørensens 
Legat.  Det  vedtoges  af  Foreningen,  at  der  af  Legatet  hvert 
andet  Aar  skulde  stilles  150  Kr.  til  Bestyrelsens  Disposition 
til  fri  Benyttelse  i  Øjemed  af  forskellig  Art  i  Foreningens 
Interesse  og  hvert  andet  Aar  uddeles  150  Kr.  til  Under¬ 
støttelse  for  en  Elev  paa  Kunstakademiets  Architekturskoler  —  alt  i  Overens¬ 
stemmelse  med  Testatorernes  Villie. 

2)  Formanden  gav  endvidere  følgende  Meddelelser: 

a.  »Dansk  Husflidsselskab«  har  indsendt  et  Eksemplar  af  de  præmierede  Teg¬ 
ninger  til  Husmandsmøbler,  hvorom  der  afholdtes  Konkurrence  i  1902,  til 
Indlemmelse  i  Architektforeningens  Bibliothek. 

b.  Kjøbenhavns  Tømrerlav  har  indsendt  et  Eksemplar  af  »C.  Nyrop,  Tømrer¬ 
lavets  Historie.  1887«  til  Indlemmelse  i  Architektforeningens  Bibliothek. 

c.  Fra  Kjøbenhavns  Tømrerlav  var  indkommet  en  Skrivelse,  som  forøvrigt  vil 
blive  bragt  til  Medlemmernes  Kundskab  i  et  af  de  følgende  Numre  af 
»Architekten«. 

d.  Statuterne  for  »Akademisk  Architektforenings  Understøttelsesfond«  har  erholdt 
kongelig  Konfirmation  den  3.  Marts  1904. 

e.  Til  Tidsskriftet  »Architekten«  er  bevilget  følgende  Tilskud  for  Aaret  1904 — 05: 
af  Kultusministeriet  500  Kr.,  af  Raben-Levetzauske  Fond  400  Kr. 

3)  Det  vedtoges  efter  Architekterne  C.  Brummers  og  P.  V.  Jensen-Klints 
Forslag  at  foranstalte  en  Sammenkomst  med  »Selskabet  for  dekorativ  Kunst«. 

4)  Det  af  fem  Medlemmer  af  Foreningen  fremsatte  Forslag  om  at  virke  fol¬ 
en  Konkurrence  om  Tegninger  til  Personbanegaarden  i  Kjøbenhavn  forkastedes. 


Udgiver:  AKADEMISK  ARCH1TEKTFORENING.  —  Redaktør:  Architekt  K.  ARNE-PETERSEN 
Redaktionsudvalg:  Architekterne  EUGEN  JØRGENSEN  og  ALFR.  THOMSEN. 

ARCHITEKTEN 

MEDDELELSER  FRA 
AKADEMISK  ARCHI 


DEN  2J.  APRIL  1904 


KJØBENHAVN 


6.  Aargang  N?  30 


TEKTFORENING  *  * 


KONSISTORIEBYGNINGEN  I  UNIVERSITETS- 
GAARDEN. 


Af  Bering  Liisberg. 


(Forts.) 


ed  de  mangeartede  og  mangfoldige  Forretninger,  som  var  Konsistorium 


XtX  underlagte,  ikke  mindst  Administrationen  af  dens  vidtløftige  Jordegods,  er 
det  ikke  sandsynligt,  at  de  faa  og  indskrænkede  Skabe,  der  fandtes  og  endnu 
findes  i  Salen,  har  afgivet  tilstrækkelig  Plads  til  Breves  og  Dokumenters  Op- 
bevarelse  foruden  til  Bøger  og  Kapitaler.  Vi  finder  da  ogsaa  hyppigt  omtalt 
»Hvælvingen  hos  Konsistorium«,  og  enkelte  Gange  et  »Conclave«  eller  mindre 
Rum  i  Bygningen.  Men  om  man  herved  skal  forstaa  den  hvælvede  Kælder,  i 
hvilken  der  under  urolige  Forhold  —  f.  Eks.  under  Belejringen  1658—60  — 
blev  hensat  Kister  med  vigtige  Papirer  og  Kapitaler,  ogsaa  for  Folk  uden  for 
Universitetet,  eller  om  det  maaske  er  det  hvælvede  Rum  i  den  oftomtalte  Ud- 
bygning,  lader  sig  ikke  afgøre.  Hvad  enten  imidlertid  denne  Hvælving,  saaledes 
som  foran  formodet,  er  en  Levning  af  en  tidligere  Gang  eller  mulig  en  senere 
1  ilbygning,  maa  den  altid  have  frembudt  et  praktisk  og  let  tilgængeligt  Rum  til 
Opbevaring  af  saadanne  Protokoller  og  Dokumenter,  som  Konsistoriet  oftest  havde 
Brug  for,  og  som  det  var  forbundet  med  for  stor  Møje  at  hente  op  fra  Kælderen, 
hver  Gang  de  skulde  bruges.  Da  Galleriet  eller  den  ny  Forbindelsesbygning 
blev  opført  omkring  1626,  blev  der  fremtidigt  kun  Adgang  til  Salen  gennem 
dette  hvælvede  Rum,  der  saaledes  ikke  længer  har  kunnet  benyttes  som  Arkiv. 
Man  har  paa  den  Maade  alene  været  henvist  til  Kælderen  og  Skabene  i  Væggen 
som  Arkivrum.  Men  Savnet  gjorde  sig  saa  stærkt  gældende,  at  det  ene  af  de 
to  Kamre  »næst  ved  Konsistorium«  i  1696  blev  indrettet  til  et  »Brevkammer«. 

Disse  to  Kamre  er  til  endnu,  om  end  det  ene,  det  sydlige,  er  taget  i  Brug 
til  7  rappen  op  til  de  i  Slutningen  af  forrige  Aarhundrede  indrettede  Værelser 
paa  Loftet.  Kamrene  ligger  paa  hver  sin  Side  af  Udbygningen  og  er  frem- 
staaede,  da  Galleriet  blev  opført,  idet  dettes  Ydermure  blev  byggede  i  Flugt  med 
Konsistoriebygningens,  hvorved  der  blev  et  lille  Rum  paa  hver  Side  af  Udbyg¬ 
ningen.  Det,  der  blev  indrettet  til  Brevkammer,  var  uden  Tvivl  det  nordligste, 
til  hvilket  der  blev  brudt  en  Dør,  som  nu  er  tilmuret,  gennem  Hvælvingens 
nordre  Væg. 

Naar  der  imidlertid  allerede  1656  tales  om  det  Kammer,  »som  ligger  næst 
ved  Konsistorio,  hvorudi  der  kan  høres,  hvis  (d.  v.  s.  hvad)  der  tales  paa  Kon- 

sistorio«  • —  det  foran  omtalte  Conclave  (?)  - — maa  dette  sikkert  søges  i  en 
Bygning,  der  har  stødt  op  til  Konsistoriet  under  en  ret  Vinkel  og  ligget  i  Ret¬ 
ningen  Nord — Syd.  Dens  Tilværelse  er  ikke  paapeget  af  dem,  der  tidligere  har 
beskæftiget  sig  med  Universitetets  Bygningshistorie,  men  den  ses  med  al  ønske¬ 
lig  Tydelighed  paa  Thuras  Afbildning.  Der  viser  sig  bag  Galleriet  og  umiddel¬ 
bart  op  til  Konsistoriets  Nordmur  en  Gavl  med  Aftrapninger  og  Blændinger. 
Sandsynligvis  har  altsaa  ogsaa  denne  Bygning  været  en  Levning  af  den  gamle 
Bispegaard,  og  hvis  man  kunde  opfatte  den  som  det  Hus,  der  i  Fundatsen  blev 


\ . . . . . . L.  i  i ■  .i  f  .  — =r 

KONSISTORIUM.  DEN  NUVÆRENDE  FAgADE  MOD  UNIVERSITETSGAARDEN. 

bestemt  til  Thesaurarien,  hvorved  altsaa  den  nuværende  Kommunitetsbygning 
vilde  blive  den  vestlige  Del  af  Huset,  vilde  man  vist  kunne  faa  mere  Klarhed, 
end  der  —  uden  at  tage  dette  Hus  med  i  Betragtning  ■ —  lader  sig  tilvejebringe. 

Det  er  ret  ejendommeligt,  at  Konsistoriebygningen,  den  ældste  af  alle  Uni¬ 
versitetets  Bygninger,  bestandigt  alene  er  gaaet,  om  ikke  uskadt  saa  dog  nogen¬ 
lunde  bevaret  ud  af  de  Ødelæggelser,  der  har  ramt  vor  akademiske  Højskole. 
Under  Belejringen  1658 — 60  »haglede  det  ned  over  Konsistoriebygningen«  med 
svenske  Kugler,  saa  de  Højlærde  maatte  fortrække  derfra.  Bygningen  blev  imid¬ 
lertid  selv  saa  medtaget,  at  der  paa  Grund  af  dens  Brøstfældighed  var  Tale  om 
at  flytte  Konsistorium  over  i  Anatomihuset.  Dette  blev  dog  ikke  iværksat,  og 
sandsynligvis  har  den  ret  gennemgribende  Restauration  af  B3^gningen  i  1671, 

—  290  - 


hvorved  de  gamle,  spidsbuede  Vinduer  forsvandt,  været  en  Følge  af  Ødelæggelsen 
under  Belejringen. 

Under  Kjøbenhavns  store  Ildebrand  i  1728  blev  Universitetet  ganske  lagt  i 
Aske,  og  kun  Konsistoriebygningen  blev  reddet  ved  Dekanus  paa  Klostret*), 
Andreas  Brunchmanns  Indgriben  og  Snarraadighed.  I  1807,  da  Englænderne  fra 
deres  Batterier  paa  Vesterbro  særligt  brugte  Frue  Kirketaarn  som  Sigtemaal,  og 
Universitetet  blev  skudt  i  Brand,  gik  atter  det  gamle  Konsistorium  uskadt  ud  af 


KONSISTORIUM.  FAQADEN  MOD  UNIVERSITETSGAARDEN  EFTER  EN  PAATÆNKT  RESTAURERING. 

Luerne.  Desværre  var  man  dengang  kommet  ind  paa  den  Skik  at  bevare  de 
forskellige  Genstande,  der  benyttedes  ved  de  akademiske  Højtideligheder,  hos 
den  fungerende  Rector  magnificus,  og  saaledes  gik  den  store  Sølvpokal,  som 
Jakob  VI  af  Skotland  under  sit  Besøg  i  Kjøbenhavn  1591  havde  foræret  Uni¬ 
versitetet,  tabt  tillige  med  de  to  Sølvsceptre**),  som  Pedellerne  ved  højtidelige 
Processioner  bar  foran  Rektor,  samt  dennes  røde  Fløjlskaabe.  Til  Erstatning  for 

*)  Klostret  var  den  almindelige  Betegnelse  for  Kommunitetet,  den  vestlige  Længe  i 
Studiegaarden,  langs  Nørregade,  hvor  de  ubemidlede  Studenter  spiste.  Kommunitetet 
havde  taget  sin  Begyndelse  paa  det  gamle  Helligaandskloster,  derfra  Navnet,  der  bruges 
endnu  af  Holberg. 

**)  Af  disse  Sceptre  var  det  ene  forgyldt  og  benyttedes  ved  Doktorpromotionerne. 

disse  tabte  Antikviteter  —  Pokalen  og  Sceptrene  fandtes  i  halvsmæltet  Tilstand 
paa  Tomten,  hvor  daværende  Rektor,  Professor  Treschow,  havde  haft  sin  Bolig 
(paa  Hjørnet  af  Store  og  Lille  Kannikestræde),  saa  man  skulde  synes,  der  maa 
have  været  en  Mulighed  for  at  restaurere  dem  —  blev  der,  ifølge  kgl.  Resolu¬ 
tion  af  14.  December  1808,  forfærdiget  en  Halskæde  til  Brug  for  Rektor  ved 
højtidelige  Lejligheder,  og  den  benyttes  endnu. 

Pokalen,  der  var  bleven  brugt,  naar  en  ny  Professor  indtraadte  i  Konsi¬ 
storium  og  saaledes  paa  en  Maade  indgik  i  de  Lærdes  Lav,  blev  erstattet  ved 
privat  Initiativ,  idet  Professor  Schumacher  skænkede  en  ny  Pokal,  der  bruges 
endnu.  Der  opbevares  nu  paa  Konsistorium  ikke  andre  Antikviteter  end  nogle 
gamle  Doktorhatte  samt  det  akademiske  Polititegn,  »Manus  Consistorialis«,  en 
Haand,  der  er  støbt  af  Metal,  paa  Enden  af  et  Træskaft.  Den  brugtes  af  Pedel¬ 
lerne  til  at  legitimere  sig  med  som  Studiegaardens  Retsbetjente,  f.  Eks.  naar  en 
Student  skulde  arresteres  og  han,  som  det  hed,  vægrede  sig  ved  »at  indgaa  in 
carcerem«,  og  findes  alt  afbildet  i  Resens  Atlas. 

(Fortsættes.) 


EN  SKITSEKONKURRENCE. 


Som  Supplement  til  vor  Artikel  Pag.  253  om  Konkurrencen  angaaende  Ud¬ 
nyttelsen  af  nogle  Arealer  ved  GI.  Kongevej  og  Grundtvigsvej  m.  m.  bringer 
vi  hosstaaende  en  Situationsplan  af  det  med  første  Præmie  belønnede  Udkast, 


‘ly qwS  atfvt HnC  . 

SKITSEKONKURRENCE-PROJEKT.  ARCHITEKT  ROLF  SCHRØDER. 

idet  Forfatteren  af  samme,  Architekt  Rolf  Schrøder,  meget  har  ønsket,  at  denne 
Plan  fremkom  til  yderligere  Forklaring  af  hans  Projekt.  løvrigt  henviser  vi  til 
Teksten  herom  Pag.  254  og  255. 


TEKNISKE  MEDDELELSER. 


Ny  Tilvirkningsmaade  for  Kalkmørtel.  For  ca.  25  Aar  tilbage  begyndte  man 
I  ilvirkning  af  Mørtel  paa  Maskine,  og  den  saaledes  tilberedte  Mørtel  vandt  hur¬ 
tigt  Indpas,  i  Særdeleshed  i  større  Byer ;  thi  dels  var  der  i  mange  Tilfælde  ikke 
Plads  for  Tilvirkning  paa  selve  Byggepladsen,  dels  var  den  maaskintilvirkede 
Mørtel,  om  end  mangelfuld,  saa  dog  bedre  blandet  end  den  haandtilvirkede. 
Tilvirkningsmaaden  er  dog  i  de  forløbne  Aar  ikke  undergaaet  nogen  væsentlig 
Forandring,  endskønt  det  anvendte 


Møllesystem  ikke  har  arbejdet  til¬ 
fredsstillende,  da  Møllerne,  især 
naar  Sandet  var  tørt,  ikke  for- 
maaede  at  fordele  Kalken  jævnt  i 
Mørtelen.  Ved  de  arbejdende 
Møller  opsuger  Sandet  Fugtigheden 
fra  Kalken,  og  efter  at  Kalk  og 
Sand  har  passeret  Møllen,  frem¬ 
kommer  det  som  en  mager  Mørtel 
med  en  Mængde  seje,  større  eller 
mindre  Kalkklumper.  Dersom  disse 
Kalkklumper  var  sønderdelte,  vilde 
der  fremkomme  en  langt  federe 
Mørtel,  og  de  store  Ulemper,  som 
Kalkklumperne  foraarsager,  i  Sær¬ 
deleshed  ved  Pudsearbejde,  vilde 
da  undgaas. 

Der  er  tidligere  paa  forskellig 
Maade  gjort  Forsøg  paa  at  afhjælpe 
disse  Mangler  ved  Møllerne,  men 
uden  tilfredsstillende  Resultat.  Ved 
en  af  Fabrikant  P.  Berthelsen  nu 
konstrueret  Mølle  viser  det  sig 
imidlertid,  at  der  i  den  tilvirkede 
Mørtel  ikke  findes  mindste  Kalk¬ 
gryn,  men  at  al  Kalken  er  fordelt  blandt  Sandskornene. 

Som  hosstaaende  Tegninger  viser,  bringer  en  Elevator  a  Kalken  op  i  Møl¬ 
len  I,  hvor  den  ved  Tilsætning  af  en  tilstrækkelig  Mængde  Vand  piskes  til  en 
flydende  Masse.  Efter  at  Kalken  har  passeret  denne  Mølle,  ledes  den  ved  Spjæl¬ 
det  b  ud  i  Møllen  II,  hvori  der  fra  Sandtransport-Slisken  c  tilsættes  den  ca.  2 
Dele  Sand  til  1  Del  Kalk.  Dette  piskes  da  i  Møllen  til  en  flydende  Masse  og 

MASKINEN  SET  FRA  SIDEN. 

en  original  og  tiltalende  Opfattelse,  som 


ledes  derefter  ved  Spjældet  d  ned 

1  Møllen  111 ,  hvor  det  ved  Trans- 
port-Slisken  e  tilsættes  en  saa  stor 
Mængde  Sand,  som  er  nødvendig 
til  en  passende  fed  Mørtel.  Ved 
denne  Fremgangsmaade,  hvor  Kal¬ 
ken  først  efter  at  være  tilsat  ca. 

2  Dele  Sand  i  Møllen  11  ledes 
ned  i  Mølle  111,  kan  selv  meget 
tørt  Sand  ikke  bevirke,  at  der 
danner  sig  Klumper,  da  Kalken 
ved  det  tilsatte  Sand  er  bleven 
sprød  og  let  lader  sig  fordele. 

Fabrikant  Peter  Berthelsen 
(Indehaver  af  Firmaet  Berthelsen  & 
Sørensen)  har  under  29.  Marts  d. 
A.  erholdt  Patent  paa  den  af  ham 
opfundne  Fremgangsmaade. 

¥ 

En  ny  Laas.  Ved  Industri¬ 
foreningens  Martsforevisning  fand¬ 
tes  udstillet  en  Laas,  som  ikke 
alene  ved  sin  Konstruktion  afviger 
en  Del  fra  almindelige  Laase,  men 
ogsaa  ved  sit  ydre  Udseende  viser 
fortjener  Omtale. 


Laasen  er  anvendelig  baade  som  indstukken  Laas  til  indvendige  Døre  og 


som  Smæklaas;  den  bestaar  kun  af  to  Stykker  med  tilhørende  Fjedre,  nemlig 
Fallen  A  og  en  med  Anslag  forsynet  Tilholder  B. 

Naar  Døren  skal  aabnes,  løftes  Haandtaget,  der  har  Form  omtrent  som  en 
Dørhammer,  dettes  Tunge  trykker  paa  en  Tap  D,  som  findes  paa  Tilholderen  B, 
og  bevæger  derved  denne,  saa  at  Fallen  A  tvinges  tilbage,  hvorved  Døren  aabnes. 
Slippes  Dørhaandtaget,  springer  Tilholderen  og  Fallen  tilbage  i  sin  gamle  Stilling 
igen.  Naar  Døren  smækker  i,  bevæger  kun  Fallen  sig. 

Døren  aflaases  med  Nøgle;  denne  indføres  med  opadvendt  Kam  og  drejes 
en  halv  Omdrejning,  hvorved  den  kommer  til  at  trykke  paa  Anslaget  J,  som 
derved  tvinger  Tilholderens  Hage  H  saa  langt  ned,  at  Fallens  Hage  F  bliver  fri, 
hvilket  bevirker,  at  Fallen  springer  frem. 

Nøglen  drejes  nu  tilbage  og  Tilholderen  svinger  op,  saaledes  at  dens  Hage 
H  lægger  sig  bag  Hagen  F,  h vonæd  altsaa  Fallen  fastholdes  i  dens  fremskudte 
Stilling. 

Naar  Døren  skal  aabnes,  indføres  Nøglen  og  drejes  en  hel  Omdrejning; 
derved  paavirker  dens  Kam  først  Anslaget  J  og  trykker  Tilholderen  ned,  saa  at 
Hagen  F  bliver  fri  af  Hagen  H. 

Ved  Smæklaase  erstattes  Haandtag  og  Nøgle  indvendigt  af  to  Knapper. 

Laasen  er  konstrueret  af  Klejnsmedemester  C.  B.  S.  Møller  i  Aalborg,  som 
har  taget  Patent  paa  Opfindelsen. 


FORSKELLIGT. 

Konsistoriebygningen  i  Universitetsgården.  Afbildningerne  til  denne  Artikel 
saavel  i  dette  som  i  forrige  Nummer  er  —  hvor  ikke  andet  er  angivet  —  efter 
Architekt  Martin  Borchs  Opmaalinger  og  Tegninger. 

—  I  Artiklen  i  forrige  Nummer  er  der  Side  285,  Linie  22  f.  n.,  indløbet 
den  Fejl,  at  der  staar  33/4  Fod;  —  skal  være  7  å  9  Tommer. 

¥ 

En  international  Udstilling  vil  blive  afholdt  i  Nantes  i  Maanederne  Maj — 
September  d.  A.  Udstillingen  vil  omfatte  Industri,  Landbrug  og  Kunst.  Pro¬ 
grammet  er  fremlagt  til  Eftersyn  i  Industriforeningens  Sekretariat. 


FORENINGSMEDDELELSER. 


I  Skrivelse  af  12.  Januar  1904  henvendte  Kjøbenhavns 
Tømrerlav  sig  til  Akademisk  Architektforening  »i  Anledning 
af,  at  Tømrerhaandværket  paa  Grund  af  de  meget  forandrede 
Forhold  ved  en  stor  Del  af  Nutidens  Byggeri  er  trængt  til¬ 
bage  for  nye  Bygningsmethoder  og  da  især  paa  Grund  af 
Indførelse  af  brandsikre  Etageadskillelser,  Trapper  m.  m.,  saa¬ 
ledes  at  Faget  ofte  kun  udgør  en  mindre  Del  ved  en  Byg¬ 
nings  Opførelse«,  idet  der  særligt  henvistes  til  »den  ret  lange  og  grundige  Ud¬ 
dannelse,  som  Faget  kræver  af  dets  Udøvere  i  Retning  af  Tegning,  Opridsning 
og  Forstaaelse  af  en  Tegning,  saaledes  at  den  udlærte  Tømrer  i  alle  Tilfælde 
staar  fuldt  ud  paa  Højde  med  Mureren  i  Kendskab  til  Bygningsforhold«. 

Der  nedsattes  derefter  et  Udvalg,  som  under  i.  Marts  1904  har  afgivet 
følgende  Betænkning  til  Bestyrelsen  for  Akademisk  Architektforening : 

Undertegnede  Udvalg,  nedsat  af  Bestyrelserne  for  Akademisk  Architekt¬ 
forening  og  Kjøbenhavns  Tømrerlav  i  Henhold  til  Skrivelse  af  12.  Januar  d.  A. 
fra  Tømrerlavet  med  Svar  af  31.  s.  M.  fra  Akademisk  Architektforening,  har 
drøftet  de  i  bemeldte  Skrivelse  omhandlede  Forslag  og  Henstillinger.  Resultatet 
af  Forhandlingerne  foreligger  i  følgende  Henstillinger  til  Akademisk  Architekt- 
forenings  Medlemmer,  der  opfordres  til : 

1)  ved  alle  Byggearbejder,  hvor  saadant  er  muligt,  at  udbyde  hvert  Haand- 
værksfag  for  sig  og  særlig  blandt  Lavsmestre,  og 

2)  hvor  samlet  Entreprise  skal  anvendes  at  virke  hen  til,  at  der  indbydes  et 
lige  Antal  Murer-  og  Tømrermestre  til  Licitationen. 

ad  1.  Ved  fornemmelig  at  udbyde  Arbejdet  blandt  Lavsmestre,  der  alle  er 
Medlemmer  af  Arbejdsgiverforeningen,  skulde  man  opnaa  Garanti  for  muligst 
rolige  Forhold  under  Arbejdet. 

ad  2.  Den  under  Forhandlingerne  fra  Architekternes  Side  paapegede  Ulempe, 
at  man,  naar  Arbejder  i  samlet  Entreprise  udbydes  blandt  Tømrermestre,  ikke 
har  indflydelse  paa  Valget  af  Murermesteren,  kan  formentlig  ophæves  ved,  at 
man  sammen  med  Tilbudet  forlanger  opgivet  Navnene  paa  de  Haandværkere, 
hvis  Tilbud  Entreprisesummen  er  sammensat  af. 

Det  blev  desuden  fra  Tømrermestrene  fremhævet,  at  de  ofte  under  den 
nuværende  skarpe  Konkurrence  følte  Trykket  af  forskellige  Forhold,  der  forment¬ 
lig  tildels  kunde  rettes,  dersom  Architekterne  ved  Licitationer  saa  vidt  muligt 
vilde  iagttage: 

1)  i  Beskrivelser  af  Tømrerarbejde  ikke  at  stille  strengere  Betingelser  for  Ma- 
terialiers  Art  og  Maal,  end  der  kan  fordres  overholdt,  og  under  Arbejdets 
Udførelse  forlange  de  stillede  Betingelser  fuldt  ud  fyldestgjorte; 

2)  altid  i  Beskrivelser  af  Tømrerarbejde  at  angive  Dimensioner  paa  Materia- 
lierne,  og  ikke  nøjes  med  en  Betegnelse  som  »af  Dimensioner  efter  Byg¬ 
ningslovens  Fordringer«; 

3)  saa  vidt  muligt  i  Planer  at  angive  Inddeling  af  Træbjælkelag  og  Spærværk 
i  Lighed  med,  hvad  der  som  oftest  finder  Sted  for  Jærnbjælkelags  Ved¬ 
kommende; 

4)  naar  ikke  Detailtegninger  kan  foreligge  ved  Udbydelsen,  da  ikke,  som  det 
ofte  er  brugt,  kun  at  anføre  »efter  Architektens  nærmere  Tegning«,  men  i 
ethvert  Tilfælde  ledsage  Beskrivelsen  af  saadanne  Ting  som  Trapper,  Kviste, 
Spærhoveder,  Stakit  og  Plankeværk  o.  a.  1.  med  oplysende  Skitser  i  Mar¬ 
ginen; 

3)  at  iagttage,  at  polerede  Trapperækværker  henføres  under  Snedkerarbejde. 
Kjøbenhavn,  den  1.  Marts  1904. 

Anton  Christensen.  Emil  Jørgensen.  Victor  Mertins. 

Anton  Rosen.  N.  C.  C.  Smith.  Alf.  Thomsen. 


Udgiver  •  AKADEMISK  ARCHITEKTFORENING.  —  Redaktør:  Architekt  K.  ARNE-PETERSEN 
Redaktionsudvalg:  Architekterne  EUGEN  JØRGENSEN  og  ALFR.  THOMSEN. 

Kontor:  Helgolandsgade  5.  Telf.  4525. 

Trykt  hos  Nielsen  &  Lydiche. 

KJ  0  BENHAVN 

DEN  30.  APRIL  1904 

6.  Aargang  Ns  3  i 


ARCHITEKTEN 

MEDDELELSER  FRA 
AKADEMISK  ARCHI 
TEKTFORENING  *  * 


BRAHETROLLEBORGS  AVLSGAARD. 


Hvor  der  i  Almindelighed  er  Tale  om  at  erstatte  de  ved  Herregaardshoved- 
bygninger  beliggende  gamle  Avlsbygninger  med  nye,  følger  man  i  Reglen 
den  Fremgangsmaade  at  flytte  Avlsbygningerne  bort  fra  Hovedbygningerne  og 
at  omgive  disse  med  Parkanlæg. 

Avlsbygningerne  bliver  saa  opførte  paa  en  nærliggende  Mark  som  en  Slags 
Fabriksbygninger  i  den  ret  kendte  Form  med  gule  Ydervægge,  høj  Trimpel  og 
fladt  Paptag,  og  saadanne  Bygninger  er  i  malerisk  Henseende  en  daarlig  Er¬ 
statning  for  de  hyggelige,  gamle  Landbygninger  med  deres  hvide  Mure  og 
høje  Tage. 


ARCHITEKT 
VIGGO  DAHL. 


BRAHETROLLEBORGS 

AVLSGAARD 

Som  oftest  gør  man  ogsaa  Hovedbygningerne  en  daarlig  Tjeneste  ved  denne 
Flytning,  idet  man  ødelægger  det  samlede  Indtryk  af  hele  Gaarden. 

Ved  Genopførelsen  af  Baroniet  Brahetrolleborgs  Avlsbygninger,  der  brændte 
i  Sommeren  1900,  maa  man  derfor  i  høj  Grad  paaskønne,  at  Besidderen,  Lehns- 
greve  C.  E.  Reventlow,  ikke  har  fulgt  den  almindelige  Fremgangsmaade,  men 
tværtimod  har  ønsket  de  gamle  Ydermure  bibeholdte  og  Bygningerne  saa  vidt 
muligt  førte  tilbage  til  deres  oprindelige  Udseende.  Til  Vejledning  i  saa  Hen¬ 
seende  har  tjent  hosstaaende  Afbildning  af  et  paa  det  kgl.  Bibliothek  beroende 


RANTZOW-HOLM. 


Billede  fra  1670,  der  viser  det  gamle  Rantzow-Holm  opført  af  Kaj  Lycke,  og 
med  dette  som  Grundlag  har  Architekt  Viggo  Dahl  udarbejdet  sine  Tegninger, 
efter  hvilke  Bygningerne  er  opførte. 

Over  Indkørselsporten  er  der  indhugget  følgende  Linier: 

Der  tredie  Friderich  for  Landet  monne  raade, 

Kaj  Lycke  bygged  mig  fuldgod  i  alle  Maade.  1655. 

Der  jeg  wed  Himmelskild  een  Qveld  blef  ramt  med  Waade, 

Jeg  reistes  op  af  Nye,  Hors,  Qvæg  og  Sæd  til  Baade. 

C.  E.  Reventlow.  1901. 

KON  SIST  ORIEBY  GNIN  GEN  I  UNIVERSITETS- 
GAARDEN. 

Af  Bering  Liisberg. 


(Sluttet.) 


Hvis  noget  Sted  i  Kjøbenhavn  har  været  lidet  berørt  af  den  Forandringens  og 
Omskiftelsens  Aand,  der  ellers  har  gjort  vor  By  saa  vidt  forskellig  fra,  hvad 
den  engang  var,  maa  det  siges  at  være  det  gamle  Hus,  hvor  det  akademiske 
Senat  stadigt  har  sit  Sæde.  I  den  store  Sal  forsamles  endnu,  ligesom  paa  Niels 
Hemmingsens,  »den  almindelige  Lærefaders«  Tid,  Konsistoriets  Medlemmer  til 
Raadslagning.  »Tamperretten«  *),  der  tidligere  beklædtes  af  Konsistoriet,  holdes 
ganske  vist  siden  1771  ikke  længer  her,  ej  heller,  som  tidligere,  Examen  styli  & 
artium,  som  den  dengang  hed,  samt  Doktorpromotionerne,  men  Immatrikulationen 
og  theologisk  Embedseksamen  foregaar  endnu  stadigt  i  Konsistoriesalen. 

Immatrikulationen  foregaar  i  vore  Dage  jævnt  og  ligefrem,  ved  at  den  ny¬ 
bagte  Student  i  Konsistoriesalen  af  Rektor  modtager  det  akademiske  Borgerbrev 
og  giver  ham  Haanden  paa  at  ville  leve  og  opføre  sig,  som  det  anstaar  sig  en 
brav  og  skikkelig  Student.  Men  i  gamle  Dage  var  det  ganske  anderledes,  og 
der  hænger  endnu  et  lille  Ord,  eller  rettere  Stumpen  af  et  Ord,  ved  den  ny¬ 
bagte  Student,  der  minder  0111  hine  Tiders  underlige  Skikke.  Dette  lille  Ord  er 
»Rus«,  der  nu  om  Stunder  siges  og  høres  uden  nogen  som  helst  Ondskab  eller 
Hadskhed;  det  er  blevet  den  almindelige,  af  alle  benyttede  Betegnelse  for  Stu¬ 
denten  i  hans  første  Studieaar;  men  i  Begyndelsen  af  det  18de  Aarhundrede  var 
det  anderledes.  Da  raabte  de  uvorne  kjøbenhavnske  Gadedrenge  »Rus!  Rus! 
Rus!«  efter  de  nye  Studenter  paa  Kjøbenhavns  Gader  —  det  faar  vi  bl.  a.  at 
vide  af  den  stakkels  Studenstrups  Historie  i  Holbergs  »Den  ellevte  Juni«  — ,  og 
de  lod  det  sjældent  blive  ved  Russeraabene  alene,  men  gik  snart  over  til  Haand- 
gribeligheder,  naar  de  saa  en  saadan  ung  Fyr,  der  ved  sin  Dragt,  sit  Haar  og 

sin  Kejtethed  i  Reglen  øjeblikkeligt  kunde  udlægges  som  et  Guds  Ord  fra 

Landet. 

Depositsen  i  Studiegaarden  var  en  Slags  Skærsild,  som  man  maatte  under¬ 
kaste  sig,  før  man  fik  Lov  til  at  indstille  sig  til  den  Kundskabsprøve,  der  skulde 
aabne  En  Adgang  til  Universitetet.  I  ældre  Tid  har  denne  Prøve,  den  senere 
Examen  ar/ium,  muligvis  udgjort  en  Del  af  selve  Depositsen.  De  vordende  Stu¬ 
denter  kom  gerne  fra  deres  Skolebyer  til  Hovedstaden  om  Sommeren  og  meldte 
sig  med  deres  Skoletestimonium  ved  St.  Hansdag  hos  Universitetets  Rektor  eller 
Dekanus,  for  efter  senere  Tilsigelse  at  møde  paa  en  bestemt  Dag  i  Studiegaarden 
til  Deposits,  for  at  »deponere«  —  paa  Dansk  at  aflægge  —  det  tidligere  grove, 
dyriske  Væsen,  der  kendetegner  den,  som  lever  i  det  materielle,  men  som  bør 

aflægges  af  enhver,  der  kalder  sig  en  Aandens  Arbejder  eller  Tjener,  enhver,  der 


*)  Tamperretten  dømte  i  alle  sjællandske  Ægteskabs-  og  Trolovelsessager  og  holdtes 
paa  de  fire  aarlige  Kvatemperdage,  der  i  daglig  Tale  blev  til  Tamperdage.  Naar  Holberg 
taler  om  »Konsistorium  eller  Tamper-Ret«  i  Hamborg  eller  om  »Tamper-Retten  til  Spir« 
(d.  v.  s.  Speyer),  hvor  den  tyske  Rigskammerret  holdtes,  har  han  kun  overført  en  kjøben- 
havnsk  Lokalitet  til  disse  Steder  for  den  komiske  Virknings  Skyld. 

stræber  mod  aandelige  Maal.  En  af  Universitetspedellerne  optraadte  som  »Depositor« 
og  behandlede  Novicerne.  Efter  det  latinske  Navn  paa  den  enkelte,  der  skulde 
aflægge  den  gamle  Adam,  »Depositums«,  er  Stavelsen  Rus  bleven  staaende  som 
Betegnelsen  for  den  nybagte  Student. 

Depositums  var,  naar  han  mødte  op  i  Studiegaarden,  udstafferet  paa  en 
Maade,  dei  saa  tydeligt  og  anskueligt  som  muligt  lagde  hans  Dyriskhed  og 
Umenneskelighed  for  Dagen,  —  sværtet  i  Ansigtet,  med  udstoppede  Pukler  for  og 
bag,  en  Hætte  med  store  Horn  paa  Hovedet  og  en  lang  Næse.  Desuden  fik 
han  Befaling  til,  i  Stemme,  Gang  og  Bevægelser  at  vise  saa  megen  Plumphed 
som  muligt. 

Naar  alle  disse  smukke  Væsener  havde  samlet  sig,  traadte  Depositor  frem 
med  sine  Hjælpere.  De  var  ligeledes  maskerede  og  væbnede  med  »Ferien« 


TAMPERRETTEN  I  KONSISTORIESALEN  OMTRENT  1 75 O. 

EFTER  ROTHES  RESCRIPTER. 

(Skoleriset),  Høvl  og  Tang.  Under  Skrig,  Raab  og  Skældsord  blev  nu  Depo- 
siturerne  som  en  Flok  Svin  drevet  sammen  og  ind  i  et  af  Læsekamrene,  og 
her  begyndte  Depositor  en  Eksamination,  der  vel  oprindelig  har  gaaet  ud  paa  i 
nogen  Grad  at  prøve  Novicerne  i  deres  Kundskab,  men  som  efterhaanden  ud¬ 
artede  og  blev  til  det  rene  Galimatias  og  kun  gav  Depositor  Lejlighed  til  at 
prygle  den  stakkels  Eksaminand  for  hvert  Ord,  han  sagde.  Ethvert  Spørgsmaal 
ledsagedes  af  en  Ørefigen.  Depositor  giver  Russen  en  Ørefigen  og  spørger: 
»Har  du  haft  en  Moder?«  Paa  det  ret  naturlige  Svar  »Ja«  faldt  der  straks  en 
ny  Lussing.  »Nej,  din  Skælm,  hun  har  haft  dig.«  —  »Svar  mig  nu  oprigtigt: 
Hvor  mange  Lopper  gaar  der  i  en  Skæppe?«  (Lussing.)  Russen  ryster  beklemt 
paa  sit  Hoved.  »Der  gaar  ingen  —  de  hopper  alle  i  Skæppen«  o.  s.  v. 

Efter  Eksaminationen  begyndte  først  den  egentlige  Deposition.  Saa  tog 
Depositor  og  hans  Hjælpere  fat  med  deres  Instrumenter  for  at  »fjerne  de  dyriske 
Udvækster  og  bringe  den  rette,  menneskelige  Skikkelse  for  Dagen«,  Hornene 
blev  knebne  af  med  Tængerne  lige  som  den  lange  Næse,  Puklerne  høvlede  bort 

med  Høvlen,  men  det  gik  naturligvis  tillige  ud  over  Kroppen,  som  Puklerne  og 
Gevæksterne  sad  paa,  hvilket  den  endnu  brugelige  Talemaade  »at  faa  Skrub  og 
Høvl«  vel  noksom  betegner.  Under  allehaande  Prygl  og  Knubs  blev  Deposi- 
turerne  overhældte’  med  Vand  og  skrubbede,  til  Sværten  saa  nogenlunde  var 
gaaet  af  dem.  Saa  fik  de  endelig  Lov  til  at  aflægge  de  sidste  Rester  af  den 
dyriske  Dragt,  de  hidtil  havde  baaret,  fik  Vin  hældt  over  Hovedet  som  Symbol 
paa  Glæden  over,  at  Gud  havde  kaldt  dem  til  et  højere,  aandeligt  Trin,  og  fik 
Salt  paa  Tungen  som  Sindbillede  paa  den  Visdom,  de  satte  sig  som  deres  Maal. 
Det  er  det,  der  i  Henriks  Mund  i  »Den  ellevte  Juni«  er  blevet  til,  at  Studen¬ 
terne  faar  Vin  og  Salt  paa  Hovedet. 

Og  saa  kom  Immatrikulationen.  Den  foregik  ligesom  i  vore  Dage  i  Kon- 
sistoriesalen ;  men  paa  Trappen,  som  ses  paa  Stikket  hos  Thura,  ventede  der 
Russen  den  sidste  og  maaske  den  skrappeste  Prøvelse,  inden  han  slap  inden  for 
den  hulde  Moders  Døre.  De  her  korteligt  beskrevne  Depositsceremonier  var 
meget  gamle  Skikke,  som  det  danske  lige  som  andre  Universiteter  havde  faaet 
fra  Højskolen  i  Paris.  Men  ved  Siden  af  dem  havde  der  alle  Vegne  hos  de 
ældre  Studenter  udviklet  sig  et  Tyranni  over  for  de  Yngre,  en  Fortsættelse  af 
Tyranniet  i  Skolerne.  Russerne  skulde  straks  have  Klø.  Det  fik  de  under  den 

smukke  Form,  som  jo,  om  det  kunde  mildne  paa  Smerterne,  kunde  opfattes 
symbolsk,  at  de  bogstaveligt  skulde  tilkæmpe  sig  Adgang  til  Universitetet.  Trap¬ 
pen  op  til  Konsistoriesalen  blev  besat  af  de  ældre  Academici,  og  det  gjaldt  nu 
for  de  yngre  at  tiltvinge  sig  Adgang,  hvilket  ikke  gik  for  sig  uden  brodne 

Pander.  Især  stod  Kampen  mellem  Jyderne  og  Nordmændene,  der  ansaas  fol¬ 
de  stærkeste  og  de  vildeste,  og  alle  Forsøg  fra  Professorernes  Side  paa  at  faa 
denne  Skik  til  at  høre  op,  viste  sig  længe  frugtesløse.  Allerede  i  de  første 
Statutter  for  Kjøbenhavns  Universitet,  af  1479,  forbydes  Mishandling  af  de  ny¬ 
ankomne  Studenter,  men  i  Tidernes  Løb  synes  Prygleriet  og  Narrestregerne  ved 
Depositsen  snarere  at  være  tagne  til  end  af.  Studenterne  benyttede  sig  af  Lej¬ 
ligheden  til  at  slaa  Gækken  løs,  løb  ud  paa  Gaderne  og  bedrev  forskellige 

»Insolentier«,  overfaldt  fredelige  Borgere  og  lavede  alle  mulige  Spektakler.  Mod 
denne  Skik  blev  der  mange  Gange  i  Aarenes  Løb  nedlagt  Forbud,  men  som 

det  synes  uden  Virkning.  Bircherods  Notits  under  12.  Juli  ié74>  den 

forestaaende  Deposits  Løbe-Akten  med  Forklædelse  og  Mumme  .  .  .  blev  saaledes 
dette  Aar  aflagt  og  ikke  heller  siden  herefter  optaget«,  kan  ikke  anses  for  fuld¬ 
stændigt  paalidelig.  Thi  under  6.  Juli  1702  anfører  han  selv: 

»Imedens  Deposituri  vaare  oppe  paa  Auditorio  superiori  i  Kjøbenhavn  til 
Examen  styli,  gjorde  Studenterne  ved  Studiigaarden  en  svar  Alarm.  I  hi  saasom 
Reetor  magnificus  Dr.  Caspar  Bartholin  havde  sammesteds  ladet  sætte  Soldatei- 
Vagt  for  at  formene  dennem  deres  Russeraaben  og  anden  Insolents,  blev  de 
derved  mere  opsætsige,  saa  at  der  vankede  vældige  Hug  imellem  Vagten  og 
dennem ;  og  der  Rector  selv  kom  ned  for  at  styre  dennem,  blev  han  med  haan- 
lige  Skældsord  afviist.« 

Det  var  først  den  stigende  aandelige  Dannelse  hos  den  studerende  Ungdom, 


der  efterhaanden  bragte  disse  gamle  Skikke  ud  af  Kurs,  —  i  alt  Fald  den  sti¬ 


gende  Dannelse  i  Forbindelse  med  andre  Omstændigheder,  f.  Eks.  den  omtalte 
Trappes  Ødelæggelse  under  Bombardementet  i  1807.  Thi  det  er  vistnok  først 
med  Aarhundredets  Begyndelse,  at  Slagsmaalene  i  Universitetsgaarden  før  den 
akademiske  Immatrikulation  endelig  forsvinder.  Fra  den  Tid  har  den  firkantede 
Universitetsgaard  ligget  stille  og  roligt  hen  som  en  fredlyst  Plet  midt  i  Byens 
Larm.  Den  akademiske  Ungdom,  som  tidligere  fik  Afløb  for  sine  overflødige 
Legemskræfter  ved  Slagsmaal  baade  her  og  andetsteds,  øver  dem  nu  ved  alskens 
Idræt  og  med  Riflen  paa  Nakken  i  Studenteruniformen,  —  og  det  er  vel  nok 
saa  heldigt.  Selv  om  vi  maa  beklage,  at  de  gamle  Ceremonier  saa  sporløst  er 
forsvundne  fra  vort  akademiske  som  fra  vort  hele  offentlige  Liv,  er  der  dog 
sikkert  al  Anledning  til  at  glæde  sig  over,  at  saa  megen  Raahed  er  forsvundet 
med  det  samme. 


INDBYDELSE  TIL  EN  SKITSEKONKURRENCE 
FOR  GENOPFØRELSEN  AF  CHRISTIANSBORG  SLOT. 


ed  Lov  af  15.  November  1903  er  det  vedtaget,  at  Christiansborg  Slot  bliver 


V  at  genopføre  saaledes,  at  der  navnlig  tilvejebringes,  enten  samlet  eller  ad¬ 
skilt,  de  fornødne  Bygninger  dels  til  Brug  for  Kongen  til  Repræsentation  og 
lignende  Øjemed,  dels  til  Brug  for  Rigsdagen. 

Omkostningerne  til  de  nævnte  to  Byggeforetagender  med,  hvad  dertil  hører, 
bliver  at  holde  indenfor  en  Sum  af  6  Millioner  Kroner,  heri  ikke  indbefattet 
Værdien  af  det  nedbrændte  Slots  Mure  og  Fundamenter,  hvilke  ved  Genopførelsen 
kan  benyttes  paa  den  Maade,  som  det  skønnes  tjenligst.  Udover  denne  Sum 
kan  der  paaregnes  et  Beløb  af  ca.  1 1/2  Mili.  Kr.  til  den  kunstneriske  Udsmyk¬ 
ning  af  den  Del  af  Bygningerne,  der  er  bestemt  til  Brug  for  Kongen,  samt  ca. 
x/4  Miil.  Kr.,  der  vil  være  at  anvende  til  et  særligt  fremtrædende  monumentalt 
indre  eller  ydre  Parti  af  samme  Del  af  Bygningerne. 

Endvidere  bliver  der  at  give  Lorslag  til  Tilvejebringelse  af  Lokaler  for  Højeste¬ 
ret,  dog  at  Omkostningerne  herved  kan  holdes  uden  for  de  ovennævnte  Summer. 

1  Henhold  til  den  ved  Loven  givne  Bemyndigelse  indbyder  undertegnede 
Kommission  herved  til  Deltagelse  i  en  Skitsekonkurrence  for  Tilvejebringelsen 
af  Tegninger  og  kalkulatoriske  Overslag  til  de  nævnte  Byggeforetagender. 

Ved  Projekteringen  vil  det  være  at  iagttage,  at  Bygningerne  kommer  til  at 
danne  et  architektonisk  Hele  med  de  om  Ridebanen  liggende  ældre  Bygninger, 
samt  at  der  anvises  Muligheder  for  en  smuk  indbyrdes  Lorbindelse  med  saa- 
danne  af  de  'øvrige  udenom  Slottet  liggende  ældre  Bygninger,  som  ifølge  deres 
arcbitektoniske  eller  historiske  Betydning  maa  antages  at  ville  blive  bevarede 
ved  en  eventuel  senere  gennemført  Omordning  af  Slotsholmens  Bebyggelse. 
Endvidere  maa  det  angives,  hvorledes  der  uden  om  selve  Slotsbygningen  kan 
tilvejebringes  gode  Lærdselslinier  for  Bytrafiken  fra  Vesterkvarteret  over  Slots¬ 
holmen  ad  Tøjhusgade  til  Holmensbro  og  ad  Stormbroen,  eventuelt  paa  begge 
Sider  af  Thorvaldsens  Museum,  til  Højbro., 

l)et  udførlige  Program  for  Konkurrencen  med  tilhørende  Bilag  af  Tegninger 
m.  m.  kan  —  mod  et  Depositum  af  20  Kr.  —  afhentes  i  Ministeriet  for  offent¬ 
lige  Arbejder  af  dem,  der  maatte  ønske  at  deltage  i  Konkurrencen. 

Der  forlanges: 

a.  1  Oversigtsplan  over  Slotsholmen  i  samme  Maalestoksforhold  som  den  til 
Bilagene  hørende  Situationsplan  (1  :  1200). 

b.  Alle  Planer,  de  fornødne  Snit  og  Facader  i  Maalestoksforhold  1  Linie  pr. 
Alen.  I  Planer  og  Snit  skal  gammelt  Murværk  lægges  over  med  Tusch,  nyt 
Murværk  skraveres  med  Tusch  ;  i  alle  Rum  indskrives  deres  Bestemmelse  00- 
deies  Areal  i  Kvadratalen  (heri  ikke  medregnet  Vinduesfordybningerne);  Fa¬ 
caderne  skal  vises  i  deres  Materiales  Farve. 

c.  2  Pei spektivei ,  det  ene  fra  et  Punkt  ved  Marmorbroen  2i*/2  Alen  over  Gaden, 
det  andet  fra  Havnegades  Hjørne  ved  Holmens  Kirke  2J/2  Alen  over  Gaden 
(Punkterne  A  og  B  paa  den  til  Bilagene  hørende  Situationsplan).  I  disse  Per¬ 
spektiver  skal  den  nærmest  Standpunktet  værende  lodrette  Linie  i  Slottets 
Hovedbygning  have  et  Maalestoksforhold  af  1  Linie  pr.  Alen.  Perspektiverne 
udføres  i  Tusch. 

d.  En  Beskrivelse,  hvoraf  fremgaar,  hvilke  Materialier  og  Konstruktioner  da¬ 
taenkes  anvendte,  med  særlig  Hensyntagen  til  Slottets  Brandsikkerhed.  Der 
maa  paa  passende  Steder  anbringes  Brandmure. 

e.  Et  kalkulatorisk  Overslag  efter  Kvadratmaalsberegningen. 

Ved  Skitsekonkurrencen  kræves  ikke  særligt  Forslag  til  Kloakarbejder,  Bro¬ 
lægnings-  og  Reguleringsarbejder,  Varme-  og  Ventilationsværker,  Gas-  og  Vand¬ 
indlæg,  Indretning  af  Vandklosetter,  elektrisk  Belysning,  Lynafledere,  Brandsluk¬ 
ningsforanstaltninger,  Elevatorer  m.  m.,  dog  at  der  maa  forbeholdes  fornøden 
Plads  i  Bygningerne  til  de  hertil  udkrævede  Installationer  med  Tilbehør  af  Luft¬ 
kanaler,  Skorstene  m.  m.  Omkostningerne  til  disse  Arbejder  kan  i  Overslaget 
sættes  til  1  Mili.  Kr.  for  de  til  Kongens  og  Rigsdagens  Brug  bestemte  Bygninger 
og  til  40.000  Kr.  for  Højesterets  Lokaler.  Løst  Inventar  og  Bohave  til  samt¬ 
lige  Bygninger  er  Overslaget  uvedkommende. 

Skitserne  skal,  opspændte  paa  Rammer  af  ens  Størrelse  (42"  X  30"  udven¬ 
dige  Maal),  indleveres  til  Ministeriet  for  offentlige  Arbejder  senest  den  30.  No¬ 
vember  d.  A.  Kl.  12  Middag.  Senere  indsendte  Arbejder  modtages  ikke.  Alle 
Tegninger  og  Bilag  forsynes  med  et  Motto  eller  Mærke.  Med  det  afleverede 
skal  følge  en  forseglet  Konvolut,  forsynet  med  samme  Motto  eller  Mærke  og 
indeholdende  Forfatterens  Navn  og  Bolig.  Ved  Indleveringen  af  Skitserne  er¬ 
holdes  et  Modtagelsesbevis,  der  tjener  til  Legitimation  ved  Afhentningen  af  ikke 
benyttede  Arbejder. 

De  indkomne  Tegninger  bedømmes  af  Kommissionen.  Intet  af  dennes  Med¬ 
lemmer  kan  være  Raadgiver  eller  Vejleder  for  nogen  konkurrerende  endsige  del¬ 
tage  i  Konkurrencen. 

Iil  Præmiering  af  de  6  bedste  Arbejder  raades  der  over  et  Beløb  af  13.000 
Kr.,  der  fordeles  med  fra  4000  Kr.  til  1000  Kr.  efter  Kommissionens  Skøn.  De 
præmierede  Arbejder  bliver  Ministeriets  Ejendom. 

Kommissionen  afgiver  en  Beretning  om  den  foretagne  Bedømmelse  til  Mini¬ 
steren  for  offentlige  Arbejder,  hvorefter  denne  bestemmer,  hvorvidt  det  skal 

overdrages  en  eller  flere  af  dem,  der  har  vundet  Præmie  ved  Skitsekonkurrencen, 
nærmere  at  bearbejde  de  af  dem  indgivne  Projekter,  eller  der  mellem  de  præ¬ 
mierede  Deltagere  i  Skitsekonkurrencen  skal  afholdes  en  ny  Konkurrence,  ved 
hvilken  der  vil  være  at  levere  fuldstændige  Planer  og  Overslag. 

Afholdes  der  ingen  2den  Konkurrence,  vil  Præmiebeløbet  for  Skitsekonkur¬ 
rencen  blive  forøget  med  5000  Kr.  til  dermed  at  forhøje  Præmiernes  Størrelse, 
men  ikke  deres  Antal. 

Afholdes  der  en  2den  Konkurrence,  vil  Programmets  Anattelse  og  Bedøm¬ 
melsen  af  Arbejderne  blive  foretaget  af  Kommissionen,  og  en  Præmie  af  10.000 
Kr.  udsættes  da  for  det  Arbejde,  som  maatte  anses  for  værdigt  til  at  benyttes, 
samt  2  Præmier  å  3000  Kr.  for  de  derefter  mest  fortjenstfulde  Arbejder.  Findes 
intet  af  Arbejderne  egnet  til  at  benyttes,  nedsættes  den  højeste  Præmie  til  5000  Kr. 

Ved  den  2den  Konkurrence  tilstaas  der  de  konkurrerende  3  Maaneder  til 
Arbejdernes  Ldførelse.  Alle  de  til  denne  Konkurrence  indleverede  Tegninger 
og  Aktstykker  bliver  Ministeriets  Ejendom. 

Efter  den  endelige  Bedømmelse  offentliggøres  Kommissionens  Beretninger, 
og  alle  de  indkomne  Projekter  udstilles  offentlig  i  8  Dage,  hvorefter  de  Arbej¬ 
der,  dei  ikke  bliver  Ministeriets  Ejendom,  kan  afhentes  mod  Aflevering  af  det 
udstedte  Modtagelsesbevis. 

I  Kommissionen  for  Christiansborg  Slots  Genopførelse, 

Kjøbenhavn,  den  23.  April  1904. 


C.  Hage, 

Minister  for  offentlige  Arbejder. 


A.  Berg,  H.  Bing,  A.  Broe, 

Architekt.  Direktør.  Murermester. 

J.  Gluckstadt,  H.  Hage,  H.  N.  Hansen,  A.  Heide, 

Gehejmeetatsraad,  Raadmand,  Direktør.  Konferensraad,  Konferensraad, 

Bankdirektør.  Form.  for  Landsthinget.  Bankdirektør. 

Hans  J.  Holm,  H.  Hørring,  J.  Jensen, 

Professor.  Gehejmeetatsraad.  Borgmester. 


P.  F.  Koch,  C.  Krabbe,  P.  Krohn, 

Justitiarius  Herredsfoged,  Direktør, 

i  Højesteret.  Viceformand  i  Folkethinget. 

Karl  Madsen,  N.  P.  Madsen-Mygdal, 

Museumsinspektør.  Statsrevisor, 

Viceformand  i  Landsthinget. 


Oscar  Køhler, 
Tømrermester. 

Meldahl, 

Kammerherre,  Professor. 


J.  Moltke,  V.  Oldenburg, 

Hofchef,  Overpræsident. 

Kammerh.,  Greve. 


Oxholm,  u.  A.  Plesner, 

Hofmarskal,  Architekt. 

Kammerherre. 


F.  Raben-Levetzau, 

Lehnsgreve,  Kammerherre,  Hofjægermester. 
Herman  Trier, 

Cand.  phil.,  Formand  i  Folkethinget. 


H.  B.  Storck, 
Professor. 

ØLLGAARD, 

Konferensraad. 


A.  C.  Karsten.  C.  Lerche. 

GAMLE  DANSKE  BINDINGSVÆRKSHUSE. 


Idet  kgl.  nordiske  Oldskrift-Selskabs  Møde  den  29.  Marts  gav  Inspektør  ved 
Nationalmuseet  Carl  Neergaard  nogle  Meddelelser  om  den  gamle  Bindings¬ 
værks  Architektur  i  vore  Købstæder: 

I  Kjøbenhavn  findes  Intet  tilbage,  som  kan  give  historiske  Oplysninger  om 
denne  Bygningsart,  og  selv  af  grundmurede  Huse  fra  Tiden  før  Enevælden  findes 
kun  meget  faa  endnu  bevarede. 

Omkring  i  Købstæderne  er  der  omtrent  200  gamle  Bindingsværkshuse  fra 
Tiden  før  1700.  1  Helsingør  staar  saaledes  endnu  omtrent  10  gamle  Huse,  i 

Køge  15  og  nogle  færre  i  Korsør  og  Skelskør.  I  Vordingborg  og  Præstø  findes 
intet;  i  Ringsted,  Slagelse  og  Sorø  er  alt  ombygget,  medens  Næstved  endnu  har 
nogle  gamle  Huse  tilbage. 

Paa  Fyn  er  Odense  den  By,  som  ejer  det  største  Antal  af  disse  Bygninger, 
hvoraf  ogsaa  nogle  er  bevarede  i  Assens,  Middelfart,  Nyborg,  Svendborg  og 
Ærøskøbing. 

1  Jylland  er  Aalborg  og  Ribe  de  Byer,  som  er  rigest  paa  gamle  Huse;  i 
Ribe  er  der  saaledes  mellem  20  og  30.  I  Randers,  Aarhus,  Kolding  og  Grenaa 
findes  ogsaa  nogle. 

Danmark  har  dog  kun  meget  faa  Bindingsværkshuse  tilbage  i  Sammenligning 
med,  hvad  der  findes  i  Udlandet;  en  By  som  Hildesheim  f.  Eks.,  der  knap  er 
saa  stor  som  Aarhus,  har  omtrent  lige  saa  mange  gamle  Huse  tilbage,  som  der 
nu  findes  bevaret  i  hele  Danmark. 

Vi  har  herhjemme  intet  Helt  staaende  fra  Middelalderen,  kun  et  Par  Dør¬ 
overliggere,  som  findes  i  Køge  og  Ribe,  bærer  Aarstallene  1527  og  1529,  men 
disse  Træstykker  findes  nu  indmurede  i  nye  Bygninger. 

Vil  man  derfor  søge  nøjere  Oplysninger  om  Bindingsværkshusene,  maa  man 
ty  til  Udlandet  og  da  særligt  Tyskland,  hvor  endnu  ikke  saa  lidt  findes  bevaret 
fra  Middelalderen.  Vore  Huse  er  udgaaede  fra  disse,  om  end  vore  vel  gennem- 
gaaende  har  været  noget  tarveligere  i  Udseende. 

Om  Etagefremspringet  har  der  tidligere  været  fremsat  forskellige  Theorier; 
men  det  kan  dog  betragtes  som  sikkert,  at  det  har  været  størst  i  Middelalderen, 
bliver  mindre  i  Renaissanceperioden  og  forsvinder  i  Tyskland  i  det  17de  Aar- 
hundrede. 

Dekorationer  af  Husenes  Ydre,  det  vil  sige  Udskæringer  i  Træværket, 
blomstrede  derimod  stærkest  i  Renaissancetiden. 

Middelalderens  Huse  hos  os  har  sandsynligvis  haft  lerklinede  Vægge  og  ret 
betydelige  Udkragninger,  samt  nogle  faa  Udskæringer  af  Træværket.  Knægtene 
paa  Apostelgaarden  i  Næstved,  der  skriver  sig  fra  omtrent  Aar  1500,  har  saa¬ 
ledes  Billeder  af  Kristus  og  Apostlene  samt  Dyrehoveder  og  Skjoldmærker. 
Lignende  findes  i  Tyskland  paa  offentlige  Bygninger  fra  den  Tid. 

Om  Renaissancetidens  Bindingsværkshuse  kan  vi  faa  ret  gode  Oplysninger 
af,  hvad  vi  har  herhjemme.  Fundamentet  var  af  Kampesten,  og  herpaa  lagdes 
Fodstykket;  Væggenes  Tag  dannedes  af  Stolper,  der  styredes  ved  Løsholter 
under  Vinduerne.  Mellem  Løsholter  og  Fodstykker  anbragtes  Skraastivere,  og 

paa  Stolperne  lagdes  Bjælkerne,  Fodstykket  og  Stolperne  til  næste  Etage.  Tøm¬ 
meret  var  Egetræ. 

I  Odense  findes  det  ældste  og  bedst  bevarede  Hus  i  Danmark;  det  stammer 
fra  1547  og  er  opført  af  Rigsraad  Ejler  Rønnov.  I  Aarhus  findes  Raadmand 
Poul  Persen  Skrivers  Gaard;  den  er  opført  1593.  Et  Hus,  som  er  prydet  med 
Snitværk  og  bærer  Aarstallet  1644,  findes  i  Køge,  og  i  Randers  har  Jens  Jensens 
Gaard  Aarstallet  1643. 

Den  sidste  Halvdel  af  17de  Aarhundrede  var  Bindingsværkets  Forfaldsperiode. 
Etagefremspringet  og  dermed  de  bærende  Knægte  blev  mindre  og  forsvandt 
tilsidst  helt.  Den  ved  Slutningen  af  det  16de  Aarhundrede  saa  rigt  udviklede 
Udskæring  og  Dekoration  kom  ligeledes  i  Forfald  efter  Midten  af  17de  Aar¬ 
hundrede,  saa  at  man  nøjedes  med  tarvelige  Lister  til  Prydelse. 

Foredragsholderen  sluttede  med  at  udtale,  at  om  det  nu  kunde  lykkes  at 
bevare,  hvad  vi  har  tilbage  af  de  gode  Hustypers  Ydre  fra  de  forskellige  Perioder, 
vilde  meget  være  vundet  for  Bygningskunstens  Historie.  M. 


FORSKELLIGT. 


Præmiering  af  Byggeforetagender.  I  Anledning  af  Frederiksberg  Kommunal¬ 
bestyrelses  Beslutning  om  at  præmiere  de  i  architektonisk  og  hygiejnisk  Hen¬ 
seende  heldigst  gennemførte  Byggeforetagender  indbødes  der  til  en  Konkurrence 
om  Udførelsen  af  en  Tegning  til  et  Diplom  og  2  Indskriftstavler.  Ved  Bedøm¬ 
melsen  af  de  indkomne  Arbejder  uddeltes  Præmier  til  følgende: 

For  Tegning  til  et  Diplom:  iste  Præmie,  200  Kr.,  Architekt  Rich.  Berg- 
mann;  2den  Præmie,  100  Kr.,  Architekt  Alfr.  Brandt. 

For  Tegning  eller  modelleret  Skitse  til  en  Broncetavle  eller  Metalplade: 
iste  Præmie,  130  Kr.,  Architekt  P.  V.  J.  Klint;  2den  Præmie,  75  Kr.,  Tegner 
Emil  Winther. 

For  Tegning  eller  modelleret  Skitse  til  en  huggen  Sten  (eller  Stentavle): 
iste  Præmie,  150  Kr.,  Tegner  Emil  Winther;  2den  Præmie,  73  Kr.,  Architekt 
P.  V.  J.  Klint. 

Ribe  Domkirke.  Den  stærke  Storm,  der  Natten  til  den  6.  April  rasede  over 
en  Del  at  Jylland,  har  bl.  a.  foraarsaget  store  Ødelæggelser  paa  Ribe  Domkirke. 
Herom  skriver  Ribe  Stiftstidende  for  den  7.  April: 

Her  i  Ribe  har  den  først  og  fremmest  foraarsaget  Ødelæggelse  paa  Dom¬ 
kirkens  smukke  Kobbertag.  Da  Stormen  tog  til  og  hylende  foer  omkring  Kirken, 
rykkede  den  en  Flig  løs  af  Kobberdækket  paa  det  Tag,  der  ligger  mellem  den 
saakaldte  Vestgavl  og  Mariataarnet.  Nede  ved  Tagrenden  fik  Stormen  fat  i  denne 
Flig  og  bearbejdede  den  saa  haardt,  at  den  løsnedes  fra  Træværket.  Ikke  saa 
snart  var  dette  sket,  før  Stormen  pressede  sig  ind  mellem  Kobberdækket  og 
Træværket  og  med  voldsom  Kraft  sprængte  Tilsømningen  paa  to  Sider,  løftede 
hele  den  mægtige  Kobberflade  i  Vejret  og  satte  den  fra  nu  af  i  uafbrudt  bøl¬ 
gende  Bevægelse,  medens  den  samtidigt  ruskede  og  rev  i  Kobberet,  saa  dette 

flaaedes  og  flængedes  som  Papir  og  i  store  Stykker  faldt  klingende  til  Jorden. 
Der  var  desværre  paa  dette  Tidspunkt  intet  at  gøre.  Selv  om  man  havde  haft 
de  fornødne  Hjælpemidler  ved  Haanden,  vilde  ingen  have  kunnet  gaa  derop  uden 
Livsfare.  Med  Sorg  maatte  de  mange  Mennesker,  der  efterhaanden  kom  til,  se, 
hvorledes  Orkanen  maltrakterede  Kirken. 

Ved  Dækkets  Afrivning  var  der  Fare  for,  at  Hvælvingen  over  det  restau¬ 
rerede,  pragtfulde  Orgel  og  selve  dette  skulde  lide  Skade  af  nedtrængende  Vand. 
Dette  er  imidlertid  heldigvis  forhindret,  idet  Tømrermester  Daugaard-Peters 
resolut  gik  i  Gang  med  Anbringelsen  af  et  interimistisk  Tag  af  Tagpap  under 

Kirkens  Træværk,  hvorpaa  der  har  været  arbejdet  en  stor  Del  af  Natten. 

Det  ødelagte  Kobbertag,  der  helt  maa  lægges  om,  var  lagt  i  Sommeren 
1898.  Om  nogen  Fejl  fra  Architektens  Side  kan  der  ikke  være  Tale. 

¥ 

Jeanne  d’Arc  Statuen ,  som  er  modelleret  af  Billedhuggeren  Fremiet,  og  som 

siden  1873  har  prydet  Place  des  Pyramides  i  Paris,  blev  for  nogle  Aar  siden 

midlertidigt  fjernet  fra  sin  Plads  paa  Grund  af  Arbejderne  paa  den  underjordiske 
Tunnel  under  Rue  de  Rivoli.  Da  disse  Arbejder  var  fuldendte,  kom  Statuen  igen 
paa  Plads,  men  det  blev  da  straks  bemærket,  at  der  var  foregaaet  saa  stor  en 
Forandring  med  den,  at  man  mente,  det  var  et  helt  nyt  Værk,  som  Kunstneren 
havde  skabt.  Denne  nægtede  imidlertid  bestemt  dette  og  forklarede,  at  han  kun 
havde  skrabet  Patinaen  af  den  ældre  Figur  og  forandret  paa  Hestens  Haarlag. 
Hermed  slog  nogle  sig  til  Ro  uden  at  bemærke,  at  Hestens  Stilling  ogsaa  var 
ændret,  og  at  Rytteren  ikke  længere  var  en  slank  Jomfruskikkelse.  I  Virkelig¬ 
heden  havde  nemlig  Kunstneren  i  Forening  med  Direktøren  for  Beaux-Arts 
spillet  Publikum  et  Puds  og  havde  benyttet  Arbejdet  ved  Tunnelen  til  at  om¬ 
bytte  den  oprindelige  Statue  med  en,  som  var  udstillet  paa  Salonen  i  1890. 

Pressen  har  fornylig  taget  Sagen  op  paany,  og  Kunstneren  har  endelig  set 
sig  nødsaget  til  at  gaa  til  Bekendelse;  den  gamle  Statue  havde  han  ikke  været 
tilfreds  med,  og  denne  var  bleven  tilintetgj ort  efter  hans  Ønske,  hvorefter  den 
nye  var  kommen  i  Stedet  for.  Det  synes,  som  om  Kunstneren  i  Tidsrummet 
mellem  disse  to  Statuers  Tilblivelse  har  forandret  sine  Anskuelser  om  den  be¬ 
rømte  Heltindes  Personlighed,  thi  medens  den  første  var  en  kæk,  men  fin  og 
yndefuld  Pige,  er  den  anden  en  robust  og  mandhaftig  Kvinde,  hvilket  muligt  er 
Sandheden  nærmere,  men  rigtignok  - —  som  en  stor  Del  af  den  franske  Presse 
mener  —  paa  Bekostning  af  Skønheden  i  den  første  Statue. 

* 

Berlin.  I  dette  Foraar  paabegyndes  Arbejdet  med  Opførelsen  af  en  stor 
Folkebadeanstalt,  der  vil  komme  til  at  koste  ix/2  Million  Mark. 

Til  en  Udvidelse  af  Universitetets  Bygninger  er  der  beregnet  en  Sum  af 
1  Million  Mark. 

Den  tyske  Kejser  har  faaet  den  Idé  at  bygge  et  Musikpalads  i  Berlin,  og 
der  er  i  den  Anledning  nedsat  en  Komite  for  at  bringe  Planen  til  Udførelse. 
Bygningen  vil  sandsynligvis  faa  Plads  paa  et  Terræn  ved  Nollendorfplatz. 

Udgiver:  AKADEMISK  ARCHITEKTFORENING.  —  Redaktør:  Architekt  K.  ARNE-PETERSEN 
Redaktionsudvalg:  Architekterne  EUGEN  JØRGENSEN  og  ALFR.  THOMSEN. 

Kontor:  Helgolandsgade  5.  Telf.  4525. 

Trykt  lios  Nielsen  &  Lydiche. 


—  308  — 


ARCHITEKTEN 

MEDDELELSER  FRA 
AKADEMISK  ARCHI 
TEKTFORENING  *  * 


KJØBENHAVN 

6.  A ARGANG  N?  32 


TO  NYE  ARBEIDER  AF  H.  WENCK. 


BANEGAARDEN 
I  ESBIERG. 

ARCHITEKT 
PROF.  H.  WENCK. 


Esbjerg  nye  Banegaard,  som  blev  indviet  i  Februar  Maaned,  er  et  betydnings¬ 
fuldt  Led  i  den  Række  af  Banegaardsbygninger,  som  Professor  Wenck  i  de 
senere  Aar  har  opført  rundt  omkring  i  Landet;  den  virker  maaske  en  Smule 
uroligt  gennem  Fordelingen  af  de  forskelligtfarvede  Materialier,  men  derpaa  vil 


BANEGAARDEN  ARCH1TEKT 

I  ESBIERG.  PROF.  H.  WENCK. 

Tiden  sikkert  bøde ;  ellers  er  den  af  en  smuk  Helhedsvirkning  med  den  male¬ 
riske  Gruppering  af  Bygningens  enkelte  Dele,  og  baade  udvendig  og  indvendig 
glæder  man  sig  over  den  smagfulde,  kunstneriske  Behandling  af  enhver  Enkelt¬ 
hed.  Man  kan  knapt  tilstrækkeligt  vurdere  den  kulturelle  Betydning,  Bane- 
gaardene  har  for  Landet  i  architektonisk  Henseende;  omkring  Banegaarden  vokser 
i  Almindelighed  en  By  eller  en  Bydel  frem,  og  der  finder  da  en  ganske  naturlig 

BANEGA ARDEN 
I  ESBIERG. 


ARCHITEKT 
PROF.  H.  WENCK. 


Paavirkning  Sted  for  de  nye  Bygningers  Vedkommende.  Saaledes  er  det  af  stor 
Vigtighed,  at  denne  Sag  er  faldet  i  Hænderne  paa  en  Mand  som  Wenck,  der  i 


VA5.KE 


KØKKEN 


/BRÆNDE 


KABINET 


VILLA  »SØBÆK«  ARCHITEKT 

I  ESPERGÆRDE.  PROF.  H.  WENCK. 


god  Forstand  er  moderne  i  sin  Kunst,  men  aldrig  forfalder  til  Bisarrerier  eller 
Smagløsheder.  Det  er  en  Fornøjelse  at  følge  hans  Virksomhed  fra  de  smukke, 
maleriske  Smaastationer  langs  Kystbanen  til  de  større  og  alvorligere  som  Kjø- 


benhavns  Godsbanegaard  og  den  nye  Banegaard  i  Esbjerg.  Forøvrigt  henvises 
til  den  indgaaende  Omtale  af  denne  sidste  Bygning  i  »Architektens«  5te  Bind. 

Da  Arbejdet  for  Statsbanerne  optager  største  Delen  af  Wencks  Tid,  falder 
det  sjældnere  i  hans  Lod  at  opføre  Privatbygninger;  at  det  imidlertid  ogsaa  kan 
lykkes  ham  at  løse  denne  Opgave  med  Held,  viser  bl.  a.  den  her  gengivne 
Villa  »Søbæk«,  som  han  i  Espergærde  har  opført  for  Ingeniør  W.  Werner,  af 
røde,  haandstrøgne  Mursten  med  dekorative  Enkeltheder  af  Granit,  rødt  Tegltag, 
Kobberrender  etc.  Murermester  Andersen  i  Espergærde  har  forestaaet  Opførelsen. 


Erik  S. 


PRIKKEN  OVER  I’ET  ELLER  VAND  I  MUSLINGESKALLEN. 


Kære  Martin  Nyrop. 

et  er  jo  sagt  saa  tidt:  Ypperligt  i  Indretning,  værdigt  og  skønt  at  skue  er 


-L. J  Kjøbenhavns  Raadhus.  Med  uudtømmelig  Fantasi  har  du  strøet  dine  Rig¬ 
domme  fra  Kælder  til  Spir.  Allevegne  derinde  møder  man  disse  aandfulde  Ind¬ 
fald,  som  du  har  krammet  ud  af  din  vittige  og  forstandige  Hjerne  og  iklædt 
din  egen  Stils  koncise  og  sikre  Form,  til  Glæde  for  alle,  der  færdes  der.  Glad 
føler  man  sig  derinde,  festligt  stemt  ved  den  rene,  sunde  Smag,  hvis  faste 
Rhythmer  ligesom  svøber  sig  om  En,  gør  Sindet  mildt  og  Gigten  blid. 

Men  naar  man  kommer  ud  paa  Terrassen  mod  Torvet  og  ser  frem  for  sig, 
er  det,  som  om  al  den  Harmoni,  der  har  fulgt  En  derinde,  blev  brudt.  Man 
er  igen  ude  i  den  raa,  grimme  Verden.  Genboen  Helmershus  raaber  til  En  paa 
alt  for  nært  Hold,  og  lige  foran  ligger  et  Hav  af  døde  graa  Brosten.  —  —  — 
Kender  du  forresten  noget  saa  kedeligt  som  Brosten,  der  ikke  er  dækkede  af 
Færdsel?  De  danner  en  Fordybning  —  Muslingeskallen  kaldet.  Til  hvad  Nytte 
egentlig?  Den  er  desorienterende  for  Færdselen,  baade  til  og  forbi  Raadhuset  og 
—  er  den  strengt  taget  smuk?  Du  har  sikkert  med  den  tænkt  dig  at  ville  be¬ 
skytte  dit  kære  Hus  imod  og  mildne  Overgangen  til  det  banale  Torv;  men 
ærligt  talt,  har  du  faaet  stort  andet  end  et  Smertensbarn  ud  af  det  hele  Arrange¬ 
ment?  —  et  Smertensbarn,  om  hvis  Nytte  og  æsthetiske  Værd  du  rimeligvis 
nærer  nogen  Tvivl.  Der  er  imidlertid  ikke  Tvivl  om,  at  dette  Barn  endnu  kan 
blive  til  endog  megen  Glæde  for  sin  Fader,  naar  blot  det  tages  paa  den  rette 
Maade,  og  jeg  tror,  at  den  gode  Aand,  som  har  hjulpet  til  ved  hver  Sten,  del¬ 
er  lagt  i  denne  udmærkede  Bygning,  ogsaa  har  staaet  Fadder  til  dette  mindre 
lovende  Barn  og  i  Muslingeskallen  netop  har  forbeholdt  sig  at  spille  en  stor 
Trumf  ud.  —  Fyld  Hidlet  med  Vand,  saa  har  du  løst  Problemet  bedre  og  lige 
saa  simpelt,  som  da  Kolumbus  fik  Ægget  til  at  staa  paa  Enden. 

Kan  du  ikke  faa  Borgmester  Jensen  til  —  ligervis  som  hin  gamle,  gud¬ 
dommelige  Kæmpe  Moses  —  at  tage  sin  Stav  og  slaa  Vandet  ud  af  Granitstenen, 
saa  Muslingeskallen  løber  fuld  af  det  klare  Vand  og  hele  den  faraotiske  Hær  af 
Brosten  drukner?  Tænk  dig  blot  at  se  paa  det  vibrerende  Spejlbillede  af  Himmel 
og  Huse,  af  Mennesker  og  Duer,  i  Stedet  for  paa  de  bundkedelige  Sten.  Hvor 
smukt  bliver  der  ikke  om  Aftenen,  naar  alle  de  gule  og  grønlige  Lys  springer 


og  spiller  paa  Vandet  i  tindrende  Spjæt,  naar  Raadhusets  oplyste  Vinduer  sender 
sine  brede,  rødlige  Lys  tværs  over  det  mørke  Vand,  og  de  store  Lygter  midt 
for  Huset  laver  en  straalende  Allé  op  mod  Hovedindgangen.  —  Fader  Absalon 
i  sin  gyldne  Værdighed  vil  gnide  sig  i  Hænderne  af  Glæde. 

Der  er  noget  ved  Vand,  der  betager;  man  kan  ikke  lade  være  at  se  paa 
det,  Øjet  frydes  altid  derved.  Saa  er  det  sundt,  Bydrengene  kan  faa  skyllet 
deres  snavsede  Fødder,  Børn  kan  uden  Fare  for  Liv  og  Lemmer  manøvrere 
deri  med  deres  Fartøjer  (Luxembourghaven).  Og  lad  mig  ikke  glemme  Hundene, 
disse  Kjøbenhavnernes  Kælebørn,  de  kan  her  faa  sig  et  forfriskende  Bad,  i 
Stedet  for  som  nu  at  bruge  Pladsen  til  erotiske  Excesser  —  hvad  der  ikke  er 
smukt. 

Vandet  skal  risle  ud  af  Stentude,  der  anbringes  under  Balustraden  paa  Ter¬ 
rassen  foran  Facaden,  og  knapt  naa  saa  højt  som  til  det  første  omløbende 
Trappetrin,  eller  med  andre  Ord,  saa  det  dækker  godt  Halvdelen  af  Trappetrinene, 
der  fra  Muslingeskallen  fører  op  til  Terrassen. 

Blot  nu  ikke  alle  de  forskellige  Kommissioner,  gennem  hvis  Skærsild  den 
Slags  Sager  vistnok  skal  passere,  kommer  og  siger:  Ja,  denne  Idé  kan  jo  være 
en  meget  smuk  Fantasi,  men  den  vil  næppe  faa  meget  med  Virkeligheden  at 
gøre,  hvorefter  de  slipper  hele  deres  ikke  ukendte  Hær  af  Betænkeligheder: 
Pengesorger,  Politiskrupler,  Bakterier  nr.  nr.  løs,  fordi  de  altid  »aner«  uover¬ 
kommelige  Vanskeligheder.  Indtil  videre  tror  jeg  ikke  paa  dem,  fordi  hele 
Anordningen  som  sagt  synes  indrettet  med  dette  ene  Formaal  (Vandet)  for  Øje. 
Bekostningerne  ved  at  lægge  et  Vandrør  i  og  nogle’  Stentude  ud  fra  Terrassen 
kan  ikke  blive  store.  Afløbet  kan  let  ordnes  ved  nogle  Rør,  der  naar  op  til 
Vandets  Overflade  ovenover  de  Afløb,  der  allerede  findes  i  Bunden.  Hegnet 
behøver  kun  at  bestaa  af  nogle  Jærnkæder,  ophængte  mellem  de  Granitstøtter, 
der  i  Forvejen  staar  rundt  omkring  Pladsen,  og  hele  Bunden  af  Bassinet  kan 
nok  tættes  ved,  at  der  løbes  Asfalt  i  Fugerne.  Flere  Udgifter  kan  jeg  i  Øje¬ 
blikket  ikke  finde,  undtagen  selve  Vandforbruget,  der  jo  til  daglig  kan  indrettes 
meget  økonomisk. 

Der  vil  rimeligvis  indvendes,  at  alt  muligt:  Snavs,  Avispapir,  Propper  etc. 
vil  flyde  rundt  i  Vandet;  men  det  gør  det  jo  ogsaa  nu  i  den  tomme  Ballie, 
hvis  den  ikke  bliver  holdt  ren.  Og  kan  man  feje  Brostenene  hver  Dag,  kan 
man  vel  ogsaa  faa  Raad  til  hver  Morgen  at  lade  en  Mand  soppe  ud  i  et  Par 
Fiskerstøvler  og  faa  det  Snavs  op,  der  altid  af  Vinden  føres  hen  i  et  Hjørne. 
Hele  Ballien  kan  jo  tømmes  og  renses  engang  imellem. 

Saa  er  der  nogle,  der  vil  tænke  paa  de  stakkels  Selvmordere.  Herregud! 
her,  hvor  Vandet  kun  naar  et  voksent  Menneske  til  lidt  over  Knæene  —  paa 
det  dybeste  Sted  —  og  hvor  der  desuden,  Nat  og  Dag,  altid  findes  adskillige 
»Velvillige«.  Det  vilde  være  det  rene  Selvplageri,  naar  man  har  Aborreparken 
saa  tæt  ved. 

Last  not  least  er  der  Bøllerne,  disse  alle  gode  Borgeres  og  Øvrigheders 
Skræk,  som  spiller  den  uhyre  Rolle  i  vor  gode  By,  og  som  der  i  alle  Forhold 
maa  tages  dette  desværre  nødvendige  Hensyn  til.  Ja!  de  kan  vel  nok  de  første 
Aftener  lave  nogle  Spektakler  derude,  men  som  Helhed  tror  jeg,  de  vil  være 
temmelig  indifferente  overfor  den  ny  Ordning  og  snart  igen  søge  deres  Be- 

rømmelse  udvidet  paa  deres  gamle.  Slagmarker,  hvor  der  er  mindre  rent  og 
mindre  lyst. 

Alt  i  alt  tror  jeg,  at  Kjøbenhavnerne  vil  komme  til  at  elske  deres  »Gade¬ 
kær« —  hvis  de  faar  det — ,  og  Ulemperne  herved  tæller  ikke  noget  i  Sammen¬ 
ligning  med  den  Herlighed,  som  Vandet  vil  blive  for  Raadhuset,  for  Torvet  og 
for  Byen,  der  sikkert  herigennem  vil  faa  en  Seværdighed  mere.  Det  vil  nemlig 
blive  noget  ganske  ejendommeligt  for  Kjøbenhavn  —  saadant  et  rigtigt  Gadekær, 
helst  med  hvide  Ænder  og  Guldfisk,  paa  et  Torv,  midt  i  en  stor  By.  Jeg  tror 
ikke,  det  findes  nogetsteds  i  Europa. 

Du  ved  jo  nok,  kære  Ven,  at  der  i  en  Muslingeskal,  selv  i  en  ganske 
almindelig  graa  Muslingeskal,  kan  findes  ægte  Perler.  Maaske  er  her  een,  se 
paa  den  og  prøv  den.  Duer  den  og  du  synes  om  den,  hvad  jeg  forøvrigt  ikke 
tvivler  om,  saa  sørg  for,  at  den  kommer  frem  i  Dagens  og  Virkelighedens  Lys, 
saa  Folk  kan  glæde  sig  over  dens  Skønhed  og  senere,  hvis  den  er  ægte,  kan 
fatte  den  ind  i  den  Borgerkrone,  som  de  kloge  Herrer  i  Byens  Raad  er  satte 
til  at  tage  vare  paa  og  forskønne,  og  hvis  Glans  du  allerede  gennem  dit  Arbejde 
har  gjort  saa  meget  til  at  forøge. 

Jægersborg,  den  i.  Maj  /904. 

Med  Hilsen 

din  gamle  Ven 

Arnold  Krog. 


BØGER  OG  TIDSSKRIFTER. 

Fra  Ludvig  Schiith’s  Boghandel  for  Haandvark  og  Bygningsvæsen  er  sendt  os 
til  Anmeldelse : 

Hozu  to  judge  Architecture,  a  popular  Guide  lo  the  Appreciation  of  Buddings. 
By  Rusell  Sturgis,  A.  M.  Ph.  D.  London  1904. 

»Hvorledes  Architektur  skal  bedømmes«  er  en  Titel,  der  uden  Tvivl  vil 
skaffe  denne  Bog  mange  Læsere,  som  haaber  ved  den  ringe  Ulejlighed  at  studere 
de  to  Hundrede  smaa  Oktavsider  igennem  •  fremtidigt  at  kunne  blive  i  Stand  til 
at  optræde  som  kyndige  Dommere  i  et  saa  betydeligt  Emne  som  Architektur. 

Skøndt  vi  straks  maa  nedslaa  dette  Haab  hos  saadanne  Kundskabssøgende, 
vil  vi  dog  derfor  ingenlunde  raade  dem  fra  at  læse  denne  Bog,  der  nærmest  er 
en  kortfattet  Skildring  af  Architekturens  Historie  og  Udvikling,  —  fra  den  græske 
Stil  og  op  til  vore  Dage. 

Bogen  er  skreven  af  en  anset  amerikansk  Architekt,  Mr.  Rusell  Sturgis, 
der  tillige  er  godt  kendt  som  Forfatter  af  en  Række  architektoniske  Afhandlinger 
og  bl.  a.  har  udgivet  et  »Dictionary  of  Architecture  and  Building«.  Han  har 
Evnen  til  at  skrive  underholdende  og  gør  sig  tilsyneladende  Umage  for  at  være 
let  forstaaelig  for  den  i  Architektur  ukyndige  Læser.  Bogen  indeholder  en  Del 
Afbildninger,  mest  Enkeltheder  og  Interiører,  men  mærkeligt  nok  —  paa  en 
enkelt  Undtagelse  nær  —  ingen  Planer.  Maaske  har  Forfatteren  været  af  den 
Formening,  at  Synet  af  Planrids  skulde  skræmme  den  ikke  faglige  Læser  til 
straks  at  lægge  Bogen  hen,  og  dog  tror  vi,  at  det,  som  Publikum  først  og  frem- 

mest  har  nødigt,  for  at  kunne  tale  med  om  Architektur,  er  en  nogenlunde  klar 
Forstaaelse  af  en  Plan  og  dens  Forhold  til  en  Bygnings  Facader. 

Selv  om  denne  Bog  altsaa  ikke  fuldkomment  opfylder,  hvad  dens  Titel 
lover,  saa  kan  den  dog  give  en  god  Hjælp  for  den,  som  vil  sætte  sig  lidt  ind 
i  Bygningskunstens  Historie,  ligesom  der  ogsaa  hist  og  her  —  navnlig  i  Bogens 
sidste  Kapitler  —  findes  meget  gode  advarende  Ord  til  dem,  der  dømmer  eller 
fordømmer  med  Motiveringer  og  Grundsætninger,  der  baade  er  fejlagtige  og 
vildledende. 


FORSKELLIGT. 

Kunstakademiet.  1  Skoleraadets  Forsamling  den  30.  April  bestod  følgende 
Elever  af  Architekturskolen :  Hother  Paludan,  Christian  Matthiasen,  Ejnar 
Chr.  Blytmann,  Cajus  Novi  og  Viggo  Nielsen  Akademiets  Afgangsprøve  for 
Architekter. 

¥ 

Pressen  og  det  nye  Christiansborg.  Ved  Journalistforeningens  Maanedsmøde 
Onsdag  den  27.  April  indledede  Journalist  H.  J.  Blicher  en  Forhandling  om, 
hvad  der  fra  Pressens  Side  kan  gøres,  for  at  de  Lokaliteter,  der  paa  det  nye 
Christiansborg  Slot  forbeholdes  dens  Repræsentanter  i  Rigsdagen  og  eventuelt 
Højesteret,  kan  blive  anbragte  i  Byggeplanen  og  senere  indrettede  paa  den  til 
deres  Formaal  praktisk  bedste  Maade.  Indlederen  stillede  Forslag  om  at  opfordre 
Journalistforeningens  Bestyrelse  til  at  lade  indsamle  Oplysninger  gennem  praktiske 
Journalister  om  tilsvarende  Forhold  i  moderne  Rigsdags-  og  Retslokaler  i  Udlandet 
samt  til  deiefter  at  stille  de  saaledes  indhentede  Oplysninger  i  Forbindelse  med 
en  Fremstilling  af  Pressens  Ønsker  i  den  paagældende  Henseende  til  Raadighed 
saavel  for  Slotskommissionen  som  for  de  konkurrerende  Architekter. 

Efter  nogen  Forhandling,  under  hvilken  bl.  a.  Bureauchef  Kretz  udtalte  sin 
Tilslutning  til  Indlederens  Forslag,  akeepteredes  dette  af  den  tilstedeværende  For¬ 
samling,  idet  Formanden,  Redaktør  C.  Carstensen,  paa  Betyrelsens  Vegne  til¬ 
sagde  det  den  hurtigst  mulige  Fremme. 

¥ 

En  Udstilling  af  Skolebygninger  afholdes  i  de  nærmeste  Dage  i  Hamborg  og 
er  foranstaltet  af  Lærerforeningen  til  Udvikling  af  kunstnerisk  Dannelse. 


FORENINGSMEDDELELSER. 

Akademisk  Architeklforenings  Understøttelsesfond .  Fonden 
raader  i  Aar  over  et  mindre  Beløb  til  Understøttelse  af 
Børn  efter  afdøde  Medlemmer  af  Foreningen.  Ansøgnings¬ 
blanketter  kan  faas  hos  Architekt  Fr.  Christensen,  St.  Markus 
Allé  4,  og  maa  tilbageleveres  i  udfyldt  Stand  samme  Sted 
inden  den  15.  Maj. 

Udgiver:  AKADEMISK  ARCHITEKTFORENING.  —  Redaktør:  Architekt  K.  ARNE-PETERSEN 
Redaktionsudvalg:  Architekterne  EUGEN  JØRGENSEN  og  ALFR.  THOMSEN. 

Kontor:  Helgolandsgade  5.  Telf.  4525. 

Trykt  lios  Nielsen  &  Lydiche. 

KJ  0  BENHAVN 

DEN  I  4.  MAJ  1904 

6.  A argang  Np  33 


ARCHITEKTEN 

MEDDELELSER  FRA 
AKADEMISK  ARCHI 
TEKTFORENING  *  ¥ 


BEBOELSESHUS  VED  RAHBEKS  ALLÉ. 


Efter  Tegning  og  under  Ledelse  af  afdøde  Architekt  L.  Clausen  er  i  Aarene 
1903 — 04  opført  en  større  Beboelseskarré  imellem  Rahbeks  Allé  og  Halls 
Allé  med  Facader  dels  til  disse  to  Veje,  dels  til  Sideanlæg.  Bygningskomplexet, 
som  ligger  smukt  og  frit,  omgivet  af  Haver,  Alleer  og  Anlæg,  bestaar  af  fire 
selvstændige  Ejendomme,  opførte  af  d’Herrer  Malermestre  Hansen  &  Nielsen, 
Tømrermester  V.  Mertins  og  Murermester  Johs.  Mynster  som  Bygherrer.  Der 
findes  i  Bygningerne  16  Fireværelsers-  og  16  Treværelsers-Lejligheder  med  Pige¬ 
kammer,  Badeværelse  og  W.  C.,  elektrisk  Lys,  Karnapper  og  Balkoner  m.  m. 
I  Loftsetagen  findes  Vaskerum,  Stryge-  og  Rullestue,  Tørrelofter  og  Pulterkamre; 


BEBOELSESHUS  ARCHITEKT 

VED  RAHBEKS  ALLÉ.  L.  CLAUSEN. 

BEBOELSESHUS 
VED  RAHBEKS  ALLÉ. 


ARCHITEKT 
L.  CLAUSEN. 


i  Kælderen  Brændsels-  og  Viktualierum  samt  Cyclebaase.  Til  Lejlighederne,  i 
hvilke  der  i  alle  Etager  er  en  Højde  af  5  Alen  fra  Gulv  til  Loft,  fører  smukt 
dekorerede  Hovedopgange  med  Vestibuler  i  Stueetagen. 

Bygningskompleksets  Tag  er  dækket  med  sortglaserede  Fals-Tagsten.  Fa¬ 
caderne  er  pudsede,  i  Stueetagen  med  groft  Puds,  og  de  øverste  3  Etager  er 
optrukne  i  Hvidtekalk.  Balkoner,  Karnapper  og  Saalbænke  i  Stueetagen  er  støbte 
af  Cement. 

De  fire  Bygninger  Halls  Allé  Nr.  7  og  9  samt  Rahbeks  Allé  Nr.  20  og  22 
spænder  over  et  samlet  bebygget  Areal  af  ca.  2400  □  Alen  og  har  kostet  ca. 
1 1 5  Kr.  pr.  □  Alen  at  opføre. 


.  f.  T  f 

BEBOELSESHUS  ARCHITEKT 

VED  RAHBEKS  ALLÉ.  L  CLAUSEN. 

Gaarden  er  asfaltbelagt,  og  i  Midten  findes  et  cirkelformet  Anlæg  med  et 
stort  Kastanietræ.  Til  alle  Stuelejligheder  hører  Haver  med  direkte  Adgang  fra 
Lejlighederne.  Bygningerne  i  Rahbeks  Allé  er  forbundne  med  Bygningerne  i 
Halls  Allé  ved  Overbygninger,  under  hvilke  er  slaaet  Krydshvælvinger;  disse 
Overbygninger  tjener  som  Loggiaer  for  2den  og  3 die  Sal. 

Af  Haandværkere,  som  har  arbejdet  ved  Foretagendet,  kan  nævnes:  Murer¬ 
mestrene  Carl  Køhler  og  Johs.  Mynster,  Tømrermestrene  V.  Mertins  og  Otto 
Arboe,  Glarmester  Alfred  Hansen,  Smedemestrene  Funck  &  Petersen;  Snedker¬ 
arbejdet  er  fra  F.  Oxelbergs  Eftf.  ;  Blikkenslagerarbejdet,  Gas-  og  Vandindlæg 
samt  Installation  af  W.  C.  er  leveret  af  Brødrene  Thimm  og  Evald  Olsen,  Bade¬ 
indretninger  og  Gaskomfurer  fra  Lund  &  Laverentz,  Malerarbejdet  af  Hansen 
&  Nielsen  samt  Petersen  &  Andersen;  elektrisk  Belysning  er  indlagt  af  Prof. 

Jurgensen  og  Ingeniør  Otto  Bruun.  Ovne  fra  Lange  i  Svendborg  og  Hess  i 
Vejle.  Cementarbejdet  ved  Em.  Jensen  &  Schumacher.  Haveanlægene  ved 
Gartner  Fabricius-H ansen. 


en  engelsk  sommerbolig. 


Den  i  hosføjede  Afbildninger  gengivne  Bygning  er  en  karakteristisk  Type  paa 
de  pragtfulde  Villaer,  som  engelske  Rigmænd  lader  sig  bygge  ved  Skov 
og  Sø,  for  der  at  kunne  trække  sig  tilbage  i  landlig  Ro,  fjernt  fra  Fabriks¬ 
byernes  usunde  Luft  og  nerveslappende  Forretningsliv. 


en  sommerbolig  architekt 

I  SUSSEX.  A.  N.  PRENTICE. 

Den  udstrakte  Sommerbolig,  der  er  opført  i  Sussex,  i  den  sydlige  Udkant 
af  Ashdown-Skoven,  indeholder  i  sin  uregelmæssige,  men  malerisk  grupperede 
Plan  et  meget  stort  Antal  Rum.  Dens  underste  Etage  er  opført  af  Sandsten, 
som  er  hentede  fra  Brud  i  Nærheden,  medens  den  øverste  Etage  og  Gavlene  er 
dannede  i  Bindingsværk,  hvortil  er  anvendt  Egetræ. 

Den  mægtige  Hal,  som  er  Bygningens  fornemste  Rum  og  gaar  gennem 
hele  Husets  Højde,  er  forsynet  med  rige  Egetræes-Paneler  og  en  meget  stor 
Kamin  af  Mursten  med  Fod  og  Gesims  samt  Ornamenter  af  huggen  Sten. 

Foran  Bygningen  strækker  sig  en  ny  anlagt  Have  med  stilrette  Beplant¬ 
ninger,  og  de  til  Boligen  hørende  Stalde,  Portner-  og  Gartnerhuse  m.  m.  er  alle 
gennemførte  i  en  for  Bygningen  værdig  Udstyrelse. 

Vandforsyningen  er  tilvejebragt  ved  en  boret  Brønd  omtrent  en  Fjerdingvej 
fra  Huset,  herfra  pumpes  saa  Vandet  ved  en  Petroleumsmotor  op  til  Cisterner 
i  den  øverste  Etage.  Endvidere  er  indlagt  fuldstændigt  Varmeapparat  og  elek- 

trisk  Belysning,  medens  en  Septic-tank  fuldstændiggør  det  i  alle  Henseender  smukke 
og  gennemførte  Anlæg.  Architekten  Mr.  A.  N.  Prentice  har  haft  sine  Teg¬ 


ninger  udstillede  iaar  paa  Royal  Academy. 


KUNSTAKADEMIET  OG  PERSPEKTIVEN. 

Erindringer  af  Chr.  V.  Nielsen. 


de  halvandet  Hundrede  Aar,  som  Kunstakademiet  nu  har  haft  Sæde  paa 


il.  Charlottenborg,  har  jeg  i  mere  end  den  ene  Trediedel  færdedes  der  daglig, 
først  som  Lærling,  derpaa  som  Lærer  og  Docent  i  Perspektiven ;  jeg  har  derved 
haft  Lejlighed  til  at  gøre  en  Del  Iagttagelser  betræffende  dette  Fag,  ligesom  jeg 
ved  min  Syslen  dermed  er  kommen  i  Berøring  med  en  Del  af  vore  betydeligste 
Kunstnere,  hvorfor  jeg  har  tænkt,  at  følgende  Optegnelser  desangaaende  maaske 
kunde  interessere  Læserne. 

Da  den  danske  Kunstskole%  1 7 5 4  blev  flyttet  til  Charlottenborg,  kom  den 
under  fransk  Indflydelse;  den  franske  Billedhugger  F.  Saly  blev  Direktør,  og  det 
var  da  naturligt,  at  man  fulgte  det  franske  Akademis  Eksempel  og  ansatte  en 
Professor  i  Perspektiv ;  det  blev  Architekten  Louis  Jardin,  en  yngre  Broder  til 
Marmorkirkens  Bygmester.  Denne  Undervisning  blev  senere  ledet  af  de  danske 
Architekter  Harsdorff  og  Rawert;  men  det  varede  dog  lang  Tid,  inden  der 
kom  rigtig  Fart  i  Sagen*). 

I  den  første  Halvdel  af  forrige  Aarhundrede  omfattedes  Perspektiven  med 
langt  større  Interesse  end  nu  til  Dags,  ikke  alene  af  de  bildende  Kunstnere,  men 
ogsaa  af  det  dannede  Publikum,  og  hertil  bidrog  især  to  Kunstnere,  som  paa 
den  Tid  spillede  en  betydelig  Rolle  i  Kunstakademiet,  nemlig  Maleren  Eckers- 


*)  Se  »Berømte  Kunstnere  og  deres  Anvendelse  af  Perspektiven«,  at  Chr.  V.  Nielsen. 

berg  og  Architekten  Hetsch.  Hetsch,  som  var  Professor  i  Perspektiv  og  besad 
en  ganske  usædvanlig  Færdighed  i  at  udskygge  smukt  med  Tusch,  udførte  i 
tredie  og  fjerde  Decennium  en  Mængde  udmærkede  perspektiviske  Tegninger, 
dels  Interiører  fra  Christiansborg  Slot,  dels  Studier  fra  sit  Ophold  i  Rom,  eller 
egne  Kompositioner,  for  det  meste  bestemte  til  Gaver  for  Venner  eller  højt- 
staaende  Velyndere.  Disse  Arbejder,  der  fremtraadte  under  Benævnelser  som 
»Perspektivisk  Komposition  i  romersk  Stil«  eller  »Billede  af  en  antik  Stad«  og 
lignende,  vakte  stor  Opsigt  paa  Udstillingerne  fra  1817  til  1840;  de  blev  meget 
skattede  i  fornemme  Kredse  og  rostes  i  høje  Toner  af  Tidens  Kunstkritikere. 
Men  endnu  større  Indflydelse  havde  Hetsch  paa  Udbredelsen  af  Kendskaben  til 
Perspektiven,  ved  sin  utrættelige  Virksomhed  som  Lærer,  og  hans  Forelæsninger 
blev  besøgte  af  de  fleste  udøvende  Kunstnere,  ligesom  han  gennem  sine  Skrifter 
og  Fortegninger  virkede  i  samme  Retning. 

Da  jeg  som  Dreng  kom  i  Lære  hos  denne  Kunstner,  gav  han  mig  fri 
Undervisning  paa  den  Betingelse,  at  jeg  skulde  besørge  forskellige  Smaatjenester 
for  ham;  jeg  maatte  saaledes  hjælpe  ham  ved  Forelæsningerne  og  havde  den 
Bestilling  at  holde  den  lange  Lineal  til  de  Forsvindingspunkter,  som  han  nævnede, 
idet  han  tegnede  de  perspektiviske  Billeder  paa  den  store  Skoletavle,  og  herved 
blev  jeg  tidligt  bevandret  i  dette  Fag.  Jeg  blev  da  ofte  sendt  med  en  eller 
anden  Besked  til  hans  Ven  Professor  Eckersberg,  som  boede  i  Charlottenborgs 
Forbygning  ud  imod  Torvet,  medens  Hetsch  havde  Bolig  ud  til  den  gamle  bo¬ 
taniske  Have;  derved  fik  jeg  Lejlighed  til  at  se  den  gamle  berømte  Maler  sysle 
med  perspektiviske  Opgaver,  hvilket  naturligvis  interesserede  mig  meget,  da  jeg 
allerede  af  min  Lærer  var  bragt  ind  paa  Perspektivens  Studium.  Hetsch  og 
Eckersberg  er  jo  de  Kunstnere,  som  her  i  Landet  har  virket  mest  for  Indførelsen 
af  korrekt  Tegning  og  god  Perspektiv,  og  de  havde  begge  ved  deres  mange 
Elever  udmærket  Lejlighed  til  at  udbrede  denne  Færdighed,  hvorfor  ogsaa  den 
danske  Skole  tidligt  vandt  Anerkendelse  i  Udlandet  for  sin  dygtige  Tegning. 
Eckersberg  udarbejdede  ogsaa  værdifulde  Vejledninger  i  Perspektiven  for  Malere, 
og  vil  man  betragte  hans  Indflydelse  paa  Eleverne,  saa  frembyder  jo  Arbejderne 
af  Købke,  Bendz,  Rørby,  Constantin  Hansen  og  Roed  altid  en  smagfuld  og 
behersket  Perspektiv. 

Eckersbergs  Dygtighed  i  Perspektiven  er  dog  mest  fremtrædende  i  hans 
Marinebilleder,  hvor  Gengivelsen  af  Skibsformer  og  Takelage  er  udført  med 
konstruktiv  Nøjagtighed;  herom  skriver  Julius  Lange  saaledes:  »Med  det  ikke 
mindre  fine  og  indtrængende  Studium  af  Lufttoner  og  Skyformationer,  med  en 
nautisk  Videnskabelighed,  som  vi  kun  i  Afstand  kan  tro  paa,  men  som  det  maa 
overlades  til  Sømænd  tilfulde  at  paaskønne,  forbinder  Eckersberg  et  linearperspek¬ 
tivisk  Studium,  som  næsten  turde  være  mageløst  i  hele  Kunstens  Historie,  men 
som  dog  maaske  tog  en  lidt  for  selvstændig  Plads  op  i  hans  Virksomhed.« 

Ved  Siden  af  sit  Arbejdsværelse  havde  Professor  Hetsch  i  et  Kælderrum  sit 
Bibliothek  med  en  god  Samling  af  den  Tids  architektoniske  Værker,  tillige  med 
alle  h  ans  Skitsebøger,  som  han  med  megen  V elvillie  gav  os  Adgang  til;  her 
arbejdede  jeg  flittigt,  men  blev  en  Tid  hindret  i  Studierne  derved,  at  en  ung 
Mand  indfandt  sig  hver  Formiddag  for  at  tegne  Perspektiv  under  Professorens 
Vejledning.  Hetsch  fortalte  mig  da  en  Dag,  at  han  i  denne  Kunstner  haabede 

at  have  opdaget  en  brugbar  Lærer  for  Perspektivskolen;  det  var  den  senere  saa 
bekendte  Architekturmaler  Heinrich  Hansen.  Man  veed  jo  nu,  hvorledes  denne 
Kunstner  ved  sine  sirlige,  bestikkende  Interiørbilleder,  især  fra  Frederiksborg  Slot, 
hurtigt  vandt  et  stort  Navn;  men  dette  førte  til,  at  han  ikke  kunde  ofre  den 
fornødne  Tid  paa  Skolen,  hvorfor  Direktøren  paa  Hetsch’s  Anbefaling  den  i. 
Oktober  1862  ansatte  mig  som  Hjælper  ved  denne  Undervisning;  jeg  var  alle¬ 
rede  i  1859  bleven  Lærer  ved  den  forberedende  Perspektivskole  paa  det  tek¬ 
niske  Institut. 

I  den  første  I  id  var  der  kun  faa  Elever  paa  Akademiets  Perspektivskole, 
men  i  Løbet  af  de  39  Aar,  hvori  jeg  har  virket  her,  steg  Antallet  saaledes,  at 
der  ofte  har  været  over  60  paa  een  Gang.  Da  det  var  en  Betingelse,  at  jeg 
skulde  være  til  Stede  paa  Skolen  i  hele  Undervisningstiden,  havde  jeg  i  Begyn¬ 
delsen  Tid  tilovers  til  at  udføre  en  Del  af  de  Forbilleder,  som  endnu  bruges ; 
men  jeg  fik  endvidere  Lejlighed  til  at  udføre  et  betydeligt  Arbejde  for  Professor 
M arstrand,  nemlig  den  perspektiviske  Anordning  af  hans  bekendte  Maleri  »Den 
store  Nadvere«.  Ved  dette  Arbejde  gjorde  jeg  nærmere  Bekendtskab  med  denne 
geniale  Kunstner,  og  da  han  ofte  kom  op  paa  Skolen,  hvor  jeg  tegnede  Archi- 
tekturen  paa  selve  Lærredet,  nød  jeg  godt  af  mange  for  mig  vækkende  Sam¬ 
taler.  Ved  Udførelsen  af  de  store  Malerier  til  Kapellet  i  Roskilde  anmodede 
han  mig  ogsaa  om  at  anordne  Perspektiven  til  »Kristian  den  Fjerdes  Dom«; 
denne  skulde  udføres  paa  Kartonen  i  fuld  Størrelse,  og  dette  maatte  ske  i  et 
Lokale  paa  Christiansborg  Slot,  hvor  der  fandtes  tilstrækkelig  Højde.  Med  Hensyn 
til  Undervisningen  i  Perspektivskolen,  da  opfordrede  Marstrand  mig  til  at  bringe 
denne  ind  i  et  mere  kunstnerisk  Spor  end  tidligere,  fornemmelig  ved  at  vælge 
maleriske  Opgaver,  og  i  den  Anledning  formaaede  jeg  Akademiet  til  at  anskaffe 
et  lille  Skolebibliothek,  hvori  vi  kunde  søge  Motiver.  Marstrand  var  ikke  sikker 
i  Perspektivens  1  heori,  men  han  fremhævede  dog  altid  dens  store  Betydning  for 
Malerkunsten,  ikke  alene  til  praktisk  Anvendelse,  men  ogsaa  for  at  uddanne 
Øjemaalet ;  han  indrømmede  ligesom  den  franske  Maler  David,  at  det  var  en 
Fejl,  at  han  ikke  i  Ungdommen  havde  sat  sig  tilstrækkeligt  ind  i  dette  Fag,  og 
opmuntrede  Eleverne  til  ikke  at  forsømme  dette. 

Det  Hastværk  og  den  Overfladiskhed,  som  præger  Kunststudiet  nu  for 
liden,  er  Aarsag  til,  at  der  tegnes  altfor  lidt,  og  det  er  dog  kun  gennem  Ud¬ 
førelsen  af  mange  Eksempler,  at  den  unge  Kunstner  kan  erhverve  den  fornødne 
Færdighed  til  at  tegne  en  korrekt  Perspektiv  paa  fri  Haand.  Det  er  min  Over¬ 
bevisning,  at  Perspektivundervisningen  ikke  kan  føre  til  et  heldigt  Resultat,  uden 
at  der  lægges  særlig  Vægt  paa  praktiske  Øvelser  ved  Tegning  efter  Naturen: 
maleriske  Bygningspartier,  Møbler,  Interiører  og  lignende,  hvortil  Læreren  maa 
gaa  ud  med  Eleverne,  for  at  vise  dem  deres  mangelfulde  Opfattelse,  og  da  mit 
Helbred  ikke  tillod  dette,  var  jeg  nødsaget  til  at  opgive  denne  Virksomhed. 
Skøndt  der  for  Øjeblikket  hersker  en  stor  Ligegyldighed  for  de  Fordringer,  der 
kan  stilles  til  en  god  perspektivisk  Fremstilling,  maa  man  dog  haabe,  at  dette 
kun  er  forbigaaende,  og  at  det  maa  lykkes  Kunstakademiet  ved  sin  Perspektiv¬ 
skole  at  hævde  de  gamle  Traditioner. 


BØGER  OG  TIDSSKRIFTER. 


Elektriske  Anlæg  til  Stærkstrøm.  Haandbog  for  Elektroteknikere ,  Ingeniører  og 
Maskinmestre  ved  elektriske  Anlæg,  af  cand.  polyt.  J.  B.  Bruun.  H.  Hagerups 
Forlag. 

Med  det  nu  udkomne  15de  Hefte  foreligger  denne  Bogs  tredie  Udgave 
færdig.  Bogen  er  værd  at  gøre  sig  bekendt  med  for  Architekter  og  Teknikere, 
som  har  med  Anlæg  af  Fabriker  o.  lign.  at  gøre,  idet  den  paa  kortfattet  og 
tydelig  Maade  forklarer  og  beskriver  de  forskellige  elektriske  Anlæg,  Enkelt¬ 
hederne  ved  disse,  Afhjælpning  af  Mangler  og  Driftsforstyrrelser  m.  m. 

Den  nye  Udgave,  der  forøvrigt  er  mere  end  dobbelt  saa  stor  som  de  tid¬ 
ligere,  er  bleven  forsynet  med  adskillige  praktiske  labeller,  og  i  det  vedføjede 
Sagregister  er  alle  Benævnelser  anførte  baade  paa  Dansk,  Tysk,  Engelsk  og  Fransk 
saaledes  at  man  her  har  en  hel  lille  elektroteknisk  Ordbog  for  sig. 


FORSKELLIGT. 


Kataloger.  Ohlsen  &  Ahlmann  har  udsendt  en  omfattende  Katalog  over 
Sanitetsartikler,  der  ligesom  andre  Kataloger  paa  dette  Omraade  udmærker  sig 
ved  et  meget  tiltalende  Udstyr  og  en  stor  Rigdom  paa  Afbildninger  af  moderne 
Badekar,  Klosetter,  Kummer,  Rør  samt  Smaating,  som  henhører  til  det  fuld¬ 
stændige  Udstyr  af  Kloset-,  Bade-  og  Toiletrum  i  Nutidens  Lejligheder. 

—  Skandinaviske  Skifer- Aktieselskabet  Slidre  har  udgivet  en  Katalog  med 
nogle  smukke  Billeder  fra  Bruddene  oppe  i  Norge  og  med  Tegninger  af  de 
færdige  Stens  forskellige  Former,  Tækningsmaader  samt  nogle  tiltalende  Mønstre 
af  blaa,  violet  og  grøn  Skifer.  Stenene  kan  leveres  baade  i  den  almindelige 
rektangulære  og  i  sekskantede  og  halvrunde  Former,  ligesom  selvfølgelig  Tyk¬ 
kelse  og  Størrelse  kan  varieres  efter  Forbrugerens  Ønsker. 

¥ 

Nazarethkirken  i  Ryesgade,  der  er  opført  efter  I  egning  af  Architekt  V. 
Nyebølle,  blev  indviet  Søndag  den  8.  Maj.  Vi  skal  i  et  følgende  Nummer  af 
Tidsskriftet  bringe  Plan  og  Afbildninger  samt  nærmere  Beskrivelse  af  denne. 


FORENINGSMEDDELELSER. 


Akademisk  Architektforening  afholder  Møde  T  orsdag 
den  19.  Maj  Kl.  8  i  Lokalet  i  Industriforeningen. 

Etatsraad  Dahlerup  vil  give  nogle  Meddelelser  om  den 
i  Madrid  afholdte  Architektkongres. 

Architekt  M.  Nyrop  udstiller  Rejseskitser. 


Udgiver:  AKADEMISK  ARCHITEKTFORENING.  —  Redaktør:  Architekt  K.  ARNE-PETERSEN 
Redaktionsudvalg:  Architekterne  EUGEN  JØRGENSEN  og  ALFR.  THOMSEN. 

Kontor:  Helgolandsgade  5.  Telf.  4525. 

Trykt  hos  Nielsen  &  Lydiche. 


Frimenighedskirken  ved  Aabenraa  er  den  fjerde  af  de  i  de  sidste  Par  Aar  i 
Sønderjylland  opførte  Frimenighedskirker;  den  er  beliggende  paa  et  højt 
Terrain  lidt  Nord  for  Byen,  saa  at  den  kan  ses  fra  de  fleste  Steder  af  den 
smukke  Omegn  og  virker  livligt  med  sine  hvide  Murflader  og  røde  Tage. 


Kirken  er  opført  efter  Tegninger  at  Architekt  Jacobsen  i  Odense,  Søn  af 
en  gammel  Aabenraa- Slægt. 

Indvendig  er  Loftet  af  brunt,  bejtset  Fyrretræ  med  paamalede  røde,  hvide 
og  grønne  Farver  paa  Bjælkekanter  og  Lister. 

Væggene  er  hvidkalkede  med  lidt  Udsmykning  i  Kalkfarve.  Døre,  Stole¬ 
stader,  Alter  og  Prædikestol  er  udførte  af  brunt,  bejtset  Fyrretræ. 

Altertavlen  er  delt  i  tre  Felter,  et  bredt  Midtefelt  og  to  smalle  Sidefelter, 
hvis  Fyldinger  dannes  af  dybblaa  Klæde,  hvorpaa  der  i  hvert  af  Sidefelterne  er 

broderet  en  stiliseret  Lillie,  medens  Midtefeltet  danner  Baggrund  for  en  Gen¬ 
givelse  af  Thorvaldsens  Kristusfigur. 

Kirken  er  bygget  ved  Hjælp  af  Menighedens  frivillige  Bidrag;  Kaptajn 
Fischer  i  Aabenraa  har  været  Kirkeudvalgets  energiske  Formand.  Den  indviedes 
2den  Paaskedag  iaar. 


Af  Genstande,  som  Kirken  har  modtaget  i  Gaver,  kan  nævnes :  en  Døbe¬ 
font  af  Granit,  et  Døbefad  af  forsølvet,  drevet  Kobber,  en  Malmklokke,  Alter¬ 
karrene,  Alterstager  og  Alterdug. 


J.  L.  HEIBERG:  ITALIEN.  SPREDTE  STUDIER  OG  REJSESKITSER. 

Ved  Francis  Beckett. 


At  staa  op  med  Lærken,  at  lade  fremmede,  ukendte  Egne  drage  sig  forbi, 
JL\~  nyde  hvad  Kunsten  og  Naturen  lader  falde  paa  ens  Vej,  ikke  at  ane  og 
ikke  bekymre  sig  om,  hvor  man  om  Natten  skal  hvile  sit  Hoved,  kort  sagt: 
at  have  det  ene  Ben  midt  inde  i  Eventyret  —  enhver,  der  har  rejst  paa  egen 
Haand,  kender  disse  Rejselivets  lykkelige  Timer.  For  hver  tilbagelagt  Kilometer 
stiger  en  Sorg  eller  Bekymring  tilvejrs  og  forsvinder,  Solen  straaler  herligere, 
Landskabet  er  dejligere,  Menneskene  prægtigere.  Leve  det  frie  Rejseliv! 


Det  er  saadanne  Stemninger  —  sikkert  en  Arv  fra  vore  Forfædre,  de  om¬ 
strejfende  Jægere  og  Fiskere  —  der  gennemstrømmer  og  løfter  de  første  Kapitler 
i  Prof.  Heibergs  store  Værk  om  middelalderlig  Kunst  i  Italien.  Hele  Rejselivets 
Stemning  har  man  i  et  Par  Sætninger  som  disse  (S.  52 — 53):  »Vejen  til  Capra- 
nica  gaar  atter  gennem  en  ualmindelig  smuk  Skovegn.  Langs  med  den  er  der 
mange  Grave,  hvoraf  adskillige  lyste  med  en  stærk  Phosphorglans,  naar  man 
gik  helt  ind  i  deres  mørkeste  Del.  Et  Sted  kom  vi  forbi  en  mægtig  Ruin,  der 
strakte  sig  tværs  over  en  Dalsænkning;  det  er  vistnok  Resterne  af  en  antik  eller 
middelalderlig  Viaduct«  o.  s.  v.  En  smuk  Skovegn,  Fosforglans  i  mørke  Grave, 
en  mægtig  Ruin  og  over  det  hele  Rejselivets  glade  Utaalmodighed,  hvad  kan 
man  forlange  mere? 

Navnlig  Værkets  Indledning  (»Introduzione«),  Værkets  bedst  skrevne  Parti, 
er  helt  gennemført  i  et  saadant  Solskinshumør,  der  ser  alle  Ting  fra  den  lyse 

Retside.  Formen  er  her  meget  indtagende,  paa  klassisk  Vis  bestandig  .virkende 

ved  Modsætninger:  Saadan  ser  Dumrianer  sig  om  i  Verden,  men  fornuftige 

Mennesker  rejser  paa  en  helt  anden  Maade;  saadan  dømmer  overfladiske  Rej¬ 
sende  om  Italienerne,  men  i  Virkeligheden  er  de  helt  anderledes.  Naturligvis 
forudsætter  Prof.  Heibergs  Ord,  at  hans  Læsere  møder  med  det  samme  Solskins¬ 
humør  som  han  selv;  den,  der  har  slæbt  sit  Tungsind  med  sig  til  Italien,  vil 
uden  Vanskelighed  møde  enhver  af  Forf.s  Bekræftelser  med  en  sur  Benægtelse, 
saaledes  som  Dr.  Vedel  i  Virkeligheden  ogsaa  har  gjort  det  i  sin  Bog  om 

Italien.  Det  sete  afhænger  jo  af  det  Sind,  i  hvilket  det  optages.  Dog  enten 
man  er  glad  eller  tungsindig,  kan  man  ikke  lade  være  at  nære  venlige  Følelser 
overfor  den  lærde  danske  Filolog  for  denne  naive  Indlednings  Skyld,  og  mere 
kan  vist  en  Forfatter  ikke  med  Billighed  forlange. 

Foruden  denne  Rejselivets  almindelige  Stemning,  der  bærer  og  gennemsyrer 
Værkets  første  Partier,  er  der  noget  andet,  der  gennemtrænger  hele  Bogen,  og 
som  vel  egentlig  kun  ganske  kan  forstaas  indenfor  Videnskabsmændenes  Kreds. 
Det  hænder  jo  ofte,  at  man  kommer  til  at  staa  overfor  et  Mindesmærke,  som 
er  lidet  kendt  og  ganske  mærkeligt,  og  som  derfor  strækker  sine  Fangarme  med 
lutter  Spørgsmaalstegn  ud  mod  Beskueren.  Lader  man  sig  nu  fange,  saa  slaar 
man  sig  ned  i  Selskab  med  Mindesmærket,  undersøger  det  nøje,  forfølger  dets 
vekslende  Skæbner  gennem  Litteraturen  —  hvis  det  lader  sig  gøre  — ,  og  Re¬ 
sultatet  bliver  en  Afhandling,  som  søger  at  besvare  de  Spørgsmaal,  Mindesmærket 
har  fremsat.  De  fleste  vil  dog  sikkert  rejse  videre  med  en  let  pinlig  Følelse  af 
at  være  gaaede  uden  om  en  Vanskelighed,  eller  trøstende  sig  med,  at  Sagen 
maaske  alt  i  alt  ikke  er  Umagen  værd,  og  at  andre  Opgaver  har  større  Krav  paa 
Opmærksomhed.  Der  er  nu  det  mærkelige  ved  Prof.  Heibergs  Værk,  at  Forf. 
ingensinde  er  gaaet  af  Vejen  for  at  løse  Opgaven,  ikke  heller,  hvor  Læseren 
ikke  helt  kan  indse,. at  Opgavens  Løsning  var  den  anvendte  Tid  og  Møje  værd. 
'I  il  Eksempel  har  Forf.  ikke  skyet  den  Ulejlighed  at  gennemgaa  det  gamle 
Benediktiner- Abbedi  Pomposas  Historie  for  at  kunne  trænge  tilbunds  i  Bygningen 
og  dens  Billedkunst.  Her  er  Sagen  nok  Møje  værd ;  derom  føler  Læseren  sig 
overbevist,  blot  han  kaster  et  Blik  paa  Kirkens  herlige  Kampanile,  som  Mester 
Diodato  har  opført  fra  1063  af.  Men  andre  Steder,  hvor  Forf.  har  løftet  det 
Glemselens  Slør,  der  har  hvilet  over  Værker  i  italienske  Smaabyer,  kan  man 

ikke  rigtigt  indse,  hvorfor  Sløret  er  blevet  hævet,  og  dette  er  vist  ikke  ude¬ 
lukkende  Læserens  Skyld. 

Foruden  disse  »spredte  Studier  og  Rejseskitser«  indeholder  Værket  imid¬ 
lertid  en  Række  meget  grundige  og  lærde  Afhandlinger,  i  hvilke  store  Partier 
af  den  italienske  middelalderlige  Kunst  tages  op  til  indgaaende  Behandling.  Her 
i  Danmark  er  der  sikkert  ingen,  der  blot  tilnærmelsesvis  kan  gaa  Prof.  Heibergs 
Veje  efter;  atter  og  atter  støder  man  paa  Bynavne,  om  hvis  Eksistens  man  ikke 
havde  den  fjerneste  Anelse,  og  man  kan  træffe  Kirkebygninger  gengivne,  der 
er  saa  smukke  og  mærkelige,  at  de  alene  fortjente  en  hel  Monografi,  men  som 
end  ikke  findes  omtalte  i  de  større  Haandbøger. 

Vigtig  er  Afhandlingen  om  Byzantinsk  Kunst  i  Italien,  fordi  den  giver  gode 
Bidrag  til  Forstaaelsen  af  et  Spørgsmaal,  der  for  Tiden  maa  siges  at  være  bræn¬ 
dende.  Der  kan  ikke  være  Tvivl  om,  at  den  byzantinske  Kunst  gennem  hele 
den  ældre  Middelalder  har  paavirket  Kunstøvelsen  ikke  blot  i  Italien,  men  i  hele 
det  øvrige  kristnede  Europa.  Her  i  Danmark  har  vi,  foruden  et  ægte  byzantinsk 
Værk  som  Dagmarkorset,  Ribe  Domkirkes  Kuppel,  der  er  konstrueret  efter  by¬ 
zantinsk  Mønster,  en  Mængde  architektonisk-plastiske  Enkeltheder  i  Lunds  Dom¬ 
kirke  fra  Slutningen  af  det  12te  Aarh.,  der  aabenbart  er  paavirkede  fra  Byzans 
(over  Venedig  som  Mellemled?),  og  de  gamle  Vægmalerier  fra  Jellinge  Kirke, 
der  har  et  helt  byzantinsk  Præg.  Men  at  en  Kunstretning  har  været  indflydelses¬ 
rig,  siger  jo  egentlig  intet  om  dens  indre  Gehalt.  Nu  som  tidligere  maa  vist 
enhver  tilstaa,  at  den  byzantinske  Kunst  betegner  et  dybt  Fald  fra  den  antike 
Kunst,  som  den  afløser,  og  at  den  »gothiske«,  folkelige  Billedkunst,  som  bryder 
frem  i  Italien,  Frankrig  og  Tyskland  i  13de — 14de  Aarh.,  føles  som  en  Lettelse 
og  Befrielse.  Naar  den  byzantinske  Billedkunst  er  indholdsrigest,  er  det  naar 
den  har  bevaret  en  Gnist  af  den  antike  Kunsts  Herlighed.  Det  gælder  om  det 
bekendte  malede  Glasbillede  i  Brescia,  som  har  bevaret  den  græsk-romerske 
Portrætkunsts  bedste  Egenskaber;  det  gælder  om  Mosaiken  med  den  gode  Hyrde 
i  Galla  Placidias  Gravmæle,  som  har  bevaret  den  græske  Malerkunsts  Sans  for 
udsøgt,  rolig  og  svulmende  Linievirkning,  det  gælder  om  Miniaturer  som  Bille¬ 
det  af  den  harpespillende  David;  det  gælder  fremdeles  om  det  skønne  Relief  af 
den  bedende  Madonna  i  Ravenna,  hvis  Holdning  er  ganske  antik ;  men  hvilket 
Indfald  at  afmærke  den  rene,  alvorlige  Jomfruskikkelse  med  1 1  Kors.  Det  gælder 
endelig  om  et  Mesterværk  som  Hovedet  paa  den  korsfæstede  Kristus  i  Dom¬ 
kirken  i  Vercelli;  med  Rette  gør  Forf.  opmærksom  paa,  at  dette  alvorlige  og 
indtrængende,  tungsindig-strenge  Hoved  nedstammer  fra  antike  Dionysoshoveder, 
navnlig  som  de  kendes  gennem  det  udmærkede  Broncehoved  i  Museet  i  Neapel. 

Ingen  anden  Billedkunst  fremtræder  i  en  saa  straalende  og  uforgængelig 
Dragt  som  den  byzantinske;  Emaille,  Mosaik,  Elfenben  danner  dens  Klædebon, 
Guld,  Perler  og  Ædelstene  er  indvævede  i  dens  Slæb.  Hvad  Under  da,  at  den 
blænder  og  betager.  Og  med  den  byzantinske  Kunst  er  egentlig  for  bestandig 
gaaet  tabt  det,  man  kunde  kalde  Maiestas-Billedet,  Billedet  af  ophøjet,  over¬ 
menneskelig  Tilværelse.  Man  har  overfor  byzantinske  Emailler  og  Mosaiker 
Gang  efter  Gang  Indtrykket  af  at  staa  overfor  Væsener,  der  kommer  fra  en 
anden,  hemmelighedsfuld  Verden.  Men  efter  den  byzantinske  Billedkunsts  Pe¬ 
riode  genopdager  Kunsten  noget  andet,  nemlig  Mennesket.  Jeg  for  mit  Ved- 

kommende  vilde  give  megen  Byzantinisme  blot  for  det  ene  sjælfulde  Omrids  al 
en  sorgbetynget  Kvinde,  som  Giotto  har  malet  i  »Klagen  over  Kristi  døde  Le¬ 
geme«  i  Padovas  Arenakirke. 

Til  Byzantinismens  Indtægtsside  hører  fremdeles  dens  Sans  for  streng  og 
storladen  Komposition.  Et  Eksempel  fremfor  mange  er  Apsismosaiken  i  Tor¬ 
cellos  Domkirke,  hvor  Madonna  med  Barnet  paa  Armen  er  saa  højt  løftet  over 
de  tolv  staaende  Apostle.  Med  Rette  paapeger  Forf.  den  byzantinske  Stil  i  et 
Madonnabillede  af  Giovanni  Bellini  i  Brera  i  Milano ;  men  Billedet  er  ogsaa 
lærerigt  for  Opfattelsen  af  Forskellen  mellem  byzantinsk  og  moderne  Figurstil. 
Hos  Bellini  bryder  Figurernes  Præg  af  aristokratisk  Tungsind  gennem  den  stive 
byzantinske  Opstilling.  Monstro  ikke  ogsaa  Giorgione  har  lært  af  Byzantinerne, 
naar  han  i  sit  Castelfranco-Billede  løfter  Madonna  —  som  en  Ungersvend  sin 
Elskede  —  saa  højt  op  over  den  ridderlige  S.  Liberale  og  den  følsomme  S. 
Franciskus?  Rigtigt  fremhæver  Forf.  —  hvad  ogsaa  andre  har  gjort  — ,  at 
Cimabue  og  Duccio,  saa  langt  fra  at  være  de  første  moderne  Malere,  tværtimod 
er  de  sidste  Byzantinere ;  det  ser  man  navnlig  af  Cimabues  sikre  Maiestas-Mosaik 
i  Domkirken  i  Pisa.  Men  om  begge  Kunstnere  gælder  dog,  at  der  i  deres 
Værker  bryder  et  Følelsesliv  frem,  pibler  en  Individualisme  op,  som  er  fremmed 
for  Hovedmassen  af  byzantinsk  Billedkunst. 

Skyggesiden  af  den  byzantinske  Billedkunst  kan  afledes  derfra,  at  den  ingen¬ 
sinde  har  modtaget  frisk  Tilførsel  gennem  Naturstudiet;  den  kan  give  Indtrykket 
af  overjordisk  Eksistens,  men  ikke  af  levende,  aktive  Menneskevæsener.  Bag 
den  straalende  Apparition  er  der  gerne  en  ormstukken  Kærne,  en  Olding,  der 
gaar  i  Barndom.  Et  straalende  og  prægtigt  Ydre  og  et  tomt  Indre,  det  er  det, 
man  hidtil  har  forstaaet  ved  Ordet  »Byzantinisme«,  og  denne  Betydning  af 
Ordet  maa  man  sikkert  vedblivende  lade  gælde,  i  hvert  Fald  for  Billedkunstens 
Vedkommende,  indtil  de  friske  Mesterværker  lægges  paa  Bordet,  som  der  hen¬ 
tydes  saa  meget  til,  men  som  ingen  endnu  har  faaet  at  se.  Udgangspunktet  for 
den  byzantinske  Billedkunst  er  aabenbart  den  isolerede  Statue;  deraf  kommer 
det,  at  Figurerne  i  byzantinske  Mosaiker  og  Emailler  saa  overvejende  vender 
Front  mod  Beskueren  eller  ses  i  3/4  Profil;  hel  Profil  er  sjælden.  Men  deraf 
kommer  det  ogsaa,  at  byzantinsk  Billedkunst  paa  antik  Vis  nok  kan  anskuelig¬ 
gøre  en  Historie,  men  kun  yderst  sjældent  kan  give  et  dramatisk  Sammenspil. 
Den  omstændelige  Teknik  har  ogsaa  i  Reglen  taget  Livet  af  den  personlige, 
kunstneriske  Udtryksmaade.  Det  manglende  Naturstudium  sporer  man  dels  i 
Menneskeskikkelserne,  dels  i  Draperibehandlingen.  Hvilke  Rækker  og  Kolonner 
af  stive  Mumier  tropper  ikke  den  byzantinske  Billedkunst  op  med,  og  hvilke 
døde  Draperier!  Og  kun  ganske  faa  og  traditionelle  Gestus  har  Byzantinismen 
til  sin  Raadighed.  Underligt  nok  har  Mosaikstilen  gennem  Aarhundreder  i  den 
Grad  virket  fortryllende,  at  man  har  efterlignet  den  med  Fresketeknikens  Midler, 
saaledes  ogsaa  i  Jellinge  Kirke.  Da  Giotto  lærte  at  bruge  den  demokratiske 
Freskes  Teknik  efter  dens  Mening,  lagde  han  den  faste  Grund  til  det  moderne 
Monumentalmaleri,  da  han  stillede  sine  Figurer  i  Profil,  saaledes  at  de  samles 
indenfor  Billedets  Flade ,  og  lærte  af  Livets  egne  Gestus ,  skabte  han  det 
moderne,  dramatisk  bevægede  Vægbillede.  (Fortsættes.) 


ARCHITEKTKONGRESSEN  I  MADRID. 


I  Juli  Maaned  meddelte  Prof.  Fenger  mig,  at  den  6te  internationale  Architekt- 
kongres  var  berammet  til  at  aabnes  i  Madrid  den  6.  April  1904.  Forbere¬ 
delsen  til  Rejsen  var  snart  gjort  —  jeg  skrev  til  Kongressens  Sekretær,  Sennor 
Lapiedra,  og  fik  tilsendt  Identitetskort  lydende  paa  Nr.  856.  Ankommen  til 
den  spanske  Grænse  fik  jeg  foruden  Jærnbanebillet  til  halv  Pris  tillige  udleveret 
en  Fortegnelse  over  gode  Hoteller  i  Madrid.  Ved  min  Ankomst  til  Madrid 
henvendte  jeg  mig  til  Sekretæren  og  fik  udleveret  Billet  til  Aabningshøjtidelig- 
heden,  som  foregik  i  Universitetsbygningen  den  6.  April;  tillige  fik  jeg  Billetter 
til  Udflugten  til  Toledo  den  8.  April,  til  Alcalå  og  Guadalajara  den  12.  April 
og  til  Afskedsfesten  om  Aftenen  den  13.  April  —  de  øvrige  Dage  var  optagne 
af  Foredrag,  som  holdtes  i  »Athenæum«. 

Foredragene  og  Diskussionen  omhandlede:  1)  Den  nye  Kunst  i  architek- 
toniske  Værker;  2)  Bevarelse  og  Restauration  af  architektoniske  Monumenter; 
3)  Architekternes  videnskabelige  Uddannelse;  4)  De  moderne  Konstruktions- 
maaders  Indflydelse  paa  den  kunstneriske  Form;  3)  Architekternes  kunstneriske 
Ejendomsret;  6)  Bygningsarbejdernes  Undervisning;  7)  Byggelovens  Indflydelse 
paa  privat  Architektur;  8)  Expropriation  af  historiske  Monumenter;  9)  Er  der 
Grund  til,  at  Architekten  skal  optræde  som  Voldgiftsmand  mellem  Bygherren  og 
Bygningshaandværkerne? 

Til  Medlemmer  af  den  permanente  internationale  Komité  blev  for  Dan¬ 
marks  Vedkommende  udnævnt  3,  nemlig  A.  Berg,  V.  Dahlerup  og  L.  Fenger. 
Sverrig  (som  var  officielt  repræsenteret)  fik  ogsaa  3  Medlemmer:  Clason, 
Moller  og  Wickman.  Den  følgende  7de  Kongres  vil  finde  Sted  i  London 
1906.  Administrationen  under  hele  Kongressen  var  mønsterværdig  og  Stem¬ 
ningen  kammeratlig;  jeg  er  overbevist  om,  at  alle  Deltagere  er  enige  i  at  takke 
Kongressens  Ledere  for  det  store  og  udmærkede  Arbejde.  Der  var  Tale  om, 
at  Kongressens  Præsident,  Sennor  Velazques  Bosco,  vil  besøge  Kjøbenhavn  i 
Sommer;  faar  jeg  Underretning  herom,  skal  jeg  tillade  mig  at  meddele  Aka¬ 
demisk  Architektforening  dette. 

Den  danske  Konsul,  Hr.  Gamborg  Andrésen,  som  er  kendt  med  alle  Au¬ 
toriteter  i  Madrid,  var  særdeles  forekommende;  gennem  ham  fik  man  Adgang 
til  alle  de  offentlige  Bygninger,  som  man  ønskede  at  se. 

Maj  KJ04. 

V.  Dahlerup. 


TEKNISKE  MEDDELELSER. 


» Zen ith « - Gulvbekladn ing.  Vi  har  ved  tidligere  Lejligheder  omtalt  de  mange, 
hinanden  meget  lignende  Gulvbeklædninger,  som  i  den  nyere  Tid  er  fremkomne, 
hvor  det  gælder  om  at  danne  Gulve  uden  Fuger,  og  hvor  man  ikke  gerne  vil 
anvende  Asfalt,  Terrazzo  el.  lign.  Det  er  særlig  fra  Tyskland  at  Opfindelserne 
af  denne  Art  udgaar,  og  den  her  anførte  »Zenith« -Beklædning  er  saaledes  ogsaa 
et  tysk  Patent,  som  indehaves  af  Alexander  Rass  i  Essen. 

Denne  Belægning  kan  anbringes  paa  ethvert  tørt  og  fast  Gulvundérlag  af 
Beton  eller  Træ  og  har  mange  af  Linoleum ’ets  gode  Egenskaber.  Det  danner 
en  fast  og  smuk  Flade,  —  forskellige  Farver  kan  fremstilles,  — ■  det  er  uigennem¬ 
trængeligt  for  Vand,  er  lyddæmpende  og  modstaar  selv  stærk  Flammepaavirkning. 

4 

Bygningssten  af  Glas  har  i  de  senere  Aar  faaet  ret  betydelig  Anvendelse,  da 
de  ved  deres  Styrke,  Klarhed  og  øvrige  Egenskaber  har  vist  sig  praktiske  under 
forskellige  Forhold.  De  fremstilles  i  forskellige  Former  og  Udstyrelser;  saaledes 
har  Aktieselskabet  Såchsische  Glaswerke  ved  Dresden  fornylig  indført  en  ny, 
særlig  haard  Glassten,  der  i  Størrelse  svarer  omtrent  til  de  almindelige  Mursten, 
saa  at  den  kan  mures  i  Forbandt  med  disse.  Den  nye  Glassten  er  12  ctm.  bred, 
24  ctm.  lang  og  7  ctm.  tyk,  men  kan  tillige  faas  i  den  halve  Størrelse.  Hver 
Sten  er  forsynet  med  Fjeder  og  Not,  for  at  den  indbyrdes  Forbindelse  kan  blive 
særlig  solid,  og  hertil  er  yderligere  fremstillet  en  egen  Art  Kit.  Stenene  kan 
faas  i  gul,  blaa  eller  grøn  Farve. 


FORSKELLIGT. 


Kunstakademiet.  Ved  Akademiraadets  Møde  den  16.  ds.  tilkendtes  Aars- 
medaillen  Architekt  V.  Nyebølle  for  »Nazarethkirken«  i  Ryesgade. 

* 

Rejsestipendier.  Af  de  Stipendier,  som  Kunstakademiet  aarligt  uddeler  til 
Rejseunderstøttelser,  har  Professor  Erik  Schiødte  faaet  600  Kr.  og  Architekt 
Holger  Rasmussen  1500  Kr. 

4 

Udnævnelse.  Justitsraad,  Inspektør  ved  St.  Hans  Hospital  Henry  Meyer  er 
udnævnt  til  Ridder  af  Dannebrog. 

4 

Kl  Monument  for  Architekten  Henry  Reuoil  paatænkes  rejst  i  Nknes.  Revoil 
er  kendt  for  sine  dygtige  Restaureringsarbejder  af  gamle  Bygningsværker,  særligt 
i  Sydfrankrig;  saaledes  fuldførte  han  Kathedralen  i  Marseille,  ligesom  han  ogsaa 
genopførte  Kathedralerne  i  Montpellier  og  Nimes. 

4 

Det  saakaldle  » Kaufhaus «  i  Mannheim  skal  omdannes  til  Raadhus;  Ombyg¬ 
ningen  vil  komme  til  at  beløbe  sig  til  1.680.000  Mark. 

4 

En  Brandstation ,  som  vil  komme  til  at  koste  1  x/4  Mili.  Mark,  skal  bygges 
i  Liibeck. 

4 

Eu  permanent  Udstilling  af  Nyheder  paa  Bygningsvæsenets  Omraade  aabnes 
den  1.  Juni  d.  A.  i  Wien.  Udstillingen  forestaas  af  den  derværende  tekniske 
Forening. 

KJØBENHAVN 

DEN  2  8.  MAJ  1904 

6.  Aargang  Np  35 


VALLØ  SLOT. 

Meddelt  ved  Architekt  Søren  Lemche. 


I  en  af  Østsjællands  skønneste  Egne,  omtrent 
en  Mil  Syd  for  Køge,  ligger  det  gamle,  hi¬ 
storiske  Vallø  Slot,  en  af  vore  minderigeste 
Borge,  hvis  Oprindelse  kan  føres  langt  tilbage  i 
Middelalderen.  I  Tidernes  Løb  have  mange  af 
vort  Lands  bedste  Slægtsnavne  været  knyttede 
til  Borgen,  og  mangfoldige  ere  de  Forandringer, 
som  den  har  været  underkastet.  Navnets  Op¬ 
rindelse  er  ukendt.  Hvorledes  det  ældste  Vallø 
har  set  ud,  kan  ej  heller  afgøres;  dog  kan  man 
af  de  fundne  Bygningsrester  se,  at  der  i  Middel¬ 
alderen  har  staaet  flere  selvstændige,  isolerede 
Bygninger,  omgivne  af  fælles  Grave.  Det  er 
først  med  Sydfløjens  Opførelse  i  nordtysk  Renais- 
sance  i  Slutningen  af  det  16de  Aarhundrede,  at 
Valløgaards  Ydre  faar  fastere  Form;  fra  da  af  er 
man  paa  god  bygnings-historisk  Grund. 

Valløgaard  ejedes  i  Middelalderen  af  Slægten 
Falck.  Ridderen  Hr.  Bo  Falck,  paa  Valdemar 
Atterdags  Tid  en  af  Rigets  fornemste  Mænd, 
nævnes  allerede  i  et  Dokument,  udstedt  i  »Hyrningsholm«  22.  Juli  1346,  som 
»Boetii  Falck  de  Walleuæ«.  Han  skal  være  død  ca.  1370.  Sønnen,  Hr.  Eskild 
Falck,  var  gift  med  Fru  Kirstine  Moltke.  Deres  Søn,  Hr.  Jens  Falck,  efterlod  ved 
sin  Død  ca.  1408  Valløgaard  til  sine  2  Døtre  Kirstine  og  Karine.  Ved  disses 
Giftermaal  blev  Gaarden  for  første  Gang  delt  i  et  Vester-  og  Øster  Vallø.  Vester 
Vallø  tilfaldt  Datteren  Kirstine,  som  blev  gift  med  Hr.  Henning  Podebusk.  Øster 
Vallø  tilfaldt  Hr.  Oluf  Axelsen  Thott,  som  blev  gift  med  Datteren  Karine.  I  Aaret 
1461  blev  han  ved  Køb  eller  Mageskifte  Eneejer  af  Valløgaard.  Han  var  3  Gange 
gift,  sidst  med  Anne  Jensdatter  Present;  efter  hans  Død  1464  ejede  hun  Vallø 
til  sin  Død.  Oluf  Axelsens  Datter  af  iste  Ægteskab,  Birgitte  Olufsdatter  Thott, 
afhændede  1467  paa  bedragerisk  Vis  sin  Arvepart  til  Vallø  til  Kong  Christian 
d.  iste,  idet  hun  allerede  tidligere  havde  solgt  den;  Bedrageriet  opklaredes, 

men  Kongen  beholdt  dog  Valløgaard  og  skænkede  den  til  sin  Dronning,  Dorothea, 
som  ejede  den  til  sin  Død  1495. 

Skønt  Kong  Hans  i  sin  Haandfæstning  forpligtedes  til  at  tilbagegive  Vallø¬ 
gaard  til  dens  retmæssige  Arvinger,  saa  beholdt  han  den  desuagtet  i  hele  sin 
Levetid,  og  det  synes  som  om  Gaarden  er  forbleven  ved  Kronen  indtil  Frederik 
d.  iste  kom  paa  Tronen,  da  den  tilbagegaves  Niels  Rosenkrantzes  Enke, 
Fru  Birgitte  Olufsdatter  Thott.  Hun  overlod  1525  Vallø  til  sin  Søn,  Olul 
Nielsen  Rosenkrantz,  som  1529  ægtede  Ide  Munk.  Ved  sin  Død  1545  efterlod 
han  Vallø  til  sine  2  Døttre,  Birgitte  og  Mette.  Faa  Aar  efter  deltes  Vallø  for 

2den  Gang  saaledes,  at  Birgitte  fik  Øster 
Vallø  og  Mette  Vester  Vallø.  Birgitte  var  før 
1543  bleven  gift  med  Peder  Bille;  hun  vides 
ikke  at  have  bygget  paa  Slottet.  Derimod 
skyldes  Østgavlen*)  paa  den  nærliggende 
Valløby  Kirke  hende,  hvilket  ses  af  en  Ind¬ 
skrift  i  Gavlen. 

Birgitte  Rosenkrantz  døde  1392  og  efter¬ 
lod  Øster  Vallø  til  Sønnen  Oluf  Bille,  som 
1586  ægtede  Margrethe  Rosenkrantz.  Da  de¬ 
res  eneste  Søn  Peder  Bille  døde  ugift  1612, 
kom  Øster  Vallø  efter  Margrethe  Rosenkrantzes 
Død  til  hendes  Broder,  den  lærde  Holger 
Rosenkrantz,  som  1616  solgte  den  til  Fru 
Ellen  Marsvin.  Fra  hende  kom  Øster  Vallø 
vistnok  til  Dattersønnen,  Grev  Valdemar  Chri¬ 
stian,  Christian  den  4des  Søn  med  Kirstine 
Munk.  Han  ejede  formentlig  Øster  Vallø  til 
1647,  da  den  kom  til  hans  Moder  Fru  Kir¬ 
stine  Munk,  som  1651  solgte  den  til  Christen 
Skeel  til  Fusinge. 

Mette  Rosenkrantz  blev  ca.  1551  gift 
med  Sten  Rosensparre  til  Skarholt;  han  faldt 
i  Slaget  ved  Svarteraa  1565.  Et  Par  Aar 
efter  blev  hun  gift  med  Peder  Oxe  til  Gissel- 
feld;  efter  dennes  Død  1575  har  hun  bygget 
Sydfløjen  med  de  2  store  Taarne.  Hun  døde  1588  og  efterlod  Vester  Vallø  til 
sin  Søn  af  iste  Ægteskab,  Oluf  Rosensparre,  som  Aar  1584  ægtede  Elisabeth 
Gyldenstjerne.  Deres  Datter,  Birgitte,  blev  1604  gift  med  Corfitz  Rud  til  Sand- 
holt;  disses  Datter,  Birgitte  Rud,  blev  1630  gift  med  Christen  Skeel  til  Fusinge, 
som  derved  senere  kom  i  Besiddelse  af  Vester  Vallø. 

Vallø  Gaard  og  Gods  var  saaledes  atter  forenet  og  har  ikke  senere  været 
delt.  Christen  Skeel  ejede  Vallø  til  sin  Død  1659.  Hans  Søn  Otto  Skeel,  død 
1695,  °g  dennes  Søn  Christen  Skeel  Ottesen,  død  1709,  ejede  Vallø  til  Aar 
1707,  da  den  sidstnævnte  solgte  Gaarden  til  sin  Svigerfader  Geheimeraad  Piessen, 


*)  Findes  aftegnet  i  »Ældre  nordisk  Architektur«,  3die  Samling,  iste  Række. 

som  Aaret  efter  solgte  Godset  til  Kong  Frederik  d.  4de.  Ved  kgl.  Patent  af 
21.  Januar  1 71  3  blev  Vallø  med  Hovedgaardene  Billesborg  og  Gunderup  erklæret 
for  et  Grevskab  og  givet  som  Len  til  Anna  Sofie  Reventlow,  til  hvem  Kong 
Frederik  d.  4de  1712  havde  ladet  sig  vie,  endnu  medens  hans  Dronning,  Louise, 
levede.  Anna  Sofie  Reventlow  blev  vel  kort  efter  dennes  Død  for  2den  Gang 
viet  til  Kongen,  men  efter  hans  Død  1730  maatte  hun  afstaa  Vallø  til  Kong 


Eorå 


4- 


PLAN  AF  VALLØ  SLOT,  MAALT  UMIDDELBART  EFTER  BRANDEN  1 893. 

DE  PUNKTEREDE  LINIER  ANGIVE  DET  FORSVUNDNE  ØSTER  VALLØES  TIDLIGERE  BELIGGENHED 
SAMT  DET  STED  I  PLANEN,  HVOR  GALLERIET  MAA  ANTAGES  AT  HAVE  STAAET. 

Christian  d.  6te  for  en  Sum  Penge  og  en  aarlig  Appanage.  Kong  Christian 
d.  6te  skænkede,  ved  Gavebrev  af  24.  Marts  1731,  Grevskabet  Vallø  til  sin 
Dronning,  Sofie  Magdalene,  som  af  Vallø  oprettede  et  adeligt  Frøkenkloster.*) 
Af  alle  Slottets  tidligere  Ejere  er  der  Ingen,  hvis  Navn  nævnes  hyppigere 
i  Forbindelse  med  Vallø  end  Fru  Mette  Rosenkrantz.  Om  denne  berømmelige 
Dame  synger  en  samtidig  Digter,  Claus  Christoffersen  Lyskander: 


*)  Nærmere  Oplysninger  om  Vallø  forskellige  Ejere  findes  i  »Vallø  og  Omegn«  ved 
Anders  Pedersen,  hvorfra  ovenstaaende  Oplvsninger  ere  tagne. 

Selff  var  hun  en  frue,  megtig  oc  fro 
Som  dett  well  en  Riddere  kunde  anstaa 
Udi  adtfær  oc  alle  sin  lade, 

Oc  haffde  under  det  quinde  bryst 
En  Ridders  hierte  med  Moud  oc  Lyst 
Et  rymmeligt  Nauffn  at  lade. 

Hun  bygde  siett  Wallø  hen  op  aff  ny 
Offuer  grøniste  Skouffue,  saa  høygt  i  Sky, 

Med  Torn  oc  rødiste  Tinde, 

Med  Saller  oc  Galgeri,  Port  oc  Bro 
Som  der  well  blifuer,  men  Werden  kand  staa 
Hendes  Nauffn  thill  euig  aminde.*) 

Det  var  et  stort  Arbejde  Fru  Mette  Rosenkrantz  paatog  sig,  da  hun  nedrev 
en  Del  af  det  gamle  Vester  Vallø  og  genopførte  det  i  den  ny  Tids  Stil  med  de 
2  store  Taarne;  man  forstaar  med  hvilken  Tilfredsstillelse  hun  over  Porten  har 
ladet  opsætte  en  Tavle  med  følgende  Indskrift: 

ICKE  OS  HERRE  *  ICKE  OS  *  MEN  GIF  DIT  NAFN  ÆRE  * 

FOR  *  DIN  *  NÅDE  *  OC  *  SANDHED  *  PSAL.  CXV. 

VDI  *  NAFN  GVD  *  FADERS  *  SØNS  *  OC  *  TEND 
HELLIG  AANDT  *  HAFFVIR  *  IEG  *  METTE  ROSE- 
NKRANDTZ  TIL  WALLØE  *  SALIG  *  HER  OLVF  ROSE- 
NKRANDTZIS  *  DAATIR  *  TIL  WALØE 
ANNO  1 5  □  BEGØNDT  *  ATT  *  BØGE  * 

TETTE  *  STORE  *  HVSS  *  MED  *  THISSE  * 

TOW  *  STORE  *  TORNE  *  HER  *  PAA  *  WAL¬ 
LØE  *  OC  *  HAFFVIR  *  IEG  *  AEF  GVDTZ  NÅ¬ 
DE  *  GVD  *  WERE  *  THERFOR  *  LOFFVIT  *  Y  *  EVI¬ 
GHED  *  FANGITT  *  THED  *  WNDER  *  SPER  * 

OCH  *  TAG  *  1586  *  GVD  *  ALLERME- 
CTIGSTE  *  GIFFVE  *  NV  *  NAADELIGNN 
SIN  *  AAND  *  OCH  *  NAADE  TIL  *  AT  TET  MAA  * 

WERE  *  FAST  OCH  *  BESTANDIGT  *  OPSAT  * 

OCH  BØGIT  *  TEND  HELLIG  TREFOLDI¬ 
GHEDT  *  TILL  *  LOFF  *  PRYS  *  ÆRE  *  OCH  *  TACK- 
SYGELSE  *  MEG  *  MIN  *  BØRN  OCH  *  WORIS  *  EFFTERKOMEN- 
DIS  *  ARFFVINGER  *  TIL  *  GAFFVEN  OC  GODE  *  AMEN. 

Denne  Tavle,  som  nu  er  anbragt  over  Porten  i  Gaarden,  har  sikkert  op¬ 
rindelig  haft  sin  Plads  over  Porten  paa  Fløjens  udvendige,  sydlige  Side;  den 
sad  dog  allerede  Aar  1765  paa  sin  nuværende  Plads.**) 


*)  »Bille  Slægtens  Rimkrønike«,  udg.  af  H.  F.  Rørdam. 

**)  M.  A.  R.  Ryge,  »Peder  Oxe«. 


-  336  — 


Med  Sydfløjens  Opførelse  i  nordtysk  Renaissance  indtraadte  en  ny  Æra  i 
Slottets  Bygningshistorie.  Alle  Bygninger  vare  indtil  da  byggede  i  middelalder¬ 
lige  Bygningsformer.  Nu  lukkedes  der  op  for  Lyset  og  Luften,  som  gennem  store, 
med  ornerede  Sandstensindfatninger  og  Poste  smykkede  Vinduer  strømmede  ind 
i  Rummene.  At  disse  i  Anselighed  have  svaret  til  det  Ydre,  har  man  fundet 
Spor  af;  der  fandtes  i  en  oprindelig  Vinduesnische  en  smukt  malet  Dekoration, 
der  øjensynligt  skrev  sig  fra  Bygningens  Tilblivelse. 


DEKORATION  FRA  EN  VINDUESBLÆNDING  I  SYDFLØJEN. 


Sydfløjens  østre  Gavl  var  opført  paa  Resten  af  en  ældre  Gavl,  hvis  gamle 
Kælderfacade  fremkom  under  de  nye  Byggearbejder.  Denne  Rest  fra  den  af  Fru 
Mette  nedrevne  Bygning  var  muret  med  temmelig  smaa,  røde  Mursten,  Facaden 
var  rødmalet  og  Fugerne  optrukne  med  Kalkfarve.  Da  Sydfløjen  opførtes,  laa 
dens  Østgavl  i  Flugt  med  det  4  kantede  Taarns  vestre  Mur,  saaledes  at  Taarnet 
stod  paa  Hjørnet  af  Fløjen,  paa  lignende  Maade  som  Tilfældet  er  med  det  runde 
Taarn.  Den  oprindelige  Adgang  til  Taarnet  var  gennem  skraat  anlagte  Døre  i 
dets  vestre  Mur.  De  efter  Branden  i  den  gamle  Del  af  Taarnets  nordre  Mur 
siddende  Døraabninger  skyldtes  senere  Gennembrydninger,  hvad  der  bestemt 
kunde  paavises  ved  Undersøgelsen  af  Muren. 


(Fortsættes.) 


J.  L.  HEIBERG:  ITALIEN.  SPREDTE  STUDIER  OG  REJSESKITSER. 


Ved  Francis  Beckett. 


(Sluttet.) 


fter  Afhandlingen  om  Byzantinismen  følger  en  Afhandling  om  »Longobar- 


-I—J  derne«  —  sikkert  den  betydningsfuldeste  Del  af  Værket  — ,  i  hvilken  Forf. 
gennemgaar  den  longobardiske  Ornamentik  fra  anden  Halvdel  af  det  første  Aar- 
tusinde,  men  forøvrigt  kaster  Blikket  baade  frem  og  tilbage  i  Tiden.  Om  denne 
Afhandling  gælder  det  i  høj  Grad,  at  næppe  nogen  Dansk  kan  gøre  berettigede 
Indvendinger  imod  den ;  man  maa  nøjes  med  at  lade  sig  belære,  naar  Forf. 

gennem  Ord  og  et  rigt  Illustrationsstof  fremfører  den  longobardiske  Ornamentik, 
hvis  væsentlige  Elementer  dannes  af  barbariserede  Optagelser  fra  antik  og  old- 
kristelig  Ornamentik,  og  hvis  Signatur  er  Fletværksmønsteret.  Her  beundrer 
man  ikke  blot  Forf.s  store  Lærdom  og  Indsigt,  men  glæder  sig  ved  at  faa  Ind¬ 
sigt  i  mange  dunkle  Spørgsmaal.  Hvad  der  siges  om  den  romanske  Buefrises 
Oprindelse  og  Udvikling  og  om  Kirketaarne  forekommer  Læseren  træffende, 
hvad  der  siges  om  Longobardernes  Forhold  til  Udviklingen  af  Krypten  er  maaske 
ogsaa  rigtigt,  uagtet  Læseren  nærer  en  lille  Tvivl  derom.  En  enkelt  Gang 
mærker  man,  at  Grunden  gynger;  det  er  ved  Omtalen  af  Kirken  S.  Pietro  in 
monte  ved  Civate,  som  Forf.  sætter  til  det  8de  Aarhundrede.  I  sin  italienske 
Kunsthistorie  sætter  Venturi  derimod  Kirkens  Bygning  til  Slutningen  af  det  1 2te 
Aarhundrede.  Det  er  unægtelig  en  betydelig  Divergens,  og  efter  Gengivelserne 
hos  Heiberg  at  dømme  skulde  jeg  tro,  at  Venturi  er  nærmest  ved  det  rigtige. 
Kimærerelieft'et  gør  paa  mig  Indtrykket  af  at  være  fra  12te  Aarh.s  Slutning. 
Hvad  der  etsteds  siges  om  det  »springende«  i  den  longobardiske  Kunst  har  en 
meget  videre  Adresse  end  til  Longobarderne.  Det  »springende«  gælder  over¬ 
hovedet  om  al  primitiv,  barbarisk  og  uudviklet  Kunst,  om  Billederne  fra  de 
franske  Knokkelhuler  saa  vel  som  om  de  nordiske  Helleristninger,  Gundestrup- 
Karret  og  den  mykeniske  Kunst.  Ved  Siden  af  ganske  raa  og  barnlige  Billeder 
træffer  man  pludselig  paa  frisk  iagttagne,  ypperlig  gengivne  Dyrebilleder.  Dette 
kan  ikke  forklares  paa  anden  Maade,  end  ved  at  en  kunstnerisk  Intelligens 
glimtvis  har  gjort  sig  gældende  og  har  kastet  Traditionens  Kappe,  uden  at  der 
derfor  —  som  Forf.  rigtigt  antyder  —  kan  tales  om  en  almindelig  kunstnerisk 
Udvikling. 

Det  er  vist  lidt  for  udvendigt,  naar  Forf.  søger  Forudsætningerne  for  den 
longobardiske  Dyreornamentik  i  ydre  Paavirkning;  man  kan  sikkert  tænke  sig 
Dyreornamentiken  opstaaet  ogsaa  indvendigt  fra,  nemlig  som  Illustration  til 
Bibelen,  navnlig  Salmerne  og  Apokalypsen.  For  det  12te  Aarh.s  Vedkommende 
har  Adolph  Goldschmidt  paavist  dette  i  en  fin  og  udtømmende  Afhandling 
(Der  Albani  Psalter).  Heller  ikke  føler  man  sig  overbevist,  naar  Forf.  vil  for¬ 
kaste  Hjørnebladene  paa  Søjlefodstykkerne  som  et  Middel  til  kronologisk  Be¬ 
stemmelse.  Her  i  Norden  har  man  i  hvert  Fald  afgørende  Vidnesbyrd  for,  at 
Hjørnebladene  følger  efter  de  glatte  Baser.  I  Lunds  Domkirkes  Krypt  (indviet 
1123)  har  ingen  af  Søjlerne  Hjørneblad,  i  Viborg  Domkirkes  Krypt,  opført  en 
Snes  Aar  senere,  har  de  fleste  af  dem,  i  Dalby  Kirkes  Forhal,  opført  omtrent 
ved  samme  Tid,  har  alle  fire  Søjler  Hjørneblade. 

Dernæst  kommer  et  Par  prægtigt  illustrerede  Afhandlinger,  i  hvilke  Forf. 
forfølger  den  syditalienske  og  sicilianske  Kunsts  Skæbne  under  Normannerne  og 
Hohenstauferne;  Billederne  anskueliggør  meget  lærerigt  de  forskelligartede  Paa- 
virkninger,  Kunsten  i  disse  Egne  har  undergaaet;  og  denne  Del  af  Værket  slutter 
med  en  lidt  fragmentarisk  Afhandling  om  Gothikens  Indtrængen  i  Italien.  Træf¬ 
fende  understreger  Forf.,  hvor  fremmed  Gothikens  Aand  har  været  Italien.  Man 
husker  den  strenge,  men  næppe  for  haarde  Betegnelse  af  Domkirken  i  Milano 
(»forvrøvlede  Virvar«).  I  Anledning  af  den  smukke  Prædikestol  i  Domkirken 
i  Ravello  maa  der  gøres  opmærksom  paa,  at  de  to  Profilhoveder  dog  snarere 
er  Portræter  af  Stifterne,  Niccolo  og  Sigilga'ita  Ruftolo,  medens  Benævnelsen 

Sigilga'ita  Ruftolo  for  den  noble,  kronede  Kvindebuste,  der  er  opstillet  paa  Præ¬ 
dikestolen,  vist  er  meget  problematisk. 

Foruden  et  Par  mindre  Afhandlinger  —  »Cosmaterne«  og  »Kirkedøre  og 
Kirkegulve«  — indeholder  Værkets  sidste  Del  en  anselig  Undersøgelse  af  »Middel¬ 
alderlig  Sculptur  i  det  nordlige  Italien«.  Jeg  gaar  lidt  nærmere  ind  paa  den, 
fordi  den  synes  mig  at  stille  Forf.  og  hans  Synsmaade  i  et  klart  Lys. 

I  Anledning  af  en  fejlagtig  —  af  Forf.  berigtiget  —  Tolkning  af  en  Relief¬ 
fremstilling  fra  S.  Salvatore  giver  Heiberg  den  »moderne«  Kunsthistorie  en  over 
Fingrene;  men  Rappet  har  fejl  Adresse.  I  Stedet  for  moderne  burde  der  have 
staaet  »den  daarlige  Kunsthistorie«,  thi  kun  den  daarlige  Kunsthistoriker  lader 
sig  nøje  med  halv  Besked.  Det  er  tværtimod  af  højeste  Vigtighed  for  enhver, 
der  gør  Fordring  paa  at  kaldes  Kunsthistoriker,  at  blive  klar  over,  hvad  ethvert 
Billede  forestiller,  Emnet  for  det,  men  denne  Viden  er  ham  kun  det  første 
Skridt;  det  næste  og  langt  vigtigere  Skridt  er  for  ham  at  blive  klar  over  Kunst¬ 
nerens  Forhold  til  sit  Emne.  Straks  i  Forordet  gør  Forf.  opmærksom  paa,  at 
hans  Værk  ikke  er  skrevet  ud  fra  kunstæsthetiske  Synspunkter,  men  fra  filologisk¬ 
historiske.  Kunsthistorikeren  er  ikke  saa  fordringsfuld  med  Flensyn  til  en  enkelt 
Methode.  Han  ved  af  Erfaring,  at  hvert  Værk  og  hver  Periode  opfordrer  til 
sit  Synspunkt.  Mindre  vigtig  end  Methoden  er  det  for  ham,  at  hvert  Kunst¬ 
værk  udgyder  sit  Indhold  i  hans  Bevidsthed  og,  hvis  han  er  Skribent,  gennem 
hans  Pen  til  Læseren.  Han  søger  foran  attisk  Kunst  at  føle  som  en  Oldtids- 
Athenienser,  forvandler  sig  overfor  middelalderlig  Kunst  til  en  andægtig  troende, 
han  skifter  Ham  foran  florentinsk  Renaissance-Kunst,  og  han  føler  som  en  pelit- 
maitre  med  Rokokoen.  Han  modtager  Kunstens  Værker  som  Vidnesbyrd  om 
den  menneskelige  Aand,  han  søger  at  fatte  deres  Mening,  og  forresten  stoler 
han  paa,  at  han  har  tilstrækkeligt  Overblik,  og  at  han  har  »Loven  skrevet  i 
sit  Hjerte«. 

Det  mangelfulde  ved  den  filologisk-historiske  Methode  er  dette,  at  den  ikke 
giver  nogen  Maalestok  for  en  Vurdering.  Det  daarlige  opfordrer  lige  saa  meget 
til  Beskrivelse  og  Forklaring  som  det  gode.  Med  al  Respekt  for  Perieget-Lær- 
dom,  den  giver  dog  kun  Præliminarierne,  den  siger  intet  om  Puddelens  Kærne. 
Der  er  store  Partier  i  Heibergs  Værk,  som  med  deres  Opremsninger  vilde  være 
ulæselige,  og  som  vilde  skaffe  Læseren  en  dygtig  Hovedpine,  hvis  ikke  de 
mange  Billeder  virkede  som  en  Migrænestift.  Men  savner  —  momesetai  tis 
mallon  e  mimesetai  —  det  Pust,  der  faar  Emmerne  til  at  brænde  i  lys  Lue, 
og  man  savner  de  afgørende  Akcenter;  en  enkelt  Gang  forekommer  Akcenten 
lagt  paa  et  galt  Sted.  Naar  det  om  Gruppen  af  S.  Martin  og  Tiggeren  paa 
Facaden  af  S.  Martino  i  Lucca  hedder,  at  Gruppen  i  »mine  (o:  Forf.s)  Øjne« 
er  »det  højeste,  den  italienske  Sculptur  i  Middelalderen  har  naaet«,  saa  mødes 
disse  Udtalelser  med  en  energisk  Protest  fra  Læserens  Side. 

Særlig  skarpt  fremtræder  Manglerne  ved  Methoden  et  Par  Steder,  hvor  det 
ikke  drejer  sig  om  Periegese,  men  om  sjælelig  Indtrængen  i  Kunstværker.  Om 
den  store  Niccolo  Pisanos  Værker  har  Forf.  næsten  kun  haarde  Ord;  naar  der 
polemiseres  mod  dem,  der  opfatter  Pisano  som  den  første  italienske  Klassiker, 
saa  rammer  Slagene  kun  Luften.  Er  det  monstro  for  at  kunne  konstatere  Pisanos 
overlæssede  Kompositioner  og  Laan  fra  Antiken,  at  Beskueren  timevis  lader  sig 

fængsle  i  Pisas  ekkorige  Daabskapel  foran  Kunstnerens  Prædikestol?  Saa  sandelig 
nej !  Her  staar  nemlig  Beskueren  Ansigt  til  Ansigt  med  den  første  store  italienske 
Kunstner;  her  har  man  —  navnlig  naar  man  kommer  fra  et  blidt  lille  mælke¬ 
drikkende  Land  —  Følelsen  af  at  staa  foran  det  overmenneskeliges  Aabenbaring, 
dette  »dæmpet  dæmoniske«,  dette  terribile,  som  atter  bryder  frem  i  den  senere 
toskanske  og  sienesiske  Billedkunst,  og  som  faar  sit  mægtigste  Udtryk  i  Michel- 
angelos  Kunst.  Her  har  det  filologisk-historiske  Synspunkt  aabenbart  ikke  kunnet 
hjælpe  Forf. 

Viser  saaledes  Forf.s  Forhold  til  Pisano,  at  den  navnkundige  danske  Filolog 
ikke  altid  er  i  Besiddelse  af  den  flair ,  uden  hvilken  man  ikke  kan  forstaa  og 
tale  højt  om  det  høje,  saa  aabenbarer  et  andet  Sted  elskværdigt  og  naivt  Forf.s 
Aandsbegrænsning.  Det  er,  hvor  der  tales  om  gothisk  Architektur,  vel  at  mærke 
ikke  i  Italien,  men  i  det  nordlige  Europa.  Om  denne  Bygningskunst  har  Forf. 
kun  haarde  Ord  og  Bebrejdelser.  Man  kunde  fristes  til  at  aftrykke  den  hele 
Filippika,  ikke  fordi  den  paa  nogen  Maade  rammer  det,  den  vil  tillivs  —  Go- 
thiken  bliver  nok  staaende  sin  Tid  — ,  men  fordi  den  morsomt  karakteriserer 
Forfatteren.  Prof.  Heiberg  kan  aabenbart  ikke  lide  at  se  paa  dumdristig  Luft¬ 
gymnastik.  Og  som  Modsætning  til  Gothiken  opstilles  (i  Italien)  »de  old- 
christelige  Basilicaers  hellige  Enfold  og  de  romanske  Kirkers  massive  Redelig¬ 
hed«.  Nu  ja,  hellig  Enfold  og  massiv  Redelighed  kan  være  gode  Egenskaber, 
men  man  kan  nu  engang  ikke  stille  samme  Fordringer  til  forskellig  Slags  Kunst. 
Man  har  overhovedet  slet  ikke  Lov  til  at  stille  nogen  som  helst  Fordring  fra 
sig  selv  til  Kunstværket:  man  maa  tage  det,  som  det  er,  og  iøvrigt  se  at  finde 
sig  tilrette  med  det.  Hvad  var  det  nu  Katten  og  Hønen  sagde  til  den  grimme 
Ælling?  —  Baade  Satanisme  og  luftig  Uredelighed  har  frembragt  mærkelig  Kunst. 

Som  det  vil  ses  er  det  principielle  Indvendinger,  der  her  er  gjort  gældende 
mod  Prof.- Heibergs  Værk;  men  jeg  kan  paa  ingen  Maade  slutte  denne  Anmel¬ 
delse  uden  at  udtrykke  den  dybeste  Beundring  for  dette  Værk,  der  er  tungt  af 
Lærdom  og  strutter  af  Stof.  Bogen  ender  med  en  aandfuld  og  fængslende  Af¬ 
handling  om  St.  Georgs-Legendens  Udvikling,  som  jeg  haaber  andetsteds  at 
komme  nærmere  ind  paa. 


FORSKELLIGT. 

Det  tekniske  Selskab  afholdt  den  25.  d.  M.  sin  aarlige  Generalforsamling,  ved 
hvilken  Formanden,  Etatsraad  Philip  Schou,  afgav  Beretning  om  Skolens  Virk¬ 
somhed  i  det  sidste  Aar  og  endvidere  meddelte,  at  Architekt  Axel  Berg  var 
indtraadt  i  Udvalget  for  kunstindustrielle  Prisopgaver  i  Stedet  for  afdøde  Archi¬ 
tekt  L.  Clausen.  Efter  at  Forstanderen,  Oberstløjtnant  Thalbitzer,  havde  givet 
nogle  statistiske  Oplysninger  om  Skolens  Elevantal,  uddelte  Professor,  Etatsraad 
V.  Dahlerup  to  Præmier:  en  Sølvmedaille  for  en  Lampe  i  Sølv  og  et  Diplom 
med  hædrende  Omtale  for  en  i  Blyindfatning  udført  Glasmosaik. 


Udgiver;  AKADEMISK  ARCHITEKTFOREN1NG.  —  Redaktør:  Architekt  K.  ARNE- PETERSEN 
Redaktionsudvalg:  Architekterne  EUGEN  JØRGENSEN  og  ALFR.  THOMSEN. 

Kontor:  Helgolandsgade  5.  Telf.  4525. 

Trykt  lios  Nielsen  &  Lydiche. 

KJ  0  B  EN  HAVN 

DEN  4.  JUNI  1904 

6.  Aargang  Nfl  36 


ARCHITEKTEN 

MEDDELELSER  FRA 
AKADEMISK  ARCHI 
TEKTFORENING  ¥  * 


VALLØ  SLOT. 

Meddelt  ved  Architekt  Søren  Lemche. 


(Fortsat.) 

Der  fandtes  ligeledes  Rester  af  en  gammel  Gavl  i  Vestfløjens  Kælder,  c.  12  Al.  fra 
Sydfløjen;  i  denne  Gavl,  som  var  muret  med  samme  Slags  Sten,  som  den  før 
omtalte,  og  hvis  Facade  var  behandlet  paa  samme  Maade,  sad  endnu  et  lille  Vindue, 
som  havde  faaet  Lys  fra  Syd;  det  var  en  Rest  af  det  gamle  Vester  Valløs  Bygninger. 
Samtidig  med,  at  Fru  Mette  byggede  Sydfløjen,  har  hun  opført  det  mellem 
denne  og  den  gamle  Bygning  liggende  korte  Stykke  af  Vestfløjen.  Derved  fik 
hun  sammenbygget  sine  under  Vester  Vallø  hørende  Bygninger.  Forskellige  Om¬ 
stændigheder  viser,  at  denne  Mellembygning  er  opført  samtidig  med  Sydfløjen; 


VALLØ  SLOT  EFTER  ET  MALERI  FRA  1 7 1 8.  JAC.  CONING  FEC. 

341  - 


saaledes  er  Sydfløjens  Nordmur  og  Vestfløjens  Østmur  i  oprindeligt  Forbandt  med 
hinanden  indtil  2den  Sals  Gulv.  Kælderens  Tøndehvælvinger  vare  murede  paa 
lignende  Maade  og  af  samme  Slags  Materiale  overalt  i  Sydfløj  og  Mellembyg¬ 
ning,  og  Langskillerummet  i  denne  var  muret  med  Munkesten  af  samme  Stør¬ 
relse  som  Sydfløjens.  Endelig  er  .Mellembygningens  vestre  Ydermur  i  Kælderen 
af  samme  Tykkelse  som  Sydfløjens  Vestgavl,  i  hvis  Forlængelse  den  ligger. 
Opmaalingen  viser,  at  Mellembygningens  vestre  Mur  i  Stuen  var  tyndere  fra 
Sydfløj  og  hen  til  den  gamle  Bygning,  men  da  alle  Stenene  paa  dens  indvendige 
Murflader  vare  overknækkede,  maa  der  her  være  foretaget  en  »Afskrælning«  af 
Murværket.  Paa  Østmurens  indvendige  Side  fandtes  Hvælvingspor  i  Stuen.  Da 
den  fundne  gamle  Gavl  kunde  ses  at  have  gaaet  til  iste  Sals  Gulv,  maa  Mel¬ 
lembygningen  mindst  have  gaaet  til  denne  Højde;  rimeligvis  har  den  haft  samme 
Højde  som  Sydfløjen.  I  Mellembygningens  vestre  Ydermur  sidde  endnu  de  op¬ 
rindelige  Sandstensmedailloner. 

Mette  Rosenkrantzes  Bygning  bestod  af  Kælder,  Stue  og  iste  Sal;  Vindues¬ 
inddelingen  var  anderledes  end  i  vore  Dage;  Taarnene  vare  1  Etage  højere  end 
Fløjen  og  hvælvede  i  alle  Etager.  Den  øvrige  Bygning  var  hvælvet  i  Kælderen. 
Stuens  gamle  Hvælvinger  og  de  Skillerum,  som  de  hvile  paa,  ere  fra  en  noget 
senere  Tid  end  Kælderhvælvingerne. 

Hvorledes  Vallø  Slotsplan  har  set  ud,  kort  efter  at  Fru  Mette  havde  bygget 
sin  Sydfløj,  har  det  været  vanskeligt  at  afgøre.  Et  godt  Bidrag  til  Spørgsmaalets 
Løsning  er  et  Billede  af  Vallø,  som  paa  Bagsiden  bærer  Paategningen :  Jac. 
Coning  fecit  1718*).  Slottet  er  her  set  fra  Sydost.  Man  ser  tilhøjre  for  det 
4  kantede  Taarn  først  en  Renaissancegavl  liggende  i  Forlængelsen  af  Taarnets 
østre  Mur;  dernæst  en  lavere  middelalderlig  Bygning  og  endelig  en  lidt  højere 
Bygning  med  Ilenaissancegavle,  begge  Bygninger  sammenbygget  med  hinanden, 
med  Sydfløjen  og  med  deres  østre  Ydermur  omtrent  i  Plan  med  Taarn  og 
Gavl.  Det  er  for  de  2  sidstnævnte  Bygningers  Vedkommende  givet,  at  vi  her 
har  et  —  vistnok  det  eneste  —  Billede  af  det  nu  fuldstændig  forsvundne  Øster 
Vallø,  og  saa  heldigt,  at  det  giver  nøje  Besked  om  dets  Beliggenhed.  Dette 
sidste  er  af  stor  Vigtighed  for  Bestemmelsen  af  visse  Forhold,  som  her  skal 
nærmere  omtales. 

I  sit  foran  citerede  Mindedigt  over  Fru  .Mette  Rosenkrantz  synger  Lyskander 
bl.  a.  om  »et  Galgerie«.  Om  Tilstedeværelsen  af  et  saadant  faar  man  nærmere 
Oplysninger  i  et  gammelt  Pergamentbrev,  dateret  22.  Aug.  1588**).  Det  er 
en  Domsafsigelse  i  Anledning  af  en  Stridighed  mellem  Fru  Birgitte  Rosenkrantz 
og  hendes  Søstersøn  Oluf  Rosensparre.  Striden  begyndte  med,  at  Fru  Birgitte 
klagede  over,  at  hendes  bedste  Kammer  var  bleven  ødelagt  af  Røg,  fordi  hendes 
Skorstene  ikke  vilde  trække, 

» —  - —  formedelst  thend  .store  Torns  høye  Byggelse.  Diissligiste  thersom 
thenndt  Manntellmur,  Galnerie  medt  thendt  Windelltrappe  som  begynnt  er,  fanger 


*)  Dr.  Francis  Beckett  har  i  sin  Bog  om  »Kunsten  og  Renaissancens  Historie  i  Dan¬ 
mark«  henledet  Opmærksomheden  paa  dette  Billede,  som  findes  paa  Lethraborg. 

**)  M.  A.  R.  Ryge,  Peder  Oxe  (Side  420). 

sin  Gienge  och  bliffuer  fuldferdiige,  kunde  the  och  forhindre  Skorstiennene 
theris  drauff  paa  thendt  anden  Huss.  Sambledis  forhindrer  forneffnde  Manntell- 
mur  och  Galnerie  hindis  Gaard  fra  Lufften,  saa  och  fran  Sollen  thendt  hallffue 
Dagh,  aff  thennd  Aarsagh,  samme  Mantellmur  saa  megit  høyre  er  forbyggit,  enndt 
ther  aff  Salligh  Peder  Oxe  oc  Peder  Biille  beuilget  er,  huilket  hun  mener  at 
uere  skeedt  modt  thendt  Contract,  som  .  .  .  huilchen  Contract  hun  for  os  lodt 
lesze  wnnder  sin  dato  1568  thendt  9.  Februarii  —  — « 

og  senere  hedder  det  i  samme  Brev: 

» —  —  therthiil  medt  siiden  samme  Galnerie  er  begynnt,  befindis  Muren 
paa  hinndis  Huss  at  uere  reffnit  —  — « 

I  hvilken  Retning  dette  Galleri  har  gaaet,  om  fra  Syd  til  Nord  eller  fra 
Vest  til  Øst,  har  hidtil  staaet  uklart.  Efter  at  Øster  Valløs  Beliggenhed  er  fast- 
slaaet,  maa  det  anses  for  givet,  at  Mantelmuren  og  Galleriet  har  gaaet  i  Retning 
Vest — Øst,  fra  den  gamle  Del  af  Vester  Valløs  sammenbyggede  Bygninger,  tværs 
over  Gaarden  til  de  mod  Øst  liggende  Bygninger  af  Øster  Vallø. 

Hvis  Mantelmuren,  som  gjorde  Skel  mellem  Borggaardene,  havde  gaaet  i 
Retning  Syd — Nord,  saa  vare  begge  Gaarde  bievne  meget  lange  og  upraktisk 
smalle,  1*0  Alen  X  43  Alen,  og  den  ene  Gaard  maatte  desuden  være  bleven 
endnu  smallere,  da  Galleriet  byggedes;  men  har  Muren  gaaet  i  Retning  Vest — 
Øst,  saa  er  der  fremkommet  2  omtrent  kvadratiske  Gaarde,  i  hvilke  havdes  rige¬ 
lig  Plads  til  at  vende  med  en  Karosse.  Fru  Birgitte  klagede  over,  at  Solen,  ved 
Murens  og  Galleriets  Forhøjelse,  berøvedes  hendes  Gaard  den  halve  Dag.  Havde 
Muren  gaaet  i  Syd — Nord,  maatte  den  have  berøvet  hende  Solen  fra  Vest,  me¬ 
dens  Sydsolen  berøvedes  hende  af  det  4  kantede  Taarn ;  hun  vilde  i  saa  Tilfælde 
saa  at  sige  slet  ingen  Sol  have  haft  i  sin  Gaard. 

Peder  Oxe  blev  1367  gift  med  Fru  Mette,  og  1568  optræder  han  som 
Borgherren,  der  gør  Contract  med  Peder  Bille  om  Opførelsen  af  Muren.  Han 
var  da  nylig  hjemkommen  fra  sin  Landflygtighedsperiode,  havde  set  sig  godt 
om  i  Verden  og  kom  hjem  med  nye  Indtryk,  stor  Erfaring  og  Virksomheds¬ 
trang.  Saafremt  Mette  Rosenkrantz  havde  begyndt  Opførelsen  af  Sydfløjen,  kan 
det  da  næppe  antages,  at  Peder  Oxe  havde  ladet  Byggeriet  hvile.  Naar  Ryge 
(i  »Peder  Oxe«,  Side  422)  forudsætter,  at  Fru  Mette  var  i  Færd  med  at  bygge 
Sydfløjen,  da  hun  ægtede  Peder  Oxe,  og  til  Grund  for  denne  Forudsætning 
lægger  følgende  Uddrag  af  Contracten  mellem  Peder  Oxe  og  Peder  Bille:  »Att 
Peder  Oxe  og  Peder  Biille  thiilsammen  haffuer  wedtagit,  att  thend  Skiellerom 
oftuer  Gaarden  och  indt  udi  Huszen  schall  biuggis  oc  opmuris  aff  Grundt  paa 
beggie  theris  Bekostningh  eptherdi  thet  er  thennom  beggie  thiill  Gaffnn  ocb 
Gode  etc.«,  da  er  dette  sikkert  en  Misforstaaelse.  Her  er  kun  Tale  om  Muren. 
Galleriet  opførtes  senere,  rimeligvis  samtidig  med  Hovedbygningen,  og  var,  lige¬ 
som  denne,  endnu  ikke  færdigt  ved  Fru  Mettes  Død,  hvilket  fremgaar  af  Oluf 
Rosensparres  Forlig  med  Birgitte  Rosenkrantz,  idet  der  forbeholdes  ham  Ret  til 
at  gøre  det  færdigt,  dog  uden  at  forhøje  det  med  Mur  eller  Tag. 


(Fortsættes.) 


VALLØ  SLOT.  SNIT  AF  DET  4  KANTEDE  TAARN,  SET  MOD  SYD.  OPMAALT  1893. 


VALLØ  SLOT.  LÆNGDESNIT  AF  SYD  FLØJEN,  SET  IMOD  SYD.  OPMAALT  1 893. 


I  ANLEDNING  AF 

»PRIKKEN  OVER  PET  ELLER  VAND  I  MUSLINGSKALLEN«. 


Kære  Arnold  Krog. 

et  var  fornøjeligt  at  læse  dit  varmtfølte  Brev  om  Muslingskallen  foran 


JL_y  Raadhuset  i  »Architekten«s  Nummer  for  7.  Maj.  Hvad  jeg  af  den  Grund 
kunde  have  Lyst  til  at  sige  dig,  min  gamle  Ven,  personligt,  gemmer  jeg  til  jeg 
engang  kan  sige  det  mundligt,  det  kommer  ikke  andre  ved,  —  men  dit  Brev 
giver  mig  Anledning  til  følgende  Bemærkninger: 

Jeg  har  mærket,  at  adskillige  Medborgeres  Fantasi  sysler  med  Muslingskallen. 
De  synes  ligesom  du  at  savne  noget,  og  med  den  gennemgaaende  velvillige 
Interesse,  som  vises  Raadhuset  og  hvad  dertil  hører  og  som  jeg  fremfor  nogen 
glæder  mig  over,  søges  Udveje  for  at  hjælpe  paa  Manglerne.  Saaledes  er  det 
udtalt,  at  man  burde  udlægge  Dele  af  Muslingskallen  - —  saavidt  jeg  forstod  to 
omtrent  trekantede  Partier,  hvis  ene  Side  begrænses  af  Muren  med  Balustraden 
mellem  Stenlygten  og  den  opstaaende  Sten  med  Hundebillederne  —  til  Plant¬ 
ninger,  for  største  Delen  Blomster. 

Fra  anden  Side  fremsættes  den  Tanke  at  faa  indrettet  Blomstertorv  her. 

Saa  længe  der  kun  var  faa  Blomsterkoner,  maatte  de  vel  have  Stade  langs 

Kanten  af  Murstensfortovet  nærmest  Menneskestrømmen  Frederiksberggade- — Ve¬ 
sterbro.  Kom  der  flere  —  hvilket  vilde  være  ønskeligt  —  kunde  de  efterhaanden 
fylde  Muslingskallen  med  Undtagelse  af  de  nødvendige  Gange  mellem  Staderne. 

Det  sidste  Forslag  kunde  jo  for  Resten  knyttes  baade  til  dit  Forslag  og 
Blomsterplantningerne. 

Jeg  tror  stadigt,  at  Anlæget,  som  kaldes  Muslingskallen,  i  Grunden  er  baade 

rigtigt  i  Tanken  og  ganske  nyttigt  i  Virkeligheden  baade  til  Hverdags  og  til 

Fest,  men  der  er  begaaet  en  Fejl,  som  gør,  at  det  ikke  tager  sig  ud  som  det 
skulde  eller  kommer  til  sin  Ret.  Jeg  har  nemlig  ikke  sørget  for  at  faa  Anlæget 
til  at  høre  rigtigt  sammen  med  det  omliggende  Terræn,  og  jeg  sukker  endnu 
dagligt  over,  at  jeg  ikke  fik  lavet  en  Model  af  Pladsen  før  Udførelsen,  —  det 
var  en  stor  Fejl. 

Det  omløbende,  kantede,  dobbelte  Murstens-  og  Asfaltfortov  ligger  alt  for 
højt,  saa  det  danner  ligesom  en  Dæmning,  der  skiller  Pladsen  udenfor  fra  Mus¬ 
lingskallens  Hulhed.  Laa  det  omtalte  Fortov  omtrent  12"  lavere,  derved  at 
Trinene  fra  Kørebanen  og  mellem  Fortovene  kun  var  halv  saa  høje  og  Over¬ 
fladerne  havde  mindre  Rejsning  og  maaske  Fald  indad  mod  Muslingskallen,  saa 
vilde  Raadhuspladsens  naturlige  Fald  oppe  fra  Helmershus  glide  næsten  umærke¬ 
ligt  over  i  Muslingskallen  og  denne  blive  en  naturlig  tilhørende  Del  af  det  hele. 

Og  saa  vilde  den  Følelse  af  kunstig  Op-  og  Nedstigning,  som  man  nu  faar 
ved  at  færdes  der,  falde  bort.  Nu  optræder  denne  Del  af  Pladsen  desværre  som 
om  den  vilde  være  noget  for  sig  og  ikke  have  noget  med  det  øvrige  at  gøre. 

Naar  man  sammenligner  med  Fortovet  paa  den  anden  Side  —  fra  Para¬ 
plyen  ind  mod  Frederiksberggade  —  eller  et  lignende  Fortov  mellem  Sporvogns¬ 
pladsen  og  Kørebanen  ved  Helmershus,  vil  man  se,  at  disse  aldeles  ikke  ligger 
som  Dæmninger,  men  langt  mere  hører  sammen  med  det  omliggende  Terræn, 

som  vistnok  har  tvunget  til  at  fravige  de  Normer,  hvorefter  Muslingskallens 
Fortove  er  anlagte.  Dette  har  været  til  Gavn  for  Flelheden,  og  ingen  mærker 
Ulemper  ved  de  fladere  Anlægsforhold.*) 

Hvis  der  var  nogen  som  helst  Udsigt  til  at  faa  Muslingskallens  Fortove 
sænkede,  vilde  jeg  for  min  Del  ikke  høre  Tale  om  at  fylde  Vand  i  den,  og 
der  vilde  da  heller  ikke  med  de  ændrede  Højder  være  saa  gode  Vilkaar  for  et 
Gadekær  som  nu.  Jeg  har  heller  ikke  den  Rædsel  for  de  nøgne  Brosten  som 
du  —  men  ikke  desto  mindre  kunde  jeg  nok  have  Lyst  til  at  se  Muslingskallen 
fyldt.  Jeg  tror,  at  Vandspejlet  vilde  vise  sig  langt  større,  end  man  skulde  tro 
ved  at  se  Stedet  tomt.  Forsøget  vil  vistnok  kunne  gøres  uden  større  Anstalter 
eller  Bekostning,  og  jeg  tror,  at  din  malende  Skildring  af  Virkningen  vilde  komme 
til  at  passe.  Jeg  ved,  at  Architekt  Emil  Jørgensen,  der  engang,  før  Plankeværket 
om  Byggepladsen  faldt,  har  set  en  større  Vandflade  virke  som  Spejl  for  Byg¬ 
ningen,  da  et  Vandrør  var  sprungen,  var  i  høj  Grad  optagen  af  den  storartede 
Virkning,  og  dette  stemmer  med,  hvad  jeg  gennem  Iagttagelser  ved  mindre 
Regnvandspytter  har  kunnet  skønne,  hvorfor  jeg  mener,  man  burde  bruge  en 
eller  anden  kommende  Lejlighed  til  at  gøre  en  Generalprøve. 

Altsaa:  da  jeg  ikke  tør  haabe  paa  nogensinde  at  faa  Fortovene  sænkede, 
som  jeg  beskrev,  skøndt  det  virkelig  ikke  vilde  blive  nogen  Herregaard  — -  som 
man  siger  — ,  da  Ændringen  kun  vilde  kræve  faa  nye  Materialier,  saa  vil  jeg 
slaa  mig  paa  Vandet  og  foreløbigt  haabe  paa,  at  der  maa  blive  Lejlighed  til  at 
gøre  et  Forsøg  dermed,  og  jeg  tror,  at  Resultatet  vilde  vinde  mange  for  dit 
Forslag:  et  blivende  Gadekær. 

Skulde  man  senere  igen  faa  et  andet  Syn  paa  Sagen  —  og  Vanskeligheden 
ved  Gadekæret  ligger  vist  i  den  daglige  Pasning  — -  var  det  jo  nemt  at  lade 
Vandet  forsvinde. 

Med  Hilsen  og  Tak  for  Prikken 

din 

M.  Nyrop. 


BØGER  OG  TIDSSKRIFTER. 


H.  Ringer:  Danmarks  Bygningsvejviser  1904 — ipoy  er,  som  Titelen  angiver, 
en  Fortegnelse  over  samtlige  i  Danmark  bosiddende  Haandværkere ,  Industri¬ 
drivende  og  Handlende  indenfor  Bygningsbranchen. 

Stoffet  i  Bogen  er  ordnet  som  et  almindeligt  Fagregister,  idet  dog  Kjøben- 
havn  stadig  er  holdt  for  sig;  endvidere  er  der  imellem  Adresseregistrene  optaget 
nogle  Fortegnelser  over  Overslagspriser  o.  lign.  indenfor  de  paagældende  Fag. 


*)  For  Gadernes  elegante  Udseende  og  til  Udryddelse  af  de  fatale  Opkørseler,  som 
findes  ud  for  hver  Port  ned  gennem  Strøget,  vilde  det  være  en  stor  Vinding,  om  man  i 
Fremtiden  fraveg  de  her  gældende  Normer  for  Fortovsanlæg.  Naar  de  har  2  Duodecimal- 
tommers  Højde  over  Kørebanen,  er  det  i  Virkeligheden  nok,  —  nu  er  Minimum  henved 
4  Tommer,  og  det  elegante  ved  Gadegulvet  er  derved  borte;  særlig  i  smalle  Gader  er 
det  uskønt  at  have  saa  højt  et  Trin. 

Skøndt  vi  vel  indser,  at  Arbejdet  ved  Ordningen  af  en  saadan  Adressebog 
ikke  er  ringe,  kunde  vi  dog  nok  have  ønsket,  at  den  paa  enkelte  Omraader 
gav  lidt  fyldigere  Oplysninger  end  de  foreliggende,  f.  Eks.  angav  Specialisterne 
indenfor  de  enkelte  Fag,  Telefonnumre  o.  s.  v. ;  i  saa  Henseende  er  det  Fag¬ 
register,  som  findes  i  Kraks  kjøbenhavnske  Vejviser,  og  Telefonhaandbogen 
langt  at  foretrække. 

I  »Danmarks  Bygningsvejviser«  skal  efter  Opgivelse  fra  dennes  Redaktion 
findes  2070  Malere,  457  Giarmestre,  724  Blikkenslagere,  75  Gørtlere,  3203 
Smede,  2861  Murermestre,  92  Cementfabrikker,  120  Kalkværker,  435  Tegl¬ 
værker,  152  Billedhuggere,  127  Brolæggere,  206  Stenhuggere,  63  Billedskærere, 
333  Drejere,  282  Savværker,  2877  Snedkere,  2911  Tømrere,  328  Tømmer¬ 
handlere,  412  Architekter,  120  Brøndborere  og  -Gravere,  88  Fjendomskommis- 
sionærer,  124  Entreprenører,  538  Ingeniører,  361  Isenkræmmere,  110  Land- 
maalere,  160  Møllebyggere,  117  Skorstensfejere,  476  Gas-  og  Vandmestre. 

Som  en  Fejl,  vi  ikke  kan  undlade  at  paatale,  skal  endvidere  anføres,  at 
medens  Medlemmer  af  Ingeniørforeningen  meget  rigtigt  er  særligt  betegnede  i 
Registeret,  er  en  saadan  Markering  af  Medlemmer  af  Akademisk  Architekt- 
forening  undladt. 


FORSKELLIGT. 


1  Helligaandshuset  i  Walkendorfsgade  er  i  Vinterens  Løb  blevet  indrettet  nogle 
Lokaler,  som  i  disse  Dage  tages  i  Brug  af  det  kirkelige  Udvalg.  Gennem  en 
lille  Tilbygning,  som  er  opført  ud  mod  Walkendorfsgade,  kommer  man  ad  en 
solid  Stentrappe  op  til  de  nye  Lokaler,  der  er  indrettede  i  Bygningens  tidligere 
Loftsrum,  hvis  svære  Tagkonstruktion  giver  selve  Forsamlingssalen  Karakter. 
Denne  er  dog  endnu  ikke  fuldt  færdig,  idet  Tagbjælker  og  Spær,  som  foreløbig 
er  malet  i  mørk,  rød  Farve,  senere  skal  dekoreres. 

Salen  er  ca.  27  Alen  lang  og  17  Alen  bred,  og  dens  Højde  er  8  Alen. 
Lyset  kommer  dels  fra  de  smaa  Buevinduer,  som  findes  i  Bygningens  Facade, 
dels  ogsaa  fra  Glaskassetterne  i  Loftet. 

Væggene  er  beklædte  med  Panel  i  den  halve  Højde,  og  Gulvet  er  dækket 
med  graat  Filt.  Salen  oplyses  ved  Glødelamper,  der  er  anbragte  i  Lofts¬ 
bjælkerne. 

Bag  denne  Sal  ligger  endnu  et  Par  Udvalgslokaler  af  ret  rummelige  Di¬ 
mensioner. 

Architekt,  Professor  Storck  har  planlagt  og  ledet  Arbejdet. 

¥ 

Svendeprøverne.  Architekt  Thorvald  Jørgensen  er  bleven  Medlem  af  Kom¬ 
missionen  for  Bedømmelsen  af  frivillige  Svendeprøver  i  Stedet  for  Architekt 
F.  C.  Bøttger. 

KJ  0  B  EN  H  AVN 

DEN  I  I.  JUNI  1904 

6.  Aargang  N2  37 


EN  PRIVATBYGNING. 


ARCHITEKTEN 

MEDDELELSER  FRA 
AKADEMISK  ARCHI 
TEKTFORENING  ¥  * 


Paa  Hjørnet  af  Aaboulevarden  og  Biilowsvej  er  de  ældre  Bygninger  for 
nogen  Tid  siden  blevet  nedbrudte  for  at  give  Plads  for  den  her  afbildede 
Bygning. 

Den  meget  stærkt  irregulære  Grund  har  krævet  et  betydeligt  Arbejde  for 
at  faa  en  nogenlunde  regulær  Bygning  placeret,  men  har  samtidigt  bevirket,  at 
Facaden  mod  Aaboulevarden  fik  de  —  ikke  almindelige  —  store  Fremspring, 


i1  t  f  r  f  r  r  f-f 

PRIVATBYGNING. 

ARCHITEKT 
HEINRICH  HANSEN. 


som  med  alle  sine  Hjørner  tangerer  Grundlinierne.  Tilbagerykningen  mod 
Biilowsvej  vil  afhjælpe  en  stor  Gene  ved  dette,  ved  Baneoverskæringen  stærkt 
befærdede  Strøg. 


PRIVATBYGNING. 


ARCHITEKT 
HEINRICH  HANSEN. 


Bygningerne  opføres  for  Farve-  og  Tapethandler  F.  Ladem ann  efter  Teg¬ 
ninger  af  Architekt  Heinrich  Hansen. 


RAADHUSET  I  FRANKFURT  a/M. 


Det  gamle  Raadhus  i  Frankfurt  stammer  som  bekendt  fra  det  15de  Aar- 
hundrede  og  kendes  sædvanligt  under  Navnet  »der  Romer« ;  det  indeholder 
kun  faa  Rum,  hvoriblandt  det  mest  kendte  er  den  saakaldte  Kejsersal,  i  hvilken 
der  findes  Portræter  af  alle  Europas  Kejsere  indtil  1792. 

Det  var  en  Tid  Hensigten  at  omdanne  denne  Bygning  til  et  Museum,  men 
da  Lyset  i  Rummene  viste  sig  at  være  utilstrækkeligt,  foretrak  man  at  bevare 
den  historiske  Bygning  for  det  Øjemed,  som  den  oprindeligt  tjente,  men  man 
maatte,  da  den  nyere  Tids  udvidede  Administration  fordrede  det,  skride  til  Op¬ 
førelsen  af  en  betydelig  Udvidelse.  Denne  Udvidelse,  der  kom  til  at  bestaa  af 
en  Tilbygning,  som  skulde  rumme  alle  de  Lokaliteter,  et  moderne  Raadhus 
behøver,  var  meget  vanskelig  at  planlægge,  idet  Nabogrundene,  hvorpaa  den 
nye  Bygning  skulde  opføres,  var  af  meget  uregelmæssig  Form.  Det  blev  nød¬ 
vendigt  for  at  skaffe  Plads  at  rive  tre  af  Byens  ældste  Huse  ned;  to  af  disse 

skrev  sig  fra  133 6  og  det  tredie  fra  1359,  men  man  søgte  at  bevare  Mindet 
om  disse  Bygninger  ved  at  anvende  enkelte  dekorative  Dele  fra  dem  i  det  nye 
Raadhus. 

Vanskeligheden  ved  Anlæget  af  Planen  bestod  særligt  i  at  tilvejebringe 
gode  og  praktiske  Adgange  til  de  forskellige  Afdelinger  i  det  nye  Raadhus. 
Dette  har  man  ment  at  opnaa  ved  at  lægge  en  snæver  Passage  til  den  indre 
Gaard. 

løvrigt  har  Architekterne  F.  v.  Hoven  og  L.  Neher,  som  har  forestaaet 
Arbejdet,  søgt  at  danne  den  nye  Bygning  saaledes,  at  den  overalt  grupperede 
sig  smukt  og  malerisk.  Den  er  i  Hovedsagen  opført  af  en  stærk,  noget  rødlig 


RAADHUSET  I  FRANKFURT  A.  M. 

Sandsten,  som  brydes  i  Byens  Nærhed.  Selve  Anlæget  falder  i  tre  Grupper: 
Banket-Hallen,  Sydfløjen  og  Nordfløjen. 

Bankethallen  danner  en  Fortsættelse  af  den  vestlige  Fløj  af  » Romer« - 
Hallen.  Der  findes  her  en  meget  smuk  Forhal,  fra  hvilken  Hovedtrappen  fører 
op  til  den  anden  Etage,  hvor  Forsamlingssal  og  tilstødende  Bankethal  findes. 
Et  Galleri,  som  passerer  denne  Hal  og  hvorfra  der  er  Udsigt  over  » Paulsplatz «, 
danner  Forbindelsen  med  den  gamle  » Romer «.  Over  den  nordlige  Indgangs¬ 
portal  findes  en  Art  aaben  Karnap,  som  skal  tjene  som  Hædersplads  ved  Fest¬ 
ligheder,  Processioner  o.  lign.  Over  Søjlerne,  som  bærer  denne,  er  gengivet 
morsomme  Scener  af  »Reinecke  Fuchs«  med  Allusioner  til  Forbrydelse  og 
Justits.  . 

Sydfløjen  er  grupperet  omkring  tre  mindre  Gaarde;  Hovedtaarnet  findes 

paa  Hjørnet  af  Bethmannstrasse.  Det  hviler  paa  et  Fundament  42  Fod  under 
Gaden  og  har  en  Højde  af  ca.  225  Fod.  Det  øverste  Parti  af  dette  Taarn  er 
en  Efterligning  af  det  gamle  Taarn,  som  fandtes  paa  Broen  ved  Sachsenhaus, 
der  blev  ødelagt  i  1765.  Paa  Taarnets  to  Sider  findes  store  Mosaiker;  den 
ene  af  disse  fremstiller  St.  Florian,  klædt  som  Ridder  i  gylden  Rustning  og 
med  rød  Kappe;  Baggrunden  dannes  af  en  blaa  Sky,  hvorfra  der  strømmer 
Vand  ned  over  et  brændende  Hus.  Den  anden  Mosaik  forestiller  Tysklands 
Skytshelgen  St.  Michael  i  flagrende  Kappe  og  med  mægtige  Vinger;  med  et 
langt  Spyd  gennemborer  han  den  traditionelle  Drage.  Over  Mosaikerne  er  an¬ 
bragt  store  Ørne  i  Relief.  Paa  Taarnets  to  andre  Sider  er  der  Uhrskiver,  som 
hiaaler  omtrent  1 3  Fod  i  Diameter. 

Ved  Hovedindgangen  mod  Bethmannstrasse  finder  man  Frankfurts  Vaaben 
samt  de  laurbærkransede  Hoveder  af  Bygningens  to  Architekter.  Paa  Søjlerne, 
som  er  anbragte  paa  begge  Sider  af  Indgangen,  staar  et  Par  Figurer  af  Kobber, 
der  forestiller  Konrad  Koler  og  Wilhelm  Dilich,  der  var  Architekter  i  Byen  i 
det  14de  og  17de  Aarhundrede. 

Nordfløjen  og  Sydfløjen  er  forbundne  med  en  Bro,  der  har  en  Spændvidde 
af  ca.  59  Fod.  Den  øverste  Del  af  denne  Bro  dannes  af  en  overdækket  Arkade, 
hvis  Loft  er  pragtfuldt  dekoreret.  Nordfløjen,  som  særligt  omfatter  Skattevæsenet 
o.  lign.,  har  nærmest  Udseende  af  en  Bankbygning.  Den  indeslutter  en  Gaard, 
der  er  overdækket  med  Glastag. 

Det  er  en  Selvfølge,  at  det  nye  Bygningsanlæg  er  forsynet  med  alle  mo¬ 
derne  Indretninger  og  Hjælpemidler,  men  endnu  er  den  indre  Dekoration  ikke 
fuldført;  der  arbejdes  imidlertid  ihærdigt  derpaa,  saa  at  man  formentlig  inden 
Aarets  Udgang  kan  have  alt  færdigt.  •  j  n 


GARNISONS  KIRKES  OMGIVELSER. 


a  Garnisons  Kirkeinspektion  i  1902  solgte  den  da  i  Bredgade  beliggende 


-Ly  Præstebolig,  som  nu  er  nedreven  og  ude  af  Kirkens  Besiddelse,  indgav 
den  Ansøgning  til  Kjøbenhavns  Magistrat  om  Tilladelse  til  at  opføre  en  Præste¬ 
bolig  paa  Grunden  udfor  Kirkens  østlige  Ende,  der  i  Forlængelse  af  Strandstræde 
og  St.  Annæ  Plads  er  beplantet  med  Lindetræer.  Om  Ejendomsretten  til  dette 
Grundstykke  er  der  Dissens  mellem  Magistraten  og  Kirkestyrelsen,  og  Afgørelsen 
er  henvist  til  Domstolene.  Magistraten  støtter  sin  Ret  paa,  at  den  i  1716  paa 
Kong  Frederik  den  4des  Paabud  har  brolagt  dette  Grundstykke,  siden  da  ved¬ 
ligeholdt  og  renholdt  det,  for  en  Del  Aar  siden  beplantet  det.  Bliver  Udfaldet 
det,  at  Ejendomsretten  tilkendes  Kirken,  vil  der  paa  denne  Grund  blive  opført 
en  Præstebolig,  og  da  Grundstykket  fra  Kirken  til  Store  Strandstrædes  Fortovs¬ 
linie  kun  er  33  Alen,  vil  det  ikke  kunne  undgaas,  at  Kirkens  Ydre  vil  lide  ved 
de  opstaaende  indsnevrende  Forhold.  Den  meget  nidkære  Kirkeinspektion  har 
tidligere  temmelig  planløst  drysset  .et  Par  mindre  Bygninger,  et  Kapel  og  et 
Menighedshus,  Vest  og  Sydvest  for  Kirken  paa  den  til  Begravelsesplads  op- 

hævede  Kirkegaard,  Dispositioner,  der  navnlig  for  den  sidstnævnte  Bygnings 
Beliggenhed  synes  at  kunne  blive  meget  prekære  for  Anvendelsen  af  den  om¬ 
kringliggende  Rest  af  Kirkegaarden.  Det  maa  imidlertid  blive  Kirkens  Sag,  men 
at  opføre  en  Bygning  paa  det  angivne  Grundstykke  ud  mod  Gaden  maa  saavel 


PLAN  I. 


Gejstlighedens  som  Borgernes  Øvrighed  forhindre.  Og  hvad  har  bevæget  Kirke¬ 
inspektionen  til  at  projektere  en  Præstebolig  opført,  efter  at  have  solgt  den 
gamle  —  kun  2  af  den  gamle  Bys  Kirker  har  en  saadan  — ,  andet  end  den 
Tanke,  at  det  vilde  være  økonomisk  at  benytte  det  Stykke  Grund,  der  for- 
haabentlig  ikke  vil  blive  den  tilkendt?  Men  hvorledes  nu  Rettens  Kendelse  vil 
blive,  bør  der  saavel  af  Hensyn  til  Kirkebygningen  som  af  Hensyn  til  Strand¬ 
strædets  Bredde  og  Længde  ikke  disponeres  anderledes,  end  at  det  kan  faa  gavn- 

lig  Indflydelse  saavel  paa  Kirken  som  paa  Gaden,  og  en  saadan  Løsning  menes 
at  være  funden  i  vedføjede  Plan. 

Som  det  fremgaar  af  Plan  I  grænser  den  sydlige  Del  af  den  gamle  Kirke- 
gaard  til  Bagsiden  af  Ejendommen  mod  Strandstræde  og  mod  Vest  til  Bagsiden 


PLAN  II. 


af  Ejendommene  mod  Bredgade  i  en  meget  ud-  og  indadgaaende  Form,  hvis 
værste  Uregelmæssighed  dækkes  i  det  vedføjede  Projekt,  Plan  II.  Opgaven  i 
dette  gaar  som  anført  ud  paa  at  give  Kirken  fri  Beliggenhed,  at  forkorte  det 
smalle  Strandstrædes  Længde  og,  hvad  ikke  tidligere  er  anført,  at  udnytte  den 
sydlige  Del  af  Kirkegaarden  til  Opnaaelsen  af  disse  Forbedringer.  Og  hvor 
mærkværdigt  heldigt  løses  ikke  denne  Opgave!  Nedbrydes  de  sidste  12  Ejen¬ 
domme  i  Strandstræde,  Nr.  21 — 43,  vil  disses  samlede  Areal  ækvivaleres 

som  angivet  i  Planen,  endog  med  en  Udvidelse  af  Strandstræde  udfor  det  paany 
bebyggede  Areal  til  1 6  Alen,  Østergades  gennemsnitlige  Bredde.  Realiseringen 
af  dette  Projekt  synes  i  alle  Henseender  at  kunne  gennemføres  uden  Vanskelig¬ 
hed.  De  fleste  af  de  til  Nedrivning  bestemte  Ejendomme  har  meget  daarlige 
Beboelsesforhold,  flere  af  disse  Ejendomme  er  kun  af  ringe  Bredde,  ca.  6  Alen. 
Der  vil  komme  Lys  og  Luft  i  Gaden,  Adgangen  fra  St.  Annæ  Plads  vil  blive 
Kvarteret  værdig,  og  i  Plænen  mellem  Kirkens  Kor  og  den  modsatte  Husrække 
vil  der  blive  en  smuk  Plads  til  et  Monument. 

Hvorvidt  Projektets  Gennemførelse  vil  tiltale  Kirkeinspektionen,  er  jo  tvivl¬ 
somt,  der  hører  tnaaske  lang  Overvejelse  for  denne  til  at  opgive  Tanken  om 
Præstebolig  umiddelbart  ved  Kirken  og  til  at  sløjfe  det  lille  Menighedshus;  men 
det  skulde  synes,  at  Kirkebygningens  Frigørelse  i  smukke  Omgivelser  og  den 
hidtil  værdiløse  Kirkegaardsgrund  afhændet  til  en  Pris  lig  Ejendommenes  i 
Strandstræde  maatte  kunne  veje  mere  i  Vægtskaalen  end  Præstebolig  og  For¬ 
samlingslokale,  der  kan  finde  Plads  andetsteds  i  Sognet. 

V.  Ingemann. 


TEKNISKE  MEDDELELSER. 

Wachwitzmetal.  Kobberet  har  jo  altid  været  regnet  for  et  af  de  smukkeste 
og  solideste  Materialier  til  Tagdækning,  Render,  Forsiringer  o.  lign.,  men  Prisen 
paa  dette  Metal  har  bevirket,  at  man  ved  Privathuse  og  mindre  Bygninger  har 
maattet  tage  sin  Tilflugt  til  billigere  Materialier  som  Zink  og  Jærn.  Det  er 
derfor  rimeligt,  at  Tekniken  allerede  i  en  Række  af  Aar  har  beskæftiget  sig 
med  den  Opgave,  at  fremskaffe  Legeringer,  der  havde  Kobberets  gode  Egen¬ 
skaber,  men  var  saa  meget  billigere,  at  det  kunde  konkurrere  med  de  andre 
Tækningsmaterialier. 

I  Aaret  1900  mente  man  allerede  at  have  naaet  særdeles  gode  Resultater 
ved  Legeringer  af  Jærn  og  Aluminium,  Kobber  og  Zink  m.  m.,  og  man  lod 
disse  Produkters  Sammenholdsevne  mod  Tryk  og  Træk  prøve  ved  Bayr.  Gewerbe- 
Museum,  hvorved  opnaaedes  udmærkede  Resultater. 

I  1902  begyndte  man  imidlertid  med  en  ny  og,  som  det  synes,  meget 
heldig  Sammensætning  af  Kobber-  og  Staalplader,  ved  hvilken  Staalpladen  blev 
kobberbelagt  enten  paa  den  ene  Side  alene  eller  paa  begge  Sider.  Staalpladens 
Tykkelse  kunde  være  fra  0,25  mm.  og  opefter. 

Plader  paa  1  mm.  Tykkelse  med  Kobberbelægning  paa  begge  Sider  har 
ca.  11  pCt.  ringere  Vægt  end  Kobber,  men  er  stivere  end  Kobberplader;  de 
kan  dog  leveres  blødglødede,  lader  sig  bearbejde  som  Kobber  og  leveres  tillige 
i  Bølgebliksform. 

Da  dette  Metal  kan  leveres  til  en  Pris,  der  er  ca.  50  pCt.  under  Kobberets 
Pris,  kan  man  forstaa,  at  det  fandt  hurtig  Anvendelse  ikke  alene  til  Bygnings¬ 
brug,  men  tillige  ved  Køle-  og  Svaleapparater  i  Bryggerier,  Brænderier  og  lign. 
Steder. 

I  det  sidst  forløbne  Aar  har  der  været  foretaget  Prøver  med  dette  saa- 
kaldte  Wachwitzmetal  af  Prof.,  Dr.  Stockmeier,  der  er  Forstander  for  den  ke¬ 
miske  Afdeling  af  Bayr.  Gewerbe-Museum  i  Niirnberg;  disse  Prøver,  der  gik 

ud  paa  at  vise  Metallets  Modstandsevne  mod  Luftens  Paavirkning  i  Sammen¬ 
ligning  med  andre  Metaller,  faldt  absolut  ud  til  Fordel  for  dette  nye  Materiale. 

Af  den  i  denne  Anledning  affattede  Erklæring  skal  følgende  anføres:  at 
den  uden  Betydning  værende  Forandring,  som  Materialet  viste  paa  de  Steder, 
hvor  Staalets  Snitflade  kom  i  Berøring  med  Kobberet,  hvor  der  ved  Fugtighed 
og  i  Særdeleshed  under  Medvirken  af  svovlagtig  Syre  kunde  opstaa  svage  gal¬ 
vaniske  Strømme,  skønnedes  at  være  af  fuldstændig  underordnet  Betydning  under 
praktiske  Forhold. 

Det  af  Ferrysulfat  dannede  Rustlag  virker  i  hvert  Tilfælde  beskyttende,  det 
hefter  stærkt  paa  Metallet  og.  lader  sig  kun  meget  vanskeligt  fjerne.  Herved 
lader  sig  ogsaa  forklare,  at  de  allerede  ved  den  efter  2  Maaneders  Forløb  fore¬ 
tagne  Undersøgelse  i  Snitfladerne  synlige  ringe  Rustlinier  ikke  fandtes  at  have 
vundet  i  Intensitet. 

Wachwitz-Kobber-Staal,  Kobberblik,  synes  derfor  absolut  at  være  egnet  til 
Erstatning  for  rent  Kobber  til  Tagbeklædning. 

Efter  en  Erklæring  som  denne,  der  er  underskreven  af  Prof.  Stocknreier  i 
Niirnberg,  tør  man  sikkert  gaa  ud  fra,  at  man  nu  kan  regne  med  et  nyt  og 
godt  Bygningsmateriale,  der  kan  erhverves  for  en  rimelig  Pris. 

W. 


BØGER  OG  TIDSSKRIFTER. 

Tabel  og  Vejleder  for  Blikkenslager-,  Skiferdækker-,  Gas-  og  Vandledningsfaget, 
samlet  og  udarbejdet  af  Blikkenslagermester,  exam.  og  aut.  Gas-  og  Vandmester 
G.  Lehnert. 

Den  lille  Bog,  hvoraf  tredie  Udgave  foreligger,  er  utvivlsomt  baade  prak¬ 
tisk  og  nyttig,  idet  den  indeholder  en  betydelig  Mængde  Vink  og  Anvisninger 
paa  de  forskellige  Omraader,  og  har,  saavidt  vi  kan  skønne,  tydelige  Svar  paa 
alle  Spørgsmaal,  der  kan  fremkomme  ved  Anlæg  i  Nybygninger  eller  hvor  det 
gælder  Reparationer  og  Vedligeholdelser.  Bogen  er  da  ogsaa  anbefalet  af  Gas- 
og  Vandmesterforeningen  for  Kjøbenhavn  og  Frederiksberg  og  af  Oldermanden 
for  Kjøbenhavns  Blikkenslagerlav. 


FORSKELLIGT. 

Architeklen  Franz  Bock  i  Wien  døde  i  forrige  Maaned  i  en  Alder  af  72  Aar. 
Han  var  bl.  a.  Direktør  for  et  stort  Byggeselskab,  og  hans  Navn  var  knyttet  til 
mange  af  Wiens  bekendte  Bygninger. 

¥ 

Zolas  Grav  paa  Montmartre  er  nu  fuldendt.  Monumentet  er  tegnet  af  Archi- 
tekten  Frantz  Jourdain;  det  er  udført  i  rød  Porfyr  og  bærer  Zolas  Buste, 
modelleret  af  Billedhuggeren  Solari. 

Udgiver:  AKADEMISK  ARCHITEKTFORENING.  —  Redaktør:  Architekt  K.  ARNE-PETERSEN 
Redaktionsudvalg:  Architekterne  EUGEN  JØRGENSEN  og  ALFR.  THOMSEN, 

Kontor:  Helgolandsgade  5.  Telf.  4525. 

Trykt  lios  Nielsen  &  Lydiche. 

6.  Aargang  Nb  38 


VALLØ  SLOT. 


Meddelt  ved  Architekt  Søren  Lemche. 


(Fortsat.) 


det  fremførte  er  det  givet,  at  den  omtalte  Mur  ikke  stod  i  nogetsomhelst 


Forhold  til  det  senere  Byggeri ;  den  har  udelukkende  skullet  tjene  til  at 
sætte  Skel  mellem  Borggaardene.  Galleriet  byggedes  senere  op  ad  Muren,  og 
dets  Retning  var  bestemt  ved  denne;  det  maa  derfor  betragtes  som  en  af  Syd¬ 
fløjen  uafhængig,  selvstændig  Bygning.  Ved  Hjælp  af  dette  Galleri  kunde  man 
komme  fra  Vester  Valløs  Bygning  over  i  Øster  Valløs,  uden  at  behøve  at  betræde 
Gaardene,  og  det  har  tillige  dannet  et  Gaardparti,  der  mod  Nord  afsluttede  det 
nye,  prægtige  Vester  Valløs  Gaard  paa  den  skønneste  Maade,  skjulende  det  meste 
af  det  gamle  Øster  Valløs  —  at  dømme  efter  Bygningerne  paa  Conings  Maleri  — 
tarvelige  Bygninger. 

Ifølge  Oplysninger  i  det  omtalte  Pergamentsbrev  var  Galleriet  rigt 
smykket  med  hugne  Sten,  og  under  dette  var  gennem  en  Port  Adgang  til  den 
indre  Gaard.  Flere  tilhugne  Buesten  med  lignende  Udsmykninger  som  paa 
Sydfløjens  Portaler  ere  fremdragne  under  det  nu  tilendebragte  Arbejde  paa  Slottet; 
efter  al  Sandsynlighed  Rester  fra  Galleriet.  Baade  dette  og  Trappen,  som  førte 
op  til  det,  vides  at  have  ligget  paa  Vester  Valløs  Grund. 

Hvorledes  Gaarden  med  sine  Bygninger  har  været  delt,  er  usikkert;  da 
Sydfløjen  har  hørt  til  Vester  Vallø,  er  det  vel  naturligst  at  antage,  at  Nordfløjen 
har  hørt  til  Øster  Vallø,  og  at  Gaardens  Bygninger  have  været  delte  efter  en 
Diagonallinje  fra  Syd — Øst  mod  Nordvest. 

Hvorlænge  har  nu  Mette  Rosenkrantzes  Vallø  staaet  urørt?  Der  er  paa  et 
eller  andet  Tidspunkt  samtidig  foretaget  følgende  Forandringer:  Der  er  føjet  3 
Etager  til  paa  hvert  af  Taarnene  og  1  Etage  til  paa  Sydfløjen;  iste  Sals  Ydermure 
ere  helt  eller  delvis  ommurede,  over  Porten  er  indsat  en  Karnap  og  Tavlen 
rimeligvis  flyttet.  Stuen  er  bleven  forsynet  med  Hvælvinger  og  Sydfløjen  for¬ 
længet  mod  Øst  bag  det  4  kantede  Taarn,  hvorved  Mellemrummet  mellem  Øster 
og  Vester  Vallø  er  bleven  udfyldt.  At  alle  disse  Forandringer  maa  være  fore- 
gaaede  samtidigt,  ses  af  det  i  disse  Bygningsdele  siddende  Materiale.  Murstenene 
have  samme  Størrelse,  noget  tyndere  end  de  til  Sydfløjen  anvendte;  Ornamenter 
og  Profiler  paa  Sandstensudsmykningerne  vise,  at  de  ere  udførte  paa  samme  Tid; 
Buerne  over  Vinduerne  i  disse  Dele  ere  murede  med  2  Halvstensrulskifter  liggende 

paa  hinanden,  en  Konstruktion,  som  ikke  kan  paavises  i  andre  Dele  af  Byg¬ 
ningerne.  Af  den  omtalte  Karnap  var  bevaret  2  skraat  udadgaaende  Sider  og 
en  Rest  af  Hvælvingen;  denne  var  i  hver  Kappe  dekoreret  med  en  forgyldt 
Rose  og  nogle  Blade;  Ribberne  var  ligeledes  forgyldte. 

Der  fandtes  ved  Undersøgelserne  i  1893  4  gamle  Latrinanlæg,  et  i  hver  af 
Sydfløjens  Gavle  og  et  i  hvert  af  de  to  store  Taarne.  Et  saadant  Anlæg  er  ret 
ejendommeligt;  til  Forstaaelse  af  det  følgende  skal  Anlæget  i  det  4  kantede  Taarn 
nærmere  beskrives.  Det  bestaar  af  et  Faldrør  med  Stole  i  4de,  3dje,  2den,  iste 
Sal  og  Stuen.  Sæderne  ere  anbragte  saaledes,  at  4de  Sals  Sæde  er  skudt  frem 

1  Faldrøret  et  Sædes  Bredde  for  3 d je  Sals,  dettes  igen  et  Sædes  Bredde  for  2den 
Sals  o.  s.  fr.  Faldlinjerne  blive  derved  frie  af  hinanden  og  Røret  bredere  ned¬ 
efter.  Sæderne  findes  i  Rum,  indrettede  i  Murtykkelsen.  Disse  Rum,  der  ere 

noget  bredere  end  Faldrøret,  ere  paalangs  i  Muren 
overhvælvede  med  en  Tøndehvælving,  i  hvis  Trykleje 
sidde  2  eller  3  smaa  Jærnankere  med  synlige  borskud 
baade  ud-  og  indvendig  paa  Ydermuren.  Dørene  sidde 
enten  i  Vinduesblændingernes  østre  Sider  eller  umid¬ 
delbart  fra  Værelset.  I  flere  af  Rummene  ses  Rester 
af  Lysaabninger  mod  Syd.  Tværvangerne  (Anlægets 
Bagvægge)  ere  opmurede  paa  Sandstensoverliggere  og 
helde  mod  Øst  foroven ;  derved  opnaaedes,  at  Fald¬ 
linjerne  bleve  frie.  Faldrøret  fører  ud  i  Luften  for¬ 
oven  og  er  i  Kælderens  Bund  forsynet  med  Udløb 
mod  Syd. 

Det  her  beskrevne  Latrinanlæg  er  typisk  for  alle 
4  Anlæg;  de  gaa  alle  til  Kælderens  Bund.  Ved  første 
Betragtning  synes  det  vel  mærkeligt,  at  et  saa  smukt  Anlæg,  der  er  indrettet 
baade  i  den  ældre  og  i  den  paastaaede  nye  Del  af  Taarnet,  kan  skrive  sig  fra 

2  forskellige  Perioder;  de  stedfundne  Undersøgelser  have  dog  bragt  Klarhed  til 
Veje  i  saa  Henseende. 

Det  er  særlig  Anlæget  i  det  4  kantede  Taarn,  som  bidrager  til  Opklaring 
af  dette  Forhold.  Til  nærmere  Forstaaelse  heraf  hidsættes  følgende  Uddrag  af  de 
Optegnelser*),  som,  efter  Prof.  Holms  Initiativ,  nedskreves  paa  selve  Stedet  af 
nærværende  Meddeler,  samtidig  med  at  Opmaalingen  foretoges. 

»I  det  4  kantede  Taarns  søndre  Mur  er  fundet  et  gammelt  Latrinanlæg,  der 
gaar  fra  4de  Sal  til  Kælder,  hvor  der  ses  et  tilmuret  Udløb.  Dette  Anlæg  maa 
være  bleven  indrettet  samtidig  med,  at  Taarnet  blev  forhøjet. 

I  Sydmurens  indvendige  Side  findes  nemlig  umiddelbart  op  mod  østre  Mur 
en  stor  Revne,  der  strækker  sig  fra  Kælderen  til  3 dje  Sal.  Dette  er  mærkeligt, 
da  Vinduesstokken  dog  maatte  være  et  langt  svagere  Punkt  end  Hjørnet,  og 
derfor  det  naturlige  Sted  for  et  Brud.  Men  tænker  man  sig,  at  Muren  en  Gang 
har  været  brudt  ned  fra  daværende  Gesimshøjde  til  Fundamentet  paa  den  mel- 


*)  Disse  Optegnelser  have  tidligere  været  stillede  til  Raadighed  for  F.  R.  Friis, 
som  har  benyttet  dem  i  en  Afhandling  om  Vallø  Slot  i:  »Bidrag  til  dansk  Kunsthistorie«, 
5te  Hæfte. 

lem  østre  Mur  og  Vinduernes  vestlige  Sider  liggende  Del  og  senere  atter  opført, 
er  der  paa  naturlig  Maade  fremkommet  et  svagt  Sted  der,  hvor  den  nye  Mur 
m uredes  sammen  med  den  ældre. 

En  nærmere  Betragtning  af  Muren  viser,  at  der  virkelig  har  fundet  en 
Sammenmuring  Sted.  Skifterne  i  østre  og  søndre  Mur  ligge  ikke  altid  i  samme 
Højde  og  have  aldrig  været  i  ordentligt,  indbyrdes  Forbandt.  Dette  sidste  er 
især  tydeligt  ved  Anlægets  indre  Vange;  denne  er  øjensynligt  hugget  ind  i  østre 
Mur;  for  at  hjælpe  til  at  holde  denne  tynde  Vange  paa  sin  Plads,  er  der  en¬ 
kelte  Steder  i  Etagens  halve  Højde,  paa  langs  gennem  Vangen,  anbragt  lange, 
tynde  Jærnankere,  hvoraf  i  det  mindste  ét  er  synligt  paa  østre  Murs  østre  Side. 
Disse  vilde  næppe  være  anbragte,  hvis  Vangen  havde  været  opmuret  i  Forbandt 
samtidig  med  østre  Mur.  Der  findes  ikke  saadanne  i  de  ovenover  3 dje  Sal  lig¬ 
gende  Etager,  hvor  Vange  og  Mur  ere  opførte  samtidig. 

I  Facaden  er  der,  i  Taarnets  ældste  Del,  Uorden  i  Forbandtet  over  Vin¬ 
duerne;  her  har  ligeledes  fundet  Sammenmuring  Sted. 

Endvidere  maa  bemærkes,  at  Anlægets  Tværvanger  ere  murede  paa  Sand¬ 
stensoverliggere,  dannede  af  tidligere  Vinduesindfatninger  og  Poste.  Disse  ere 
rimeligvis  Rester  af  Vinduer,  der  have  siddet  øst  for  den  nuværende  Vindues¬ 
stok  i  den  østligste  af  2  Kappehvælvinger,  hvis  Spor  ere  synlige  paa  Murens 
Inderside. 

Taarnet  har  været  hvælvet  i  Kælder,  Stue,  iste  og  2den  Sal,  altsaa  i  hele 
sin  oprindelige  Højde.  Disse  Hvælvinger  have  ikke  været  nedtagne  under 
denne  Ommuring.  Paa  Øst-,  Nord-  og  Vestsiden  ere  Hvælvingernes  Tryklejer 
indrettede  ved  Murenes  Opførelse;  der  er  i  disse  dannet  gode  skraa  Tryklejer 
for  Kapperne  i  selve  Muren,  og  selv  i  det  nordostre  Hjørne,  hvor  Muren  foran 
Vindeltrappen  kun  er  1  Sten  tyk,  er  dette  Tilfældet;  i  Sydmuren  er  der  blot 
dannet  en  Fordybning  for  Kapperne,  idet  man  har  muret  op  forbi  dem;  der 
findes  intet  Trykleje.  1  den  nyere  Del  af  Taarnet  ere  Dørene  til  Anlæget  an¬ 
bragte  i  dettes  indre  Vange,  medens  de  i  den  ældre  Del,  hvor  Hvælvingerne 
have  staaet  i  Vejen,  ere  anbragte  i  Vinduesblændingerne,  skønt  Midtpillen  i  Muren 
derved  svækkedes.«  — 

Naar  der  her  er  gjort  nøje  Rede  for  dette  Anlægs  Tilblivelse,  da  er  det 
væsentligt  fordi  man  —  da  alle  4  Anlæg  ere  udførte  samtidig  —  heri  har  Be¬ 
viset  for,  at  de  førnævnte,  store  Forandringer  paa  Mette  Rosenkranses  Sydfløj 
maa  være  foretagne  samtidigt;  men  paa  hvilket  Tidspunkt  kan  ikke  nøjere  be¬ 
stemmes.  Det  kan  dog  betragtes  som  sikkert,  at  saalænge  Valløgaard  var  delt, 
kunde  der  ikke  bygges  hen  foran  Øster  Valløs  Sydgavl.  Denne  Hindring  bort¬ 
faldt  imidlertid,  da  Rigsraad  Christen  Skeel,  som  bl.  a.  ejede  Vester  Vallø,  i 
Aaret  1651  købte  Øster  Vallø.  Da  baade  denne  og  hans  Søn,  Otto  Skeel,  som 
arvede  det  samlede  Vallø  efter  ham,  vides  at  have  bygget  meget  paa  Vallø*),  kan 
man  sikkert  tilskrive  dem  de  nævnte  Forandringer. 

Samtidig  med  at  disse  Byggearbejder  udførtes,  maa  man  have  bragt  det 
Ydre  af  Vestfløjens  gamle  Del  i  Overensstemmelse  med  Sydfløjens  Ydre,  hvilket 


*)  Pontoppidan:  Danske  Atlas,  III  Del.  F.  Richardt  og  C.  E.  Secher:  Danske  Herre  - 
gaarde,  9.  Bind. 

ses  af,  at  Jet  i  denne  Del  af  Vestfløjen  siddende  Sandstensarbejde  har  nøje 
samme  Karakter  som  det,  der  sidder  i  Sydfløjens  2den  Sal. 

Efter  Branden  kunde  man  paavise,  at  Sydfløjen  paa  2den  Sal  har  været 
gennemgaaende  til  Vestgavlen.  Der  fandtes  nemlig  paa  2den  Sal  i  Sydfløjens 
Ydermur  gammel  Facade  bag  Vestfløjens  Ydermure,  hvor  disse  ramte  Sydfløjen. 

Vestfløjens  2den  Sal  maa  da 
være  en  senere  Tilføjelse,  hvil¬ 
ket  yderligere  understreges  ved 
det  heri  siddende  Sandstens¬ 
arbejde,  som  er  af  langt  gro¬ 
vere  Art  end  de  hidtil  omtalte, 
dog  endnu  fri  for  Rococoens 
Indflydelse.  Denne  Paamuring 
bør  vistnok  tilskrives  Christen 
Ottesen  Skeel,  som  ejede  Vallø 
fra  1695  — 1707. 

Conings  Billede  tra  1718 
viser  os  Skedernes  Valløgaard 
med  en  muret,  sandstensafdæk- 
ket  Kvist  over  Porten  paa  Syd¬ 
siden;  i  Vestfløjens  vestre  Murs 
vestre  Side  kunde  man  efter 
Branden,  umiddelbart  under 
Gesimsen,  se  en  større  Sand¬ 
sten,  som  sad  indemuret  netop 
udfor  Flugten  af  Sydfløjens 
Nordmur;  den  var  paaviseligt 
en  Rest  af  Sydfløjens  tidligere 
Gavlafdækning.  Der  kan  vel 
ikke  være  Tvivl  om,  at  Mette 
Rosenkrantzes  Sydfløj  ligeledes 
har  været  prydet  med  Kviste 
og  Gavle;  saadanne  hørte  den 

FRA  SYDFLØJEN.  SKIZZEBOGSBLAD.  ny  Stil  til  Og  havde  desuden 

Traditionen  for  sig. 

Den  nuværende  Vinduesinddeling  i  Søndre  Fløj  er  yngre  end  Skedernes 
Vallø.  Karnappen  findes  ikke  paa  Conings  Maleri  og  er  altsaa  flyttet  før  1718; 
Billedet  viser  dog  endnu  den  gamle  Vinduesinddeling.  Paa  et  noget  yngre  Bil¬ 
lede  fra  1755 :i:)  ses  den  nuværende  Inddeling  paa  Sydsiden.  Ændringen  maa 
da  være  foretagen  mellem  1718 — 55.  Og  da  Kong  Frederik  d.  4de,  foruden 
at  bygge  2  Fløje  paa  Vallø,  tillige  lod  den  gamle  Del  af  Slottet  » —  efter  disse 
Tiders  Bygnings-Maade  inden  udi  meget  net  og  bequem  indrette  — «*) **),  er  det 
sandsynligt  at  Forandringen  er  foretagen  før  1730,  Aarstallet  for  Kongens  Død, 


*)  Ant.  top.  Arkiv,  Johan  Jacob  Bruun  fec. 

**)  Thurah:  Danske  Vitruvius,  Side  209. 

og  at  den  har  været  planlagt  og  medregnet  i  en  Del  Arbejde  ved  Slottets  Fløje, 
som  Krieger  6.  Okt.  1728  kontraktmæssig  paatog  sig  at  udføre.  Da  Sydfløjen 
1730  fik  nyt  Tag,  ved  hvilken  Lejlighed  Gavlene  maa  være  forsvundne,  synes 
det  som  om  der  i  Aarene  1729 — 30  er  foretaget  en  ret  gennemgribende  Om¬ 
bygning  af  denne.  Man  har  ikke  taget  mange  Hensyn  ved  denne  Ændring; 
hvor  der  tidligere  fandtes  Pille  er  nu  Vindue  og  omvendt;  de  gamle  pudsede 
Vinduessider  stode  endnu  efter  Branden  urørte  bag  det  nyere  Murværk.  Der 
fandtes  ikke  Buer  over  de  nuværende  Vinduer ;  der  har  været  anbragt  Planker, 
som  brændte  bort  under  Branden ,  hvorved  Murværket  over  Vinduerne  mistede 
sin  Understøttelse  og  mange  Steder  styrtede  ned. 

Kong  Frederik  d.  4de  købte  Vallø  Aar  1708  og  har  rimeligvis  snart  efter 
begyndt  at  bygge  paa  Gaarden.  Thurah  meddeler,  at  Kongen  byggede  2  Fløje 
paa  Vallø,  og  der  kan  her  kun  være  ment  Vestfløjen  og  Nordfløjen.  Om  Bygge¬ 
riet  paa  Nordfløjen  haves  temmelig  nøjagtige  Oplysninger  gennem  opbevarede 
Kontrakter  med  Haandværkerne ;  den  blev  optørt  1721.  Med  Hensyn  til  Vest¬ 
fløjen,  da  kunde  man  efter  Branden  paavise,  at  den  fra  Nordgavlen  og  til  midt 


TIDLIGE  (C.  1585)  SANDSTENSMEDAILLONER  I  SYDFLØJEN. 


paa  Pillen  mellem  det  5te  og  6te  Vindue  fra  denne  er  opført  som  en  samlet 
Nybygning.  Hele  denne  Del  af  Vestfløjen  er  muret  med  smaa  gule  Sten  og 
skalmuret  med  Munkesten  i  Fagaden.  1  Sandstensprydelserne  paa  denne  Del  af 
Bygningen  mærkes  Rococoens  Indflydelse.  Bygningen  opmuredes  strax  til  samme 
Højde  som  de  øvrige  Bygninger.  Vestfløjens  Fundament  er  fra  det  runde  Taarn 
og  hen  til  udfor  Nordfløjens  søndre  Mur  lagt  af  svære  Granitsten,  medens  Resten 
af  Fundamentet  hen  til  Nordgavlen,  og  under  denne,  er  muret  med  smaa  gule 
Mursten.  Heraf  ses,  at  Vestfløjen,  før  den  her  omhandlede  Nybygning  opførtes, 
har  naaet  hen  til  den  nuværende  Nordfløj,  hvor  der  endnu  findes  et  gammelt 
Gavlfundament;  man  har  altsaa  først  nedrevet  et  Stykke  af  Vestfløjen  og  derefter 
atter  opført  den,  samtidig  med  at  man  forlængede  den.  De  i  Vestfløjens  Vest¬ 
murs  2den  Sal  siddende  Sandstensmedailloner  ere  ældre  end  de  nedenunder 
siddende  Medailloner,  og  have  rimeligvis  siddet  i  den  nedrevne  Del  af  Vestfløjen. 

Det  bør  bemærkes,  at  der  i  Tidernes  Løb  er  flyttet  meget  rundt  med  det 
forskellige  Sandstensarbejde;  endel  af  det  Ældste  er  vel  ogsaa  i  Tidens  Løb  er¬ 
stattet  af  nyere,  og  man  tør  derfor  kun  med  stor  Varsomhed  drage  Slutninger 
af  den  Plads,  som  det  udpræget  forskelligartede  Sandstensarbejde  har  i  vor  Tid. 

Paa  den  nuværende  Nordfløjs  Plads  laa  før  Aaret  1721  en  gammel  Bygning. 
En  Rest  af  denne,  Vestgavlen,  fandtes  efter  Branden  indmuret  i  et  tykt  Skillerum 

i  Flugt  med  Vestfløjens  østre  Mur;  den  var  opført  af  Munkesten  og  med  pas¬ 
sende  Mellemrum  delte  ved  Kridtstensskifter;  Gavltrekanten  var  udvendig  prydet 
med  simple  gotiske  Blændinger. 

Naar  der  i  Foraaret  1721  blev  sluttet  Kontrakt*)  med  Murmester  Lars  Erik¬ 
sen  om  at  nedbryde  og  genopføre  Vallø  nordlige  Fløj  og  at  opføre  en  ny  Hoved¬ 
bygning  paa  Billesborg,  og  det  i  Kontrakten  bl.  a.  hedder:  »Det  gamle  Køkken¬ 
huses  Bygning  paa  Vallø  skal  nedbrydes«,  saa  er  det  i  høj  Grad  sandsynligt,  at 
der  med  »det  gamle  Køkkenhuses  Bygning«  er  ment  mere  end  den  lille  Byg¬ 
ning,  som  laa  hvor  Nordfløjen  nu  ligger.  Lars  Eriksen  mener,  at  han  vil  faa 
180000  Munkesten  disponible  ved  Nedbrydningen;  men  dette  er  —  særlig  naar 
Hensyn  tages  til  den  bevarede  fundne  Gavl  —  flere  Sten,  end  man  kan  formode 
har  siddet  i  den  nedrevne  Del  af  den  gamle  Bygning;  dog!  dette  kunde  jo 
være  en  Fejlregning  af  Murmesteren.  Men  der  er  andre  Forhold,  som  bestyrker 
Formodningen  om,  at  det  er  intet  mindre  end  hele  det  gamle  Øster  Vallø,  som 
ved  denne  Lejlighed  er  forsvundet;  efter  Conings  Billede  ved  man,  at  det  stod 
endnu  1718;  men  kort  før  Nordfløjens  Opførelse  maa  det  være  nedrevet, 
idet  denne  da  fik  den  Skikkelse,  som  den  havde  indtil  Branden  1893;  den 
kunde  ikke  opføres  som  planlagt  var,  før  Øster  Valløs  gamle  Bygninger  vare 
forsvundne.  Nordfløjens  Gaardfacade  fik  nemlig  da  samme  Udstrækning,  som 
den  har  nu,  hvilket  ses  af  Haandværkernes  Kontrakter,  hvori  omtales,  at  der 
skal  forfærdiges  14  Vindueskarme  til  Gaardsiden,  samme  Antal,  som  nu  findes. 
Et  andet  Sted  hedder  det,  at  den  østre  Ende  skal  opmures  og  at  dens  Gavl 
skal  »lige  efter  den  paa  det  store  gamle  Hus  opmures«,  hvormed  mentes,  at 
den  skulde  svare  til  den  opad  det  4kantede  Taarn  staaende  Sydfløjs  Gavl. 
Endvidere  faar  man  at  vide,  at  Gesimsen  i  den  nye  Nordfløj  skulde  ligge  i 
samme  Højde  som  den  paa  »det  store  nye  Hus« ;  hermed  kan  kun  sigtes  til 
den  nyeste  Del  af  Vestfløjen,  som  maa  være  opført  faa  Aar  tidligere.  Mod 
Haven  skulde  ikke  indsættes  Sandstenskarme. 

Der  blev  under  Arbejdet  med  Nordfløjen  foretaget  store  Forandringer  fra 
den  oprindelige  Plan.  Saaledes  blev  der  indrettet  en  Kirke  i  Stueetagen  og  en 
Riddersal  gennem  hele  Husets  Længde  paa  iste  Sal.  Faa  Aar  før  denne  Kirkes 
Indvielse,  som  fandt  Sted  i  Aaret  1723,  havde  Anna  Sofie  Reventlow  faaet  sin 
egen  Kirke  »uden  for  Rund-deelen  i  dend  søndre  Længe«  **).  Den  indviedes 
1718  af  Sognepræsten  Lyder  Roed.  En  stedlig  Tradition  henlægger  denne  Kirke 
til  det  4  kantede  Taarns  Stue;  dette  kan  passe  med  Forholdene,  naar  oven- 
staaende  Citat  forstaas  som  »ud  for  Ridebanen«.  Den  udenfor  det  store  runde 
Taarn  værende  Udbygning  staar  nu  som  en  massiv  Blok  indtil  Stueetagens  Gulv¬ 
højde  og  tjener  som  Støttepille  for  det  temmeligt  stærkt  heldende  runde  Taarn. 
Den  er  opmuret  foran  et  oprindeligt  Kældervindue,  af  hvilket  der  efter  Branden 
kunde  ses  Rester  i  det  runde  Taarns  Kælder.  Efter  Thurahs  Planer  i  »Den  danske 
Vitruvius«  har  der  været  Kælder  i  Udbygningen. 

Det  havde  været  Meningen  at  forsyne  Nordfløjens  Østgavl  med  rigere  Sand¬ 
stensafdækning,  end  Tilfældet  blev;  man  endte  med  at  opsætte  3  Stenkugler  paa 


*)  F.  R.  Friis,  »Bidrag  til  Dansk  Kunsthistorie«,  5te  Hefte. 

**)  Valløbys  Kirkebog. 

Postamenter  paa  Hjørnerne  og  Spidsen;  det  fremgaar  af  en  Erklæring  af  Hofl- 
mann  og  Krieger*),  at  det  omhandlede  Arbejde  var  udført  saaledes.  Da  Syd- 
og  Nordfløjens  østre  Gavl  umiddelbart  før  Branden  1893  vare  afsluttede  ganske 
paa  samme  Maade,  og  som  nævnte  Erklæring  oplyser,  kan  man  sikkert  fastslaa, 

at  Frederik  d.  4de,  efter  at  have  ladet  Øster  Valløs  gamle  Bygninger  nedrive, 

har  ladet  det  ved  Nedrivningen  fremkomne  Hul  i  Sydfløjens  østre  Ende  istand¬ 
sætte  og  dens  Gavl  opføre,  ganske  kort  før  Nordfløjen  blev  bygget. 

Naar  Galleriet  er  forsvundet  vides  ikke;  et  Fingerpeg  haves  deri,  at  der  i 
Vestre  Fløjs  Vestmur  i  Kælderen  findes  indmuret  som  Fyld  nogle  store,  ornerede 
Sandstens  Buesten,  som  kan  skrive  sig  fra  dette. 

I  Aaret  1740  nedtoges  det  runde  Taarns  Spir.  Ved  denne  Lejlighed  af¬ 
leverede  Blytækker  Nygaard  til  Vallø  Materialforvaltning  2  Skp.  16  <S>  gi.  Bly 

og  3  Skp.  4  *8?  gi.  Kobber.  I  de  nærmest  efterfølgende  Aar  har  Taarnenes 

Stabilitet  givet  Anledning  til  endel  Bekymringer.  Ved  denne  Tid  havde  Eigtved 


VALLØ  SLOTSSPIR  FRA  TIDLIGST  1 746  TIL  SENEST  1 789.  EFTER  ET  BILLEDE  FRA  1755- 

afløst  Thurah  som  Bygmester  paa  Vallø.  I  Dekanessens  Journal,  9.  Juni  1745, 
Pag.  11,**)  findes  Stiftsforvalterens  »Memorial«  af  s.  Dato  indkomne  Overslag 
»over  det  runde  Taarn  her  i  Slottet  i  Særdeelished,  til  et  St.  deraf,  indtil  i 
Linie  med  Floybygningerne,  at  needtage,  og  derefter,  med  saadan  ringere  Hoyde 
og  et  Tagsteens  Dække,  efter  vedhæftede  Ritz,  igien  at  i  Stand  sættes  — « 

Naar  man  betragter  Conings  Billede  nøjere,  vil  man  se,  at  Taarnets  øvre 
Etager,  inddelte  ved  de  vandrette  Baand,  vare  højere  end  de  3  nederste  Etager, 
medens  det  omvendte  nu  er  Tilfældet.  Der  er  heller  ingen  Tvivl  om,  at  det 
runde  Taarn  dengang  var  højere  end  det  4  kantede.  Det  tør  derfor  betragtes 
som  givet,  at  Taarnets  øverste  3  Etager  i  den  nærmest  paafølgende  Tid  have 
været  nedtagne  og  atter  opmurede.  Naar  man  har  gjort  Etagerne  lavere,  er  det 
sikkert  kun  sket  for  at  mindske  Vægten  af  Taarnets  øvre  Del;  Fundamentet  var 


*)  Johan  Cornelius  Krieger,  Bygmester  paa  Vallø.  Justitsraad  Hoffmann,  Embeds¬ 
mand  paa  Vallø. 

**)  Drs.  Excl.  Provisorernes  Ordrer,  Resolutioner  og  Korrespondence  fra- 1738  — 1771. 
Vallø  Stiftskontor. 

jo  ikke  oprindelig  beregnet  paa  en  saadan  Vægtforøgelse,  som  Paamuringen  af 
de  3  Etager  gav,  og  havde  tidligere  vist  sig  svagt;  at  det  fremdeles  gav  Anled¬ 
ning  til  Bekymring  ses  af,  at  Eigtved  1746  forlanger  Vandet  fjærnet  af  Gravene 
for  at  kunne  komme  til  at  undersøge  Fundamentet. 

Da  Slottet  brændte,  fandtes  endnu  Hvælvinger  over  det  runde  Taarns  Kæl¬ 
der  og  Stue;  naar  iste  og  2den  Sals  Hvælvingerne  ere  fjærnede,  vides  ikke, 
men  det  er  vel  før  den  her  omtalte  Forandring,  eftersom  der  ikke  omtales 
Hvælvingers  Nedbrydelse  i  Overslaget.  Derimod  foreligger  der  Overslag  »an- 
gaaende  at  udbryde  Vellvingerne  af  Kjelderen,  dend  iste  og  3 die  Etage  i  det 
fiirkantige  Taarn,  samt  igien  at  indlægge  pomerske  Bielker  med  nye  Gips-Loft 
og  Gulve  — «  (Abbedissens  Journal,  Fol.  580,  1743). 

Det  er  Eigtved,  som  har  Hvælvingernes  Nedtagelse  paa  sin  Samvittighed; 
men  han  har  sikkert  haft  sine  Grunde  dertil;  det  4  kantede  Taarn  hældede  alle¬ 
rede  dengang  mod  Syd,  og  Fundamentet  var  svagt.  Samtidig  med  at  Hvæl- 


VALLØ  SLOTSSPIR  FRA  SENEST  I  789  TIL  I  863. 

EFTER  ET  BILLEDE  FRA  BEGYNDELSEN  AF  DET  I  9.  AARHUNDREDE. 


vingerne  foreslaas  nedtagne,  foreslaar  han  »at  sætte  et  nyt  Bolværk  i  Graven  for 
desto  bedre  at  kunde  fylde  op  og  holde  Jorden  til  samen  omkring  Taarnet,  alt 
til  samme  Taarns  og  Fundamentets  Bestyrkelse  derunder,  ved  dend  Siide  ud  til 
Slotts-Graven«.  Taarnets  søndre  Mur  var  revnet  fra  øverst  til  nederst,  og  Eigtved 
har  villet  mindske  Spændingen  i  Murene  ved  at  fjærne  Hvælvingerne. 

Efter  at  det  runde  Taarns  Spir  1740  var  blevet  nedtaget,  stod  Taarnet  uden 
Spir  indtil  tidligst  1746,  da  Eigtved  fremsætter  Forslag  til  et  saadant.  Det  er 
dette  Spir,  som  ses  paa  Billederne  fra  1735.  Henimod  Aarhundredets  Slutning 
ombyttedes  dette  med  et  kegleformet  Tag,  i  hvis  Midte  en  Sandstensskorsten 
ragede  frem.  En  lille  Tegning  fra  1789*)  viser,  at  denne  Forandring  da  havde 
fundet  Sted,  og  denne  Form  bibeholdtes  indtil  1863,  da  begge  Taarntage  om¬ 
byttedes  med  et  Par  ens  udseende  Renaissancespir,  med  2  Lanterner  i  hvert. 

(Fortsættes.) 


*)  Tilhører  Hr.  Stiftslæge  Rode,  Vallø. 

CHRISTIANSBORG. 


Idet  udbredte  og  ansete  Tidsskrift  »Deutsche  Bauzeitung«  findes  en  Meddelelse 
om,  at  der  er  udstedt  Indbydelse  til  en  international  Konkurrence  angaaende 
Opførelsen  af  Christiansborg  Slot  i  Kjøbenhavn  og  at  nærmere  Oplysninger  kan 
indhentes  hos  det  danske  Ministerium  for  offentlige  Arbejder. 

Efter  dette  skulde  man  tro,  at  Ministeriet  i  al  Stilhed  søger  at  indbyde 
udenlandske  Architekter  til  denne  Konkurrence,  som  næppe  nogen  af  de  kon¬ 
kurrerende  danske  Architekter  har  nogen  Anelse  om  skal  opfattes  som  inter¬ 
national,  idet  hverken  Kommissionens  Sammensætning  eller  Indbydelsens  og  Pro¬ 
grammets  Ordlyd  giver  nogen  Anledning  til  saadan  Antagelse. 

Da  det  jo  imidlertid  ingenlunde  er  ligegyldigt  for  de  Konkurrerende,  om 
det  er  en  dansk  eller  en  international  Væddekamp,  de  skal  bestaa,  vilde  det 
sikkert  være  i  manges  Interesse,  om  Kommissionen  kunde  give  nogle  Oplys¬ 
ninger  om  denne  Sag. 

Da  Staten  jo  opretholder  et  Kunstakademi,  hvor  Architekter  uddannes,  og 
hvorfra  der  er  udgaaet  Kunstnere,  hvis  Navn  og  Arbejder  er  kendt  og  værdsat 
Europa  over,  vilde  det  unægteligt  være  opsigtvækkende,  om  den  nu,  hvor  en 
saa  national  Opgave  foreligger,  søgte  til  Udlandet  for  mulig  at  finde  den 
Kunstner,  der  skulde  opføre  den  danske  Kongeborg  og  Rigsdagsbygning ;  og 
skulde  den  Bestemmelse  virkelig  være  tagen,  er  det  vort  Haab,  at  den  i  hvert 
Fald  har  mødt  en  kraftig  Protest  hos  samtlige  Architekter  og  Haandværkere  i 
den  udvalgte  Kommission.  Architekt  X. 


TEKNISKE  MEDDELELSER. 

Cocolith.  Blandt  alle  de  tyske  Gibsdielen  indtager  de  saakaldte  »Cocolith- 
Plader«  en  fremragende  Plads.  De  bestaar  af  Gibs  med  Indlæg  af  Kokostrævler. 
Det  meste  af  hvad  man  ellers  har  anvendt  til  Indlæg,  saasom  Rør,  Træuld,  Hamp, 
Jute  og  lignende,  har  vist  sig  mangelfuldt  i  en  eller  flere  Henseender.  Man  har 
vanskelig  kunnet  faa  Pladerne  tætte,  og  de  har  manglet  fornøden  Sammenhæng, 
saa  at  Gibsen  brister  og  Stykker  falder  af.  Desuden  paavirkes  de  nævnte 
Plantestoffer  en  Del  af  Fugtighed,  hvorved  Varigheden  indskrænkes.  Ved  An¬ 
vendelsen  af  Kokostrævler  har  man  tilsyneladende  undgaaet  disse  Mangler.  Træv¬ 
lerne  er  sejge  og  stærke  og  paavirkes  hverken  af  Fugtighed  eller  Tørke;  de 
suger  ikke  Vand  til  sig  og  raadner  derfor  heller  ikke.  Varigheden  af  Pladerne 
er  omtrent  ubegrænset,  og  Sammenhængen  er  saa  stor,  at  man  kan  inddrive 
Søm  selv  i  Kanterne,  uden  at  der  opstaar  Revner.  Tætheden  er  fuldkommen. 

Cocolith-Pladerne  fabrikeres  ved  en  lille  Landstation  Syd  for  Harzen  og  har 
nu  været  anvendte  i  nogle  Aar.  De  har  efterhaanden  faaet  en  stor  Udbredelse 
ogsaa  udenfor  Tyskland ;  de  kendes  saaledes  særdeles  godt  i  Norge  og  Sverrig, 
men  herhjemme  har  de  hidtil  kun  været  anvendt  i  ringe  Omfang. 

Materialet  dannes  i  Plader,  hvis  ene  Side  er  glat  og  den  anden  ru  (riflet 
efter  Bølgelinier).  Deres  Længde  er  omkring  2  Meter,  Bredden  x/4  å  1/2  Meter, 
Tykkelsen  varierer  fra  i]/2  til  17  Centimeter.  Stoffet  kan  behandles  om- 

trent  ganske  som  Træ:  saves,  høvles  o.  s.  v.  Plader,  der  er  anvendte  eet  Sted, 
kan  f.  Eks.  godt  borttages  og  anvendes  andetsteds.  De  er  forsynede  med  Fjeder 
og  Not,  og  Arbejdet  er  meget  let  at  udføre. 

Pladernes  glatte  Side  er  beregnet  paa  straks  at  kunne  indgaa  i  en  Væg 
uden  Puds.  Naar  Arbejdet  udføres  med  Omhu,  vil  man  let  opnaa,  at  en  Væg, 
der  dannes  af  saa  store  Plader,  kan  tapetseres.  At  faa  Fugerne  usynlige,  naar 
der  kun  skal  males,  er  selvfølgeligt  vanskeligere.  Den  ru  Side  er  bestemt  til 

Pudsning,  og  Puds  hæfter  ogsaa 
udmærket  paa  den. 

Cocolith-  Pladerne  er  lyd¬ 
dæmpende  og  er  flere  Steder 
med  Held  anvendte  i  dette  Øje¬ 
med,  navnlig  i  Stedet  for  al¬ 
mindelig  Forskalling  paa  Fofter. 
Dette  skyldes  ikke  blot  Gibsens 
døde  Karakter,  men  tillige  Kokos¬ 
vævet,  der  i  saa  mange  Hen¬ 
seender  har  en  heldig  Virkning. 

Pladernes  bedste  Egenskab 
er  deres  overordentlige  Isolerings¬ 
evne  overfor  Varme  og  Kulde, 
og  deres  dermed  forbundne 
Evne  til  at  beskytte  mod  Ilde¬ 
brand.  Huse,  i  hvilke  de  er 
anvendte,  er  meget  lune  om 
Vinteren  og  kølige  om  Somme¬ 
ren.  Forøvrigt  illustreres  dette 
Forhold  samt  deres  Holdbarhed 
overfor  Ild  bedst  ved  den  Prøve, 
som  den  4.  December  1900 
blev  foretaget  af  den  kongelige 
mekanisk-tekniske  Forsøgsanstalt 
i  Charlottenburg  (ved  Berlin). 

Der  blev  opført  et  lille 
Hus  af  Cocolith-Plader,  saaledes 
som  det  ses  af  vedføjede  tvende 
Skitser.  I  Værelset,  mærket  A, 
blev  der  antændt  et  Baal  med  Brænde  og  Petroleum ;  til  at  begynde  med  var 
der  3  Kubikmeter  Brænde,  og  senere  blev  der  tilkastet  2x/2  Kubikmeter.  Foftet 
bestod  af  2  cm.  tykke  Plader,  der  bares  af  overliggende  Træstrøer,  løsnede  sig 
efter  40  Minutters  Forløb,  men  kun  fordi  Sømmene,  der  bar  dem,  glødede; 
Skorstenen  blev  dog  staaendc.  Forsøgets  Afslutning  bestod  i,  at  Brandvæsenet 
rettede  en  kraftig  Straalc  fra  en  Hydrant,  hovedsagentlig  paa  Væggene  omkring 
Baalet. 

Pudsen  faldt  under  Forsøget  fra  Pladerne,  men  Fugerne  holdt  sig  tætte. 
»Efter  Forsøgets  Afslutning  var  de  for  Pudsen  befriede  Vægge  noget  møre  i  et 

Lag  af  i1/2  å  2  cm.  Tykkelse,  men  de  havde  fuldstændig  bevaret  deres 
Sammenhæng  og  viste  sig  ved  Sønderslagning  endnu  ret  modstandsdygtige. 
Kokostrævlerne  inde  i  Pladerne  havde  tilsyneladende  ikke  undergaaet  nogen 
Forandring.  Ydervæggene  og  Mellemvæggene  var  kun  lidet  opvarmede  paa 
den  udvendige  Side.  Thermometret,  som  hang  paa  den  5  cm.  tykke  Mellem¬ 
væg  i  Rummet  B,  viste  en  Maksimaltemperatur  paa  32  0  C.  I  Værelset  A  iagt- 
toges  paa  4  Steder  Temperaturer  paa  1020  0  og  1030  0  C.«  Saaledes  er  Ord¬ 
lyden  af  Forsøgsanstaltens  Udtalelser. 

I  Praksis  har  Fabrikatet  ogsaa  selv  tilvejebragt  et  meget  talende  Bevis  for 
sin  isolerende  Evne.  I  Aalesund  var  der  nemlig  anvendt  Cocolith  til  eet  Hus, 
og  derved  frelstes  ialt  16  Huse  under  den  store  Brand  i  Vinter. 

Det  er  da  navnlig  ogsaa  disse  sidstnævnte  Egenskaber  i  Forbindelse  med 
Materialets  store  Prisbillighed,  der  har  skaftet  det  sin  Udbredelse.  De  tyndere 
Plader  benyttes  meget  til  Loftsforskalling.  ix/2  cm.  tykke  Plader  kan  anvendes 
paa  Spændvidder  indtil  80  cm.,  altsaa  til  Lofter  med  almindelig  Bjælkeafstand; 
er  Spændvidden  større,  benyttes  2  cm.  De  benyttes  ogsaa  meget  til  Mansard¬ 
beklædning,  hvor  man  som  bekendt  i  høj  Grad  trænger  til  et  lunt  Materiale. 
Til  Isolering  af  kolde  og  fugtige  Vægge  benyttes  lidt  tykkere  Plader  og  lige¬ 
ledes  til  Beklædning  af  Sched-  og  andre  Tage.  Man  kan  godt  direkte  benytte 
dem  til  Tagbeklædning,  naar  de  overtrækkes  med  Tagpap;  de  benyttes  ogsaa 
indenfor  den  egentlige  Tagbeklædning,  men  da  kun  for  at  holde  Varme  og 
Kulde  ude. 

De  større  Dimensioner  anvendes  dels  til  Mellemvægge  og  dels  til  ydre 
Vægge,  hvilket  sidste  er  bleven  ret  almindeligt  i  den  sidste  Tid.  I  Mariehamn 
i  Finland  er  saaledes  opført  en  Badeanstalt  helt  af  dette  Stof,  og  andre  Steder 
har  man  opført  Villaer,  Arbejderboliger,  Fabrikker,  Barakker  o.  s.  v.  med  Yder¬ 
vægge  at  Cocolith- Plader,  der  overalt  har  holdt  sig  godt. 

En  særlig  Anvendelse  har  Cocolith-Pladerne  til  Beklædning  af  fugtige  Kæl¬ 
dere  og  Tage;  til  dette  Brug  asfalteres  de  paa  den  ene  Side. 

S— ,s. 


FORSKELLIGT. 

Kataloger.  Fra  Firmaet  Severin  &  Andreas  Jensen  er  udsendt  et  særdeles 
smagfuldt  Hefte,  der  med  sit  store  Antal  fortræffelige  Illustrationer  giver  et  godt 
Overblik  over  de  mange  dygtigt  udførte  Arbejder,  som  er  udgaaet  fra  det  ansete 
Møbeletablissement  i  de  senere  Aar. 

De  fleste  af  vore  fremragende  Arcbitekter  har  jo  i  Aarenes  Løb  leveret 
Tegninger  til  enkelte  Stykker  eller  hele  Møblementer  for  dette  Firma,  og  i 
Heftet  finder  man  ogsaa  Afbildninger  af  Arbejder  fra  flere  saadanne ;  man  træffer 
saaledes  det  store,  overdaadigt  udstyrede  Skrivebord,  som  Konferensraad  Heide 
har  ladet  udføre  efter  Etatsraad  Dahlerups  Tegning,  ligeledes  findes  et  Skrive¬ 
bord  fra  den  Serie  Møbler,  som  Architekt  Nyrop  tegnede  til  Borgmesterværelserne 
paa  Raadhuset,  —  her  er  endvidere  Arbejder  efter  Tegninger  af  Prof.  Erik 
Schiødte,  Axel  Berg,  Bindesbøll,  Prof.  V.  Koch,  Magdahl-Nielsen  og  flere, 

samt  af  Malerne  Overgaard,  Fristrup,  Slott-Møller  og  den  ene  af  Firmaets 
unge  Chefer,  Johannes  Jensen. 

Ved  at  blade  den  smukke  lille  Bog  igennem  kommer  man  til  Erkendelse 
af,  at  det  gamle  Etablissement  følger  nøje  med  Tidens  Fordringer  og  har  Blikket 
aabent  for  det  nødvendige  i  at  knytte  dygtige  Kunstnere  til  sig.  Resultaterne, 
som  jo  er  godt  kendte  baade  fra  Firmaets  Udstillingslokaler  og  fra  de  forskellige 
Udstillinger  i  Ind-  og  Udlandet,  viser  tilstrækkeligt  det  gode  Samarbejde  mellem 
dansk  Haandværk  og  Kunst. 

¥ 

Svendeprøverne.  Beretningen  om  de  i  Aaret  1903  aflagte  Svendeprøver  op¬ 
lyser,  at  der  af  de  732  aflagte  Prøver  blev  godkendt  707,  medens  der  i  1902 
kun  blev  godkendt  393  Prøver. 

Antallet  af  Prøverne  er  meget  forskellig  indenfor  de  forskellige  Fag.  Byg- 
ningsfagene  er  talrigst  repræsenterede:  Malerne  har  saaledes  54,  Snedkerne  103, 
Tømrerne  236,  Murerne  200;  herefter  kommer  Slagterne  med  41,  Bogtrykkerne 
med  12,  medens  de  øvrige  Fag  ikke  naar  op  til  10  og  flere  endda  kun  har  1 
Prøve  hver. 

Prøven  aflægges  i  enkelte  Fag  for  en  af  Lavet  nedsat  Svendeprøvekommis¬ 
sion,  men  for  de  fleste  Fags  Vedkommende  aflægges  dog  Prøven  for  den  af 
Magistraten  nedsatte  Kommission,  der  for  Tiden  bestaar  af:  Etatsraad,  Borgmester 
Dybdal  (Formand),  Professor,  Stadsbygmester  Bønecke,  Etatsraad,  Architekt  V. 
Dahlerup,  Xylograf  F.  Hendriksen  samt  Architekterne  Thorv.  Jørgensen  og 
Ti-iorv.  Sørensen  som  Suppleanter. 

¥ 

De  døvstummes  Kirke.  Grundstenen  til  denne  blev  nedlagt  den  14.  Juni. 
Kirken  skal  opføres  paa  Falkonergaardsvej  ud  imod  Aagades  Forlængelse ;  den 
vil  kunne  rumme  ca.  300  Mennesker  og  vil  faa  en  fra  andre  Kirker  afvigende 
Skikkelse,  idet  Pladserne  indrettes  amfitheatralsk,  for  at  de  døvstumme  lettere 
kan  se  Præsten  og  følge  hans  Tegnsprog. 

Tegningerne  til  Kirken  er  udførte  af  Architekt  Emil  Jørgensen,  og  den  vil 
blive  opført  af  Murermester  Schioldann. 

* 

Teknisk  Provinsskoleforening  afholdt  den  12.  Juni  Generalforsamling  i  Kolding. 
Som  Repræsentanter  for  Fællesrepræsentationen  var  mødt  Fabrikant  Axel  Meyer 
og  Landsthingsmand  Stilling.  Der  var  repræsenteret  30  Skoler  ved  53  Dele¬ 
gerede.  Ialt  er  der  nu  indmeldt  53  Skoler  med  ca.  10.000  Elever.  Stats¬ 
tilskuddet  var  1 10.92 5  Kr.;  man  havde  ansøgt  om  en  Forøgelse  af  Statstilskuddet 
med  50.000  Kr.,  men  der  var  kun  bevilget  35.000  Kr.  Det  vedtoges  at  forny 
Andragendet  til  Ministeriet  om  en  betydelig  Forøgelse  af  Tilskuddet  til  fattige 
Elevers  Ophold  ved  tekniske  Skoler.  De  fratrædende  Bestyrelsesmedlemmer, 
Architekt  Estrup,  Architekt  FIolck  og  Oberstløjtnant  Krebs,  genvalgtes. 

Udgiver:  AKADEMISK  ARCH1TEKTFORENING.  —  Redaktør:  Architekt  K.  ARNE-PETERSEN 
Redaktionsudvalg:  Architekterne  EUGEN  JØRGENSEN  og  ALFR.  THOMSEN. 

Kontor:  Helgolandsgade  5.  Telf.  4525. 

Trykt  hos  Nielsen  &  Lydiche. 

VALLØ  SLOT. 

Mf.ddei.t  ved  Architekt  Søren  Lemche. 


(Fortsat.) 

Den  gule  »Stiftsbygning«,  som  indtil  Branden  1893  lukkede  Gaarden  mod  Øst, 
og  af  hvilken  den  smukke  Gaardfacade  er  bevaret,  blev  opført  i  Rokoko- 
Stil  1736  efter  Tegning  af  Laurids  de  Thurah.  Den  opførtes  med  3  Fløje,  af 
hvilke  den  midterste  - —  den  saakaldte  Altanb)^gning  —  havde  fladt  Tag  med 
Balustrade  mod  Øst  og  Vest;  den  bestod  af  Kælder  og  Stue  med  en  noget 
højere  8-kantet  Pavillon  som  Midtparti  mod  Gaarden;  Hovedadgangen  til  Byg¬ 
ningen  var  gennem  denne  Pavillons  Forside;  Portalen,  som  er  bevaret,  har 
Sandstensindfatning;  umiddelbart  over  Døren  findes  et ‘Par  vingede  Sandstens- 
Amoriner,  som  holder  et  guirlandesmykket  Skjold  med  Christian  den  6tes  og 
Sofie  Magdalenes  Navnetræk.  Over  dette  er  et  Vindue  med  smukke  ornerede 
Stenindfatninger.  I  Architravens  Frise  findes  en  lille  Stentavle  med  Paaskriften 
»Anno  1733«.  1  Gavltrekanten  ses  endnu  en  smuk  Buste  af  Sofie  Magdalene, 


VALLØ  »STIFTSBYGNING«  SOM  DEN  FINDES  AFBILDET  I  »DEN  DANSKE  VITRUVIUS«. 

hvem  Klosterets  Oprettelse  skyldes;  paa  hver  Side  af  Trekanten  sad  tidligere  en 
allegorisk  Figur;  tilvenstre  for  Beskueren  en  vinget  Engel,  alvorlig  pegende  i  en 
opslaaet  Bog;  tilhøjre  en  ung  Kvinde  med  et  Par  Overflødighedshorn  i  Favnen. 
Disse  Figurer  vare  i  naturlig  Størrelse.  Paa  Trekantens  Spids  sad  en  forgyldt 
Stjerne. 

Sidefløjene  vare  i  Etage  højere  end  Midtfløjen  og  havde  Mansardtag  med 
Kviste.  Gesimsen  var  vistnok  af  Træ.  I  en  Betænkning  (Kopibog  A  1738 — 71, 
Pag.  5  39 — 4°>  29.11.  1753,  Vallø  Stiftskontor)  overvejes  det  til  Ottekanten  at 
anskaffe  Kridtsten  i  Stedet  for  den  raadnende  Trægesims. 

Efter  Indskriften  paa  den  lille  Stentavle  skal  Bygningen  være  opført  1733. 


VALLØ  STIFTSBYGNING  EFTER  BRANDEN  1 893 . 

Det  har  imidlertid  vist  sig,  at  den  ikke  er  opført  før  1736  og  at  dette  Bygge¬ 
foretagende  har  haft  en  ret  mærkelig  Forhistorie. 

I  de  paa  Vallø  Stiftskontor  beroende  Kopier  af  Bilagene  til  Jordebogsregn- 
skaberne*)  1.  Maj  1735  til  1.  Maj  1736,  Litr.  D,  findes  en  Regning,  som  be¬ 
gynder  saaledes: 

»Allerunderdaniske  Reigning. 

Efter  dend  mellem  Velædle  og  Velbyrdige  Hr.  Capitain  Thurah  og  mig 
sluttede  Contrakt  af  Dato  22.  Okt.  1734  haver  jeg  underskrevne  forfærdiget  en 
deel  Muurarbeide  ved  dend  nye  Kirke  og  Trappehuses-Bygning  paa  Hendes 
Mayst.  Dronningens  Gaard  Lellinge,  nemlig:  — « 


*)  Gennemsynet  af  disse  er  med  størsteinteresse  og  stort  personligt  Arbejde  foretaget 
af  Hr.  Stiftslæge  Rode,  Vallø,  hvem  jeg  skylder  oprigtig  Tak. 

Herefter  følger  forskellige  Poster,  hvoraf  bl.  a.  fremgaar,  at  Kirken  var  25 
Alen  lang,  16  Alen  bred;  Murens  Højde,  »som  allerede  er  opmuret,  er  ylf2 
Allen  i1/4  Allen  tyk«.  Regningen  er  dateret  25.  Juny  1735  og  underskrevet 
»Sørensen  Murmester«. 

Noget  senere  er  i  Regnskabet  ført  til  Udgift  1256  Daler  53  Sk.  » —  over 
paagangne  Omkostninger  ved  dend  begyndte  og  igien  afbrudte  Kirke  Bygning 
paa  Lellingegaard«,  betalt  efter  »Hr.  Geheimeraad  og  Oberhofmeister  Råbens 
Assignation  af  16.  Nov.  1733«. 

Det  ses  af  foranstaaende,  at  man  i  Aaret  1734 — 35  paa  Lellinge  har  paa¬ 
begyndt  Opførelsen  af  en  Kirkebygning.  Jordebogsregnskabernes  Bilag  giver 
Oplysning  om,  at  denne  har  været  en  Tilbygning  til  en  allerede  existerende 
Frøken-Klosterbygning.  Kirkebygningen  er  opført  1734  og  nedbrudt  allerede 
1733,  endnu  før  den  var  bleven  færdig;  det  fremgaar  af  andre  Regnskaber,  at 
Murene  nedreves  til  Kælderen,  og  at  Hvælvingerne  i  denne  bleve  staaende;  der 
blev  opført  andre  Mure  paa  Soklerne,  og  det  tidligere  Kloster  omdannedes  til 
Hovedbygning  paa  Lellingegaard.  Denne  Hovedbygning  ombyggedes  i  Aaret 
1 86 1.  I  Henhold  til  Kurators  Resolution  af  24.  Marts  1860  skulde  Kælderne 
benyttes;  Hvælvingerne  maa  dog  være  nedrevne  ved  denne  Lejlighed. 

Der  findes  meget  udførlige  Fortegnelser  over  de  Materialier,  som  ere  bievne 
disponible  ved  Klosterets  Nedbrydelse,  og  som  ere  førte  til  Vallø  og  afleverede 
til  Forvalter  Rosted,  for  at  anvendes  ved  Klosterbygningens  Opførelse  her.  For¬ 
tegnelser  findes  fra  Murer,  Tømrer  og  Snedkermesteren.  Af  den  Sidstes  For¬ 
tegnelse  ses  det,  at  Dørene  have  været  forsynede  med  Laase  og  at  i  alt  Fald  en 
stor  Del  af  Snedkerarbejdet  har  været  malet.  Det  synes  saaledes,  som  om  selve 
Klosterbygningen  har  været  færdig,  medens  Kirkebygningen  endnu  var  ufuldendt, 
da  man  fandt  paa  at  flytte  Klosteret. 

Af  Murmesterens  Fortegnelse*)  hidsættes  følgende 

»Specification 

Paa  de  Materialier  som  til  Murarbeyde  henhøre  og  ved  mig  underskrevne 
Murmester  af  dend  paa  Lellinge  nyanlagte  og  nu  igien  afbrudte  Klosterbygning 
er  bleven  afbrudt  og  leveret  paa  Stedet  til  Forvalter  Rosted,  nemlig 


Mursten .  1 57400  St. 

Tagsten .  3900  St. 

-f-  Marmorengler  som  paasadt  over  Døren  med  dertil  hørende 

3  St.  Sten  Zirather . .  2  St. 

-j-  Dronningens  Portrait  i  Bryst  St.  af  Marmor .  1  St. 

-(-  Stenportal  til  ditto  Portrait .  1  St. 

(o.  s.  fr.). 

Hvelket  hermed  Attesteris. 

Billesborg  d.  8de  February  A11.  1736. 


Sørensen.  Murmester.« 

Thurahs  Underskrift  findes  paa  Fortegnelserne.  Han  har  ikke  noget  at 
erindre  imod  det  anførte,  men  berigtiger,  at  »Englene  ey  vare  af  Marmor,  men 
af  Bremer-Sten«.  Dateret  20.  Februar  1739. 


*)  »Material  Regnskabet  udi  Grevskabet  Walløe  1.  May  1736 — 1.  May  1737.«  Litr.  A. 


At  de  i  ovenstaaende  Fortegnelse  omtalte  Bygningsdele  ere  identiske  med 
de  i  Stiftsbygningen  siddende  Dele,  tør  betragtes  som  givet.  Pladen  med  Aars- 
tallet  1733  maa  have  angivet  Aarstallet  for  Frøkenklosterets  Opførelse  paa  Lel- 
linge  og  er  efter  dettes  Flytning  til  Vallø  opsat  paa  sin  nuværende  Plads.  Af 
hvilken  Grund  Klosteret  først  er  opført  i  Lellinge,  er  ikke  godt  at  vide ;  mulig¬ 
vis  har  Dronning  Sofie  Magdalene  tænkt  selv  at  ville  bo  paa  Vallø,  og  først  da 
denne  Tanke  er  opgivet,  har  hun  flyttet  Klosteret  til  Vallø,  som  ved  sine  store 
Bygninger  tillod  en  betydelig  Udvidelse  paa  en  forholdsvis  billig  Maade. 

At  Lellinge  Klosterbygning  har  haft  nøje  samme  Form  og  Udseende  som 
den  i  Thurahs  Danske  Vitruvius  afbildede  Stiftsbygning,  er  ikke  sandsynligt. 
Bygningen  paa  Vallø  er  rimeligvis  yderligere  forskønnet.  Hverken  de  to  alle¬ 
goriske  Figurer  eller  Galleriet,  som  findes  afbildet  paa  Bygningen  i  Danske 
Vitruvius,  ere  opførte  paa  Fortegnelsen,  ligesom  Søjlekapitælerne  ogsaa  mangle 
her.  Man  har  anvendt  Materialierne  paa  bedste  Maade,  men  bygget  efter  en 
ny  Plan.  Ved  Klosterbygningen  paa  Lellinge  har  man  ikke  haft  Anledning  til 
at  bruge  røde  Sten;  man  brugte  Datidens  almindelige  gule  Mursten.  Ved  Klo¬ 
sterets  Opførelse  paa  Vallø  skulde  disse  ved  Lellinge  Klosterets  Nedbrydelse 
erhvervede  Mursten  anvendes,  og  det  er  vel  saaledes  nærmest  af  Sparsommelig- 
hedshensyn,  at  man  paa  Vallø  opgav  at  bygge  med  røde  Sten,  skøndt  man  faa 
Aar  tidligere  anvendte  saadanne. 

I  Materialregnskabet  1738  —  39  ses  at  være  bleven  tilovers  fra  Byggeriet 
paa  Stiftsbygningen  ialt  129.000  Sonderburger  Mursten.  Af  disse  anvistes  de 
nødvendige  Sten  til  Opførelsen  af  den  i  »Vallø  Gade«  liggende  Præstegaard. 
(Specifikation  Nr.  2,  24.  7.  1738.) 

Murermester  Søren  Sørensen  har  5.  Aug.  1735  underskrevet  Kontrakt  med 
Thurah,  ifølge  hvilken  Kontrakts  §  3  han  forpligter  sig  til  »aldeles  i  Grunden 
at  lade  afbryde  —  —  det  paa  Walløe  Slots  Grund  i  Arbeyde  staaende  nye 
Køkkenhuus  — «.  Dette  ny(j  Køkkenhus  har  ligget  paa  Stiftsbygningens  Plads, 
og  dets  Fjærnelse  maa  være  bleven  nødvendig,  da  denne  skulde  bygges. 

Paa  Billedet  fra  1755  er  det  4-kantede  Taarns  Sydside  afbildet  med  Hjørne¬ 
kvadere  fra  Kælder  til  Gesims,  Gavlene  er  forsvundne  og  Bygningerne  øjensyn¬ 
ligt  alle  hvidtede.  Af  Dekanessens  Journal,  3.4.  1750,  Fol.  167,  faar  man  at 
vide,  at  Hvidtningen  nævnte  Aar  næsten  allevegne  var  afvasket  af  Regnen,  og 
at  der  ikke  er  foretagen  nogen  Reparation  fra  1731,  og  »muligviis  en  Tid  lang 
tilforn  ikke  skal  være  skeet«. 

Thurahs  hvide  Stiftsbygning  stod  i  alt  væsentligt  urørt  indtil  1765,  da  Hof¬ 
bygmester  G.  D.  Anthon  byggede  en  Etage  til  paa  Midtfløjen.  Nærmere  Op¬ 
lysning  om  dette  Arbejde  haves  i  følgende  Kopi  af  Abbedisse  Louise  Sophie 
Frideriques  Ordre  til  Stiftsforvalteren  vedrørende  Enkedronning  Sofie  Magdalenes 
Resolution  og  Approbation  af  Byggearbejdet*): 

»Paa  allerunderdanigst  gjorde  Forestilling  over  Hof-Bygmester  G.  D.  Anthons 
in  copia  vidimata  hoshæftede  General-Beregning  af  =  14de  —  May  h.  a.,  med 
tilhørende  Haandverkeres  Overslage,  samt  —  2de  af  hannem  forferdigede,  og  nu 


*)  Vallø  Stiftskontor:  Copie  af  Bilagerne,  som  fulgte  Walløe  Stifts  Jordebogs  og  Mate- 
rial  Regnskaber  for  det  Aar  fra  iste  May  17 66  til  iste  May  1767.  Nr.  51—69. 

igien  in  Originali  tilstillede  Tegninger,  daterede  23.  November  1763,  alt  an- 
gaaende  nok  en  Etages  Opføerelse  over  Alletan-Bygningen  her  udi  Stiftet,  med 
videre  derudi  betegnede  Forandringer,  anslagen,  efter  fornevnte  Hofbygmesterens 
General-Beregning,  til  dend  Summa  =  4873  Rdl.  4  ^  8  (3,  foruden  de  dertil 
beregnede  =  50  Læster  og  =  6  Tønder  Kalk  in  Natura,  samt  Materialiernes 
og  Haand  verkernes  frie  Transport  og  Quarteer;  haver  Deres  Mayest  Enke-Dron¬ 
ningen  nu,  under  =  21.  Junii  sidstafvigt,  meddeelt  os  følgende  Resolution  og 
Approbation,  nemlig:  — « 

Herefter  følger  Dronningens  Resolution  af  12.  Juli  1764,  i  hvilken  det  bl.  a. 
hedder:  » - mens  for  dette  Aar  forretages  ikke  noget  viidere  derved,  end  at 


VALLØ  SLOT  FRA  1 866  TIL  1 89  3. 

Materialierne  dertil  bliver  anskaffede  og  tilkiørt  efter  Leilighed,  saa  at  Arbeydet 
tilkommende  Foraar  betiids  kand  foretages,  og  førend  Vindteren  kommer,  sættes 
i  fuldkommen  Stand.  — « 

Det  paalægges  Hofbygmester  Anthon  at  føre  Tilsyn  med  Arbejdet  og  Ma¬ 
terialierne,  og  at  sørge  for,  at  hans  Overslag  af  14.  Maj  1764  ikke  overskrides. 
Efter  at  Arbejdet  var  udført,  har  Abbedissen  d.  14.  3.  1766  anvist  til  Udbetaling 
4393  Rdl.  3  ^  14  (i  som  Betaling  herfor. 

Den  13.  Maj  1766  paalægges  det  Slotsforvalteren  at  indsende  »Eet  Hun¬ 
drede  Rdl.  udi  Banco  Sedeler  til  en  billig  Douceur«  til  Hofbygmesteren,  og 
Kopi  af  dennes  Kvittering  for  Beløbet  er  bevaret. 

Paamuringen  af  denne  Etage  er  fortræffeligt  planlagt  og  udført.  Over  Stue¬ 
vinduerne  sloges  Cirkelbuer,  i  hvilke  anbragtes  runde  Medailloner  »med  Festons«. 
Disse  modelleredes  af  Gibseren  C.  L.  Forsati  og  udførtes  i  Stuk.  Ifølge  Slots- 

forvalterens  Paategning  paa  Regningen  bestod  Indholdet  af  »de  —  4  Siider  paa 
Stifts  Medaillerne,  samt  de  =  2de  Sindbilleder,  som  tilforn  vare  anbragte  paa 
Frontespitzen  over  8  Kandten«. 

De  2  Medailloner  nærmest  Sidefløjene  er  ganske  rigtigt  ReliefFremstilling  at 
de  2  tidligere  omtalte  allegoriske  Figurer  paa  Gavltrekanten ;  rimeligvis  have  disse 
været  udførte  i  Stuk  og  ødelagte,  da  Etagen  blev  paamuret. 

Sofie  Magdalenes  Buste  fik  ved  samme  Lejlighed  sin  Stuk-Krone  ombyttet 
med  en  forgyldt  Kobberkrone. 

I  Aarene  1863  til  66  foretoges  betydelige  Restaureringer  af  Stiftets  Architekt, 
Kammerraad  Zeltner.  Bygningerne  vare  da  alle  hvidtede  udvendig. 

Ved  den  foretagne  Restaurering  blev  Hvidtningen  fjærnet  og  den  i  Renais- 
sancestil  byggede  Del  af  Slottet  atter  gjort  rød.  Dette  har  paa  Grund  af  Murenes 
uensartede  Overflade  været  et  omstændeligt  Arbejde;  mangfoldige  Steder  i  de 
under  Frederik  den  4de  byggede  Dele  af  Slottet  bestode  Murenes  ydre  Skal  af 
smaa  røde  eller  gule  Sten ;  for  at  bibringe  Murene  Udseendet  af  at  være  udførte 
med  Munkesten,  bleve  Fugerne  paa  disse  Steder  fyldte  med  Kalk  og  falske  Fuger 
indhuggede  i  Murværket,  Fladen  blev  rødmalet,  og  de  indhuggede  Fuger  udfugede. 

De  2  middelmaadigt  udførte 
Dyrefigurer,  som  —  udhuggede 
i  Sandsten  - —  ere  anbragte  i 
Sokkelen  paa  hver  Side  af  den 
ydre  Portal,  skrive  sig  fra  denne 
Istandsættelse.  Nordfløjens  nor¬ 
dre  Side  blev  for  en  stor  Del 
pudset  med  Kalk  og  Cement, 
Fladen  blev  rødmalet,  Fuger 
indhuggede  og  atter  udfugede 
med  Kalk.  Det  blev  fortræffe¬ 
ligt  udført;  da  det  endnu  efter 
Branden  i  1893  stod  fuldstændig 
ubeskadiget,  blev  der  ved  den 
nyeste  Istandsættelse  ikke  rørt 
videre  ved  Facaden.  Før  Bran¬ 
den  var  enkelte  Steder  foretaget 
Ommuringer  i  Facaderne  med 
nye  stærkt  røde,  ganske  ens¬ 
farvede  Munkesten;  derved  frem¬ 
kom  stygge  Pletter.  De  fleste 
af  disse  ere  fjernede  ved  den 
sidste  Istandsættelse.  Dog  ses 
endnu,  paa  det  4  kantede  Taarns 
Sydside,  en  saadan  gammel  Om¬ 
muring,  som  strækker  sig  fra 
Sokkelen  til  lidt  under  2den 
Sals  Baand. 

Slottet  har  engang  været 


FRA  SØNDRE  FLØJ  KORT  EFTER  BRANDEN. 
SKIZZEBOGSBLAD. 


-  374  — 


SLOTSBROEN.  VINDEBROEN  FANDTES  TIDLIGERE  MELLEM  DE  2  LØVER. 

fuldstændig  omgivet  af  dobbelte  Grave,  af  hvilke  Størstedelen  ere  bevarede.  Broen, 
som  fører  over  den  indre  Slotsgrav,  var  i  sin  Tid,  kort  foran  Porten,  forsynet 
med  Vindebro.  Nu  hviler  Broen  paa  5  store,  hvælvede  Buer,  af  hvilke  den 
næstinderste  har  erstattet  Vindebroen.  I  de  smukke  Sandstensrækværker  paa  hver 
Side  af  Broen  staar  skjoldholdende  Sandstens  Løver  paa  høje  Sokler.  Følgende 
Vaabener  ere  udhuggede  i  Skjoldene:  tilhøjre  (for  den  udefra  kommende) 
Rosenkrantzernes  og  Langernes,  Juellernes,  og  Juellernes-Hakkernes ;  tilvenstre: 
Munkernes,  Thotternes  og  Gyldenstierners-Presenters  Vaabener. 

De  karakteristiske  Skjoldholdere  have  sikkert  deres  Forbillede  i  de  tilsvarende 
paa  Rosenholm  i  Jylland,  bygget  1567.  Forbindelsen  er  let  paaviselig,  idet  Oluf 
Billes  Hustru,  Margrethe  Rosenkrantz,  var  Datter  af  Rigsraad  Jørgen  Rosenkrantz 
til  Rosenholm. 

Samtidig  med  at  Slottet  brændte,  gik  den  gamle,  smukke,  monumentale 
Ladebygning  op  i  Luer.  Den  var  beliggende  paa  den  saakaldte  »Forpagter-Ø«, 
som  laa  mellem  den  indre  og  den  ydre  Grav,  øst  for  Slottet,  og  laa  i  Retning 
Vest — Øst  med  sin  ene  Ydermur  og  begge  Gavlene  umiddelbart  op  til  Gravene. 
Paa  denne  Holm  laa  den  gamle  Forpagtergaard.  Der  var  fra  Vejen  øst  for  Laden 
Indkørsel  over  en  Bro  til  dens  iste  Sal;  man  kørte  paalangs  gennem  hele  Byg¬ 
ningens  Længde  til  Gavlen  nærmest  Slottet,  drejede  her  til  venstre  og  kørte  ad 
en  Rampe  ned  i  Forpagtergaarden,  fra  hvilken  var  Adgang  til  en  stor  Lo  m.  m. 
under  Laden.  Da  Meddeleren  heraf  kom  til  Vallø  kort  efter  Branden,  var  man 
allerede  i  Gang  med  at  nedrive  Murene;  Gavlene  laa  paa  Jorden.  Det  lykkedes 
dog  at  faa  Bygningens  Mure  opmaalte,  inden  de  faldt.  Gavlene  maaltes  ved  at 
tælle  Skifterne  paa  Jorden;  Skiftegangen  var  ikke  forstyrret  ved  Faldet.  Døre 

og  Vinduer  vare  i  vor  Tid  ændrede  hist  og  her;  men  da  deres  oprindelige 
Pladser  vare  umiskendelige,  ere  de  paa  foranstaaende  Afbildning  førte  tilbage  paa 
deres  Plads.  Laden  var  muret  med  smaa,  gule  Sten,  af  samme  Slags,  som  er 
anvendt  til  Vestfløjens  nordligste  Ende  og  er  vel  samtidig  med  denne. 

Det  fremgaar  af  ovenstaaende,  at  Vallø  Slots  Tilblivelse  ikke  kan  henføres 
til  et  bestemt  Tidspunkt,  saaledes  som  Tilfældet  er  med  den  langt  overvejende 
Del  af  vore  monumentale  Bygninger;  man  kan  vist  dristigt  paastaa,  at  ingen 
anden  af  vore  gamle  Borge  har  undergaaet  saa  mange  Forandringer  som  Vallø- 
gaard.  I  tidligere  Tider  en  befæstet  Borg,  derpaa  Herresæde  for  mægtige  Adels¬ 
slægter,  senere  Bolig  for  en  Konges  Elskede  og  endelig  et  hyggeligt  Hjemsted 


DEN  GAMLE  LADEBYGNING  PAA  VALLØ,  SET  FRA  SYD. 
BRÆNDT,  OPMAALT  OG  NEDREVEN  1893. 


for  enligt  stillede  Damer;  oprindelig  en  Samling  middelalderlige  Huse  har  Vallø 
Slot  gennem  talrige  Forandringer  og  Udvidelser  undergaaet  Forvandlingen  til  det 
smukke  og  anselige  Slot,  som  vi  glæde  os  ved  at  kunne  tælle  mellem  vore 
nationale  Monumenter.  Slottet  er  nu  genopført  i  den  Stil,  i  hvilken  Mette 
Rosenkrantz  byggede  sin  Sydfløj;  om  en  Restaurering  i  egentlig  Forstand  har 
der  ikke  godt  kunnet  være  Tale.  Man  har  været  temmelig  frit  stillet  med  Hen¬ 
syn  til  Maaden,  paa  hvilken  Opgaven  burde  løses.  Det  gjaldt  blot  om  at  faa 
alle  de  mange  praktiske  Goder  bragt  ind  under  en  værdig  og  naturlig  Ramme, 
en  Opgave,  som  Prof.  Hans  J.  Holm  har  løst  med  vanlig  Kærlighed  og  For- 

Staaelse-  (Fortsættes.) 

ULFELDTS  PLADS. 


ens  vi  alle  for  ikke  at  gøre  Møller-Jensens  Profetier  til  Skamme  er  travlt 


beskæftigede  med  at  sige  daarlige  Brandere  om  Graabrødretorv  — -  Kulør- 
brødre  torv  vilde  jeg  sige  - — ,  vil  jeg  tillade  mig  at  erindre  om  den  gode  Zahrt- 
mannske  Idé,  at  rejse  et  Mindesmærke  for  hans  Heltinde  Eleonore  Christine  paa 
Torvet,  eller  vel  rettere  paa  den  lille  Plads,  der  endnu  bærer  Ulfeldts  Navn. 


Som  bekendt  findes  i  Nationalmuseets  Have  den  gamle  Ulfeldtske  Skam¬ 
støtte  med  den  kraftige  Indskrift:  5©H£Dl£T><£H(££t  —  <£®H53^c)  H.  S. 
—  C3£  m>3(S  SpØCd  —  5K20H  0®  5K32I£H®5(££  —  paa  dens 


fire  Sider. 


Det  faldt  mig  da  ind,  at  man  kunde  gøre  denne  gamle  Skamstøtte  om  til 
en  Æresstøtte  for  Ulfeldts  Hustru  ved  blot  at  borthugge  Indskriften  og  forny 
den  til  Ære  for  Eleonore  Christine. 

Men  efter  at  jeg  har  set  Støtten,  synes  jeg,  den  er  saa  mærkeligt  et  Minde 
om  henfarne  Tider,  at  det  ikke  kan  forsvares  at  forhugge  den. 

Mit  Forslag  er  nu,  at  man  temmelig  nær  eftergør  den  gamle  Støtte,  dog 
i  lidt  skønnere  Former  —  thi  Skamstøtten  er  med  Villie  gjort  noget  raa  i 
Formen  — ,  stiller  den  paa  Ulfeldts  Plads  ud  for  den  Grund,  hvor  hans  Gaard 
har  staaet,  og  paa  dens  fire  Sider  hugger : 


<££<£©n©H<£  £FrøS£3n£ 

CEjH.  V.  T>2I££€H 

U£5<e£2)CS  £}US CHU 

£3£  2ieH<gzn3zn><e. 


En  Ven  ^f  mig,  en  god  Mand,  sagde,  da  jeg  havde  udviklet  denne  Tanke 
for  ham:  Ja,  det  var  i  Sandhed  en  Oprejsning;  jeg  tror,  at  hvor  i  Himlen  hun 
end  færdes,  vilde  hendes  gamle,  haardt  prøvede  Hjerte  dybt  bevæges. 


P.  V.  J.  K. 


STADSARCHITEKTEMBEDET. 


I  Borgerrepræsentationens  Møde  Mandag  den  20.  Juni  var  fremsat  til  iste  Be¬ 
handling  Magistratens  Forslag  om  »en  Omordning  af  Stadsingeniørens  Kontor¬ 
hold  m.  m.«  Hovedpunkterne  i  denne  Sag  med  den  anførte  noget  vildledende 
Betegnelse  er  følgende : 

at  Kommunens  tekniske  Arbejder  og  Bygningssager  for  Fremtiden  forestaas 
af  Stadsingeniøren,  medens  Nybygninger  som  Regel  udføres  ved  Architekter  uden 
for  Administrationen, 

at  der  til  Stadsingeniøren  overføres  den  Afdelingsarchitekt  i  3 die  vedtægts¬ 
mæssige  Lønningsklasse  og  de  to  bygningskyndige  i  5  te  vedtægtsmæssige  Løn¬ 
ningsklasse,  som  for  Tiden  er  ansatte  hos  Stadsarchitekten, 

at  der  som  Smagsdommer  i  Spørgsmaal  af  architektonisk  Interesse  af  Kom¬ 
munalbestyrelsen  vælges  for  6  Aar  ad  Gangen  en  akademisk  uddannet  Architekt 
uden  for  Administrationen,  der  lønnes  med  et  aarligt  Honorar  af  2000  Kr., 

at  Stadsarchitekt-Embedet  med  dets  faste  Personale  inddrages, 

at  der  under  Direktoratet  for  Vej-  og  Kloakanlægene  oprettes  et  Embede 
som  Gartner  i  3  die  vedtægtsmæssige  Lønningsklasse. 

Under  den  Diskussion,  der  førtes  om  Sagen,  efter  at  Borgmester  Marstrand 
først  havde  gjort  Rede  for  sit  og  Magistratens  Standpunkt,  udtalte  Architekt 
Eugen  Jørgensen  sin  varme  Tilslutning  til  den  Del  af  Magistratsforslaget,  som 
gaar  ud  paa,  at  Nybygninger  skal  udføres  ved  private  Architekter.  Byens  Fysio¬ 
gnomi  og  Bygningskunstens  Udvikling  herhjemme  vil  lide  Skade  ved,  at  Teg¬ 
ninger  til  det  kommunale  Bygningsarbejde  altid  udgaar  fra  et  og  samme  Bureau, 
navnlig  naar  man  ser  hen  til,  at  vor  Architektstand  rummer  saa  mange  friske 
og  dygtige  Kræfter,  ved  hvis  Anvendelse  der  vil  kunne  komme  nyt  Liv  ind  i 
Byggeforetagenderne.  Men  dette  vil  dog  ikke  være  nogen  Motivering  til  at 
nedlægge  Stadsarchitektembedet;  thi  dels  vil  Vedligeholdelsesarbejderne  ved  Kom¬ 
munens  Bygninger  stadig  kunne  forblive  under  en  Stadsarchitekt,  dels  vil  det 
netop  være  en  passende  Opgave  for  denne  at  lægge  Byggeforetagenderne  fra 
første  Færd  til  Rette,  dels  for  Kommunen  selv,  dels  for  de  private  Architekter. 
At  lade  dette  Arbejde  overgaa  til  Stadsingeniøren  er  uheldigt;  thi  her  har  netop 
Architekten  sin  egen  Domæne,  og  det  er  ham,  der  ved  et  Byggeforetagende 

bør  holde  alle  Traadene  i  sin  Haand.  Tillige  bør  Stadsarchitekten  varetage 

Kommunens  Interesser  som  Bygherre  og  have  Tilsyn  med,  at  alt  udføres  som 
det  skal,  ligesom  der  vil  kunne  samles  et  godt  og  brugbart  Erfaringsstof  under 
ham.  Den  af  Borgmesteren  foreslaaede  »Smagsdommer«  maatte  nærmest  be¬ 
tragtes  som  en  ret  imaginær  Størrelse.  Ogsaa  paa  Gadeplaner,  hvis  Udarbejdelse 
er  gledet  helt  bort  fra  Stadsarchitektens  Bureau,  burde  den  nye  Stadsarchitekt 
for  Fremtiden  have  Indflydelse.  —  For  Byens  Havevæsen  maatte  man  nære  den 
største  Interesse  og  ikke  nu  træfte  en  Ordning,  som  vilde  være  til  Skade  for 

Udviklingen  af  de  mange  nye  Ideer  paa  dette  Omraade,  som  netop  er  ved  at 

komme  til  Gennembrud  i  Udlandet. 

I  den  derpaa  følgende  Diskussion  støttedes  Forslaget  om  at  bevare  Stads¬ 
architektembedet  i  dets  derefter  ændrede  Skikkelse  navnlig  af  Etatsraad  Strøm, 
Ingeniør  Rump,  Ingeniør  Foss  og  Murermester  Gram,  og  med  ret  afvigende 
Motivering  af  Snedker  M.  Olsen,  hvorimod  Direktør  Bing  og  Ingeniør  Slomann 
talte  for  den  af  Borgmesteren  foreslaaede  Ordning.  Gartner  Niels  Møller  ud¬ 
talte  sig  nærmere  om  Havevæsenet. 

Sagen  henvistes  derefter  til  et  Udvalg,  hvortil  valgtes:  Direktør  Bing, 
Murermester  Gram,  Architekt  Eugen  Jørgensen,  Kriminalretsassessor  J.  H.  Koch, 
Havnebygmester  H.  C.  V.  Møller,  Gartner  Niels  Møller,  Snedker  M.  Olsen, 
Murer  H.  Rasmussen  og  Ingeniør  Rump. 


TEKNISKE  MEDDELELSER. 


Pinol  kaldes  et  Isolerings-  og  Beskyttelsesmiddel,  som  allerede  gennem  nogle 
Aar  har  staaet  sin  Prøve  i  Udlandet,  særlig  Tyskland;  det  fremstilles  af  Harpiks 
og  er  giftfrit  og  ikke  ætsende.  Det  kan  benyttes  til  Paastrygning  af  fugtige 

Mure  før  Pudsningen  og  kan  ogsaa  med  Fordel  anvendes  paa  de  pudsede  Vægge 
forinden  Tapetseringen.  Farver  med  kemiske  Bestanddele  maa  ikke  blandes  med 
Stoffet;  dette  maa  først  paastryges  i  en  bestemt  Opløsning,  som  Brugsanvisningen 
nærmere  angiver. 

Træ  kan  ogsaa  bestryges  med  Pinol;  den  oprindelige  Træfarve  kan  da 
holde  sig  uden  at  blive  sort. 

Efter  foreliggende  Attester  skal  Pinol  være  i  Besiddelse  af  en  stor  Del  gode 
Egenskaber;  det  er  saaledes  i  Stand  til  at  udrydde  Slim,  Svamp  og  Skimmel¬ 
dannelser  og  besidder  tillige  desinficerende  Evner,  hvortil  endelig  kommer,  at 
det  ikke  er  dyrt,  kan  opbevares  i  ubegrænset  Tid  og  er  let  at  anvende. 

Bm. 


BØGER  OG  TIDSSKRIFTER. 

Fra  Ludvig  Schiith’s  Boghandel  for  Haandværk  og  Bygningsvæsen  er  sendt  os 
til  Anmeldelse: 

De  Architect,  Ontwerpen,  Studies,  Teekningen  en  Details.  (H.  Kleinmann  & 
Co.,  Haarlem.) 

Det  hører  jo  ikke  til  Hverdagsbegivenhederne  herhjemme  at  faa  Lejlighed 
til  at  gøre  sig  bekendt  med  nyere  hollandsk  Architektur,  men  lykkes  det  saa 
endelig  at  faa  fat  i  et  eller  andet  Kunstblad,  som  indeholder  Gengivelser  af  de 
senere  Aars  Bygningsværker  i  Nederlandene,  føler  man  ligesom  et  frisk  og  vel¬ 
gørende  Vindpust  imellem  al  den  moderne  tyske  Kunst,  som  til  daglig  serveres 
os  gennem  et  Utal  af  Tidsskrifter.  Der  kan  maaske  siges  meget  mod  den 
nyere  hollandske  Architektur,  men  man  sporer  i  hvert  Fald  der  en  Trang  til 
at  søge  egne  Veje,  som  ikke  helt  sjældent  ogsaa  lykkes  godt. 

Det  foreliggende  Værk  indeholder  bl.  a.  flere  saadanne  moderne  Bygninger, 
hvis  Enkeltheder  man  ikke  kan  undlade  at  fordybe  sig  i ;  vi  skal  saaledes  nævne 
et  Par  Villaer  af  Architekterne  J.  W.  Haurath  og  H.  P.  Berlage  og  nogle 
Privathuse  af  Architekt  Jac.  Stuivenga. 

løvrigt  omfatter  Værket  Architektur  og  Billedkunst  fra  alle  Riger  og  Lande, 
lige  fra  Markuspladsen  i  Venedig  med  Kampanile  og  til  de  assyriske  Løver  i 
British  Museum,  Glasmalerier  af  Walter  Crane  o.  s.  v. 


FORSKELLIGT. 

En  Timelønstabel  er  udgivet  af  F.  Haugaard-Hansen;  det  er  et  net  lille 
Hefte,  hvori  enhver,  der  har  med  Udregningen  af  Ugelønninger  for  Arbejdere 
at  gøre,  altsaa  alle  Arbejdsgivere,  disses  Inspektører,  Formænd  og  Kontorpersonale, 
hurtigt  og  let  kan  komme  til  Resultater  angaaende  Lønninger  fra  i  til  60  Timer. 
Tabellen  er  overordentligt  letfattelig  og  praktisk. 

¥ 

Internationale  Konkurrencer.  1  » Moniteur  officiel  du  Commerce «  findes  bekendt¬ 
gjort,  at  den  danske  Regering  indbyder  til  Konkurrence  angaaende  Opførelsen 
af  Christiansborg,  Danmarks  gamle  Kongeslot;  Omkostningerne  ved  Opførelsen 
antages  at  ville  blive  ca.  6  Millioner  Kroner.  Det  meddeles  tillige,  at  de  danske 
Statsbaner  om  kort  Tid  vil  indbyde  til  Konkurrence  om  Opførelsen  af  et  Central- 
Maskinværksted,  som  skal  koste  ca.  3  Mili.  Kr.,  og  en  Centralstation  i  Kjøben- 
havn,  hvis  Opførelse  vil  beløbe  sig  til  ca.  18  Mili.  Kroner. 

¥ 

Friedrich  Siemens,  den  sidste  af  de  tre  Brødre  med  det  i  den  moderne 
Teknik  saa  berømte  Navn,  er  for  kort  Tid  siden  død  i  Dresden  i  en  Alder  af 
78  Aar.  Han  var  født  1826  i  Menzendorf  og  fik  som  ung  Ansættelse  ved 
Telegrafvæsenet  i  England.  Han  forlod  imidlertid  dette  for  at  kaste  sig  over 
tekniske  Forsøg  og  gjorde  her  adskillige  vidtrækkende  Opfindelser  paa  Opvarm¬ 
ningens  og  Belysningens  Omraader;  ogsaa  Glasfabrikationen  i  Tyskland  bragte 
han  op  paa  et  meget  højt  Trin. 

En  Buste  af  Architekten  Theophilus  Hansen  vil  blive  anbragt  paa  Parlaments¬ 
bygningen  i  Wien  over  den  ene  af  Hovedindgangene.  Busten,  der  skal  støbes 
i  Bronce  og  staa  paa  en  poleret  Stenpiedestal,  udføres  af  Billedhuggeren  Hugo 
Hårdtl. 

¥ 

Dresden.  I  denne  By  har  der  dannet  sig  et  Selskab  med  Formaalet  »Heimat- 
schutz«.  Dette  Formaal  gaar  ud  paa  Bevaring  af  Mindesmærker,  smukke  land¬ 
skabelige  Steder,  Ruiner  o.  lign.  Man  vil  ligeledes  søge  at  virke  for  og  fremme 
Kultivering  af  lokal  Flora  og  Fauna  samt  Bevaring  af  geologiske  Ejendommelig¬ 
heder.  Endelig  vil  man  søge  at  vedligeholde  nationale  Skikke,  Fester  og  Dragter. 
Professor  Schultze-Naumburg  er  valgt  til  Selskabets  Præsident. 

¥ 

Et  Justitspalads  i  Mainz  vil  efter  en  nys  afholdt  Konkurrence  blive  opført 
efter  Tegninger  af  Architekt  Paul  Bonatz,  som  er  Docent  ved  den  tekniske 
Højskole  i  Stuttgart.  Byggesummen  vil  antagelig  blive  2,5  Mili.  Mark. 

¥ 

Paris.  Det  bekendte  og  interessante  Marinemuseum,  som  findes  i  Louvre, 
skal  nu  overflyttes  til  Hotel  des  Invalides,  hvor  Artillerimuseet  allerede  er  in¬ 
stalleret.  Det  samlede  Navn  for  disse  to  Museer  vil  da  fremtidigt  blive  »Musée 
des  Armées  de  Terre  et  de  Mer«. 

¥ 

Kirken  San  Giovanni  i  Siena,  som  danner  en  Del  af  Kathedralen,  er  nu 
bleven  restaureret  og  ført  tilbage  til  sin  oprindelige  Form  og  Stil.  En  Del 
gamle  Freskomalerier  er  ved  denne  Lejlighed  komne  for  Dagen,  og  Mosaikerne 
i  Taarnet  og  Kathedralen  er  istandsatte. 


Udgiver:  AKADEMISK  ARCHITEKTFORENING.  —  Redaktør:  Architekt  K.  ARNE-PETERSEN 
Redaktionsudvalg:  Architekterne  EUGEN  JØRGENSEN  og  ALFR.  THOMSEN. 

Kontor:  Helgolandsgade  5.  Telf.  4525. 

Trykt  hos  Nielsen  &  Lydiche. 


—  380  — 


ARCHITEKTEN 

MEDDELELSER  FRA 
AKADEMISK  ARCHI 
TEKTFORENING  ¥  * 


KJØBENHAVN 

DEN  2.  JULI  1904 

6.  Aargang  N2  40 


NAZARETH-KIRKEN. 


581 


NAZARETH-KIRKEN. 

HOVEDINDGANGEN. 


ARCHITEKT 
V.  NYEBØLLE. 


D 


en  nye  Kirke,  som  blev  indviet  den  8.  Maj  iaar,  netop  paa  2-Aars-Dagen 
for  Grundstenens  Nedlæggelse,  er  opført  i  Ryesgade  paa  en  Plads,  hvor 

der  i  en  Aarrække  har  lig¬ 
get  en  mindre,  interimistisk 
Kirkebygning. 

Kirken  er  bygget  i  Stil 
med  de  norditalienske,  ro¬ 
manske  Kirkebygninger ;  den 
ligger  indeklemt  i  Gade¬ 
linien  mellem  Husene  og 
hviler  paa  en  høj  Granit¬ 
sokkel,  medens  selve  Fa¬ 
caden  forøvrigt  er  opført 
af  røde  Mursten  med  An¬ 
vendelse  af  Kridtsten  og 
brændt  Ler.  Hovedind¬ 
gangen  er  prydet  med  en 
muret  Baldakin,  baaren  af 
to  Granitsøjler;  under  Bal¬ 
dakinen  er  en  i  Sandsten 
huggen  Kristusfigur ,  som 
med  sin  ene,  gennemborede 
Haand  fastholder  Korset, 
medens  den  anden,  hvori 
Naglen  sidder,  er  løftet  til 
Velsignelse.  Paa  begge 
Sider  af  Hovedindgangen 
strækker  sig,  i  hele  Faca¬ 
dens  Længde,  en  Frise  af 
brændt  Ler,  i  hvilken  er 
fremstillet  forskellige  bibel¬ 
ske  Figurer :  Adam  og  Eva, 
Abraham,  Moses,  David, 
Johannes  Døberen,  Evan¬ 
gelisterne  samt  Apostlene 
Peter  og  Paulus;  alle  disse 
Skikkelser  er  vendte  mod 
Kristusfiguren  over  Døren 
og  peger  mod  denne.  Fri¬ 
sen  er  modelleret  af  Billed¬ 
hugger  Th.  Bærentzen. 

Gennem  Forhallen,  til 
hvilken  en  bred  Trappe 
fører  op,  kommer  man  ind 
i  selve  Kirkerummet,  som 
ligger  4  Alen  over  Gaden. 

Kirkens  Skib  har  fladt,  dekoreret  Bjælkeloft  med  Kassetter;  paa  begge  Længde¬ 
siderne  og  foran  Orgelpladsen  findes  Pulpitur.  En  høj  Bue  og  en  Balustrade 
af  røde  Sten  skiller  Skibet  fra  Koret,  hvis  Gulv  ligger  en  Alen  højere  end  Kir¬ 
kens.  Koret  har  Tøndehvælving  og  en  stor  halvrund  Apsis,  i  hvilken  er  anbragt 
en  i  stærke  Farver  dekoreret  Altertavle  af  Keramik,  forestillende  Jesus,  som  præ- 


NAZARETH-KIRKEN.  ARCHITEKT 

diker  i  Synagogen  i  Nazareth;  denne  Altertavle  er  modelleret  af  Billedhugger 
Aage  Hassel  og  brændt  paa  Ipsens  Terrakottafabrik.  Koret  faar  Lys  fra  tre 
høje  Vinduer  i  hver  Side. 

Paa  begge  Sider  af  Alteret  ligger  Præste-  og  Degneværelser,  og  langs  Korets 
Sidevægge  er  anbragt  høje  Stolestader. 

Prædikestolen,  der  hviler  paa  murede  Søjler,  er  udført  af  brændt  Ler  og 
Klæbersten ;  Døbefonten  er  ligeledes  udført  af  brændt  Ler  og  bærer  fire  Relieffer, 
forestillende  Jesu  Daab  og  Adams  og  Evas  Forvisning  fra  Paradiset. 

I  Skibet  er  ophængt  3  smedede  Lysekroner. 

I  Krypten,  hvortil  der  er  Adgang  dels  fra  Forhallen,  dels  fra  Gaarden  og 
fra  Skibets  nordvestlige  Side,  findes  en  større  og  en  mindre  Forsamlingssal, 
Sakristi  og  Ligstue;  endvidere  er  Varmeapparatet  installeret  her. 


NAZARETH  KIRKEN7.  ARCHITEKT 

I  Kirken  er  Plads  til  ca.  1000  Mennesker,  hvoraf  750  kan  faa  Siddeplads. 
Kryptens  Sale  kan  rumme  ca.  600  og  450  Mennesker.  Architekt  V.  Nyebølle 
har  udført  Tegningerne  til  Kirkebygningen  og  har  ledet  dens  Opførelse. 

Af  de  forskellige  Haandværkere  og  Leverandører,  som  har  været  knyttede 
til  dette  Arbejde,  skal  anføres: 

Murermester  R.  O.  Rasmussen,  Tømrermester  Adam  Matthissen,  Stenhugger 
H.  Nielsen,  Smedemester  Waterstrand,  Blikkenslager  Gelardi,  Snedkermester 

Poulsen,  Randers,  Møbelsnedker  Jensen,  Brunhøj  pr.  Fredericia,  Gørtler  Lund- 
qvist,  Malermestrene  Petersen  &  Andersén,  Stukkatør  Ferdinandsen,  Fabriken 
»Vølund«  (Varmeapparatet),  Riedels  Eft.,  Kjøbenhavns  Dørgrebsfabrik  m.  fl. 
Frederiksholms  Teglværk  har  leveret  Frisen  paa  Facaden  samt  de  øvrige  Terra¬ 
kottaarbejder. 


nazareth-kirken.  architekt 

forsamlingssal  i  KRYPTEN.  V.  NYEBØLLE. 


Kirkens  Opførelse  har  kostet  ca.  150,000  Kroner,  en  efter  Forholdene 
meget  lav  Byggesum,  til  hvilken  imidlertid  de  medvirkende  Kunstnere  og  Haand- 
værkere  har  bidraget  ved  Gaver  eller  ved  meget  lave  Entreprisesummer. 


OM  TILSYNET  MED  DE  ARCHITEKTONISKE  MONUMENTER 

FRA  FORTIDEN. 


Af  og  til  hører  man  et  og  andet  vedrørende  vore  architektoniske  Monumenter 
-  fra  Fortiden ,  der  frister  til  at  spørge  om ,  hvorledes  det  i  Grunden  staar 
til  med  Omsorgen  for  og  Tilsynet  med  disse  Bygninger.  Jeg  vil  i  Sagens 
Interesse  forsøge  en  Fremstilling  af  de  herhen  hørende  Forhold,  saaledes  som 
jeg  opfatter  dem,  uden  dog  at  garantere  for,  at  den  er  udtømmende. 

For  Kirkernes  Vedkommende,  der  udgøre  den  væsentligste  Del  af  Fortids¬ 
monumenterne,  findes  en  Lov  af  19.  Febr.  1861.  Naar  man  gaar  ud  fra,  at 
Interessen  for  Middelalderens  Bygninger  først  bryder  igennem  ved  Midten  af 

forrige  Aarhundrede,  er  det  tidligt,  at  en  saadan  Lov  kommer  til  at  foreligge. 
Ved  Hjælp  af  den  kunde  der  have  været  udrettet  meget,  ifald  det  ikke  var 
bleven  overset,  at  Udøvelsen  lagdes  i  Hænderne  paa  Mænd,  som  ikke  kunde 
forudsættes  at  have  det  fornødne  Kendskab  til  kirkelig  Architektur  og  til  Vur¬ 
deringen  af  Kirkernes  Inventar,  men  kun  vare  kvalificerede  til  at  varetage  det, 
der  vedrørte  Hensynet  til  Gudstjenesten  og  den  rent  haandværksmæssige  Ved¬ 
ligeholdelse.  Hvad  den  kunstneriske  Side  af  Sagen  angaar,  giver  denne  Lov 
den  individuelle  Smag  Lejlighed  til  at  træde  i  Stedet  for  Sagkundskab,  og  den 
er  derfor  ofte  bleven  misforstaaet.  Følgen  er  da  ogsaa  bleven  —  naturligvis 
ved  Siden  af  heldige  Undtagelser  —  en  Række  Ødelæggelser  paa  Kirkerne  og 
deres  Inventar,  som  uden  Overdrivelse  kan  siges  at  have  medført  større  Tab  end 
de  foregaaende  Perioders  Ligegyldighed.  Imidlertid  er  der  heldigvis  endnu  meget 
at  værne  om,  og  Loven  er  formentlig  saaledes,  at  den  ved  administrative  For¬ 
anstaltninger  kunde  gøre  sin  Nytte.  Ved  Cirkulære  til  Biskopperne  er  der  søgt 
at  raade  Bod  paa  Manglerne;  men  det  derved  tilsigtede  kan  ikke  siges  at 
være  naaet. 

Til  betydelig  Skade  for  Kirkerne  er  de  forskellige  Ejendomsforhold,  idet 
nogle  ere  Statsejendom,  andre  eje  sig  selv,  nogle  tilhøre  private,  andre  Kon¬ 
sortier  ;  herved  er  vel  intet  at  gøre,  men  i  hvert  Tilfælde  ere  de  alle  underlagte 
Kirkesynsloven. 

Ved  denne  Lovs  §  33  er  der  tilvejebragt  Mulighed  for,  at  »fortrinlig  vigtige 
Kirker,  saasom  Domkirker«  henlægges  under  et  særligt  Syn,  bestaaende  af  3 
Mænd,  der  har  den  fornødne  Sagkundskab.  De  udnævnes  af  Kultusministeriet 
og  træde  i  Stedet  for  det  ordinære  Syn.  Saadanne  særlige  Syn  fungere  ogsaa 
for  Tiden,  sammensatte  af  to  Architekter  og  Direktøren  for  Nationalmuseets 
anden  Afdeling.  Her  gælder  det  altsaa  om  at  vælge  de  Mænd,  der  have  saa 
grundigt  Kendskab  til  Monumenterne,  at  de  kunne  gøre  den  rette  Indflydelse 
paa  disse  gældende  og  samtidigt  nyde  den  fornødne  Tillid  hos  de  udøvende 
Kunstnere.  At  der  har  dannet  sig  den  Praxis,  at  den  nævnte  Museumsdirektør 
optager  den  ene  Plads,  er  uheldigt,  fordi  han  som  Regel  ikke  kan  forudsættes 
at  være  sagkyndig  i  det,  hvorpaa  det  her  kommer  an,  og  Følgen  bliver  da  let, 
at  der  kommer  til  at  mangle  den  rette  Balance  i  Afgørelserne. 

En  anden  Bemærkning,  som  kan  gøres  til  Benyttelsen  af  §  33  er,  at  man 
i  alt  for  høj  Grad  er  bleven  staaende  ved,  hvad  der  i  1 86 1  ansaas  for  fortrinlig 
vigtige  Kirker  uden  at  tage  tilstrækkeligt  Hensyn  til,  at  det  grundigere  Kendskab 
til  Landets  Kirker,  der  er  indvundet  siden  dengang,  absolut  maatte  foranledige 
Overførelsen  af  mange  Kirker  fra  de  ordinære  til  de  særlige  Syns  Omraade. 

Med  Hensyn  til,  hvad  der  ovenfor  er  sagt  om  Tilsynet  med  Kirkerne,  maa 
dog  bemærkes,  at  en  Del  af  dem  ligger  under  de  kongelige  Bygningsinspektorater. 
Her  frembyder  sig  altsaa  den  Fordel,  at  de  komme  under  anerkendt  dygtige 
Architekter;  men  Inspektoraterne  ere  meget  store,  og  det  er  dernæst  ikke  givet, 
at  deres  Indehavere  have  særlig  Interesse  for  de  architektoniske  Fortidsminder 
eller,  paa  Grund  af  andre  Embedspligter  kunne  ofre  den  Tid  paa  dem,  som  er 
nødvendig,  naar  et  godt  Resultat  skal  kunne  naas.  Det  hører  vel  heller  ikke 
til  Sjeldenhederne,  at  de  kgl.  Bygningsinspektører  blive  anmodede  om  at  under¬ 
søge  en  eller  anden  Sag,  som  strængt  taget  ikke  hører  under  deres  Embede; 

de  afgive  da  deres  Erklæringer;  men  hvem  paasér,  at  det  i  Erklæringerne  an¬ 
givne  virkelig  udføres,  eller  at  det  følges  paa  den  Maade,  der  er  tænkt? 

E11  Række  Kirker,  Stiftslandsbykirkerne  med  Roskilde  Domkirke  i  Spidsen, 
er  henlagte  under  Stiftsøvrighedens  bygningskyndige  Konsulent.  Her  kommer 
det  jo  meget  an  paa,  om  Stiftsøvrighedens  Valg  falder  paa  den  rette  mellem  de 
Architekter,  der  ere  til  Raadighed;  men  selv  om  dette  saaledes  som  nu  er  Til¬ 
fældet,  synes  Konsulentens  Stilling  at  være  meget  uklar  og  hans  Virksomhed 
indskrænket  og  svækket  ved  anden  Indflydelse. 

Endelig  er  Klosterkirken  i  Sorø  og  de  under  Akademiet  hørende  Kirker, 
derimellem  Bjernede  og  Fjenneslev,  i  den  senere  Tid  udskilte  fra  det  kgl.  Byg¬ 
ningsinspektorat,  under  hvilket  de  tidligere  sorterede,  og  henlagte  under  et  sær¬ 
ligt  Architektembede  i  Sorø,  hvilket  omfatter  alle  Bygninger  under  Akademiet. 
Til  Bestridelsen  af  dette  Embede  fordres  altsaa  en  meget  alsidig  uddannet  Architekt, 
og  Embedet  er  neppe  af  den  Beskaffenhed,  at  det  altid  vil  blive  attraaet  af 
Mænd,  til  hvem  saa  betydelige  Monumenter,  som  de,  der  her  er  Tale  om, 
bør  betros. 

I  Begyndelsen  af  forrige  Aarhundrede  oprettedes  en  Kommission  til  de 
antikvariske  Mindesmærkers  Bevaring,  hvormed  der  nærmest  synes  at  være  tænkt 
paa  Levninger  fra  Oldtiden ;  men  efterhaanden  er  Middelalderen  og  den  nyere 
Tid  mere  og  mere  gledet  ind  under  denne  Institution,  som  nu  repræsenteres  af 
Direktøren  for  Nationalmuseets  2den  Afdeling.  Der  er  her  Tale  om  Ruiner, 
Middelalderens  og  Renaissancens  Bygninger  i  Købstæderne  m.  m.;  for  Kirkernes 
Vedkommende  gælder  det  nærmest  Kalkmalerierne,  Altertavlerne,  det  øvrige 
Inventar  og  Gravmonumenterne. 

I  hvilken  Stilling  man  har  tænkt,  at  Direktøren  skulde  staa  til  disse  Mindes¬ 
mærker,  er  i  og  for  sig  vanskeligt  at  forstaa,  men  endnu  vanskeligere  er  det  at 
faa  Øje  paa  de  Forudsætninger,  under  hvilke  en  saadan  Stilling  er  givet  ham. 
Denne  Embedsmand  er  Direktør  for  Nationalmuseets  2den  Afdeling,  for  Mønt¬ 
samlingen,  Samlingerne  paa  Rosenborg,  Frederiksborgmuseet,  Tilsynshavende  ved 
Folkemuseet  o.  s.  v.  Ifald  han  er  i  Besiddelse  af  den  Viden ,  der  udfordres  til 
selvstændigt  at  kunne  bestyre  disse  Embeder,  kan  der  med  Billighed  ikke  for¬ 
langes  mere  af  ham;  at  forudsætte,  at  han  ved  Siden  heraf  blot  tilnærmelsesvis 
skulde  sidde  inde  med  den  Sagkundskab  og  architektoniske  Uddannelse,  der  er 
en  ganske  nødvendig  Betingelse  for  at  kunne  bestyre  alt,  hvad  der  vedrører 
Bygningsmonumenterne  fra  Fortiden,  er  ganske  urimeligt. 

Mulig  kunde  der  gives  yderligere  Bidrag  til  Belysning  af  de  Forhold,  under 
hvilke  Tilsynet  med  Landets  architektoniske  Monumenter  fra  Fortiden  finder  Sted. 
Det  anførte  vil  maaske  dog  være  tilstrækkeligt  til  at  vise,  at  Tilstanden  lader 
meget  tilbage  at  ønske. 

Det  er  derfor  ret  naturligt,  at  der  af  og  til  tales  om  det  ønskelige  i  Til¬ 
vejebringelsen  af  en  klar  og  samlet  Administration  af  disse  Monumenter.  Der 
er  nævnt  den  Eventualitet  at  faa  alt  henlagt  under  Direktøren  for  Nationalmuseets 
2den  Afdeling,  men  naar  det  erindres  hvad  der  ovenfor  er  antydet,  kan  dette 
dog  neppe  være  alvorlig  ment.  At  gøre  Nationalmuseet  til  et  Slags  Fæstekontor 
for  Kunstnere,  vilde  desuden  blive  lige  saa  besværligt  for  det,  som  det  vilde  være 

utiltalende  for  selvstændige  Kunstnere  —  og  hvad  der  er  det  væsentligste,  det 
vilde  sikkert  ikke  blive  til  Gavn  for  Monumenterne. 

Til  Illustrering  af  ovenstaaende  skal  anføres  et  Eksempel.  En  meget  anselig 
sjællandsk  Landsbykirke  blev  kort  efter  Midten  af  forrige  Aarhundrede  under¬ 
kastet  en  Istandsættelse.  Ved  den  Lejlighed  fjernedes  blandt  andet  den  gamle 
smukke,  i  Egetræ  udskaarne  Prædikestol  fra  1595,  et  Pulpitur,  prydet  med  ade¬ 
lige  Vaaben,  samt  Kirkedøren  med  foldede  Orneringer  i  Fyldingerne  og  Indskrift 
paa  Ramstykkerne.  Prædikestol,  Døre  og  Stolestader  erstattedes  med  charakter- 
løse  Arbejder  i  Fyrretræ,  som  bleve  egemalede  og  forsynede  med  gothiske 
Orneringer  i  mørkere  Farver.  Dernæst  blev  den  gamle  Sten-Døbefont,  der  nu 
synes  at  være  helt  forsvunden,  ombyttet  med  en  ny  af  bronceret  Støbejern  i 
gothisk  Stil. 

Kirken  var  dengang  overhvidtet  udvendig;  men  saa  kom  der  en  Provst, 
der  ønskede,  at  alle  Kirkerne  i  hans  Provsti  skulde  være  gule,  og  i  Henhold 
hertil  blev  den  gul. 

Paa  den  nordre  Chorvæg  hang  et  Epitafium  over  en  Præst  (*j*  1582);  en 
skøn  Dag  faldt  Fyldingen  ud,  og  i  Stedet  for  viste  der  sig  et  Par  kronede 
Hoveder,  malede  paa  hvid  Grund.  Det  var  Kalkmalerier  —  mulig  de  første  af 
den  Art,  der  ere  fundne  her.  Dette  gav  Anledning  til  en  grundig  Undersøgelse 
af  Kirkens  Murflader,  og  det  viste  sig,  at  saa  vel  Chorets  som  Skibets  Vægge 
tilligemed  Chor-  og  Apsishvælvingen  vare  dækkede  med  Malerier  fra  forskellige 
Tider.  Det  meste  blev  igen  overhvidtet  —  kun  Billederne  paa  Chorbuen,  Chor- 
hvælvingen  og  Apsisdekorationen  bleve  bibeholdte  og  istandsatte.  Ved  Fundet 
af  disse  Kalkmalerier  var  Opmærksomheden  henledet  paa  denne  Kirke,  og  efter 
nogle  Aars  Forløb  ønskede  Ejeren  at  underkaste  den  en  Restaurering.  Det  var 
i  Slutningen  af  Tredserne,  da  Cementpuds  spillede  en  Rolle,  og  man  er  vel 
gaaet  ud  fra,  at  naar  denne  blev  anvendt,  maatte  alt  blive  godt.  Man  ønskede 
dog  at  markere  det  Materiale,  hvoraf  Kirkens  forskellige  Partier  bestaar.  Taarnet, 
der  er  opført  af  Tegl,  iblandet  med  Granit,  blev  derfor  pudset  glat,  malet  rødt 
og  aftrukket  med  hvide  Fuger  —  (nu  er  der  selvfølgelig  ikke  meget  tilbage  af 
denne  Herlighed,  og  den  hæslige,  graa  Cementpuds  stikker  Hovedet  frem  overalt). 
Vaabenhuset  og  Gesimser  paa  Kirken,  der  bestode  af  Munkesten,  fik  Lov  til  at 
staa  uden  Puds,  medens  hele  den  oprindelige  romanske  Kirkebygning  blev  over¬ 
trukket  med  ru  Cementpuds,  der  for  at  minde  om  Tufstenen,  som  den  er  opført 
af,  fik  e.n  Kvaderinddeling.  Formentlig  af  økonomiske  Grunde  holdtes  disse 
Kvadre  meget  store.  Paa  Sydsiden  udhuggedes  store  rundbuede  Vinduer,  der 
saa  vel  som  de  øvrige  Vinduer  forsynedes  med  blyindfattede  Ruder,  vel  nærmest 
i  Renaissancestil. 

Apsis  havde  dengang  en  meget  virkningsfuld  Tagdækning  af  Munketegl. 
Denne  ombyttedes  med  store,  galvaniserede  Jernplader,  der  i  Begyndelsen  stode 
sorte  —  nu  ere  de  mønjemalede.  —  Da  Hvidtekalken  var  borthugget  af  det 
Ydre,  frembød  de  gamle,  gulbrune  Tufstensmure,  der  vare  vel  bevarede,  et  ual¬ 
mindelig  smukt|Syn.  Men  dette  fortrinlige  Ydre  var  ikke  til  at  redde;  der  blev 
sagt,  at  Tuf  kunde  ikke  holde  sig  uden  Overtræk,  og  saa  fik  Kirken  sin  Cement¬ 
beklædning.  Senere  viste  der  sig  Revner  i  Apsishvælvingen,  og  vistnok  paa  National¬ 
museets  Initiativ  og  under  dets  Vejledning  blev  Murværket  istandsat.  Samtidigt 

benyttedes  Lejligheden  til  at  nedtage  et  muret  Skillerum,  der  var  opført  mellem 
Apsis  og  Choret.  Men  ved  denne  Istandsættelse  lede  Apsismalerierne  meget,  og 
en  hel  Overmaling  blev  da  foretagen.  Efter  den.  nuværende  Tilstand  at  dømme 
er  dette  sket  uden  det  fornødne  tekniske  Kendskab  til  Kalkmaling. 

Da  det  nævnte  Skillerum  var  fjernet,  dækkedes  imidlertid  Apsis  af  den  ret 
anselige  Altertavle.  Denne  blev  da  ombyttet  med  en  lav  Alteropsats  med  Kru- 
cifix,  hvortil  der  jo  intet  er  at  indvende,  og  den  gamle  Altertavle  ophængtes 
paa  Skibets  nordre  Væg  samtidig  med,  at  Farvebelægningen  borttoges  og  er¬ 
stattedes  med  den  bekendte  mørke  »Antikbeitse«,  stafferet  og  prydet  med  Bronce- 
dekorationer. 

Det  næste,  der  foretoges,  var,  at  Rummet,  der  indvendig  havde  staaet  hvidt, 
blev  strøget  med  gul  Kalkfarve.  I  Mands  Højde  er  dog  anvendt  Oliefarve,  der 
paa  de  fritstaaende  Piller  staar  saa  blank,  at  man  næsten  kan  spejle  sig  deri.  — 
Disse  Piller,  der  staa  i  en  Række  ned  gennem  Kirkens  Midte,  ere  ikke  vel  sete; 
det  skulde  ikke  undre  mig,  om  de  ved  Lejlighed  bleve  afløste  af  Støbejerns 
Søjler  fra  nærmeste  Købstad.  —  Paa  Ydermurene,  der  ere  gennemtrukne  af 
Fugtighed,  har  Oliefarven  selvfølgelig  ikke  kunnet  holde  sig. 

Efter  nogle  Aars  Forløb  var  det  igen  galt  med  Apsisdekorationen,  og  under 
Nationalmuseets  Vejledning  er  nu  cirka  en  Fjerdedel  fuldstændig  borthugget.  Det 
er  vel  Meningen  senere  at  pudse  de  afhugne  Partier  og  paaføre  Billederne.  For¬ 
mentlig  har  man  Kalkeringer  af  de  restaurerede,  men  senere  fjernede  Partier. 
Naar  det  nye  har  staaet  i  nogen  Tid  og  Farverne  ere  tørrede  op,  er  det  sand¬ 
synligt,  at  disse  ikke  stemme  med  det  øvrige,  og  saa  kommer  den  4de  Istand¬ 
sættelse.  Men  saa  har  Museet  ogsaa  tilsyneladende  reddet  et  af  de  ældste  og 
interessanteste  Kalkmalerier  her  i  Landet  —  i  Virkeligheden  vil  der  imidlertid 
neppe  være  en  Kvadrattomme  tilbage  af  det  gamle. 

Endnu  skal  tilføjes,  at  der  til  Kirken  hørte  et  charakteristisk,  gammelt  Røgelse¬ 
kar  af  Bronce.  Dette  var  ved  Midten  af  Aarhundredet  bortgivet,  men  kom  ved 
privat  Initiativ  tilbage  til  Kirken.  Det  forsvandt  dog  igen  paa  en  mystisk 
Maade ;  men  da  der  stadig  blev  talt  om  denne  Forsvinden,  dukkede  det  paa  en 
lige  saa  mystisk  Maade  op  igen ;  nu  er  det  atter  —  ligeledes  ved  privat  Initiativ  — 
anbragt  i  Kirken;  men  hvor  længe  bliver  det  der? 

Jeg  skal  indskrænke  mig  til  dette  ene  Eksempel;  der  vilde  let  kunne  an¬ 
føres  flere  —  endnu  mere  graverende  —  der  vilde  vise  hvorledes  det  staar  til 
med  Omsorgen  for  de  architektoniske  Monumenter  fra  Fortiden. 

Alt  synes  at  tale  for,  at  Staten  mellem  sig  og  Monumenterne  bør  have  en 
Institution,  bestaaende  af  virkeligt  sagkyndige,  til  hvilke  den  kan  have  ubetinget 
Tillid,  og  som,  hvad  der  er  saare  væsentligt,  ogsaa  kan  nyde  Tillid  hos  dem, 
der  beskæftige  sig  med  Monumenterne  og  betragte  Omsorgen  for  dem  som  en 
Sag  af  national  Betydning. 

Turde  der  efter  det  anførte  ikke  være  Anledning  for  de  Architekter,  der 
have  Interesse  for  disse  Spørgsmaal,  til  at  tænke  nærmere  over  dem?  De  ere 
de  egentlig  sagkyndige,  og  de  ere  berettigede  til  at  forudsætte,  at  deres  Mening 

vil  blive  hart'  H.  Storck. 

Statsprøveanstaltens  Lerlaboratorium.  Undersøgelser  over  Molerets  Anvendelighed 
i  Bygningsvæsen  og  i  Industrien.  Af  det  interessante  med  Illustrationer  og  talrige 
Tabeller  forsynede  Hefte,  omhandlende  Forsøgene  med  Moleret,  som  Statsprøve¬ 
anstaltens  Lerlaboratorium  har  udsendt,  hidsætter  vi  et  kortfattet  Uddrag: 

Det  saakaldte  Moler  findes  navnlig  i  den  nordlige  Del  af  Mors,  paa  Fur  og 
langs  Limfjordens  nordlige  Kyster,  ved  Silstrup  og  i  Ertbølle  Hoved.  Den  højeste 
Klit  er  Hanklit  paa  Mors,  der  rager  meget  stejlt  op  fra  Stranden,  og  er  næsten 
200  Fod  høj.  I  tør  Tilstand  er  Moleret  hvidt  eller  lysegraat,  men  der  optræder 
deri  Lag  af  sort,  vulkansk  Sand. 

Moleret  bestaar  af  Skaller  af  Kiselalger  (Diatoméer),  saaledes  at  man  under 
Mikroskopet  straks  ser  disse  smukt  formede,  smaa  Dele  i  Stedet  for  de  smaa, 
mineralske  Korn  og  Fnug,  hvoraf  almindeligt  Ler  bestaar;  man  mærker  ogsaa 
straks,  om  det  er  med  Moler  eller  almindeligt  Ler,  man  har  at  gøre,  formedelst 
Molerets  ringe  Vægt,  dog  kun,  hvis  Moleret  er  tørt,  thi  i  vaad  Tilstand  er  det 
tungt,  da  det  er  saa  porøst,  at  det  suger  en  Masse  Vand. 

Statsprøveanstalten  kom  ind  paa  Forsøg  over  at  anvende  Moler  ved  et  For¬ 
slag  fra  Direktør  G.  A.  Hagemann  om  at  prøve,  om  ikke  Sten  formede  af 
Moler,  Kalk  og  Sand  ved  Kogning  under  Højtryk  kunde  faa  en  ret  stor  Styrke  ved 
Dannelsen  af  kiselsur  Kalk.  Der  blev  naaet  en  ikke  ringe  Styrke  af  de  frem¬ 
stillede  Sten ;  men  dog  næppe  tilstrækkelig  til,  at  der  kunde  ventes  nogen  An¬ 
vendelse  i  Praksis  af  den  foreslaaede  Fremgangsmaade. 

Der  foretoges  dernæst  sammenlignende  Forsøg  imellem  Adhæsionen  til  brændt 
Sten  af  henholdsvis  Mørtel  af  Moler,  Kalk  og  Sand  og  almindelig  Kalkmørtel.  For¬ 
søgene  gik  ud  paa  at  prøve,  om  man  ikke  kunde  spare  en  Del  Kalk  ved  at  blande 
Moler  i  Kalkmørtel. 

Resultaterne  viste,  at  det  virkelig  ser  ud  til,  at  Moler  kan  forhøje  Mørtelens 
Overrivningsstyrke,  noget  som  imidlertid  allerede  maatte  ventes  fra  et  tidligere 
tysk  Patent,  der  gaar  ud  paa  at  gøre  Mørtel  stærk  med  Diatomé-Kisel.  Det 
samme  er  nylig  igen  kommen  frem  ved  en  af  Maleren  Oskar  Matthiesen  og 
Kemikeren,  Dr.  phil.  Julius  Petersen  i  Ministerialtidende  for  1904  offentliggjort 
Beretning  om  Matthiesens  Freskomethode,  idet  han  har  anvendt  Infusoriejord 
o:  Kiselgur  til  Grovpuds  og  har  faaet  Mørtelen  bedre  og  hurtigere  hærdnet. 

Imidlertid  kom  Anstalten  senere  i  Besiddelse  af  en  anden  Slags  Moler, 
navnlig  fra  Silstrup,  og  i  August  1902  blev  der  ogsaa  heraf  fremstillet  to  for¬ 
skellige  Slags  Mørtel,  med  hvilke  der  blev  foretaget  Adhæsions-Forsøg,  der  imid¬ 
lertid  viste,  at  Silstrup-Moleret  nedsætter  Adhæsionen  til  næsten  det  halve,  me¬ 
dens  man  ved  de  første  Prøver  Moler  tværtimod  fik  Adhæsionen  forøget.  Hvad 
Anstalten  ikke  har  prøvet,  er  en  praktisk  Anvendelse  af  Molermørtel  til  Muring, 
navnlig  om  den  er  bekvem  at  anvende;  dette  overlader  den  til  praktiske  Mænd 
at  undersøge. 

Ved  Laboratorieforsøgene  paa  Fremstilling  af  brændte  Molersten  opgav  man 
forholdsvis  hurtigt  at  eksperimentere  med  Blandinger  af  Moler  og  Ler  og  holdt 
sig  derefter  udelukkende  til  Forsøg  med  ublandet  Moler. 

Efter  at  man  ved  disse  Forsøg  var  kommet  til  lovende  Resultater,  fik 
Laboratoriet  ved  Understøttelse  fra  Skrikes  Stiftelse  Lejlighed  til  paa  forskellige 
Tider  at  sende  Ekspeditioner  afsted  for  at  foretage  Undersøgelser  paa  Moler¬ 
terrænet  og  at  erhverve  Afgravningsret  der.  Den  meget  indgaaende  Beretning 
giver  nu  nøjere  Oplysninger  om  de  mange  forskellige  Forsøg,  der  blev  foretagne 
for  at  komme  til  Vished  om  Molerets  Brugbarhed  i  Byggeindustrien,  og  den 
meddeler  tillige,  at  der  allerede  for  flere  Aar  siden  har  været  forsøgt  af  enkelte 
Teglværksejere  at  brænde  Sten  af  Moler,  men  uden  Held. 

Ved  Kaptajn  Loofs  Teglværk,  Vindø  Teglværk  ved  Hobro,  er  der  paa 
Laboratoriets  Foranstaltning  bleven  fremstillet  Sten  af  Moler  fra  Ejerslev- Klinten; 
disse  Sten,  der  er  blevet  formede  paa  forskellig  Maade,  baade  ved  Maskin- 
strygning,  Klapning  og  Presning,  har  dernæst,  efter  den  af  Kaptajn  Loof  affattede 
Beretning,  været  udsatte  for  Tørringsprocesser,  Brænding  m.  m.,  hvorefter  Labora¬ 
toriet  med  de  paa  Teglværket  fremstillede  Sten  atter  har  foretaget  Vægtfylde¬ 
bestemmelser,  Forsøg  med  Vandsugningsevnen,  Frostprøver,  Knusningsforsøg  o.  s.  v. 

Det  viste  sig  bl.  a.  herved,  at  der  af  Moler  lod  sig  fremstille  stærke  Sten, 
hvis  Vægtfylde  var  betydeligt  lavere  end  Murstens,  undertiden  kun  halv  saa  stor,  og 
af  Kaptajn  Loof  er  tillige  meddelt,  at  Molersten  vil  kunne  fremstilles  til  samme 
Pris  som  Sten  af  brændt  Ler,  naar  man  til  Fabrikationen  blev  forsynet  med  de 
dertil  nødvendige  Maskiner,  som  man  efter  forudgaaende  Forsøg  maatte  finde 
passende.  Lerlaboratoriets  Bestyrelse  formener  derfor,  at  der  foreligger  Mulig¬ 
heder  for  at  udnytte  et  hidtil  saa  godt  som  slet  ikke  anvendt  Raastof,  der  forefindes  i 
stor  Mængde,  saaledes  at  der  kan  opstaa  en  ny  dansk  Industri. 

Som  Fordele,  Molersten  vil  byde,  tænker  Lerlaboratoriets  Bestyrelse  sig 
følgende : 

Formedelst  deres  Lethed  vil  Transportomkostningerne  paa  Skib  og  Vogn 
blive  mindre  end  hidtil,  og  ved  Opbæring  paa  Bygninger  maa  Stenene  være  at 
foretrække  for  almindelige  Mursten;  hvis  man  regner,  at  Molersten  vejer  det 
halve  af  almindelige  Mursten,  maa  man  paa  mange  Steder  ved  Muringen  kunne 
bruge  Sten,  hvis  Højde  er  saa  stor,  som  to  ovenpaa  hinanden  murede  Murstens, 
og  derved  lette  Murerarbejdet  og  spare  Kalk,  da  Fugernes  Antal  bliver  mindre. 

Molerstenene  maa  kunne  finde  Anvendelse  til  Skillerumssten  og  Hvælvings¬ 
sten  samt  som  Bagmuringssten  og  endvidere  som  Beklædning  af  Søjler  i  Jærn- 
konstruktioner,  til  Formsten,  til  Isolation  dannede  ved  før  Brændingen  at  blande 
Massen  med  Savsmuld,  Korksmuld  e.  lign.,  endvidere  kan  de  haardtbrændte  Sten 
formentlig  anvendes  til  Ydermuring  og  de  raa  og  ubrændte  Sten  til  Indskud. 

Efter  at  Skrikes  Stiftelse  har  stillet  fornødne  Midler  til  Raadighed  for  Ler¬ 
laboratoriet  til  Ophobning  af  Afgravningsrettigheder,  er  saadanne  blevet  sikrede, 
og  der  kan  herefter  i  en  nær  Fremtid  ventes  offentliggjort  en  Henvendelse  fra 
Skrikes  Stiftelse  til  Teglværksindustrien  angaaende  den  eventuelle  Udnyttelse  af 
de  nævnte  Afgravningsrettigheder,  og  det  tør  haabes,  at  den  Mulighed,  som  Ler¬ 
laboratoriet  her  har  tilvejebragt  for  Paabegyndelsen  af  en  ny  dansk  Industri, 
maa  blive  benyttet  med  heldigt  Resultat. 

DEN  POLYTEKNISKE  LÆREANSTALT. 


Den  nuværende  polytekniske  Læreanstalt,  hvis  Bygninger  i  Sølvgade  kun  er 
14  Aar  gamle,  har  allerede  i  længere  Tid  vist  sig  for  trang  til  at  huse 
den  betydelige  Tilgang  af  Studerende,  som  de  senere  Aar  kan  opvise.  Navnlig 
har  Tegnelokalerne  været  for  utilstrækkelige,  hvorfor  man  i  den  sidste  Tid  har 
maattet  indrette  Loftsetagerne  til  Tegnestuer.  Hertil  er  endnu  kommen,  at 
Skolen  for  Elektroingeniører,  som  for  nylig  er  bleven  oprettet,  fordrer  Opførelsen 
af  et  moderne  udstyret  elektroteknisk  Laboratorium,  ligesom  ogsaa  et  særligt 
indrettet  Maskinlaboratorium  længe  har  vist  sig  nødvendigt. 

Sidste  Vinter  har  der  i  den  Anledning  været  forelagt  Rigsdagen  et  Lov¬ 
forslag  til  Udvidelse  af  den  polytekniske  Læreanstalt.  Dette  Forslag,  der  i  Er- 

DEN  POLYTEKNISKE  LÆREANSTALT. 

i.  Værksted.  2.  Laboratorium.  3.  Akkumulatorer.  4.  Magasin.  5.  Assistent.  6.  Betjent.  7.  Mørkekammer.  8.  Luft¬ 
kammer.  9.  Brændsel.  10  og  11.  Betjentboliger.  12.  Depot.  13.  Kontor.  14.  Arkiv.  15.  Direktør.  16.  Inspektør. 
17.  Læseværelse.  18  Dameværelse.  19.  Udvalgsværelse.  20.  Frokoststue.  21.  Buffet.  22.  Laboratorium.  23.  Lampe¬ 
undersøgelser.  24.  Elektroteknisk  Maskinhal.  25.  Forværelse.  26.  Auditorium.  27.  Tegnesal.  28  Læse-  og  Mødesal. 
29.  Bibliothek.  30.  Samling.  3i.Udlaan.  32.  Bibliothekar.  33.  Reserve.  34.  Læseværelse.  35.  Garderobe.  36.  Tegnestuer. 


kendelsen  af  at  være  paatrængende  nødvendigt  hurtigt  blev  færdigt  fra  Rigsdagen, 
gik  ud  paa  at  anvende  881.750  Kroner  til  i  det  nordøstlige  Hjørne  af  den 
botaniske  Have  at  lade  opføre  og  indrette  Bygninger  til  Udvidelse  af  den  poly¬ 
tekniske  Læreanstalt,  navnlig  til  et  elektroteknisk  Laboratorium,  et  Maskinlabora- 
torium,  Tegnestuer  og  Kontorlokaler. 

I  hosstaaende  Afbildninger  gengives  en  Del  af  de  til  Forslaget  af  Architekt 
J.  E.  Gnudtzmann  udarbejdede  Tegninger.  Langs  Farimagsgade,  paa  botanisk  Haves 
Grund,  vil  den  største  af  de  nye  Bygninger  faa  Plads,  —  den  er  104  Alen  lang 
og  22  Alen  bred.  Bygningen  vil  faa  omtrent  samme  Højde  som  de  nuværende 
Sidefløje  og  vil  indeholde  Kælder,  Stue,  iste  og  2den  Sal  samt  Tagetage.  I 


A.  Den  polytekniske  Lære¬ 
anstalts  nuværende  Byg¬ 
ninger. 


B.  Den  nye  3-Etages  Byg¬ 
ning  mod  Farimags¬ 
gade. 


C.  Elektroteknisk  Maskin¬ 
hal. 


D.  Maskinlaboratorium, 

E.  Kedelhus. 

SITUATIONSPLAN. 


Kælderen  og  Stuen  vil  blive  Undervisningslokaler  for  Elektroteknik,  Administra¬ 
tionslokaler  m.  m. 

I  Tilslutning  til  disse  to  Etager  bygges  ud  imod  Gaarden  en  Maskinhal  til 
Brug  for  det  elektrotekniske  Laboratorium.  Denne  Hal  vil  blive  monteret  med 
alt,  hvad  en  moderne  Undervisning  af  saadan  Art  behøver.  Paa  iste  Sal  ind¬ 
rettes  Auditorium  for  elektroteknisk  Undervisning  samt  Læsestue  for  de  studerende. 
De  øvrige  Etager  skal  indrettes  til  Tegneundervisning  o.  lign. 

1  Gaarden  bag  denne  Fløj  skal  opføres  en  een-Etages  Bygning  med  Oven¬ 
lys,  i  hvilken  der  skal  være  Maskinlaboratorium.  Her  opstilles  forskellige  Damp¬ 
maskiner,  Pumper,  Gasmaskiner  m.  m.,  hvorpaa  alle  moderne  Indretninger  til 
Undervisningsbrug  er  anbragte. 

Endvidere  bygges  et  nyt  Kedelhus  og  en  Fabriksskorsten.  Kedlerne  skal 
indrettes  saaledes,  at  de  foruden  at  være  egnede  til  Undervisningsbrug  tillige 
kan  gøre  praktisk  Nytte  ved  Opvarmningen  og  Ventilationen  af  de  nye  Byg¬ 
ninger. 

Det  nye  Areal,  som  paa  denne  Maade  inddrages  under  Læreanstalten,  er 
ca.  8650  □  Alen.  Bygningen  vil  formentlig  kunne  tages  i  Brug  i  1906. 


CHRISTIANSBORG  OG  DEN  INTERNATIONALE  KONKURRENCE. 


I  Nr.  38  af  »Architekten«  findes  en  Meddelelse  om,  at  Konkurrencen  ved¬ 
rørende  Christiansborg  Slot  er  international,  det  vil  altsaa  sige  aaben  for  Ar- 
chitekter  fra  alle  Lande. 

Fra  velunderrettet  Side  har  jeg  tillige  bragt  i  Erfaring,  at  det  skal  være  en 
af  de  i  Kommissionen  siddende  Architekter,  der  først  er  fremkommen  med  For¬ 
slaget  om  at  afholde  international  Konkurrence  i  denne  Anledning. 

Dersom  det  saaledes  virkelig  skulde  være  sandt,  at  en  Repræsentant  for  den 
danske  Architektstand  har  Æren  af  Paterniteten  til  denne  Idé,  maa  vi  Archi¬ 
tekter  med  Rette  være  baade  stolte  og  glade  over  at  have  en  saa  god  Støtte  og 
Talsmand  indenfor  Kommissionen,  og  jeg  haaber  derfor  ogsaa,  at  denne  varmt¬ 
følende  Kollega  maa  høste  den  Tak  og  Paaskønnelse,  han  i  saa  rigt  Maal  for¬ 
tjener.  Denne  Paaskønnelse  bør  fremkomme  i  Form  af  en  bestemt  og  kraftig 
Protest  fra  samtlige  Konkurrerende;  thi  hverken  Programmet  eller  »Statstidende« 
indeholder  nogen  som  helst  Oplysning  om,  at  Christiansborg-Konkurrencen  skal 
være  international,  og  først  nu,  et  Par  Maaneder  efter  Indbydelsens  Fremkomst, 
bliver  dette  ad  Omveje  bragt  til  vor  Kundskab. 

Kunde  ikke  en  Henstilling  til  Architektforeningens  Bestyrelse  om  at  tage 
sig  af  denne  Sag  mulig  foranledige,  at  et  Møde  blev  sammenkaldt,  hvor  man 
kunde  udtale  sig  uforbeholdent  om  dette  Anliggende? 


Kjøbenhavn,  den  18.  Juni  1904. 


¥ 


En  Konkurrerende. 


Red.  ser  sig  i  Anledning  af  ovenstaaende  i  Stand  til  at  oplyse,  at  Kon¬ 
kurrencen  virkelig  skal  opfattes  som  international,  men  at  Forslaget  til  Afhol¬ 
delsen  af  en  saadan  ikke  er  fremkommet  fra  nogen  af  de  i  Kommissionen  sid¬ 
dende  Architekter. 

Det  kan  imidlertid  anses  for  sikkert,  at  tyske  og  østrigske  Architekter  af 
nogen  Betydning  ikke  vil  deltage  i  denne  Konkurrence,  idet  disse  Architekter, 
gennem  de  af  deres  Foreninger  vedtagne  Konkurrenceregler,  er  forpligtede  til  at 
afholde  sig  fra  Deltagelse  i  internationale  Konkurrencer,  hvor  der  ikke,  samtidigt 
med  Indbydelsen,  foreligger  en  Liste  over  en  af  Architekter  fra  forskellige  Lande 
sammensat  Jury,  der  skal  bedømme  de  indkomne  Projekter. 


KONFORMITET  I  ARCHITEKTUREN. 

Af  Chr.  V.  Nielsen. 


aar  vi  møder  et  Menneske,  hvis  Hoved  er  for  stort  i  Forhold  til  Kroppen, 
-E  >1  hvis  Øjne  er  for  smaa  og  hvis  Ører  er  stærkt  udstaaende,  finder  man 
dog  i  Almindelighed,  at  hans  Ydre  er  stygt;  men  findes  lignende  Misforhold  i 
en  Bygnings  ^dre,  vil  kun  meget  faa  have  Øje  derfor,  og  dog  vil  maaske  hint 
Menneske  hurtigt  forsvinde  for  os  i  Mængden,  medens  vi  dagligt  maa  passere 
forbi  Bygninger  af  ovennævnte  Slags,  hvis  Misforhold  er  udførte  i  Sten  og  lige 
saa  vanskeligt  kan  forandres  som  det  misdannede  Menneske,  og  dog  er  Kon¬ 
formiteten  i  Facaden  en  af  de  væsentligste  Faktorer,  der  bestemmer  det  Indtrvk, 
som  vi  modtager  ved  Betragtningen  af  en  skøn  Bygning.  Hvori  bestaar  da 
Konformiteten?  Goethe  har  jo  sagt,  at  Architekturen  skal  være  ligesom  en  for¬ 
stenet  Musik,  og  i  en  god  Musik  maa  Harmonien  beherske  alle  Enkeltheder ; 
saaledes  er  Konformiteten  den  Harmoni,  som  findes  mellem  Enkelthederne  og 
den  hele  Bygningsmasse. 

Men  det  er  netop  herpaa,  det  saa  ofte  skorter  i  Nutidens  Architektur;  man 
ser  store,  tunge  Bygningsmasser  med  smaatskaarne,  næsten  usynlige  Enkeltheder, 
og  man  ser  spinkle  og  ligesom  dinglende  Bygningsformer  overlæssede  med 
plumpe  Forsiringer;  det  kan  ikke  hjælpe,  hvormeget  Vid  der  er  anvendt  for  at 
frembringe  noget  aparte  eller,  som  man  kalder  det,  »morsomt«,  man  vil  dog 
altid  savne  noget,  og  det  er  netop  Harmonien. 

Hvilke  Mestre  har  Grækerne  dog  været  i  den  Kunst  at  skabe  Harmoni,  og 
hvor  findes  den  udviklet  til  en  saadan  Fuldkommenhed  som  i  de  bedste  græske 
Fempelbygningerr  hvilken  uhyre  Anvendelse  af  Forsøg  og  Erfaringer  maa  der 
ikke  være  gaaet  forud  for  Opnaaelsen  af  dette  Mesterskab?  Derfor  har  de  græske 
Bygningsværker  nu  i  halvtredie  1  usind  Aar  tildraget  sig  hele  Verdens  Beundring, 
og  de  vil  vedblive  at  gøre  dette,  saalænge  der  er  noget  tilbage  deraf.  Betragter 
man  for  Eksempel  Gesimsprofilerne  (hvorpaa  man  efter  Sigende  skal  kende  den 
ei farne  Architekt),  vil  man  finde  en  fuldkommen  Harmoni  imellem  de  enkelte 
Dele,  imellem  det  bærende  Led,  som  danner  Overgangen  fra  Murfladen,  Hoved¬ 
ledet  og  endelig  det  kronende  Led,  som  staar  imod  Luften,  de  danner  en  For¬ 
ening  af  Kraft,  Ro  og  Sirlighed,  som  stemmer  fuldkomment  sammen.  Og  findes 
der  noget  andet  Bygningsled,  der  kan  taale  Sammenligning  med  den  græske 
Søjle?  Den  indtager,  ved  sin  Ynde,  Kraft  og  fornemme  Ro,  den  første  Plads  i 
alle  Tiders  Architektur.  Betragter  man  derpaa  disse  Enkeltheder  i  deres  indbyr¬ 
des  Forhold  og  i  deres  Forhold  til  Helheden,  vil  man  finde  en  Konformitet, 
som  er  uforlignelig;  derfor  maa  Studiet  af  den  græske  Bygningskunst  altid  danne 
Gi  undlaget  for  Architekternes  kunstneriske  Uddannelse;  min  Lærer,  Professor 
G.  Hetsch,  sagde:  »Den  græske  Kunst  er  den  Slibesten,  hvorpaa  Architekten 
skal  slibe  sine  Øjne«,  og  der  er  vistnok  noget  rammende  heri.  Da  den  doriske 
Architektur  omtrent  femhundrede  Aar  f.  Kr.  var  kommen  til  fuld  Udvikling, 
søgte  man  ikke  straks  hæsblæsende  at  finde  paa  noget  nyt,  men  stræbte  at  for¬ 
fine  og  fuldkommengøre  Enkelthederne,  Søjlen  blev  stedse  slankere  og  sirligere ; 
Kapitælets  Skaal  med  sin  tidligere  svulmende  Linie  fik  et  finere  Profil,  og  hertil 

kom  saa  alle  de  Finesser,  som  var  beregnede  paa  den  optiske  Virkning,  Søjlens 
Yderlinie  er  ikke  mere  ret  men  krum,  hvorved  den  faar  et  kraftigere  Udseende; 
Hjørnesøjlerne  gøres  tykkere  end  de  andre,  fordi  de  ellers  vilde  se  tynde  ud 
mod  den  fri  Luft,  ligesom  de  stilles  lidt  nærmere  sammen ;  de  staar  ikke  lodret, 
men  har  en  lille  Heldning  indad,  ligesom  Bygningens  vandrette  Linier  faar  en 
svag  Krumning,  og  ved  alt  dette  er  kun  tilsigtet  en  Virkning  for  Øjet,  en  Illu¬ 
sion,  hvorved  man  vilde  gøre  Indtrykket  af  Tempelfacaden  finere.  Men  hvorfor 
gjorde  nu  de  græske  Bygmestre  sig  al  den  Umage  med  at  forædle  deres  Værk? 
Mon  ikke,  fordi  det  græske  Folk  dengang  havde  et  skarpt  Øje  for  den  har¬ 
moniske  Skønhed? 

I  Palæstraen  havde  de  græske  Borgere  Lejlighed  til  hver  Dag  at  betragte 
de  skønnest  udviklede  Menneskelegemer  i  de  unge  Mænd,  som  dér  deltog  i 
Brydning  og  andre  Kamplege ;  det  var  derfor  intet  Under,  at  Grækerne  stadigt 
optraadte  kritisk  overfor  de  Kunstværker,  som  blev  udstillede  paa  Torve  og  Gader, 
og  herpaa  har  man  mange  Eksempler  i  de  gamle  Forfatteres  Skrifter.  Det  var 
den  samme  Trang  til  en  harmonisk  Helhed,  som  tvang  de  græske  Billedhuggere 
til  at  foretage  saa  grundige  Studier  af  Anatomien,  og  som  foranledigede,  at 
Architekterne  stedse  stræbte  efter  Konformitet  i  Bygningens  Ydre. 

(Fortsættes.) 


BØGER  OG  TIDSSKRIFTER. 

Fra  Ludvig  Schiith’s  Boghandel  for  Haandværk  og  Bygningsvæsen  er  sendt  os 
til  Anmeldelse: 

Meisterwerke  der  Kunst  und  des  Kunst gevuerb es  vom  Mittelalter  his  zur  Zeit  des 
Rococo.  ioo  Taf.  in  Lichtdruck.  Von  Dr.  Hans  Stegmann. 

Udgiveren  af  dette  særdeles  smukke  Værk  er  Konservator  ved  det  ger- 
maniske  Nationalmuseum  i  Niirnberg;  han  har  haft  den  tiltalende  Idé  at  gøre 
et  Udvalg  af  de  bedste,  men  forholdsvis  lidet  kendte  kunstindustrielle  Genstande 
indenfor  den  deri  angivne  Periode,  og  at  lade  disse  udkomme  i  store  og  smukke 
Gengivelser.  For  at  lette  Anskaffelsen  er  Værket  delt  i  io  Hefter,  og  af  det 
nu  udkomne  skal  særlig  anføres  en  prægtig  Træfylding  i  sen  Gothik,  et  smukt 
romansk  Bogbind  fra  det  ærkebiskoppelige  Museum  i  Utrecht  samt  en  kunst¬ 
færdig  Smedejærns-Port  (18de  Aarh.)  fra  Jesuiterkirken  i  Mannheim.  Alle  Bil¬ 
lederne  er  gennemførte  i  upaaklagelige  Gengivelser.  Teksten  indskrænker  sig  til 
en  ganske  kort  Forklaring  af  de  enkelte  afbildede  Genstande. 


FORSKELLIGT. 


En  ny  Udstilling  af  Darmstadter  Kunstner-Kolonien  vil  blive  aabnet  i  denne 
Maaned  paa  Mathildehøjen.  Den  vil  i  første  Linie  komme  til  at  omfatte  en 
Gruppe  af  tre  Huse,  som  Storhertug  Ernst  Ludvig  har  ladet  opføre  efter  Pro- 
fesssor  J.  M.  Olbrichs  Tegninger.  Husene  skal  fremvise  Eksempler  paa  tarve¬ 
ligere,  men  kunstnerisk  udstyrede  Boliger.  Den  ene  af  Bygningerne  er  bestemt 

til  Embedsbolig  for  Hofpræsten,  den  anden  er  allerede  solgt  til  en  Privatmand, 
medens  den  tredie  endnu  ikke  har  fundet  nogen  Køber.  Hvert  Rum  for  sier  er 
udført  af  en  enkelt  Kunstner.  Foruden  denne  lille  Bygningsgruppe  findes  der  i 
Ernst-Ludvigs-Huset  en  Særudstilling  af  Koloniens  enkelte  Kunstnere. 

¥ 

Et  Ver  di- Monument  skal  opføres  i  Milano,  i  hvilken  Anledning  italienske 
Kunstnere  er  blevet  indbudte  til  Konkurrence.  Der  vil  blive  uddelt  en  iste 
Præmie  paa  5000  Lire  samt  fem  2den  Præmier,  hver  paa  1000  Lire.  Monu¬ 
mentet,  der  skal  rejses  paa  Piazzale  Michelangelo  ved  Porta  Magenta,  vil  komme 
til  at  koste  120.000  Lire. 

¥ 

Et  stort  Slagtetorv  skal  opføres  i  Stuttgart.  Der  er  hertil  af  de  kommunale 
Myndigheder  bevilget  4.700.000  Mark. 

¥ 

En  Mozart-Brønd  vil  blive  rejst  i  Dresden  paa  den  saakaldte  Biirgerwiese. 
Billedhugger  Herm.  Hosåus  har  gjort  Udkast  til  Monumentet  og  modelleret 
dette.  Bekostningen  vil  blive  20.000  Mark. 

¥ 

Det  romerske  Carnuntinum  Museum  i  Deutsch-Altenburg  ved  Donau  er  for¬ 
kort  Tid  siden  blevet  aabnet  i  Overværelse  af  Kejser  Franz  Josef.  Museet,  som 
indeholder  Fundene  fra  Udgravningerne  af  den  gamle  Romerstad  Carnuntum,  er 
blevet  opført  efter  Tegninger  af  Architekterne  F.  Ohmann  &  Kirstein  i  Wien; 
det  har  kostet  ca.  106.000  Kroner.  Bygningen,  som  vender  Forsiden  ud  mod 
Donaufloden,  ligner  en  romersk  Villa;  foran  den  strækker  sig  en  Have,  omgiven 
af  en  lav  Mur;  et  Par  Søjler  bærer  Buster  af  Marcus  Aurelius  og  Augustus. 

'  ¥ 

Paris.  Paa  Væddeløbsbanerne  ved  Longchamps  opføres  nye  Tribuner  af 
Sten  og  Jærn  efter  Tegninger  af  Architekt  Girault.  Bygningernes  Længde  bliver 
170  Meter. 

¥ 

Hamborg.  Senatet  har  paatænkt  at  anlægge  en  Tunnel  under  Elben  fra  St. 
Paulli  til  Steinwarder.  Omkostningerne  vil  beløbe  sig  til  8.200.000  Mark. 

¥ 

Diisseldorf  skal  have  et  nyt  Raadhus,  som  vil  komme  til  at  koste  cirka 
5.000.000  Mark. 

¥ 

Prag  vil  faa  en  ny  Bygning,  i  hvilken  det  tyske  og  det  bøhmiske  Uni¬ 
versitet  i  Forening  skal  have  Plads. 

¥ 

Wien.  En  stor,  monumental  Sangerhal  vil  blive  opført;  Byggesummen  er 
anslaaet  til  3  Mili.  Kroner. 

Architekten  Chedane,  som  er  det  franske  Udenrigsministeriums  Architekt, 
har  faaet  overdraget  Opførelsen  i  Wien  af  et  nyt  Palæ  for  det  franske  Ge¬ 
sandtskab. 


Udgiver:  AKADEMISK  ARCHITEKTFORENING.  —  Redaktør:  Architekt  K.  ARNE-PETERSEN 
Redaktionsudvalg:  Architekterne  EUGEN  JØRGENSEN  og  ALFR.  THOMSEN. 

VALLØ  SLOT. 

Meddelt  ved  Architekt  Søren  Lemche. 


DET  GENOPFØRTE  SLOT. 


(Fortsat.) 


Natten  mellem  d.  19de  og  20de  Marts  1893  nedbrændte  Slottet  fuldstændigt. 
Et  væltet  Lys  tændte  Ild  i  et  Gardin,  Ilden  bredte  sig  med  rivende  Hast,  og 


den  følgende  Dag  var  den  minderige  Borg  en  rygende  Ruin.  Alt  var  brændt, 
undtagen  det,  som  dækkedes  af  Hvælvingerne ;  paa  disse  laa  overalt  en  glødende 
Masse  af  Tykkelse  fra  3/4  Al.  til  3  Al.  Begge  Taarnene  samt  Nordfløjen  vare 
revnede  fra  øverst  til  nederst.  Det  4  kantede  Taarns  Spir  sank  under  Branden 

ned  i  Taarnet.  Det  runde  Taarnspir  brændte  over  forneden,  løftedes  fra. 
sin  Plads,  slog  en  Kolbøtte  og  slog  med  sin  Højstang  Hul  i  Taarnmuren  mod 
Sydvest.  Stangen  knækkede,  og  en  Stump  af  den  sidder  endnu  i  Muren. 

Spiret  faldt  ned  i  Graven.  Alle  Mure  vare  stærkt  beskadigede,  og  Sandstens- 
vindeltiappen  i  det  runde  I aarn  fuldstændig  ødelagt  fra  iste  Sal.  Porthvælvingen, 

som  intet  Modtryk  havde  mod  Vest,  da  Stuens  Hvælvinger  her  forlængst  vare 
fjærnede,  styrtede  ned  Dagen  efter  Branden. 

Endnu  medens  det  brændte  i  Grunden,  foretoges  de  første  Skridt  til  Slottets 
Genopførelse,  idet  Hds.  Majestæt  Dronning  Louise,  Vallø  Stifts  høje  Protectrice, 
tilkaldte  Architekt,  Prof.  Hans  J.  Holm  og  overdrog  ham  at  udarbejde  Forslag 
til  et  nyt  Slot.  Efterat  højst  nødvendige,  omfattende  Opmaalinger  vare  foretagne 
i  Løbet  af  Aaret,  paabegyndtes  de  egentlige  Nyarbejder  i  Foraaret  1894.  Ar¬ 
bejdet  er  i  de  mellemliggende  Aar  skredet  jævnt  frem,  og  er  nu  sin  Fuldendelse 
saa  nær,  at  Slottet  ventes  taget  i  Brug  i  Løbet  af  Sommeren  1904. 


Ved  Genopførelsen  ere  Bygningerne  i  Slottets  ældre  Del  bievne  forsynede 
med  sandstensafdækkede  Gavle  og  Kviste  baade  udvendig  og  mod  Gaarden.  Et 
enkelt  Sted  —  i  Nordfløjens  Gaardkvist  —  har  man  nu  atter  ladet  opsætte 
gamle,  ornerede  Sandsten,  som  fandtes  halvt  nedgravet  i  Jorden  paa  en  gammel 
Stenplads  i  Slottets  Nærhed,  og  som  øjensynligt  tidligere  have  fundet  lignende 
Anvendelse. 

Gaar  man  over  Broen,  som  fører  over  den  indre  Slotsgrav,  staar  man  foran 
den  smukke  gamle  Sandstensportal,  over  hvilken  der  nu  er  anbragt  en  dekorativ 
Sandstenskarnap,  der  paa  den  nydeligste  Maade  forbinder  sig  med  den  gamle 

Portal.  Det  efter  Branden  fremdragne  Brudstykke  af  den  gamle  Karnaphvælving 
er  bevaret  og  danner  en  Del  af  den  nuværende  Hvælving.  Selve  Karnappens 
Størrelse  er  ligeledes  bestemt  ved  dens  gamle  Vægge.  Stenene  med  Mette  Rosen- 
krantzes  og  hendes  tvende  Ægtefællers,  Sten  Rosensparres  og  Peder  Oxes,  Vaa- 
bener  ere  bevarede  og  anbragte  omtrent  paa  samme  Plads,  som  de  havde  før 
Branden,  Mette  Rosenkrantzes  i  Midten,  Rosensparres  tilhøjre  og  Oxes  tilvenstre 
for  Beskueren. 

Gaar  man  igennem  den  med  3  Krydshvælvinger  overhvælvede  Port,  kom- 


TRAPPETAARN  I  GAARDENS  NORDVESTRE  HJØRNE. 

mer  man  ind  i  Slotsgaarden  under  Gaardportalen,  i  hvilken  Tavlen  med  Mette 
Rosenkrantzes  Indskrift  vedblivende  har  Plads.  I  Gaarden  er  foretaget  nogle 
Forandringer  fra  dens  tidligere  Udseende.  Den  smukke  Stiftsbygning  fanger 
straks  Interessen;  et  mindre  Haveanlæg,  som  nu  er  anbragt  foran  denne,  bi¬ 
drager  meget  til,  at  de  to,  hver  for  sig  interessante,  Dele  af  Slottet,  trods  Stil¬ 
forskellen  og  Forskellen  i  Farve,  dog  staar  smukt  til  hinanden;  man  maa  prise 
den  Besindighed,  der  hos  de  bestemmende  Myndigheder  har  gjort  sig  gældende 
overfor  den  stærke  Stemning,  der  i  de  første  Aar  efter  Branden  var  for  at  ned¬ 
rive  Thurahs  »hvide  Stift«.  Om  end  en  Del  af  det  mindre  værdifulde  ved  Byg¬ 
ningen,  dens  Yderside,  er  ændret,  saa  staar  dog  endnu  hele  den  nydelige  Gaard- 

side  som  et  smukt  architektonisk  Minde  fra  en  interessant  Periode  i  vor  Bygnings¬ 
kunsts  Historie. 

1  Gaardens  nordvestre  Hjørne  er  opført  et  rundt,  og  paa  Sydfløjens  nordøstre 
Hjørne  et  8  kantet  Trappetaarn.  Det  runde  Trappetaarns  Spindel  afsluttes  foroven 
med  en  Sandstenssøjle,  fra  hvis  Kapitæl  Rummets  afsluttende  Hvælving  runder 
sig  til  alle  Sider  mod  Ydermuren.  Et  slankt  Spir  med  forgyldt  Vejrfløj  afslutter 
Taarnet.  Spindelen  i  det  8  kantede  Trappetaarn  er  udført  i  Kridtsten,  som  har 
tilladt  Udskæring  af  et  lille  Ornament  over  Løbet,  og  Trykleje  for  Hvælvingen 
under  dette.  Det  hjælmformede  Tag  afsluttes  med  en  Knap.  Begge  Trapper 
ere  brandsikre  og  give  Adgang  fra  Gaard  til  alle  Etager,  Loft  og  Kælder  med¬ 
regnet.  Disse  Trappetaarne  ere  Nyskabninger;  der  fandtes  ikke  Spor  af,  at  der 
de  paagældende  Steder  har  været  Taarne;  men  Nødvendigheden  ar,  at  der  findes 
let  tilgængelige,  isolerede,  brandfrie  Trapper,  fremgik  med  tilstrækkelig  Tydelig¬ 
hed  af  Begivenhederne  under  Branden  i  1893,  da  enkelte  af  Damerne  i  yderste 
Øjeblik  maatte  reddes  ud  af  Vinduerne.  (Fortsættes.) 


OM  RESTAURERINGERNE  I  SKIBBY  KIRKE. 

SVAR  TIL  PROFESSOR  STORCK. 

Af  Dr.  Mollerup. 


I  sin  lille  Artikel  om  »Tilsynet  med  de  architektoniske  Mindesmærker  fra  For¬ 
tiden«  har  Prof.  Storck  grebet  Lejligheden  til  at  foretage  en  Exekution  paa 
samtlige  Institutioner,  som  har  haft  Tilsyn  med  Monumenterne.  Særligt  gaar  det 
ud  over  Provstesynene,  Bygningsinspektoraterne,  Stiftsarchitektembedet  og  National¬ 
museets  anden  Afdeling. 

Som  Illustration  til  sin  Kritik  har  Professoren  valgt  at  skildre  en  enkelt 
Landsbykirkes  Historie.  Dette  Exempel,  der  øjensynligt  skal  tjene  som  Bevis¬ 
materiale  for  alle  de  foregaaende  Paastande,  følger  lige  efter  et  voldsomt  Angreb 
paa  Museet  —  ved  en  flygtigere  Gennemlæsning  tager  det  sig  ud,  som  National¬ 
museet  bar  Ansvaret  for  alle  de  Ting,  der  her  er  sket.  Jeg  tillader  mig  at  for¬ 
mode,  at  det  ikke  har  været  Hensigten  at  fremkalde  dette  Indtryk,  og  at  det 
kun  skyldes  en  noget  ubehændig  Ordning  af  Stoffet.  Men  jeg  mener  dog  at 
burde  optage  Professorens  Exempel  til  nøjere  Behandling;  thi  han  maler  kun 
med  de  sorteste  Farver,  vil  kun  se  de  Fejl,  der  er  begaaede,  og  bliver  derfor 
i  højeste  Grad  uretfærdig. 

Professoren  nævner  ikke  Kirkens  Navn.  Hvorfor  ikke  sige,  at  han  tænker 
paa  sin  Fødeby  Skibby  i  Horns  Herred?  Lige  saa  lidt  meddeler  Professoren  nøj- 
agtige  Aarstal.  Derfor  ses  det  ikke  strax,  at  Kirkens  første  »Istandsættelse« 
den,  hvorved  Prædikestol,  Stolestader,  Døre  og  Døbefont  ødelagdes  foregik 
adskillige  Aar,  før  Synsloven  af  19.  Februar  1861  var  vedtaget,  altsaa  paa  en 
Tid,  da  Sansen  for  Renaissancetidens  Kirkeinventar  endnu  ikke  var  vakt,  og  da 
selv  de  bedste  Architekter  stræbte  efter  at  skabe  »stilrene«  Kirkeinteriører.  For¬ 
bedringerne  blev  iøvrigt  foretagne  af  de  stedlige  Myndigheder  ganske  paa  egen 
Haand.  Direktionen  for  de  antikvariske  Mindesmærkers  Bevaring  havde  ingen 

Embedsmyndighed  til  at  gribe  ind  og  tog  først  Sagen  i  sin  Haand,  da  man  i 
18  54  genfandt  Kiikens  mærkelige  Kalkmalerier.  Worsaae  sørgede  da  for,  at  de 
blev  fremdragne,  han  underhandlede  med  Kirkeejeren,  opnaaede  hans  Samtykke 
til  Billedernes  Restaurering  og  skaffede  Penge  til  Arbejdets  Udførelse.  I  Aarene 
i85  5  5 8  Kunstmaler  Zeuthen  beskæftiget  med  at  istandsætte  Malerierne. 

Professor  Storck  synes  fuldstændigt  at  have  glemt,  at  hvad  der  her  foretoges, 
vai  den  første  stoie  Restaurering  af  Kalkmalerier  herhjemme.  Ikke  et  eneste 
Ord  har  han  spildt  paa  at  nævne,  at  dette  Foretagende  var  banebrydende  for 
Studiet  af  vore  Kirkers  middelalderlige  Dekorationer!  Det  passer  ham  blot  at 
sige,  at  det  meste  igen  blev  overhvidtet  —  kun  Billederne  paa  Korbuen,  Kor¬ 
hvælvingen  og  Apsis  blev  bibeholdte.  Blandt  disse  Smaating  er  saa  værdifulde 
Maleriei  som  Apsidens  store  Kristusfigur  og  Korhvælvingens  Fremstilling  af  de 
tre  Konger  og  Døden.  Og  det  er  ganske  forstaaeligt,  at  man  ved  et  saadant 
første  Foisøg  stod  usikker  overfor  Opgaven,  at  man  valgte  at  restaurere  de  bedst 
bevaiede  ling,  og  at  man  følte  Kræfterne  svigte  overfor  de  mere  ødelagte  Væg- 
billedei.  Det  var  ikke  Ligegyldighed,  der  førte  til  paany  at  overhvidte  disse 
sidste.  Derom  vidner  de  store  Kalkeringer,  som  Zeuthen  udførte  baade  efter  de 
bevarede  og  de  fjernede  Malerier,  og  som  opbevares  paa  Nationalmuseet.  Nu 
ei  det  natui ligvis  en  let  Sag  at  kritisere  et  Restaureringsarbejde,  der  foretoges 
for  50  Aar  siden;  med  langt  større  Berettigelse  vilde  man  kunne  kritisere  yngre 
Aibejder.  Men  man  bør  ikke  for  Manglerne  glemme  at  give  de  Mænd,  der 
tog  den  nye  Opgave  op,  deres  skyldige  Ære. 

Ved  Kalkmaleriernes  Istandsættelse  paatog  Direktionen  for  de  antikvariske 
Mindesmærkers  Bevarelse  sig  deres  fremtidige  Vedligeholdelse.  Derimod  fik  den 
ingen  juridiske  Forpligtelser  overfor  selve  Kirkebygningen;  den  uforsvarlige  Ce¬ 
mentpudsning,  dei  foi etoges  i  60  eine,  laa  udenfor  dens  Myndighedsomraade  og 
foregik  uden  dens  Vidende  og  Vilje.  Det  samme  gælder  iøvrigt  den  nyeste  Over¬ 
maling  af  Skibets  Indre.  Først  da  Hvælvingerne  langt  senere  viste  sig  truede, 
var^  der  Lejlighed  for  Direktionen  til  paany  at  gribe  ind  i  Kirkens  Historie. 
1882  foretoges  paa  Ejerens  Bekostning  nogle  mindre  Sikringsarbejder  og  derefter 
1888  og  følgende  Aar  en  fuldstændigere  Udbedring  af  Korpartiets  konstruktive 
Mangler.  Arbejdet  udførtes  af  Murmester  Licht  under  Architekt  Martin  Borchs 
Ledelse,  hvorefter  Malerierne  1891  af  Kunstmaler  E.  Rondahl  restaureredes  paa 
Statens  Bekostning.  Hvad  Korhvælvingens  Billeder  angaar,  kunde  man  nøjes 
med  forskellige  mindre  Udbedringer.  Mere  havde  Freskomaleriet  i  Apsis  lidt; 
men  Professorens  Paastand,  at  en  hel  Overmaling  blev  foretagen,  er  meget  over¬ 
dreven.  Det  er  ganske  forunderligt,  at  Professor  Storcks  Erindring  om  dette 
Arbejde  er  saa  uklar.  I  Virkeligheden  maa  han  kende  det  bedre  end  jeg.  Man 
tillagde  nemlig  i  1890  Apsisbilledets  Restaurering  saa  stor  Betydning,  at  Mini- 
stenet  ikke  nøjedes  med  Architektens  og  Museumsdirektørens  Udtalelser,  men 
ogsaa  søgte  Raad  hos  det  særlige  Syn.  Og  Professoren  vil  næppe  kunne  fra- 
gaa,  at  Ministeriet  da  henvendte  sig  til  »de  Mænd,  der  have  saa  grundigt  Kend¬ 
skab  ul  Monumenterne,  at  de  kunne  gøre  den  rette  Indflydelse  paa  disse  gæl¬ 
dende  og  samtidigt  nyde  den  fornødne  Tillid  hos  de  udøvende  Kunstnere.«  Thi 
foruden  min  afdøde  Formand  bestod  dette  Syn  af  Architekt  Gnudtzmann  og 
-  Professor  Storck  selv.  Den  18.  Juni  1890  besøgte  de  tre  Mænd  Kirken, 

inden  Rondaml  endnu  havde  begyndt  sit  Arbejde,  og  syv  Dage  derefter  under¬ 
skrev  de  alle  en  Erklæring  til  Ministeriet,  som  kaster  et  ejendommeligt  Lys 
over  Professor  Storcks  Kritik.  Efter  en  Udtalelse  om,  at  Partier  af  Apsisbille- 
det  stod  som  hvide  Pletter,  siges  det:  »At  supplere,  hvad  der  mangler,  anse  vi 
dog  efter  nærmere  Undersøgelse  ikke  for  at  være  et  Arbejde,  der  stiller  særlig 
store  Vanskeligheder,  kræver  det  end  megen  Omhu  og  Akkuratesse.  Der  er 
nenjlig  bevaret  saa  meget  af  Figurerne,  at  Konturer  og  Linjer  i  Foldekast  er 
givne,  ligesom  selvfølgelig  Kalkeringerne,  hvor  større  Partier  fattes,  ville  yde 
sikker  Hjælp.  Den  mørkeblaa  Bundfarve  viser  sig  nu  meget  skjoldet  og  maa 
derfor  omhyggeligt  udpensles;  det  samme  gælder  ogsaa,  men  i  noget  mindre 
Grad,  den  sorte  Bundfarve  i  Dyrefrisen,  der  afslutter  Maleriet  forneden.  En 
Bort,  der  har  begrænset  Underkanten  af  Apsisbuen,  og  hvoraf  Sporene  først 
kunde  følges,  da  Skillemuren  mellem  Apsis  og  Kor  ifjor  nedbrødes,  maa  op- 
males  helt  af  nyt.«  Efter  en  Omtale  af  Korhvælvingen  fortsættes:  »Ved  det 
forestaaende  Restaurationsarbejde  vil  mulig  Behandlingen  af  den  mørkeblaa  Grund 
i  Apsishvælvingen,  der  oprindelig  har  været  ultramarin,  berede  Vanskeligheder, 
idet  Farven  her  maa  stemmes  saaledes,  at  hverken*  Dekorationens  Helhed  lider 
derunder,  eller  at  Opfriskning  af  Figurernes  og  Ornamenternes  rødbrune  Farve¬ 
toner  blive  nødvendige.« 

Aaret  efter  besøgte  det  særlige  Syn  atter  Kirken,  mens  Rondahl  var  i  fuld 
Gang  med  Arbejdet,  og  forhandlede  med  Kunstneren  om  de  enkelte  Farver.  Jeg 
tror  ikke,  at  Professoren  vil  kunne  nægte,  at  Anvisningerne  er  fulgte.  Det 

fremhæves  i  Rondahls  Restaureringsberetning,  at  Bunden  fik  en  brudt  Farve  for 
ikke  at  kontrastere  for  stærkt  med  de  stærkt  af  blegede  Figurer,  og  skønt  mange 

smaa  Udbedringer  foretoges,  siges  det  udtrykkeligt,  at  Kristi  Hoved  og  to  af 

Evangelistmærkerne  ere  godt  bevarede. 

Jeg  maa  imidlertid  gøre  Professor  Storck  den  Indrømmelse,  at  der  ved 
denne  Istandsættelse  blev  begaaet  Fejl,  hvis  farlige  Følger  ikke  en  Gang  Pro¬ 
fessoren  selv  synes  at  have  haft  Øje  for.  Man  havde  nemlig,  før  Rondahls 
Arbejde  begyndte,  anvendt  Robinson-Cement  til  Pudsning  af  Murrevnerne.  Efter 
leverede  Prøver  mente  man,  at  den  var  særlig  skikket  til  dette  Brug.  Udfaldet 
viser,  at  man  ikke  burde  have  forladt  den  gamle  Fremgangsmaade  overfor 
Freskomalerier,  at  udføre  de  nye  Dele  i -meget  omhyggeligt  behandlet  Kalk¬ 

mørtel.  Især  fordi  Robinson-Cement  og  Kalkmørtel  ikke  forholder  sig  ens 
under  samme  Temperatur,  men  arbejder  forskelligt  paa  Væggen,  har  de  nye  Par¬ 
tier  i  Apsiskuppelen  og  i  Korbuen  løsnet  sig  og  krøllet  sammen.  Skaden  blev 
efterhaanden  saa  stor,  at  de  Dele,  der  blev  gjort  helt  af  nyt  ved  Istandsættel¬ 
sen  1890 — 1,  ikke  længere  kunde  bevares.  Man  maatte  beslutte  at  hugge  Ce¬ 
menten  ned.  Men  endnu  staar,  saaledes  som  det  allerede  fremgaar  af  Professor 
Storcks  Fremstilling,  tre  Fjerdedele  af  Apsisbilledet,  og  blandt  disse  Dele  fin¬ 
des,  hvad  Professoren  fortier,  alle  de  ved  sidste  Istandsættelse  bevarede  roman¬ 
ske  Partier.  Jeg  har  derfor  ikke  anset  det  for  tilraadeligt  at  lade  hele  Billedet 
gaa  til  Grunde,  men  efter  at  Kunstmaler  Eigil  Rothe  med  stor  Omhu  har  un¬ 
dersøgt  og  beskrevet  Forholdene  og  paa  ny  kalkeret  de  værst  medtagne  Billed¬ 
dele,  i  Særdeleshed  Kuppelens  to  sydlige  Figurer,  har  jeg  anset  det  for  min  Pligt 
at  gøre  de  indledende  Skridt  til  en  ny  Istandsættelse.  Til  denne  vil  der  medgaa 

lang  Tid,  for  at  de  nye  Farver  kan  stemmes  som  de  gamle.  Men  det  er  mit 
Haab,  at  det  baade  nu  og  senere  vil  lykkes  Professor  Storck  at  finde  mange 
Kvadrattommer  af  det  oprindelige. 

Den  ovenfor  citerede  Skrivelse  fra  det  særlige  Syn  omtaler  ikke  blot  Kalk¬ 
malerierne,  men  ogsaa  Altertavlen.  Idet  Synet  tilraader  dens  Flytning,  siges 
der:  »Denne  Altertavle  er  vel  fra  Renaissancetiden,  men  uden  nogen  særlig  In¬ 
teresse,  og  den  virker  navnlig  efter  dens  »Restauration«  som  et  stort  Skærm- 
brædt,  i  hvis  smalle  Midtfelt  et  tarveligt  nyt  Metalbasrelief  af  Kristus  paa  Kor¬ 
set  mellem  Maria  og  Johannes  er  indfattet,  samtidigt  med  at  den  gamle  Farve 
er  bleven  afskrabet  og  de  ophøjede  Ornamenter  dels  forgyldte,  dels  markerede 
med  grelle  Lazurfarver,  medens  alle  Flader  ere  bievne  bonede. «  Altsaa  husker 
Professoren  ogsaa  her  fejl,  naar  han  mener,  at  Altertavlen  mistede  sine  Farver 
samtidigt  med  Flytningen  1891.  I  Virkeligheden  er  denne  Vandalisme  begaaet 
forud,  og  Museet  har  intet  haft  dermed  at  gøre;  først  ved  Cirkulære  af  u/2 
1895  har  Nationalmuseet  faaet  en  stadig  og  sikker  Indflydelse  paa  Altertavle¬ 
restaureringer. 

Hvad  endelig  RøgelseLtrret  angaar,  som  Professor  Storck  selv  en  Gang  for 
længere  Tid  siden  har  skaffet  tilbage  til  Kirken  med  den  Forpligtelse,  at  det 
skulde  opføres  paa  Inventariefortegnelsen,  skal  jeg  blot  meddele,  at  det  i  Efter- 
aaret  1900,  da  det  savnedes  i  Kirken,  efterlystes  af  Nationalmuseet,  som  mod¬ 
tog  Attest  for,  at  det  sammen  med  andre  Genstande  befandt  sig  i  Sognepræstens 
Varetægt  »under  Betegnelse  af  at  være  Kirkens  Ejendom«. 

Skibby  Kirkes  Historie  i  de  sidste  halvhundred  Aar  viser  sikkert,  at  Ar¬ 
kæologernes  —  Direktionens  og  nu  Museets  —  Virksomhed  for  de  Monumenter 
ude  i  Landet,  der  er  betroede  til  deres  Omsorg,  ingenlunde  er  betydningsløs. 
Paa  den  anden  Side  viser  Exemplet,  at  Arkæologerne  ikke  ønsker  at  hævde  »vi 
alene  vide«  Princippet,  som  Professor  Storck  nu  søger  at  paaoktrojere  Archi- 
tektstanden.  Arkæologerne  har  stedse  søgt  Vejledning  og  Bistand  hos  Kunst¬ 
nere,  Architekter  og  Malere,  og  de  vil  aldrig  —  saaledes  som  Professor  Storck 
i  Øjeblikkets  Sortsyn  gør  det  —  glemme,  at  Restaureringer  er  saare  vanskelige 
Arbejder,  der  kræver  Samarbejde  fra  mange  forskellige  Sider.  Hverken  Arkæo¬ 
logens  historiske  og  typologiske  Viden  eller  Architektens  Kunstsans  og  tekniske 
Uddannelse  kan  undværes.  Kun  ved^  støt  Samarbejde  kan  der  naas  gode  Re¬ 
sultater  og  Fremskridt  i  Restaureringens  vanskelige  Kunst. 


FORSKELLIGT. 


Theopkilos  Hansens  Rejselegat,  stort  1750  Kr.,  er  iaar  bleven  tildelt  Arcbitekt 
Rolf  Schroeder. 

KJ  0  BENHAVN 

DEN  2  3.  JULI  I  904 

6.  Aargang  N2  43 


VALLØ  SLOT. 

Meddelt  ved  Architekt  Søren  Lemche. 


(Sluttet.) 


Hovedopgangen  er  i  Porten.  Fra  denne  træder  man  ind  i  en  lys,  rummelig, 
flisebelagt  Forhal,  hvis  4  Krydshvælvinger  i  Midten  støttes  af  en  svær, 
poleret  Søjle  med  Granitfod;  herfra  er  Adgang  til  Ventestue,  til  Bogsamlingen  i 
det  runde  Taarns  Stue  og  til  Portnerens  Vagtstue,  fra  hvilken  atter  er  Adgang 
til  Porten  og  til  Portnerboligen  i  Kælderen.  Fra  Forhallen  fører  en  3  Alen  bred 
Gang  forbi  Hovedtrappen  til  Havestuen  i  Slottets  nordvestre  Hjørne;  bekvem 


PARTI  AF  DET  RUNDE  TAARN  OG  KVISTEN  OVER  PORTEN. 

Adgang  til  det  runde  Trappetaarn  haves  fra  denne  Gang.  Hovedtrappen  fører 
op  til  Gangene  paa  iste  og  2den  Sal;  Trappeløbene  ere  forsynede  med  Paneler; 
Gangene  ere  hvælvede,  hvidtede  umiddelbart  paa  de  fortrinligt  murede  Hvæl¬ 
vinger  og  let  dekorerede  med  Stuk.  Stilfulde  Døre  føre  til  Dameboligernes 
Forstuer. 

Før  Branden  rummede  Slottet  14  Dameboliger  samt  Bolig  for  en  Dekanesse. 


PAVILLON  PAA  SLOTTETS  NORDVESTRE  HJØRNE. 


I  det  nye  Slot  findes  kun  9  Dameboliger  samt  Bolig  for  en  Dekanesse;  dog 
kan  der  ad  Aare  indrettes  endnu  2  Dameboliger  i  Sofie  Magdalenes  Bygning. 
Denne  Indskrænkning  i  Boligernes  Antal  er  væsentlig  grundet  paa,  at  den 
hvide  Bygning  ikke  foreløbig  anvendes  til  Boliger.  Desuden  er  Pladsen  i 
Etagerne  betydelig  indskrænket,  efter  at  Kokkenerne  med  tilhørende  Rum  ere 
lagte  sammen  med  Boligerne;  tidligere  laa  disse  Rum  enten  i  Kælderen  eller 
paa  Loftet.  Boligernes  Udstyrelse  er  beskeden,  men  Værelserne  have  dog  paa 
Grund  af  deres  dekorerede  Bjælkelofter  og  karakteristiske  Vinduer  et  ejendomme¬ 
ligt  og  hyggeligt  Præg.  Til  hver  Bolig  hører  særlig  Forstue,  Køkken,  Spise- 

kammer,  Jomfru-  og  Pigeværelse,  V.  K.  samt  Adgang  til  Køkkentrappe;  desuden 
et  Gæsteværelse,  enten  beliggende  i  Forbindelse  med  Boligens  Værelser  eller  i 
de  murede  Kviste  i  Loftetagen;  endvidere  et  rummeligt  Pulterkammer  paa  Loftet, 
samt  Rum  til  Fødemidler  og  til  Brændsel  i  Kælderen.  Dekanessens  Bolig  er 
som  de  øvrige  Dameboliger,  dog  med  noget  rummeligere  Værelser.  3  smukt 


HAVEPLAN.  TEGNET  TIL  »  ARCHITEKTEN«  AF  LANDSKABSGARTNER  EDV.  GLÆSEL. 


udstyrede  Repræsentationsrum  ligge  i  Forbindelse  med  Dekanessens  Bolig.  I  alle 
Værelser  findes  gode  Jærnovne.  Varmeværk  er  ikke  indlagt. 

Den  fælles  Havestue  i  Stueetagen  har  Stukloft  og  Paneler.  Fra  Havestuen 
fører  nogle  Trin  ned  i  en  overhvælvet  7  kantet  Pavillon,  som  er  opført  paa  Slottets 
nordvestre  Hjørne  og  udvendig  rigt  smykket  med  orneret  Sandsten.  Fra  dette 
særdeles  tiltalende  Opholdssted,  fra  hvis  Vinduer  og  Glasdøre  haves  Udsigt  til 
forskellige  smukke  Partier  af  Haven,  giver  en  statelig  Dør  Adgang  til  en  ny 


—  411 


Træbro,  som  fører  over  Graven  til  Parken,  som  i  sin  nuværende  Skikkelse  læg¬ 
ger  sig  naturligt  og  hyggeligt  til  Slottet. 

I  det  4  kantede  Taarns  øverste  Etage  er  paa  Sydsiden  anbragt  et  Uhr.  Til¬ 
synet  med  Visernes  Gang  samt  eventuelle  Istandsættelser  ved  Skiven  sker  med 


VALLØ  SLOT  SET  FRA  HAVEN.  VESTSIDE. 


Lethed  fra  en  lille  Altan  under  Uhret;  Døren  ud  til  Altanen  er  indrettet  i  et 
gammelt  Skydehul,  foran  hvilket  der  før  Branden  var  anbragt  et  mindre  Uhr. 

Spirene  paa  de  2  store  Taarne  vare  fremstillede  i  Model  og  Kvisten  over 
Porten  fastslaaet,  førend  Conings  Billede  af  Vallø  blev  bekendt.  Det  er  interes- 


SNIT  GENNEM  VESTFLØJEN,  SET  MOD  NORD. 

sant  at  se,  hvor  nær  de  nye  Spir  slutte  sig  til  Spirene  paa  det  paa  Maleriet 
fremstillede  Vallø.  Spiret  paa  det  4  kantede  Taarn  staar  med  sin  Fod  i  et  dob¬ 
belt  Bjælkelag  under  øverste  Etage.  Under  Lanternen  har  man  gennem  et 
dækket  Udsigtskammers  ovale  Vinduer 
den  herligste  Udsigt  over  hele  Egnen. 

En  mægtig  Vejrfløj  afslutter  Spiret.  Det 
runde  Taarnspir  har  ligeledes  Lanterne, 
men  er  betydeligt  mindre  og  noget  sim- 
plere  i  sin  Form.  Sandstensvindeltrapper 
føre  fra  Kælderen  op  til  alle  Etager  i 
Taarnene.  Sydfløjens  Stue  samt  Kælderen 
i  hele  Slottet  er  hvælvet. 

Alle  Taarntage  og  Spir,  Træ-Kviste 
og  Skotrender  ere  dækkede  med  Kobber; 
alle  Flængerender  og  Nedløb  ere  lige¬ 
ledes  udførte  i  Kobber.  Alt  andet  Tag  er 
dækket  med  sortglaserede  Teglsten.  Den 
anvendte  Sandsten  er  fra  Gotland,  med 
Undtagelse  af  Karnappen,  som  er  udført 
i  Bremersten. 

1  Haven  er  der  samtidig  med  Slot¬ 
tets  Genopførelse  foregaaet  betydelige 
Ændringer.  Før  Branden  stode  endnu 
en  Del  gamle  Alléer,  som  gav  Haven 

en  ejendommeligt  fornem  Hygge,  der  passede  fortræffeligt  til  Slottets  Beboere. 
Det  var  en  lun  og  tæt  Have,  i  hvilken  Damerne  kunde  færdes  uden  at  blive 
synderlig  generede  af  Blæst.  Haveinspektør  Flindt  fik  overdraget  at  ordne  Haven. 

Til  en  Begyndelse  bleve 
de  fleste  Alléer,  som  laa 
i  den  egentlige  Have, 
fældede.  Hans  Planer 
standsedes  imidlertid  brat 
ved  hans  Død.  Derefter 
tilkaldtes  Landskabsgart¬ 
ner  Glæsel,  som  gen¬ 
nem  et  fortræffeligt  An¬ 
læg  har  forstaaet  at  skabe 
den  nydeligste  Ramme 
om  det  genopførte  Slot. 

Murermester  H.  Fus- 
sing  var  med  sin  store 
ET  køkken.  Erfaring  og  Indsigt  en 

stor  Støtte  for  Arbejdet 

i  de  første  vanskelige  Aar.  I  de  senere  Aar  har  hans  paalidelige  Formand,  V. 
Søeborg,  afløst  ham  som  Slottets  Murermester.  Tømrermester  V.  Frandsen,  Her¬ 
følge,  har  haft  Tømrerarbejdet.  Tømrermester  Zeltner,  Kjøbenhavn,  har,  som  Hr. 


ET  VÆRELSE. 

Frandsens  daværende  Formand,  afbundet  Spirene  og  Tagene.  Desuden  have  med¬ 
virket:  Oxelbergs  Fabrikker,  Møllmann  &  Co.  ved  Freiman,  Kobberdækker 
Mariboe,  Stenhuggermester  Christensen,  Fakse,  og  Hans  &  Jørgen  Larsen,  Kjø- 
benhavn,  Smedemester  H.  Chr.  Jensen,  Kjøbenhavn  (Fløjene),  Smedemester 
Petersen,  Vidskølle,  Glarmestrene  O.  Engstrøm,  Kjøbenhavn,  Schou  Hansen, 
Køge,  Hussmann,  Kjøbenhavn.  Uhret  er  leveret  af  Bf.rtram  Larsen,  Klokken  af 
»De  Smithske  Jærnstøberier  og  Værksteder«,  Aalborg,  Jærnovnene  af  Ludvig- 


sen  &  Hermann,  Kjøbenhavn,  og  Lange,  Svendborg,  Lerovnene  af  Kåhler,  Næst¬ 
ved.  Badstue  og  Vandværk  er  indlagt  af  Ludvigsen  &  Hermann.  Alt  Ingeniør¬ 
arbejde  er  udført  ved  Ramsing.  Ved  den  plastisk  dekorative  Udsmykning  have 
Billedhuggerne  Pacht,  Jørgen  Larsen  og  Lamberg-Petersen  medvirket. 

Opmaalingen  efter  Branden  foretoges  af  Architekterne  Johan  Nielsen  og 
Søren  Lemche. 

Det  stedlige  Tilsyn  med  Arbejdet  er  ført  af  Architekterne  Lemche  (1893  — 
98),  Paludan  (1899 — 1902),  Sander  (1902 — 1904). 

Omkostningerne  ved  de  samlede  Arbejder  beløbe  sig  til  c.  825,000  Kr. 


FUNDNE  TILDANNEDE  SANDSTEN.  DE  FIRE  ENSARTEDE  STEN 
I  BAGGRUNDEN  STAMME  FRA  TIDLIGERE  GAVLE  PAA  SLOTTET. 


OM  TILSYNET  MED  DE  ARCHITEKTONISKE  MONUMENTER 

FRA  FORTIDEN. 


I  sine  Bemærkninger  om  min  Artikel  i  »Architekten«  for  2.  Juli  opholder  Direk¬ 
tør  Mollerup  sig  særlig  ved  det  anførte  Exempel,  og  her  synes  det  først 
at  forundre  ham,  at  jeg  ikke  har  nævnt  Navne.  Dette  har  jeg  undladt,  fordi 
denne  Vej  let  fører  bort  fra  selve  Sagen,  der  for  mig  er  det  vigtigste. 

Direktøren  har  fuldstændig  Ret  i,  at  den  af  mig  først  omtalte  Istandsættelse, 
som  foretoges  i  Halvtredserne,  ligger  før  Synsloven  af  19.  Februar  1861;  men 
derfor  hører  den  lige  saa  fuldt  som  de  senere  med  til  Kirkens  Historie  gennem 
50  Aar. 

Hvoraf  Direktøren  slutter,  at  jeg  fuldstændig  skulde  have  glemt,  at  Kalk¬ 
malerierne  i  denne  Kirke  vare  de  første  af  Betydning,  der  fremdroges  og  istand¬ 
sattes,  ved  jeg  ikke.  Ikke  desto  mindre  staar  hele  denne  Sag,  som  jeg  havde 
god  Lejlighed  til  at  følge,  meget  levende  for  mig,  og  selv  om  jeg  ikke  har 
fundet  Anledning  til  at  omtale  det,  yder  jeg  lige  fuldt  dem,  der  medvirkede  til, 
at  de  kom  for  Dagens  Lys,  den  skyldige  Ære. 

At  jeg  skulde  have  undladt  at  nævne,  hvilken  Værdi  Apsisdekorationen 
har,  er  ikke  rigtigt;  thi  i  min  Artikel,  Side  390,  er  den  netop  betegnet  som 
en  af  de  ældste  og  interessanteste  her  i  Landet.  Heller  ikke  ligger  der  i  hvad 
jeg  har  skrevet  nogen  Anke  mod  dens  første  Istandsættelse.  Den  blev,  saavidt 
jeg  kan  bedømme,  diskret  og  samvittighedsfuldt  gennemført;  kun  Christus- 
hovedet  tabte  noget  af  dets  oprindelige  Højhed,  hvad  der  dengang  blev  be¬ 
klaget.  Havde  Nationalmuseets  2den  Afdeling  til  Dato  været  lige  saa  heldig 
med  de  af  det  ledede  Istandsættelser,  vilde  vi  have  været  vel  farne  paa  dette 
Omraade. 

Direktøren  omtaler  derpaa  den  Istandsættelse,  der  begyndte  1888,  og  de 

Forhold,  som  efter  hans  Mening  skulde  godtgøre  mine  uklare  Erindringer  og 
kaste  et  ejendommeligt  Lys  over  min  Kritik.  Jeg  har  selvfølgelig  ikke  glemt, 
at  det  særlige  Kirkesyn  foretog  en  Rejse  til  Kirken  i  Sommeren  1890  og  ud¬ 
talte  sig  om,  hvad  der  burde  gøres.  Aaret  efter,  siger  Direktøren,  besøgte  Synet 
igen  Kirken  og  forhandlede  med  Maleren  om  de  enkelte  Farver  m.  m.  Med 
Hensyn  til,  hvad  der  her  foregik,  er  jeg  imidlertid  sagesløs,  —  jeg  var  nemlig, 
hvad  Direktøren  har  overset,  ikke  tilstede,  fordi  hans  Forgænger,  formentlig  ved 
en  Forglemmelse,  ikke  havde  tilsagt  mig.  Jeg  har  altsaa  været  med  til  en 

Udtalelse  om  hvad  der  burde  gøres,  men  til  at  deltage  i  Forhandlingerne  under 
Arbejdet  blev  der  ikke  givet  mig  Lejlighed.  Direktøren  vil  maaske  indrømme, 
at  dette  ganske  forandrer  den  Stilling,  han  i  sin  Artikel  har  givet  mig.  Det 

ejendommelige  Lys,  Synssagen  skulde  kaste  over  min  Kritik,  maa  derfor  flyttes 

fra  denne  til  Direktørens  historiske  Undersøgelse,  som  iøvrigt  næppe  kan  have 
frembudt  Vanskeligheder,  da  saavel  Kirkesynets  som  Nationalmuseets  Arkiv  findes 
i  hans  Kontor  paa  Prinsens  Palais.  Med  Hensyn  til  den  Istandsættelse,  der  nu 
foretages  paa  Apsisdekorationen,  vil  det  vist  forundre  flere  end  mig,  at  et  saa 
vigtigt  Arbejde  ganske  overlades  til  en  ung,  ukendt  Mand,  som  Direktøren,  der 
ikke  kan  forudsættes  at  være  sagkyndig,  hverken  kan  vejlede  eller  kontrollere. 
Dette  kan  ikke  siges  at  være  forsvarligt. 

Direktøren  taler  som  Kender  om  Robinson-Cement  og  dens  uheldige  Egen¬ 
skaber  og  synes  at  give  Synet  Del  i  Skylden  for  dens  Anvendelse  ved  Istand¬ 
sættelsen,  skønt  han  samtidig  nævner,  at  denne  var  foretaget  inden  Synet  blev 
tilkaldt.  Mere  korrekt  kan  Fejlen  her  henføres  til  Nationalmuseets  Ledelse. 

Hvad  Behandlingen  af  Altertavlen  angaar,  da  beklager  jeg,  at  det  efter 
min  Artikel  kunde  faa  Udseende  af,  at  den  Architekt,  der  havde  med  Kirken  at 
gøre,  skulde  have  foranstaltet  den.  Hans  Sans  for  Farver  er  imidlertid  for  be¬ 
kendt  til,  at  den  omtalte  Brutalitet  skulde  kunne  tillægges  ham.  Smagløsheden 
er  imidlertid  begaaet,  til  hvilket  Aarstal  den  end  maa  henføres. 

Endelig  skal  jeg  med  Hensyn  til  Røgelsekarret  tilføje,  at  efterat  jeg  i  sin 
Tid  havde  gjort  Museet  opmærksom  paa,  at  det  var  borte,  talte  jeg  flere  Gange 
saa  vel  til  den  forrige  som  den  nuværende  Direktør  om  dets  Forsvinden.  At 
det  allerede  er  kommet  tilstede  1900,  hører  jeg  først  nu,  men  herved  skal  jeg 
ikke  opholde  mig,  da  Sagen  igen,  som  omtalt  i  min  forrige  Artikel,  er  bragt 
i  Orden. 

Jeg  ser  nu  ikke,  at  Rigtigheden  af  min  Beretning  om  den  som  Eksempel 
valgte  Kirke  i  mindste  Maade  er  rokket  ved  Direktørens  Erklæring,  lige  saa  lidt 
som  at  dens  Historie  skal  kunne  vidne  om  det  heldige  og  betydningsfulde  i 
»Arkæologernes  —  Direktionens  og  nu  Museets  —  Virksomhed  for  de  Monu¬ 
menter  ude  i  Landet,  der  ere  betroede  til  dets  Omsorg.«  I  Virkeligheden  har 
Direktøren  kun  suppleret  min  Beretning  med  nogle  Aarstal  og  Navne,  hvilket 
ikke  forandrer  det  Faktum,  at  Kirken  er  haabløst  ødelagt. 

Naar  det  endvidere  siges,  at  Arkæologerne  stedse  have  søgt  Vejledning  og 
Bistand  hos  Kunstnere  o.  s.  v.,  er  dette  ikke  rigtigt.  Eksempelvis  kan  nævnes 
den  uheldige  Istandsættelse  af  Mølleporten  i  Stege,  som  Museet  forrige  Aar  har 
foretaget  uden  saadan  Bistand.  Mølleporten  er  vel  et  mindre  Monument,  men 
den  er  enestaaende  her  i  Landet  og  fortjente  derfor  en  bedre  Behandling. 

Arkæologernes  historiske  og  typologiske  Viden  vilde  have  sin  Betydning 
overfor  Monumenterne,  i  Fald  det  med  Rette  kunde  siges,  at  Architekterne 
manglede  den.  Hvad  Nødvendigheden  af  »det  støtte  Samarbejde  i  Restau¬ 
reringens  vanskelige  Kunst«  angaar,  da  har  jeg  i  min  lange  Praksis  ikke  følt 
den,  og  den  trænger  derfor  efter  min  Mening  til  en  nærmere  Paavisning. 
Direktøren  siger,  at  jeg  søger  at  paaoktrojere  Architektstanden  »vi  alene  vide«- 
Principet.  Min  Tanke  kan  bedre  udtrykkes  saaledes,  at  jeg  ønsker  Architekt¬ 
standen  fritaget  for  at  paaoktrojeres  Arkæologernes  direkte  Indblanden  i  Spørgs- 
maal,  hvis  Behandling  ligger  Architekterne  ganske  anderledes  nær  end  Arkæo¬ 
logerne. 

O111  Provstesynene  m.  m.  udtaler  Direktøren  sig  ikke;  mulig  turde  dette 
opfattes  saaledes,  at  han  i  Hovedsagen  er  enig  med  mig. 

Jeg  skal  slutte  disse  Bemærkninger  med  at  gentage  min  Henstilling  til 
Architekterne  at  overveje  Spørgsmaalet  om  en  mere  betryggende  Form  for  Til¬ 
synet  med  vore  architektoniske  Monumenter  fra  Fortiden. 

H.  Storck. 

KONFORMITET  I  ARCHITEKTUREN. 

Af  Chr.  V.  Nielsen. 


(Sluttet.) 

I  tredie  Bog,  første  Kap.  af  sit  Værk  »De  architectura«  skriver  den  romerske 
Bygmester  Vitruvius  saaledes :  »For  at  give  en  Bygning  en  god  Anordning, 
bør  man  have  Opmærksomheden  henvendt  paa  Proportionerne,  som  er  en  Ting, 
Architekterne  især  maa  iagttage  med  megen  Nøjagtighed;  men  Proportionerne 
afhænger  af  den  Overensstemmelse,  som  Grækerne  kaldte  »Analogi«.  Denne 
Overensstemmelse  er  Tilpasningen  af  de  Maal,  som  findes  paa  de  enkelte  Dele 
og  paa  hele  Værket,  og  hvorved  Proportionerne  bestemmes ;  thi  en  Bygning 
kan  aldrig  være  godt  anordnet  uden  denne  Overensstemmelse,  og  dersom  ikke 
alle  Dele  passer  nøje  til  hinanden,  ligesom  Lemmerne  paa  en  velskabt  Mand, 
hvormed  det  kan  sammenlignes.«  (Derpaa  følger  en  Beskrivelse  af  Menneske¬ 
legemets  Proportioner,  efter  Billedhuggeren  Polykletos’s  Angivelse.)  »Da  nu 
altsaa  Naturen  har  dannet  det  menneskelige  Legeme  saaledes,  at  ethvert  Lem 
staar  i  Proportion  til  det  Hele,  saa  er  det  ikke  uden  Grund,  at  de  Gamle  i  deres 
Værker  vilde  have  den  samme  Overensstemmelse  imellem  alle  Dele;  men  blandt 
alle  de  Værker,  hvis  Maal  de  har  reguleret  derefter,  har  de  fornemmeligt  haft 
Omsorg  for  Gudernes  Templer,  i  hvilke  det,  som  er  godt  eller  slet  udført,  vil 
blive  udsat  for  Bedømmelse  til  evig  Tid.« 

Ogsaa  Bygningsmaterialierne  har  Indflydelse  paa  Konformiteten  og  maa  be¬ 
handles  hver  efter  sin  Natur  og  Karakter;  thi  Sten,  Ler,  Metal  og  Træ  bør 
fremtræde  i  selvstændige  Former,  der  ikke  ustraffet  kan  sammenblandes,  og 
Kunsthistorien  lærer  os,  at  i  alle  de  Perioder,  hvori  Kunsten  staar  højt,  søgte 
man  kun  at  benytte  og  forædle  de  naturlige  Former  i  Overensstemmelse  med 
deres  Karakter;  men  saasnart  overdreven  Luksus  og  Variationssyge  kommer  til, 
overtrædes  de  fornuftige  Love,  Sansen  for  Harmoni  og  Formernes  Betydning 
tabes,  og  Forfaldet  indtræder.  For  den  græske  Kunsts  Vedkommende  indtraadte 
dette  paa  Alexander  den  Stores  Tid,  idet  denne  Hersker  vilde  indføre  orientalsk 
Smag  i  den  ædle  græske  Stil. 

Det  er  dog  ikke  alene  i  den  græske  Bygningskunst,  at  vi  finder  den  fuld¬ 
komne  Konformitet,  Romerne  søgte  i  mange  af  deres  bedste  Værker  med  Held 
at  efterligne  Grækerne;  ogsaa  Middelalderens  store  Kirkebygninger  frembyder  en 
udmærket  Harmoni  imellem  Enkeltheder  og  Helhed,  og  det  samme  maa  siges 
om  de  mange  skønne  Arbejder  fra  Renaissancetiden. 

Med  Hensyn  til  dette  Forhold  maa  man  dog  indrømme,  at  Architektens 
Stilling  er  særlig  vanskelig  lige  over  for  de  Fordringer,  der  stilles  til  hans  Værks 
Fuldkommenhed;  thi  jo  mere  kompliceret  et  Kunstværk  er,  jo  mere  behøves  til 
dets  Udførelse  Hjælp  og  Erfaringer  af  andre  Mennesker,  og  jo  vanskeligere  bliver 
det  at  frembringe  Harmonien.  En  Musiker  kan  selv  foredrage  sine  Komposi¬ 
tioner,  en  Billedhugger  og  en  Maler  kan  ved  eget  Arbejde  fremvise  deres  Idé¬ 
rigdom;  men  Architektens  Værk  er  saa  omfattende,  at  den  personlige  Indvirk¬ 
ning  ikke  er  tilstrækkelig  til  dets  Iværksættelse ;  han  maa  ikke  alene  have  de 
nødvendige  Kundskaber  og  Færdigheder,  som  Kompositionen  fordrer,  men  skal 
ogsaa  lede  alle  de  medvirkende  Kræfter,  der  ikke  kan  antages  at  have  Sans  for 

den  højere  Kunst;  han  maa  være  i  Besiddelse  af  Forstand,  Aand  og  Smag,  der¬ 
som  det  skal  lykkes  at  give  Værket  den  tilsigtede  harmoniske  Virkning.  Lige¬ 
som  i  Litteraturen  har  der  i  Kunsten  været  Tider,  da  man  satte  Konformiteten 
i  Højsædet,  rnaaske  med  lidt  for  vidtdreven  Iver,  men  som  dog  maa  indrømmes 
at  have  haft  en  overordentlig  opdragende  Indflydelse  paa  den  efterfølgende  Tid; 
en  saadan  Periode  var  hos  os  den  Tid,  da  Empirestilen  var  herskende,  og  som 
man  kan  betegne  ved  Værkerne  af  Bygmestrene  Harsdorff,  Hansen  og  Hetsch. 
Det  kan  vel  ikke  nægtes,  at  deres  Værker  paa  sine  Steder  frembyder  nogen 
Ensformighed  og  Tørhed;  men  man  kan  kun  bedømme  disse  Mænds  Arbejder 
paa  Baggrund  af  den  Tid,  hvori  de  levede,  de  Fordringer,  som  den  Gang  stil¬ 
ledes,  og  den  maadelige  Hjælp,  som  de  havde  at  støtte  sig  til  med  Hensyn  til 

Udførelsen,  og  man  vil  finde,  at  hvad  Konformiteten  angaar,  da  staar  deres 

Værker  højt  i  Forhold  til,  hvad  der  senere  er  udført.  Saaledes  maa  det  ind¬ 
rømmes,  at  der  i  Harsdorffs  og  Hansens  Bygninger  er  en  Storhed  i  Anlæget, 

som  nu  saa  ofte  savnes,  ligesom  Fletschs  Dekoration  af  Christiansborg  Slots  Indre 

frembød  en  Harmoni  og  Værdighed,  som  passede  fortrinligt  til  Kongeborgen ; 
med  Hensyn  til  Enkelthederne,  da  maa  jo  Søjlerne,  som  disse  tre  Kunstnere  har 
udført  paa  Amalienborg,  i  Roskilde  og  Karise  samt  paa  Christiansborg  Slot,  be¬ 
tragtes  som  mønsterværdige,  ligesom  der  vel  næppe  paa  nyere  Bygninger  findes 
mere  velproportionerede  Vindues-  og  Dørpartier. 

Og  naar  den  nyere  Tid  fordrer  mere  Karakterudtryk  i  Bygningens  Ydre, 
saa  bør  man  dog  betænke,  at  ogsaa  skønne  Former  har  Betydning,  og  at  gode 
Ideer  og  livlige  Tanker  altid  tager  sig  bedst  ud,  naar  de  udtrykkes  paa  en 
smagfuld  Maade. 


KJØBENHAVNS  KOMMUNALE  ARBEJDSANVISNINGSKONTOR. 


jøbenhavns  kommunale  Arbejdsanvisningskontor  har  i  Juni  Maaned  udsendt 


sin  tredie  Beretning,  for  Aaret  1904.  Denne  Institution,  hvis  Oprettelse 
blev  vedtaget  i  Kommunalbestyrelsen  den  2.  Juli  1900,  kan  se  tilbage  paa  2 1/2 
Aars  Virksomhed.  I  Overensstemmelse  med  Vedtægten  anviser  den  Arbejde  af 
enhver  Art  saavel  for  faglærte  Arbejdere  som  for  Handelspersonale,  Tyende  og 
unge  Mennesker,  der  ønskes  anbragte  i  Lære.  Anvisningen  er  gratis  og  om¬ 
fatter  baade  Mænd  og  Kvinder. 

I  sin  Helhed  maa  det  forløbne  Aar  betragtes  som  heldigt,  da  saavel  Ar¬ 
bejdsgivere  som  Arbejdssøgere  i  stigende  Grad  har  henvendt  sig  paa  Kontoret, 
og  da  man  har  Følelsen  af,  at  begge  Parter  ere  tilfredse  ved  paa  denne  Maade 
lettere  at  finde  hinanden.  Tiderne  betegnes  allevegne  fra  som  daarlige  og 
nedadgaaende ;  paa  Grund  heraf  tør  man  da  mulig  imødese  gunstigere  Tider, 
der  forhaabentlig  her,  som  andetsteds  i  Verden,  vil  vise,  at  det  navnlig  er  i 
opadgaaende  Tider,  at  Øjnene  ret  aabnes  for  det  hensigtsmæssige,  der  ligger  i 
en  Arbejdsanvisning,  som  er  bygget  paa  dette  Princip:  »at  skaffe  enhver  Ar¬ 
bejdsgiver  den  bedst  mulige  Arbejdskraft  og  enhver  Arbejdssøger  det  Arbejde, 
hvortil  vedkommende  i  Øjeblikket  bedst  egner  sig.« 

Der  er  i  det  forløbne  Aar  i  den  mandlige  Afdeling  anvist  ialt  11,692  Plad¬ 
ser,  af  hvilke  4,442  (altsaa  over  33  pCt.)  ere  besatte  med  faglærte  Haandvær- 
kere,  væsentlig  Skomagere  og  Skotøjsarbejdere,  Murere,  Snedkere,  Malere,  Ta¬ 
petserere  og  Sadelmagere,  Smede  og  Maskinarbejdere. 

Kontoret  har  ved  de  i  de  forløbne  Aar  indvundne  Erfaringer  faaet  bekræftet 
Rigtigheden  af  den  allerede  fra  Begyndelsen  raadende  Opfattelse:  at  Hovedopga¬ 
ven  maatte  være  at  staa  upartisk  overfor  begge  Sider  af  Klientelet,  saavel  Ar¬ 
bejdsgivere  som  Arbejdssøgere.  Det  har  da  ogsaa  vist  sig,  at  den  Frygt,  der  i 
Begyndelsen  næredes  fra  enkelte  Sider:  at  Kontoret  under  Strejker  og  Lock¬ 
outer  skulde  blive  nødsaget  til  at  tage  Parti  for  den  ene  eller  den  anden  af  de 
stridende  Parter  —  at  denne  Frygt  har  været  ugrundet.  Strejker  kendes  tid¬ 
ligere  i  Venteværelserne  end  inde  i  selve  Ekspeditionen,  og  for  Lock-outers 
Vedkommende  er  det  flere  Gange  sket,  at  der  fra  Arbejdsgivernes  Side  er  an¬ 
modet  om,  udtrykkelig  at  gøre  de  Arbejdssøgende  opmærksomme  fpaa,  at  der 
var  Uro  paa  den  paagældende  Arbejdsplads,  hvad  der  næsten  altid  har  haft  til 
Følge,  at  ingen  Arbejdssøger  har  villet  modtage  Anvisning.  Forresten  er  al 
Arbejdsanvisning,  der  indledes  under  urolige  Forhold,  alt  andet  end  heldig  for 
Kontoret;  thi  saasnart  Forholdene  i  de  »urolige  Hjørner«  atter  ere  bragte  i 
Orden,  ophører  Begæringen  om  Arbejdskraft,  der  ikke  har  bidraget  til  at  skabe 
roligere  Forhold  paa  Arbejdsmarkedet. 

I  Tyskland  nærer  man  iøvrigt  den  Opfattelse,  at  Anvisningskontorerne  have 
været  en  medvirkende  Aarsag  til,  at  Strejker  og  Lock-outer  ere  bievne  sjæld¬ 
nere  og,  naar  de  endelig  optræde,  da  kun  ere  af  kort  Varighed. 

Trods  de  arbejdsløse  Tider  har  Kontoret  i  1903  haft  61,981  Ekspeditioner 
(d:  22,311  Arbejdsgivere  og  39,470  Arbejdssøgere).  Man  nærer  derfor  ingen 
Tvivl  om,  at  kommer  der  bedre  Tider  og  Kontoret  kan  faa  Lov  til  roligt  at 
fortsætte  paa  den  en  Gang  betraadte  Bane,  da  vil  Kjøbenhavns  kommunale  Ar¬ 
bejdsanvisningskontor  ogsaa  fremtidig  kunne  hævde  den  —  man  tør  vel  sige  — 
ret  smukke  Position,  som  det  allerede  efter  2x/2  Aars  Virksomhed  har  skabt  sig. 

Af  Interesse  vil  det  være  at  se  Resultaterne  af  nedenstaaende  udenlandske 
Anvisningskontorers  Virksomhed  i  det  tredie  Leveaar  i  Sammenligning  med 
Kjøbenhavns. 

Anviste ; 


I 

Aar 

Mænd 

Kvinder 

Ialt 

afgjorte  Pladser 

Miinchen . 

.  1897 

18,186 

10,669 

28,85  5 

Stuttgart . . 

.  1897 

i  2,041 

2,925 

14,966 

Kristiania  . 

U273 

2,244 

5,517 

Kjøbenhavn  .  .  . 

.  1903 

11,692 

12,034 

23,726 

Der  synes  ikke 

at  være  Udsigt  til, 

at  Kontoret 

i  det 

kommende  Aar  vil 

blive  nødsaget  til  at  tænke  paa  større  Forandringer  eller  Udvidelser,  men  man 
haaber,  at  Kontoret  under  rolige  Forhold  maa  arbejde  sig  frem  mod  sit  For- 
maal:  upartisk  at  hjælpe  saavel  Arbejdsgivere  som  Arbejdssøgere;  thi  selv  om 
der  maatte  blive  Tale  om  at  flytte  den  kvindelige  Filial,  eventuelt  oprette  en  ny 
saadan,  vil  dette  jo  ikke  være  nogen  stor,  for  Publikum  i  Almindelighed  iøjne¬ 
faldende  Begivenhed;  og  om  end  en  vderligere  Udvidelse  af  det  mandlige 

Venteværelse  egentlig  er  ønskelig,  vil  en  saadan  Udvidelse  nok  kunne  udskydes 
endnu  en  Tid. 

Det  Felt,  paa  hvilket  Kontorets  Bestyrelse  mest  venter  Forandringer  i  1904, 
vil  sandsynligvis  blive  Samarbejdet  med  Byerne  udenfor  Kjøbenhavn  samt  Ud¬ 
landet.  Kontoret  i  Odense  synes  at  gaa  godt  fremad;  men  grundet  paa,  at 

dette  Kontor  ikke  befatter  sig  med  egentlig  Tyendeanvisning,  kan  der  ikke  dra¬ 
ges  statistiske  Sammenligninger.  I  enkelte  af  Landets  Byer  er  Tanken  om  Op¬ 
rettelsen  af  offentlige  Arbejdsanvisningskontorer  endnu  under  Debat  (Forretnings¬ 
føreren  har  i  det  forløbne  Aar  holdt  Foredrag  om  dette  Emne  i  forskellige  dan¬ 
ske  Byer),  og  man  maa  haabe,  at  Tanken  saavel  her  i  Landet  som  i  Sverrig 

maa  realiseres;  thi  det  er  klart,  at  jo  flere  lignende  »Udsigtspunkter«  der  findes, 

desto  lettere  vil  den  offentlige  Arbejdsanvisning  finde  frem. 

Bestyrelsen  for  »Kjøbenhavns  kommunale  Arbejdsanvisningskontor«  bestaar 
for  Tiden  af:  Borgmester  Dybdal  (Formand),  Raadmand  Klausen  (Suppleant), 
Borgerrepræsentanterne  Murmester  Gram,  Tapetserer  Jonsson,  Direktør  Bing 
(Suppleant)  og  Blikkenslager  Gustavsen  (Suppleant),  —  endvidere  som  valgte 
af  »Dansk  Arbejdsgiver-  og  Mesterforening«:  Snedkermester  Rostrup,  Fabrik¬ 
direktør  Caroc,  Ingeniør  Schøller,  Direktør  Goldschmidt,  Grosserer  Holten 
(Suppleant)  og  Murmester  Schumacher  (Suppleant)  —  samt  som  valgte  af  »De 
samvirkende  Fagforbund  i  Danmark«  :  Borgerrepræsentanterne  Martin  Olsen  og 
Hans  Jensen,  Forretningsfører  Valdemar  Olsen,  Fru  Olivia  Nielsen,  Formand 
Pedersen- Arup  (Suppleant)  og  Formand  Otto  Smitli  (Suppleant).  —  Forret¬ 
ningsfører  er  Herman  Beyer. 


FORSKELLIGT. 


Stadscirchitektembedet.  Fra  1.  August  fratræder  Prof.  Fenger  sit  Embede  som 
Stadsarchitekt,  og  fra  samme  Dag  konstitueres  Architekt  Wright  i  Embedet. 

¥ 

H.  C.  Ørsteds  Legat  i  Industriforeningen  er  tildelt  Mekaniker  C.  A.  Chri¬ 
stoffersen  for  den  af  ham  konstruerede  Maskine  til  Fremstilling  af  Hængsler, 
og  Cand.  pharm.  C.  Praem  for  det  af  ham  konstruerede  Apparat  til  Lyskopie¬ 
ring  ved  elektrisk  Lys. 

Rodlus  Statue  »/t:  Penseur«,  der  var  udstillet  paa  den  sidste  Salon,  vækker 
for  Tiden  Bevægelse  i  Paris.  En  Komite  er  bleven  dannet  for  at  købe  den  og 
skænke  den  til  Byen,  men  Municipalraadet  har  foreløbig  ikke  været  tilbøjelig  til 
at  modtage  det  omtvistede  Kunstværk.  Udenfor  den  lille  Skare  af  ivrige  Rodin- 
Beundrere  findes  der  en  betydelig  Mængde  kuntsforstandige  Borgere  i  Byen,  der 
ikke  kan  sé  nogen  Grund  til  at  opstille  en  Figur  som  denne  paa  offentlig  Gade ; 
de  mener,  at  den  maaske  kan  være  berettiget  i  »Luxembourg«  eller  »Petit 
Palais«,  men  modsætter  sig  bestemt,  at  den  anbringes  bag  Operaen,  hvor  Rodin- 
Komiteen  har  ønsket  den  opstillet. 

Udgiver:  AKADEMISK  ARCHITEKTFORENING.  —  Redaktør:  Architekt  K.  ARNE-PETERSEN 
Redaktionsudvalg:  Architekterne  EUGEN  JØRGENSEN  og  ALFR.  THOMSEN. 

Kontor:  Helgolandsgade  5.  Telf.  4525. 

Trykt  lios  Nielsen  &  Lydiche. 

VILLA  I  SNEKKERSTEN. 


VILLA  ARCHITEKT 

I  SNEKKERSTEN.  EMIL  JØRGENSEN. 

aa  Skrænten  ud  mod  Øresund  tæt  Syd  for  Snekkersten  Kro  er  der  siden 


-L  Efteraaret  1903  opført  en  Sommerbolig  for  Juvelerer  L.  Berth  efter  Teg¬ 
ninger  af  Architekt  Emil  Jørgensen. 

Bygningen  er  placeret  saa  højt  oppe  paa  Skrænten  (Stuegulvet  ca.  42  Fod 
over  Vandfladen),  at  man  fra  den  har  uhindret  Udsigt  over  Husene  i  Snekker¬ 
sten  og  Skotterup  til  Humlebæk  og  Nivaabugten,  men  man  har  samtidigt,  ved 
ikke  at  lægge  Bygningen  paa  Toppen  af  Skrænten,  sikret  sig  Læ  af  denne  for 
nordlige  og  vestlige  Vinde. 

Paa  en  Underbygning  af  kløvet  Granit  er  Stueetagen  opført  i  Grundmur 
og  iste  Sal  i  Bindingsværk.  Alt  ydre  Murværk  er  udført  med  haandstrøgne, 
gule  Sten,  skuret  og  hvidtet;  ydre  Træværk  i  Bindingsværk  og  Tag  er  malet 
med  Karbolin.  Taget  er  dækket  med  brune,  glaserede  Falstagsten. 

Boligen  er  forsynet  med  Møbler  efter  Tegninger  af  Maler  Møller-Jensen, 
der  ogsaa  har  været  ledende  ved  Fastsættelse  af  Farver,  saavel  ude  som  inde. 

Bygningsarbejdet  er  udført  i  Entreprise  af  Tømrermester  Johan  Andersen 
i  Skotterup. 


EN  BEMÆRKNING 

VEDRØRENDE  CHRIST1ANSBORGS  GENOPFØRELSE. 


Hr.  Redaktør! 


ndskyld,  at  De  har  maattet  vente  saa  længe  paa  denne  Opskrift  af  vor 


Samtale  i  Marts,  men  De  ved,  at  jeg  har  været  i  Udlandet  nogle 
Maaneder. 

Min  Udtalelse  fremkom,  som  De  vil  erindre,  i  Anledning  af  Martin  Borchs 
Artikel  i  dette  Blads  Nr.  17,  hvor  han  tog  Ordet  for,  at  man  burde  bevare 
og  kun  restaurere  Christiansborg  Slots  Hovedfacade,  der  efter  hans  Mening  var 
»et  storslaaet  Stykke  Architektur,  til  hvilket  vi  ikke  har  noget  Sidestykke  i 
Landet«. 

Det,  jeg  dengang  sagde,  var,  at  hvis  man  vilde  gaa  i  den  Retning,  skulde 
man  hellere  genopføre  Facaden,  saaledes  som  den  var  før  1794.  Om  denne 
kan  det  nemlig  med  Rette  siges,  at  den  var  noget  i  sin  Art  storslaaet,  hvad 
man  saa  end  kunde  indvende  imod  den.  Men  det  kan  ikke  med  Sandhed  siges 
om  Facaden  fra  1804:  hvis  der  er  noget  i  den,  som  fortjener  dette  Adjektiv, 
er  det  kun  Levninger  fra  1794;  det  andet  bør  hellere  kaldes  smaaligt. 

Hansen  sværmede  som  bekendt  for  det,  han  kaldte  den  ædle  Simpelhed ;  til 
Bedste  for  den  gjorde  han  Formerne  simplere,  men  derfor  blev  de  ikke  ædle: 
en  Værtshusholder  bliver  ikke  en  græsk  Atlet,  blot  fordi  han  trækker  Frakke 

og  Bukser  af,  optræder  som  Bryder  og  præsenterer  sine  svære  Lemmer;  det 

ædle  beror  paa  de  fine  Proportioner,  og  med  Hensyn  til  dem  var  Hansen  bundet 
af  de  eksisterende  Mure.  Hans  Bygning  blev  derfor  vel  stor,  men  ikke  stor¬ 
slaaet  (Størrelse  og  Storhed  er  forskellige  Begreber) ;  den  blev  kun  en  raseret 

Rococobygning,  fuld  af  hæslige  Misforhold,  som  dels  ikke  fandtes  i  den  ældre 
Bygning,  dels  var  overdækkede. 


Det  vilde  blive  for  vidtløftigt,  hvis  dette  skulde  paavises  paa  alle  Punkter, 
og  det  behøves  heller  ikke;  enhver,  der  har  en  Smule  rhytmisk  Sans,  vil  selv 
se  det  ved  at  sammenligne  Fig.  i  og  Fig.  2.  Jeg  skal  derfor  kun  eksempelvis 

FIG.  I.  CHRISTIANSBORG  FØR  1 794. 


henvise  til  den  ældre  Bygnings  kraftige  Afslutning  foroven,  der  er  bleven  til  en 
fattig  Gesims,  og  det  store  9-Fags  Midteparti  med  den  imponerende  Portal,  der 
er  bleven  afløst  af  seks  magre  Smaasøjler,  staaende  paa  en  skaldet  Mur. 


FIG.  2.  CHRISTIANSBORG  EFTER  1804. 


Jeg  vilde  derfor  anse  det  for  et  stort  Misgreb,  hvis  man  fulgte  Ftr.  Borch 
i  dette  Punkt.  Men  forøvrigt  haaber  jeg,  at  Spørgsmaalet  ikke  vil  faa  nogen 
Betydning,  thi  præterea  censeo :  denne  Fløj  af  Ruinen  bør  rives  ned  (se  min  Udtalelse 
i  Bladets  Nr.  4). 

V.  Klein. 

REPLIK  TIL  PROF.  STORCK. 


Af  Dr.  Mollerup. 


Prof.  Storcks  Svar  i  »Architekten«  for  23.  Juli  fremgaar,  at  mine  Bemærk- 


ii  ninger  om  hans  Fremstilling  af  Forholdene  i  Skibby  Kirke  have  gjort  den 
Nytte,  jeg  kan  ønske,  idet  Professoren  paa  væsentlige  Punkter  har  indrømmet 
Berettigelsen  af,  hvad  jeg  har  fremført.  Ikke  desto  mindre  bliver  hans  Resultat 
det,  at  mit  Svar  kun  har  suppleret  hans  Beretning  med  »nogle  Aarstal  og 
Navne«,  medens  jeg  i  Virkeligheden  har  paavist  det  Ubegrundede  i  den  Tendens, 
der  behersker  Professorens  Artikel,  ikke  mindst  dens  Udfald  mod  Nationalmuseet. 

Professoren  berigtiger  min  Fremstilling  derhen,  at  han  kun  i  1890  har 
deltaget  i  Synsmøderne  i  Skibby.  Men  det  var  jo  paa  dette  Møde,  at  Anvis¬ 
ningerne  til  Restaureringen  af  Malerierne  blev  givne,  og  at  de  ere  bievne  fulgte 
af  Maleren,  viser  den  anden  Synsforretning  1891,  hvori  Professoren  altsaa  ikke 
deltog.  Skøndt  der  ikke  findes  at  være  afgivet  nogen  Synserklæring  om  dette 
Møde,  ses  det  af  Kunstmaler  Rondahls  af  Synet  uimodsagte  Indberetning,  at  man 
har  været  tilfreds  med  Arbejdet  og  kun  gjort  enkelte  mindre  Udsættelser. 

Men  der  er  jo  heller  ikke  Tale  om,  at  Rondahls  Restaurering  mislykkedes; 
tværtimod,  den  synes  at  være  anerkendt  fra  alle  Sider.  Fejlen  laa  i  Anvendel¬ 
sen  af  Cementmørtelen,  der  udelukkende  skyldtes  de  bygningskyndige,  medens 
den  indstændig  fraraadedes  af  Museets  Sagkyndige,  Prof.  Kornerup.  Med  Vilje 
har  jeg  imidlertid  i  mit  første  Svar  til  Prof.  Storck  afholdt  mig  fra  at  paabyrde 
nogen  Enkelt  Skyld  for  denne  Fejl.  Enhver,  der  har  undersøgt  de  danske 
Restaureringers  Historie,  vil  finde  begaaede  Fejl  selv  hos  de  mest  sagkyndige. 
Kun  »per  ar  dua  ad  astra «. 

Professoren  har  imidlertid  suppleret  sit  Gensvar  med  nogle  Bemærkninger, 
som  trænger  til  Korrektiv.  Han  siger:  »Med  Hensyn  til  den  Istandsættelse,  der 
nu  foretages  paa  Apsisdekorationen,  vil  det  vist  forundre  flere  end  mig,  at  et 
saa  vigtigt  Arbejde  ganske  overlades  til  en  ung  ukendt  Mand,  som  Direktøren, 
der  ikke  kan  forudsættes  at  være  sagkyndig,  hverken  kan  vejlede  eller  kontrol¬ 
lere.  Dette  kan  ikke  siges  at  være  forsvarligt.« 

Disse  Bemærkninger  viser,  at  Professoren  ikke  har  søgt  at  skaffe  sig  Kend¬ 
skab  til  det  Arbejde,  der  i  de  sidste  8  Aar  er  udført  paa  Kalkmaleriets  Omraade 
af  Nationalmuseet.  Thi  ellers  vilde  han  ikke  have  kunnet  undgaa  at  lære  denne 
»unge«  Mands  Virksomhed  at  kende,  og  han  vilde  da  utvivlsomt,  forinden  han 
afsagde  en  saa  haard  Kendelse  i  en  saa  stødende  Form,  have  følt  det  som  en 
Pligt  at  skaffe  sig  fornøden  Kendskab  til  hans  Dygtighed.  Hvad  den  tekniske 
Fremgangsmaade  ved  den  sidste  endnu  ikke  fuldendte  Restaurering  i  Skibby 
Kirke  angaar,  foreligger  i  Nationalmuseets  Arkiv  det  udførligste  Materiale  til 
Oplysning  om  Kalkmaleriernes  Tilstand  saavel  ved  Begyndelsen  af  Arbejdet  som 
under  dets  forskellige  Stadier. 

SNEDKERE  FRA  BEGYNDELSEN  AF  DET  1 6.  AARH.  EFTER  TRÆSNIT  AF  JOOST  AMMON. 


SNEDKERLAVET. 


Den  20de  Juli  1904  kunde  Snedkerlavet  fejre  sit  350  Aars  Jubilæum.  Det 
ærværdige  Lav,  der  paa  selve  Festdagen  modtog  saa  mange  Lykønskninger 
fra  Foreninger  —  bl.  a.  Akademisk  Architektforening  — ,  Institutioner  og  Private, 
der  ere  komne  i  Berøring  med  det  i  Tidernes  Løb  og  skylder  det  Tak  og  Er¬ 
kendtlighed,  har  bl.  a.  fejret  den  sjældne  Mindedag  paa  den  værdigste  Maade 
ved  Udgivelsen  af  et  stort  og  smukt  udstyret  Værk  af  blivende  Værd:  » Snedker¬ 
lavet  1 J 54 — 1904 •  Livet  i  en  dansk  Haandvcerker organisation  gennem  9 jo  Aar. 

Af  R.  Berg .«  Det  er  en  Bog  paa  356  Sider  i  kvart  Format,  forsynet  med  21 1 

tildels  udmærkede  Illustrationer,  af  hvilke  de  fleste  ikke  tidligere  har  været  ud¬ 
givne,  gengivne  i  F.  Hendriksens  Reproduktionsatelier.  Teksten  skyldes  Indu¬ 
striforeningens  Sekretær,  R.  Berg.  Ved  den  grundige  Sagkundskab,  hvormed 
hele  det  betydelige  Stof,  der  findes  i  Lavets  Arkiv  og  Protokoller,  i  Rigsarkivet, 
Raadhusarkivet,  Kunstakademiets  Arkiv  m.  fl.  Steder  foruden  i  den  trykte  Lite- 
ratur,  er  gennemarbejdet,  og  ved  den  klare,  fængslende  Fremstilling  af  dette, 
som  gør  sit  til,  at  man  med  største  Interesse  følger  de  Billeder  af  en  bestemt 
afgrænset  Del  af  Samfundslivet  paa  forskellige  Tider,  som  oprulles  for  Læseren, 
har  Forfatteren  skabt  et  virkeligt  betydeligt,  kulturhistorisk  Værk,  der  paa  en 
smuk  Maade  supplerer  den  anselige  Literatur  om  beslægtede  Emner,  vi  alt  har. 
Snedkerlavet  fortjener  al  mulig  Tak  for,  at  det  har  benyttet  Lejligheden  til  sam¬ 
tidigt  med,  at  det  giver  et  Bevis  for  sin  Selvstændighed  og  Anseelse,  da  tillige 
at  give  dette  sit  Udtryk  gennem  et  Værk  af  denne  Art. 

For  »Architektens«  Læsekreds,  der  paa  saa  mange  Maader  kommer  i  Be¬ 
røring  med  alle  Haandværks  Udøvere,  vil  det  sikkert  have  Interesse  i  det  føl¬ 
gende  at  blive  bekendt  med  nogle  Udtog  af  det  foreliggende  Værk. 

*  * 

Egentlig  faglærte  Snedkere  træffer  vi  forholdsvis  sent  i  Danmark,  hvad  der 
tildels  skyldes  de  tarvelige  Forhold,  men  ogsaa  den  Omstændighed,  at  Behovet 
for  største  Delen  dækkedes  ved  Indførsel  fra  Hansestæderne.  Ligesom  paa  alle 
Handelsomraader  havde  disse  ogsaa  for  Snedkeriets  Vedkommende  hele  Forsy¬ 
ningen  ganske  i  deres  Magt,  og  de  synes  at  have  gjort  alt  for  at  hævde  Mar¬ 
kedet.  Saaledes  indeholder  f.  Eks.  de  lybske  Kistemageres  Skraa  fra  1508  en 
Bestemmelse  om,  at  den  Svend,  der  rejste  til  Danmark  for  at  arbejde  paa  sit 
Haandværk,  skulde  være  uværdig  til  at  blive  Mester  i  Liibeck.  Naturligvis  spil¬ 
lede  ogsaa  »Ziinftigheden«  en  Rolle  i  denne  Henseende,  da  der  i  Danmark  paa 
denne  Tid  endnu  ikke  fulgtes  nogen  »Handwercksgewohnheit«.  Danske  Arbej¬ 
dere  har  vistnok  for  det  meste  arbejdet  som  Lønarbejdere,  d.  v.  s.  de  havde 
som  Haandværkere  endnu  ikke  naaet  Selvstændighed,  var  endnu  ikke  blevet  Ar¬ 
bejdsledere,  men  arbejdede  i  Kundens  Hus,  under  hans  Opsyn.  Alt  tyder  paa, 
at  Snedkeriet  i  Danmark  endnu  kun  var  i  sin  Vorden,  og  at  det  havde  lang 
Tid  igen,  inden  det  fik  faste  Rammer  og  kom  i  den  Skolegang,  der  saavel  or¬ 
ganisationsmæssigt  som  fagligt  kunde  gøre  det  til  et  Haandværk,  værdigt  til 
Sammenligning  med  de  store  Kulturlande. 

Ved  Siden  af  det  egentlige  FIaandværksfag  synes  Billedskærerne  efterhaan- 
den  at  have  skilt  sig  ud  som  et  specielt  Fag  med  særlige  kunstneriske  Interesser. 
Især  i  Liibeck  dannede  Billedskærerne  Skole,  og  af  deres  Arbejder  lindes  ikke 
faa  rundt  om  i  Danmark  som  Altertavler  o.  1.  Af  særligt  berømte  Navne  kan 
her  nævnes  Claus  Berg,  Hans  Bruggemann  og  Melchior  Lorrichs. 

Midt  i  det  1 6.  Aarhundrede  faar  Danmark  et  Snedkerlav  i  Kjøbenhavn. 
Det  var  først  den  20.  Juli  1554,  at  det  lykkedes  Snedkerne  i  Lighed  med  andre 
Haandværk  at  faa  dannet  et  Lav  og  at  faa  Eneret  paa  »Embedet«.  Men  at  der 
ikke  har  været  nogen  stor  Udvikling  til  Stede  indenfor  den  kjøbenhavnske  Sned¬ 
kerstand,  derpaa  tyder  den  Omstændighed,  at  den  fra  at  tælle  5  Medlemmer 
omkring  Aaret  1510  kun  var  vokset  frem  til  at  tælle  9  Medlemmer  ved  Lavets 
Stiftelse  ca.  44  Aar  derefter. 

Den  nye  Snedker-Skraa  indeholdt  detaillerede  Bestemmelser,  ikke  alene  for 
Livet  indenfor  Lavshuset,  men  den  gav  sig  ogsaa  af  med  Lavsbroderens  sømmelige 
Vandel  udenfor  dette;  der  fordredes  saaledes,  at  han  skulde  gaa  i  Kirke  om 
Søndagen,  hvis  han  ikke  vilde  ifalde  en  Bøde  paa  8  Sk.  til  Bøssen  og  4  Sk. 
til  de  fattige.  Den,  der  vilde  optages  i  Lavet,  skulde  have  lært  Haandværket  1 
3  Aar  og  være  ægtefødt.  Og  engang  kommen  indenfor  Kredsen  tilhørte  han 
den  i  fuldeste  Maal  lige  til  sin  Død.  Ingen  Anklage  mod  en  Lavsbroder  fra  en 
anden  Lavsbroder  maatte  komme  direkte  til  Øvrigheden.  Den  skulde  først  fore¬ 
bringes  for  Lavet.  1  almindelige  Sager  var  det  Oldermand,  Bisidder  og  Stols¬ 
broder,  der  afsagde  Dommen ;  men  var  Sagen  af  alvorligere  Art,  blev  den  af¬ 
gjort  efter  alle  Lavsbrødres  »Sigelse«.  Og  ikke  blot  Lavsbroderen  selv  hørte 
Lavet  til,  men  i  lige  Maade  hans  Hustru,  Børn  og  Tyende.  Det  hele  var  som 

en  stor  Familie,  der  holdt  sammen  i  godt  og  ondt.  Var  der  Sygdom  og  Nød, 
traadte  Lavet  til,  og  ved  Dødsfald  fulgte  alle  den  døde  til  Graven.  Der  var  sat 
Skranker  for  Lavsbroderens  Produkton  i  flere  Retninger.  Arbejdet  skulde  være 
af  en  vis,  ensartet  solid  Beskaffenhed  og  udføres  for  en  rimelig  Betaling.  Han 
maatte  ikke  i  nogen  væsentlig  Grad  overskride  det  økonomiske  Niveau,  som  i 
Almindelighed  indtoges.  Hans  Hovedfortjeneste  skulde  være  det,  han  erhver¬ 
vede  ved  sine  egne  Hænders  Arbejde.  Havde  en  Mester  to  Medarbejdere,  var 


ALTERTAVLE  FRA  BREGNINGE  KIRKE.  AF  CLAUS  BERGS  SKOLE. 


det  endnu  lang  Tid  senere  hen  Højdepunktet  af  Forretning.  Adskilligt  tyder 
paa,  at  Snedkerne  meget  længe  har  staaet  paa  et  ret  primitivt  Udviklingstrin. 
Kongerne  synes  saaledes  ikke  at  have  benyttet  dem  ved  deres  Arbejder;  de 
holdt  deres  egne  fast  ansatte  Hofsnedkere  rundt  om  paa  Slottene,  foruden  at  de 
ved  særlige  Lejligheder  indkaldte  fremmede  Haandværkere.  Og  Kongernes 
Eksempel  fulgtes,  om  end  i  mindre  Maalestok,  af  Adelen  og  den  velhavende 
Borgerstand. 

Imidlertid  skete  der  efterhaanden  en  saadan  Indvandring  af  fremmed  Arbejds¬ 
kraft,  at  ikke  faa  Haandværksfag  helt  tabte  deres  nationale  Karakter  og  næsten 

udelukkende  kom  til  at  bestaa  af  tyske  Udøvere.  Navnlig  paa  Snedkerlavet  har 
den  fremmede  Indflydelse  været  meget  dybtgaaende ;  fra  et  beskedent  dansk 
Haandværk  blev  det  til  et  tysk,  og  det  nationale  Element  blev  fuldstændig 
kvalt.  Det  var  i  Tyskland,  at  Haandværket  stod  højest.  Derhen  maatte  alle 
danske  Haandværkere  drage,  hvis  de  vilde  lære  noget,  og  herhjemme  havde  de 
tyske  Haandværkere  den  største  Anseelse.  Intet  Under  da,  at  man  fuldstændig 
gik  op  i  det  tyske  og  efterlignede  det.  Haandværkets  Sprog  og  Sædvaner  blev 
tyske,  og  hele  Livsbetragtningen  rettede  sig  efter,  hvad  der  i  Haandværker- 
kredse  var  Skik  og  Brug  i  Tyskland.  De  tyske  »Handwercksgewohnheiten« 
blev  gældende  Lov  for  enhver  ærlig  dansk  Haandværker.  Men  lige  saa  vist 
som  den  tyske  Indvandring  har  haft  den  allerstørste  Betydning  for  vor  Haand- 
værkerstand  i  faglig-teknisk  Henseende,  lige  saa  sikkert  er  det,  at  den  gennem 
Berøringen  og  Sammensmeltningen  med  Tyskerne  fik  ligesom  noget  mere  social 
Rygrad  og  mere  Mod  til  at  hævde  sine  Rettigheder  overfor  al  Autoritets-Ind¬ 
blanding  end  nogen  Sinde  tidligere.  De  optraadte  skarpere  overfor  »Fuskere« 
og  »Bønhaser«,  gjorde  egenmægtigt  Vilkaarene  for  Indtrædelse  i  Lavene  vanske¬ 
ligere  og  dyrere  end  forhen.  Ved  Siden  heraf  klagedes  der  over,  at  Mestrene 
skruede  Priserne  op  paa  deres  Varer,  saa  at  Menigmand  vanskeligt  kunde  over¬ 
komme  at  købe  dem. 

Gennem  hele  det  16.  Aarhundrede  havde  den  opadstræbende  Kongemagt 
gjort  Forsøg  paa  at  reducere  Lavene  til  lydige  Organer  for  sin  Næringspolitik; 
derfor  ivrede  man  mod  Lavenes  Afspærringslyster,  der  holdt  en  Mængde  Hænder 
borte  fra  nyttigt  Arbejde,  og  mod  deres  Prisansættelser,  som  ikke  stemmede 
med  Regeringens  Lyst  til  at  regulere  Værdierne.  Christian  IV  udstedte  da  1613 
en  Forordning,  hvorved  al  Lavsrettighed  i  Danmark  ophævedes,  fordi  Lavene 
»paa  det  høieste  besvære  vore  Undersaatter  med,  hvad  de  hos  dem  skulde  lade 

gøre  og  forarbejde  - - saa  at  Menigmand  ikke  for  en  billig  Værd  kunde 

bekomme  det,  de  skulde  købe« ;  Aarsagen  hertil  var  den,  at  »enhver  her  i 
Riget  sin  Næring  og  Haandværk  ikke  uhindret  maa  bruge«.  Kongen  befaler 
derfor,  at  Borgmester  og  Raad  skal  fratage  Lavene  deres  Skraaer,  og  at  det 
fremtidig  skal  staa  enhver  frit  for  at  drive  sit  Haandværk,  naar  han  blot  svær¬ 
ger  sin  Borgered  og  svarer  borgerlig  Tynge  lige  med  Byens  andre  Indbyggere. 
Det  var  med  et  Pennestrøg  at  slaa  en  Streg  over  en  aarhundredgammel  Udvik¬ 
ling  og  i  Stedet  for  den  gamle  hævdvundne  Ordning  af  Produktionen  at  indføre 
fuldstændig  Næringsfrihed. 

Christian  IV’s  Forordning  af  1613  om  Lavsrettens  Ophævelse  naaede 
imidlertid  ikke  at  ændre  Lavsvæsenet.  Det  var  let  nok  at  skaffe  Lavsmestrene 
en  Del  Konkurrenter  paa  Halsen,  men  vanskeligt  paa  samme  Tid  at  skaffe  Ar¬ 
bejde  til  dem  og  at  udvide  Afsætningsomraadet.  I  første  Omgang  naaede  Kon¬ 
gen  da  heller  ikke  andet,  end  at  en  Mængde  Svende  straks  begyndte  paa  egen 
Haand  uden  at  tage  Borgerskab.  Den  kongelige  Forordning  havde  en  vis  de¬ 
moraliserende  Indflydelse.  Der  klages  over,  at  siden  Kgl.  Majestæt  har  frataget 
Haandværkerne  Skraaen,  fornerinnes  der  »iblandt  Lavsbrødrene  stor  Uenighed  at 
være  opkommen«,  saa  at  Brødrene  f.  Eks.  ikke  mere  vilde  lølge  Lig,  ligesom 
enhver  levede  efter  eget  Tykke.  Den  10.  Decbr.  1621  udstedte  Christian  1\ 
da  en  ny  Forordning,  hvis  Hensigt  var  at  hjælpe  Haandværket  »paa  Fode«, 

eftersom  dette  »en  af  de  fornemme  Aarsager  ere,  af  hvilke  næst  Gud  den  aller- 
mægtigstes  naadige  Velsignelse,  Lande  og  Rigers  Fremvækst  bekommes«.  Sned¬ 
kerlavet  fik  den  io.  Juli  1622  sin  nye  Skraa.  Naar  undtages  Forholdsregler 
mod  Mestrenes  tidligere  Afspærringstendenser  og  Prisansættelser  samt  mod  de 
sædvanlige  Gildelag  var  der  i  og  for  sig  intet  særligt  nyt  i  Skraaen.  Tvært¬ 
imod  var  de  enkelte  Bestemmelser  næsten  de  samme,  som  de  altid  havde  været. 
Det  er  Aanden  og  Tonen,  der  er  ny.  1  Stedet  for  den  gamle  broderlige  Over¬ 
enskomst,  hvor  man  i  gemytlig  Snakkesalighed  skrev  de  enkelte  Paragrafer  ned, 
eftersom  man  kom  i  Tanke  om  dem,  staar  vi  her  overfor  en  kold,  klar  og 
bureaukratisk  Orden.  Skraaen  er  ikke  længer  en  Vedtægt,  der  gælder  mellem 
Venner,  men  et  Politireglement,  hvorefter  der  kommanderes  over  en  Flok 
Undersaatter.  Alt,  hvad  den  gamle  Skraa  indeholdt  om  kollegialt  Samliv,  om 
Gilder  og  muntre  Drikkelag,  er  ubarmhjertigt  strøget.  Det  gjaldt  ikke  længere, 
docerede  de  merkantilistiske  Theorier,  at  Haandværkerne  sad  og  arbejdede  fol¬ 
deres  egne  private  Interesser  eller  lod  sig  begrænse  af  deres  tidligere  snævre 
Syn.  De  var  alle,  Mestre  som  Svende,  pligtige  til  at  arbejde  for  Statens  Flor 
o g  Fremvækst. 

Men  mod  den  Aand,  der  havde  besjælet  Christian  IV’s  Reformer,  dannedes 
en  kraftig  Reaktion,  særlig  paa  de  Omraader,  hvor  Kongen  havde  villet  tage 
Kampen  op  mod  Lavenes  Afspærringslyster  og  indre  Selvstændighed,  —  og  der 
var  næsten  ikke  en  eneste  Paragraf  i  Skraaen  af  1622,  uden  at  den  stadig  blev 
overtraadt. 

Ved  Midten  af  det  17.  Aarhundrede  herskede  Zunften  ubestridt  over  alt, 
hvad  der  hørte  Haandværket  til.  Ingen,  hvor  han  saa  siden  boede,  kunde  ud¬ 
øve  noget  Erhverv  uden  at  bøje  sig  for,  hvad  der  af  Mestre  og  Svende  i  de 
ledende  Byer  blev  anset  for  ret  Haandværksmanér.  Det  faldt  ingen  ærlig  Svend 
ind  at  tage  Arbejde  hos  en  Mester,  der  ikke  havde  lært  sit  Haandværk  tilbørligt 
eller  ikke  havde  været  paa  Vandring  det  foreskrevne  Antal  Aar.  Og  intet 
skulde  have  faaet  en  ærekær  Mester  til  at  antage  en  Svend,  der  ikke  var  »be- 
høvlet«  eller  havde  udstaaet  sine  Læreaar  i  den  vedtagne  Tid.  I  de  Byer, 
hvor  Lavet  ikke  var  ziinftigt,  eller  der,  hvor  intet  Lav  fandtes,  maatte  Mesteren, 
med  eller  mod  sin  Villie,  melde  sig  til  Optagelse  i  en  anden  By,  hvor  der 
fandtes  et  anerkendt.  Kun  som  Medlem  af  et  saadant  kunde  Mesteren  faa  sine 
Drenge  anerkendte  som  gyldige  Svende  eller  være  sikker  paa  at  faa  den  nød¬ 
vendige  Arbejdskraft,  naar  han  trængte  til  den.  Heraf  fulgte,  at  Lavene  i  de 
større  Byer  fik  et  vist  Herredømme  over  Lavene  og  Haandværkerne  i  de  min¬ 
dre  Stæder,  og  at  de  kunde  udbrede  deres  Indflydelse  viden  om.  Snedkerlavet 
i  Kjøbenhavn  havde  en  saadan  anerkendt  Stilling  for  de  fleste  Byer  paa  Sjælland, 
ja  endog  i  Norge  havde  det  Medlemmer. 

Denne  selvstændige  Stilling  maatte  være  den  nye  Regering,  der  kom  frem 
med  Enevælden,  i  høj  Grad  imod.  Der  gik  derfor  heller  ikke  mange  Aar,  efter 
at  Enevælden  var  indført,  før  den  begyndte  at  beskæftige  sig  med  Lavsvæsenet. 
Magten  og  Retten  var  alene  Kongens,  kun  ham  tilkom  det  at  udøve  den,  og 
al  den  Rettighed,  som  Lavene  havde  tilegnet  sig,  til  Trods  for  Lovenes  Bud, 
maatte  føres  tilbage  til  det  rette  Ophav.  Ved  Forordning  af  23.  Decbr.  1681 
om  Lavene  i  Købstæderne  i  Danmark  og  Norge  afskaft'ede  Christian  V  al  den 

Autoritet,  som  hidtil  havde  været  tillagt  Lavene,  paa  engang.  Alle  Lavsskraaer 
ophævedes;  kun  blev  det  rent  foreløbigt  tilladt  en  Række  Haandværk,  deriblandt 
Snedkerlavet,  at  beholde  de  Lavsartikler,  som  de  allerede  havde.  Men  det  mk 
fremdeles,  som  altid  før  og  senere:  Livet  var  det  stærkeste.  Enevælden  havde 
ikke  Magt  at  kvæle  Ziinftigheden ;  den  demokratiske  Stemning  blandt  Lavsbrø¬ 
drene  vedblev  at  være  den  herskende.  Den  fremskudte  Stilling,  der  var  tiltænkt 
Oldermanden  i  Spidsen  for  Lavets  Styrelse,  mere  som  en  Art  Stedfortræder  for 
Øvrigheden  end  som  de  menige  Lavsbrødres  udvalgte  Tillidsmand,  lykkedes  det 
aldrig  at  gennemføre. 

Lavets  økonomiske  Status  var  til  Tider  ret  daarlig;  ofte  maatte  de  forskel¬ 
lige  Oldermænd  gøre  betydelige  Udlæg  paa  Lavets  Vegne.  Men  for  den  rette 
Balances  Skyld  maa  det  dog  anføres,  at  det  ogsaa  kunde  have  udestaaende  For¬ 
dringer,  og  det  —  for  ikke  at  tale  om  de  resterende  Tidepenge  —  hos  selve 
Hans  Majestæt  Kongen.  Det  hændte  ikke  saa  sjældent,  at  Kongens  Kasse  var  i 
Bekneb  for  Penge  og  ikke  lod  haant  om  at  laane  et  Par  Hundrede  Daler  hos 
Lavene.  I  Aaret  1678  laante  Christian  V  saaledes  300  Rdlr.  hos  Snedkerlavet 
til  en  aarlig  Rente  af  6  pCt.  Nogen  stor  Lyst  til  at  være  Kongens  Kreditor 
var  der  ikke  hos  Lavet,  thi  som  Regel  var  Kongens  Kasse  i  de  Tider  en  daar¬ 
lig  Betaler,  og  det  kneb  i  høj  Grad  med  at  faa  Renterne,  end  sige  Kapitalen, 
og  fik  Lavet  saa  ogsaa  en  Gang  imellem  med  Aars  Mellemrum  nogle  Renter 
udbetalt,  saa  var  Omkostningerne,  der  var  forbundne  dermed,  saa  store  baade  i 
Tid  og  Penge,  at  Fortjenesten  gik  tabt.  Flere  Gange  senere  maatte  Lavet  for¬ 
strække  Kongen,  saaledes  1716  med  250  Rdlr.;  først  fire  Aar  efter  blev  den 
første  Rente  af  dette  Laan  udbetalt. 

I  Aaret  1724  købtes  Lavshuset  i  Grønnegade,  den  Ejendom,  som  Snedker¬ 
lavet  ejer  den  Dag  i  Dag. 

Med  den  sejrrige  Hævden  af  den  gamle  Ziinftighed  havde  Lavsvæsenet  her¬ 
hjemme  skudt  sin  sidste  Blomst.  Dets  følgende  Historie  er  en  langsom  Hendøen 
og  Mangel  paa  Tilpasnings-  og  Udviklingsevne.  Den  dybeste  Aarsag  hertil  laa 
i,  at  den  Samfundstilstand,  hvori  Lavsvæsenet  var  vokset  frem,  oa:  hvori  det 
passede,  var  ved  at  forsvinde.  Fremkomsten  af  nye  sociale  Fag,  af  en  ny  Sam¬ 
fundsordning,  af  nye  økonomiske  Anskuelser,  Evneløshed  hos  Haandværkerne  til 
at  følge  med  Tiden  og  tilegne  sig  dens  Fremskridt,  alt  forenede  sig  om  at  styrte 
Lavsvæsenet  fra  dets  gamle  Eneherredømme  over  Produktionen.  De  sociale  For¬ 
skydninger,  der  i  Løbet  af  det  17de  og  18de  Aarhundrede  foregik  indenfor 
Hovedstadens  Befolkning,  havde  en  afgørende  Indflydelse  paa  Haandværkerstan- 
dens  økonomiske  og  sociale  Tilværelse  i  nedad  gaaende  Retning.  Ved  Siden  af 
Lavene  oprettedes  en  ny  Klasse  Næringsdrivende,  de  saakaldte  Frimestre,  o:  Haand- 
værkere,  der  ernærede  sig  af  deres  Profession  »ved  egne  Hænder«,  undertiden 
med  Tilladelse  til  at  holde  en  Svend  til  Hjælp.  Som  Regel  var  Frimestrene 
gifte  Svende,  der  ikke  havde  Raad  til  at  komme  i  Lavet,  eller  som  af  andre 
Grunde  ikke  opfyldte  Betingelserne  for  at  blive  Lavsmestre. 

Ved  Midten  af  det  18de  Aarhundrede  var  der  gjort  dybe  Indhug  i  det  gamle 
Lavsvæsen.  Den  værste  Ulykke  var  dog  den,  at  selve  Haandværkerstanden  var 
sunken  saa  dybt  i  social  og  økonomisk  Henseende,  at  man  slet  ikke  mere  regnede 
med  den  og  ikke  fandt  den  berettiget  til  at  tale  med  om  dens  egne  Sager. 

Over  Haandværkerstanden  var  der  foruden  Handelsstanden  vokset  endnu  andre 
Klasser  op,  der  havde  skudt  Haandværkerne  yderligere  ned;  og  selv  om  der 
fandtes  enkelte  Dygtigheder  indenfor  Standens  Rækker,  saa  blev  den  dog  i  det 
store  og  hele  præget  af  den  Niveausænkning,  der  havde  fundet  Sted,  ligesom 
ny  Tilgang  kun  skete  fra  de  ringest  ansete  Klasser  af  Befolkningen.  Faguddan¬ 
nelsen  stivnede  i  Former,  der  ikke  længere  passede  til  Livet.  Lavsmesteren  trak 
sig  som  en  forskræmt  Snegl  tilbage  i  sit  Hus,  hver  Gang  der  var  Tale  om  For¬ 
andringer  eller  Fremskridt.  Naar  der  engang  imellem  skulde  udføres  et  særlig 
fint  Stykke  Arbejde  herhjemme,  slog  vore  hjemlige  Snedkeres  Evner  ikke  til. 
Alle  dygtige  og  fine  Snedkere  bleve  indkaldte  fra  Udlandet.  Dertil  kom  nu  ogsaa 
de  Uoverensstemmelser,  der  efterhaanden  gjorde  sig  gældende  mellem  Mestre  og 
Svende.  Mestrenes  Interesser  skiltes  i  stigende  Grad  fra  Svendenes,  og  derved 
ogsaa  deres  Hengivenhed  for  den  gamle  Zunft.  Denne  blev  mere  og  mere  et 
Vaaben,  Svendene  benyttede  mod  Mestrene;  bag  denne  vidste  de  at  skjule  alle 
deres  særegne  Standsfordringer,  Spørgsmaalene  om  Løn,  om  Arbejdstid,  Arbejds¬ 
anvisning  osv.,  saa  at  der  for  Mestrenes  Vedkommende  tilsidst  ikke  var  andet  for 
end  helt  at  opgive  den;  men  dermed  løstes  endnu  et  af  de  Baand,  der  bandt 
dem  sammen  indbyrdes  og  til  Lavet.  Mestrene  søgte  forgæves  at  hævde  deres 
gamle  patriarkalske  Højhed  over  Svendene.  I  det  17de  Aarhundrede  var  det 
især  om  det  disciplinære  Forhold,  at  Kampen  stod;  i  Slutningen  af  det  17de  og 
i  Begyndelsen  af  det  18de  Aarhundrede  kom  Lønspørgsmaalet  frem  i  forreste 
Række  og  blev  nu  det  fornemste  Tvistepunkt  mellem  Mestre  og  Svende. 

Det  gamle  Lavsvæsen  gik  under;  meget  godt  gik  til  Grunde  dermed,  men 
intet  kan  være  evigt.  Ud  af  dets  Ruiner  voksede  en  ny  Slægt  frem,  i  visse 
Henseender  maaske  mindre  sympathetisk,  men  stærkere  og  dygtigere  end  den 
gamle  til  at  tage  Tilværelseskampen  op.  (Fortsættes.) 


FORSKELLIGT. 


Paris.  En  Komite,  der  er  nedsat  med  det  Maal  for  Øje  at  bevare  gamle 
og  interessante  Monumenter  og  Bygningsenkeltheder  fra  Ødelæggelse,  har  nylig 
sat  sig  i  Bevægelse  for  at  fremdrage  en  Del  monumentale  Details  fra  det  smukke 
Chateau  d’lssy,  som  var  bygget  af  Bullet,  men  som  brændte  i  1871.  Det  er 
Hensigten  at  opstille  Resterne  af  Slottet  paa  en  Plads  i  Paris,  ligesom  Fragmen¬ 
terne  af  det  gamle  Hotel  de  Ville  og  Tuillerierne  nu  er  stillet  op  i  Park  Mon- 
$eau  og  i  Trocadéro.  Blandt  de  smukkeste  Dele,  som  endnu  er  bevarede  fra 
Slottet,  nævnes  den  prægtige  Fronton,  der  dog  er  noget  medtaget  af  de  preus¬ 
siske  Kanonkugler,  en  Jernport  fra  det  XVII.  Aarhundrede  og  et  meget  smukt 
udført  Smedejerns  Gitter. 

Den  samme  Komite  har  ogsaa  henvendt  sin  Opmærksomhed  paa  den  gamle 
Bygning,  der  staar  paa  Hjørnet  af  Rue  de  Poissy  og  Rue  des  Écoles,  der  engang 
dannede  en  Del  af  Bernardiner  Konventet,  der  blev  grundlagt  1245  af  Abbed 
Lexington.  Kirken  blev  tildels  ødelagt  under  Revolutionen,  og  Refektoriet  har 
senere  været  benyttet  som  Pakhus.  Det  er  nu  Hensigten  at  danne  et  Museum 
af  Bygningen,  og  deri  opbevare  parisiske  Antikviteter. 

JELLING  BY-  OG  SEMINARIESKOLE. 


Omtrent  midt  i  Jelling  er  samlet  det  mest  seværdige  af  det,  Byen  kan  byde 
paa.  Der  ligger  de  gamle  Kongehøje  med  Kirken  imellem  sig.  Der  ligger 
Seminariet  og  det,  som  dertil  hører.  Der  laa  ogsaa  den  gamle,  straatækte  Skole 
hævet  højt  og  frit  over  Byen,  og  paa  dens  Tomt  er  nu  rejst  den  Bygning,  som 
for  Fremtiden  rummer  Jelling  By-  og  Seminarieskole. 

I  det  lange  Navn  er  udtrykt  det  dobbelte  Forhold,  hvori  denne  Skole  staar. 
Paa  den  ene  Side  er  den  Byens  —  det  vil  sige  Befolkningens  —  Skole,  og  paa 
den  anden  Side  har  ogsaa  Seminariet  sin  Del  i  den.  Seminariets  Elever  mod¬ 
tager  nemlig  der  det  meste  af  deres  praktiske  Uddannelse. 

Ved  Planlæggelsen  af  Bygningen  maatte  der  særligt  tages  Hensyn  til  Ind- 


ARCHITEKT 
CHRISTOF.  HANSEN. 


JELLING  BY-  OG 
SEMINARIESKOLE. 


433 


rettelsen  af  3  Boliger  og  Etableringen  af  ulige  store  Klasseværelser,  idet  nogle 
af  disse  skulde  kunne  rumme  15  og  en  enkelt  Klasse  30  Seminarieelever  for¬ 
uden  Skolebørnene. 

Bygningen  har  Sokkel  og  Brystning  af  Granitbeton,  groftpudsede  og  hvidtede 
Murflader,  og  den  er  dækket  med  sortglaserede  Tag¬ 
sten.  Pilasterpartierne  i  Forsiden  staar  i  ganske  fladt 
Relief. 

I  Stueetagen  er  en  meget  stor  og  rummelig, 
terrazzobelagt  Forstue,  saa  stor,  at  den  i  ugunstigt 
Vejr  kan  tjene  som  Opholdssted  for  Skolebørnene  i 
Frikvartererne.  Fra  Forstuen  kommer  man  gennem 
særskilte  Garderoberum  ind  til  3  Klasseværelser  og  et 
Sløjdlokale.  Endvidere  fører  fra  Forstuen  en  Trappe 
til  iste  Sal,  der  indeholder  et  fjerde  Klasseværelse, 
Bolh 


Førstelæreren  —  til  denne  Bolig  fører 
yderligere  en  særlig  Hovedtrappe  — 
og  i  Sidefløjen  mod  Øst  en  Bolig  for 
Lærerinden.  2den  Sal  paa  Bygningens 
Midteparti  udgør  Bolig  for  Anden¬ 
læreren. 

Klasseværelser,  Gange,  Garderober 
og  Forstuer  er  oliemalede  2  Al.  6  Tom. 
op  paa  Væggene.  Resten  af  Væggene 
samt  Lofterne  er  hvidtede. 

Skolens  Materiel  er  holdt  i  enkle  Former  med  rolige,  stærke  Farver. 

Fra  Skolens  Brønd  pumpes  Vandet  op  i  Beholdere,  hvorfra  Ledninger  fører 
til  Vadsken  i  Skoleforstuen  og  til  de  3  Køkkener. 

Foran  Bygningens  Sy^d-  og  Vestside  er  en  6  Alen  bred  Forhave. 

Udgifterne  ved  Opførelsen  af  Bygningen  beløb  sig  til  ca.  35.800  Kr., 
hvoraf  Staten  udreder  de  to  og  Kommunen  den  ene  Trediedel. 

Tegningerne  er  udarbejdede  af  Architekt  Christof.  Hansen  i  Vejle,  der  tillige 
havde  Overtilsynet  med  Opførelsen.  Arbejdet  er  udført  i  samlet  Entreprise  af 
Snedkermester  R.  Højrup  i  Jelling. 

Skolebygningen  paabegyndtes  i  Maj  1903  og  var  saa  vidt  færdig,  at  den 
indviedes  i  Januar  1904,  men  gjordes  dog  først  helt  færdig  i  Juni  1904. 


SNEDKERLAVET. 


(Fortsat.) 


ra  Midten  af  det  18de  Aarhundrede  begyndte  der  atter  at  vaagne  en  i  lange 


r  Tider  ukendt  Interesse  for  Lavets  Sager.  Man  kunde  efterhaanden  atter 
staa  paa  egne  Ben  og  var  ikke  bange  for  nu  og  da  at  underkaste  Øvrighedens 
Beslutninger  en  ret  skarp  Kritik.  En  vis  Selvstændigbed  kom  til  Orde  og  gav 
Lavsmestrene  nye  Kræfter  til  at  fortsætte  Kampen  for  Lavsrettighederne,  efter 
at  Enevælden  ved  sine  Indhug  paa  disse  efterhaanden  havde  formindsket  Betyd¬ 
ningen  af  de  gældende  Lavsartikler.  Thi  hvor  moderne  man  end  følte  paa 
andre  Omraader,  saa  stod  man  stadig  paa  det  gamle  Standpunkt,  hvad  Lavs¬ 
rettighederne  angik,  og  i  dem  vilde  man  ingen  Forandring  taale. 

Det,  som  fremfor  noget  andet  havde  opbragt  den  offentlige  Mening  mod 
Lavsvæsenet,  var  de  ringe  Kaar,  som  særligt  de  gifte  Svende  arbejdede  under, 
og  de  Hindringer,  som  Lavene  rejste  mod  deres  Optagelse  paa  rimelige  og 
billige  Betingelser.  Der  rettedes  det  ene  Stormløb  efter  det  andet  mod  Lavs¬ 
væsenet.  Regeringen  var  raadvild,  og  som  saa  ofte  før  og  siden  greb  den  til 
den  Udvej  at  nedsætte  en  Kommission.  Frugten  heraf  var  Forordningen  af  21. 
Marts  1800.  I  denne  bestemtes  det  bl.  a.,  »at  enhver  indfødt  her  i  Staden 
arbejdende  Haandværkssvend,  naar  han  med  gyldige  Beviser  godtgør  at  have  i 
4  Aar  arbejdet  som  Svend,  enten  her  i  Landet  eller  paa  fremmede  Steder, 
skulde  have  Lov  til  at  nedsætte  sig  som  Frimester .«  Alt,  hvad  der  eksisterede 
af  ziinftige  Regler  (saasom  Behøvling,  Traktement  ved  Aflæggelsen  af  Svende¬ 
eller  Mesterprøver,  Omskuningen  o.  s.  v.),  blev  forbudt.  At  Ziinftigheden  ved 
denne  Bestemmelse  led  et  stort  Skaar,  er  sikkert.  Fuldstændigt  ophævet  blev 
den  dog  selvfølgelig  ikke.  Endnu  i  lange  Tider  maatte  enhver  Haandværks- 
mand  kunne  sin  »Gruss«  og  være  i  Besiddelse  af  sit  »Kundschaft«,  hvis  han 
vilde  frem  i  Verden.  For  Mestrene,  der  allerede  længe  havde  set  skævt  til 
Ziinften,  var  det  derimod  et  Fremskridt  af  stor  Værdi,  at  Forordningen  bestemte, 
at  Halvdelen  af  Stadens  32  Mænd  for  Fremtiden  skulde  bestaa  af  Kunstnere, 
Fabrikører  og  Haandværkere.  Dermed  faldt  en  af  de  gamle  Skranker,  der  siden 
Middelalderen  havde  holdt  Haandværkerstanden  nede  som  en  Kaste  for  sig. 

Den  faglige  Dygtighed  var  i  Stigen.  Fra  Regeringens  Side  var  denne  Be¬ 
vægelse  blevet  støttet  ved  en  Række  Reformer,  hvis  Formaal  var  at  fremme 

KAAAOX 

paIh 


Haandværkernes  Ud¬ 
dannelse.  Der  indret¬ 
tedes  saaledes  Svende¬ 
prøver  og  bestemtes 
— •  under  Struensees 
Regimente  • — ,  » paa 

det  de  rigtige  Grund¬ 
sætninger  i  Tegning 
kunde  udbredes,  ikke 
alene  blandt  Kunstnere, 
men  endog  iblandt 
Haandværkere,  som  be¬ 
høve  Tegning«,  at  alle 
i  Kjøbenhavn  værende 
Professionister  og 
Haandværkere  skulde 
tilholde  deres  Lærlinge 
flittigt  at  besøge  Aka¬ 
demiet,  hvis  Undervis¬ 
ning  skulde  være  gratis 
for  alle  og  enhver, 
uden  Hensyn  til  deres 
Stand.  Akademiet  fik 
senere  alle  Mesterstyk¬ 
ker  til  Approbation,  et 
Hverv,  det  beholdt,  lige 
til  Lavsvæsenet  og  Me¬ 
sterprøverne  med  dette 
ophørte  med  Ikraft¬ 
trædelsen  af  Nærings¬ 
loven  af  1857. 

Efter  de  gode  og 
lyse  Tider  ved  Over¬ 
gangen  fra  det  18de  til 
det  1 9de  Aarhundrede 
kom  Nødstilstanden, 
som  foraarsagedes  ved 
Krigsbegivenhederne  og 
navnlig  Fastlandsafspær¬ 
rings-Systemet.  Vel¬ 
standen  viste  sig  kun 
at  være  bygget  paa 
Sand,  og  da  den  Guld¬ 
flod,  som  for  en  kort 
Tid  havde  løbet  gen¬ 
nem  vort  Land,  søgte 

sig  et  andet  Leje,  da  blev  Danmark  atter,  hvad  det  i  Aarhundreder  havde 
været,  »et  lidet,  fattigt  Land«.  Alle,  hvad  enten  de  var  beskæftigede  med 
Landbrug,  Handel  eller  Haandværk,  fra  de  højeste  til  de  laveste,  sugede 
kummerligt  paa  Labben  og  var  nødte  til  at  nægte  sig  alt  udover  det  nødven¬ 
digste.  Snedkerlavet  trængtes  meget  ved  Konkurrence  og  Skærmydsler  med 
andre  Fag,  saasom  Stolemagerne  og  1  ømrerne  og  ikke  mindst  Marskandiserne, 
en  Klasse  Næringsdrivende,  som  Haandværkerne  med  lidt  mere  Lethed  i  Be¬ 
vægelsen  vilde  kunne  have 
holdt  Stangen,  men  som 
efterhaanden  blodsugede  dem, 
ja  gjorde  en  Mængde  af  dem 
til  sine  Livegne,  ja  næsten 
Trælle. 

Det  var  Slægten  fra  Tre¬ 
diverne  og  Fyrrerne  forbe¬ 
holdt  at  sætte  nye  Fjedre  og 
nye  Hjul  ind  i  det  gamle 
Maskineri;  dens  Mænd  havde 
færdedes  ude  i  en  større  Ver¬ 
den  og  følt  og  levet  med  i 
den  nye  Tids  mere  bevægede 
Tanker.  En  Foregangsmand 
var  Snedkermester  Johannes 
Lassenius  Kramp,  som  1833 
i  en  Piece  med  Titel:  »Kjø¬ 
benhavns  Snedkerlaug  i  dets 
sørgelige  Tilstand  ved  Ind¬ 
greb  af  Tømrere,  Marchan- 
disere  og  Fuskere  i  dets  Ret¬ 
tigheder  samt  dets  Indretnin¬ 
gers  Forfald«  paaviste  Mang¬ 
lerne.  Efter  hans  Forslag 
blev  »Foreningen  af  Snedkere 
til  Kundskabers  Fremme  i 
Professionens  Theori«,  senere 
kaldet  »Tegneforeningen«, 

dannet  1837,  »Haandværkerforeningen«  stiftet  1840  og  »Det  tekniske  Selskab«  1843. 
Man  levede  i  en  Gæringens  Tid,  hvoraf  de  Mænd  fremgik,  som  skulde  se  det 
gamle  Lavsvæsens  Nederlag  og  Haandværkets  Genfødelse  paa  et  helt  nyt  Grundlag. 

Den  27.  December  1857  udkom  Næringsloven.  Den  nærmeste  Tid  før  og 
efter  den  hører  til  de  mest  bevægede,  den  danske  Haandværkerstand  nogensinde 
har  gennemgaaet.  Man  var  indenfor  denne  paa  det  rene  med,  at  blev  Loven 
vedtaget,  var  den  en  fuldstændig  Kuldkastelse  af  det  Grundlag,  hvorpaa  Haand- 
værkerstandens  Udvikling  hidtil  var  foregaaet.  Intet  Under  da,  at  hele  den 
danske  Haandværkerstand  rejste  sig  og  for  første  Gang  optraadte  samlet  som 
Stand  til  Værn  for  de  nedarvede  Rettigheder.  Snedkerlavet  deltog  ivrigt  i 

Kampen,  men  Stemningen  var  i  den  Grad  mod  Lavene,  at  der  intet  var  at 
opnaa  for  dem.  Det,  Kampen  tilsidst  særligt  havde  drejet  sig  om,  var  Mester¬ 
prøven.  Den  Rest  af  Fagprøver,  der  blev  tilbage  ved  Bestemmelsen  i  Nærings¬ 
lovens  §  27  om  frivillige  Duelighedsprøver,  lod  man  i  høj  Grad  haant  om; 
den  kunde  være  god  nok  for  Drenge,  men  sømmede  sig  ikke  for  Mestre.  Saa 
overbevist  var  den  datidige  Haandværkerstand  om  Nødvendigheden  af  en  Mester¬ 
prøve,  at  der  indenfor  mange  Lav  blev  gjort  Forsøg  paa  at  bibeholde  den  ad 
frivillig  Vej.  Kun  derved  mente  man  overfor  Offentligheden  tydeligt  at  kunne 
vise,  at  der  ingen  Fuskeri  var  med  i  Spillet.  Mesterprøven  vilde  for  Fremtiden 
komme  til  at  staa  som  et  Vidnesbyrd  om  en  højere  Rang  overfor  den  Flok 
Bønhaser,  der  nu  vilde  fare  hærgende  ind  over  Haandværkets  Enemærker.  Lavet 
gjorde  alt,  hvad  det  fornraaede,  for  at  bevare  Prøven,  ogsaa  efter  at  Nærings¬ 
loven  var  traadt  i  Kraft.  Da  der  skulde  udarbejdes  nye  Love,  som  skulde  gælde 
fra  1.  Januar  1862,  var  der  paa  Foranstaltning  af  Haandværkerforeningen  optaget 
en  Bestemmelse  om,  at  den,  der  for  Fremtiden  vilde  optages  i  Lavet,  skulde 
»bevise  sin  Duelighed  i  Haandværket«.  Men  heller  ikke  denne  forholdsvis 
uskyldige  Bestemmelse  vilde  Autoriteterne  gaa  med  til.  Indenrigsministeriet 
nægtede  at  indstille  de  nye  Love  til  kongelig  Stadfæstelse,  hvis  den  paagældende 
Bestemmelse  ikke  udtoges.  Heri  maatte  Lavet  falde  til  Føje,  og  Optagelses- 
vilkaarene  kom  da  kort  og  godt  til  at  lyde  paa,  at  enhver,  der  havde  Borger¬ 
skab  som  Snedker,  kunde  optages. 

Saaledes  stod  da  den  gamle  Haandværkerslægt  efter  sin  egen  Mening  værge¬ 
løs  overfor  Fremtiden.  Den  bøjede  Hovedet  og  ventede  paa,  at  Syndfloden 
skulde  komme,  at  Haandværkerstanden  skulde  blive  ruineret  og  prisgivet  Fuske¬ 
riet,  og  Købstæderne  gaa  til  Grunde.  Udviklingen  kom  imidlertid  til  at  gaa  i 
en  anden  Retning.  Den  Elendighed,  der  ventedes,  kom  ikke.  Dygtigheden 
blandt  Haandværkerne  tog  langtfra  af,  og  Fattigdommen  tvang  dem  ikke  i  Knæ. 
Næringsfriheden  stod  med  Tidens  og  Udviklingens  Ret  overfor  det  gamle  Lavs¬ 
væsen,  som  ikke  mere  formaaede  at  skyde  friske  Skud,  og  har  ogsaa  bidraget 
sit  til  at  give  mange  Haandværkere  et  Skub  fremad,  som  de  maaske  ikke  ellers 
vilde  have  faaet.  Et  bliver  der  imidlertid  tilbage,  naar  Næringsfrihedens  Regne- 
brædt  skal  gøres  op,  som  den  ikke  kan  frikendes  for,  og  det  er,  at  den  brat 
overskar  al  Overlevering  og  opløste  den  Organisation,  der  i  Hundreder  af  Aar 
havde  holdt  Haandværkerne  sammen.  Og  en  Ting  til.  Næringsfriheden  blev 
ikke  for  de  smaa  den  Frihed  til  at  arbejde  og  til  uhindret  at  tjene  det  daglige 
Brød,  som  Tiden  havde  drømt  om.  Den  brød  nye  Baner,  gav  Udsigt  til  nye 
Maal  for  dem,  der  havde  Kræfterne,  Dygtigheden  og  Udholdenheden.  Men  i 
dette  Kapløb,  hvor  Manchestertheoriernes:  laissez  faire,  laissez  aller  blev  Feltraabet, 
var  der  mange,  der  blev  rendt  over  Ende. 


PRISOPGAVE  UDSTEDT  AF  DEN  TEKNISKE  FORENING  1904. 

Efterhaanden  har  lærn  (herunder  Staal)  og  Forbindelser  af  Jærn  og  Cement¬ 
mørtel  (Monier,  Hennebique  m.  m.)  vundet  videre  og  videre  Udbredelse; 
fra  oprindelig  kun  at  have  været  benyttet  ved  de  store  Konstruktioner  finder  disse 

Materialier  alt  nu  en  meget  udstrakt  Anvendelse  i  den  almindelige  Husbygning. 
Bygningslovgivningen  tilsteder  Anvendelsen,  naar  disse  Materialier  og  de  deraf 
fremstillede  Konstruktionsdele  i  Styrke,  Brandsikkerhed  og  andre  Henseender  ikke 
staar  tilbage  for  de  Materialier  og  Konstruktionsdele,  som  nævnte  Lovgivning 
hjemler;  men  medens  de  paagældende  Love  giver  ret  indgaaende  Regler  for  de 
endnu  hyppigt  anvendte  Materialier,  Træ  og  Mursten,  savnes  enhver  Vejledning 
med  Hensyn  til  Anvendelsen  af  de  ovenfor  nævnte  Materialier. 

Det  tør  derfor  siges  at  ville  være  af  ret  betydelig  Interesse  baade  for  Au¬ 
toriteterne  og  for  Landets  Teknikere  at  tilvejebringe  en  saadan  Vejledning,  hvis 
Hovedresultater  mulig  endog  kunde  komme  til  at  danne  Grundlag  for  et  til  Byg¬ 
ningsloven  knyttet  Regulativ,  og  den  tekniske  Forening  har  derfor  besluttet  at 
udstede  følgende  Prisopgave  om  dette  Emne: 

Støttet  paa  foreliggende  theoretiske  og  praktiske  Undersøgelser  og  om  muligt  paa 
personlige  Erfaringer  at  give  en  Fremstilling  af  Anvendelsen  i  Etageadskillelser  af 
valsede  J ær  nbjælker  og  af  Cement-Jærn-Konstruktioner,  særlig  med  Hensyn  til  Dimen¬ 
sionering ,  Udførelse ,  konstruktive  Fordele  og  økonomiske  -  Forhold. 

Fremstillingen  maa  saa  vidt  muligt  søge  at  resultere  i  let  anvendelige  Regler 
for  valsede  Jærnprofilers  Anvendelse  i  Husbygningen,  saaledes  som  disse  forefindes 
for  Træbjælkers  Vedkommende  og  i  let  overskuelige  Regler  for  den  kombinerede 
Anvendelse  af  Jærn  og  Cementmørtel. 

For  den  bedste  fyldestgørende  Besvarelse  af  den  stillede  Prisopgave  udsætter 
den  tekniske  Forening  med  Understøttelse  af  den  Råben -Levetzauske  Fond  en  Præmie 
af  500  Kr.  Bedømmelsen  har  Foreningens  Bestyrelse  overdraget  et  Udvalg,  be- 
staaende  af  Murermester  Broe,  Architekt  Gnudtzmann,  Direktør  Helweg,  Tømrer¬ 
mester  Mertins,  Havnebygmester  Møller  og  Professor  Ostenff.ld.  Foreningen 
er  berettiget  til  at  lade  den  præmierede  Besvarelse  offentliggøre. 

Besvarelser  forsynede  med  et  Motto  eller  Mærke  og  ledsagede  af  forseglede, 
paa  samme  Maade  betegnede  Konvoluter,  som  indeholder  Oplysning  om  Forfatte¬ 
rens  Navn  og  Adresse,  indsendes  senest  den  iste  November  iyoy  til  Foreningens 
Sekretær. 

Eksemplarer  af  Prisopgaven  kan  erholdes  i  Vilh.  Priors  Hof  boghandel, 
Købmagergade  52,  Kjøbenhavn  K. 


FORSKELLIGT. 

Det  kgl.  Hoftheater  i  Kassel  vil  faa  en  ny  Bygning,  der  skal  opføres  efter 
Tegninger  af  Architekt  Karst  i  Kassel.  Bygningen  vil  komme  til  at  ligge  paa 
Friedrichsplatz.  Omkostningerne  ved  Opførelsen  vil  beløbe  sig  til  2.300.000 
Mark,  af  hvilke  Byen  Kassel  bidrager  de  300.000  Mark. 

RIBE  DOMKIRKE. 


Den  7.  August  foretoges  den  højtidelige  Indvielse  af  Ribe  Domkirke  efter 
den  gennemgribende  Restaurering,  der  er  foretaget  under  Architekt,  Pro¬ 
fessor  H.  C.  Ambergs  Ledelse  siden  Aaret  1883. 

Den  gamle,  ærværdige  Domkirke,  hvis  Opførelse  maa  henlægges  til  den 
første  Trediedel  af  det  12te  Aarhundrede,  har  siden  da  maattet  undergaa  ad¬ 
skillige  Forandringer  og  erhvervet  flere  Tilbygninger,  som  har  givet  den  et 
ganske  andet  Udseende,  end  den  oprindeligt  havde.  Ikke  mindst  skyldes  dette 


RIBE  DOMKIRKE. 

DET  INDRE  SET  MOD  ORGELET. 

de  Ildebrande,  der  har  hærget  den.  Saaledes  brændte  den  allerede  i  1176 
sammen  med  hele  Ribe  By;  særligt  gik  det  ud  over  Kirkens  Vestparti  med 
dets  ejendommelige  Kor.  Dette  blev  da  omdannet  til  en  Forhal.  Atter  i  1242 
opstod  der  Brand;  da  man  efter  denne  skulde  begynde  paany  at  istandsætte 
Loftet,  kunde  man  ikke  bekvemme  sig  til  at  bibeholde  dette  som  fladt  Træloft, 
men  slog  i  Stedet  derfor  Hvælvinger  over  Kirkerummet  i  Overensstemmelse 
med  den  nye  Stil,  Spidsbuestilen,  som  nu  skød  frem.  Men  Murene  var  ikke 
stærke  nok  til  at  taale  Hvælvingernes  Sidetryk  og  truede  allerede  i  1266  med 
at  styrte  ned.  Man  maatte  altsaa  give  sig  til  at  stive  Overdelen  af  og  bygge 
Hvælvinger  indenfor  Triforierne.  Samtidigt  opførtes  det  store  Taarn  —  i  Smag 
med  hvad  der  kendtes  fra  Nederlandene  og  Flandern  —  som  et  stort  »Barfred«. 
Medens  Kirken  ellers  var  opført  af  hugne  Sten,  rhinsk  Tuf,  byggedes  dette  store 

Taarn  af  røde  Mursten.  En  uheldig  Skæbne  syntes  at  hvile  over  Kirken  med 
alle  dens  nye  tilkommende  Dele;  thi  allerede  i  1283  styrtede  Taarnet  ned  og 
dræbte  mange  Mennesker,  —  og  først  omkring  1330  kan  det  antages,  at  det 
atter  stod  færdigt  opbygget. 

Men  Kirkens  oprindelige  Skikkelse  forandredes  mere  og  mere,  navnlig  da 
man  nu  var  kommet  stærkt  i  Gang  med  at  stifte  Altere  i  dertil  indrettede 
Kapeller  for  sin  Sjæls  Frelse.  Der  opførtes  saaledes  Kapellet  »Bethlehem«,  for 
St.  Nikolai  og  for  St.  Laurentius  —  alle  i  gothisk  Stil  med  spidsbuede  Vinduer 
og  takkede  Gavle  og  med  røde  Mursten  som  Bygningsemner  —  og  endvidere 
den  mærkelige  Udvidelse,  den  saakaldte  »Omgang«,  som  bestod  i  en  lang, 


RIBE  DOMKIRKE. 

DET  INDRE  SET  MOD  ALTERET. 

hvælvet  Bygning,  der  med  tre  Fløje  omsluttede  en  fri  Plads,  »Lindegaarden«. 
Den  brugtes  til  kirkelige  Optog. 

Atter  1402  brændte  største  Delen  af  Ribe  og  Kirken  med;  men  takket 
være  Hvælvingerne  holdtes  liden  borte  fra  Kirkerummet  nedenunder.  I  1549 
faldt  under  et  Uvejr  Overdelen  af  Gavlen  paa  søndre  Kors  Fløj  ned,  men  — 
hvad  værre  var  —  i  1594  styrtede  hele  det  store  Taarn  med  et  mægtigt  Brag 
sammen,  en  Katastrofe  man  burde  have  kunnet  forudse,  eftersom  man  ved  en 
Undersøgelse  et  Par  Aar  i  Forvejen  havde  fundet  hele  Bjælkeværket  raadnet. 
Det  næste  Aar  begyndte  man  atter  at  opføre  Taarnet.  Tidligere  havde  dette 
været  afsluttet  af  4  Spidsgavle  med  Tagrygninger,  der  løb  sammen  i  Midten, 
hvor  der  maaske  oprindeligt  har  staaet  et  Spir;  man  vilde  nu  gerne  have  et 
højt  Spir,  og  Tegninger  udarbejdedes  hertil,  men  Omkostningerne  blev  for  store, 

RIBE  DOMKIRKE. 
ALTERET. 


og  man  nøjedes  derfor  med  slet  intet  Spir  at  lave  og  i  Stedet  at  afslutte  Taarnet 
med  en  Platform,  saaledes  som  det  endnu  er  Tilfældet. 

Der  kom  trange  Tider  for  den  gamle  Domkirke,  den  forfaldt  mere  og 
mere  og  stod  i  Fare  for  helt  at  smuldre  hen.  En  Hovedistandsættelse  foretoges 
ved  Aaret  1 738,  Hofbygmester  Thurah  anslog  Omkostningerne  til  ca.  22.000 
Rdlr. ,  men  da  Bygmester  Kaj  Stallknecht,  der  havde  megen  Erfaring  paa  disse 

Omraader,  mente  at  kunne  gøre  det  for  15.000  Rdlr.,  blev  Arbejdet  overdraget 
ham.  Det  blev  dog  ca.  20.000  Rdlr.,  og  Kirken  moderniseredes  i  Rokokostil. 
Men  Istandsættelsen  kan  ikke  have  været  meget  grundig,  og  det  varede  ikke 
længe,  før  Kirken  kom  til  at  ligne  en  Ruin.  Den  Restaurering,  som  derefter 
blev  foretaget  i  Slutningen  af  det  18de  Aarhundrede,  havde  mest  Karakteren  af 
en  Plyndring.  Mariataarnet  blev  revet  ned,  ligeledes  Kapitelshuset,  St.  Nikolais 
Kapel  samt  Vaabenhuset,  Kirkens  Inventar  blev  ødelagt,  og  en  sortgraa  Kønrøgs- 
farve  dækkede  alt  til,  saaledes  som  det  var  overensstemmende  med  Tidens  Smag. 

Med  det  19de  Aarhundredes  Begyndelse  vaagnede  Sansen  for  Oldtiden  og 
Middelalderen,  ogsaa  for  Architekturen  fra  de  Tider;  Mænd  som  Vedel  Simonsen, 
Worsaae  og  N.  L.  Høyen  gik  i  Spidsen  for  denne  Bevægelse.  I  Løbet  af 
Sommeren  1830  undersøgte  Høyen  Ribe  Domkirke  med  stor  Grundighed  og 
vakte  almindelig  Opmærksomhed  for  den.  I  1838  gjordes  Overslag  over  Ud¬ 
gifterne  ved  en  ny  Restaurering;  faa  Aar  derefter  foretoges  en  Indsamling  over 
hele  Riget,  der  indbragte  13.665  Rdl.,  hvortil  Staten  tilskød  7000  Rdl.  Istand¬ 
sættelsen  foregik  i  Aarene  1840 — 45  under  Ledelse  af  Architekt  N.  S.  Nebelong. 
Pengemidlerne  var  jo  kun  knappe ;  i  Betragtning  heraf  maa  Restaureringen  kaldes 
respektabel,  og  den  gjorde  paa  vigtige  Punkter  godt,  hvad  tidligere  Tider  havde 
forsyndet  sig.  Forøvrigt  var  det  egentlig  kun  det  Indre,  der  blev  rørt;  det  Ydre 
vedblev  at  se  ret  forfaldent  og  usselt  ud,  ingenlunde  svarende  til  Bygningens 
historiske  og  kunstneriske  Værd. 

I  Byen  Ribe  selv  var  der  en  Mand,  som  havde  den  mest  levende  Interesse 
for  Domkirken,  og  hvis  Navn  fortjener  at  mindes,  naar  Talen  er  om  denne 
Bygning.  Det  var  daværende  Adjunkt  ved  Kathedralskolen,  nuværende  Sogne¬ 
præst,  Dr.  phil.  Jacob  Helms,  hvis  Værk  »Ribe  Domkirke«  (1870)  er  kendt  for 
Alle,  der  interesserer  sig  for  vor  hjemlige  Bygningskunst,  og  som  staar  som  et 
Mønster  ved  sin  videnskabelige  Grundighed.  Han  holdt  Interessen  vaagen  hos 
sine  Landsmænd,  og  efterhaanden  kunde  man  indse,  at  heller  ikke  den  sidst 
foretagne  Restaurering  var  tilstrækkelig;  det  kunde  ikke  nytte  blot  at  flikke  lidt 
hist  og  her,  der  maatte  et  gennemgribende  Arbejde  til,  hvis  der  ret  skulde  være 
Alvor  i  Sagen.  Det  store  Taarn  var  i  en  ret  ynkelig  Stand,  og  efter  at  en 
Besigtigelse  var  foretagen,  tilvejebragtes  de  nødvendige  Midler  (ca.  80.000  Kr.), 
Halvdelen  af  Kommunen  ved  Laan  af  Sorø  Akademis  Midler,  Halvdelen  ved 
Tilskud  af  Statskassen. 

Arbejdets  Ledelse  overdroges  til  Architekt  Amberg,  som  tog  fat  derpaa  i 
Juli  1883.  Men  da  Taarnet  var  færdigt  i  det  paafølgende  Aar,  kunde  man 
indse,  at  ogsaa  den  øvrige  Kirkebygning  trængte  til  Sikkerhedsforanstaltninger. 
I  Rigsdagssamlingen  1887—88  indbragte  Regeringen  et  Lovforslag  om  Restau¬ 
reringen  af  Bygningen;  men  den  egentlige,  sidste  store  Restauration  begyndte 
først,  efter  at  der  paa  Finansloven  1894 — 95  var  givet  en  Bevilling,  der  senere 
aarlig  er  blevet  fornyet.  Den  har  i  de  10  Aar  forbrugt  en  Sum  af  ca.  1  Mili. 
Kroner. 

Saa  snart  der  var  Tale  om  den  gennemgribende  Restaurering  af  Ribe  Dom¬ 
kirke,  traadte  det  Principspørgsmaal  uvilkaarligt  i  Forgrunden:  Skal  man  gaa  ud 
fra  den  Skikkelse,  Bygningerne  i  Tidernes  Løb  har  faaet,  eller  skal  man  søge 
atter  at  fremstille  den  oprindelige  Tufstenskirke  fra  det  12te  Aarhundrede,  saa- 

ledes  at  alle  senere  Tilføjelser  bliver  fjernede?  Spørgsmaalet  var  alt  tidligere 
rejst  af  J.  B.  Løffler  i  hans  Værk  »Udsigt  over  Danmarks  Kirkebygninger  fra 
den  tidlige  Middelalder«,  hvori  han  fremhævede  de  Vanskeligheder,  der  efter 
hans  Mening  maatte  umuliggøre  en  radikal  Rekonstruktion  af  den  oprindelige 
Bygning.  1  I  idsskrifter  og  Blade  førtes  en  livlig  Diskussion  om  Sagen ;  i  Dis¬ 
kussionen  deltog  bl.  a.  J.  Helms,  Jul.  Lange,  Henry  Petersen,  H.  Storck  og 
Heinrich  Hansen. 

Det  Princip,  der  sejrede,  og  det,  hvorefter  Prof.  Amberg  har  foretaget  Re¬ 
staureringen,  gik  ud  paa  at  beholde  alle  senere  Tilføjelser  til  Kirkebygningen  og 
at  restaurere  hver  enkelt  Del  i  Overensstemmelse  med  de  særlige  Krav,  der 
stilles  til  den.  Hvad  der  er  blevet  udført,  derom  giver  følgende  Uddrag  af  et 
Dokument,  der  den  3.  Marts  1904  nedlagdes  i  Alteret,  den  bedste  Besked: 

»Denne  Restauration  tog  sin  Begyndelse  i  1883 — 84  med  en  Istandsættelse 
af  det  store  Iaarn.  Derpaa  opførtes  i  1886 — 87  svære  Tværmure  i  de  yderste 
Sideskibe  med  Støttebuer  op  mod  Højkirkens  Vægge,  for  at  modvirke  Hvæl¬ 
vingernes  Tryk  paa  disse.  —  Herefter  hvilede  Arbejdet  indtil  1894,  da  Kirken 
lukkedes  for  Gudstjeneste,  og  i  de  derefter  følgende  10  Aar  er  der  stadig  arbejdet 
paa  Kirken.  Dennes  ældste  Del  har  atter  faaet  sin  oprindelige  ydre  Beklædning 
af  rufsten,  de  senere  tilkomne  Dele  paa  samme  Maade  af  brændte  Teglsten. 
Den  ved  Midten  af  det  sydlige  Sideskibs  Ydermur  staaende  Pille  med  indvendig 
Vindeltrappe  blev  omgivet  med  sværere  Murværk,  forhøjet  og  forsynet  med  et 
Spir.  Mariataarnet  i  Sydvest,  hvoraf  kun  Sokkelen  og  noget  Murværk  var  til¬ 
bage,  opførtes  i  Kirkens  gamle  Stil  og  forsynedes  med  Spir.  Et  nyt,  noget 
stejlere  Tagværk  rejstes  over  hele  Kirken  tilligemed  et  nyt  og  højere  Spir  over 
Korset,  hvorhos  Sideskibene  fik  en  Række  Spidsgavle.  Samtlige  Tage  og  Spir 
beklædtes  med  Kobber. 

Da  det  Kirken  omgivende  Terræn  i  Aarhundredernes  Løb  havde  hævet  sig 
ca.  2!/2  Alen,  foretoges  der  om  Kirken  en  Udgravning,  der  begrænsedes  af  en 
Granitmur  med  Jærnrækværk.  Det  tilbageblevne  Stykke  af  Kirkens  Processions¬ 
omgang  istandsattes.  Et  Varmeapparat  anlagdes  i  en  dertil  indkøbt  Bygning 
imellem  Lindegaarden  og  Sønderportsgade.  Fra  Varmeapparatet  førtes  Varme- 
rørene  over  til  Domkirken  i  en  underjordisk  Kanal,  hvis  Ledninger  anbragtes 
under  Gulvet  i  de  to  indre  Sideskibe  samt  førtes  fra  det  sydlige  af  disse  ind  i 
Kirkens  sydlige  Korsarm  og  derfra  op  til  Apsis. 

Kirkens  Hvælvinger  og  indre  Murflader  istandsattes,  og  Hvælvingerne  i  Høj¬ 
kirken,  de  indre  Sideskibe  og  Korsarmene  dekoreredes  i  Farver  med  Benyttelse 
af  gamle,  under  Hvælvingernes  og  Buernes  Overkridtning  fundne  Motiver. 

Orgelet,  der  fik  en  ny  Underbygning,  fornyedes  med  Undtagelse  af  den 
gamle  Facade.  Et  nyt  Alter  blev  anbragt  lidt  foran  Apsis.  Kannikestolene  i 
Koret  istandsattes.  Nye  Stolestader  anskaftedes  til  Kirken.  Prædikestolen  flyt¬ 
tedes  2  Piller  mod  Øst  og  istandsattes.  Et  Værelse  til  Præsten  anbragtes  i  det 
sydlige  Sideskib  nærmest  Bethlehemskapellet.  St.  Lucius’s  Kapel  og  det  derover 
værende  Kapel  for  de  11,000  Jomfruer  restaureredes. 

Domkirkens  Restauration  er  sket  paa  Statskassens  Bekostning  og  under  Le¬ 
delse  af  Architekt,  Professor  H.  C.  Amberg.« 

Allevegne  har  man  søgt  at  bevare  det  gamle  og  kun  at  føje  nyt  til  paa 
egen  Haand,  hvor  intet  Spor  af  det  gamle,  som  vidstes  at  have  været  til  Stede, 
var  at  finde. 

hør  og  under  Restaurationen  har  der  været  nedsat  en  af  Staten  udnævnt 
Komite.  Oprindelig  var  denne  Komites  Opgave  at  tilvejebringe  Tegninger  til 
Domkirkens  Restauration ;  senere,  da  denne  blev  paabegyndt,  førte  den  Titelen 
»Den  administrerende  Komite  for  Ribe  Domkirkes  Restauration«,  og  dens  Opgave 
var,  som  det  antydes  deri,  at  administrere  Pengesagerne. 

Fra  først  af  bestod  Komiteen  af  Kmhr.  Worsaae,  Architekturmaler  Heinrich 
Hansen  og  Architekterne  Meldahl  (nuv.  Prof  Kmhr.  M.)  og  Herhoedt.  Denne 
opløstes  og  i  Stedet  for  dannedes  en  anden,  der  kom  til  at  bestaa  af  Kmhr. 
Worsaae,  Heinrich  Hansen  og  Pastor  Helms.  Efter  Worsaaes  Død  blev  Musæums- 
direktør  Henry  Petersen  saa  Formand.  Komiteen  omdannedes  atter,  og  i  den 
optoges  efter  Heinr.  Hansens  Død  Architekt  Gnudtzmann  og  senere  Architekt 
Fenger  samt  tillige  Stiftsprovst  Koch,  senere  Stiftsprovst  Pedersen.  Efter  Musæums- 
direktør  Henry  Petersens  Død  valgtes  Musæumsdirektør  Dr.  Mollerup  til  For¬ 
mand,  medens  Architekt  Gnudtzmann  i  nogen  Tid  havde  fungeret  som  saadan 
efter  Henry  P.s  Død. 

Fru  Anna  Marie  Carl-Nielsen  har  udført  de  nye  Broncedøre  til  Kathoved¬ 
døren,  af  hvilke  » Architekten«  haaber  senere  at  kunne  bringe  Gengivelser. 

o  n 

Architekt  Gustav  Jensen  har  siden  1894  været  Konduktør. 


FORSKELLIGT. 


Udnævnelse.  Professor,  Architekt  H.  C. 
Ridder  af  Dannebrog. 


* 


Amberg  er  bleven  udnævnt 


til 


Ribe  Stiftstidende  har  den  7.  August  udgivet  et  særdeles  pragtfuldt  Nummer 
med  fyldig  Beskrivelse  af  Ribe  Domkirke  samt  mange  Billeder. 

¥ 


Arbejderne  ved  Ribe  Domkirke.  I  den  lange  Aarrække,  som  Restaurationen 
af  Domkirken  har  staaet  paa,  har  følgende  Haandværkere,  Kunstnere  og  Inge¬ 
niører  været  beskæftigede  derved : 

Murermester  H.  Wilkens  (Skanderborg)  og  Tømrermester  Peter  Thommesen 
(Levring),  som  begge  er  døde. 

Murerarbejdet:  Henning  Hansen  (Kjøbenhavn),  Schou  (Ribe),  Chr.  F.  Jensen 
(Viborg),  Schledermann  &  Christoffersen  (Roskilde). 

Tømrerarbejdet:  Jens  Rasmussen  (Esbjerg),  Daugaard  Peters  (Ribe). 

Snedkerarbejdet:  N.  A.  Hjort,  M.  Justesen,  Hans  Dau  (alle  af  Ribe). 

Kobberdækkerarbejdet:  C.  Graff  (Esbjerg),  Giessing  (Ribe),  Bach  (Kolding), 
Frydenlund  &  Søn  (Kjøbenhavn). 

Smedearbejdet:  M.  Lindberg  (Ribe),  H.  C.  Møller  (Kjøbenhavn). 

Stenhuggerarbejdet:  O.  V.  Nielsen  (Kjøbenhavn). 


—  447  — 


Glarmesterarbejdet:  Engstrøm  (Kjøbenhavn),  Feigh  (Roskilde). 

Endvidere  er:  Krucifixet  og  Balustraden  leveret  af  Broncestøber  O.  Schielt- 
ved  (Kjøbenhavn),  der  ogsaa  har  udført  Broncebeklædningerne  paa  de  udvendige 
Sider  af  Dørene  i  vestre  Portal  og  i  nordre  Korsarm,  medens  Døren  i  den 
søndre  Korsarm  er  udgaaet  fra  Broncestøber  Lauritz  Rasmussen  (Kjøbenhavn). 
Ornamenter,  Relieffer  m.  v.  hertil  er,  som  foran  nævnt,  udførte  af  Billedhugger- 
inde  Anna  Marie  Carl-Nielsen. 

Modelleringen  af  Krucifixet  samt  Ornamenterne  paa  Alterbordet  og  Ciboriet 
er  udført  af  Billedhugger  S.  Mørk  (Kjøbenhavn). 

Billedskærerarbejdet  paa  Korstolene  er  udført  af  H.  C.  Berg  (Kjøbenhavn). 

Dekorationen  af  Hvælvingerne  og  Kuplen  m.  m.  af  Dekorationsmaler  Carl 
Petersen  (Kjøbenhavn). 

Malermester  Jørgen  Hansen  (Esbjerg)  har  dekoreret  Orgelet  og  Prædike¬ 
stolen. 

Varmeapparatet  er  leveret  og  anbragt  af  Firmaet  Bonnesen  &  Danstrup 
(Kjøbenhavn)  under  Ledelse  af  Ingeniør  Chr.  Ramsing. 

Alteret  er  leveret  af  Stenhugger  O.  V.  Nielsen  (Kjøbenhavn),  og  Guld- 
mosaikerne  hertil  er  udførte  af  Mosaikmester  Odarico  ved  Firmaet  Prior  &  Søn. 

Orgelet  er  udført  af  Orgelbygger  Fr.  Nielsen  (Aarhus). 

* 

Hovedbanegaarden  i  Hamburg .  Tegningerne  til  denne,  som  er  udførte  af 
Architekterne  Reinhardt  &  Sussengutii  i  Charlottenburg,  er  nu  endeligt  fast- 
slaaede.  Oprindeligt  havde  de  nævnte  Architekter  vundet  første  Præmie  i  Kon¬ 
kurrencen  ved  et  Projekt  i  moderne,  fri  Stil,  men  efter  Kejserens  bestemte 
Ønske  blev  Fa^adetegningerne  omarbejdede  og  iklædte  en  Form,  som  særlig 
»egnede  sig  for  de  nordtyske  Søkøbstæder«.  Banegaarden  skal  tages  i  Brug  til 
i.  Oktober  1906. 

¥ 

Et  stort  Hotel  i  Berlin  vil  blive  opført  af  det  bekendte  Aktieselskab  Aschin- 
ger.  Hotellet,  der  vil  komme  til  at  ligge  ved  Potsdamer-Banegaarden,  skal 
koste  8  Miil.  Mark;  det  vil  komme  til  at  indeholde  ca.  300  Værelser  foruden 
omfangsrige  Restaurationsrum,  Konditorier,  et  Vinlokale  m.  m.  Byggearbejdet 
skal  paabegyndes  i  Oktober  1905. 

* 

En  Industri-  og  Kunstudstilling  i  Drcsden  vil  blive  aabnet  1906.  Forarbej¬ 
derne  ledes  af  Architekt  W.  Lossow. 

En  international  kunsthistorisk  Kongres  vil  blive  afholdt  i  Strassburg  i  Dagene 
22.,  23.  og  24.  September  d.  A.,  saaledes  at  Deltagerne  i  denne  kan  slutte  sig 
til  Kongressen  for  Mindesmærkers  Bevaring,  som  finder  Sted  i  Mainz  den  26. 
og  27.  September. 


Udgiver:  AKADEMISK  ARCH1TEKTFORENING.  —  Redaktør:  Architekt  K.  ARNE-PETERSEN 
Redaktionsudvalg:  Architekterne  EUGEN  JØRGENSEN  og  ALFR.  THOMSEN. 

Kontor:  Helgolandsgade  5.  Telf.  4525. 

Trykt  hos  Nielsen  &  Lydiche. 

KJØBENHAVN 

DEN  20.  AUGUST  1904 

6.  Aargang  Nfl  47 


ARCHITEKTEN 

MEDDELELSER  FRA 
AKADEMISK  ARCHI 
TEKTFORENING  *  * 


INDUSTRI-  OG  LANDBRUGSUDSTILLINGEN  I  SORØ 


DEN  16 — 24.  JULI  1904. 


Til  Udstillingsplads  var  benyttet  en  Del  af  Akademihaven  nærmest  Jærnbane- 
vejen,  og  Bygningen  var  lagt  paa  den  saakaldte  lille  Legeplads  med  Bag¬ 
siden  op  mod  den  derværende  Lærerboligs  Have ;  den  laa  frit  ud  mod  Søen  og 
kunde  ses  fra  Jærnbanevejen,  naar  man  kom  fra  Hovedstationen.  Oprindelig  var 
Bygningen  firkantet,  men  Tilbygningen  paa  Bagsiden  blev  senere  sat  til  for  at 
skaffe  mere  Plads,  og  paa  Grund  af  de  omliggende  Træer  og  Beplantninger  lod 
dette  sig  gøre  uden  Gene. 

Rummene  benyttedes  paa  følgende  Maade : 

I  Midtehallen  var  indrettet  et  Springvand,  hvoromkring  anbragtes  Blomster, 
tilhørende  Gartner-  og  Havebrugsudstillingen,  den  øvrige  Plads  paa  Gulvet  og 
tildels  ogsaa  Væggene  var  optaget  af  Udstillinger  fra  Statens  Forsøgsstationer. 

Paa  Galleriet  i  Hallen  var  Udstilling  af  Husflidsarbejder  og  Tegninger  fra 
teknisk  Skole  i  Sorø. 


UDSTILLINGEN 
I  SORØ. 


ARCHITEKT 
F.  C.  C.  HANSEN. 


tWtWM - ' - f - f“* 

UDSTILLINGEN  ARCHITEKT 

I  SORØ.  F.  C.  C.  HANSEN. 

i  Forening.  Foruden  denne  B}Tgning  var 
og  en  Kiosk. 


I  Rummet  i  var  Udstilling  fra 
Sorø  Husholdningsskole  og  Sorø  An- 
delsfrugteri,  i  2  var  Porcellainsvarer 
m.  m.,  i  3  og  4  Beklædningsgenstande, 
i  5  Møbler  o.  1.,  i  6  Broderier,  Bog¬ 
binderarbejder  og  Smykker,  i  7  Be¬ 
fordringsgenstande,  Vogne,  Cykler  etc. 
og  i  8  Maskiner  og  Kakkelovne. 

Restaurationen  havde  Vinduer  ud 
mod  Søen,  i  de  øvrige  Lokaler  fand¬ 
tes  Ovenlys. 

Bygningen  var  opført  af  Træ  og 
var  holdt  i  en  lys,  let  graalig  Tone 
med  Farver  i  Felterne  og  paa  Gesims¬ 
leddene.  Taget  var  dækket  med  Tag¬ 
pap,  der  var  malet  rødt.  Paa  For¬ 
siden  var  anbragt  Sorø  og  Ringsted 
Byvaabner,  da  disse  2  Byer  udstillede 
der  kun  opført  en  Port  ved  Indgangen 


Tegningerne  til  Bygningen  var  udførte  af  Architekt  F.  C.  C.  Hansen. 


Knomi) 


UDSTILLINGEN  I  SORØ.  ARCHITEKT 

SITUATIONSPLAN.  F.  C.  C.  HANSEN. 


Arbejdet  var  taget  i  Entreprise  af  samtlige  Byens  Tømrermestre  i  Forening 
for  en  Sum  af  7000  Kroner  for  den  oprindelige  Bygning,  og  Mestrene  Chr. 
Hansen  og  Sick  har  forestaaet  Arbejdet. 

Malermester  Carlsen  har  udførtjjMalerarbejdet. 

OM  ET  GRÆSK  VASEBILLEDE. 


Man  tror  i  Reglen,  at  de  græske  Kunstværkers  Skønhed  er  det  uvilkaarlige 
Udtryk  for  Grækernes  Aand  og  skal  fortolkes  paa  historisk  eller  poetisk 
Maade,  idet  man  glemmer,  at  den  er  et  Resultat  af  den  strengeste  Skole  og  de 
rigeste  kunstneriske  Traditioner  fra  hele  den  gamle  forædlede  Kunst  i  Orienten;  og 
at  vor  Forstaaelse  af  denne  Skønhed  beror  paa,  at  den  med  sine  bestemte 
Principer  har  forplantet  sig  til  os  gennem  Middelalderen  og  Renaissancen  paa 
rent  kunstnerisk  Maade. 

Derfor  skulde  man  tænke  paa  de  manende  Ord  af  Fidias  og  Polyklet, 
som  Aristoteles  gengiver  i 
»den  nichomakeiske  Ethik«, 
og  som  endnu  seks  Hundrede 
Aar  derefter  Dionysios  Longi- 
nos  gentager  i  sin  Bog  »om 
den  store  Stil«  :  at  Visdommen 
i  Kunsten  er  den  kunstneriske 
Dygtighed,  den  og  ingen  anden, 
og  søge  at  forstaa  den  græske 
Skønhed  som  Kunstnere  og 
ikke  slet  og  ret  som  poetiske 
Dilettanter.  — 

Det  lille  Vasebillede  fra  det 
5.  Aarh.  f.  Kr.,  som  vi  her  gen¬ 
giver,  og  som  forestiller  Mor¬ 
genrøden,  der  svævende  hælder 
Dug  af  sine  store  Kander,  vilde 
Grækerne  selv  have  opfattet  paa 
streng  geometrisk,  billedmæssig 
Maade,  som  et  Værk  af  den 
fineste  gennemarbejdede  Stil, 
der  netop  ikke  taalte  at  lade 

sig  fortolke  eller  genfortælle  paa  romantisk  Vis,  —  saaledes  som  mange  mo¬ 
derne  Kunsthistorikere  har  vænnet  sig  til,  efter  Winckelmanns  og  Julius  Langes 
(og  de  senere  Grækeres)  Eksempel.  1  selve  Udtrykket  for  det  svævende  og  lette 
i  Skikkelsen,  og  ikke  særlig  i  den  poetiske  Betydning  af  Billedet  som  Fremstil¬ 
ling  af  Morgenrøden,  saa  de  det  blivende  skønne  i  det  henrivende  lille  Arbejde. 
Det  kan  man  vise  derved,  at  Morgenrøden  hos  Digterne  i  Reglen  er  en  Gudinde 
af  en  helt  anden  pragtfuld  bevæget  Natur,  som  naar  der  staar  hos  Homer,  at 
den  »rosenfingrede  Dagning  rejser  sig  ved  Gry«  for  at  indlede  Dagens  Begiven¬ 
heder,  eller  naar  der  staar  hos  Ovid: 


og  se  da  sig  nærmer  den  tidlige  Morgen 
gulligtrødmende,  aabner  de  purpurne  Porte  og  fulde  af 
Roser  Forgaarden.  Stjernerne  flygter,  Bagtroppen  fører 
Lucifer.  Og  tilsidst  fra  Himlen  han  ogsaa  forsvinder. 

Det  beror  derfor  paa  en  karakteristisk  Begrebsforvirring,  naar  denne  Forskel 
mellem  Poesien  og  Billedkunsten,  paa  hvilken  allerede  Lessing  gjorde  opmærk¬ 
som  i  den  berømte  »Laokoon«,  har  haft  saa  svært  ved  at  trænge  igennem  i  de 
moderne  Tider,  og  man  tværtimod  netop  har  ønsket  at  gøre  Kunsthistorien  til 
en  poetisk  Roman,  i  Stedet  for  at  gøre  den  til  en  skarp  og  klar  Iagttagelses¬ 
videnskab  med  Hensyn  til  de  architektoniske  og  billedmæssige  og  statuariske 
Ejendommeligheder. 

Lad  os  f.  Eks.  begynde  med  at  se,  hvorledes  den  græske  Kunstner  har 
fremstillet  den  lille  Morgenrøde  som  en  svævende  Figur.  Vi  forestiller  os  i 
Reglen  en  saadan  som  en  Figur,  der  bevæger  sig  af  sig  selv  oppe  i  Luften, 
eller  som  hænger  lodret  tiltrukken  af  Tyngdekraften.  Men  Grækerne  havde 
andre  Forestillinger,  som  blev  af  afgørende  Betydning  for  deres  Kunst,  idet  de 
tænkte  sig  det  svævende  frembragt  gennem  en  vandret  Afvejning  af  Vægte  eller  af 
plastiske  Kræfter  i  Bevægelse  tenderende  henimod  del  vandrette.  Saaledes  lærte 
Anaximenes,  at  Jorden  holdtes  svævende  i  Himmelrummet  ved  Vægte  og  Mod¬ 
vægte;  —  et  Billede,  som  Ovid  sammenstiller  til  en  Helhed  med  Billedet  af 
Havet,  der  udbreder  sine  lange  Arme  langs  ad  Landenes  Rand,  naar  han  siger 
om  Tilstanden  inden  Skabelsen: 

endnu  var  Jorden  ej  hængende  omflydt  af  Luften 
bragt  i  Veje  af  sine  Vægte;  ej  Armene  lange 
henad  Landenes  Rand  fremstrakt  havde  Amfitrite*). 

Betegnende  er  det  ogsaa,  at  Grækerne  yndede  den  lave,  vandret  udbredte  Tem¬ 
pelgavl,  og  kaldte  den  Ørnen  (Aetos) :  den  paa  sine  Vinger  hvilende  Fugl. 

Den  lille  Morgenrøde  bæres  af  sine  Kanders  vuggende  Sving,  idet  hun 
svæver  i  stille,  vandret  Ligevægt.  Vingerne  foroven  tjener  kun  til  at  afbalan¬ 
cere  Benene  i  Forhold  til  denne,  ikke  til  at  bære  hende  selv.  Hele  Bevægelsen 
i  Figuren  drejer  sig  om  denne  Afvejning;  den  synes  at  udvikle  sig  fra  den 
hældende  Kande  igennem  bløde  Sving  forbi  Dragten  og  Sjalet  og  Knæene  op 
til  den  hævede  Kande,  medens  Benene,  der  er  usædvanlig  lange  af  proportio¬ 
nelle  Grunde,  sagte  svajer  med  i  Takt,  og  Hovedet  og  Vingerne  bøjer  sig  ned 
i  modsat  Retning,  indtil  Bevægelsen  standser  i  den  horizontale  Zone  i  stille 
hældende  Vinkel. 

Denne  Afvejning  i  vandret  Bevægelse  findes  ogsaa  i  mange  Statuer  fra 
denne  Tid,  f.  Eks.  i  Myrons  Diskoskaster,  og  i  mange  af  de  staaende  Figurer, 
der  billedmæssigt  viser  en  yndig  Bevægelse  igennem  Kroppen  og  den  sagte 
fremstrakte  ene  Arm  og  Hovedets  tilsvarende  Bøjning  —  som  Romantikerne 
naivt  fortolker  som  »Ydmyghed«  eller  »Ubevidsthed«  og  skriver  store  Bøger 
om.  Denne  Afvejning,  eller  Udstrømning  af  Bevægelse  i  vandret  Linie  gør 
de  græske  Figurer  saa  lette,  selv  naar  de  er  plastisk  massive  og  firskaarne, 
som  »Diskoskasteren«  eller  »Ægineterne«  eller  den  henrivende  lille  »Tiibinger- 
broncemand«.  Den  spores  allerede  hos  Ægypterne,  der  sandsynligvis  er  dem, 


*)  nec  circumfuso  pendebat  in  aere  tellus 

ponderibus  librata  suis,  nec  bracchia  longo 
margine  terrarum  porrexerat  Amfitrite. 

Alene  i  Ordet  pendebat  føler  man  det  brede  hvilende,  modsat  det  danske  »den  hang». 

der  har  skabt  Motivet,  og  den  findes  i  en  sjælden  rendyrket,  næsten  manierert 
Form  hos  Etruskerne. 

Beundrindsværdig  fint  har  den  græske  Kunstner  forstaaet  at  lade  os  føle 
denne  Afvejning  i  Figuren,  samtidig  med  at  han  lader  denne  udvikle  sine  legem¬ 
lige  Ejendommeligheder  paa  den  tydeligste,  rene  Maade  i  lutter  bløde  eller  klar- 
linede  Profiler.  Han  forstaar  at  lede  Øjet  gennem  alle  Linier  og  Former,  fra 
Kanden  til  Benene  —  fra  disse  til  Dragten  og  Sjalet  og  Armene  —  og  i  store 
Buer  igennem  Kroppen  og  Armene  fra  Kande  til  Kande,  retarderet  af  de  lodret 
hængende  Paralleler  af  Sjalet,  der  fylder  saa  fortræffeligt  i  Fladen.  Han  skaber 
Helhed  og  Afveksling  paa  en  Gang.  Alting  bevæger  sig  i  Takt,  hver  paa  sin 
Plads  og  indenfor  den  store  ejendommelige  Silhouet.  Og  dette  er  ikke  tilfæl¬ 
digt,  men  et  Resultat  af  gamle  Udviklinger,  der  har  sat  deres  Spor  i  klare  Prin- 
ciper,  som  Tegneren  følger. 

Et  af  hans  Principer  er  saaledes  at  lade  Bevægelserne  begynde  vinkelret  og 
letfatteligt  paa  deres  Basis  —  Armene  vinkelret  paa  Kandernes  Retning,  Drag¬ 
tens  Buer  vinkelret  paa  Sjalet  o.  s.  v.,  det  bidrager  meget  til  Klarheden  i 
Billedet.  Et  andet  Princip  er  dette  at  lade  Bevægelserne  inddeles  i  lige  store 
Dele  —  som  Bevægelsen  igennem  Kroppen  inddelt  af  Dragtens  Buer,  —  eller 
Bevægelsen  fra  Kanderne  inddelt  ved  Sjalets  lige  store  Afstande  fra  disse  og  fra 
Fødderne,  —  eller  ved  Ærmets  lige  store  Afstande  fra  Kanden  og  Hovedet,  — 
samtidig  med  at  den  førstnævnte  Afstand  genfindes  i  Sjalets  Breddeparalleler  og 
i  den  ene  Vinges  Højde  o.  s.  v.  Og  et  tredie  Princip  er  at  lade  Albuer ,  Knæ 
og  Fødder  og  andre  vigtige  Led  i  Figurens  Bygning  kendetegnes  af  Dragtens 
Bevægelser  eller  Inddelinger.  Et  fjerde,  at  lade  de  rene  Profiler  sekunderes  af  bløde 
Former ,  —  som  i  Dragtens  Forhold  til  Benene,  Vingernes  til  Hovedet,  Ærmets 
og  Sjalets  til  Brystet  og  Armen  o.  s.  v.  —  — 

Og  vigtigere  endnu  er  selve  Grundlaget  for  Kompositionen,  den  utvivl¬ 
somme  geometriske  Proportionering  af  det  hele  Billede.  Det  er  denne ,  som 
nærmest  har  været  Anledningen  til,  at  jeg  overhovedet  har  tilladt  mig  at  henlede 
Architekternes  Opmærksomhed  paa  den  nydelige  Fremstilling. 

Vi  ved,  at  Grækerne  (og  Ægypterne)  opfattede  Proportioneringen  af  et 
Kunstværk  som  en  af  de  vigtigste  Betingelser  for  dettes  Overskuelighed  eller 
Skønhed;  og  at  de  ved  Proportionering  forstod  Gennemførelsen  af  en  enkelt  præg¬ 
nant  Maalenhed  (modulus),  f.  Eks.  Søjlediameter  o.  1.  —  her  Kandernes  Stør¬ 
relse,  —  i  Modsætning  til  de  moderne,  der  tror,  at  Proportionering  er  Bestem¬ 
melsen  af  indbyrdes  forskellige  Maal  i  Forhold  til  hinanden.  Men  denne  Propor¬ 
tionering  har  man  hidtil  ikke  formaaet  at  finde  noget  fuldgyldigt  Eksempel  paa, 
hvoraf  man  virkelig  kunde  se,  hvorledes  de  græske  Kunstnere  gik  til  Værks,  og 
hvilke  nødvendige  Friheder  de  tog  sig  under  Udførelsen;  thi  at  de  ikke  holdt 
sig  strengt  til  den  rene  Geometri  som  Ægypterne,  var  man  nok  paa  det 
rene  med. 

Her  tror  jeg  imidlertid,  at  Proportioneringen  er  ganske  øjensynlig,  og  at 
den  viser  paa  den  ene  Side  det  klare  og  lovbundne  i  de  græske  Kompositioner 
og  paa  den  anden  Side  det  frie  og  bevægelige  i  disse.  Læg  f.  Eks.  Mærke  til, 
hvorledes  den  ene  Vinge  er  tegnet,  idet  dens  Linier  først  følger  Diagonalen  i 
det  øverste  Kvadrat,  indtil  det  føromtalte  Maal  er  naaet,  og  da  bøjer  af  i  en  ret 

Vinkel  ud  til  Siden,  til  den  anden  Grænse,  og  skælvende  følger  denne  nedad  i 
Retning  af  Benenes  indadsvajende  fine  Bue,  medens  den  anden  Vinge  runder  sig 
ned  mod  den  horizontale  Zone,  i  Samklang  med  den  opadstigende  Runding  i 
Dragtens  Bue  forneden.  Denne  »levende«  Tegning  i  Vingen  vilde  næppe  have 
været  mulig  uden  at  Kunstneren  havde  haft  Systemet  at  lege  med.  Og  om¬ 
vendt  vilde  den  klare  Anbringelse  af  Hovedet  og  Ærmet  og  Sjalet  i  Forhold  til 
Kanderne  og  Fødderne,  og  hele  den  geometriske  Ligevægt  i  Kompositionen, 
næppe  have  været  mulig  uden  en  streng  Holden  sig  til  de  proportionelle  Ind¬ 
delinger.  — 

Det  er  vist  ikke  mange  moderne  Kunstværker,  der  er  saa  reelle  og  gen¬ 
nemtænkte,  naar  det  kommer  til  Stykket.  Men  derfor  er  det  jo  ogsaa,  at  de 
græske  Kunstværker  besejrer  alle  andre  i  Længden.  Vilhelm  Wanscher. 


OM  RESTAURERING. 

Af  Prof.  H.  Storck. 


I  en  Artikel  i  » Architekten«  for  2.  Juli  d.  A.  har  jeg  søgt  at  paavise,  at 
Tilsynet  med  de  architektoniske  Monumenter  fra  Fortiden  langt  fra  er  saa- 
ledes,  som  det  kunde  ønskes.  Hensigten  hermed  var  om  muligt  at  give  Stødet 
til,  at  de  derhen  hørende  Forhold  kunde  blive  nærmere  prøvede  og  eventuelt 
ordnede  paa  en  mere  betryggende  Maade.  Jeg  havde  haabet,  at  denne  Sag 
kunde  have  været  behandlet  rent  saglig,  men  i  saa  Henseende  har  jeg  forregnet 
mig,  idet  Direktør  Mollerup  i  Bemærkningerne  til  min  Artikel  har  anset  det 
for  rigtigt  at  anføre  Navnene  paa  en  Del  af  de  Mænd,  der  have  været  beskæf¬ 
tigede  ved  Monumenterne.  Dette  forandrer  imidlertid  ikke  de  af  mig  anførte 
Kendsgerninger,  lige  saa  lidt  som  forskellige  urigtige  Paastande  fra  Direktørens 
Side  formaa  det.  Hvad  det  kommer  an  paa,  er  at  forhindre,  at  Ødelæggelsen 
breder  sig  yderligere,  og  til  denne  Bestræbelse  skulde  det  synes,  at  Direktøren 
for  de  antikvariske  Mindesmærkers  Bevaring  maatte  kunne  have  sluttet  sig.  At 
fortsætte  Diskussionen  ad  den  Vei,  Direktøren  er  slaaet  ind  paa,  vilde  imidlertid 
være  ørkesløst;  jeg  skal  derfor  ikke  trætte  »Architekten« s  Læsere  dermed,  men 
kun  fastslaa,  at  Tilsynet  med  Monumenterne  trænger  til  at  undergaa  en  grundig 
Forandring. 

I  nær  Forbindelse  med  Spørgsmaalet  om  Tilsynet  staar  imidlertid  Restau¬ 
reringer,  idet  disse  nærmest  bør  fremkomme  som  Resultat  af  det  ved  Tilsynet 
indvundne  Kendskab  til  Monumenternes  Tilstand. 

Restaureringer  kunne  siges  at  høre  til  det  meget  nye,  som  det  afsluttede 
Aarhundrede  har  bragt.  Naar  der  tidligere  var  Tale  om  Istandsættelser,  For¬ 
andringer  og  Tilføielser,  foretoges  disse  i  den  Stil,  der  i  Øieblikket  var  den 
herskende,  uanset  om  den  passede  til  det  paagældende  Monument  eller  ei;  men 
ved  »Restaurering«  maa  nærmest  forstaas,  at  man  ved  det,  der  foretages,  fast¬ 
holder  Monumentets  Stil  og  Charakter. 

Det  var  ihærdige  Studier  af  alt,  hvad  der  tilhørte  Middelalderen,  som  man 
fra  dens  Afslutning  kun  havde  skænket  ringe  eller  ingen  Opmærksomhed,  der 

i  forrige  Aarhundredes  første  Halvdel  førte  til  et  Omslag  i  Betragtningsmaaden 
af  Betydningen  og  Værdien  af  de  ældre  Monumenter,  og  da  disse  paa  Grund 
af  det  ringe  Hensyn,  der  gennem  saa  lang  Tid  var  taget  til  dem,  i  mange 
Tilfælde  befandt  sig  i  en  forfalden  og  forvansket  Tilstand,  laa  det  nær  at  bringe 
det,  man  gennem  de  nye  Studier  havde  lært,  til  Anvendelse  for  at  rense  og 
bevare  dem.  Man  gav  sig  da  resolut  i  Lag  med  mange  af  de  Opgaver,  der 
forelaa;  men  som  det  gaar  med  saa  meget  nyt,  gik  det  ogsaa  her;  man  anede 
ikke  straks  Omfanget  af  den  Udvikling,  for  hvilken  der  var  Mulighed,  og  derfor 
kunde  disse  Arbejder  i  Regelen  ikke  staa  for  den  Dom,  senere  Generationer 
efter  fortsat  Arbeide  i  den  begyndte  Retning  bleve  i  Stand  til  at  fælde  over  dem. 
Hvor  længe  denne  Udvikling  kan  fortsættes,  hører  det  Fremtiden  til  at  se  —  den 
har  som  enhver  anden  sin  Begyndelse,  sin  Fremgang  og  sin  Kulmination. 

Ved  Aarhundredets  Midte  tages  Sagen  op  hos  os;  man  gaar  da  paa  den 
ene  Side  for  radikalt,  paa  den  anden  for  overfladisk  tilværks.  Man  har  kun 
Øie  for  at  tvinge  alt  tilbage  til  det  oprindelige  paa  Bekostning  af  senere  Tiders 
Præstationer,  selv  om  disse  havde  Krav  paa  at  bevares,  og  samtidigt  med,  at 
der  saaledes  tabtes  Bidrag  til  Kendskabet  om  disse  Perioder,  bragtes  der  forholds¬ 
vis  meget  nyt  ind  i  Bygningerne.  Ved  Siden  af  den  Iver,  hvormed  denne 
Tanke  forfulgtes,  manglede  man  dernæst  en  meget  vigtig  Betingelse  for  at  naa. 
det  tilsigtede  Maal.  Man  havde  nemlig  ikke  faaet  Øiet  op  for  Monumenternes 
Særpræg,  for  de  Eiendommeligheder,  der  knyttede  sig  til  de  Grupper,  hvortil 
de  hørte,  og  for  den  Indflydelse,  det  anvendte  Materiale  havde;  deraf  fulgte, 
at  meget  blandedes  sammen,  der  vel  skrev  sig  fra  samme  Periode  som  Monu¬ 
mentet,  men  som  i  Virkeligheden  aldrig  paa  et  Tidspunkt  havde  været  forenet 
i  samme  Bygning.  Disse  Feilgreb  ere  beklagelige,  men  de  ere  forstaaelige.  Det 
kan  maaske  bebreides  den  Tids  ledende  Mænd,  at  de  toge  for  rask  fat,  men  paa 
den  anden  Side  maa  det  erindres,  at  Monumenternes  Tilstand  kunde  være  en 
saadan,  at  der  maatte  handles.  Senere  Generationer  have  lært  større  Forsigtighed ; 
man  har  desuden  lært  at  undersøge  Bygningerne  paa  en  grundigere  Maade,  og  de 
Afvigelser,  der  nu  foretages  fra  den  Tilstand,  hvori  Monumentet  befinder  sig  før 
Restaureringen,  kan  dokumenteres  ved  Undersøgelsernes  Resultat. 

Haand  i  Haand  med  Restaureringer  gaar  ofte  Rekonstruktioner  af  forsvundne 
Partier,  men  saadanne  foretages  vel  i  Reglen  nu  kun  der,  hvor  Bygningens 
Anlæg  og  architektoniske  Ordning  paa  en  følelig  Maade  lider  under  Afsavnet  af 
de  forsvundne  Partier,  og  hos  os  vil  man  endda  næppe  foretage  dem,  uden  at 
det  kan  ske  med  Sandsynlighed  for  at  komme  det  forsvundne  nogenlunde  nær. 
Gaar  man  ud  fra,  at  tidligere  Tiders  Tilføielser,  selv  om  de  intet  have  at  gøre 
med  Bygningens  oprindelige  Stil  og  Anlæg,  have  Berettigelse  i  Nutidens  Øine, 
tør  det  vel  forudsættes,  at  de  Rekonstruktioner  af  Dele,  der  faktisk  have  hørt  til 
det  oprindelige  Anlæg,  som  nu  foretages,  om  muligt  med  større  Grund  ville 
findes  berettigede  af  Eftertiden,  og  det  saa  meget  mere,  som  Forholdene  nu  til¬ 
lade,  at  det  Grundlag,  paa  hvilket  Rekonstruktionen  foretages,  gennem  Beskri¬ 
velser  og  Tegninger  vil  være  tilgængeligt  langt  ud  i  Fremtiden  for  dem,  der 
ønske  at  gøre  sig  bekendt  dermed. 

Men  samtidigt  med,  at  Restaureringer  ere  foretagne  og  fremdeles  foretages 
i  hele  den  civiliserede  Verden,  have  de  mange  Modstandere;  dette  gælder  ikke 

alene  Maaden,  hvorpaa  de  foretages  —  og  denne  er  selvfølgeligt  af  høist  for¬ 
skellig  Beskaffenhed  — ,  men  ogsaa  selve  Restaureringstanken.  Det  siges,  at 
hele  denne  Bevægelse  er  forfeilet,  og  at  man  slet  ikke  skal  restaurere  —  »Il 
n’y  a  qu’une  maniére  sure  pour  n’étre  traité  de  vandale:  c’est  de  ne  rien  dé- 
truire,  c’est  de  laisser  les  monuments  du  passé  tels  qu’ils  sont«  (Renan).  Dette 
er  unægteligt  det  nemmeste,  men  om  det  er  det  rigtigste,  er  et  andet  Spørgsmaal. 

I  det  Øieblik,  Bevidstheden  om  at  besidde  Værdier  er  gaaet  op  for  den 
enkelte  som  for  en  Nation,  det  være  sig  i  materiel  eller  anden  Retning,  føles 
der  ogsaa  Trang  og  Pligt  til  at  bevare  dem,  og  kan  dette  ikke  ske  uden 
gennem  en  Virksomhed,  maa  denne  udfoldes.  Dreier  det  sig  om  et  nationalt 
Monument,  er  der  dem,  der  indvende,  at  det  taber  for  meget  derved;  dette 
hidrører  fra  Kærlighed  og  Respekt  for  Monumentet,  men  Følgerne  af  Und¬ 
ladelsen  synes  der  at  være  tænkt  mindre  paa.  Da  Monumentet  er  gammelt  og 
ofte  saa  forfaldent,  at  dets  Dage  vilde  være  talte,  ifald  man  overlod  det  til  sig 
selv,  vil  det  næppe  overfor  Efterkommerne  kunne  forsvares  at  rette  sig  efter 
denne  Mening.  Undertiden  hører  man  ogsaa,  at  dersom  der  endelig  maa  gøres 
noget  ved  et  gammelt  Bygningsmonument,  bør  dette  ske  efter  den  Bygnings- 
maade,  som  er  den  gældende  i  vor  Tid;  men  hvorledes  er  denne?  hviler  den 
ikke  saa  godt  som  udelukkende  paa  Studiet  af  Fortidens  Bygninger?  Vor  Tid 
har  ingen  bestemt  Stil,  men  benytter  de  overleverede ;  hvad  ligger  da  nærmere, 
naar  vi  staar  overfor  Nødvendigheden  af  at  istandsætte  en  gammel  Bygning,  end 
netop  at  foretage  Istandsættelsen  i  dennes  Stil? 

Mange  af  disse  gamle  Bygninger  kunde  man  jo  desuden,  selv  om  man 
ønskede  det,  ikke  lade  skøtte  sig  selv.  Alle  vore  gamle  Kirker  benyttes,  og 
alene  af  den  Grund  er  det  nødvendigt  at  vedligeholde  dem  paa  en  sømmelig 
Maade  og  bevare  dem  for  Ruin.  Og  skulde  man  saa  under  det  Arbeide,  Ved¬ 
ligeholdelsen  medfører,  lukke  Øiet  for  alt  det,  Bygningen  ved  en  saadan  Ledig¬ 
hed  fortæller  os,  og  igjen  dække  det,  vi  have  set,  med  en  ny  Lap,  ligesom  vore 
Forfædre  have  gjort?  Disse  havde  den  Undskyldning,  at  Middelalderens  Kunst 
intet  var  for  dem,  men  det  kan  Nutiden  ikke  sige  for  sit  Vedkommende;  den 
kan  ikke  ignorere,  hvad  der  saaledes  fremstiller  sig  for  den,  og  herved  føres 
den  nødvendigvis  ind  paa  Restaurering. 

Nogle  Modstandere  af  Restaureringer  klage  over,  at  det  maleriske  gaar  tabt. 
Naar  der  herved  tænkes  paa  den  Patina,  Tiden  har  givet  en  gammel  Bygning, 
den  Blødhed,  Vind  og  Veir  har  medført  ved  at  sløve  det  skarpkantede  og  glatte, 
de  forskellige  Farver,  som  skyldes  Materialiernes  større  eller  mindre  Modtagelig¬ 
hed  for  Klimaets  og  andre  Forholds  Paavirkning,  kan  der  let  naas  Enighed ;  at 
dette  for  en  stor  Del  foreløbig  forsvinder  er  beklageligt;  men  man  maa  finde 
sig  heri  og  trøste  sig  med,  at  det  kommer  igen  —  det  væsentlige  er  dog,  at 
Monumentet  bevares.  Og  mon  ikke  Efterkommerne  ville  foretrække  at  modtage 
disse  Monumenter  i  en  noget  mindre  malerisk  Skikkelse  fremfor  at  læse  Beret¬ 
ninger  fra  vor  Tid  om  interessante,  men  ikke  mere  eksisterende  Bygninger,  der 
vare  saa  maleriske,  at  man  ikke  nænnede  at  røre  ved  dem  og  derfor  lod  dem 
falde  sammen?  Tænke  vi  paa  alle  de  mange  Monumenter,  der  —  om  end  af 
helt  andre  Grunde  —  ere  forsvundne,  og  hvoraf  der  nu  intet  Spor  er  tilbage, 
beklage  vi  dybt,  at  vore  Forfædre  ikke  have  forstaaet  at  bevare  dem  for  os. 

Men  ere  vi  komne  saa  vidt,  at  vi  ere  modtagelige  for  en  saadan  Følelse,  bør  vi 
ikke  følge  deres  Eksempel. 

Det  maleriske  kan  ogsaa  være  fremkommet  ved  tilfældige  Omstændigheder, 
f.  Eks.  ved  Istandsættelser  og  Tilføielser,  hvorved  der  ikke  er  taget  ringeste 
Flensyn  til  Bygningens  Anlæg,  men  hvor  den  ledende  Tanke  kun  har  været  at 
komme  ud  over  de  nødvendige  Arbejder  paa  den  billigste  og  letteste  Maade. 
Naar  nu  saadanne  Bygningers  Istandsættelse  igjen  bliver  nødvendig,  vil  man  have 
dette  tilfældigt  maleriske  bevaret,  tiltrods  for  at  det  skyldes  hensynsløst  Barbari. 
Dette  kan  dog  næppe  være  den  rette  Forstaaelse  af  et  architektonisk  Monument. 

Ere  Meningerne  om,  hvorvidt  man  skal  restaurere  eller  ei,  og  om  hvorledes 
dette  skal  gøres,  delte,  gælder  det  samme  ikke  mindre  Spørgsmaalet  om,  hvem 
der  skal  udføre  Restaureringen.  Som  Kuriosa  skal  her  citeres  et  Par  Udtalelser. 
Verner  von  Heidenstam  siger:  >Quod  non  fecerunt  barbari  fecerunt  —  arki- 
tekterna«.  En  svensk  Museumsintendant  udtaler  sig  saaledes :  »Det  år  val  sant, 
att  åfven  arkitekterne  skola  lefva;  men  om  vi  efter  allt,  hvad  de  under  de  sista 
åren  i  nedrifning  och  restaureringsvåg  åstadkommit,  stålides  i  det  nodvåndiga 
valet  mellan  en  gammal  hotat  helgedom  och  en  —  architekt,  vore  det  visser- 
ligen  forlåtligt,  om  vårt  korsfåst  icke  långra  kom  at  gålla  den  forrå.  Skola  vi 
hårigenom  mojligen  få  en  dålig  arkitekt  mindre  och  en  duglig  byggmåstare  eller 
murare  mer,  gjorde  visserligen  den  fosterlåndska  konsten  dårpå  icke  någon  for- 
lust.  Ingen  torde  for  ofrigt  i  allmånhet  sedt  vara  mindre  egnad  ån  just  en 
arkitekt  att  leda  en  restaurering.  Ett  arbete,  hvars  forstå  vilkor  år,  att  den  som 
udfor  det,  glommer  sig  sjelf  och  forsvinner  i  sin  uppgift,  passar  ofverhufvudtagat 
foga  for  en  konstnår  i  våre  dagar.  Overproduktionen  på  arkitekter  år  for  ofrigt 
i  hela  Europa  så  stor,  att  en  snar  reduktion  vore  hogligen  onsklig.  Under  inga 
forhållanden  torde  det  emellertid  få  anses  såsom  en  menniskokårlekens  pligt  att 
for  deres  existens  skall  lågga  et  lands  kunst-  och  kulturhistoria  ode.« 

I  en  Afhandling  om  Helgendagene  siger  en  dansk  Museumsdirektør,  idet 
han  omtaler  Jætten  Finn  og  hans  Hustru  i  Lunds  Domkirke:  »Deres  Kroppe 
staa  endnu  graa  og  grimme,  og  de  have  krystet  Pillerne  i  over  700  Aar.  Finn 
er  vel  sat  i  Sten,  men  han  gaar  om  i  vore  Dage  ved  høilys  Dag  og  har  aldrig 
opgivet  at  faa  Domkirker  lagt  øde,  men  har  fulgt  Tiden  og  indset,  at  det  gaar 
ikke  paa  de  gamle  Methoder.  Han  er  ikke  mere  af  de  Arrigtrolde,  som  sloge 
med  Stene  efter  Kirker  eller  ruskede  dem  omkuld,  og  gaar  derfor  ikke  klædt  i 
graa  Sidkofte,  men  som  Gentleman  med  mangefarvet  Roset  i  Knaphullet.  Han 
er  Professor,  Oberhofbaurath,  Ofverbygningsintendent,  alt  efter  det  Land,  han 
forskønner  med  sin  Virksomhed.  Han  vover  ikke  mere  sit  Liv  ved  at  lade 
Kirker  ramle  over  sig,  men  lever  høit  af,  at  de  blive  staaende.  Nu  ødelægger 
han  Gudshuse  ved  at  restaurere  dem.  Han  er  beskeden  og  kræver  ikke  Umulig¬ 
heder,  saasom  Sol  og  Maane,  men  er  nøiet  med  et  Bryst  fuldt  af  Stjerner. 
Skøndt  Trold  gaar  han  ikke  af  Veien  for  Kors.  Finn  er  ikke  mere  udelukkende 
kirkelig  Arkitekttrold;  han  giver  sig  ogsaa  af  med  andet  Bygge,  men  det  kom¬ 
mer  altsammen  til  at  se  ens  ud.  Han  bygger  Music-halls,  Ølhuse,  Restaurationer 
og  Kafeer  i  Kirkestil  med  Søiler,  Hvælvinger  og  glasmalede  Ruder,  og  han  re¬ 
staurerer  romanske  Domkirker  i  den  pynteligste  Restaurationsstil.  De  første  ere 
dog  langt  høitideligere  end  de  sidste.« 

Disse  Herrer  og  Meningsfæller  synes  altsaa  at  mene,  at  Architekterne  ere 
de  sidste,  der  bør  anvendes  til  Restaureringsarbeider,  og  at  en  Murmester  er 
at  foretrække,  hvilket  dog  vel  er  at  forstaa  saaledes:  under  en  Arkæologs  Over¬ 
ledelse.  En  anden  dansk  Museumsdirektør  har  ogsaa  udtalt  dette  ved  at  ytre, 
at  han  med  en  dygtig  Murmester  vilde  paatage  sig  at  restaurere  en  Kirke 
bedre  end  en  Architekt. 

Vel  maa  det  indrømmes,  at  det  er  Videnskabsmænd,  der  fra  først  af  have 
kastet  sig  over  Undersøgelserne  og  Studiet  af  middelalderlige  Monumenter,  men 
Kunstnerne  ere  fulgte  efter,  og  disse  ere  gennem  et  ihærdigt  Arbeide,  gennem 
Opmaalinger,  Tegninger,  Undersøgelser  og  Reiser  i  Løbet  af  det  sidste  halve 
Aarh undrede  trængte  saa  dybt  ind  i  disse  Spørgsmaal,  at  Forholdet  nu  kan  siges 
at  være  omvendt.  Arkæologerne  støtte  sig  til  Architekternes  Arbeider  og  lære 
af  dem,  og  ved  dette  føres  de  til  Antagelser,  Sammenstillinger  og  Slutninger, 
der  kunne  have  deres  Interesse,  men  som  dog  er  noget  ganske  andet  end  at 
lede  en  Restaurering,  - —  at  tale  eller  skrive  om  en  Sag  og  at  udføre  den,  er 
nu  engang  ikke  det  samme. 

Vil  man  nu  tvivle  om  et  heldigt  Udfald  af  en  Restaurering,  ledet  af  en 
Videnskabsmand,  saa  er  der  jo  Murmestrene;  men  hvilke  Forventninger  kan 
man  paa  dette  Omraade  have  til  dem  ?  Erfarne  Architekter  vide,  at  selv  dygtige 
Haandværkere  i  Begyndelsen  staa  fremmede  og  uforstaaende  overfor  Restaure¬ 
ringsarbeider,  der  saa  lidt  falde  sammen  med  deres  Uddannelse  og  de  For¬ 
dringer,  Samtiden  stiller  til  dem  ved  Nybygninger.  Det  er  kun  efterhaanden 
ved  Samarbeide  med  Architekterne,  at  det  lykkes  enkelte  at  faa  Greb  paa, 
hvorledes  disse  Arbeider  skulle  udføres,  og  dog  komme  de  ikke  videre,  end  at 
en  skarp  Kontrol  er  nødvendig. 

Er  det  nu  sandsynligt,  at  en  Videnskabsmand  uden  teknisk  Erfaring  skal 
kunne  oplære  Haandværkere  til  Dygtighed  paa  dette  Felt  eller  at  han  skulde 
kunne  kontrollere  dem?  Ret  pudsigt  er  det  at  se,  at  Arkæologerne,  naar  de 
paa  egen  Haand  vove  sig  ud  paa  Restaureringsforetagender,  netop  søge  Hjælp 
hos  de  Haandværkere,  som  de  vide,  at  Architekterne  have  bibragt  nogen  Fore¬ 
stilling  om,  hvorledes  saadanne  Arbeider  skulle  tages.  At  der  til  Restaureringer 
hører  kunstneriske  Evner  og  en  ret  betydelig  Tegnefærdighed  og  Øvelse  i  at 
kunne  se,  om  det,  der  udføres,  udtrykker  det,  Tegningen  angiver,  eller  virkelig 
gengiver  den  Form,  som  ønskes  anvendt  —  noget  der  hører  mange  Aars  Ar¬ 
beide  til  at  opnaa  —  synes  ganske  at  være  overset. 

Jeg  tror  altsaa,  at  Forfatterne  til  de  ovenfor  anførte  Udtalelser  og  de,  der 
ere  enige  med  dem,  tage  fuldstændigt  feil,  ifald  de  mene  at  have  vist  den 
rette  Vei  til  en  heldig  Udførelse  af  Restaureringer.  Ifald  Eksperimentet  ikke 
var  saa  farligt,  kunde  man  sige:  lad  dem  gøre  Forsøg;  thi  det  er  ikke 
ved  Ord,  men  ved  Gerning,  de  kunne  overbevise  os  om,  at  de  have  Ret. 
Men  naar  man  nu  erindrer,  at  de  architektoniske  Monumenter  ere  Frugter  af 
kunstnerisk  Virksomhed,  hvor  urimeligt  er  det  saa  ikke  at  mene,  at  de  skulle 
være  en  lukket  Bog  for  Architekterne  —  som  om  de  holdt  op  at  være  Archi- 
tektur,  fordi  de  ere  bievne  gamle,  og  i  Kraft  heraf  vare  bievne  noget,  som  kun 
Arkæologer  og  Murmestre  maatte  røre  ved;  men  hvor  mange  besynderlige 
Bemærkninger  høres  ikke,  naar  Talen  er  om  Architektur! 

At  der  kan  være  Architekter,  som  ikke  egne  sig  til  at  forestaa  Restau¬ 
reringer,  er  en  anden  Sag.  Der  er  ogsaa  Architekter,  som  ikke  beskæftige  sig 
med  Landbrugsbygninger,  men  leilighedsvis  kunne  de  dog  føres  ind  paa  saadanne 
Arbeider.  Ifald  Resultatet  bliver  mindre  heldigt,  kan  man  da  derfor  sige:  »Ingen 
ere  mindre  skikkede  til  at  lede  Opførelsen  af  Landbrugsbygninger  end  Archi- 
tekterne«?  Naturligvis  ikke.  Og  hvor  urimelig  er  ikke  den  citerede  svenske 
Udtalelse,  at  en  Nutids-Architekt  ikke  skulde  kunne  glemme  sig  selv  og  for¬ 
svinde  i  sin  Opgave!  Den  Mand  maatte  dog  være  underligt  beskaffen,  som, 
efter  at  have  gransket  et  Monument  med  Alvor  og  Kærlighed,  skulde  tilside¬ 
sætte  det  vundne  Resultat,  netop  naar  han  skulde  bruge  det,  og  i  Stedet  derfor 
sætte  Frugten  af  egen  Fantasi. 

Vil  man  gjøre  sig  Arkæologernes  og  Architekternes  Forhold  til  Restaureringer 
klart,  sker  dette  maaske  lettest  ved  i  al  Korthed  at  undersøge  Gangen  i  en  Restau¬ 
rering.  Det  første,  der  bliver  Tale  om,  er  en  grundig  Undersøgelse  af  Byg¬ 
ningens  Tilstand  samt  nøiagtige  Opmaalinger  og  Tegninger.  Under  dette  Ar- 
beide  opnaas  Indblik  saa  at  sige  i  enhver  Krog  af  Bygningen  samtidig  med  at 
Interessen  for  den  og  dens  Historie  vokser,  og  derigennem  danner  der  sig  et 
Billede  af  Restaureringen,  af  den  større  eller  mindre  Nødvendighed  af  at  foretage 
dette  eller  hint,  af  Beskaffenheden  af  de  Konstruktioner  og  de  Materialier,  der 
bør  anvendes,  hvorledes  de  enkelte  Arbeider  kunstnerisk  og  haandværksmæssigt 
bør  udføres  o.  s.  v.  Ad  denne  Vei  fremkommer  altsaa  Stoffet  til  Restaurerings¬ 
forslaget,  bestaaende  i  Tegninger,  Beskrivelse  og  Overslag.  Naar  Istandsættelsen 
saa  begynder  og  endnu  grundigere  Undersøgelser  kunne  foretages,  vides  det  fra 
det  allerede  foretagne,  hvad  der  yderligere  bør  eftersøges,  og  hvor  dette  bør  ske. 
Dette  for  selve  Bygningens  Vedkommende;  saa  kommer  Inventariet.  Her  vil 
det  almindelige  være,  at  alt,  hvad  der  er  Mulighed  og  Rimelighed  for  at  bevare, 
bibeholdes.  I  en  Kirke  er  der  et  gammelt  Alter,  en  Prædikestol,  der  er  Stole¬ 
stader,  Epitafier  m.  m.  fra  Fortiden;  men  alt  har  i  Regelen  lidt  mere  eller 
mindre  i  Tidens  Løb.  Hist  mangler  Billedskærerarbeide,  her  Farver,  til  hvis 
Udbedring  der  baade  hører  kunstneriske  Evner  og  haandværksmæssigt  Kendskab. 
Saa  er  der  Kalkmalerier.  Her  er  der  jo  ikke  Tale  om  at  komponere  paa  Basis 
af  grundigt  Kendskab  til  Legender  eller  Middelalderens  forskellige  religiøse  Op¬ 
fattelser  ;  men  hvad  det  kommer  an  paa,  er  teknisk  Viden  til  at  fremdrage  og 
fæstne  det  tilstedeværende  og  kunstnerisk  Sans  til  at  lede  den  endelige  Behand¬ 
ling  deraf.  Og  alt  dette  kan  ikke  stykkes  ud  fra  hinanden,  men  det  maa  hen¬ 
lægges  under  een  Ledelse  —  ellers  risikeres  det,  at  Helheden  i  Restaureringen 
gaar  tabt. 

Der  synes  ikke  at  kunne  være  Tvivl  om,  at  alt  dette  fra  først  til  sidst 
ligger  Architekterne  ganske  anderledes  nær  end  Arkæologerne  og  Murmestrene, 
og  at  det  derfor  netop  er  dem,  der  skulle  tage  sig  af  de  nationale  Bygnings¬ 
monumenter,  —  og  her  ere  de  bedste  Kræfter  ikke  for  gode,  fordi  Opgaverne 
ofte  høre  til  de  aller  vanskeligste. 

Menes  det  desuagtet,  at  Arkæologerne  bør  have  Plads  ved  saadanne  Fore¬ 
tagender  —  ogsaa  for  at  de  derved  kunne  faa  et  bedre  funderet  Grundlag  fol¬ 
deres  videnskabelige  Arbeider  —  bør  denne  Plads  svare  til  det,  de  i  denne  For¬ 
bindelse  kunne  udrette,  altsaa  ikke  en  ledende,  men  en  ganske  underordnet. 

Det  Forhold,  som  Arkæologerne  her  i  Landet  (Nationalmuseets  2den  Af¬ 
deling)  nu  staar  i  til  Monumenterne,  og  som  yderligere  ønskes  udvidet,  hviler 
absolut  ikke  paa  noget  holdbart  Grundlag.  Formentlig  maa  det  paa  den  ene 
Side  være  fremgaaet  af  en  Overvurdering  af  Sagens  historiske  Side,  paa  den 
anden  af  manglende  Forstaaelse  af  Architektur  og  architektonisk  Virksomhed. 
Misforstaaelsen  fremgaar  yderligere  deraf,  at  medens  Staten  bevilger  Midlerne  til 
de  Arbeider,  Museet  foretager  ved  Monumenterne,  forlanger  den  ingensomhelst 
sagkyndig  Kontrol  dermed. 

For  Arkæologerne  foreligger  der  utallige  smukke  Opgaver,  hvis  videnskabe¬ 
lige  Løsninger  Architekterne,  for  saa  vidt  de  vedrøre  deres  Fag,  modtage  med 
Glæde ;  men  naar  de  ogsaa  ville  henføre  architektonisk  Virksomhed  under  sig, 
saa  beror  denne  Bestræbelse  ubetinget  paa  et  Feilsyn. 

Frygter  man  for,  at  der  ikke  altid  kan  findes  Architekter,  som  efter  eget 
Initiativ  tilegne  sig  de  til  Ledelsen  af  Restaureringer  nødvendige  Kundskaber, 
bør  Staten  sørge  for,  at  den  hjemlige  Architektur  drages  mere  ind  i  de  unge 
Architekters  Uddannelse,  end  det  hidtil  er  sket. 


FORSKELLIGT. 


Ribe  Domkirke.  Tillad  mig  at  berigtige  et  Par  smaa  historiske  Unøjagtig¬ 
heder  i  Omtalen  af  Restaurationskomiteen  i  »Architekten«  Nr.  46  Side  447,  hvad 
der  turde  være  saa  meget  mere  Anledning  til,  som  jeg  ogsaa  har  truffet  paa 
dem  andetsteds.  Efter  Worsaaes  Død  blev  ikke  Henry  Petersen  men  Heinrich 
Hansen  Formand,  og  først  efter  dennes  Død  blev  Henry  Petersen  Formand.  Det 
er  heller  ikke  rigtigt,  at  jeg  optoges  efter  Heinr.  Hansens  Død  og  Prof.  Fenger 
senere ;  det  var  ikke  mig,  men  Fenger,  som  indtraadte  efter  Heinr.  Hansens  Død 
i  1890,  medens  jeg  alt  i  1887,  da  Herholdt  trak  sig  tilbage,  indtraadte  i  det 
særlige  Syn  og  den  daværende  Komite,  som  bestod  af  dettes  Medlemmer. 

Samtidigt  maa  jeg  maaske  have  Lov  til  at  korrigere  en  anden  mangelfuld 
Oplysning,  der  ogsaa  er  fremkommen  andetsteds,  nemlig  at  den  administrerende 
Komites  Opgave  var  »at  administrere  Pengesagerne«.  Saa  fattig  har  Komiteens 
Opgave  dog  ikke  været!  Den  har  i  det  hele  skullet  varetage  Statens  Interesser 
som  Bygherre  og  har  derfor  ikke  blot  haft  de  pekuniære  Spørgsmaal  under  Be¬ 
handling,  men  ogsaa  de  arkæologiske,  architektoniske  og  tekniske  Spørgsmaal, 
ved  hvis  Afgørelse  den  selvfølgelig  stedse  har  taget  skyldigt  Hensyn  til  de  af 
Kirkens  dygtige  Architekt  fremsatte  Tanker  og  Ønsker,  især  naar  ikke  Ebben  i 
Pengepungen  voldte  kedelige  Bryderier.  Gnudtzmann. 

+ 

Berigtigelse.  I  Omtalen  af  de  Firmaer,  der  har  medvirket  ved  Ribe  Dom¬ 
kirkes  Restaurering  er  anført:  Guldmosaiker  ved  Alteret  udførte  af  Mosaikmester 
Odorico  ved  Firmaet  Axel  Prior  &  Co.  Firmaet  anmoder  om,  at  der  i  Stedet 
for  maa  læses :  Firmaet  Axel  Prior  Aktieselskab  ved  Mosaikmester  Odorico. 

Udgiver:  AKADEMISK  ARCH1TEKTFORENING.  —  Redaktør:  Architekt  K.  ARNE-PETERSEN 
Redaktionsudvalg:  Architekterne  EUGEN  JØRGENSEN  og  ALFR.  THOMSEN. 

Kontor:  Helgolandsgade  5.  Telf.  4525. 

Trykt  hos  Nielsen  &  Lvdiche. 


—  460  — 


KJØBENHAVN 

DEN  27.  AUGUST  1904 

6.  Aargang  N°  48 


ARCH1TEKTEN 

MEDDELELSER  FRA 
AKADEMISK  ARCHI 
TEKTFORENING  *  * 


&åms 


_ 


ABSALONSBUEN  VED  ROSKILDE  DOMKIRKE. 

DØR  I  ARCHITEKT 

ABSALONSBUEN.  EROF.  HANS  J.  HOLM. 

gaarden  over  en  enkelt  Spidsbue,  men  nu  forbinder  Kirken  med  Slottet  over 
tvende  saadanne.  Uvist  af  hvilken  Grund  bærer  den  Navnet  Absalonsbuen.  Den 
fremtræder  nu  i  en  temmelig  ændret  Skikkelse,  efter  at  den  i  Aarene  1901  — 
1903  af  Stiftsøvrighedens  nuværende  Architekt,  Professor  Hans  J.  Holm,  er  bleven 
underkastet  en  gennemgribende  Ombygning,  som  fra  en  temmelig  ubemærket 
Skyggetilværelse  atter  har  draget  Bygningsværket  frem  i  Dagens  klare  Lys. 


ABSALONSBUEN  VÉD  ROSKILDE  DOMKIRKE. 


Den  kendte  og  interesserede  Iagttager,  som  besøger  Roskilde  Domkirke,  vil 
blandt  dens  mange  historiske  Mindesmærker  næppe  kunne  undgaa  at 
lægge  Mærke  til  den  høje  Løngang,  som  oprindeligt  forbandt  Kirken  med  Bispe- 

ABSALONSBUEN.  PROF.  HANS  J.  HOLM. 

Det  tør  vel  være  tvivlsomt,  om  man  bør  benytte  Betegnelsen  »Restaure¬ 
ring«  om  dette  Arbejde,  ydermere  i  vore  Dage,  da  Begrebet  »Restaurering«  er 
bleven  underlagt  Tidens  Kritik,  og  Meningerne  derom  staa  saa  skarpt  imod 
hinanden  i  de  forskellige  Lejre;  Professor  Holm  vil  næppe  selv  forstaa  det  nu 
fuldførte  Arbejde  som  en  Genskaben  af  det  gamle,  halvt  forsvundne  og  halvt 

glemte  Bygningsværk,  eller  ønske,  at  andre  skal  forstaa  det  saaledes.  Intet  er 
vel  sikrere,  end  at  saaledes  som  Absalonsbuen  nu  viser  sig,  har  den  aldrig  før 
set  ud;  men  derfor  er  der  vel  kun  en  Grund  mere  til  at  glæde  sig  over  den 
dygtige  Kritik  og  overlegne  Smag,  hvormed  han  har  forstaaet  at  iklæde  Byg¬ 
ningen  en  for  dens  Omgivelser  fuldt  ud  værdig  og  skøn  Form  —  skabt  i  Datids 
Aand,  bedømt  med  Nutids  Øjne. 

Af  Bygningens  Oprindelseshistorie  kendes  ikke  meget;  hvornaar  den  er  op¬ 
ført,  vides  ikke,  og  dens  Tilstand  før  denne  sidste  Ombygning  røbede  ikke  syn¬ 
derligt  derom.  Den  er  opført  af  Kildekalk,  men  omtrent  i  Løngangens  Gulv¬ 
højde  slap  Kalkstenen  op,  og  Sidemurene  var  opførte  temmelig  sjusket  af  for¬ 
skelligartede  Sten,  bestemte  til  at  pudses,  formodentlig  i  Aaret  1733  samtidigt 
med  Slottet,  thi  om  dette  skrives  i  den  danske  Vitruvius:  »Bygningen  er  kun 
af  middelmaadig  Størrelse,  og  af  de  gamle  afbrudte  Bygningers  Muurstene  al- 
deeles  opbygget;  den  indeholder  ey  just  mange  Gemakker,  men  de  der  ere,  ere 
fuldkommen  rummelige,  lyse  og  magelige,  og  er  derved  endog  den  Beqvemme- 


lighed  at  Hans  Majestet  igennem  en  fordekt  Gang,  som  tildeels  endnu  er  en 
Rest  af  de  gamle  Bygninger,  kand  gaae  fra  sine  Gemakker  lige  ind  i  Dom- 
Kirken.« 

Men  af  Resen  er  i  hans  explicatio  notarum  paa  Roskilde  Kort  om  Absalons¬ 
buen  anført:  »En  Løngang  af  firkantet  huggen  Sten  mellem  Bispegaarden  og 
Domkirken  til  Bispernes  Magelighed,«  hvilket  synes  at  bekræfte  den  Opfattelse, 
at  Bygningen  oprindelig  har  været  af  Kildekalk  helt  op  til  Taget,  og  herfor  fik 
man  i  øvrigt  yderligere  Stadfæstelse  under  Nedbrydningen  af  Sidemurene,  idet 
der  da  blev  afdækket  en  i  Kildekalk  huggen  Bund  og  Side  af  en  Vindusind¬ 
fatning. 

Som  det  vil  fremgaa  af  Navnet  og  af  vedføjede  Billede  af  Bygningens 
Ydre,  danner  den  en  ret  betydelig  Spidsbue;  denne  er  nu  fra  Tryklejets  Højde 
afskraaet  i  Kanten,  og  i  Tryklejet  sidder  der  en  Kridtsten,  som  viste  Spor  af  at 
have  været  profileret,  men  Profilet  var  bortmejslet,  sandsynligvis  fordi  det  har 
været  forvitret;  men  hvis  dette  Profil  er  oprindeligt,  taler  det  for,  at  Afskraa- 
ningen  er  foretaget  i  en  noget  senere  Tid,  thi  naar  Buen  er  fuldkantet,  kan 
Profilet  være  der,  og  der  er  derfor  Mulighed  for,  at  Afskraaningen  har  været 
foretaget  af  Thura  samtidigt  med,  at  han  opførte  Slottet. 

Ved  Opbrydningen  af  Gulvet  viste  der  sig  8  Trin  af  en  muret  Trappe, 
som  sikkert  har  ført  ned  til  den  gamle  Bispegaard,  men  da  Løngangen  ved  Slot¬ 
tets  Opførelse  er  bleven  forlænget  over  endnu  en  Spidsbue,  har  det  jo  været 
umuligt  at  bibeholde  Trappen. 

I  øvrigt  bar  Bygningens  Tilstand  Vidne  om  en  Istandsættelse,  foretagen 
ved  en  Hastværksbeslutning,  antageligt  fra  omkring  Aar  1850.  En  Del  af  Taget 
var  lagt  af  Jærnplader  paa  Jærnspær,  og  Gulvet  var  lagt  paa  Jærnbjælker,  som 
vare  stukne  ind  gennem  Ydermurene,  og  som  have  været  for  lange.  Man  har 
ikke  givet  sig  Tid  til  at  korte  dem  af;  i  det  hele  et  Arbejde,  som  syntes  alt 
andet  end  klaret,  ufærdigt  og  stygt. 

Med  de  senere  Aars  mange  Erfaringer  for  det  uheldige  ved  Anvendelsen  af 
Jærnkonstruktioner  og  med  Ildebrandstilfælde  for  Øje  er  Bygningens  Konstruktion 
nu  udført  saaledes,  at  man  tør  anse  enhver  Mulighed  for  Ildens  Vandring  fra 
Slottet  til  Kirken  eller  omvendt  gennem  Absalonsbuen  for  udelukket.  Gulvet  er 
lagt  af  Fliser  og  Fraadsten  i  Mønster  paa  Stenhvælving,  og  Taget  er  lagt  af 
Munketegl  uden  Anvendelse  af  Spær  paa  den  Hvælving,  som  overdækker  Løn¬ 
gangen.  For  Enderne  afsluttes  Gangen  af  Døre,  som  ere  udførte  saaledes,  at 
der  paa  en  Egefyldingsdør  er  lagt  et  Lag  Asbest,  og  herpaa  er  fastgjort  en  lod¬ 
ret  Egeklædning,  som  ved  endnu  et  Lag  Asbest  er  adskilt  fra  en  Jærnklædning, 
der  er  naglet  paa  i  vandrette  Bælter,  en  Konstruktion  i  Lighed  med  hvad  man 
brugte  i  Middelalderen,  og  hvortil  man  morsomt  nok  efter  mange  Forsøg  er 
vendt  tilbage,  som  det  bedste  i  Ildebrandstilfælde,  bedre  end  Døre,  som  ere  ud¬ 
førte  af  Jærnplader  paa  Jærnstel. 

Der  er  Glastag  nærmest  Kirkens  Kor  for  at  frigøre  det  Korvindue,  i  hvilket 
Løngangen  slutter,  for  den  Formørkelse,  som  denne  Tilslutning  vilde  fremkalde 
indvendig  —  en,  som  det  vel  maa  synes,  ret  uskyldig  og  elskværdig  Nødløgn, 
som  tilmed  er  bibeholdt  fra  en  tidligere  Tid  —  og  som  endogsaa  er  lykkedes 
helt  godt.  Men  ulykkeligvis  findes  der  netop  25  □  Al.  Jord,  hvorfra  denne 
»Nutidskonstruktion«  kan  iagttages,  og  den  vil  vel  derfor  næppe  kunne  undgaa 
Modstanderes  eller  anderledes  menendes  Kritik. 

/.  P.  T. 


OM  SKIBBY  KIRKE  M.  V. 

I  sin  Artikel  om  Skibby  Kirke  (»Architekten«  Side  390)  omtaler  Prof.  Storck 
Apsishvælvingen  og  siger,  »at  ved  denne  Istandsættelse  (1888)  lede  Apsis- 
malerierne  meget  og  en  hel  ny  Overmaling  maatte  foretages«. 

Mod  denne  Udtalelse  maa  jeg,  der  havde  Ledelsen  af  Arbejdet,  bestemt 
protestere,  thi  den  kan  kun  forstaas,  som  om  Billedernes  Ødelæggelse  hidrørte 
fra  Istandsættelsen. 

Sagen  forholder  sig  saaledes,  at  der  i  Hvælvingen  var  flere  store  Revner, 
og  at  Pudslaget  paa  begge  Sider  af  disse  dels  var  skallet  af,  dels  havde  løsnet 
sig  fra  Underlaget,  og  selvfølgeligt  var  Malerierne  ødelagte  i  samme  Udstrækning 
som  Pudslaget,  hvorpaa  de  var  malede. 

Ved  Istandsættelsen  lod  jeg  kun  nedtage,  hvad  der  absolut  maatte  ned,  og 


dette  Arbejde  blev  paa  den  omhyggeligste  Maade  udført  af  Murermester  Ltcht, 
saa  at  de  ubeskadigede  Dele  af  Hvælvingen  ikke  led  mindste  Skade. 

Naar  jeg,  i  Samraad  med  Murermester  Licht,  gik  til  at  anvende  Robinson- 
Cement  til  Udpudsning  af  de  udhuggede  Partier,  saa  maa  jeg  naturligvis  i  høj 
Grad  beklage,  at  dette  har  vist  sig  at  være  et  Misgreb,  men  derved  er  dog  kun 
det  fornyede  i  Billedet  og  intet  af  det  gamle  gaaet  til  Grunde..  Naar  Prof.  Storck 
endvidere  ved  sin  Omtale  af  denne  Sag  i  »Architekten«,  Side  416,  mener,  at 
den  begaaede  Fejl  »nærmest  maa  henføres  til  Nationalmuseets  Ledelse«,  skal  jeg 
i  Sandhedens  Interesse  bemærke,  at  jeg  alene  har  Ansvaret  derfor. 

I  »Architekten«  Side  425  skriver  Direktør  Mollerup  i  samme  Anledning, 
at  »Anvendelsen  af  Cementmørtel  indstændig  fraraadedes  af  Museets  Sagkyndige, 
Prof.  Kornerup.  « 

Hertil  maa  jeg  bemærke,  at  skøndt  det  nu  er  16  Aar  siden,  Arbejdet  blev 
udført,  tror  jeg  dog  bestemt  at  turde  paastaa,  at  der  (desværre)  ikke  til  mig 
rettedes  nogen  Protest  mod  det  brugte  Materiale.  Jeg  tør  sige,  at  det  baade  var 
Lichts  og  mit  Ønske  at  naa  det  bedst  mulige  Resultat,  og  jeg  kan  ikke  tænke 
mig  nogen  rimelig  Grund  til,  at  vi  stædige  skal  have  holdt  paa  noget,  som 
Nationalmuseet  udtrykkeligt  misbilligede.  Jeg  tror  derfor,  at  Prof.  Kornerups 
misbilligende  Udtalelse  maa  være  faldet,  efter  at  Arbejdet  var  udført. 

Naar  Prof.  Storck  i  Slutningen  af  sin  første  Artikel  »om  Tilsyn  med  gamle 
Bygninger«  (Side  390)  spørger,  »om  der  ikke  var  Anledning  for  de  Architekter, 
der  har  Interesse  for  disse  Spørgsmaal,  til  at  tænke  nærmere  over  dem«,  skal 
jeg  som  min  Mening  udtale,  at  vi  Architekter  ved  Restaurering  af  gamle  Byg¬ 
ninger  lige  saa  lidt  kan  undvære  Videnskabsmændene  som  disse  os. 

Det  er  jo  kun  de  allerfærreste  Architekter,  der  som  Prof.  Storck  har  en 
saa  omfattende  historisk  Viden,  at  de  kan  undvære  Arkæologernes  Bistand  ved 
de  ofte  indviklede  og  dunkle  Spørgsmaal, 'som  gamle  Bygninger  stiller  til  Archi¬ 
tekten,  og  paa  den  anden  Side  kan  Videnskabsmændene  ikke,  uden  at  gøre 
Skade,  paatage  sig  Arbejder,  der  fordrer  kunstnerisk  Uddannelse. 

Jeg  tror  derfor,  at  venskabeligt  Samarbejde  mellem  de  to  Parter  vil  give 
det  bedste  Resultat  med  Hensyn  til  Bevaringen  af  vore  gamle  Bygninger. 


¥ 


Martin  Borch. 


Til  ovenstaaende  ønsker  jeg  at  bemærke,  at  naar  Puds  føres  hen  over  ud¬ 
fyldte  Revner,  kan  det  ikke  undgaas,  at  den  mere  eller  mindre  breder  sig  over 
de  tilgrænsende  Flader,  og  dersom  disse  ere  dekorerede,  gaar  det  ud  over  Deko¬ 
rationen.  Det  forekommer  mig  derfor  berettiget  at  sige,  at  Apsismaleriet  led 
ved  den  omtalte  Istandsættelse,  der  havde  Overmalingen  til  Følge. 

Architekt  Martin  Borch  siger,  at  Ansvaret  for  Anvendelsen  af  Cement 
paahviler  ham  alene;  men  samtidig  bemærker  han,  at  dersom  Nationalmuseet 
havde  piotesteiet  deiimod,  vilde  han  ikke  have  anvendt  den.  Naar  man  nu 
efter  Direktør  Moi.lerups  Fremstilling  maa  antage,  at  Museet  forinden  Arbeidets 
Udførelse  har  frygtet  for  Cementen,  men  ikke  tilkendegivet  Architekten  dette, 
ses  det  ikke  rettere,  end  at  det  væsentligste  Ansvar  falder  paa  Museet. 

Imidlertid  er  det  et  Spørgsmaal,  om  Architekten  overhovedet  har  noget  at 

bebreide  sig  med  Hensyn  til  Anvendelsen  af  Cementen,  og  om  ikke  Direktør 
Mollerup  har  været  galt  underrettet,  da  han  førte  dette  Materiale  i  Marken. 
Efter  senere  fremkomne  Oplysninger  lader  det  nemlig  til,  at  Cementen  aldeles 
ingen  Skade  har  gjort,  men  at  der  tværtimod  ved  den  er  opnaaet  hvad  der  til¬ 
sigtedes,  hvorimod  den  til  Pudsen  anvendte  Kalkmørtel  ikke  skal  have  været 
heldig. 

Naar  Architekt  Borch  besvarer  min  Henstilling  til  Architekterne  (Side  390) 
ved  at  udtale  den  Mening,  »at  vi  Arcbitekter  ved  Restaurering  af  gamle  Byg¬ 
ninger  lige  saa  lidt  kunne  undvære  Videnskabsmændene  som  disse  os«,  tillader 
jeg  mig  at  antage,  at  han  har  overset,  at  Spørgsmaalet  ikke  her  gjaldt  Restau¬ 
reringer,  men  om  Tilsynet  med  de  architektoniske  Monumenter  fra  Fortiden  er 
saa  betryggende  som  ønskeligt,  eller  —  med  andre  Ord  —  saa  uheldigt,  som  det 
forekommer  mig,  og  om  en  Forandring  af  disse  Forhold  ikke  maa  anses  for 
ønskelig. 

Hvad  Restaureringer  angaar,  bør  de  jo  kun  overlades  til  dertil  kvalificerede 
Architekter,  og  Arkæologernes  (Museumsdirektørens)  Medvirken  bliver  da  over¬ 
flødig.  Mine  Erfaringer  gaa  ud  paa,  at  der  til  Løsningen  af  de  lettere  Opgaver 
ingen  Hjælp  behøves,  og  hvad  de  vanskeligere  angaar,  kan  man  ikke  faa  den, 
i  hvert  Tilfælde  ikke  hos  Museumsdirektøren. 

H.  Storck. 


TEKNISKE  MEDDELELSER. 


Tætningsmekanisme 
til  Døre.  Det  er  jo  en 
almindelig  Ulempe  ved 
Døre,  at  man  ikke  kan 
faa  dem  ganske  tætte 
forneden.  Selv  hvor 
man  anbringer  Dør¬ 
trin,  bliver  dette  efter- 
haanden  slidt,  saa  at 
der  kan  foraarsages 
Træk.  Paa  Døre,  hvor 
der  ikke  findes  Karm¬ 
stykke  forneden,  f.  Eks. 
ved  Beton-  eller  Mo¬ 
saikgulve,  kan  Døren 
jo  ikke  gøres  helt 
tætsluttende,  da  Sliddet 
paa  Hænglerne  maa 
tages  i  Betragtning. 

For  at  afhjælpe 
denne  Mangel  har 

d’Hrr.  Mekaniker  Knudsen  og  Snedkermester  Fettereein  konstrueret  en  Meka¬ 
nisme,  som  fungerer  saaledes,  at  Døren,  naar  den  er  tillukket,  altid  er  fuld¬ 
kommen  tæt  forneden,  uanset  om  Gulvet  ved  Slid  er  blevet  ujævnt. 

Mekanismen,  som  staar  i  Forbindelse  med  Laasen,  kan  paasættes  enhver 
Dør  og  egner  sig  særligt  til  Yderdøre,  da  den  kan  tætne  baade  mod  Støv,  Regn 
og  Blæst,  ogsaa  hvor  der  intet  Dørtrin  findes. 

¥ 

Underjordiske-  Betonledninger  bliver  i  England  udførte  efter  en  ny  Methode, 
som  synes  at  vise  sig  praktisk. 

I  Renderne,  hvor  Ledningerne  skal  ligge,  anbringes  først  korte  Jærnrør, 
hvis  udvendige  Diameter  svarer  til  Ledningens  indvendige.  Disse  Rør  lægges 
tæt  mod  hinanden  og  kiles  godt  fast,  idet  de  kun  hviler  paa  Støtter.  Rørenes 
udvendige  Side  overstryges  dernæst  med  et  8  mm.  tykt  Lag  af  Paraffin  og 
Grafit,  hvorefter  Betonen  støbes  uden  om  dem;  naar  denne  er  tilstrækkeligt 
hærdnet,  leder  man  Damp  gennem  Rørene,  hvorved  Paraffinen  smelter,  saa  at 
Jærnrørene  med  Lethed  lader  sig  trække  ud. 


FORSKELLIGT. 


Et  Haydn-Mozart-Beethoven- Monument  er  i  Sommer  bleven  rejst  i  Thiergarten 
i  Berlin.  Monumentet  er  udført  ved  Samarbejde  mellem  en  Architekt  og 
Billedhugger  Siemering. 

¥ 

Et  Richard  Wagner- Monument  skal  rejses  i  Leipzig.  Kunstneren,  Professor 
Max  Klinger,  har  paataget  sig  at  udføre  Arbejdet,  til  hvilket  der  er  stillet  en 
Sum  af  80.000  Mark  til  Raadighed. 

* 

Wien.  En  af  de  smukkeste  Skolebygninger  i  denne  By  er  for  nylig  bleven 
fuldført  og  er  taget  i  Brug.  Det  er  en  Borgerskole  for  Drenge  og  Piger,  og 
den  er  opført  paa  Lotzingpladsen.  Det  bebyggede  Areal  er  lidt  over  1500 
□  m.,  og  hver  Kvadratmeter  har  kostet  382  østr.  Kroner.  E11  Kubikmeter  har 
kostet  1 8,66  Kr.  Skolen  rummer  2430  Elever,  og  Bekostningen  er  da  regnet 
ud  til  at  være  237  Kr.  pr.  Elev. 

* 

Et  Industripalads  i  Wien  skal  opføres  paa  en  Grund  ved  Schwarzenberger- 
pladsen.  I  Bygningen  vil  samtlige  industrielle  Korporationer  faa  Sæde.  Bygge¬ 
summen  er  anslaaet  til  2,5  Miil.  østr.  Kroner. 

ARCHITEKTEN 

MEDDELELSER  FRA 
AKADEMISK  ARCHI 
TEKTFORENING  *  * 


KJØBENHAVN 

DEN  3.  SEPTBR.  1904 

6.  Aargang  N2  49 


VIBENSGAARD. 


Lige  over  for  Vibenshus,  paa  Hjørnet  af  Strandboulevarden,  Strandvejen  og  en 
j  ny  Gade,  har  Sagfører  A.  Mørk  og  Telegrafist  S.  Mørk  ladet  opføre  en 
dobbelt  Hjørneejendom,  » Vibensgaard«,  efter  Tegninger  af  Architekterne  Anton 
Rosen  og  Peter  Neerskov. 

Ejendommene,  hvis  samlede  Areal  udgør  2908  Ah,  hvoraf  2176  Al. 
er  bebyggede,  indeholder  to  6 -Værelsers,  en  5 -Værelsers,  en  4- Værelsers  og  en 


VIBENSGAARD. 

ARCHITEKTER 
A.  ROSEN  OG  P.  NEERSKOV. 


3 -Værelsers  Lejlighed  i  hver  Etage;  dog 
og  Restaurationslokaler. 

Gade-Facaderne  er  opførte  af  røde, 
Mørtel  uden  Beskæring,  med  Friser  og 


VJBENSGAARD.  ARCHITEKTER 

A.  ROSEN  OG  P.  NEERSKOV. 


i  fladt  Relief,  den  anden  med  malede  C 
med  blyindfattede  Vinduer.  Ved  hver  af 


er  Stueetagen  tildels  indrettet  til  Butiks- 

haandstrøgne  Mursten,  fugede  med  grov 
Forsiringer  dels  af  Søsten  og  dels  af 
Mønstermursten  samt  kunstige,  ud- 
hugne  Natursten.  Stueetagen  er 
af  Granit.  Solbænkene  er  afdæk¬ 
kede  med  Kobber,  ligesom  Skjol¬ 
dene,  Viben  samt  Fløjene  etc.  er 
drevne  i  Kobber  og  tildels  ægte 
forgyldte.  Saavel  Taget  som  Taar- 
nene  er  dækkede  med  grønne, 
glaserede  Tagsten.  Over  Stue¬ 
etagens  Vinduer  findes  en  dekora¬ 
tiv  Frise  med  Sømotiver,  skaaret 
i  Kalk  paa  Stedet  af  Dekorations¬ 
billedhugger  Lamberg-Petersen,  me¬ 
dens  Frontispicens  Dekoration  med 
de  to  Kvindefigurer,  der  rækker 
hinanden  Haanden  over  Arnens  Ild, 
er  modellerede  paa  Stedet  af  Billed¬ 
hugger  Gyde  Petersen.  De  store 
Buer  mellem  Granitpillerne  i  Stue¬ 
etagen  mod  Strandvejen  er  udførte 
af  Hennebique.  Facaderne  med 
sine  Taarne,  Frontispicer,  Altaner 
og  Loggiaer  er  iøvrigt  rige  paa 
Afvekslinger.  Ogsaa  Gaardfaqaderne, 
der  er  forsynede  med  Frontispicer, 
Loggiaer  og  Altaner,  er  gennem- 
tegnede  til  de  mindste  Enkeltheder 
og  behandlede  med  megen  Omhu. 

Den  indvendige  Udstyrelse  er 
gennemført  i  Stil  overalt.  Gen¬ 
nem  overhvælvede  Vestibuler  kom- 
mer  man  ind  til  de  to  Hoved¬ 
trapper;  den  ene,  der  har  over¬ 
hvælvede  Løb  og  Reposer,  er  de¬ 
koreret  med  hvide  Stukornamenter 
rnamenter  og  mange  Fyndsprog  samt 
disse  Trapper  findes  en  elektrisk,  auto¬ 


matisk  Person-Elevator.  Paa  Væggene  i  Værelserne  er  malet  dekorative  Friser; 
selv  Gesimser  og  Loftsdekorationerne  er  lavede  efter  originale  Tegninger.  Over¬ 
hovedet  er  alt  gennemtegnet  til  de  mindste  Enkeltheder,  saasom  Dørgreb,  Vin¬ 
duesbeslag  etc.  Viben  danner  Hovedmotivet  for  Udsmykningen;  men  iøvrigt 
varieres  Motiverne  fra  Strand  og  Vand  paa  mangfoldig  Vis  over  Themaet: 

Tangplanter,  Søstjerner,  Fisk,  Maager,  Havørne  etc.  Restaurationens,  Vægge  er 
dekorerede  med  maleriske  Billeder  af  Strandvejen  fra  Vibenshus  til  den  røde 
Dyrehavelaage,  og  de  stilfulde  Møbler  er  udførte  efter  særlige  Tegninger.  Re¬ 
staurationens  Vinduer  er  indrettede  saaledes,  at  de  ved  Hjælp  af  Kontravægte 
kan  sænkes  ned  i  Kælderen  om  Sommeren.  Vibensgaard  er  iøvrigt  forsynet 


med  elektrisk  Lys,  med  automatisk  Tænding  paa  Trapperne,  med  Badeværelse, 
W.  C.,  Skabe,  Skydedøre  og  Sitofon  til  Bekvemmelighed  for  Herskabet,  Banke¬ 
altaner,  Vareelevatorer  og  Skarnnedstyrtningskanaler  til  Arbejdsledelse  for  Tjener¬ 
personalet.  Endelig  skal  blot  fremhæves,  at  der  paa  Ejendommene  findes  et  Tag¬ 
anlæg,  hvorfra  der  er  en  storslaaet  Udsigt  over  Sundet,  Skovene  og  Villabyerne. 

Architekt  E.  C.  J.  Nielsen  har  været  Konduktør. 

VIBENSGAARD.  TO  DØRE.  ARCHITEKTER  A.  ROSEN  OG  P.  NEERSKOV. 


Af  de  Haandværkere,  som  har  været  beskæftigede  ved  Bygningernes  Op¬ 
førelse,  skal  nævnes:  Murermester  Carl  Køhler,  Tømrermester  Oskar  Køhler, 
Snedkerfirmaet  »Silvan«,  Malermestrene  Schubeler  &  Sønner,  Smedemester 
H.  M.  Nielsen,  Blikkenslagermester  Malmberg,  Gas-  og  Vandmestrene  Brødr. 
Thøfner  og  Glarmester  Larsen.  De  grønne,  glaserede  Tagsten  er  leverede  af 
Frederiksholms  Teglværk,  Granit-  og  Sandsten  af  Maag  &  Møller,  de  kunstige 
Sten  af  Emanuel  Jensen  &  H.  Schumacher,  Henncbique-Konstruktionen  af  Carl 
Schiøtz,  Elevatorerne  af  »Titan«,  og  det  elektriske  Lys  er  indlagt  af  Lauritz 
Knudsen. 


SKØNHEDSSANSEN  PAA  LANDET. 


Fra  Admiralinde  Fru  Emma  Gad  har  Red.  modtaget  følgende  Artikel,  som  forøvrigt 
tillige  har  været  optaget  i  »Kvindernes  Blad«.  Uden  Tvivl  vil  »Architekten«s  Læsere  give 
Forfatterinden  Ret  i  hendes  Betragtninger  —  og  det  er  at  haabe,  at  en  eller  anden  med 
varm  Interesse  for  den  omtalte  Sag  kunde  anvise  en  fornuftig  og  praktisk  Vej  til  at 
komme  ud  af  det  smagløse  og  idéforladte  Uføre,  i  hvilket  hele  Landet  befinder  sig. 


»I  grønne  Øer,  mit  Hjertes  Hjem  her  nede  — « 


vem  af  os  elsker  ikke  vore  almindelige  Landsbykirker  med  de  takkede 


JL  JL  Gavle,  store,  hvide  Bøndergaarde  og  Huse  med  de  straatækte  Længer  og 
brogede  Blomsterhaver,  der  ligger  strøede  som  Perler  ud  over  de  bugnende 
Marker.  De  svarer  saa  godt  til  vort  medfødte  Begreb  om  hjemlig  Flygge  og 
Poesi,  at  hvorsomhelst  i  Verden  vi  kommer  hen  langt  fra  Danmark,  vækker  alt, 
hvad  der  ligner  dem,  en  Følelse  i  os  af  vemodsfyldt  Behag. 

Hvorledes  er  det  da  muligt,  at  alle  vi,  der  har  Pietet  og  Kærlighed  til 
disse  vore  særlige  danske  Byggeformer,  og  det  er  vel  næsten  os  alle,  hvorledes 
er  det  muligt,  at  vi  ikke  slutter  os  sammen  i  et  fast  Geled  for  at  bekæmpe  det 
umaadelige  Smagens  Forfald,  som  i  vore  Dage  gør  sig  gældende  i  alt,  hvad  der 
vedrører  Folkeboligen  paa  Landet?  At  det  er  til  Stede,  dette  Forhold,  er  et 
sørgeligt  Faktum,  som  alle,  der  i  disse  Sommerferiedage  berejser  Landet  paa 
Kryds  og  tværs,  har  Lejlighed  til  at  forvisse  sig  om. 

Jeg  har  selv  lige  nu  rejst  lidt  omkring  i  Vendsyssel,  denne  skønne  og 
særegne  Landsdel,  hvor  der  endnu  findes  saa  meget  overleveret  fra  Fortiden,  og 
det  er  med  Forfærdelse,  jeg  har  betragtet  de  Smaabyer,  som  rejser  sig  omkring 
Jærnbanestationerne  mellem  Aalborg  og  Skagen.  Det  er  umuligt  at  tænke  sig 
noset  saa  skønhedsforladt  som  disse  Flækker,  hvis  smaa,  firkantede  Huse  alle 
som  eet  er  af  grimme,  røde  Mursten  med  et  Teglstenstag  af  en  anden,  aldeles 
utilsvarende  rød  Farve.  Have  foran  Huset  findes  der  ikke  Spor  af,  kun  lidt 
nedtrampet  Ukrudt,  formodentlig  for  at  holde  paa  Landevejsstøvet.  Bag  Huset 
er  der  saa  et  lille  Jordstykke  med  Kartofler  og  »nichts  weiter«.  Knap  nok  lidt 
Blomster  i  Vindueskarmen,  men  ikke  et  Bistade,  ikke  en  Humleranke,  ikke  en 
Vedbend,  og  over  den  hele  Ansamling  af  Boliger  er  der  spredt  en  saadan  Uhygge, 
at  man  vilde  fortvivle  ved  Tanken  om  at  skulle  henleve  et  Liv  paa  et  saadant 
Sted,  der  ikke  har  den  fjerneste  Lighed  med  Fortidens  Landsbyer,  hvis  idylliske 

Skønhed  gik  helt  ud  paa  Kirkegaarden,  der  var  saa  blomsterfyldt  og  fredelig, 
at  det  næsten  maatte  være  en  Fornøjelse  at  blive  begravet  f.  Eks.  under  Hylde¬ 
buskene  i  Søllerød  eller  Humlebæk.  Den  moderne  Uskønhed  strækker  sig  end- 
ogsaa  til  Kirkerne  og  Præstegaardene,  altsaa  til  de  Steder,  hvor  den  personlige 
Smagløshed  ikke  er  eneraadende,  men  hvor  der  er  større  Myndigheder,  som 
staar  inde  derfor.  Der  rejses  i  vore  Dage  mange  Kirker,  men  ikke  en  eneste 
bygges  i  den  gamle,  nationale  Form.  Nej,  vi  kender  alle  den  nye  Skikkelse: 
en  rød  Dverg-Domkirke  med  tre  Buevinduer  paa  hver  Side  paa  Størrelse  med 
et  Spisekammervindue  og  et  slankt  Spir,  der  hæver  sig  mod  Himlen  i  Højde 
med  Telegrafpælen,  Smaabygninger,  der  virker  i  Landskabet  som  var  de  leverede 
som  mindste  Kirkenummer  fra  en  tysk  Fabrik.  Og  lige  op  ad  den  gavltakkede 
Kirke,  hørende  til  Vorgaard,  denne  underskønne  og  mindefyldte  gamle  Herre- 
gaard,  bygget  i  1588  af  Fru  Ingeborg  Skeel,  saa  jeg  sandelig  en  nybygget 
Præstebolig,  man  kan  ikke  sige  Præstegaard,  der  ganske  vist  var  lidt  større  end 
de  andre  røde,  firkantede  Landsbyhuse,  men  akkurat  lige  saa  ubodelig  stilløs  og 
umulig  at  faa  kær  gennem  indtagende  landlig  Hygge.  Jeg  er  vis  paa,  at  Stor¬ 
kene,  som  i  det  nordlige  Jylland  har  deres  Reder  paa  Straataget  af  næsten  alle 
de  gamle  Gaarde  og  Huse,  vil  vende  sig  med  Afsky  fra  de  plebejiske  Nybyg¬ 
ninger,  og  man  kunde  forstaa,  hvis  de  til  dem  kun  bragte  de  smaa  Børn,  om 
hvilke  H.  C.  Andersen  fortæller,  at  de  har  drømt  sig  ihjel.  Og  dog  kunde  en 
Hvidtekost,  en  Anbringelse  hist  og  her  af  en  Gavl,  et  uregelmæssigt  Fremspring 
af  et  Vindue  eller  blot  en  lille  Veranda,  omslynget  af  vild  Vin  og  Klematis, 
for  ikke  at  tale  om  nogle  Stokroser,  frembringe  den  lille  Skønheds  virkning,  som 
savnes  saa  haardt. 

Og  Værelserne  indenfor  —  I  Guder!  Ikke  den  mindste  Rest  af  Pietet  fol¬ 
det  fra  Fortiden  nedarvede  synes  levnet.  Ikke  en  trekantet  Hylde  til  Kopperne, 
ikke  et  baldyret  Stykke,  ikke  en  gammel  Bibel.  Intet  er  forarbejdet  med  Haanden 
med  netop  det  Sted  og  det  Hjem  for  Øje,  altsammen  er  det  Fabriksgenstande, 
Mage  til  dem,  man  ser  i  Tyskland,  Amerika  og  hvor  som  helst  uden  Spor  af 
dansk  Særpræg.  Er  en  Bonde  eller  Landhandler  velhavende,  staar  hans  Hu  saa 
vist  ikke  til  et  brogetmalet  Skab  og  blomstrede  Tallerkener  i  Række,  som  de 
fandtes  hos  hans  Bedsteforældre,  men  til  en  Fløjlssofa  med  Kvaster  fra  en  Møbel¬ 
fabrikant  og  en  tysk  Hængelampe  med  Prismer  saa  smagløs,  som  den  over¬ 
hovedet  kan  faas  for  Penge. 

Dansk  Husflidsselskab  udsatte  i  Fjor  en  høj  Præmie  for  den  bedste  Tegning 
til  et  Fyrretræs  Husmandsmøblement,  som  kunde  forarbejdes  af  enhver  Land¬ 
snedker.  Der  fremkom  mange  kønne  Ting,  og  et  ganske  tarveligt,  men  smukt 
Møblement,  forarbejdet  hos  Snedkermester  Mørck,  fik  Prisen.  Destoværre,  det 
bliver  næppe  i  Husmandsstuer,  at  det  ad  Aare  vil  forefindes,  men  hos  unge, 
ubemidlede,  men  kunstelskende  Bybeboere. 

Hvor  kommer  den  nu  fra,  denne  bundløse  Mangel  paa  Smag  og  Skønheds¬ 
sans  set  i  Forhold  til  Fortiden,  der  dog  var  pengefattigere  end  Nutiden?  Det 
kan  ikke  være,  fordi  Landboeren  aldrig  faar  Øjet  opladt  for  smukke  Bygninger 
og  Genstande,  al  den  Stund  han  daglig  har  de  gamle  Gaarde  og  Huse  for  Øje 
og  som  Regel  har  Adgang  til  at  bese  Herregaardene,  der  ofte  er  fyldte  med  de 
skønneste  Ting.  Desuden  rejser  Nutidens  Bønder,  ja  endog  Husmænd,  saa  meget 

omkring,  at  de  har  al  ønskelig  Lejlighed  til  paa  Museer  og  Gader  at  faa  Blikket 
opladt  for  smukke  Former  og  Farver  ligesom  for  den  Skønhedsvirkning,  der 
°P n aas  ved  Beplantning  med  Frugttræer  og  Blomster  omkring  Husene,  hvortil 
forskellige  Selskaber  jo  yder  al  mulig  Bistand  og  Paaskønnelse. 

Og  hvad  er  der  da  at  gøre  for  at  standse  og  modvirke  denne  Skønheds¬ 
sansens  Forfald,  som  foregaar  med  saa  rivende  Hast  over  det  ganske  Land?  Var 
det  ikke  en  Opgave  at  tage  op  for  Højskolerne,  som  jo  holder  det  nationale 
saa  højt  i  Ære,  ved  Foredrag,  Billedfremvisning  o.  1.  at  indpode  de  unge  Bønder 
lidt  pietetsfuld  Kærlighed  til  det  nedarvede  i  de  landlige  Hjems  Indretning  og 
Byggemaade,  saa  at  vort  Land  undgaar  at  faa  det  Banalitetens  Mærke  paa  sig, 
som  er  saa  ødelæggende  for  Nationalitetsfølelsen  og  vil  ende  med  at  give  det 
Udseende  af  at  være  et  Stykke  udflydt  Tyskland. 

De  synger  ganske  vist  paa  Højskolerne  med  Overbevisning:  »Der  er  et 
yndigt  Land«,  men  de  giver  i  den  Retning  ikke  noget  Bidrag  til  at  hæve  dets 
Yndighed.  Tværtimod.  Fra  disse  vore  nationalsyngende  Arnesteder  for  dansk 
Folkeaand  siver  der  netop  en  Smagsforfaldets  Flom  ud  over  Landet,  og  der 
skabes  ved  Højskolernes  egen  stilløse  Indretning  tysk  Fabrikssmag  her  i  Landet 
i  Stedet  for  dansk  Særpræg. 

Højskolernes  Udstyr,  som  jo  naturligvis  er  bestemmende  for  de  Unges 
Smagsretning  for  Livet,  burde  aldrig  være  tilvirket  i  Massevis,  men,  saa  tarve¬ 
ligt  det  end  monne  være,  forarbejdet  i  Haanden  og  paa  Stedet  —  paa  Landet 
—  med  de  særlige  Værelser  og  Forhold  for  Øje.  Det  skulde  her  være  det 
danske  Folks  særlige  og  oprindelige  Skønhedsbegreb,  der  var  afgørende,  og  ikke 
den  lokale  Købmands  Forbindelse  med  Berlinerfabrikerne. 

Dog,  Fejlen  er  maaske  ikke  Højskolernes,  men  skriver  sig  fra  det  Uheld, 
at  da  de  omkring  Midten  af  det  forrige  Aarh undrede  skabtes  ved  et  Genis  lykke¬ 
lige  Tanke,  var  det  i  den  slette  Smags  allermørkeste  Periode  i  de  højere  Sam¬ 
fundsklasser,  og  denne  er  først  nu  sivet  rigtigt  ud  i  Befolkningen.  Havde  det 
været  i  vore  Dage,  vilde  Grundtvig  sikkert  have  haft  Øje  for,  hvad  Bevarelsen 
af  Hjemmenes  nationale  Præg  betyder  for  Folkeaanden.  Men  kunde  det  ikke 
afhjælpes  endnu? 

Og  var  der  ikke  Grund  til  at  stifte  en  stor  Forening  til  Landboligens 
Skønhedsbevarelse,  maaske  udgaaet  fra  vore  Architekter?  Man  skulde  tro,  vi 
havde  Foreninger  nok,  men  det  synes  næsten,  som  denne  mangler.  Dette 
Spørgsmaal  rejses  til  de  Kredse  —  hvis  de  findes  — ,  som  har  Kærlighed  til 
vort  Folks  Særpræg  og  gamle,  nedarvede  Skønhedsbegreb. 

Emma  Gad. 


TEKNISKE  MEDDELELSER. 

Tabeller  over  Staalbjalker.  Omstaaende  Tabeller,  som  er  sammenstillede  af 
Architekt  A.  Dahl,  vil  sikkert  vise  sig  som  særdeles  praktiske  i  den  almindelige 
Husbygning.  Som  man  vil  bemærke,  angiver  Tallene  de  Dimensioner,  som 
man  skal  benytte  ved  de  mest  anvendte  Belastninger,  saaledes  at  man  ved  Hjælp 
af  disse  Tabeller  meget  let  kan  overbevise  sig  om  —  baade  ved  Tegnebrædt 
og  paa  Byggeplads  —  at  de  foreliggende  Dimensioner  er  rigtige. 

I  ANLEDNING  AF  »GEFION«. 

(Indsendt  til  »Politiken«  som  Svar  paa  en  Artikel  af  Holger  Drachmann  den  24.  Aug.) 


I  sin  fortjenstfulde  Iver  for  at  bringe  »Gefion«  frelst  ud  af  Malstrømmen  og 
vise  alle  Parter  Retfærdighed  —  Bundgaard,  Kammeraterne,  Vilh.  Bissen  — 
har  vor  graahærdede  Digterkonge  følt  Trang  til  dog  at  slaa  et  Slag*),  og  han 
har  ramt  et  Sted,  hvor  der  ved  Kunstneres  og  Kritikeres  Uretfærdighed  alt  for 
længe  har  været  frit  Slag  for  gamle  og  unge. 

Oftest  har  Slagene  ramt  ganske  personligt,  sjældent  saa  kunstnerisk  umoti¬ 
veret  som  denne  Gang. 

Drachmann  skriver  —  »lad  hende  (Gefion)  nedlægge  sin  Svøbe  allerunder¬ 
danigst  for  Fødderne  af  de  Kostumebilleder  i  Bronce,  som  d’Hrr.  Stein  og  andre 
Leverandører  rigeligt  har  forsynet  vor  gode  By  med.« 

Professor  Stein  har  jo  alt  i  flere  Aar  ligget  i  sin  Grav,  men  i  det  Slægt¬ 
led  af  Billedhuggere,  han  tilhørte,  vil  Eftertiden  vise  ham  den  Retfærdighed  at 
fremhæve  ham  som  den,  der  bedst  forstod  sig  paa  monumental  Kunst,  den 
bedste  Arvtager  efter  gamle  Hermann  Bissen,  thi  vi  fik  jo  desvæire  ingen  Monu¬ 
menter  af  Peters  (den  lille  Willemoesstatue  og  Ewald  antyder,  hvad  han 
kunde  ydet). 

Niels  Juels  Monument  vil  stige  i  Kurs,  det  vil  blive  værdsat  af  alle  Danske, 
lige  saa  vist  som  Statuerne  af  Hall,  Gade  —  Absalon  og  hvad  alle  disse  Genre¬ 
portrætter  hedder  og  deres  meget  sørgeligere  Efterfødte,  vil  blive  det,  de  er: 
vel  lignende  Erindringer  til  Glæde  for  de  afdødes  Slægt  og  Venner  og  for  — 
ungdommelige  Læsere  af  Ingemanns  Romaner.  Selv  om  enkelte  af  disse  Værker 
er  god  naturalistisk  Kunst,  Højheden,  Stilen  mangler. 

Men  jeg  kunde  have  Lyst  til  at  slaa  et  Slag  til  »Kammeraterne«  og  sige 
dem,  hvor  lidt  deres  monumentale  Skruethed  er  værd  ved  Siden  af  den  præg¬ 
tige,  naturlige,  monumentalt  stilfærdige  danske  Kunst,  gamle  Bissen  er  Skaber 
af,  den  som  danske  Billedhuggere  burde  være  stolte  af  at  bygge  paa. 

Der  staar  en  Mand  i  Landbohøjskolens  Have,  ingen  ser  ham,  Tesdorpf 
hedder  han.  Han  er  den  fastest  byggede  Broticemand,  der  er  skabt  siden  gamle 
Bissen  støbte  Frederik  den  Sjette  og  Moses  og  Landsoldaten. 

Stein  dannede  ham !  Det  er  jo  snart  glemt  her  tillands,  at  en  Statue 
virkelig  kan  være  et  Monument.  p  y  t  i/,  int 


FORSKELLIGT. 

Udnævnelse.  Direktør,  Architekt  K.  Arne-Petersen  er  bleven  udnævnt  til 
Ridder  af  Dannebrog. 

*)  Det  er  jo  nu  bleven  Skik,  at  Digtere  skriver  om  Kunst  i  vore  mest  æsthetiske  Blade 
med  en  Selvtillid,  der  skal  bøde  paa  Ukyndigheden,  og  i  et  Sprog,  som  man  i  gamle 
Dage  ikke  ueffent  vilde  kaldt  »grundtvigiansk  Mundgodt«. 

Udgiver;  AKADEMISK  ARCHITEKTFORENING.  —  Redaktør:  Architekt  K.  ARNE-PETERSEN 
Redaktionsudvalg:  Architekterne  EUGEN  JØRGENSEN  og  ALFR.  THOMSEN. 

Kontor:  Helgolandsgade  5.  Telf.  4525. 

DEN  10.  SEPTBR.  1904 


6.  Aargang  N?  50 


TOSKIBEDE  KIRKER  I  DANMARK. 


Af  cand.  mag.  Vilh.  Lorenzen. 


ver  hele  den  protestantiske  Verden  er  der  —  særlig  i  de  sidste  Genera- 


tioner  —  bleven  opført  Kirkebygninger  i  et  Antal  og  i  en  Udstrækning, 
der  ikke  giver  Middelalderens  ivrigste  Kirkebygningsperioder  meget  efter. 

Ogsaa  i  Danmark  har  denne  Bevægelse  gjort  sig  stærkt  gældende.  Kjøben¬ 
havns  og  Provinsbyernes  stærke  Vækst,  Dannelsen  af  Valgmenigheder  og  Fri¬ 
menigheder  paa  Landet  —  alt  dette  har  medført  Opførelsen  af  mangfoldige  nye 
Kirker  og  vil  antagelig  i  Fremtiden  stille  Krav  om  endnu  flere.  Men  ikke  blot, 
naar  Talen  er  om  Antallet  og  Mængden  af  de  nye  Kirker,  der  Aar  for  Aar 
rejser  sig  iblandt  os,  ledes  Tanken  tilbage  til  Middelalderen;  man  kan,  paa 
Kirkebygningsomraadet,  tale  om  en  middelalderlig  Renæssance,  der  giver  sig  Udtryk 
i  en  stadig  Venden  tilbage  til  Middelalderens  kirkelige  Architektur,  et  stadigt 
Studium  af  den  og  en  forhaabentlig  stadig  voksende  Iver  for  at  bevare  det  af 
den,  der  endnu  kan  bevares. 

For  Nutidens  Architekter  er  da  Anlæg  og  Opførelse  af  Kirkebygninger  et 
Problem,  der  stadig  kræver  Løsninger,  og,  som  ovenfor  sagt,  har  man  —  og 
det  med  Rette  —  søgt  tilbage  til  Middelalderens  Former  og  Anlæg  som  stam¬ 
mende  fra  en  Tid,  der  i  særlig  Grad  var  fortrolig  med  denne  Opgave.  Men  i 
et  protestantisk  Land  som  vort,  er  man  stødt  paa  den  Vanskelighed,  at  Middel- 


FIG.  I.  FRANCISKANERKIRKEN  I  ODENSE. 


PLAN. 


OPMAALT  OG  TEGNET  AF  HANCK  1816. 

alderens  Kirker  —  som  katholske  —  gennemgaaende  ere  skabte  ud  fra  Forud¬ 
sætninger,  der  ere  de  protestantiske  Kirkeforhold  fremmede.  Ganske  vist  har 
Aarhundrederne  siden  Reformationen  i  de  protestantiske  Lande  efterladt  mang¬ 
foldige  Kirkebygninger.  Men  det  maa  vistnok  siges,  at  der  intet  Steds,  hverken 
i  Europa  eller  Amerika,  er  skabt  en  evangelisk  Kirketype,  affødt  af  den  evan¬ 
geliske  Gudstjenestes  særlige  Krav,  selv  om  der  af  og  til  har  været  Tilløb  dertil. 
Man  har  prøvet  sig  frem  med  alle  mulige  Former  og  Anlæg,  mer  eller  mindre 
stammende  fra  de  middelalderlige. 

Middelalderens  kirkelige  Arkitektur  —  med  dens  Rigdom  og  Mangfoldighed 
af  Former  —  vil  overhovedet  altid  være  som  et  Skatkammer  for  Nutidens 
Kirkearchitekter.  Fler  tales  selvfølgelig  ikke  om  en  slavisk  Kopiering,  men  om 
de  praktiske  og  kunstneriske  Erfaringer,  Middelalderens  Kirkearchitektur  er  saa  rig 


FIG.  2.  FRANCISKANERKIRKEN  I  ODENSE. 

INDRE.  j.  HANSEN  1817. 


paa,  og  som  til  alle  Tider  vil  kunne  virke  belærende  og  befrugtende  —  ogsaa 
naar  det  gælder  at  skabe  Kirker  for  protestantiske  Menigheder.*) 

Det  vil  da  maaske  kunne  være  af  Interesse  nærmere  at  gøre  opmærksom 
paa  en  middelalderlig  Kirketype,  der  foruden  i  adskillige  andre  Lande  ogsaa  har 
fundet  Anvendelse  i  Middelalderens  Danmark.  Naar  det  her  hovedsagelig  er  de 
danske  Monumenter  indenfor  Typen,  der  behandles,  er  det  først  og  fremmest, 
fordi  de  ere  vore  egne  og  som  danske  Mindesmærker  vel  tør  gøre  Regning  paa 
en  særlig  Interesse  hos  danske  Architekter. 

Den  omtalte  Kirketype  er  den  toskibede,  der  igen  spalter  sig  i  to.  Bedst 
repræsenteret  er  den  usymmetriske  Type,  hvor  der  til  et  Hovedskib  slutter  sig  et 

*)  Med  Hensyn  til  den  protestantiske  Kirkebygning  skal  her  henvises  til  Hovedværket 
paa  dette  Omraade:  K.  E.  O.  Fritsch:  Die  Kirchenbau  des  Protestantismus,  Berlin  1893. 
Jvf.  F.  Meldahl:  Den  protestantiske  Kirkebygning  i  Nordisk  Tidsskrift  1895  og  Gurlitt: 
Gesch.  der  Baroc  u.  der  Rococco  in  Italien,  in  Deutschland,  in  Holland,  Belgien,  Franch- 
reich  u.  England. 

nordligt  eller  sydligt  Sideskib,  medens  Koret  fortsættes  i  Hovedskibets  Bredde 
med  lige  eller  polygonal  Afslutning. 


FIG.  3.  FRANCISKANERKIRKEN  I  SVENDBORG. 

PLAN.  TULL1N. 


Mindre  godt  repræsenteret  er  den  symmetriske,  hvor  Skibet  ved  Piller  i  dets 
Længdeakse  er  delt  i  to  symmetriske  Dele;  til  Skibet  slutter  sig  det  enskibede 
Kor,  liggende  midt  for  Pillerækken. 


FIG.  4.  FRANCISKANERKIRKEN  I  SVENDBORG. 

YDRE.  TULLIN  I  828. 

Første  Type  forekommer  i  sin  ældste  paaviselige  Skikkelse  i  to,  desværre 
nu  forsvundne,  hver  for  sig  ypperlige  gotiske  Kirker,  nemlig  Franciskanerkirkerne 

i  Odense  og  Svendborg,  begge  nedrevne  i  Begyndelsen  af  det  forrige  Aar¬ 
hundrede*). 

Kirken  i  Odense ,  Fig.  i,  2**),  indviedes  1343.  Sideskibet  laa  mod  Nord 
og  Forbindelsen  mellem  de  to  Skibe  dannedes  af  spidsbuede  Arkader  mellem 
de  ottekantede  Piller.  Koret  havde  tresidet  Afslutning. 

Kirken  i  Svendborg,  Fig.  3,  4,  5,  6 ***),  indviet  1361,  havde  ganske  samme 
Anlæg;  kun  endte  Koret  med  en  lige  Gavl  mod  Øst,  og  Sideskibet  var  her 
anbragt  mod  Syd. 

1  begge  Kirker  stod  Hovedskibets  frie  Side,  der  vendte  ind  mod  Kloster- 
gaarden,  i  Forbindelse  med  en  Fløj  af  Korsgangen,  i  Svendborg  mod  Nord  og 

i  Odense  mod  Syd.  Sid¬ 
ste  Sted  blev  den  senere 
inddraget  i  selve  Kirken 
som  et  søndre  Sideskib. 

Fra  omtrent  samme 
Tid  er  den  beslægtede, 
endnu  bevarede  Hellig- 
aandskirke  i  Flensborg  *j*), 
opført  1386. 

I  disse  Kirker  er 
det  hele  Anlæg  opført 
i  én  Støbning  efter  en 
samlet  Plan.  De  øvrige 
bevarede  Kirker  af  sam¬ 
me  Type  er  derimod, 
paa  en  enkelt  Undtagelse 
nær,  fremkomne  lidt  efter 
lidt  ved  Ombygninger 
og  Udvidelser  af  ældre 
Anlæg. 

Dette  gælder  Fran¬ 
ciskanerkirken  i  Horsens, 
Fig.  7  *j**j*).  Dettes  Hoved¬ 
skib  ,  antagelig  opført  i 

3 dje  Fjerdedel  af  13de  Aarhundrede,  forlængedes  c.  1400  mod  Øst  med  et  lang¬ 
strakt  Kor  af  Hovedskibets  Bredde  og  stod  saaledes  som  et  rektangulært,  enskibet 
Anlæg,  indtil  man  i  Midten  af  1  j de  Aarhundrede  tilbyggede  et  nordre  Sideskib. 
Plumpe  og  raat  formede  Arkadebuer  udhuggedes  i  Hovedskibets  Nordmur  for  at 
sætte  de  to  Bygningsdele  i  Forbindelse  indbyrdes.  Mod  Syd  laa  Korsgangen, 


fifr 


FIG.  5.  FRANCISKANERKIRKEN  I  SVENDBORG. 
VESTGAVL. 


TULLIN  DEL. 


*)  V.  Lorenzen:  Franciskanerkirker  i  Danmark  i  Kirkehist.  Saml.  5  R.  II,  372. 

**)  Tegninger  og  Opmaalinger  i  Nationalmusæets  Arkiv. 

***)  Tegn.  og  Opm.  i  Natm.’s  Arkiv. 

t)  R.  Haupt:  Bau.  u.  Kunstdenkm.  der  Provinz  Schlesw.-Holstein  I,  276. 
ff)  Tegn.  og  Opmaalinger  af  Prof.  Storck  i  Natm.’s  Arkiv.  —  Jvf.  Kirkehist.  Saml. 
5.  R.  II,  374. 

der  senere  ca.  1500  —  som  i  Odense  —  inddroges  i  Kirken  som  et  søndie 
Sideskib.  Rimeligvis  samtidigt  tilføjedes  et  Fag  mod  Vest. 

En  ganske  lignende  Udvikling  fik  Franciskanerkirken  i  Ystad*).  Til  det 
nuværende  Hovedskib  fra  sidste  Fjerdedel  af  13de  Aarh.  føjedes  c.  1400  et 
langstrakt,  tresidet  afsluttet  Kor  af  Hovedskibets  Bredde.  Omtrent  samtidig  til- 
byggedes  til  Skibets  østligste  Fag  mod  Syd  et  Kapel,  der  ved  en  spidsbuet  Arkade 
sattes  i  Forbindelse  med  Skibet.  Til  dette  Kapel  føjedes  senere  to,  der  paa  samme 
Maade  sattes  i  Forbindelse  med  Hovedskibet,  og  et  sydligt  Sideskib  var  dannet.  Inden 
Middelalderens  Udløb  opførtes  et  Taarn  ved  Korets  Sydside.  Til  Skibets  nor¬ 
dre  Mur  sluttede  en  Kors¬ 


gang  sig. 

Dominikanerkirken  i  Aar¬ 
hus  (Vor  Frue  K.)**)  be¬ 
stod  i  sin  ældre  Skikkelse 
af  et  Kor,  antagelig  fra 
1  3de  Aarhundredes  Midte, 
og  et  Skib  af  samme 
Bredde  fra  c.  1400.  Til 
dette  tilbyggedes  i  sidste 
Fjerdedel  af  ijde  Aarh.  et 
sydligt  Sideskib  i  Form  af 
tre  omtrent  samtidige  Ka¬ 
peller,  der  her  —  i  Mod¬ 
sætning  til  Ystad  —  fik 
hver  sit  Tag  og  sin  sær¬ 
lige  Gavl.  Ogsaa  her  blev 
Hovedskibets  Sydmur  gen¬ 
nembrudt  af  spidsbuede 
Arkader.  Mod  Nord  strakte 
Korsgangen  sig  i  det  mind¬ 
ste  langs  en  Del  af  Hoved¬ 
skibets  frie  Side.  Taarnet 
er  fra  Renæssancetiden. 

Flere  Forhold  tyder 
paa,  at  ogsaa  det  oprinde¬ 
lige  rektangulære,  enskibede  Anlæg  i  Dominikanerkirken  i  Viborg  (Søndersogns  K.) 
fra  13de  Aarh.  senere  i  Middelalderen  er  bleven  udvidet  mod  Nord  ved  Til¬ 
bygning  af  Kapeller,  der  har  dannet  et  nordre  Sideskib,  medens  Korgangen  laa 
mod  Syd. 

Et  fra  de  her  nævnte  Kirker  noget  afvigende  Anlæg  fik  Anton itterkirken  i 
j Præstø***).  Til  et  ældre  enskibet  Anlæg  med  tresidet  Afslutning  mod  Øst  fra  c. 
1400  føjede  Munkene  c.  ijoo  et  sydligt  Sideskib  af  samme  Længde  som  den 


FIG.  6.  FRANCISKANERKIRKEN  I  SVENDBORG. 
INDRE. 


TULLIN  DEL. 


*)  Tegn.  og  Opmaalinger  af  V.  Koch  i  Tegn.  af  æ.  n.  A.  4  S.  1.  R. 

**)  Tegn.  og  Opm.  i  Natm.’s  Arkiv. 

***)  L.  Fenger  i  Kirkeh.  Saml.  4.  R.  VI,  545  ff. 

oprindelige  Kirke,  men  betydelig  bredere.  Dets  tre  Fag  fik,  som  i  Aarhus 
Dominikanerkirke,  hver  sin  Gavl.  Taarnets  Opførelsessted  er  uvis. 

Endelig  staar  endnu  en  helstøbt,  toskibet  Kirke,  opført  c.  iyoo  for  Bene- 
diktinernonnerne  i  Økloster,  Fig.  8  (Oxholm  Kirke)*);  kun  er  Koret  her  noget 
kortere  end  i  de  tilsvarende  Kirker  af  samme  Type. 

For  Fuldstændigheds  Skyld  skal  det  anføres,  at  den  nu  nedrevne  Francis¬ 
kanerkirke  i  Slesvig **)  ogsaa  har  haft  et  toskibet  Anlæg  af  den  her  skildrede  Type; 
men  hvorvidt  Sideskibet  her  er  oprindeligt  eller  ikke,  lader  sig  ikke  afgøre. 

Med  Undtagelse  af  Øklosters  Kirke,  hvor  Taarnet  er  oprindeligt,  har  alle 
de  øvrige  Kirker  fra  først  af  —  fraregnet  Trappetaarne  —  været  taarnløse. 

Foruden  de  her  nævnte  Klosterkirker  havde  ogsaa  adskillige  Sognekirker  i 
Købstaderne  —  som  de  stod  ved  Middelalderens  Slutning  —  toskibede  Anlæg  af 
den  her  skildrede  Type.  Dertil  hører  Kirkerne  i  Thisted ,  Grenaa  og  Nykøbing 


FIG.  7.  FRANCISKANERKIRKEN  I  HORSENS. 
PLAN. 


H.  STORCK. 


(p.  M.)  ***).  Om  dem  alle  gælder  det  imidlertid,  at  dette  Anlæg  ikke  er  det 
oprindelige,  men  fremkommen  ved  Tilbygninger  og  Udvidelser,  ganske  af  samme 
Art  som  de,  der  fandt  Sted  ved  flere  af  Klosterkirkerne.  En  Del  af  vore  Landsby- 
kirker  har  haft  den  samme  Udvikling. 

Som  Resultatet  af  dette  Overblik  gør  det  sig  straks  gældende,  at  Største¬ 
parten  af  de  her  nævnte  Kirker  tilhører  de  yngre  Munkeordener.  Af  dem  er 
atter  Tvillingordenerne,  Franciskanerne  og  Dominikanerne,  stærkest  repræsenterede. 
Ligefra  Midten  af  14de  Aarh.  anvender  de  hyppig  denne  Kirkeform.  Det  samme 
er  1  ilfældet  ogsaa  i  andre  Lande,  som  Sverrig,  hvor  Franciskanerkirken  i  Stok- 
holm*!*)  (Ridderholmskirken)  hører  til  den  toskibede  Type.  For  Norges *J**f*)  Ved- 

*)  Opm.  i  Natm.’s  Arkiv.  Jvf.  Indberetning  ved  J.  B.  LøtTler,  s.  St. 

**)  Afbildet  i  Haupt:  Anf.  V.  II,  327. 

* **)  Tegn.  og  Opm.  i  Natm.’s  Arkiv, 
fi)  Hildebrand:  Wisby  och  dess  Minnesmarken,  55. 
tf)  Dietrichson:  Den  kirkelige  Kunstarkæologi,  34. 

kommende  hører  Franciskanerkirken  i  Bergen  (nu  Domkirke)  sammesteds  hen. 
Toskibede  Kirker  findes  ogsaa  i  Italien  som  i  Franciskanerkirken  St.  Francesco  i 
Montefalco*).  I  Frankrig  er  denne  Form  sjælden  før  14de  Aarh.,  hyppig 
i  de  følgende  Aarhundreder  **).  Men  særlig  hyppig  er  den  i  Tyskland  og 
Østrig ,  hvor  den  forekommer  baade  som  oprindelig  og  som  opstaaet  ved  Ud¬ 
videlse  og  Tilbygning.  Som  i 
Danmark  er  den  her  bleven  an¬ 
vendt  med  særlig  Forkærlighed  af 
Franciskaner-  og  Dominikanerorde¬ 
nen,  men  findes  forøvrigt  ofte  og¬ 
saa  i  andre  Ordeners  Kirker  og  i 
almindelige  Sognekirker***). 

Om  det  er  disse  to  Tigger¬ 
munkeordener,  der  har  skabt  hele 
denne  Type,  og  i  saa  Tilfælde 
hvilken ,  lader  sig  i  Øjeblikket 
ikke  afgøre.  De  nærede  imidlertid 
—  som  paavist  —  en  stor  Kærlighed  til  den,  og  det  var  —  efter  de  bevarede 
Monumenter  at  dømme  —  Franciskanerne ,  der  først  bragte  den  i  Anvendelse  i  Dan¬ 
mark.  Her  har  de  andre  Ordener  fundet  Typen  saa  praktisk,  at  de  har  optaget 
den,  og  Borgerne  i  vore  Købstæder  har  bevidst  eller  ubevidst  gjort  det  samme. 

(Fortsættes.) 


TG.  8.  OXHOLM  KIRKE. 
PLAN. 


J.  B.  LØFFLER. 


DØDSFALD. 


En  af  Kjøbenhavns  gamle  ansete  Haandværksmestre,  Tømrermester  H.  j.  Dobel, 
afgik  den  31.  August  ved  Døden  i  en  Alder  af  75  Aar. 

Som  lille  Dreng  kom  han,  paa  Grund  af  Faderens  tidlige  Død,  i  Huset  hos 
en  Slægtning,  der  var  Tømrer,  og  dette  blev  den  naturlige  Anledning  til,  at 
Dobel  valgte  dette  Haandværk.  Han  kom  i  Lære  hos  den  i  sin  Tid  bekendte 
Tømrermester  Thymann  og  blev  Svend  i  1847;  som  saadan  arbejdede  han  for 
Ingeniørkorpset  under  Fredericias  Belejring  1849.  I  1850  gjorde  Dobel  Tjeneste 
ved  Livgarden  til  Hest,  en  Periode  af  sit  Liv,  som  han  altid  med  Glæde  og 
Stolthed  mindedes.  Han  blev  Mester  i  1857  og  blev  senere  ansat  som  Løjtnant 
ved  Kjøbenhavns  Brandkorps,  hvor  han  gjorde  Tjeneste,  indtil  Korpsets  Omordning 


*)  Forøvrigt  fulgte  denne  Orden  i  Italien  de  mest  forskellige  Anlæg  med  hyppig  Brug 
af  Tværskibe  og  vidtløftige  Korformer.  Dominikanerne  rettede  sig  paa  Kirkebygningernes 
Omraade  her  efter  dem.  —  H.  Thode:  Franz  v.  Assisi  u.  die  Anfånge  der  Kunst  der 
Ren.  in  Italien,  218  ff. 

**)  Enlart:  Manuel  d’Archéologie  fran^aise,  Paris  1902,  I,  493. 

***)  H.  Otte:  Handbuch  d.  kirchl.  Kunstarchåologie,  5.  Aufl.  I.  p.  66,  116;  Planer  i 
Lutch :  Mittelalt.  Bachsteinsbauw.  Mittelpommerns ;  Adler:  Mittelalt.  Bachsteinsb.  des 
preuss.  Staats  og  Bau-  und  Kunstdenkm.  for  de  forskellige  Provinser.  Jvf.  O.  Fischer: 
Die  Kirchen  der  Bettelorden  in  Deutschland  i  Chr.  Kunst-Blatt  1882  Nr.  1 — 3  og  L.  v. 
Fisenne:  Zweischiflige  Kirchen  i  Z.  f.  christl.  Kunst.  VI  og  XIII. 

fandt  Sted.  Som  Mester  kunde  Dobel  se  tilbage  paa  en  omfangsrig  Virksomhed, 
og  mange  betydelige  Arbejder  har  han  udført ;  han  har  saaledes  bl.  a.  været 
medvirkende  ved  Opførelsen  af  Blegdamshospitalet  og  Almindelig  Hospitals  Byg¬ 
ninger,  Udvidelsen  af  St.  Hans  Hospital  1880;  han  byggede  Ryesgades  og  St. 
Hansgades  Skoler,  Østifternes  Kreditforenings  Ejendom  ved  Nørrevold,  Ordrup 
Kirke  m.  m. 

Det  er  let  forstaaeligt,  at  Dobel,  der  var  en  meget  repræsentativ  Mand  og 
tillige  overordentligt  samvittighedsfuld,  fik  betroet  en  stor  Del  Tillidshverv  inden 
for  sin  Stand.  Han  blev  tillige  i  1881  valgt  ind  i  Tømrerlavets  Bestyrelse  og 
var  dets  Oldermand  fra  1883  til  1895,  hvorefter  Lavet  som  Tak  for  hans  Virk¬ 
somhed  valgte  ham  til  Æresmedlem. 


FORSKELLIGT. 

En  Saltvandsbadeanstalt.  I  mange  Aar  har  man  her  i  Kjøbenhavn  drøftet 
Muligheden  af  en  Saltvandsbadeanstalt,  hvor  man  saavel  Vinter  som  Sommer 
kunde  tage  et  forfriskende  Svømmebad;  men  stadig  er  de  mange  fremkomne 
Projekter  lagte  hen,  fordi  man  har  frygtet  for  de  betydelige  Omkostninger  ved 
et  saadant  Anlæg  og  har  næret  Tvivl  om,  at  disse  stod  i  det  rette  Forhold  til 
Borgernes  Renlighedssans.  Planen  er  imidlertid  nu  bleven  realiseret,  0111  end 
man  nok  kunde  have  ønsket,  at  det  var  sket  efter  lidt  større  Maalestok,  saaledes 
som  man  med  Kjøbenhavns  Størrelse  kunde  have  haft  Grund  til  at  vente. 

Paa  Initiativ  af  Havnebygmester  H.  C.  V.  Møller  har  et  Aktieselskab  i  Ejen¬ 
dommen  »Gamma«  paa  Gefionsplads  anlagt  en  Svømmebadeanstalt.  I  Bygningens 
Kælderetage  er  der  indrettet  to  Svømmebassiner,  et  for  Damer  og  et  for  Herrer, 
med  tilhørende  Paaklædningsrum,  hvoraf  der  i  Dameafdelingen  findes  7  og  i 
Herreafdelingen  15.  Damernes  Svømmebassin  er  16  Alen  langt  og  é1/2  Alen 
bredt,  medens  Herrernes  er  en  Del  større.  Desuden  findes  der  for  Damer  2  og 
for  Herrer  4  Bruse-  og  Dampbaderum. 

Vandet  pumpes  gennem  to  Ledninger  fra  Yderrheden  til  Beholdere  i  Bade¬ 
anstalten  og  opvarmes  her  ved  Damp  til  ca.  170,  inden  det  ledes  ind  i  Bas¬ 
sinerne,  hvor  der  stadig  sker  Fornyelse  af  Vandet.  Af  Renlighedshensyn  faar 
ingen  Adgang  til  Svømmebadene ,  førend  Vedkommende  har  gennemgaaet  en 
Renselsesproces,  bestaaende  i  Afsæbning  med  paafølgende  Brusning.  Badebassinerne 
har  fra  Gulv  til  Loft  en  Højde  af  6  Alen,  og  Dybden  er  i  Damernes  Bassin  i3/4 
Alen,  i  Herrernes  2^4  Alen.  Bunden  i  Bassinerne  er  af  en  Cementkomposition, 
Siderne  af  Glasfliser;  Afklædningsrummene  er  beklædte  med  glaserede  Fliser. 

Anlæget,  der  er  bleven  udført  under  Ledelse  af  Architekt  Th.  Hirth  med 
Bistand  af  Ingeniør  Schouboe,  har  kostet  ca.  40.000  Kr.  Af  de  forskellige  Fir¬ 
maer,  der  har  været  medvirkende,  skal  nævnes:  Fabrikant  P.  Andersen  (Kedel- 
anlæget),  Ludvigsen  &  Fyhn  (Stukarbejdet),  Aktieselskabet  Silvan  (Snedker¬ 
arbejdet)  samt  Fr.  Jensen  (Malerarbejdet). 

Udgiver:  AKADEMISK  ARCHITEKTFORENING.  —  Redaktør:  Architekt  K.  ARNE-PETERSEN. 

Redaktionsudvalg:  Architekterne  EU GEN  JØRGENSEN  og  ALFR.  THOMSEN. 

Kontor:  Helgolandsgade  5.  Telf.  4525. 

TOSKIBEDE  KIRKER  I  DANMARK. 


Af  cand.  mag.  Vilh.  Lorenzen. 


(Fortsat.) 


et  er  i  det  hele  klart,  at  det  her  drejer  sig  om  en  særlig  Klosterkirketype, 


øjensynlig  fremgaaet  af  det  traditionelle  firfløjede  Klosteranlæg.  Disse  Kirker 
tilhøre  Ordener,  der  saa  godt  som  altid  slog  sig  ned  i  Byerne,  hvor  de  ofte 
maatte  nøjes  med  ringe  Plads,  og  tilhøre  hovedsagelig  Tiggerordener  med  ringe 
Midler.  Korsgangen,  der,  som  det  er  paavist  ovenfor  for  Danmarks  Vedkom¬ 
mende,  strakte  sig  langs  Kirkens  ind  mod  Klostergaarden  vendende  Side,  gjorde 
det  da  baade  praktisk  og  billigt  at  lade  Kirken  nøjes  med  eet  Sideskib  langs 
den  Klostergangen  modsatte  Hovedskibsmur.  At  det  ogsaa  var  den  naturligste 
Maade  at  udvide  en  oprindelig  enskibet  Klosterkirke  paa,  viser  adskillige  af  vore 


FIG.  9.  VÆ  KIRKE. 
PLAN. 


J.  KORNERUP  1862. 

danske  Kirker  af  denne  Type  (Horsens,  Ystad,  Aarhus,  Viborg).  Da  Kravet  om 
større  Rummelighed  rejste  sig,  var  der  kun  den  Udvej  at  bryde  ud  mod  Nord 
eller  Syd,  alt  efter  Korsgangens  Beliggenhed,  og  der  skabe  et  Sideskib.  Mangel 
paa  Byggeplads  og  Mangel  paa  økonomiske  Midler  har  da  spillet  deres  store 
Rolle  ved  Skabelsen  af  denne  simple  Kirkeform. 

Men  ogsaa  andre  Aarsager  har  været  i  høj  Grad  medvirkende  dertil.  Disse 
Ordener  —  og  særlig  Sorte-  og  Graabrødrene  —  lagde  stor  Vægt  paa  Tarve¬ 
lighed  og  Simpelhed  i  ydre  Fremtræden.  Deres  Kirker  mangler  derfor  de  rige 
Koranlæg,  Tværskibe  og  i  Regelen  Taarne  og  ere  gennemgaaende  prunkløse  og 
beskedne  i  deres  Arkitektur.  Men  lignende  Krav  havde  ogsaa  andre  Ordener 
stillet,  og  naar  de  i  mindre  Grad  ble  ve  overtraadte  af  de  her  omtalte  Munke¬ 
samfund  ,  laa  det  i  deres  særlige  Virksomhed.  For  dem  var  Prædiken  Hoved¬ 
sagen  og  vidtløftige  Koranlæg  og  Tværskibe  derfor  af  tvivlsomt  Værd.  Deres 


FIG.  IO.  VÆ  KIRKE. 
INDRE, 


Kirker  vare  bestemte  mindre  for  dem  selv  —  som  Tilfældet  var  med  de  ældre 
Ordener  —  end  for  de  Folkeskarer,  de  vilde  samle  i  deres  Kirker.  Disse 
Munke  var  i  en  langt  højere  Grad  end  den  øvrige  Gejstlighed  Folkelærere,  og 
at  være  det  var  deres  Kald  og  Ærgærrighed.  Af  den  Grund  flyttede  de  ogsaa 
Prædikestolen  ned  i  Kirkens  Skib  og  undertiden  Hovedalteret  med.  Hvad  man 
aabenbart  har  villet,  var  at  skabe  et  praktisk  Prædikerum,  og  kaster  man  et  Blik 
paa  de  her  behandlede  danske  Kirker,  maa  det  sikkert  indrømmes,  at  denne 
Bestræbelse  ikke  har  været  helt  uden  Held.  Mindst  heldig  er  maaske  Antonitter- 
kirken  i  Præstø,  men  om  de  andre  gælder  det,  at  de  den  Dag  i  Dag  har  ikke 
ringe  Fortrin  som  Prædikerum  og  svare  godt  til  deres  nye  Opgave  som  Hjem 
for  protestantiske  Menigheder.  Staaende  ved  Korbuens  ene  Side  og  vendt  mod 
Sideskibet,  kan  Prædikanten  se  og  selv  ses  af  alle  sine  Tilhørere.  Det  er 
ganske  vist  nødvendigt,  at  de  Piller,  der  adskiller  Skibene,  blive  saa  slanke  og 
vidt  adskilte  som  muligt.  En  saadan  Bestræbelse  har  ogsaa  gjort  sig  gældende 
i  tyske  Tiggermunkekirker ;  af  samme  Grund  lod  man  der  Hvælvingsribberne 

FIG.  II.  ST.  OLAFS  KIRKE. 
PLAN. 


ARCHITEKT  MATTHIESEN  1 899. 


løbe  ned  paa  Konsoller  —  efter 
Cisterciensernes  Forbillede  —  for 
ikke  ved  Fremspring  at  øge 
Pillernes  Omfang.  Kirkerne  i 
Odense,  Svendborg  og  tildels 
0  (Oxholm)  har  her  haft  et 
Fortrin  frem  for  de  øvrige  Kir¬ 
ker  af  samme  Type  i  Danmark, 
idet  disse  har  faaet  plumpe  og 
svære  Piller,  da  Hovedskibets 
Mur  senere  blev  gennembrudt 
ind  til  de  nyopførte  Sideskibe. 

Men  i  evangeliske  Kirker, 
hvor  der  kun  er  ét  Alter,  stilles 
naturligt  den  Fordring,  at  dette 
maa  kunne  ses  fra  ethvert  Sted 
i  Kirken  og  altsaa  ogsaa  fra 
Sideskibet.  Korbygningerne  i 
de  nævnte  danske  Kirker  er 
imidlertid  gennemgaaende  saa 
langstrakte ,  at  denne  Fordring 
vanskeligt  kan  tilfredsstilles,  hvis 
Alteret  skal  staa  i  Nærheden  af 
Korets  Østvæg.  Paa  den  anden 


FIG.  12.  ST.  OLa’fS  KIRKE. 
INDRE. 

Side  kræver  ogsaa  den  protestantiske  Kirke  et  ret  rummeligt  Kor  for  Altertjene¬ 
stens  Skyld.  Som  bekendt  er  der  i  det  hele  her  et  vanskeligt  Problem.  Den 
her  skildrede  Type  af  de  toskibede  Kirker  giver  sin  Løsning  af  Spørgsmaalet. 

FIG.  13.  N.  MELBY  KIRKE. 
PLAN. 


ARCHITEKT  MATTHIESEN  1 899. 


FIG.  14.  N.  MELBY  KIRKE. 

INDRE. 

næppe  Fejl  ved  at  antage,  at  denne 
om  at  overhvælve  disse  Kirkers  Skib. 


Hvad  den  symmetriske  Type  af  to¬ 
skibede  Kirker  angaar,  er  den  som  alle¬ 
rede  nævnt,  mindre  godt  repræsenteret 
i  Middelalderens  Danmark.  Den  findes 
dog  anvendt  i  den  gamle  Præmonstra- 
tenserkirke  i  Væ,  Fig.  9,  10,  i  St.  Olafs , 
Fig.  11,  12,  og  N.  Melby,  Fig.  13,  14, 

15,  Kirker  —  alle  i  Skaane.  Lige¬ 
ledes  i  Aa  Kirke  paa  Bornholm  og  i 
Søborg,  Skibby,  Eggeslevmagle,  Udby,  Fig. 

1 6,  17,  Skelskør  og  Nykøbing,  Fig.  18, 
—  alle  paa  Sælland*).  Altsaa  i  Rigets 
østlige  Dele,  medens  den  usymmetriske 
Type  fortrinsvis  havde  hjemme  i  de 
vestlige. 

I  ingen  af  disse  Kirker  er  imidler¬ 
tid  Delingen  i  to  Skibe  oprindelig;  den 
er  fremkommen  senere  hen  i  Løbet  af 
Middelalderen,  for  Udbys  og  Aa  Kirkes 
Vedkommende  dog  allerede  tidligt,  end¬ 
nu  i  den  romanske  Periode.  Man  tager 
Form  er  opstaaet  som  en  Følge  af  Ønsket 
Man  er  da  stødt  paa  en  Vanskelighed; 


*)  Tegn.  og  Opm.  i  Natm.’s  Arkiv.  -  Jvf.  J.  B.  Løffler:  Danmarks  romanske  Kirke¬ 
bygninger  p.  219. 


disse  Kirker  vare  ret  brede,  man  har  ikke  vovet  at  spænde  Hvælvinger  over  hele 
Rummet  fra  Væg  til  Væg  og  har  gjort  sig  Sagen  lettere  ved  at  opføre  to  paral¬ 
lelle  Rækker  Hvælvinger,  hvilende  paa  Piller  eller  Søjler  i  Skibets  Længdeakse. 
Der  opstod  ganske  vist  nu  Spørgsmaal  om  den  mest  praktiske  og  hensigtsmæs¬ 
sige  Forbindelse  af  de  østligste  Hvælvingsfag  med  Korbuen,  et  Spørgsmaal,  som 
kan  løses  paa  forskellige  Maader. 

Forudsat  Arkadepillerne  i  et  saadant  Anlæg  ikke  ere  for  svære  eller  staa 
for  tæt,  byder  et  saadant  Skib  paa  de  samme  Fordele,  der  ovenfor  ere  frem¬ 
hævede  ved  den  usymmetriske 
Type.  Men  paa  den  anden  Side 
medfører  denne  Ordning,  at 
Korets  Beliggenhed  bliver  min¬ 
dre  heldig.  Alteret  kommer  til’ 
at  staa  midt  for  Pillerækken  og 
hele  Korbygningen  falder  let  ud 
af  den  architektoniske  Sammen¬ 
hæng  med  den  øvrige  Kirke. 

I  Tyskland  og  Østrig,  hvor  den 
her  skildrede  Type  er  ret  al¬ 
mindelig  og  endogsaa  forekom¬ 
mer  som  oprindeligt  Anlæg*) 
allerede  fra  12te  Aarh.,  har  man 
da  ogsaa  forsøgt  andre  Løsninger 
af  Korspørgsmaalet.  Der  var 
den  Udvej,  som  ogsaa  Domini¬ 
kanerne  i  Frankrig  stærkt  be¬ 
nyttede  (Dominikanerkirken  i 
Toulouse  1229  — 1336),  at  lade 
Koret  indskrænke  sig  til  en 
polygonal  Apsis  eller  —  som  i 
Jakobinerkirken  i  Paris  —  ogsaa 
lade  denne  falde  bort**).  Men 
udenom  Spørgsmaalet  om  Hoved¬ 
alterets  tilfredsstillende  Anbrin¬ 
gelse  kom  man  egentlig  ikke 

paa  disse  Maader,  og  Anlæg  med  Dobbeltapsider,  som  de  hyppigt  træffes  i 
Tyskland  (Girkhausen,  hvor  hvert  af  de  2  Skibe  ender  med  sin  polygonale 
Apsis)  synes  end  ikke  fra  et  katolsk  Synspunkt  at  være  af  synderligt  Værd. 
Autonitternes  Kirke  i  Præstø  har  forøvrigt  staaet  de  sidste  Former  af  Kirkeanlæg 
meget  nær. 


FIG.  15.  N.  MELBY  KIRKE. 
INDRE. 


*)  H.  Otte:  Anf.  V.  p.  66  f.  —  jvf.  Z.  f.  chr.  K.  XIII,  245  ff.;  VI,  162  ff.;  Grund¬ 
risse  etc.  Zweischiffiger  Kirchen  i  Oestenr.  Atlas,  Taf.  10,  58,  82.  —  Det  er  ikke  her 
Meningen  at  give  en  udtømmende  Skildring  af  denne  Kirketype  i  Udlandet,  men  kun  i 
al  Korthed  at  pege  paa  dens  vigtigste  Former. 

**)  A.  Lenoir:  Archit.  monastique  II — III,  204. 

FIG.  l6.  UDBY  KIRKE. 

PLAN. 

a,  b.  Gamle  Vinduer  og  Døre. 


J.  KORNERUP  1859. 


FIG.  17.  UDBY  KIRKE. 
INDRE. 

Overhovedet  gælder  det  om  denne  Type  af  toskibede  Kirker  i  højere 
Grad  end  om  den  foregaaende,  at  dens  praktiske  Anvendelighed  forringes  en  Del 
paa  Grund  af  Vanskeligheden  ved  at  finde  en  baade  praktisk  og  kunstnerisk  set 
forsvarlig  Plads  til  Alteret. 

Vil  der  saaledes  ved  de  her  skildrede  Kirketyper  være  visse  mindre  heldige 
Forhold,  naar  Talen  er  om  deres  Anvendelighed  i  protestantiske  Menigheder, 
maa  det  dog  sikkert  indrømmes,  at  de  frembyder  ikke  helt  ringe  Fordele,  og 


FIG.  1 8.  NYKØBING  KIRKE  (PAA  S.). 

INDRE. 

Danmarks  toskibede  Kirker  aflægger  vægtige  Vidnesbyrd  herom.  Særlig  er  der 
en  Egenskab  ved  disse  Kirkeanlæg,  der  bør  fremhæves,  en  Egenskab,  der  er  af 
ikke  ringe  Betydning:  Den  toskibede  Type  er  yderst  frugtbar;  den  kan  varieres 
paa  mangfoldige  Maader,  alt  efter  de  praktiske  eller  æstetiske  Krav,  der  stilles 
til  den.  Og  det  er  da  ikke  at  undres  over,  at  man  ikke  alene  her  i  Danmark 
—  hvor  Andreaskirken  i  Kjøbenhavn  er  en  Genoptagelse  af  den  usymmetriske 
Type  —  men  ogsaa  i  Tyskland,  har  vendt  sig  til  de  toskibede  Kirkeanlæg  som 
lærerige  og  interessante,  ikke  mindst  hvor  Talen  er  om  at  skabe  evangeliske 
Kirkerum. 


BERETNING  OM  DEN  SIDST  FORETAGNE  RESTAURATION 
AF  APSISB1LLEDET  I  SKIBBY  KIRKE. 

Meddelt  af  Figurmaler  Eigil  Rothe. 

IArchitektens  40de  og  følgende  Hæfter  har  Prof.  Storck  og  Museumsdirektør 
Dr.  Mollerup  vekslet  Repliker  om  foretagne  Istandsættelser  af  Apsisbilledet 

i  Skibby  Kirke.  Architekt  Martin  Borch  er  i  Tilslutning  til  disse  fremkommet 
med  en  Udtalelse. 

Stærkt  optagen  af  Arbejde  er  jeg  først  lidt  post  festum  bleven  i  Stand  til 
at  beskæftige  mig  med  denne  Sag.  Dog,  det  skader  næppe,  og  da  jeg  sikkert 
ganske  roligt  kan  sige  for  Øjeblikket  at  være  den,  som  bedst  kender  den  Til¬ 
stand  ,  dette  Billede  befinder  sig  i ,  baade  i  Malerioverfladen  og  Pudsunder¬ 
grunden  helt  ind  til  Hvælvingsstenene,  mener  jeg  at  have  nogen  Ret  til  at  udtale 
mig  herom. 

Jeg  skal  bestræbe  mig  paa  at  fremsætte  mine  Bemærkninger  saa  sagligt  og 
saa  klart,  at  ingen  Misforstaaelse  bliver  mulig. 

Da  jeg  i  Aaret  1900  efter  Anmodning  af  Nationalmuseets  Direktør  Dr. 
Mollerup  undersøgte  Apsisbilledets  daværende  Tilstand,  fandt  jeg  denne  af  en  ret 
ejendommelig  Beskaffenhed. 

Ned  gennem  hele  Halvhvælvingen  og  fortsættende  sig  til  Gulvet  kunde  for¬ 
følges  Spor  af  3  Hovedrevner,  ud  fra  hvilke  mindre  Siderevner  bredte  sig. 
Langs  med  disse  Revner  havde  Malerioverfladen  næsten  overalt  krøllet  srn  sam- 
men,  omtrent  paa  den  Maade,  f.  Eks.  Papir,  der  opvarmes  paa  den  ene  Side, 
krøller  sig  sammen  mod  denne.  Pudsbeklædning,  tillavet  af  ren  Kalkmørtel,  ar¬ 
bejder  aldrig  paa  denne  Maade;  den  maatte  altsaa  her  bestaa  af  andet  Materiale. 

Af  Murermester  Licht,  der  havde  forestaaet  Murerarbejdet  ved  Restaura¬ 
tionen  1891,  fik  jeg  den  Oplysning,  at  den  yderste  Skal  indvendig  i  Apsis- 
hvæl vingen  paa  alle  de  1891  nypudsede  Steder  bestod  af  Robinson-Cement. 
Licht  udtalte,  at  han  senere  havde  høstet  de  sørgeligste  Erfaringer  med  Hensyn 
til  Robinson-Cement  og  nu  aldrig  anvendte  den. 

Efter  at  have  indsendt  en  Redegørelse  for  mine  Iagttagelser  og  indhentede 
Oplysninger  til  Museumsdirektøren,  aflagde  jeg  endnu  et  Besøg  i  Kirken  sammen 
med  denne.  Under  dette  Besøg  foretoges  prøvevis  Afbankninger  af  de  sammen¬ 
krøllede  Partier  rundt  omkring  i  Hvælvingen,  og  jeg  paaviste  overfor  Direktøren, 
i  hvilken  Grad  baade  disse  og  de  omgivende  Partier  overalt  vare  løstsiddende, 
medens  al  gammel  Puds,  hvor  man  traf  paa  den,  var  fastsiddende,  saa  at 
det,  saavidt  det  kunde  skønnes,  kun  vilde  blive  de  1891  nymalede  Partier,  der 
maatte  opgives. 

Paa  Grundlag  heraf  indgav  jeg  efter  Samraad  med  Direktøren  et  Forslag  til 
en  fornyet  Istandsættelse  af  Apsisbilledet.  Forslaget  bifaldtes  af  Ministeriet  for 
Kirke-  og  Undervisningsvæsenet,  og  i  1903  paabegyndte  jeg  Arbejdet  i  Kirken. 

Begyndelsen  skete  selvfølgelig  med  at  kalkere  alle  de  Partier,  som  vare 
truede  og  hvoraf  der  ikke  allerede  fandtes  Kalker  i  Museets  Arkiv,  derefter 
fortsattes  med  Undersøgelsen  af  de  løstsiddende  Pudspartier. 

Ved  denne  viste  det  sig  at  være  næsten  umuligt  at  begrænse  Udstrækningen 
af  de  nedstyrtende  Partier.  Selv  ved  Anvendelsen  af  den  største  Forsigtighed  ved 
Bankningen  gik  snart  1/2  snart  Vi  Kvadratfod  i  Løbet,  og  hvad  der  kom  frem 
inden  for  Cementskallen,  var  en  ganske  løs,  pulveriseret  Masse  af  Sand  og  ikke 
hærdede  Kalkpartikler;  jeg  kunde  paa  Steder  blive  ved  helt  gennem  Finpudsen 
ind  til  Grovpudsen  og  videre  ind  gennem  denne  til  Stenene,  enkelte  af  disse 
sad  endogsaa  ganske  løse. 

Paa  dette  Tidspunkt  gjordes  en  Iagttagelse:  Naar  de  store,  dybe  Revner 

vare  rensede  for  al  den  løse  Fyld,  og  der  var  naaet  ind  til  Bunden  i  dem,  en 
ovenfra  indstøbt  Cementmasse,  kunde  det  ses  paa  alle  de  Sider,  hvor  Under¬ 
søgelse  skete,  at  Cementen  sluttede  tæt  ind  til  Revnernes  Sidevægge,  ligesom 
der  heller  ikke  ovenpaa  Apsishvælvingen  var  mindste  Spor  af  nyfremkomne 
Revner.  Der  maatte  heraf  med  Berettigelse  kunne  sluttes,  at  den  Bevægelse  i 
Apsisbygningens  Fundamenter,  som  var  den  oprindelige  Kilde  til  al  Ødelæggelse 
af  Billedet,  nu  var  standset  ved  de  i  sin  Tid  af  Architekt  Martin  Borch  fore- 
slaaede  og  ved  den  sidste  Restauration  i  1891  udførte  Foranstaltninger,  nemlig 
en  omfattende  Undermuring  af  Apsisfundamenterne. 

Da  det  nu  altsaa  stod  klart,  at  det  var  Maleriunderlagets  Beskaffenhed,  der 
havde  voldt  Ulykken,  maatte  alt  koncentreres  paa  at  skaffe  et  saadant  nyt  solidt 
til  Veje.  Efter  at  Nedhugningen  af  Puds  var  udført  i  den  Udstrækning,  der 
maatte  anses  nødvendig,  blev  derfor  følgende  udført,  efter  at  først  hele  Apsis¬ 
hvælvingen  var  fotograferet  i  4  Detailbilleder  og  1  Helhedsbillede: 

Enhver  løs  eller  smuldrende  Sten  i  de  blottede  Partier  af  Hvælvingen  blev 
udtagen.  Da  det  vilde  være  altfor  vanskeligt  for  ikke  at  sige  umuligt  at  skaffe 
nye  Fraadsten,  bleve  haandstrøgne  Munkesten  anvendte,  hvor  nye  Sten  skulde 
indsættes.  Det  paasaas  paa  det  nøjeste,  at  hver  Stens  Overflade  blev  stærkt 
ruhugget  for  at  yde  bedre  Hæfteflade  for  Mørtlen.  Al  Mørtel  baade  til  Muring 
og  Pudsning  bestod  af  gammel,  læsket  Kulekalk  og  skarpt,  udvadsket  Skelsand, 
x/2  Spand  Skelsand  udvadskedes  i  5  fulde  Spande  Vand,  Forholdet  1  Del  Kalk  til 
2  Dele  Skelsand.  Bunden  børstedes  med  stive  Børster,  indtil  al  Afstøvning  var 
ophørt,  Udvandingen  blev  fortsat,  indtil  Vandet  stod  blankt  paa  Stenenes  Over¬ 
flade,  Mørtlen  paasattes,  ikke  paakastedes,  med  Ske  og  trykkedes  tæt  ind  i  alle 
Fordybninger,  Lag  paa  Lag,  intet  Rivebrædt  anvendtes,  men  Pudsen  gennem- 
skares  til  sidst  paa  Kryds  og  paa  Tværs,  saaledes  at  den  paa  intet  Sted  beholdt 
den  glatte  Overflade  efter  Skeens  haarde  Tryk;  den  fik  her  igennem  en  grov, 
ru  Overflade,  for  at  det  efterfølgende  Pudslag,  Malerilaget,  bedre  skulde 
hænge  fast. 

Alt  er  udført  af  mig  personlig,  hjulpet  af  en  Medhjælper. 

En  Erfaring  har  jeg  nemlig  indhøstet  i  de  Aar,  jeg  har  arbejdet  med  vore 
Kirkers  gamle  Kalkmalerier,  nemlig  den,  at  al  Udbedring,  som  skal  finde  Sted 
paa  gammel  Kalkmaleripuds,  maa  foretages  af  den  samme,  som  skal  udføre  Ma¬ 
lingen,  og  denne  maa  være  særlig  øvet  i  dette  Arbejde.  Det  er  nødvendigt 
at  kende  sin  Malegrund,  vide,  hvad  Materiale  den  bestaar  af,  hvorledes  Mur¬ 
underlaget  er  behandlet,  hvordan  Mørtlen  er  paasat,  for  at  kunne  bedømme, 
hvornaar  den  har  sat  sig  saa  meget,  at  den  er  tjenlig  til  at  male  paa,  det  vil 
sige,  at  den  vaade  Kalkoverflade  endnu  kun  er  saa  meget  vaad,  at  Penslen 
ikke  river  den  op,  saa  Kalken  blander  sig  med  Farven  og  meler  den,  og  dog 
endnu  saa  vaad,  at  der  ingen  Kalkeruste  har  dannet  sig  paa  Overfladen.  Kun 
altfor  tit  kan  man  øjeblikkelig  opdage  Nyreparationer  i  gammel  Puds,  den  røber 
sig  straks  ved  den  ganske  moderne  Behandling  i  Overfladen  med  Rivebrædtet. 
Selvfølgelig  maa  i  enhver  Nypudsning  Overfladebehandlingen  gøres  saa  lig  den 
i  de  omgivende  Partier,  at  den  ikke  er  til  at  skelne  fra  denne,  og  den,  der  ud¬ 
fører  Arbejdet,  maa  derfor  være  kendt  med  de  forskellige  Tiders  Behandlingsmaader. 

Man  kan  se  den  Anskuelse  fremsat,  at  naar  Revner  i  et  Maleri  paa  Mur 

skal  udfyldes,  det  da  ikke  kan  undgaas,  at  Pudsen  breder  sig  ud  over  de  til- 
grændsende  Partier  og  ødelægger  Malingen  paa  disse. 

Dette  sker  ganske  vist  i  9  af  .10  Tilfælde,  men  det  er  ikke  nødvendigt. 

En  Revne  baade  kan  og  skal  udfyldes  paa  en  saadan  Maade,  at  Om¬ 
givelserne  ikke  berøres  deraf. 

1  Skibby  vare  Revnerne  c.  2  Tommer  brede  og  temmelig  dybe,  de  strakte 
sig  ned  gennem  hele  Billedet.  De  bleve  langsomt,  lidt  efter  lidt  fyldte  til  Ran¬ 
den,  og  Fyldmassens  Overflade  blev  gjort  ru,  uden  i  mindste  Maade  at  komme 
ind  paa  gammel  Puds  ved  Siderne;  men  det  skete  ogsaa  kun  gennem  Dages 
forsigtigt  Arbejde  og  ved  Anvendelse  af  en  Mørtel  med  akkurat  saa  meget  Vand¬ 
indhold,  at  den  bandtes  sammen,  og  saa  stærkt  sammenarbejdet,  at  den  dannede 
en  egal  Masse,  der  kunde  gives  plastisk  Form.  For  at  kunne  benytte  den,  var 
det  en  Selvfølge,  at  Revnens  Sidevægge  mættedes  fuldstændig  med  Vand;  sker 
dette  ikke,  og  det  er  utroligt,  hvor  mange  Spande  Vand  der  gaar  til,  suges  Van¬ 
det  fra  Mørtlen  bort,  og  da  det  netop  er  dette  Vand,  der  indeholder  det  opløste 
Kalkhydrat,  som  Lag  for  Lag  i  Mørtlen,  ude  fra  indefter,  skal  optage  Kulsyre  fra 
Luften  og  omdannes  til  kulsur  Kalk,  siger  det  sig  af  sig  selv,  at  suges  Vandet 
fra  Mørtlen  bort  gennem  et  slet  udvandet,  porøst  Underlag,  tørrer  man  saa  at 
sige  Livskilden  ud  og  standser  i  dens  Begyndelse  den  kemiske  Proces,  som 
betinges  af  Kalks  Afhærdning. 

Ganske  samme  Fremgangsmaade  er  brugt  over  for  alle  flade  Afskalninger 
af  Puds,  kun  at  det  her  i  endnu  højere  Grad  var  nødvendigt,  at  Stenene  om¬ 
hyggeligt  ruhuggedes,  ikke  blot  hist  og  her,  men  paa  hele  deres  Overflade. 
Kun  altfor  ofte  har  jeg  truffet  moderne  Reparationer  satte  paa  ganske  glatte  Sten. 

Jeg  har  temmelig  udførligt  omtalt  denne  Side  af  den  allersidste  Skibby-Re- 
stauration,  dels  fordi  det  er  det  Afsnit, '  som  allerede  er  fuldført,  men  ogsaa,  fordi 
jeg  anser  det  for  at  være  »nervus  rerum«  ved  al  Istandsættelse  af  gamle  Kalk¬ 
malerier.  Den  Skæbne,  som  er  overgaaet  Skibby-Billedet,  beviser  det  til  det 
fuldeste.  Det  er  Maleriunderlagets  Beskaffenhed  og  i  første  Række  Robinson- 
Cementen,  som  er  Skyld  i  Ødelæggelsen ;  thi  selv  om  de  underliggende  Kalk- 
mørtellag  var  af  daarlig  Beskaffenhed,  vilde,  dersom  blot  det  yderste  Lag  havde 
beholdt  sin  Sammenbindingsevne,  intet  være  sket  og  Billedet  nu  atter  have  staaet 
som  i  1881.  I  Architektens  42  Hæfte,  Side  407,  er  dette  jo  iøvrigt  allerede 
udtalt  af  Museumsdirektør  Dr.  Mollerup. 

Der  er  i  den  Diskussion,  som  har  foranlediget  mig  til  ovenstaaende  Ud¬ 
talelse,  omtalt  Anvendelse  af  Cement  i  Skibby,  sikkert  i  noget  for  almindelige 
Udtryk. 

Nærmere  at  præcisere  disse  kunde  maaske  gøre  Gavn.  Jeg  skal  for¬ 
søge  det. 

1888  har  Prof.  Kornerup,  efter  Anmodning  af  den  daværende  Museums¬ 
direktør,  indsendt  et  Forslag  til  Udbedring  af  det  beskadigede  Apsisbillede  i 
Skibby.  I  Forslaget  tilraades  en  Udfyldning  af  Revnerne  i  Apsishvælvingen  med 
Cement  indført  ovenfra,  men  med  den  udtrykkelige  Tilføjelse,  at  Cementen  ikke 
maatte  naa  ind  til  den  indvendige  Flade  af  Apsishvælvingen,  altsaa  Maleriover¬ 
fladen,  men  at  den  sidste  Udfyldning  af  Revnerne  absolut  burde  ske  indvendig 
fra  med  fin  Kalkmørtel  af  Hensyn  til  Malingen. 

Det  er  paa  dette  Tidspunkt  og  ikke  senere,  at  Prof.  Kornerup,  som  Mu¬ 
seets  Sagkyndige,  har  udtalt  sig  om  Anvendelsen  af  Cementmørtel  som  indvendig 
Pakfyld  i  Revnen. 

Denne  Udtalelse  er  ogsaa  tagen  til  Følge.  Overalt,  hvor  jeg  i  1903  under¬ 
søgte  Revnerne,  fandt  jeg  Puds  af  Kalkmørtel  udenpaa  Cementmørtlen  i  Bunden 
af  Revnerne. 

Ovenpaa  dette  Lag  af  Kalkmørtel  sad  den  meget  omtalte  Skal  af  Robinson- 
Cement,  en  fra  almindelig  Cement,  blandt  andet  ved  sin  Farve,  vidt  forskel¬ 
lig  Vare. 

Intet  Sted  i  Skibby-Sagens  Akter  findes  ringeste  Omtale  eller  Forslag  til 
Robinson-Cementens  Anvendelse,  altsaa  heller  ingen  Lejlighed  for  Nationalmuseet 
til  at  udtale  sig  om  den,  som  Museet  ganske  ubekendt. 


DET  HYGIEJNISKE  MØDE  I  AARHUS. 

I  Dagene  den  iste  og  2den  September  afholdtes  i  Aarhus  en  Sammenkomst 
med  det  Formaal,  at  drøfte  de  hygiejniske  Forhold  i  Købstæderne.  Mødet 
havde  fundet  Tilslutning  rundt  om  i  Landet,  og  der  var  samlet  omtrent  200 
Deltagere,  af  hvilke  en  stor  Del  var  Læger,  medens  de  øvrige  var  Architekter, 
Ingeniører,  Borgmestre  o.  s.  v. 

Generaldirektør  Ambt  aabnede  Mødet  ved  at  give  nogle  Oplysninger  om 
Selskabet  for  Sundhedsplejen  og  om,  hvorledes  det  kunde  lade  sig  gøre  at  ar¬ 
rangere  et  Møde,  ved  hvilket  Delegerede  fra  20  Købstæder  var  tilstede. 

Derefter  indledede  Stiftsfysikus  Johansen  en  Diskussion  om  Købstædernes 
og  de  omgivende  Landdistrikters  gensidige  Indvirkning  paa  hinanden  i  sanitær 
Henseende.  I  Diskussionen  deltog  Dr.  P.  N.  Schierbech,  Politimester  Bodtz, 
Dr.  Carlsen  m.  fl. 

Den  næste  Sag  omhandlede  Septic  Tanks ;  denne  Diskussion  indlededes  af 
Ingeniør  Bjerre,  som  i  korte  Træk  forklarede  Principet  for  Septic  Tanks  og  bio¬ 
logisk  Rensning  af  Spildevand,  idet  han  fastholdt,  at  Hus-Tanks  ikke  var  tilstede¬ 
lige  i  den  Form,  som  de  forelaa.  Professor  Nielsen  talte  i  stærke  Udtryk  mod 
Anvendelsen  af  Tanken ,  men  blev  imødegaaet  af  Ingeniør  Clausen-Kaas  samt 
Stadsingeniør  Ishøj  fra  Nakskov,  ligesom  ogsaa  Justitsraad  Haugsted,  Odense, 
og  Ingeniør  Øllgaard,  Gentofte,  talte  for  Anvendelsen  af  dette  System.  Endelig 
gik  Prof.  Nielsen  med  til  den  Udtalelse,  at  Septic-Tanks  med  Filtre,  naar  det 
gjaldt  større  Anlæg,  var  særdeles  anvendelige,  hvorimod  enkelte  Tanks  ved  og 
i  Huse  var  mindre  heldige,  og  at  man  maatte  udvise  megen  Forsigtighed  ved 
Indretningen  af  dem. 

Dernæst  diskuteredes  Kødkontrollen  og  Ligbrændingen. 

Om  Bolighygiejnen  i  Provinsbyer  og  Sundhedskommissionens  Medvirkning  ved 
Byggesager  indlededes  en  Diskussion  af  Stadslæge  Lunddahl  og  Ingeniør  Møller, 
Aarhus,  samt  Kredslæge  P.  Hertz,  Kjøbenhavn. 

Stadslægen  mente,  at  Byggeloven  i  mange  Henseender  trængte  til  Ændringer 
og  at  Sundhedskommissionens  Magtomraade  burde  udvides.  Kredslæge  Hertz 

boldt  ogsaa  paa,  at  enhver  Byggesag  burde  forelægges  Sundhedskommissionen, 
inden  Byggearbejdet  paabegyndtes.  Ingeniør  Møller  anførte  det  uheldige  i,  at 
Portene  i  Bygningerne  forsvinde,  for  at  give  Plads  til  Butiker,  derved  lukkede 
man  for  Lufttilførselen  til  Gaardene.  De  aabne  Lyskasser  foran  Kældervinduerne 
var  særligt  egnede  til  at  være  sundhedsfarlige  Smudssamlere;  Husenes  Tage  burde 
være  flade,  saa  at  de  kunne  benyttes  til  Tøjtørring,  og  Trapperummene  skulle 
helst  være  aabne,  saaledes  at  man  fra  Entreerne  gik  lige  ud  i  den  friske  Luft. 

Sundhedskommissionen  burde  efter  Ingeniør  Møllers  Mening  være  sammen¬ 
sat  af  lutter  Fagmænd:  Læger,  Architekter,  Hygiejne-Ingeniører,  Jurister  o.  1. 

Diskussionen  behandlede  derefter  forskellige  lokale  Forhold,  hvorefter  Diri¬ 
genten  fastslog  som  Resultat,  at  der  burde  gives  Sundhedskommissioner  større 
Avtoritet  end  hidtil. 

Odense  har  indbudt  til  et  lignende  Møde  til  næste  Aar. 


FORSKELLIGT. 

Udstilling  i  Rudkøbing.  Den  9de  September  aabnedes  en  Udstilling,  om¬ 
fattende  Industri,  Haandværk  og  Fiskeri.  Udstillingspladsen  ligger  i  Byens 
umiddelbare  Nærhed  mellem  et  Lystanlæg,  som  kaldes  »Ørstedsparken«,  og 
Stranden.  Bygningerne  er  tegnede  af  Architekt  Colding  i  Nyborg.  Foruden 
Portbygningen,  som  skal  rumme  et  Museum  for  langelandske  Nationalskikke, 
findes  der  en  Hovedbygning  med  to  Sidefløje  samt  to  Pavilloner.  I  den  ene  af 
disse  skal  vises  et  arbejdende  Mejeri,  medens  den  anden  skal  indeholde  Fiskeri¬ 
udstillingen. 

¥ 

Kunstnernes  Efteraarsudstilling  aabnes  paa  Charlottenborg  den  16.  Oktober. 
Paa  Udstillingen  optages  Malerier,  Billedhuggerarbejder,  architektoniske  og  deko¬ 
rative  Arbejder,  derunder  ogsaa  Skitser  og  Studier.  Alle  Arbejder  er  under 
Censur.  Komiteen  bestaar  af  7  Malere,  3  Billedhuggere  og  3  Architekter  eller 
Dekoratører.  Anmeldelser  skal  indsendes  inden  Lørdag  den  1.  Oktober  til  Komi¬ 
teens  Sekretær,  Overretssagfører  M.  Wilhjelm,  Sortedamsgade  3  4.  Arbejderne 
skal  være  indleverede  paa  Charlottenborg  inden  Onsdag  den  5.  Oktober,  Kl.  6. 

¥ 

Christiansborg.  Sekretæren  for  den  tekniske  Forening  har  anmodet  os  om 
at  meddele,  at  Pietro  Krohn  og  M.  Nyrops  Forslag  til  Slotsholmens  Bebyggelse, 
forklaret  af  Architekt  M.  Nyrop,  findes  i  Teknisk  Forenings  Tidsskrift  22.  Aarg. 
2.  Hefte,  som  kan  erholdes  hos  Hofboghandler  Prior  for  1  Krone. 

¥ 

Technicum  i  Stretitz  i  Mecklenburg  har  udsendt  Meddelelse  om,  at  Fore¬ 
dragene  for  iste  Kvartal  i  Vinter-Semestret  begynder  4.  Oktober. 

RAADHUSET  I  FILADELFIA. 


FREMMEDE  BYERS  RAADHUSE. 


Da  vort  nye  Raadhus  stod  færdigt  og  skulde  tages  i  Brug  og  Planer  lægges 
for  dets  daglige  Drift  etc.,  laa  det  nær  at  undersøge,  hvorledes  det  gaar 
til  i  andre  Byers  Raadhuse,  og  der  blev  i  den  Anledning  udsendt  Spørgeskemaer 
til  forskellige  større  Byer  hele  Verden  over.  Foruden  en  Række  Spørgsmaal 
om  Reglementer,  Anlægs-  og  Driftsudgifter,  Opvarmning  m.  m.  indeholdt  Spørge¬ 
skemaet  ogsaa  en  Anmodning  om  at  sende  Planer  og  Tegninger  og  øvrige  for- 
haandenværende  beskrivende  Tryksager  o.  s.  v.  Som  det  vil  ses,  var  det  ikke 
nogen  ringe  Tjeneste,  man  udbad  sig  fra  hvert  Sted,  men  af  de  Forespørgsler, 
der  blev  udsendte,  indløb  der  dog  Svar  paa  de  fleste,  overvejende  meget  ud¬ 
førlige.  Af  dette  interessante  Materiale  er  der  uddraget  megen  Kundskab,  som 
er  kommen  vort  Raadhus  til  Nytte,  og  selv  om  det  er  meget  vanskeligt  at 
anstille  Sammenligning  mellem  vort  og  andre  Raadhuse,  fremgaar  dog  deraf,  at 

om  end  vort  Raadhus  hverken  i  Størrelse  eller  Kostbarhed  kan  maale  sig  med  dem 
alle,  saa  maa  det  dog  erkendes,  at  det  baade  i  Anlæg  og  Drift  er  meget  billigt. 

Vore  Naboer  mod  Syd  var  mest  villige  til  at  svare,  og  der  indløb  28  Svar 
fra  tyske  Byer,  7  fra  England,  6  fra  Østrig,  5  fra  Amerika,  og  ellers  1  eller  2 
fra  de  fleste  europæiske  Stater  og  fra  saa  fjærne  Pladser  som  Capetown,  New 
Zealand,  3  australske  Byer  o.  fl.  ■ 

Det  var  vel  særligt  for  Anlæggelsen  af  Budgettet  for  Driften,  at  man  søgte 
Oplysninger  i  det  fremmede,  og  mest  har  man  vel  haft  Øjnene  paa  Hamborgs 
Raadhus.  Med  Hensyn  til  Reglementer  og  lign.  har  man  haft  megen  Hjælp  af 
de  omfattende  og  detaillerede  Reglementer,  man  fik  sendt  fra  Wien  og  Berlin. 

Hvad  vort  Raadhus  har  kostet  at  bygge  og  montere,  og  hvad  det  koster  at 
drive,  fremgaar  af  nedenstaaende  Tal: 

Selve  Bygningen . .  ca.  Kr.  4.273.700 


Grunden .  -  —  913.800 

Inventaret .  -  —  630.000 

ca.  Kr.  5.817.500 


Heraf  for  Varmeanlæget .  Kr.  190.000 

for  Ventilatorerne .  —  18.000 

Driften  (Lønninger,  Belysning,  Opvarmning,  Drivkraft, 

Vedligeholdelse,  Rengøring  m.  m.)  aarlig  ca .  —  140.000 

Heraf  er  til  Vedligeholdelse  af  Raadhuset  bevilget..  —  8.000 

Til  Sammenligning  anføres  de  tilsvarende  Summer  for  Hamborgs  Raadhus. 

Grunden .  Mk.  400.000 

Bygningen .  —  9.500.000 

Inventaret .  _  453.000 

Mk.  10.353.000 

Den  aarlige  Vedligeholdelse  af  Raadhuset  koster  —  25.000 

Nedenfor  anføres  Opførelsesomkostningerne  for  nogle  Raadhuse,  og  paa 
hosstaaende  Plan  er  deres  Grundplaner  udtegnede  i  samme  Maalestok. 


Filadelfia . 

•  H5,5 

Mili.  Kroner. 

Lyon . 

15  Mili.  Kroner 

Paris . . 

2  r 

Wien . 

•  20,5 

— 

Berlin . 

9,7 

Manchester . 

•  19 

— 

Sidney  . 

9 

og  de  bebyggede 

Arealer 

omtrentlig: 

Filadelfia . 

.  14.000  nr2. 

Berlin . 

Wien . 

.  I  3  .OOO  - 

_  ^  ^  ^ 

Paris . 

9.300  — 

Hamborg . 

Ved  at  dividere  disse  Grundarealer  ind  i  Opførelsessummerne,  faas  de 
ganske  vist  ikke  meget  nøjagtige  Tal  for  Omkostningerne  pr.  Q  m.  til  indbyrdes 
Sammenligning: 

Filadelfia .  Kr.  8.200  Wien .  Kr.  1.570 

.  7  2.500  Berlin .  —  1.230 

Hamborg .  —  2.000  Kjøbenhavn .  — -  830 

Af  dette  ses,  at  vort  Raadhus  er  ganske  overordentligt  billigt  bygget,  naar 
der  tages  Hensyn  til  det  opnaaede  Resultat,  og  der  ses  ogsaa,  hvad  Borgerne  i 
andre  Byer  ofrer  paa  deres  Raadhuse. 

Det  udtales  ofte  af  fremmede,  som  beser  vort  Raadhus,  naar  de  hører, 
hvad  det  har  kostet,  at  med  de  anvendte  Midler  er  der  sikkert  opnaaet  det 
mest  mulige. 

Enhver,  som  betræder  vort  Raadhus,  maa  føle  sig  tiltalt  af  den  overordent¬ 
lige  Renlighed  og  Properhed,  som  straaler  en  i  Møde  fra  hver  en  Krog,  og 
man  tænker  paa  den  flittige  Stab,  som  tager  fat,  naar  vi  andre  dødelige  ikke 
kommer  der.  Til  Trods  for  de  mange  og  for  en  Del  meget  store  Rum  er  det 
dog  kun  et  forholdsvis  ringe  Antal  Hænder,  der  beskæftiges  med  dette  Arbejde, 
nemlig  Go  Rengøringskoner  4  Timer  om  Dagen,  til  at  soignere  de  485  Rum, 
der  findes,  og  hvoraf  332  er  Kontorlokaler,  som  bruges  hver  Dag,  og  hvor  der 
kommer  en  Mængde  Mennesker.  Vinduespudsningen  besørges  af  6  Arbejdere, 
som  dog  tillige  har  meget  andet  at  tage  vare. 

I  Hamborgs  Raadhus,  hvori  der  kun  er  350  Rum,  overvejende  Pragt-  og 
Repræsentationslokaler,  som  ikke  er  saa  udsatte  for  at  forurenes,  besørges  Ren¬ 
gøringen  af  26  Koner  med  6  Timers  dagligt  Arbejde  og  18  Tjenere,  som  del¬ 
tager  i  Bankning  af  Tæpper  og  Maatter  og  Pudsning  af  Beslag  m.  m.  Vindues¬ 
pudsningen  er  bortliciteret  til  et  privat  Kompagni. 

Enhver,  som  har  rejst  i  tyske  Byer,  kender  jo  de  smukke  og  hyggelige 
»Ratskellere«  eller  »Rathauskellere«,  som  findes  i  de  fleste  Raadhuse.  I  Reglen 
er  disse  Restauranter,  hvor  man  spiser  baade  billigt  og  godt,  somme  Steder  ser¬ 
veres  dog  kun  01  eller  Vin.  Havde  vi  faaet  indrettet  en  saadan  i  vort  Raad¬ 
hus,  vilde  Kommunen  have  kunnet  faa  en  god  aarlig  Indtægt  deraf;  til  Eksempel 
kan  anføres,  at  Rathauskeller  i  Hamborg  betaler  56.000  Mk.  i  aarlig  Leje,  men 
det  er  ogsaa  ganske  anderledes  Lokaler,  end  de,  hvori  der  i  sin  Tid  var  Tale 
om  at  indrette  Restaurant  eller  Vinstue  i  vort  Raadhus. 

Som  Kuriosum  kan  nævnes,  at  i  Raadhuset  »Duma«  i  Moskau  udskænkes 
gratis  The  til  de  i  dette  beskæftigede  Funktionærer;  i  Hamborg  kan  de  gratis 
faa  varmt  Vand  til  Kaffe,  da  det  ikke  er  dem  tilladt  at  forlade  Raadhuset  i 
Arbejdstiden.  Her  i  Raadhuset  er  der  for  Funktionærerne  indrettet  en  Restaura¬ 
tion  i  Parterreetagen,  hvor  der  kan  faas  forskellige  Frokostretter  og  Drikkevarer. 

I  de  engelske  Raadhuse,  »Town  Halls«,  forefindes  som  Regel  foruden 

Kontor-  og  Raadslokaler  ogsaa  Lokaler  til  Udlejning  til  Koncerter  og  større 
private  Fester,  store  Køkkener  o.  s.  v.  I  Koncertlokalerne  findes  da  altid  et 
stort  Orgel.  Sidney  Town  Hall  ejer  et  af  de  største  og  kostbareste  Orgler, 
som  nogen  Sinde  er  bygget;  det  kostede  1. 91 3.000  Kr.,  har  127  Piber,  og  til 
at  trække  Blæseren  udkræves  8 — 9  Hestes  Kraft.  Selve  Sidney  Raadhus  anses 

for  en  af  de  smukkeste  Bygninger,  som  findes  paa  den  sydlige  Halvkugle,  og 

er  bogført  som  forannævnt  med  ca.  9  Millioner  Kroner. 

Det  største  og  kostbareste  eksisterende  Raadhus  er  Filadelfias,  og  en  nær¬ 
mere  Beskrivelse  vil  sikkert  være  af  Interesse.  Hovedinddelingen  ses  paa  hos- 
staaende  Plan  og  viser,  at  Raadhuset  danner  en  Karré  med  een  større  Gaard  og 
to  mindre  Lysgaarde.  Over  Bygningen  knejser  et  Taarn,  547  feet  11  inches 

—  ca.  1 68  m.  —  højt,  efter  Eifteltaarnet  (300  m.)  og  Washingtonsøjlen  (169  m.) 

det  højeste  Bygværk  i  Verden.  Toppen  af  dette  Taarn  krones  af  en  gigantisk 
Statue  af  Statsgrundlæggeren  William  Penn,  37  feet  høj  —  Næsen  er  13  inches 
lang.  Vort  Raadhustaarn  er  ca.  105  m.  højt. 

Bygningen ,  hvis  Stil  er  stærkt  paavirket  af  moderne  fransk  Renaissance, 
har  ni  Etager  —  den  øverste  Mansard  —  og  flankeres  af  4  Hjørnepavilloner, 
indbyggede  i  Komplekset,  hvis  fire  Facader  ligner  hinanden.  Der  er  ialt  634 
Rum  i  Bygningen,  og  de  er  nummererede  saaledes,  at  der  er  100  Numre  i  hver 
Etage,  25  i  hvert  »quarter«,  og  at  f.  Eks.  Numrene  40,  140,  240,  340  o.  s.  v. 
ligger  umiddelbart  over  hinanden.  Der  er  naturligvis  mange  Værelser  og  Sale, 
som  gaar  igennem  flere  Etager. 

Nogle  Tal  vil  give  et  godt  Billede  af  denne  kolossale  Bygnings  Tilblivelse, 
Masser  og  Omkostninger. 

Regulering  af  Kvarteret,  Grundens  Tildannelse,  Gadeanlæg  og 
Regulering,  Taarnuret,  Lysmaskineri  til  Illumination  af  Fa¬ 


caderne,  Skatter  og  Afgifter  m.  m .  $  402.472,93 

Vedligeholdelse  af  Bygningen  som  Følge  af  dens  Brug  til 

kommunale  Kontorer  samt  Udstyrelse  og  Inventar .  -  5.667.642,64 

Selve  Bygningens  Opførelse .  -  18.243.339,86 

Denne  sidste  Post  specificeres  saaledes: 

Udgravning,  Fundamenter  og  Murværk .  $  359.668,91 

Granit-  og  Sandstensarbejde .  -  542.407,16 

Marmor  og  Marmorarbejde .  -  5.467.503,07 

Indvendigt  Stenhuggerarbejde .  -  2.121.957,11 

Mursten  og  Murerarbejde .  -  1.442.447,46 

Støbe-  og  Smedejærnsarbejde .  -  1.590.832,24 

Metalarbejde  paa  Taarnet .  -  830.829,04 

Alle  andre  Bygningsarbejder .  -  5.887.664,37 


$  18.243.339,86 

Hvilke  enorme  Masser  der  er  arbejdet  med,  ses  af  følgende  Tal: 

Udgravning .  14 1.5  00  cub. -yards. 

Betonfundamenter .  20.000  — 

Sokkelsten .  636.000  cub. -feet. 

Hugget  Granit,  udvendigt .  98.000  — 

—  Marmor,  —  730.000  — 

—  Sandsten,  indvendigt .  50.000  — 

Brændte  Sten .  80.000.000  Stkr. 

Pressede  og  glaserede  Sten .  300.000  — 

Tagskifer .  80.000  □  feet. 

Støbt  Smedejærn .  27.000  ts. 

Broncearbejde .  371.345  Ibs. 

En  særlig  Vandledning,  12"  i  Diameter,  tre  miles  lang,  tilfører  ved  det  fri 
Fald  den  enbrme  Vandmasse  540.000  gallons  =  ca.  2500  cub. -meter  i  Døgnet. 

Lidt  om  Taarnets  Fundament:  Dybest,  23^2  feet  under  Jordoverfladen,  en 
Klods  Beton,  100  feet  »i  Firkant«,  8  feet  6  i.  tyk,  derpaa  Murene,  22  feet  tykke, 
byggede  af  tilhugne  Sten  af  en  Vægt  af  2  —  5  ts.  hver. 

Selve  Taarnet  er  90  feet  torneden,  faldende  af  opefter  til  en  Ottekant, 

50  feet  i  Diameter,  der  dækkes  af  en  høj  Kuppel  med  den  føromtalte  Statue 

paa  Toppen. 

Almindeligvis  er  de  kommunale  Kontorer  installerede  i  de  forskellige  Byers 
Raadhuse,  men  ofte  findes  dog  kun  Raads-  og  andre  Mødesale,  Borgmester¬ 
lokaler  og  faa  eller  ingen  af  de  kommunale  Kontorer.  Her  i  Kjøbenhavn  findes 
største  Parten  af  de  kommunale  Kontorer  i  det  nye  Raadhus,  i  Hamborg  er  der 

kun  ganske  faa.  Hvor  der  paa  Raadhusene  findes  saa  mange  Kontorer,  er  der 

naturligvis  et  dagligt  Rykind  af  Borgere,  som  har  Ærinde  til  Kontorerne,  og 
dette  stiller  større  Fordringer  til  den  daglige  Rengøring.  I  Filadelfia,  hvor  Raad- 
huset  rummer  alle  de  kommunale  Institutioner,  er  der  ansat  100  Mand  ved 
Rengøringen ;  de  arbejder  fra  tidligt  om  Morgenen  til  Kl.  9  og  begynder  da 
igen  efter  Kl.  3  om  Eftermiddagen. 

30  Elevatormænd  passer  Elevatorerne,  og  60  Betjente  er  posterede  rundt  i 
Bygningen  for  at  hjælpe  Fremmede  tilrette,  vise  Vej  og  holde  Orden. 

Betragtet  med  et  praktisk  og  nøgternt  Øje  er  denne  Bygning  enestaaende. 
Ingen  anden  Bygning  i  Verden  rummer  inden  de  fire  Mure  Maskineriet  til  en 
saa  stor  og  indviklet  kommunal  Organisme.  Undtagen  netop  Parlamentsbygningen 
i  London  er  Filadelfia  »City  Hall«  den  største  Folkebygning  i  Verden.  Talrige 
kongelige  Paladser  overgaar  den  i  Fladerum,  men  i  ingen  anden  Bygning  er  der 
lagt  mere  Vægt  paa  saavel  praktisk  Indretning  som  paa  nem  og  behagelig 
Adgang. 

Endnu  kun  et  Par  Ord  om  det  store  Taarnur.  Efter  aarlange  Overvejelser 
og  Forsøg  bestemte  man  sig  til  pneumatisk  Drift  af  dette,  som  endelig  den  31. 
December  1898  blev  sat  i  Gang  »keeping  accurate  time«. 

Hele  Indretningen  kan  deles  i  fire  Dele :  Kompressoren,  Normaluret,  Ski¬ 
verne  og  disses  Mekanismer. 

Trykluften  præsteres  af  en  af  to  Elektromotorer  dreven  Luftpumpe.  Skulde 
begge  disse  svigte,  overtager  to  Vandmotorer  Arbejdet,  naar  Trykket  paa  Luften 
synker  under  et  vist  Minimum. 

Disse  Vandmotorer  gaar  altid,  om  end  langsomt,  for  at  man  kan  være 
sikker  paa,  at  der  aldrig  vil  være  noget  i  Vejen  med  dem,  hvis  man  skulde 
komme  til  at  bruge  dem.  Luften  komprimeres  til  10  Ibs.  pr.  □  Tomme  og 
ledes  rundt  gennem  svære,  armerede  Blyrør. 

Normaluret,  Hjertet  i  det  hele,  er  tillige  med  et  Reserveur  anbragt  i  en 
stor,  luft-  og  støvtæt  Kasse  af  Glas  og  Metal  paa  syvende  Etage  i  Taarnet,  og 
er  forarbejdet  saa  nøjagtigt  og  fuldkomment  som  paa  nogen  Maade  muligt, 
garanteret  til  at  holde  Tiden  med  en  Fejl  af  mindre  end  10  Sekunder  om  Ugen. 
Hver  Eftermiddag  sættes  det  i  elektrisk  Forbindelse  med  Normaluret  i  Washing¬ 
ton,  saaledes  at  enhver  mulig  Unøjagtighed  rettes.  Hvert  Minut  aabner  Normal¬ 
uret  for  den  Ventil,  som  slipper  den  komprimerede  Luft  op  til  Skivernes  Meka¬ 
nismer,  og  bevæger  Minutviserne  1/eo  en  Omdrejning. 

Der  er  fire  Urskiver,  visende  hver  mod  sit  Verdenshjørne,  og  Centrerne  er 
361  feet  over  Jorden.  Diameteren  af  Skiverne  er  26  feet  og  Længden  afTime- 
o g  Minutviserne  henholdsvis  9  feet  og  10  feet  8  inches. 

For  at  Folk,  der  bor  langt  borte,  ogsaa  kan  faa  Nytte  af  dette  vældige  Ur, 

tændes  om  Aftenen  en  Ring  af  Buelamper  om  Taarnets  øverste  Platform.  Tre 
Minutter  før  ni  slukkes  disse  Buelamper,  og  præcis  paa  Slaget  ni  tændes  de  alle 
igen,  og  dette  kan  i  klart  Vejr  ses  25 —  30  miles  fra  Byen,  hvad  der  er  af  stor 
Betydning  for  mange  Folk  i  dette  Jærnbanecenter.  Det  er  lidt  bedre  end  Kuglen 
paa  Nikolai;  men  forresten  synes  det  elektriske  Urværk  paa  vort  nye  Raadhus 
at  være  nok  saa  snildt  som  Urværket  paa  Filadelfias  Raadhus. 

Paa  Taget  af  Raadhuset  i  New-Orleans  (Louisiana)  findes  en  meget  stor 
Opbygning,  som  bærer  et  nyt  Brandalarmeringssystem,  der  har  kostet  100.000 
Dolk  og  som  skal  være  det  bedste  i  Verden.  Nærmere  Oplysninger  om  dets 
Indretning  og  Virkemaade  meddeles  dog  ikke. 

I  Rostock  findes  et  mindre  Raadhus,  som  —  efter  Raadhuset  i  Brunn,  der 
opgives  som  »uralt«  —  vistnok  er  det  ældste,  der  eksisterer,  idet  Bygningerne 
stammer  fra  det  15de  Aarhundrede;  selve  Raadstuen  er  1605  udstyret  med  ud¬ 
skamme  Trætavler.  1903  er  der  med  en  Bekostning  af  50.000  Mark  indrettet 
en  Rathauskeller. 

Nye  Raadhuse  paatænkes  eller  er  for  Tiden  under  Opførelse  i  Rotterdam, 
Konigsberg  (5  Millioner  Mk.),  Riga,  Edinburg,  Stuttgart,  Leipzig  (7  Millioner  Mk.), 
Washington,  Matmheim,  Dresden,  Capetown,  Prag,  Lemberg,  Hannover  (4V2 
Mili.  Mk.),  Gratz,  Wellington. 

Kristiania  og  Temesvar  har  ingen  Raadhuse. 


A. 


VALLØ  SLOTS  KLOKKE. 


a  Mette  Rosenkrands  havde  opført  Vallø  Slot,  lod  hun  (som  tidligere  med- 


-L- '  delt  i  »Architekten«  S.  336)  en  Indskrift  sætte  paa  sin  Bygning:  ».  .  .  Anno 
1 5  □  begøndt  att  bøge  tette  store  huss  med  thisse  tow  store  torne  her  paa  Walløe 
oc  haffvir  jeg  .  .  .  fangit 'thed  under  sper  och  tag  1586  .  .  .«  Man  véd  nu  ikke, 
om  der  var  Uhr  og  Klokke  dengang,  men  Sandsynligheden  taler  derfor.  Uhret 
er  vandret  fra  det  ene  Taarn  til  det  andet.  Efter  Jac.  Conings  Maleri  (Arch. 
Side  341)  var  det  i  Aaret  1718  paa  det  runde  Taarn;  paa  Tegningen  fra  Aar 
1 7 5 5  (Arch.  Side  363)  findes  det  paa  det  firkantede  Taarn.  Med  Uhrets  Slag¬ 
værk  følger  Klokkerne;  maaske  har  der  været  Klokker  i  begge  Taarne.  Ifølge 
Overlevering  er  Klokken  i  en  af  de  Stiftet  tilhørende  Kirker  kommet  dertil  fra 
Vallø.  Nu  sidder  Uhret  paa  Vinduets  Plads,  da  Skiven  dækkede  over  en  Kanon¬ 
port,  der  er  draget  frem  igen  og  anvendes  som  Udgang  til  en  Altan  (Arch. 
S.  401),  hvorfra  man  kan  komme  til  Viserne  og  derved  undgaa  Anbringelsen 
af  det  Hul,  der  saa  ofte  ses  i  Skiver,  som  er  af  malet  Træ  eller  Kobber.  Skiven 
paa  Vallø  Slot  er  nemlig,  ligesom  det  af  Christian  IV  anordnedes  paa  Christians- 
stad  Kirkes  Korgavl,  udført  af  Sandsten. 

Inden  Branden  Aar  1893  hang  Klokken  i  det  firkantede  Taarn  og  brugtes, 
eftersom  der  dengang  var  Kirke,  baade  som  Kirkeklokke  og  som  Timeklokke. 
Ved  Branden  styrtede  Klokken  ned  og  smeltede  ovenpaa  det  tykke  Lag  af  Gløder. 
Man  havde  kunnet  høre  Timeslagene  i  en  ret  vid  Omkreds,  og  det  ansaas  derfor 
for  rigtigt  at  bevare  dette  Forhold  fra  tidligere  Tider,  da  der  blev  Tale  om  at 

anskaffe  en  ny.  Denne  skulde  imidlertid  kun  virke  som  Slagklokke,  eftersom 
Kirken  var  bortfaldet.  Uhret,  som  blev  anbragt  og  hvis  Konstruktion  skyldes 
Taarnuhrfabrikant  Bertram  Larsen,  afpassedes  efter  den  større  Klokke;  thi 
der  skal  være  et  vist  gensidigt  Forhold  mellem  Uhrets  Kraft  og  Slagets  Kraft, 
og  dette  maa  overholdes. 

Det  er  nu  i  det  hele  taget  en  Fornøjelse  at  se,  hvor  smukt  baade  Uhrets 

Gangværk  og  Slagværk  i  deres  For¬ 
bindelse  med  Hammeren,  Lodderne  og 
Viserne  er  klarede  og  gennemarbejdede 
i  Konstruktionen  af  Spiret.  Klokken  er 
ophængt  saaledes,  at  det,  om  det  maatte 
ønskes,  er  muligt  at  lade  den  lyde  i 
almindelig  Ringning,  f.  Eks.  som  Brand¬ 
varsel  o.  1.  Pladsen  i  Spiret,  hvor  den 
findes,  tillader  ikke,  at  den  ophænges 
paa  den  gammeldags  Maade,  ved  hvilken 
Klokker  under  Ringningen  svinges  vand¬ 
ret  ud  og  Slaget  af  Knebelen  falder  paa 
Randens  Overkant;  den  blev  derfor 
hængt  saaledes,  at  Knebelen  slaar  paa 
Randens  Underkant,  hvorved  Klokkens 
Udslag  formindskes  betydeligt,  uden  at 
Lyd  eller  Tone  derved  forringes  i  nogen 
Maade,  hvad  der  kan  naas  ved  en  sær¬ 
egen  Form  paa  Klokkeaksen. 

Klokkens  geometriske  Form  og  Forhold  er  konstrueret  af  De  Smithske 
Jærnstøberier  &  Maskinværksteder  i  Aalborg,  der  tillige  har  støbt  den.  Enkelt¬ 
hederne  er  udførte  efter  Tegning  af  Slottets  Bygmester,  Prof.  Hans  J.  Holm. 
Øverst  findes  anbragt  mellem  Rejfer  følgende  Indskrift : '»Støbt  til  Vallø  Slot  Aar 
1904  af  De  Smithske  (Klokke)  Støberier  i  Aalborg«,  og  herunder  en  Bladbort. 
Midtvejs  paa  Klokkelegemet  findes  en  Gengivelse  af  Stiftsdamernes  Ordenstegn 
med  Devisen  »Candet  et  accendit«.  Paa  de  Hanke,  der  udgør  Klokkens  Krone, 
er  der  paa  Værket  modelleret  Portrætter  af  seks  af  Fabrikens  Funktionærer,  som 
har  forestaaet  dens  Forfærdigelse,  med  det  til  hver  enkelts  Gerning  hørende 
Værktøj. 

I  musikalsk  Henseende  er  Klokken  efter  Kenderes  Udsagn  overordentlig 
vellykket.  Det  er  en  Moll-Klokke  med  Grundtonen  enstr.  Cis,  med  rene,  har¬ 
moniske  Bitoner  i  alle  Oktaver  opefter  og  med  en  smuk  blød  Klang  i  sin  Hel¬ 
hed,  af  samme  Type,  som  den  for  et  Aar  siden  til  Esaias-Kirken  i  Kjøbenhavn 
støbte  Malmklokke,  der  kom  fra  samme  Værk.  Dog  er  Vallø  Slots  Klokke  med 
sin  mørkere  Klangfarve  i  Besiddelse  af  en  endnu  smukkere  og  blødere  Tone. 

Det  er  derfor  glædeligt  at  se,  at  man  ikke  just  behøver  at  søge  til  Udlandet, 
naar  der  er  Tale  om  større  Opgaver,  der  skal  underkastes  streng  musikalsk  og 
akustisk  Kritik,  men  at  der  virkeligt  er  Mulighed  for,  at  Klokkestøberkunsten 
atter  kan  komme  til  Ære  og  Værdighed  herhjemme. 

KOMMISSIONSBETÆNKNING  ANGAAENDE  KUNSTMUSEET. 


Den  6.  Oktober  1902  nedsatte  Ministeriet  for  Kirke- og  Undervisningsvæsenet 
en  Kommission,  bestaaende  af  Justitiarius  i  Højesteret  Koch  som  Formand, 
Direktør  for  den  kgl.  Maleri-  og  Skulptursamling  samt  Kobberstiksamling  Bloch, 
Direktør  for  den  kgl.  Afstøbningssamling,  Dr.  phil.  Carl  Jacobsen  og  Kontor¬ 
cheferne  i  Kultusministeriet  Stemann  og  Weis.  Der  gaves  Kommissionen  det 
Hverv  at  tage  under  Overvejelse,  hvad  der  bør  gøres  for  at  afhjælpe  en  allerede 
i  længere  Tid  følt  Pladsmangel  i  Statens  Museum  for  Kunst,  baade  i  Maleri-  og 
Skulptursamlingen  og  i  Afstøbningssamlingen,  idet  Ministeriet  særligt  ønskede 
undersøgt,  om  Iværksættelsen  af  en  Overbygning  af  de  to  i  Museet  værende 
Gaarde  for  derved  at  vinde  yderligere  Plads  til  Anbringelse  af  Kunstværker 
maatte  frembyde  en  tilfredsstillende  Løsning  af  det  nævnte  Spørgsmaal,  eller  om 
der  ikke  maatte  gives  andre  Udveje  til  Afhjælpning  af  Pladsmangelen,  som 
baade  af  pekuniære  og  andre  Hensyn  vilde  være  at  foretrække  for  en  Overbyg¬ 
ning  af  Gaardene. 

Endelig  har  Ministeriet  bemyndiget  Kommissionen  til  tillige  at  tage  andre 
i  Forbindelse  med  det  ovennævnte  staaende  Spørgsmaal  under  Overvejelse,  i 
hvilken  Henseende  Ministeriet  nærmest  har  haft  for  Øje  Spørgsmaalet  om  en 
eventuel  Installering  af  den  af  Grosserer  Hirschsprung  til  Staten  og  Kjøbenhavns 
Kommune  paa  visse  Betingelser  skænkede  Samling  af  Malerier  m.  m. 

Kommissionen  har  nu  afgivet  Betænkning.  Det  fremgaar  heraf,  at  medens 
der  inden  for  Kommissionen  har  hersket  fuld  Enighed  om,  at  Kunstmuseet  i 
dets  nuværende  Skikkelse  allerede  nu  —  altsaa  ganske  bortset  fra  fremtidige 
Forøgelser  —  ikke  afgiver  tilstrækkelig  god  og  rummelig  Plads  for  de  i  samme 
anbragte  Samlinger,  nemlig  den  kgl.  Malerisamling,  Skulptursamlingen,  Kobber¬ 
stiksamlingen  og  Statens  Afstøbningssamling,  saaledes  som  disse  Samlinger  og 
da  navnlig  den  sidste  i  Aarenes  Løb  har  udvidet  sig,  er  der  derimod  i  Kom¬ 
missionen  ikke  opnaaet  Enighed  om,  hvorledes  den  Opgave  bør  løses  at  skaffe 
hver  enkelt  af  Samlingerne  god  og  rummelig  Plads  for  en  længere  'Fid. 

Et  Flertal,  Bloch,  Koch  og  Stemann,  foreslaar: 

Principalt : 

1.  At  Statens  Afstøbningssamling  fjernes  fra  Kunstmuseumsbygningen,  og 
at  der  opføres  en  énetages  tarvelig  Bygning  til  denne  Samling  i  en  af  de  Byen 
omgivende  Parker ; 

2.  At  Museumsbygningens  Stueetage  benyttes  dels  til  Opstilling  af  dansk 
Billedhuggerkunst,  navnlig  i  den  sydlige  Fløj,  dels,  hvis  derom  kan  opnaas 
Overenskomst  med  Grosserer  Hirschsprung,  til  Anbringelse  af  den  af  ham  til 
det  offentlige  skænkede  Samling; 

3.  At  Gaardene  i  Museumsbygningen  forbeholdes  til  paa  den  i  vort  sub¬ 
sidiære  Forslag  under  Nr.  4  omhandlede  Maade  at  anvendes  til  senere  Udvidelser 
af  Samlingen  af  nordisk  Malerkunst. 

Subsidiært : 

1.  At  Museumsbygningens  Forhal  og  de  dertil  hørende  Rum  samt  Rum¬ 
mene  i  Stueetagens  sydlige  Fløj  til  højre  for  Forhallen  med  den  tilstødende 
Korridorer  forbeholdes  til  Opstilling  af  dansk  Billedhuggerkunst; 

2.  At  i  den  nuværende  Museumsbygning  Stueetagens  nordlige,  vestlige  og 

den  Del  af  den  sydlige  Fløj,  der  ligger  til  venstre  for  Forhallen,  overlades  Af¬ 
støbningssamlingen  ; 

3.  At  der  til  Opstilling  af  denne  Samling  endvidere  enten  opføres  en  Byg¬ 
ning  efter  en  af  Professor  Storck  udarbejdet  Plan,  i  Østre  Anlæg,  Nordøst  for 
Museumsbygningen,  saaledes  at  den  ved  en  overbygget  Gang  sættes  i  Forbindelse 
med  de  i  Punkt  2  nævnte  Rum  i  Museumsbygningen,  eller  en  Tilbygning  til 
Museet  langs  dets  nordlige  Fløj  efter  en  af  Etatsraad  Dahlerup  udarbejdet  Plan; 

4.  At  Gaardene  i  Museumsbygningen  forbeholdes  til  at  kunne  benyttes  til 
Udvidelse  af  Samlingen  af  nordisk  Maler-  og  Billedhuggerkunst,  navnlig  ved  en 
Overbygning  af  Gaardene,  saaledes  at  derved  tilvejebringes  Udstillingslokaler  med 
Ovenlys  i  Gulvhøjde  med  Lokalerne  paa  iste  Sal; 

5.  At  der  under  Forudsætning  af,  at  derom  opnaas  Overenskomst  med 
Grosserer  Hirschsprung,  allerede  nu  skrides  til  Overbygning  paa  den  ovennævnte 
Maade  af  den  ene  af  Gaardene,  navnlig  den  østlige,  saaledes  at  det  derved  frem¬ 
komne  Udstillingslokale  overlades  den  Hirschsprung’ske  Samling  som  en  selv¬ 
stændig  Samling,  der  skal  vedblive  at  bestaa  som  saadan. 

Et  Mindretal,  Weis,  fraraader  indtrængende  at  følge  det  af  Flertallet  frem¬ 
satte  principale  Forslag,  for  saa  vidt  det  gaar  ud  paa  at  søge  Afstøbningssam¬ 
lingen  fjernet  fra  Kunstmuseumsbygningen,  medens  Mindretallet  i  det  hele  vil 
kunne  slutte  sig  til  den  af  Flertallet  subsidiært  foreslaaede  Ordning.  Mindre¬ 
tallet  stiller  iøvrigt  følgende  Forslag: 

1.  At  der  til  Afstøbningssamlingens  Udvidelse  og  til  Erstatning  for  de 
nedenfor  under  Punkt  2  angivne,  til  den  danske  Skulptursamling  overladte  Rum 
opføres  en  Tilbygning  til  Museet  langs  dets  nordlige  Fløj  efter  den  af  Etatsraad 
Dahlerup  udarbejdede  Plan; 

2.  At  Afstøbningssamlingen  afgiver  de  af  den  hidtil  benyttede  Rum  i  Stue¬ 
etagens  sydlige  Fløj  til  højre  for  Forhallen  med  den  tilstødende  Korridor  til 
Opstilling  af  dansk  Billedhuggerkunst; 

3.  At  Gaardene  i  Museumsbygningen  forbeholdes  til  Udvidelse  af  Samlingen 
af  nordisk  Maler-  og  Billedhuggerkunst,  navnlig  ved  en  Overbygning  af  Gaardene, 
saaledes  at  derved  tilvejebringes  Udstillingslokaler  med  Ovenlys  i  Gulvhøjde  med 
Lokalerne  paa  iste  Sal. 

Et  andet  Mindretal,  Carl  Jacobsen,  stiller  følgende  Forslag: 

»Lad  os  benytte  Statens  Museum  for  Kunst  til  det,  det  er  bestemt  for. 

Lad  os  benytte  Malerisamlingens  Lokaler  til  Malerisamling,  foreløbig  i  de 
tyve  Aar,  hvor  de,  som  Direktøren  siger,  er  tilstrækkelige. 

Lad  os  ikke  samle  al  Kunst  i  Kjøbenhavn  og  endnu  mindre  inden  Mu¬ 
seets  Rum. 

Lad  os  benytte  Statens  aarlige  Bevillinger  til  Anbringelse  af  Kunstværker  i 
de  offentlige  Bygninger,  Pladser  og  Haver  ikke  blot  i  Hovedstaden,  men  ogsaa 
i  Landets  andre  Byer.  Saa  vil  Bygningen  være  tilstrækkelig  ikke  i  20,  men  i 
50  eller  100  Aar. 

Lad  os  udvikle  Provinsmuseerne  og  give  dem  god  Kunst.  De  kan  trænge 
dertil;  thi  de  er  sandelig  ikke  aile  Elitesamlinger. 

Lad  os  anbringe  den  danske  Skulptur,  for  saa  vidt  den  skal  knyttes  til 
Statens  Museum,  dels  i  Forhallen,  som  trænger  dertil,  og  dels  i  et  nyt  Anlæg 
med  Marmorstatuer  i  det  frie  paa  Terrasserne  ud  imod  Porten,  eventuelt  ind¬ 
hegnet  med  Arkader  eller  Pavilloner  til  Opstilling  af  Marmorstatuer,  og 

Lad  os  overbygge  de  to  Gaarde  til  Brug  for  Afstøbningssamlingen  og  ind¬ 
rette  Rummet  over  Forhallen  til  en  Studiesamling  af  Gibsafstøbninger  af  de 
Ting,  som  det  store  Publikum  ikke  vil  kalde  Elite,  men  som  er  nødvendigt 
Materiale  til  Studium  af  Kunsten. 

For  saa  vidt  man  imidlertid  ikke  vil  gaa  ind  paa  den  af  mig  saaledes  an¬ 
givne  Plan  for  den  fremtidige  Ordning,  kan  jeg  slutte  mig  til  det  af  Kontorchef 
Weis  fremsatte  Forslag,  der  væsentligt  slutter  sig  til  Flertallets  subsidiære  For¬ 
slag.  Der  er  her  foreslaaet  en  Ordning,  som  vel  efter  min  Mening  maa  staa 
tilbage  for  mit  Hovedforslag,  men  som  i  det  hele  paa  en  tilfredsstillende  Maade 
løser  den  af  Ministeriet  stillede  Opgave.« 


FORSKELLIGT. 

Et  græsk  Vasebillede.  Ved  Gengivelsen  af  det  til 
Cand.  mag.  Vilh.  Wanschers  Artikel  om  dette  Emne 
hørende  Billede  (»Architekten«  Side  451)  er  ved 
en  beklagelig  Fejltagelse  bortfaldet  de  Kvadrater, 
som  er  nødvendige  til  bedre  Forstaaelse  af  Teksten. 
»Architekten«  bringer  derfor  hermed  en  ny  Gen¬ 
givelse  af  samme  Billede,  rekonstrueret  med  Kva¬ 
dreringen,  som  tidligere  var  udeladt. 

¥ 


Titelbilledet  til  »Architekten« s  éte  Aargang,  som  afsluttes  med  nærværende 
Hæfte,  er  en  Gengivelse  af  et  af  de  mange  fortrinlige  Fotografier  af  kjøbenhavn- 
ske  Bygninger,  Torve,  Gader  o.  s.  v.,  der  skyldes  Frk.  Laurberg. 

¥ 

Vibensgaard.  Red.  har  modtaget  følgende:  I  Tilslutning  til  den  Billederne 
af  »Vibensgaard«  ledsagende  Tekst  i  49de  Hæfte  af  nærværende  Tidsskrift  ønsker 
jeg  at  udtale,  at  den  architektoniske  Udarbejdelse  af  dette  Arbejde  er  gjort  af 
Architekt  Rosen.  Peter  Neerskov. 


FORTEGNELSE 

over  Firmaer,  som  i  det  forløbne  Aar  har  annonceret  i  Tidsskriftet. 

Annonceafdelingen  redigeres  af  Hr.  Maler  T.  E  Lundbye  (Ahornsgade  i),  som  tillige  har  udført  Tegning  til  en 
stor  Del  af  de  forskellige  Annonceclichéer. 


Asfalt  og  Asfaltarbejder. 

Dansk  Asfaltfabrik,  Palægade  3 
Evers  &  Co.,  Frederiksholms  Kanal  6 
Guldmann,  Hans,  Vestergade  26 
Kjøbenhavns  Asfaltkompagni,  Kongens  Enghave 
Larsen,  Hans  &  Jørgen,  Griffenfeldtsgade  37 
Prior,  Axel,  Aktieselskab,  Bredgade  33 
Schøller  &  Rothe,  Fælledvej  27 

Badeanlæg  og  Badeapparater,  W.  C.,  Armatur 
hertil  m.  m. 

Albrectsen  &  Madsen,  Ravnsborggade  20 

Flyge,  H.  B.,  Gotersgade  20 

Harboe,  Kr.  Noe,  Nørrebrogade  15 

Hassel  &  Teudt,  Bredgade  43 

Floppe,  V.  &  Lutz  Petersen,  Rolighedsvej  21 

Høst,  P.  W.,  Ravnsborggade  12 

Ludvigsen  &  Hermann,  Nørrebrogade  39 

Monies  &  Andersen,  Raadhusstræde  4 

Rasmussen,  Niels  &  H.  Schiøtz,  GI.  Kongevej  114 

Riedels,  C.  F.,  Eftf.,  Ny  Vestergade  9 

Schæbel,  Ferd.,  Mikkel  bryggersgade  5 

Thomsen,  Carl,  Nørre  Allé  21 

Timm,  Brødr.  J.  &  O.,  Vesterbrogade  44 

Thorsen,  C.  F.,  GI.  Kongevej  91 

»Vølund«,  Aktieselskab.,  Blegdamsvej  32 

Bageovne. 

Weidemann,  J.  H.,  Østersøgade  34. 


Beton=,  Cement=  og  Monierarbejder  m.  m. 

Christiani  &  Nielsen,  Linnésgade  35 
Christoffetsen,  C.,  Vejle 
Hinrichsen,  F.,  Vesterbrogade  20 
Holbøll,  Olaf  &  Poul  Poulsen,  Rosenvængets  Side¬ 
allé  5 

Jensen,  Emanuel  &  H.  Schumacher,  Akts.,  Godthaabs- 
vej  90 

Rasmussen,  Chr.  Erik,  Elmegade  12 
Schøller  &  Rothe,  Fælledvej  27 
Schiøtz,  Carl,  Biilovsvej  28 
Schledermann,  Th.  &  H.  Evers,  Roskilde 

Bogbind,  Bøger  m.  m. 

Schiith,  Ludvig,  Badstuestræde  8 
Kyster,  Anker,  Sværtegade  3 

Broncestøbning. 

Rasmussen,  Lauritz,  Raadmandsgade  1  é 

Brændsel. 

Akts.  Christiansholms  Fabriker,  Nyhavn  4 

Bygningsartikler,  forskeil.  Cement,  Skifer, 
Zink,  Vægfliser  m.  m. 

Evers  &  Co.,  Frederiksholms  Kanal  6 
Gottlieb,  F.,  Nørrevoldgade  4 
Heiberg  &  Mohr,  Vimmelskaftet  46 


Lemvigh  &  Co.,  Niels  Juelsgade  5 
Mariboe,  Svend,  Cort  Adelersgade  10 
Prior,  Axel,  Aktieselskab,  Bredgade  33. 

Bygningsbeslag  og  Værktøj  m.  m. 

Rom,  C.  Th.,  &  Co.,  Axelhus  2  B 
Vermehren,  Edv.,  Eftf.,  Nørrebrogade  18  A 

Clichéer,  Reproduktion,  Lyskopiering,  Stemp= 
ler  samt  Tegninger  hertil. 

Atelier  Friis,  Møntergade  12 
»Elektra«,  Løngangsstræde  37 
Hansen,  Charles,  Nørregade  6 
Lundbye,  T.  E.,  Ahornsgade  1 

Cycler. 

Rom,  C.  Th.  &  Co.  Axelhus  2  B. 

Dampskorstene,  runde. 

Holbøll,  Olaf,  &  Poul  Poulsen,  Rosenvængets  Side¬ 
allé  5 

Jensen,  Emanuel,  &  H.  Schumacher,  Akts.,  Godtliaabs- 
vej  90 

Køhier,  Vilh..  Ryesgade  25 
Meier,  F.,  Valby. 

Prior,  Axel,  Aktieselskab,  Bredgade  33 

Dørlukkere. 

Kjøbenhavns  Dørgreb-  &  Metalvarefbr.  Skindergade  39 
Nørholm,  N.,  &  Søn,  Klosterstræde  23. 

Elektriske  Anlæg,  Elevatorer.  Lynafledere, 
Materiel  m.  m. 

Andersen  &  Meyer,  Løvstræde  8. 

Dansk  Akts.  Siemens-Schuckert,  Palægade  6 
Elektrisk  Bureau,  Stormgade  12 
Hassel  &  Teudt,  Bredgade  43 

Hellesens  Enke  &  V.  Ludvigsen,  Blaagaardsgade  17 
Kenip  &  Lauritzen;  Nytorv  5. 

Riedel,  C.  F.,  Eftf.,  Ny  Vestergade  9 
Sørensen,  Ferd.  E.  &  Co.,  Dr.  Tværgade  35 
Timm,  Brødr.  J  &  O.,  Vesterbrogade  45 
»Titan«,  Akties.,  Tagensvej  32  og  Vesterbrogade  1 
Tvermoes  &  Abrahamson,  Købmagergade  22 
»Vølund«,  Aktieselskab,  Blegdamsvej  32 

Fajance=  og  Porcellænsovne,  Kaminer  m.  m. 

Kjær,  C.  V.,  Købmagergade  42 
Kalder,  Carl  F.,  Jernbanegade  3 
Nielsen,  E.,  Nørrebrogade  44 

Forsikrings  væsen. 

Forsikrings-Aktieselskabet  »Skjold«,  Raadhusstræde  1 

Gade=,  Vej=  og  Kloakanlæg,  Havne=  og  Kyst= 
arbejder  m.  m. 

Hinrichsen,  F.,  Vesterbrogade  20 
Hoppe,  V.,  Si  Lutz-Petersen,  Rolighedsvej  2t 
Larsen,  Hans  &  Jørgen,  Griffenfeldtsgade  37 
Rasmussen,  Niels,  &  H.  Schiøtz,  GI.  Kongevej  114 
Schøller  &  Rothe,  Fælledvej  27 

Glarmestre,  Glas,  Glasmaleri  m.  m. 

Dansk  Glasindustri,  Nyhavn  31 
Engstrøm,  O.,  Borgergade  33 
Mandix,  H.,  Nørregade  35 

Have=Architektur. 

Jørgensen,  Erstad  E.,  Fjords  Allé  18 

Ingeniører,  Jernstøberier  m.  m. 

Christianshavns  Jernstøberi,  Holmbladsgade  23 
Ludvigsen  &  Hermann,  Nørrebrogade  39 
Semier  &  Matthiassen,  Nørrevoldgade  12 
»Titan«,  Akts.,  Tagensvej  32  og  Vesterbrogade  1 
»Vølund«,  Akts.,  Blegdamsvej  32 

Isolationsfarve,  Isolationsstof,  Kork=Isolering 
m.  m. 

Akts.  Diatomee  silicium,  Rosenborggade  1 
Dansk  Isolationsfabrik,  Vesterbrogade  49 
Runip,  Harald,  Østervoldgade  8 

Linoleum,  Linotol  m.  m. 

Bonne,  C,  Riis,  Cityhus,  Citygade 

Dansk  Linotol-Kompagni,  Kompagnistræde  22 

Magasin  du  Nord,  Kongens  Nytorv 

Meyer,  Em.,  Jorcks  Passage 

Olesen,  O.,  Højbroplads  4 


Malerarbejde. 

Bendix,  Otto,  Nørregade  26 

Jensen,  Severin  &  Andreas,  Kongens  Nytorv  21 
Mandix,  H.,  Nørregade  33 
Scliiibeler’s  Sønner,  H.,  Nordre  Frihavnsvej  19 
Øjgaard,  M.  Chr.,  Rosenborggade  2 

Maskinsnedkeri,  Møbler  m.  m. 

Jensen,  Severin  &  Andreas,  Kongens  Nytorv  21 

Opvarmning  og  Ventilation,  Armatur  hertil 
m.  m. 

Albrectsen  &  Madsen,  Ravnsborggade  20 
Bruun  &  Sørensen,  Palægade  8  og  Aarhus 
Christianshavns  Jernstøberi,  Holmbladsgade  23 
Monies  &  Andersen,  Raadhusstræde  4 
Recks  Opvarmnings-Comp.,  Lyngbygade 
Ramsing,  Chr.,  Tordenskjoldsgade  ti 
»Titan«,  Akts.,  Tagensvej  32  og  Vesterbrogade  1 
»Vølund«.  Akts.,  Blegdamsvej  32 

Patentkontorer. 

Lehmann  &  Ree,  Vimmelskaftet  48 

Prisme=Glas. 

Prior,  Axel,  Aktieselskab,  Bredgade  33 

Saltsyre,  Gibs,  Vandglas. 

Hansen,  Villi.,  &  Co.,  Nørrebrogade  30 
Prior,  Axel,  Akts.,  Bredgade  33 

Skifer=,  Kobber=  og  Zinkdækning. 

Timm,  Brødr.  J.  &  O.,  Vesterbrogade  44 

Smedearbejde,  Ankerjern,  Sikkerhedsgittere, 
Havehegn  m.  m. 

Doberch,  F.  W.  &  Søn,  Lille  Strandstræde  22 
Fiedler,  V.,  H.  C.  Ørstedsvej  30 
Høst,  P.  W.,  Ravnsborggade  12. 

Kjøbenhavns  Asfaltkompagni,  Akts.,  Kg.  Enghave 
Schæbel,  Ferd.,  Mikkelbryggersgade  6 

Staal=  og  Jærnbjælker,  Plader,  Taljer  m.  m. 

Berendsen,  Sophus,  Aktieselskab,  GI.  Torv  24 
Jensens,  Jørgen,  Eftf.,  Vestergade  \6 
Lemvigli-Møller,  J.  F.,  Kultorvet  n-13 

I. 

CHRISTIAN  FREDERIK  HANSENS  BYGNING. 

Da  Christian  VTs  Pragtbygning  sank  i  Grus  1794,  var  Statens  finansielle  For¬ 
hold  ej  gunstige,  og  da  saa  Byens  Brand  kom  til  det  næste  Aar,  er  det 
forstaaeligt,  om  end  pietetsløst  mod  den  gamle,  historiske  Plads  for  Slottet  i 
Kjøbenhavn,  castrum  de  Hafn,  under  hvis  Ly  Bondebyen  var  fremvoxet  til  en 
kgl.  Residensstad,  at  man  kunde  fatte  den  Tanke  at  opgive  Christiansborg  som 
Kongebolig  og  anvende  det  til  Magasinering  af  allehaande  Institutioner,  der  enten 
vare  bievne  hjemløse  ved  Slotsbranden,  eller  for  hvis  Lokaler  man  troede  at  have 
bedre  Brug.  Om  disse  Kombinationer  i  en  af  Slotsfløjene  af  Arrester,  Politi¬ 
lokaler,  Raadstue,  Hof-  og  Stadsret,  Højesteret  og  Kunstakademi  er  der  alt  i  for¬ 
rige  Aargang  af  »Architekten«  gjort  Rede*),  saavelsom  om,  hvorledes  det  endelig 
lykkedes  at  faa  det  gamle  Slots  Gjenopførelse  som  Kongebolig  slaaet  fast,  med 
Bevarelse  af  det  levnede  pompøse  Anlæg  af  Ridehuse,  Stalde  etc. 

Langsomt  gik  det  med  Opførelsen  i  Krigsaarene  og  de  efterfølgende,  i  øko¬ 
nomisk  Henseende  ligesaa  fortvivlede  Fredsaar.  Først  1828  var  man  kommen 
saa  vidt,  at  130  Værelser  vare  færdige,  og  at  Slottet  den  1.  November  kunde 
indvies  ved  Prinds  Frederik  Christians  Formæling  med  Frederik  VI’s  Datter, 
Prindsesse  Vilhelmine.  Senere  fortsattes  Arbejdet  med  Indretning  af  Gemakker, 
og  til  Udgangen  af  1838  skal  der  paa  Slottet  være  anvendt  2.249.800  Rdlr. ; 
men  helt  færdigt  blev  det  ej.  Efter  1848  standsedes  den  videre  Fuldførelse  og 
der  skete  en  Del  Forandringer  i  Stueetagen,  hvor  Rigsdagen  fik  Plads;  —  Thinge- 
nes  Mødesale  have  vel  sammen  med  Porten,  Slotskirken  og  Malerisamlingens  Lo¬ 
kaler  været  de  bedst  kjendte  Dele  af  Bygningens  Indre;  de  færreste,  selv  af  Kjø- 
benbavnere,  have  naaet  at  bese  de  kongelige  Lejligheder  i  Beletagen. 

Nu,  da  Spørgsmaalet  om  Slottets  Gjenopførelse  atter  er  fremme,  kan  det 

*)  Fr.  Schiøtt,  Kjøbenhavnske  Nybygninger  ved  næstsidste  Aarhundredskifte. 

vel  have  Interesse  at  blive  bekjendt  med,  hvorledes  C.  F.  Hansen  med  Bistand 
af  sin  Svigersøn  G.  F.  Hetsch  havde  indrettet  Slottet,  og  hvorledes  det  var  smyk¬ 
ket  med  Arbejder  af  de  bedste  dalevende  danske  Kunstnere.  En  detailleret, 
sikkert  paa  officielle  Kilder  hvilende  Beskrivelse  findes  i  S.  Sterms,  1841 
udkomne  Beskrivelse  over  Kjøbenhavn  og  meddeles  her  med  nogle  Ændringer. 

Christiansborg  Slot  ligger  paa  den  nordvestlige  Kant  af  Slotsholmen  og  al¬ 
deles  frit,  da  det  er  omgivet  mod  Øst  af  Slotspladsen,  mod  Syd  af  Kavaler- 
gaarden  og  Tøjhusgaden,  mod  Vest  af  en  smal,  fri  Plads,  der  gaar  langs  mel¬ 
lem  det  og  Kanalen  og  kun  er  afbrudt  ved  Marmorbroen,  og  mod  Nord  lige¬ 
ledes  af  en  fri  Plads  mellem  det  og  Kanalen,  paa  hvilken  de,  før  til  Slottet  hø¬ 
rende,  men  nu  til  Thorvaldsens  Museum  benyttede  Bygninger  ligge.  Det  udgjør 
en  Samling  af  Bygninger,  der  alle  ere  satte  i  Forbindelse  med  hinanden  ind¬ 
byrdes;  Slottet  selv  indeslutter  med  sine  4  Fløje,  hvoraf  den  vestre  er  afbrudt, 
den  indre  Slotsgaard ;  i  lige  Linie  med  Facaden  mod  Slotspladsen,  dog  et  Fag 
længere  tilbage,  løbe  2  Kommunikationsbygninger,  en  mod  Nord,  der  forbinder 
Slottet  med  Slotskirken,  og  en  mod  Syd,  der  forbinder  det  med  Kancellibyg¬ 
ningen.  Den  vestre  Fløj  af  Slottet  er  ogsaa  sat  i  Forbindelse  ved  2  Kommuni¬ 
kationsbygninger,  dels  imod  Nord  med  de  Staldbygninger,  hvori  Ridehuset  er  an¬ 
bragt,  og  dels  mod  Syd  med  de  Staldbygninger,  hvorover  Hoftheatret  er,  og 
med  det  store  kongelige  Bibliothek.  Mellem  de  to  mod  Nord  løbende  Kom¬ 
munikationsbygninger  er  Prinds  Jørgens  Gaard  og  mellem  de  to  mod  Syd  Ka- 
valergaarden.  Foran  den  vestre  Fløj  er  Ridebanen,  der  er  omgiven  af  Buegange, 
bag  hvilke  Staldbygningerne  ere  anbragte;  disse  Buegange  støde  op  til  de  2  vest¬ 
lige  Kommunikationsbygninger  og  mod  Vest  til  Marmorbroen. 

Det  egentlige  Slot. 

Dette  bestaar  af  fire  Fløje,  der  indeslutte  den  indre  Slotsgaard.  Hoved- 
facaden  vender  mod  Slotspladsen;  fra  hver  Ende  af  samme  løber  en  Fløj  mod 
Vest,  og  parallel  med  Hovedfacaden  er  den  fjerde  Fløj,  der  i  Midten  er  afbrudt, 
men  forbunden  ved  en  Kolonnade.  Begge  Sidefløjene  springe  frem  i  Endepa¬ 
villoner,  der  gaa  2  Fag  ud  fra  den  fjerde  Fløj,  og  saaledes  danne  disse  Ende¬ 
pavilloner  med  den  afbrudte  Fløj  Facaden  mod  Ridebanen.  Slottet  har  sex  Eta¬ 
ger,  nemlig:  Kælder,  Stueetage  ( Dameetage ),  nederste  Mezzanin,  Kongens  Etage, 
Kronprindsens  Etage  og  øverste  Mezzanin.  Rundt  om  Slottet  er  en  Sokkel, 
hvori  Kælderetagens  Vinduer  ere  anbragte,  og  over  den  nederste  Mezzaninetage 
løber  en  Kordongesims,  der  fortsættes  rundt  om  alle  Kommunikations-  og  Bibyg¬ 
ninger.  Det  øverste  af  Slottet  er  omgivet  af  en  Hovedgesims,  hvori  øverste 
Mezzaninetages  Vinduer  ere  anbragte;  det  er  kronet  med  en  Attik,  og  Taget  er 
belagt  med  blaa  Tagsten. 

Hovedfacaden,  der  er  180  Al.  lang,  46  Al.  høj  og  42  Al.  dyb,  har  et  Midte¬ 
fremspring  og  to  Endefremspring.  I  Midtefremspringet  er  Hovedindkjørselen  an¬ 
bragt  med  Nischer  paa  hver  Side*);  over  dem  ere  4  Medaillonbasreliefs  af  A. 
Thorvaldsen  samt  over  Porten  en  Indskriftstavle. 

*)  Heri  anbragtes  senere  4  Broncefigurer:  Herkules,  Minerva,  Nemesis  og  Æskulap, 
den  første  af  Thorvaldsen,  de  andre  modellerede  af  V.  Bissen  efter  Thorvaldsens  Skitser. 

Over  Indkjørselen  i 
Højde  fra  Kordongesimsen 
til  Hovedgesimsen  er  an¬ 
bragt  en  Portal  med  6 
runde,  fritstaaende  corin- 
thiske  Søjler,  der  bære  en 
Fronton*);  imellem  Søj¬ 
lerne  er  5  Fag  Vinduer  i 
hver  Etage,  og  foran  dem 
i  Kongens  Etage  er  en  Al¬ 
tan.  Paa  hver  Side  af 
Midtfremspringet  ere  7  Fag 
Vinduer  og  i  hvert  af  de 
med  Frontoner  smykkede 
Endepartier  1  Fag,  der  i 
Kongens  Etage  er  forsiret 
med  en  Portal  af  to  Ko¬ 
lonner  og  en  Altan. 

Den  søndre  Sidefløj, 
der  vender  ud  mod  Kava- 
lergaarden,  er  195  Al. 
lang,  46  Al.  høj  og  3 6 
Al.  dyb  og  har  28  Fag 
Vinduer;  til  denne  svarer 
aldeles  den  nordre  Side¬ 
fløj,  der  vender  ud  mod 
Prinds  Jørgens  Gaard. 

Den  afbrudte  vestre 
Fløj,  der  er  180  Al.  lang, 
46  Al.  høj  og  29  Al.  dyb, 
har  3  Fag  Vinduer  paa 
hver  Side  af  Kolonnaden. 
Vinduerne  i  Kongens  Etage 
ere  i  denne  Fløj  ligesom 
i  Endepavillonerne  Altan¬ 
vinduer.  Kolonnaden,  der 
er  af  samme  Højde  som 


*)  Heri  anbragtes  1847  et 
Terracotta-Basrelief,  fremstil¬ 
lende  Jupiter  paa  Olympen 
omgiven  afMinerva,  Nemesis, 
Okeanos  og  Gæa.  Det  var 
udført  af  Billedhugger  G.  Bo¬ 
rup  efter  Tnorvaldsens,  for 
Raad-  og  Domhuset  oprinde¬ 
lig  bestemte  Skitse. 


jZ j 


11... 


J 


c 


IQ 


O 


Q 


□ 


c 


i- 


m 


FIG.  2.  CHRISTIANSBORG  SLOT.  FAQADE  MOD  SLOTSPLADSEN.  ARCHITEKT  C.  F.  HANSEN. 


Kordongesimsen,  bestaar  af  4  Rækker  doriske  Kolonner,  8  i  hver  Række;  de 
danne  3  Gange,  af  hvilke  den  midterste  er  lidt  bredere  end  de  ydre.  Ved  hver 
Ende  af  den  midterste  Gang  ere  aabne  Trapper,  der  føre  til  Stueetagen.  Gulvet 
er  belagt  med  hugne  Kvaderstene,  Loftet  forsiret  med  Kasetter,  prydede  med 
Stukornamenter.  Over  Kolonnaden  er  fuld  Gesims  og  en  Altan  med  Balustre; 
Taget  er  fladt  og  danner  en  Overgang  fra  den  ene  Del  af  den  afbrudte  Fløj  til 
den  anden.  *) 

Imod  den  indre  Slotsgaard  er  Hovedindkjørselen  prydet  med  en  Portal  af  4 
fritstaaende  joniske  Søjler  med  Fronton  af  Dresdener  Sandsten.  Etagerne  over 
Kordongesimsen  ere  dekorerede  med  kanelerede  corinthiske  Lisener  med  fuldt 


FIG.  3.  CHRISTIANSBORG  SLOT.  DAMEETAGEN.  ARCHITEKT  C.  F.  HANSEN. 


Entablement  og  Attik,  Hovedfløjen  med  10  Lisener,  hvorimellem  er  9  Fag  Vin¬ 
duer,  og  Sidefløjene  hver  med  8  Lisener  og  derimellem  7  Fag  Vinduer;  i  alle 
3  Fløje  ere  Vinduerne  i  Kongens  Etage  Altan  vinduer.  I  Midten  af  den  nordre 
Sidefløj  er  en  Dør,  der  fører  til  Dronningens  Trappe,  og  i  den  søndre  Fløj  en, 
der  fører  til  Højesteretssalen.  Paa  hver  Side  af  disse  Døre,  i  Enderne  af  Fløjene 
ere  mindre  Døre,  der  føre  til  Kælderetagen.  Gaarden  er  brolagt  med  firkantede 
Granitsten  og  Fortogene,  der  ere  et  halvt  Trin  højere  end  den  øvrige  Gaard, 
med  hugne  Kvaderstene.  Ved  Fortogene  ere  anbragte  12  støbte  Jernlygtepæle 
med  Glaskugler. 

*)  Om  Slottets,  fra  Christian  VI’s  Bygning  stammende  Murmasser  give  følgende  No¬ 
titser  fra  1783  nærmere  Oplysning.  Murtykkelserne  vare:  i  Kælderen  5  Al.  4  T.,  i  Dame- 
Etagen  og  nederste  Mezzanin  4  Al.  4  T.,  i  Kongens  Etage  2  Al.  14  T.  og  i  Kronprind- 
sens  Etage  2  Al.  6  T.  Etagehøjderne,  regnede  fra  Gulv  til  Gulv  vare:  i  Kælderen  9  Al., 
i  Dameetagen  9  Al.,  i  nederste  Mezzanin  5  Al.  6  T.,  i  Kongens  Etage  10  Al.  18  T.,  i 
Kronprindsens  Etage  9  Al.  12  T.  og  i  øverste  Mezzanin  4  Al.  18  T. 

Hovedindkjørselsporten,  der  fører  fra  Slotspladsen  til  den  indre  Slotsgaard,  er 
anbragt  i  det  midterste  Parti  af  Hovedfacaden  (Fig.  3  a).  Den  er  paa  hver  Side 
dekoreret  med  4  Par  koblede  doriske  Kolonner  af  Sandsten  med  Kappehvælvinger 
og  Gurter  i  fortrykte  Buer.  Paa  begge  Sider  af  Porten  ere  Forpladser  anbragte, 
der  ere  et  Trin  højere  end  Porten,  de  ere  dekorerede  hver  især  med  4  Par  kob¬ 
lede  Lisener  med  Kappehvælvinger  og  Gurter  i  Cirkelbuer.  Saavel  Hvælvingerne 
som  Lisenerne  og  Gurterne  ere  af  Mursten  og  Puds  med  Stuksirater.  Fra  For¬ 
pladserne  føre  Stentrapper,  der  ere  anbragte  imellem  de  midterste  Lisener,  op 
til  Stueetagen.  I  begge  Ender  lukkes  Porten  med  dobbelte  Fløjporte,  og  over 
disse  ere  halvrunde  Vinduer  af  støbt  Jern.  Gulvet  er  belagt  med  hugne  Kvader- 


FIG.  4.  CHRISTIANSBORG  SLOT.  KONGENS  ETAGE.  ARCHITEKT  C.  F.  HANSEN. 

stene;  i  hver  af  de  4  midterste  Kappehvælvinger  er  anbragt  en  Lampe  med 
Glaskugle  og  Kontravægt. 

Af  de  nævnte  Trapper  fører  den  til  venstre  til  Kongens  Trappe,  (Fig.  3  c. 
Fig.  4  a),  som  indtager  3  Fag  Vinduer  mod  den  indre  Slotsgaard  og  hviler  paa 
massive  Hvælvinger,  der  støttes  i  hver  Etage  med  4  Pilastre  af  norsk  Marmor 
med  ferniserede  Broncekapitæler,  skiftende  for  hver  Etage  fra  den  toskanske  til 
den  corinthiske  Orden.  Fra  Reposen  i  Stueetagen  føre  2  Løb  til  Reposen  under 
Vinduerne  og  derfra  et  Løb  tilbage  op  til  Mezzaninetagen  og  saaledes  gjennem 
alle  Etagerne;  fra  Reposen  i  Stueetagen  fører  et  Løb  til  Kælderetagen.  Alle  Re¬ 
poserne  ere  belagte  med  hvide  Marmorfliser.  Trappens  Trin  ere  af  fuldt  Ma- 
hognytræ,  og  Gelænderne  ere  af  ferniserede  Broncebalustre  med  Mahognyhaand- 
greb.  Væggene,  der  ere  af  Glitmarmor,  ere  dekorerede  med  Lisener  af  samme 
Orden  som  de  i  Etagen  værende  Kolonner ;  Dørindfatningerne  ere  af  norsk  Mar¬ 
mor  og  i  Kongens  Etage  prydede  med  ferniserede  Broncezirater.  Gesimserne, 

Gurterne  og  Lofterne  ere  af  Stuk  med  hvide  Stuksirater.  Ligefor  det  Løb,  der 
fører  fra  Reposen  under  Vinduerne  til  Kongens  Etage,  er  anbragt  en  Portal,  der 
er  dekoreret  med  joniske  Lisener  méd  Fronton;  i  Portalen  staar  en  Piedestal 
af  norsk  Marmor,  der  bærer  en  overordentlig  skøn  Vase  af  svensk  Porfyr;  denne 
Vase  er,  ligesom  flere,  der  forefindes  i  de  kongelige  Gemakker,  en  Foræring  af 
der  svenske  Hof.  Paa  Trappens  Hovedmur  er  paa  begge  Sider  af  det  midterste 
Løb  i  Hovedetagerne  anbragt  Marmornischer,  hvori  staa  Gibsstatuer:  i  Stueetagen 
Malerkunsten  og  Talekunsten,  i  Kongens  Etage  Digtekunsten  og  Billedhugger¬ 
kunsten  og  i  Kronprindsens  Etage  Architekturen  og  Filosofien.  Statuerne,  der 
forestille  de  bildende  Kunster,  ere  af  C.  Christensen,  de  tre  andre  af  F.  C.  Krohn. 
Trappen  oplyses  ved  ferniserede  Broncelampetter. 

Denne  Trappe  fører  til  de  for  Kongen  bestemte  Gemakker,  der  er  9 1/.2  Al. 
høje  og  vende  dels  ud  mod  Slotspladsen,  dels  mod  den  indre  Slotsgaard. 

Kongens  store  Lakajgemak  (hig.  4  b)  paa  3  Fag  Vinduer,  der  ligesom  Vin¬ 
duerne  i  de  følgende  Rum  vende  mod  Slotspladsen;  Væggene  inddelte  i  Felter  og 
betrukne  med  lysegrønt  oliefarvet  Lærred  med  forgyldte  Lister.  Paa  Pillerne 
mellem  Vinduerne  Spejle  i  forgyldte  Rammer  og  paa  Kakkelovnen  en  i  den 
danske  Porcellænsfabrik  forfærdiget  Vase,  der  ligner  Porfyr;  af  dette  Slags  Vaser 
findes  adskillige  i  de  øvrige  Gemakker. 

Første  Kavalergemak  (Fig.  4  c)  paa  4  Fag  Vinduer.  Væggene,  der  ere  be¬ 
trukne  med  graat  Atlask,  ere  dekorerede  med  store  Malerier  af  Professor  J.  L. 
Lund,  der  forestille  Nordens  Religionskultus  i  de  forskellige  Tidsaldre.  Paa  Væg¬ 
gen  mod  Lakajgemakket  fremstiller  det  ene  Maleri  Solens  Tilbedelse  og  det 
andet  Thors  Tilbedelse;  ligeoverfor  Vinduerne  er  et  overordentligt  stort  Ma¬ 
leri,  hvor  Kristendommens  Indførelse  ved  Ansgarius  fremstilles;  paa  den  fjerde 
Væg  et  Maleri,  hvorpaa  er  afmalet  en  katolsk  Procession  og  et  andet,  der  frem¬ 
stiller  Protestantismen.  Over  Gemakkets  4  Døre  er  ogsaa  anbragt  Malerier, 
—  ligeledes  af  Lund  —  der  forestille  Styrken,  Troen,  Kærligheden  og  Haabet 
og  ere  ordnede  saaledes,  at  de  ere  i  Harmoni  med  de  store  Malerier.  Loftet  og 
Frisen  ere  malede  graat  i  graat,  kun  med  enkelte  forgyldte  Stuksirater.  Gulvet 
er  indlagt  en  parquet.  Her  ere  2  Kakkelovne;  Lysekronerne  ere  af  Glas  og  for¬ 
gyldt  Bronce  til  40  Lys,  og  desforuden  er  her  anbragt  4  Broncekandelabre  med 
forgyldte  Sirater.  Stolene  ere  hvidlakerede  og  forgyldte,  betrukne  med  rødt  Da¬ 
mask;  Gardinerne  ere  af  samme  Slags  Tøj  med  gule  Silkeagramaner  og 
Frynser. 

Andet  Kavalergemak  (Fig.  4  d)  har  3  Fag  Altanvinduer.  Væggene  ere  be¬ 
trukne  med  lyseblaat  Atlask,  hvori  ere  indvævede  hvide  Ornamenter;  Listerne 
omkring  Betrækket  ere  forgyldte.  I  den  lange  Væg  er  en  Kakkelovnsnische, 
hvorover  et  af  Krohn  udført  Basrelief,  der  forestiller  Thetis,  som  i  Vulkans  Værk¬ 
sted  forlanger  Achilles’s  Vaaben.  Loftet  er  af  en  sart  Tone,  rigt  dekoreret  med 
Guld,  og  Frisen  er  forgyldt  med  hvide  Ornamenter.  Omkring  Gemakkets  4  Døre 
ere  Indfatninger  med  Konsoler  og  Snirkler,  hvide  med  forgyldte  Sirater.  Gulvet 
er  indlagt  en  parquet  af  Eg,  Mahognv  og  Lind.  Paa  Pillerne  mellem  Vinduerne 
ere  2  Spejle  med  forgyldte  Rammer  og  Marmorkonsoler.  Her  ere  3  Lysekroner 
af  Glas  og  forgyldt  Bronce,  den  største  til  30  og  de  mindre  hver  til  18  Lys, 
og  2  Kandelabre,  der  staa  paa  Konsolerne,  hver  til  6  Lys.  Stolene  ere  hvid¬ 

lakerede  og  forgyldte,  betrukne  med  lyseblaat  Atlask  med  hvide  afpassede  Møn¬ 
stre.  Gardinerne  ere  af  lyseblaat  Atlask  med  hvide  Borter  og  blaa  Frynser. 

Kongens  Trongemak  (Fig.  4  e)  er  paa  2  Fag  Altanvinduer.  Væggene  ere  af 
gult  Stukmarmor  og  dekorerede  med  fire  Malerier  af  C.  W.  Eckersberg:  Hertug 
Adolf  af  Holsten,  der  henviser  de  danske  Stænder,  som  ere  komne  for  at  tilbyde 
ham  den  danske  Krone,  til  Grev  Christian  af  Oldenborg;  —  Thinget,  hvor 
Kong  Christian  I  aflægger  Kongeeden  og  hyldes  som  Konge;  —  Souverænitetens 
Overdragelse  til  Frederik  III  af  de  danske  Rigsstænder;  —  Peder  Schumacher, 
der  overrækker  Frederik  III  Udkastet  til  en  ny  Kongelov*  *).  Gemakkets  2  Døre 
ere  af  massivt  Mahognytræ  og  prydede  med  Lisenportaler,  der  ere  ægte  forgyldte. 
Over  hver  Dør  er  anbragt  et  allegorisk  Maleri  ligeledes  af  Eckersberg,  det  ene 
forestillende  Havet  og  det  andet  Jorden.  Ved  Væggen  ligeoverfor  Vinduerne  staar 
den  kongelige  Trone,  hvortil  3  med  rødt  Fløjl  betrukne  Trin  føre.  Sædet  og 
Rygpuden  ere  beklædte  med  rødt  Fløjl  og  den  sidste  prydet  med  Kongens  Navne¬ 
træk,  omgivet  af  en  Laurbærkrans,  i  Guldbroderi.  Stolen  og  Armene,  der  dan¬ 
nes  af  to  bevingede  Løver,  er  hvidlakeret  og  forgyldt.  Over  Tronen,  der  lige¬ 
ledes  er  hvidlakeret  og  rigt  forgyldt,  er  en  Baldakin,  hvorpaa  Rigsinsignierne  ere 
anbragte.  Den  er  behængt  med  carmoisinrødt  Fløjl  med  ægte  Guldfrynser  og 
bliver  baaret  af  to  af  Thorvai.dsen  forfærdigede,  paa  Piedestaler  staaende  Carya- 
tider  af  carrarisk  Marmor**),  Paa  den  Væg,  hvorved  Tronen  staar,  er  i  for¬ 
gyldte  Felter  anbragt  paa  højre  Side  det  oldenborgske  og  paa  venstre  Side  Dan¬ 
marks  Vaaben.  Loftet  er  rigt  forsiret  med  forgyldte  Stukornamenter;  Gulvet  er 
indlagt  en  parquet  af  Ahorn,  Mahogny  og  Eg.  Paa  hver  Side  af  Tronen  staaer 
en  ægte  bronceret  Piedestalkakkelovn,  hvorpaa  er  en  Alabastervase,  prydet  med 
Basrelief,  der  forestiller  en  bacchantisk  Scene.  Under  Loftet  en  Lysekrone  af 
Glas  og  forgyldt  Bronce  til  40  Lys.  Paa  Pillen  mellem  Vinduerne  er  et  i  for¬ 
gyldt  Ramme  indfattet  stort  Spejl  med  Marmorkonsol,  hvilende  paa  forgyldte 
Grifler,  og  Konsolspejl;  paa  Konsolen  staar  en  forgyldt  Broncekandelaber  til 
é  Lys.  Af  Møbler  er  her  4  hvidlakerede  og  rigt  forgyldte  Taburetter  med 
carmoisinrødt  Silkefløjelsbetræk.  Gardinerne  ere  af  samme  Slags  Tøj  med  Guld¬ 
broderi  og  Frynser. 

Siatsraadsværelset  (Fig.  4  f)  er  et  ovalt  Gemak,  omtrent  af  samme  Størrelse 
som  det  foregaaende,  med  et  Fag  Vinduer.  Væggene,  der  ere  af  indenlandske, 
bejtsede  Træsorter,  ere  dekorerede  med  joniske  Lisener,  og  Felterne  mellem 
disse  ere  forsirede  med  Portræter  af  Danmarks  Lovgivere:  Knud  den  Store,  Val¬ 
demar  den  Store,  Valdemar  Atterdag,  Margrete,  Christian  III,  Frederik  II,  Chri- 

*)  Se  Afbildningerne  i  E.  Hannover,  Maleren  C.  W.  Eckersberg.  Kbhv.  1898.  Fig.  61 — 64. 

*)  »Den  ene,  der  skal  forestille  Almuen,  har  et  Gedeskind  knyttet  over  Underklæd¬ 
ningen,  en  doriskKiton;  den  anden,  der  forestiller  de  højere  Samfundsklasser,  er  iført  den 
rigere  joniske  Kiton  med  et  folderigt  Gevandt  (Peplos)  over;  der  er  ellers  ikke,  i  Hold¬ 
ning  eller  Udtryk  givet  nogen  dybere  Karakteristik  af  Forskellen.  De  udførtes  etter  Be¬ 
stilling  fra  Polen  1812,  og  deres  Bestemmelse  var  at  bære  en  Mindetavle,  hvorpaa  Napo- 
leons  Løfte  om  at  gjenoprette  Polen  skulde  foreviges.  Da  Napoleons  log  mod  Rusland 
mislykkedes,  blev  Polen  ikke  gjenoprettet,  og  der  var  saaledes  ikke  Brug,  hverken  for  Minde¬ 
tavle  eller  Karyatider.  Thorvaldsen  fuldførte  dem  imidlertid  og  fik  dem  senere  anbragte 
mellem  Lde  Værker,  hvormed  det  gjenopførte  Ivristiansborg  skulde  smykkes«.  M.  Gal- 

schiøtt,  Thorvaldsens  Museum.  P.  47. 

stian  IV  og  Frederik  III.  Disse  Portræter  ere  udskaarne  i  Medailloner  af  Linde¬ 
træ  af  Billedhugger  FIeldt  efter  Professor  Eckersbergs  Tegninger.  Paa  samme 
Maade  udarbejdede  fremstilles  de  danske  Provinser  ved  enkelte  Dele  af  Dan¬ 
marks  og  Hertugdømmernes  Vaaben.  Væggene  ere  endvidere  prydede  med 
Sindbilleder  paa  Retfærdigheden,  Videnskaberne,  Søfarten  og  Agerdyrkningen, 
ligeledes  udskaarne  i  Træ.  Dørene  ere  af  fuldt  Mahogny.  Ligeoverfor  Vinduet 
er  en  Kamin  af  carrarisk  Marmor  med  en  af  Blikkenslager  Irgens  udarbejdet 
Messinggitterdør.  Over  Kaminen  er  et  Spejl  i  forgyldt  Ramme.  Loftet  er  fladt 
hvælvet,  malet  som  en  Paraply  med  forgyldte  Sirater.  Lysekronen,  der  er  af 
Glas  og  forgyldt  Bronce,  er  indrettet  til  24  Lys.  Paa  Gulvet  et  Tæppe  af  rødt 
Klæde  med  gule  Sirater.  Af  Møbler  er  her  et  rundt  Bord,  hvis  Plade,  31/2  Al. 
i  Diameter,  er  udarbejdet  af  et  eneste  helt  Stykke  Træ  fra  de  danske  Besiddelser 
i  Ostindien,  og  10  Mahognylænestole.  Gardinerne  og  Møbelbetrækket  ere  af 
carmoisinrødt  Atlask. 

Kongens  Dagligværelse  (Fig.  4  g)  er  paa  2  Fag  Vinduer.  Væggene  deko¬ 
rerede  med  Arkader  og  i  4  af  disse  ere  anbragte  Malerier  af  C.  A.  Lorentzen, 
forestillende  forskellige  Egne  af  de  danske  Besiddelser,  nemlig:  Søndermarken, 
Christianssted  i  Vestindien,  Tranquebar  i  Ostindien  og  Egnen  omkring  Geiser  i 
Island.  I  Buerne  over  Malerierne  og  Dørene  ere  anbragte  allegoriske  Billeder, 
malede  graat  i  graat,  der  fremstille  Kunstnernes,  Videnskabernes,  Religionens, 
Handelens,  Søfartens,  Agerdyrkningens  og  Sø-  og  Landmilitæretaternes  Attributer. 
Værelset  er  iøvrigt  paneleret  og  Farven  lysegul;  det  er  smykket  med  en  Frise, 
bestaaende  af  Griffer  og  Kandelabre.  Paa  Pillen  mellem  Vinduerne  er  et  Spejl 

1  forgyldt  Ramme  med  Konsol.  En  Lysekrone  af  Glas  og  forgyldt  Bronce  er 
indrettet  til  24  Lys.  Gulvet  er  belagt  med  et  skotsk,  rødt  og  sort  Tæppe.  Af 
Møbler  er  her  10  Mahogny  Stole,  betrukne  med  carmoisinrødt  Damask,  og  et 
rundt  Mahognybord.  Gardinerne  ere  af  samme  Slags  Tøj  med  røde  og  hvide 
Frynser. 

Kongens  Kabinet  (Fig.  4  h)  er  paa  et  Fag  Vinduer.  Væggene  ere  panelerede 
og  betrukne  med  gult  Damask  med  forgyldte  Lister.  Over  Dørene  ere  anbragte 

2  fortrinlige  Dyrmalerier,  malede  af  C.  D.  Gebauer.  Loftet  er  fladt  hvælvet  og 
dekoreret  med  ottekantede  Kasetter  og  Stjerner,  malede  graat  i  graat  med  Guld¬ 
sirater.  Her  er  anbragt  en  forgyldt  Broncelysekrone  til  12  Lys  og  4  Lampetter 
paa  Siderne  af  Dørene,  hver  til  4  Lys.  Møblementet  bestaar  af  en  Mahogny- 
Sekretær,  et  Mahogny-Divanbord,  en  tyrkisk  Sofa,  4  hvidlakerede  Stole  med  for¬ 
gyldte  Sirater  samt  et  Spejl  i  forgyldt  Ramme.  Gardinerne  og  Møbelbetræk  ere 
af  gult  Damask.  Gulvet  er  belagt  med  et  gult  og  hvidt  figureret  Tæppe. 

Kongens  Sovegemak  (Fig.  4  i)  har  2  Fag  Vinduer.  Sengestedet  er  anbragt  i 
Nische  ligeoverfor  Døren  til  det  sidstomtalte  Gemak;  det  er  et  Trin  højere  end 
Gulvet  og  drapperet  med  grønt  Damask;  foran  samme  staa  2  hvide  Kolonner 
ornerede  med  Guld.  Gemakkets  Farve  er  grønlig,  og  Væggene  ere  prydede  dels 
med  5  Basreliefs,  der  forestille  Emblemer  paa  Haandværk,  Handel,  Agerdyrkning, 
Videnskaber  og  Skibsfart,  og  dels  med  Medailloner  med  Basreliefs,  alle  malede 
graat  i  graat.  Loftet  er  ligeledes  malet  graat  i  graat  med  en  Fremstilling  af 
Hatten  og  Dagen  efter  Thorvaldsens  Basreliefs.  Gulvet  med  et  sort  blomstret 
skotsk  Tæppe.  En  Lysekrone  af  Glas  og  forgyldt  Bronce  til  24  Lys.  Mellem 

Vinduerne  er  et  Spejl  i  forgyldt  Ramme  med  Marmorkonsol;  lige  der  overfor 
staar  Kakkelovnen  med  en  Vase.  Møblerne  ere  hvidlakerede  med  forgyldte  Si¬ 
rater;  Gardiner  og  Møbelbetræk  af  grønt  Damask. 

Ved  Siden  af  Kongens  Sovegemak  er  et  Værelse.  (Fig.  4  k)  paa  et  Fag  Al¬ 
tanvinduer  og  betrukket  med  grønt  figureret  Papir.  Gardinerne  ere  af  hvidt  Le- 
non  og  Gulvet  belagt  med  et  grønt  og  rødt  skotsk  Tæppe.  Fra  dette  Værelse 
kommer  man  ud  paa  en  Gang,  der  fører  til  Dronningens  Gemakker,  og  fra  denne 
Gang  føre  Trapper  saavel  til  de  i  nederste  Mezzanin  værende  Værelser,  der  ere 
indrettede  til  Haandbibliotheket,  som  ogsaa  til  Kommunikationsbygningen  mellem 
Slottet  og  Kirken. 

Fra  Kongens  Sovegemak  fører  en  Dør  til  Kongens  lille  Lakajgemak  (Fig.  4  1) 
der  har  et  Fag  Vinduer  og  ligesom  de  følgende  Værelser  vender  mod  Slotsgaar- 
den.  Værelset  er  paneleret  og  betrukket  med  gult  Papir. 


Kongens  Parolsal  (Fig.  4  m)  er  paa  2  Fag  Vinduer,  og  dens  Tone  er  grøn¬ 
lig.  Væggene,  der  ere  panelerede,  ere  dekorerede  med  4  store  Malerier  af 
Eckersbf.rg  forestillende:  Elefantordenens  Indstiftelse,  Eandmilicens  Oprettelse  af 
Frederik  IV,  det  første  Orlogsskibs  Indlæggelse  i  Dokken  i  Overværelse  af  Chri¬ 
stian  VI  og  Minder  om  Stavnsbaandets  Løsning  af  Christian  VII*).  En  Frise  malet 
som  Basrelief  graat  i  graat  af  H.  Eddelien  forestiller  et  Krigstog;  Ideen  er  taget 
af  Trajanstøtten  i  Rom.  Loftet  er  dekoreret  med  hvide  Stuksirater  paa  en  grøn¬ 
lig  Grund.  En  Lysekrone  af  Glas  og  forgyldt  Bronce  til  24  Lys  og  paa  Pillen 
mellem  Vinduerne  et  Spejl  i  forgyldt  Ramme  med  Marmorkonsol  paa  Løveben. 
Stolene  af  Mahogny,  Gardinerne  og  Møbelbetræk  af  grønt,  kinesisk  Atlask. 

Apartementssalen  (Fig.  4  n)  er  paa  5  Fag  Altanvinduer,  3  5  Al.  lang,  1 8  Al. 
bred.  Væggene  ere  af  rødligt  Stukmarmor,  og  Væggen  overfor  Vinduerne  er 
forsiret  med  corinthiske  Pilastre,  hvide  med  forgyldte  Kapitæler  og  Baser.  Paa 
Vinduespillerne  og  mellem  Pilastrene  ere  anbragte  8  Spejle,  fire  paa  hver  Side; 


*)  Se  Afbildninger  hos  E.  Hannover,  1.  c.  Fig.  67 — 68. 


IX 


de  ere  5  Al.  høje  og  i3/4  Al.  brede  af  helt  Glas,  indfattede  i  forgyldte  Rammer 
med  Marmorkonsoler  og  Løvefødder.  Ligeoverfor  det  midterste  Fag  Vinduer 
staar  en  Piedestal  med  en  Statue,  der  forestiller  Flora.  Over  denne  er  i  en 
Fordybning  anbragt  et  Basrelief  af  hvidt  Stuk,  der  forestiller  de  9  Muser,  udført 
af  Christensen  ;  foruden  dette  er  der  i  Salen  endnu  anbragt  8  allegoriske  Bas¬ 
reliefs  af  hvidt  Stuk  udførte  af  N.  Simonsen  efter  Professor  Lunds  Udkast.  Paa 
hver  Side  af  Piedestalen  er  en  Kakkelovn  prydet  med  Broncesirater ;  ovenpaa 
Kakkelovnene  staa  Vaser  af  svensk  Porfyr.  Loftet  er  af  en  rødlig  Tone  med 


FIG.  6.  CHRISTIANSBORG  SLOT.  SNIT  GENNEM  SLOTSPLADSFLØJEN.  ARCHITEKT  C.  F.  HANSEN. 


hvide  og  forgyldte  Stuksirater;  desuden  ere  7  Lysekroner  af  Glas  og  forgyldt 
Bronce  anbragte,  en  til  41  Lys,  2  til  24  Lys  og  Resten  hver  til  12  Lys.  Ved 
Sidevæggene  staa  4  Kandelabre,  en  paa  hver  Side  af  Dørene;  de  ere  af  Bronce, 
4V2  Al  høje  med  forgyldte  Sirater  og  Marmorsokler,  hver  til  13  Lys.  Desuden 
ere  mindre  Kandelabre  af  forgyldt  Bronce,  hver  til  6  Lys,  henstillede  paa  Kon- 
solerne.  Gulvet  er  indlagt  en  parquet.  af  Egetræ.  24  hvidlakerede  og  forgyldte 
Stole  med  Betræk  af  carmoisinrødt  Atlask  med  gule,  afpassede  Mønstre.  Gar¬ 
dinerne  af  carmoisinrødt  Damask  med  gule  og  røde  Silkeagramaner. 

Kongens  daglige  Spisesal  (Fig  4  o)  har  3  Fag  Altanvinduer,  og  dens  Vægge  ere 
gule  med  hvide  Lisener,  alt  af  Stuk.  Det  hvælvede  Loft  er  gulagtigt  med  hvide 

Stuksirater,  og  derunder  hænger  en  Lysekrone  af  Glas  og  forgyldt  Bronce  til  40 
Lys.  Salen  opvarmes  ved  tvende  Kakkelovne,  hvorpaa  staa  Porfyrvaser,  og  paa 
Pillerne  mellem  Vinduerne  er  anbragt  Spejle  i  forgyldte  Rammer  med  Marmor- 
konsoler.  Foruden  et  stort  Spisebord  er  her  36  Mahognystole  med  rødt  Saf- 
fiansbetræk.  Gardinerne  af  chamois  Gros  de  Naples,  forede  med  carmoisinrødt 
Taft  og  kantede  med  carmoisinrøde  Silkeagramaner.  Gulvet  belagt  med  et  smukt 
Tæppe  af  Hambroes  Fabrik. 

Ved  Siden  af  denne  Sal  er  et  til  Buffeten  bestemt  Forværelse  (Fig.  4  p), 
der  ved  en  Trappe  sættes  i  Forbindelse  med  Køkkenet.  Fra  dette  Værelse  fører 
en  Dør  til  Kongens  Hovedtrappe  (Fig.  4  a). 

Alle  de  her  beskrevne  Sale  og  Gemakker  kunne  betragtes  som  henhørende 
til  Kongens  umiddelbare  Afbenyttelse,  medens  de  i  søndre  Sidefløjs  Beletage 
liggende  herefter  beskrevne  Sale  og  Gemakker  kun  benyttes  ved  enkelte  store 
Hoffester.  Fra  Kongens  store  Lakajgemak  (Fig.  4  b)  kommer  man  ind  i 

Drabantsalen  (Fig.  4  q),  der  vender  med  4  Fag  Vinduer  ud  mod  Kancelli¬ 
bygningen  og  Kavalergaarden  og  med  et  Fag  Altanvinduer  mod  Slotspladsen. 
Den  er  malet  i  en  gulagtig  Tone  og  prydet  med  forgyldte  Sirater.  1  Væggen, 
der  støder  op  til  det  store  Lakajgemak,  ere  3  Fordybninger ;  i  den  midterste  af  disse 
er  en  Kakkelovn  anbragt  og  i  de  to  andre  ere  Døre  anbragte ;  paa  hver  Side  af  disse 
3  Fordybninger  er  en  Dør.  Ligeledes  er  der  2  Døre  i  den  Væg,  der  er  overfor 
Altanvinduet,  og  paa  hver  Side  af  dette  en  Fordybning  i  Væggen.  Saavel  over 
Dørene  som  over  Fordybningerne  ere  Cirkelbuer,  der  ere  dekorerede  med  Bas¬ 
reliefs,  forestillende  mytologiske  Stykker  og  malede  graat  i  graat  af  D.  C.  Blunch. 
Af  Constantin  Hansen  er  i  3  Medailloner  malet  Attributer,  der  staa  i  Har¬ 
moni  med  Blunchs  Malerier.  Paa  Pillerne  mellem  Vinduerne  til  Kavalergaarden 
ere  3  Spejle  i  forgyldte  Rammer  med  Konsoler;  paa  Kakkelovnen  staar  en  Vase 
af  svensk  Porfyr.  Gardinerne  af  gult  Damask  med  røde  og  gule  Borter  og 
Frynser.  Lysekronen  af  Glas  og  forgyldt  Bronce  til  30  Lys  og  paa  Væggene  7 
forgvldte  Broncelampetter,  hver  til  5  Lys. 

Mellemværelset  (Fig.  4  q)  har  2  Fag  Vinduer;  dets  Vægge  ere  af  violet 
Stukmarmor  med  forgyldte  Sirater,  og  Loftet,  der  er  af  samme  Farve,  men  meget 
svagere,  er  inddelt  i  Kasetter  med  forgyldte  Ornamenter.  I  dette  Værelse  er 
anbragt  Thorvaldsens  Frise,  Alexanders  Indtog  i  Babylon,  udført  i  Marmor*). 
Saavel  paa  Væggen  mod  Drabantsalen  som  paa  den  mod  Riddersalen  ere  Døre, 
hvis  Farve  er  Giallo  antico  (gult  antikt  Marmor)  med  forgyldte  Sirater.  Lyse¬ 
krone  af  Glas  og  forgyldt  Bronce  til  36  Lys,  og  4  Broncekandelabre  paa  Mar- 
morkonsoler.  Paa  Pillen  mellem  Vinduerne  er  et  Spejl  i  forgyldt  Ramme  med 
Konsolspejl.  Møbelbetræk  og  Gardiner  af  gult  Damask. 

Riddersalen  (Fig.  4  r),  60  Al.  lang,  22  Al.  høj  og  25  Al.  bred,  er  paa  9 
Fag,  men  bar  kun  7  Fag  Vinduer,  da  begge  de  yderste  Fag  ere  indrettede  til 
firkantede  Kabinetter,  hvortil  der  paa  den  modsatte  Side  svarer  2  smaa  mørke 
Kabinetter.  Den  er  forsynet  med  et  Galleri,  der  bæres  af  corinthiske  Kolonner 
af  Stukmarmor  med  forgyldte  Kapitæler  og  Baser,  6  paa  hver  af  de  lange  Sider 


*)  Denne  Frise  var,  som  bekjendt,  oprindelig  udført  til  Napoleon  den  stores  Bolig 
i  Kvirinalpaladset  i  Rom. 

og  2  ved  hver  Ende.  Over  disse  Kolonner  ses  W.  Bissens  Frise,  Ceres-  og  Bac- 
chustoget,  udført  i  Stuk.  Brystningen  over  Frisen  dannes  af  et  gjennembrudt 
Gelænder  af  forgyldt,  støbt  Jern,  og  over  hver  af  Kolonnerne  er  imellem  Bryst¬ 
ningens  Partier  anbragt  en  Piedestal  med  en  Kandelaber  til  19  Lys.  Rummet 
bag  Kolonnerne  paa  begge  de  lange  Sider  er  2  Trin  højere  end  Salens  Gulv. 


FIG.  7.  CHRISTIANSBORG  SLOT.  RIDDERSALEN.  ARCHITEKT  C.  F.  HANSEN. 

Væggene  ere  chamoisfarvede  og  afdelte  ved  Pilastre  af  hvid  Stukmarmor,  en  bag 
hver  Søjle,  og  mellem  Pilastrenes  Kapitæler  gaar  en  Frise,  forsiret  med  Festons 
og  musikalske  Instrumenter  i  Basrelief  af  forgyldt  Stuk.  Paa  Væggen  ligeover- 
for  Vinduerne  ere  2  Varmeindretninger,  der  dækkes  ved  Døre  af  gjennembrudt 
Broncearbejde.  Salen  har  3  Hoveddøre,  en  i  hver  Væg,  hvilke  ere  anbragte  i 
Fordybninger  af  Væggene.  Paa  hver  Side  af  Dørene  i  Endevæggene  er  anbragt 
et  Spejl  af  helt  Glas,  5x/2  Al.  højt  og  21/2  Al.  bredt  af  Pariser  Fabrik  med  for- 

gyldt  Ramme;  under  Spejlet  er  en  Konsol  med  Marmorplade,  der  hviler  paa 
forgyldte  Løveben,  og  et  Konsolspejl.  Loftet,  hvis  Farve  er  noget  svagere 
end  Væggenes,  er  inddelt  i  Kasetter  med  forgyldte  Sirater;  derunder  er 
anbragt  3  Lysekroner  af  Glas  og  forgyldt  Bronce,  den  midterste  til  48  og  de 
to  yderste  hver  til  42  Lys;  i  Architraverne  er  der  24  forgyldte  Broncelyse- 
kroner,  hver  til  24  Lys.  Begge  Endepartierne  af  Galleriet  maa  betragtes  som 
Orkestre.  Gulvet  er  indlagt  en  parquet  af  Eg  og  Mahogny.  I  det  midterste  Fag 
af  Vinduerne  er  ligesom  i  en  Nische  anbragt  en  Baldakin;  Drapperiet  tilligemed 
Kappen  er  af  carmoisinrødt  Atlask  med  røde  og  hvide  broderede  Borter  og 
Frynser.  Forhøjningen  er  her  belagt  med  carmoisinrødt  Fløjl  og  de  kongelige 
Troner  betrukne  med  samme  Stof.  Ved  Væggene  ligefor  Vinduerne  staa  4  So¬ 
faer,  og  en  Mængde  Stole  ere  anbragte  i  Salen.  Gardinerne  saavelsom  Møbel¬ 
betrækket  er  af  carmoisinrødt  Fløjl. 

Spillesalen  (Fig.  4  s)  er  paa  4  Fag  Vinduer,  og  Væggene  ere  inddelte  i  1 1 
lakerede,  carmoisinrøde  Felter,  hvori  findes  cameelignende  Medailloner,  forestil¬ 
lende  Apolio,  Mnemosyne  og  de  9  Muser,  omgivne  af  forgyldte  Attributer.  Over 
Salens  3  Døre  ere  i  mindre  Felter  i  ophøjet  forgyldt  Arbejde  Attributer  anbragte, 
der  staa  i  passende  Forbindelse  med  de  i  de  store  Felter  værende  Medailloner. 

I  Fordybninger  i  Endevæggene  ere  Døre,  ved  hvis  Sider  staa  joniske  Stuksøjler, 
der  efterligne  rød  Porfyr,  med  forgyldte  Kapitæler  og  Baser.  Ligeoverfor  Vin¬ 
duerne  er  imellem  2  Døre  en  Kakkelovnsnische  som  rød  Porfyr,  og  derover  et 
Basrelief  af  forgyldt  Gibs,  der  forestiller  Homer  syngende  for  Hyrderne  af  Bissen. 
Paa  Kakkelovnen  er  anbragt  en  Vase  af  Terracotta  fra  den  danske  Porcellæns- 
fabrik,  og  paa  Pillerne  mellem  Vinduerne  ere  Spejle,  der  naa  fra  Brystlisten  op 
til  det  øverste  af  Vinduerne,  med  forgyldte  Rammer  og  Marmorkonsoler,  baarne 
af  forgyldte  Ben.  Loftets  Farve  er  af  en  sart  Tone,  det  er  forsiret  med  for¬ 
gyldte  Ornamenter,  og  under  det  er  anbragt  3  Lysekroner  af  Glas  og  forgyldt 
Bronce,  den  midterste  til  36  Lys  og  de  to  andre  hver  til  24  Lys.  Gardiner 
og  Møbelbetræk  af  carmoisinrødt  Atlask. 

Første  Marskalstaffel  (Fig.  4  t)  har  5  Fag  Vinduer  og  Vægge  af  lyseblaa  Farve 
med  forgyldte  Sirater.  Paa  Siderne  af  de  i  Sidevæggene  anbragte  Døre  ere  Pi¬ 
lastre  af  Stuk,  og  paa  hver  Side  af  disse  staar  en  bronceret  Kandelaber.  I  Væg¬ 
gen  ligefor  Vinduerne  ere  3  Nischer;  i  den  midterste  staar  Ceres’s  Statue  i  Gibs 
af  Bissen,  og  i  de  to  andre  Kakkelovne.  Loftet  er  hvidt,  og  derunder  er  op¬ 
hængt  3  Lysekroner.  Gardinerne  ere  hvide. 

Kongeris  Spisesal  (Fig.  4  u)  er  et  ovalt  Værelse,  der  har  et  Fag  Vinduer 
mod  Ridebanen  og  2  mod  Kavalergaarden ;  det  er  dekoreret  i  pompejansk  Stil 
med  6  Panorer;  i  de  2  ere  Thorvaldsens  Natten  og  Dagen  malede,  og  i  de  4 
andre  de  fire  Aarstider.  Her  er  4  Kandelabre ;  Gardinerne  ere  af  rødt  Ulddamask 
med  gule  Agramaner  og  Frynser. 

Andet  Marskalstaffel  (Fig.  4  v)  er  paa  3  Fag  Vinduer  ud  mod  Ridebanen, 
i  den  søndre  Del  af  den  afbrudte  Fløj.  Væggene  ere  lillafarvede  og  dekorerede 
med  hvide  Lisener.  Loftets  Farve  er  den  samme,  men  meget  svag,  og  det  er 
prydet  med  ottekantede  Kasetter  med  broncerede  Sirater;  derunder  ses  afdøde 
Professor  H.  E.  Freunds  Frise  forestillende  Ragnarok,  der  fuldførtes  af  den  Af¬ 
dødes  Elever  under  Bissens  Tilsyn.  Her  findes  2  Trækandelabre. 

Bag  den  ovenfor  beskrevne,  mod  Kavalergaarden  vendende  Række  Værelser 
gaar  en  Gang,  hvis  Vinduer  vende  ud  mod  den  indre  Slotsgaard. 

Dronningens  Gemakker  ere  anbragte  i  den  nordre  Slotsfløjs  Beletage.  Ind¬ 
gangen  til  denne  Fløj  er  fra  den  indre  Slotsgaard,  og  derfra  træder  man  ind  i 
en  Vestibule,  der  er  dekoreret  med  2  romersk-doriske  Kolonner  af  norsk  Mar¬ 
mor.  Dronningens  Trappe  (Fig.  3  c  og  Fig.  4  a’)  optager  3  Fag  Vinduer  til 
Gaarden  og  hviler  paa  massive  Hvælvinger.  Dens  Konstruktion  er  anderledes 
end  den  Trappe,  der  fører  til  Kongens  Gemakker,  idet  den  begynder  med  2  Løb, 
der  føre  fra  Vestibulen  op  til  Stueetagen,  og  fra  denne  Etage  er  den  bestandig 
konstrueret  med  et  Midteløb,  der  deler  sig  i  tvende,  et  til  højre  og  et  til  ven¬ 
stre,  som  atter  i  2  Løb  føre  tilbage  og  op  til  den  højere  Etage.  Alle  Løberne 
og  Reposerne  ere  hvælvede,  og  de  sidste  ere  belagte  med  italiensk  Marmor; 
Trappetrinene  ere  af  Mahognytræ,  Gelænderne  af  ferniserede  Broncebalustre  med 
Mahognyhaandgreb.  Væggene  ere  af  gult  Glitmarmor,  Lofterne  og  Gesimserne 
af  hvidt  Stuk.  Reposerne  i  de  forskellige  Etager  ere  ogsaa  her  dekorerede  med 
Kolonner  af  norsk  Marmor,  2  i  hver  Etage ;  i  Mezzaninen  græsk-doriske,  i  Kon¬ 
gens  Etage  joniske  med  ferniserede  Kapitæler,  og  i  Kronprindsens  Etage  af  Com- 
posita- Ordenen.  I  Kongens  Etage  ere  Vinduerne  Altanvinduer  og  Dørene  for¬ 
sirede  med  Indramninger  og  Entablementer  af  norsk  Marmor  samt  prydede  med 
ferniserede  Broncesirater ;  Loftet  er  inddelt  i  Kasetter  og  Gesimsen  prydet  med 
Stukornamenter.  *) 

Dronningens  Lakajgemak  (Fig.  4  b’)  er  paa  2  Fag  Altanvinduer  mod  Slotsgaar- 
den.  Væggene  ere  panelerede  med  spartiet  og  betrukne  med  lysegrønt  Lærred;  om 
Betrækket  er  forgyldte  Lister.  Over  Dørene  ere  anbragte  4  Landskabsmalerier  af 
Elias  Meyer,  C.  D.  Gebauer  og  H.  A.  Grosch.  Loftet  er  hvidt  med  hvide 
Stukornamenter.  Paa  Pillen  mellem  Vinduerne  er  et  Spejl  i  forgyldt  Ramme, 
og  paa  Kakkelovnen  staar  en  Vase.  Gardiner  og  Møbelbetræk  er  grønt  Morin. 

Dronningens  Damegemak  (Fig.  4  c’)  er  paa  3  Fag  Vinduer  mod  Slotsgaarden, 
og  dets  Vægge  ere  panelerede  og  betrukne  med  gult  stribet  Atlask  med  for- 


*)  Paa  Trappen  blev  senere  anbragt  A.  Jerichaus  Marmorgruppe:  Herkules  og  Hebe, 
ligesom  der  i  Nischerne  paa  Trappen  anbragtes  18  af  Bissen  komponerede  mytologiske 
og  historiske  Figurer.  »Disse  Figurer,  atten  i  Tallet,  alle  lidt  over  Legemsstørrelse,  vare 
kun  bestemte  til  at  støbes  i  Gibs,  og  deres  Udførelse  betingedes  tillige  baade  ved  deres 
Hensættelse  i  Blindinger  og  ved  det  afdæmpede  Lys,  hvori  de  fleste  kom  til  at  staa,  men 
de  gave  vor  Kunstner  Lejlighed  til  at  bevæge  sig  i  en  rig  Kreds  af  Forestillinger.  Til 
de  fire  Blindinger,  som  først  møde  Øjet  paa  Trappens  Hvilepladser,  havde  Bissen  valgt  4 
af  Danmarks  ældre  Dronninger,  Thyra,  Dagmar,  Margrete,  Philippa;  til  de  øvrige  14  Blin¬ 
dinger,  som  ere  fordelte  saaledes,  at  de  danne  som  7  Par,  valgte  han  7  kvindelige  Fi¬ 
gurer  af  den  græske,  og  lige  saa  mange  af  den  nordiske  Sagnkreds,  Og  fordelte  dem  saa¬ 
ledes,  at  begge  Sagnkredse  mødtes  i  hvert  Par.  De  smaa  Udkast  til  denne  Billedrække 
stode  alt  i  1838  i  Kunstnerens  Stue,  men  Udførelsen  i  den  virkelige  Størrelse  blev  ikke 
begyndt  før  1841  i  Rom,  da  Bissen  modellerede  Amazonen  Antiope.  Stadig  afbrudt  ved 
mere  paatrængende  Arbejder,  rykkede  denne  Række  kun  langsomt  frem.  I  1845  udførte 
han  Dagmar  og  den  følgende  Sommer  Argiverinden  Amymone.  Først  i  1850  begyndte 
han  paa  den  nordiske  Sagnkreds  og  modellerede  Gudrun,  og  2  Aar  senere  blev  Thyra 
fuldendt.  I  Sommeren  1856  manglede  der  altsaa  endnu  13  Figurer,  men  nu  var  det,  som 
om  Arbejdet  begyndte  at  brænde  under  Kunstnerens  Hænder,  og  i  Begyndelsen  af  Maj 
1858  vare  alle  Modellerne  fuldendte.«  (N.  L.  Høyen’s  Skrifter,  I.  P.  485—86.). 

gyldte  Lister.  Paa  den  lange  Væg  ere  2  Kakkelovnsnischer  af  gult  Stukmarmor, 
og  paa  de  to  Kakkelovne  staa  Vaser  fra  den  kgl.  Porcellænsfabrik.  Over  Spejlene 
og  Niscberne  ere  allegoriske  Stykker  malede  som  Basrelief  graat  i  graat  og  over 
Dørene,  der  ere  prydede  med  Indramninger,  ere  de  danske  Skjoldmærker  lige¬ 
ledes  malede  graat  i  graat.  Loftet  er  inddelt  i  hvide  Kasetter  med  forgyldte 
Sirater,  og  Gulvet  er  indlagt  en  parquet  af  Eg  og  Mahogny.  Paa  hver  Side  af 
Døren,  der  fører  til  Dronningens  Dagliggemak,  staar  en  meget  stor  Blomstervase 
af  Terracotta.  I  dette  Gemak  ere  3  Lysekroner  af  Glas  og  forgyldt  Bronce, 
hver  til  30  Lys,  og  2  hvidlakerede  og  forgyldte  Kandelabre,  hver  til  10  Lys. 
Paa  Pillerne  mellem  Vinduerne  ere  2  Spejle  i  forgyldte  Rammer  med  Marmor- 
konsoler.  24  hvidlakerede  og  forgyldte  Stole  ere  betrukne  med  carmoisinrødt  At¬ 
lask  med  gule  afpassede  Mønstre;  Stoleryggene  ere  prydede  med  Landskaber, 
der  alle  ere  forskellige,  malede  af  Tillisch  (C.  C.  Tilly?)-  Gardinerne  ere  af 
carmoisinrødt  Atlask,  forede  med  gult  Taft,  med  gule  og  røde  Borter,  samt  de¬ 
korerede  med  Kapper  af  gult  Atlask  med  gule  og  røde  Silkefrynser. 

Dronningens  Trongemak  (Fig.  4  d’),  der  som  de  efterfølgende  Værelser  ven¬ 
der  mod  Prinds  Jørgens  Gaard,  er  paa  2  Fag  Vinduer.  Væggene  ere  dekorerede 
med  Pilastre  og  drapperede  med  carmoisinrødt  Atlask;  derover  er  anbragt  en 
Frise,  hvori  er  malet  en  basrelief  graat  i  graat  forskellige  allegoriske  Malerier  og 
Emblemer.  I  den  Væg,  der  er  paa  venstre  Haand,  naar  man  træder  ind  fra 
Damegemakket,  er  en  Nische  et  Trin  højere  end  Gulvet,  forsiret  med  2  Kolon¬ 
ner  med  forgyldte  Kapitæler  og  Baser,  og  over  dem  en  Gesims  med  Snirkler  og 
en  Krone,  alt  ægte  forgyldt.  Drapperiet  med  Kappen  er  af  carmoisinrødt  Fløjl 
med  Guldfrynser.  Tronen,  der  bæres  af  forgyldte  Griffer,  er  hvidlakeret  med 
Guldsirater  og  betrukken  med  carmoisinrødt  Fløjl;  paa  Rygpuden  er  Dronningens 
Navnetræk  anbragt.  Paa  den  lange  Væg  er  en  Nische  af  blaaligt  Stukmarmor, 
hvori  en  Kakkelovn,  prydet  med  en  Vase.  Loftet  er  i  en  blaalig  Tone  med 
hvide  og  forgyldte  Stukornamenter,  og  derunder  hænger  en  Lysekrone  af  Glas 
og  forgyldt  Bronce  til  32  Lys.  Paa  Pillerne  mellem  Vinduerne  er  et  Spejl  i 
forgyldt  Ramme  med  Marmorkonsol,  baaren  af  forgyldte  Delfiner  og  et  Konsol¬ 
spejl.  Paa  Konsolbordet  ere  forgyldte  Broncekandelabre  til  6  Lys.  4  hvidlakerede 
med  Guldsirater  prydede  Taburetter,  betrukne  med  carmoisinrødt  Pariserfløjl  med 
Guldfrynser.  Gardinerne  af  samme  Kulør  Fløjl  med  Guldbroderi  og  Frynser. 
Paa  Gulvet  et  grønt  og  rødt  figureret  Briisselertæppe. 

Dronningens  Dagliggemak  (Fig.  4  e’)  paa  2  Fag  Vinduer;  dets  Vægge  ere 
panelerede  og  betrukne  med  lyseblaat  og  hvidt  figureret  Atlask  med  forgyldte 
Lister.  Over  de  4  Døre  Landskabsstykker,  malede  af  Professor  J.  P.  Møller  og 
forestillende  schweiziske  Prospekter*).  Gesims  og  Loft  ere  af  en  lyseblaa  Tone 
med  hvide  og  forgyldte  Stukornamenter  og  under  Loftet  en  Lysekrone  af  Glas 
og  forgyldt  Bronce  til  24  Lys.  Paa  Kakkelovnen  en  Vase  og  mellem  Vinduerne 
et  Spejl  i  forgyldt  Ramme  med  forgyldt  Konsol.  Af  Møbler  er  her  8  hvid¬ 
lakerede  med  Guldsirater  prydede  Lænestole  med  Rygpuder,  et  rundt  Mahogny- 
bord  og  en  Mahognysekretær.  Møbelbetræk  og  Gardiner  af  lyseblaat  Atlask,  de 


*)  Efter  Weilbach  4  Landskaber  fra  Schweiz  og  Tyrol,  hvori  lian  tillige  fremstillede 
de  fire  Dagens  Tider. 

sidste  forsynede  med  hvide  og  lyseblaa  Frynser  og  Borter.  Gulvet  belagt  med 
et  hvidt  og  gult  figureret  Brysselertæppe. 

Dronningens  Toiletkabinet  (Fig.  4  f’)  paa  et  Fag  Vinduer,  er  paneleret  og 
betrukket  med  carmoisinrødt  og  gult  figureret  Atlask  med  forgyldte  Lister.  Som 
Dørstykker  ere  anbragte  2  Blomsterstykker  af  J.  L.  Camradt.  Ligefor  Vinduet 
er  en  Nische  af  rødligt  Stukmarmor,  hvorover  er  et  Basrelief,  forestillende  mo¬ 
derlig  Kjærlighed  af  Christensen;  i  Nischen  en  Kakkelovn,  hvorpaa  en  Porfyr- 
vase.  Loftet  er  af  en  lilla  Tone,  prydet  med  forgyldte  Stjerner,  og  under  det 
hænger  en  forgyldt  Broncelysekrone  til  12  Lys.  En  Kanape,  4  hvidlakerede 

Stole  med  forgyldte  Sirater  og  et  Paaklædningsspejl,  2  Al.  højt  5^3  Kv.  bredt, 

med  Mahognyramme  og  Lampetter.  Møbelbetræk  af  rødt  Atlask  og  Gardiner  af 
gult  og  rødt  Atlask  med  ligefarvede  Frynser  og  Agramaner.  Paa  Gulvet  et  gult 
og  rødt  figureret  Brysselertæppe. 

Dronningens  Sovegemak  (Fig.  4  g’)  paa  2  FagVinduer;  Væggene  dekorerede 
med  Pilastre  og  Mellemrummene  drapperede  med  grønt  Atlask;  i  den  ene  Væg 
en  Nische  som  Alkove,  der  er  bestemt  til  Sengested  og  drapperet  ligesom  Væg¬ 
gene  ;  Dørindfatningerne  saavelsom  Pilastrenes  Kapitæler  og  Baser  prydede  med 
forgyldte  Sirater.  I  Fyldingerne  over  Dørene  og  i  de  over  Drapperingen  væ¬ 
rende  6  Medailloner  ere  malede  Fugle  i  rød  Grund  med  forgyldte  Rammer.  Ge¬ 

sims  og  Loft  ere  dekorerede  med  hvide  og  forgyldte  Ornamenter  paa  lysegrøn 
Grund.  Paa  hver  Side  af  Alkoven  staar  en  Broncekandelaber  med  forgyldte  Si¬ 
rater  og  Glaskugle,  og  paa  Siderne  af  disse  ere  igjen  Kakkelovne,  hvorpaa  staa 
2  Porfyrvaser.  En  Lysekrone  af  forgyldt  Bronce  til  24  Lys  og  paa  Pillen  mel¬ 
lem  Vinduerne  et  Spejl  i  forgyldt  Ramme  med  Konsolbord  og  Konsolspejl.  6 
hvidlakerede  og  forgyldte  Lænestole  med  Betræk  af  grønt  Atlask  og  Gardiner  af 
samme  Slags  føj  med  hvide  og  grønne  Silkefrynser.  Paa  Gulvet  et  grønt  og 
brunt  figureret  Brysselertæppe. 

Ved  Siden  af  dette  Gemak  er  et  lille  til  en  Kammerjomfru  bestemt  Værelse, 
der  er  paneleret  og  betrukket  med  blaat  figureret  Papir  og  har  et  Vindue  ud  til 
den  geheime  Korridor,  der  fører  fra  Kongens  Sovegemak  (Fig.  4  i)  til  Dron¬ 
ningens. 

(Den  resterende  Del  af  Etagen  —  mellem  Dronningens  Trappe  og  Kolon¬ 
naden  (i  Fig  4  betegnet  med  X),  var,  da  Sterms  Beskrivelse  udkom,  ej  fuld¬ 
endt,  men  sattes  da  i  Stand  som  Beboelse  for  Kronprinds  Christian  Frederik  og 
Prindsesse  Mariane). 

Kronprindsens  Etage,  der  er  8 '7*  Al.  høj,  er  ej  fuldendt;  kun  i  nordre  Fløj 
ere  en  Del  Værelser  indrettede  til  den  kgl.  Malerisamling. 

Stueetagen,  hvis  Værelser  ere  81/2  Al.  høje  og  dels  panelerede  og  betrukne 
med  Papii,  dels  pudsede  og  hvidtede,  deles  ved  Flovedporten  i  2  Dele,  hvoraf 
22  Værelser  tilhøjre  for  Porten.  Nærmest  Porten  ere  2  Værelser  indrettede  til 
Vagtstuer  for  Livgarden  til  Fods  (Fig.  3  b),  12  andre  ere  bestemte  for  Hofkava- 
lererne,  Hofintendanten  og  Slotsforvalteren  samt  Tjenerskab.  I  7  Værelser,  der 
dels  vende  imod  Prinds  Jørgens  Gaard  og  dels  mod  Ridebanen  er  det  oldnordiske 
Museums  Samlinger  opstillede,  og  i  den  afbrudte  Fløj  Vagtstuen  for  Livgarden 
til  Hest.  Paa  venstre  Side  af  Porten  er  Højesteretssalen  og  22  Værelser,  hvoraf 
6  til  Hofmarskallen,  1  til  Hofskriverstue,  7  til  Direktionen  for  Statsgælden  etc.  samt 

et  af  dens  Kontorer,  2  ved  Kolonnaden  indrettede  til  Vagtstue  for  Officererne 
ved  Livgarden  tilhest  og  Resten  bestemte  til  Aftrædelses-  og  Domestikværelser. 

Højesteretssalen  (Fig.  3  g)  gaar  gennem  Stue-  og  Mezzaninetagen  og  har  7 
Fag  Vinduer  ud  mod  Kavalergaarden.  Væggene  ere  dekorerede  paa  hver  Side 
med  7  Arkader,  doriske  Lisener  og  Gesims  med  Triglyfer,  Metoper  og  Sparre¬ 
hoveder,  alt  af  Stukmarmor.  I  Arkaderne  ere  Vinduerne  anbragte.  Midt  i  den 
østlige  Ende  af  Salen  er  en  halvrund  Fordybning,  der  er  drapperet  med  carmoi- 


FIG.  8.  CHRISTIANSBORG  SLOT.  SNIT  GENNEM  SIDEFLØJEN  MED  RIDDERSALEN  OG 
HØJESTERETSSALEN.  ARCHITEKT  C.  F.  HANSEN. 

sinrødt  Fløjl,  prydet  med  Guldfrynser  og  Kvaster.  I  denne  er  paa  en  For¬ 
højning  med  3  Trin,  der  er  belagt  med  carmoisinrødt  Fløjl,  anbragt  den  hvid¬ 
lakerede  og  rigt  forgyldte  kongelige  Trone,  der  er  betrukket  med  carmoisin¬ 
rødt  Fløjl,  prydet  med  Frynser  og  Borter  af  Guld.  Det  foran  Tronen  staaende 
Bord  er  drapperet  paa  samme  Maade.  Paa  Siderne  af  Tronen  staa  2  og  foran 
samme  en  Løve  i  naturlig  Størrelse  af  Sølv  med  forgyldte  Manker*).  Paa  højre 
Side  af  Tronen  er  anbragt  et  langt  Bord  til  de  extraordinære  og  paa  venstre 
et  til  de  ordinære  Assessorer;  begge  disse  Borde,  for  hvis  Ender  der  ere  an- 


*)  De  berømte  3  Sølvløver,  der  nu  staa  i  Riddersalen  paa  Rosenborg. 

bragte  Pladser  til  Sekretærerne,  ere  drapperede  med  carmoisinrødt  Klæde.  Sto¬ 
lene  af  Mahognytræ  og  betrukne  med  rødt  Saffian.  Den  her  beskrevne  Del  af 
Salen  indtager  de  4  østlige  Fag ;  Gulvet  i  denne  Del  er  belagt  med  højrødt 
Klæde.  Det  femte  Fag  er  adskilt  fra  de  andre  ved  Balustrader,  og  er  bestemt 
for  Garden.  For  Midten  af  den  Balustrade,  der  er  nærmest  mod  Tronen,  er 
anbragt  en  ligeledes  med  en  Balustrade  omgivet  Plads,  og  en  med  grønt 
Klæde  betrukket  Pult  for  Advokaterne.  Det  øvrige  af  Salen  er  bestemt  til  Publi¬ 
kum,  og  paa  Endevæggen,  der  er  dekoreret  med  Pilastre,  er  mellem  disse  an¬ 
bragt  et  Galleri  for  Dronningen  og  de  andre  kongelige  Personer;  under  dette 
Galleri  ere  2  Døre,  der  tjene  til  Indgang  for  Publikum.  Paa  begge  Sider  af 
Tronen  er  ligeledes  anbragt  Gallerier  for  de  udenlandske  Ministre;  under  disse 
Gallerier  ere  2  Døre,  der  føre  til  de  for  Kongen  bestemte  Aftrædelsesværelser. 
Disse  4  Døre  og  de  paa  den  lange  Væg  værende  3  Døre  ere  hvidlakerede  med 
forgyldte  Lister.  Loftet  er  fladt  hvælvet  og  inddelt  i  Kasetter;  i  Endevæggens 
halvrunde  Felt  over  Tronen  er  Minerva  og  Nemesis,  og  i  det  tilsvarende  Felt 
over  Dronningens  Galleri  Religionen  og  Sandheden  anbragte  i  Hautrelief  i  Gibs 
af  Christensen.  Salen  opvarmes  med  2  store  Kakkelovne  af  slebet  Jern,  hvorpaa 
staa  2  Vaser.  Gardinerne  ere  af  carmoisinrødt  Gros  de  Naples  med  gule  og 
røde  Silkefrynser. 

I  nederste  Mezzaninetage,  der  er  5  Al.  høj  og  gennem  hvilken  der  gaar  en 
fortløbende  Korridor,  er  indrettet  39  panelerede  og  med  Papir  betrukne  Værelser 
og  23  med  pudsede  og  hvidtede  Vægge.  Af  de  første  ere  2  bestemte  til  Af¬ 
trædelsesværelser  for  de  kongelige  Prindser  og  Prindsesser  ved  Højesterets  Aab- 
ning,  2  for  Rettens  Assessorer,  3  til  Rosen  og  de  øvrige  for  Hoftets  opvartende 
Damer  og  Kavalerer  samt  til  Kongens  Haandbibliothek.  De  23  simplere  Værel¬ 
ser  ere  indrettede  for  Tjenerskabet. 

Øverste  Mezzaninetage  er  henimod  5  Al.  høj  og  saa  godt  som  aldeles  ufuld¬ 
endt  paa  nogle  faa  Værelser  nær,  der  ere  indrettede  for  Tjenerskabet. 

Kælderetagen  bestaar  helt  igennem  af  brandsikre  Hvælvinger;  midt  igen¬ 
nem  gaar  en  Korridor,  der  fortsættes  saavel  under  Kolonnaden  som  Hovedporten 
hele  Slottet  rundt.  I  Kælderen  ere  de  forskellige  Køkkener  indrettede,  saasom  til 
Kogeriet,  Stegeriet,  Bageriet,  Konditoriet,  Thevandskogen  og  til  Opvaskning;  i 
dette  sidste  er  Nedgangen  til  den  under  den  indre  Slotsgaard  værende  saakaldte 
Absalons  Brønd,  der  forsyner  alle  Kokkenerne  med  Vand*).  Endvidere  er  her 
Vinkælderen,  Dækketøjsstuen,  Sølvkælderen  etc. 

Kommunikationsbygningerne. 

Slottet  er,  som  før  omtalt,  sat  i  Forbindelse  med  de  tilgrænsende  Bygninger 
ved  4  Kommunikationsbygninger,  hvoraf  de  2  vende  ud  mod  Ridebanen  og  de 
andre  2  mod  Slotspladsen**). 


*)  En  kemisk  Analyse  af  denne  Brønds  Vand  findes  i  H.  Callisen,  physisk  medizinske 
Betragtninger  over  Kjøbenhavn,  I.  Pag.  348  ff. 

**)  Disse  sidste  havde  oprindelig  endnu  en  Beletage,  der  nedtoges  efter  Slotsbranden 
1 794?  °g  kaldtes  derfor  nordre  og  søndre  store  Løngang,  medens  de  2  andre  kaldtes  hen¬ 
holdsvis  nordre  og  søndre  lille  Løngang. 

Af  de  to  førstnævnte  Bygninger  bestaaer  den  nordre  af  3  aabne  Arkader, 
hvorover  er  en  Gang,  der  forbinder  Slottet  med  Ridehuset.  Den  søndre  bestaar 
af  5  aabne  Arkader,  hvorover  gaar  en  Gang  fra  Slottet  til  Hoftheatret  og  til  det 
kgl.  Bibliothek;  igennem  den  nordre  af  disse  Arkader  er  Gennemkørselen  til  Ride- 


FIG.  9.  CHRISTIANSBORG  SLOT.  TVÆRSNIT  AF  SLOTSKIRKEN. 
ARCHITEKT  C.  F.  HANSEN. 


banen  og  Indgangen  til  Højesteretssalen  og  gennem  den  søndre  Gennemkørselen 
til  Tøjhusgade. 

Af  de  to  mod  Slotspladsen  vendende  Kommunikationsbygninger  benyttes 
Værelserne  i  den  søndre  Bygning  af  Direktionen  for  Statsgælden  og  Zahlkammeret, 
medens  der  i  den  nordre  Bygning  mellem  Slottet  og  Kirken  er  anbragt  en  Gen¬ 
nemgang  til  denne.  Værelserne  i  denne  Bygning,  der  ere  panelerede  og  be¬ 
trukne,  ere  bestemte  for  Hofkavalererne. 

Slotskirken. 


Denne  ligger  paa  den  nordre  Side  af  Slottet  ved  Højbro  og  har  en  mod  Slots¬ 
pladsen  vendende  Hovedfacade,  der  er  forsiret  med  en  Portal  af  4  fritstaaende, 
joniske  Kolonner  med  Fronton*),  alt  af  Sandsten.  Portalen  er  af  samme  Højde 
som  Kordongesimsen  paa  Slottet  og  4  Trappetrin  føre  op  til  den.  Kirken  selv  er 
en  Etage  højere  end  Portalen  og  kronet  med  fuld  Gesims  og  fladt  Kobbertag. 
Fra  Midten  af  Taget  hæver  sig  en  Cylinder  med  Gesims  og  Attik,  afsluttet  for¬ 
oven  med  en  halvrund  Kuppel. 

Fra  Portalen  kommer  man  ind  i  en  Vestibule,  der  er  dekoreret  med  2 
store  og  2  mindre  Lisenportaler  af  Stuk-Væggene  ere  dannede  som  Kvadersten, 
ligeledes  af  Stuk,  medens  Soklen  er  af  slebet  Marmor  og  Gulvet  belagt  med 
svenske  Fliser.  Paa  Siderne  findes  2  Døre,  der  føre  til  Trapperne  op  til  Gallerierne, 
og  ligefor  Indgangen  fra  Portalen  er  Hoveddøren  til 
Kirken. 

Hovedskibet  danner  et  Kvadrat,  som  begrændses  af  4 
Hovedpiller,  over  hvilke  hvælve  sig  4  Halvcirkelbuer,  der 
forene  sig  med  4  Pendentivhvælvinger  og  bære  Kirkens 
Kuppel.  De  2  Halvcirkelbuer  paa  Siderne  ere  afdelte  fra 
Hovedskibet  ved  3  Arkader,  hvorimellem  Træbalustre,  og 
danne  saaledes  begge  Sideskibene,  over  hvilke  Gallerierne 
for  Hoffets  Damer  og  Kavalerer  befinde  sig.  De  to  andre 
Buer  aabne  sig  derimod  ind  mod  Hovedskibet  og  danne 
et  Hele  med  dette.  Ligefor  Hovedindgangen  er  en  For¬ 
dybning,  forsiret  med  2  corinthiske  Kolonner,  mellem  hvilke 
Alternischen  findes,  og  ved  Indgangen  er  en  tilsvarende 
Fordybning  ligeledes  dekoreret  med  2  corinthiske  Kolon¬ 
ner,  mellem  hvilke  den  kongelige  Stol  er  anbragt.  Paa 
hver  af  de  fire  Hovedpiller  er  en  Dør,  dekoreret  med 
en  corinthisk  Portal;  af  de  to  Døre,  der  ere  nærmest  Al¬ 
teret,  fører  den  ene  til  Daaben  og  den  anden  til  Sakri¬ 
stiet  ;  Dørene  nærmest  Indgangen  føre  til  Sideskibenes  En¬ 
treer.  Over  Alternischen  er  en  Arkade  indrettet  for  Or¬ 
kestret  og  over  Kongens  Stol  en  tilsvarende  Arkade  for  Orglet.  De  to  Halv¬ 
cirkelbuer  paa  Siderne  ere  indrettede  til  Gallerier  for  Publikum,  og  i  dem  er  an¬ 
bragt  store,  halvrunde  Vinduer,  der  i  Forening  med  Kuplens  Vinduer  give  Kir¬ 
ken  rigeligt  Lys.  Foran  alle  Halvcirkelbuer  ere  forgyldte  Jerngelændere  med 
Mahognygreb. 

Arkaderne  paa  Siderne  af  Hovedskibet  ere  dekorerede  med  kanelerede, 
corinthiske  Lisener  af  samme  Højde  som  de  nævnte  Kolonner,  og  over  disse 
og  Lisenerne  gaar  rundt  om  hele  Kirken  den  med  Sparrehoveder  og  Ro¬ 
setter  prydede  Hovedgesims.  Arkivolterne  over  Alteret  og  Hovedindgangen 
ere  dekorerede  med  ottekantede  Kasetter  og  Rosetter,  Pendentiverne  med  svæ- 


FIG  IO. 

CHRISTIANSBORG  SLOT. 
PLAN  AF  SLOTSKIRKEN. 
ARCHITEKT  C.  F.  HANSEN. 


*)  Denne  skulde  have  været  smykket  med  en  Fronton,  Christi  Opstandelse,  af  Thor- 
valdsen. 

vende  Keruber  i  Basrelief  af  Bissen,  og  Frisen  over  disse  med  svævende  Engle 
med  Blomsterguirlander  i  Basrelief  af  Thorvaldsen.  Kuplen  er  dekoieret  med 
dobbelte,  firkantede  Kasetter,  og  med  en  Egekrands  om  Vinduet.  Kolonnerne, 
Lisenerne  og  Væggene  ere  af  slebet,  gult  Stukmarmor,  hvorimod  alle  Gesimser 
og  Hvælvinger  ere  af  simpel,  hvid  Stuk.  Paa  Siderne  af  Alternischen  eie  2  min¬ 
dre  Nischer,  hvori  kolossale  Statuer  af  Mathæus  og  Johannes,  ligesom  dei  ei  2 
Nischer  paa  Siderne  af  Hovedindgangen  med  kolossale  Statuei  af  Maikus  og  Lu¬ 
kas;  over  Nischerne  ere  Medailloner  anbragte* **)). 

Paa  en  Forhøjning  af  3  Trin  staar  Alterbordet,  der  er  af  norsk  Marmor  og 
behængt  med  carmoisinrødt  Fløjl  med  Frederik  VI’s  Navnetræk  og  Aarstallet 
1826  broderet  i  Guld.  Bag  Alterbordet  er  en  firkantet  Sten  af  blaat,  italiensk 
Marmor  med  Indskrift  i  forgyldte  Bogstaver  og  ovenpaa  et  ægte  forgyldt  Kois-1  *). 

I  en  Halvcirkel  foran  Alteret  er  Knæleskamlen  af  Mahognytræ  med  ægte  for¬ 
gyldte  Broncebalustre  og  belagt  med  Puder  af  carmoisinrødt  Klæde. 

Koret,  der  ligger  3  Trin  over  Skibets  Gulv,  er  belagt  med  soite  og  hvide 
Marmorfliser,  samt  adskilt  fra  Skibet  ved  8  Marmorpiedestaler,  hvorimellem  Ge¬ 
lændere  af  poleret  Jern  og  forgyldt  Bronce.  Imellem  disse  Piedestaler  ind  i  Ski¬ 
bet  er  Prædikestolen  anbragt  2  Trin  højere  end  Korgulvet.  Den  er  hvidlakeiet 
med  ægte  forgyldte  Sirater,  betrukken  paa  Pude  og  Pult  med  carmoisinrødt  Fløjl 
med  Guldsnore  og  Frynser. 

Daaben  er  af  svensk  Porfyr  med  ægte  forgyldte  Broncesirater. 

Gulvet  i  Sideskibe  og  Hovedskib  er  belagt  med  hvide  Marmorfliser,  og 
Bænkene  hvidlakerede  og  forgyldte. 

Hvert  af  Sideskibene  har  3  Fag  Vinduer  og  er  dekoreret  med  2  Basreliefs 
af  Bissen;  paa  den  ene  Side  Christus  i  Templet  og  Lazari  Opvækkelse,  paa 
den  anden  Side  de  hellige  3  Kongers  Tilbedelse  og  Christus,  der  lader  de  smaa 
Børn  komme  til  sig. 

Over  Vestibulen  er  et  Aftrædelsesværelse  for  Kongefamilien  med  et  halvrundt 
Vindue  til  Kolonnaden.  Væggene  ere  glat  polerede  og  dekorerede  med  Basreliefs 
og  Medailloner  af  Stuk.  2  Kakkelovne  med  Vaser.  Herfra  kommer  man  ind  i 
den  kgl.  Stol  over  Hovedindgangen  med  en  hvidlakeret  og  forgyldt  Balustrade 
mod  Kirken.  Drapperiet  paa  Balustrade  og  Vægge  samt  Møbelbetræk  er  carmoisin¬ 
rødt  Atlask  og  Fløjl. 

I  Sideskibene  er  der  i  Højde  mod  Kongestolen  anbragt  Gallerier,  hvert  afdelt 
i  5  Stole,  og  i  Kirkens  bagerste  Del  bag  Alteret  indrettet  8  Aftrædelsesgemakker, 
hvorfra  Trapper  føre  ned  til  Portalen  paa  Bagsiden. 

Ridebanen  med  omgivende  Bygninger. 

Vest  for  Slottet  er  en  stor  som  Halvcirkel  endende  Plads,  der  er  230  Al.  lang 
og  190  Al.  bred;  den  er  indrettet  med  en  Ridebane  i  Midten  og  brolagte 


*)  Disse  Figurer  vare  kun  foreløbige  Dekorationer  og  afløstes  senere  af  Gibsstatuei  . 
Lukas  af  Freund,  Mathæus  af  Th.  Stein,  Johannes  af  C.  C.  Peters  og  Markus  af  Con- 

RADSEN. 

**)  Som  bekendt  var  Thorvaldsens  Christus  fra  først  af  bestemt  til  Altret  i  Slots¬ 
kirken. 

Kørselsveje  langs  Omkredsen*);  i  denne  staa  20  Lygtepæle  af  støbt  Jern  og  4 
tæt  foran  Slottet.  Pladsen  er  omgivet  af  Buegange,  der  løbe  ud  fra  de  to 
vestlige  Kommunikationsbygninger;  de  ere  lavere  end  disse  og  bøje  sig  i  en 
krum  Linie  mod  Vest  henimod  Marmorbroen.  De  bestaa  paa  hver  Side  af  43 
Arkader  og  ere  belagte  med  Mursten  samt  forsynede  med  Altaner. 

Bag  disse  Buegange  ligge  regelmæssige  Bygninger.  Fra  den  nordlige  Kom¬ 
munikationsbygning  udgaar  en  lige  saa  høj,  12  Fag  lang  Bygning,  den  lige  nordre 
Stald  og  vest  for  den  er  Ridehuset  paa  1 3  Fag,  en  halv  Etage  højere  end  Stal¬ 
den  samt  med  Mansardtag.  Da  denne  Bygning  er  betydelig  bredere  end  Stalden, 
og  den  derved  kommer  til  at  gaa  længere  ud  mod  Ridebanen,  gør  Buegangen 
her  en  Bøjning  mod  Syd,  men  gaar  ved  Enden  af  Ridehuset  tilbage  til  sin  for¬ 
rige  Retning.  Fra  Ridehuset  gaar  den  krumme  nordre  Stald,  14  Fag  lang  og  af 
samme  Højde  som  den  lige  Stald,  og  til  den  slutter  sig  en  lavere  lige  Bygning 
paa  7  Fag  med  fladt  Tag;  denne  gaar  fra  Nord  til  Syd  og  ender  ved  Marmor¬ 
broen  i  en  fremspringende,  af  Kvaderstene  opført  og  med  det  danske  Vaaben 

forsiret  Pavillon.  Bygningerne  paa  den  modsatte  Side  svare  aldeles  til  de  beskrevne; 
de  benævnes  søndre  lige  Stald,  Hoftheatret  og  krumme  søndre  Stald.  Marmorbroen  er 
meget  bred,  hvilende  paa  3  eliptiske  Buer  samt  forsynet  med  Stengelænder.  Ved 

begge  Side  ere  brede  Fortove,  nogle  Tommer  højere  end  Kørebanen  og  be¬ 

lagte  med  norske  Marmorfliser. 

Begge  de  lige  Stalde  ere  hvælvede  ved  Krydshvælvinger  med  firkantede  Pil¬ 
ler,  der  i  nordre  Stald  ere  af  Mursten  med  Puds,  i  søndre  af  slebet  Marmor. 
Hver  Stald  har  24  Arkader,  12  til  hver  Side  og  Krybber  af  Sten  beklædte  med 
Kobber.  Over  disse  Bygninger  gaa  Korridorer,  der  sætte  Slottet  i  Forbindelse 
med  Ridehuset  og  Hoftheatret;  desforuden  er  derover  indrettet  Boliger  for  Stald¬ 
betjente,  og  i  den  nordre  er  tillige  Seletøjskamret  anbragt. 

Ridehuset  er  2  Etager  højt  og  i  det  Indre  forsynet  med  et  Galleri  med  Træ- 
balustre.  I  den  østlige  Ende  af  samme  er  for  det  kgl.  Herskab  anbragt  en  luk¬ 
ket  Loge,  beklædt  med  malet  Panel  og  forsynet  med  3  Fag  hollandske  Vinduer 
ud  mod  Ridehuset;  over  Logen  Christian  VI’s  Navnetræk.  Ridehusets  Vægge  i 
5  Al.  Højde  samt  Loftet  ere  beklædte  med  malede  Bræder.  En  Port  fører  til  Ride¬ 
stalden,  en  til  Ridebanen  og  en  til  Pladsen  nord  for  Slottet.  Midt  i  Ridehuset 
staa  3  Kolonner  med  forgyldte  Kugler  foroven,  og  i  den  østre  Ende  ere  2  Pæle. 
Ved  hver  Ende  af  Ridehuset  gaar  fra  Buegangen  en  Vindeltrappe  op  til  Korri¬ 
dorerne  over  Staldene. 

Lignende  Trapper  findes  ved  Hoftheaterbygningen  paa  den  modsatte  Side  af 
Ridebanen.  I  denne  Bygning  er  forneden  en  Stald  for  Kongens  Køreheste;  den 
har  1 3  Arkader  paa  hver  Side  med  Krydshvælvinger,  hver  Arkade  indrettet  til 
2  Spiltove  og  mellem  disse  en  Søjle  med  Vase.  Kolonnerne  ere  af  slebet  norsk 
Marmor,  og  Væggene  ere  beklædte  med  Marmor.  Parallelt  med  denne  Stald  ere 
to  simple  Stalde  til  Materialheste  og  i  Enden  af  Staldene,  henimod  den  lige 
Stald,  Brandstuer  for  Staldfolkene.  Over  Staldene  gaar  en  Korridor,  paa  hvis 
Sider  er  indrettet  Værelser  for  Hofbetjente,  og  desforuden  er  ud  mod  Ridebanen 
Hoftheatret  anbragt. 


*)  I  Midten  anbragtes  senere  et  Vandspring. 

Dette  har  en  Forsal  paa  2  Fag  med  Døre 
Trapper,  der  føre  op  til  Logerne  og  til  Parterret. 
Kolonner  og  2  Etager  Loger  dekorerede  med  Olie- 
gyldnitig  samt  2  halvrunde,  fremtrædende  Lo¬ 
ger  for  Kongefamilien.  Bag  Scenen  ere  Paa- 
klædningsværelser  for  Theaterpersonalet*). 

Begge  de  krumme  Stalde  bestaa  hver  af 
26  Arkader,  Halvdelen  til  hver  Side,  indrettede 
med  Krydshvælvinger.  Den  nordre  er  ud¬ 
styret  som  nordre  lige  Stald  og  bruges  til  Ride¬ 
hestene  ;  den  søndre  er  derimod  udstyret  som 
de  andre  Stalde  paa  denne  Side  og,  som  den 
under  Hoftheatret,  bestemt  for  Køreheste.  De 
over  nordre  krumme  Stald  værende  Værelser 
benyttes  af  Staldofficianter. 

De  to  lige  Bygninger,  der  ligge  for  En¬ 
den  af  Ridebanen,  med  Vinduerne  mod  Ka¬ 
nalen,  ere  ikke  højere  end  Buegangene  og 
skilles  fra  hinanden  ved  Indkørselen  fra  Mar¬ 
morbroen.  I  den  søndre  er  indrettet  et  Bageri, 
i  den  nordre  er  Borgstuen  og  Værelser  for 
Staldbetjente. 

Tagene  paa  Bygningerne  om  Buegangene 
ere  ligesom  Kommunikationsbygningernes  Tage 
belagte  med  Kobber,  med  Undtagelse  af  de 
nederste  Dele  af  Hoftheatrets  og  Ridebanens 
Mansardtage,  hvilke  ere  belagte  med  blaa 
Tagstene. 

Til  Slotsbygningen,  men  liggende  udenfor 
dens  architektoniske  Masse,  høre  endnu  Stald- 
gaardene  etc.  paa  den  anden  Side  af  Tøjhus- 
gade,  og  hørte  tidligere  den  i  1860erne 
bortsolgte  kgl.  Vaskeribygning  paa  Hjørnet 
af  Frederiksholms  Kanal  og  Ny  Vestergade. 


mod  Korridoren,  til  de  to 
Theatret  selv  har  22  joniske 
og  Limfarve,  hvide  med  For- 

FIG.  II.  CHRISTIANSBORG  SLOT.  KØRE-  OG 
MATERI  ALHESTESTALD  ENE  UNDER  HOF¬ 
THEATRET. 


Vi  have  nu  gjort  Rede  for  alle  Hovedslottets  Bygninger  og  Hovedrum,  saa- 
ledes  som  de  stode  omtrent  ved  Bygmesterens  Død,  og  for  de  til  Anlæget  hø¬ 
rende  ældre  Bygninger.  Af  den  lange,  maaske  noget  trættende,  men  vel  for  de 
fleste  yngre  Architekter  ukendte  Beskrivelse  vil  det  fremgaa,  hvorledes  Empire¬ 
stilen  var  gennemført  i  det  Ydre  som  i  det  Indre,  og  hvorledes  en  Kongebolig 
paa  de  Tider  var  udstyret  og  møbleret.  Ved  Gengivelse  af  Hovedetagernes 


*)  Tilskuerpladsen  blev  1842  ombygget  af  Hofbygmester  J.  H.  Koch.  Theatret  var 
1767  indrettet  af  Bygningsintendant  L.  H.  Jardin. 

Grundplaner  og  stadig  Henvisning  til  disse,  er  der  vel  ogsaa  naaet  en  større 
Klarhed  over  Rumfordelingen*),  hvorledes  Forbindelsen  var  mellem  de  enkelte 
Gemakker,  og  hvorledes  de  meget  vigtige  Bitrapper  laa  for  disse,  eller,  som  det 
hed  i  ældre  Tid,  hvorledes  Degagementet  var  ordnet. 

Til  Supplering  bør  vel  endnu  føjes  nogle  Notitser  om  Bygningernes  Værdi, 
saaledes  som  den  angaves  efter  den  sidste  ulykkelige  Brand. 

Slottet  selv  og  de  4  Kommunikationsbygninger  vare  paa  Grund  af  Størrelsen 
og  Bygningsmaaden  ikke  assurerede,  men  Brandskaden  beregnedes  for  dem  hen¬ 
holdsvis  til  8.000.000  og  75.000  Kr. 

Derimod  vare  følgende  Bygninger  assurerede: 


Slotskirken .  954.200  Kr. 

Ridehus  og  Vognremise  .  403.800  - 

Ridestald,  Borgestue  og  Pavillon.. .  277.600 

Hoftheater,  Kørestald,  Bageri  og  Pavillon .  518.400 

Vognremisen  for  Enden  af  Hoftheatret  .  177.000 


hvortil  endnu  bør  føjes  Assuranceværdien  af  Bygningerne  paa  den  søndre  Side  af 
Tøjhusgade : 

Staldbetjentbygningen  .  200.600  Kr. 

Staldmestergaarden .  78.000  - 

Smedegaarden .  54.200 

Vognremisen  i  Sadelmagergaarden .  32.600  - 

Havremagasinet .  29.800  - 


II. 

CHRISTIANSBORG  SLOT  1841  —  1884. 

Som  det  af  ovenstaaende  Beskrivelse  fremgaar,  var  en  Del  af  de  ledige  Rum  i 
Slottet  taget  i  Brug  til  offentlige  Samlinger**). 

Den  kgl.  Malerisamling ,  der  tidligere  havde  været  anbragt  i  Bibliotheksbyg- 
ningens  øvre  Etage  (Kunstkamret),  —  før  Branden  1794  ogsaa  i  den,  senere 
nedtagne,  Beletage  af  Kommunikationsbygningen  mellem  Slottet  og  Kancellibyg¬ 
ningen — ,  var  1824  flyttet  op  i  Kronprindsens  Etage  paa  Slottet;  den  havde  fra 

*)  At  Kongens  og  Dronningens  Værelser  lagdes  op  mod  Slotskirken,  var  i  Overens¬ 
stemmelse  med  Forholdene  i  det  gamle  Slot  og  vel  ogsaa  for  at  kunne  bevare  Dron¬ 
ningens  Trappe  i  Nordfløjen.  Ellers  havde  de  vel  ligget  bedre  over  mod  Kancellibyg¬ 
ningen  og  Festsalene  i  Nordfløjen.  I  det  gamle,  1794  nedbrændte  Slot  var  der  —  selv¬ 
følgeligt  —  i  Sidefløjen  anbragt  et  til  Dronningens  Trappe  svarende  Trapperum;  men 
Trappen  blev  aldrig  opført.  Det  var  denne  umaadelige  Skorsten,  hvori  nedstyrtede  det 
paa  Loftet  magasinerede,  ved  Branden  i  Kronprindsens  Etage  antændte  Tømmer,  der  for- 
aarsagede,  at  Ilden  saa  hurtigt  bredte  sig  over  alle  Etager. 

**)  De  i  det  følgende  meddelte  Oplysninger  ere  hovedsagelig  uddragne  af  »Betænkning 
om  Tilvejebringelsen  og  Omordningen  af  forskellige  offentlige  Bygninger«  1883,  hvori 
A.  D.  Jørgensens  fortrinlige  Udsigt  over  Centraladministrationens  Bygningshistorie  er 
aftrykt. 

først  af  kun  i  o  Værelser  med  raa  Vægge,  men  blev  1840  sat  i  en  mere  passende 
Stand  og  efterhaanden  udvidet  til  22  Sale  foruden  Bibliotheksværelser,  Magasiner  etc. 

Oldsagsamlingen  ( oldnordisk  Museum )  havde  fra  først  af  sin  Plads  i  Universitets- 
bibliotheket  over  Trinitatis  Kirke,  men  flyttedes  1832  over  i  Slottet,  hvor  den 
fik  6  Værelser  i  Stueetagen,  dels  mod  Ridebanen,  dels  mod  Prinds  Jørgens  Gaard, 
et  Lokale,  der  i  Christian  VIII’s  Tid  udvidedes  til  18  Værelser  og  i  Forening 
med  Oldskriftsselskabet  og  historisk-arkæologisk  Arkiv  optog  hele  Nordfløjens 
Stueetage  fra  Ridebanen  og  Kolonnaden  til  Dronningens  1  rappe,  hvilken  sidste 
Kongen  for  Samlingens  Talsmænd  spøgende  betegnede  som  »Verdens  Ende«. 

Det  blev  den  ogsaa  for  Samlingen,  da  Tronskiftet  og  Regeringsforandringen 
1848  medførte  betydelige  Ændringer  i  Slottets  Benyttelse. 

Da  den  grundlovgivende  Rigsforsamling  skulde  træde  sammen,  fandt  Stats- 
raadet,  at  Sagens  Betydning  naturligt  udkrævede,  at  det  kgl.  Residensslot  valgtes 
til  Sæde  for  Forsamlingen,  og  at  dei  kun  her  kunde  være  1  ale  om  Benyttelsen 
af  Højesterets  Festsal  i  Stueetagens  søndre  Fløj,  og  det  foresloges  at  overlade 
Forsamlingens  Præsident  Beletagen  i  Christian  VII’s  Palais  paa  Amalienborg, 
idet  det  udtaltes,  at  »et  saadant  fælles  Foreningspunkt,  hvor  Medlemmerne  pri¬ 
vat  kan  mødes  og  udvexle  deres  Anskuelser,  vil  bidrage  til  at  formindske  Ad¬ 
skillelsen  mellem  de  forskellige  Partier,  som  kan  danne  sig,  og  til  at  forkorte 
Diskussionerne  i  selve  Forsamlingen«. 

Denne  Ordning  approberedes  af  Kongen,  »dog  kun  for  denne  Gang«  og 
sattes  i  Værk;  men,  medens  Rigsforsamlingens  Præsident  gav  Afkald  paa  Amalien- 
borglejligheden,  stillede  han  strax  Fordring  om  bedre  Udstyrelse  af  Mødesalen  og 
om  flere  Udenomslokaler.  Man  var  nemlig  gaaet  ud  fra,  at  der  kun  vilde  blive 
Brug  for  6  Værelser  til  Ministrene,  Præsidenten  og  Medlemmerne,  et  til  Sekre¬ 
tariatet  og  et  til  Arkiv;  men  der  maatte  skaffes  2  Værelser  til  Bureau  og  3  Rum 
i  Kælderen  til  Trykkeriets  Brug. 

Efter  Grundlovens  Givelse  bestemte  Kongen,  at  der  til  Rigsdagen  skulde 
skaffes  Lokale  i  den  søndre  Halvdel  af  Christianborg  Slots  Stueetage,  saaledes,  at 
Højesterets  Festsal  bestemtes  til  Folkethingssal,  og  at  Landsthinget  fik  Forsamlings¬ 
sal  i  Fløjen  ud  til  Slotspladsen,  hvor  3  Værelser  af  den  tidligere  Overhofmar- 
skal-Lejlighed  sammenlagdes  til  en  større  Sal;  9  Værelser  bestemtes  til  Ud¬ 
valg  og  andre  til  Rigsdagens  øvrige  Fornødenheder.  Ligesom  Overhofmarskallens 
Lejlighed  inddroges  og  et  Par  Finanskontorer  maatte  flyttes  op  i  Mezzaninen, 
mistede  Højesteret  saaledes  ogsaa  sin  Festsal ;  men  den  var  der  forøvrigt  ingen 
Brug  for  længere,  da  Grundloven  havde  udskilt  Domstolene  som  en  tredie  Stats¬ 
magt,  og  den  Festivitet,  hvortil  Salen  havde  været  brugt,  Kongens  højtidelige 
Aabning  af  Sessionerne  efter  forudgaaende  »Riden  Herredag  ind«,  nu  bortfaldt. 
Rettens  daglige  Lokaler  bleve  fremdeles  paa  Prindsens  Palais  til  1854,  da  de  flyt¬ 
tedes  ud  i  Frederik  VFs  Palais  paa  Amalienborg. 

Rigsdagslokalernes  slog  i  Længden  ikke  til  og  maatte  derfor  efterhaanden  for¬ 
øges*),  saaledes  at  de  i  1883  optog  hele  Stueetagen  i  Slottets  sydlige  Halvdel, 


*)  1878  flyttedes  saaledes  Finanshovedkassen  bort  fra  Lokalerne  i  Slottets  og  Kom- 
munikationsbygningens  Stueetage  og  Kælder,  for  at  der  kunde  blive  bedre  Plads  til  Rigs¬ 
dagen. 

mellem  Hovedporten,  Kolonnaden  og  Løngangsporten,  med  største  Delen  af  den  til¬ 
svarende  Mezzanin  og  Halvdelen  af  den  tilsvarende  Kælder*). 

Naar  Højesteret  skulde  bort  fra  Prindsens  Palais,  var  det,  for  at  der  her 
kunde  skaftes  Plads  til  oldnordisk  Museum,  idet  Frederik  Vil,  der  havde  Vinter¬ 
bolig  i  den  for  ham  1841  indrettede  Lejlighed  i  Christiansborg  Slots  Kongeetage, 
ønskede  at  faa  Museets  nedenunder  liggende  Rum  lagte  til  sin  Bolig-  De  an¬ 
vendtes  dels  til  Beboelsesværelser,  dels  til  Statsraadsværelse  og  til  Kongens  pri¬ 
vate  Vaabensamling. 

Efter  Kongens  Død  flyttedes  Højesteret  i  Juli  1864  ind  paa  Slottet  i  Mu¬ 
seets  tidligere  Lokaler,  medens  Frederik  VI ’s  Palais  overdroges  Kong  Christian 
IX  som  daglig  Bolig.  Dog  benyttedes  Lokalerne  i  Christiansborg  Slots  Beletage 
fremdeles  ved  store  Hoffester. 

Statens  videnskabelige  Samlinger  og  dens  Centraladministrations  Kontorer 
vare,  —  efterhaanden  som  de  i  Tidernes  Løb  havde  udviklet  sig  —  bievne  an¬ 
bragte  rundt  om  i  Bygninger,  der  enten  nu  vare  forældede  i  deres  Indretning 
eller  fra  først  af  havde  være  bestemte  til  andet  Brug.  Kun  enkelte  Samlinger 
havde  i  1860 — 70erne  faaet  Nybygninger,  saaledes  zoologisk  Museum,  (bygget 
af  Chr.  Hansen),  Universitetsbibliotheket  (J.  D.  Herholdt)  og  botanisk  Haves 
Samlinger  (H.  N.  Fussing).  Disse  ældre  Bygninger  vare  derhos  i  allerhøjeste  Grad 
brandfarlige.  Det  var  aldeles  uforsvarligt  paa  saadan  Maade  at  opbevare  Statens 
Arkiver,  hvis  Ødelæggelse  ej  blot  vilde  være  det  største  Tab,  der  kunde  tilføjes 
dansk  Historie-  og  Kulturforskning,  men  ogsaa  vilde  medføre  en  utrolig  Forvir¬ 
ring  saavel  i  Administrationen  som  i  alle  borgerlige  Retsforhold,  og  ligesaa  ufor¬ 
svarligt  var  det  at  opbevare  Statens  i  videnskabelig  Henseende  og  i  Pengeværdi  lige 
betydelige  Samlinger  paa  denne  Maade.  Hvilke  Pengeværdier  der  saaledes  laa  hen 
som  et  let  Bytte  for  Ilden,  fremgaar  af  en  i  1885  foretaget  Vurdering  af  Sam¬ 


lingerne,  der  ansattes  saaledes: 

Maleri  og  Skulptursamlingen .  2.954.500  Kr. 

Kobberstiksamlingen .  1. 000. 000  - 

Rosenborg  Samlingen .  12.000.000  - 

(Deraf  Halvdelen  i  virkelig  Metal-  og  Stenværdi). 

Oldnordisk  Museum .  4.500.000  - 

Etnografisk  Museum . 1.550.000  - 

Mønt-  og  Medaillesamlingen  .  1. 100. 000  - 

Antiksamlingen .  500.000  - 

Det  store  kgl.  Bibliothek .  6.050.000  - 

Universitetsbibliotheket .  1.500.000  - 

Zoologisk  Museum .  1. 000. 000  - 

Botanisk  Haves  Samlinger .  225.000  - 

Mineralogisk  Museum .  500.000  - 

De  lægevidenskabelige  Samlinger .  192.500  - 


Ialt  33.072.000  Kr. 

*)  Det  ^5  5  oprettede  Rigsraad  holdt  sine  Møder  i  Rigsdagens  Lokaler,  medens  det 
1854  skabte  midlertidige  Rigsraad  havde  haft  Lokale  i  Christian  VII’s  Palais’  Beletage 
(Riddersalen  og  Skilderigemakket.) 

Ogsaa  Rigsdagens  Lokaler  vare  i  mange  Henseender  uhensigtsmæssige,  og 
der  fremhævedes  navnlig  følgende  Mangler: 

»Landsthingssalen  har  saaledes  kun  enkelt  Etagehøjde,  og  som  Følge  deraf 
meget  mangelfulde  Luftforhold;  Pladsen,  som  oprindelig  var  beregnet  til  betyde¬ 
lig  færre  Medlemmer,  er  alt  for  ringe,  Tilhørernes  Adgang  altfor  begrænset.  End¬ 
videre  ere  Lysforholdene  meget  slette.  Ogsaa  Folkethingssalen  lider  af  ikke 
uvæsentlige  Brøst,  særlig  for  Tilhører-  og  Referentspladsernes  Vedkommende. 
Udvalgsværelsernes  Antal  er  altfor  ringe,  især  for  de  større  Udvalg,  og  i  endnu 
højere  Grad  savnes  der  Lokaler  til  større  Gruppemøder,  saavelsom  til  Medlem¬ 
mers  Samtaler  indbyrdes  eller  med  Fremmede,  eller  til  Enkeltarbejde.  Der  sav¬ 
nes  ligeledes  en  passende  Indretning  for  Post-,  Telegraf-  og  Telefonvæsen  til 
Medlemmernes  Brug.  Bogsamlingen  er  anbragt  under  meget  uheldige  Forhold 
og  savner  passende  Læseværelser.  Bureauet  trænger  i  høj  Grad  til  en  Udvidelse 
af  sine  Lokaler,  ligeledes  Statsrevisionen  og  alt,  hvad  der  staar  i  Forbindelse 
med  Trykkeriet. 

Der  er  kun  tænkt  paa  de  allernødvendigste  Bekvemmeligheder,  medens  der 
ikke  har  kunnet  tages  Hensyn  til  saa  vidt  muligt  at  bøde  paa  de  Savn,  som 
Folkets  Repræsentanter  maa  underkaste  sig,  naar  de  en  væsentlig  Del  af  Aaret 
skulle  tage  daglig  og  virksom  Del  i  Lovgivningsarbejdet.  Der  bør  saaledes  skaf¬ 
fes  bedre  og  rigeligere  Lejlighed  for  at  kunne  indtage  sine  Maaltider;  ikke  blot 
bør  hvert  Ting  have  sit  særskilte  Restaurationslokale,  men  saadanne  bør  ogsaa 
findes  for  Rigsdagens  Bestillingsmænd,  Bladreferenter  og  andre,  som  en  længere 
Tid  af  Dagen  skulle  færdes  i  Bygningen.  Der  maa  findes  rummelige  Garde¬ 
rober  samt  Toilet-  og  Aftrædelsesværelser  for  Medlemmerne  osv. 

Foruden  dette  mangler  det  nuværende  Lokale  en  passende  Sal  for  den 
samlede  Rigsdag,  saaledes  som  den  aarlig  aabnes  og  sluttes  og  under  visse  Be¬ 
tingelser  efter  Grundloven  kan  komme  til  at  forhandle.  En  saadan  Sal  vilde  i 
en  Rigsdagsbygning,  som  skulde  give  et  ydre  Billede  af  vor  Forfatnings  Grund¬ 
ordning,  udgøre  det  naturlige  Midtpunkt  i  hele  Anlæget,  og  særlig  for  de  fælles 
Lokaler,  medens  Thingenes  daglige  Forhandlingssale  atter  vilde  danne  Midtpunk¬ 
terne  for  deres  særskilte  Lokaler«. 

Under  saadanne  Forhold  var  det  nødvendigt,  at  Spørgsmaalet  om  en  For¬ 
bedring  i  samtlige  Institutioners  lokale  Forhold  maatte  kræve  en  Undersøgelse 
og  Løsning,  og  ved  kgl.  Resolution  af  io.  Juli  1879  nedsattes  da  under  A.  F. 
Kriegers  Forsæde  en  Kommission  til  at  afgive  »Betænkning  over  Spørgsmaalet 
om  Tilvejebringelsen  og  Omordningen  af  Bygninger  for  Rigsdagen,  Højesteret, 
Statens  Centraladministration,  Landets  offentlige  Samlinger  og  Retslokaler  i  Kjø- 
benhavn«,  i  hvilken  Kommission  som  bygningskyndige  Medlemmer  indtraadte 
Architekterne  J.  D.  Herholdt,  F.  Meldahl  og  J.  Th.  Zeltner. 

Spørgsmaalet  om  Retslokaler  i  Kjøbenhavn  blev  udskudt  af  Hensyn  til  den 
forestaaende  Ordning  af  Retsplejen,  og  Detaillen  af  Kommissionens  Arbejder  ligger 
for  en  overvejende  Del  udenfor  dette  Værks  Plan.  Det  maa  være  nok  her  at 
nævne,  at  H.  J.  Holm  udarbejdede  Skitseprojekter  til  et  nyt  kgl.  Bibliothek  paa 
Gyldenløves  Bastions  Grund  (Betænkningens  PI.  III),  at  J.  B.  Storck  udarbejdede 
et  lignende  Skitseprojekt  til  Museernes  og  Kunstssamlingernes  Anbringelse  i  en 
Bygning  paa  Rosenborg  Excercerplads’s  Grund,  og  at  F.  Meldahl  og  J.  Th.  Zelt¬ 
ner  udarbejdede  Skitser  til  Ministerie-  og  Arkivbygningernes  Omdannelse. 

Til  Slottet  tænkes  ingen  af  Samlingerne  henlagt,  idet  Kommissionen  herom 
udtaler : 

»Paa  dette  Sted  at  samle  store  Skatte  af  en  eller  anden  Art,  for  Kunst  eller 
Videnskab,  ud  over  hvad  allerede  nu  findes  der,  vilde  være  aldeles  uforsvarligt, 

da  en  Del  af  Slottet  i  alle  Tilfælde  bestandig  vil  blive  benyttet  til  Hoffester  og 
derved  frembyde  en  uberegnelig  Fare  for  Ildsvaade«. 

Slottet  selv  vilde  næppe  mere  »i  det  mindste  i  den  nærmeste  Tid  blive 
varigt  Residensslot,  og  det  vil  derfor  efter  vore  Forhold  altid  fremstille  sig  som 
en  naturlig  Tanke,  i  det  mindste  delvis  at  give  det  en  anden  Anvendelse«.  Kom¬ 
missionen  mente  derfor,  at  Slottet  og  Ministerialbygningernes  Plads  burde  reser¬ 
veres  for  de  øverste  Statsinstitutioner,  hvad  enten  man  saa  maatte  bestemme  sig 


FIG.  12.  PLAN  AF  SLOTSHOLMEN.  1 869. 


for  at  lade  Rigsdagen  blive  paa  Christiansborg  Slot,  eller  man  maatte  foretrække 
at  bygge  et  særligt  Rigsdagshus  paa  eller  i  umiddelbar  Nærhed  af  Ministerie¬ 
bygningernes  Grund,  og  saa  lade  Centraladministrationen  søge  Vederlag  i  en  Del 
af  Slottet. 

At  dette,  der  ikke  blot  var  opført  i  et  helt  andet  Øjemed,  men  ogsaa  for 
Fremtiden  vilde  vedblive  at  have  en  anden  Hovedbestemmelse,  ikke  ved  nogen 
rimelig  Omdannelse  vilde  kunne  bringe  til  at  svare  til  ideale  eller  blot  fuldt  be¬ 
rettigede  Fordringer  til  et  Rigsdaghus,  stod  vel  Kommissionen  klart,  men  paa 
den  anden  Side  ogsaa  de  Fordele  i  økonomisk  Henseende,  Rigdagens  Anbringelse 
her  vilde  medføre,  ligesom  ogsaa  den  Værdighed,  som  burde  være  udbredt 

over  Rigets  officielle  Residensslot  vilde  svækkes,  naar  allehaande  Kontorer  an¬ 
bragtes  der. 

Til  Rigsdagslokaler  paaregnedes  20000  Q  Al.  Gulvflade  (foruden  Mur* 


STUEETAGE. 

FIG.  13  —  14.  CHRISTIANSBORG  SLOT.  FORSLAG  TIL  FOLKETHINGSSAL.  ARCHITEKT  F.  MELDAHL. 

tykkelser,  Gange  og  Trapper),  og  den  fornødne  Udvidelse  af  de  forhaanden- 
værende  Lokaler  kunde  tilvejebringes  dels  i  Slottets  Kælder-,  Dame-  og  Mezza¬ 
nin-Etager,  dels  for  mere  underordnede  Lokaler  —  i  øverste  Etage  af  Staldfløjene 
paa  Ridebanens  Sydside.  En  saadan  Ordning  vilde  dog  aldrig  kunne  skaffe  hen- 

sigtsmæssigt  beliggende  Lokaler;  Afstandene  bleve  meget  store,  en  centralt  be- 
liggende  Sal  for  den  forenede  Rigsdag  maatte  man  paa  Forhaand  opgive,  og  de 
svære  Bygningsmasser  forværrede  i  høj  Grad  Lysforholdene  samt  vanskeliggjorde 
Konstruktionen  af  store  Forhandlingssale. 

Kommissionen  lod  da  udarbejde  Planer  til  Tilbygninger  enten  i  den  indre 
Slotsgaard  eller  ogsaa  i  Kavalergaarden  og  Prinds  Jørgens  Gaard  op  til  de  vest¬ 
lige  Løngangsbygninger,  et  Arrangement,  hvorved  der  ganske  vist  skaffedes  For- 
handlingssale  med  nedfaldende  Lys,  men  hvorom  Kommissionen  selv  maatte  ud¬ 
tale,  at  »i  architektonisk  Henseende  vil  det  meget  skade  Slottets  Udseende  ved 
at  bryde  de  store  og  rene  Forhold,  der  nu  udgjøre  dets  væsentligste  Skønhed«. 

F.  Meldahl  søgte  da  ogsaa  at  undgaa  dette  Skær  ved  at  anbringe  Lands- 
thinget  i  Folkethingets  Sal  og  at  skaffe  dette  Thing  en  ny  Sal  ved  en  Bygning 
mellem  Slottets  Nordfløj  og  Slotskirken  lænet  op  til  og  maskeret  af  den  nordre 
store  Kommunikationsbygning,  saaledes  som  det  fremgaar  af  Fig.  13  — 14.  Den 
halvcirkelformede  Sal  (1),  ved  hvis  ene  Side  findes  Ministerværelser  (2),  medens 
Garderobe  og  Toilet  (3)  findes  ved  den  anden  Side,  er  omgivet  af  en  Foyer  (4) 
med  Vinduer  ud  til  2  Lysgaarde.  Bureauet  (5)  og  Restaurationen  (é)  ere  an¬ 
bragte  i  Slottet  ligesom  en  Del  Forsamlings-  og  Bilokaler  (7),  medens  Resten  af 
disse  findes  i  den  nye  1  værfløj  over  mod  Slotskirken,  dels  i  Stueetagen,  dels  i 
Mezzaninen  (Fig.  13,  5),  hvor  der  ogsaa  findes  Kongeloge  (1),  reserverede  Lo¬ 
ger  (2),  Referentloger  (3)  og  Galleri  for  Publikum  (4). 

Endelig  udkastede  Kommissionen  et  Forslag  til  hele  Dame-  og  Mezzanin¬ 
etagens  Indretning  for  Rigsdagen  med  Bevarelse  af  Folkethingssalen  og  Tilveje¬ 
bringelsen  af  en  tidssvarende  Sal  for  Landsthinget  i  Fløjen  mod  Prinds  Jørgens 
Gaard.  De  herved  fornødne  mindre  Omdannelser  kunde  afholdes  af  det  ordinære 
Budget,  hvorimod  Landsthingssalens  Indretning  extraordinært  vilde  kræve  c. 
5000  Kr.,  og  der  maatte  ved  denne  Ordning  skaffes  Lokaler  for  Højesteret  en¬ 
ten  i  Christian  VIII’s  Palais  eller  ved  Køb  af  en  privat  Ejendom,  f.  Ex.  Schim- 
melmanns  Palais. 

Kommissionen  følte  dog,  at  enhver  saadan  Udvidelse  af  Rigsdagens  Lokaler 
ikke  kunde  føre  til  et  fuldt  tilfredsstillende  Resultat,  ja  endog  før  eller  senere 
igen  maatte  opgives,  og  Tanken  rettedes  da  paa  at  nøjes  med  mindre  Udvidelser, 
indtil  et  særligt  Rigsdagshus  kunde  skaffes  tilveje. 

For  et  saadant  Hus  kunde  der  skaffes  Plads  paa  Slotsholmen,  saavelsom  for 
Bibliothek  og  Museum,  naar  de  militære  Etablissementer  flyttedes  bort,  hvilket 
i  Forbindelse  med  Grundens  Brolægning  etc.,  vilde  koste  omtrent  4  Mili.  Kr.; 
men  afset  fra  den  Vandalisme,  det  vilde  være  at  ødelægge  en  Række  historisk 
betydningsfulde  Bygninger  —  var  og  blev  det  vel  tvivlsomt,  om  Fraflytningen 
kunde  naas.  Kommissionen  henpegede  derfor  paa  Prindsens  Palais,  hvis  Grund, 
forøget  med  en  Del  Nabogrunde,  kunde  give  en  god  Plads  for  et  Rigsdagshus, 
et  Bibliothek  eller  et  Museum,  selvfølgelig  ogsaa  her  med  Nedbrydelse  af  den 
smukke  gamle  Bygning.  Rosenborg  Excercerplads  var  ogsaa  en  brugbar  Grund, 
navnlig  for  en  Museumsbygning,  og  som  et  Par  andre  heldige  Grunde  nævntes 
Gyldenløves  Bastion  og  Pladsen  for  det  nuværende  Grønttorv,  subsidiært  Plad¬ 
serne  ved  Stormgades  Forlængelse,  Rosenborg  Frugthave  eller  Grunde  i  Østre 
Anlæg- 


—  xxx  — 


Bestemte  Forslag  til  disse  Bygningers  Placering  etc.  fremsattes  ej  af  Kom¬ 
missionen  ;  men  fra  nogle  Kommissionsmedlemmer  fremkom  betydningsfulde 
Udtalelser  om  Programmet  for  de  tre  Nybygninger,  saaledes  af  C.  W.  Bruun 
om  Bibliotheket,  af  J.  J.  A.  Worsaae  om  Museet  og  af  F.  Meldahl  om  Rigs¬ 
dagsbygningen,  ligesom  denne  sidste  og  J.  D.  Herholdt  fremsatte  forskellige 
tekniske  Bemærkninger  om  de  to  førstnævnte  Bygningsarbejder. 

Af  Udtalelserne  om  Rigsdagsbygningen  meddeles  følgende  Uddrag. 

Naar  man  nu  ser  hen  til  Udlandets  Repræsentationsbygninger,  da  viser  det  sig, 
at  man  overalt  har  erkendt,  at  disses  Beliggenhed,  Ydre  og  Indre  strax  burde 
svare  til  den  hele  Institutions  høje  Betydning  i  Nutidens  Samfundsliv.  Det,  at 
Folkets  lovgivende  Repræsentanter  her  samles  med  Statens  øverste  Funktionærer 
for  at  varetage  de  højeste  og  vigtigste  Spørgsmaal  i  et  Statssamfund,  har  overalt 
ført  til,  at  det  hele  har  faaet  et  Præg  af  den  Værdighed  og  Højhed,  som  Byg¬ 
ningskunsten  alene  kan  yde,  naar  den  bæres  frem  af  en  ideel  Fordring,  samtidig 
med,  at  man  stiller  saa  mange  Midler  til  dens  Raadighed,  at  den  i  rigt  Maal 
kan  faa  de  bildende  Kunsters  Medvirkning.  Man  ser  derfor,  at  Bygningsanlæg 
som  Parlamentshuset  i  London,  ligesom  Dogepaladset  i  Venedig,  have  faaet  den 
mest  fremtrædende  og  skønneste  Beliggenhed,  hvor  de  saa  at  sige  afspejle  deres 
Glans  i  det  Hav,  der  skabte  disse  frie  Staters  Storhed.  Ogsaa  Deputeretkamrene 
i  Paris,  Bryssel  og  Wien  have  faaet  en  skøn,  fremragende  Plads,  ligesom  man 
nu  ved  umaadelige  Ofre  tilstræber  noget  lignende  i  Berlin,  hvor  man  søger  at 
sætte  Bygningens  Beliggenhed  i  bestemt  Forhold  til  de  store  nationale  Minder, 
som  de  sidste  Decennier  have  affødt  for  det  tyske  Folk. 

Det  er  en  Selvfølge,  at  naar  Opgaven  faar  en  saa  monumental  Karakter,  vil 
Løsningen  let  medføre  adskillige  praktiske  Ulemper,  ifald  man  ikke  strax  er  sig 
dette  bevidst  og  ved  omhyggelige  Overvejelser  i  Tide  søger  at  bøde  derpaa. 
Det  skal  her  saaledes  nævnes,  at  den  Underbygning,  som  udfordres  ved  ethvert 
monumentalt  Anlæg,  let  kan  hidføre  den  store  Ulempe,  at  selve  Hovedetagen,  i 
hvilken  det  daglige  Forretningsliv  udfolder  sig,  kommer  til  at  ligge  saa  højt,  at 
Rigsdagens  Medlemmer  maa  stige  op  ad  40  å  50  Trin.  En  saadan  Mangel  paa- 
ankes  allerede  nu  ved  det  nye  Projekt  i  Berlin.  Vel  kunde  Indførelsen  af  Ele¬ 
vatorer  væsentlig  bøde  herpaa,  men  dette  er  meget  bekosteligt,  da  disse  Apparater, 
for  at  være  til  Nytte,  maatte  forefindes  paa  mange  Steder  i  Bygningen,  hvor  der 
saa  paa  hvert  Sted  atter  udfordres  særlige  Betjente.  Man  har  derfor  andensteds, 
f.  Ex.  i  Wien,  søgt  at  undgaa  dette  ved  at  kombinere  større  Rampeanlæg  med 
de  valgte  Facadeformer.  Herved  kommer  man  altsaa  ved  Hjælp  af  store  Skraa- 
planer  gradvis  op  til  Hovedetagens  Gulv,  og  man  har  da  i  Underbygningens 
Etage  anbragt  de  Lokaler,  der  udfordres  til  den  underordnede  Administration, 
Bolig  for  det  tjenende  Personale,  Varme-  og  Ventilationsindretninger  m.  m.,  for 
saa  i  Hovedetagen  at  samle  Alt,  hvad  der  til  Medlemmernes  Bekvemmelighed 
bør  ligge  Side  om  Side  med  deres  daglige  Færden  i  Bygningen.  Det  er  en 
Selvfølge,  at  Opgaven  simplificeres  overordentligt,  hvor  der  kun  findes  ét  Kam¬ 
mer,  som  i  Berlin,  thi  herved  lettes  den  symmetriske  Anordning,  som  ethvert 
architektonisk  Projekt  fordrer.  Er  Opgaven  derimod  den  at  skafte  Plads  til  to 
Kamre,  som  hos  os,  og  det  Kamre  af  væsentlig  forskellig  Størrelse,  da  stige 
Vanskelighederne  baade  med  Hensyn  til  Distributionen  og  med  Hensyn  til  Faca¬ 
den.  Man  har  diskuteret  Spørgsmaalet  om,  hvorvidt  det  er  rigtigt,  at  de  to 
Kamre  have  to  særskilte  Bygninger,  som  i  Paris,  men  man  synes  overalt  at  have 
erkendt,  at  der  ved  at  have  begge  Kamrene  samlede  i  én  Bygning  ikke  blot 
skabes  en  lettere  og  mere  økonomisk  Forretningsgang,  men  ogsaa  hidføres  et  i 
politisk  Henseende  nyttigt  Samliv  imellem  de  ledende  Personer  og  Grupper.  Den 
daglige  Færden  afføder  Berøringer,  tilfældige  Møder,  hvorved  mange  Vanskelig¬ 
heder  undgaas  eller  udjævnes.  Det  Arbejde,  der  ofte  samtidig  skal  ydes  af  Mi- 

nistrene  i  de  to  Thing  og  af  Rigsdagens  Formænd,  samt  Forholdet  imellem  disses 
Bureauer  kræver  ogsaa,  at  Afstanden  imellem  de  to  Hovedafdelinger  ikke  bliver 
større  end  nødvendig. 

Fastholdes  altsaa  den  Fordring,  at  begge  Thingene  skulle  samles  i  én  Byg- 
ning,  da  medfører  dette,  at  en  stor  Række  Lokaliteter  kunne  blive  fælles  for 
dem  begge,  saasom  Hovedindgang,  Underkjørsel,  Vestibule,  Hovedtrappe,  (ved 
hvilken  man  kan  nøjes  med  én  Portn erbolig),  fælles  Post,  Telegraf,  Telefon  og 
Inspektion.  I  den  egentlige  Forretningsetage  kunne  endvidere  nogle  af  Forsam¬ 
lingsrummene,  Restaurationslokaler  og  Bibliothek  være  fælles,  medens  man  i  den 
underliggende  Etage  kan  lægge  Trykkeriet  med  dets  Lokaliteter  for  Faktorer, 
Sættere,  Korrektører,  Bude  m.  m.  samt  Pakrum,  fremdeles  Alt  hvad  der  vedrører 
fælles  Varme-  og  Ventilationsindretninger,  Brændseloplag,  Køkken  samt  Bolig 
for  Restauratøren  og  hans  Personale  og  alle  underordnede  Funktionærer.  Ende¬ 
lig  kan  den  ældre  Del  af  Arkivet  faa  sin  Plads  her.  I  Følge  vor  Forfatning 
maa  endvidere  Fællesskabet  udstrækkes  til  i  Hovedetagen  at  omfatte  en  Sal  for 
den  forenede  Rigsdag.  Skal  man  nemlig  ikke  som  hidtil  nøjes  med  en  af  Thin- 
genes  Sale  til  Fællesmøder,  da  maa  der  indrettes  et  saadant  festligt  stort  Rum, 
og  man  kan  da  som  i  Wien  og  nu  i  Berlin  lægge  dette  Pragtrum  saaledes,  at 
det  til  daglig  Brug  bliver  et  Slags  neutralt  Centralrum  for  de  mange  øvrige  Fæl¬ 
leslokaler,  som  i  Ovenstaaende  ere  nævnte.  Herved  opnaar  man  i  disse  sidste 
at  faa  de  Biværelser,  som  i  paakommende  Tilfælde  vilde  udkræves  omkring  og 
i  Forbindelse  med  den  store  Sal  for  den  forenede  Rigsdag. 

Gaar  man  dernæst  over  til  de  særlige  Lokaler  til  de  tvende  Thing,  da  maa 
der  først  findes  de  for  hvert  Thing  fornødne  Garderober  med  Skab  for  hvert 
Medlem,  med  vedliggende  Toilet-  og  Aftrædelsesværelse,  alt  dette  ved  Siden  af 
det  Lokale,  hvor  Afdelingsbetjentene  opholde  sig,  og  hvor  der  i  Nærheden  haves 
et  Antal  Taleværelser,  til  hvilke  de  kunne  søge  hen,  der  ønske  Samtale  med 
et  af  Rigsdagens  Medlemmer.  I  Nærheden  maa  ligeledes  findes  Adgang  til  Thin- 
genes  Bureauer  med  deres  Forværelser,  Kassererkontor,  Værelse  for  Kontorchef 
eller  Bureauchef,  der  atter  maa  staa  i  nær  og  bekvem  Forbindelse  med  Lokalerne 
for  de  enkelte  Things  Formænd.  Hver  Formand  bør  have  et  Forværelse,  et  Par 
Taleværelser  og  et  Arbejdsværelse  samt  Toilet,  Alt  udstyret  paa  en  saa  smuk 
Maade,  som  disse  Embedsmænds  høje  Stilling  kræver  det.  I  passende  Nærhed 
maa  der  dernæst  være  Værelser  for  Viceformændene  med  vedliggende  Forværelser. 
Det  er  en  Selvfølge,  at  Formændenes  og  Viceformændenes  Værelser  maa  ligge  tæt 
ved  de  store  Mødesale  og  være  let  tilgængelige  for  Medlemmer  og  Ministre. 

Er  Spørgsmaal,  som  kan  volde  Vanskeligheder,  er,  hvorvidt  vedkommende 
Formand  skal  have  Familiebolig  i  selve  Bygningen  eller  i  Tilbygninget,  der  staa 
i  umiddelbar  Forbindelse  med  denne.  Thi  skulle  disse  Bygninger  være  saaledes 
indrettede,  at  Vedkommende,  foruden  at  føre  et  hyggeligt  Familieliv,  tillige  skal 
kunne  føre  det  selskabelige  Liv,  som  hans  Stilling  kan  kræve,  saa  maa  der  ved 
Siden  af  en  saadan  Bolig  lægges  større  Selskabsrum,  hvilket,  naar  dette  skal  gen¬ 
nemføres  for  tvende  Formænd,  i  høj  Grad  komplicerer  Opgaven.  Fordringen 
har  imidlertid  sin  store  Berettigelse,  hvor  Formændene  ikke  ere  valgte  blandt  de 
bosiddende  Mænd  paa  Stedet.  Vanskeligheden  opstaar  navnlig  ved  at  skulle 
skaffe  en  hyggelig  Familiebolig  tilveje  midt  imellem  den  Række  store  og  for¬ 
skelligartede  Rum,  der  optage  en  Rigsdagsbygning.  Familielivet  fordrer  her 
særlig  Indgang,  Trapper,  Køkken,  Tyenderum  og  Udenomslejlighed,  som  det 
ikke  er  let  at  skaffe  tilveje,  og  det  er  vel  ogsaa  disse  Vanskeligheder,  som  næ¬ 
sten  overalt  i  Udlandet  have  ført  til,  at  man  har  opgivet  den  Fordring  at  have 
Boligen  i  selve  Rigdagsbygningen.  I  Paris  har  man  derfor  lagt  denne  Bolig  i  en 
Bygning,  der  ligger  ved  Siden  af  Deputeretkammeret. 

Iblandt  de  særlige  Lokaler  for  hvert  Thing  er  det  navnlig  den  hensigtsmæs¬ 
sige  Indretning  af  de  store  Forsamlingssale,  som  frembyder  de  største  Vanskelig¬ 
heder.  I  første  Række  staar  de  akustiske  Fordringer.  Dette  Hensyn  har  overalt 

ført  til  Forsøg  paa  at  dæmpe  Larmen  udefra,  enten  ved  at  skaffe  Omgivelser, 
hvor  Færdselen  ikke  kunde  foraarsage  Støj,  eller  ved  at  lægge  Færdselslinierne  i 
større  Afstand,  eller  ved  at  bedække  disse  med  lyddæmpende  Materiale,  eller 
endelig  ogsaa  ved  at  lægge  Lokalet  langt  tilbage  i  Bygningen  og  omgive  det 
med  tæppebelagte  Korridorer.  Selve  Salen  gjøres  ikke  større  end  højst  nødven¬ 
dig  og  særlig  ikke  for  høj,  ligesom  man  ogsaa  undgaar  at  gjøre  Logerne  i  Væg¬ 
gen  for  dybe,  da  disse  sluge  Lyden.  Alle  disse  Hensyn  tages  selvfølgelig  især  der, 
hvor  Medlemstallet  er  stort,  thi  det  drejer  sig  jo  ikke  blot  om,  at  Medlemmerne 
og  Formanden  kunne  høre,  hvad  der  siges,  men  Stenografer,  Referenter  og  Til¬ 
hørere  skulle  ogsaa  kunne  høre  godt,  og  denne  Fordring  bliver  særlig  vanskelig 
at  tilfredsstille  der,  hvor  det  enkelte  Medlem  har  Ret  til  at  tale  fra  sin  Plads. 
Det  er  nemlig  langt  lettere,  naar  man  som  i  Paris,  Wien  og  Bryssel  kan  ordne 

det  Hele  efter  en  Talerstol,  som  staar  foran  Formanden.  I  Udlandet  —  baade 

i  foreliggende  Projekter  og  i  dem,  dér  ere  komne  til  Udførelse  —  synes  den 
halvrunde  Form  at  være  den  herskende  overalt,  hvor  der  tales  fra  en  Talerstol, 
hvorimod  Kvadratformen  og  den  rektangulære  Form,  og  disse  tvende  Former 
med  brudte  Hjørner,  synes  at  være  tjenlige,  hvor  der  tales  fra  Pladsen.  — 
(I  Christiania  er  dog  den  halvrunde  Form  valgt,  skønt  man  her  taler  fra  Plad¬ 
sen).  —  Overalt  har  man  dog  for  at  indskrænke  Rumstørrelserne  maattet  tilmaale 
Medlemmerne  en  forholdsvis  ringe  Plads  med  smalle  Tilgangspassager.  Fheo- 
philus  Hansen  giver  saaledes  i  Wien  til  Bord  og  Siddeplads  42  Tommer  i 

Dybden  og  1  Alen  i  Bredden,  men  Enhver  vil  indse,  at  der  behøves  større 

Rum,  naar  der  tales  fra  Siddepladsen,  da  Taleren  maa  have  fri  Plads  til  sin  Ge¬ 
stus,  naar  han  rejser  sig.  Da  enhver  Taler  maa  kunne  ses  baade  af  Forman¬ 
den  og  af  alle  Medlemmer,  Referenter  og  Tilhørere,  saa  hidfører  dette  en  am- 
fitheatralsk  Opstilling.  Hansen  angiver  denne  Stigning  til  1:10. 

Da  ingen  maa  generes  af  Lyset,  hverken  Formanden,  idet  han  ser  ud  over 
Medlemmerne,  eller  disse,  naar  de  saa  hen  paa  Formanden,  har  man  overalt  enten 
anordnet  meget  højt  anbragte  Sidevinduer,  eller  nedfaldende  Lys,  naturligt  eller 
kunstigt. 

Formandens  og  Sekretærernes  Pladser  ere  løftede  saa  meget,  at  de  kunne 
have  frit  Overblik  over  Forsamlingen,  hvis  nærmeste  Rækker  altid  ere  noget 
fjernede  fra  dem:  dette  giver  Plads  til  Rigsdagens  Stenografer  umiddelbar  neden¬ 
for  Formanden.  Stenograferne  maa  have  en  bekvem  Udgang,  hvor  de,  uden  at 
genere  Medlemmerne,  kunne  færdes  til  og  fra  den  Række  Arbejdsværelser,  som 
ere  tildelte  dem  i  Nærheden,  enten  i  en  lidt  lavere  liggende  Etage  eller  i  samme 
Gulvhøjde  som  Salen. 

Ministrene  faa  Plads  som  hos  os  i  de  forreste  Rækker,  dog  saaledes  hen  til 
den  ene  Side,  at  de,  naar  de  tale,  saavidt  mulig  ikke  vende  Ryggen  til  Nogen 
i  Forsamlingen.  Det  at  Ministerpladserne  findes  umiddelbart  ved  den  Deri',  som 
fører  ind  til  Ministerværelserne,  der  ligge  Side  om  Side  med  Salen,  noget  der 
gjør  det  muligt  for  en  Minister  at  lade  Døren  staa  paa  Klem  og  høre,  hvad  der 
foregaar  i  Salen  under  en  Debat,  samtidig  med  at  han  konfererer  med  dem, 
der  søge  ham  eller  som  han  kalder  til  sig  og  som  ikke  selv  tør  betræde  Sa¬ 
len,  er  en  heldig  Ordning,  som  ikke  kendes  andre  Steder.  Korridorvæsenet 
udenom  Salen  hidfører  her  en  Adskillelse,  der  paa  dette  ligesom  paa  flere  andre 
Omraader  ikke  er  heldig;  Ministrene  have  vel  de  fornødne  Værelser  med  For¬ 
værelser  og  Aftrædelsesrum  saa  nær  ved  Salen  som  muligt,  men  dog  altid  i  no¬ 
gen  Afstand  fra  Salen. 

Hensynet  til  at  Medlemmerne  ikke  bør  generes  i  deres  Samtale  og  Færden 
ved  at  have  Tilhørerne:  Publikum,  Bladreferenter,  Diplomater  og  de  ministerielle 
Embedsmænd,  der  alle  have  deres  særlige  Logeafdelinger,  altfor  tæt  paa  sig,  har 
ført  til,  at  man  har  løftet  disse  Tilhørerpladser  i  passende  Højde  over  Gulvet. 
De  ere  fordelte  rundt  om  Salen  ved  Siden  af  hverandre;  alle  have  særlige  Ind¬ 
gange,  Trapper,  Garderober  og  Aftrædelsesrum.  At  Kongehusets  Loge  og  Kava- 

lerloge  med  tilhørende  Forværelse  overalt  har  faaet  en  Plads,  der  tilsteder  det 
frieste  Overblik  over  hele  Salen,  er  en  Selvfølge.  I  Bygninger,  hvor  der  er  to 
Thing,  anordnes  der  særlige  let  tilgængelige  Pladser  for  de  Medlemmer  af  det 
det  andet  Thing,  som  maatte  ønske  at  overvære  Forhandlingerne,  foruden  at  For¬ 
manden  har  sin  egen  Loge.  Naar  man  fremdeles  erindrer,  at  Afdelingen  for 
Publikum  bestaar  af  reserverede  Pladser  (Afdeling  for  Damer)  foruden  de  frit 
tilgængelige  Pladser,  at  begge  have  egne  Garderober,  Trappe  og  Indgang  med 
Vestibule,  hvor  Billetuddelingen  kan  finde  Sted,  at  der  ved  Bladenes  Referent¬ 
loge  i  umiddelbar  Forbindelse  med  denne  eller  tæt  ved  er  et  Antal  Arbejds¬ 
værelser  med  Forværelse  for  Bude,  Garderobe  og  Aftrædelsesrum,  at  de  mini¬ 
sterielle  Embedsmænd  fra  deres  Loge  have  saadan  Forbindelse,  at  de  med  Let¬ 
hed  kunne  komme  ned  til  personlig  Forhandling  med  Ministeren,  og  at  Konge¬ 
huset  ligeledes  har  sin  egen  Indgang  med  Trappe,  som  uhindret  fører  op  til  den 
ved  Logen  liggende  Salon  —  og  at  alle  disse  Forhold  ere  ordnede  paa  en  saa¬ 
dan  Maade,  at  enhver  Til-  og  Bortgang  samt  Færden  i  disse  Lokaler  kan  finde 
Sted,  uden  at  man  derved  kommer  ind  i  de  Lokaliteter,  som  udelukkende  ere 
bestemte  til  Brug  for  Rigsdagens  Medlemmer,  saa  vil  man  se,  at  der  her  altid 
kommer  tii  foreligge  en  meget  kompliceret  Opgave. 

Gaar  man  derefter  over  til  de  øvrige  Lokaliteter,  som  udfordres  til  de  for¬ 
skellige  Ting,  da  vil  man  finde,  at  man  overalt  paa  Kontinentet  har  givet  Fi¬ 
nansudvalget  særlige  Lokaler:  et  større  Forsamlingsværelse  med  tilstødende  For¬ 
værelse  og  1  aleværelser  for  dem,  der  søge  Forhandling  med  enkelte  Medlemmer 
under  Udvalgenes  Møder,  samt  et  særligt  Værelse  for  Formanden  og  et  for  Ord¬ 
føreren.  Endvidere  er  der  overalt  sørget  for  et  passende  Antal  Forsamlings¬ 
værelser,  større  og  mindre,  hvor  de  forskellige  Partigrupper  kunne  møde  til 
fælles  Forhandling.  Der  findes  endvidere  et  passende  Antal  Komiteværelser,  samt 
et  Antal  Enkeltværelser  for  de  Medlemmer,  der  som  Formænd,  Sekretærer  eller 
Ordførere  i  Udvalgene  ønske  at  arbejde  uforstyrret  i  Rigsdagen.  Hvor  der  er 
Fællesudv algsinstitution ,  er  der  et  særligt  Lokale  hertil  med  vedliggende  For¬ 
værelse.  Alle  de  nævnte  Lokaler  ligesom  Bureauet,  Bibliotheket,  Arkivet,  Post 
Telegraf,  Telefon,  Læseværelse,  Konversationsværelse  og  Restaurationslokale, 
Garderobe,  Toiletværelse  m.  m.  findes  i  en  og  samme  Etage;  Bibliothek  med 
Læsesal,  Bibliothekarens  Værelse  og  Arbejdsværelset  har  man  nogle  Steder  i  en 
anden  Etage,  naar  det  fornødne  Haandbibliothek  fordeles  i  de  forskellige  Rum 
rundt  om  i  Bygningen,  hvor  det  behøves.  —  I  Wien  har  man  Udvalgsværelser 
m.  m.  i  den  nederste  Etage.  —  [Skal  der,  som  hos  os,  skaffes  Plads  til  en  Stats¬ 
revision,  da  maa  dertil  henlægges  et  Forværelse,  fælles  Forsamlingsværelse,  Værelse 
til  Sekretæren  med  vedliggende  Arkiv  og  et  Værelse  til  hver  at  Statsrevisorerne]. 
Hvor  Inspektørposten  ikke  kombineres  med  Bureauchefens  Embede,  er  der  end¬ 
videre  »Plads  til  disse  tvende  Embedsmænds  Familieboliger;  disse  har  man  da 
indrettet  i  den  nederste  Etage. 

Overalt  i  Udlandet  har  man  udstyret  alle  de  store  fremtrædende  Rum,  som 
f.  Ex.  Fællesforsamlingssalene,  Hovedtrappen  o.  s.  fr.  ved  Hjælp  af  den  bildende 
Kunst,  saa  at  det  Hele  gjør  et  festligt  Indtryk.  I  de  store  Sale  ses  Fremstil¬ 
linger  af  vigtige,  historiske  Begivenheder,  som  staa  i  Forhold  til  det  nationale  og 
repræsentative  Liv.  Portræter  og  Buster  af  fremragende  politiske  Personligheder 
pryde  Lokalerne,  og  de  Rum,  som  snarest  skulle  tjene  til  Sammenkomst  og  Sam¬ 
tale,  saasom  Læseværelserne  med  tilstødende  Skriveværelser  for  øjeblikkelig  Pri¬ 
vatkorrespondance  samt  Restaurationslokalet  og  de  tilstødende  Rygeværelser ' —  (I 
Paris  staar  dette  i  Forbindelse  med  et  lille  Terrasseanlæg,  saa  at  man  kan  op¬ 
holde  sig  i  det  Fri).  —  har  man  stræbt  at  give  al  den  Hygge,  Luft  og  Lys,  som 
udfordres,  for  ligesom  at  bøde  noget  paa  de  mange  Afsavn,  som  "føles,  naar 

man  paa  alvorsfuld  Maade  vil  ofre  sig  for  det  offentlige  Liv.  Det  er  en  Selv¬ 
følge,  at  alle  Lokaler  ere  lyse  og  saaledes  opvarmede  og  ventilerede,  at  der  ikke 

spores  noget  til  Træk  eller  til  det  fine,  tilsmudsende  Støv,  som  altid  opstaar  der, 

hvor  den  opvarmede  Luft  er  bleven  ført  forbi  for  stærkt  ophedede  Overflader. 
Den  bøje  Temperatur,  som  saa  let  hidføres  ved  den  kunstige  Belysning,  har  man 
haft  meget  ondt  ved  at  bekæmpe,  men  den  nyere  Tids  elektriske  Belysning  vil 
lettere  hjælpe  ud  over  denne  Vanskelighed.  —  (Det  er  en  Selvfølge,  at  man  ved 
Udførelsen  af  disse  Bygninger  i  Udlandet  har  fordret  det  Ypperste,  som  Haand- 
værket  var  i  Stand  til  at  yde).  — 

Kommissionens  Indstilling  af  24.  September  1883  gik  da  ud  paa,  at 
der  blev  truffet  alle  tjenlige  Foranstaltninger  til  Afværgelse  af  den  mest  over¬ 
hængende  Brandfare  for  Statens  Museer  og  Samlinger,  og  at  Spørgsmaalene  om 
Tilvejebringelsen  af  de  før  nævnte  tre  store  Nybygninger  toges  op  til  speciel 


F1G.  15.  CHRISTIANSBORG  SLOTS  BRAND  1884.  EFTER  RADERING  AF  J.  L.  LUBSCHITZ. 

Bearbejdelse  ved  særlige  Kommissioner,  samt  endelig,  som  en  Opgave,  der  hur¬ 
tigt  kunde  og  burde  løses,  at  Centraladministrationens  og  Arkivvæsenets  Lokaler 
paa  Slotsholmen  udvidedes  og  omdannedes  efter  de  i  Betænkningen  fremsatte 
Forslag.' 

Ligesom  dette  eneste  positive  Bygningsforslag  endnu  ligger  urørt  hen,  fik 
Kommissionens  øvrige  Arbejde  foreløbig  ingen  praktiske  Følger,  idet  Christians¬ 
borg  Slots  ulykkelige  Brand  den  3.  Oktober  1884  borttog  et  af  de  Grundlag, 
hvorpaa  Overvejelserne  havde  været  baserede,  og  kaldte  nye  Planer  og  Forslag 
frem. 

Hvad  der  tabtes  hin  Efteraarsnat  kan  kun  delvis  opgøres  i  Penge,  saaledes 
ikke  det  kunst-  og  kulturhistoriske  Tab  ved  Ødelæggelsen  af  Slottets  indre  Ind¬ 
retning  og  Montering,  ved  den  Skade,  Maleri-  og  Skulptursamlingerne  led  og 
ved,  at  Dele  af  Højesterets,  Kabinetssekretariatets  og  Ordenskapitlets  Arkiver 
brændte;  men  ogsaa  det  Tab,  der  rent  materielt  kunde  beregnes,  var  stort 
nok.  Der  opgives  saaledes  som  brændt  eller  ødelagt  følgende  Værdier: 

Slottet . 

»  Øre. 

De  fire  Kommunikationsbygninger  .  .  . 

» 

Slotskirken . 

4  - 

Ridehus  og  Vognremise . 

1.158  - 

24  - 

Slottets  Brandredskaber . 

» 

Møbler  og  Inventarium  paa  Slottet  .  . 

38  [.108  - 

» 

Højesterets  Bohave  og  Bøger . 

2.000  - 

» 

Sølvkamrets  Guldtøj . 

8  - 

75  - 

—  Sølvtøj . 

2.221 

25  - 

—  Porcellæn . 

9.543  - 

» 

Dækketøj,  Linned  og  Sengetøj . 

16.200 

» 

Køkkeninventarium . 

146 

/> 

Vinkælderinventarium  . 

430  - 

» 

altsaa  81/2  Millioner  Kroner,  og  Listen  er  endda  næppe  udtømmende. 

Det  er  ret  naturligt,  at  dette  store  Landetab  satte  Fart  i  Spørgsmaalet  om 
Nybygninger  for  vore  Samlinger,  hvoraf  Malerisamlingen  nu  var  hjemløs  ligesom 
Rigsdagen.  Der  blev  da  ogsaa  rundt  om  i  Statsbygninger  og  Slotte  truffet  be¬ 
tydelige  Sikkerhedsforanstaltninger;  Brandmure  og  Jerndøre  anbragtes,  Vandled¬ 
ninger  indlagdes,  ved  Prindsens  Palais  indkøbtes  en  Række  Naboejendomme,  for 
at  Brandfaren  kunde  formindskes,  etc.,  og  nogle  Samlinger  have  faaet  eller  faa 
nu  tidsvarende  Bygninger.  Meget  staar  dog  endnu  tilbage,  og  navnlig  Sagen  om 
Christiansborg  Slots  Genopførelse  som  Kongebolig  og  Rigsdagshus  fik  en  lang  og 
lidet  lystelig  Forhistorie. 

III. 

THEOPHILUS  HANSENS  BYGNINGSPROJEKTER. 

Straks  efter  Slotsbranden  maatte  der  skaffes  Lokaler  til  de  husvilde  Institu¬ 
tioner.  Rigsdagen  fik  som  bekendt  Lokale  i  Fredericiagades  Kaserne,  det  i  Fre¬ 
derik  IV’s  Tid  af  W.  F.  v.  Platen  opførte  Operahus,  Højesteret  flyttede  ud  i 
Bredgade  i  Kong  Georgs  Palais  (opført  for  J.  H.  Bernstorff  af  J.  G.  Rosenberg*), 
og  Fest-  samt  Gæstelokaler  for  Kongehuset  tilvejebragtes  nødtørftigt  i  det  af 
N.  Eigtved  for  Grev  A.  G.  Moltke  byggede,  Christian  VII’s  Palais,  som  Uden¬ 
rigsministeriet  maatte  rømme  og  ombytte  med  Christian  VIII’s  Palais.  Maleri¬ 
samlingen  magasineredes  foreløbig  og  ophængtes  senere  delvis  i  den  af  Alb.  Jen¬ 
sen  opførte  Udstillingsbygning  ved  Charlottenborg. 

Det  var  dog  kun  en  Nødhjælp;  der  maatte  nu  skaffes  en  ny  Kunstmuseums¬ 
bygning  og  tænkes  paa  en  ny,  værdig  Bolig  for  Konge,  Rigsdag  og  Højesteret, 
og  da  ganske  naturligt  med  Benyttelse  af  Christiansborg  Slot,  den  gamle  histo¬ 
riske  Plet,  hvorfra  først  Kjøbenhavn,  siden  hele  Riget  havde  været  styret,  hvor 
saavel  Arvehyldingen  1 66 1 ,  som  Folketoget  1848  havde  fundet  Sted,  hvor  Grund¬ 
loven  var  givet,  og  hvor  hele  vort  konstitutionelle  Statsliv  havde  udfoldet  sig. 

Ministeriet  for  Kirke-  og  Undervisningsvæsenet  fik  da  det  Hverv  at  skaffe  en 

*)  Se  »Architekten«.  B.  IV  A,  P.  236 — 37. 

ny  Kunstmuseumsbygning,  der  først  tænktes  opført  i  Rosenborg  Frugthave,  men 
omsider  fik  Plads  ved  Sølvgadens  Forlængelse,  hvor  Maleri-  Skulptur-  og  Kobber¬ 
stiksamlingerne  siden  1896  have  faaet  et  Hjem  i  den  af  J.  V.  Dahlerup  og  G.  W. 
Møller  opførte  Bvgning*).  Den  langt  større  og  under  de  daværende  politiske 
Forhold  langt  vanskeligere  Opgave  at  tilvejebringe  Lokaler  for  Kongehus,  Rigs¬ 
dag  og  Højesteret,  tilfaldt  Indenrigsministeriet. 

I  den  Aaret  forud  afgivne  Kommissionsbetænkning  havde  man  jo  Grundlag 
nok  til  et  Program  for  Rigsdagens  Lokaler,  i  Planerne  over  det  afbrændte  Slot 
til  Program  for  Kongebolig  og  Højesteret,  og  man  har  sikkert  troet  at  kunne 
komme  udenom  Konkurrence  og  undgaa  at  lægge  sig  ud  med  de  hjemlige  Ar- 
chitekter  af  forskellige  Skoler  ved  at  tilkalde  en  dansk  Architekt,  der  stod  uden- 


FIG.  l6.  CHRISTIANSBORG  SLOT  EFTER  BRANDEN. 


for  Partierne  og  i  Udlandet  havde  erhvervet  sig  et  berømt  Kunstnernavn,  Theo- 
philus  Hansen**). 

Theophilus  Hansen,  en  yngre  Broder  til  Hans  Christian  Hansen,  var  født 
i  trange  Kaar  her  i  Kjøbenhavn  13.  Juli  1813  og  havde  først  gaaet  i  den  kjøben- 
havnske  Borgerdydskole***),  hvor  Broderen  var  Lærer,  og  senere  lært  Architek- 
tur  dels  under  dennes,  dels  under  G.  F.  Hetsch’s  Vejledning.  1838  var  han 
efter  den  ældre  Broders  Opfordring  kommet  til  Grækenland,  hvor  han  bl.  andet 

*)  Se  Teknisk  Forenings  Tidsskrift.  B  17.  P.  75. 

**)  Ved  Udarbejdelsen  af  dette  Afsnit  er  foruden  Rigsdagstidende  og  andre  officielle 
Kilder  benyttet  G.  Niemann  og  F.  von  Feldeggs  Værk  »Theophilus  Hansen  und  seine 
Werke«,  Wien  1893,  samt  Kunstnerens  egne  i  Kunstakademiets  Bibliothek  bevarede  Papirer. 

***)  5.8.1885  skriver  Hansen  i  sin  Dagbog:  »...  gjorde  jeg  Bekjendtskab  med  den 
afdøde  Professor  Nielsens  Datter,  hvad  der  i  høj  Grad  interesserede  mig,  da  jeg  var  gaaet 
ud  af  hendes  Faders  Borgerdydskole.« 

opførte  Observatoriet  i  Athen  og  virkede  derefter  —  dog  med  stadigt  Arbejde  i 
Athen  — -  i  Donaustaden  Wien,  en  By,  hvori  hans  første  store  Arbejde,  Vaaben- 
musæet,  fulgtes  af  en  Række  andre  Arbejder,  hvor  han  blev  Professor  ved  Kunst¬ 
akademiet,  Overbygningsraad,  Friherre  etc.,  og  hvor  han  endelig  byggede  en 
monumental  Rigsdagsbygning.  Det  var  ret  tilfældige  Forhold,  der  havde  gjort, 
at  Hansens  Studierejse  blev  til  et  stadigt  Ophold  i  Udlandet  og  at  hans  Arbejds¬ 
kraft,  der  i  Ungdommen  for  en  stor  Del  havde  været  viet  det  danske  Kunst- 
haandværk,  ej  fremdeles  kom  Fædrelandet  tilgode.  Dette  havde  han  dog  ikke 
glemt;  hans  ældre  Broder  var  jo  vendt  hjem  og  virkede  her  i  Landet  ( —  Kom¬ 
munehospitalet,  Observatoriet,  zoologisk  Museum  etc.  — ),  og  han  blev  navnlig 
efter  Hetsch’s  Død  Bindeleddet  mellem  Danmark  og  Hansen;  flere  Gange  besøgte 
denne  Kjøbenhavn,  og  enhver  Dansk,  der  kom  til  Wien,  særlig  en  dansk  Kunst¬ 
ner,  var  velkommen  Gæst  hos  ham,  der  selv  som  gammel  Mand  var  Fyr  og 
Flamme,  naar  der  blev  Tale  om  Kunst;  den  talte  han  ret  af  Hjertet  om,  ogsaa 
gerne  —  med  lignende  barnlig  Glæde  som  H.  C.  Andersen  —  om  sine  egne 
Kunstværker.  Sin  Berømmelse  havde  han  faaet  i  Udlandet,  men  han  vilde  meget 
gerne  ogsaa  sætte  sig  et  Minde  i  Fædrelandet,  kun  et  eneste  Bygningsværk,  der 
kunde  bære  hans  Navn.  Han  skal  saaledes  have  udarbejdet  og  indsendt  et  Ud¬ 
kast  til  Udstillingsbygningen  ved  Charlottenborg,  og,  da  der  nu  kom  en  officiel 
Kaldelse,  tog  den  7iaarige  »Jiingling«  med  Begejstring  mod  Opgaven  og  rejste 
strax  til  Kjøbenhavn. 

Helt  uforberedt  var  han  maaske  ej.  Rigsdagens  Bureauchef,  D.  Dessau, 
havde  samme  Sommer  været  i  Wien,  besøgt  Hansen  og  under  dennes  Vejled¬ 
ning  beseet  den  nye  Rigsdagsbygning,  som  han  i  høj  Grad  beundrede,  ej  alene 
som  Kunstværk,  men  ogsaa  for  »den  mageløse  praktiske  Maade,  hvorpaa  alt  er 
indrettet,  hvilket  sidste  jeg  mener  at  have  nogen  Forstand  paa.«  Han  sendte 
6.  August  1884  Hansen  et  Exemplar  af  den  kort  forud  afgivne  Kommissions¬ 
betænkning  og  skriver  derhos: 

»De  vil  derfor  ikke  finde  det  forunderligt,  om  det  er  mit  inderlige  Ønske, 
at  vi  snart  her  maatte  faa  en  til  vore  Forhold  svarende,  lignende  Rigsdagsbyg¬ 
ning,  hvortil  vi  høilig  trænge,  og  at  det  maatte  blive  Dem,  der  kom  til  at  "ud¬ 
føre  den;  thi  vi  ville  da,  derom  er  jeg  fuldt  overbevist,  faa  en  smuk  og  prak¬ 
tisk  indrettet  Bygning,  der  tillige  vilde  staa  som  et  skjønt  Minde  om  en  berømt 
Landsmand,  der  har  udbredt  Danmarks  Navn  i  Udlandet.« 

Vel  samtidig  har  Dessau  afsendt  en  af  ham  skrevet  Oversigt  over  de  for¬ 
nødne  Lokaler  for  Rigsdagen,  og  det  er  ikke  usandsynligt,  at  Hansen  med  sin 
store  Arbejdsevne  og  Arbejdstrang,  sin  Begejstring  for  hver  ny  Opgave,  der  kom 
for,  strax  har  taget  fat  paa  Arbejdet. 

Nu,  da  han  efter  Branden  kom  til  Kjøbenhavn,  var  jo  Opgaven  at  skaffe 
Plads  til  alle  de  ved  Branden  hjemløse  Institutioner  og  som  Hovedopgave  Op¬ 
førelsen  af  en  til  Nutidens  Forhold  svarende  Kongeborg.  Kunde  denne  Opgave 
ikke  løses  ved  Gjenopførelsen  af  Slottet  i  det  tidligere  Omfang,  maatte  der  byg¬ 
ges  en  særlig  Rigsdagsbygning  og  Malerisamlingen  anbringes  i  de  Bygninger, 
der  absolut  maatte  opføres  til  Fremtidshjem  for  de  Samlinger,  der  opbevaredes  i 
det  brandfarlige  Palais  i  Kalveboderne  (Prindsens  Palais). 

Hansen  kom  til  samme  Resul¬ 
tat  som  Kommissionen,  at  Rigsdag 
og  Malerisamling  med  alle  de  sær¬ 
lige  Krav,  de  stillede,  ej  paa  til¬ 
fredsstillende  Maade  kunde  anbrin¬ 
ges  i  Slottet,  og  da  Branden  yder¬ 
ligere  havde  vist  det  uheldige  og 
skæbnesvangre  i  at  sammenblande 
mange  forskellige  Institutioner  i  een 
Bygning,  bestemte  Regeringen  sig 
for  Tilvejebringelsen  af  særlige  Byg¬ 
ninger  ej  alene  —  som  omtalt  — 
for  Malerisamlingen,  men  ogsaa  for 
Rigsdagen,  saaledes  at  Slottet  kun 
skulde  genopføres  som  Kongeborg, 
dog  med  Lokaler  for  Højesteret  og 
enkelte  andre  af  de  Institutioner, 
som  tidligere  havde  haft  Plads  der. 
For  Rigsdagsbygningen  og  den  lige¬ 
ledes  nødvendige  Nybygning  fol¬ 
det  store  kgl.  Bibliothek  kunde  der, 
som  af  Kommissionen  foreslaaet, 
skaffes  Plads  ved  at  bortflytte  en 
Del  af  de  brandfarlige  Militæretab¬ 
lissementer  fra  Slotsholmen,  og  der 
anvistes  Hansen  som  Byggeplads 
for  Rigsdagsbygningen  den  sydost¬ 
lige  Del  af  Tøjhusets  Terrain  med 
Facade  mod  Christiansgade.  Med 
Hensyn  til  Slottet  bestemtes  det, 
at  saavel  øverste  Mezzanin  som 
Kronprindsens  Etage  skulde  bort¬ 
falde. 

Hansen  tog  med  stor  Iver  fat 
paa  Opgaverne,  og  allerede  17. 
December  kunde  han  aflevere  sine 
Projekter,  ialt  19  Blade,  ved  hvis 
Fremsendelse  han  —  efter  en  fore¬ 
liggende  Concept  —  tilskrev  Inden¬ 
rigsministeriet  : 

»Skulde  det  lykkes  mig  med 
disse  mine  Arbejder  at  vinde  den 
høje  Regjerings  Tilfredshed,  saa  til¬ 
lader  jeg  mig,  at  ansøge  Samme  at 
ville  betragte  disse  Planer,  som  et 
ringe  Bidrag  fra  min  Side  til  Gjen- 
opbyggelsen  af  Slottet, 


FIG.  17.  CHRISTIANSBORG  SLOT.  FAgADE  MOD  SLOTSPLADSEN.  ARCHITEKT  THEOPHILUS  HANSEN. 


»Fremdeles  erklærer  jeg  mig  beredt  til,  saalænge  min  høje  Alder  og  svage 
Kræfter  tillade  det,  saavel  med  Raad,  som  i  Gjerningen,  at  opbyde  alt  for  at 
nytte  disse  for  Kunsten  i  min  kjære  Fødebye  saa  vigtige  Foretagender«. 

Christiansborg  Slots  Profiler  vare  reducerede  efter  den  givne  Anvisning  und¬ 
tagen  for  Midtpartiet  mod  Slotspladsen  (Fig.  17)  og  med  de  øvrige  absolut  nød¬ 
vendige  Forandringer,  hvortil  efter  Architektens  Mening  navnlig  hørte,  at  Gjen- 
nemkørselen  i  Hovedfløjen  forsynedes  med  3  Portaabninger,  hvorved  dette  vig¬ 
tige  Rum  blev  det  mest  fremtrædende  i  Facaden  og  Statuerne  kunde  anbringes 
frit.  Endepartierne  mod  Ridebanen  og  Kolonnaden  vare  oprindelig  bevarede 
(Fig.  18),  men  efter  derom  fremsat  Ønske  maatte  Architekten  ændre  Projektet 
derhen,  at  Kolonnaden  fjernedes  og  Endepartierne  sammenbyggedes,  hvorved  der 
blev  Indkørsel  ogsaa  paa  denne  Side  som  før  1794  og  tillige  Pragttrapper  op 


FIG.  l8.  CHRISTIANSBORG  SLOT.  PLAN  AF  KONGEETAGEN.  ARCHITEKT  THEOPHILUS  HANSEN. 

til  Repræsentationslokalerne,  ligesom  der  tilvejebragtes  fuldkommen  Forbindelse 
mellem  Sidefløjene.  Kongefamiliens  daglige  Bolig  var  anbragt  i  Beletagen  og 
strakte  sig  gennem  Sidefløjen  og  en  Del  af  den  nye  Vestfløj,  medens  Selskabs- 
og  Repræsentationslokaler  fik  Plads  i  Resten  af  denne  Fløj  og  i  Nordfløjen,  og 
disse  Lokaliteter  af  forskellig  Karakter  fortsattes  i  Østfløjen,  hvor  Forbindelsen 
mellem  dem  tilvejebragtes  ved  Riddersalen  i  Facadens  Midtparti,  gaaende  op  i 
dettes  fulde  Højde.  I  den  bevarede  nederste  Mezzaninetage  anbragtes  Hoflets 
forskellige  Institutioner  og  Kontorer  samt  Boliger  for  enkelte  Hoffunktionærer 
og  Betjente,  medens  Kælderen  optoges  af  Økonomilejligheden.  I  Dameetagen 
anbragtes  Højesteret  samt  flere  Hof-  og  Statsinstitutioner. 

Ved  Genopførelsen  skulde  Jern  og  Mur  overalt,  hvor  det  var  muligt,  er¬ 
statte  Træ,  saa  at  større  Brandulykker  kunde  undgaas.  Planen  var  kun  skitseret, 
og  detaillerede  Overslag  kunde  paa  den  korte  Tid  ej  tilvejebringes,  men  Op¬ 
førelsen —  ikke  den  indre  Dekoration  —  ansloges  til  at  ville  koste  3.000.000  Kr. 

FIG.  19.  PROJEKT  TIL  EN  RIGSDAGSBYGNING  I  CHRISTIANS  GADE.  1884.  ARCHITEKT  THEOPHILUS  HANSEN. 


Rigsdagsbygningen  i  Christiansgade  (Fig.  19)  skulde  bestaa  af  tre  ved  Gaarde 
adskilte,  men  ved  Forbindelsesgange  forbundne  Hoveddele,  svarende  til  de  tre 
Grupper,  hvori  Lokalerne  faldt,  Fælleslokalerne  og  de  to  Things  særlige  Lokaler. 
Efter  Hansens  Yttringer  var  det  en  Grundform,  som  »opstod  ved  Bestræbelserne 
for  at  tilvejebringe  en  Bygning,  som  i  alle  sine  Rum  ikke  alene  kunde  erholde 
den  nødvendige  Belysning,  men  tillige  gjorde  det  muligt  at  forene  og  tillige 
adskille  de  forskellige  Lokaler  uden  i  mindste  Maade  at  forstyrre  den  Kommu¬ 
nikation,  som  en  saadan  Bygning  ubetinget  maa  have«.  Den  med  en  corinthisk 
Porticus  markerede  Hovedindgang  laa  i  Midtebygningen  (Fig.  20),  og  fra  dennes 
Vestibule  førte  2  Trapper  til  en  i  øverste  Etage  anbragt  stor  Halle,  der  dels 
tjente  som  fælles  Forsal,  Aula,  for  Thingene,  dels  kunde  benyttes  som  Lokale 
for  den  forenede  Rigsdag.  Rundt  om  denne  Sal  grupperede  sig  Bureauet,  Re¬ 
staurationen  og  Udvalgsværelser,  medens  Resten  af  disse  var  anbragt  i  Stueetagen 
sammen  med  forskellige  Kontorer,  og  Kælderen  indeholdt  Portnerbolig  og  Re¬ 
staurationskøkken.  Overdækkede  Forbindelsesgange,  hvorunder  Tilkørslerne 
havde  Plads,  forbandt  denne  Midtbygning  med  Endepavillonerne,  hvoraf  den  til 
højre  rummede  Landsthinget,  den  til  venstre  Folkethinget.  De  halvrunde  Møde- 
sale  med  Ovenlys  laa  i  hver  Pavillon  i  første  Etage,  omgivne  af  Formands-,  Mi¬ 
nister-  og  Læseværelser,  medens  der  i  Stueetagerne  var  Taleværelser  for  Publikum, 
Værelser  for  Finansudvalget  og  andre  Udvalg.  I  øverste  Etage  af  Landsthings- 
pavillonen  var  Stenograferne  og  Revisionsassistenterne  anbragte  og  derhos  en  Bo¬ 
lig  for  Bureauchefen;  i  den  tilsvarende  Etage  af  F'olkethingspavillonen  fandtes 
Lokaler  for  Bibliothek  og  Statsrevision. 

Udgiften  til  denne  Bygning  ansloges  til  3  Mili.  Kr.,  og  Bygmesteren  knyt¬ 
tede  til  denne  Angivelse  følgende  Bemærkning: 

»Med  denne  Summa  vil  det  være  muligt  at  udføre  en  Bygning,  som  vil 
kunde  trodse  Tiden,  uden  at  have  nødig,  hver  Aar  at  forlange  saa  kostbar  Re¬ 
paration,  som  middelmaadig  udførte  Bygninger  alletider  forlanger,  et  Onde  som 
desværre  ved  saa  mange  Bygninger  tjene  til  advarende  Exempler«. 

Et  Lovforslag  om  Gennemførelsen  af  disse  Bygningsprojekter  blev  nu  frem¬ 
sat  i  Landsthinget,  hvor  det  kom  til  første  Behandling  6.  2.  1885  og  mødte 
betydelig  Modstand,  navnlig  med  Hensyn  til  Rigsdagsbygningen.  De  fleste 
Talere  holdt  paa,  at  Rigsdagen  kunde  og  burde  —  som  hidtil  —  anbringes  i 
Slottet,  hvor  der  vel  var  Plads  nok  for  Rigsdag  og  Kongebolig,  naar  man 
udelod  Højesteret  og  de  paatænkte  ministerielle  Kontorer.  Kolonnaden  øn¬ 
skedes  bibeholdt,  og  der  udtaltes  Ønsker  om,  at  det  nye  Slot  ej  burde  savne 
Taarn.  Modstanden  mod  Rigsdagsbygningen  var  ogsaa  begrundet  i,  at  den  ud¬ 
sete  Plads  vilde  kræve  Fjernelsen  af  en  Del  af  Tøjhusets  Bygninger  og  derved 
blev  meget  kostbar,  at  man  gerne  vilde  bevare  »lange  Tøjhus«,  og  at  den  af¬ 
sides  Beliggenhed  ud  mod  Christiansgade  med  dens  Havnebane,  Vognfærsel, 
Losning  og  Ladning  hverken  fandtes  heldig  eller  smuk.  Det,  som  mest  vanske¬ 
liggjorde  og  altid  vil  vanskeliggjøre  Rigsdagens  Anbringelse  i  Slottet,  var  For¬ 
dringen  om  en  Sal  for  den  forenede  Rigsdag  som  Centrum  i  Anlægget  af  Rigs¬ 
dagslokalerne,  en  Sal,  hvorfor  der  tilmed  kun  sjældent  er  Anvendelse.  Om  dette 
Spørgsmaal  udtalte  da  ogsaa  Ploug: 

»Med  Hensyn  til  en  anden  Bemærkning  af  den  ærede  Minister  om  Nød- 


—  XXXXII 


vendigheden  af  en  fælles  Sal,  hvor  begge  Rigsdagens  Afdelinger  kunde  samles, 
skal  jeg  endnu  tillade  mig  at  bemærke,  at  naar  det  engelske  Underbus  kan  være 
bekjendt  at  samles  i  Overhusets  Sal,  hver  Gang  Dronningen  aabner  eller  slutter 
Parlamentet,  saa  kunne  vor  Rigsdags  Medlemmer  ogsaa  være  bekjendte  at  gaa 
fra  det  ene  Tbing  til  det  andet,  og  vil  man  gjøre  noget  andet,  saa  vil  jeg  sige, 
at  den  Sal,  hvor  man  maaske  allerbedst  kunde  samles,  var  Christiansborg  Slots 
Riddersal.  Man  vilde  da  følge  den  svenske  Skik,  at  Kongen  kaldte  os  op  til 
sig  for  at  aabne  Rigsdagen,  og  det  var  meget  heldigere,  end  at  han  gaar  ned 
til  os«. 

Thinget  nedsatte  nu  et  Udvalg,  som  fik  bygningskyndig  Assistance  af  J.  D. 
Herholdt,  og  det  prøvede  saa  paa,  om  der  ikke  i  Slottet  kunde  blive  Plads  til 
Rigsdagen.  Man  gik  ud  fra,  at  Vestfløjens  Ender  sammenbyggedes,  og  at  Syd¬ 
fløjen  ved  Brandmure  adskiltes  fra  den  øvrige  Bygning  og  alene  fik  Adgang  fra 
Kavalergaarden,  hvor  der  i  Midten  anbragtes  en  Fællestrappe  til  Thingene,  me- 

FIG.  20.  PROJEKT  TIL  EN  RIGSDAGSBYGNING  I  CHRISTI ANSGADE.  1 884. 
ARCHITEKT  THEOPH1LUS  HANSEN. 


dens  Trapper  i  Fløjens  Ender  vare  bestemte  for  Publikum  og  Funktionærer.  I 
Kælderen  anbragtes  bl.  a.  Trykkeriet  samt  Post-  og  Telegrafkontoret,  i  Stueetagen 
Restauration  samt  paa  hver  Side  af  Trappen  Udvalgs-  og  Læseværelser  etc.,  i 
underste  Mezzanin  forskellige  Udvalgs-  og  Forsamlingsværelser,  Statsrevision,  Bu¬ 
reau,  Stenografer  etc.  Kongeetagen  indeholdt  Thingenes  Mødesale  samt  Værelser 
for  Formændene,  Ministrene  samt  enkelte  Udvalg,  men  den  var  med  Undtagelse 
af  Mødesalene  delt  efter  Højden  i  to  Dele,  saaledes  at  der  i  den  øverste  Del, 
der  tildels  fik  nedfaldende  Lys  gennem  Taget,  kunde  skaffes  Plads  til  Biblio- 
theket,  Arkivet,  Referentværelser  samt  Tilgange  til  Tilhørergallerierne.  Den 
ønskede  Bolig  for  Bureauchefen  kunde  tilvejebringes  i  den  store,  søndre  Kommu¬ 
nikationsbygning.  At  der  kunde  blive  mere  end  fornøden  Plads,  ansaas  for 
utvivlsomt,  da  der  var  17000  Q  Al.  Areal,  medens  Folkethingets  Formand  i 
sin  Tid  kun  havde  krævet  14000  □  Al.  Ogsaa  til  de  øvrige  Fløjes  Indret¬ 
ning  som  Kongebolig,  Festlokaler,  Hofmarskallat,  Kabinetssekretariat,  Civilliste 

etc.  udarbejdede  Hf.rholdt  et  Udkast,  hvorefter  der  var  saa  god  Plads,  at  »det 
muligen  er  tvivlsomt,  om  der,  naar  de  vestlige  Fløje  sammenbygges,  kan  blive 
Brug  for  dem,  alene  i  de  nævnte  Øjemed«.  I  Vestfløjens  Beletage  med  Vinduer 
mod  Ridebanen  anbragtes  Kongens  og  Dronningens  Dagligværelser,  i  den  til¬ 
stødende  Del  af  Nordfløjen  de  daglige  Modtagelsesværelser,  Spisesal  etc.,  medens 
Resten  af  denne  Fløj  samt  Østfløjen  anvendtes  til  de  ved  store  Hoffester  for¬ 
nødne  Sale  og  Riddersalen.  I  Mezzaninetagen  anbragtes  under  den  kongelige 
Lejlighed  i  Vest-  og  Nordfløjen  Haandbibliotheket  samt  Værelser  for  det  tjenende 
og  opvartende  Personale,  i  Resten  af  Nordfløjen  og  Østfløjen  Civillistens  Kon¬ 
torer  og  Værelser  for  Hofdamernes  Betjening.  Dameetagen  indeholdt  under  den 
kongelige  Beboelseslejlighed  Vagtlokaler  og  Værelser  for  Adjutanter  og  Kavalerer 
samt  i  den  øvrige  Del  Øverhofmarskallat  og  Kabinetssekretariat  med  tilhørende 
Embedsboliger. 

Udvalget,  der  billigede  dette  Forslag,  indstillede  derfor,  at  Lovforslaget  gaves 
følgende  Indhold: 

»Til  Forarbejder  paa  Byggepladsen  og  til  Tilvejebringelse  af  de  fornødne 
d  egninger  og  Overslag  til  Gjenopførelsen  af  Christiansborg  Slot  paa  Grundlag  af 
den  af  Friherre  Hansen  dertil  udarbejdede  Plan,  dog  med  den  Forandring  deri, 
at  den  gjenopførte  Bygning  baade  skal  afgive  Plads  til  en  Kongebolig  og  til 
Rigsdagen,  bevilges  300,000  Kr«. 

Dette  Forslag,  der  subsidiært  støttedes  af  Indenrigsministeren,  vedtoges  i 
Landsthinget,  men  i  Folkethinget  kom  det  ej  længere  end  til  1.  Behandling,  og 
den  af  Ministeren  paa  Finanslovforslaget  for  1885 — 86  søgte  Bevilling  nægtedes. 

Landsthingets,  sikkert  af  Kayser  inspirerede  Betænkning  kan  ikke  siges  fri 
for  at  være  lidt  smaatskaaren,  uden  Blik  for  det  architektoniske  Krav  paa  en 
symmetrisk  Anordning,  ej  alene  af  Facader,  men  ogsaa  af  Rumfordeling.  Man 
oversaa,  at  Rigsdagens  Anbringelse  i  en  af  de  brede  Fløje,  Vest-  eller  Østfløjen, 
ej  alene  skaffede  den  bedre  Plads,  men  ogsaa  i  det  ydre  og  det  Indre  kunde 
give  Rigsdagsfløjen  en  ganske  anden  selvstændig  og  med  Kongeboligen  lige  be¬ 
rettiget  Karakter,  end  naar  den  henlagdes  i  en  Bygningsdel,  der  altid  var  og 
maatte  blive  en  Sidefløj,  og  Dispositionen  var  i  mange  Retninger  uheldig.  Det, 
der  vel  særligt  skabte  Modstand  mod  Hansens  Projekt  til  et  Rigsdagshus  paa 
den  ham  anviste  Grund,  var  de  historiske  Hensyn,  som  Kommissionen  af  1879 
var  gaaet  saa  let  over.  1  dens  bl.  a.  af  J.  D.  Herholdt,  A.  D.  Jørgensen,  F. 
Meldahl,  J.  J.  A.  Worsaae  og  J.  T.  Zeltner  underskrevne  Betænkning  havde  man 
viet  hele  løjhusarealet  med  »lange  Tøjhus«  og  »gamle  Bryghus«  til  Ødelæggelse 
for  at  skaffe  Plads  for  Rigsdag,  Bibliothek  og  Museum,  ogsaa  Prindsens  Palais 
havde  Kommissionen  dødsdømt,  og  man  havde  været  enig  om,  at  enhver  Place¬ 
ring  af  Rigsdagen  i  Christiansborg  vilde  blive  utilfredsstillende.  Og  saa,  da  Han¬ 
sen  udkaster  en  Plan  til  en  Rigsdagsbygning  paa  den  ham  anviste  Grund,  falder 
man  ikke  over  Kommission  og  Ministerium,  men  over  Architekten.  —  Herholdts 
Projekt  var  i  mange  Henseender  uheldigt,  hvorfor  Hansen  da  ogsaa  to.  8.  1885 
i  sin  Dagbog  skriver: 

»Jeg  har  idag  ærgret  mig  lidt  over  Herholdts  Plan  til  Rigsdagslokalernes 
Anbringelse  i  Slottet,  thi  det  vilde  paa  hans  Maade  fuldkommen  lykkes  at  øde¬ 
lægge  det«. 

og  i  næste  Rigsdagssamling  gav  Ministeriet  Projektet  følgende  officielle 
Skudsmaal: 

»Den  ringe  Dybde,  som  Slottets  sydlige  Fløj  har,  danner  nemlig  en  absolut 
Hindring  for  at  tilvejebringe  hensigtsmæssig  indrettede  Folkethings-  og  Lands- 
thingssale.  Disse  bør  være  halvcirkelformede  med  en  Couloir  uden  om  hver 
Sal  med  forskellige  Indgange,  saaledes  at  Medlemmerne  uden  at  volde  For¬ 
styrrelse  kunne  begive  sig  ind  og  ud,  men  i  den  nævnte  Slotsfløj  vil  der 
kun  kunne  fremkomme  lange  og  smalle  Rum  med  et  Par  Indgange.  Ved  at 
lægge  Rigsdagssalene  i  Beletagen,  ville  Medlemmerne  nødsages  til  at  stige  op  i 
en  betydelig  Højde,  hvilket  vil  være  til  stor  Ulempe,  og  endnu  uheldigere  stil¬ 
let  er  Publikum,  da  det  for  samme  bestemte  Tilhørergalleri  efter  Etatsraad  Her¬ 
holdts  Udkast  er  anbragt  umiddelbart  under  Loftet,  hvor  Pladsen  tillige  er  ind- 


FIG.  21.  CHRISTIANSBORG  SLOT.  PROJEKT  TIL  RIGSDAGENS  ANBRINGELSE  I  RIDEBANEFLØJEN. 

skrænket  og  ubekvem.  Tilvejebringelsen  af  en  hensigtsmæssig  Ventilation,  uden 
hvilken  Varmen  vil  blive  utaalelig,  vil  derhos  være  forbundet  med  Vanskelig¬ 
heder,  da  der  nødvendigvis  maa  haves  et  Rum  nedenunder  Gulvet  til  Varme- 
og  Ventilationskanaler,  og  dette  Rum  ligger  i  Mezzaninetagen,  over  hvilken  der 
er  disponeret  paa  anden  Maade.  Her  er  det  nemlig  foreslaaet  af  Etatsraad  Her¬ 
holdt  at  anbringe  Udvalgsværelserne  og  Forsamlingsværelserne  m.  v.,  men  dette 
er  ogsaa  uheldigt,  da  Værelserne  er  for  lave,  ligesom  der  her  findes  temmelig 
store,  aldeles  mørke  Rum,  som  ikke  kunne  benyttes.  Den  igennem  Stueetagen 
førende  lange  Korridor  er  ligeledes  aldeles  uden  Lys«. 

Forsaavidt  Udkastet  havde  tilvejebragt  3000  □  Al.  mere  end  fordret  i  Kom¬ 
missionsbetænkningen,  saa  var  denne  Forøgelse  at  Arealet  »uden  Betydning,  da 
den  alene  fremkommer  ved  at  anbringe  Lokalerne  i  4 — 5  Etager,  medens  det 

gælder  om  at  indrette  Lokalerne  paa  hensigtmæsigste  Maade  i  saa  faa  Etager 
som  muligt,  saaledes  at  man  undgaar  at  stige  op  i  betydelige  Højder«. 

Hansen  havde  efter  Ministeriets  Opfordring  paataget  sig,  som  Dessau  skriver, 
»at  vise,  hvorledes  Slortet,  naar  endelig  galt  skal  være,  bør  indrettes  for  i  sig 
at  optage  Rigsdagen«,  og  han  gik  da  ud  fra,  at  dette  kun  kunde  ske  ved,  at 
man  afbrød  Kolonnaden  og  genopførte  Vestfløjen,  der  var  18  Alen  bredere  end 
Sydfløjen,  hvor  man  da  ogsaa  kunde  skaffe  sig  de  i  Dybden  fornødne  Maal  ved 
at  danne  Fremspring  saavel  mod  den  indre  Slotsgaard  som  mod  Ridebanen.  Men 
herimod  talte,  at  Slottets  Skønhed  vilde  lide  ved  Kolonnadens  Borttagelse,  at 
der  kun  blev  en  Indkørsel  til  Slottet,  at  Mezzaninen,  der  ej  kunde  udelades  af 
Hensyn  til  Harmonien  med  det  øvrige  Slot,  gav  Bygningen  en  unødvendig  Højde, 
og  dels  herved,  dels  ved  at  Fløjen  maatte  udstyres  i  Smag  med  det  øvrige  Slot, 
vilde  Arbejdet  fordyres. 

Bekostningerne  ved  et  saadant  Anlæg  (Fig.  21),  hvis  Uhensigtsmæssighed 
Hansen  selv  attesterede  ved  Paaskriften  paa  Planen *),  ansloges  til  2.200.000  Kr., 
medens  en  selvstændig  og  mere  bekvem  Rigsdagsbygning  kunde  tilvejebringes 
for  2.000.000  Kr. ;  og  man  bestemte  sig  da  for  atter  at  fremsætte  Forslag  om 
Christiansborgs  Genopførelse  som  selvstændig  Kongeborg,  hvortil  der  vilde  medgaa 
4.510.000  Kr.,  foruden  c.  390.000  Kr.  til  Varme-  og  Ventilationsapparater  og 
Udgiften  til  den  indre  Dekoration,  der  kunde  afholdes  af  de  indkomne  frivillige 
Bidrag. 

Til  Udarbejdelsen  af  Detailpanerne  kom  Hansen  selv  til  Kjøbenhavn  3.  8. 
1885  og  arbejdede  daglig  sammen  med  nogle  yngre  Architekter,  der  optegnede 
Grundplanerne  og  Snittene,  medens  han  selv  tegnede  Kapitæler,  Vinduesindfat¬ 
ninger  etc.  op  i  naturlig  Størrelse  med  en  saadan  Iver,  at  han  sled  Huden 
af  sin  Lillefinger  ved  at  vidske  paa  Kultegningerne,  foreviste  og  forklarede  sine 
Udkast  for  alle  i  Sagen  interesserede,  ærgrede  sig  over  at  gennemlæse  Rigs¬ 
dagsforhandlingerne  om  Bygningsproj ektet **) ,  og  saa  omtrent  hver  Aften  sam¬ 
ledes  med  nogle  gode  Venner  i  Tivoli,  en  Institution,  han  i  høj  Grad  be¬ 
undrede. 

Grundplanen  blev  en  lignende,  som  den  forrige  Aar  forelagte,  dog  —  saa¬ 
ledes  som  det  fra  først  af  havde  været  Hansens  Tanke  —  med  Bevarelse  af 
Kolonnaden***).  Der  var  taget  alle  mulige  Hensyn  til  Brandsikkerheden,  saaledes  at 
alle  Gulvkonstruktionerne  vare  hvælvede  paa  Jernbjælker,  Tagkonstruktionerne 
af  Jern  med  Zinkdække  og  kun  Gulvbeklædning  samt  Vinduer  og  Døre  af  Træ. 
De  udvendige  architektoniske  Led,  Gesimser,  Søjler,  Pilastre,  Dørkarme  etc.  vare 
ligesom  Trapperne  tænkte  udførte  af  Karstmarmor  fra  Nabresina  ved  Triest,  og 
Facaderne  var  for  Varighedens  Skyld  tænkte  beklædte  med  Terrakotta  plader,  ikke 
som  paa  det  gamle  Slot  med  Cement-  eller  Kalkpuds. 


*)  »Udkast  som  Bevis  for  det  utilfredsstillende  ved  Rigsdagslokalernes  Anbringelse  i 
Slottet«. 

**)  »Det  er  bestandig  en  Ulykke  lor  os  Architekter,  at  Folk  aldeles  mangler  Forstaaelse 
for  vore  geometriske  Planer«,  skriver  Hansen  26.  8.  i  sin  Dagbog. 

***)  Grundplanen  i  Fig.  18  er  kun  en  Skitse,  der  viser  Hoveddispositionen  i  Anlægget 
og  Muligheden  af  at  skaffe  den  fornødne  Plads,  men  ikke  den  endelige  Ordning,  navnlig 
af  Beboelsesrummene.  Et  detailleret  Program  havde  Hansen  nemlig  slet  ikke  faaet. 

Kælderen  var  anvendt  til  Økonomilejlighed  samt  Varme-  og  Ventilations¬ 
apparater,  medens  den  til  disse  fornødne  Drivkraft  af  Hensyn  til  Explosionsfaren 
var  anbragt  i  en  af  Gaardene  udenfor  Slottet. 

Hovedindkørselen  var  ligesom  i  det  tidligere  Projekt  forsynet  med  3  Port- 
aabninger  og  paa  deres  Sider  anbragtes  to  nye  Hovedtrapper.  Fra  Vestibulen 
paa  venstre  Side  kom  man  i  Dameetagen  gjennem  Kongens  For-  og  Adjutant- 
gemakker  til  Audiensværelset,  der  stod  i  umiddelbar  Forbindelse  med  Arbejds- 
og  Toiletværelserne,  hvilket  sidste  igen  stod  i  Forbindelse  med  Sovegemakket. 
Paa  den  anden  Side  af  dette  i  Sydfløjen  laa  Dronningens  Værelser  med  de  dag¬ 
lige  Spisesale  og  særlig  Tilkørsel  under  Kolonnaden.  Bag  disse  Rum  løb  en 
Korridor,  der  fik  Fys  fra  nyanlagte  Lysgaarde,  og  ind  mod  Gaarden  laa  Værelser 
for  det  betjenende  Personale,  medens  underste  Mezzanin  indeholdt  Fejligheder 
for  Hoffcts  Damer  og  Kavallerer.  Dameetagen  paa  højre  Side  af  Porten  skulde 
benyttes  til  Hofmarskallat  og  andre  Hof-  og  Statsinstitutioner,  —  saaledes  fol¬ 
en  Del  af  Nordfløjens  Vedkommende  til  Højesteret,  og  i  Mezzaninetagen  paa 
denne  Side  var  Boliger  for  Hofembcdsmænd.  Kongeetagen  indeholdt  i  Nordfløjen 
en  fyrstelig  Gæstelejlighed,  i  de  andre  Fløje  Festlokalerne  med  Riddersalen  i 

FIG.  23.  PROJEKT  TIL  EN  RIGSDAGSBYGNING  I  CH  RISTI  ANSGADE.  l886.  STUEETAGEN. 

Slotspladsfacadens  Midte,  gaaende  op  i  dennes  fulde  Højde.  Over  Kolonnaden 
var  anbragt  en  Vinterhave  til  bekvemmere  Forbindelse  mellem  Sidefløjene. 

Rigsdagsbygningen  var  tænkt  anbragt  paa  den  alt  tidligere  foreslaaede  Plads  i 
Christiansgade,  om  hvilket  Pladsvalg  Dessau  skrev  til  Hansen: 

»  .  .  .  jeg  vil  ligefrem  tilstaa,  at  den  ikke  har  tiltalt  Nogen  og  at  det  maaske 
er  Hovedgrunden  til,  at  Landsthinget  foretrak  at  komme  tilbage  til  Slottet  fremfor 
at  skulle  være  paa  et  saa  afsides  liggende  Sted,  hvor  Bygningen  ikke  vilde 
komme  til  sin  Ret  særlig  som  monumental  Bygning«. 

Ministeren  gav  da  ogsaa  senere  i  Folkethinget  Anvisning  paa  andre  Grunde, 
saaledes  den  Grund  ved  Frederiksholms  Kanal,  hvor  Staldmestergaarden  m.  m. 
ligger,  eller  den  civile  Materialgaards  Grund  paa  den  anden  Side  af  Kanalen. 

Bygningen  fremtraadte  nu  i  en  helt  anden  Form  og  i  en  anden  Stil  end  i 
det  Aaret  forud  fremsatte  Projekt.  Det  var  nu  en  213  Al.  lang,  83  Al.  dyb 
Bygning  i  byzantinsk  Stil,  opført  af  røde  og  gule  Mursten  med  Granitsokkel,  og 
med  Anvendelse  af  Sandsten  til  Vinduer,  Døre  og  Dæksten  over  Gesimserne, 
Terrakotta  til  Forsiringerne.  Medens  Tagfladerne  vare  belagte  med  Zinkplader, 
vare  Kuplerne  i  Jernkonstruktion,  forneden  beklædte  med  Skifer,  foroven  med 

Kobberplader.  Bygningen  dannede  et  mere  sammenhængende  Hele  end  det 
første  Projekt,  idet  Hovedtrappe  og  Mødesale  vare  samlede  i  et  eneste  stort 
Bygningsparti  med  Kælder,  2  Etager  og  Mezzanin,  hvilket  ved  2  Etages  For¬ 
bindelsesbygninger  knyttedes  til  langstrakte  Endebygninger.  Hovedbygningen 
flankeredes  af  smaa  kuppeldækkede  Spir  og  dens  Midtparti  af  større,  ligeledes 
kuppeldækkede  Taarne  (Fig.  22). 

I  Kælderen  fandtes  Boliger  for  Portneren  og  Budene,  Lokaler  for  Trykke¬ 
riet,  Maskin-  og  Ventilationslokaler  samt  Restaurationskøkken,  og  fra  Midtpartiet 
af  Bygningens  Bagside  var  Indkørsler  til  de  4  i  dette  Parti  anbragte  Lysgaarde. 

I  den  8x/2  Al.  høje  Stueetage,  (Fig.  23),  traadte  man  ind  i  en  stor  Vesti¬ 
bule  (1)  og  kom  derfra  ind  i  en  Korridor,  der  omgav  de  fire  Lysgaarde.  Ud 
mod  Gaden  laa,  paa  Siderne  af  Vestibulen,  Ministerværelser  (9)  samt  Post-  og 
Telegrafkontor  (10);  paa  Bagsiden  af  Midtpartiet  Værelser  for  Folkethingets 
Formand  (4),  for  Landsthingssekretæren  (8)  og  for  Landsthingets  Formand  (7). 
Korridorerne  gav  tillige  Adgang  til  halvrunde,  5  Al.  brede  Couloirs,  hvorfra  7 

Indgange  førte  til  de  halvcirkelformede  Mødesale,  saaledes  at  Medlemmerne 
kunde  gaa  ud  og  ind  uden  at  volde  Forstyrrelse.  Hver  af  Salene  var  36  Al. 
bred,  25  Al.  22"  dyb,  med  Rækkerne  anbragte  amphitheatralsk  i  1  Al.  12"  ind¬ 
byrdes  Afstand  og  6  "  Stigning  for  hver  Række.  Der  var  72  Pladser  i  Lands¬ 
tingssalen  (5),  132  i  Folkethingssalen  (2),  men  der  kunde  eventuelt  tilføjes 
flere  Pladser  inde  i  Halvkredsen.  Hvert  Medlem  havde  en  Lænestol  med  Klap¬ 
sæde  og  et  lille  Klapbord  foran  samt  en  Plads  af  1  Al.  til  hver  Side.  Disse  Maal 
vare  de  samme  som  i  Wiener-Parlamenthuset,  hvor  der  ligesom  her  taltes  fra 
Pladserne,  og  hvor  ingen  Klage  over  utilstrækkelig  Plads  var  fremkommet.  Sa¬ 
lene  vare  18  Al.  høje  og  belystes  fra  oven  gennem  et  mat  Glasloft  med  For¬ 
siringer;  mellem  dette  og  det  øvre  glasdækkede  Tag  var  der  Plads  for  kunstig 
Belysning.  For  Publikum  var  der  særlige  Adgange  (16)  med  Trapper  til  Galle¬ 
rierne  og  Forbindelse  med  Taleværelserne  (17),  der  laa  op  til  Thingsalenes 
Couloirs.  I  Bygningens  højre  Endeparti  laa  Værelser  for  Folkethingets  Finans¬ 
udvalg  (11)  og  Restaurationen  (14)  samt  et  Læseværelse  (15);  i  det  venstre 
Endeparti  Udvalgsværelser  for  Landsthinget  (12)  og  Rigsdagens  Bureau  (13). 
Endelig  fandtes  større  Forsamlingssale  (3  og  6)  i  Midtpartiet  mellem  Lys- 
gaardene. 

I  Beletagen  (Fig.  24)  vare  Værelserne  ligeledes  S1^  Al.  høje  og  havde 
om  Lysgaardene  en  lignende  Korridor  som  den  i  Stueetagen.  Midtpartiet  inde- 

holdt,  foruden  Trappen  og  Vestibulen  (21),  Udvalgsværelser  (20)  saavel  mod 
Christiansgade  som  i  Bagsiden;  mellem  de  to  Lysgaarde  laa  Bibliotheket  (19)  og 
mellem  de  to  andre  et  stort  Udvalgsværelse  (20).  I  det  ene  Endeparti  fandtes 
Værelser  for  Referenter  (26  og  27),  for  Revisionsassistenter  (25)  og  Statsrevision 
(25),  og  i  det  andet  Værelser  for  Stenografer  (28)  og  Bolig  for  Bureauchefen 
(29).  Fra  denne  Etage  var  ogsaa  Indgangene  (24)  til  Tilhørergallerierne,  der 
laa  over  Thingsalenes  Couloirs,  og  i  hvis  Midte  der  var  Hofloger  (23)  med  til¬ 
hørende  Saloner  (22)  og  særlige  Tilgange  og  Trapper  fra  Vestibulerne  i  Byg¬ 
ningens  Endepartier  (Fig.  23.18). 

Endelig  laa  der  i  Midtpartiet  over  denne  Etage  brandfri  Rum  for  Arkivet. 

FIG.  25.  PLAN  TIL  SLOTSHOLMENS  OMDANNELSE  1 886.  ARCHITEKT  THEOPHILUS  HANSEN. 


Opvarmning  og  Ventilation  tænktes  tilvejebragt  ved  Dampkraft,  og  Kedel¬ 
huset  lagdes  udenfor  Bygningen. 

Bekostningen  var  incl.  Møbler  og  øvrigt  Udstyr  beregnet  til  2  Mili.  Kr. 

Det  var  jo  af  Regeringen  bestemt,  at  hele  Tøjhusetablissementet  skulde  sø¬ 
ges  bortflyttet  fra  Slotsholmen,  saaledes  som  foreslaaet  af  Kommissionen  i  1883, 
og  man  havde  efter  Branden  vedtaget  at  søge  Museerne  og  Malerisamlingen  an¬ 
bragte  andetsteds,  saa  at  der  —  afset  fra  Thorvaldsens  Museum,  Børsen  (5)  og 
Nybørskarreen  —  paa  Holmen  kun  blev  Slot  (1),  Staldmestergaard,  en  ny  Byg¬ 
ning  for  det  store  kongelige  Bibliothek  (2),  Rigsdagsbygningen  (3)  samt  Bygninger 
for  Ministerier  og  Arkiver  (4).  E11  skitseret  Plan  fra  Hansens  Haand  viser 

denne  Disposition  (Fig  23),  og  hvorledes  han  tænkte  sig  den  gamle  Kancellibyg- 

ning  og  Proviantgaarden  indgaaende  som  Led  i  et  større  Komplex.  To  fra  1887 
hidrørende  perspektiviske  Tegninger  (Fig.  26  og  27)  vise,  hvorledes  Slotsholmen 
vilde  have  taget  sig  ud,  naar  disse  Projekter  vare  bievne  gennemførte,  og  vise 
tillige  en  noget  anden  Opstalt  for  Slottet,  idet  Hjørnepartierne  ere  gjorte  højere 
og  forsynede  med  Tamburer  og  Kupler,  rimeligvis  til  Imødekommelse  af  det 
almindelige  Ønske  om,  at  Slottet  ej  maatte  savne  Taarne. 

Et  Lovforslag  om  Genopførelsen  af  Christiansborg  Slot  og  Opførelsen  af 
en  Rigsdagsbygning  efter  disse  Planer  forelagdes  nu  Landsthinget  16.  10.  1886, 
men  mødte  Modstand  fra  samme  Side  som  forrige  Aar,  dog  at  man  nu  tænkte 
paa  Vestfløjen  som  hensigtsmæssigst  for  Rigsdagslokalerne,  og  Sagen  henvistes  til 
et  Udvalg,  der  i  sin  Betænkning  ønskede  Slottet  genopført  til  en  lignende  An¬ 
vendelse  som  før  Branden,  nemlig  til  Brug  for  Kongehuset,  men  ikke  til  stadig 
Bolig,  til  et  Rigsdagshus  og  til  Lokaler  for  Højesteret.  Dette  maatte  helst  ske 
paa  en  Maade,  hvorved  kun  de  tre  Fløje  benyttedes;  men  —  krævede  en  fyldest¬ 
gørende  Løsning  af  Opgaven  det,  eller  vilde  man  ved  Bygningsarbejdet  tillige 
skaffe  Centraladministrationen  mere  Plads  —  da  kunde  man  dertil  knytte  Opførelsen 
af  en  vestlig  Fløj.  Det  var  Udvalgets  Overbevisning,  at  en  i  alle  væsentlige 
Henseender  tilfredsstillende  Indretning  af  Rigsdagen  kunde  opnaas  i  en  af  Slots¬ 
fløjene,  men  det  var  Architekternes,  ikke  Udvalgets  Opgave  nærmere  at  paavise, 
hvorledes  dette  kunde  ske.  Paa  dette  Grundlag  foresloges  en  Konkurrence  af¬ 
holdt  og  Nedsættelsen  af  en  Kommission  til  Udarbejdelse  af  Programmet  og  Be¬ 
dømmelse  af  de  indkomne  Projekter.  Den  9  Medlemmer  omfattende  Kommis¬ 
sion  skulde  bestaa  af  2  Ministre,  Overhofmarskallen,  Thingenes  Formænd  og  et 
af  Indenrigsministeriet  frit  valgt  Medlem  samt  3  Architekter,  hvoraf  en  valgt  af 
Kunstakademiet,  to  af  Ministeriet. 

Dette  Forslag  vedtoges  i  Landsthinget,  hvor  dog  en  enkelt  Stemme  (Haffner) 
lød  mod  en  Splittelse  af  Kongeborgen  i  to  fjernt  fra  hinanden  liggende  Slotte, 
og  oversendtes  til  Folkethinget,  hvor  det  kom  til  første  Behandling  24.  2.  1887, 
ved  hvilken  Lejlighed  E.  Brandes  udtalte,  at  det  af  kunstneriske  Hensyn  var 
bedst  at  opføre  tre  Bygninger:  for  Kongen,  for  Rigsdagen  og  for  Højesteret,  som 
hver  kunde  faa  et  til  det  Indre  svarende  kunstnerisk  Ydre,  og  de  sidstnævnte 
Institutioner  saaledes  ej  skulde  bo  tilleje  hos  Kongemagten. 

Det  om  Sagen  nedsatte  Udvalg  mente,  at  Hansens  Rigsdagsbygning  var  for 
storartet  og  dog  i  enkelte  Punkter  mindre  fyldestgørende,  og  at  man,  som 
Landsthinget  havde  fastholdt,  burde  prøve,  om  der  ikke  i  det  genopførte  Slot 
kunde  blive  Plads  ogsaa  for  Rigsdagen.  Man  oversaa  vel  ikke  det  vanskelige  i 
Fyldestgørelsen  af  alle  rimelige  Ønsker  ved  en  Omdannelse  af  Christiansborg, 
navnlig  naar  Rigsdagen  —  som  hidtil  —  skulde  være  i  en  Sidefløj,  men  man 
mente,  i  Overensstemmelse  med  en  af  Indenrigsministeren  fremsat  Tanke,  at 
Kongebolig  og  Repræsentationslokaler  kunde  tilvejebringes  i  den  genopførte  Fløj 
med  Tilføjelse  af  en  større  Del  af  Sidefløjene,  medens  saa  Rigsdagen  i  Slotsplads¬ 
fløjen  og  Dele  af  Sidefløjene  kunde  faa  gode  og  tilfredsstillende  Lokaler.  Man 
kunde  da  markere  Adskillelsen  mellem  Kongeborg  og  Rigsdagshus  ved  —  idet- 
mindste  i  Sydfløjen  —  at  afbryde  Firkanten  ved  en  Kolonnade,  og  man  kunde 
muligvis  ogsaa  gennemføre  Adskillelsen  i  Gaarden  ved  et  Jernstakit.  Højesteret 

kunde  faa  Plads  i  nordre  Fløjs  Dameetage.  —  Udvalgets  Flertal  havde  vel  Sym¬ 
pati  for  Tanken  om  et  særligt  Rigsdagshus,  navnlig  paa  Tøjhusgrunden,  ja  en¬ 
kelte  syntes  endog,  at  Opgaven  burde  stilles  saa  frit,  at  der  kunde  udarbejdes 
Planer  enten  for  et  samlet  Bygningskomplex  eller  for  en  særlig  Kongeborg  og 
et  særligt  Rigsdagshus ;  men  det  ansaas  dog  for  rettest  at  prøve  den  første  Løs¬ 
ning,  og  Flertallets  Forslag  endte  da  med  en  Anbefaling  af  Landsthingets  Forslag 
»noget  præcisere«  affattet  o:  med  en  yderligere  Binden  af  Architekternes  Hændei, 
idet  der  i  Lovforslaget  optoges  en  udtrykkelig  Bestemmelse  om,  at  Slotsplads¬ 
fløjen  med  de  fornødne  Dele  af  Sidefløjene  skulde  være  Rigsdagslokaler.  Ud¬ 
valget  udtalte  sig  derhos  imod  Anbringelsen  af  ministerielle  Kontorer  i  Slots¬ 
bygningen,  da  muligvis  tiloversblivende  Lokaler  hellere  burde  stilles  til  Disposition 
for  Kongehuset  eller  Hoffets  Institutioner.  Byggesummen,  der  af  Landsthinget 
var  sat  til  5  Miil.  Kr.,  forhøjedes  til  6  Miil.,  og  det  foresloges,  at  en  Repræsen¬ 
tant  for  Højesteret  optoges  i  Kommissionen,  ligesom  at  Rigsdagens  Indflydelse  i 
denne  forøgedes  ved,  at  ogsaa  Thingenes  Viceformænd  bleve  Medlemmei. 

Imod  dette  Udvalgsflertal  stod  —  nærmest  af  politiske  Grunde  —  en  Mindre¬ 
talsgruppe  (Albertsen,  Berg,  Høgsbro),  der  vel  i  Virkeligheden  var  stærkt  stemt 
for  et  særligt  Rigsdagshus,  men  dels  ønskede  først  at  faa  Klarhed  paa,  hvad 
Grunden,  efter  Tøjhusetablissementernes  Bortflytning,  vilde  koste,  dels  af  politiske 
Hensyn  søgte  at  udskyde  Sagen. 

Udvalget  Forslag  blev  vedtaget  i  Folkethinget,  tiltraadt  af  Landsthinget  og 
udkom  derefter  1.4.  1887  som  Lov,  der  bl.  a.  bestemte: 

§  1.  Tegninger  og  Overslag  til  Genopførelsen  af  Christiansborg  Slot  blive 
at  tilvejebringe  paa  Grundlag  af,  at  der  ved  Tilbygning  af  en  ny  Fløj  mod 
Ridebanen  erholdes  Lokaler  til  Bolig  og  Repræsentation  for  Kongen,  for  Højeste¬ 
ret  og  for  Rigsdagen,  til  hvis  Lokaler  den  mod  Slotspladsen  vendende  Fløj  med 
de  fornødne  Dele  af  de  to  Sidefløje  blive  at  anvende. 

§  2.  Omkostningerne,  med  Undtagelse  af,  hvad  der  medgaai  til  den  kunstne¬ 
riske  Udsmvkning  af  de  til  Brug  for  Kongen  bestemte  Lokalei,  bli\e  at  holde 
indenfor  et  Beløb  af  6  Miil.  Kr.*) 

Nu  var  Sagen  kommet  ind  i  et  nyt  Spor,  men  et  Spor,  som  løite  boit 
fra  Theophilus  Hansens  Planer.  Han  havde  stridt  for  en  selvstændig  Rigsdags¬ 
bygning,  mod  Rigsdagens  Anbringelse  i  Christiansborg  Slot,  og  han  vilde  næppe 
gaa  med  til  en  Konkurrence  paa  et  af  ham  som  umuligt  betegnet  Gi  undlag. 
Han  fulgte  vel  med  Interesse  Konkurrencens  Gang,  og  han  fik  da  ogsaa  den 
Tilfredsstillelse,  at  Udfaldet  —  som  vi  ville  faa  at  se  —  blev  negativt,  at  Kom¬ 
missionens  Flertal  erklærede  det  samme,  som  han  havde  forfægtet,  at  Rigsdagen 
ikke  paa  tidssvarende  Maade  kunde  anbringes  i  Slotsruinen;  men  hans  Navn  vai 
ikke  mere  knyttet  til  Arbejdet.  Paa  det  af  ham  forfægtede  Grundlag  arbejdedes 
der  af  Indenrigsministeriet  med  nye  Navne  og  nye  Konkurrenceprojekter. 

Hvor  dybt  det  egentlig  er  gaaet  ham  til  Hjerte,  saaledes  at  staa  overfor 
Opfyldelsen  af  et  Livsønske,  Opførelsen  af  et  Bygningsværk  i  sit  Fædi  eland,  og 
saa  blive  skuffet  og  forladt  af  det  Ministerium,  der  havde  tilkaldt  ham,  ved  vel 


*)  Der  er  her  ingen  Anledning  til  at  gaa  ind  paa  den  valgte  Form  tor  Konkurrencen. 
Det  kunde  forøvrigt  være  af  Interesse,  om  der  engang  gaves  en  samlet  Fremstilling  al 
de  i  Tidens  Løb  fulgte  Fremgangsmaader  ved  Konkurrence  om  offentlige  Bygninger. 

ingen.  Han  kom  ikke  mere  til  København,  men  sin  Kærlighed  til  Landet  og 
Byen  bevarede  han  og  viste  den  paany,  da  der  skulde  konkurreres  om  et  Raad- 
hus  i  Kjøbenhavn.  Han  deltog  vel  ikke  i  Konkurrencen,  men  udarbejdede  og 
indsendte  et  Skitseprojekt,  idet  han  bad  Magistraten  om  at  »modtage  dette  mit 
Arbejde,  som  jeg  af  Kjærlighed  til  min  elskede  Fødebye  herved  har  den  Ære  at 
oversende«.*) 

Kom  Hansen  end  ikke  til  at  opføre  noget  Kunstværk  her  i  Byen,  blev 
hans  Navn  dog  paa  anden  Maade  bevaret,  idet  hans  Søster,  Frøken  Marie  Han¬ 
sen,  til  Minde  om  sin  afdøde  Broder  stiftede  et  Rejselegat  paa  50.000  Kr.  til 
Bedste  for  danske  Architekter  og  kunstindustrielle  Haandværkere,  Udøvere  af  de 
to  Fag,  til  hvis  Fremme  Thf.ophilus  Hansen  havde  viet  sit  Livsarbejde. 


IV. 

KONKURRENCEPROJEKTER  1 887—88. 

I  Overensstemmelse  med  Loven  af  1.4.  1887  nedsattes  en  Komité  til  Ud¬ 
arbejdelsen  af  Program  for  den  nye  Bygning  og  til  Bedømmelse  af  de  indkomne 
Projekter.  Komiteen  bestod  af  14  Medlemmer,  hvoraf  dog  kun  de  5  Architekter 
V.  Dahlerup,  L.  Fenger  og  V.  Petersen  kunde  betegnes  som  fagkyndige.  De 
øvrige  Medlemmer  vare:  Indenrigsminister  H.  P.  Ingerslev,  Kultusminister  J.  F. 
Scavenius,  Overhofmarskal  C.  F.  Løvenskiold,  Thingenes  Formænd  og  Vice- 
formænd  C.  Liebe,  S.  Høgsbro,  C.  Peoug,  E.  Rosenørn,  F.  Bojsen,  V.  Hørup, 
Højesteretsassessor  C.  Klein  samt  Etatsraad  Heinr.  Hansen. 

Efter  at  Programmet  var  lagt,  udstedtes  13.  5.  1887  en  Konkurrenceindbydelse, 
hvori  Fordringerne  præciseredes  saaledes, 

at  der  foruden  Genopførelsen  af  den  4.  Fløj  mod  Ridebanen  med  hel  eller 
delvis  Benyttelse  af  de  bevarede  Fundamenter  kunde  foretages  delvis  Nedrivning 
og  Genopførelse  af  Partier  i  de  andre  Fløje  samt  mindre  Udvidelser, 

at  de  store  nordre  og  søndre  Kommunikationsbygninger  kunde  benyttes  og 
omdannes, 

at  Kongeborgen  og  Rigsdagen  skulde  være  fuldstændig  adskilte,  i  hvert  Fald 
ved  Brandmure,  men  at  det  ikke  var  nødvendigt,  at  disse  to  Bygningsdele  fik 
samme  Højde  eller  tilsvarende  Etager,  saaledes  at  navnlig  for  Rigsdagsbygningens 
Vedkommende  Højdeinddelingen  i  det  afbrændte  Slot  kunde  forandres**), 

at  Højesteret  ønskedes  anbragt  i  den  Del  af  Nordfløjen,  som  stødte  til  Konge- 
fløjen, 

at  der  for  Beløbet,  6  Mil.  Kr.  forlangtes  tilvejebragt  og  fuldendt  Bygningen 
med  alt  Tilbehør,  saaledes  ogsaa  Varme-  og  Ventilationsapparater,  Vandindlæg, 
elektrisk  Lys,  Lynafledning,  Brandslukningsforanstaltninger  etc.  samt  monumental 
og  kunstnerisk  Udstyrelse  af  de  enkelte  Rum,  hvorved  dog  til  den  egentlige 
kunstneriske  Udsmykning  af  de  kongelige  Lokaler  kunde  paaregnes  et  Beløb  af 
1  Mili.  Kr.  udenfor  Byggesummen,  samt  endelig 


*)  Efter  et  i  »Theophilus  Hansen  und  seineWerke«  citeret  længere  Konceptudkast  om¬ 
taler  Hansen  Byen  som  det  Sted,  hvor  han  under  sin  uforglemmelige  Lærer,  Professor 
Gustav  Hetsch’s  Vejledning  havde  faaet  sin  første  Uddannelse  som  Architekt. 

**)  Ved  den  endelige  Konkurrence  henlededes  Opmærksomheden  paa  det  ønskelige  i,  at 
der  ej  gaves  Slottet  større  Højde  end  fornødent. 


FIG.  28.  KONKURRENCEPROJEKT  TIL  CHRISTIANSBORG  1 887.  FAgADE  MOD  RIDEBANEN.  ARCHITEKT  SKJOLD  NECKELMANN. 


at  alt  løst  Inventarium  og  Bohave  for  samtlige  Bygningers  Vedkommende 
tænktes  afholdt  udenfor  Byggesummen. 

Efter  det  specielle  Program  udfordredes  der  til  de  kongelige  Repræsentations¬ 
lokaler  i  Beletagen  c.  6875  □  AL,  hvorhos  det  ønskedes,  at  saavel  Spisesalen 
(Apartementssalen)  som  Riddersalen  lagdes  udenfor  Rækken  af  Kavalergemakkerne, 
og  Souperværelserne  —  med  særligt  Køkken  i  Kælderen  —  paa  den  anden  Side 
af  Riddersalen,  at  flere  eller  færre  af  Kavaler-  og  Soupergemakkerne  kunde  tages 
i  Brug  efter  Behag,  og  at  man  kunde  bevæge  sig  gennem  hele  Rækken  af 
Lokalerne  uden  at  passere  Lakajgemakker  eller  Gange. 

Til  Kongens  egne  Værelser  fordredes  1500  a  1750  Q  Al.  og  til  Dron¬ 
ningens  c.  2250  O  Al.  (med  et  mindre  Køkken  i  Kælderen),  hver  Lejlighed  med 
sin  officielle  Opgang  fra  Hovedporten  og  sin  private  Opgang,  samt  eventuelt  en 
særlig  Opgang  for  de  Audienssøgende  ved  Ugeaudienserne. 

Til  de  kongelige  Børn  forlangtes  2000  □  Al.  og  til  en  fyrstelig  Gæstelej- 
lighed  1750  □AL;  denne  sidste  i  Beletagen  og  helst  med  Udsigt  over  Byen. 

Til  Hoffet  og  Tjenerskabet  krævedes  c.  7750  □  AL,  helst  i  en  Mezzanin, 

deraf  alene  til  Overhofmarskallen  en 
Familiebolig  paa  15  Herskabs-  og  Be¬ 
tjentværelser  foruden  Økonomilejlig¬ 
hed. 

Vagtlokalerne  skulde  omfatte  300 

□  AL  i  Stueetagen  ved  Hovedind¬ 
gangen  * **)). 

Højesteret  krævede  2420  □  AL  og 
til  Rigsdagen  forlangtes  ialt  ca. 
12000  □  AL,  deraf  5005  □  AL  til 
Fælleslokaler  (en  Sal  paa  1050  □  AL 
til  den  forenede  Rigsdag),  2395  □  AL 
til  Landsthinget  og  4370  □  AL  til  Fol- 
kethinget.  Landsthingssalen,  beregnet 
paa  6 6  Medlemmer,  ansattes  til  625 

□  AL  excl.  Tilhørerpladserne  og  kunde 
lægges  i  Stueetagen  eller,  hvis  Mezza¬ 
ninen  bortfaldt,  i  Kongeetagen.  Folkethingssalen  var  beregnet  for  102 — 137  Med¬ 
lemmer  med  et  Areal  af  ca.  1000  □  AL  foruden  Tilhørerpladserne. 

Tidsfristen  for  Indlevering  af  Projekter  til  Skitsekonkurrencen  udløb  15.9. 
1887,  og  der  var  da  indkommet  32  Projekter,  hvoraf  dog  de  12  strax  ud¬ 
skødes  som  ubrugelige,  medens  af  de  øvrige  det  ved  Loven  tilladte  Antal  af  7 
udtoges  til  Belønning.  Af  de  øvrige  Projekter  ansaa  hele  Udvalget  et,  der  var 
mærket  »Mine  Fædres  Land«  (af  den  danskfødte  Architekt  Skjold  Neckelmann) 
for  ugennemførligt  indenfor  den  givne  økonomiske  Begrænsning  (Fig.  28), 
medens  et  større  Mindretal  stemte  for  Belønning  til  det  af  Architekt  L.  Clau¬ 
sen  under  Mærket  »S.  P.  Q.  D.«  indsendte  Arbejde,  hvoraf  nogle  Blade  gengives 
i  Fig.  29—34. 

Architekten  havde  løst  Opgaven  saaledes,  at  den  indre  Slotsgaard  bevaredes, 
Fløjen  mod  Ridebanen  genopførtes  med  Udsparing  af  2  Lysgaarde,  og  at  den  til 
Rigsdagshus  udsete  Slotspladsfløj  førtes  14  AL  længere  frem  paa  Slotspladsen 

*)  Ved  Projekternes  Bedømmelse  udtalte  Komiteen,  at  Vagtlokalerne  helst  maatte 
ligge  ved  Jorden  og  Vagtens  Opstilling  foregaa  udenfor  Bygningen,  »da  den  Honnør,  som 
afgives  i  en  lukket  Port,  frembringer  en  saadan  Støj,  at  det  er  umuligt  at  høre  Ørelyd«. 

**)  I  denne  og  de  følgende  Generalskitser  betegnes  det  gamle  Slotskomplex  med 
fuld  sort  Tone,  Tilbygninger  ved  Skravering  og  Nedbrydelser  ved  punkterede  Konturlinier. 


FIG.  29.  CHRISTIANSBORG  SLOT.**) 
ARCHITEKT  L  CLAUSEN. 

og  forlængedes  noget  ud  til  Siderne,  medens  Resterne  af  de  store  Kommuni- 
kationsbygninger  udvidedes  til  40  Al.  Bredde  samt  i  Kælder  og  Stue  omdannedes 
til  aabne,  hvælvede  Gennemgange  og  Gennemkørsler  til  Kavalergaarden  og 
Prinds  Jørgens  Gaard  (Fig.  30). 

Slotsporten  anlagdes  midt  i  Ridebanefløjen  og  en  Sideport  i  Fløjen  mod  Ka¬ 
valergaarden,  hvorimod  der  ingen  Gennemkørsler  var  i  de  andre  Fløje,  lig¬ 
ningen  fremtraadte  udvendig  som  en  Helhed,  men  var  ved  Brandmure  i  Sidefløjene 
helt  adskilt  i  2  Dele. 

1  Profilet  bevaredes  Kælder,  Dameetage,  nederste  Mezzanin  og  Kongeetage  i 
alle  Gaardfacader  og  i  Facaderne  mod  Kavalergaard,  Ridebane  og  Prinds  Jørgens 
Gaard,  medens  der  over  Kongeetagen  lagdes  en  Mezzanin  i  Hovedgesimsens 
Frise  (Fig.  31).  Derimod  fik  Facaden  mod  Slotspladsen  en  høj  Beletage  umid¬ 
delbart  over  Dameetagen  og  derover  en  Mezzanin  med  runde  Vinduer  (Fig.  32). 


FIG.  30.  PROJEKT  TIL  CHRISTIANSBORG  SLOTS  GENOPFØRELSE.  1 887.  PLAN  AF  DAMEETAGEN. 

ARCHITEKT  L.  CLAUSEN. 

Hver  af  Hovedfacaderne  var  lodret  leddelt  ved  2  Endefremspring  og  et  stort 
højere  Midtparti,  hvoraf  det  mod  Slotspladsen  yderligere  markeredes  ved  en  fir¬ 
kantet  Tambur  med  Kuppel  og  Lanterne.  De  dekorative  Led  vare  tænkte  i 
Natursten,  Fladerne  i  Puds,  de  synlige  Tagflader  i  Kobber  og  de  af  den  om¬ 
løbende  Balustrade  skjulte  Tagflader  dækkede  med  Bitumen. 

1  Rigsdagsfløjens  Midte  (Fig.  30),  førte  en  udvendig  Trappe  paa  9 
Trin  op  til  Vestibulen,  bag  hvilken  der  under  Kuplen  og  gaaende  op  i  hele 
Bygningens  Højde  laa  en  kvadratisk,  i  Hjørnerne  skraat  afskaaret  Sal  (A),  dækket 
med  en  Hvælving  og  oplyst  ved  Ovenlys.  Den  var  ej  alene  fælles  Aula  for 
Rigdagen,  men  ogsaa  Mødesal  for  den  forenede  Rigsdag  og  Fællesmøder.  Paa 
hver  Side  af  Salen  førte  en  Vestibule  til  et  med  Gallerier  og  Ovenlys  for¬ 
synet  Trapperum,  hvorfra  man  gennem  en  Gang  traadte  ind  i  Thingsalen,  Folke- 
thingets  (Fig.  34  A)  nærmest  Ministeriebygningerne,  Landsthingets  (Fig.  34  B) 
hen  mod  Slotskirken.  Salene  vare  rektangulære  med  Medlemspladserne  i  Halv- 

cirkelform  og  Formandsstolen  i  en  Nische  midt  for  Hovedindgangen ;  paa  de  tre 
Sider  var  der  over  de  omgivende  Gange  og  Rum  Tilhører-Loger  og  Gallerier. 
Den  lave  Mezzaninetage  mod  Slotsgaarden  optoges  til  Siderne  af  Toilet-  og 
Garderobeværelser  (K,  L),  i  Midten  af  Restaurationen  (O),  der  ved  en  Elevator 
forbandtes  med  Økonomilejligheden  i  Kælderen.  Ovenover  disse  Rum,  mod  Slots¬ 
gaarden,  laa  i  Kongeetagen  5  Forsamlingssale.  Mod  Slotspladsen,  hvor  Beletagen 
svarede  til  underste  Mezzanin  og  Kongeetage  i  de  andre  Fløje,  var  Etagen  vandret 
delt  i  en  Beletage  og  en  Entresol.  I  den  nederste  Del  laa  ud  for  hver  Mødesal 
3  Taleværelser  (N),  udfor  Trapperummene  Foyers  (H)  og  i  Midten  udfor  Aulaen 
de  fælles  Læse-  og  Konversationsværelser  (J).  I  Entresolens  Midte  laa  Biblio- 
theket  med  et  Læseværelse  paa  hver  Side,  og  hen  mod  Mødesalene  Værelser 
for  Referenter  og  Avisbude.  —  Øverste  Mezzanin,  forsaavidt  den  ej  optoges  af 
Aula  og  Ovenlys,  var  disponible  Rum.  —  I  Dameetagen  laa  mod  Slotspladsen  hen 
mod  Ministeriebygningerne  Bureauet  (Fig.  30  B,  L),  til  den  anden  Side  Statsrevi- 

sionen(C),  og  i  de  tilsvarende  Kælderrum  henholdsvis  Post-  og  Telegrafstation  og 
Rigsdagstrykkeriet.  Mod  Gaarden  laa  i  Dameetagens  Midte  Stenografværelser  (H), 
til  Siderne  Budstuer  (J)  og  Toiletrum  (K)  og  i  Kælderen  Restauratørens  Økono¬ 
milejlighed.  Resten  af  disse  to  Stokværk,  altsaa  Rummene  under  de  3  Mødesale 
og  Trapperne,  udgjorde  et  enkelt,  hvælvet  Stokværk  for  Varme-  og  Ventilations¬ 
anlæg.  Kommunikationsbygningernes  Beletager  omfattede  for  hvert  Thing  2 
Ministerværelser  (Fig.  34  E)  og  Udvalgsværelser  (D,  G),  alle  grupperede  om  en 
Ovenlyskorridor  (F).  —  I  de  til  Rigsdagen  indtagne  Dele  af  Slottets  Sidefløje 
laa  i  Kælderen  Portnerbolig,  Rum  for  Rengøringskoner  og  Brændselsrum,  i  Stue¬ 
etagen  Udvalgsværelser  for  Landsthinget  (Fig.  30  D)  - —  paa  Folkethingssiden  Fi¬ 
nansudvalget  (E,  F,  G)  — ,  i  underste  Mezzanin  Værelser  for  Formænd  (Fig. 
34  C)  og  Revisionsassistenter  (P),  i  Beletagen  Forværelser  til  de  kongelige  Lo¬ 
ger  samt  Udvalgsværelser.  —  Særlige  Tilgange  og  Trapper  (M)  førte  til  Tilhører- 
o g  Referentgallerierne. 

Kongefløjen  havde  i  Midten  en  stor  Indkørselsport,  der  ved  Søjler  var 

afdelt  i  tre  Dele;  i  Midtpartiet  fandtes  paa  hver  Side  Trapper  op  til  Stueetagen 
og  fra  den  inderste  Del  kom  man  gennem  Vestibuler  til  de  op  til  Kongeetagen 
førende  Festtrapper,  der  laa  ud  mod  Gaarden.  Kongehusets  daglige  Lejlighed  laa 
i  Dameetagen,  i  den  nordre  Del  af  Ridebanefløjen  og  i  Nordfløjen  hen  til  Dron¬ 
ningens  officielle  Opgang  fra  Slotsgaarden  paa  den  gamle  Dronningetrappes  Plads 
(Fig.  30  16)  —  Kongens  officielle  Opgang  var  fra  Slotsportens  Midtetrappe  (1), 
og  der  kom  da  i  Række  mod  Ridebanen:  Lakajgemak  (3),  Adjutant  (2),  Au¬ 
diensgemak  (4),  Jourgemak  (5),  Kabinet,  Arbejdsværelse  (6),  Kabinet  samt  mod 
Prinds  Jørgens  Gaard  et  stort  Lakajgemak  (7),  der  dels  gav  Adgang  til  nogle 
disponible  (8),  med  Kongens  private  Opgang  (9)  endende  Værelser  i  den  lille, 
nordre  Kommunikationsbygning,  dels  til  Trappen  (14),  der  førte  op  til  de  konge- 

lige  Børns  Værelser  i  underste  Mezzanin,  dels  endelig  til  Kongens  Toiletværelse 
mod  Prinds  Jørgens  Gaard.  —  Fra  Dronningens  officielle  Opgang  (i 6)  kom  man 
gennem  et  Lakajgemak  (17)  til  de  mod  nævnte  Gaard  vendende  Værelser:  Da- 
megemak  (18),  Musiksal  (19),  daglig  Gemak  (20)  og  Toilet,  der  gennem  det 
fælles  Sovegemak  (21)  forenedes  med  Kongens  Toilet.  I  Slotsgaarden  kom  man 
fra  Dronningens  Trappe  ad  nævnte  Lakajgemak  til  Anretningen  og  dagligt  Spise- 
gemak  (22),  der  ved  et  andet  Lakajgemak  (17)  forbandtes  med  et  stort  For¬ 
gemak  (15)  med  Vinduer  mod  Slotsgaarden  og  Lysgaarden  samt  Udgange  til 
Fortrappen  og  Trappen  op  til  Mezzaninen.  Til  Dronningens  Lejlighed  hørte 
endnu  Bibliotheket  (24)  og  et  Par  disponible  Værelser  (23).  —  Udfor  Nord¬ 
fløjens  Midte  laa  en  Trappe,  der  førte  ned  til  et  lille  Flaveanlæg  med  en  Grotte 
under  nordre  store  Kommunikationsbygning.  —  Paa  den  søndre  Side  af  Porten 

fandtes  endnu  som  henhørende  til  Kongeboligen  2  Vagtlokaler  for  Gardeoffi¬ 
cererne  (10,  ii),  et  Audiensgemak  til  ugentlige  Audienser  (12)  og  Konscil- 
salen  (13). 

Nederste  Mezzanins  Midtparti  mod  Ridebane  og  Gaard  optoges  af  Porten 
og  Trapperne.  Den  sydlige  Del  samt  Fløjen  mod  Kavalergaarden  optoges  af 
Overhofmarskallens  Bolig,  Kabinetssekretariaterne,  Slotsforvaltningen  og  Slotsin- 
ventariekommissionen.  I  Nordfløjen  vare  de  kongelige  Børns  Værelser  samt 
Overhofmesterinden  og  Hofdamernes  Lejligheder,  i  den  nordre  Kommunikations- 
Bygning  havde  Chefen  for  Adjutantstaben  Lokaler,  medens  der  i  Hovedfløjen 
mod  Ridebanen  var  Værelser  for  den  jourhavende  Adjutant  og  Oldfruen. 


FIG.  33.  PLAN  Al-'  KONGEFLØJENS  KONGEETAGE. 

1  Kongeetagen  (Fig.  33)  førte  Festtrapperne  op  til  3  Kavalergemakker  (1) 
mod  Slotsgaarden,  hvorfra  man  kom  ind  i  den  mod  Ridebanen  vendende,  5  Fag 
store  og  op  gennem  øverste  Mezzanin  gaaende  Riddersal  (2),  der  paa  hver  Side 
var  flankeret  af  3  Spisesale  (3)  mod  Ridebanen,  med  Anretningsrum  (9)  mod  Lys- 
gaardene.  Mod  Kavalergaarden  fortsattes  Rækken  af  Repræsentationslokaler  med 
den  6  Fag  lange  Appartementssal  (4),  Trongemakket  (3),  Audiensgemakket  (6) 
og  to  Kavalergemakker  (7),  hvorfra  man  gennem  to  andre  mod  Slotsgaarden 
vendende  Kavalergemakker  (7)  og  gennem  et  Lakajgemak  (8)  kom  tilbage  til  Fest¬ 
trappen.  Paa  den  nordre  Side  førte  den  anden  Trappe  foruden  til  Festlokalerne 
til  et  andet  Lakajgemak  (8),  der  gav  Adgang  til  en  kongelig  Gæstelejlighed  i 
Nordfløjen.  Mod  Gaarden  laa  Forgemak  (10)  og  Modtagelsessalon  ( 1 1 ),  mod 
Prinds  Jørgens  Gaard  Forværelse,  Anretning  (1 6),  Spisegemak  (15),  Modtagelses¬ 
gemak  (14),  Kabinet,  Toilet,  Sovegemak  (13),  Toilet,  Kabinet  og  Arbejds¬ 
værelse  (12). 

I  øverste  Mezzanin  var  Intendanturen  for  Civillisten  og  Haandbibliotheket 
anbragte,  og  Resten  af  Etagen  optoges  af  Tjener-  og  Jomfruværelser,  Sølv¬ 
kammer  etc. 

Kælderetagen  havde  i  Midtpartiet  mod  Ridebanen  Vagtlokaler  og  Brændsels¬ 
rum,  mod  Slotsgaarden  Varmeapparater;  Resten  brugtes  til  Køkkener  og  Økonomi- 
lejlighed  dels  for  Kongehuset,  dels  for  Overhofmarskallen. 

Højesteret  havde  sin  Plads  i  Sydfløjens  Stuetage  (Fig.  30).  Fra  Slots¬ 
porten  og  ad  Festtrappen  kom  man  gennem  en  Forsal  (a)  til  den  4  Fag  store 
Højesteretssal  (b),  paa  hvis  ene  Side  der  i  Hjørnet  mod  Ridebanen  laa  2  Advo¬ 
katværelser  (c),  medens  der  paa  den  anden  Side  ud  mod  Kavalergaarden  laa  Justitiarii 
Værelse  (d),  Voteringssalen  (e)  og  Læseværelset  (f),  mod  Slotsgaarden  Garde¬ 
robe  (i)  og  Værelser  for  Protokolsekretærer,  Justitskontor  og  Justitssekretær  (g,  h). 
Fra  Sekretærværelset  førte  en  Vindeltrappe  ned  i  Kælderen  til  Arkivet,  og  her 
var  desuden  Rum  til  Varmeapparat  og  Bolig  for  2  Bude. 


De  prisbelønnede  Skitseprojekter 
vare  af  H.  C.  Amberg,  F.  T.  E.  Blich- 
feldt,  Martin  Borch,  Alb.  Jensen  og 
F.  Meldahl,  L.  H.  Knudsen  og  G. 
Steenberg,  O.  P.  Momme  og  L.  F.  Ole¬ 
sen  samt  G.  W.  Møller,  og  disse  Archi- 
tekter  indbødes  nu  17.  10.  1887  til  Del¬ 
tagelse  i  den  endelige  Konkurrence,  for 
hvilken  Fristen  ved  Lov  af  28.  12.  1887 
sattes  til  1.5.  1888.  I  denne  Konkur¬ 
rence  deltog  dog  hverken  G.  W.  Møller 
eller  F.  T.  E.  Blichfei.dt. 

Af  denne  sidstes  Projekt  gengives 
nogle  Blade  i  Fig.  33 — 40. 


FIG.  35.  CHRISTIANSBORG  SLOT. 

Slotskomplekset  deltes  fuldstændigt  i  to  Dele  med  Haveanlæg  imellem,  saa- 
ledes  at  der  kom  en  Rigsdagsbygning  mod  Slotspladsen,  et  Kongeslot  mod  Ride¬ 
banen  (Fig.  35  og  38).  De  store  Kommunikationsbygninger  fjernedes  fuldstæn¬ 
digt,  saaledes  at  Rigsdagsbygningen  kom  til  at  ligge  helt  frit,  og  Slotspladsfacaden 
bevaredes  vel  delvis,  med  nogle  Tilbygninger,  men  der  byggedes  dybt  ind  mod 
Slotsgaarden.  I  Kongeslottet  bevaredes  Dele  af  de  gamle  Sidefløje,  der  for¬ 
længedes  ud  paa  Ridebanen  og  forbandtes  ved  Tværbygninger  med  et  stort  nyt 
Mellemparti,  hvorved  der  inde  i  Bygningsmassen  fremkom  2  Lysgaarde.  De  to 
mindre  Kommunikationsbygninger  nedreves  og  erstattedes  med  nye,  der  laa  nær¬ 
mere  hen  mod  Ridehus  og  Hoftheater.  Den  søndre  Kommunikationsbygning 
førtes  nu  kun  hen  til  Tøjhusgade,  og  Slotskomplexet  blev  saaledes  helt  isoleret 
fra  de  andre  Bygninger  paa  Slotsholmen. 

I  Slotsbygningens  Profil  bevaredes  Kælder,  Dameetage,  underste  Mezzanin 
og  Kongeetage,  og  derover  lagdes  en  øverste  Mezzanin  i  Hovedgesimsens  Frise. 
Paa  det  gamle  Slotstaarns  Fundamenter  opførtes  et  nyt  Taarn  med  højt  Spir.  I 
Rigsdagsbygningen  lagdes  derimod  umiddelbart  over  Dameetagcn  en  Konge  etage 
og  derover  —  indfattet  af  samme  Pilaster-  og  Lisen-Række  —  en  Mezzanin 
neden  for  Hovedgesimsen.  Bygningens  Midtparti  fremhævedes  ved  en  Kuppel 
med  Lanterne  og  Spir. 

Rigsdagsbygningens  Midte  optoges  i  Dameetagen  (Fig.  38)  af  en  treskibet 
Gennemkørsel  (A)  med  Trappeanlæg  paa  Siderne,  bag  hvilke  der  laa  Garderober 
(U).  Trapperne  førte  op  til  Kongeetagen  (Fig.  40)  og  gennem  Foyers  (B)  til 
Thingenes  Mødesale,  Folkethingets  (C)  hen  mod  Kancellibygningen,  Lands- 

thingets  (D)  hen  mod  Slotskirken.  Salene  vare  rektangulære  og  gik  op  gennem 
Mezzaninen;  de  havde  ligesom  Trapperne  og  Foyererne  Ovenlys.  I  hver  af 
Salene  vare  Medlemspladserne  ordnede  vifteformigt  med  Formandsstolen  anbragt 
overfor  Hovedindgangen  fra  Foyeren,  og  Salene  vare  paa  de  3  Sider  omgivne  af 
Referent-  og  Tilhørergallerier,  medens  Kongehusets,  Hoflets  og  Diplomaternes  Loger 
med  tilhørende  Forværelser  laa  bag  Formandspladserne  i  Tilbygningerne  paa  Byg¬ 
ningens  Endepartier  og  med  særlige  Tilgange  fra  Underkørslerne  (Fig.  38  S).  Ar- 
bejds-  og  Aftrædelsesværelser  for  Referenterne  laa  umiddelbart  bag  deres  Gallerier 
ud  mod  Slotspladsen  i  en  Entresol.  Formændenes  Værelser  (E),  Landsthings- 
sekretærens  Lokale  (G)  og  Ministerværelser  (I)  laa  paa  Siderne  af  Salene.  Fra 
Thingssalene  førte  store  Korridorer  (K),  —  paa  hvis  Sider  der  laa  Taleværelser, 
Omklædningsværelser,  Toilets,  Budstuer  etc.  —  hen  til  Fælleslokalerne  i  Byg- 

ningens  Midtparti,  Læse-  og  Konversationsværelserne  (L)  mod  Slotspladsen,  Re¬ 
staurationen  (M)  mod  Slotsgaarden.  I  Etagen  fandtes  endnu  Værelser  for  Re¬ 
visionsassistenter  (F)  og  nogle  Udvalgsværelser  (H).  —  1  Mezzaninen  optoges 
Midtpartiet  af  en  sig  op  i  Kuplen  strækkende  Ovenlyssal  for  den  forenede  Rigsdag, 
med  nogle  For-  og  Biværelser  mod  Slotsgaarden,  Finansudvalgets  Lokaler  mod 
Slotspladsen,  medens  Resten  af  Rummet  optoges  af  Rigsdagens  Bogsamling,  Ud¬ 
valgsværelser,  Forsamlingssale  og  Værelser  for  Enkeltarbejde.  —  Dameetagen  (Fig. 
38)  indeholdt  mod  Slotspladsen  Forsamlingsværelser  (N)  og  Statsrevision  (O), 
mod  Slotsgaarden  Bureauchefens  Bolig  (P),  Post-  og  Telegraflokale  (Q_),  Rigs¬ 
dagens  Bureau  (R)  og  Arkivet  (T). 

Slotsbygningens  Midte  optoges  i  Dameetagen  (Fig.  38)  af  en  Gennemkørsel, 
Slotsport,  (1)  fra  Ridebanen  til  Slotsgaarden.  I  den  østlige  Side  var  der  dels 
særlige  Opgange  for  Kongen  (2)  og  Dronningen  (3),  dels  i  Midten  en  Trappe, 
der  førte  til  de  kgl.  Lakajgemakker  (4).  —  Kongens  Lejlighed  laa  mod  Ride¬ 
banen  saaledes,  at  man  fra  Lakajgemakket  gennem  Jourgemakket  (5)  med  bag¬ 
vedliggende  Værelse  for  den  jourhavende  Adjutant  (6),  kom  til  Audiensgemakket 
(7)  og  Konseilsalen  (8).  Fra  denne,  bag  hvilken  Kongens  Privattrappe  og  pri- 

vate  Forgemak  (i  i)  fandt  Plads,  kom  man  gennem  et  Kabinet  (9)  til  Arbejdsværelset 
(10)  i  Hjørnet  mellem  Ridebanen  og  Kavalergaarden  og  fra  dette  gennem  et 
Kabinet  (9)  og  2  disponible  Værelser  til  daglig  Spisegemak  (12)  mod  Kavaler¬ 
gaarden.  Dette  Gemak  og  det  bagved  liggende,  mod  Lysgaarden  vendende  Sove- 
gemak  (13)  med  de  tilhørende  Toilets,  Garderober,  Badeværelser  og  Bitrapper 
dannede  Forbindelsen  mellem  Kongens  Lejlighed  og  Dronningens  Lejlighed,  der 
vendte  dels  mod  Kavalergaarden,  dels  mod  Slotsgaarden.  - —  Fra  Spisegemakket 
førtes  man  her  gennem  et  disponibelt  Værelse,  et  Kabinet  (9)  og  Bibliotheket 
(14)  til  Musiksalen  (15)  i  Slottets  Nordøsthjørne  og  derfra  gennem  et  andet  Ka¬ 
binet  (9)  til  Dagliggemak  (17)  og  Damegemak  (18),  hvilket  sidste  havde  Ud¬ 
gang  til  Lakajgemakket  (4).  Fra  dette  kom  man  gennem  en  Korridor  og  et 
disponibelt  Værelse  til  Dronningens  private  Forgemak  (19)  og  til  Trappen,  der 
gik  op  til  de  kongelige  Børns  Lejlighed  i  underste  Mezzanin  og  derfra  videre 
op  i  Bygningen.  —  Paa  den  anden  Side  af  Slotsporten  laa  mod  Ridebanen  Vagt¬ 
lokalerne  (20),  mod  Slotsgaarden  Dronningens  Kabinetssekretariat  og  Lokaler  for 

Statsinventariekommission  og  Slotsforvaltning  (22).  Resten  af  denne  Bygningsdel 
optoges  af  Højesteret. 

I  underste  Mezzanin  laa  over  Kongens  Lakajgemak  (4)  Adjutantværelser, 
over  Kongens  Opgang  (2)  og  Jourgemak  (5)  Lokaler  for  Chefen  for  Adjutant- 
staben  og  over  Audiens-  og  Konseilsalene  (7,  8)  Kongens  Kabinetssekretariat.  Fløjene 
mod  Kavalergaarden  og  Slotsgaarden  optoges  dels  af  Garderobe-  og  Betjent¬ 
værelser  (mod  Lysgaarden)  dels  og  hovedsagelig  af  Værelser  for  de  kongelige 
Børn  og  deres  Informatorer,  endelig  over  Dronningens  Daglig-  og  Damegemakker 
(17,  18)  af  Overhofmesterindens  Lejlighed.  Taarnrummet  var  Møbelkammer  og 
derefter  fulgte  mod  Slotsgaarden  hen  til  Prinds  Jørgens  Gaard  Civillistens  Kon¬ 
torer,  Furerkontor  etc.,  medens  Overhofmarskallens  Bolig  laa  ud  mod  Ridebanen 
og  Lysgaarden. 

Fra  Slotsportens  vestlige  Side  førte  en  stor  Festtrappe  (23)  op  til  Konge¬ 
etagen  (Fig.  39),  hvor  der  til  hver  Side  laa  et  Forværelse  (24).  Det  ene  førte 
til  Riddersalen  (23),  der  laa  midt  i  Bygningen  lodret  paa  Facaden  til  Ridebanen, 
med  5  Fag  ud  mod  denne,  et  stort  af  Gallerier  omgivet  Rum,  der  gik  op  gen¬ 
nem  øverste  Mezzanin  og  hovedsagelig  belystes  ved  Ovenlys.  Paa  hver  Side  af 

Salen  laa  ud  mod  Ridebanen  en  Række  Souperværelser  (26),  i  Hjørnet  mod 
Kavalergaardeti  2  Spisesale  (27)  og  derpaa  fulgte  den  ligeledes  op  i  øverste 
Mezzanin  gaaende  Appartementssal  (28)  med  Vinduer  i  Kongeetagen  saavel  mod 
Kavalergaarden  som  mod  Lysgaarden.  Efter  denne  Sal  fulgte  mod  Kavaler- 
og  Slotsgaard  en  Række  Kavalergemakker  (29),  der  endte  med  Trongemakket 
(30)  i  Slotstaarnet.  Dette  Gemak  forbandtes  ved  endnu  et  Kavalergemak  (29) 
med  Audiensgemakket  (31),  hvortil  der  var  Adgang  fra  Forværelset  (24)  ved 
Festtrappen,  og  ved  hvis  Side  der  laa  et  Lakajgemak  (32).  —  Den  øvrige  Del 
af  Etagen  mod  Slotsgaarden  og  Prinds  Jørgens  Gaard  optoges  af  en  fyrstelig 
Gæstelejlighed  med  Lakajgemak  (32),  Forgemak  (33),  2  Modtagelsesværelser 
(34)  med  tilhørende  Kabinetter  (35),  Spisegemak  (36),  Sovegemak  (37)  og 
Værelser  for  Damer,  Kavalerer  og  Betjening  (38). 

I  øverste  Mezzanin,  der  jo  delvis  optoges  af  Riddersalen  og  Appartements¬ 
salen,  laa  mod  Ridebanen  Kongens  Haandbibliothek  og  disponible  Aftrædelses¬ 
værelser,  mod  Slotspladsen  over  Dronningens  Lejlighed  Hofdameværelser  og 
Værelser  for  Informatorer  samt  i  den  øvrige  Del  dels  nogle  Gæsteværelser,  dels 
Pulterkamre  og  Betjentværelser. 

Højesteret  laa  —  som  anført  —  i  Dameetagen  (Fig.  38)  ud  mod  Prinds 
Jørgens  Gaard,  hvorfra  en  udvendig  nedadstigende  Trappe  gennem  en  under 
Dameetagen  gaaende  Vestibule  førte  til  et  mod  Lysgaarden  vendende  Trappe¬ 
anlæg  med  Garderobe  og  Budværelse  paa  Siderne.  Trappen  førte  til  Forsalen 
for  Publikum  (a),  der  gav  Adgang  til  Retssalen  (b),  som  delvis  laa  i  Fremspringet 
mod  Prinds  Jørgens  Gaard  og  gik  op  i  underste  Mezzanin.  Paa  den  ene  Side 
af  Salen  laa  Værelser  for  Justitiarius  (c)  og  Advokaterne  (d),  Bibliotheks-  og 
Læseværelse  (e)  samt  Justitskontor  (f),  medens  der  paa  den  anden  Side  fandtes 

Assessorernes  Forsamlingsværelse  (g),  Protokolsekretærværelset  (h)  og  Arkivet  (i) 
For  Assessorerne  var  der  en  særlig  Indgang  ved  Siden  af  Indgangen  til  Dron¬ 
ningens  Kabinetssekretariat  (21).*) 

Allerede  ved  Udarbejdelsen  af  Programmet  til  Skitsekonkurrencen  havde  der 
været  nogen  Meningsforskel  om  Nødvendigheden  af  forskellige  forlangte  Lokaler, 
navnlig  af  de  for  Hoffet  bestemte,  men  man  havde  formuleret  Programmet  som 
angivet  Pag.  LIV — LVI,  fordi  man  den  Gang  ikke  saa  sig  istand  til  nøjagtig  at 
angive,  hvad  der  kunde  skaftes  tilveje  indenfor  de  givne  stedlige  og  økonomiske 
Grænser,  og  fordi  underordnede  og  mindre  nødvendige  Lokaler  altid  vilde  lade 
sig  udskille  selv  af  det  færdige  Projekt,  saafremt  æstetiske  eller  økonomiske 

FIG.  40.  PLAN  AF  RIGSDAGSFLØJENS  KONGEETAGE. 

PROJEKT  TIL  CHRISTIANSBORG  SLOTS  GENOPFØRELSE.  1 888.  ARCH1TEKT  F.  T.  E.  BLICHFELDT. 

Hensyn  skulde  gøre  det  ønskeligt.  Man  fandt  heller  ikke  efter  Udfaldet  af 
Skitsekonkurrencen  Anledning  til  at  ændre  Programmet,  »da  man  baade  frygtede 
for  at  komme  udenfor  den  ved  Loven  givne  Ramme  og  ikke  ved  at  slaa  af  paa 
Fordringerne  vilde  udsætte  Konkurrenterne  for  større  Vilkaarlighed  i  Bedømmel¬ 
sen  end  uundgaaeligt.  De  Friheder,  som  en  Konkurrent  ansaa  for  forsvarlige, 
maatte  han  tage  paa  egen  Haand.«  Om  et  særlig  vigtigt  Spørgsmaal  .udtaler 
derhos  Komiteen  i  sin  22.  11.  1888  afgivne  Beretning: 

»Om  Lokalernes  Fordeling  og  Anbringelse  indeholder  Loven  jo  den  Be¬ 
stemmelse,  »at  den  mod  Slotspladsen  vendende  Fløj  med  de  fornødne  Dele  af  de  2 


*)  Bygningernes  Kælderetager  ere  ikke  omtalte,  da  Grundplanen  ikke  har  været  til  Stede. 
—  Det  er  i  Texten  forglemt  at  anføres,  at  Projektet  var  indleveret  under  Mærket  » Domus 
regis  —  domus  pop  uli «. 

Sidefløje  bliver  at  anvende  til  Lokaler  for  Rigsdagen«.  Der  viste  sig  snart  her  en 
Uoverensstemmelse  i  Anskuelser  hos  Komiteens  Medlemmer.  Medens  nemlig 
de  Ønsker,  som  allerede  vare  komne  til  Orde  under  Folkethingets  Behandling 
af  Loven,  om,  at  Rigsdagen  skulde  have  sin  egen  Bygning,  tydelig  skilt  fra  den 
for  Kongen  og  Højesteret  bestemte  Del  af  Slottet,  atter  gjorde  sig  gældende 
saavel  ved  Programmets  Affattelse  som  ved  dets  Revision,  efterat  Skitserne  vare 
indkomne,  hævdedes  det  fra  anden  Side,  at  en  saadan  Adskillelse  var  uforenelig 
med  en  tilfredsstillende  kunstnerisk  Løsning  af  Opgaven,  fordi  2  selvstændige, 
isolerede  Bygninger  ikke  kunde  placeres  paa  et  saa  indskrænket  Terrain  som  det 
givne,  uden  at  de  gensidig  kom  til  at  trykke  hinanden. 

Under  disse  Omstændigheder  maatte  Komiteen  som  Helhed  anse  det  for 
rigtigt  ikke  at  binde  Konkurrenterne  stærkere  i  saa  Henseende  end  sket  er  i 
Loven.  Denne  kræver  ikke  Opførelsen  af  et  Slot  og  en  Rigsdagsbygning  paa 
det  gamle  Christiansborgs  Plads,  men  den  forhindrer  heller  ikke,  at  de  Fløje, 
som  vende  mod  Ridebanen  og  Slotspladsen,  markeres  hver  især  efter  deres  Be¬ 
stemmelse.  Det  stod  Komiteen  klart,  at  medens  Lovens  Ord  allerede  stillede 
Konkurrenterne  en  vanskelig  Opgave,  blev  denne  uløseligere  i  samme  Forhold, 
som  man  fra  den  ene  Side  vilde  forlange  alle  de  Krav,  der  kunde  stilles  til 
et  isoleret  Residensslot,  fuldt  ud  fyldestgjorte,  fra  den  anden  Side  alle  en  mo¬ 
derne  Rigsdagsbygnings  Bekvemmeligheder  tilvejebragte  under  en  ejendommelig 
ydre  Form  i  det  samme  Komplex. 

Den  konkrete  Løsning  maatte  det  blive  ikke  Komiteens,  men  den  heldige 
Konkurrents  Sag  at  angive.  Komiteen  maatte  ved  Bedømmelsen  moderere  alle 
i  den  ene  eller  den  anden  Retning  for  vidt  gaaende  Fordringer,  men  havde  paa 
den  anden  Side  den  uafviselige  Pligt  ikke  at  tilstaa  noget  Projekt  første  Præmie, 
som  det  ikke  maatte  anse  for  værdigt  til  at  benyttes  som  Grundlag  for  videre 
Udarbejdelse.« 

Et  af  de  ved  den  endelige  Konkurrence  indkomne  Projekter,  mærket  XXI, 
have  Architekterne,  Albert  Jensen  og  F.  Meldahl,  ikke  ønsket  gengivet,  og 
man  maa  saaledes  nøjes  med  de  Oplysninger,  der  findes  i  Komiteens  ovennævnte 
Beretning.  Flertallet  udtalte,  at  Slottets  velproportionerede  Facader  gjorde  et  rigt 
og  smagfuldt,  nobelt  og  grandiost  Indtryk,  og  at  det  i  det  Hele  havde  en  for 
de  forskellige  Lokaler  heldig  Plan ;  saaledes  var  navnlig  Rigsdagens  Lokaler  ord¬ 
nede  paa  en  meget  tilfredsstillende  Maade  med  et  storartet  Trappeanlæg  og  be¬ 
kvemme  Forbindelser,  ligesom  ogsaa  Højesterets  Lokaler  vare  smukt  anbragte, 
heldigt  indrettede  og  fremtrædende  i  det  Ydre  som  et  smukt  selvstændigt  Hele. 

Derimod  fremsattes  forskellige  Indvendinger  mod  den  Maade,  hvorpaa  de 
gode  Forhold  i  Facaderne  vare  naaede  —  ved  at  sænke  Kongeetagen  ned  umiddel¬ 
bart  over  Stueetagen  med  Bortfalden  af  underste  Mezzanin.  Teknisk  nærede  en 
Del  Medlemmer  Tvivl  om,  at  det  var  en  forsvarlig  Benyttelse  af  Ruinen,  naar 
alle  Vinduer  fra  Taget  til  Stuen  skulde  flyttes,  og  derved  alle  vandrette  For¬ 
bindelser  i  Bygningen  afbrydes,  og  tilmed  en  Del  af  Vinduerne  flyttes  til  den 
ene  eller  den  anden  Side  og  større  Partier  af  Ydermurene  nedbrydes.  Archi- 
tektonisk  seet,  vilde  Kommunikationsbygningerne  mod  Slotspladsen,  der  jo  ogsaa 
vilde  miste  Mezzaninen,  herved  og  med  Mansardtagene  saa  nær  ved  Jorden  tabe 
i  Udseende,  komme  til  at  gøre  et  noget  forkrøblet  Indtryk  og  daarligt  forbinde 
Slottet  med  Slotskirken  og  Ministeriebygningerne.  Endelig  fremhævedes  det,  at 
Opgivelsen  af  nederste  Mezzanin,  der  jo  i  en  sammenhængende  Bygning  ikke  kunde 
bevares  i  Kongefløjen,  naar  den  udelodes  i  Rigsdagsfløjen,  var  uheldig  for  Indret¬ 
ningen  af  Kongeboligen,  hvis  Ordning  forøvrigt  i  flere  Henseender  fandtes  heldig. 

»Det  er  saaledes  med  Hensyn  til  Repræsentationslokalerne  hensigtsmæssigt, 
at  Riddersalen  ikke  afbryder  Suiten  af  Værelserne,  men  er  henlagt  til  den  ene 
Ende  af  disse,  og  det  har  unægtelig  sine  Fordele,  navnlig  naar  der  gives  mindre 
Selskaber,  at  Hendes  Majestæt  Dronningens  Lejlighed  ved  at  henlægges  i  Bel¬ 
etagen  staar  i  nær  Forbindelse  med  Repræsentationslokalerne.  Paa  den  anden 
Side  er  det  imidlertid  ikke  heldigt,  at  Hendes  Majestæt  Dronningens  Lejlighed 
er  henlagt  i  en  anden  Etage  end  Kongens,  hvilket  er  blevet  en  naturlig  Følge 
af,  at  der  —  hvad  der  i  architektonisk  Henseende  maa  anses  for  en  Fordel 
er  tilvejebragt  Gennemkørsel  saavel  gennem  Rigsdagsfløjen  som  gennem  Slots¬ 
fløjen.« 

Fremdeles  rejstes  der  ogsaa  Betænkeligheder  ved  den  projekterede  Søjle¬ 
dekoration  af  Hovedfacaderne,  der  tilvejebragtes  »ved  at  give  Slottets  favntykke 
Ydermure  mod  Slotspladsen  og  Ridebanen  den  dobbelte  Tykkelse  og  paa  det 
nye  Murværk  stille  fritstaaende  Søjler  af  huggen  Sten«,  noget  der  i  teknisk  og 
kunstnerisk  Henseende  stod  i  Modstrid  med  Gennemførelsen  af  Sidefacaderne  og 
Slotsgaardens  Facader,  hvor  der  hovedsagelig  var  anvendt  Cement. 

Endelig  var  der  ogsaa  nogen  Tvivl  om,  at  Bygningen,  gennemført  paa 
værdig  Maade  med  Hensyn  til  Form,  Soliditet  og  Materiale,  kunde  opføres  for 
den  ved  Loven  fastsatte  Sum. 

Det  andet  indleverede  Projekt,  mærket  med  en  Krone,  »som  nok  Archi- 
tekterne  i  Kommissionen  sætter  mest  Pris  paa«  *),  skyldtes  Martin  Borch,  der 
havde  løst  Opgaven  paa  en  ret  fri  Maade.  Komiteen  udtaler  om  dette  Projekt: 

»Det  er  ogsaa  fra  alle  Sider  erkendt,  at  det  frembyder  en  virkningsfuld 
Gruppering,  der  tillader,  at  Mezzaninen  bibeholdes,  og  dog  er  forenelig  med  en 
betydelig  Reduktion  af  Slottets  Volumen  og,  hvad  der  følger  heraf,  tillige  en 
Reduktion  af  Bekostningen,  medens  samtidig  en  betydelig  kunstnerisk  Frihed  i 
Behandlingen  af  Slottets  Hovedfacader  er  vundet,  saa  at  man  ikke  behøver  at 
indskrænke  sig  til  en  Omdekorering  af  de  gamle  Mure,  men  kan  forbedre  For¬ 
holdene  og  opnaa  ny,  hidtil  savnede  Virkninger.  At  Konkurrenten  i  det  Ydre 
har  benyttet  Motiver  ’  fra  vore  Slotsbygninger  fra  forrige  Aarhundrede,  kan  kun 
billiges,  de  ville  passe  til  Bygningerne  om  Ridebanen,  til  vore  hjemlige  Bygge- 
maader  og  den  givne  økonomiske  Begrænsning.  Dog  turde  det  være  et  Spørgs- 
maal,  om  ikke  den  valgte  Stilart  baade  ude  og  inde,  her  og  der  har  forledet 
til  mere  barokke  Former  end  nødvendigt  og  ønskeligt.  Paa  den  anden  Side  er¬ 
kendes  det  fra  alle  Sider,  at  Rigsdagens  Lokaler  i  dette  Projekt  hverken  i  det 
Ydre  gøre  sig  gældende  paa  en  tilfredsstillende  Maade  eller  ere  heldigt  dispone¬ 
rede.  Kuppelen  midt  paa  Facaden  staar  ikke  heldigt  paa  sin  Underbygning  og 
gør  snarere  Indtryk  af  et  Porttaarn  end  af  Indgangen  til  en  Fællessal  for  hele 
kigsdagen.  Alle  Udvalgsværelser  ‘ligge  for  højt  til  Vejrs.  Man  savner  de  øn¬ 
skede  fælles  Læse-  og  Konversationsværelser;  Restaurationen  og  Bibliotheket  ligge 
for  fjernt  og  for  ubekvemt.  Stenograferne  skulle  helst  være  fælles  for  begge 
Rigsdagens  Afdelinger. 

Højesterets  Lokaler  synes  at  være  anbragte,  som  sket  er,  i  en  særegen  Fløj 
over  mod  Slotskirken  for  eventuelt  at  kunne  udskilles  af  Projektet.« 

Der  fremsættes  endnu  nogle  mindre  Indvendinger  mod  enkelte  Dispositioner 
i  Kongeboligen,  og  navnlig  bemærkedes  det,  at  Riddersalens  Beliggenhed  midt 
i  Facaden  mod  Ridebanen  af  praktiske  Grunde  var  mindre  heldig.  Af  Projektet 
gengives  nogle  Blade  i  Fig.  41 — 46. 


*)  Af  et  Brev  fra  D.  Dessau  til  Theophilus  Hansen. 

FIG.  41.  PROJEKT  TIL  CHRISTIANSBORG  SLOTS  GENOPFØRELSE.  1 888.  SLOTTET  SET  FRA  FREDERIKSHOLMS  KANAL.  ARCHITEKT  MARTIN  BORCH. 


FIG.  42.  PROJEKT  TIL  CHRISTIANSBORG  SLOTS  GENOPFØRELSE.  I  888.  SLOTTET  SET  FRA  GAMMELHOLM.  ARCHITEKT  MARTIN  BORCH. 


Hovedgrundtrækkene  af  Plananlæget  (Fig.  43  og  44)  vare,  at  Ridebanefløjen 
med  Bevarelse  af  Indermurene  mod  Slotsgaarden  og  Genopførelsen  af  det  gamle 
Slotstaarn,  men  med  et  betydeligt  Fremspring  ind  paa  Ridebanen,  blev  en  72 
Alen  dyb,  til  Kongebolig  bestemt  selvstændig  Bygningsdel,  der  indeholdt  2  ind¬ 
vendige  Gaarde,  som  i  Dameetagen  var  overskaarne  af  Ovenlyskorridorer.  Denne 
Bygningsdel  havde  Kælder,  Dameetage,  underste  Mezzanin,  Kongeetage,  øverste 
Mezzanin  og  Mansardtag.  Ridebanefacaden  fik  2  Endefremspring  med  buede 
Frontons,  et  stort  Midtfremspring  paa  5  Fag  og  en  fremspringende  Underkørsel, 
medens  Facaden  mod  Slotsgaarden  i  sin  Midte  havde  det  noget  fremspringende 
Slotstaarn,  kronet  med  et  højt,  i  en  Pyramide  med  Kongekrone  endende  Spir 
(Fig.  41).  Rigsdagsfløjen  mod  Slotspladsen  beholdt  mod  denne  den  gamle  Fa¬ 
cadelinie,  men  byggedes  betydeligt  ind  i  Slotsgaarden,  mod  hvilken  Midtpartiet 
fik  Kælder,  Dameetage  og  nederste  Mezzanin,  medens  der  mod  Slotspladsen  for¬ 
uden  Kælder  kun  fandtes  Kælder  og  Dameetage,  bag  hvis  høje,  rundbuede  Vin¬ 
duer  der  laa  et  Entresolgulv  i  Højde  med  underste  Mezzanins  Gulv;  Endepar¬ 
tierne  med  Dele  af  Sidefløjene  vare  derimod  omdannede  til  Pavilloner  med  samme 
Etageinddeling  som  Kongefløjen  og  almindelige  af  Balustrader  omgivne  Tage. 

Indgangspartiet  midt  i  Facaden  mar¬ 
keredes  ved  en  Kupel  med  Lanterne  og 
Spir  (Fig.  42).  —  Disse  tvende  Byg- 
ningskomplexer  forbandtes  ved  Resterne 
af  Slottets  gamle  Sidefløje,  der  dog  vare 
reducerede  i  Bredden  ved  Indrykning 
af  de  mod  Slotsgaarden  vendende  Fa¬ 
cader  og  i  Profilet  nedskaarne  til 
samme  Højde  som  Rigsdagsfløjens  Midt¬ 
parti.  —  Kommunikationsbygningerne 
bevaredes  udvendig  uforandrede  og  en 
ny  Kommunikationsbygning  —  til  Brug 
for  Højesteret  —  lagdes  bag  store  nor¬ 
dre  Kommunikationsbygning.  Den  fik 
samme  Etageinddeling  s  o  ni  denne,  dog 
saaledes  at  Midtpartiet  i  Facaden  hen 
mod  Thorvaldsens  Museum,  der  gav 
Lys  til  Højesteretssalen,  fik  tre  store  Vinduer,  i  Højde  svarende  til  de  to  Vin¬ 
duesrækker  i  Bygningens  øvrige  Partier. 

Alle  Murflader  tænktes  opførte  med  afskurede  Mursten,  Gesimser,  Baand, 
Indfatninger  etc.  af  Sandsten,  Tagene  dels  af  Tegl,  dels  af  Kobber. 

I  Midten  af  Rigsdagsfløjen  (Fig.  44  og  46)  førte  en  udvendig  Trappe  til  en 
kvadratisk  Vestibule,  i  hvis  Hjørner  der  laa  Spiraltrapper  til  Mezzaninetagen  og 
Budstuer,  og  bagved  laa  den  ved  Ovenlys  belyste  Fællessal  omgivet  af  Gallerier 
i  Mezzaninetagens  Højde  og  med  direkte  Tilgange  fra  de  to  Things  særlige  Lo¬ 
kaler,  af  hvilke  Landsthingets  laa  hen  mod  Slotskirken,  Folkethingets  hen  mod 
Ministeriebygningerne.  Hver  af  disse  med  Ovenlys  forsynede  Sale  var  omgivet 
af  Birum,  over  hvilke  Tilhørergallerierne  vare  anbragte.  Konge-  og  Diplomat¬ 
logerne  laa  paa  Siden  mod  Slotsgaarden  og  havde  Tilgang  fra  Gaardfacadcns 
Midtparti,  hvorfra  man  ad  en  udvendig  Trappe,  gennem  en  Vestibule  og  ad  to 
Sidetrapper  kom  til  Kongesalonen  over  Vestibulen  samt  Forværelser,  der  førte  til 
Eogegangene  i  Mezzaninen;  Referentlogerne  laa  i  samme  Galleri  hen  mod  Side¬ 
fløjene  og  havde  tilstødende  Arbejdsværelser.  Formandsstolene  laa  ligeledes  nær¬ 
mest  Slotsgaarden,  og  Medlemspladserne  vare  ordnede  i  2  resp.  3  hesteskofor¬ 
mede  Rækker.  Mellem  Fællessalen  og  Mødesalene  laa  i  Dameetagen  Garderober 
og  Toilets,  mod  Gaarden  til  hver  Side  af  Fællessalen  2  Ministerværelser  og  der¬ 
efter  3  Værelser  for  hver  af  Formændene,  mod  Slotspladsen  Medlemsfoyers.  — 
1  Folkethingets  Hjørnepavillons  Dameetage  laa  mod  Slotspladsen  2  Konversations- 


FIG.  43.  CHRISTIANSBORG  SLOT. 
ARCHITEKT  MARTIN  BORCH. 

og  Læseværelser,  mod  Kavalergaarden  2  Rum  for  Post-  og  Telegrafkontor, 
medens  Resten  optoges  dels  af  Garderober  og  Toilets,  dels  af  en  stor  Vestibule 
og  Trapperum.  I  Mezzaninen  laa,  foruden  Referentværelserne,  Toilets,  Garde¬ 
rober  og  Trapperum,  4  Stenografværelser  mod  Kavalergaarden  og  2  Udvalgs¬ 
værelser  mod  Slotspladsen.  Beletagen  optoges  af  Forsamlingssale  og  Finansud¬ 
valgets  Værelser  med  tilhørende  Birum,  øverste  Mezzanin  af  Udvalgs-  og  For¬ 
samlingsværelser.  —  I  Sidefløjens  Dameetage  laa  mod  Kavalergaarden  2  Arbejds¬ 
værelser  og  2  Omklædningsværelser,  mod  Slotsgaarden  4  Værelser  for  Revisions¬ 
assistenter.  I  Mezzaninen  fandtes  Restaurationen  og  nogle  disponible  Rum.  — 
Søndre  Kommunikationsbygnings  Dameetage  indeholdt  2  Taleværelser,  et  stort 


FIG.  44.  PROJEKT  TIL  CHRISTIANSBORG  SLOTS  GENOPFØRELSE.  1888.  PLAN  AF  DAMEETAGEN. 
ARCHITEKT  MARTIN  BORCH. 


Omklædningsværelse  samt  syd  for  Zahlkammerporten  Rigsdagens  Bureau;  Mez¬ 
zaninen  indeholdt  2  Udvalgsværelser,  Arkivrum  og  Kassererkontor.  Landsthingets 
Hjørnepavillon,  der  ved  2  Lysgaarde  var  skilt  fra  Mødesalen,  havde  i  Dameetagen 
mod  Slotspladsen  Tale-  og  Læseværelser,  mod  Prinds  Jørgens  Gaard  1  Værelse 
for  Landsthingssekretæren  og  1  for  Revisionsassistenter.  Resten  af  denne  Etage 
optoges  af  Omklædningsværelser,  Toilets,  Garderober,  Vestibule  og  Trapper. 
Underste  Mezzanin  indeholdt  mod  Lysgaardene  4  Stenograf-  og  1  Budværelse, 
mod  Prinds  Jørgens  Gaard  2  Buffetværelser  og  forøvrigt  disponible  Rum.  I  Bel¬ 
etagen  fandtes  Forsamlings-  og  Udvalgsværelser  og  i  øverste  Mezzanin  Bibliothek 
og  Statsrevision.  —  I  nordre  Kommunikationsbygnings  Dameetage  fandtes  1  Læse- 
værelse  og  1  Arbejdsværelse  samt  nord  for  Kirkeporten  Bureauchefens  Bolig,  til 
hvilken  der  foruden  Økonomilejlighed  i  Kælderen  endvidere  hørte  3  Værelser  i 
Mezzaninen,  som  forøvrigt  indeholdt  et  Post-  og  Telegrafkontor  og  nogle  dispo- 

nible  Rum.  —  Tilgangene  til  Thingenes  Lokaler  var,  foruden  fra  Fællessalen  og 
dens  Vestibule,  fra  Portene  i  Kommunikationsbygningerne  ad  brede  Korridorer 
til  Vestibulerne  og  Trapperne  i  Hjørnepavillonerne.  —  I  Kælderen  laa  Restaura¬ 
tionskøkkenet  i  søndre  Sidefløj,  Trykkeriet  mod  Slotspladsen  fra  Fællessalen  hen 
i  søndre  Kommunikationsbygning;  Resten  af  Kælderrummene  optoges  af  Varme- 
og  Ventilationsanlæg  samt  Brændselsrum. 

Kongeboligen  (Fig.  44  og  45)  optog  foruden  hele  Ridebanefløjen  og  de  to 
mindre  Kommunikationsbygninger,  Slottets  lave  Sidefløje  hen  til  de  i  disse  an¬ 
bragte  nyTe  Porte.  Hovedadgangen  var  fra  Ridebanen  gennem  den  overdækkede 
Underkørsel  ind  til  en  stor  Vestibule,  paa  hvis  Sider  der  mod  Ridebanen  laa 
Vagtlokaler;  derpaa  fulgte  Kongens  og  Dronningens  officielle  Trappeopgange, 
særlige  Trapper  til  underste  Mezzanin,  Garderober  og  i  Baggrunden  den  store 
med  Ovenlys  forsynede  Festtrappe  til  Kongeetagen.  Kongens  Lejlighed  laa  i  Dame- 
etagen  mod  Ridebanen,  Kavalergaard  og  Slotsgaard.  Ad  Trappen  kom  man  til 
et  Lakajgemak,  der  gav  Adgang  til  3  Jourgemakker ;  i  det  sydvestlige  Hjørne  laa 
Konseilsalen,  og  derpaa  fulgte  et  tofags  Værelse  for  den  jourhavende  Adjutant, 
Trappen  ned  til  Buegangene,  3  Værelser  for  de  kongelige  Børn,  2  disponible 
Værelser  og  endelig  ved  den  søndre  Slotsport  Hovedtrappen  til  underste  Mezza¬ 
nin.  Fra  denne  Port  førte  en  Korridor  til  Kongens  Modtagelses-  og  Arbejds¬ 
værelser  i  Hovedfløjen  mod  Slotsgaarden,  nemlig  et  Værelse  for  de  Audiens¬ 
søgende,  et  Lakajgemak,  et  tofags  Audiensgemak,  2  Kabinetter  og  Kongens  Ar¬ 
bejdsværelse  i  Slotstaarnet.  Bag  det  sidste  Kabinet,  med  et  Vindue  mod  Lys- 
gaarden,  laa  Kongens  private  Forgemak,  der  ved  en  Korridor  stod  i  Forbindelse 
med  den  officielle  Adgang  fra  den  store  Vestibule,  men  ogsaa  havde  direkte  Tilgang 
fra  den  første  Repose  paa  Festtrappen.  De  øvrige  mod  Lysgaarden  vendende  Rum 
optoges  af  Bitrapper,  Lakajværelser,  Toilets  etc.  — -  Ad  Dronningens  officielle  Op¬ 
gang  fra  Vestibulen  kom  man  til  de  mod  Ridebanen  vendende  Værelser:  Lakaj¬ 
gemak,  et  tofags  Damegemak,  et  Kabinet,  et  tofags  Musikgemak  samt  i  Nord¬ 
vesthjørnet  Dagliggemak.  Derpaa  fulgte  mod  Prinds  Jørgens  Gaard  et  tofags  Ka¬ 
binet,  Udgangen  til  lille  nordre  Kommunikationsbygning,  2  Værelser  for  konge¬ 
lige  Børn,  2  for  Kammerjomfruer,  2  disponible  Værelser  samt  ved  Porten  i 
Nordfløjen  en  Hovedtrappe  til  underste  Mezzanin.  Fra  Porten  førte  en  Korridor 
op  langs  disse  Værelser.  I  Hovedfløjen  mod  Slotsgaarden  laa  først  Sovegemakket 
med  tilhørende  Toiletværelse,  derpaa  det  tofags  Spisegemak,  et  Kabinet,  med 
bagved  liggende  Elevator  og  Anretningsrum,  samt  endelig  Dronningens  Biblio- 
thek,  der  stødte  op  til  Kongens  Arbejdsværelse  i  Taarnet.  Bag  Bibliotheket  laa 
Dronningens  private  Forgemak  svarende  til  Kongens,  og  Rummene  om  Lysgaarden 
vare  benyttede  paa  lignende  Maade  som  i  Kongens  Lejlighed.  —  De  tværs  over 
Lysgaarden  førende  Ovenlyspassager  gave  bekvemme  kortere  Forbindelser  i  Lej¬ 
lighederne,  fra  Jourgemak  til  Audiensgemak  og  fra  Damegemak  til  Spisegemak. 

I  underste  Mezzanin  laa  Overhofmarskallens  Lejlighed  mod  Ridebanen,  Prinds 
Jørgens  Gaard  og  den  nordlige  Lysgaard,  med  Køkken  og  Pigeværelser  i  den 
lille  nordre  Kommunikationsbygning.  Over  Dronningens  Værelser  mod  Slots¬ 
gaarden  laa  3  Hofdameboliger,  med  Jomfruværelser  og  Pulterkamre  mod  Lys¬ 
gaarden;  i  Taarnet  laa  Kongens  Haandbibliothek  med  et  Kontor  ved  Siden  af, 
og  derpaa  fulgte  Dronningens  Kabinetssekretariat  samt  Værelse  for  Kongens 
Kammerlakaj.  —  Mod  Kavalergaarden  laa  Kongens  Kabinetssekretariat,  Værelser 
for  den  jourhavende  Adjutant,  mod  Ridebanen  Værelser  for  Adjutan tstabens  Chef 
og  Overhofmesterindens  Lejlighed,  over  Vestibulen  Pulter-  og  Møbelkamre  samt 
forøvrigt  i  Etagen  Garderober,  Værelser  for  Gemakspiger  etc.,  og  i  den  lille 
søndre  Kommunikationsbygning  Værelser  for  de  kongelige  Børns  Betjening. 

I  Kongeetagen  (Fig.  45)  førte  Festtrappen  op  til  en  Repose  bag  Slotstaarnet, 
hvorfra  man  gennem  2  tilstødende  Lakajgemakker  og  2  tofags  Spillegemakker  — 
alle  med  Vinduer  mod  Lysgaardene  —  kom  til  den  i  Ridebanefacadens  Midte 
liggende,  3  Fag  store  og  op  gennem  øverste  Mezzanin  gaaende  Riddersal.  For 

dennes  Ender,  afsondrede  ved  Mure  og  Søjler,  laa  Bitrapper,  Toilets  og  Gennem¬ 
gangsrum,  over  hvilke  sidste  der  i  øverste  Mezzanin  var  Tilskuergallerier.  Ud 
mod  Ridebanen  laa  mod  Nord  derfor  3  Souperværelser  og  et  Kabinet,  sydligt 
2  Souperværelser  og  et  Kabinet  samt  i  Sydvesthjørnet  en  Spisesal.  Mod  Kavaler- 
gaarden  laa  den  5  Fag  lange  Appartementssal  og  mod  Slotsgaarden  4  Kavaler¬ 
gemakker  med  bagvedliggende  Tjener-  og  Toiletværelser.  Fra  det  sidste  Kavaler¬ 
gemak  kom  man  til  Trongemakket  i  Slotstaarnet  og  fra  dette  til  et  Audiens¬ 
gemak,  der  ved  det  ene  Lakajgemak  stod  i  Forbindelse  med  Festtrappen.  — 
Resten  af  Etagen  optoges  af  en  fyrstelig  Gæstelejlighed  med  Adgang  fra  nævnte 
Lakajgemak  og  Forværelser  mod  Lysgaarden.  Mod  Slotsgaarden  laa  et  Lakaj¬ 
gemak,  et  tofags  Modtagelsesværelse,  et  Kabinet,  et  Sovegemak  med  Paaklædnings- 
værelser  og  Bad  i  Nordøsthjørnet,  samt  derpaa  mod  Prinds  Jørgens  Gaard  et 

FIG.  45.  PLAN  AF  KONGEFLØJENS  KONGEETAGE. 

FIG.  46.  PLAN  AF  RIGSDAGSFLØJENS  MEZZANINETAGE. 

Forværelse,  et  tofags  Modtagelsesværelse,  et  Kabinet  og  et  tofags  Spisegemak, 
der  stødte  op  til  Souperværelserne  mod  Ridebanen. 

I  øverste  Mezzanin  fandtes  Værelser  for  de  kongelige  Børn  (mod  Kavaler- 
gaarden),  Gæsteværelser  for  Damer  og  Kavalerer  (mod  Prinds  Jørgens  Gaard), 
Civillisten  og  Statsinventariekom missionen  (begge  mod  Slotsgaarden),  Fourerkontor, 
Slotsforvaltning,  Oldfruelejlighed,  Tjenerværelser,  Sølv-  og  Linnedkamre  etc. 

I  Kælderen  fandtes  dels  den  kongelige  Økonomilejlighed  og  Betjentboliger, 
dels  Varme-  og  Ventilationsanlæg  samt  Brændselsrum. 

Det  bør  endnu  bemærkes,  at  der  ad  Korridoren  i  Nordfløjens  underste  Mez¬ 
zanin  og  en  Korridor  i  den  nye  Højesteretsfløjs  Mezzanin  var  direkte  Forbindelse 
mellem  Kongeboligen  og  Slotskirken. 

Til  Højesterets  Lokaler  (Fig.  44  og  46)  var  Adgangen  gennem  Kirkeporten 
og  ad  en  i  den  bagvedliggende  Gaard  anlagt  udvendig  Trappe  til  en  Vestibule, 

hvorfra  man  gennem  et  Forværelse  med  Garderobe  kom  til  den  trefags  Forsam¬ 
lingssal  hen  mod  Slotskirken  og  det  bagved  liggende  Læse-  og  Bibliotheksværelse. 
Dette  gav  Rettens  Medlemmer  Adgang  til  den  gennem  begge  Etager  gaaende 
Retssal.  For  Publikum  var  Adgangen  til  denne  fra  Porten  i  Slottets  Nordfløj, 
hvor  en  Trappe  førte  til  en  etfags  Forsal  med  tilstødende  Budstue,  og  gennem 
et  Vindfang  kom  man  til  Retssalen.  Fra  Forsalen  kom  man  ogsaa  gennem  en 
Entré  til  Justitiarii  trefags  Værelse  med  tilstødende  tofags  Værelse  for  Protokol¬ 
sekretærerne,  og  fra  Trappen  havdes  Adgang  til  de  mod  Slotsgaarden  vendende 
2  Værelser  for  Justitskontor  og  Justitssekretær.  —  I  Mezzaninen  førte  Trappen 
til  den  førnævnte  Kirkepassage,  til  Arkivrum  op  mod  Kirken  og  til  2  Advokat¬ 
værelser  med  de  fornødne  Birum.  —  I  Kælderen  var  der  foruden  Varme-  og 

Ventilationsanlæg  2  Boliger  for  Bude,  deraf  den  ene  i  Slottets  Nordfløj. 

Det  tredie  af  de  indleverede  Projekter  var  mærket  0  og  udarbejdet  af 
O.  P.  Momme  og  L.  F.  Olesen.  I  Skitseprojektet  var  Kongebolig  og  Rigsdag 

holdte  som  to  adskilte  Bygninger,  men  i  det  endelige  Projekt  vare  de  samlede 

til  et  Komplex,  hvorom  Komiteen  bemærker: 

»En  vis  Enhed  og  Helhed  er  bragt  til  Veje  i  Projektet,  men  man  har  om 
Fløjen  mod  Slotspladsen  vistnok  med  Grund  bemærket,  at  den  som  Appendix 
til  Slotsfløjen  er  for  høj  og  svær,  som  Rigsdagsfløj  for  uanselig.  Midtpartiet 
med  den  firkantede  Kuppel  synes  noget  tungt  og  trykket,  og  de  2  Porttaarne, 
med  hvilke  man  har  villet  pryde  Forbindelsesfløjene  mod  Slotspladsen,  gøre  en 
alt  andet  end  heldig  Virkning. 

I  Rigsdagsfløjen  er  Mezzaninen  bevaret  saavel  som  i  Slotsfløjen,  men  begge 
Rigsdagssale  ligge  da  ogsaa  i  Stueetagen  og  maa  tage  til  Takke  med  det  ikke 
heldige  Sidelys.  - —  Fællessalen  er  med  en  hel  Del  Udvalgsværelser  kommen  op 
i  Beletagen,  en  hverken  bekvem  eller  tiltalende  Ordning.« 

Der  fremførtes  derhos  forskellige  Anker  over  Placeringen  af  Rigsdagens 
Birum  og  over  Dispositionen  af  Kongens  og  Dronningens  Lejligheder,  der  vare 
afbrudte  af  Korridorer  og  Trapper.  Imod  Højesterets  Lokaler  fremførtes  kun 
som  væsentlig  Mangel,  at  Justitskontoret  var  anbragt  i  Mezzaninen. 

Af  dette  Projekt  gengives  nogle  Blade  i  Fig.  47 — 51. 

Architekterne  havde  —  som  ovenfor  anført  —  i  deres  endelige  Projekt  samlet 
de  to  Komplexer  til  et  Hele,  dog  saaledes  at  kun  Kongefløjen  mod  Ridebanen  over 
Kælder,  Dameetage,  underste  Mezzanin  og  Kongeetage  havde  en  øvre  Mezzanin*) 
under  Hovedgesimsen,  der  kronedes  af  en  Balustrade  med  et  bagvedliggende  Man¬ 
sardtag;  Rigsdagsfløjen  mod  Slotspladsen  havde  derimod  kun  i  Midtfremspringet 
en  øverste  Mezzanin,  og  Sidefløjene  vare  derhos  for  Størstedelen  ligeledes  ned- 
skaarne  til  Bjælkelaget  over  Kongeetagen  samt  dertil  forsynede  med  lave,  af  Balu¬ 
strader  maskerede  Tage.  I  Generalgrundridset  (Fig.  47)  viste  Bygningskomplexet 
sig  derfor  vel  som  en  Helhed,  men  i  Perspektivet  (Fig.  49)  mere  som  to  kom¬ 
binerede  Bygninger.  Architekterne  havde  genopført  den  gamle  Fløj  mod  Ride¬ 
banen  med  2  Endefremspring  og  et  i  2  Afsatser  fremskudt  Midtfremspring;  Side¬ 
fløjene  vare  med  smaa  Ændringer  bevarede,  ligesom  Slotspladsfløjen  havde  be¬ 
varet  den  gamle  udvendige  Facadeinddeling,  medens  den  mod  Gaarden  havde 
faaet  en  Midtudbygning.  Kongefløjens  Facade  (Fig.  48)  domineredes  af  det  paa 


*)  Efter  Vindueshøjden  nærmest  en  lav  øverste  Etage.  En  Mezzanin  kan  efter  gamle 
Regler  ikke  have  Vinduer,  hvis  Højde  overstiger  Vinduesbredden. 

de  gamle  Fundamenter  genrejste  Slotstaarn,  Midtpartiet  af  Rigsdagsfløjen  (Fig.  49) 
markeredes  ved  en  Kuppel  med  Lanterne  og  Spir;  smaa  Kupler  vare  anbragte 
over  Portene  i  de  store  Kommunikationsbygninger.  Foruden  Adgangen  til  Rigs¬ 
dagsfløjen  og  Gennemkørslen  under  Kongefløjen  var  der  i  Sydfløjen  en  treskibet 
Gennemkørsel  og  i  Nordfløjen  4  Adgange,  2  fra  Slotsgaarden,  2  fra  Prinds 
Jørgens  Gaard.  —  Bygningen  var  tænkt  opført  med  pudsede  Murflader,  de  de¬ 
korative  Led  i  Sandsten,  de  stejlere  Dele  af  Tagene  med  glaserede  Tagsten,  de 
fladere  Tagpartier  samt  Kupler  og  Spir  med  Metaldækning. 

I  Rigsdagsfløjen  (Fig.  50  og  51)  kom  man  fra  Slotspladsen  ind  i  en  Vesti¬ 
bule,  fra  hvis  Baggrund  en  stor  Trappe  - —  med  underliggende  Garderober  — 
førte  op  til  de  overliggende  Etager.  Paa  hver  Side  af  Vestibulen  førte  Korri¬ 
dorer  og  lave  Trapper  til  Thingenes  Mødesale,  Landsthingets  hen  mod  Slots¬ 
kirken,  Folkethingets  hen  mod  Ministerialbygningerne.  Begge  Sale  laa  ud  mod 
Slotspladsen  og  gik  op  i  underste  Mezzanin,  hvor  der  paa  3  Sider  var  anbragt 
Loger  og  Tilhørergallerier;  Kongelogerne,  Hoflogerne  og  Diplomatlogerne,  med 
tilhørende  Saloner  og  Forværelser,  laa  hen  mod  Fløjens  Endepunkter,  de  reser¬ 
verede  Loger  hen  mod  Midtpartiet  og  Publikumsgallerierne  samt  Referentloger 
med  tilhørende  Birum  paa  Siden  mod 
Slotsgaarden.  (Tilgangene  for  Publikum 
vare  ad  Korridorer  og  Trapper  fra  Zahl 
kammer-  og  Kirkeportene.)  —  I  Dame- 
etagen  fandtes  mod  Slotsgaarden  i  Mid¬ 
ten  Konversations-  og  Læseværelser,  paa 
Siderne  deraf  Foyers  (2,  resp.  3  Fag), 

2  Taleværelser  og  2  Omklædnings¬ 
værelser.  2  andre  Taleværelser,  2  Bud¬ 
stuer  samt  Post-  og  Telegrafkontor  laa 
ud  mod  Slotspladsen.  I  Endepartierne 
ud  mod  denne  Plads  laa:  paa  Lands- 
thingssiden  2  Ministerværelser  og  et  Væ¬ 
relse  for  Landsthingssekretæren,  —  paa 
Folkethingssiden  3  Ministerværelser, 
medens  Formændene  havde  Lokaler  i 
de  store  Kommunikationsbygningers 

Dameetager  hen  til  Portene.  —  Den  sydlige  Del  af  store  søndre  Kommunikations¬ 
bygning  optoges  saavel  i  Dame-  og  Mezzanin-  som  i  Kælderetage  af  Bureau- 
chefens  Lejlighed;  i  den  nordre  Del  var  der  i  Mezzaninetagen,  foruden  2  Væ¬ 
relser  for  Revisionsassistenter,  nogle  disponible  Rum.  —  Den  nordre  Kommuni¬ 
kationsbygning  optoges  forøvrigt  dels  —  i  begge  Etager  og  Kælder,  Nord  for 
Kirkeporten  —  af  en  disponibel  Embedsbolig,  dels  —  i  Mezzaninetagen  —  af  en 
mod  Gaarden  vendende  Passage  fra  Slottet  til  Kirken,  dels  endelig  —  mod  Slots¬ 
pladsen  - —  af  et  Toilet,  en  3  Fags  Forsamlingssal  og  2  Udvalgsværelser.  —  Af 
Nordfløjen  vare  kun  3  Fag  mod  Prinds  Jørgens  Gaard  indtagne  til  Rigsdagen, 
hvilke  i  Dameetagen  optoges  af  Trapperum,  Toilets  og  et  enkelt  Udvalgsværelse, 

1  Mezzaninen  dels  af  Trapper,  dels  af  Diplomaternes  Forværelser,  dels  af  et 

2  Fags  Udvalgsværelse.  —  I  Sydfløjen  strakte  Rigsdagens  Lokaler  sig  hen  til 
den  store  Gennemkørsel  og  omfattede  i  Dameetagen  foruden  Trapperum  3  Væ¬ 
relser  for  Rigsdagens  Bureau  (ud  mod  Kavalergaarden)  samt  mod  Slotsgaarden 
et  2  Fags  Udvalgsværelse  og  et  Toiletrum.  I  Mezzaninen  laa  —  foruden  For¬ 
værelserne  til  Hof-  og  Diplomatlogerne — Arkivet  og  et  Værelse  til  Fremlægning 
af  Sager.  —  Rigsdagens  Restauration  var  anbragt  i  denne  Mezzaninetage  ud  mod 
Slotspladsen  —  Midtpartiet  af  Rigsdagsfløjens  Kongeetage  optoges  af  Fællessalen, 
der  med  sine  Tilhørergallerier  gik  op  i  øverste  Mezzanin.  Af  Sidepartierne  op¬ 
toges  Rummene  over  Folkethingets  Lokaler  af  Toilets,  Arbejds-,  Forsamlings-  og 
Udvalgsværelser  (Finantsudvalget  mod  Slotspladsen),  paa  Landsthingssiden  lige- 


FIG.  47.  CHRISTIANSBORG  SLOT. 
ARCHITEKTER  O.  P.  MOMME  OG  L.  F.  OLESEN. 

FIG.  48.  PROJEKT  TIL  CHRISTIANSBORG  SLOTS  GENOPFØRELSE.  1 888.  SLOTTET  SET  FRA  FREDERIKSHOLMS  KANAL.  ARCHITEKTER  O.  P.  MOMME  OG  L.  F.  OLESEN. 


FIG.  49.  PROJEKT  TIL  CHRISTIANSBORG  SLOTS  GENOPFØRELSE.  1  888.  SLOTTET  SET  FRA  GAMMELHOLM.  ARCHITEKTER  O.  P.  MOMME  OG  L.  F.  OLESEN. 


ledes  af  Toilets,  Arbejds-,  Udvalgs-  og  Forsamlingsværelser,  af  Bibliotheket  (mod 
Slotspladsen)  og  dels  mod  denne  Plads,  dels  mod  Prinds  Jørgens  Gaard  af  Stats¬ 
revisionen.  —  Loftsetagen  optoges  dels  —  i  Midtpartiets  øverste  Mezzanin  — 
af  Fællessalen  med  dens  Tilhørergallerier,  dels  —  paa  Siderne  —  af  Tilgangene 
til  disse  og  disponible  Kvistrum.  —  I  Kælderetagen  var  der  i  Kommunikations¬ 
bygningerne  —  foruden  de  til  Embedsboligerne  hørende  Økonomilejligheder  — 
Boliger  for  en  Portner  og  et  Bud,  i  Slotspladsfløjens  søndre  Parti  Sætteri  og 
Trykkeri,  i  den  nordre  Del  Restaurationens  Økonomilejlighed  og  forøvrigt  Ven¬ 
tilations-,  Opvarmnings-  og  Brændselsrum. 

I  Kongefløjen  (Fig.  50  og  51)  laa  der  i  Dameetagens  Midte  en  stor  Vesti¬ 
bule,  der  ogsaa  gik  op  gennem  underste  Mezzanin,  og  fra  dens  Midte  førte 
Trapper  og  Korridorer  med  bagvedliggende  Garderober  dels  til  Kongens  og 
Dronningens  daglige  Værelser,  dels  til  de  to  store  Festtrapper,  der  gik  op  gen- 


FIG.  50.  PROJEKT  TIL  CHRISTIANSBORG  SLOTS  GENOPFØRELSE.  1 888.  PLAN  AF  DAMEETAGEN. 
ARCHITEKTER  O.  P.  MOMME  OG  L.  F.  OLESEN. 

nem  hele  Bygningens  Højde.  Midtpartiet  mod  Slotsgaarden  var  ved  et  Mellem¬ 
gulv  afdelt  i  2  Etager,  hvoraf  den  underste  indeholdt  en  Gennemkørsel  og  paa 
Siderne  af  denne  Vagtlokaler  (se  den  i  Fig.  50  i  Slotsgaarden  indtegnede 
Brouillon).  —  Kongens  Lejlighed  laa  mod  Ridebanen  og  Prinds  Jørgens  Gaard. 
Fra  den  nordre  Trappe  i  Vestibulen  kom  man  til  et  Lakajgemak,  2  Værelser 
for  den  jourhavende  Adjutant,  et  tofags  Jourgemak  og  en  tofags  dyb  Audienssal. 
Fra  lille  nordre  Kommunikationsbygning  gav  en  særlig  Trappe  Adgang  for  de 
Audienssøgende  ved  Ugeaudienserne,  og  ved  Siden  af  den  laa  i  Endefremspringet 
mod  Ridebanen  endnu  et  Værelse  for  Adjutant  du  jour  og  et  Lakajgemak.  Paa 
den  anden  Side  af  Trappen  laa  mod  Prinds  Jørgens  Gaard  et  tofags  Jourgemak, 
en  tofags  Konseilsal  og  2  disponible  Værelser.  En  Korridor  i  Hovedfløjen  mod 
Gaarden  forbandt  disse  Værelser  med  et  tofags  Forgemak,  et  Kabinet,  Kongens 
Arbejdsværelse  i  Slotstaarnet,  endnu  et  Kabinet  og  et  tofags  Bibliotheksværelse. 
Dette  stod  ved  en  anden  Korridor  mod  Gaarden  i  Forbindelse  med  Soveværelset 
og  Dronningens  Lejlighed.  Denne  sidste  laa  dels  mod  Ridebanen,  dels  mod 

Kavalergaarden  og  bestod,  regnet  fra  Vestibulen,  af  et  Lakajgemak,  et  Kabinet, 
et  tofags  Damegemak,  endnu  et  Kabinet,  et  tofags  dybt  Dagliggemak  og  en 
tofags  Musiksal.  Mod  Kavalergaarden  kom  først  et  tofags  dagligt  Spisegemak 
med  Anretningsværelse,  et  tofags  Sovekammer  med  Toilets,  Garderober  og  Bade¬ 
værelser  paa  Siderne  samt  endelig  hen  mod  Porten  i  Sydfløjen  et  Lakajgemak 
ved  Siden  af  Dronningens  private  Opgang,  der  førte  dels  til  en  Bitrappe,  dels 
til  det  private  Forgemak  mod  Slotsgaarden.  —  I  nordre  Kommunikationsbygning 
laa  Fourerkontoret,  i  den  søndre  Værelser  for  Slotsforvaltningen  og  Statsinven- 
tariekommissionen. 

Underste  Mezzanin  indeholdt  mod  Ridebanen  og  Prinds  Jørgens  Gaard  samt 
i  nordre  Kommunikationsbygning  en  Lejlighed  for  Overhofmarskallen,  i  Nord¬ 
fløjen  Kongens  Kabinetssekretariat  og  Civillistens  Kontorer.  —  1  Hovedfløjen 
mod  Slotsgaarden  laa  Haandbibliotheket  samt  Kongens  Tjenerværelser,  i  Syd¬ 
fløjen  Overhofmesterindebolig,  3  Hofdameboliger,  Værelser  for  Dronningens 


FIG.  51.  PROJEKT  TIL  CHRISTIANSBORG  SLOTS  GENOPFØRELSE.  1 888.  PLAN  AF  KONGEETAGEN. 
ARCHITEKTER  O.  P.  MOMME  OG  L.  F.  OLESEN. 


Betjening  etc.  I  den  søndre  Del  af  Hovedfløjen  laa  Værelser  for  Adjutantstabens 
Chef,  Dronningens  Kabinetssekretariat  samt  Sølv-  og  Linnedkamre,  i  søndre 
Kommunikationsbygning  Oldfruens  Lejlighed. 

Festtrapperne  førte  i  Kongeetagen  (Fig.  51)  til  Korridorer  i  Hovedfløjens 
Længderetning,  og  derfra  kom  man  ind  i  den  7  Fag  lange,  op  gennem  øverste 
Mezzanin  gaaende  Riddersal  mod  Ridebanen.  Paa  dens  nordre  Side  laa  4  Souper¬ 
værelser  med  tilhørende  2  Anretningsrum  (mod  Prinds  Jørgens  Gaard),  medens 
der  paa  den  sydlige  Side  mod  Ridebanen  laa  en  Række  Kavalergemakker,  mod 
Kavalergaarden  Appartementssalen  paa  5  Fag  samt  3  Spisesale,  hvis  tilhørende 
Anretningsrum  laa  mod  Slotsgaarden.  I  Slotstaarnet  laa  Trongemakket,  der  ved 
2  Kabinetter  paa  Siderne  forbandtes  med  et  Souperværelse  og  en  Audienssal.  — 
Den  nordlige  Festtrappe  førte  tillige  til  den  fyrstelige  Gæstelejlighed  i  Nordfløjen 
med  et  Lakajgemak  ved  Siden  af  Trappen.  Mod  Slotsgaarden  laa  4  Kavalergæste¬ 
værelser,  et  tofags  Forgemak  og  5  Damegæsteværelser,  mod  Prinds  Jørgens  Gaard 
et  tofags  Spisegemak,  et  Forgemak,  en  tofags  Modtagelsessalon,  2  Kabinetter, 

endnu  en  tofags  Modtagelsessalon  og  endelig  et  tofags  Sovegemak  med  tilhørende 
Paaklædnings-  og  Badeværelser. 

I  øverste  Mezzanin,  der  kun  strakte  sig  over  Ridebanefløjen  og  et  Fag  af 
hver  Sidefløj,  fandtes  dels  Værelser  for  de  kongelige  Børn,  dels  disponible  Af¬ 
trædelsesværelser,  og  i  Tagetagen  laa  Værelser  for  Betjening,  Kongens  Garderobe 
samt  Møbel-,  Linned-  og  Pulterkamre. 

Højesteret  laa  i  Nordfløjens  Dameetage  (Fig.  50)  med  to  Indgange  —  hen¬ 
holdsvis  for  de  Tilforordnede  i  Retten  og  for  Publikum  —  fra  Prinds  Jørgens 
Gaard.  Fra  den  for  Publikum  bestemte  Indgang  (nærmest  Kirkeporten)  kom 
man  ind  i  en  tofags  Forsal,  og  derfra  til  den  4  Fag  lange  Retssal,  bag  hvilken 
der  laa  et  tofags  Værelse  for  Assessorerne.  Den  for  disse  bestemte  Opgang 
førte  til  et  Garderobeværelse,  et  tofags  Læse-  og  Bibliotheksværelse,  2  tofags 
Værelser,  henholdsvis  for  Protokolsekretærerne  og  for  Justitiarius,  en  Budstue  og 
2  Advokatværelser,  allé  mod  Slotsgaarden.  Justitskontoret,  Justitssekretærens 
Værelse  og  Arkivet  laa  i  underste  Mezzanin  ud  mod  Prinds  Jørgens  Gaard. 


Det  fjerde  til  den  endelige  Konkurrence  indleverede  Projekt,  mærket  F.  R., 
skyldtes  H.  C.  Amberg.  Om  dette,  hvoraf  nogle  Blade  gengives  i  Fig.  52 — 57, 
udtaler  Komiteen  bl.  a. : 

»Den  anvendte  Barokstil  maa  vel  siges  snarere  at  gøre  et  noget  stift  og 
tørt  end  gratiøst  og  flot  Indtryk,  navnlig  er  Midtpartiet  mod  Slotspladsen  blevet 
tungt  og  uheldigt,  maaske  som  en  Følge  af  Konkurrentens  iøvrigt  anerkendelses¬ 
værdige  Stræben  efter  at  bevare  saa  meget  af  Ruinen  som  muligt.  Ogsaa  Mez¬ 
zaninen  er  bevaret  i  begge  Bygninger.  Da  Konkurrenten  imidlertid  indsaa,  at 
det  ikke  gik  an  at  lægge  Rigsdagssalene  op  i  Beletagen,  har  han  ment  at  kunne 
komme  udover  denne  Vanskelighed  ved  at  sænke  Salenes  Gulv  til  Mezzaninens 
Niveau  og  at  omdanne  alle  Vinduesfordybningerne  i  denne  Etage  til  smaa  luk¬ 
kede  Kabinetter  i  umiddelbar  Forbindelse  med  Salene.  Rent  bortset  fra  de 
æstetiske  Betænkeligheder,  som  et  sligt  Arrangement  kunde  have,  bliver  Følgen, 
at  medens  Formands-  og  Ministerværelser,  Konversations-  og  Læseværelser  komme 
i  Mezzaninen,  optages  Beletagen  af  Forværelser  m.  v.  til  Tilhørere,  Referenter, 
Avisbude  o.  s.  v.« 

Endelig  fremføres  forskellige  Erindringer  om  Placeringen  af  enkelte  Lokaler 
i  Slottets  tre  Hoveddele. 

Som  det  vil  ses  af  Fig.  52 — 54  havde  Architekten  genopført  Slotsfløjen 
mod  Ridebanen  med  tilhørende  Taarn,  og  han  havde  i  Facaden  mod  Slotspladsen 
omdannet  Endefremspringene  til  Taarne,  rykket  Midtpartiet  noget  frem  og  mod 
Slotsgaarden  tilføjet  en  Udbygning  til  Trapperum  etc.  Sidefløjene  vare  gennem¬ 
brudte,  saaledes  at  Bygningskompleksets  to  Hoveddele  fremtraadte  som  selvstændige 
Bygninger,  kun  forbundne  med  lave  Gitterhegn.  Rigsdagsfløjen  havde  foruden 
Kælder,  Dameetage  og  underste  Mezzanin  en  Kongeetage,  medens  Slotsfløjens 
Midtparti  dertil  endnu  havde  en  øverste  Mezzanin.  Ved  den  kunstneriske  Ud¬ 
styrelse  var  i  høj  Grad  benyttet  Motiver  fra  Christian  VI ’s  Slotsbygning.  Mur¬ 
fladerne  vare  tænkte  pudsede,  de  dekorative  Led  af  Sandsten,  de  stejlere  Tag¬ 
flader  af  glaserede  Sten,  de  fladere  Tagdele  med  Kobberdækning;  Taarnene  skulde 
dækkes  med  Kobber,  her  og  der  forsynet  med  nogen  Forgyldning. 

I  Rigsdagsbygningen  (Fig.  55  og  57)  førte  Porten  fra  Slotspladsen  ind  i  en 
stor  Vestibule  (A),  bag  hvilken  en  Hovedtrappe  (B)  gik  op  til  underste  Mez¬ 
zanin,  hvorfra  gennemgaaende  Korridorer  (C)  løb  gennem  hele  Bygningskom- 
plexet.  Midtpartiet  mod  Slotspladsen  optoges  i  denne  Mezzanin  og  Kongeetagen 
af  Fællessalen  (D)  med  omgivende  Gallerier,  deraf  et  stort  amfitheatralsk  Galleri 

paa  Bagsiden,  og  hertil  hørte  2  Værelser  for  Fællesudvalg  (F).  Paa  Siderne  af 
denne  Sal  med  Tilgange  fra  Korridorerne,  gennem  Foyers  (H)  laa  de  to  Things 
Lokaler,  Landsthingssalen  ,  (F)  hen  mod  Slotskirken,  Folkethingssalen  (G)  mod 
Ministeriebygningerne.  I  begge  Sale,  der  gik  op  gennem  Kongeetagen  og  havde 
Ovenlys,  vare  Medlemspladserne  anbragte  i  hesteskoformede  Rækker,  Vindues¬ 
fordybningerne  i  Mezzaninen  omdannede  til  smaa  lukkede  Kabinetter  og  Tilhører¬ 
gallerier  anbragte  over  Udenomslokalerne  paa  de  to  Sider,  medens  Logerne  for 
Kongehuset,  Hoffet  og  Diplomaterne  laa  paa  den  tredie  Side  bag  Formandsstolene, 
med  bagvedliggende  Forværelser  og  Saloner,  selvstændige  Trappeanlæg  (J)  og 
Tilgange  til  disse  fra  Døre  i  Sidefløjenes  Gavlpartier,  lige  ved  Jorden.  Mod 
Slotspladsen  laa  i  Mezzaninen  Ministerværelser  (K)  og  Formandsværelser  (L), 
mod  Slotsgaarden  og  Sidegaardene  andre  Formandsværelser  (L),  Værelser  for 
Landsthingssekretæren  (M),  Revisionsassistenter  (N)  og  Udvalgsværelser  (O)  samt 
de  fornødne  Garderober,  Budstuer  og  Toilets.  I  nordre  Kommunikationsbygnings 
Mezzanin  laa  Læse-  og  Konversationsværelser  (P)  for  Landsthinget  og  Rigsdagens 
Bibliothek  (Q_),  i  søndre  Kommunikationsbygning  Folkethingets  Læse-  og  Kon¬ 
versationsværelser  (P),  et  Forsamlingsværelse  (R),  et  Taleværelse  (S)  og  et 
Værelse  for  Enkeltarbejde  (T).  —  I  Kongeetagen  fandtes  —  foruden  Forrummene 
til  Konge-  og  Diplomatlogerne  - —  mod 
Slotspladsen  mellem  de  tre  Sale  Værelser 
for  Referenter,  i  nordre  Sidefløj  et  Ud¬ 
valgsværelse  og  Statsrevisionens  Lokaler, 
i  den  søndre  et  Værelse  for  Enkeltar¬ 
bejde  og  2  Udvalgsværelser.  —  I  Dame- 
etagen  fandtes  saavel  mod  Slotspladsen 
som  mod  Gaarden  Udvalgsværelser  (O), 

Forsamlingsværelser  (R)  og  Taleværel- 
ser  (S),  mod  Slotspladsen  derhos  Finans¬ 
udvalget  (U),  mod  Gaarden  Rigsdagens 
Bureau  (V),  Post-  og  Telegrafkontoret 
(X),  Restaurationen  (Y)  samt  endelig  de 
fornødne  Omklædnings-  og  Toiletrum. 

I  Kommunikationsbygningerne  laa  Steno¬ 
grafværelser  (Z),  i  den  nordre  derhos 

nogle  Rum  for  Bibliotheket  (Q_),  i  den  søndre  Bureauchefens  Embedsbolig  (Æ) 
med  Økonomilejlighed  og  Tyendeværelser  i  Kælderen.  —  Denne  optoges  forøvrigt 
af  Trykkeriet,  Restaurationens  Økonomilejlighed,  Varme-  og  Ventilationsrum  med 
Brændselskamre  og  delvis  af  disponible  Rum. 

Bag  Midten  af  Slotsbygningens  (Fig.  55  og  56)  Facade  mod  Ridebanen  laa  en 
stor,  treskibet  Vestibule  (1),  hvorfra  der  gennem  Slotstaarnet  var  Udkørsel  til 
Slotsgaarden,  og  paa  den  ene  Side  ud  mod  Ridebanen  laa  i  Dameetagen  Vagt¬ 
lokalerne  (2).  Majestæternes  Lejlighed  laa  i  den  søndre  Del  af  Hovedfløjen  og 
i  den  tilstødende  Sidefløj.  Man  kom  fra  Vestibulen  og  Taarnpassagen  ad  Trap¬ 
per  til  Kongens  Lakajgemak  (3)  mod  Slotsgaarden  og  derfra  gennem  2  Jour- 
gemakker  (4)  til  Audiensgemakket  (5),  der  efterfulgtes  af  Konsejlsalen  (6). 
Derefter  kom  Kongens  Arbejdsværelse  (7)  og  Kabinet  (8)  samt  2  disponible 
Værelser  (9).  —  Trappen  fra  Vestibulen  førte  ligeledes  til  Dronningens  Lakaj¬ 
gemak  (10)  mod  Ridebanen,  og  derpaa  fulgte  i  Række  Damegemak  ( 1 1 ),  Ka¬ 
binet  (12),  Musiksal  (13),  Dagliggemak  (14)  og  Bibliothek  (15).  Denne  Suite 
fortsattes  mod  Kavalergaarden  med  et  Kabinet  (16),  Spisegemak  (17)  med  til¬ 
hørende  Anretningsrum  og  Elevator,  2  disponible  Værelser  (18,  19),  Dronningens 
Toilet  (20),  Sovegemakket  (21),  Kongens  Toilet  (22)  og  et  Kabinet  (23). 

I  underste  Mezzanin  laa  der  over  Vestibulen  Møbel-  og  Pulterkamre,  i 
Taarnet  Herretoilet.  Den  nordlige  Del  af  Hovedfløjen  samt  lille  nordre  Kommu¬ 
nikationsbygning  dannede  Overhofmarskallens  Lejlighed,  medens  nordre  Sidefløj 


FIG.  52.  CHRISTIANSBORG  SLOT. 
ARCHITEKT  H.  C.  AMBERG. 

FIG.  53.  PROJEKT  TIL  CHRISTIANSBORG  SLOTS  GENOPFØRELSE.  1888.  FACADE  MOD  SLOTSPLADSEN.  ARCHITEKT  H.  C.  AMBERG. 


FIG.  54.  PROJEKT  TIL  CHRISTIANSBORG  SLOTS  GENOPFØRELSE.  1888.  SLOTTET  SET  FRA  FREDERIKSHOLMS  KANAL.  ARCH1TEKT  H. 


optoges  af  Kavaler-  og  Damegæsteværelser  samt  3  Hofdameboliger  med  Jomfru- 
og  Tjenerværelser.  Den  sydlige  Del  af  Hovedfløjen  rummede  mod  Ridebanen 
Kongens  Haandbibliothek  og  Dronningens  Kabinetssekretariat  samt  forøvrigt  Sølv- 
og  Linnedkamre  og  disponible  Aftrædelsesværelser.  I  den  sydlige  Sidefløj  havde 
Chefen  for  Adjutantstaben,  den  jourhavende  Adjutant  og  Kongens  Kabinetssekre¬ 
tariat  Plads  mod  Slotsgaarden,  medens  de  kongelige  Garderober  samt  Værelser 
for  Kammertjenere  og  Kammerjomfruer  laa  mod  Kavalergaarden.  —  Lille  søndre 
Kommunikationsbygning  omfattede  Fourerkontoret  samt  Boliger  for  Oldfruen  og 
enkelte  andre  Betjente. 

Fra  Vestibulens  Nordside  kom  man  dels  til  Herre-  og  Damegarderober  og 
Toilets  (24)  i  Dameetagen,  dels  til  Festtrappen  (25),  der  førte  op  i  Kongeetagen. 
Trappen  udmundede  i  et  Lakajgemak  (26),  anbragt  i  Slotstaarnet,  og  herfra  kom 
man  gennem  en  Suite  Kavalergemakker  (27)  dels  mod  Slotsgaarden,  dels  mod 


FIG.  55.  PROJEKT  TIL  CHRISTIANSBORG  SLOTS  GENOPFØRELSE.  1 888.  PLAN  AI-  DAMEETAGEN. 

ARCHITEKT  H.  C.  AMBERG. 


Kavalergaarden  til  Audiensgemakket  (28)  og  Trongemakket  (29),  dette  sidste  i 
Bygningens  Sydvesthjørne,  hvortil  der  sluttede  sig  2  Kavalergemakker  (30)  mod 
Ridebanen.  Alle  disse  Gemakker  omsluttede  Appartementssalen  (31),  der  belystes 
med  Ovenlys.  Bag  den  laa  et  Anretningsrum  (32)  med  Elevator.  Fra  denne 
Sal,  fra  Kavalergemakkerne  (30)  og  fra  Lakajgemakket  (26)  var  der  Adgang  til 
den  store,  op  gennem  øverste  Mezzanin  gaaende  Riddersal  (33)  med  9  Fag  Vin¬ 
duer  mod  Ridebanen.  Herefter  fulgte  3  Souperværelser  (34)  og  2  Spisesale  (3  5), 
deraf  den  ene  med  Ovenlys,  et  Anretningsrum  (36)  med  Elevator  og  et  Lakaj¬ 
gemak  (37),  der  fra  Spisesalene  førte  tilbage  til  Riddersalen.  —  Hovedparten  af 
sydlige  Sidefløj  (samt  den  tilsvarende  Del  i  øverste  Mezzanin)  optoges  af  Væ¬ 
relser  for  de  kongelige  Børn  og  deres  Betjening  (38).  —  I  den  nordlige  Sidefløj 
laa  den  fyrstelige  Gæstelejlighed.  Fra  Festtrappen  førte  en  Passage  (39)  dels 
hen  til  2  Damegæsteværelser  (40),  dels  til  et  Lakajgemak  (41)  med  Ovenlys, 
hvorfra  en,  ligeledes  med  Ovenlys  forsynet  Korridor  løb  ned  gennem  Fløjen. 
Om  disse  Forbindelsesrum  grupperedes  Forgemakker  (42),  Modtagelsesværelser 
(43),  Kabinetter  (44),  Sovegemak  (45)  med  tilhørende  Toilets  (46),  Badeværelser 

(47)  °S  Garderobe  (48)  samt  Spisegemakket  (49)  med  Anretning  (50).  —  Efter 
et  alternativt  Forslag  laa  Appartementssalen  i  Nordvesthjørnet  med  3  Fag  mod 
Ridebanen,  3  Fag  mod  Prinds  Jørgens  Gaard,  Riddersalen  i  Sydvesthjørnet  med 
3  Fag  mod  Ridebanen,  7  Fag  mod  Kavalergaarden,  og  den  øvrige  Del  af  Fest¬ 
lejligheden  optoges  af  Audienssal  og  Trongemak  (begge  mod  Ridebanen),  Kavaler¬ 
gemakker,  Spisegemakker  og  —  langs  gennem  Fløjens  Midtparti  —  et  Galleri,  der 
ligesom  2  af  Gemakkerne  havde  Ovenlys. 

I  øverste  Mezzanin  fandtes,  foruden  en  Del  af  de  kongelige  Børns  Fejlig¬ 
hed,  Gæsteværelserne,  de  til  den  fyrstelige  Gæstelejlighed  hørende  Betjentværelser 
samt  forskellige  Betjent-  og  Økonomirum,  medens  Kælderen  optoges  af  Konge¬ 
husets  og  Overhofmarskallens  Økonomilejligheder. 

For  Civillistens  Kontorer,  Statsinventariekommissionen  og  Slotsforvaltningen 
var  der  tænkt  indrettet  Lokaler  i  det  nedlagte  Hoftheaters  Rum. 


FIG.  56.  PLAN  AF  KONGEFLØJENS  KONGEETAGE. 


FIG.  57.  PLAN  AF  RIGSDAGSFLØJENS  MEZZANINETAGE. 

Højesteret  havde  sin  Plads  i  Kongeborgens  Nordfløj  (Fig.  55)  med  Indgang 
fra  lille  nordre  Kommunikationsbygning.  Man  kom  herfra  ind  i  en  Vestibule  (a) 
med  et  Trappeanlæg  til  en  lang  Korridor  og  gennem  denne  forbi  Justitssekre¬ 
tærens  Værelse  (b),  Justitskontoret  (c),  Budstuen  (d)  til  et  Forværelse  for  Publi¬ 
kum  (e)  og  fra  dette  til  Retssalen  (f),  der  havde  3  Fag  Vinduer  paa  hver  Side. 
Paa  den  ene  Side  af  Salen  laa  Justitiarii  Værelse  (g),  paa  den  anden  Forsamlings¬ 
værelset  (h),  Læseværclset  (i),  Garderoben  (k),  Protokolsekretærernes  Værelse  (1) 
og  Arkivet  (m),  hvilket  sidste  ogsaa  havde  et  Rum  i  en  Entresol  over  Garde¬ 
roben,  med  Tilgang  ad  en  i  Arkivet  anbragt  Spiraltrappe.  For  Advokaterne 
fandtes  2  Værelser  (n)  mod  Ridebanen.  —  I  Kælderen,  med  Vinduer  mod  Prinds 
Jørgens  Gaard,  laa  2  Boliger  for  Rettens  Bude. 

Det  sidste  til  Konkurrencen  indleverede  Projekt,  mærket  ved  en  Cirkel  med 
et  deri  indskrevet,  af  Cirkelsegmenter  dannet  Kors,  skyldtes  Ludvig  H.  Knudsen 
og  G.  Stf.f.nberg.  Om  dette  Projekt  bemærker  Komiteen: 

FIG.  58.  PROJEKT  TIL  CHRISTIANSBORG  SLOTS  GENOPFØRELSE.  1 888.  FAQADE  MOD  RIDEBANEN.  ARCHITEKTER  L.  H.  KNUDSEN  OG  G.  STEENBERG. 


FIG.  59.  PROJEKT  TIL  CHRISTIANSBORG  SLOTS  GENOPFØRELSE.  I  888.  SLOTTET  SET  FRA  GAMMELHOLM.  ARCHITEKTER  L.  H.  KNUDSEN  OG  G.  STF.ENBERG. 


»Mezzaninen  er  bortfalden  i  Rigsdagsfløjen,  men  beholdt  i  Forbindelsesfløjene 
mod  Slotspladsen,  hvilket  bliver  end  mere  paafaldende  ved  den  Beklædning  med 
røde  Sten,  som  Slottets  øvre  Etager  have  faaet,  og  hvorved  det  jo  vilde  skille 
sig  saavei  fra  Bygningerne  om  Ridebanen  som  fra  Slotskirken.  Facaden  mod 
Slotspladsen  gør  et  tungt  Indtryk  med  deres  brede,  svære  Midtparti,  i  hvilket 
der  var  anbragt  en  Underkørsel.  Slottets  Midtparti,  flankeret  af  2  smaa  Taarne, 
har  maaske  til  Hensigt  at  hjælpe  paa  Højdeforholdene.  Dette  er  ikke  lykkedes, 
og  Taarnene  indbyde  til  uheldige  Sammenligninger  med  Pavillonerne  ved  Mar¬ 
morbroen.  • —  Riddersalen  .  .  .  burde  hellere  have  ligget  mod  Nord.  —  Højesteret 
gør  sig  ikke  gældende  i  Slotsbygningens  Ydre,  men  Lokalerne  ere  iøvrigt  ikke 
uheldigt  ordnede  undtagen  Arkivet.« 


Desuden  fremsattes  forskellige  Anker  mod  Detailler  i  Projektet.  Af  dette 
Projekt  gengives  nogle  Blade  i  Fig.  58  —  63. 


Kongeboligen  omfattede  det  meste  af  Sidefløjene,  de  mindre  Kommunikations¬ 
bygninger  samt  den  med  Udsparing  af  to  smaa  Lysgaarde  genopførte  Ridebane¬ 
fløj;  den  havde  Kælder,  Dameetage,  underste  Mezzanin,  Kongeetage,  en  øverste 

lav  Mezzanin  i  Hovedgesimsens  Frise 


samt  Mansardtag,  kronet  af  et  Gitterværk. 
Hovedfløjen  havde  mod  Gaarden  2  Frem¬ 
spring  og  mod  Ridebanen,  foruden  de 
gamle  Endefremspring,  2  mindre  med 
Spir  prydede  Fremspring  paa  Siderne 
af  Underkørselen.  —  Rigsdagsbygningen 
omfattede  foruden  de  store  Kommuni¬ 
kationsbygninger  og  korte  Partier  af 
Sidefløjene  hele  Slotspladsfløjen  med 
Tilføjelse  af  et  Fremspring  mod  Gaar¬ 
den  og  en  Udvidelse  af  Midtfremsprin¬ 
get  mod  Slotspladsen.  Denne  Bygning 
havde  —  afset  fra  Kommunikations¬ 
bygningerne  —  Kælder,  Dameetage, 
Kongeetage,  en  Mezzanin  under  Hoved¬ 
gesimsen  samt  et  med  Gitter  kronet  Mansardtag.  —  Forbindelsen  mellem  de  to 
Bygningskomplexer  skete  ved  lave  Portbygninger,  der  foruden  Porthvælvingen 
havde  en  Mezzanin  etage.  —  Dam  eetagern e  i  begge  Bygninger  og  i  Kommuni¬ 
kationsbygningerne  samt  Slotsbygningens  underste  Mezzanin  vare  klædte  med 
Puds,  de  øvre  Dele  af  Facaderne  samt  Kommunikationsbygningernes  Mezzaniner 
med  røde  Mursten,  de  dekorative  Led  udførte  i  Sandsten  eller  Puds,  de  stejlere 
Tagflader  med  glaserede  Sten,  de  fladere  Tagdele  og  Spirene  dækkede  med 


FIG.  60.  CHRISTIANSBORG  SLOT. 
ARCHITEKTER  L.  H.  KNUDSEN  OG  G.  STEENBERG. 


Kobber. 

I  Rigsdagsbygningen  (Fig.  61  og  63)  kom  man  gennem  en  aaben  Forhal  og 
Gennemkørsel  (A)  og  en  lukket  Forhal  (B)  til  en  stor  Vestibule  (C)  med  bag¬ 
vedliggende  Garderober  og  derfra  ad  et  mod  Slotsgaarden  vendende  Trappeanlæg 
(D)  til  Kongeetagen,  hvor  gennemgaaende  Korridorer  (E)  førte  til  de  forskellige 
Lokaler.  Midt  i  Bygningen  laa  Fællessalen  (F),  der  gik  op  i  Mezzaninen  og 
paa  de  tre  Sider  var  omgivet  af  Gallerier  og  Loger;  Kongens,  Hoflets  og  Diplo¬ 
maternes  Loger  paa  den  mod  Slotskirken  vendende  Side.  Gennem  Foyers  (G) 
kom  man  tilade  to  Mødesale,  Landsthingets  (H)  hen  mod  Ministerialbygningerne, 
Folkethingets  (I)  hen  mod  Slotskirken.  Begge  Sale  gik  op  i  Mezzaninen,  havde 
ligesom  Fællessalen  Ovenlys  og  vare  paa  de  3  Sider  omgivne  af  Gallerier  og  Loger, 
Kongens,  Hoflets  og  Diplomaternes  Loger  med  tilhørende  Forværelser,  Vestibuler, 
Saloner  og  Trappeanlæg  hen  mod  Fællessalen,  ligesom  ogsaa  Referentgallerierne, 
til  hvilke  der  mod  Slotsgaarden  sluttede  sig  Arbejdsværelser  og  Budstuer.  Mellem 

Fællessalen  og  de  to  Things  Mødesale  laa  i  Kongeetagen  de  for  hvert  Thing  sær¬ 
lige  Læse-  og  Konversationsværelser  (K)  mod  Slotspladsen ;  bag  Thingsalene  — 
vendt  mod  samme  Plads  —  laa  Ministerværelser  (L)  og  —  hovedsagelig  i  Kommu¬ 
nikationsbygningernes  Mezzaninetage  —  Værelser  for  Formænd  (M)  og  for  Lands- 
thingssekretæren  (N).  Her  laa  tillige  nogle  Værelser  for  Revisionsassistenter  (O) 
og  Udvalgsværelser  (P).  I  Sidefløjene  laa  dels  Revisionsassistents-  og  Udvalgs¬ 
værelser,  dels  Taleværelser  (Q.),  Budstuer  (R)  og  Toilets  (S).  —  1  Hovedfløjens 
Mezzanin  laa  —  foruden  de  til  Kongens,  Hoffets  og  Diplomatlogerne  samt  Refe¬ 
rentlogerne  hørende  Lokaler  —  ud  mod  Slotsgaarden  Værelser  for  Stenografer, 
i  Endepartiet  mod  Slotskirken  en  Række  Udvalgsværelser,  i  Endepartiet  hen  mod 
Ministerialbygningerne  Statsrevisionens  Lokaler.  —  I  Mansardetagen  laa  Arkivet 
og  Bibliotheket.  —  I  Dameetagen  fandtes  en  Del  Forsamlingsværelser  (T)  mod 
Slotspladsen,  Udvalgsværelser  (P),  Finansudvalgets  Lokaler  (U)  —  hovedsagelig 
i  den  nordre  Kommunikationsbygning  — ,  et  Par  Arbejdsværelser  (V),  Restaura¬ 
tionen  (X),  denne  ind  mod  Slotsgaarden  ligesom  Rigsdagens  Bureau  (Y).  Den 
Kirken  nærmest  liggende  Del  af  store  nordre  Kommunikationsbygnings  Dame- 
etage  var  indrettet  til  Bolig  for  Bureauchefen  (Z)  mod  Økonomilejlighed  i  Kæl¬ 
deren,  den  Syd  for  Zahlkammerporten  liggende  Del  af  søndre  store  Kommunika¬ 
tionsbygnings  Dameetage  var  forbeholdt  Finansministeriet.  —  I  Kælderen  var 
der  foruden  Brændselsrum  og  Varmekamre  anbragt,  Syd  for  Slotsporten  Trykke¬ 
riet,  Nord  derfor  Restaurationens  Økonomilejlighed,  en  Portnerbolig  og  nogle 
Assistenslokaler  for  Bibliotheket  eller  Arkivet.  —  Maskinrummene  for  Varme-  og 
Belysningsanlæg  vare  anbragte  under  Slotsgaarden. 

I  Kongeboligen  (Fig.  6 1  og  62)  kom  man  fra  Underkørselen  mod  Ridebanen 
ind  i  en  Vestibule  (1),  bag  hvilken  den  store,  ved  Ovenlys  belyste  Festtrappe  (2) 
laa.  Paa  hver  Side  af  Vestibulen  laa  Forværelser  (3)  til  de  kongelige  Lejlig¬ 
heder.  — -  Kongens  Lejlighed  laa  ud  mod  Ridebanen  og  Kavalergaarden  og  bestod 
af  et  paa  Forværelset  følgende  Modtagelsesværelse  (4),  et  Kabinet  (3),  et  Arbejds¬ 
værelse  (6),  2  disponible  Værelser  (7),  Konseilsalen  (8)  —  i  Hjørnet  — ,  Audiens¬ 
salen  (9),  2  Jourgemakker  (10)  og  2  Lakajgemakker  (11).  Derpaa  fulgte  mod 
Kavalergaarden  et  Tjenerværelse  (12)  samt  Kongens  Kabinetssekretariat  (13), 
medens  der  ind  mod  Slotsgaarden  laa  Værelser  for  Adjutantstabens  Chef  (14)  og 
Adjutant  du  jour  (15).  —  Dronningens  Lejlighed  laa  ligeledes  ud  mod  Ridebanen, 
men  Nord  for  Vestibulen.  Fra  Forværelset  kom  man  til  Musiksalen  (16),  daglig 
Gemak  (17),  et  Kabinet  (5),  Bibliotheket  (18)  og  Damegemakket  (19)  med  til¬ 
stødende  Kabinet  (3)  og  Lakajgemak  (1 1).  Til  Damegemakket  førte  Dronningens 
private  Opgang  fra  Arkaderne  i  lille  nordre  Kommunikationsbygning.  —  Mod 
Slotsgaarden  laa  bag  Musiksalen  det  daglige  Spisegemak  (20)  med  tilhørende 
Anretning  (21),  og  gennem  et  Par  disponible  Værelser  (7)  kom  man  ad  en 
Korridor  til  det  kongelige  Sovegemak  (22)  med  tilhørende  Toilets  (23),  Bade¬ 
værelser  (24)  og  Garderober  (25).  Bag  Sovegemakket  og  forbindende  dette 
med  Kongens  Værelser  laa  en  Blomstersal  (26). 

I  nederste  Mezzanin  optoges  den  søndre  Halvdel  af  Facaden  mod  Ridebanen, 
lille  søndre  Kommunikationsbygning  og  en  Del  af  Sydfløjen  af  Værelser  for  de 
kongelige  Børn  og  deres  Betjening.  Resten  af  denne  sidste  Fløj  rummede  Civil¬ 
listens  Kontorer,  Statsinventariekommissionen,  Slotsforvaltningen,  Fourerkontoret 
og  et  Sølvkammer.  —  Den  nordlige  Del  af  Ridebanefløjen  optoges  af  Overhof- 
mesterindens  Bolig,  og  derpaa  fulgte  Overhofmarskallens  Lejlighed,  dels  mod 
Ridebanen,  dels  mod  Prinds  Jørgens  Gaard  med  Køkken,  Tyendeboliger  etc.  i 
lille  nordre  Kommunikationsbygnings  Mezzanin.  Resten  af  Nordfløjen  optoges  af 
3  Hofdameboliger  og  2  Kavalergemakker,  hvis  tilhørende  Jomfru-  og  Tjener¬ 
værelser  laa  ud  mod  Slotsgaarden,  til  hvilken  Side  Dronningens  Kabinetssekre¬ 
tariat  i  Fløjens  Ende  ogsaa  havde  Plads.  —  I  Hovedfløjen  mod  Gaarden  laa 
Linnedstuer,  Værelser  for  det  dertil  hørende  Personale,  Garderober  og  Værelser 
for  Kongens  og  Dronningens  Kammerbetjening. 

I  Kongeetagen  (Fig.  62)  kom  man  ad  Festtrappen  (2)  og  en  Korridor  med 
vedliggende  Herre-  og  Dametoilets  (27)  til  et  stort  Lakajgemak  (28),  der  gav 
Adgang  til  3  mod  Ridebanen  liggende  Kavalergemakker  (29).  Paa  den  nordlige 
Side  af  disse  laa  den  5  Fag  lange  Appartementssal  (30)  og  derpaa  fulgte  3 
Spisesale  (31)  med  tilhørende  Anretningsrum  (32).  Fra  Kavalergemakkerne  kom 
man  paa  den  modsatte  Side  til  Audienssalen  (33)  og  Trongemakket  (34),  samt 
gennem  en  Salon  (35)  til  Riddersalen  (36).  Denne  havde  4  Fag  mod  Ride¬ 
banen,  7  Fag  mod  Kavalergaarden  og  gik  op  gennem  øverste  Mezzanin.  Den 
efterfulgtes  af  6  Souperværelser  (37)  med  Anretningsrum  (32).  —  Den  fyrstelige 
Gæstelejlighed  laa  i  Nordfløjen  med  Trappeopgang  fra  dennes  Port.  Ved  Trap¬ 
pen  laa  2  Kavalergemakker  (38),  og  gennem  et  Lakajgemak  (39)  kom  man  til 
de  paa  begge  Sider  af  en  Korridor  liggende  Forgemakker  •  (40),  Modtagelses- 


FIG.  6l.  PROJEKT  TIL  CHRISTIANSBORG  SLOTS  GENOPFØRELSE.  1 888.  PLAN  AF  DAMEETAGEN. 

gemakker  (41)  og  Kabinetter  (42).  Lejligheden  afsluttedes  hen  mod  Hovedfløjen 
med  et  Spisegemak  (43)  med  tilhørende  Anretningsrum  og  et  Sovegemak  med 
tilliggende  Toilets  og  Badeværelser  (44). 

I  øverste  Mezzanin  fandtes  over  den  fyrstelige  Gæstelejlighed  de  dertil 
hørende  Dame-,  Kavaler-  og  Betjentværelser,  ud  mod  Ridebanen  Haandbibliotheket, 
og  forøvrigt  Møbel-  og  Pulterkamre,  Domestikboliger  etc. 

Kælderen  omfattede  den  til  Kongeboligen  hørende  Økonomilejlighed.  Rum 
for  Varme-  og  Belysningsapparater  vare  ligesom  ved  Rigsdagsbygningen  anbragte 
under  Slotsgaarden.  —  I  en  Kælderentresol  mod  Ridebanen  var  der  skaffet  Plads 
til  Portnerbolig,  Vagtlokaler  og  Lokaler  for  Vinkælderens  Personale. 

Højesteret  (Fig.  61)  laa  i  Nordfløjens  Dameetage  med  Adgang  dels  ad  en 


*)  I  Texten  og  under  Fig.  58—60  er  G.  Steenberg  anført  som  Deltager  i  Projektet. 
Efter  en  senere  modtagen  Oplysning  har  han  kun  arbejdet  med  L.  H.  Knudsen  ved  Skitse¬ 
konkurrencen,  men  ikke  deltaget  i  Udarbejdelsen  af  det  endelige  Projekt. 

Indgang  fra  Prinds  Jørgens  Gaard,  tæt  hen  mod  den  nordre  lille  Kommunikations- 
bygning,  dels  fra  den  Port,  der  laa  mellem  Slottet  og  Rigsdagsbygningen.  Ad 

denne  Port  og  en  Trappe  samt  gennem  en  Korridor  kom  man  forbi  Justitssekre¬ 

tærens  Værelse  (a),  Justitskontoret  (b)  og  Justitiarii  Værelse  (c)  —  alle  mod  Prinds 
Jørgens  Gaard  — ,  Advokatværelserne  (d)  og  Budstuen  (e)  —  alle  mod  Slots- 
gaarden  —  til  Forsalen  (f),  der  gav  Adgang  til  den  4  Fag  lange  Retssal  (g). 
Ved  Siden  af  denne  laa  Forsamlingssalen  (h)  og  Bibliotheket  (i),  medens  der 
paa  den  anden  Side  af  den  Korridor,  der  fra  den  førstnævnte  Indgang  førte  til 
Forsalen,  laa  et  Værelse  for  Protokolsekretærerne  (k),  en  Garderobe  (1)  og 

Arkivet  (m),  dette  sidste  ved  et  Mellemgulv  delt  i  2  Etager.  —  I  Kælderen 

fandtes  Boliger  for  Rettens  2  Bude. 


FIG.  62.  PLAN  AF  KONGEFLØJENS  KONGEETAGE. 


FIG.  63.  PLAN  AF  RIGSDAGSFLØJENS  KONGEETAGE. 

Ved  den  endelige  Bedømmelse  af  Projekterne  fremkom  der  en  stærk  Diver¬ 
gens  mellem  Flertallet  og  det  af  en  Architekt  (J.  V.  Dahlerup)  og  Folkethingets 
Medlemmer  bestaaende  Mindretal. 

Mindretallet  gik  ud  fra,  at  Lovens  Tanke  krævede  den  bedst  mulige  Be¬ 
nyttelse  af  Ruinen,  ikke  blot  af  dens  Plads,  og  det  kunde  derfor  ikke  gaa  med 
til  at  give  Forrang  til  de  med  »XXI«  og  »Krone«  mærkede  Projekter  fremfor 
»de  Konkurrerende,  som  alvorligt  have  søgt  inden  for  den  begrændsede  Sum  at 
løse  denne  Vanskelighed  ved  Opgaven«,  og  de  stemte  da  alle  for  Præmier  paa 
3000  Kr.  til  de  af  H.  C.  Amberg  og  L.  H.  Knudsen  indsendte  Projekter.  J.  V. 
Dahlerup  vilde  derhos  tildele  Architekterne  O.  P.  Momme  og  L.  F.  Olesen  en 
lignende  Præmie  for  det  af  dem  i  Forening  indsendte  Projekt,  men  Folkethingets 

Repræsentanter  kunde  af  Hensyn  til  den,  efter  deres  Mening  højst  uheldige  An¬ 
bringelse  af  Rigsdagen,  ikke  give  deres  Stemmer  dertil,  men  vilde  give  en 
Præmie  paa  3000  Kr.  til  A.  Jensen  og  F.  Meldahl  i  Betragtning  af  deres  Plans 
kunstneriske  Fortrin  og  den  heldige  Anbringelse  af  Rigsdagens  Lokaler. 

At  en  og  muligvis  flere  af  Minoriteten  dog  ogsaa  af  Konkurrencen  havde 
erfaret,  at  Opførelsen  af  en  særlig  Rigsdagsbygning  uden  for  Slottets  Grund  var 
den  heldigste  Løsning,  fremgaar  af  et  12.  7.  1888  dateret  Brev  fra  Folkethingets 
Formand,  S.  Høgsbro,  til  Theophjlus  Hansen,  hvori  det  hedder: 

»Der  var  meget  forskjellige  meninger  om  de  indleverede  planer  .  .  .;  men 
derom  syntes  alle  enige,  at  ingen  af  dem  havde  løst  opgaven,  så  at  han  kunde 
få  den  højeste  pris,  og  følgen  deraf  vil  da  igjen  blive,  at  kommissionen  ikke 
anbefaler  nogen  til  udførelse,  og  at  konkurrencen  forsåvidt  bliver  uden  virkning. 
Man  må  altså  igjen  begynde,  hvor  man  slap,  dengang  man  besluttede  sig  til 
konkurrencen.  Hvortil  dette  vil  føre,  kan  endnu  ikke  vides;  men  overhofmar- 
skallen  betroede  mig,  at  han  helst  så  slot  og  rigsdag  i  to  særskilte  bygninger, 
og  jeg  svarede  ham,  at  jeg  nu  også  var  kommet  til  samme  anskuelse.«*) 

Idet  Komiteens  Flertal  indstillede  A.  Jensen  og  F.  Meldahl  til  en  Præmie 
paa  5000  Kr.,  Martin  Borch  til  en  Præmie  paa  3000  Kr.  samt  O.  P.  Momme 
og  L.  F.  Olesen  til  en  lignende  Præmie,  anførte  det  som  Hovedresultat  af 
Konkurrencen  : 

1)  at  det  af  æstetiske  Hensyn  var  ugørligt  paa  det  gamle  Slots  Plads  at 
opføre  2  selvstændige,  isolerede  Bygninger,  en  for  Kongen  og  Højesteret,  en 
anden  for  Rigsdagen; 

2)  at  de  særlige  Fordringer,  som  velindrettede  Rigsdagslokaler  stillede  baade 
med  Hensyn  til  Højden,  i  hvilken  de  kunne  anbringes  over  Gaden,  og  med 
Hensyn  til  Belysningen,  i  høj  Grad  vanskeliggjorde  Rigsdagens  Anbringelse  inden 
for  de  gamle  Mure,  og  gjorde  dette  saa  meget  mere,  jo  mere  man  fordrede,  at 
Rigsdagens  Lokaler  skulde  udgøre  et  selvstændigt  Hele  med  en  i  det  ydre  frem¬ 
trædende  Anseelighed,  der  svarede  til  Rigsdagens  Betydning; 

3)  at  som  Følge  heraf  Fordelene  ved  at  benytte  Slotsruinen  til  Lokaler 
saavel  for  Rigsdagen  som  for  Kongen  og  Højesteret  maaske  ikke  vilde  blive  saa 
store  som  forudsat  ved  Loven  af  1.  April  1887,  bortset  fra  Værdien  af  den 
Grund,  som  vilde  være  fornøden  til  en  selvstændig  Rigsdagsbygning. 

Da  Flertallet  fandt,  at  Albert  Jensens  og  F.  Meldahls  Udkast  havde  en  i 
alle  Maader  fortrinlig  Plan  for  Anbringelsen  af  Rigsdagens  Lokaler,  medens  de 
Anker,  som  i  andre  Henseender  vare  rejste  derimod  —  efter  flere  Medlemmers 
Anskuelse  -  for  en  stor  Del  vilde  kunne  afhjælpes,  foresloges  det,  at  der  søgtes 
bevilget  de  fornødne  Pengemidler,  saa  at  Forfatterne  dels  kunde  omarbejde  Pro- 
jektet  i  sin  Helhed  med  Hensyntagen  til  de  fremsatte  Anker,  dels  kunde  udar¬ 
bejde  den  for  Rigsdagen  bestemte  Del  som  et  selvstændigt  Hele. 


*)  Allerede  30.  3.  1887  havde  Dessau  tilmeldt  Theophilus  Hansen  med  Hensyn  til 
Konkurrencen:  »De,  som  jeg  har  talt  med  om  Sagen,  mener,  at  dette  Skridt  er  nødven¬ 
digt,  for  at  faa  det  bestemt  klaret,  hvorvidt  Slottet  paa  en  tilfredsstillende  Maade  kan 
benyttes  som  paatænkt.  Jeg  tror  imidlertid  ikke  at  tage  fejl,  naar  jeg  udtaler,  at  der 
blandt  Rigsdagens  Medlemmer  er  en  meget  stor  Del,  som  tvivler  derom,  og  en  endnu 
større,  i  det  mindste  i  holkethinget,  som  ønsker  en  egen  Bygning  for  Rigsdagen.« 

Da  Martin  Borchs  Projekt  havde  vist  en  tiltalende  kunstnerisk  Gruppering, 
ved  hvilken  en  stor  Reduktion  af  Slottets  Volumen  og  en  deraf  følgende  Be¬ 
sparelse  i  Udgifter  kunde  opnaas,  hvis  Slottet  genopførtes  udelukkende  til  Konge¬ 
bolig  og  Højesteret,  foreslog  Flertallet,  at  der  søgtes  Bevilling  til,  at  Forfatteren 
kunde  omarbejde  sit  Projekt  til  en  saadan  indskrænket  Anvendelse. 


V. 

VIDERE  FORHANDLINGER  OM  BYGGESAGEN  1889—1899. 


FIG.  64.  PROJEKT  TIL  CHRISTIANSBORG  SLOTS  GENOPFØRELSE.  1 894.  OVERSIGTSPLAN. 
ARCHITEKT  J.  D.  HERHOLDT. 


Regeringen  fulgte  med  Hensyn  til  Præmieringen  af  de  indleverede  Projekter 
Indstillingen  fra  Komiteens  Flertal  og  var  ligeledes  med  det  ogsaa  enigt  i,  at  det 
for  Konkurrencen  opstillede  Program,  Tilvejebringelsen  af  Kongebolig,  Rigsdags¬ 
hus  og  Lokaler  for  Højesteret  i  Slottet,  ikke  kunde  løses  paa  en  tilfredsstillende 
Maade,  og  at  der,  foruden  Slottets  Genopførelse  som  Kongebolig  og  —  om 
muligt  —  Sæde  for  Højesteret,  burde  opføres  en  særlig  Rigsdagsbygning,  dog 
ikke  paa  den  Theophilus  Hansen  i  sin  Tid  anviste  Grund,  men  paa  en  c. 
59.000  □  Al.  stor  Grund  Syd  for  det  kgl.  Bibliothek  mellem  lange  Tøjhus, 
Proviantgaarden  og  Christiansgade,  altsaa  den  Grund,  hvor  nu  den  nye  Biblio- 
theksbygning  opføres.  Derimod  var  den  af  en  anden  Mening  med  Hensyn  til 
Planernes  Udarbejdelse.  For  Slottets  Vedkommende  paatænktes  det  at  lade  Planer 

udarbejde  dels  af  Alb.  Jensen  og  Meldahl,  dels  af  Martin  Borch,  men,  hvad 
Rigsdagsbygningen  angik,  hvor  Opgaven  jo  nu  laa  helt  anderledes  end  ved  den 
afholdte  Konkurrence,  ansaas  det  for  rettest,  at  Landets  Architekter  paany  fik 
Lejlighed  til  at  forsøge  sig  i  en  Konkurrence. 

Et  saadant  Forslag  fremsattes  da  ogsaa  23.  2.  1889  af  Indenrigsministeriet 
ved  bolkethingets  Finanslovbehandling;  men  det  blev  ikke  tiltraadt  af  Finans¬ 
udvalget,  da  dette  ikke  saa  langt  op  i  Samlingen  vilde  tage  en  saa  betydnings¬ 
fuld  Sag  op. 

Forslaget  toges  derfor  tilbage,  men  fremsattes  paany  paa  Finanslovforslaget 
for  1890 — 91,  dog  saaledes,  at  der  nu  ogsaa  skulde  afholdes  Konkurrence  om 


FIG.  65.  PROJEKT  TIL  CHRISTIANSBORG  SLOTS  GENOPFØRELSE.  I  894.  PLAN  AF  DAMEETAGEN. 

Slottet;  men  hverken  da  eller  ved  Forslagets  fornyede  Fremsættelse  paa  de  to 
følgende  Finanslovforslag  opnaaedes  noget  Resultat. 

Derimod  toges  privat  Sagen  op  af  J.  D.  Herholdt,  der  i  1894  paa  Foraars- 
udstillingen  fremstillede  et  Projekt  til  Slottets  Genopførelse  som  Kongebolig  og 
Rigsdagshus,  eventuelt  tillige  for  Højesteret,  en  Opgave,  med  hvilken  han,  som 
anført  Pag.  XXXXIII,  tidligere  havde  syslet,  og  til  hvis  Fortsættelse  Indenrigs¬ 
ministeren  havde  opfordret  ham,  da  han  i  1892  traadte  ud  af  Statstjenesten. 

Nogle  Blade  af  Projektet  gengives  i  Fig.  64 — 70. 

Med  Bevarelse  af  Slottets  3  gamle  Fløje  og  Kommunikationsbygningerne 
samt  Opførelsen  af  en  lav  Forbindelsesfløj  paa  Kolonnadens  Plads  med  et  mod 
Ridebanen  fremspringende  Terrasseanlæg  (Fig.  64)  havde  Architekten  ligesom  i 
sit  for  Landsthinget  udarbejdede  Skitseprojekt  tildelt  Rigsdagen  Sydfløjen  i  dens 
hele  Udstrækning  og  henlagt  Kongeboligen  i  den  nye  Forbindelsesfløj,  Nord¬ 
fløjen  og  Slotspladsfløjen,  og  for  Højesteret  eventuelt  skaffet  Lokale  i  den 
søndre  Del  af  Slotspladsfløjens  Dameetage,  forsaavidt  der  ikke  stilledes  Krav  om 

en  Beboelseslejlighed  for  Overhofmarskallen.  —  Profilforholdene  vare  derimod  i 
væsentlig  Grad  ændrede,  idet  der  umiddelbart  over  Dameetagen  kom  2  hele 
Etager  samt  i  Hovedgesimsens  Frise  en  Mezzanin ;  underste  Mezzanin  var  saa- 
ledes  bortskaaret.  Forbindelsesbygningen  paa  Kolonnadens  Plads  havde  kun 
Dameetage  og  Mezzanin.  —  Facaderne  vare  formentlig  tænkte  beklædte  med 
Puds  eller  —  i  Overensstemmelse  med  Architektens  Principer  —  vel  snarest  med 
Natursten.  Ved  stærke  Brandmure  skiltes  de  tre  Bygningsdele  fra  hinanden. 

1  Rigsdagsfløjen  (Fig.  65  og  66)  kom  man  fra  en  mod  Kavalergaarden  an¬ 
bragt  Underkørsel  ad  en  Trappe  til  en  Vestibule,  og  herfra  førte  en  mod  Slots- 
gaarden  vendende  stor  Trappe  op  i  Kongeetagen.  Her  laa  ud  for  Trappen  en 
Garderobe  og  paa  dennes  Sider  tofags  Foyers,  samt  mellem  dem,  ud  mod 
Kavalergaarden,  Læse-  og  Konversationsværelser.  Fra  disse  Foyers  kom  man 


FIG.  66.  PROJEKT  TIL  CHRISTIANSBORG  SLOTS  GENOPFØRELSE.  1 894.  PLAN  AF  KONGEETAGEN. 

til  Thingenes  Mødesale,  Landsthingets  hen  mod  Ridebanen,  Folkethingets  hen 
mod  Slotspladsen,  hvilke  Sale,  som  det  ses  af  Snittet  Fig.  68,  delvist  gik  op  i 
den  øverste  Etage  og  foruden  fra  Vinduerne  i  Kongeetagen  belystes  ved  Ovenlys. 
Medlemspladserne  vare  anbragte  i  Halvcirkelform  med  Talerstolene  paa  Bagsiden. 
Bag  Salene  laa  Værelser  for  Formændene  og  deres  Sekretærer  samt  Minister¬ 
værelser,  de  sidste  for  Landsthingets  Vedkommende  med  Vinduer  mod  Ridebanen. 
Tilhører-  og  Referentgallerierne  vare  anbragte  paa  Salenes  Bagsider  og  ene  Ende¬ 
væg,  Kongens,  Hoffets  og  Diplomaternes  Loger  paa  de  andre  Endevægge,  og 
Stenografværelserne  laa  i  en  Halvetage  mod  Slotsgaarden  bag  Folkethingssalen. 
—  I  Endefremspringet  mod  Ridebanen  laa  i  begge  Etager  Sætteriet,  medens 
Trykkeriet  laa  i  Kælderen  mod  Kavalergaarden.  Den  for  Rigsdagen  reserverede 
Del  af  Vestfløjen  optoges  i  Kongeetagen  af  Statsrevisionen,  i  øverste  Etage  af 
Bibliotheket,  hvis  Lokale  var  delt  ved  et  Entresolgulv.  —  I  Dameetagen  laa  paa 
Siderne  af  Indgangen:  Post-  og  Telegrafkontor,  Portnerstue  og  Toilet,  og  fra 
Vestibulen  førte  lange  Korridorer  ned  gennem  Fløjene.  Værelserne  mod  Kavaler¬ 
gaarden  vare  bestemte  for  Udvalg,  Værelserne  mod  Slotsgaarden  dels  for  Rigs- 

dagens  Bureau  og  Arkiv,  dels  til  Udvalgs-  og  Taleværelser  samt  Toilets.  Finans¬ 
udvalget  havde  Plads  i  Vestfløjen,  Restaurationen  i  Endefremspringet  mod  Ride¬ 
banen,  med  Økonomilejlighed  i  Kælderen.  —  Denne  optoges  forøvrigt  af  Tryk¬ 
keriet,  Portnerbolig,  Betjentværelser  og  Rum  til  Varme-,  Ventilations-  og  Belys¬ 
ningsapparater. 

Til  Kongeboligen  (Fig.  65  og  66)  var  Hovedadgangen  gennem  den  til  en  Hvæl¬ 
vings  Bredde  reducerede  Hovedport  hen  til  en  i  Nordfløjen  anbragt  ny  Port,  fra 
hvilken  den  store  Festtrappe  førte  op  gennem  de  to  underste  Etager.  Ved  Siden 
af  denne,  ind  mod  Gaarden,  laa  et  Lakajgemak  og  derefter  Værelser  for  den 
jourhavende  Adjutant,  mod  Prinds  Jørgens  Gaard  derimod  Forgemak,  Kabinet  og 
loilet,  i  Endefremspringet  mod  Ridebanen  Bad,  Garderobe  og  Kammertjenerværelse. 
Fra  Audienssalen  kom  man  tillige  til  den  mod  Ridebanen  vendende  Konseilsal 
samt  Kongens  Arbejdsværelse  og  Kabinet,  bag  hvilke  der  laa  en  Trappe,  som 
førte  op  til  Dronningens  daglige  Gemakker  i  Kongeetagen  mod  Ridebanen. 
Værelser  for  Dronningens  Tjenestepersonale  etc.  laa  i  Endefremspringet  mod 
Ridebanen,  Sovegemakket,  Audiensgemak  og  Damegemak  mod  Prinds  Jørgens 


fig.  67. 

HØJESTERET. 


FIG.  68.  SKIT  GENNEM 
FOLKETHINGETS  LOKALER. 


Gaard,  dagligt  Spisegemak  mod  Slotsgaarden.  Fra  dette  førte  en  Korridor  forbi 
Festtrappen  til  et  Forgemak,  der  dels  gav  Adgang  til  Kongens  officielle  Mod¬ 
tagelsessal  og  Trongemak,  begge  mod  Prinds  Jørgens  Gaard,  dels  gennem  en 
mod  Slotsgaarden  vendende  Spisesal  til  Festlokalerne  i  Slotspladsfløjen,  af  hvilke 
Riddersalen,  hvis  Loft  var  løftet  op  mod  Saalen  af  anden  Etages  Vinduer,  laa 
mod  Slotsgaarden.  —  I  denne  øverste  Etage  laa  Lejligheden  for  de  kongelige 
Børn,  Overhofmesterindens  Bolig  samt  Værelser  for  Informatorer  og  Betjening 
over  Dronningens  Lejlighed,  3  Hofdameboliger  i  Resten  af  Nordfløjen,  Dron¬ 
ningens  Kabinetssekretariat  og  Haandbibliotheket  i  Østfløjens  nordre  Del  mod 
Slotspladsen,  medens  Resten  af  Rummene  mod  denne  Plads  vare  disponible. 
Mod  Gaarden  fandtes  i  denne  Fløj  en  mindre  Gæstelejlighed,  samt  i  Resten, 
hvoraf  en  Del  vare  lave  Rum  over  Riddersalen,  Møbel-  og  Pulterkamre.  —  I 
Dameetagen  optoges  Vinklen  mellem  Nord-  og  Vestfløjens  Porte  af  Kongens 
Kabinetssekretariat,  Civillistens  Kontorer,  Værelser  for  Adjutantstabens  Chef,  Old¬ 
fruebolig,  Linnedkamre,  Fourerkontor  samt  hen  mod  Hovedporten  af  Slotsfor¬ 
valtningen  og  Vagtlokalerne. 

Den  fyrstelige  Gæstelejlighed  laa  i  Mellemfløjen  paa  Kolonnadens  Plads,  med 
Tilgang  ad  en  i  Slotsgaarden  anbragt  udvendig  Trappe  og  Udgang  til  Have¬ 
anlægget  mod  Terrassen.  Den  bestod  af  5  Værelser  mod  Ridebanen,  2  Værelser 

FIG.  70.  FAgADE  MOD  SLOTSPLADSEN. 

og  2  Forgemakker  mod  Slotsgaarden,  og  den  stod  i  Forbindelse  saavel  med 
Kongens  Værelse  som  med  Trappen,  der  førte  op  til  Dronningens  private  Lej¬ 
lighed.  —  1  Mezzaninen  ovenover  laa  dels  de  til  Gæstelejligheden  hørende 
Betjentværelser,  dels  Linned-  og  Pulterkamre,  Værelser  for  Gemakspiger  etc. 

Slotspladsfløjens  Dameetage  Syd  for  Slotsporten  var  bestemt  til  Overhof- 
marskalbolig;  men,  hvis  en  saadan  opgaves,  kunde  den  anvendes  til 

Højesteret  (Fig.  67).  Fra  Hovedporten  førte  dels  en  mindre  Opgang  til  en 
Forsal  og  derfra  ind  i  den  mod  Slotspladsen  vendende  Retssal,  dels  en  større 
Opgang  og  en  tillige  som  Garderobe  tjenende  Korridor  til  Justitiarii  Værelse  og 
Justitskontoret  mod  Slotspladsen,  Forsamlingssalen,  Læseværelset,  Protokolsekre¬ 
tærernes  Værelser  og  2  Advokatværelser  mod  Gaarden. 

Medens  dette  Forslag,  som  blev  resultatløst,  holdt  sig  til  den  givne  Opgave, 
Lokaler  for  Konge,  Rigsdag  og  Højesteret,  kom  der  i  det  følgende  Aar  et  nyt 
Forslag  frem,  som  i  en  ganske  anden  Grad  omdannede  Forholdene  paa  Slots¬ 
holmen. 

Til  Byggegrund  for  en  ny  Bibliotheksbygning  havde  den  i  1892  nedsatte 
Kommission  for  offentlige  Bygninger  udset  den  Plads  mellem  Christiansgade, 
lange  Tøjhus  og  Proviantgaarden,  som  i  1889  var  paatænkt  anvendt  som  Plads 
for  en  Rigsdagsbygning,  men  Kultusministeriet  foretrak,  at  Bibliotheket  opførtes 
paa  Materialgaardens  Grund  ved  Frederiksholms  Kanal  og  fremsatte  i  Efteraaret 
1895  et  Lovforslag  herom. 

Ved  Rigsdagsforhandlingerne  om  dette  Forslag  blev  der  da  af  de  social¬ 
demokratiske  Folkethingsmænd  i  Thingene  omdelt  en  Plan  til  Slotsholmens  Be¬ 
byggelse,  Genoptagelsen  af  en  ældre  Tanke,  idet  alt  under  Forhandlingerne  om 
Slottets  Genopførelse  i  Samlingen  1886 — 87  P.  Holm  havde  udtalt  sig  for  Fjer¬ 
nelse  af  Ruinen,  dels  for  at  der  kunde  skaffes  Anvendelse  for  ledig  Arbejdskraft, 
dels  for  at  der  over  Holmen  kunde  lægges  nye  Forbindelsesveje  med  Vesterbro¬ 
kvarteret  og  den  nye  Godsbanegaard,  hovedsageligst  vel,  fordi  nye  Slotte  til 
Kongemagten  faldt  udenfor  Partiets  Program. 

Som  Fig.  71  viser,  bevaredes  dog  Børsen,  Nybørs  og  Ejendommene  Syd 
for  Christiansgade,  men  ellers  var  der  gjort  rent  Bord  paa  Grunden,  alt  hvad 
der  havde  kunstnerisk  Værdi  eller  historisk  Interesse,  alt  hvad  der  mindede  om 
Militærvæsen  og  Kongehus  var  fejet  bort.  Den  indbildt  nødvendige  store  Fær- 
selsaare  var  lagt  fra  Holmens  Bro  hen  over  Slottets  og  Ridebanens  Grund,  over 
en  ny  Bro  paa  Marmorbroens  Plads  og  gennem  Ny  Vestergade,  paa  hvis  ene 
Side  Ejendommene,  saaledes  bl.  a.  Grevinde  Danners  smukke  Sted  og  Hjørne¬ 
ejendommen  med  det  af  Thorvai.dsen  udskaarne  Basrelief  over  Porten*),  skulde 
nedrives.  Forøvrigt  var  Grunden  inddelt  i  Bygningskarreer  med  brede  Gader 
imellem ;  men  ved  deres  Anlæg  raadede  der  en  Del  Vilkaarlighed,  idet  f.  Ex. 
Gaden  langs  Frederiksholms  Kanal,  uagtet  den  kun  havde  ringe  Betydning  for 
Færselen,  var  meget  bred,  bredere  end  den  vigtige  Kommunikationsaare,  Chri¬ 
stiansgade,  og  ligeledes  var  der  kun  daarligt  sørget  for  den  store  Forbindelses¬ 
linie  mellem  Højbroplads  og  Knippelsbro,  hvilken  ved  Børsgavlen  endog  blev 
mere  indsnevret,  end  den  var  i  Forvejen. 

2  Karreer  udlagdes  til  offentlige  Samlinger  (D,  D),  2  til  Ministeriebygninger 
(B,  B),  2  til  det  store  kongelige  Bibliothek  (C,  C),  der  altsaa  maatte  deles  i  to 
særlige  Bibliotheker  og  en  stor  Karré  paa  21.000  □  Al.  til  Rigsdagsbygning  (A). 


*)  C.  F.  Wilkens,  Træk  af  Thorvaldsens  Liv,  Pag.  47. 

Karreerne  mod  Christiansgade  (E)  ligesom  Materialgaarden  og  Kasernen  paa  Vest¬ 
siden  af  Frederiksholms  Kanal  (F)  paaregnedes  solgte  til  privat  Bebyggelse. 
Endelig  laa  et  Haveanlæg  med  Plads  for  Monumenter  mellem  Rigsdagsbygningen 
og  Thorvaldsens  Museum  (G).  Dette  sidste  havde  nemlig  faaet  Lov  til  at  blive 
staaende,  det  var  med  det  som  Udgangspunkt,  at  Planudstikningen  var  sket,  men 
Projektøren  havde  overset,  at  Bygningen  var  opført  under  ganske  særlige  Forud- 

FIG.  71.  SOCIALDEMOKRATIETS  PLAN  TIL  SLOTSHOLMENS  BEBYGGELSE.  1 895. 


sætninger  i  en  Krog  mellem  Slotskirke  og  Ridehus  og  med  Benyttelse  af  gamle 
Mure  og  Etageinddelinger.  Disse  Omstændigheder  havde  bestemt  Højdeforhold, 
Facadens  Anbringelse  hen  mod  Stormbroen  og  den  valgte  Stil,  men  nu  vilde 
Bygningen,  paa  Siderne  omgivet  af  meget  større,  monumentale  Bygninger  og 
liggende  som  vis-a-vis  til  den  endnu  større  Rigsdagsbygning,  til  Hovedfa^ade  faa 
den  tidligere  Bagside  mod  Slottet,  med  en  Indgangsdør,  som  Bygmesteren  kun 
havde  tænkt  sig  som  Bagdør  for  Museumspersonalet,  ikke  som  Hovedindgang. 
—  Slot  var  der  ikke  tænkt  paa. 

Forhandlingerne  om  en  ny  Bibliotheksbygning  bleve  først  førte  til  Ende  i 
den  følgende  Samling  og  endte,  som  bekendt,  med,  at  Bygningen  fik  Plads 
mellem  lange  Tøjhus  og  Proviantgaarden. 

Naar  denne,  i  1889  til  Rigsdagshus  udsete  Plads  nu  blev  bestemt  for  Biblio- 
theket,  stod  det  i  Forbindelse  med  ny  Forsøg  fra  Regeringens  Side  paa  —  om 
end  med  Reduktioner  i  forskellige  Retninger  —  at  tilvejebringe  Kongebolig, 
Rigsdagslokaler  og  Plads  for  Højesteret  i  Christiansborg  Slots  Ruiner  med  størst 
mulig  Benyttelse  af  disse.  J.  D.  Herholdts  ovenfor  gengivne,  af  Staten  erhver¬ 
vede  Projekt  søgte  jo  at  løse  denne  Opgave,  og  andre  Architekter  havde  lige¬ 
ledes  beskæftiget  sig  med  den,  saaledes  bl.  a.  den  ene  af  Præmietagerne  fra 
Konkurrencen  i  1888,  Alb.  Jensen,  deri  1896 — 97  udarbejdede  et  Skitseprojekt, 
hvoraf  nogle  Blade  gengives  i  Fig.  72 — 78.  Projektet  erhvervedes  af  Regeringen 
som  et  muligt  Grundlag  for  en  eventuel  Ombygning*). 

Ved  Forslaget  var  tilsigtet  at  give  en  Anvisning  til  Slottets  Genopførelse 

som  Kongeborg,  i  hvilken  der  tillige 
var  Plads  for  Rigsdag  og  Højesteret,  og 
samtidigt  at  søge  en  økonomisk  Løsning 
tilvejebragt,  afpasset  i  det  væsentlige 
efter  Slotsbygningens  architektoniske 
Former  før  Branden  1884.  Rigsdagen 
var,  som  i  det  afbrændte  Slot,  placeret 
i  en  Sidefløj,  dog  med  den  ændrede 
Planinddeling,  som  nødvendiggjordes  ved 
de  større  Krav,  der  efter  Slotsbranden 
stilledes  navnlig  for  Rigsdagen  og  Høje¬ 
sterets  Vedkommende  og  nærmere  vare 
angivne  i  Konkurrenceprogrammet  af 
1887  (jfr.  P.  LVI).  —  Derimod  var  det 
ikke  tilsigtet  at  fremstille  en  særlig  Pragtbygning  eller  i  Bygningens  Ydre  at  lade 
Slot  og  Rigsdag  fremtræde  som  særlige  Bygningsdele. 


FIG.  72.  CHRISTIANSBORG  SLOT.  1 897. 
ARCHITEKT  ALB.  JENSEN. 


Som  det  ses  af  Fig.  72,  var  det  gamle  Slots  Grundrids  og  Mure  benyttede, 
dog  med  en  Udvidelse  af  Ridebanefløjene,  hvor  en  bredere  Nybygning  var  opført 
paa  Kolonnadens  Plads ;  den  lille  nordre  Kommunikationsbygning  var  udvidet  og 
Nordfløjen  forøget  ved  en  Nybygning  i  Prinds  Jørgens  Gaard. 

Højesteret  fik  Plads  i  Dameetagen  mellem  den  gamle  Slotsport  og  Zahl- 
kammerporten,  men  forøvrigt  var  Slottet  ved  Brandmure  afdelt  saaledes,  at  hele 
Sydfløjen,  store  søndre  Kommunikationsbygning  samt  Størsteparten  af  Øst-  og 
Vestfløjen  dannede  Kongeboligen;  Nordfløjen,  de  nordre  Kommunikationsbyg¬ 
ninger  samt  mindre  Dele  af  de  ovennævnte  Fløje  skulde  anvendes  til  Rigsdags¬ 
lokaler.  For  Rigsdagen  var  Adgang  og  Tilkørsel  fra  Prinds  Jørgens  Gaard,  til 
Kongeboligen  var  der  Adgang  dels  ad  den  gamle  Slotsport,  dels  ad  to  nye  Porte, 
henholdsvis  mod  Ridebanen  og  mod  Kavalergaarden. 

Af  økonomiske  Hensyn  var  den  større  Del  af  Murfladerne  paaregnet  udført 
i  Mursten;  Facjadetegningerne  vise  røde  Mursten,  men  der  var  intet  til  Hinder 


*)  Den  følgende  Beskrivelse  støtter  sig  hovedsageligt  paa  en  af  Architekten  selv  med¬ 
delt  Redegørelse  for  Hoveddispositionen  etc. 


for  Anvendelsen  af  skurede,  graa  Murflader  —  som  paa  Ridehus-  og  Hoftheater- 
bygningerne,  eller,  om  man  foretrak  det,  af  Puds,  saafremt  Midlerne  ikke  tillod 
at  gaa  til  en  Sandstensbeklædning.  Alle  architektoniske  Led,  Vinduesindfatninger, 
Gesimser  etc.  vare  derimod  paaregnede  udførte  af  hugne  Sten. 

Hvad  Profilforholdene  angik,  da  maatte  jo  Thingsalene  efter  Konkurrence¬ 
programmet  af  1887  ikke  lægges  højere  end  underste  Mezzanins  Gulvplan  og  i 
Forslaget  var  derfor  i  Rigsdagsfløjen  paaregnet  en  Omlægning  af  Etagerne,  saa- 
ledes  at  Mezzaninen  i  Nordfløjen  forhøjedes  og  ombyggedes  til  Beletage.  Ud 
mod  Prinds  Jørgens  Gaard,  mellem  Kommunikationsbygningerne,  fremtraadte  Fa¬ 
caden  derfor  med  Kælder,  Dameetage,  Beletage  og  derpaa,  efter  en  bred,  med 
enkelte  runde  Mezzaninvinduer  og  lange,  skulptursmykkede  Murblindinger  for¬ 
forsynede  Murstribe,  en  øvre  Etage,  samt  endelig  i  Hovedgesimsens  Frise  en 
Række  lave  Vinduer,  der  gave  Lys  til  Loftsrummet.  —  I  Slottets  øvrige  Yder- 
facader  var  derimod  underste  Mezzanin  bibeholdt  i  sin  oprindelige  Form,  og 
Profilet  viste  her:  Kælder,  Dameetage,  underste  Mezzanin,  Kongeetage,  en  øvre 


FIG.  73.  PROJEKT  TIL  CHRISTIANSBORG  SLOTS  GENOPFØRELSE.  1 897. 
SNIT  GENNEM  RIGSDAGSFLØJENS  MIDTPARTI.  ARCHITEKT  ALBERT  JENSEN. 


Etage  samt  en  Række  Loftsvinduer  i  Gesimsfrisen.  —  Mod  Gaarden,  hvor  den  for¬ 
skellige  Etageinddeling  i  Nordfløjen  og  i  de  andre  Fløje  vilde  træde  for  stærkt 
frem,  var  Forskellen  ophævet  eller  maskeret  ved,  at  underste  Mezzanins  Etage¬ 
højde  i  Slotsfløjen  var  forøget  med  c.  3/4  Alen ,  hvorved  Etagen  i  det  Hele 
blev  mere  anvendelig  til  forskelligt  Brug;  dens  Vinduer  forlængedes  opefter, 
saa  at  de  fik  samme  Højde  som  de  tilsvarende  Vinduer  i  Nordfløjen,  og  i  Udstyr 
holdtes  i  alle  Gaardfa^ader  disse  Vinduer  ens  som  hørende  til  en  underordnet 
Etage.  Derimod  var  i  Nordfløjens  øverste  Etage  Vinduesaabningerne  forlængede 
nedad  ved  dekorerede  Murfelter  og  Altangitre,  saa  at  de  i  Størrelse  og  Indram¬ 
ning  kom  til  at  svare  til  Vinduerne  i  de  andre  Fløjes  Kongeetage.  Umiddelbart 
over  dette  tredie  Stokværk  laa  i  alle  Gaardfacader  Hovedgesimsen  med  en  Mez¬ 
zanin  i  Frisen ;  Murhøjden  blev  saaledes  væsentligt  lavere  mod  Gaarden  end  i 
Yderfacaderne,  og  der  skaffedes  derved  Slotsgaarden  Erstatning  for  det  Lys,  der 
mistedes  ved  Slottets  Lukning  mod  Ridebanen.  —  (I  Fig.  73  viser  Snittet  Tagets 
Konstruktion  og  absolute  Højde,  medens  Tagryggen  over  den  gengivne  Del  af 
Gaardfacaden  er  lagt  i  den  Højde,  hvori  den  i  Virkeligheden  vilde  vise  sig,  set 
fra  Slottets  Kongeetage). 

FIG.  74.  PROJEKT  TIL  CHRISTIANSBORG  SLOTS  GENOPFØRELSE.  1897.  FAQADE  MOD  RIDEBANEN.  ARCHITEKT  ALBERT  JENSEN. 


FIG.  75.  PROJEKT  TIL  CHRISTIANSBORG  SLOTS  GENOPFØRELSE.  1 897.  FAgADE  MOD  SLOTSLPLADSEN.  ARCHITEKT  ALBERT  JENSEN. 


FIG.  76.  PROJEKT  TIL  CHRISTIANSBORG  SLOTS  GENOPFØRELSE.  I  897.  FACADE  MOD  PRINDS  JØRGENS  GAARD.  ARCHITEKT  ALBERT  JENSEN. 


Fra  den  med  Beplantning  og  Statuer  prydede  Prinds  Jørgens  Gaard  førte  i 
Rigsdagsfløjen  (Fig.  77  og  79)  en  udvendig  Trappe  gennem  Portalen  og  en  Vesti¬ 
bule  (A)  til  Dameetagen,  hvor  Bureauet  (B)  og  Haandarkivet  (C)  laa  ind  mod 
Slotsgaarden,  medens  Restaurationen  (D)  var  anbragt  ud  mod  Prinds  Jørgens 
Gaard.  løvrigt  optoges  Etagen  af  Forsamlingssale  (E),  Post-  og  Telegrafkontor 
(F),  Arbejdsværelser  (G),  Toilets  (H)  og  Udvalgsværelser  (I),  deraf  Finansud¬ 
valgets  (K)  i  Slotspladsfløjen.  —  En  stor  Trappe  (L)  førte  op  i  den  forhøjede 
Mezzaninetage  til  en  mod  Slotsgaarden  og  langs  Trappens  Sidemure  anbragt 
Garderobe  (M)  med  vedliggende  Toilets  (H)  samt  til  en  langs  hele  Nordfacaden 
anlagt  Korridor  (N).  Denne  gav  Adgang  til  de  over  Indgangsportalen  anbragte 
fælles  Læse-  og  Konversationsværelser  (O),  til  de  med  Ovenlys  forsynede  Foyers 


FIG.  77.  PROJEKT  TIL  CHRISTIANSBORG  SLOTS  GENOPFØRELSE.  1 897. 

PLAN  AF  DAMEETAGEN.  ARCHITEKT  ALBERT  JENSEN. 

(P)  samt  til  de  ligeledes  med  Ovenlys  belyste,  gennem  to  Etager  gaaende 
Thingsale,  der  vare  henlagte  i  Fløjens  døde  Hjørner,  Landsthingssalen  (Q_)  hen 
mod  Ridebanen,  Folkethingssalen  (R)  hen  mod  Slotspladsen.  Paa  Salenes  Sider 
laa  Ministerværelser  (S)  og  Stenografværelser  (T),  medens  Formandsværelserne 
(U)  og  Revisionsassistenternes  Værelser  (V)  laa  i  Kommunikationsbygningerne, 
løvrigt  fandtes  der  i  Etagen  enkelte  Udvalgsværelser  (I),  Landsthingssekretærens 
Værelse  (X),  Arbejdsværelser  (G),  en  Budstue  (Y)  og  nogle  Taleværelser  (Z). 
—  I  øverste  Etage  vare  Thingssalene  paa  alle  Sider  omgivne  af  Loger  og  Galle¬ 
rier;  Kongens,  Hoflets  og  Diplomaternes  Loger  hen  mod  Slottet  med  særlige 
Saloner,  Forværelser  og  Trapper  i  Øst-  og  Vestfløjene;  de  reserverede  Pladser 
havde  særlige  Trappeanlæg  i  Fløjens  nordlige  Hjørner,  medens  Adgangen  til  Til¬ 
hørergallerierne  og  Referentlogerne  skete  ad  Trapper  i  Udbygningerne  mod 
Prinds  Jørgens  Gaard,  med  Indgange  i  Niveau  med  Fortovshøjden  ad  Døre  i 

denne  Bygnings  Sidemure.  Til  Referentlogerne  hørte  Arbejdsværelser  og  Væ¬ 
relser  for  Avisbude  Lmed  Udgang  til  de  for  Publikum  bestemte  Garderober  og 
Vestibuler.  Midtpartiet  mod  Slotsgaarden  optoges  af  Statsrevisionens  Lokaler, 
medens  et  Par  Udvalgsværelser  fandt  Plads  i  Udbygningen  paa  Nordsiden.  —  1 
øverste  Etage,  der  for  en  stor  Del  optoges  af  Mødesalenes,  Foyerernes,  Trappens 
og  forskellige  Birums  Ovenlysaabninger,  fandtes  hen  mod  Ridebanen  Bolig  for 
Bureauchefen,  i  det  modsatte  Hjørne  nogle  disponible  Rum  samt  mod  Slots¬ 
gaarden  Lokaler  for  Rigsdagens  Bibliothek  og  Hovedarkiv,  til  hvilke  endnu  hørte 
Størstedelen  af  den  lange  Korridor  paa  Nordsiden.  —  I  Kælderen  fandtes  Sætteri 
og  Trykkeri,  Restauratørens  Økonomilejlighed,  Rum  for  Belysning-,  Opvarmnings- 
og  Ventilationsanlæg  samt  nogle  Betjentboliger. 

Til  Kongeboligen  (Fig.  77  og  78)  Ivar  Hovedadgangen  fra  den  i  Ridebane¬ 
fløjen  anbragte  Port  (1),  paa  hvis  ene  Side  Vagtlokalerne  (2)  fandtes.  Paa  den 


SLOTTETS  KONGEETAGE.  RIGSDAGENS  BELETAGE. 

FIG.  78-79.  PROJEKT  TIL  CHRISTIANSBORG  SLOTS  GENOPFØRELSE.  1 897. 

ARCHITEKT  ALBERT  JENSEN. 

sydlige  Side  af  Porten  førte  en  Trappe  og  en  kort  Gang,  ved  hvilken  der  laa 
et  Par  Toilet-  og  Aftrædelsesværelser  (3),  til  det  mod  Slotsgaarden  vendende 
Lakajgemak  (4),  der  dels  gav  Adgang  til  et  mod  Ridebanen  vendende  Bibliotheks- 
værelse  (5)  med  vedliggende  Kabinet  (6),  dels  til  det  mod  Gaarden  vendende 
Jourgemak  (7)  med  vedliggende  Adjutantværelse  (8).  Fra  Jourgemakket  kom 
man  til  Audienssalen  (9)  og  Konseilsalen  (10)  begge  mod  Kavalergaarden,  og 
fra  det  sidste  til  Kongens  private  Opgang  fra  lille  søndre  Kommunikationsbygning, 
samt  til  et  Kabinet  (6)  og  et  Arbejdsværelse  (11)  mod  Ridebanen.  Paa  den  an¬ 
den  Side  af  Audienssalen  laa  mod  Kavalergaarden  2  disponible  Værelser  (12), 
der  eventuelt  kunde  bruges  som  kongeligt  Soveværelse  og  Badeværelse,  et  Toilet 
(13)  og  et  Forgemak  (14)  med  Adgang  fra  Porten  i  Sydfløjen  samt  Kammer¬ 
tjenerens  Værelse  (15).  —  Resten  af  Sydfløjen  paa  den  anden  Side  af  Porten 
optoges  af  Overhofmarskallens  Bolig  (16),  til  hvilken  der  ogsaa  hørte  Værelser 
i  underste  Mezzanin  og  Økonomilejlighed  i  Kælderen.  Foruden  flere  mindre 
Trapper  førte  fra  Slotsporten  en  stor  Hovedtrappe  (17)  op  gennem  Etagerne. 


cvi 


I  underste  Mezzanin  laa  i  Ridebanefløjen  Aftrædelsesværelser,  Garderober  og 
Toilets,  Værelser  for  Adjutantstabens  Chef  og  Adjutant  du  jour  samt  i  Sydvest¬ 
hjørnet  en  Række  Værelser  for  de  kongelige  Børn.  I  Sydfløjen  laa  mod  Kava- 
lergaarden  4  Hofdameboliger  samt  Kongens  Kabinetssekretariat,  mod  Slotsgaarden 
—  foruden  de  til  Overhofmarskallens  Lejlighed  hørende  Værelser  —  Dron¬ 
ningens  Kabinetssekretariat,  Garderober  og  Værelser  for  Kammerbetjeningen.  I 
Østfløjen  laa  mod  Gaarden  Kongens  Haandbibliothek  og  (over  Porten)  Pulter¬ 
kamre,  mod  Slotspladsen  Værelser  for  Statsinventariekommission,  Slotsforvaltning, 
Sølvkammer  etc.  —  Mezzaninen  i  store  søndre  Kommunikationsbygning  optoges 
af  Civillistens  Kontorer  og  Fourei kontoret. 

I  Kongeetagen  (Fig.  78)  førte  Hovedtrappen  (17)  til  Dronningens  Lakaj¬ 
gemak  (18),  Damegemak  (19),  Bibliothek  (20),  Kabinetter  (6),  Dagliggemak 
(21)  og  Musiksal  (22).  Fra  Damegemakket  mod  Kavalergaarden  kom  man  gen¬ 
nem  et  disponibelt  Værelse  (12)  til  det  daglige  Spisegemak  (23)  med  Anretning, 
og  bag  disse  Værelser  laa  mod  Slotsgaarden  Sovegemak  (24)  med  Bad  og  Toilet 
(25)  Garderobe  (26)  og  privat  Forgemak  (27). 

I  øverste  Mezzanin  laa  Lejligheder  for  de  kongelige  Børn,  for  Overhof- 
mesterinden,  Oldfruen,  Værelser  til  Tjenerskab,  Linnedkamre  etc. 

Den  fyrstelige  Gæstelejlighed  laa  i  Midten  af  Ridebanefløjens  Kongeetage 
(Fig.  78)  med  Tilgang  fra  den  store  Hovedtrappe  (17),  og  den  bestod  af 
Lakajgemak  (28),  Adjutantværelse  (29),  2  Saloner,  (30),  2  Kabinetter  (6),  Spise¬ 
sal  (31)  og  Sovegemak  (32)  med  vedliggende  Toilets.  I  øverste  Etage  sluttede 
sig  hertil  de  fornødne  Kavalergemakker,  Tjenerværelser  og  Garderober. 

Festlokalerne  laa  ligeledes  i  Kongeetagen  med  Tilgang  ad  Porten  mod  Slots¬ 
pladsen  (Fig.  77  33);  ved  Siden  af  Porten  laa  Vagtlokaler  (34).  Ad  en  stor  Fest¬ 
trappe  (35)  kom  man  til  Garderober  og  Toilets  i  underste  Mezzanin  og  derpaa 
i  Kongeetagen  (Fig.  78)  til  et  Lakajgemak  (36),  derfra  til  Audiensgemak  (37), 
Trongemak  (38)  samt  2  Kavalergemakker  (39)  alle  mod  Slotspladsen,  samt  2 
Spisesale  (40)  mod  Gaarden.  Fra  Kavalergemakkerne  kom  man  til  den  ogsaa 
øverste  Etage  omfattende  Riddersal  (41)  med  7  Fag  mod  Kavalergaarden, 
omløbende  Galleri  og  Anretningsrum  langs  de  to  Sider.  En  tredie  Spisesal  (40) 
mod  Kavalergaarden  forbandt  Festlokalerne  med  det  daglige  Spisegemak  og  der¬ 
igennem  med  Dronningens  Lejlighed. 

I  Kælderen  fandtes  Køkkenlokaler  til  den  kongelige  Dagligstue  og  til  Fest¬ 
lokalerne,  en  Køkkenlejlighed  for  Overhofmarskallen,  to  Portnerboliger,  Rum  til 
Varme-  og  Ventilationsapparater  etc.  samt  forskellige  Betjentboliger. 

Til  Højesterets  Lokaler  i  Slotspladsfløjens  Dameetage  (Fig.  77)  førte  fra 
Zahlkammerporten  en  Trappe  og  en  Forstue  forbi  Justitskontor  (a)  og  Justits¬ 
sekretærens  Værelse  (b)  til  en  Forsal  for  Publikum  (c)  med  Vindue  mod  Ka¬ 
valergaarden  og  vedliggende  Budstue  (d).  Forsalen  gav  Adgang  til  den  store 
mod  Slotspladsen  vendende  Retssal  (e),  ved  hvis  ene  Side  Justitiarii  Værelse  (f) 
laa  i  umiddelbar  Forbindelse  med  Justitskontoret.  Paa  den  anden  Side  af  Rets¬ 
salen  laa  ud  mod  Slotspladsen  Assessorernes  Forsamlingssal  (g),  Arkivet  (h)  samt 
Læse-  og  Bibliotheksværelset  (i).  Mod  Slotsgaarden  laa  en  Garderobe  (k),  Pro¬ 
tokolsekretærernes  Værelse  (1),  Advokatværelser  (m,  n)  samt  Toilets.  En  Korridor 
gik  fra  Forsalen,  bag  om  Retssalen  hen  til  Slotsporten,  fra  hvilken  Port  der  var 
privat  Adgang  for  Rettens  Tilforordnede  og  Embedsmænd. 

Som  det  vil  ses,  var  der  i  Forslaget  ikke  Plads  til  en  Fællessal  for  Rigs¬ 
dagen,  men  Fællesmøderne  ved  Rigsdagens  Aabning  og  Slutning  samt  den  over¬ 
ordentlig  sjeldent  sammentrædende  »forenede  Rigsdags«  Møder  vare  henlagte  til 
Slottets  Riddersal,  hvorfor  der  i  Slotsfløjens  øverste  Etage  var  reserveret  nogle 
Lokaler  for  Referenter  i  Tilslutning  til  Salens  Galleri.  I  et  alternativt  Forslag 
var  der  dog  i  Rigsdagsfløjen  skaffet  Plads  til  en  saadan  Sal  ved  en  Forskydning 

af  Folkethingssalen  længere  ind  i  Hovedfløjen.  — -  Ligeledes  var  der  udarbejdet 
Skitser  til  en  Bygningsplan  med  Udeladelse  af  Forbindelsesbygningen  mod  Ride¬ 
banen  og  Bibeholdelse  af  Kolonnaden  samt  af  Slotsgaardens  nuværende  Fagader 
i  tidligere  Form  og  Højde,  dog  med  forøgede  Vindueshøjder  mod  Gaarden  i 
Rigsdagsfløjens  Hovedetage,  hvor  en  saadan  Fordring  nødvendigvis  maatte  stilles, 
og  endelig  var  i  en  tilhørende  Situationsplan  —  med  forudsat  Bibeholdelse  af 
den  samlede  Hovedanordning  for  Slottets  Benyttelse  fremsat  et  Forslag  til  en 
Omordning  af  Gennemkørslerne  til  Slotspladsen,  saaledes  at  saavel  Tøjhusgade 
som  den  tilsvarende  Passage  mellem  Ridehuset  og  Thorvaldsens  Museum  i  lige 
Linie  førtes  gennem  de  store  Kommunikationsbygninger,  helt  op  mod  Kancelli¬ 
bygningen  resp.  Slotskirken. 

Foreløbig  kom  der  ikke  noget  ud  af  disse  Udkast,  men  Bygningsspørgs- 
maalet  rejstes  delvis  i  Rigsdagen,  idet  Folkethingsmand  H.  E.  Bluhme  ved  Be¬ 
handlingen  af  Finanslovforslaget  for  1897—98  stillede  Forslag  om  en  Bevilling 
til  Afholdelse  af  en  Konkurrence  om  Opførelsen  af  en  ny  Rigsdagsbygning  i 
Bredgade  paa  den  til  den  midlertidige  Rigsdagsbygning  hørende  Grund,  eventuelt 
med  Tillæg  af  tilstødende  Grunde ;  men  dette  Forslag,  der  nærmest  var  stillet 
som  et  memento ,  om  at  Sagen  trængte  til  en  Løsning,  kunde  under  de  da¬ 
værende  politiske  Forhold  ikke  føre  til  noget,  idet  Spørgsmaalene  om  en  ny 
Rigsdagsbygning  og  en  ny  Kongebolig  vare  for  stærkt  sammenknyttede  —  reelt  og 
politisk  —  til,  at  et  enkelt  kunde  tages  op  til  særskilt  Løsning. 

Socialdemokratiets  Plan  havde  jo  kun  vist,  hvorledes  Slotsholmens  Bebyggelse 
ikke  burde  være;  men  den  gav  dog  Anledning  til  Discussion  og  til,  at  to  pri¬ 
vate  Foreninger,  nemlig  Turistforeningen  og  Foreningen  til  Kjøbenhavns  For¬ 
skønnelse,  overdrog  P.  Krohn  og  M.  Nyrop  at  udarbejde  et  Forslag  til  Slots¬ 
holmens  Regulering,  hvilket  i  Fig.  80  gengivne  Forslag  10.  2.  1898  blev  forelagt 
i  teknisk  Forening*). 

Forslagsstillerne  gik  ligesom  Socialdemokraterne  ud  fra,  at  der  trængtes  til 
nye  Færselslinier  over  Slotsholmen,  men  de  søgte  at  lægge  dem  saaledes,  at  de 
gamle  historiske  Bygninger  bevaredes,  samtidig  med,  et  der  tilvejebragtes  en 
samlet  Plan  for  Slotsholmens  Bebyggelse,  mere  Helhed  ud  af  det  i  Tidernes  Løb 
fremkomne  Bygningskomplex,  og  at  der  i  Slotsruinen  tilvejebragtes  Kongebolig 
og  Rigsdagshus. 

Færselslinierne  vare  lagte  efter  Bygningskomplexets  Hovedlinier,  medens 
Slotsholmens  uregelmæssige  Omrids  langs  Kanalerne  optoges  af  Haveanlæg. 
Foruden  en  Færselslinie  fra  Slotsholmsgade  langs  Slottets  Facade  hen  til  Højbro 
lagdes  der  3  andre  Linier,  hvoraf  den  ene  fra  Holmens  Bro,  langs  Kancellibyg- 
ningen  ad  Gennembrydninger  i  de  søndre  Kommunikationsbygninger  førtes  over 
Kavalergaarden  samt  gennem  Tøjhusgade  til  den  udvidede  Prindsens  Bro  og  ud¬ 
mundede  i  Ny  Kongensgade.  Den  anden  Linie  gik  ad  en  Gennembrydning  i 
store  nordre  Kommunikationsbygning  mellem  Slotskirken  samt  Thorvaldsens  Mu¬ 
seum  og  Ridehuset  over  en  udvidet  Stormbro  til  Stormgade,  og  den  tredie  Li¬ 
nie  fra  Gammelholm  over  en  udvidet  Havnebanebro  og  ad  en  ligeledes  udvidet 
Christiansgade  til  den  mindre  Havnebanebro  over  Frederiksholms  Kanal  og  Kajerne 
ved  Langebro,  hvilke  sidste  ved  Expropriation  af  en  Del  af  det  kgl.  Bryghus’s 
Grund  vare  satte  i  direkte  Forbindelse  med  Frederiksholms  Kanals  sydlige 
Gadelinie. 

*)  Se  Teknisk  Forenings  Tidsskrift.  B.  22  P.  26—36  og  111.  Tid.  B.  39  Nr.  21. 

Sporvognsforbindelsen  over  Slotsholmen  var  omlagt  saaledes,  at  Linierne 
fra  Holmens  Kanal  og  fra  Slotsbolmsgade  førtes  ned  ad  Tøjhusgade  og  Ny  Kon¬ 
gensgade,  medens  Linien  fra  Holmens  Bro  forbi  Højbro  til  Stormbroen  nedlagdes, 
og  dens  Plads  —  som  anført  —  optoges  af  stiliserede  Haveanlæg  med  en  særlig, 
lille  monumental  Plads  foran  Museet.  Langs  Stenbolværkerne  bevaredes  dog  en 


FIG.  80.  PROJEKT  TIL  SLOTSHOLMENS  REGULERING.  1 898.  ARCHITEKTER  P.  KROHN  OG  M.  NYROP. 
A.  Stormbroen.  B.  Marmorbroen.  C.  Prindsens  Bro  D.  Havnebanebroen.  E.  Ridebanen.  F.  Slotsgaarden.  G. 
Slotspladsen.  H.  Kavalergaarden.  J.  Den  nedbrudte  Del  af  store  kgl  Bibliothek.  K.  Vandbassin  i  gamle  Tøjhusgaard. 
1.  Slotskirken.  2.  Tliorvaldsens  Museum.  3.  Ridehuset.  4.  Gennembrydning  af  Buegangen.  5.  Slotsfløj  mod  Ride¬ 
banen.  6.  Ny  Kolonnade  mod  Kavalergaarden.  7.  Højesteret.  8.  Ny  Hovedport  mod  Slotspladsen.  9.  Rigsdags¬ 
salene.  10.  Klokketaarn  for  Slotskirken,  ri.  Eventuel  Kolonnade  mod  Prinds  Jørgens  Gaard.  12.  Gennembrydning 
af  Buegangene  mod  Tøjhuset.  13.  14.  Bevarede  Dele  af  gamle  store  kgl.  Bibliothek.  15.  Kancellibygningen.  16. 
Den  Lercheske  Gaard.  17.  Børsen.  18.  Nybørs.  19.  Proviantgaarden.  20.  Det  nye  store  kgl.  Bibliothek.  21.  Lange 
Tøjhus.  22.  Gamle  Bryghus.  23.  Staldmestergaarden.  24.  25.  Rytterstatuer. 


Spadserevej,  mod  Vandet  forsynet  med  en  Stenbalustrade  istedet  for  de  nuværende 
Jerngittere,  og  paa  selve  Slotspladsen  var  der  udfor  hver  af  Facadens  Endepar¬ 
tier  givet  Plads  til  to  Rytterstatuer,  Frederik  VII  og  Christian  IV. 

Naar  disse  Færselslinier  etableredes,  vilde  Vognfærsel  hen  over  Ridebanen 
kunne  undgaas,  en  Færsel,  der  vilde  vanskeliggøre  Brugen  af  Slottet  og  være 
til  stor  Ulempe  for  Beboerne,  samt  derhos  som  Konsekvens  vilde  medføre  en 
saadan  Vandalisme  som  en  Udvidelse  og  Ombygning  af  Marmorbroen  med  Ned- 

rivning  af  Pavillonerne.  Ridebanen  (E)  med  de  omliggende  Bygninger  og  Bue¬ 
gange  kunde  da  bevares  og  yderligere  forskønnes  ved  franske  Haveanlæg  med 
Vaser,  Statuer  og  Springvand,  saaledes  ordnede,  at  der  i  Midten  førte  en  lige 
Avenue  til  Slottets  Hovedbygning  (5),  foran  hvilken  der  lagdes  to  forhøjede,  med 
Stenbalustrader  omgivne  Haveanlæg  i  Forbindelse  med  Dameetagen.  De  Ride¬ 
banen  omgivende  Bygninger  vare  i  Hovedsagen  bevarede,  dog  saaledes,  at  en 
Del  af  nordre  Remisebygning  med  tilhørende  Buegang  (4)  var  nedbrudt  og 
erstattet  med  en  enetages,  delvis  aaben  Buegang,  gennem  og  over  hvilken 
man  fik  friere  Udsigt  til  Thorvaldsens  Museum.  Paa  den  modsattte  Side  hen 
mod  Tøjhuset  var  en  lignende  Ordning  truffet  (12). 

Hvad  selve  Slotsbygningen  angik,  frembød  Planen  to  alternative  Forslag, 
hvilke  dog  havde  det  Fællestræk,  at  Fløjen  mod  Ridebanen  genopførtes  som 
Kongebolig  (5)  samt  at  Størstedelen  af  Sydfløjen  nedbrødes  og  erstattedes  ved 
en  Kolonnade  (6).  Efter  det  ene  Forslag  skulde  Slotspladsfløjen  gennembrydes 
ved  en  5 -skibet  Hvælving,  Højesteret  (7)  anbringes  hen  mod  Kancellibygningen 
og  Resten  af  Fløjen  samt  Nordfløjen  benyttes  som  Rigsdagshus  med  de  over  hin¬ 
anden  liggende  Thingsale  i  en  Udbygning  (9)  mod  Prinds  Jørgens  Gaard.  — 
Efter  det  alternative  Forslag  vilde  Rigsdagen  komme  til  at  ligge  i  den  med  en 
Indbygning  (8)  imod  Slotsgaarden  forsynede  Østfløj,  hvorimod  Størstedelen  af 
Nordfløjen  erstattedes  af  en  Kolonnade,  (n);  ved  denne  Ordning  blev  der  dog 
neppe  Plads  i  Komplexet  for  Højesteret.  Den  ned  mod  den  gamle  Bibliotheks- 
bygning  skraaende  Kavalergaard  (H)  var  delt  i  et  lavere  Gadeparti  og  en  op 
mod  Slottet  liggende  højere  Terrasse  med  Hovedanlæg. 

Af  Bibliotheksbygningen  (J)  var  den  overvejende  Del  nedrevet,  og  de  be¬ 
varede  Rester  (13  og  14)  tænkte  benyttede  som  Vagtlokaler  eller  lign.  Ved 
dette  Bygningsoffer  kunde  der  mellem  Slottet,  det  nye  kongelige  Bibliothek  (20), 
Proviantgaarden  (19)  og  lange  Tøjhus  (21)  tilvejebringes  en  stor  smuk  Plads 
med  Bassin  (K)  og  Anlæg,  langs  hvis  Sider  anlagdes  overdækkede  Spadseregange 
ved  Omdannelsen  af  de  mod  Pladsen  vendende  Hvælvingsrækker  i  Tøjhusets 
og  Proviantgaardens  nederste  Etager. 

Det  følgende  Aar,  1899,  søgte  Regeringen  paany  at  faa  gennemført  en  Kon¬ 
kurrence  om  Slottets  Genopførelse  paa  Basis  af,  at  der  i  samme  indrettedes  Po¬ 
kaler  til  Bolig  og  Repræsentation  for  Kongen,  til  Brug  for  Rigsdagen  og  —  om 
ligt  —  ogsaa  Plads  for  Højesteret.  Man  mente  dog,  at  de  Konkurrerende  burde 
stilles  mere  frit  end  i  1887  med  Hensyn  til  Pladsfordelingen,  saaledes  at  ikke 
nogen  bestemt  Fløj  forud  fastsloges  som  Rigsdagsfløj.  Udgiften  ansattes  til  6 
Mili.  Kr.  foruden  de  frivillige  Bidrag  til  Kongeboligens  Udsmykning,  og  af  Be¬ 
løbet  skulde  en  Del  tilvejebringes  ved  et  Præmielaan. 

Et  Lovforslag  herom  forelagdes  28.  2.  1899  i  Landsthinget,  hvor  H.  N.  Han¬ 
sen  udtalte  sig  for  en  særlig  Rigsdagsbygning,  maaske  paa  det  gamle  kongelige 

Bibliotheks  Grund,  og  han  mente  derfor,  at  Opgaven  ved  Konkurrencen  burde 

stilles  endnu  friere,  saaat  der  eventuelt  kunde  opføres  en  saadan  selvstændig  Byg¬ 
ning  for  Rigsdagen  udenfor  Slotskomplexet.  Fra  Oppositionens  Side  udtaltes  det 
vel,  at  Slottet  burde  genopføres  med  Repræsentationslejlighed  for  Kongen  samt 
Lokaler  for  Rigsdag  og  Højesteret,  men  der  udtaltes  Tvivl  om  Forslagets  Be¬ 
timelighed,  og  fra  Socialdemokraternes  Side  henvistes  der  atter  til  Planen  om 

den  store  Færselsaare  over  Slotsholmen,  en  Plan,  der  ogsaa  fik  Støtte  hos  Oct. 
Hansen.  *) 


*)  Mod  Præmielaanet,  der  kun  var  omtalt  i  Motiverne,  men  ikke  i  Lovforslaget,  udtalte 
alle  Talere  sig. 

I  Overensstemmelse  med  H.  N.  Hansens  Udtalelser  vedtoges  det  under 
Sagens  videre  Behandling  i  Thinget,  at  Rigsdagen  kunde  anbringes  enten  i 
Slottet  eller  i  en  særskilt  Rigsdagsbygning,  i  hvilket  sidste  Tilfælde  Byggesummen 
kunde  forhøjes  til  7  MiU -  Kr.,  samt  at  der  kun  skulde  afholdes  Skitsekonkurrence*), 
ikke  som  i  1887 — 88  en  dobbelt  Konkurrence. 

Forslaget  fremmedes  dog  ej  i  Folkethinget,  og  Sagen  laa  nu  atter  hen  i 
flere  Aar. 


VI. 

LOVEN  AF  15.  NOVEMBER  1903. 

Under  ændrede  politiske  Forhold  blev  —  i  Anledning  af  Hans  Majestæt 
Kongens  40-aarige  Regeringsjubilæum  —  Spørgsmaalet  om  Christiansborg  Slots 
Genrejsning  taget  op  paany  i  Efteraaret  1903,  og  Tanken  var  nu, 

at  der  enten  samlet  eller  adskilt  tilvejebragtes  de  fornødne  Bygninger  dels 
til  Brug  for  Kongen  til  Repræsentation  og  lignende  Øjemed,  dels  til  Brug  for 
Rigsdagen, 

at  Omkostningerne  med  Undtagelse  af,  hvad  der  medgik  til  den  kunstneriske 
Udsmykning  af  den  Del  af  Bygningerne,  der  bestemtes  til  Brug  for  Kongen,  ikke 
maatte  overskride  6  Mili.  Kr.**),  og  ■ 

at  der  skulde  afholdes  en  Skitsekonkurrence,  efter  hvis  Udfald  Ministeren 
enten  kunde  overdrage  en  eller  flere  af  de  Konkurrerende  en  nærmere  Bearbej¬ 
delse  af  Projektet  eller  lade  afholde  en  ny  Konkurrence  mellem  de  ved  Skitse¬ 
konkurrencen  belønnede. 

Man  var  gaaet  ud  fra,  at  den  tidligere  stillede  Opgave,  hvorefter  der  paa 
det  gamle  Slots  Grund  skulde  rejses  en  samlet  Bygning,  der  skulde  indeholde 
saavel  Bolig  og  Repræsentationslokaler  for  Kongen,  som  ogsaa  Lokaler  for  Rigs¬ 
dagen  og  for  Højesteret,  ikke  kunde  løses  paa  en  fyldestgørende  Maade,  men  at 
en  efter  Omstændighederne  tilfredsstillende  Løsning  kunde  naas,  naar  Opgaven 
stilledes  saaledes,  at  der  foruden  til  Rigsdagslokalerne  skaffedes  Plads  til  de  for 
Kongen  som  Repræsentationslokaler  og  til  Modtagelse  af  fyrstelige  Gæster  fornødne 
Lokaliteter,  eventuelt  ogsaa  til  forskellige  til  Kongehuset  knyttede  Institutioner. 
Den  heldigste  Løsning  af  Opgaven  antoges  at  være  den,  at  der  opførtes  et 
Kongeslot  med  Facade  mod  Slotspladsen  og  en  Rigsdagsbygning  med  Facade 
mod  Ridebanen;  men  man  vilde  dog  ej,  som  ved  den  tidligere  Konkurrence, 
fastslaa  en  saadan  Ordning  forud,  men  overlade  Konkurrenterne  at  finde  den 
bedste  Løsning. 

Et  saadant  Lovforslag  fremsattes  6.  10.  1903  i  Folkethinget,  hvor  det  26.  10. 
kom  til  første  Behandling.  Socialdemokraterne  erkendte  Nødvendigheden  af  et 
nyt  Rigsdagshus,  men  ej  af  nye  Repræsentationslokaler  for  Kongen,  og  fremdrog 


*)  Pag.  LV'I  er  der  ved  en  Trykfejl  kommet  til  at  staa,  at  12  af  de  i  1887  indsendte 
32  Skitseprojekter  strax  udskødes  som  ubrugelige.  Tallet  paa  de  udskudte  var  22. 

**)  Den  til  den  genopførte  Kongeboligs  kunstneriske  Udsmykning  indsamlede  Sum 
beløb  sig  med  Renter  til  ca.  1  ‘/2  Miil.  Kr.,  det  af  en  anden  Komité  indsamlede  Beløb  til 
Slottets  Genopførelse  —  ligeledes  med  Renter  —  til  ca.  ]/4  Mili.  Kr. 

atter  deres  Plan  for  Slotsholmens  Bebyggelse  og  den  dertil  knyttede  store 
Færselsaare,  mod  hvilken  dog  Ministeren  bestemt  udtalte  sig,  idet  han  frem¬ 
hævede,  at  de  naturlige  Færselsaarer  gik  udenom  Ruinen  fra  Stormbro  til 
Højbro  og  fra  Prindsens  Bro  til  Holmens  Bro,  hvilken  sidste  Linie  dog  i  Tiden 
burde  udvides.  Fra  anden  Side  fremkom  Spørgsmaal,  om  Tiden  til  Genrejsningen 
nu  var  inde,  da  der  forelaa  mange  andre  paatrængende  Opgaver,  og  der  frem¬ 
kom  forskellige  Udtalelser  om,  hvor  Kongebolig  og  Rigsdag  bedst  kunde  an¬ 
bringes  i  Slottet,  for  og  imod  Højesterets  Installation  i  samme  samt  om  Hen¬ 
sigtsmæssigheden  og  Nødvendigheden  af  særlige  Repræsentationslokaler  og  For¬ 
mandsboliger  for  Rigsdagen. 

I  det  om  Sagen  nedsatte  Udvalg  var  der  Enighed  om: 

»at  en  Lov  som  den  foreslaaede,  rettelig  opfattet,  vil  være  en  definitiv 
Villiestilkendegivelse  af  Lovgivningsmagten  om,  at  Christiansborg  Slot  skal  gen¬ 
opføres,  men  kun  vil  give  Udgiftshjemmel  for  33.000  Kr.  til  Udgifter  ved  Kon¬ 
kurrencens  Afholdelse.  .  .  .  Men  har  dog  ment  at  burde  give  dette  et  noget  mere 
fremtrædende  Udtryk  i  Forbindelse  med  en  Bestemmelse  om,  at  Planen  for  Gen¬ 
opførelsen  skal  være  forelagt  Rigsdagen  til  Beslutning«, 

ligesom  Udvalget  var  enigt  om,  at  Byggeplanerne  nødvendigvis  maatte  medføre 
en  almindelig  Planlæggelse  for  Færselen  over  Slotsholmen,  og  det  derhos  forud¬ 
satte,  »at  der  ved  Arbejdets  Udførelse  i  videst  muligt  Omfang  anvendtes  dansk 
Arbejdskraft  og  danske  Materialier«*). 

At  Detailspørgsmaalene  om  Lokalernes  Placering  i  det  nye  Slot  maatte 
overlades  til  Afgørelse  af  den  til  Opstilling  af  Program  og  Bedømmelse  af  Ud¬ 
kastene  nedsatte  Kommission,  var  der  Enighed  om,  men  en  Del  Medlemmer 
mente,  at  Loven  burde  affattes  saaledes,  at  Muligheden  af  paa  Slotspladsen  at 
tilvejebringe  mere  end  Lokaler  for  Rigsdagen  og  Repræsentationslokaler  for 
Kongen  —  vel  navnlig  Lokaler  for  Højesteret  —  ej  udelukkedes. 

Derimod  gav  de  forskellige  Opfattelser  angaaende  Nødvendigheden  af  Re¬ 
præsentationslokaler  for  Kongen  og  om  Ønskeligheden  af  at  skaffe  Lokaler  ej 
alene  for  Højesteret,  men  ogsaa  —  tildels  paa  Kongerummenes  Bekostning  — 
for  en  større  Del  af  Domsmagten,  sig  Udtryk  i  forskellige  Mindretalsforslag, 
hvilke  dog  ikke  vandt  Bifald,  hverken  i  Folkething  eller  i  Landsthing. 

Paa  Kong  Christian  IX’s  Jubilæumsdag,  40-Aarsdagen  for  hans  Regerings- 
Tiltrædelse,  den  15.  11.  1903,  udstedtes  da  en  Lov,  hvorefter: 

§  1.  Christiansborg  Slot  bliver  at  genopføre  saaledes,  at  der  navnlig  tilveje¬ 
bringes,  enten  samlet  eller  adskilt,  de  fornødne  Bygninger  dels  til  Brug  for 
Kongen  til  Repræsentation  og  lignende  Øjemed,  dels  til  Brug  for  Rigsdagen. 

§  2.  Omkostningerne  til  de  to  i  §  1  nævnte  Byggeforetagender  med,  hvad 
dertil  hører,  med  Undtagelse  af  hvad  der  medgaar  der  til  den  kunstneriske  Ud- 


*)  Det  er  ikke  uden  Interesse  at  se  samme  Tanke  udtalt  i  Lovgivningen  netop  100 
Aar  tidligere,  i  det  Reskript  af  4.5.  1803,  hvorved  Slotsbvgningskommissionen  oprettedes. 
8de  Post  lyder  nemlig  saaledes:  »Den  bør  og,  saa  meget  som  mueligt,  sørge  for  at  inden¬ 
landske  Materialier,  og  i  Vore  Stater  forfærdigede  eller  fabriqverede  Vare,  forbruges  til 
Slottet  og  dets  Meublering;  og  skal  sammes  Decorering  skee  saaledes,  at  der  tages  Hensyn 
til,  at  denne  ikke  alene  nu,  men  ogsaa  i  Fremtiden,  kan  give  Malere  og  Bildhuggere 
Lejlighed  til,  at  pryde  det  med  Deres  Kons  tværker.« 

smykning  af  den  Del  af  Bygningerne,  der  er  bestemt  til  Brug  for  Kongen,  blive 
at  holde  indenfor  en  Sum  af  6  Millioner  Kroner. 

§  3.  Tegninger  og  Overslag  tilvejebringes  ved  en  offentlig  Skitsekonkur¬ 
rence.  Naar  denne  er  endt,  kan  Ministeren  for  offentlige  Arbejder  enten  over¬ 
drage  en  eller  flere  af  de  konkurrerende  nærmere  at  bearbejde  de  af  dem  ind¬ 
givne  Projekter,  eller  lade  afholde  en  ny  Konkurrence  imellem  de  præmierede 
Deltagere  i  Skitsekonkurrencen,  ved  hvilken  der  da  vil  være  at  levere  fuldstæn¬ 
dige  Planer  og  Overslag. 

§  4.  Til  at  affatte  et  Program,  forberede  Konkurrencen  samt  bedømme  de 
indkomne  Arbejder  nedsætter  Ministeren  for  offentlige  Arbejder  en  Kommission, 
i  hvilken  Rigsdagens  Formænd  indtræde  som  Medlemmer.  Kommissionens  For¬ 
mand  udnævnes  af  Kongen. 

§  3.  Til  Bestridelse  af  de  ved  Konkurrencens  Afholdelse  foranledigede 
Udgifter  bevilges  33.000  Kr. 

Den  endelige  Plan  forelægges  Rigsdagen  til  Beslutning,  og  det  bestemmes 
ved  de  aarlige  Finanslove,  hvilket  Beløb  der  i  hvert  paagældende  Aar  kan  an¬ 
vendes  til  Bygningernes  Opførelse. 


EFTERSKRIFT. 

Da  i  afvigte  Efteraar  Lovforslaget  om  Christiansborg  Slots  Genopførelse  blev 
fremsat,  opstod  den  Tanke  hos  »Architekten«s  Redaktion  i  Tidsskriftet  at  gen¬ 
give  de  i  1887 — 88  fremkomne,  prisbelønnede  Konkurrenceprojekter,  saa  at  det 
store  Arbejde,  danske  Architekter  dengang  havde  ydet,  ikke  skulde  være  helt 
spildt,  men  kunde  tjene  Deltagerne  i  den  nu  forestaaende  Konkurrence  til  Vej¬ 
ledning.  Det  viste  sig  dog  strax  nødvendigt,  at  der  gaves  ret  udførlige  Beskri¬ 
velser  af  Rumfordelingen  i  de  gengivne  Projekter  samt  en  historisk  Fremstilling 
af  hele  Konkurrencens  Gang  og  Forudsætninger.  Det  laa  da  nær  at  følge  hele 
Slottets  Historie  fra  1840,  da  det  stod  nogenlunde  færdigt,  og  helt  op  til  Nu¬ 
tiden,  og  som  naturlig  Indledning  hertil  at  give  en  Beskrivelse  af  Slottet  med 
alle  dets  Bygninger  og  enkelte  Rum.  Til  Udarbejdelsen  af  en  Oversigt  over 
dets  ældre  Bygningshistorie  var  der  derimod  ej  Tid. 

Gennemførelsen  af  Planen  i  Løbet  af  en  rimelig  1  id  har  kun  været  mulig 
ved,  at  jeg  i  Tidernes  Løb  havde  samlet  ret  fuldstændige  Exterpter  om  Slottets 
Historie  i  nævnte  Tidsrum ;  men  den  har  ikke  været  ganske  let,  idet  navnlig 
Udarbejdelsen  af  de  detaillerede  Projektbeskrivelser  efter  store,  for  en  Del  paa 
Rammer  opspændte,  uhaandterlige  Grundrids  og  Beskrivelsernes  Sammenpasning 
med  de  gengivne  smaa  Grundplaner  har  krævet  meget  Arbejde  og  stor  Paapasse- 
lighed.  Selve  Udgivelsesmaaden  i  Halvark  har  ikke  været  til  Held  for  Værket, 
idet  der  aldrig  har  kunnet  foreligge  det  samlede  Billedstof  og  et  derpaa  bygget 
sammenhængende  Manuskript;  men  dette  er  skrevet  og  tildels  sat  stykkevis, 
eftersom  der  udover  det  ugentlige  Behov  forelaa  Afbildninger  færdige.  Ingen 
føler  bedre  end  jeg  Ulemperne  ved  en  saadan  Arbejdsmaade  og  seer  klarere 
Manglerne  ved  det  saaledes  fremkomne  Værk;  Uensartethed  i  Behandlingen, 
i  Grundridsenes  Gengivelsesmaade  og  Forsyning  med  Tal  og  Bogstaver,  For¬ 
glemmelser  og  positive  Fejl,  Uensartethed  i  Retskrivningen,  der  afviger  fra  min 
egen,  og  Trykfejl  ere  jo  de  naturlige  Følger. 

Alligevel  tror  Redaktionen  og  Forfatteren,  at  dette  Værk  —  der  kun  har 
kunnet  komme  nogenlunde  rettidigt  frem  ved  velvillig  Bistand  af  Bogtrykkeri  og 
Reproduktions-Atelier  —  dog  kan  gøre  sin  Nytte,  —  i  hvert  Fald  delvis  —  op¬ 
fylde  sit  Formaal,  at  tjene  som  Vejledning  og  Studiekilde  for  de  danske  Archi- 
tekter,  for  hvilke  det  jo  nærmest  er  bestemt.  Forhaabentlig  vil  det  ogsaa  kunne 
paaregne  velvillig  Modtagelse  i  den  store  Kreds,  der  interesserer  sig  for  vort 
Lands  historiske  Minder,  som  i  en  Aarrække  med  Sorg  har  set  Danmarks 
Flovedborg  henligge  som  en  Ruin,  nu  haaber  paa,  at  Genrejsningen  skal  blive 
til  Virkelighed,  og  venter,  at  den  danske  Architektstand  vil  formaa  at  løse  denne 
vanskelige  Opgave  paa  værdig  og  fyldestgørende  Maade ;  jeg  tror  at  være  Kred¬ 
sens  Tolk,  naar  jeg  tilføjer  »og  med  størst  mulig  Pietet  for  det  bestaaende«. 
Det  er  ikke  et  nyt  Slot,  der  skal  bygges,  men  Christiansborg,  der  skal  gen¬ 
rejses. 

Kjøbetihavn,  12.  April  1904. 


Fr.  SctnøTT. 

